
LUKIJALLE 


illä keinoin eksistenssifilosofinen ja fenomenologinen suuntaus kar- 

kotettiin suomalaisista yliopistoista? Kuinka lopetettiin Juha Varton 
tutkimusryhmän toimintaedellytykset Tampereen yliopiston filosofian lai- 
tokselta? Miten kävi Esa Saarisen likvidointi Helsingin yliopistosta, ja 
kuinka hänen menestyksensä kostettiin hänen oppilailleen? Mistä oli kyse 
taideteollisen alan hulluissa päivissä, kun analyyttista taiteenteoriaa 
edustavat viralliset valvojat koettivat päivystää taiteellisen tutkimuksen 
hengiltä suomalaisessa taide- ja tiede-elämässä? Millä tavoin Sven 
Krohnin ja Lauri Rauhalan elämäntyö yritettiin vesittää lopettamalla 
heidän tutkijaryhmänsä toimintamahdollisuudet jo Turun filosofiapiirin 
aikoina? Ja ennen kaikkea: ketkä ovat syyllisiä ja miksi tämä vaiva elävän 
filosofian poissa pitämiseksi yliopistojen filosofian laitoksilta nähtiin? 

Monet tieteenharjoittajat ovat puhuneet näistä asioista salamyhkäisesti 
kahviloiden ja ravintoloiden pöydissä. Tässä teoksessa kysymyksiin vasta- 
taan avoimesti, dokumentoidusti ja suoraan. Juorut, huhut ja ennenaikai- 
set kuolemat ovat syynä legendojen syntyyn. Julkaistessani tämän tiede- 
politiikkaa käsittelevän omaelämäkertani kirjaan ylös tärkeän osan suo- 
malaisen filosofian historiaa parin viime vuosikymmenen ajalta. En silti 
usko, että teokseni vähentää legendojen määrää. Tämä kirja ei ole tavan- 
omainen filosofian historia vaan muistelmallinen teos. Minulla on ollut 
harvinainen tilaisuus toimia tärkeimpien filosofisten ja tiedepoliittisten 
konfliktien silminnäkijänä, todistajana tai osapuolena. Siihen liittyy mo- 
raalinen vastuu tuoda näkemykseni julki. Keskeisessä asemassa on myös 
oma elämäni: miksi minulle ei koskaan myönnetty virkoja eikä toiminta- 
resursseja sen enempää väitöskirjaani tehdessäni kuin sen jälkeenkään, 
useita filosofisia teoksia kirjoittaessani? Miksi homoseksuaalinen filosofi 
asetettiin täydelliseen toimintasaartoon naturalistien ja pragmatistien 
hallitsemassa heteroyliopistossa ja miksi meitä edelleenkin syrjitään 
”kaikkien sääntöjen ja ohjeiden mukaan”? 

Tämä teos voi monien lukijoiden mielestä sisältää sekä uskomattomalta 
tuntuvaa että tuttuakin ainesta, mutta kaikki on joka tapauksessa totta. 
Vaikka filosofiaani on käsitelty julkisessa sanassa laajasti, minulla itsel- 
läni ei ole ollut julkisuutta. Sen sijaan minulla on jotain muuta: maine. Ja 
juuri tuosta maineesta sikiää valitettavasti myös noita huhuja ja legen- 
doja. 

Vaikka kirjani kertoo nykyajan filosofiasta, en kirjoita nykyajalle vaan 
tulevaisuudelle. Oma aikamme nimittäin täyttyy halvasta tiedepolitii- 

kasta, jonka keskeltä on vaikea erottaa, mikä on todella tärkeää. Filosofi- 
sesti merkitykselliset asiat hukkuvat massakulttuurin melskeeseen. His- 
toria kuitenkin osoittaa, että valtavirran mentyä ohi joen uomasta on 
usein paljastunut helmiä, aivan niin kuin soliseva puro huuhtoo hiekan- 
jyvien keskeltä kultaa (jonka joku toinen tietysti korjaa parempaan tal- 
teen). Toivon, että aikalaistodistukseni palvelisi historiallisena dokument- 
tina matkalla kohti parempaa tulevaisuutta. 


Tukholmassa, vainojen uhrien muistopäivänä 27. tammikuuta 2009 


JUKKA HANKAMÄKI 

Wahrheit macht frei! 


Totuuden muunnelma 


1. Prologi: 
Tämän filosoftan historia 


n kevät 2006. Täytän tänä vuonna neljäkymmentä vuotta. Olen väi- 

tellyt tohtoriksi kymmenisen vuotta sitten ja julkaissut useita filo- 
sofisia teoksia. Tuttavani sanovat, että minulla on vakiintunut asema 
analyyttisen systeemifilosofian kriitikkona. Tuohon seikkaan viitaten he 
koettavat selittää myös sitä, miksi minulta on vuosien ajan kiistetty kaikki 
tutkimustuet, virat ja varat sekä toimintaedellytykset yliopistolaitoksessa. 
Mitään resursseja toiminnalleni ei myönnetty edes väitöskirjaa kirjoittaes- 
sani. Mutta kriitikon roolini lisäksi olen myös muuta. Ehkä nämä muut 
tekijät selittävät minuun kohdistettua tiedepoliittista painostusta selvem- 
min. 

Olen luonut kirjojeni ja artikkelieni kautta filosofiakäsityksen, jossa 
filosofia nähdään suurenmoisena älyllisenä vapautena ja samaa suku- 
puolta olevien ihmisten yhteiseen merkityskonstituutioon perustuvana 
yhteisymmärryksenä sekä rakkautena. Epäfilosofisten ajattelutapojen 
perussyynä olen pitänyt epävapautta ja riippuvuutta, jotka johtuvat tois- 
ten ihmisten valtaan alistumisesta. Se on heteronomista eli toiseuden- 
varaista vallan käyttöä ja siihen samastumista. Tämä ihmisten asenteissa 
ja persoonallisuudessa ilmenevä eroavuus heijastaa syvemmin — paitsi 
filosofiakäsitysten eroa ja sitä, mikä todella on filosofiaa — myös tiettyjä 
tiedepoliittisia kiistoja. Aito filosofia toteutuu parhaiten homoseksuaali- 
sessa, homososiaalisessa ja yhteiseen keholliseen kokemiseen perustuvas- 
sa suhteessa. 

Näkemykseni ja akateeminen rohkeuteni ovat olleet sellaisia, joista 
eurooppalaisen filosofian piirissä on tapana palkita professorinviralla. 
Mikäli kirjoitukseni olisi julkaistu ranskaksi tai saksaksi, olisin luulta- 
vasti yksi eurooppalaisen nykyfilosofian kuuluisimpia hahmoja. Suomessa 
minulle ei ole myönnetty edes osa-aikaista sivutoimisen tutkijan viran- 
sijaisuutta. En ole kuitenkaan suostunut vaihtamaan kotikieltäni vie- 
raaseen, sillä omimmillani olen sanoessani asiat selvästi suomeksi. Jois- 
sakin tapauksissa on kenties samantekevää, millä kielellä filosofi kir- 
joittaa. Tärkeämpää on, mitä hän sanoo. Mutta filosofilla, kuten minulla, 
pitää olla oikeus ajatella ja toimia omalla kotikielellään joutumatta 
ajetuksi tiedepoliittisen pakolaisen asemaan. Ajatusten sisällöt ovat kiin- 
nitettyjä kieleen. 

Olen myös kaihtanut ajatusta filosofian opettamisesta. Käsitykseni 
mukaan filosofiaa ei voida lainkaan opettaa — äärimmäisessä tilanteessa 
filosofi voisi kiteyttää filosofiansa keskeiset teemat pariin luentoon. Todel- 
linen filosofian oppiminen ja opettaminen voivatkin olla lähinnä stimu- 
laatiota: ajattelun liikkeelle panemista, joka voi tapahtua dialogisissa 
ihmissuhteissa. Esimerkiksi omaa tieteenharjoittajan asemaani voidaan 
väittää ”yksittäistapaukseksi” ja tätä kirjaani ”subjektiiviseksi”, mutta 
molempien väitteiden yleinen merkitys paljastuu dialogisen filosofia- 
näkemyksen kautta: ihmissuhteet, tapahtumat ja konfliktit, joiden kes- 
kellä olen elänyt, antavat näytön siitä, mitä tiede sinänsä on ja miten se 
muovaa ihmisten elämää sekä suhdetta maailmaan. Niinpä myös tämä 
kirjani on päätelmien osalta tieteenfilosofinen. Kysymykseen siitä, miksi 
näkemys filosofiasta ”tietojen opettamisena” on johtanut akateemisen 
filosofian dekadenssitilaan, palaan myöhemmin. Sen sijaan ajatteleminen 
onnistuu parhaiten kirjoittamisen kautta, sillä kirjoittaminen ja lukemi- 
nen antavat mahdollisuuden filosofian vaatimaan viipymiseen ja mietis- 
kelyyn. 

Tämä teos on kirja yliopistovuosistani. Elämääni on luonnollisesti mah- 
tunut muitakin vuosia. Ollessani kuudentoista vanha ja istuessani länsi- 
suomalaisen kotikaupunkini lukioluokassa haaveisiini vaipuneena tulin 
vastanneeksi matematiikanopettajani kysymykseen hajamielisesti ”an- 
teeksi mitä?” Miespuolinen ja kireänoloinen lehtori tiuskaisi minulle 
tuolloin ärtyneesti: ”Painu suolle!” Luokka kohahti. — Mistä oli kyse? Ei ole 
kovin tavallista, että kukaan toteaa oppitunnin kuluessa mitään noin 
jyrkkää. Toivotus oli liioiteltu. Mutta sen kautta välittyi jotain, mikä on 
leimannut myös monia muita kohtaamiani tilanteita ja ihmissuhteita. 
Minua on aina vihattu, joko salaa tai avoimesti. Voitte varmasti kuvitella, 
minkälaisen merkityksen mainittu toteamus sai omassa tajunnassani, kun 
koulut olivat vielä kesken ja nuori mies maailmaa vastaan suojaton. 
Minua on aina vältelty, kartettu ja vihattu homoseksuaalisuuteni vuoksi — 
joko sen selvästi näkyvän tai pelkän eleistäni ja asenteistani välittyvän, 
salatun. Erilaisuuteni ja poikkeamiseni valtakulttuurin normeista on 
usein tulkittu ylpeydeksi, ja minulle on oltu myös kateellisia. En kui- 
tenkaan käsittele tässä kirjassani nuoruusvuosiani enempää. Olen kotoi- 
sin hyväksi kokemastani perheestä, ja lapsuuteni oli onnellinen. Mutta 
edellä mainitun kaltaiset tilanteet ovat leimanneet myöhemmin myös 
yliopisto- ja opiskeluelämääni. Jatkuvan painostuksen kanssa on ollut 
raskasta elää. 

Olen tätä tekstiä kirjoittaessani työtön filosofian tohtori. Painostus, 
jonka uhriksi minut on ajettu, on johtanut tähän tilanteeseen. Minun ase- 
massani keskeistä ei ole tietenkään ulkopuolisuus sinänsä vaan ne tiede- 
poliittiset syyt, jotka ovat johtaneet yhteiskunnalliseen diskriminaatioon. 
Kollegojeni harjoittama vihamielinen puolueellisuus ja henkinen väkivalta 
ovat tuottaneet minulle suuren määrän taloudellista vahinkoa mene- 

tettyinä työsuhteina, virkoina, palkkoina ja tutkimusapurahoina jopa niin, 
että kaiken kärsityn harmin jälkeen minulla olisi syytä olla kiitollinen 
siitä, että olen jäänyt henkiin. Juuri niin viholliseni varmasti ajattele- 
vatkin — ehkä niitä professoreja lukuun ottamatta, joka ovat koettaneet 
tappaa minut varattomuuteen. He pitävät asiaintilaa oikeudenmukaisena 
ja pesevät kätensä verestä, johon he ovat tahrineet itsensä tiedepoliittista 
valtaa käyttäessään. Ongelma ei olekaan se, ettei henkisen väkivallan 
kohteena voisi elää, vaan se, että todella voi! Kaikesta minuun kohdiste- 
tusta painostuksesta ja pahanilkisyydestä huolimatta en ole kurja enkä 
onneton ihminen. Kukapa haluaisikaan valittelemalla tunnustaa itseään 
”huonoksi”, kun todellisena syynä on vain tiettyjen viranomaistahojen oma 
mielivalta. Olen onnistunut pyrkimyksessäni sanoa sen, minkä haluan, 
enkä ole taipunut edustamaan sellaista, mitä vastustajani haluaisivat 
minun sanovan. Olen tähdännyt kaikkien osapuolten hyvään, vaikkakin 
monilla ihmisillä on ollut vaikeuksia ymmärtää tarkoituksiani. Mahdolli- 
nen kovasanaisuus, josta minua on joskus syytelty, on ollut akateemisten 
vastustajieni itse pyytämää. 


Mustelmista painomusteella 


Muistelmien —kirjoittamista pidetään filosofin tehtävistä viimeisenä, 
grande finalena, joka seuraa, kun kaikki, mitä halutaan tehdä, on tehty. 
Tilinteon aika on päivän mentyä mailleen ja iltaruskon langettua asioiden 
ylle. Vain harvat uskaltavat julkaista muistelmiaan ajoissa. He haluavat 
varmistaa, että historia on saatu ”valmiiksi” ja vastustajat ovat joko 
henkitoreissaan tai kuolleet. Sellaiset kirjoittajat sanovat pyrkivänsä 
objektiivisuuteen, mutta niin he tekevät aitouden ja totuuden hinnalla. 
Tosiasiassa heidän huolensa historian valmiiksi saamisesta ja totuudesta 
onkin pelkkää kostoa, niin kuin historioiden kirjoittaminen yleensä on. He 
ottavat tehtäväkseen asioiden merkityksen arvioimisen ja paikoilleen 
panemisen: sen päättämisen, miten mikäkin asia oli. Objektiivisia histo- 
riankirjoittajia on vain vähän, ja heistä on pulaa varsinkin silloin, kun 
kyse on oman historian tai elämäkerran kirjoittamisesta: osallisuudesta 
tapahtumien keskellä. Toisaalta tapahtumien kulkuun puuttumattomia ja 
siinä mielessä ”totuudenmukaisia” sivustaseuraajiakin on liikaa. Sellaisia 
historiankirjureita on maa pullollaan, ja heitä tulee aikojen kuluessa aina 
vain lisää, niin kuin syksyinen metsä täyttyy maamunista ja lehmän- 
tateista. Objektiiviset historiankirjoittajat ovat kirjastoissa kuhkijoita ja 
kirjatoukkia, akateemisia märehtijöitä tai puiden kylkeen kasvaneita 
kääpäpahkoja, joilta puuttuu omakohtainen suhde koettuun. Sen sijaan 
omaelämäkerrallinen muistelmateos on kuin makea hedelmä, joka 
vierähtää suuhun cocktailin pohjalta. Mutta sen mukana kurkkuun hulah- 
taa usein myös huurretta ja jäätä. 

Mitä hyödyttää lukea tai ladella totuutta juuri ennen kuoleman raja- 
viivaa, vaikka se olisi kuinka turvallista? Turvallista sen ajatellaan olevan 
siksi, että vihollisten kuoltua ei ole pelkoa kostosta, tai siksi, että oman 
elämän ollessa lopuillaan mitään hävittävää ei enää ole. Mutta elämä itse 
ei ole silloin myöskään pelastettavissa. Koettu onni ei ole jälkikäteen 
jaettavissa eikä kärsimys kumottavissa. Siksi myös muistelmat on syytä 
kirjoittaa ja julkaista aikana, jolloin niiden kirjoittamisesta selviytyy 
ilman vanhuuteen liittyvää muistin pettämistä. Mustelmat on paras 
lääkitä ajoissa. Jos verenpurkauman aiheuttamaa turvotusta hautoo jää- 
palapussilla, kohouman saa laskemaan, mutta seurauksena on jälki- 
särkyä. Jos taas mustelman pitää näkyvillä, se huomataan, eikä sitä 
jomota yhtä paljon. Haavojen nopeaa hoitamista puoltaa myös kansan- 
viisaus. Sanotaanhan laulunkin sanoissa, että ”anna arpisten haavojen 
olla, niitä auki et repiä saa”. Haavat on siis syytä sitoa tai ommella silloin 
kun ne ovat vielä tuoreita, lopullinen Harmageddon tai Waterloo näke- 
mättä ja historiankirjoitus on yhä kesken. On siis parempi julkaista oma- 
elämäkerta hyvissä ajoin kuin jättää kirjoitustyö liian myöhäiseen ajan- 
kohtaan. Ehkä sitä ei lainkaan tule. 

Nautin parhaillaan elämäni keskipäivän kukoistuksesta — in media 
vita. Tämä teos on kertomus kaksikymmentä vuotta jatkuneista seik- 
kailuistani tiedehallinnollisen juonittelun ja vallankäytön viidakoissa. 
Jeesus, Odysseus ja Arnold Schwarzenegger sanoivat: ”Pll be back.” Sen 
sijaan minä en tule takaisin. Tämä teos poikkeaa Homeroksen sepittä- 
mistä Odysseuksen retkistä myös siinä suhteessa, ettei oma tieni filo- 
sofiaan ole ollut ajelehtimista minkään opettajan tai oppilasparven seu- 
rassa harhaan. Sen sijaan tieni on ollut labyrintteihin johtavilta poluilta 
poikkeamista: kykyä luoda ja elää oma elämä, aivan niin kuin olen kirjoit- 
tanut omaperäistä ja matkimiseen syyllistymätöntä filosofiaakin. Elä- 
määni ei leimaa myöskään altistuminen seireenien laululle eikä siitä 
johtuva heikkouden tunne. Sen enempää oman elämäni kuin tämän 
teoksen rakennekaan eivät nojaudu kostojuoneen, ja olen myös varonut 
vallankäytölle ominaista kyklooppimaista yksisilmäisyyttä. Mutta sen, 
minkä sanon, sanon suoraan. 

Tämä kirja ei ole armonanomus eikä rauhan tai lepotilan julistus mutta 
ei myöskään sovinnollinen oikeudenmukaisuuden vaatimus. Mikä olisi- 
kaan raukkamaisempaa kuin julkaista muistelmateos suomatta viholli- 
silleen puolustautumisen ja sitä kautta oman syyllisyytensä paljastami- 
sen mahdollisuutta? Mikä olisi armeliaampaa kuin päästää vihollisensa 
pahasta antamalla heille mahdollisuus kuolla heidän huonon omantun- 
tonsa alta tai häpeäpaaluun sitomisensa edeltä? Tässä teoksessa en pyri 
revanssiin. Hidasta totuuden kertomista puoltaisi vain se, että kun 
viholliset ovat kuolleet, kritiikki ei satu heihin niin paljon. Pyrinkö sitten 
siihen? — En. Totuuden nuolia ammuskelen vain johdonmukaisuuteni 
vuoksi. 

Käsitykseni mukaan ihmisen elämä ei ole parabolinen kaari, jonka 
laella vallitsisi keskipäivän demoni ja jonka saavuttaminen merkitsisi 
alaspäin pudottautumista, niin kuin aurinko laskee taivaanrannan taakse. 
Tuon tapainen kehityskaari voi olla tyypillinen kulttuureille ja yhteis- 
kunnille. Sen sijaan yksilön elämä on kokonaisdraama, joka kohoaa 
korkeuksia kohti aina viimeisen päivään asti. Niinpä tämän teoksen 
julkaiseminen ei merkitse minulle historian vangiksi jäämistä vaan väli- 
tilinpäätöstä. Se edustaa vapautumista siitä äänettömyyteen tuomituksi 
tulemisen kahleesta, joka tekisi filosofiselle paarmakärpäselle saman kuin 
hyönteismyrkky puutarhassa. Neljänkymmenen ikävuoden saavuttaminen 
on elämäni peripeteia, käännekohta, ja vastaisuudessa kirjoitankin muis- 
telmani ”jo ennen kuin ne tapahtuvat”. Sitä puolestaan kutsutaan filosofi- 
sen ohjelman toteuttamiseksi. 

Tieteen ja filosofian olemus sellaisena kuin se on minulle kahden vuosi- 
kymmenen kuluessa valottunut, on seuraava: akateeminen filosofia ei ole 
mitään muuta kuin vallankäyttöä, seurapiiriasioiden hoitoa, sosiaalisen 
pääoman keruuta ja mielipidevallan naamiointia asiantuntijavallaksi. Tä- 
män pelaamisen ikävimmät seuraukset olen joutunut kokemaan hintana 
filosofisesta itsenäisyydestäni. Olen ollut tahallisesti ja tarkoituksellisesti 
ignoranceen eli suureen tuntemattomuuteen, jopa julkaisu- ja julkisuus- 
saartoon, asetettu henkilö. Samalla olen filosofi, jonka kaikki kyllä tunte- 
vat, mutta jota kukaan ei haluaisi myöntää tuntevansa — ja josta jokainen 
luulee, ettei kukaan muukaan häntä tunne. Ja tähän kaikkeen on syynsä. 


Totuuden aika 


Monille ihmisille tämän kirjan julkaiseminen merkitsee vapautumista 
pitkäaikaisesta ahdistuksesta. Puhuttuani asioista heidän kanssaan useat 
ihmiset ovat tulleet sanomaan minulle, että he ovat kanssani täysin samaa 
mieltä. Yleensä nämä ihmiset ovat olleet yliopistollisesta vallankäytöstä 
riippumattomia henkilöitä tai sen uhreja, mutta julkisesti minua puo- 
lustamaan on uskaltautunut vain harva. Toisaalta kukaan ei ole pystynyt 
osoittamaan, että olisin mielipiteineni ja tulkintoineni väärässä. Minua on 
kylläkin joskus arvosteltu ”ilkeäksi”, mutta kyseinen minussa nähty piirre 
johtuu vain perinteisten akateemisten hyveiden seuraamisesta ja osoittaa 
perimmältään ajattelu- ja kirjoitustaitoa. 

Eräät ystäväni ovat varoittaneet minua tekemästä itsestäni marttyyria. 
Kysyttyäni heiltä, mitä sana ”marttyyri” tarkoittaa, olen joutunut toivo- 
maan, etteivät he käyttäisi sanoja, joiden merkitystä he eivät tiedä. 
Marttyyri on uskonsa puolesta kuollut. Minä en ole heidän tarkoitta- 
massaan uskossa, ja myöskään marttyyriksi ei pyritä eikä päästä vaan 
tuomitaan, kun ympäristö vaatii ihmisen päätä vadille. Jos muita vaihto- 
ehtoja ei ole, onkin kunniakkaampaa tulla yhteisönsä murhaamaksi kuin 

suostua syömään vihollistensa kädestä. Juuri tällainen marttyyrin osa on 
ollut tyypillinen monille filosofeille. 

Kuolemanvakaviin riitoihin ja kiistoihin ajautuminen on ollut omi- 
naista myös minun elämänhistorialleni. Filosofien elämäkerrat näyttävät 
päällepäin tarkasteltuina usein tympeiltä ja filosofit itseensä tyytyväisiltä. 
Tämä tosin koskee lähinnä noita virkauralleen valittuja filosofeja, jotka 
nauttivat kuukausipalkkaa yliopistojen heille myöntämissä suojatyö- 
paikoissa. Tosiasiassa sillä tavoin tuotettu tyytyväisyys ja näennäinen 
rauhantila ovat seurauksia ankarasta pakkovaltaisuudesta, jonka tulok- 
sena toimintaresurssit on kielletty tietyiltä filosofeilta, ja ne on luovutettu 
professorivallan kautta vain professorikunnan omien kellokkaiden hal- 
tuun. Myös minä olen ollut kielletty filosofi ja kuolemaantuonmittu filo- 
sofien joukossa, sillä mitä muuta tutkimustukien, toimintaresurssien ja 
vähäistenkin apurahojen kiistäminen filosofilta on, kuin henkipatoksi 
julistamista ja pakolaiseksi ajamista? Se on eräänlainen oikeusmurhan 
muoto. Ja vastuussa siitä ovat tietyt henkilöt. 

En ole ollut kokemuksineni tietenkään yksin. Olen silminnäkijä, uhri, 
asianomistaja ja todistaja. Minun lisäkseni suomalaisen filosofian piirissä 
ovat henkisen väkivallan kohteeksi joutuneet useat muutkin kanssani 
samalla tavoin ajattelevat. Useimmiten he ovat olleet joko liian hieno- 
tunteisia tai liian nujerrettuja puolustaakseen oikeuksiaan ja kirjoittaak- 
seen saamansa kohtelun julki. He ovat alentuneet jopa suojelemaan alista- 
jiaan. Sen sijaan minä olen tehnyt eräiden tiedeinstituutioiden tavoin 
”tiedepoliittisen linjauksen”: minun ylitseni voidaan kävellä ainoastaan 
hautausmaan viheriöllä, jos silloinkaan. En siis kannata toisen posken 
etiikkaa, mutta en myöskään alennu huitaisemaan avokämmenellä. On 
vain tullut totuuden aika. Tämä teos on merkki siitä, kuinka kirjekynä 
nipsaistaan rauhankyyhkyseltä, ja motiivinani on halu tulla ymmärretyksi 
oikein. En halua, että ajatukseni ymmärretään väärin. 


Vapaampaa filosofia ei ole 


Akateemisten tutkimus- ja toimintaresurssien kiistäminen ei ole tieten- 
kään ollut seuraus vain itseeni kohdistetusta painostuksesta. Koko edusta- 
mani filosofiakäsitys fenomenologiasta eksistenssihermeneuttiseen tie- 
teenfilosofiaan ja vähemmistöfilosofioista subjektivimin ja individualismin 
puolustamiseen on ollut kiistelyn kohteena suomalaisessa filosofiassa. 
Tässä valossa minuun kohdistettua diskriminaatiota voidaan ehkä ym- 
märtää, vaikka sitä ei pidäkään hyväksyä. Minusta on pyritty tekemään 
vallankäytön pelinappula, jolle on haluttu kostaa opettajikseni miel- 
lettyjen henkilöiden syntejä. Jukka Hankamäestä on tällöin yritetty tehdä 
sijaiskärsijä kokemaan nahoissaan toisten ihmisten onnellisuudesta ja 
hyvinvoinnista johtuvan kateuden seuraukset. Toisaalta minulla itselläni 

ei ole ollut filosofiassa sen enempää opettajia kuin suosijoitakaan. Myös- 
kään filosofiallani ei ole ollut mitään todellista haastajaa. Vastustajana on 
ollut vain tiedepoliittiseen vallankäyttöön lukkiutunut analyyttisista sys- 
teemifilosofeista, postmodernisteista ja marxilaisista koostunut klikki. Se 
on naamioinut oman ahdistuneen ja näennäistieteellisen asenteensa aka- 
teemisen filosofian ihanteeksi liberaalia ja yksilöllistä ajattelua vastaan. 
Tämän rintamalinjan takaa on sitten harjoitettu vaikuttavaa valtapoli- 
tiikkaa. 

Keskeisen osan kiistelystä, salamasodasta ja sähköjännitteestä, joka on 
vallinnut oman asemani ympärillä, on muodostanut homoseksuaalisesti 
motivoituneen filosofian ja heteroseksuaalisen valtakulttuurin välinen 
ideologinen ero. Tämä eroavuus juontaa juurensa sukupuolten erilaisista 
arvo-, merkitys- ja symbolimaailmoista, jotka perustavat rinnalleen homo- 
seksuaalisen ja homososiaalisen filosofian. Saman sukupuolen sisäiseen 
merkityskonstituutioon perustuva filosofia on filosofian korkein ja kehit- 
tynein muoto. Sen sijaan analyyttisen systeemifilosofian, postmodernis- 
min ja marxismin motiivit sekä ilmenemistavat ovat olleet hetero- 
seksistisiä, ja sitä ne ovat olleet tavalla, jota olen arvostellut useissa kir- 
joissani. Ne ovat edustaneet ihmisen sitomista kollektivismin, riippuvuu- 
den ja heteronomisuuden kahleisiin. Vapauden ja yksilöllisyyden lietso- 
jiksi noista sosialistisista ja kommunistisista ajatussuunnista ei ole ollut. 
Myös oma diskriminoitu asemani filosofien joukossa on ollut seuraus 
heteroseksuaalisen valtakulttuurin harjoittamasta piilosyrjinnästä ja ra- 
sismista. Kyseinen diskriminaatio ei ole tietenkään kohdistunut mihin- 
kään ominaisuuteen minussa, vaan se on välittynyt symbolisten rakentei- 
den kautta. Yliopistoyhteisö onkin aivan liian sofistikoitunut ympäristö, 
jotta siellä voitaisiin tehdä murhia, lyödä puukolla selkään ja kiertää 
kahvaa haavassa. — Ei. Yliopistoyhteisö polkee oikeuksia lausumattomien 
ja lajinsäilytysstrategisten arvomaailmojen kautta, aivan niin kuin koulu- 
maailma yleensäkin. Useimmiten tuo valta-asemassa oleva ideologia on 
ollut analyyttinen systeemifilosofia, naturalismi tai pragmatistinen kieli- 
filosofia, jotka ovat sukua heteroseksuaaliselle valtakulttuurille. 

Hävitessään taloudellisesti tai hallinnollisesti ihminen voittaa filo- 
sofisesti. Menetettyäni virat, varat ja tutkimusresurssit olen hävinnyt 
taloudellisessa suhteessa 5-0, mutta olen voittanut ideologisessa mielessä 
100—0. En ole päästänyt vastustajia lähelleni pilaamaan ja valvomaan 
filosofiaani. Olen kirjoittanut ja edustanut vain sitä, mitä haluan. Niinpä 
kirjoitukseni ovat itsenäisiä ja alkuperäisiä. Voisin sanoa, kuten teokseni 
Enkelirakkaus (2008) jälkisanoissa: olen saanut ajatukseni Jumalalta. Siis 
joka kerran, kun lukija ottaa käteensä kirjoittamani kirjan, hän voi onni- 
tella itseään. Suurempaa lahjaa kuin palkita itsensä lukemalla teoksiani, 
ei voi filosofian piirissä itselleen antaa. Siksi myös kirjojeni ja ajatusteni 
pohtiminen tekee lukijalle parhaan mahdollisen palveluksen: kuten totuus 
yleensä, se tekee vapaaksi. 

Teosteni lukemisen voi luontevimmin aloittaa kirjasta nimeltä Filosofia 
räjähti, tulevaisuus palaa (2005). Sen kautta avautuu maisema filosofisiin 
ydinajatuksiini ja asenteeseen, jonka mukaisesti filosofiaa harjoitan. Teok- 
sessa viitataan myös aiempaan tuotantooni, esimerkiksi kirjoihin Rakkau- 
den välittäjä (1997, toinen painos 2006), Tasapainon geometria (1992), 
Minän rakentuminen ihmistieteissä (1994) ja Minä (1995). Niitä voikin 
lukea ensin mainitun yhteiskuntafilosofisen ja elämänasenteellisen teok- 
sen täydennyksenä. Tärkeimmät tieteenfilosofiset ja metodologiset näke- 
mykseni esitän teoksessani Dialoginen filosofia (2003, toinen painos 2008). 
Se sopii jokaiselle oman ajattelunsa taustoista kiinnostuneelle tieteen- 
harjoittajalle. Filosofiani lähtökohtana on tunteva, tahtova ja havaitseva 
subjekti: yksilöllinen minuus, joka käy vapaata keskustelua toisten osa- 
puolten kanssa. Sen sijaan analyyttinen systeemifilosofia, pragmatismi, 
postmodernismi ja marxismi ovat keskittyneet kiistämään sen tosiasian, 
että filosofian lähtökohtana on väistämättä ihmisyksilön oma tajunta ja 
transsendentaalinen minä. Yksilöllisen subjektin ne ovat yrittäneet kor- 
vata omalla kollektivismillaan. Kyseisten asenteiden ristiriitaisuus heijas- 
telee myös homoseksuaalisen ja heteroseksuaalisen asenteen ristiriitai- 
suutta. 

Yhteiskunta- ja tiedepoliittisen ohjelmani olen esittänyt teoksessani 
Työttömän kuolema (2005), joka on kannanotto henkisen arvotuotannon ja 
filosofisen elämäntavan puolesta. Se on kirjoitettu työelämän yleistä val- 
heellisuutta vastaan. Teokseen Filosofiset viuhahdukset (2007) olen koon- 
nut tärkeimmät artikkelini. Niissä esitän ydinteesini kiteytetysti. Tiede- 
poliittisista taisteluista puolestaan kertoo verkkokirja Contra Academia 
(2005), ja tulkintani sukupuolisuuden filosofian nykytilasta esitän netti- 
julkaisussani Seksit selviksi (2007). Tärkeimpänä on kuitenkin syytä pitää 
teostani Enkelirakkaus, jossa arvostelen tieteellisen ja filosofisen vallan- 
käytön heteroseksistisyyttä. Se on kirja filosofian ja uskonnon homoseksu- 
aalisesta luonteesta, ja rohkenen kutsua sitä eräänlaiseksi ”homomiesten 
pyhäksi kirjaksi”. Teoksessa kerrotaan, millä tavoin homoseksuaalinen 
rakkaus ja filosofia kuuluvat yhteen, ja kirjan lopussa esitetään homo- 
seksuaalisen valtion manifesti. Tässä mielessä kirjani kansien välistä 
löytyy sekä homoseksuaalisuuden Vanha testamentti että Uusi testa- 
mentti. Vaikka omien teosten asettaminen tärkeysjärjestykseen saattaa- 
kin olla turhamaista, pidän tätä kirjaa pääteoksenani ja mainitsen asiasta 
vain siksi, ettei kukaan pääsisi himmentämään teokseni merkitystä kehu- 
malla jotain toista kirjaani sen ohi. 

Enkelirakkauden sivuilla valaistaan, miksi heteroseksuaaliselle arvo- 
universumille rakentuva tiede ja yhteiskunta johtavat filosofisen elämän- 
tavan kurjuuteen. Teoksessa analysoidaan, miten kristinusko, sosialismi 
ja heteroseksistisellä ideologialla sävytetty tiede (josta käytän myös 
lyhyempää nimitystä ”heterotiede”) liittyvät toisiinsa: ne ovat merkinneet 
itseensä identifioituvan ja itsestä maailmaan suuntautuvan filosofisen 

elämänasenteen kieltämistä sekä alistamista naturalistisille ja hyötyyn 
tähtääville elämänkäytännöille. Juuri tämän ideologian kautta vastusta- 
jani ovat piinanneet myös minua — pystymättä edes aavistamaan oman 
toimintansa alitajuisia motiiveja: sitä, mitä he oikeastaan tekevät. 

Vaikka olenkin maininnut teosteni ilmestymisvuodet edellä, ne olisi 
yhtä hyvin voinut jättää pois, sillä kirjojeni ajankohtaisuutta ei ole sidottu 
mihinkään vuoteen. Lisäksi valmisteilla on koko joukko filosofisia teoksia, 
joilla ei ole paljoakaan tekemistä ”tieteellisyyden” nykyihanteisiin perus- 
tuvan yliopistolaitoksen kanssa. Kuten huomaatte, yliopistofilosofia on 
useimmiten pelkkää koulua: puoliksi oppineiden harjoittamaa kurinpitoa. 
Tämän kaiken keskellä kysymys kirjoittamisesta ei ole näyttäytynyt 
minulle kysymyksenä siitä, jaksanko kirjoittaa. Sen sijaan se on mer- 
kinnyt kysymystä, maltanko kirjoittaessani hehkua kuin hiili, luovaa ja 
intohimoista hehkua, ja tekstini viimeistelyvaiheessa kuin kynttilä: lem- 
peää ja rauhallista mutta yksinäistä valoa. Kirjoittaminen sinänsä on ollut 
minulle oman elämäni täyttymistä, eikä minulla ole ollut mitään tärke- 
ämpää tehtävää. 

Akateemisen filosofian piirissä kadun vain yhtä asiaa: sitä, että tulin 
avanneeksi korvani itseäni oppimattomampien vuodatuksille ja lukeneeksi 
yhtään heteron kirjoittamaa kirjaa. Se, mitä niissä sanotaan, on hetero- 
seksuaalisen arvo- ja symboliuniversumin pilaamaa, eikä noilla ajatuksilla 
ole merkitystä meidän maailmassamme. Heteroiden kirjoittamat filosofia- 
opukset johtavat homoseksuaalisia filosofeja harhaan. Keskeinen ajatus, 
jota filosofiassa ei ole ennen minua lausuttu, onkin se, että filosofian 
historia on ollut läpikotaisin heteroseksismin pilaamaa — ja yleensä vastoin 
filosofian omaa olemusta. 

Onnettominta filosofiassa on nykyfilosofien teennäinen ”filosofimai- 
suus”, toisin sanoen heidän pyrkimyksensä olla niin kovasti filosofeja. Se 
näkyy esimerkiksi ajatuksessa ”filosofiksi ryhtymisestä”. Filosofiksi ei 
tietenkään ryhdytä. Sen sijaan on elettävä sellainen filosofia, josta muo- 
dostuu todellinen elämä. Käytännössä tämä tarkoittaa homoseksuaalina 
elämistä. Koska altistuin myös itse jonkin verran oppilaana olemiselle, 
kirjoittamiseni on ollut pakotettuna tiettyihin heteroseksistisiin muotoi- 
hin. En ole aina voinut puhua omalla alkukielelläni, vaikka kaikki, mitä 
olen sanonut, onkin käännettävissä homoseksuaalisen filosofian kielelle, ja 
se on syntyisin elämästäni. 


Yksi totuus ystävistä, vihollisista ja vaikutusvallasta 
Monia lukijoita saattaa ihmetyttää tämän kirjan nimi — Suomalaisen 
nykyfilosofian historia — kun kyse on elämäkerrasta. Minua puolestani 


kummastuttaa, miksi filosofit ovat niin ahkerasti pyrkineet kirjoittamaan 
objektiivisluonteisia filosofian historioita. Totuushan on, että historiaa voi 


23 


vääristellä, mutta omaelämäkertaa ei voi; sen kirjoittaja tulee paljasta- 
neeksi itsensä aina. Niinpä myös omaa tarinaani voi lukea kuin avointa 
kirjaa. 

Pyydän kuitenkin lukijaa olemaan tuomitsematta sitä tapaa, jolla 
puhun asioista suoraan. Siihen minua on ohjannut totuuden ilmaisemisen 
pakko. Siksi lukijoiden ei pitäisi pyrkiä torjumaan tässä kirjassa esittä- 
miäni tosiasioita, vaikka ne saattavatkin tuntua joidenkin mielestä sietä- 
mättömiltä. Totuuden kertominen on kyseisten henkilöiden mahdollista 
hienohipiäisyyttä tärkeämpää. Olisikin outoa, jos minua vastaan sallit- 
taisin käyttää huomattavaa tiedepoliittista valtaa, mutta itse en saisi 
kertoa, millaista se on ollut. Historian kertailemisessa minua ovat autta- 
neet valokuvan- ja äänilevyntarkka muistini sekä dokumentit, jotka olen 
säilyttänyt — sillä minä en heitä mitään pois. 

Entä mikä on tämän historiatyön filosofinen ja tieteellinen metodi? 
Saksan kielessä on sana Vergangenheitsbewältigung, jolla tarkoitetaan 
lähimenneisyyden uudelleen arviointia. Sen ylöskirjaamista puolestaan 
sanotaan aikalaishistoriaksi — ainakin sikäli kuin tapahtumien osapuolet 
ovat vielä hengissä tai osittain hengissä. Juuri sellaisen kirjoittamisesta 
tässä teoksessa on kyse. Tarkoituksenani on vähentää tai lieventää sitä 
kohtalomaisuutta, joka sisältyy George Santayanan tunnettuun ajatuk- 
seen: ”Ne, jotka unohtavat menneisyyden, ovat tuomittuja toistamaan 
sitä. ”1 

Tämä kirja ei tietenkään kerro vain omasta elämästäni. Miten voisin- 
kaan kirjoittaa itsestäni ottamatta huomioon myös muiden ihmisten 
vaikutusta asioiden kulkuun? Omasta puolesta puhumista suosittaisi vain 
se, että kukaan ihminen ei voi puhua toisten ihmisten puolesta. Filosofia 
on käsitykseni mukaan dialogista toimintaa, jonka idea on avoimessa eri 
mieltä olemisessa ja oikeudessa pitää näkemyksistään kiinni. Vain täy- 
dellisen totalitaristinen ja kommunistinen ihminen voisi vaatia tulkin- 
noilta ”objektiivisuutta” ja vähätellä yksilön näkemyksiä pitäen niitä 
”pelkkien subjektiivisten kokemusten” kuvailuina. 

Vaikka filosofian keskeinen merkitysyhteys onkin ihmisen persoona ja 
vaikka persoonallisuus ja työ ovat filosofiassa yhtä, en suinkaan halua, 
että sen enempää omaan elämääni kuin muidenkaan ihmisten elämään 
liittyneitä tapahtumia ymmärrettäisiin pelkiksi ”yksittäistapauksiks?f”. 
Edetessäni ihmiskohtaloitten selvittämisessä niiden tieteenfilosofisiin 
johtopäätöksiin metodini on sama kuin Nietzschen, joka määritteli asian 
seuraavasti: ”Käytän ihmisiä vain vahvoina suurennuslaseina, joiden 
avulla saadaan näkyviin yleinen, mutta piilevä ja vaikeasti tavoitettava 
ahdinko.”2 

Toisaalta tiedeyhteisö tekee omasta mielestäni väärin, mikäli se etenee 
kysymään vain sitä, mitä akateemiselle yhteisölle pitäisi tehdä, ettei se ei 
olisi yleisesti mielivaltainen. Sen sijaan pitäisi kysyä, mitä ihmisten itsensä 
pitäisi tehdä, jotta he eivät olisi ketään yksilöä kohtaan niin mielivaltaisia 

kuin ovat olleet. 

Minulla on ollut etuoikeus kiehua monessa liemessä ja nähdä filosofian 
traumaattisimmat kiistat lähietäisyydeltä. Niinpä tässä kirjassa luodaan 
katsaus koko suomalaiseen nykyfilosofiaan noin viimeksi kuluneen nel- 
jännesvuosisadan ajalta, ja teoksessa käsitellään myös monien muiden 
filosofien elämäntarinoita. Tämä teos on kirja siitä, miten elävä ja kult- 
tuurikriittinen filosofia tuhottiin Suomen yliopistoista. Teoksen dokumen- 
taatio nojautuu suureksi osaksi lehtikirjoituksiin ja kirjeenvaihtoihin sekä 
Internetissä ja sähköpostiviesteissä esitettyyn aineistoon, jonka olen prin- 
tannut arkistoihini. Osa perustuu yksityisiin keskusteluihin ja haastat- 
teluihin. Koska myös viranomaisasemassa esitettyjä sähköpostiviestejä on 
pyritty käyttämään minua vastaan, katson lähettäjien hyväksyneen sen, 
että siteeraan heidän viestejään tässä kirjassa. Sikäli kuin he eivät omien 
sanojensa painamista hyväksyisi, julkaisen ne joka tapauksessa totuuden 
kertomiseksi. 

Verba volant, littera scripta manet: puheilla on tapana haihtua taivaan 
tuuliin sitä mukaa kuin ne unohtuvat, ja myös lehtikirjoituksilla on taipu- 
mus kadota historian hämäriin. Siksi olen tehnyt tallennustyötä kirjaa- 
malla ylös osan suomalaista yliopistohistoriaa: ajatuksia, jotka olisivat 
muutoin vaarassa jäädä pelkiksi muistikuviksi. Pyrin dokumentoimaan 
lähteet ja kirjoittajat tarkoin, ja mainittakoon, että yhdenkään anonyy- 
misti julkaistun kirjoituksen kirjoittajana en ole ollut minä itse vaan muut 
henkilöt, joiden nimet selvitän mahdollisuuksien mukaan viittausten 
yhteydessä. Paikka paikoin kirjassani saattaa olla myös dokumentaarisia 
aukkoja, sillä kaikkia puheita ja tekoja, joilla akateemista valtaa käyte- 
tään, ei voida säilyttää todisteellisesti. Eräänä merkkinä vallankäytön 
lahonneisuudesta myös Hitler määräsi aikoinaan, että käsky on annettava 
mieluiten vain suullisena, jotta rikoksen paljastavia jälkiä ei jäisi. 

En ole jakanut ihmisiä ystäviin enkä vihollisiin. Ihmiset ovat joskus 
ystäviä ja joskus vihollisia; vain se näyttää olevan pysyvää. — Mutta 
kuinka ihanaa onkaan ottaa voitto vastustajiensa ilkeyksistä ja tehdä se 
tavalla, joka jää voimaan! Kirjani lukijana olet kenties syyllinen, sivusta- 
katsoja tai epäoikeudenmukaisen tiedepolitiikan uhri. Tässä kirjassa on 
ilmaistuna tietenkin vain yksi totuus, mutta harvoin totuuksia voi sen 
enempää ollakaan. 

Säilytämme historiaa, koska rakastamme. 
Rakastamme vain sellaista, minkä ymmärrämme. 
Ymmärrämme vain sen, mikä meille on opetettu. 


Historiattomuuden antiteesi 
2. Mitä tapahtui Tampereella? 


apauden tunne oli huumaava. Olin kotiutunut vuoden 1987 syksyllä 

hoitamasta valtion velvollisuuksia. Kun sotajermut palasivat aikoi- 
naan sodasta, heillä oli edessään rauhallinen siviiliyhteiskunta. Sen sijaan 
minulla oli takanani suhteellisen leppoisa vuosi, mutta edessä olevaa 
tulevaisuutta säestivät vanhan sotilaslaulun sanat: ”Taistoihin tiemme 
kun toi, missä luotien laulu vain soi, emme tienneet kun läksimme silloin, 
kuka joskus palata voi.”3 Edessä oli kaksikymmentävuotinen sota. 

Tehtaiden ja puistojen Tampereesta tuli opiskelukaupunkini. Olin myös 
syntynyt Tamperella, tosin lapsuuteni ja nuoruuteni vietin satakunta- 
laisessa pikkukaupungissa Tyrväällä, joka sijaitsee noin viisikymmentä 
kilometriä Tampereelta länteen. Kahden vesistön välissä sijaitsevan leveä- 
harteisen Mansen historiaan liittyy voimakkaita ideologisia jännitteitä. 
Väinö Linna, Lauri Viita, Antti Eskola, kansalaissota ja aseveliakseli ovat 
antaneet leimansa tälle kaupungille. Tammerkoski, Pyynikki, Pohjois- 
maiden korkein näkötorni ja pisin maantiepuisto ovat kaupungin maa- 
merkkejä. Tampereen äänimaisemaa hallitsee jatkuva jyminä. Kun olin 
lapsi, tuo koko olemassaoloa hallitseva kumu oli leimallinen vain tälle 
kaupungille. Luultavasti se ei ollut lähtöisin ainoastaan liikenteestä, var- 
sinkaan, kun tuolloin elettiin vielä sähköllä kulkevien johdinautojen 
aikaa. Siihen täytyi sekoittua myös tehtaiden ja kosken matalaa jyminää, 
jota ihminen ei tiedosta, jos on siihen tottunut. 

Kaupunki oli vallannut mieleni jo lapsuusvuosista asti niin, että siihen 
saattoi liittää outoa mystiikkaa. En tiedä, johtuiko se enemmänkin erootti- 
sesta latauksesta, joka kaupunkeihin, niiden ihmispaljouteen ja pimeässä 
loistaviin valoihin liittyi, vai heijastelivatko tuntemukseni vain omaa 
elämänjanoani, kaipausta pois olemattomuudesta: todellisen olemassaolon 
tilaan, jonka tietoisuus kuulumisesta läheisyhteyteen, kadun, porttikongin 
ja asuntonumeron määräämään eksistenssiin voi antaa. Vieraillessamme 
perheeni kanssa Tampereella automme oli usein pysäköitynä Hämeen- 
puistoon. Noista kulmista tuli kotiseutuni lähes kymmenen vuoden ajaksi. 

Tampereeseen on aina liittynyt jotain noiduttua. Luultavasti se ei ole 
johtunut vain kaupunkiin yhdistyvistä poliittisista jännitteistä. Paikka 
tunnetaan edelleenkin Suomen ”punaisena napana”. Kyseistä kaupunkia 

voidaan pitää myös ”Pohjolan pikku Pariisina”, jonka leveää bulevardia 
astellessaan voisi kuvitella kävelevänsä pääkaupungin kaduilla. Tampe- 
retta leimaa transsendentin poissaolo, mikä johtunee siitä, että kaupunki 
sijaitsee sisämaassa. Se ei ole lähelläkään merta, joka antaisi paikalle sen 
toisen puolen: tyhjän ja laakean avaruuden, joka koostuu autiona kimal- 
televasta vesimassasta. Meri on myös pinta, jonka alla vallitsee toinen 
todellisuus, niin kuin horisontin takanakin. Tampereella tällaista tyh- 
jyyden elämystä ei ole. Myös transsendenttiin liittyvä poissaolon tunne 
loistaa poissaolollaan. Sitä ei kumoa edes järvien läsnäolo molemmin 
puolin kannasta, sillä nuo vesimassat virtaavat kaupungin halki, ja ne on 
valjastettu antamaan patojen ja sähkögeneraattorien kautta kaupungille 
sen öisessä pimeydessä hehkuvan loisteen. 

Tampereen energinen olemus ei johdu vain kaupunkia halkovien 
vesimassojen dynaamisesta liikkeestä. Ennen kaikkea se liittyy kaupungin 
suurehkoon kokoon ja sitä vastaamattomaan valtatyhjiöön. Kyseessä on 
eräänlainen epäsuhta poliittisen hallinnon vähäpätöisyyden ja kaupungin 
järkälemäisyyden välillä. Poliittisen vallan kaukaisuuden ja kaupungin 
oman mahdin vuoksi Tampereella vallitsivat siis erinomaiset lähtökohdat 
filosofialle. Niinpä filosofiallani oli sokraattiset lähtökohdat — mutta myös 
lopputulokset. 


Koulukiusaamisesta 


Tampereen yliopisto sijaitsee Kalevan kaupunginosassa. Kun olin nuori ja 
asuin Hämeenpuiston ja Hallituskadun kulmassa, kävelyreittini yli- 
opistolle kulki Tammerkosken sillan yli. Mielessäni kävi tuolloin hera- 
kleitosmainen viisaus: silta virtaa, joki pysyy paikoillaan. Niinhän asia on 
myös ihmisen ja joen välillä. Ihminen vanhenee, joki pysyy. Ollessani 
kymmenvuotias lapsi kotikulmillani asui minua vanhempia raggareita, 
jotka kiusasivat kaikkia, jotka eivät olleet samanlaisia kuin he. Talvisin 
he kävivät rikkomassa lumilinnani, jos en ollut paikalla vartioimassa. 
Myöhemmin he vääntelivät polkupyöräni sarvet kieroon ja räjäyttelivät 
ihmisten postilaatikoita koiranpommeilla. Nämä raggarit eivät halunneet 
leikkiä muiden kuin oman jenginsä kanssa, eikä kukaan halunnut leikkiä 
heidän kanssaan. Hieman varttuneemmalla iällä heistä tuli ammatti- 
maisia nuorisorikollisia, joiden tie vei ennen pitkää linnaan. Siellä heidän 
naisystävänsä, joista he olivat ylpeitä, kävivät tapaamassa heitä. 

Nämä kokemukset palasivat mieleeni yliopistovuosinani — eivät kuiten- 
kaan siksi, että olisin tuntenut niitä kohtaan nostalgista kaipausta. Mitä 
yhteistä näillä asioilla sitten on? Eräiden professorien ja muutamien 
muiden akateemisten toimijoiden suhtautuminen minuun ja tiettyihin 
kollegoihini on muistuttanut jatkuvan koulukiusaamisen muotoja. Edusta- 
mani filosofia ja tiedekäsitys on pyritty joko kieltämään tai asettamaan 

altavastaajan rooliin suomalaisessa filosofiassa. Fenomenologeja, eksis- 
tenssifilosofeja ja muita kanssani samalla tavoin ajattelevia on tarkoituk- 
sellisesti diskriminoitu, ja myös meidän postilaatikoitamme on ”räjäy- 
telty”. Asiaintila saattaa herättää kysymyksen, miksi meidän on alun 
perinkään pitänyt asettua häviäjien puolelle? Miksi emme ole liittyneet 
voittajiin? Sehän olisi ollut ”tieteellisenä” pidetyn naturalistisen kilpailu- 
asenteen suosittama vaihtoehto ja tieteellisellä uralla menestymisen ehto. 
Naturalistisen ajattelutavan mukaan voittajat osoittavat oikeutuksensa 
aivan yksinkertaisesti: voittamalla. Ja omia voittojaan nuo tieteenharjoit- 
tajat pitävät todisteina käsitystensä oikeellisuudesta. Tosiasiassa sillä 
tavoin ajatteleva filosofi häviää myös voittaessaan, ja se, joka ”häviää”, 
puolestaan voittaa. 

Mitä tekemistä tällä asialla sitten on fenomenologisen filosofian kans- 
sa? Kysymykseen vastaamiseksi on syytä selvittää Tampereen yliopistoon 
syntyneen filosofiapiirin historiallista taustaa. Järjestäytyminen tapahtui, 
kuten tavallista, yhden ihmisen ympärille. Hänellä oli suuri vaikutus koko 
yliopiston kehitykseen ja paikkakunnan kulttuurielämään. Tämä filosofi 
oli Juha Varto, joka ennen nimenvaihdostaan tunnettiin nimellä Teräväi- 
nen. Nykyään on vaikea löytää yhtään hänen oppilastaan, joka ei olisi 
vähintään tohtori, dosentti tai professori. Mutta ikävä tosiasia on, että 
Juha Varton vuonna 1993 tapahtuneen yliopistosta karkottamisen myötä 
vedettiin matto monien muidenkin ihmisten alta, myös minun. Niinpä 
tähän henkilöön kohdistettu painostus koitui koko tieteellisen ryhmitty- 
män ja yliopiston vahingoksi, ja Varton toimintaedellytysten katkaisemi- 
nen muuttui useiden filosofien joukkoirtisanomiseksi. 


Tieni yliopistoon 


Käydessäni lukiota olin päättänyt hakeutua lukemaan lakia. Ratkaisu oli 
nuorelle miehelle tyypillinen, sillä oikeuteni olivat päässeet ikään kuin 
loppumaan. Haave oli tietysti symbolinen. Oikeustiede on ollut seksuaali- 
vähemmistöjen suosiossa, ehkä ymmärrettävistä syistä. Samassa ase- 
massa on ollut teologia, tosin toisista, vähemmän maallisista syistä, joita 
olen selittänyt kirjoissani. Erään mahdollisuuden oikeustieteen opiskeluun 
tarjosi Tampereen yliopisto, jossa saattoi lukea niin julkisoikeutta kuin 
yksityisoikeuttakin. Tosiasiassa filosofia oli kiinnostanut minua paljon 
enemmän, mutta opiskelemaan hakeutumisen kannalta se tuntui riskik- 
käältä vaihtoehdolta. Oivalsin jo tuoreena ylioppilaana, että filosofian va- 
lintakoevastausten arvosteleminen saattoi olla täysin tulkinnanvaraista, 
ja käsitykseni akateemisesta filosofiasta pelkkänä puolueellisena vallan- 
käyttönä on myöhemmin saanut mitä vakuuttavimman vahvistuksen. 
Tietty oikeudenmukaisuuden haave motivoi kuitenkin hakeutumistani 
niin filosofian kuin oikeustieteenkin piiriin. Jo nuorena olin varma, että 

minulla olisi filosofialle jotain annettavaa ja että minusta tulisi ehkä 
vapaa kirjailija. Tämä haave onkin lähes toteutunut samalla, kun ana- 
lyyttiset systeemifilosofit ovat yrittäneet haudata ne toiveeni, jotka 
liittyivät tieteelliseen uraan. 

Koska olin pohjimmiltani kunnon poika enkä tupakoinut, juonut viinaa 
enkä tuhlannut rahojani pornolehtiin, oli opiskelemaan pääseminen 
minulle tietysti vaikeaa. Maailma ja yliopisto arvostavat näet paljon 
enemmän sellaisia ihmisiä, jotka suhtautuvat asioihin välinpitämättö- 
mästi. Omassa elämässään epäonnistuneet akateemiset professorit pitävät 
aktiivista vastuunottajaa vain ”ylpeänä ja itsekeskeisenä” henkilönä, joka 
on pikimmiten nujerrettava. Hulttiot ja rikkurit puolestaan ovat helppoja 
hallittavia, ja siksi professorit pitävät heitä kavereinaan. Sen sijaan 
tietoiset ihmiset ovat uhka valtainstituutioille. Juuri minun kaltaiseni 
ihmiset nimittäin tietävät, mitä tekevät, joten meidän sopeuttamisemme 
ja ”samanlaisiksi” tekemisemme on vallankäyttäjille vaikeaa. 

Olin hakenut Tampereen yliopiston taloudellis-hallinnolliseen tiede- 
kuntaan heti ylioppilaaksi päästyäni keväällä 1985, mutta valinta- 
lautakunta päätti jättää minut 0,3 pistettä valintarajan ulkopuolelle. Tuo 
siunattu 0,3 pistettä oli hiuksenhieno ja mitätön ero, kun kokonaispisteet 
liikkuivat noin 80 pisteen tasolla. Noilla symbolisilla pisteillä oli kuitenkin 
merkitystä kahdessa suhteessa. Ensinnäkin ne ohjasivat minua jo hyvissä 
ajoin tiedostamaan tieteellisen vallankäytön hullunkurisen olemuksen. 
Toiseksi: akateeminen byrokratia kasvatti minuun vihan erityyppisillä 
kilpailu-, mittaus- ja lajinsäilytysperusteilla suoritettavaa karsintaa, 
kokeellista ajattelua sekä niin sanotun ”luonnonvalinnan” mielivaltaista 
olemusta kohtaan. Kyseinen pelaaminen, testaaminen, valikointi ja mit- 
taaminen edustivat mielestäni vain keskivertoheteromiehen ajattelutapaa. 
Sen mukaan kaikesta on kilpailtava ja kamppailtava, eikä mitään ei voida 
oikeuttaa reilusti, ilman naturalismista juurensa juontavaa väkivallan 
ilmapiiriä. Kyseisen typeryyden vastustamisesta saamallani energialla 
olenkin pötkinyt tosi pitkälle. Valintakokeet eivät mitanneet mitään, 
eivätkä ne antaneet myöskään luotettavaa tietoa hakijoiden persoonalli- 
sista ominaisuuksista. Ne osoittivat vain tyttömäistä alistumiskykyä, 
papukaijamaisen pänttäämisen taitoa sekä pyhäkoulumaista kärsivälli- 
syyttä pedantin yliopistohallinnon alaisuudessa. Myöhemmin opin myös 
valintakoejärjestelmän latinankielisen nimen ”numerus clausus” sekä 
tieteelliset nimet niille ajattelutavoille, joita se edusti: ne ovat ”positi- 
vismi” ja ”naturalismi”. Niiden mukaisesti jokin henkisesti kehittymätön 
mittarimato tekee kysymyksiä lomakkeella ja arvioi tuloksia tilastollisesti. 
Tiedekunta puolestaan sulkee liiat pois, aivan niin kuin giljotiinin 
lonksahdusta muistuttava latinankielinen termi ”clausus” sanoo. 

Filosofian kannalta keskeinen kysymys on, miksi ihminen ei saisi 
sammuttaa tiedonjanoaan yliopistoissa vapaasti? Miksi viisautta pitää 
annostella ja säännöstellä? Nähtävästi syyt liittyvät ihmisten ohjailuun, 

holhoukseen ja tarkkailuun. Motiivit ovat eloonjäämisstrategisia. Tähän 
liittyy myös erityistieteiden ja filosofian ero. Erityistieteet koostuvat 
ammatillisesta oman edun varjelusta, kun taas filosofia on viisauden 
rakastamista, johon kuka tahansa ihminen on sovelias. Miksi ihmisten ei 
annettaisi opiskella vapaasti filosofiaa niin paljon kuin heidän sielunsa 
sietää? Eihän järvi soutamalla kulu. Filosofian opetusta oli pantattu jo 
lukioissakin kymmeniä vuosia. Piilevänä syynä filosofian kieltämiseen oli 
se, että homofoobiset hetero-opetusviranomaiset eivät halunneet nuorten 
ihmisten tietävän, kuinka homoeroottisesti ihmiset elivät Platonin ja 
Sokrateen aikoina. Sama heteroseksistinen vallankäyttö on leimannut 
myös yliopistofilosofiaa, ja juuri siksi todellinen filosofia on pyritty kampe- 
amaan raiteiltaan ja kaventamaan formaaliksi logiikaksi tai rituaaliseksi 
vallankäytöksi. 

Minä puolestani rakastuin filosofiaan, viisauden rakastamiseen itseen- 
sä. Sitä ei irrationaalisen etukäräjöinnin pitäisi rajoittaa. Mutta oliko 
filosofia loppujen lopuksi mahdollista yliopistossa, joka muutti ihmisten 
elämän pelkäksi vankilaksi? Filosofia on järjen rohkeaa käyttöä, joten 
siinä olisi pitänyt olla räppänä akatemioiden seinässä, sellainen, jonka 
kautta voisi nauttia ajattelun raitista ilmaa. Filosofiasta tosin oli tehty 
akateeminen disipliini, joten päästäkseen osalliseksi filosofian ihanuu- 
desta piti ensin selvittää tie yliopistoon, ja tämä tie oli harvinaisen 
sohjoinen. Myöhemmin minulle selvisi, ettei akateemisen filosofian sisällä 
olekaan mitään. Siellä on enintään tyhjä huone, jossa on muutamia 
hämähäkinseittejä. Happi on muualla. Akateeminen filosofia oli minulle 
paha pettymys, ja pessimistille pettymys on tietysti sekin, jos ei ihan aina 
petykään. Yllätyin myös muutamia kertoja myönteisesti, mutta ne ihmi- 
set, jotka pitivät yliopiston ruumista hengissä, elivät jatkuvan uhan 
alaisina: lentämässä mahdollisimman nopeasti pois. Lopulta koin yli- 
opiston pelkkänä rangaistussiirtolana, johon on yhtä vaikea päästä sisään 
kuin on päästä sieltä pois. Vika ei tosin ole filosofian itsensä vaan tekno- 
kraattisen tieteenihanteen, byrokratian ja vääristyneiden henkilövalinta- 
periaatteiden, joiden tuloksena yliopistovirkoihin päätyy persoonallisuus- 
häiriöisiä ihmisiä. 

Mutta filosofian antimista oli päästävä nauttimaan — ainakin hetkeksi. 
Luin siis hallinto- ja taloustieteen pääsykoekirjat uudelleen läpi. Kun koko 
yliopisto oli valintakokeista alkaen pelkkä puolueellisuuden pesä, saattoi 
lakia lukemalla varmistaa ainakin valituksi tulemisensa, sillä laki on 
”kiistatonta”. Saman taktiikan omaksuin Helsingin yliopistossa, jossa 
hakeuduin teologiseen tiedekuntaan saadakseni opiskeluoikeuden yliopis- 
toon. Sitten voisin opiskella mitä haluan. Ratkaisu oli myös moraalisesti 
perusteltu. Kun yliopistot asettavat epäreiluja esteitä ihmisten tielle, 
siihen on vastattava samalla mitalla. Karsastin teologiaa varmasti yhtä 
paljon kuin byrokratiatieteitäkin, mutta kiitin itseäni siitä, että minut 
hyväksyttiin molempiin tiedekuntiin kesän 1986 valintakokeissa. Omalla 

käytännöllisellä anarkiallani olin siis onnistunut valitsemaan itseni yli- 
opistoon. Vuosina 1986—1987 suorittamastani varusmiespalveluksesta mi- 
nulle ei jäänyt muuta sanottavaa kuin se, että armeijassa ollessaan saattoi 
saada osakseen jonkinlaista kunnioitusta ja oikeudenmukaisuutta. Siellä 
oli mahdollista jopa edetä tehtävästä toiseen, kun taas yliopistoissa ihmi- 
nen on lainsuojaton, ja hänet jätetään yleensä puille paljaille. 

Aloitin opintoni Tampereen yliopistossa syksyllä 1987, sillä minulla ei 
ollut varaa maksaa pääkaupunkiseudun kiskurimaisia vuokria. Tuohon 
aikaan opintotuellakin saattoi elää, paitsi Helsingissä, jossa olisin joutu- 
nut laiminlyömään opintojani ansiotyön vuoksi. Tämä lienee syy siihen, 
miksi useimmat opiskelijat vieraantuvat nykyään opinnoistaan. Tampe- 
reella minulle tarjoutui mahdollisuus asettua asumaan kaupungin ydin- 
keskustaan: runsaan neljänkymmenen neliön asuntoon, jonka ikkunoista 
avautui vehreä puistomainen näköala. Mutta opintojen aloittaminen Tam- 
pereella osoittautui onnekkaaksi myös filosofisesti. 


Olisitko mieluummin matemaatikko vai tyranni? 


Ciceron arvoituksellisuutta 


SOKRAATTISET LÄHTÖKOHDAT 


Se, että olen ollut filosofinen henkilö lapsesta asti, ei kuvastunut ainoas- 
taan koulujen liikuntatunneilta, jotka vietin mieluiten filosofoimalla, 
puuttumatta häiritseviksi kokemiini jalkapallo-otteluihin. Olen ollut 
auringonlaskujen ystävä, ja jo nuorena olin varma filosofinkutsumuk- 
sestani. Kenties siihen liittyi myös aavistus, minkälaisia ideologisia taiste- 
luja heteroseksuaalisen valtakulttuurin kohtaamiseen liittyisi. Joka ta- 
pauksessa olen myöhempinä vuosinani voinut toteuttaa tahtoani vapaana 
filosofina riippumatta tiettyjen tahojen vallankäytöstä. Ikävää vain, että 
minut kammettiin sivuun yliopistofilosofian piiristä. Tämän konfliktin 
taustalla vaikuttava ajatusten yhteensopimattomuus heijastelee tiedepoli- 
tiikan heteroseksistisyyttä ja heteroseksuaalisen vallankäytön vaikutusta 
yliopistoissa, ja konkreettista näyttöä asiasta sain varsin pian. 

Astuttuani Tampereen yliopiston ovesta sisään kävelin ensi töikseni 
filosofian ainelaitokselle tutustumaan opetusohjelmaan. Jätettyäni hal- 
lintotieteen opinnot pariin kurssiin aloin käydä Juha Teräväisen luen- 
noilla. Hän toimi tuolloin filosofian viransijaisena apulaisprofessorina. 
Sanaan ”Teräväinen” liittyvä tahaton metonymia oli osuva. Hänen nimes- 
sään ja persoonassaan oli hämmästyttävän paljon yhteistä. Juha Terä- 
väinen oli opettajana ja puhujana kerta kaikkiaan loistelias, ja hänen 
luennoitsijanmaineensa oli kaikkien tiedossa. Yliopiston byrokraatit ja 
Teräväinen itse eivät tosin tohtineet varautua kovin suureen kuulija- 
kuntaan salivarauksia tehdessään — kumpikin omista syistään. Yleensä 

hänen luentonsa olivatkin sijoitetut yliopiston pienimpiin tai enintään 
keskikokoisiin luentosaleihin. Usein kävi kuitenkin niin, että luentosarjan 
ensimmäinen kokoontuminen jouduttiin perumaan, sillä paikalle saapui 
niin paljon väkeä, että kuulijat täyttivät rakennuksen koko eteisaulan, 
eivätkä monet saaneet edes takkiaan naulakkoon. Kerran rehtorin sihteeri 
kävi paikalla varmistamassa, oliko väenpaljous todellinen. Hetkeä myö- 
hemmin ovensuusta kurkisti myös silloisen hallintojohtajan utelias pää. 
Vaikka kyse oli syventäviin opintoihin tarkoitetusta kurssista, eräs luento- 
sarja jouduttiin siirtämään suuresta luentosalista AI auditorioon D X a, 
josta sai auki myös sivuseinän ja joka siten laajentui 500-paikkaiseksi 
luentosaliksi D X a+b. Eräs toinen syventävien opintojen luentosarja puo- 
lestaan jouduttiin siirtämään yliopiston juhlasaliin, jonne mahtui kerralla 
noin 600 kuulijaa. 

Vielä 1980-luvulla Teräväisen suosio ei ollut yltänyt noin laajoihin 
mittoihin, mutta tuolloinkin keskisuurten salien seinät jo pullistelivat. 
Hän luennoi myös peruskursseja ja yleisopintoja filosofian historiasta sekä 
tieteenfilosofiasta. Näilläkin luennoilla kävi niin paljon kiinnostuneita 
kuulijoita, ettei niitä voinut kutsua enää vähättelevästi miksikään ”massa- 
luennoiksi”. Osallistujien innostus nimittäin kohotti tunnelman kattoon. 
Aika ajoin salissa kuultiin myös naurunremahduksia luennoitsijan omien 
kommenttien ja erityisesti hänen ironisen uskontokritiikkinsä johdosta. 
Näin sanoessani en tosin pyri viittaamaan siihen, että filosofian arvo 
pitäisi punnita kansansuosiolla, mutta laaja kiinnostus antoi kuitenkin 
kuvaa asioiden merkityksestä, sillä akateemisessa yhteisössä osallistujat 
ovat yleensä arvostelukykyisiä. Niinpä yliopistoluennoitsijoiden suosio ei 
ole koskaan populismia. Koostuessaan eri aloja edustavista lahjakkaista 
nuorista yliopistoluentojen kuulijakunta on yleensä kriittistä, joskus 
suorastaan ylikriittistä. Niinpä suosiokin on seurausilmiö, ja siihen on 
syynsä. 

Samalla kun muiden opettajien kuulijakunta opintojen edetessä har- 
veni, Juhan luennoille osallistuneiden määrä kasvoi. Juha Teräväisen 
luennot johdattivat monia opiskelijoita kiinnostumaan filosofiasta ja omien 
tieteenalojensa perustoista. Hän tuntui antavan vastauksia tai ainakin 
vastausten avaimia juuri niihin kysymyksiin, joita opiskelijat pohtivat. 
Juhalle tyypillisen tiedekriittisen asenteen vuoksi häneen oli myös helppo 
samastua. Eräs hänen suosionsa salaisuus oli varmasti se, että jos opis- 
kelijalla sattui olemaan hampaankolossaan jotain, joka suuntautui 
yliopistollista vallankäyttöä vastaan (tai opiskelijaan oli muutoin kasva- 
nut terve kriittisyys naiivia tieteisuskoa kohtaan), hän löysi sielunveljensä 
Juha Teräväisestä. Monien tiedeuskovaisten motivaatio onkin yleensä 
lapsellisen läpinäkyvää, ja sen taustalta paljastuu henkisen kypsymättö- 
myyden lisäksi yleensä myös rahanahneus. Sen sijaan Teräväinen vaikutti 
lahjomattomalta ja luotettavalta — ehkä juuri siksi, että hän itse kehotti 
olemaan luottamatta ”keneenkään yli kolmekymppiseen”. Hänen kanna- 

tuksensa ei siis perustunut mihinkään ”esiintymiseen” tai ”esittämiseen”, 
vaikka loistavilla puheenlahjoilla olikin tärkeä merkitys hänen suosi- 
olleen. 

Entä kuka tuo Suomen kulttuurielämässä täysin tuntematon ja tunte- 
mattomana edelleenkin pidetty henkilö oli? Juha Teräväinen oli verratto- 
man lahjakas mies. Hän oli tullut Tampereen yliopistoon opiskelemaan 
dramaturgin tutkintoa varten, mutta pian hän oli hakeutunut filosofian 
piiriin. Hänen sivuainetutkielmansa filosofiassa käsitteli Henrik Genti- 
läisen tieto-oppia.* Tuolloinen filosofian professori Raili Kauppi valitsi 
hänet assistentikseen, ja Juha Teräväisen luentoja kävivät kuuntelemassa 
muiden filosofien luennoilta karanneiden opiskelijoiden lisäksi kaikki 
nekin, jotka pääsivät livahtamaan Yrjö Ahmavaaran, Antti Eskolan, Pertti 
Hemänuksen, Risto Sänkiahon ja monien muiden suuruuksien päällek- 
käisistä tilaisuuksista. Juhan vaikutus oli valtava ennen kaikkea filo- 
sofian omassa piirissä. Muiden opiskelijoiden keskuudessa vallitsi suh- 
teellisen masentunut ilmapiiri, mutta Tampereen yliopiston filosofian 
opiskelijat saattoi tunnistaa eräästä piirteestä: siinä, missä tavalliset 
opiskelijat puhuivat kahvipöydissä tavallisista asioista, filosofian opis- 
kelijat puhuivat aina syvällisistä filosofisista ja tieteellisistä asioista. 

Jo 1980-luvun alussa Juha Teräväisen maine oli mahtava, mutta hän ei 
ollut vielä menestyksensä huipulla. Hänen vuonna 1977 tarkastettu ja 
erinomaiseksi arvioitu lisensiaatintutkimuksensa käsitteli puolalaisen 
filosofin, Roman Ingardenin, ajattelua.5 Se oli yleisten tapojen vastaisesti 
saksaa, ja jo kielen valinta sisälsi filosofisen kannanoton. Kirjoittaja hal- 
veksui angloamerikkalaista pinnallisuutta irvaillen muun muassa sitä, 
kuinka vähän maailmassa oli englantia puhuvia filosofeja — hänen mie- 
lestään ei yhtäkään. Brittiläinen Berkeley oli piispa, Bacon virkamies ja 
Locke lääkäri. Wittgenstein ja Popper puolestaan olivat lähtöisin saksa- 
laiselta kielialueelta, ja myös Isaiah Berlinin tapaiset liberaalit humanistit 
olivat muuttaneet muualta. Juha Teräväistä kiinnosti ensisijaisesti man- 
nereurooppalainen filosofia: fenomenologia, hermeneutiikka, eksistentia- 
lismi sekä kaikki sellainen, millä ei ollut tekemistä filosofian suureksi 
liideriksi asettuneen Jaakko Hintikan ja hänen oppilaidensa kanssa. Hin- 
tikkaa hän nimitti ”suomalaisen filosofian paaviksi”, jota hän on toki 
edelleenkin. 

Teräväisen tekemillä filosofian historian tutkimuksilla ja opinnäytteillä 
ei ollut paljoakaan yhteistä hänen luentojensa kanssa. Tämä ei silti mer- 
kinnyt, etteivät hänen opetuksensa olisi perustuneet asiantuntemukseen. 
Hän pystyi puhumaan yhtä hyvin antiikin filosofiasta kuin modernin 
tieteenfilosofian elämänvieraudesta, unohtamatta lempiaiheitaan Platonia 
ja Heideggeria. Tämä heijasteleekin hänen oppineisuuttaan ja hänen 
omistautuneisuuttaan filosofialle. 

Teräväinen oli asunut Tampereella, mutta hän oli viettänyt myös muu- 
tamia vuosia Helsingissä, josta hän oli löytänyt (omien puheidensa 

mukaan) ainakin yhden miesystävän. Myöhemmin hän löysi vielä toisen, 
jonka kanssa hän oli muuttanut takaisin Tampereelle. Tampereella hä- 
nellä oli myös koko ajan vakituinen asunto. Sen lisäksi Teräväinen mat- 
kusteli paljon ulkomailla. Hänen yleissivistyksensä oli syvällistä ja ihail- 
tua. Hänen kertomuksiaan ja demonstraatioitaan siitä, minkä näköisinä 
suomalaismiehet tallustelivat Välimeren lomakohteissa, pidettiin niin 
riemukkaina, että hänen luentoyleisönsä repesi usein aplodeeraamaan. 
Hänellä oli oivallinen taito puhua ja selittää vakavat filosofiset asiat 
selvästi ja ymmärrettävästi. Kenties tämä johtui, paitsi puheena olleiden 
asioiden selkeydestä ja johdonmukaisuudesta — olihan Teräväisen filo- 
sofinen tausta nimenomaan fenomenologinen -, myös siitä, että hän oli 
asioista perillä. Hänessä aineellistui roomalaisten reettorien neuvo: hal- 
litse asiasi, sanat kyllä seuraavat. Teräväinen saattoi viihtyä ajatuskulku- 
jensa monissa lonkeroissa perusteellisesti ja pitkään, valaista asiaa 
useasta käytännön näkökulmasta ja palata jälleen pääaiheeseensa niin, 
että luennon loputtua palaset loksahtivat paikoilleen ja luentoyleisö 
poistui salista vieden kotiinsa sylillisen muistiinpanoja. Toisinaan luentoja 
oli vaikea saada loppumaan, sillä luentokateederin täytti vielä lisätietoa 
etsivien tungos. Usein Teräväinen kuitenkin poistui luentosalista aivan 
niin kuin hän oli tullutkin: määrätietoisesti harppoen ja ovea paukaut- 
taen, ja häntä kunnioitettiin myös salien ulkopuolella. 

Juha Teräväisen vaikutus Tampereen yliopiston tutkimustoimintaan oli 
sytyttävä. Koko yliopistossa ei ollut montakaan tieteenharjoittajaa, joka 
olisi malttanut jäädä hänen luentojensa ulkopuolelle. Hänen vaikutuk- 
sensa ulottui 19-vuotiaista tulevista professoreista hieman varttuneempiin 
väitöskirjansa viimeistelijöihin. Tämä tietenkin suututti hänen professori- 
kollegojaan, jotka kokivat Teräväisen suosion oman vaikutusvaltansa vä- 
henemisenä. Pahiten asemansa kokivat uhatuiksi ne opettajat ja tutkijat, 
joiden luennoilla ei käynyt kuin muutamia oppilaita — eikä Juha Terä- 
väinen ollut vakituiselta virka-asemaltaan kuin vaivainen assistentti, jolle 
Raili Kauppia professorin virassa seurannut Veikko Rantala oli suonut 
tilaisuuden hoitaa apulaisprofessorin virkaa. Tämä suhde jäi tosin lyhyt- 
aikaiseksi. 

Täyttäessään neljäkymmentä vuonna 1989 Juha Teräväinen vaihtoi 
sukunimekseen Varto. En tiedä, mistä hän sai uuden nimen päähänsä. 
Kysyjille hän kertoi, että se oli hänen sukunsa alkuperäinen nimi. Ky- 
seessä saattoi olla myös jonkinlainen keski-iän käännekohta tai irtau- 
tumisriitti, sillä Juha Teräväinen oli oman kertomansa mukaan adoptio- 
lapsi ja saanut sukunimensä kasvatusvanhemmiltaan. Yhtä kaikki, saman 
vuoden keväänä hän väitteli tohtoriksi keskiajan filosofiasta tutkimuk- 
sellaan Formal and Philosophical in Early Medieval Logic, ja Varton nimi 
painettiin väitöskirjan kanteen.$ Asioita tunteville tutkimuksen provoka- 
tiivinen otsikko kertoi paitsi siitä, että muodollinen ja filosofinen arvo- 
tettiin vastakohdiksi, myös siitä, että aiheenvalinnassa oltiin Martin 

Heideggerin habilitaatioväitöskirjan jäljillä. Monia hänen kollegojaan sekä 
vastaväittäjänä toiminutta Simo Knuuttilaa ihmetytti, miten keskiajan 
logiikka saattoi olla niin suosittua, että myös väitöstilaisuudessa parveili 
pilvin pimein väkeä. Selitys piilee siinä, ettei Varto luennoinut ainoastaan 
kapea-alaisesta erikoisasiantuntijan näkökulmasta vaan mahdollisimman 
laajasti ja oppineesti kaikista kulttuurielämässä mielenkiintoisiksi koe- 
tuista aiheista myös silloin, kun hänen aiheensa käsittelivät jotain 
yksityiskohtaa. Hän onnistui yhdistämään filosofian historiaa koskevat 
ajatuksensa onnistuneesti ajankohtaisilmiöihin, mistä todistavat hänen 
monet teoksensa. Keskiajan logiikasta tiedän hänen luennoineen vain 
antaessaan opetusnäytteen taloudellis-hallinnolliselle tiedekunnalle do- 
sentuuria varten vuonna 1991. Tuolloinkin yliopiston suurin luentosali oli 
dekaanin ihmeeksi puolillaan mietteliäitä kuulijoita. 


Filosofian asema Tampereen yliopistossa 


Halusin ensimmäisen opiskeluvuoteni lopulla vaihtaa pääaineekseni filo- 
sofian, mutta en kehdannut anoa opiskeluoikeutta tiedekunnalta suoraan, 
vaikka siirtyminen olisi ollut silläkin tavoin mahdollista. Niinpä heitin 
opintokirjani turhautuneena seinään ja menin jälleen valintakokeeseen. 
Luin kevään ja kesän 1988 kuumeisesti filosofiaa. Valintakoekirjana 
Tampereelle oli Juha Teräväisen Johdatus filosofiaan. Helsinkiin piti 
lukea Oiva Ketosen visainen filosofian historia nimeltä Eurooppalaisen 
ihmisen maailmankatsomus, jonka ajatuskulut hyödynsivät alkumetreiltä 
lähtien äärettömän käsitteeseen perustuvia päättelyjä.? Hakemiseni 
lopputulos oli myönteinen. Tampereen yliopistossa saavuttamani piste- 
ennätys 58/60 on edelleen voimassa. Minut valittiin myös Helsingin 
yliopiston historiallis-kielitieteelliseen osastoon, ja valituksi tulemisen 
päivä on yksi elämäni onnellisimpia. Pidän sitä edelleen eräänlaisena 
uudestisyntymiseni päivänä, aivan niin kuin Tampereen valintakoe- 
päiväkin oli osunut syntymäpäiväkseni. 

Ilkka Niiniluodon suureksi pettymykseksi jäin kuitenkin Tampereelle. 
Käydessäni noutamassa Niiniluodolta erään kirjatentin suoritusmerkintää 
syksyllä 1988 hänen sanansa olivat lakoniset ja välinpitämättömät mutta 
samalla hieman huolestuneet: ”Harkitse nyt.” Luultavasti häntä kiinnosti, 
mitä Tampereella oikein tapahtui. Tampereella menikin lujaa, paitsi että 
filosofian oppiaine oli muodollisesti surkeassa asemassa. Tämä koitui 
lopulta kaiken nousujohteisen toiminnan kohtaloksi. Tapahtumien sel- 
vittämiseksi on tarpeellista valottaa oppiaineen historiaa hieman pitem- 
mältä ajalta. Filosofian ainelaitos kuului 1980- ja 1990-luvuilla mate- 
maattisten tieteiden laitokseen. Se puolestaan oli sijoitettu taloudellis- 
hallinnolliseen tiedekuntaan siksi, että matemaattiset tieteet haluttiin 
tiedekuntaa perustettaessa määritellä ”aputieteiksi”. Sitä ne eivät tieten- 

kään olleet eivätkä halunneetkaan olla. Filosofian kannalta järjestely oli 
mahdollisimman huono, ja käytännöllisesti katsoen kyseisellä ratkaisulla 
oli lyöty veitsi yliopiston sydämeen. Kyseiseen järjestelyyn oli johtanut 
1960-luvulla sattunut onneton tapahtumasarja. Tampereen yliopistossa oli 
meneillään huomattava kasvun ja kehityksen aika. Yliopistossa haluttiin 
edistää erityisesti yhteiskuntatieteiden metodologian tutkimusta ja ope- 
tusta, mistä oli merkkinä myös Yhteiskuntatieteiden tutkimuslaitoksen 
perustaminen. 

Yhteiskuntatieteiden metodologian professorin virkaa hoitanut Seppo 
Mustonen, josta tuli sittemmin Helsingin yliopiston tilastotieteen profes- 
sori, on selittänyt tiedekunnan historiaa esitelmässään, jonka hän piti 
matemaattisten tieteiden laitoksen järjestämässä seminaarissa keväällä 
1995.8 Hänen mukaansa Tampereen yliopistoon oli 1960-luvun alussa 
suunnitteilla aivan oma ”filosofian ja matemaattisten tieteiden tiede- 
kunnaksi” nimetty yksikkö, joka kohtasi kuitenkin pikaisen tyrmäyksensä 
opetusministeriössä. Asiaan vaikutti tuolloinen osastopäällikkö Oiva Keto- 
nen, jonka käsissä asia oli. Ketonen, josta myöhemmin tuli teoreettisen 
filosofian professori Helsingin yliopistoon, oli pitänyt mahdottomana, että 
pääkaupunkimme ulkopuolelle perustettaisiin eräänlainen filosofinen 
tiedekunta, joka voisi pitää itseään filosofian ja matemaattisten tieteiden 
kantatiedekuntana. Sehän olisi voinut syrjäyttää tai ainakin haastaa 
Helsingin yliopiston siihen asti suurimman ja kauneimman filosofisen 
tiedekunnan useine osastoineen. Niinpä hanke haudattiin, ja rehtori 
Paavo Kolin pettymykseksi yliopistoon perustettiin ainoastaan matemaat- 
tisten tieteiden laitos, jonka nimestä jätettiin kuin kostoksi pois sana 
”filosofia”. Tämäntapaiset pettymykset lienevät osasyyllisiä siihen, miksi 
sosiologi Koli, joka oli myös Mannerheim-ristin ritari, päätti päivänsä 
oman käden kautta 25.3.1969 näyttäen ehkä tarpeettomankin lohdutonta 
esimerkkiä yliopiston tulevaisuudelle. Toinen syy itsemurhien sosiodyna- 
miikasta tietoisen Paavo Kolin filosofiseen kuolemaan saattoi olla koke- 
mus siitä, että hän oli tullut eläneeksi ”väärin” omistautuessaan sellaisen 
yliopiston johtamiselle, jonka olemassaolo oli koko ajan vaakalaudalla ja 
jolla ei ollut akateemisen maailman täyttä tunnustusta aiemman kansan- 
korkeakoulun maineensa vuoksi. Tampereen yliopisto on kylläkin edelleen 
ainoa Helsingissä perustettu yliopisto. 

Yhteiskunnallisena Korkeakouluna toiminut kansankorkeakoulu oli 
siirretty Kallion Torkkelinmäestä Tampereelle vuonna 1960, jolloin sen 
nimeksi muutettiin Tampereen Yliopisto — osamaksuksi siitä, että uuden 
tiedekunnan perustaminen tyrmättiin. Yksityisenä korkeakouluna toimi- 
neen yliopiston vuonna 1966 toteutunut nimenvaihdos kuului näet kaup- 
paan, jonka myötä korkeakoulun johto saatiin luopumaan uuden tiede- 
kunnan tavoittelemisesta. Uusi matemaattisten tieteiden laitos sulau- 
tettiin taloudellis-hallinnolliseen tiedekuntaan, johon ”filosofia kaikkein 
vähiten kuului” — ainakin mikäli on uskominen kulttuurifilosofian dosent- 

tina toimineen Matti Luoman, kannanottoa? Se oli kuitenkin ainoa tiede- 
kunta, joka suostui ottamaan uudet oppiaineet vastaan. Kun yksityisenä 
korkeakouluna toiminut Tampereen Yliopisto 1.8.1974 valtiollistettiin, 
uusien tiedekuntien perustamisesta tuli entistäkin vaikeampaa, ja korkea- 
koulun lihominen loppui siihen. Asialla olivat tiedepoliittiset tahot Jaakko 
Hintikasta Urho Kekkoseen. 

Myöhemmin voimaan astuneessa uudessa tutkintojärjestelmässä filo- 
sofialle ei myönnetty edes koulutusohjelman statusta, vaan siitä tuli alle 
kymmenen opiskelijan vuotuiseen sisäänottoon perustuva tieteenala- 
ohjelma. Tämä historia alkoi myöhemmin leimata myös Juha Varton ja 
monien muiden filosofien asemaa tieteenharjoittajina. Professori Musto- 
nen totesikin aihetta koskevaa esitelmää pitäessään, että mikäli hän olisi 
aikoinaan jäänyt Tampereelle, hänen poikansa pelaisi nyt jääkiekkoa 
Tapparassa ja tyttärensä opiskelisi cembalonsoittoa konservatoriossa. 
Samalla tavoin oli vähällä käydä Tampereen yliopiston yhdelle huomatta- 
vimmista kasvateista, Juha Vartolle. 

Filosofia ja byrokratia ovat luontaisia vihollisia. Ne ovat kuin tuli ja 
vesi. Filosofia perustuu johdonmukaiseen ajatteluun, byrokratia vallan 
käyttöön ja pakottamiseen. Varton suosio raivostutti tiedekunnan valtaa- 
pitäviä 1980-luvulla — paitsi siksi, että filosofian oppiaine oli radikaalisti 
ylittänyt muodolliset velvoitteensa — myös siksi, että ainelaitoksen (eli 
käytännössä muiden opettajien resurssit) eivät enää riittäneet opiskeli- 
joiden paimentamiseen. Oli luotu monisatapäinen filosofiasta ja tieteen 
perustoista kiinnostuneiden opiskelijoiden joukko, joka järkytti erityis- 
tieteiden professoreita heitä itseään paremmilla ja ajankohtaisemmilla 
tiedoillaan ja paremmilla argumentaatiotaidoillaan. Lisäksi monia korkea- 
arvoisia hallintovirkamiehiä kalvoi tosiasia, että Juha Varton opetus oli 
hänen homoseksuaalisuutensa leimaamaa. Hän puhui erittäin lämpimästi 
Platonista ja poikarakkaudesta luentojensa yhteydessä. Tässä tulemmekin 
häntä vastaan suunnatun epäoikeudenmukaisen kohtelun ytimeen. Eräs 
hänen avaintekstejään tuolta ajalta on kokoelmateoksessa Rakkauden 
filosofia julkaistu esitelmä ”Poikarakkaus ja teoreettinen intressi”, jonka 
hän piti niin sanotussa yhden sanan seminaarissa Tampereella.1! Myö- 
hemmin hän kirjoitti aiheesta muun muassa teoksissaan Merkintöjä 
Platonista (1993) ja Lihan viisaus (1996). Asiaa valaisee myös ”Camille 
Brumontin” salanimellä julkaistu omaelämäkerrallinen romaani Auto-ca- 
f6 (1998), jota lukiessa voinee ymmärtää, miksi Varto päätyi julkaisemaan 
teoksen vasta hänen filosofisen mentorinsa, Raili Kaupin, kuoltua. 

Kauppi oli kieltämättä mainio professori, jonka sanottiin suunnistavan 
opiskelijajuhliin pettämättömän punaviininvainunsa avulla. Professorin 
palattua matkoiltaan junalla hän muisti aina mainita, mikäli ravintola- 
vaunussa oli ollut riittävän korkea varustus eli kyseessä oli — kuten hän 
itse asian ilmaisi — ”punaviinijuna”. Vaikka Kaupilla olikin loistava huu- 
morintaju, hänellä oli myös heikkouksia, kuten alttius alkoholiliikkeen 

tuotteille. Eräässä vaiheessa Teräväinen oli joutunut jopa pyytämään yli- 
opiston hallintoa ohjaamaan professori Kauppia katkaisuhoitoon, tosin 
tuloksetta, sillä mitäpä vaivainen assistentti päänsä pitävälle professorille 
voisi, eikä Kauppi ollut helpoimpia taivuteltavia. Juha joutui eräässä vai- 
heessa konfliktiin myös oppiaineen dosenttina toimineen teologian tohtori 
Helge Ukkolan kanssa. Kauppi oli haalinut uskonnosta kiinnostuneita filo- 
sofeja laitokselleen dosenteiksi muitakin, ja heihin kuului filosofian tohtori 
Unto Tähtinen. Teologi Ukkola oli väitellyt Heideggerin filosofiasta, ja 
helsinkiläiset filosofit olivat potkineet häntä niin pahasti päähän, että hän 
saattoi haukkua puhelimessa kenet tahansa. Niinpä hän oli ajautunut 
tulilinjalle myös Juha Varton kanssa, ja kiistaa hänen oikeudestaan opet- 
taa yliopistossa käytiin Helsingin Sanomissa jo 1970-luvulla. 

Raili Kauppi oli omassa sangviinisuudessaan myös erittäin huumorin- 
tajuinen ja ironinen nainen. Hän esimerkiksi vaati, että filosofian appro- 
batur pitäisi säätää pakolliseksi kaikille kansanedustajaehdokkaille. Kun 
jokainen suomalainen haluaa olla kansanedustaja, saataisiin ihmisten 
sivistystaso tätä kautta nousuun. Kaupin keskeisiä aikaansaannoksia filo- 
sofiassa eivät olleet niinkään hänen logiikantutkimuksensa kuin nuo 
yhden sanan seminaarit, joita Suomen Filosofinen Yhdistys alkoi järjestää 
hänen aloitteestaan. 

Mutta myös kuumana ja koleerisena pidetyllä Vartolla oli omat 
ominaispiirteensä. Juuri hän varmisti, ettei laitoksella toiminut ketään 
niin sanottua ”normaalia” ihmistä, mikä oli filosofian laitokselle tietenkin 
vain hyväksi. Filosofian ja poikarakkauden yhteen kytkeminen saattaa 
herättää lukijan mielessä kysymyksen, oliko Vartokin vain tylsä ja 
tavanomainen antiikista kiinnostunut yliopistohomo, jonka kiinnostus 
asiaan oli ainoastaan historiallista niin kuin monen muunkin Michel 
Foucault'n jälkeen. Todellisuudessa Varton ajattelu oli hämmästyttävän 
omintakeista ja omaleimaista eikä lainkaan kiitollisuudenvelassa jälki- 
strukturalistien vaikutuksille. Hänen kirjoituksensa poikarakkaudesta 
hyödynsivät jopa islamin oppeja. Juha Varton asema vähemmistökansa- 
laisena on luultavasti merkinnyt paljon hänen filosofialleen, ja itse tul- 
kitsen asiaa niin, että suuri osa Juhan suosiosta oli sivuseurausta hänen 
ulkopuolisen roolistaan. Hänen persoonassaan näkyi valtakulttuureista 
poikkeaville ihmisille tyypillinen ominaisuus: vapaus. Ihminen, joka on 
tärkeimmissä suhteissaan kuten seksuaalisuudessaan avoin, mielletään 
totuuden puhujaksi myös muissa yhteyksissä. Ja sitä Juha Varto oli. 
Hänen mielenkiintonsa oppilaisiinsa ja aiheisiinsa oli aidompaa, sillä sitä 
ei motivoinut elatusvelvollisuus, kiire eikä oman karriäärin suojelu, joka 
on tyypillistä oman toimeentulonsa puolesta pelkääville perheenisille ja 
-äideille. Lisäksi homon asemaa leimaa tietty pressure proof, jonka joh- 
dosta meidän odotetaan kestävän mitä tahansa. Näin ei tietenkään ole, 
mutta totuus on, että sorretun asemansa vuoksi homoseksuaali saavuttaa 
jo 20-vuotiaana saman henkisen kypsyyden, jonka keskivertohetero tavoit- 

taa vasta noin 50-vuotiaana, perheidyllinsä rakentamisessa epäonnistut- 
tuaan. Hänenkin on siis koettava jotain oppiakseen. 

Juha Varto herätti kollegojensa keskuudessa suunnatonta kateutta, ja 
on vaikea sanoa, minkä osan siitä muodosti hänen vähemmistöasemaansa 
kohdistettu kateus ja minkä kaikkiin muihin asioihin, kuten hänen suosi- 
oonsa, liitetty kateus. — Ja miten ne voitaisiin erottaa toisistaan? Hänen 
osakseen saamansa kiinnostus oli yhtä aitoa kuin hänen oma kiinnos- 
tuksensa opiskelijoita ja heidän tutkimusaiheitaan kohtaan. Toisaalta 
hänen kollegoillaan oli syytä olla myös jonkin verran häpeissään, sillä he 
haalivat haltuunsa tutkimustuet, rahat ja resurssit sekä vakituiset 
professorinvirat mutta eivät saaneet niillä aikaan yhtä merkittäviä tulok- 
sia kuin Varto. Kateus ja häpeä: siinä kollegojen vastaukset asialleen 
omistautuneelle Juha Vartolle ja ainekset tulevaan katastrofiin. Varto 
olisi aivan hyvin voitu nimittää filosofian professoriksi. Se olisi ollut koko 
yliopiston edun mukaista, mutta toisin kävi — tai tehtiin, kuten kaikille 
nopeasti valkeni. 


Aggressioiden alkusoittoa 


Juha Varto oli kaikin puolin moitteeton mies ja on sitä edelleenkin. Hän ei 
käyttänyt alkoholia, ei tupakoinut, ei puhunut kovaäänisesti, ei nauranut 
tyhmille jutuille eikä välittänyt kollegojensa juoruista tuon taivaallista. 
Laitoksen henkilökunnan wc:n seinään joku kynäniekka oli tosin kirjoit- 
tanut herjaavan kysymyksen: ”Kukahan täällä mahtaa olla niin sanottu 
ruskean reiän ritari?” Siihen aikaan tuollaisen lauseen ei ajateltu louk- 
kaavan ketään, eikä kukaan vaatinut sitä poistettavaksi. Tai sitten 
ajateltiin, että homoja saakin solvata. Muutamat nimittelivät Juha Vartoa 
”markiisiksi”, koska hän pukeutui huolellisesti käyttäen parhaita pukuja 
ja yleensäkin oikean kokoisia vaatteita, jotka ovat keski-ikäisen suoma- 
laismiehen yllä harvinaisuuksia. Hänen määrätietoista ja ryhdikästä 
kulkuaan yliopiston eri kiinteistöjen välillä ohjasi eteläeurooppalaisten 
miesten kasvoja leimaava kookas tuulenhalkaisija sekä sen päälle asetetut 
suhteellisen voimakkaat kakkulat. Varto ei kuitenkaan muistuttanut aka- 
teemista lukutoukkaa, hienohelmaa eikä arkistotutkijaa, vaan hän oli 
rautaisella fyysisellä kunnolla varustettu mies, joka kävi hoitamassa 
runkoaan kuntosaleilla ja hierojilla. Myös hänen selkeä esiintymisensä 
luentosalien älyllisenä partaveitsenä perustui hyvään fyysiseen kuntoon. 
Oli selvää, että tällainen kehitys oli katkaistava yliopistossa, jossa 
huoliteltua pukeutumista ei pidetä merkkinä hyvästä itsetunnosta vaan 
tieteellisestä epäpätevyydestä. Tämä johtui — paitsi siitä, että yliopistoissa 
mikään ei saa näyttää liian reippaalta eikä korskealta — erityisesti siitä, 
että monien paremmassa virka-asemassa olleiden professorien varpaat 
alkoivat olla muusina. Juha Varton hallussa olevaa apulaisprofessorin 

viran hoitoa oli suostuttu jatkamaan 1990-luvun alussa vuodella vain 
siksi, ettei kukaan muu ollut ilmoittautunut ehdolle virkaan. Professori 
Veikko Rantala olisi esittänyt tehtävään mieluummin ketä tahansa toista 
henkilöä, kuten myöhemmin kävi ilmi. Kukaan muu kynnelle kykenevä ei 
ollut kuitenkaan viransijaisuutta edes hakenut, kenties juuri Varton 
toimintaedellytysten jatkamiseksi. Lisäksi Juhan ohittaminen virantäy- 
tössä olisi voinut osoittautua räikeän epäoikeudenmukaiseksi, eikä se olisi 
ollut kunniaksi nimitettävälle itselleen. 

Yliopistovuosiensa loppuaikoina Varto ei suostunut vaihtamaan kateel- 
listen kollegojensa kanssa montakaan sanaa. Heidän puheenvuoronsa ja 
pyyntönsä olivatkin usein kummallisia. Ne koskivat esimerkiksi sitä, voi- 
siko Varto pitää yhden seminaarivuoron Rantalan sijasta, kun tämän 
”täytyy osallistua Suomen Akatemian kokoukseen Helsingissä”. Varto ei 
suostunut, mikä oli aivan oikein. Tuskin kukaan opiskelijakaan olisi 
halunnut paikalle ketään tuuraajaa. Yliopiston suosituimmasta luennoitsi- 
jasta olisi haluttu tehdä jonkinlainen heittopussi. Jos Rantalalla oli 
tärkeämpää tekemistä pääkaupungissa, miksi hän ei pysynyt kokonaan 
siellä? Mikä velvoitti muita ihmisiä ottamaan vastuuta Rantalan laimin- 
lyönneistä? Tämä on tietenkin vain yksi irrallinen esimerkki, mutta se 
kertoo, kuinka epäpedagogisia monet yliopiston opettajat olivat. Heidän 
mielessään kummitteli lähinnä kysymys, miten tehdä Varton toiminnasta 
yliopistoyhteisössä loppu ilman, että on pelkoa kostosta, toisin sanoen, 
kuinka laittaa asioille piste lopullisen ratkaisun muodossa. 

Vuoden 1992 keväällä giljotiinin terälle järjestettiin mahdollisuus. 
Vastikään virkaansa astunut professori Rantala oli jäämässä pikapuoliin 
eläkkeelle, ja apulaisprofessorin virka puolestaan oli jo vakituisesti täy- 
tetty naturalismia edustavalla analyyttisellä filosofilla, Matti Sintosella. 
Helsingissä asuva Sintonen ei viitsinyt käydä hoitamassa virkaansa 
useammin kuin yhtenä päivänä viikossa. Veikko Rantala, joka tunnettiin 
nimikirjaimistaan ”VR”, junaili sentään paikalle kaksi kertaa useammin, 
keskiviikkoisin ja torstaisin. Juha Varto, joka vastasi laitoksen opetuk- 
sesta ja toiminnasta sekä istui vaarallisen tukevasti heidän virkapenkeil- 
lään, oli savustettava ulos ennen kuin yliopiston ”hyvät voimat” ryhtyi- 
sivät toimenpiteisiin professorinviran muuttamiseksi Vartolle sopivaksi 
sekä koko ainelaitoksen heivaamiseksi oikeaan tiedekuntaan, joka olisi 
voinut olla lähinnä humanistinen tai yhteiskuntatieteellinen tiedekunta. 

Se, että professorin viran ala oli määritelty kapea-alaisesti vain ”logii- 
kaksi ja tietoteoriaksi”, työskenteli niin Juha Vartoa kuin koko yli- 
opistonkin etua vastaan. Juha olisi ollut varteenotettavin ehdokas uudeksi 
professoriksi. Koska maassamme oli tarjolla yllin kyllin Jaakko Hintikan 
kouluttamia ja suhteellisen nimettömiksi jääneitä kellokkaita, joku heistä 
perisi ennen pitkää myös Rantalalta vapautuvan viran — jos ei muuten 
niin väkisin. Se otettaisiin kuin nainen, eli kylkiluut murskaten. Tämä oli 
Jaakko Hintikan menettelytapa ja hänen filosofiansa sisältö. Yliopisto- 

yhteisössä toimivien pahimpia piirteitä oli se, että itseään tyydyttämään 
pyrkivän ja näennäisesti ”pätevän henkilön” tuli saada virka hinnalla 
millä hyvänsä, vaikka hänellä ei olisi ollut edellytyksiä virassa toimimi- 
seen, eli elävän filosofian luomiseen ja ihmissuhteiden hoitamiseen. Nimi- 
tysprosessi onkin useimmiten vain osoitus siitä, miten filosofia uhrataan 
jonkun yksittäisen henkilön kunnianhimolle ja halulle hankkia itselleen 
elinkeino. Myös professori Rantala oli Jaakko Hintikan oppilas ja niin 
sanottu yhden kirjan professori, aivan kuten Sintonenkin, eikä kumpikaan 
heistä ole tähän päivään mennessä onnistunut sanomaan ihmisestä, 
yhteiskunnasta eikä mistään muustakaan inhimillisesti merkityksellisestä 
mitään. He ovat systeemifilosofeja ja disipliinitohtoreita. Oman virkaan- 
astujaistilaisuutensa jälkeisessä ravintolaillassa vuonna 1989 Rantala 
tuksen hänen kädestään, kirjoittaneen siitä noin puolet ja työntäneen 
nivaskan takaisin Rantalalle, joka oli viimeistellyt työn valmiiksi. Kai- 
nuussa matematiikan opettajana toiminut ja Hintikan ”löytämä” latentti 
nero Veikko Rantala olikin onnistunut väittelemään tohtoriksi vasta 44- 
vuotiaana vuonna 1977. 

Ensimmäinen kriisi Varton ja Rantalan välille tuli, kun Rantala sai 
Suomen Akatemian projektiapurahan palkinnoksi jäsenyydestään huma- 
nistisessa toimikunnassa. Hän jättäytyisi virasta vapaaksi yhden luku- 
vuoden ajaksi. Juha Varto oli siihen asti hoitanut apulaisprofessorin vir- 
kaa, mutta päästettäisiinkö häntä paikoista pyhimmän vartijaksi: profes- 
soriksi? Rantala oli jo aiemmin moittinut Varton ympärilleen keräämää 
tutkimusryhmää pahanilkisesti ”uskonlahkoksi”, mihin Varto puolestaan 
oli vastannut erään toimittamansa julkaisun sivuilla arvostellen Rantalaa 
”oikeauskoiseksi”.!? Panettelevaa Rantalan maininnassa oli se, että meitä 
homoja on yleensä pidetty erittäin järkiperäisesti ajattelevina ihmisinä, ja 
uskonto on meille pikemminkin kritiikin aihe. Opiskelijat nostivat Varton 
puolesta myrskyn. 

Tiedepoliittisen painostuksen myötä oli lähestyvästä vaarasta saatu jo 
varoittava hälytys, mutta rajuilmaa enteilevän tilanteen takaa pilkisti 
vielä yksi seikka, josta kukaan ei ollut puhunut mitään: Juha Varton 
homoseksuaalisuus. On ilmeistä, että Varton samastumisessa vähem- 
mistökannatusta nauttivaan mannereurooppalaisen filosofiaperinteeseen 
näkyi vihje myös hänen omasta vähemmistöasemastaan. Hän eli valta- 
kulttuurien ulkopuolella. Analyyttisen systeemifilosofian naturalistinen 
tiede- ja filosofiakäsitys puolestaan edustaa heteroseksuaalisen valtakult- 
tuurin symboliarvoja, jotka liittyvät lajinsäilytysideologiaan, biologistiseen 
ajattelutapaan ja pragmatistiseen enemmistövallan käyttöön. Vastakkain 
olivat yhtäältä vähemmistöjen ja muiden erilaisten ihmisten filosofia ja 
toisaalta enemmistöjen, heteroiden ja valtakulttuureihin samastuvien 
ihmisten poliittinen ideologia. Niiden välillä käytäisiin lopulta ratkaiseva 
ja maailmoja järisyttävä taistelu. En ole varma, moniko tuohon kiistaan 

osallistuja oli tästä seikasta tuolloin tietoinen, mutta itse olen tullut siitä 
vuosien kuluessa yhä vakuuttuneemmaksi: Juha Varto haluttiin lynkata 
siksi, että omassa taivaita tavoittelemattomassa mittakaavassaan hänestä 
oli tullut eräänlainen Tampereen Sokrates, joka haluttiin likvidoida pois 
viranomaistoimintaa haittaamasta niin nopeasti kuin mahdollista. Aina 
voidaan sanoa, että vertaaminen Sokrateen tuomitsemiseen on klisee, 
mutta klisee se on juuri siksi, että se on niin tosi: se toteutui Juhan koh- 
dalla kohtalokkaan deterministisesti, kun homo täytyi tuomita. 

Juha Vartoa ei missään tapauksessa nimitettäisi Rantalalta vapautu- 
vaan professorinvirkaan — siitä pitäisi kummisetä Hintikan hyväveli- 
verkosto akateemisine mafiajärjestelmineen ja keplotteludynastioineen 
huolen. Hintikan oppilaat löisivät pöytään vahvimman korttinsa eli 
ulkomailla julkaistut ja näennäisesti vastaansanomattomat artikkelinsa. 
Vartoa ei ollut pidetty muodollisesti vahvana ehdokkaana myöskään 
apulaisprofessorin virkaa täytettäessä. Sen ensimmäinen haltija oli juuri 
Rantala. Hänen tultuaan valituksi professoriksi oli apulaisprofessorin 
nimitysprosessissa asetettu kärkisijalle helsinkiläinen Jan von Plato. Von 
Platon vedettyä hakemuksensa pois virkaan nousi virantäyttöprosessien 
Hannu Hanhi, Matti Sintonen, joka aurinkolaseissa ja purkkaa jauha- 
essaan muistutti kitaransa kanssa hymyilevää Mikko Alataloa tai äly- 
kästä mutta kieroa miljonääriliikemiestä Max Zorinia James Bond 
-elokuvasta View to a Kill. Sen sijaan Juha Varto piti tehdä perinnöttö- 
mäksi niin, ettei kiistaa syntyisi edes lakiosista. Olihan mahdollista, että 
päästessään hoitamaan professorinvirkaa hän ehtisi pätevöityä siihen 
julkaisemalla saman määrän tutkimusta logiikan ja tietoteorian alalta 
kuin hän oli julkaissut jo etiikan, yhteiskuntafilosofian, filosofian histo- 
rian, tieteenfilosofian ja estetiikankin alalta. Keväällä 1993 eräs Rantalan 
kollega ja Hintikan oppilas, Leila Haaparanta, saatiin hakemaan Ranta- 
lalta avautuvaa professorinvirkaa. Kysymykseen siitä, miksi Rantala 
halusi virkaan nimenomaan Haaparannan, Rantala ilmoitti, että ”näin 
virkaan saadaan nainen”. 

Rantala oli toimittanut vuonna 1954 syntyneen Haaparannan filosofian 
dosentiksi Tampereen yliopistoon jo vuonna 1991. Hän oli siis ikään kuin 
pakastimessa kasvamassa korkoa ja odottamassa Rantalalta vapautuvaa 
virkaa. Lisäksi Rantala oli junaillut Juha Varton dosentuurihakemuksen 
toiseksi asiantuntijaksi nimenomaan Haaparannan osoittaakseen Haapa- 
rannan ensisijaisuutta Vartoon verrattuna, nöyryyttääkseen yliopistoa 20 
vuotta palvellutta Vartoa ja ratkaistakseen heidän keskinäisen kilpailu- 
asetelmansa niin, että se kääntyisi Haaparannan voitoksi. Tosiasiassa 
Varto oli kymmenen kertaa ansioituneempi, etevämpi ja pätevämpi ja joka 
tapauksessa enemmän julkaissut filosofi kuin Haaparanta. Lisäksi hän oli 
tehnyt laitoksen hyväksi enemmän ja perusteellisempaa työtä kuin 
kukaan muu. Mutta tasa-arvoargumentti oli kaivettava esiin, tosin kie- 
rolla ja homoseksuaaleja syrjivällä tavalla. 

Koska Juha Varto ei ollut nainen, häntä ei olisi voitu Rantalan sään- 
töjen vallitessa nimittää professoriksi edes väliaikaisesti. Naisten lisäksi 
myös kuka tahansa mies olisi hävinnyt Vartolle ansioiden perusteella, 
joten Varton pois savustamiselle piti keksiä juuri tuollainen tieteen ulkoi- 
nen syy. Sukupuoli kelpasi hyvin, koska sukupuoltaan Juha tuskin olisi 
ehtinyt saati halunnutkaan vaihtaa. Sukupuoleen viittaaminen vaikutti 
nerokkaalta myös siksi, että Tampereen yliopistoon oli ehditty tiede- 
poliittista ay-retoriikkaa seuraillen perustaa uuden tasa-arvolain henkeä 
mukaileva tasa-arvosuunnitelma, johon voitiin vedota etsittäessä näen- 
näisiä perusteita sinänsä mielivaltaiselle politikoinnille. Tasa-arvo- 
politiikka oli retorisesti ovelaa siksikin, että sen kyseenalaistaminen voi- 
taisiin aina leimata ”taantumuksellisuudeksi”. Naisten suosiminen puo- 
lestaan on heteroseksistinen argumentti, sillä ”sukupuolten tasa-arvolla” 
on merkitystä vain heteroseksuaalisen valtakulttuurin sisällä, jossa sillä 
yritetään ratkoa sukupuolten yhteensopimattomuudesta ja keskinäisistä 
ristiriidoista johtuvia konflikteja. Heteroseksuaalisen normiston vallitessa 
oletetaan, ettei kukaan uusherrasmiesmäinen heteromies rohkenisi vas- 
tustaa naisten suosimista. Heteromies on näet naisesta seksuaalisen vaih- 
don kannalta riippuvainen, ja kyseenalaistaessaan poliittiseen korrektiu- 
teen liittyvän sovinnaisen naistenpalvonnan heteromies saattaisi itse lei- 
mautua homoksi, mitä heteromies ei halua vaan kammoaa. Telaketju- 
feministien tie tasa-arvoon oli kivetty byrokraattisilla paragrafeilla. 

Toisaalta kaikki tiesivät, kuinka järjetöntä ja naurettavaa ”tasa- 
arvoon” vetoaminen on sellaisessa instituutiossa kuin yliopistossa, jonka 
eräs tehtävä on tuottaa epätasa-arvoa ja hierarkioita. Professori Rantalan 
menettely ei ollutkaan tarkoituksetonta tai naiivia, vaan täysin harkittua. 
Keskeistä oli sen lopputulos. Mitä Rantala valinnallaan ajoi ja miksi? 
Vastaus on, että hän halusi virkauransa jatkajaksi jonkun, joka olisi yhtä 
vähän suosittu kuin hän itse: systeemifilosofi, jolla ei ole montakaan 
oppilasta, ei ohjattavia väitöskirjatöitä eikä juuri opetustakaan. 

Leila Haaparanta oli nimitetty dosentiksi Tampereen yliopistoon vain 
hieman Juha Vartoa aiemmin. Hänen luentojaan oli käynyt kuuntele- 
massa ainoastaan murto-osa siitä opiskelijamäärästä, joka kävi Juha 
Varton luennoilla. Enin osa heistäkin piti Varton opetusta ja asiantunte- 
musta parempana, aivan kuten myös itse pidin. Kuuluin noina vuosina 
opiskelijatoiminnan keskeisimpiin henkilöihin, osallistuin lähes kaikkiin 
seminaareihin ja suoritin lähes kaikki laitoksen tarjoamat kurssit ja luen- 
not. Sen vuoksi minulla on erinomainen näköala siihen, mitä filosofiassa 
noina vuosina tapahtui. 

Rantalan ja muiden analyyttisten systeemifilosofien ongelma oli meto- 
dologinen: minkälaista menetelmää käyttäen Juha Varton karkottaminen 
yliopistosta tulisi toteuttaa? Seuraavissa luvuissa syvennymme asioihin 
dokumenttiaineiston valossa. Yliopistoa lähellä oleviin tiedotus- ja opis- 
kelijalehtiin kirjoittaminen oli luonnollinen kanava äänten saamiseksi 

kuuluviin sekä laitoksella harjoitetun juonittelun saattamiseen kaikkien 
tietoon. Lehtiin kirjoittaminen oli myös tavattoman vilkasta. Asiasta nousi 
lopulta sellainen kohu, että palstat eivät tahtoneet riittää ja marginaalit 
olivat revetä. Korkea aika keskustelun dokumentoimiseen ja tilintekoon 
on nyt, sillä lehdissä julkaistulla aineistolla on taipumus kadota kirjas- 
tojen kellareihin. Lehtien sivuilta esiin vyöryvät kannanotot kertovat kui- 
tenkin elävästä elämästä. Ne kertovat myös harjoitetun filosofian luon- 
teesta ja ihmisistä itsestään. 

Tapahtumien kulusta on kohta parikymmentä vuotta aikaa. Silti ne 
eivät unohdu. Niistä keskustellaan joka päivä filosofien tavatessa toisiaan. 
En ole pystynyt myöskään itse unohtamaan asioihin liittyvää epäoikeu- 
denmukaisuutta. Vuosien myötä tapahtumien merkitys on piirtynyt esiin 
vain entistä selvemmin. Kertomukseni havainnollistaa sitä, kuinka Tam- 
pereen yliopiston filosofian professoria valittaessa tarkoitus pyhitti keinot 
ja miten naisargumenttiakin voitiin käyttää homoseksuaaleja vastaan. 
Pelkän sukupuolieron tunnustavalla tasa-arvoargumentilla oli poljettu jäl- 
leen kerran sellaisen vähemmistön oikeuksia, jota viranomaisten mukaan 
ei edes ”ole olemassa”. 


”Puhelimitse ja kirjeitse” 


Virantäytöt ovat yliopistoelämän ankeimpia ja samalla myös riemuk- 
kaimpia asioita. Yliopistovirkaan nimitetään yleensä professorin oppilas 
tai sukulainen, jolle wc:ssä asioidakseen riittää se, että hän riisuu hatun 
päästään ja kallistaa. Tämä on tieteen olemus. Sen lisäksi filosofian viran- 
täyttökysymykset ovat muodostuneet värikkäiksi ehkä siksi, että niiden 
kautta sivistyneistö osoittaa todellisen luonteensa. Ja filosofit harvoin jää- 
vät sanattomiksi. Yliopistofilosofia sinänsä on symbolista vallankäyttöä, 
joka aktualisoituu virantäyttöasioissa. Sen sijaan itsenäinen filosofi on 
lainsuojaton, jolla ei ole paikkaa yhteiskunnassa. Tosiasiassa juuri inde- 
pendent philosopherien pitäisi vaikuttaa yliopistoissa. Mikäli filosofian 
harjoittaminen suorastaan kielletään, kuten minulle on tehty, kyseessä on 
murha, ja työmarkkinoiden kireys tekee riidoista verisiä. 

Tämänkin kiistan repivyys olisi voinut tappaa kenen tahansa heikom- 
man yksilön. Juha Vartoa puolestaan auttoi se, että opiskelijat tukivat 
häntä. Vartoa saattoi suojella myös gay sensibilityyn liittyvä paineensieto- 
kyky. Sen johdosta hän oli eräänlainen vähemmistöasemansa suojelema 
”pyhä mies”, jota vastaan kohdistettu hyökkäys kääntyisi ennen pitkää 
iskuksi vasten lyöjän omaa naamaa. 

Keväällä 1992 asiat olivat ajautuneet huolestuttavaan tilaan. Tampe- 
reen yliopiston ylioppilaskunnan lehden, Aviisin, päätoimittajana toimi 
tuolloin professori Osmo Apusen nuorempi poika, Antti Apunen. Filosofian 
piirissä kokoon keitettyä soppaa oli käsitelty lehden palstoilla laajasti. 

Kun asia oli Rantalan oman toteamuksen mukaan ”loppuun käsitelty”, 
Apunen, joka asettui luonnollisesti opiskelijoiden puolelle, kirjoitti asiasta 
koko sivun artikkelin. Hän kuvasi tilannetta näin: 


Viransijaisuuden täyttöä koskevat erimielisyydet ovat ajaneet opis- 
kelijat ja professorit ilmiriitaan filosofian laitoksella. Filosofian, eri- 
tyisesti logiikan ja tietoteorian professori Veikko Rantala jää Suomen 
Akatemian apurahan turvin virkavapaalle ensi vuodeksi. [...] Ranta- 
lan sijaiseksi valittiin nykyisin Helsingistä käsin Tampereella dosent- 
tina toimiva Leila Haaparanta. Opiskelijat yrittivät vastustaa Haapa- 
rannan valintaa, mutta äänet hukkuivat hallintokoneistoon.13 


Kyseessä oli todellakin ilmiriita. En ollut nähnyt sellaista kiistaa yli- 
opistolaitoksessa koskaan aiemmin, eikä eteeni ole tullut vastaavaa myös- 
kään sen jälkeen. Kun Esa Saarisen asemaa koskeva hammastelu kärjistyi 
Helsingin yliopistossa paria vuotta myöhemmin, asiaa höyhennettiin julki- 
suudessa laajasti, mutta mielipiteiden polarisoituminen yliopiston sisällä 
ei ollut läheskään yhtä näyttävää. Toinen samantapainen kiista nähtiin 
vuonna 1984 Teatterikoulussa, kun Jouko Turkan ja Jussi Parviaisen 
inspiroima ”Jumalan teatteri” -ryhmä oli johtanut oppilaitoksen kaaokseen 
ja poliisi kävi sulkemassa korkeakoulun oven.!* Sen sijaan Tampereella 
asiat eivät olleet karanneet käsistä, vaan konfliktin aiheutti pikemminkin 
fenomenologisten filosofien poikkeuksellisen tietoinen järjestyminen, jota 
vastaan professorikunta suoritti raihnaisia hyökkäyksiään. Mutta asiassa 
olisi ollut aineksia myös poliisitutkintaan, jolloin syytettyjen penkillä olisi 
tosin pitänyt istua professorien itsensä. 

Huomiota herätti se varaukseton tuki, jonka Varto sai opiskelijoilta ja 
muulta yliopistoyhteisöltä. Erään perusteen Varton jatkamiselle olisi 
antanut jo se muodollinen seikka, että laitoksille osuneet ylimääräiset 
projektirahat johtavat yleensä virkakiertoon yliopiston sisällä, jolloin 
lisäresurssit käytetään omalla laitoksella oman yksikön hyödyksi. Myös 
Antti Apunen totesi, että ”[n]lormaalisti alle vuoden kestäviä viransijai- 
suuksia on haettu oman laitoksen piiristä”,!5 kun virkaportaikko nytkäh- 
tää askeleen eteenpäin. Toisin kuitenkin kävi. Väliverho ensimmäiseen 
näytökseen avautui, ja Apunen raportoi kiistan lähtökohdat näin: 


15. maaliskuuta. Viransijaisuuden hakuaika päättyy. Professori Ran- 
talan esittämä soveltuvuusjärjestys yllättää opiskelijakunnan. [...] 
Rantala ehdottaa sijaiseksi dosentti Leila Haaparantaa Helsingin 
yliopistosta. Opiskelijat asettavat ensimmäiselle sijalle apulaisprofes- 
sori Matti Sintosen ja toiselle sijalle dosentti Juha Varton.16 


Tosiasiassa Sintonen ei nauttinut opiskelijoiden keskuudessa suurtakaan 
arvonantoa eikä luottamusta, mutta opiskelijat katsoivat, että asioiden 

edetessä heidän toivomallaan tavalla Varto voisi jatkaa toimintaansa 
yliopistossa. Opiskelijoiden idea oli, että mikäli Sintonen hoitaisi profes- 
sorinvirkaa, Varto voisi jatkaa tehtäviään apulaisprofessorina, eikä eteen 
tulisi ongelmia. 

Apunen kertoo, että ”[o]piskelijoiden pyynnöstä järjestetyssä keskus- 
telutilaisuudessa Rantala pysyy tiukasti kannassaan.”!? Kyseessä oli 
opiskelijoiden nopeasti koolle kutsuma kriisikokous, joka järjestettiin heti 
Rantalan aikomusten valjettua. Apunen jatkoi äkillisen käänteen saaneen 
kiistan raportointia näin: 


19. maaliskuuta. Opiskelijat eivät hyväksy professorin perusteluja ja 
keräävät yhden päivän aikana kaksi yhteensä 150 nimen adressia, 
joissa vastustetaan Rantalan menettelyä.18 


Nimilista todellakin kiersi kädestä käteen luentosaleissa ja käytävillä, ja 
jotkut opiskelijat suorastaan vaativat saada kirjoittaa nimensä listaan. 
Monet olivat kuulleet siitä epäsuorasti mutta eivät olleet saaneet paperia 
käsiinsä aiemmin ja olivat sen vuoksi huolissaan, pääsisivätkö myös he 
kannanottoon mukaan. On syytä korostaa, ettei kyseistä listaa kerätty 
ketään vastaan, vaan yksinomaan niiden asioiden puolesta, joita opis- 
kelijat pitivät tärkeinä. Argumentaatioon liittyi myös vertailua, jossa 
Haaparanta todettiin vähemmän ansioituneeksi kuin Varto. Lisäksi epäil- 
tiin Haaparannan motiiveja. Ainejärjestö Aatos oli todennut kirjeessään 
laitosneuvostolle seuraavasti: ”Dosentti Haaparanta on viimeksi luennoi- 
nut Tampereella syksyllä 1990, jolloin kurssin suoritti 13 opiskelijaa. 
Vertailupohjaksi todettakoon, että samana vuonna luennoidun cum laude- 
ja /audatur-tason etiikan luennot suoritti 112 opiskelijaa.”!9 

Olin myös itse kyseisellä Leila Haaparannan kurssilla, ja suoritin sen 
arvosanalla 3—/3. Se oli hänen ensimmäinen luentosarjansa Tampereen 
yliopistossa. Samalla se oli hänen ainoa opetusansionsa koko yliopistossa. 
Haaparannan ensimmäisiä sanoja kyseisellä luennolla oli hintikkamainen, 
jossain määrin tyrmistyttävä mutta samalla myös arvattavissa ollut keho- 
tus: ”Unohtakaa kaikki, mitä olette fenomenologiasta tähän asti oppineet.” 
— Kuinka tehokasta! Tarkoitus oli siis manipuloida meitä eksistenssifilo- 
sofisesti asennoituvia tutkijoita ajattelemaan fenomenologiasta suuren 
mestarin, Jaakko Hintikan, tulkitsemalla tavalla eli kielitieteeseen kaven- 
netusti. Käsitykseni mukaan kyseinen ajattelutapa edusti väärin ymmär- 
rettyä näennäisfenomenologiaa, jossa elämänkäytännöllisesti motivoitu- 
neesta ajattelusta oli tehty pelkkää systeemiteoriaa ja kielifilosofiaa. 
Meillä oli siis edessämme hintikkalaisen tieteen uskonpuhdistaja ja lähe- 
tyssaarnaaja. 

Sen sijaan opiskelijoiden viittaama cum laude- tai laudatur-tason 
kurssi, jolle osallistui yli sata kuulijaa, ei ollut suinkaan Matti Sintosen 
eikä Lauri Mehtosen vaan tietenkin Juha Varton luennoima. Suoritin itse 

lähes kaikki Juhan opintojaksot, joten myös tämä kurssi oli suoritettujen 
opintojeni joukossa. Olen kansioinut arkistoihini luentomuistiinpanot, 
joihin olen merkinnyt, että kyseiselle luennolle osallistui opiskelijoita 
myös Helsingin yliopistosta. (Toisaalta olin itsekin Helsingin yliopistosta, 
sillä olinhan juuri kirjoittautunut myös sinne teoreettisen filosofian pää- 
aineopiskelijaksi!) Eräs esimerkki Varton luennoille saapuneista oli Leena 
Vilkka, joka onnistui myöhemmin väittelemään tohtoriksi Helsingissä. 

Mutta Varton luennoidessa elettiin vielä tamperelaisen filosofian ku- 
koistuskautta, eikä mielipiteitä jakava riita ollut ehtinyt kärjistyä. Oman- 
laistaan roolia asiassa näytteli Matti Sintonen. Opportunistiseen tapaansa 
hän oli vedonnut itsensä puolesta kirjeessään, jonka hän oli lähettänyt 
laitosneuvostolle Englannista ja jossa hän korosti omaa pätevyyttään. 
Käytännössä myös tämä vetoomus olisi voitu tulkita Juha Varton eduksi. 

Jos laitoksen virka-asiat olisi järjestetty niin kuin kaikki ihmiset Ran- 
talaa ja Haaparantaa lukuun ottamatta toivoivat, asia olisi edennyt ongel- 
mattomasti. Keskeiseen asemaan nousikin Leila Haaparannan asema. 
Kuka hän oli? Miksi hänet oli niin tärkeää rekrytoida Tampereen yli- 
opistossa olevaan virkaan? Oliko Rantalalla mielessään laajakantoi- 
sempikin suunnitelma, kuten Haaparannan nimittäminen virkaan vaki- 
tuisesti? Tulevaisuus, joka nyt on jo historiaa, on osoittanut tämän ar- 
vauksen täysin oikeaksi. Leila Haaparanta oli äärianalyyttinen kieli- 
filosofi, joka oli Rantalan tavoin väitellyt tohtoriksi Hintikan alaisuudessa. 
Hän oli nainut Pertti Haaparanta -nimisen taloustieteilijän, joka tuli 
tunnetuksi vankilaan paiskattuna totaalikieltäytyjänä ja joka kansan- 
demokraattisessa =tiedepolitiikassa palkittiin sittemmin professorin- 
viralla.?20 Vaikka Leila Haaparannalla ei ollutkaan ansioluettelossaan 
vankeustuomiota, myös häntä kammettiin nyt professoriksi. 

On selvää, että professoriksi pyrkivien tuittupäisyydellä pitäisi olla 
rajansa. Opiskelijoista Reijo Kupiainen oli kirjoittanut Aviisi-lehden 
numerossa 6/1993 otsikolla ”Tiedepolitiikkaa filosofiassa” suunnilleen 
samoin sanoin kuin Apunen. Todettuaan että ”[vliransijaisuutta täytettä- 
essä on ilmaantunut vakavia erimielisyyksiä professorin, opiskelijoiden ja 
laitoksen muun henkilökunnan kanssa [...]”2! Kupiainen kiinnitti huomi- 
onsa seikkoihin, jotka paljastivat Rantalan harjoittaman kampanjoinnin 
olevan pelkää vyörytystä: 


Rantalan argumentit Haaparannan puolesta koskevat kansainväli- 
syyttä ja tasa-arvoa. Opiskelijana en voi ymmärtää, miksi professorin 
viran hoito vuodeksi on järjestettävä Helsingistä käsin [...]. Entä 
sitten tasa-arvo? Professori Rantalanhan pitäisi erota kokonaan viras- 
ta, jos hän ottaisi oman argumenttinsa tässä kohtaa todesta, vai pitäi- 
sikö naisille jakaa vain viransijaisuuksia?? 

Lisäksi Kupiainen jatkoi Vartoa tukien, että 


[...] Varto on hoitanut pitkään apulaisprofessorin virkaa sen ollessa 
avoinna ja Sintosen virkavapauksien aikana. Tällöin Varto on luonut 
laitokselle vireän julkaisusarjan, jota on kehuttu aina kaiken asian 
legitimaatiopisteessä, Helsingin Sanomissa asti.23 


Varton toimittama laitossarja olikin saanut kiitosta Helsingin Sanomien 
sivuilla, mikä on harvinaista, sillä päivälehtien kulttuuripalstoilla harvoin 
käsitellään laitossarjajulkaisuja. Tämä puhuu omaa kieltään siitä, että 
vaatimattomillakin resursseilla oli pystytty tuottamaan tutkimuksia, jotka 
kestävät vertailun ja joilla on myös kirjallista arvoa. Tässä suhteessa 
monet myöhemmät yritykset kyseisten laitossarjajulkaisujen arvon nol- 
laamiseksi ovatkin olleet lähinnä huvittavia ja kertoneet siitä, kuinka 
kateellisiksi filosofian vallankäyttäjät olivat junasta jäätyään tulleet. 
Lueteltuaan monia fenomenologisen filosofian noususta koituneita 
myönteisiä seurauksia sekä otettuaan kantaa Juha Varton toiminta- 
edellytysten puolesta Kupiainen iski argumenttinsa myös Rantalan 
käyttämään sukupuolella politikoimiseen ja siihen, mihin hän sillä pyrki: 


Nämäkään |julkaisutoimintaan ja opetukseen liittyvät] seikat eivät 
ole ilmeisesti merkittäviä viranhoidosta päätettäessä. Onhan tärkeää, 
että professorin viran hoitaja on nainen, Helsingistä ja (jo siksi) 
kansainvälinen. [...] Itseäni, ja keskustelujen perusteella myös monia 
muita koskee tällä hetkellä kysymys siitä, mihin yliopistoon voisi 
siirtyä jatko-opiskelijaksi. Ilmeisesti tämän kysymyksen eteen filo- 
sofian ainelaitos tässä tapauksessa haluaakin monet nykyiset opis- 
kelijat asettaa. Rantalan menettely puhuu omaa kieltään siitä, että en 
voi olla ajattelematta, etteikö menettelyn takana olisi pyrkimys savus- 
taa fenomenologia ulos Tampereen yliopiston filosofian ainelaitokselta 
ja mitä pikimmin. 


Myös tulevaisuutta koskevissa aavistuksissaan Kupiainen osui oikeaan ja 
tiesi, missä mentiin. Kyse oli tietoisesta savustuksesta. Opiskelijoille ei 
jäisi kortteja opetustoiminnan ja tutkimuksenohjauksen ajauduttua vie- 
raisiin käsiin. Opiskelijat ja tutkijat olivatkin sen verran huolestuneita ja 
valveutuneita, että he eivät jääneet hautomaan ongelmiaan vaan kutsui- 
vat koolle edellä mainitun tilaisuuden, jota he sanoivat kriisikokoukseksi. 
Sen sijaan Rantala ja Sintonen eivät olisi koskaan olleet niin ihmis- 
suhdetaitoisia, että he olisivat suostuneet omasta aloitteestaan mihinkään 
avoimeen keskusteluun saati asettaneet käsityksiään alttiiksi. 

Tilanne ja sen hoitamisesta käytetty termi ”kriisikokous” olisivat saat- 
taneet herättää sentapaista hilpeyttä, jota camp-parodiat usein hyödyn- 
tävät armeija- tai terveyskeskushuumorin muodossa, mutta potilas, eli 

filosofian ainelaitos, oli nyt niin huonossa kunnossa, että kuolema uhkasi 
saapua minä hetkenä hyvänsä. Elämästä ja kuolemasta siinä olikin kyse. 
Kokous järjestettiin, mutta sillä ei ollut tuloksia, vaan Apusen jo edellä 
viitattu toteamus professori Rantalan taipumattomuudesta jäi voimaan. 
Leila Haaparanta vastasi tuttua ivaa äänessään Reijo Kupiaiselle ja 
muille opiskelijoille seuraavasti: 


Koska itse olen viime vuosien aikana tarkastellut tutkimuksissani 
logiikkaa ja tietoteoriaa nimenomaan fenomenologian näkökulmasta — 
en siis fenomenologiaa analyyttisen kielifilosofian näkökulmasta -, 
odotan innostuneena ensi vuotta, jolloin hoidan Tampereella profes- 
sori Veikko Rantalan virkaa. Tampereen yliopiston dosenttina olen 
tähänkin mennessä ohjannut muutamien tamperelaisten fenomeno- 
logiaan liittyviä opinnäytteitä puhelimitse ja kirjeitse, mutta oli 
hauskaa kuulla, että opiskelijat tuntuvat aihetta kohtaan niin suurta 
kiinnostusta. Minulle siis sopii mainiosti, että Tampereen laitoksen 
keskeisimmät tutkimusaiheet ovat logiikka, tietoteoria ja fenomeno- 
logia.25 


Tästä kirjoituksesta alkoi varsinainen sanasota. Filosofian opiskelijat 
kokosivat jälleen rivinsä ja laativat Haaparannalle vastineen, joka jul- 
kaistiin Aviisi-lehdessä. He totesivat asiallisesti, ettei heidän tarkoi- 
tuksensa ole ollut hyökätä kenenkään yksittäisen henkilön kimppuun 
vaan nähdä kiista seurauksena ”I...] tietystä aluepoliittisesta jännitteestä 
että ylimielisyydestä, jolla viranhaltijat suhtautuvat opiskelijoiden näke- 
myksiin.”26 Opiskelijat myös täsmensivät, että ”[...] aluepoliittisella jännit- 
teellä me tarkoitamme Helsingin yliopiston yksinvaltaa esimerkiksi para- 
digmaattisia kysymyksiä määriteltäessä.”2? Heidän mielestään kuvioon 
kuului lisäksi Helsingin yliopiston filosofian laitokselle perustetun yli- 
assistentuurin virantäyttö ja Esa Saarisen ja muiden hakijoiden välillä 
käyty taistelu. Kyseinen virka oli perustettu äskettäin Helsingin laitok- 
selle muuttamalla toinen assistentuureista yliassistentuuriksi. Avointa 
virkaa hoiti tilapäisenä Saarinen, jota koskevaan lopulliseen ratkaisuun 
puolestaan katkaistiin hänen uransa Helsingin yliopistossa. 

Tamperelaiset opiskelijat haistoivat palaneen käryn jo ennen kuin 
kiista ehti leimahtaa liekkeihin Helsingissä. He epäilivät tapahtumien 
kulkua seuraavin sanoin: ”Olisiko käynyt niin, että Haaparannan ollessa 
heikoilla tässä valinnassa häntä tyynnytellään antamalla lohdutukseksi 
viransijaisuus filosofian farmijoukkueessa Tampereella?”28 Arvaus osui 
naulan kantaan, kuten myös seuraava värikäs tulkinta, jossa Haaparanta 


[...] on ilokseen kuullut, että täällä *on viime vuosina luotu fenomeno- 


logisen tutkimuksen perinnettä tietoteorian ja logiikan rinnalle”. Jos 
Haaparanta olisi dosenttina ollut kiinnostunut tamperelaisten opis- 

kelijoiden tutkimuksista, hän olisi voinut huomata (esimerkiksi jul- 
kaisusarjaamme lukemalla), että todellisuudessa on käynyt juuri 
toisinpäin. Logiikan ja tietoteorian tutkimus on jäänyt roikkumaan 
muunlaisen tutkimuksen rinnalle vain tekohengityksen ylläpitä- 
mänä.?? 


Opiskelijoita raivostutti Haaparannan asenteessa myös heidän edellä 
mainitsemansa ”ylimielisyys”, josta he syyttivät helsinkiläisiä filosofeja. 
Mutta mistäpä muusta siinä olisi ollut kyse? He muun muassa ihmet- 
televät, miksi kukaan ei kysy, odottavatko myös opiskelijat seuraavaa 
vuotta ”innostuneina” tai että sopivatko Haaparannan keskeisimpinä 
pitämät tutkimusaiheet kenellekään muulle yhtä mainiosti kuin hänelle 
itselleen. Lisäksi he epäilivät, mikä takaa, ettei Helsingissä asuva Haapa- 
ranta jatkossakin ohjaa opiskelijoita välimatkan päästä ”puhelimitse ja 
kirjeitse”.30 

Varsinaisen pankin opiskelijat räjäyttivät vastineensa myöhemmissä 
jaksoissa, joissa he osoittivat myös tieteenfilosofisen arvostelukykyisyy- 
tensä. Fenomenologiahan ei ole koskaan ollut mikään disipliini eli tarkka- 
rajainen tieteenala tai paradigma saati peritty oppijärjestelmä, vaan se on 
filosofinen menetelmä ja ajattelutapa, johon on liittynyt useita erilaisia 
filosofeja ja erityistieteilijöitä ja jonka kautta on esitetty huomattavaa 
tieteellisen vallankäytön kritiikkiä. Opiskelijat kirjoittivat muun muassa 
näin: 


Kun ainelaitoksemme opiskelijoita kiinnostanut tutkimus asetetaan 
fenomenologian nimikkeen alle, totuus vääristyy. Kyseessä ei ole ollut 
ainoastaan fenomenologinen tutkimus vaan yleisemmin filosofia, 
jonka tematiikka tulee asetetuksi maailmasta (tai husserlilaisittain 
elämismaailmasta) käsin eikä ainoastaan akateemisesta ja analyytti- 
sesta kehyksestä, joka rajoittaa kysymykset käsitteellisesti tai loogi- 
sesti mielenkiintoisiin paradokseihin ja ongelmiin. Filosofinen moni- 
muotoisuus ja rikkaus on päässyt täten kasvamaan niin, että on voitu 
käsitellä laajemmin filosofian historiaa, kulttuurifilosofiaa, yhteis- 
kuntafilosofiaa, etiikkaa ja niin edelleen. Haaparanta pyrkii palautta- 
maan kaiken tämän monipuolisuuden vain muutaman opiskelijan 
metodimaniaksi, mistä ei tietenkään ole ollut kysymys.31 


Tähän ei ole edelleenkään mitään lisättävää, ja opiskelijoiden ja Haapa- 
rannan välillä käyty julkinen keskustelu päättyikin suurimmaksi osaksi 
näihin lauseisiin. Veikko Rantala oli jo aiemmin julistanut keskustelun 
omin toimin päättyneeksi. Kiista jatkui siis hallinnollisena, ja jos kyseessä 
olisi ollut tavanomainen yksityisoikeudellinen työriita, sen käsittelyssä 
olisi päädytty todennäköisesti oikeuteen. 

Lopullinen ratkaisu 


Ennen laitosneuvoston ratkaisevaa kokousta opiskelijat olivat pyytäneet 
Sintosen kirjeen nähtäväkseen tiedekuntasihteerinä toimineelta maisteri 
Eira Parikalta, mutta tämä kieltäytyi luovuttamasta sitä asian ”vireillä 
oloon” vedoten. Juuri tässä näkyy muodollisten periaatteiden pölkky- 
päisyys; paperit kuin paperit olisi saatava kanslioista ulos, jotta kaikki 
ihmiset voisivat nähdä, millaista mielivaltaa byrokraatit harjoittavat. 
Apunen dokumentoi mahdolliseksi syyksi myös sen, että ”[kloska Sintosen 
perustelut ovat saapuneet myöhässä, ei niitä ehditä liittää esityslistaan.”32 

Sitten tuli päätöksenteon hetki. Monia sivullisia huvittavalla tavalla 
Rantala arvioi Sintosen ”sopimattomaksi virkaan”. Tämä on kumnallista, 
sillä analyyttisen filosofin on yleensä havaittu tukevan analyyttista filo- 
sofia. Tosiasiassa myös Rantalan ja Sintosen välit olivat heikentyneet. Ja 
miten lopulta kävi? 


22. maaliskuuta. Laitosneuvosto kokoontuu tekemään ehdotusta 
viransijaisesta. [...] Kolmannelle sijalle asettamastaan Vartosta Ran- 
tala toteaa, että hän ”on osoittautunut tunnolliseksi ja innostavaksi 
opettajaksi ja opintojen ohjaajaksi”. Puutteet painavat kuitenkin 
enemmän: ”Vartolla ei ole mainittavasti kansainvälisiä julkaisuja. 
Hän on julkaissut lähinnä suomeksi ja laitossarjassa. ...Koska Var- 
tolla ei ole mainittavaa näyttöä kansainvälisestä tutkimustyöstä eikä 
viran opetusalaan liittyvästä tutkimuksesta, en voi esittää Vartoa- 
kaan ensimmäiselle sijalle.” 

Laitosneuvoston kokous päättyy äänestyksen jälkeen 4-2 loppu- 
tulokseen esittelijänä toimineen Parikan esityksen mukaisesti Haapa- 
rannan eduksi.33 


Hämmästystä herätti Rantalan ratkaisu, jonka mukaisesti hän kiilasi 
Varton vasta kolmannelle ehdokassijalle eli paikkaan, josta hän ei 
varmasti nousisi virkaan. Lisäksi Rantalan kielteiset toteamukset Varton 
asemasta kansainvälisenä tutkijana eivät pitäneet paikkaansa. Juha 
Varton englanninkielinen väitöskirja keskiajan logiikasta on aivan erin- 
omainen, samoin hänen saksankielinen tutkimuksensa kielen formaali- 
ontologiasta. Jälkimmäinen on hänen lisensiaattityönsä, mutta tasonsa 
puolesta se voisi olla myös väitöskirja. Varto on kirjoittanut useita suo- 
menkielisiä monografioita, kun taas Haaparanta ja Sintonen eivät ole 
tehneet mitään sellaista, mitä Vartokin ei olisi tehnyt. Sekä Sintonen että 
Haaparanta olivat tyypillisiä yhden kirjan tohtoreita, joiden ainoa mono- 
grafiatutkimus oli heidän väitöskirjansa. Lisäksi kumpikin oli julkaissut 
artikkeleita sekä toimittanut muutamia toisten tutkijoiden teksteistä 

työstettyjä artikkelinivaskoita laittamalla nimensä niiden kanteen ja 
päästen siten hyötymään muiden tekemästä työstä. 

Filosofian professorin tulisi kuitenkin olla jotain aivan muuta kuin 
toimittaja, toimituskunnan jäsen, referee, kansainvälisten seminaarien 
sihteeri tai joku muu hyrräorava, joka suostuu hyörimään ja pyörimään 
kollektiivisesta kirjoituskoneesta suollettavien raporttien saattamiseksi 
kansiin. Asiat olivat aivan niin kuin Erasmus Rotterdamilainen totesi 
teoksessaan Tyhmyyden ylistys: monilla tällaisilla julkaisuilla kirjoittajia 
on jopa useita, ja he kaikki panevat nimensä kyseisen kirjan selkään.34 
Sen sijaan Juha Vartolla ei ollut mainittavia yhteisjulkaisuja eikä sih- 
teerimäisiä toimitustöitä riesanaan, kuten ei kenelläkään, joka osaa itse 
kirjoittaa ja tietää mitä tekee. Mutta opiskelijoilla oli nyt hätä kädessä: 


26. maaliskuuta. Tyytymättöminä laitosneuvoston päätökseen opis- 
kelijat suuntaavat rehtori Pukkilan luokse keskustelemaan asiasta. 
Rehtori toteaa asian kuuluvan yliopiston hallituksen päätäntävaltaan 
ja neuvoo opiskelijoita valmistautumaan seuraavaan yliopiston halli- 
tuksen kokoukseen. [...] Rehtori ei kuitenkaan ole ajan tasalla pää- 
töksentekomenettelyssä, sillä tosiasiallisesti päätäntävalta kuuluu 
alle vuoden mittaisissa viransijaisuuksissa hallintovirastolle.35 


Lopullinen kuolinisku, joka teki selvää jälkeä myös mahdollisesta valitus- 
prosessista, tapahtui 


8. huhtikuuta. Opiskelijat saavat kylmää vettä niskaansa ottaessaan 
yhteyttä hallintoviraston toimistopäällikkö Kaarina Tokoihin, jonka 
toimivallan piiriin asia kuuluu. Päätös on syntynyt Tokoin loman 
aikana hallintovirastossa kahta päivää aikaisemmin. Päätöksen on 
kirjoittanut korkeakoulusihteeri Eeva-Kaarina Nurmiranta. Paperissa 
todetaan: ”Tiedoksi ystävällisesti ilmoitan, että hallintovirasto on tä- 
nään määrännyt dosentti Leila Haaparannan filosofian (erityisesti 
logiikan ja tietoteorian) professori Veikko Rantalan viransijaiseksi 
ajalle 1.8.1993 — 30.6.1994. Valtion virkamieslain 92 $:n nojalla tästä 
määräyksestä ei saa valittaa.36 


Tämä oli Leonid Brezhneviltä ja Erich Honeckerilta tuntemaamme ystä- 
vällisyyttä. Opiskelijat huomasivat myöhästyneensä pahan kerran. Koko 
asia haudattiin hallinnointiin. Periaatteessa filosofeilla ja yliopistoyhtei- 
sön jäsenillä oli mahdollisuus vaikuttaa asiaan, mutta Rantalan junaile- 
man päätöksen muuttaminen olisi vaatinut rehtorin puuttumista peliin tai 
ainakin sitä, että rehtorina toiminut Tarmo Pukkila olisi antanut opis- 
kelijoille oikeaa informaatiota siitä, kuinka tällaisessa tapauksessa pitää 
toimia. 

Myös tiedekunnan dekaani Risto Nuolimaa, jota asia kiinnosti, olisi 
voinut omalla panoksellaan vaikuttaa asiaan, mutta sen enempää rehtori, 
dekaani kuin kanslerikaan ei halunnut laittaa itseään peliin juonittelun 
lopettamiseksi ja avoimen keskustelun käymiseksi. Asian jatkokäsittelyyn 
vieminen olisi vaatinut hallintomenettelyn äärimmäisen tarkkaa tunte- 
mista, ja päätös tapahtui normaaliin käsittelyaikaan verrattuna nopeasti. 

Asialle asetettiin hallinnon taholta tässä nimenomaisessa tapauksessa 
aivan hirmuinen kiire, vaikka tavallisesti byrokraateilla ei ole kiire min- 
nekään. Kynnyskysymykseksi nousi lopulta taistelu pykälien hallinnasta 
niin kuin aina silloin, kun asiat ovat muuttuneet pelkäksi juridiseksi 
arvovaltakiistaksi ja halutaan kiertää periaatteellinen keskustelu; siinä- 
hän valtaapitävät voisivat hävitä. Lopulta asia oli edennyt hallinto- 
virastoon, jonka toimivaltainen viranhaltija oli ”lomalla”. Päätöksen teki 
tuolloin viransijainen, joka puolestaan oli filosofiasta mitään ymmärtä- 
mätön korkeakoulusihteeri Nurmiranta. Perittyään edeltäjänsä, Kaarina 
Tokoin, viran Eeva-Kaarina Nurmirannalla tuli olemaan ratkaisijan rooli 
myös eräissä myöhemmissä taisteluissa, joissa omia oikeuksiani poljettiin 
kiistämällä minulta filosofian dosentuuri Tampereen yliopistossa. Mutta 
siihen palataan tämän teoksen lopussa. 

Miksi sitten professorin virantäyttöä koskeva asia putosi herrain 
käsistä niinkin vaivaisen ja vähäpätöisen viranhaltijan kuin korkeakoulu- 
sihteerin tasolle? Vastaus kysymykseen on selvä: kukaan Tampereen yli- 
opiston hallintovirkamiehistä ei halunnut ottaa vastuuta yliopistoa pit- 
kään palvelleen Juha Varton potkimisesta suurieleisesti ulos yliopiston 
takaovesta. Lisäksi nämä professorit halusivat välttää avoimen konfliktin 
professori Veikko Rantalan kanssa; korppi kun ei noki toisen korpin 
silmää. Niinpä asia pudotettiin suhteellisen nimettömän viranhaltijan kä- 
siin, joka olisi tarpeeksi tietämätön ja vähäpätöinen, jotta hän voisi panna 
nimensä mihin tahansa paperiin ja ohjata Juha Varton vähin äänin ulos 
etuovesta. Tärkeimmäksi näytti muodostuvan, että puolueelliset päätökset 
tehtiin viranomaistoimintana ja siten näennäisen puolueettomasti, mikä 
vahvisti tilanteen ajautuneen suoranaiseen väkivaltaan. Niinpä analyytti- 
sen filosofian ”Super-Hessuna” tunnetun Rantalan ja fenomenologisen 
liikkeen ”Pikku-Pelleksi” mainitun Varton välinen kiista näytti päätty- 
neen ”Super-Hessun” voittoon. 


Hautajaiset 


Juha Varton toimintamahdollisuuksien katkaisemisella oli laaja merkitys 
muun muassa siksi, että sen myötä lopetettiin monien muidenkin toi- 
mintaedellytykset filosofian ainelaitokselta. Ratkaisulla pohjustettiin 
myös Leila Haaparannan nimittämistä vakituiseksi professoriksi, mikä ta- 
pahtui kutsumismenettelyn kautta vuonna 1998. Rantalan olisi kannat- 

tanut hakeutua viisaan lepoon jo vuonna 1996, jolloin hän saavutti eläke- 
iän, mutta jatkoaikaa hakemalla hän pystyi varmistamaan seuraajansa 
valinnan ja sen, ettei laitoksen virkoja lakkautettu tai siirretty oikeaan 
tiedekuntaan niiden alaa muuttamalla, kuten yliopisto olisi saattanut 
tehdä, jos virka olisi jäänyt tyhjäksi. 

Haaparannan junttaaminen ovenvartijaksi oli räikeää. Eräissä opiskeli- 
joiden kanssa käymissään keskusteluissa Haaparanta totesi omaksi 
vaihtoehdokseen sen, että ellei häntä itseään nimitetä, ”niin se on sitten 
Kuokkanen tai Plato”, pitäen ikään kuin itsestäänselvyytenä helsinki- 
läisen nimittämistä virkaan ja Juha Varton lukemista pois laskuista. 
Viittaamalla Martti Kuokkaseen ja Jan von Platoon Haaparanta halusi 
ehkä muistuttaa, että asiat voisivat olla vieläkin kurjemmin, sillä 
molemmat tunnettiin kyynisinä ja systeemikeskeisinä haukkoina. Feno- 
menologit oli joka tapauksessa jälleen kerran lyöty. Mutta koituiko loppu- 
tulos sittenkään fenomenologisen filosofian tappioksi? Nimimerkki, joka 
kutsui itseään ”erääksi filosofian haudalla poranneeksi omaiseksi” kirjoitti 
otsikolla ”Tamperelaisen filosofian hautajaiset” lehteen seuraavasti: 


Maanantaina 15. päivänä kuluvaa kuuta vietettiin osittain synkin, 
osittain voitonriemuisin mielin tamperelaisen filosofian hautajaisia. 
[...] kuollut ja kuopattu oli syntynyt uutteran työn ja lujan tahdon 
tuloksena Tampereen filosofian laitokselle (kaikki uusi tarvitsee 
”vanhan” paikan) ja saavuttanut kukoistuksensa vasta viime vuosien 
aikana. Haudatun edustama uusi ja erilainen tamperelainen filo- 
sofinen perinne oli antanut monelle uudelle opiskelijalle uskoa filo- 
sofian mahdollisuuteen elämäntyönä ja -tapana. Se oli ollut paikka, 
jossa vihdoinkin saattoi yhdistyä yliopisto-opiskelun yhteisöllisyys, 
viisauden janon tyydytys, filosofisen käytännön harjoittelu (Tampe- 
reen filosofian laitoksen julkaisusarja, sensaatiomaiset luennot ja 
seminaarit). Niin monta opiskelijasukupolvea oli kokenut ennen 
haudattua erilaisuutta filosofian opiskelun maailmasta vain sen 
laitosmaisuuden, suoritusportaisuuden ja hallintomaailman sylinteri- 
mäisyyden.37 


Tekstistä voi päätellä, että kirjoittaja koki menettäneensä jotain, joka oli 
ollut opiskelijoille persoonallista, tärkeää ja korvaamatonta: osa heidän 
identiteettiään. Kenties ”hautajaisia” voidaan pitää hieman kuluneena 
kielikuvana tilanteesta, jonka kaikki olivat jo muutenkin oivaltaneet 
kuolinkellojen soitteluksi, mutta tekstistä pursuava ahdistus ja epätoivo 
ovat aitoja ja kosketeltavia. Vaikka kirjoittajaa ei voitane luonnehtia 
miksikään virtuoosimaiseksi kynäniekaksi, hänen mielipiteensä kuvas- 
tavat hyvin sitä synkkyyttä ja lyödyksi tulemisen tunnetta, joka oli aiheut- 
tanut mielipahaa kaikille ihmisille. Ansionsa mukaan saivat lähinnä 
professori Rantala, joka leimattiin suorasukaisesti (mutta melko kesysti) 

”hallintopäälliköksi”, ja yleinen Helsinki-johtoisuus, joka määriteltiin 
”diktatuuriksi”. Fenomenologit puolestaan olivat tämän taistelun uhreja. 
Ja kirjoittaja jatkoi näin: 


Haudatun poismenon aiheuttamaa tuskaa ja tyhjyyden kauhua ei 
lohduttanut edes hallintopäällikön huomautus Helsingin filosofian 
valovoimaisesta laupeudesta ja siitä, että tärkeää ei ole usko omaan, 
erilaiseen, filosofiseen päämäärään ja paikantumiseen, vaan kansain- 
väliseen menestykseen, joka syntyy provinssien filosofisen käytännön 
sulautuessa Helsingin hengen diktatuuriin. Hallintopäällikkö kiistää 
huhut henkilökohtaisista tiedepoliittisista ”kähminnöistä” (eläkkeelle 
siirtyvän tutkijan ”huru-ukkoapuraha”) Helsingin filosofian kanssa, ja 
tähdentää, että pyrkimyksenä on edistää niin Tampereella taka-alalle 
jäänyttä tasa-arvoa kuin koulukuntien rajoja poistavaa amerikka- 
laista filosofiaa.38 


Nämä voimatonta vihaa heijastelevat sanat kuulostaisivat ehkä arro- 
ganteilta, ellei niiden taustalla vallitsisi suuri tiedepoliittinen riita, jonka 
syvyydestä ne nousivat. Tekstissä mainittu ”hallintopäällikkö” oli kuvauk- 
sena sikäli osuva, että se paljasti vallankäytön anonyymin luonteen: 
professorinvirkoja täytettiin hallintotyönä ja istuvan professorin paimen- 
nuksessa erilaisten näennäissuunnitelmien ja muiden puolueellisten pro- 
sessien kautta. Opiskelijoita edustanut kirjoittaja katsoi ilmeisesti ole- 
vansa oikeutettu vastaamaan siihen aivan yhtä anonyymisti. Opiskelijat 
ihmettelivät, miksi Rantala halusi vastakohtaistaa omat kansainväliset 
ihanteensa ja Juha Varton julkaisutoiminnan: oliko rikos kirjoittaa suo- 
meksi? Juuri suomenkielisellä kirjallisuudellahan oli ollut eniten merki- 
tystä filosofiyhteisössämme. Ongelma olikin tieteen internatsistisessa 
ideologiassa eli siinä, että ulkomaalaiset tahot päästettiin päättämään 
suomalaisten virkojen täytöstä, mikä alisti kansallisen filosofiamme anglo- 
amerikkalaiseen ohjaukseen. Kansainvälisyyttä yritetään nykyäänkin 
käyttää näennäisoikeutuksena kotimaisten konfliktien sovittelemisessa, 
vaikka oman etäisyytensä ja ymmärtämättömyytensä vuoksi se tuottaa 
enemmän ongelmia kuin ratkaisee. 

Kansainvälisyyttä ja hintikkalaisuutta Rantala oli päässyt opiskele- 
maan istuessaan yhden kolmivuotiskauden Suomen Akatemian toimikun- 
nassa, mistä hän oli saanut palkkioksi tieteellisen projektin. Juuri sen 
turvin hän oli jäänyt virasta vapaaksi. Tutkijanpaikat Rantala puolestaan 
täytti sopiviksi katsomillaan henkilöillä, jotka olivat osoittaneet kiistaan 
nähden neutraalia asennetta. He olivat Tere Vaden, Päivi Mehtonen ja 
Erna Oesch. Tere Vaden oli turvallinen valinta siksi, että hän oli sukua 
Ylioppilaiden terveydenhoitosäätiössä pitkään toimineelle psykologi Totte 
Vadönille ja sen vuoksi luettavissa todennäköisesti järkevien kirjoihin. 
Rantalan harjoittaman stereotyyppisen logiikan vuoksi Vadönista tuli 

herran valittu ja Jumalan karitsa. Päivi Mehtosella puolestaan oli filo- 
sofinen sukunimi, ja vaikka hän ei edustanutkaan filosofian oppiainetta 
vaan kirjallisuustiedettä, hänellekin löytyi paikka projektista. Erna Oesch 
puolestaan oli muuten vain ”kansainvälistä” ja sotilaskurin alaista merk- 
kiä. Filosofiaa opiskellut Matti Vilkka, joka lukeutui Varton uskollisimpiin 
oppilaisiin, puolestaan kirjoitti Rantalan kanssa käymistään keskuste- 
luista näin: 


Rantala on jäämässä vuoden virkavapaalle ja on päättänyt ”pitkään 
harkittuaan”, että hänen viransijaisuutensa hoitajaksi soveltuu par- 
haiten henkilö, jolla faktisesti ei ole käsitystä siitä, mitä Tampereen 
filosofian ainelaitoksella todella tapahtuu. Rantalan mukaan tämä on 
”pehmeä lasku”. Kysyttäessä mihin, hän ei vastannut.39 


Puhe pehmeästä laskusta olikin panettelua. Siitä heijastui Rantalan oma 
kateus: suosittu filosofi oli likvidoitava. Rantalaa kohtaan esitettyjä vasta- 
lauseita voisi kirjata ja siteerata tässä yhteydessä loppumattomiin niin, 
että niiden painamiseen eivät riittäisi Suomen sanomalehtipaperit. 


Ei voida astua kahta kertaa samaan virkaan. 


Hämärä totuus 


KUINKA TASA-ARVOLLA DISKRIMINOIDAAN? 


Juha Vartoon kohdistunut painostus ei ollut tietenkään pelkkää koulu- 
kuntien tai paradigmaerojen takaa harjoitettua tiedepolitiikkaa, vaan 
siihen liittyi myös henkilökohtaisia syitä. Tämä ei liene ihme, sillä mikä 
onkaan henkilökohtaisempaa kuin filosofia. Veikko Rantala ja Juha Varto 
olivat niin erilaisia ihmisiä, ettei heidän henkilökemioistaan olisi voinut 
syntyä mitään muuta kuin riihikuivaa räjähdysainetta, jonka äärellä 
tulenteko oli ehdottomasti kielletty. Rantala oli opiskellut filosofian ja 
matematiikan lisäksi luonnontieteitä. Hän oli tullut Itä-Suomesta ja 
muodosti siten eräänlaisen vastauksen kysymykseen itäsuomalaisten filo- 
sofien olemassaolosta. Hän oli opettanut matemaattisia aineita ja onnis- 
tunut väittelemään tohtoriksi Hintikan tukiopetuksessa. Hänen väitös- 
kirjansa tekijänoikeudet omistaa copyright-tietojen mukaan ”The Philo- 
sophical Society of Finland represented by Jaakko Hintikka”, ja teos 
edustaa samaa myrkynvihreää formaalisen logiikan julkaisusarjaa, jossa 
on ilmestynyt useita muitakin jääkaappipakastimen käyttöohjetta tai 
ruohonleikkurin huoltokirjaa muistuttavia niteitä.*0 Rantalan tutkimukset 
koskivat hintikkalaisille aihepiireille paljastavasti ”loogisen kaikkitietä- 
vyyden” ongelmaa, ja kehittelemiään päättelyteitä hän kutsui hieman 
makaaberilla ja nekrofiilisellä tavoin ”uurnamalleiksi” (urn models). 

Kymmenkunta ihmistä maailmassa ymmärsi, mitä hän sanoi, vaikka 
kaikki varmaan tajusivat sen, mistä hän itse asiassa puhui. Tätä seikkaa 
ei voitane kuitenkaan pitää todisteena filosofin erinomaisuudesta — tähti- 
tieteilijän, ydinfyysikon tai matemaatikon ehkä kylläkin. Ja tämän 
hieman kumarassa kulkevan vakavamielisen sisäänpäinastujan kansain- 
välinen tiedeyhteisö katsoi suuressa viisaudessaan parhaaksi lähettää 
juuri Tampereen yliopistoon, joka koostui ihmis- ja yhteiskuntatieteistä. 

Enimmän osan läsnäolostaan Rantala kulutti olemalla ahdistunut. 
Hänen ahdistuneisuutensa näkyi muun muassa siinä, että opiskelijat 
viittasivat Rantalan paikallaoloon kyselemällä toisiltaan sarkastisesti, 
”kuka on se jätkä, joka saapuu huoneeseen ja fiilis paranee heti?” Ranta- 
lalla oli tapana jakaa sakkopisteitä kirjallisia ansioita tavoittelevista ja 
hänen omasta mielestään ”ylipitkistä” tenttivastauksista. Esimerkiksi 
minulle hän antoi kuuden sivun vastauksesta ainoastaan arvosanan yksi 
plus, kun taas Juha Varto kirjoitti innostuneista vastauksista yleensä 
kirkkaan kolmosen. Rantalan mielestä filosofiassa oli myös ”virheitä”, kun 
taas opiskelijoiden mielestä hän itse ymmärsi jokaisen opiskelijoiden 
kirjoittaman sanan väärin. ”Veikko Rantala mäkihypyn päävalmenta- 
jaksi!” olikin joku uskalias kirjoittanut pahimman kriisin keskellä erää- 
seen seinään; lause ilmeisesti viittasi mäkihypyn silloisen valmennus- 
johdon kyvyttömyyteen toimia nuorehkojen valmennettaviensa kanssa. 
Kaikkein hullunkurisinta oli Rantalan yritys profiloitua ”taiteen filo- 
sofiksi”. Hänellä ei ollut kerta kaikkiaan mitään käsitystä siitä, millaista 
on luova työ, eikä hän ollut itse taiteellisesti lahjakas henkilö. Niinpä 
hänen pitämänsä ”taiteen filosofian” luennot typistyivät raskassoutuiseksi 
tulkinnan teoriaksi, jossa kalkyyli oli sama kuin formaalissa logiikassa, 
mutta ihmeteltäviksi poimitut lauseenpätkät vaihtuivat analyyttisten 
filosofien asenteelle tyypillisistä ”ihminen on kuolevainen” -toteamuksista 
taiteellisiin konteksteihin. 

Monilla eläkeikää lähestyvillä miehillä on taipumusta vainoharhaisuu- 
teen, mikä johtuu siitä, että johtavassa asemassa ollessaan he eivät voi 
luottaa alaisiinsa, ja toisaalta siitä, että he siirtävät omia fyysisen hei- 
kentymisen kokemuksiaan lähiympäristöönsä etsien vikaa sieltä. Tämä 
päti jossain määrin Veikko Rantalaan, joka oli menettänyt lähes kaikkien 
opiskelijoiden luottamuksen. Rantala luennoi logiikan jatkokursseja, jotka 
olivat pakollisia, ja hänen muillekin luennoilleen osallistui vain kouralli- 
nen opiskelijoita. Kirjallisuuden opiskelijat sanoivat, ettei Rantala ollut 
”lukenut mitään”, ja hänen yhteiskunnallinen ja ihmistieteellinen valis- 
tuneisuutensa oli keskivertokunnallispampun luokkaa. Samaa voidaan 
sanoa hänen asenteistaan homoseksuaaleja kohtaan. 

Juha Varton häätäminen yliopistosta ei tyhjenekään pelkkään virka- 
kiistaan eikä filosofiseen erimielisyyteen. Taustalla vaikutti luullakseni 
myös Juha Varton homoseksuaalisuus, jonka Rantala tulkitsi samalla 
tavoin kuin kuka tahansa peruskansanedustaja. Raivostuttavaa Rantalan 

käytöksessä olikin se, että hän vetosi Varton sivuuttamisessa nimenomaan 
”tasa-arvoon”. Hän siis käytti sukupuolten tasa-arvoon liittyvää argu- 
menttia homoseksuaaliin kohdistuvan syrjinnän välineenä luottaen siihen, 
että puhe homoseksuaalisuudesta olisi vielä sen verran vaiettua, ettei 
kukaan ryhtyisi kyseenalaistamaan hänen toimiaan. Luottamus osoit- 
tautui lähes oikeaksi, sillä Juha Varto oli ”fiksu”, jota minä puolestani en 
ole — ja fiksuudella tarkoitan tällöin toisen posken etiikan harjoittamista. 
Mainitsin Juhalle tuolloin, että sinua on syrjitty homoseksuaalisuutesi 
perusteella ja että tapaus on räikeä. Tiedeyhteisössä kaikki diskrimini- 
naatio on luonnollisesti epäsuoraa ja piiloutumaan pyrkivää. Se ei koh- 
distu ihmisessä olevaan syrjintäominaisuuteen suoraan vaan vaikuttaa 
arvorakenteiden kautta, kun vallankäyttäjät eivät suostu pitämään tär- 
keinä sellaisia aiheita ja toimintatapoja, jotka ovat ominaisia meille. 
Diskriminaatio vaikuttaa siis paitsi tosiasiallisina ja immanentteina 
syrjintätekoina, myös arvomaailmojen kautta ilmenevinä ideologisina 
konflikteina. Juuri tästä oli nähdäkseni kyse ”erilaisen” filosofian pois 
ajamisessa. Kehotinkin Juha Vartoa tekemään asiasta rikosilmoituksen, 
mutta tuolloin ei ollut vielä voimassa sellaista lakia, joka olisi tehnyt 
homoseksuaalien syrjinnästä työelämässä rikollista. Sen sijaan suku- 
puolen perustella syrjiminen oli tietenkin ankarasti kiellettyä — onhan 
naisten ja miesten tasa-arvoisuus heteroiden oman edun mukaista, kun 
miehet ovat naisistaan ja heidän suopeudestaan monin tavoin riippu- 
vaisia. 


Naisten suosiminen 


Veikko Rantalan puolueellisuus ja peitelty homovastaisuus kuvastuivat 
muun muassa siitä, että laitoksella käydyn viimeisen taistelun jälkeen 
hän loihe lausumaan assistentilleen Timo Klemolalle käytävällä näin: 
”Muista sitten suosia valintakokeessa naisia.” (Olin itse paikalla.) Hän 
halusi siis laitokselleen nuoria neitoja, mikä oli hänen omalta kannaltaan 
ymmärrettävää; olihan Helsingin yliopiston filosofian laitos jo käytännössä 
kokonaan naisten ja feministien hallussa Esa Saarisen aloittaman lieha- 
koinnin tuloksena. Tosiasiassa mikään suosiminen ei voi tuottaa todellista 
legitimiteettiä myöskään etuoikeuttamisen kohteille itselleen. 

Veikko Rantalan taktiikka kuitenkin toimi. Kukaan ei ollut niin roh- 
kea, että olisi nostanut Juha Varton todellisen syrjäyttämissyyn pöydälle. 
Tiedeyhteisön omaksuma naistenpalvonta sai jatkoa Rantalan tekemissä 
valinnoissa. Juha puolestaan vältteli vetoamasta sanallakaan homoihin 
kohdistuvaan diskriminaatioon. Hän ilmeisesti arveli asian korostuvan 
niin paljon, että se alkaisi leimata hänen koko filosofista tuotantoaan ja 
tieteellistä toimintaansa. Lopulta kaikki hänen edustamansa ajattelu 
voitaisiin nähdä vain hänen homoseksuaalisuutensa valossa, mikä veisi 

pohjaa hänen edustamaltaan filosofiselta kokonaisuudelta. Tämän leimaa- 
vuuden vuoksi homoseksuaalisuuteen viittaaminen ei olisikaan ollut 
hyväksi, vaikka se olisi ollut perusteltua sinänsä. Samalla, kun Rantala 
teki tasa-arvopolitiikkaa naisten selässä, hän loukkasi homoseksuaalien 
oikeuksia, ja asia kosketti myös minua. Jos olisin itse ollut vallankäytön 
kohteena, olisin ottanut asian julkisessa sanassa puheeksi ja vienyt sen 
yliopiston hallintoon tutkittavaksi. Minua ei olisi lainkaan haitannut se, 
tunnustaako jokin laki homojen syrjintää syrjinnäksi vai ei: diskrimi- 
naatiota mikä diskriminaatiota, eikä yliopiston pidä sallia sellaista — tai 
jos sallii, on seurauksena sota, ja syylliset etsin esiin sekä löylytän heidät 
omin käsin! 

Feministisen ajattelun piirissä naisten vapautumispyrkimykset on 
usein kytketty yhteen homoseksuaalisten ihmisten kanssa, mikä on ollut 
tietyllä tavoin harhaanjohtavaa. Professori Rantala olikin niin looginen, 
että hän katsoi tilaisuudekseen repiä tämän ajatussolmun auki ja osoittaa, 
minkälaisia feministien ja homomiesten intressit todella ovat. Yhteyksiä ei 
lainkaan ole, vaan feministiset tasa-arvopyrkimykset edistävät yleensä 
vain heteroseksuaalisen valtakulttuurin arvoja, kun feminististen ten- 
denssien kautta on voitu pahoinpidellä homomiehiä. Väistyessään kysei- 
sistä taisteluista Juha Varto toteutti viisaan velvollisuuttaan. Hän puhutti 
yleisöä ottamatta asiaan itse kantaa, ja muiden ihmisten valittaminen 
olikin äänekästä. Varsinkin opiskelijoitten tunteiden kuumentuminen 
heijasteli turhautuneisuutta: kaikki oivalsivat, että Varton lynkkaamisen 
takana lymyili homoseksuaalisuuteen kohdistettua rasismia, mutta ku- 
kaan ei uskaltanut tai kehdannut mainita asiasta. Yhtäältä tämä saattoi 
johtua siitä, että epäiltiin, haluaako Varto tulla puolustetuksi homo- 
seksuaalina. Toisaalta hiljaisuus saattoi heijastella käsitystä, ettei homo- 
seksuaaleilla olisi kuitenkaan mitään muodollisia oikeuksia, ja tässä 
käsityksessä oli myös osa totuutta. Tasa-arvolakihan tunnustaa vain 
naisten oikeudet, jotka kytketään heteroseksuaalisen valtakulttuurin 
omiin etuihin, eikä kyseisessä laissa puhuta mitään homoseksuaalien 
syrjinnästä.4! Euroopan unionin jäsenyyden velvoittamat ja homoseksu- 
aaleihin kohdistuvan työsyrjinnän kieltävät pykälät puolestaan tulivat 
voimaan vasta myöhemmin. Myös Suomen uusi perustuslaki kieltää 
homoseksuaaleihin kohdistuvan syrjinnän ainoastaan epäsuorasti. Se 
perustuu EU-direktiivin määräämään lain tulkintaan, mutta lakitekstissä 
homojen ja lesbojen syrjintää ei tunnusteta syrjintäperusteeksi suoraan, 
vaan sekin luetaan vain ”muiden syiden” joukkoon.1?2 

Käsittääkseni Varton tapaus oli kuitenkin sellainen, että se olisi an- 
tanut mahdollisuuden asian riitauttamiseen sekä yliopiston hallinto- 
elimissä että käräjätuvassa. Tietenkin on oireellista, jos tieteellisiä kiistoja 
joudutaan ratkomaan tuomioistuimissa, mutta toisaalta se todistaa hetero- 
seksuaalisen ja homoseksuaalisen filosofiakäsityksen erosta. Heteroseksu- 
aalien harjoittama heterotiede on heteroseksuaalisen perheen ja sen valta- 

suhteiden symbolinen kuva. En esitäkään tätä kertomustani ensisijaisesti 
siksi, että tahtoisin ohjata filosofista argumentaatiota lainopilliseen dis- 
kurssiin tai hallintoretoriikkaan. Sen sijaan pidän historiallisen totuuden 
kannalta tärkeänä, että asian filosofiset näkökohdat tuodaan lopultakin 
päivänvaloon. Ennakkoluulottomalla ja vapaalla argumentaatiolla on tai- 
pumus tervehdyttää tilannetta ja estää epäoikeudenmukaisuuksia jat- 
kossa. 


”Miesten suosiminen” 


Politiikan piiristä tiedämme, että niin sanotun huonon hallinnon kohtalon- 
hetki koittaa yleensä silloin, kun se yrittää itse uudistaa itsensä. Veikko 
Rantalan toiminnan pakonomaisuutta kuvastaa puolestaan se, että hänen 
aloitteestaan professorinviran täyttöä varten junailtiin kutsumismenet- 
tely. Tosiasiassa kutsumismenettely ei ole edes nimitettävän henkilön 
oman edun mukainen, sillä se ei legitimoi valitun asemaa läheskään yhtä 
hyvin kuin avoin haku, joka perustuu rehelliseen virantäyttömenettelyyn. 
Jos virkoja ei voi edes hakea, kärsii myös yhteiskunta, sillä sen tuloksena 
emme elä enää demokratiassa vaan totalitarismissa. Mikäli taas virka piti 
kiireen vuoksi täyttää kutsumalla, miksi virkaan ei kutsuttu Haapa- 
rannan sijasta Vartoa, joka oli palvellut yliopistoa loistavasti jo kahden 
vuosikymmenen ajan? Vastaus on tietenkin seuraava: näin varmistettiin, 
ettei virka jää avoimeksi niin, että sen väliaikaisestakaan täytöstä päät- 
täisi joku muu kuin Rantala itse. Minulle on tosin samantekevää, käyte- 
täänkö virantäytöissä kutsumismenettelyä vai avointa hakua, mutta 
virkaan valittavan ei aina pitäisi olla naturalisti, feministi, analyyttinen 
systeemifilosofi tai Jaakko Hintikan oppilas. 

Nämä asiat olivat myös epäoikeudenmukaisuudesta kärsineen Juha 
Varton tiedossa. Hän muisteli minulle Taideteollisessa korkeakoulussa 
vielä vuonna 2001, että tiedekunnan dekaanin kysyessä Rantalalta 
kokouksessa keväällä 1993, miksi Juha Varto ei kelpaa professorinviran 
hoitajaksi, Rantala oli vastannut, että ”Varto on puolueellinen”. Kun 
dekaani pyysi Rantalaa tarkentamaan, mitä hän tarkoittaa sillä, että 
Varto on puolueellinen, Rantala oli vastannut: ”Hän suosii miehiä.” — 
Taisipa kello kilahtaa. Heteroidenko hyväksi Juhan olisi pitänyt olla 
puolueellinen? Tosiasiassa Juha Varto ei koskaan suosinut mitään eikä 
ketään. Hän oli täysin lahjomaton ja suvereeni ihmissuhteissaan. Hän 
halveksui tasapuolisesti kaikkia paitsi itseään, mikä näkyi esimerkiksi 
siinä, että sen enempää miesten kuin naistenkaan oli turha viedä hänelle 
huonolaatuisia kirjoitelmia. Sen asemasta, että Varto olisi ”suosinut 
miehiä”, hänellä oli hämmästyttävän paljon naisoppilaita ja -tuttavia. 
Suunnilleen puolet hänen kuulijoistaan olikin naisia, mikä on varsin 
paljon verrattuna siihen, että analyyttisten systeemifilosofien omilla 

luennoilla kävi yleensä vain rumia ja pahantuulisen näköisiä miehiä, 
joiden kasvoilla oli vihaisen jääkiekkoilijan ilme, eikä heitä voida pitää 
ainakaan kovin henkevinä ihmisinä. Opiskelijoiden lisäksi Juha Vartoa 
piirittivät hänen omaan ikäluokkaansa kuuluvat heteronaiset, joiden 
aviomiehet saattoivat ihmetellä näiden eri tieteenaloilta saapuneiden 
professorittarien äkillistä kiinnostusta filosofiaan. 

Homomiehiä piirittäviä keski-ikäisiä perheenäitejä on gay-kulttuurissa 
tapana sanoa fag hageiksi eli ”homokärpäsiksi”. Oman elektrakomplek- 
sinsa mukaisesti nämä naiset pörräsivät myös Varton ympärillä sankkana 
parvena. Joskus Juha ohjasi heitä kääntymään myös minun puoleeni, 
vaikka olin huomauttanut hänelle painokkaasti, että ”älä lähettele akkoja 
minun perääni, vaikka itse akkojen perässä juoksetkin.” Mutta ei hän 
siitäkään lannistunut vaan lähetteli heitä aina sekä minun että monien 
muidenkin kintereille. Ja missä hän vain itse näki naisia: aina hän lähti 
heidän peräänsä. Juha Varto ei siis osoittanut minkäänlaista viha- 
mielisyyttä naisia kohtaan, vaan hän viihtyi mitä parhaiten heidän seu- 
rassaan, mikä saattoi tietenkin harmittaa monia hänen miespuolisia 
heterokollegojaan — nämä kun eivät saaneet haluamaansa huomiota nai- 
silta. Vaikka tämä ralli herätti minun omassa mielessäni monia kysymys- 
merkkejä, joka tapauksessa selvää on, ettei käsitykselle Varton nais- 
vastaisuudesta tai ”miesten suosimisesta” ollut mitään katetta. Tulkitsen- 
kin Rantalan ilkeilyä niin, että hän kohdisti argumenttinsa Juha Varton 
homoseksuaalisuuteen. Hän siis käytti homoargumenttia yhtenä tiede- 
poliittisen painostuksensa välineenä. Assistentti Timo Klemolalle suun- 
nattu kehotus suosia naisia sen sijaan oli selvästi puolueellinen. 

Monet Varton entiset oppilaat, kuten Klemola, pyörsivätkin Vartolta 
kannatuksensa, ja oman virkansa säilyttääkseen he tottelivat Rantalaa 
kuin orjat isäntää, vaikka sydämessään heidän täytyi tietää menettelynsä 
vääräksi ja päivänvaloa sietämättömäksi. Esimerkiksi Timo Klemola ja 
Veli-Matti Värri paheksuivat minun läsnäollessani kahvipöydässä, että 
Juha Vartolta puuttuu kykyä ”asettua toisten ihmisten asemaan” ja että 
”kyllä perheenisänä oppisi alistumaan”. Nähdäkseni Klemolalta ja 
Värriltä itseltään puuttui kykyä astua ulos omasta heteron roolistaan 
myöntämään, kuinka pahasti meitä homoja oli sorrettu. Kyllähän me 
olisimme voineet ”asettua heidän asemaansa” hoitamaan heidän virko- 
jaan, mikäli heillä itsellään olisi ollut kärsivällisyyttä asettua meidän 
asemaamme työttömiksi. Jo se, ettei meille myönnetä mitään virkoja ja 
että heterot ahnehtivat yhteiskunnan toimintaresurssit ja rahat itselleen, 
osoittaa, kuinka ahneita heterot ovat, ja niin tehdessään he vieläpä 
yrittävät kääntää itse tuottamansa kurjuuden meidän syyksemme. Oliko 
muka minun tai Juhan syytä, että he elivät perhehelvetissä? 

Valitettavaa on, ettei Juha Varto ottanut itse kantaa asemaansa. 
Hänen olisi pitänyt puolustaa itseään, mutta hän oli tarpeeksi hieno- 
tunteinen vetäytyäkseen taka-alalle. Seksuaalipoliittisen rasismin murta- 

miseksi kyseinen diskriminaatio olisi pitänyt selvittää perin pohjin. Vas- 
takkain eivät olleet vain homot ja heterot vaan homojen ja heteroiden 
perin juurin erilainen filosofiakäsitys. Asia ahdisti tuolloin monia, ja virka- 
järjestelyihin liittyneiden junailujen seurauksista joutuivat monet ihmiset 
kärsimään. Lähes kaikki Juha Varton puolesta kantaa ottaneet asetettiin 
persona non gratan asemaan. Toimintamahdollisuutemme laitoksella 
katkaistiin. Homoseksuaalisen yksilön syrjintään johtavan politikoinnin 
kautta oli aiheutettu vahinkoa koko yliopistolle, ja homoseksuaalisten 
ihmisten diskriminaatiosta kärsivät myös monet heterot. Tämä ei voinut 
olla tieteen kokonaisedun mukaista. Myös vuonna 1995 tarkastettavaksi 
jättämäni lisensiaatintutkimuksen Rantala painosti hakemaan pois tiede- 
kunnasta toteamalla, että hän ”ei puolla sitä”. Valmistuinkin lisensiaatiksi 
ja väittelin tohtoriksi myöhemmin tekemällä suoran iskun analyyttisen 
filosofian pääkonttoriin ja suorittaen jatkotutkintoni Helsingin yliopis- 
tossa, mutta tähän aiheeseen palaan tuonnempana. 

Myös lahjakas Heidegger-tutkija Reijo Kupiainen, joka oli kirjoittanut 
erinomaisen tutkielmanf Heideggerista ja suomentanut hänen Gelassen- 
heit-puheensaf6 ja joka myöhemmin käänsi suomeksi myös Sein und 
Zeitinf!, joutui luopumaan toiminnastaan laitoksella. Hänen hankkeensa 
pantiin jäihin, mikä viivästytti hänen jatko-opintojensa suorittamista 
kymmenellä vuodella.f8 Monien muiden filosofien tavoin Kupiainen 
onnistui väittelemään lopulta kasvatustieteestä Lapin yliopistossa vuonna 
2005.49 Asioihin kantaa ottaneet Matti Vilkka, Tommi Wallenius, Mikko 
Lahtinen ja Tuukka Tomperi ovat olleet niin ikään omilla teillään. Myös 
Klemolalta kahden viisivuotiskauden jälkeen vapautunut assistentinvirka 
täytettiin Helsingin yliopistosta tilatulla jatko-opiskelijalla, Mika Kiike- 
rillä, joka oli Sintosen kellokkaita. Assistentin viransijaisuutta pantiin 
hoitamaan Jyväskylästä Tampereelle siirtynyt Tommi Vehkavaara, jolta ei 
puuttunut muuta kuin akateemiselta viranhaltijalta vaadittavaa opetus- 
taitoa, asennetta ja luonnetta. Vehkavaara nimitettiin viransijaiseksi 
assistentiksi luultavasti vain siksi, että hän oli pullahtanut Tampereelle 
Jyväskylästä eikä tiennyt Tampereen kiistoista mitään, ja hänellä oli 
runolliselta vaikuttava nimi. Sen sijaan hänellä ei ollut aiempia opetus- 
ansioita, tutkimustoimintaa eikä Tampereen yliopiston tuntemusta. 

Rantalalla oli muutenkin omituisia kavereita. Surkeimpia tapauksia 
olivat Rantalan Helsingistä haalimat Esko Marjomaa, joka vietti öitään 
yliopiston tiloissa, ja Mauri Männistö, jonka ravintolaillat tahtoivat 
venähtää aamuluentojen alkamiseen asti — ainakin päätellen tummista 
silmänalusista ja hänen omista kertomuksistaan, jotka koskivat onnetto- 
mia naisseikkailuja ja kaljoittelemalla vietettyjä jääkiekon seuraamis- 
hetkiä. A korvattiin siis Ö:llä, ja yliopistossa työnsä tehneiden tutkijoiden 
tilalle nimitettiin resupettereitä, jotka olivat filosofisesti pelkkiä mara- 
katteja eivätkä tehneet mitään sen enempää omaksi kuin laitoksenkaan 
hyväksi. Rantala haali dosentiksi vielä muutaman hengenheimolaisensa 

eli turkulaisen Jari Palomäen ja hintikkalaisen Aarne Rannan, jonka kor- 
kein älyllinen tuotos on Rantalan 60-vuotisjuhlakirjassa julkaistu saivar- 
telun taidonnäyte ”Latexin filosofiaa”.50 

Kyseessä oli siis vuosikymmenen puhdistus suomalaisessa filosofiassa. 
Puhdistuksen täydellisyyttä kuvaa se, että myös valintakoevaatimuksista 
poistettiin tehtävässä ansiokkaasti palvellut Juha Teräväisen Johdatus 
filosofiaan, ja se korvattiin Haaparannan ja Niiniluodon kirjoittamalla 
niteellä Johdatusta tieteelliseen ajatteluun, joka ei ole edes kustanne vaan 
Helsingin yliopiston laitossarjajulkaisu. Oli kuitenkin tärkeää saada jo 
valintakoevaatimuksiin made in Helsinki -valmiste, jotta yliopistoon pyrki- 
jät huomaisivat heti kättelyssä hakevansa tosiasiassa Helsingin yliopiston 
Filosofian laitokselle (jonne tosin oli fyysisesti matkaa kaksisataa kilo- 
metriä ja henkisesti paljon enemmän). Virkojen osalta Tampereen satel- 
liittilaitoksen puhdistus oli eteerisen hygieeninen. Uutta oli vain yhteis- 
kunnan kehittyminen yhä ”avoimempaan” suuntaan: tiedepoliittisen lyö- 
misen perusteena saatettiin käyttää nyt myös homoseksuaalisuutta. Ta- 
pauksessa yhdistyivät analyyttisen filosofian ja eksistenssifenomeno- 
logisen ajattelun välinen konflikti sekä heteroseksuaalisen valtakulttuurin 
ja homoseksuaalisen erityiskulttuurin välinen riita. 

Jos asiaa tarkastellaan ideologiakriittisesti, kulttuuriteoreettisesti ja 
seksuaalipoliittisesti, tapaus osoittaa, mistä eri motiiveista filosofiset 
suuntaukset saavat voimansa. Homoseksuaalisen ja heteroseksuaalisen 
elämän välillä vallitsee arvokonflikti, joka heijastuu erilaisten filosofia- 
käsitysten yhteensopimattomuutena. Ihminen, joka työssään ja toimin- 
nassaan toteuttaa homoseksuaalista elämäntapaa ja arvomaailmaa, 
ajetaan valtakulttuurien hampaisiin. Niin kauan kuin homot toimivat 
yhteiskunnallisesti vähäpätöisissä tehtävissä, kuten puotipuksuina tai 
köksäapulaisina, meihin ei kiinnitetä erityistä huomiota, ja tätä on 
homoihin kohdistetun verisen historian vuoksi voinut pitää jopa palkin- 
tona. Mutta jos homo sattuu pyrkimään tehtäviin, joissa hän tekisi tär- 
keitä päätöksiä omista arvolähtökohdistaan ja käyttäisi jonkin verran 
yhteiskunnallista valtaa, häneen aletaan suunnata syytösten keihäitä. 
Juuri tässä asemassa Juha Varto joutui toimimaan, ja samaan asemaan 
jouduin myöhemmin myös itse. 


Kun painekattilan kansi pamahti auki 


Tapasin Juha Varton hänen apulaisprofessorin virkahuoneessaan syksyllä 
1992, kun hän vielä toimi laitoksella. Yliopiston tiedotuslehti Yliopisto- 
uutiset oli juuri ilmestynyt. Sen eräällä sivulla oli painettuna Juhan kirjoi- 
tus ”Tulosvastuu ja opetuksen vakavuus”. Ennen kuin ehdin kommentoida 
tekstiä, hän totesi, että ”oman pesän likaamisesta” johtuvat seuraukset 
olivat jo odottamassa häntä. Mielestäni hänen kirjoituksessaan ei ollut 

mitään vikaa, vaikka tiedehallintoa ja laitoksen tieteisuskovaisia se 
varmasti harmitti. Tekstissä oli lausuttuna muutamia totuuksia tiede- 
poliittisen pelin ja akateemisen juonittelun valheellisuudesta — täsmälleen 
Juhalle tyypilliseen lahjomattomaan tapaan. Näin hän kirjoitti: 


Ne, jotka jäävät tekemään jatkotutkintoja, ovat suurelta osalta kes- 
kinkertaisia ja hitaita, käänteissään niin jähmeitä, etteivät he ehdi 
ulos maailmaan ennen kuin joku on antanut heille jatkotutkimus- 
aiheen, mahdollisesti omassa ”projektissaan”. [...] Jatko-opiskelijoiden 
omanarvontuntoa kohennetaan kansainvälisillä suhteilla, ”tieteelli- 
sellä kielellä kirjoittamisella” (siis englanniksi) ja ”referoitujen artik- 
keleiden julkaisemisella” aikakauskirjoissa, joiden toimittajat ovat 
professorin kavereita. Tämä minä kutsuisin valtionhallinnoksi, en va- 
paaksi tieteeksi!51 


Ja kuinka oikeassa hän jälleen olikaan. Tuo projektin johtajana toimiva 
”joku” oli tietysti Veikko Rantala, ja myös jatkossa esitettyjen komment- 
tien osoite oli selvä: 


[...] en ole koskaan nähnyt virantäytön perusteluina mitään kriteerejä 
professorien opetustaitojen mittaamiseksi. Kukaan ei kysy eikä ku- 
vaa, pystyykö viranhakija luomaan ympärilleen avoimen ja vireän 
oman alansa keskustelun, jossa ovat mukana kaikki opiskelijat ja 
tutkijat omalla laitoksella. Päinvastoin, jos joku pystyy, koetaan se 
populismina ja ansioita vähentävänä.52 


Lisäksi Juha arvosteli sitä, että samalla kun hänen oma aikansa kului 
opetus- ja tutkimustoimessa, hänen olisi pitänyt huolehtia laitoksen muis- 
takin tehtävistä. Kerran viikossa pistäytyvä Sintonen ja kahtena päivänä 
paikalla oleva Rantala kun eivät välittäneet asioista mitään eivätkä 
ehtineet hoitaa edes juoksevia asioita. 

Sittemmin laitokselta oli kadonnut kaikkien yllätykseksi muun muassa 
pöytiä ja tuoleja. Juha Varto kirjoitti rämäkkään tapaansa tästäkin asi- 
asta lehteen ja antoi sapiskaa muun muassa vahtimestareille, jotka olivat 
kieltäytyneet avaamasta lukitun luentosalin ovea opetuksen aloittami- 
seksi ja hänen saapuessaan luokkaan. Vahtimestareihin liittyvä ongelma 
tunnettiin yliopistossa laajalti. He ajoivat yliopiston Saabia silmät pu- 
naisina, ja keskusvalvomoon oli pesiytynyt korttia lätkivä ay-troikka, joka 
ei piitannut tehtäviensä hoidosta. Kyseinen välinpitämättömyys kävi 
tietenkin Varton hermoille. Myös Rantala itse oli kerran vähällä joutua 
vahtimestarien pidättämäksi. Varastoalueella Pinninkadun kiinteistössä 
toimineelle filosofian ainelaitokselle pyrkiessään Rantala oli törmännyt 
iltahämärissä erääseen vaksiin. Tämä oli yrittänyt evätä popliinitakkiin 
pukeutuneelta professorilta sisäänpääsyn laitokselle pitäen tätä jonkinlai- 

sena kulkurina. Myös minut ratsattiin vahtimestarien toimesta muutamia 
kertoja, vaikka olin aivan tavallisesti pukeutunut opiskelijapoika. Ei siis 
ihme, että Vartolta menivät hermot, ja hän kirjoitti lehteen otsikolla 
”Opetusta ja tutkimusta estävä henkilökunta”. 

Kirjoituksen tuloksena Veikko Rantala meni aivan sekaisin. Hän katsoi 
olevansa velvoitettu ”korjaamaan” Juha Varton sanankäyttöä, ja filosofista 
sarkasmia tavoitellen Rantala kirjoittikin kadonneiden esineiden arvoi- 
tuksesta Yliopistolehteen otsikolla ”Oliko Berkeley oikeassa?” Lähtökohta 
oli analyyttiselle filosofille tyypillinen, ja siinä viitattiin brittiläisen piispa 
Berkeleyn pohtimaan ongelmaan, ovatko esineet olemassa, kun emme 
havaitse niitä, eli katoavatko tuolit ja pöydät, kun käännämme niille 
selkämme — tai palaako jääkaapissa valo, kun ovi on kiinni emmekä näe 
sitä. Rantala aloitti kirjoituksensa hänelle tyypilliseen ahdistuneeseen 
sävyyn: 


Tunnen oloni epämukavaksi, jos huomaan jonkun ns. opetus- ja tut- 
kimushenkilökuntaan kuuluvan katsovan alaspäin yliopistomme 
tulee, jos joku muu pyyhkii jalkoja näihin tai muihin työntekijöihin 
tämän lehden kaltaisella foorumilla — silloin kun kyseessä ovat muut 
kuin johtavassa asemassa olevat.53 


Mitä Rantala tässä tekstissään oikeastaan sanoi? Kuka oli ”niin sanottu 
opetus- ja tutkimushenkilökuntaan kuuluva”, jota ei mainittu nimeltä 
koko kirjoituksessa. Hän oli tietysti Juha Varto. Varton esittämä arvos- 
telu, jossa perättiin parempaa työmoraalia myös yliopistoyhteisön kolman- 
nen sektorin henkilökunnalta, oli ollut täysin ansaittua. Entä mitä oli 
Rantala oli itse ylenkatsonut säälimättömästi kaikkia työntekijöitä, myös 
opetus- ja tutkimushenkilökuntaa sekä opiskelijoita. Wachtmeistereita 
puolustamaan ryhtynyt Rantala rupesi siis eräänlaiseksi vahtitohtoriksi. 
Juha Varton vaikeudet pysytellä yliopistossa johtuivat Rantalan omasta 
vallankäytöstä. Hänen kielikuvansa ”jalkojen pyyhkimisestä” oli infantiili 
ja kömpelö — paitsi jos se olisi ymmärretty kuvaukseksi hänen omasta 
toiminnastaan, johon nähden se olisi ollut osuva. 

Jos taas johtavassa asemassa olevia, kuten Rantalaa itseään, ”saisi 
arvostella”, miksi hän ei sitten ottanut opikseen saamastaan kritiikistä? 
Rantalan argumentaatio oli jälleen erittäin vaivautunutta. Surkuhupai- 
saksi sen teki tosiasia, ettei hän näyttänyt ollenkaan tiedostavan omien 
asenteidensa kompleksisuutta. Suurin osa koko laitoksen vaikeuksista oli 
lähtöisin vain ja ainoastaan hänen omasta toiminnastaan ja toimimatto- 
muudestaan. Kyse oli Rantalan itsensä harjoittamasta ilkeilystä, jonka 
kohteena oli erilainen, omaperäinen, rohkea, itsenäisesti ajatteleva ja kai- 
kesta huolimatta myös erittäin suosittu Juha Varto. Tosiasiassa Rantalan 

tarkoituksena oli syyllistää julkisesti Vartoa ja pilata laitoksen työsken- 
telyilmapiiriä. Taustalla vallitsi ajatus, että jos ihminen on homo, hänelle 
tyypillinen suorapuheisuus pitää hillitä ja vaientaa. Kun joku ei nou- 
dattelekaan heteroseksuaalisen elämäntavan mukaista häpeilevää ja 
alistuvaa asennetta, jonka mukaisesti suu suljetaan kaikista ongelmista 
kuin sammakon pimppi, on heterolla syytä olla huolissaan. Juuri näin 
keskivertoheterot taivuttelevat homoja kaiken työelämän piirissä. Kun 
heterot eivät yleensäkään pysty käsittelemään ihmissuhteita, he proji- 
soivat sisällään vellovia idiosynkrasioita henkilösuhteisiin ja osoittavat 
älyllisen keskeneräisyytensä ja riittämättömyytensä konfliktien käsitte- 
lyyn. Sitten he sanovat epäsuoraa syyllistämistä viljellen, kuten Rantala: 
”Tunnen oloni epämukavaksi.” 

Juha Varton elämänkumppani Jukka Oresto puolestaan vastasi saman 
lehden sivuilla näin: 


Professori Rantala tunnusti Yliopistouutisissa olonsa epämukavaksi. 
Tämä ei hämmästytä, mutta syy hämmästyttää. Professori Rantala 
asettuu kirjoituksessaan ”heikomman” puolelle tavalla, joka on juuri 
tätä osapuolta nöyryyttävää. Vahtimestarit, työyhteisön täysivaltai- 
sina jäseninä, osaavat varmaan itsekin pitää puolensa ja tuoda esiin 
omat näkökantansa. Tuskinpa he siihen johtavaa professoria tarvit- 
sevat, varsinkaan kun professori Rantala toimii omalla laitoksellaan 
ketään tai mitään kuulematta. Selvimmin tämän ovat saaneet kokea 
ne opiskelijat ja jatko-opiskelijat, jotka ovat pyrkineet aikaansaamaan 
sisällöllisen keskustelun professori Rantalan viransijaisuuden täyt- 
töön liittyvissä kysymyksissä. Kun yritimme tuoda esiin opiskeluun 
liittyvät kantamme, professori Rantala vetosi omaan objektiivisuu- 
teensa ja syytti opiskelijoita muun muassa lahkolaisuudesta. Lopulli- 
sesti hän tuntuu tämänkin ongelman ratkaisseen kääntämällä opis- 
kelijoille selkänsä. Kun ei näe mitään, ei ole mitään!54 


Tämä repivä kirjeenvaihto osoittaa, kuinka pahoin tilanne oli tulehtunut. 
Rantala turvautui mihin tahansa argumenttiin todistellakseen, että Juha 
Varto on muka kelvoton ja epäsopiva professorin virkaan. Rantalan vilje- 
lemä argumentaatio saattoi kertoa vain siitä, kuinka vallankäyttäjät 
kiusaavat, painostavat ja savustavat virkaa vailla olevia itsenäisiä tutki- 
joita ja opettajia. Jopa ironian tai itseironian viljeleminen tulkittiin tahal- 
lisen ymmärtämättömästi Varton haitaksi. Molempien osapuolten kuu- 
meneminen ja sanankäytön kärjistyminen tässä sinänsä marginaalisessa 
asiassa kertoi koko tilanteen sairastumisesta ja ihmisten välisen luotta- 
muksen täydellisestä puuttumisesta. 

Rantala oli sortunut käyttämään keinoja, jotka eivät olleet akateemi- 
selle yhteisölle suotavia. Jos hän olisi tehnyt tämän kaiken vain ”provo- 
soidakseen opiskelijoita”, kuten eräät Teatterikoulun opettajat muinoin, 

sen olisi voinut ymmärtää ja antaa anteeksi. Mutta hän tulehdutti tilan- 
teen ihmissuhdetaidottomuudellaan ja pyrkimyksellään käyttää valtaa 
yliopistoyhteisön suuren enemmistön ohi. Hän itse tuhosi olosuhteet ajat- 
telemattomilla päätöksillään. Ja kaiken tapahtuneen keskellä hän moitti 
toisia ihmisiä epäasiallisen argumentaation käyttämisestä. Kun tilan- 
teesta tietoinen ja kovana poliitikkona tunnettu Mikko Lahtinen keräsi 
lähetystön ja antautui puhumaan asioiden puolesta Rantalan vastaan- 
otolle, sanankäyttö kärjistyi sielläkin niin, että Rantala lopulta tiuskaisi 
paikalla oleville Mikko Lahtiselle, Samuli Kaarteelle ja Kimmo Jylhä- 
mölle: ”Minun ei tarvitse kuunnella tuollaista argumentaatiota!” Lähe- 
tystö ei ollut kai sanonut mitään muuta kuin jotain perin rehellistä ja 
vilpitöntä. Kaarre ja Jylhämö kertoivat minulle hetkeä myöhemmin naa- 
mat punaisina, että Rantala oli syyttänyt heitä lyömisestä ”puukolla 
selkään” (tietenkin vertauskuvallisesti) ja opettanut heille myös yhden 
sivistyssanan: opiskelijat olivat kuulemma ”kompromettoineet” (eli saat- 
taneet kyseenalaiseksi) laitoksen maineen. 

Rantala oli narissut epätoivoisesti, että ”eivät opiskelijat saa nimitys- 
asiaan puuttua”, mikä osoitti hänen täydellistä jälkeenjääneisyyttään 
siitä, mitä yliopistossa tapahtui. Koska virka-asia muodollisesti kuului 
laitosneuvostolle (jossa opiskelijatkin saivat toki vaikuttaa), oli selvää, 
ettei kukaan professori voisi toimitella asioitaan omin päin eikä mieli- 
valtaisesti, jos kerran asioilla ei ole yleistä hyväksyntää eikä yliopisto- 
yhteisön kannatusta. Olenkin sitä mieltä, että professorinvirkoihin ei 
pitäisi alun alkaenkaan valita huonoilla ihmissuhdetaidoilla varustettuja 
ihmisiä vaan henkilöitä, joilla on terve minäkuva ja itsetunto, jotta he 
pystyisivät huolehtimaan henkilösuhteista, antamaan tutkimuksen- 
ohjausta ja kohtaamaan opiskelijoiden asiat sekä elämäntilanteet oikein. 
En väitä yliopiston tarvitsevan johtajia mutta kylläkin sellaisia persoonia, 
joilla on hyvä ihmistuntemus ja kyky nähdä ihmisten sieluun. Tätä 
vaikutelmaa minulle ei koskaan muodostunut Rantalasta mutta sitäkin 
useammin Juha Vartosta. 


Kadonneet kalut 


En selosta filosofian ainelaitoksen tapahtumia kaikessa yksityiskohtai- 
suudessaan siksi, ettei suurempiakin suuntaviivoja olisi tarjolla. Selitän 
niitä siksi, että ne ovat paljastavia tieteen olemuksen kannalta. Filosofian 
ainelaitoksella rupesi myös kummittelemaan. Yleisen välinpitämättö- 
myyden vallitessa laitos vaipui kuin vene ilman tappia pohjaan, ja kiin- 
teistön tiloista alkoi kadota tavaroita. Esineitä kerättiin sekä aseiksi että 
parempaan talteen. Monet katsoivat olevansa oikeutettuja pelastamaan 
mukaansa sen, minkä voivat. Muun muassa laitoskirjaston niteistä hävisi 
suuri osa. Kiinteistöstä katosi myös huonekaluja. Myöhemmin ilmeni, että 

asialla eivät olleet filosofit vaan samassa rakennuksessa toimiva eko- 
nomiopiskelijoiden ainejärjestö, joka kävi hakemassa irtaimistoa parem- 
paan talteen. Joku oli vihoissaan repäissyt myös laitoksen ilmoitustaulun 
seinästä irti, ja sekin repsotti rikkoutuneen näköisenä kuvastaen paikan 
lohduttomuutta. 

Syyllisiä tähän dekonstruktioon etsittiin ensin filosofien joukosta, mikä 
saattoi Varton huolestumaan. Kiista alkoi saada koomisia mittasuhteita, 
eikä se ollut enää eduksi toisenlaisista kysymyksistä huolehtimaan tottu- 
neille filosofeille. Varto oli arvostellut jo aiemmin tiettyjä tahoja huone- 
kalujen ja näyttölaitteiden katoamisesta sekä opetustilojen käytön vai- 
keuttamisesta. Hän myös totesi, että ”[n]oin kaksi kuukautta myöhemmin 
joku naisihminen materiaalihallinnosta soitti ja pyysi minua järjestämään 
kadonneiden huonekalujen etsimisen, koska päätalosta on niin vaikea 
hoitaa asioita, jotka ovat Pinninkadulla!”55 Varto kertoi hämmästelleensä 
työnjaon ehdotusta, jolla hänestä itsestään tehtäisiin paikalle kaivattu 
teollisuusvartija. 

Keskushallinnon ja teknisten virkamiesten tapa kohdella yliopiston 
arvostettuja opettajia olikin ollut epäkunnioittava. Monia filosofeja oli 
vuosien ajan arvosteltu milloin mistäkin asiasta, muun muassa klisee- 
mäisellä väitteellä, että ”Heidegger oli natsi”. Itse olisin toivonut opetta- 
jieni olleen noille pioneereille edes sen verran ”natseja” (merkityksessä 
”kunnioitusta nauttivia henkilöitä”), että hallintovirkamiehet olisivat suos- 
tuneet pitämään pahimmat törkeytensä omana tietonaan eivätkä olisi 
ryhtyneet läimäyttelemään itseään oppineempia. Sellaisen huutelun koh- 
teeksi Juha Varto oli kuitenkin ajettu hallinnon ja teknisen osaston 
muodostaman koplan taholta. Konflikti oli tietysti myös vertauskuvalli- 
nen: miten kukaan filosofi voisikaan olla minkään ay-juntan suosiossa, 
kun häntä itseään ei kiinnostanut nyrkkeily, jääkiekko eikä jalkapallo, 
eikä hän lörpötellyt turhia. Lisäksi hänen huhuttiin olevan homo. — Ja 
Juha Varto kirjoitti: 


Melkein jokaista vahtimestaria voi lähestyä henkilökohtaisesti ja 
saada melko asiallisen kohtelun, mutta jos joutuu luottamaan heidän 
apuunsa kollektiivisesti, jää vaille jopa kaikkein alkeellisinta käy- 
töstä. [...] Aiempi esimieheni [Raili Kauppi] varoitti minua huomaut- 
telemasta hallintoviraston tai teknisen osaston toimista, koska nämä 
pystyvät tekemään elämän vaikeaksi pelkästään kiusatakseen ja 
kostaakseen huomautukset. En todellakaan tiedä, pitäisikö minun 
uskoa häntä, sillä näyttää selvältä, että mitä vähäisempi kosketus 
yliopiston virkamiehellä on yliopiston varsinaisen tehtävän kanssa, 
sitä selvemmin hän jo nyt on valmis estämään tämän tehtävän 
toteuttamista. 

Varto oli mitä ilmeisimmin oikeassa, mutta sikäli ”väärässä”, että — aivan 
kuten hän aavisti — sanomalla tämän suoraan hän tuli toimineeksi oman 
uransa kannalta kohtalokkaasti, ja hänelle nostettiin tie pystyyn. Varton 
kanssa tulilinjalle joutunut Rantala saikin toivomastaan vahtimestari- 
skandaalista runsaasti vettä myllyynsä. Hän katsoi, että Varton sinänsä 
marginaalinen maininta ”naisihmisistä” antaisi hänelle retorisen aseen 
sodassa: filosofi kun voitaisiin lavastaa ”sovinistiseksi” homomiehen ste- 
reotyypiksi, jota kansanedustajatkin saavat läimäytellä eduskunta- 
puheissaan. Mikä olisikaan parempi veruke kuin Juha Varton oletettu 
naisvihamielisyys? Kun vähintään puolet tamperelaisista oli homofoobi- 
koita, niin Juha Varton lyöminen laudalta hoituisi lännenelokuvista tutun 
naistenpalvonnan voimalla. 

Moni heteromies kimpaantui naisten arvostelemisesta purkamalla 
omaa oidipaalista kompleksiaan itselleen adekvaatilla tavalla. Muiden 
muassa tiedotusopin laitoksella työskentelevä Pertti Julkunen kirjoitti 
Yliopistouutisiin seuraavasti: ”Myös minä olen huomannut, että joku estää 
minun opetus- ja tutkimustyötäni.” Mutta ”[olpetuksen ja tutkimuksen 
estäjä ei ole byrokratia-naisihminen vaan nomenklatuura-miesihminen, 
jota kutsuttakoon nomenklatuurakalleksi.”57 Kyseisillä isähahmoilla sano- 
malehtimies Julkunen ilmeisesti tarkoitti yliopiston professoreja, ja 
varmaan hän oli myös oikeassa. Asiasta nostettiin häly, jota hyväksi- 
käyttämällä Juha-paran vastustajat toivoivat voivansa pilata hänen 
tieteellisen uransa ja kyseenalaistaa hänen oppineisuutensa. Taustalla oli 
Rantalan provosoima mielipidekampanja, jonka kuluessa hän oli kommen- 
toinut Varton näkemyksiä todeten, että ”tuo ei ole sivistyneen ihmisen 
puhetta”.58 — Miten niin ei ole? Eikö naisia saisi arvostella, kuten muitakin 
ihmisiä? Elämmekö edelleen viktoriaanista aikaa? Englannistahan oli 
lähtöisin myös analyyttisten kielifilosofien oma kompleksinen filosofia, 
jossa pöydänjalkojakin pidettiin ”liian eroottisina” niin, että ne piti ver- 
hoilla liinavaatteilla. 

Yliopiston hauskimpana pidettyä ainetta eli puheoppia opiskellessani 
olin joskus osallistunut myös ylioppilasteatterin toimintaan. Tuossa 
piirissä opiskelijoiden kiistat johtivat yleensä siihen, että he olivat — Jouko 
Turkan oppeja jäljitellen — raivoissaan sekä takertuivat pöytiin ja tuo- 
leihin kiinni. Silti tämäkään vihamielisyys ei pärjännyt filosofian piirissä 
vellomaan lähteneelle vihan vyörynnälle ja laineiden loiskunnalle. Lopulta 
kaikki ihmiset kirjoittivat lehtiin. Muuan Aniitta Mäkinen hankinta- 
yksiköstä teki tyhjäksi kaikki puheet Juha Varton asiattomuudesta kir- 
joittaessaan otsikolla ”Kadonneiden pöytien arvoitus”, että ”l[alsiasta 
pyrittiin huolehtimaan ymmärtääksemme hyvässä yhteishengessä Varton 
kanssa”. Lopuksi hän totesi, että kritiikkiin on ollut aihetta, koska 
omaisuutta on myös yliopiston tiloista lähtenyt omine lupineen kulkeutu- 
maan mikä mihinkin. Hän suorastaan syleili Vartoa todeten, että [...] 
”kiitos Juha Vartolle vastuuntuntoisesta suhtautumisesta yliopiston irtai- 

mistoon ja sen säilymiseen tallessa”.59 

Sen sijaan minulle edelleenkin tuntematon feministi Sinikka Peltonen 
hallintovirastosta uskaltautui väittelyyn Varton kanssa kirjoituksessaan 
”Kuka mokaa, Juha Varto?” ja yritti hallintoviranomaiselle tyypilliseen 
tapaan opettaa meitä sanomalla, että ”[...] Immanuel Kantin kategorisen 
imperatiivin mukaan ihminen voi vaatia toiselta ihmiseltä vain saman, 
mihin itse kykenee.”60 — Olipa viisautta. Eräässä keskustelussa Varto 
totesi tästä maininnasta aivan kuten keittiöhenkilökunnan taidoistakin 
kylmän kyynisellä tavallaan: ”Tehdään sitten niin, että minä menen hei- 
dän tehtäviään hoitamaan. Tulkoot he puolestaan minun paikalleni filo- 
sofiaa opettamaan. Katsotaan sitten, kuinka käy.” Juha Varto on muuten 
aivan erinomainen kokki, ja käsittääkseni yliopistossa ei ”mokannut” 
kukaan, sillä yliopistossa ei pitäisi olla sellaisia ideologisia ”hyvän käy- 
töksen” normeja, jotka tekevät vapaan ajattelun mahdottomaksi. Pro- 
fessorikunnan ja hallinnon oman kökköilyn vuoksi niitä kuitenkin oli. 


Jotta toiset saisivat elää 


Vuosi 1993 oli käännekohta Juha Varton ja hänen oppilaidensa elämässä 
sekä koko yliopiston filosofianopetuksessa. Tuosta ajankohdasta lähtien 
filosofian tila ja tulevaisuus vajosivat kuin lehmän häntä. Tuloksen 
näemme tämän kirjan lopussa, jossa palamme tarkastelemaan Tampereen 
yliopiston asioita sellaisina, kuin ne olivat vuosituhannen vaihduttua. 
Kiista oli antanut näyttöä siitä, kuinka professorinvirat täytettiin Jaakko 
Hintikan oppilailla ja miten tärkeäksi koettiin se, että analyyttisilla 
systeemifilosofeilla oli samanlainen värisuora filosofien virkaistuimilla 
kuin demareilla oli ollut maan hallituksessa. Juha Varton likvidointi ei 
ollut suinkaan ensimmäinen tapaus. Sven Krohnin oppilaat Matti Juntu- 
nen sekä ”Laurit” Rauhala, Routila ja Mehtonen, oli karkotettu Turun 
yliopistosta, kun Krohnilta avautuneeseen virkaan nimitettiin vuonna 
1972 Jaakko Hintikan 29-vuotias oppilas Risto Hilpinen. Krohn olisi 
voinut tuolloin puuttua seuraajansa valintaan tiedekunnassa, mutta 
”herrasmiehenä hän ei niin tehnyt”, kuten hänen tuonaikainen oppilaansa, 
Risto Maula, totesi.6! Hänen veljensä Erkka Maula puolestaan ei hakenut 
virkaa, vaan jääväsi itsensä sillä omituisella perusteella, että hän ”on jo 
naimisissa edeltäneen professorin eli Sven Krohnin tyttären kanssa” — sitä 
paitsi hän oli Jaakko Hintikalle väitellyt oppilas.62 Hyvin rehelliseen ta- 
paan hän siis katsoi sukulaisuuden muodostavan jääviysperusteen, vaikka 
se yleensä muodostaa suosituksen. l+lältään 58-vuotias Lauri Rauhala 
puolestaan todettiin päteväksi virkaan, mutta tehtävään nimitettiin alle 
kolmekymppinen Hintikan noviisi, mikä Rauhalan pitkään akateemiseen 
kokemukseen verrattuna oli selvästi väärin. 

Krohnin johdolla kokoontunutta fenomenologisten filosofien Turun pii- 

riä voitiin pitää ensimmäisenä Husserlin ja Heideggerin filosofiasta vai- 
kutteita saaneena ryhmänä Suomessa. Piirin osallistujien paettua 1970- 
luvun alkuvuosina Jyväskylään ryhmittymä jatkoi toimintaansa siellä. 
Jaakko Hintikalla oli kuitenkin etuoikeus toimia myös Jyväskylässä 
avoinna olleen professorinviran asiantuntijana. Todettuaan, ettei kukaan 
hakijoista muka täytä viran pätevyysvaatimuksia, hän junaili virantäyttöä 
varten kutsumismenettelyn, jonka tuloksena virkaan nimitettiin Hintikan 
oppilaana toiminut Reijo Wilenius.63 Hintikan suureksi pettymykseksi 
Wilenius kuitenkin käänsi kelkkansa heti viran saatuaan vuonna 1973 ja 
lähti suihkimaan toiseen suuntaan kuin Hintikka oli toivonut. Rikkaaseen 
teollisuussukuun kuuluvan Aijami Ant-Wuorisen kanssa avioiduttuaan 
Wileniuksesta oli tullut hegeliläis-snellmanilainen filosofi, joka päätyi 
edustamaan hieman ylevänsävyisiä kansallisia arvoja ja Steiner-peda- 
gogiikkaa. Wileniuksen oppilaita ovat kasvatustieteilijänäkin tunnettu 
Kari E. Turunen sekä Eero Ojanen, Jussi Kotkavirta ja Timo Laine. Sen 
sijaan erinomaiset tutkimukset Heideggerista ja Husserlista kirjoittanut 
Matti Juntunen pahastui omien toimintaresurssiensa kariuttamisesta 
Jyväskylässä niin, että se käytännössä särki hänen sydämensä. Loista- 
valahjainen filosofi alkoi käyttäytyä itsetuhoisasti. Hän ajautui lyhyessä 
ajassa rappiolle ja kuoli maksatulehdukseen syksyllä 1979 vain 36 vuoden 
iässä. Esimerkki valottaa, kuinka hirvittävällä tavalla lahjakkaalle mutta 
sorretulle filosofille voi käydä jatkuvan tiedepoliittisen painostuksen ja 
stressin keskellä. Yhdessä Lauri Mehtosen kanssa kirjoitetun Ihmistie- 
teiden filosofiset perusteet -teoksen (1977) lisäksi Juntusesta muistuttavat 
postuumisti julkaistut Edmund Husserlin filosofia (1986), joka on hänen 
lisensiaatintutkimuksensa, sekä pro gradu -työ Martin Heideggerin funda- 
mentaaliontologian modaali-temporaalinen problematiikka (1990). 

Sen sijaan monien muiden fenomenologien tukena ja turvana oli se, 
että he eivät olleet omistautuneet asioilleen liikaa, toisin sanoen laittaneet 
kaikkea yhden kortin varaan. Tai sitten heillä oli riittävästi heitä tukevia 
läheisiä ihmisiä, eivätkä he eivät olleet johtajan roolissa, johon iskut 
kohdistuvat aina voimakkaimpina. On myös mahdollista, että heitä suojeli 
jokin yhteiskunnallisesta vähemmistöasemasta johtuva painetesti, kuten 
minun ja Juha Varton tapauksessa. Tähän ajattelutapaan sisältyy käsitys, 
että ”yähemmistökansalainen kyllä kestää kaiken” ja että ”homoahan saa 
lyödä aina”. Varmaan myös muista syistä vähemmistöasemassa olevia filo- 
sofeja ajateltiin voitavan huitoa kirveellä — mutta tämän asian oikeu- 
tukseen ei kuitenkaan pitäisi luottaa liikaa. 

Jyväskylässä suoritetun puhdistuksen tulos oli, että fenomenologisen 
filosofian ”toisena vaiheena” tunnettu Jyväskylän piiri pakotettiin hajoa- 
maan, jolloin osa sen edustajista päätyi Tampereelle. Esimerkkeinä heistä 
ovat Risto Maula, joka toimi Tampereella tuntiopettajana, sekä Lauri 
Mehtonen, joka sai Tampereen yliopiston yhteiskuntatieteellisestä tiede- 
kunnasta lehtorin viran vuonna 1984. Viran perustaminen oli seuraus 

uudesta tutkintojärjestelmästä, johon liittyen yliopistoissa oli määrä aloit- 
taa filosofian laaja yleisopetus. Kun virka perustettiin yhteiskuntatie- 
teelliseen tiedekuntaan, filosofian ainelaitos ja helsinkiläiset filosofit eivät 
päässeet vaikuttamaan nimityspäätökseen. Myös Sven Krohn vietti eläke- 
päivänsä eli lähes kolmekymmentä viimeistä elinvuottaan Tampereella. 
Hän oli taistellut ansiokkaasti analyyttisen filosofian valtaa vastaan jo 
väitöskirjallaan$*f vuonna 1949 mutta onnistui julkaisemaan merkittävän 
osan tuotannostaan vasta myöhemmällä iällä ollessaan eläkkeellä. Kun 
85-vuotias Sven Krohn vuonna 1988 julkaisi teoksensa Ydinihminen, 
muuan toimittaja kirjoitti erääseen lehteen, että kyseessä on hieno päätös 
filosofin uralle. Päätelmä osoittautui kuitenkin nolostuttavan ennenaikai- 
seksi, sillä Krohn julkaisi sen jälkeen vielä kaksi filosofista teosta ja yhden 
runokokoelman sekä kuoli vasta toistakymmentä vuotta myöhemmin 98 
vuoden iässä sovittuaan riitansa analyyttista filosofiaa edustaneiden pää- 
vastustajiensa kanssa. Hän edustikin filosofian viimeisiä herrasmiehiä, 
jonka tapaisia ei koirain syödessä koiraa voida enää tästä maailmasta 
löytää. 

Fenomenologinen ajattelu on ollut suomalaisessa tiede-elämässä jatku- 
vasti pakolaisen asemassa, ja myös Tampereen yliopistossa virinnyt feno- 
menologisen filosofian ”kolmas aalto” oli onnistuttu lannistamaan Juha 
Vartoon kohdistetun kampanjan tuloksena. Tällä painostuksella oli tuhoi- 
sa vaikutus toimintamme jatkamiseen yliopistoissa, eikä hautajaisten olisi 
tarvinnut olla vain vertauskuvalliset. Ne olisivat aivan hyvin voineet olla 
todelliset. Meihin suunnattu henkinen väkivalta ei kuitenkaan osoittautu- 
nut kovin vaikuttavaksi keinoksi vastustaa filosofiaamme. Se ei masen- 
tanut eikä lamauttanut ketään mutta pilasi toimintamahdollisuutemme 
yliopiston seinien sisällä. Meidän kannaltamme yliopistosta jäi jäljelle 
pelkkä rakennus. 

Loppuarviona vallankäytöstä voidaan sanoa, että siitä henki tsaarin- 
aikaisen pietismin ja virkavaltaisuuden ilmapiiri. Filosofiaa on kohdannut 
heikkoudentila aina silloin, kun se on sidottu julkiseen kontrolliin ja val- 
tiolliseen valtaan, kun taas vapaus ja riippumattomuus ovat merkinneet 
filosofialle sisäisen uudistumisen aikaa. Suomessa filosofia on kahlittu 
valtiovaltaan ja tiedepolitiikkaan muun muassa yliopistojen ja Suomen 
Akatemian kautta. Sen sijaan elämä yliopistojen ulkopuolella on ollut 
filosofialle itselleen aina hyväksi, vaikka julkisten toimintaresurssien kiis- 
täminen onkin saattanut filosofien oman elämän mahdottomien yhtä- 
löitten eteen. Ongelmana eivät ole olleet vain yliopistojen taloudellinen 
paine tai ulkoa ohjautuvuus vaan filosofian sisäiset erimielisyydet. Jollain 
muulla alalla, kuten lääketieteessä tai oikeustieteessä, jonka pääasialliset 
toimintamuodot keskittyvät yliopistojen ulkopuolelle, yliopisto voidaan 
kokea jonkinlaisena puolueettomana maana. Mutta filosofian piirissä, 
jossa toimintamahdollisuudet ja ainoat virat paikantuvat yliopistojen 
laitoksille, myös vallankäyttö keskittyy yliopiston seinien sisäpuolelle. 

Juuri tämä tekee filosofian laitoksista vankiloita. 

Tämän jakson lopuksi asiaa valaiskoot tulkinta Platonin kuuluisasta 
luolavertauksesta: Platonin kertomuksen mukaan hämärässä ja kosteassa 
luolassa istui vankeja kasvot kahlehdittuina kohti luolan peräseinää, ja 
joku asiantuntija selitti heille todellisuuden olemusta. Luolan päinvastai- 
sella puolella loimuavat tulet puolestaan heittivät heidän ja heidän 
takanaan liikkuvien vartijoiden varjot vankien edessä näkyvälle seinälle. 
Vangeilla oli tapana antaa toisilleen palkintoja siitä, kuka parhaiten ar- 
vasi varjojen liikkeet. Ratkaisuna tarinan alkuperää koskevaan pohdin- 
taan esitän, että vertauksen vangit eivät olleet suinkaan missään luolassa, 
vaan he seurasivat tavanomaista piirtoheitinesitelmää jollakin filosofian 
laitoksella Suomessa. 

Filosofian umpinaisuus ei ole tietenkään ollut pelkkää ”suomalai- 
suutta”, vaan analyyttisen systeemifilosofian olemusta voisi sanoa myös 
huomattavan heteroseksistiseksi filosofiaksi, jota hallitsevat perusjamppo- 
jen ihanteet ja keskiverto jullit. 


Nahkurin orsilla tavataan. 


Tuntemattoman Lahtinen$5 


ELÄMÄ JATKUI FENOMENOLOGISESSA INSTITUUTISSA 
Filosofian laitoksella ”vieraina viroissaan” istuva vakituinen professori- 
kunta oli onnistunut pilaamaan laitoksen ihmissuhteet niin perusteelli- 
sesti, että jäljellä olivat vain savuavat rauniot, ja savu alkoi käydä 
kaikkien silmiin. Kiista ei ollut kuitenkaan vain ”persoonallinen”, vaan se 
oli myös selvää ”bisnestä”. Kyse oli huomattavista taloudellisista eduista, 
toisin sanoen siitä, kenelle Jaakko Hintikan oppilaalle annettaisiin kuu- 
kausipalkka, elinkeino ja eläkevirka. Lisäksi riita koski sitä, minkälainen 
filosofia saisi olla edustettuna yliopistossa. Rantalan penäämien tieteen- 
ihanteiden mukaan filosofian piti olla ”tutkimuksellista”, kun taas Varton 
mielestä filosofian piti olla osallistuvaa ja elettyä. Kyseessä oli erimieli- 
syys siitä, tutkiako filosofiaa vai tehdäkö sitä. Viimeksi mainitun mukai- 
sesti filosofit voisivat toimia myös linjanvetäjinä. Ja mitäpä tuo ”tutki- 
muksellisuus” muuta olisi ollut kuin ulkokohtaista ja systeemikeskeistä 
objektivointia, jonka motiivit olivat yksilöiden ulkopuolelta annettuja, 
jossa tekijä ei ollut sydämellään mukana ja josta oli poistettu kaikki 
persoonallinen sisältö. 

”Analyyttinen systeemifilosofia” ei ole oikeastaan muuta kuin nimi 
ritualisoituneelle vallankäytölle sekä epäluovalle, pakkoneuroottiselle ja 
epäkirjalliselle toiminnalle. Sen harjoittajat asennoituvat itseensä ja toi- 
siinsa niin naiivisti, että he jakavat jopa palkintoja toistensa luovuuden 

tukahduttamisesta vertaisarvioiden kautta, patistelevat kiittämään kritii- 
kistä ja pitävät omaa rajoittuneisuuttaan ja henkistä tunnevammai- 
suuttaan yleisen keikaroinnin aiheena. Nämä ovat muka merkkejä ”tie- 
teellisyydestä”, joka tosiasiassa ei ole muuta kuin housuihinsa tehneen 
latenssilapsen kiinnittymistä naturalistisen maailmankatsomuksensa tär- 
keimpään taustatekijään eli malminetsintä- ja nallipyssyiässä olevan 
pikkupojan infantiiliin seksuaalisuuteen. Sen sijaan eksistenssifilosofialla 
ja fenomenologialla viitataan luovaan ja kirjalliseen filosofiaan, jonka 
motiiviksi ei ole asetettu objektivistisen eikä kollektivistisen tieteenihan- 
teen pakonomaisia normeja vaan jonka piirissä tunnustetaan tiedonmuo- 
dostuksen subjektiivisuus. Samalla hyväksytään myös se, että tieteen 
saavutuksilla on arvoa vasta, kun ne liittyvät ihmisten henkilökohtaiseen 
maailmankuvaan ja persoonaan, jossa niiden merkitys punnitaan. Esimer- 
kiksi avaruuden ääriä luotailevan tähtitieteenkin tuloksilla voi olla merki- 
tystä vasta ihmisen subjektiivisen tajunnan osana, jolloin (muutoin irralli- 
seksi jäävän) faktatiedon merkitys saattaa avautua ja tieto voi valaista 
ihmisen omaa paikkaa kaikkeudessa. Fenomenologit korostavat, että tie- 
teen motiivit ovat usein persoonallisia ja subjektiivisia. Niinpä myös tie- 
teen sosiaalinen olemus paljastuu fenomenologisen ajattelun valossa pel- 
käksi politiikaksi ja aikuisten ihmisten hiekkalaatikkoleikiksi. Fenomeno- 
logien omaa ajattelutapaa leimaavat suhteellisuudentaju ja ironia, jotka 
fenomenologeille ominaisesta ulkopuolisen roolista katsoen johdattavat 
näkemään tieteen tyypillisimmät piirteet usein surkuhupaisassa valossa. 


Filosofian ja tieteen syvin olemus 


Entä mitä tuo tässä teoksessa useasti mainittu fenomenologia oikein on? 
Fenomenologinen filosofiaperinne syntyi Keski-Euroopan yliopistoissa 
1800-luvun ja 1900-luvun taitteessa. Sen varhaisvaiheen kärkinimiä olivat 
muiden muassa Oscar Becker (1889—1964), Moritz Geiger (1880—1937), 
Nicolai Hartmann (1882—1950), Edmund Husserl (1859—1938), Roman 
Ingarden (1893—1970), Alexander Pfänder (1870—1941), Adolph Reinach 
(1883—1917), Max Scheler (1874—1928) ja Carl Stumpf (1848—1936). 
Fenomenologista ajattelua luonnehtii ensinnäkin (1) kartesiolaisen ”var- 
man tiedon” tavoittelun ja sielu-ruumis-dualismin aatehistoriallinen ja 
tietoteoreettinen kritisoiminen. Siihen on liittynyt subjektin tietoisuuteen 
sisältyvien havaintojen (res cogitas) ja todellisuudessa an sich olevien 
objektien (res extensa) välisen maailma-minä-dualismin purkutyötä, jota 
on toteutettu sekä sisältöargumentein että historiallis-kriittisen tulkinta- 
työn kautta. 

Toiseksi (2), fenomenologeja on yhdistänyt halu tulkita uudelleen perin- 
teiselle transsendentaalifilosofialle ominaista eli tietoisuuden ja todelli- 
suuden välistä ontologista ongelmaa. Tämä on tapahtunut muun muassa 

intentionaalisuuden käsitteen kautta. Siihen on tosin sisältynyt myös niin 
sanotun psykologismin kritiikkiä. Fenomenologit ovat arvostelleet psyko- 
logien halua palauttaa havaintotodellisuuden ilmiöt ja valtasuhteet pel- 
kiksi ”mielen” tai tajunnan ilmiöiksi. Intentionaalisuutta eli suuntautunei- 
suutta ei pidetä tällöin vain mielen tai tajunnan sisäisenä asiana. Rea- 
lismin ongelmaa on fenomenologisessa filosofiassa puolestaan pidetty 
marginaalisena siksi, että jos lähtökohdaksi valitaan objektien intentio- 
naalisen olemassaolon tutkiminen, niin ”todellisuuden” reaalinen ole- 
massaolo tai olemattomuus menettävät merkitystään. Fenomenologisen 
ajattelun valossa realismin eri muodot ovatkin alkaneet näyttää vain 
metafyysisen kannanoton sisältäviltä puolueilta. 

Kolmanneksi (3), fenomenologiset filosofit ovat tarjonneet kritisoimi- 
ensa oppijärjestelmien tilalle joko eksistenssifilosofisen tai interaktio- 
nistisen ratkaisun sisältävää ihmiskäsitystä. Sen mukaan ihminen näh- 
dään historialliseen situaatioonsa kietoutuvana osana omaa elämismaail- 
maansa (der Lebenswelt), jossa hän suuntautuu toiminnallisesti, eikä 
mieliä nähdä pelkiksi kielifilosofisiksi merkityksiksi. Fenomenologian pii- 
rissä ihmisyyttä onkin voitu tarkastella luontevasti osana kaikille ihmi- 
sille yhteisiä sosiaalisia vuorovaikutussuhteita. Neljänneksi (4), fenomeno- 
logisten ajattelijoiden yhteiskuntafilosofiaa ja etiikkaa on edellä maini- 
tuista lähtökohdista luonnehtinut kriittinen asennoituminen pelkkään 
systeemiteoreettisesti motivoituneeseen filosofiaan ja tieteeseen sekä nii- 
den sisältämään vallankäyttöön. 

Tieteen kritisoiminen oli osa jo Edmund Husserlin filosofiaa. Teokses- 
saan Ideen zu einer reinen Phänomenologie und phänomenologische 
Philosophie (1913) hän muotoili fenomenologisen reduktion, konstruktion 
ja destruktion menetelmälliset askeleet. Sen sijaan Jaakko Hintikka ja 
hänen oppilaansa ovat poimineet fenomenologien ajattelusta lähinnä 
intentionaalisuuden (eli suuntautuneisuuden) käsitteen ja tulkinneet 
ihmisen suuntautuneisuutta pelkäksi kielifilosofiseksi merkityssuhteeksi. 
Tältä pohjalta he ovat tehneet fenomenologiasta (joka syntyi alun perin 
tiedekriittisistä motiiveista) pelkkää kielifilosofiaa. Melko samantekevää 
onkin se, onko ”logiikkaa tutkittu fenomenologian kautta” vai ”fenomeno- 
logiaa logiikan kautta”, kuten Leila Haaparanta tähdensi. Molemmissa 
tapauksissa fenomenologisen ajattelun omat lähtökohdat on yritetty hu- 
kuttaa pelkään kielifilosofiaan. Ja miksi tutkimusta pitäisi ylipäänsäkään 
tehdä jonkin muun asian ”kautta”? Tällainen tutkimus ei totisesti nähnyt 
eikä tunnustanut omia motiivejaan, joita Husserl suositti toistuvasti pohti- 
maan. 

Mutta myös fenomenologisessa ajattelussa oli luonnollisesti paljon 
puutteita ja vikoja. Olen yrittänyt niitä omalta osaltani korjata, ja lisäksi 
olen vienyt tiedekäsityksiin liittyvän tulkitsemisen paljon ketään muuta 
filosofia pitemmälle. Sekä varhaisen fenomenologian että sen systeemi- 
filosofiseen tutkimiseen keskittyneen korkeakirkollisen perinteen taustat 

olivat pohjimmiltaan kartesiolaisia. Kyse oli pyrkimisestä varmaan ja 
kokemuksesta riippumattomaan tietoon. Tämä tavoite kirkastui analyyt- 
tisten kielifilosofien tulkinnoissa ajautuen tosin sivuraiteelle. Itse räjäytin 
pankin ja väitin, että kartesiolaisessa filosofiaperinteessä ei ole ollut kyse 
juuri muusta kuin heteromiesten oidipaalisen kompleksin seurausilmiöstä, 
jossa todellisuus jaettiin tietoa ja totuutta koskevaan jumalallisen tasoon 
sekä todellisuutta ja aistikokemusta koskevaan maailmalliseen tasoon. 
Tässä mielessä oli selvää, että nämä teoksissani Dialoginen filosofia 
(2003), Enkelirakkaus (2008) ja Filosofiset viuhahdukset (2007) esittämäni 
väitteet saivat kaikki kynnelle kykenevät raivoihinsa. Kartesiolaisesta 
skitsofreniasta kärsivä heterotiede on käsitykseni mukaan syntynyt filo- 
sofian homoseksuaalisen olemuksen sublimoimisesta tai kieltämisestä. 

Oma vastavetoni homoseksuaalisen filosofian puolesta olikin seuraava. 
Peruslähtökohta on, että merkitykset opitaan kokemuksellisesti. Jos ih- 
misten kokemusmaailma on samanlainen niin kuin samaa sukupuolta 
olevilla, voivat merkityksetkin tulla opituiksi paremmin yhtäläisiksi kuin 
eri sukupuolta olevien välillä. Tällä tavoin ajateltuna ymmärtäminen 
toteutuu parhaiten samaa sukupuolta olevien kesken. Tiede ja filosofia 
puolestaan ovat merkitysten projekteja, ja ihmisten toimintaa motivoi 
vahvasti seksuaalisuus. Niinpä tiede ja filosofia — aivan kuten monet 
muutkin henkisen arvotuotannon toimintamuodot (taiteet mukaan lukien) 
— ovat perimmältään ihmisen homoseksuaalisuuden ilmauksia. Tällöin 
homoseksuaalisuus on ajateltu laajasti myös homososiaalisuudeksi eli 
samaa sukupuolta olevien ihmisten yhteisen merkityskonstituution toteut- 
tamiseksi. Pyrkiessään kohti varmaa ja yleispätevää tietoa, ideaalista 
kommunikaatiota, objektiivista ymmärtämistä tai universaalia merki- 
tyksenteoriaa tiede ja filosofia haaveilevat homoseksuaaliselle rakkaudelle 
ominaisesta jumalallisuudesta, johon samaa sukupuolta olevat ihmiset 
voivat myös päästä kokemusmaailmansa yhtäläisyyden vuoksi. Näin 
voidaan selittää kaikkeen aitoon filosofiaan, taiteeseen, tieteeseen ja 
uskontoihin liittyvää homoerotiikkaa: ne hyödyntävät samaa sukupuolta 
olevien ihmisten yhteistä kehollista merkitysten muodostumista ja luovat 
siten selityksen näiden korkeimmanasteisten ja inhimillisesti merki- 
tyksellisimpien projektien homososiaalisuudelle. Myöskään siihen liittyvä 
sukupuolten välinen eroavuus ei ole pohjimmiltaan kielteinen asia, kuten 
kriitikkoni ovat joskus väittäneet, vaan se näyttää olevan pysyvä ja 
väistämätön osa ihmisen olemusta, sillä sen alkuehdot on kiinnitetty 
ihmisen lihaan. Miehet muodostavat merkityksiä eri tavoin kuin naiset, ja 
parhaiten tästä todistaa sukupuolten välillä leimuava kiistely, jonka 
vallitessa varsinkin heteroseksuaaliset osapuolet läimäyttelevät toisiaan 
niin yliopiston, politiikan, kirkon kuin mediankin piirissä. 

Onnetonta on, että sekä tiede että filosofia ovat pyrkineet kaikin voimin 
kiistämään merkitysten syntyä koskevista teorioistaan kokemuksen ase- 
man. Niinpä ne ovat varman ja ideaalisen tiedon sekä kieliopin haa- 

veissaan kieltäneet oman olemassaolonsa tärkeimmän edellytyksen: sa- 
maa sukupuolta olevien ihmisten rakkauden. Tämän ne ovat tehneet 
pragmatistisista ja lajinsäilytyksellisistä syistä sekä kristillisestä ajattelu- 
perinteestä juurensa juontavan homokammonsa vuoksi. Sen taustalla 
puolestaan on vaikuttanut juutalais-kristillinen jumalakuva, joka on 
korostanut kahtiajakoa kokemuksellisen ja ideaalisen maailman välillä. 
Siksi se on ollut myös homoihin kohdistuvan sorron yksi keskeinen syy. 
Kieltämällä aistikokemukseen perustuvan merkitysten yhtäpitävyyden on 
haluttu kieltää jumalallisen rakkauden toteuttaminen elävässä elämässä ja 
siirtää asiaan liittyvät toiveet näennäisjumalalliselle tasolle. Näin sekä 
tiede että ontologiseen jumalaoletukseen perustuvat uskonnot ovat perim- 
mältään sublimoituja homoerotiikan muotoja. Tieteeseen, filosofiaan ja 
uskontoon liittyy voimakas teoreettinen ja käsitteellinen intressi, mutta 
ideologisista ja lajinsäilytysstrategisista syistä nämä inhimillisen toimin- 
nan muodot ovat muuttuneet kompleksisiksi siten, että niiden piirissä 
nykyään vastustetaan aktiivisesti myös niiden omia seksuaalisia alku- 
ehtoja. Asialla ovat olleet kokemuksellisen ja yksilöllisen merkitys- 
konstituution sekä tiedonhankinnan kiistävät paradigmat, joita meidän 
aikanamme tukee muun muassa kartesiolainen ja merkitysten koke- 
muksellisuuden kiistävä systeemifilosofia. 

Filosofiaa ja sen kysymyksenasetteluja leimaava ahdistus (die Angst) 
puolestaan on heteroseksualisoidun tieteen seuraus. Se johtuu viisauden 
pyrkimysten alistamisesta lisääntymiselle, jälkeläisyydelle ja lajinsäily- 
tyksellisille motiiveille. Edellä esitetyssä valossa myös fenomenologinen 
ajattelu sinänsä joutuu tietenkin relatiiviseen valoon, ja siihen olen ollut 
sitä itsekin saattamassa. Korostaessani, ettei filosofiassa ole ollut kyse 
paljosta muusta kuin ritualisoidusta vallankäytöstä, mielessäni on ollut 
juuri se, että heteroseksuaaliset tieteenharjoittajat ovat koettaneet aktiivi- 
sesti peittää tieteellisen toiminnan homoeroottisen luonteen. Niinpä esit- 
tämiäni tulkintoja voidaan hyvällä syyllä pitää vallankumouksellisina. En 
siis ole sitoutunut mihinkään koulukuntaan vaan olen pyrkinyt näkemään 
typerien oppiriitojen yli, ja juuri tämä on johdattanut monet kollegani 
kohtuuttoman ymmärtämishaasteen eteen: he eivät ole alun alkaenkaan 
hyväksyneet ajatuksiani filosofian ja homoseksuaalisuuden yhteenkuulu- 
vuudesta, tai he ovat joutuneet ymmälleen pelkän perinteisiin sitoutu- 
mattomuuteni vuoksi. 

Vaikka omien tulkintojeni valossa mikä tahansa rituaalisen filosofian 
harjoittaminen joutuukin naurunalaiseksi, voitaisiin fenomenologista ajat- 
teluperinnettä pitää adekvaatimpana filosofian harjoittamisen muotona 
kuin analyyttista systeemifilosofiaa, naturalismia, marxismia tai pragma- 
tismia, joiden kautta toteutuvat vain nuo heteroseksuaalisen lajinsäilytys- 
strategian ja perheideologian muodot. Kannatin mieluummin fenomeno- 
logista ajattelua myös sen yhteiskunta- ja kulttuurikriittisyyden vuoksi. 
Se on ollut analyyttista kielifilosofiaa vähemmän heteroseksualisoitua ja 

komparatiivisesti ilmaistuna ”homoseksuaalisempaa”. Tämä liittyy myös 
siihen edellä esittämääni ajatukseen, että vihaamalla ”fenomenologeja” 
itse asiassa vihattiin homoja. Minulle taas filosofian tiedepoliittinen jako 
fenomenologeihin ja analyyttisiin systeemifilosofeihin oli päivänselvä. Se 
ilmensi jakoa homofilosofeihin ja hetero”filosofeihin” ja viittasi näiden 
ryhmien välisiin eroihin. Näin ollen myös kaikki meihin kohdistettu 
syrjintä on ollut epäsuoraa ja symbolista, erilaisten arvomaailmojen ja 
symboliuniversumien kautta vaikuttavaa homovastaisuutta, aivan kuten 
jo edellä kuvasin. 

Vaikka koetut tapahtumat olivat tietenkin vakavia, ne saivat hampaat 
kiiltämään eräiden ulkopuolisten tarkastelijoiden suupielissä. Fenomeno- 
logien ja analyyttisten systeemifilosofien (sekä marxistien) välillä käyty 
kiistely oli ollut perimmältään homoseksuaalisen ja heteroseksuaalisen 
filosofian välistä sotaa. Nähdessäni akateemiset oppiriidat ulkoa päin olen 
karttanut sitoutumista kumpaankaan leiriin. Mutta fenomenologien rin- 
nalle asetuin siksi, että heidän keskuudessaan oli kanssani samalla tavoin 
ajattelevia ihmisiä. 

Juha Varton yliopistosta pois potkimisen jälkeen elämä jatkui Suomen 
fenomenologisessa instituutissa. Sitä saattoi pitää samanlaisena pelastus- 
veneenä, jollaisen esperantokerhot muodostivat aikoinaan pinnan alla elä- 
neelle homoliikkeelle. Siinä, missä fenomenologien toiminnasta tuli erään- 
lainen underground-henkiseksi painostettu homoseksuaalien salaseura, 
siinä analyyttisten systeemiteknokraattien harjoittama filosofia oli hete- 
roiden avointa käyskentelyä lastenvaunuineen ja päivänvarjoineen sun- 
nuntaisella puistokävelyllä. 

Edellä selitetyssä valossa tieteen kurjuus ja valittelu johtuvatkin vain 
heteroiden epäadekvaatista elämäntavasta. Akateemisen filosofian ikä- 
vyys johtuu paitsi siitä, että se edustaa heteronomista toiseudenvarai- 
suutta ja suosion kerjuuta omilta vihollisilta, myös siitä, että filosofian 
alkuperäiset pyrkimykset ovat pahasti ristiriidassa heteroseksuaalisen 
elämäntavan kanssa. Vapauden tavoittelu harvoin sopii lajinsäilytys- 
strategiseen perheen ideologiaan, ja tieteen kurjuus syntyy siitä, kun hete- 
rot yrittävät olla homoja, eli kun perheenisät ja -äidit koettavat ikään kuin 
näytellä filosofeja. Se harvoin onnistuu, sillä filosofian motiivit eivät tule 
tällöin ihmisen sisältä, eikä yhteisymmärrystä perusteta samaa suku- 
puolta olevien ihmisten yhteiseen merkityskonstituutioon. Filosofinen 
harmonia ja eheys on rikottu heteroseksuaalisessa elämänkäytännössä, 
jossa vallitsee riitaisuus ja hajanaisuus. Myös feministien pyrkimykset 
ovat eräänlaisia oireita heteroseksuaalisen tieteen kurjuudesta — aivan 
niin kuin Suomen Akatemian julistukset perheen ja akateemisen uran 
yhteensovittamisesta todistavat näiden asioiden perimmäisestä yhteen- 
sopimattomuudesta. Miksi sovittaa yhteen sellaista, mikä ei alun perin 
sovi yhteen? 

Tieteen ja filosofian kurjuuden valittaminen on ollut osa niiden omaa 

historiaa. Sen pahimpia ilmauksia ovat tieteenharjoittajien ja filosofien 
oma turhautuminen ja acedia eli masennus. Perimmältään nekin johtuvat 
vain filosofialle tyypillisen homoseksuaalisuuden ja tieteen iloisen luon- 
teen, /a gaya scienzan, kieltämisestä. Systemaattinen pyrkimys objek- 
tiiviseen tietoon ja yleiseen merkityksenteoriaan on ollut analyyttisten 
filosofien toiminnassa eräs homoseksuaalisen käyttäytymisen neuroottis- 
rituaalinen korvikemuoto. Filosofian kurjuus sikiää siitä, että filosofina 
yrittää toimia hetero”filosofi”. Huonot seuraukset paljastavat, että filosofia 
ei olekaan heteroiden heiniä ja että nainen ja mies eivät yhteen sovi. 

Vaikka niin fenomenologien kuin analyyttisten systeemifilosofienkin 
perimmäiset motiivit ovat olleet minulle itselleni läpinäkyvän selviä, 
antaudun seuraavassa tilittämään myös näiden ryhmittymien välisiä 
kiistoja konkreettisella tasolla. Suomalaisen filosofian epätoivo ja ahdistus 
olivat nimittäin niin käsin kosketeltavia, ettei niiden takana vallitsevaa 
valitusta voida pitää piilossa — eikä myöskään tehdä entistä näkyväm- 
mäksi. Nyt, kun tiedämme, mihin tieteen ja filosofian kurjuus perustuvat, 
onkin hyvä käydä jälleen itse asioiden kimppuun. 


Kurjuuden gourmet-ruokaa 


Suomessa filosofian kurjuuden vaalimisella ja valittamisella on pitkät 
perinteet — ehkä ymmärrettävistä syistä. Kulttuuripessimistisen elämän- 
asenteen linja kulkee Aleksis Kivestä G. H. von Wrightiin. Se, miten 
vastustetaan, on sen leimaamaa, mitä vastaan on tarkoitus käydä. Niinpä 
myös kulttuuripessimistisen linjan vastatendenssi eli rakentavan rationa- 
listinen yltiöoptimismi, jota niin sanotut edistykselliset piirit ovat edus- 
taneet, on puolestaan kärsinyt tunnontuskia, joiden aiheuttaja on heidän 
oma oidipaalinen halunsa surmata isähahmonsa ja edeltäjänsä. 

Eräs näyttö yrityksestä irrottautua tämän kompleksisen kulttuurin 
kuormasta saatiin vuonna 1987, kun Jyrki Lehtola ja Markku Eskelinen 
julkaisivat teoksensa Jälkisanat — Sianhoito-opas. Kirjassa pyrittiin aset- 
tumaan molempien traditioiden ulkopuolelle oloissamme tuolloin niin har- 
vinaista dekonstruktiivista otetta soveltaen. Kyseessä oli psykoanalyytti- 
sia nykyteorioita hyödyntävä pamfletti, jossa tehtiin selvää jälkeä paitsi 
edistyksellisistä ”Ilkoista ja Perteistä”, myös maailman pahuutta siunaile- 
vasta hyvä-Herrikistä (jota hänen kivuliaaseen pessimismiinsä viitaten 
nimitettiin ”non-Wrightiksi”).66 Kirjoittajien mukaan filosofit olisivat voi- 
neet olla huolissaan pikemminkin eturauhasensa toiminnasta kuin maail- 
man tilasta. Koska kirjoittajista toinen oli kriitikko Erkka Lehtolan poika, 
teoksen julkaisi WSOY, ja se sai huomattavaa julkisuutta tekijöiden 
päätyessä television ajankohtaisohjelmaan vastaamaan näkemyksistään 
Ilkka Niiniluodolle ja G. H. von Wrightille. Lauri Mehtonen puolestaan piti 
julkaisua niin hyvänä, että se olisi voitu katsoa erinomaiseksi pro gradu 

-tutkielmaksi, ja hän esitti ajatuksensa minulle vielä vuonna 1994, jolloin 
julkaisin oman teokseni Minän rakentuminen ihmistieteissä. Tosiasiassa 
Sianhoito-opas oli tutkielmatason vakavasti ylittävä kirja, ja niinpä sen 
tekijätkin olivat omilla teillään, eli pysyvästi yliopiston jättäneitä. Teoksen 
eräässä kohdassa kirjoittajat lausuivat muun muassa näin: 


Analytic training -filosofien omasta mielestään vakavin syytös ns. 
uusia filosofeja vastaan — ”nämä kehittelevät vain sisäisesti risti- 
riitaisia järjestelmiä” — on ollutkin: olet hylännyt kahleesi, mutta 
katso: minä, joka olen edelleenkin — after all these years — kahleissa, 
voin syyttää sinua omien kahleittesi repimisestä.$7 


Tämä oli vapauden filosofiaa. Kielteisistä lehtiarvioista huolimatta kirjoit- 
tajat onnistuivat yrityksissään soveltaa ranskalaista dekonstruktiota 
maassamme, johon mikään ei saapunut liian myöhään. Postmodernistien 
ja dekonstruktionistien pyrkimyksissä oli viehättävää juuri heidän huu- 
morintajunsa, kykynsä nauraa nietzscheläisen ironian sävyttämää hoho- 
tusta akateemisen jähmeyden jäykistämälle tieteelle ja sen elämänvierau- 
delle. Tosiasiassa itkun tai naurun kirvoittamiseen ei olisi tarvittu asioi- 
den oman surkean tilan vuoksi suurtakaan neroutta. 

Kenties kyseiset dekonstruktiivista filosofiaa hyödyntäneet kirjoittajat 
kokivat myös sen verran yhteenkuuluvuutta meidän fenomenologista 
ajattelua edustaneiden kanssa, että he eivät voineet olla puuttumatta 
räikeimpiin epäoikeudenmukaisuuksiin. Tampereen yliopistossa 1980- 
luvun puolivälissä opiskellut Jyrki Lehtola katsoikin tarpeelliseksi palata 
aiheeseen sen verran, että hän vaivautui kritisoimaan Aamulehdessä sitä 
tekopyhyyttä, joka leimasi helsinkiläisten filosofien esittämiä vallan 
arvosteluja: 


Helsingin yliopiston filosofian laitoksen ajattelijoiden valtaa kritisoi- 
vat puheet eivät tee minuun mitään vaikutusta sen jälkeen, kun olen 
nähnyt kuinka samat ajattelijat kähmivät, pelaavat ja ylikäyttävät 
valtaansa saadakseen Tampereen yliopiston filosofian opetusohjel- 
masta poistetuksi ne ajatussuunnat, joita Helsingissä ei sulateta.68 


Paljastavaa aiempaan verrattuna oli tekstin vakavoitunut sävy. Vallan- 
käyttö oli ollut räikeää ja vahingollista, ja niinpä tieteen ja filosofian 
olemustakaan ei voinut enää käsitellä leikkisästi, pelkkänä pelinä, jossa 
suhteellisuudentajulle ja ironiallekin suotiin tilaa. Tietyt henkilöt olivat 
ylittäneet kaikki hyvän maun ja tyylikkyyden rajat. Niinpä ”murhasta oli 
tullut totta” ja siihen oli vastattava samalla mitalla. Valtapolitiikkaa kriti- 
soivalle dekonstruktionistille tyypilliseen tapaansa Lehtola jatkoi ylistä- 
mällä verbaalisen (ja muun) terroristisen toiminnan oikeutusta ja totea- 
malla, että ”[klunnon juorut ovat ajatusten gourmet-ruokaa. Niitä ei pidä 

väheksyä. Niistä pitäisi järjestää seminaareja. Niitä pitäisi levittää ja 
kertoa, koska sellainen on moraalista toimintaa.”69 

Tätä moraalin todeksi elämistä ja avointa totuuden sanomista filosofian 
professorikunta ei oppinut koskaan ymmärtämään. Ehkä se johtui heidän 
kyvyttömyydestään käsittää ihmisen psykodynamiikkaa, jossa kiellot 
synnyttävät vastalauseita ja kiistäminen merkitsee myöntämistä. Heiltä 
puuttuivat siis kohtaamisen ja dialogin edellytykset. Se, että filosofia 
lopetettiin yliopistoista, ei suinkaan merkinnyt filosofian loppumista muu- 
alla. Yliopiston ulkopuolelle paikantuneen aktiivisen toiminnan lisäksi 
tamperelainen fenomenologiapiiri organisoitui jatkossa Niin & Näin -leh- 
den ympärille, josta tulikin eräänlainen filosofista kehitystä eteenpäin 
vievä filosofian laitos. 


Tulevaisuus ulkopuolella 


Miellyttävänä poikkeuksena opiskeluajoiltani jäi mieleeni antiikin kielten 
ja kulttuurin dosentti Teivas Oksala, jonka luennoilla laulettiin Juice 
Leskisen lauluja latinaksi ja jonka olemuksessa sivistys ja humanismi 
kukoistivat vastaansanomattomasti. Lehtorin virka oli tosin hänelle aivan 
liian pieni, niin kuin hänen paikoin kiiltäväksi kulunut liituraitapukun- 
sakin, ja asiat olivat samoin melkein jokaisen pätevimmän opettajan 
kohdalla Tampereen yliopistossa — esimerkkinä voi mainita vaikka kir- 
jallisuudentutkija Panu Rajalan, jolle ei dosentuuristaan ja vahvoista 
näytöistään huolimatta koskaan avautunut vakinaista virkaa Tampereen 
yliopistosta. Näiden kulttuuripersoonien ainoa vika näyttää olleen heidän 
ei-vasemmistolaisuutensa ja se, että heistä jokainen osasi liikaa, teki 
liikaa ja sanoi liikaa. Tosin Teivas Oksalakin hoiti virkaansa Espoosta. 
Lisäksi Kanava-lehden värikästä kirjoittajaa leimasi tietty ulkopuolisuus, 
joka oli tosin erilaista kuin professorien ulkopuolisuus. Teivas oli viettänyt 
lapsuutensa ja nuoruutensa Tampereella, kunnes hänen isänsä Päivö 
Oksala sai professorinviran Helsingin yliopistosta. Yliopistonlehtorin 
virassa toimiva Teivas oli yliopiston suosituimpia luennoitsijoita, ja mie- 
leeni on jäänyt hänen ciceromainen viisautensa, jossa tietty yleisinhimil- 
linen totuus yhdistyi pedagogiseen näkemykseen täysin luontevalla ja 
teeskentelemättömällä tavalla: ”Nuorissa ihmisissä on kansakunnan tule- 
vaisuus, ja siksi heidän tekojaan voidaan pitää aina vertauskuvallisina.”70 

Filosofien toimintaedellytysten lopettamisella yliopiston piirissä olikin 
virkistävä vaikutus kaikkeen muuhun toimeliaisuuteen. Suuri osa maail- 
man merkittävimmästä filosofiasta on luotu valtavirtojen ulkopuolella tai 
kiistelevässä suhteessa akateemiseen tieteeseen, ajateltakoonpa vaikka 
Sokrateen keskusteluja, Spinozan, Kierkegaardin tai Sartren filosofiaa, 
Heideggerin ajattelua tai Einsteinin suhteellisuusteorioita. Fenomenologi- 
selle ajattelullekaan ei ollut haitaksi, että sen edustajat organisoituivat 

filosofiseksi ryhmittymäksi yliopiston seinien ulkopuolelle, sillä liikkuma- 
tilaa oli siellä paljon enemmän. 

Juha Varton likvidointi oli ollut eräänlainen armomurha, joka päätti 
pitkän kidutuksen. Historian ja maailmansisäisen tuomion armahtavuutta 
korostaa edelleen se, että Juha saattoi luottaa omiin ansioihinsa. Tava- 
tessani hänet viimeisiä kertoja apulaisprofessorin virkahuoneessa hänen 
silmänsä olivat itkuiset, ja hän sanoi vain ”tehneensä parhaansa”. En 
kuitenkaan uskonut hänen vaipuneen itsesääliin vaan enemmänkin lIii- 
kuttuneen useista myötätunnon osoituksista. Kaikki kyllä tiesivät, mistä 
oli kyse: vallankäytöstä ja pyykinpesusta. Opiskelijat olivat ottaneet 
kantaa oman tulevaisuutensa kustannuksella. Kenties juuri tämä seikka 
huolestutti myös Vartoa. Oli pelättävä, joutuiko hän tahattomasti sellai- 
seen asemaan, jossa hän tulisi vetäneeksi opiskelijat vaikeaan tilan- 
teeseen. 

Juhan puolustaminen tulkittiin laitoksella yksipuolisesti pelkän aggres- 
siivisuuden ilmaukseksi, eivätkä Rantala, Sintonen ja Haaparanta halun- 
neet kuulla Vartosta enää mitään. Varmin tapa saada oma seminaari- 
esitelmänsä hylätyksi oli kertoa professoreille, että sen aihe oli Juhan 
inspiroima. Jopa Lauri Mehtosella tuntui olevan jotain Vartoa vastaan, 
sillä hänkin tiedusteli usein, keneltä aihe oli lähtöisin. Mikäli se oli läh- 
töisin Vartolta, hän joko pidättäytyi kommentoimasta sitä tai alkoi ohjata 
opiskelijaa ”oikeaan” tarjoamalla tilalle jotain muuta. Postmarxilaisena ja 
niin sanotun kriittisen teorian edustajana tunnetun Lauri Mehtosen 
turhautunutta vihamielisyyttä puolestaan osoittaa se, että ollessani 
eräässä hänen seminaarissaan, jossa opiskelija Hanna Yrjänä oli viitannut 
kirjallisessa työssään teksteihini, Mehtonen piirsi oman kappaleensa mar- 
ginaaliin minusta pilakuvan. Siinä minut kuvattiin suoraselkäiseksi ja 
asiakirjapino kainalossani astelevaksi ryhtipojaksi, jollaisina hän nähtä- 
västi piti kaikkia ”kokoomusnuoriksi” arvelemiaan henkilöitä. Tämä 
”ylpeäksi” tai ”kopeaksi” lavastetun homoseksuaalin perikuvaa esittävä 
piirros oli kuin juutalaisia karrikoiva pilakuva Völkischer Beobachterissa, 
ja vaikka en antanutkaan sen loukata itseäni, se antoi kuitenkin kuvan 
siitä, miten meihin asennoiduttiin. Mehtosen käännettyä hetkeksi sel- 
känsä otinkin hänen kappaleestaan valokopion, ja vaikka sen tekijän- 
oikeus kuuluu tietysti piirtäjälle, otan vapaudekseni lainata sitä opetus- 
tarkoituksiin tässä. Kuva havainnollistaa, kuinka ilkeää laitokselle jää- 
neen henkilökunnan asennoituminen oli. 

Hankamäki puhuu Simone Weilin yhteydessä persoonan sijaan "minästä", ja 

rinnastaa sen, Peter Winchiin viitaten, aktiviteettiin. Minä on siis jotakin. joka on 
— —m— —— —n01—B 
aktiivista. (Hankamäki 1992, 90-92.) Weilille kaikki se, mikä meissä sanoo "minä" 


— 

on persoonaa. "Olento. jonka me uskomme olevan itse, on lyhytaikainen ja auto- 

maattinen ulkoisten olosuhteiden tuote, niin kuin meren aallon muoto.” (Reader, 


458). Persoona |. minä on luonnon. yhteiskunnan ja kausaalisuhteiden armoilla. 


Weil käyttääkin minä-sanaa kahdessa eri merkityksessä, joista toinen tar- 


Kuva: 
Lauri Mehtosen piirtämä pilakuva Jukka Hankamäestä 
Hanna Yrjänän seminaariesitelmän marginaalissa. 


Jatkuva kiusanteko sai ilmaisunsa myös muissa tavanomaisissa arkikäy- 
tännöissä. Sintonen ja Mehtonen katsoivat asiakseen poistua muun mu- 
assa yhdessä järjestämästämme sosiaalialan valtakunnallisesta jatko- 
koulutusseminaarista heti minun tultuani esitelmävuoroon, jolloin he 
jättivät penkkinsä tyhjäksi ja kävelivät ovesta ulos yleisön katseiden 
kiinnittyessä minuun ja mielenkiinnon siirtyessä Marx-kriittisten ja tie- 
teen kollektivismia arvostelevien näkemysteni puoleen... 

Opinnäytteiden tarkastajia valittaessa Juhaa puolestaan oli koetettu 
työntää syrjään jo aiemmin. Tämä näkyi myös oman pro gradu -tutkiel- 
mani käsittelyssä. Jätettyäni noin kaksisataasivuisen tutkielmani laitok- 
selle tarkastettavaksi keväällä 1992 Veikko Rantala nimesi työn pää- 
tarkastajaksi tietysti itsensä. Hän suorastaan innostui asiasta todeten, 
että opintoni ”olivatkin loppusuoralla”. Hänen halunsa potkaista myös 
minut pois talosta ei olisi jäänyt epäselväksi, vaikka hän olisi ilmaissut 
ajatuksensa hieman peitellymmin. Rantala joutuikin pettymään pahasti 
todettuani hänelle piruuttani, että harkitsen myös jatko-opiskeluoikeuden 
anomista. Tällöin Rantalan innostuneisuus kirjaimellisesti lysähti kasaan, 
ja hän alkoi jälleen katsella kenkiensä kärkiä. 

Koska Juha oli toiminut työni muodollisena ohjaajana ja antanut lai- 
naksi myös lähdeteoksia, ehdotin että hän toimisi graduni toisena tar- 
kastajana. Tavallista onkin, että ohjaaja laatii työstä oman lausuntonsa ja 
osallistuu arvosanan määräämiseen, ja näin lopulta sovimme Rantalan 
kanssa huhtikuisena aamupäivänä vuonna 1992. Palatessani laitokselle 
iltapäivällä kysyin Rantalalta, miten työni tarkastus edistyy, jolloin 
Rantala totesi yllätyksekseni, että ”Matti otti sen.” Tiedustelin häneltä 
luonnollisesti, kuka Matti oli kyseessä, ja oletin, että ehkä Matti Vilkka 
luki sitä jossain. ”Sintonen”, vastasi Rantala käsiään levitellen. Työni oli 
siis lähtenyt seilaamaan Helsinkiin. Naturalistinen systeemifilosofi ei 
ymmärtäisi ranskalaista eksistentialismia ja mystiikkaa käsittelevästä 

työstäni mitään. Pyysin Rantalaa oikaisemaan ongelman, sillä tämäkään 
asia ei näyttänyt etenevän vaikeuksitta. Tyypilliseen tapaansa Rantala 
alkoi kiemurrella ja valittaa, että ”meillehän tämä oikeastaan kuuluu” 
viitaten virassa oleviin professoreihin ja että laitokselle koituisi kauheasti 
laskua, jos tarkastajana toimisi ”ulkopuolinen” ja ”kallis” dosentti! 

Kaikki oli selvää. Rantalalla oli ollut jälleen taka-ajatuksia. Tuolloin 
elettiin sattumoisin kiirastorstaita, ja sitä seuranneet pääsiäisen pyhät 
vietin kauhuissani pohtien, minne graduni oli päätynyt — kenties jonnekin 
Englantiin. Soitin välittömästi Juhalle ja kerroin hänelle, kuinka oli käy- 
nyt: asia oli mutkistunut, ja työni uhattiin vesittää. Myös Juha hermostui 
asiasta. Pidäteltyä raivoa äänessään hän lohdutti minua viittaamalla 
oman oopperadramaturgiaa käsittelevän gradunsa tarkastamiseen yli- 
opistohallinnossa. Hugo von Hoffmanstahlia käsittelevän työn tarkasta- 
jiksi oli vuonna 1973 nimetty henkilöitä, jotka Juhan mielestä eivät 
ymmärtäisi koko työstä mitään. Hänen ohjaajansa puolestaan oli roh- 
kaissut häntä muistuttamalla, että ”tarkastajat kiinnittävät huomionsa 
ainoastaan siihen, mitä tieteellisiä tosiasioita tutkielmaan sisältyy”. — 
Mikä lohdutus! Simone Weilin filosofiaa käsittelevässä työssäni sen enem- 
pää kuin oopperadramaturgiassakaan keskeisiä eivät olleet ”tieteelliset 
tosiasiat” vaan esteettiset ja eettiset arvot sekä niiden tulkinnat. 

Olin jo etukäteen arvannut, että Rantalan kanssa toimittaessa asiat 
eivät voisi kuin kariutua ja mennä päin mäntyä. Olin myös sen verran 
hermostunut, että pakkasin kotiin tultuani telttailuvarusteeni ja menin 
yöksi nukkumaan läheiseen Pyynikin maastoon. Pystytin metsään teltan 
sekä vietin koko pääsiäisen ajan Pyynikin honkien keskellä, kaupungin 
ulkopuolella hermojani jäähdytellen. Seuraavalla viikolla sain asian 
oikaistua, ja toiseksi tarkastajaksi valittiin Varto. Tarkastajat laativat 
tietenkin erilliset lausunnot, sillä he eivät olleet enää puheväleissä. 
Rantala yhtyi Varton arvosanaehdotukseen, mutta hänen lausuntonsa oli 
”aivan kauhea”, ainakin kaikkien niiden ystävieni mielestä, joille rohkenin 
lausuntoa näyttää. Siinä, missä Varto mainitsi kirjoittajan kuuluvan 
filosofiseen ”avantgardeen”, Rantala puolestaan oli haukkunut kieltäni ja 
lauseitani, joiden muotoiluun olin käyttänyt runsaasti aikaa kirjoittaen 
tekstin parikymmentä kertaa uudestaan ennen kuin olin näyttänyt sitä 
sen enempää hulluille kuin herroillekaan. Rantalan mielestä tekstistäni 
löytyi myös muutama ”käännösvirhe”. Ravintolaranskaa tai Raamattua 
opiskelleen Rantalan mukaan olin esimerkiksi kääntänyt sanan vigne 
sanaksi ”viini”, kun parempi käännös olisi ollut ”viinipuu”!1 Eximia 
kuitenkin tuli, ja teksti elää yhä. Tutkimukseni ilmestyttyä kirjana toi- 
mittaja Juha Drufva arvosteli sen Yliopistouutisiin sivun kokoisessa 
jutussa verraten tekijää tunnettuun suomalaiseen teatteriohjaajaan ja 
todeten, että ”Jouko Turkan mielestä ihmisellä on kaksi peruspyrkimystä: 
naida itseään parempaa tai viedä toiselta rahat. Kun tämän lisäksi 
länsimainen kulttuuri perustuu yhä enemmän sosiaalisesti hyödyttömien 

tavaroiden valmistamiseen ja keinotekoisten tarpeiden tyydyttämiseen, on 
alettu huhuilla yhä enemmän etiikan, moraalin ja arvojen perään. Tässä 
arvojen etsinnässä Jukka Hankamäen kirja Tasapainon geometria on 
oivallinen apuväline. [...] Hankamäen tutkimus valottaa Weilin ajattelua 
niin sujuvasti, että lukija jää kaipaamaan seuraavaa Weil-teosta.”?2 Ja 
tulihan toki sellainenkin. 

Vuoden 1992 syksyn ja kevään 1993 jälkeen asiat vyöryivät paitsi 
Varton, myös opiskelijoiden kannalta yhä pahempaan suuntaan. Maininta, 
että Juha Varto oli toiminut opinnäytteiden ohjaajana, tuotti Rantalan 
taholta yleensä vain toteamuksen: ”Olisi hyvä, jos joku täältä laitokselta 
lukisi töitänne.” Juha Varto asetettiin dosentuuristaan huolimatta käy- 
tännölliseen toimintakieltoon, eikä hän saanut enää ohjata saati tarkastaa 
opinnäytteitä. Veikko Rantalan harjoittama juonittelu osoitti hänen 
epäpätevyytensä pedagogina. Miten ihmeessä hän saattoi olettaa, että 
kukaan sellainen opiskelija, jota oli ensin julmasti lyöty, veisi vaivalla 
laatimaansa tutkielmaa tai muutakaan opinnäytetyötä hänelle luetta- 
vaksi? Myös omien oppilaidensa ohjaajana Rantalan karisma oli verratta- 
vissa vanhaan villasukkaan, ja näin sanoessani minusta tuntuu, että olen 
edelleenkin hänen suurin ihailijansa. Sen sijaan vallankäyttäjänä hän 
paljastui ehdottomaksi. Välinpitämättömyys ja ehdottomuus tukivat taval- 
laan toisiaan: ihminen, joka ei pysty kohtaamaan toisia ihmisiä kypsästi, 
ratkaisee ihmissuhdeongelmansa usein pelkällä raa'alla vallankäytöllä, 
joka ei jätä mitään epäselväksi. Rantalalla oli myös tapana ”unohdella” 
asioita, mutta on vaikea sanoa, unohtiko hän aktiivisesti vai passiivisesti. 
Jos hän unohti aktiivisesti, se on ymmärrettävää, sillä hän halusi eroon 
meistä. Jos taas hän unohti passiivisesti, sekin on ymmärrettävää, koska 
hänen ajatuksensa olivat muualla kuin meille tärkeissä asioissa. 

Tämän toiminnan tuloksena Juha Varto oli saatu viskatuksi yliopiston 
ulkopuolelle, eikä pelkkä dosentuuri antaisi hänelle toimintamahdolli- 
suuksia, kun luennoiminenkin oli tehty luvanvaraiseksi. Opetuksen jär- 
jestämisestä päätti tiedekunta, ja tiedekunta teki päätöksensä professorin 
esityksestä. Professorin vallasta riippui myös kaikkien muiden tutkijoiden 
rahoitus: ei virkaa — ei avaimia laitokselle. Tässä näemme, miten uhattuna 
tieteen vapaus yleensäkin on, mikäli se ei ole professorien osalta rajoi- 
tettua ja dosenttien ja muun vähävaltaisen henkilökunnan osalta ehdo- 
tonta. 

Juha Varto oli toiminut asiassa sokraattisesti eikä kirjoittanut asiasta 
mitään, mutta Auviisi-lehden toimittaja Juha Aaltonen onnistui pääsemään 
hänen puheilleen syksyllä 1993. Lehdessä ilmestynyt kirjoitus oli otsikoitu 
tulevaisuudenuskoisin ja miksipä ei myös filosofin nauttimaa arvostusta 
kuvaavin sanoin: ”Juha Varto — unelma toisenlaisesta maasta.” Vaikka 
haastattelu olikin tehty kunnioittavassa hengessä, repliikit oli kirjattu 
juttuun puhekielisessä muodossa. Kysymykseen savustuksensa syistä 
Varto vastasi seuraavasti: 

Siitäkin voi esittää vain teorioita, sillä syitä ei mainittu, paitsi hal- 
linnollisia, ja ne ei koskaan ole oikeita syitä. Sisäisiä syitä on kyllä 
löydettävissä. Tietyssä iässä sitä alkaa epäillä nuorempia kollegoita, 
yli 30-vuotiaat ihmiset, jotka on esimiesasemassa, ei yleensä siedä 
alaisiaan, jotka tulee toimeen nuorten kanssa.?3 


Taustalla vaikuttikin useita epäsuoria ja mainitsematta jääneitä syitä, 
jotka liittyivät Rantalan ja Varton toisistaan poikkeavaan persoonaan. 
Kyse ei luullakseni ollut vain iästä eikä vainoharhaisuudesta vaan myös 
edellä viittaamastani seksuaalisesta erilaisuudesta. Olen itse täysin 
vakuuttunut siitä, että päätös lopettaa Juha Varton toimintaedellytykset 
sisälsi homoihin kohdistuvaa syrjintää. Jutussa mainittu ”nuoruus” oli kai 
pelkkä kiertoilmaus sille. Kukaan ei kuitenkaan uskaltanut puhua asiasta 
suoraan, sillä useat pelkäsivät leimautumista ja sitä, että konservatiiviset 
tahot nostaisivat aiheesta solvaussyytteen, jonka he tietenkin voittaisivat 
tamperelaisessa tuomioistuimessa. 

Juha Varton toiminta jatkui Suomen fenomenologisen instituutin eli 
SUFI:n toiminnanjohtajana ja sen julkaiseman Niin & Näin -lehden 
piirissä. Suomen fenomenologinen instituutti oli perustettu vuonna 1992, 
ja Niin & Näin -lehden ensimmäinen numero näki päivänvalon heti 
vuoden 1993 tapahtumien jälkeen keväällä 1994. Näiden jo instituutioiksi 
muodostuneiden tahojen perustaminen kertoo, kuinka vireää toiminta 
tuolloin oli. Juha Varto näki instituutin voiman nimenomaan siinä vasta- 
kohdassa, jonka se tarjosi yliopistobyrokratialle. Hän arvioi yhdistyksen 
asemaa näin: 


SUFI:n voima on siinä, että se esiintyy hyvin erilaisille yleisöille ja 
joutuu koko ajan vastaamaan eri tarpeisiin. Tämä estää sitä jäh- 
mettymästä. Totta kai silti on mahdollisuus rigor mortikseen, mutta 
toistaiseksi se pystyy toimimaan hyvin, siinä on sellaista miellyttävää 
dynaamisuutta ja sekasortoisuutta, mikä johtuu ehkä siitä, että SUFI 
on nuorten ihmisten käsissä. SUFI kyllä perustettiinkin ihan tätä 
varten, kun alkoi näyttää siltä, että tämä yliopistossa tapahtuva 
filosofian harrastus vähenee tai muuttuu tieteen kaltaiseksi. Piti 
saada henkireikä. Mutta ei sitä silloin olisi kuvitellut, että se jää 
ainoaksi filosofiseksi elämäksi Tampereella.74 


Sitaattiin voisi jatkaa: ”eikä vain Tampereella vaan myös koko Suomessa.” 
SUFI:n tarkoitus ei ollut toimia pelkkänä räppänänäkään, vaan sen 
pyrkimyksenä oli aidosti muuttaa yliopistofilosofien käsityksiä siitä, mitä 
filosofia on. Filosofian virassa istuva professorikunta oli luullut voivansa 
kiusata fenomenologeja niin kuin rukkasia jakeleva naapurintyttö pojan- 
koltiaisia vetoamalla siihen, että ”kun kerran teille ei tämä akateeminen 
filosofia kelpaa, niin olkaa sitten siellä ulkopuolella.” Tällainen filosofia - 

käsitys näyttää olevan monille yliopistofilosofeille edelleenkin tyypillinen. 
He ymmärtävät filosofian joksikin ylhäältä johdetuksi ja hierarkkiseksi 
toiminnaksi, ja omaa asemaansa he pitävät ”johtavana”. Sitten he katso- 
vat, että kaikkien muiden pitää ehdoitta alistua heidän omaan filosofia- 
käsitykseensä, ja jos nuo toiset eivät niin tee, he ovat siis ”epäonnistu- 
neet”. Asiat olivat aivan niin kuin Juha päätyi toteamaan yliopisto- 
filosofien tilasta: ”Nyt näyttää siltä, että filosofian laitos ei pysty kuin 
jonkinlaiseen hermonykimiseen, niin, se on ainoa elämänmuoto siellä.” 
Ja tuo neuroottisluonteinen pakkomielteisyys heijastelee aina jonkin ver- 
ran myös todellisuuteen ja seksuaalisuuteen liittyvää torjuntaa. 

Tiedekriittisyydestään huolimatta SUFI:a ei ollut tarkoitettu epäaka- 
teemiseksi järjestöksi, vaan sen alkuperäinen tarkoitus oli edustaa feno- 
menologista ajattelua nimenomaan yliopiston sisäpuolella. Siksi Vartokin 
piti jäsenkunnan akateemista pätevöitymistä tärkeänä ja oli valmis otta- 
maan vastuuta asioiden kulusta. SUFI:n perustamiskokouksesta lähtien 
sen pöytäkirjat?6 kertovat, että yhdistyksen piirissä toimi useita erityis- 
tieteilijöitä, joista tuli sittemmin professoreja, ja kaikkien kiinnostukset 
tähtäsivät myös yliopiston edun edistämiseen. Huomiota herättävää oli 
taaskin Juhan luottamus tulevaisuuteen: 


[...] että SUFI!'lla olisi jotain tieteellistä painoarvoa, se edellyttää, että 
toiminnassa on mukana myös akateemisesti pätevöitynyttä väkeä. 
Jälkikasvu on kuitenkin siinä määrin viriiliä ja dynaamista, että 
siellä varmaan kyllä tulee näyttöä riittämään.?? 


Ja näyttöä on riittänyt. Toteamus meni pieleen vain siinä suhteessa, että 
suomen kielessä ei ole futuuria, esimerkiksi muodossa ”tulee riittämään” 
tai ”tulee tapahtumaan”. Tämä onkin ainoa asia, jonka olen Veikko Ranta- 
lalta oppinut, vaikka hän ei itse tullut juuri mihinkään tapahtumaan, ei 
edes Tampereella järjestettävään filosofiatapahtumaan. Niinpä tämä 
toteamus olikin syvästi symbolinen ja analyyttisen filosofian oman hen- 
gettömyyden mukainen. Maineikkaita SUFI:n toiminnasta ponnistaneita 
tieteenharjoittajia ovat filosofien, kuten Aki Huhtisen, Timo Klemolan, 
Juha Kostiaisen, Reijo Kupiaisen, Jaana Parviaisen, Jyri Puhakaisen, 
Tuukka Tomperin, Tere Vadenin ja Tommi Walleniuksen lisäksi monet 
sivuaineopiskelijat, kuten Ari-Veikko Antti-Roiko, Mikko Lahtinen, Maija 
Lehtovaara, Juha Suoranta ja Yrjö Uurtimo. 

Mutta kyseisessä Juha Aaltosen laatimassa jutussa, joka jäi Juha 
Varton eräänlaiseksi joutsenlauluksi Tampereella, Aaltonen oli provo- 
soivasti antautunut ihmettelemään Juhan saavuttamaa luennoitsijan- 
mainetta ja tiedustellut häneltä, mihin hänen suosionsa mahdollisesti 
perustuu. Tyypillisellä tavallaan Varto ei tunnustanut itsellään olevan 
mitään erityisiä ansioita, mutta ei hän liioin kehunut myöskään muun 
opetushenkilökunnan panosta: 

Mitä asiaan muuten tulee, olen sitä mieltä, että yliopistossa hyvät 
luennoitsijat on niin helvetin harvinaisia, ettei tarvi olla kovinkaan 
kaksinen saadakseen hyvän luennoitsijan maineen. Se tarvitsee vain 
sen, että oot kiinnostunut kuulijoista ja toisaalta aiheestas. Mä en siis 
ole niin kovin innostunut, kun Aviisi tekee luennoitsijoista paras- 
paskin-kyselyn.78 


Tässäkin ajatuksessa Juha Varto näytti seuraavan reettori Cato vanhem- 
man ohjetta: ”Rem tene, verba seguentur.” (”Hallitse asiasi, sanat kyllä 
seuraavat.”) Varton toteamuksessa saivat kyytiä yliopistoissa yleistyneet 
palkitsemiset, jotka koettiin usein toisia tutkijoita laakeroiviksi ja toisia 
lannistaviksi; saattoivatpa ne jopa loukata jotakuta ja kylvää katkeruutta 
ihmisten mieleen. Palkitseminen ja ulkokohtainen tulosten arviointi soti- 
vatkin pahasti meidän filosofiakäsitystämme vastaan. Palkitsemisen 
ongelma on se, että palkinnot kohottavat lähinnä opettajia ja luen- 
noitsijoita eivätkä tunnusta oppimistapahtuman toisen osapuolen eli 
opiskelijoiden ja ohjattavien roolia. Tulosjohtamisen taustalla vaikutti 
käsitys, että opettamisen pitää olla jonkinlaista julistamista tai saar- 
naamista, ja mitä parempi saarnamies, sitä parempi palkinto. Helsingin 
yliopistossa jaetut hyvän opettajan Eino Kaila -palkinnot ja muut tunnus- 
tukset toivat helposti mieleen tämän. 

Sen sijaan fenomenologiset filosofit ovat omaan filosofiakäsitykseensä 
nojautuen lähteneet siitä, että luento- ja opetustapahtuma on vuoro- 
vaikutussuhde, jossa toinen motivoi toista ja oppii toinen toiseltaan. 
Pelkkä palkitseminen saattaa olla myös psykologisesti ajattelematonta. 
Sen kautta tuotetaan epäoikeudenmukaisuuden kokemuksia, jotka voivat 
vahingoittaa yliopistoyhteisöä enemmän kuin palkitseminen rohkaisee. 
Parasta olisikin luopua palkitsemiseen ja tulosajatteluun liittyvästä ehdol- 
listamisesta, kannustaa ihmisiä uskomaan omaan itseensä ja toimimaan 
omien oppiensa mukaan sekä antaa jokaisen edustaa juuri sitä omin- 
takeista ajattelua, jota aina viriää nuorissa ihmisissä. Varto itse totesi 
asioista näin: 


Mä uskon edelleen siihen 60-luvun hokemaan, että älä luota kehen- 
kään yli kolmekymppiseen. Tietyssä vaiheessa elämää nimittäin 
alkaa tulla tärkeäksi tehdä kompromisseja, pysäyttää elämä ja alkaa 
turvata sitä. Se siis perustuu perheen ja karriäärin perustamiseen ja 
moniin tällaisiin seikkoihin, jotka yhtäkkiä menee ihmisen sieluun. 
Juuri sen takia ihmiseen ei enää kannata luottaa. [...] Miksi mä itse 
saatan olla jollain tavalla nuori, johtuu siitä, etten koskaan ole 
suunnitellut itselleni mitään karriääriä ja perhettä mulla ei ole. Mulle 
on siis filosofia ollut kaikkein tärkein asia, se tosin kattaa tän kaiken 
muunkin.?? 

Mitä Varto tässä tekstilainauksessa oikeastaan sanoi? Nähdäkseni hän 
lausui perheettömyyteen viitatessaan vihjeen siitä, että häntä oli vie- 
roksuttu hänen homoseksuaalisuutensa perusteella. Samalla siihen sisäl- 
tyi ajatus, että elämään, johon kuuluu potentiaalisena tai todellisena 
lapsiperhe, liittyvät myös ahneus, itsekkyys ja oman edun tavoittelu, jotka 
ovat filosofian vastaisia asenteita. Erilainen ihminen puolestaan saatetaan 
”ulkopuoliseksi”, ja sitten hänet leimataan paradoksaalisesti myös ”eli- 
tistiseksi”. Toimittajan maininta mahdollisesta elitismistä taisikin olla 
puhetta Juha Varton seksuaalisesta diversiteetistä. Kysymykseen ”Oletko 
elitisti?” Varto lausui näin: 


Intellektuellin tehtävä on sanoa hyvää hyväksi ja pahaa pahaksi ja 
sanoa se ääneen. Ja jos hän osaa vielä perustella sen, niin hyvä on, 
mutta kaikissa tapauksissa ei edes tarvi tehdä niin, vaan voi intui- 
tiivisesti vain sanoa. Jos se tulkitaan relativistisessa kulttuurissa eli- 
tismiksi, niin okei.80 


Rohkeus oli siis ”elitismiä”, ja onhan omien mielipiteiden lausuminen 
tietenkin melkoisen uskaliasta sellaisessa kulttuurissa, joka tuomitsee 
eriävät mielipiteet ja pitää alistettuja ”etuoikeutettuina”. Poliittisen kor- 
rektiuden ja ”loukkaantumisella” uhittelun vuoksi sanankäyttö ei olekaan 
koskaan ollut yhtä uhattuna kuin se on nyky-Suomessa, jossa jokainen 
ääneen ajatteleva tulee tehneeksi ”ajatusrikoksen”. Sananvapaus paljas- 
tuu tässä valossa merkittävän suureksi oikeudeksi varsinkin, jos sen 
käyttäminen johtaa tuomituksi tulemiseen. Tämä lienee lopulta yksi syy 
siihen, miksi Juha Varton elämää ei seurattu naistenlehdissä, kuten Esa 
Saarisen elämää. Myös Saarinen tuli julkisuuteen eräänlaisena totuu- 
denpuhujana, mutta sittemmin hän alkoi pyöristellä sanomisiaan. Sen 
sijaan tinkimätön filosofi joutuu helposti konfliktiin tiedotusvälineitten 
valtavirran kanssa. Niille merkitsee ainoastaan se, että ne voivat työstää 
filosofista itse haluamansa ja lähinnä omaa yleisöään miellyttävän kuvan. 
Tämäntyyppinen toiminta puolestaan perustuu asennemuokkaukseen ja 
mielipiteiden manipulaatioon, ja tuloksena on vain kriittisyyden kuole- 
maa, valtaapitävien pönkittämistä ja kansan paimennusta. Kyse on siis 
massakulttuurin muodoista. 

Juha Varto puolestaan oli aina vastustanut massakulttuuria, joka on 
myös omasta mielestäni filosofian vihollinen numero yksi. Ei ole 
tietenkään ihme, että filosofia ei pidetä salonkikelpoisena, mikäli häneltä 
saa vastaukseksi esimerkiksi seuraavankaltaisen toteamuksen kulttuu- 
rimme tilasta: ”Meillä niellään mitä tahansa, kuten presidentinvaaleis- 
takin nähtiin.”81! Varton toteamuksen kohteena olivat vuoden 1994 presi- 
dentinvaalit ja niiden yllätyksellinen ehdokasasettelu, jossa valtio- 
oppineet näkivät jopa politiikanvastaisia ja epäintellektuaalisia piirteitä, 
kun presidenttiä jouduttiin etsimään epäpoliittisiksi miellettyjen ehdok- 

kaiden joukosta. Presidentinvaalien ehdokasasettelu muistuttikin pitkälti 
filosofian professorin valintaa: sen enempää Martti Ahtisaarella kuin 
Elisabeth Rehnilläkään ei ollut poliittista ohjelmaa, visiota eikä agendaa, 
eikä kumpikaan heistä ollut julkaissut mitään saati ollut poliittinen 
linjanvetäjä. 

Kun siis laukoo kyseistä yhdentekevyyttä kritisoivia totuuksia, ei pääse 
mediakylpyyn eikä megajulkisuuteen. Tiedotusvälineet varjelevat ja ”suo- 
dattavat” suuria salaisuuksia, joista yksi on amerikkalaista mediatodelli- 
suutta leimaava piirre: kun ehdokas on tarpeeksi tyhmä, niin hänen lähes 
yhtä tyhmä vastaehdokkaansa alkaa näyttää viisaalta! Tässä mielessä 
massakulttuurille perustuvat suuret joukkotiedotusvälineet ovat oman 
valtansa vankeja. Totuuksia ei voida lausua miljoonayleisöille, sillä aina 
on vaara, että suuret massat ymmärtävät ne kirjaimellisesti, menettävät 
uskonsa hallitsijoihin, lakeihin ja järjestykseen, ja lopulta koko yhteis- 
kunta romahtaa. Tämä puolestaan aiheuttaa sen, että suuret mediat 
hakeutuvat sovinnaisille linjoille, ja älyllinen ajattelu marginalisoituu, 
ajautuu vähemmistöön, alkaa näyttää ”elitistiseltä” tai artikuloituu vain 
massamedian ulkopuolisen sanankäytön kautta. Nykyisenä poliittisen 
korrektiuden aikana ei saisi esittää arvostelua, joka kohdistuu esimerkiksi 
feminismiin, monikulttuurisuuden ideologiaan tai jatkuvaan maahanmuu- 
ton lisäämiseen. Näitä ilmiöitä kritisoivat tahot ovatkin nykyajan intel- 
lektuelleja: 1970-lukulaisten pyrkimykset ovat toteutuneet kerrassaan 
niin perusteellisesti, että entiset konservatiivit ovat tätä nykyä edistyk- 
sellisiä, kun taas entiset ”edistykselliset” näyttävät meidän aikanamme 
konservatiiveilta. 


Julkaisusarjan lopettaminen 


Fenomenologiset filosofit onnistuivat luomaan Tampereen yliopistoon 
myös oman mediansa. Vuonna 1989 toimintansa aloitti suureen suosioon 
noussut filosofinen julkaisusarja, jota olisi ollut vähättelevää kutsua sen 
muodollisen statuksen mukaisesti vain laitossarjaksi, sillä sen piirissä jul- 
kaistiin useita ansiokkaita tutkimuksia. ”Filosofisia tutkimuksia Tampe- 
reen yliopistosta” -sarjan niteitä myytiin kuin siimaa. Juha Varto toimi 
sarjan päätoimittajana, ja jossain vaiheessa julkaisuja ilmestyi niin tihe- 
ään, ettei niitä ehtinyt edes ostaa. Ne toivat laitokselle myös selvää rahaa. 
Julkaisujen alkulehdille kirjattiin Jaakko Hintikan sijasta Suomen feno- 
menologisen instituutin nimi, mikä ärsytti helsinkiläisiä systeemifilo- 
sofeja. Se, mitä filosofiassa sai sanoa, ei ollutkaan enää heidän kontrollis- 
saan. Vaikka sarjan ulkoinen olemus oli vaatimaton, kirjat valloittivat 
myyntipöydän myös Helsingin Akateemisessa Kirjakaupassa. Niteet ker- 
toivat uuden ja erilaisen filosofian olemassaolosta ja viestittivät, että 

filosofisen sanankäytön ei tarvinnut olla sellaisissa kahleissa kuin loogis- 
analyyttista härvelifilosofiaa edustaneet olivat vaatineet. 

Sarjaa ja sen suosiota voidaan pitää edelleenkin ainutlaatuisena, ja sen 
niteet ovat kallisarvoisinta omaisuuttani. Viiden vuoden kuluessa sarjassa 
oli julkaistu yhteensä noin kuusikymmentä kirjaa, minkä jälkeen sarja 
ajettiin professorien toimesta alas. Sarjan alkuperäiset julkaisut voi erot- 
taa siitä, että niissä on valkoiset kannet, kun taas suuren puhdistuksen 
jälkeen sarjan ulkoasu muokattiin Helsingin yliopiston laitossarjasta 
tuttuun ja ”tieteellissävyiseen” khakinruskeaan ja lopulta myrkynvihre- 
ään kuosiin. Nide numero 44 oli viimeinen Varton toimittama julkaisu. 
Siitä eteenpäin onnistuimme julkaisemaan vielä muutaman teoksen; mui- 
den muassa Mika Saranpää pystyi sisällyttämään sarjaan gradunsa,82 
samoin Jaana Parviainen,83 kun taas oma teokseni Minän rakentuminen 
ihmistieteissä (1994) ja Aki Huhtisen Dasein-analyysi (1995) olivat sarjan 
ehdottomasti päättävät teokset. Sarjassa oli julkaistu Pohdin-aikakaus- 
kirjan lisäksi myös SUFI:n vuosikirja 1992, ja siinä ilmestyi edellä mai- 
nittujen monografioiden lisäksi Reijo Kupiaisen loistava Ajattelemisen 
anarkia — Transmetafyysinen asenne Martin Heideggerilla (1992), Timo 
Klemolan uraa uurtava Liikunta tienä kohti itseä (1990), Vesa Jaaksin 
Kriisi luontosuhteessa (1992) ja Markku Satulehdon Elämismaailma 
tieteiden perustana (1992). 

Ensimmäinen asia, joka katoaa totalitarismissa, on sananvapaus, ja 
mitäpä sananvapauden kuohiminen muuta onkaan kuin vaikuttavaa ideo- 
logista vallankäyttöä. Toisaalta sarjan lopettaminen ja saattaminen pro- 
fessorivallan valvontaan ohjasi meitä sensuroituja filosofeja tekemään 
julkaisuistamme jatkossa entistäkin näyttävämpiä. Pahaa mieltä sanan- 
vapauden vartiointi joka tapauksessa tuotti, ja muiden muassa Matti 
Vilkka kirjoitti jälleen Rantalalle — toisin sanoen lehteen — sillä korvansa 
Rantala oli ummistanut jo aiemmin. Lueteltuaan, mitä hyvää fenomeno- 
loginen tutkimus oli tuottanut koko yliopistolle — tutkintoja, tutkimuksia 
ja julkaisuja — Vilkka jatkoi näin: 


Suuri osa mainitsemistani opinnäytteistä on julkaistu filosofian lai- 
toksen laitossarjassa, jossa on myös käsitelty varsin monipuolisesti 
maailmalla käytyä fenomenologista keskustelua. Sarjassa on alkanut 
ilmestyä suomennoksia fenomenologisen filosofian klassikoiden teks- 
teistä. Julkaisusarjan vastaanotto on ollut erinomainen, lähes kaikki 
julkaisut on myyty loppuun. [...] 

Fenomenologinen tutkimusasenne on otettu vastaan myönteisesti 
myös erityistieteissä, minkä seurauksena on syntynyt kolme väitös- 
kirjaa sekä lukuisa joukko muita tutkimuksia. Filosofian ainelaitos on 
näin pystynyt innoittamaan ja kehittämään erityistieteellistä tutki- 
musta. Siis tukemaan yliopistossa tehtävää muuta tutkimusta.84 

Omakehu olisi saattanut altistaa kirjoittajaa tieteenharjoittajien yleiselle 
helmasynnille eli narsismille, mutta tämän johtopäätöksen estää se, että 
argumentaatio oli esitetty yksinomaan puolustautumismielessä. Myöhem- 
min ilmestyneessä Yliopistouutisten numerossa Matti Vilkka paheksui 
tapaa, jolla Varto työnnettiin syrjään julkaisusarjan toimittajan tehtä- 
västä. Niinpä hän ”yllättää” lukijansa havainnoilla, jotka antavat kuvan 
myös siitä, minkälaisia professori Rantalan omaksumat toimintatavat 
olivat: 


Tämän positiivisen kehityksen ja profiloitumisen takana on ollut yli- 
opistossa pitkään vaikuttanut dos. Juha Varto. Hän on pystynyt apu- 
laisprofessuurin viranhoitojen kautta kehittämään filosofista tutki- 
musta, keskustelua ja innostamaan opiskelijoita että erityistieteili- 
jöitä. 

Nyt professori Rantala on kuitenkin tekemällään hallinnollisella 
päätöksellä lopettamassa tämän kehityksen. [...] Sain kuulla ohi- 
mennen, että filosofian ainelaitoksen julkaisusarjan toimittaja on 
vaihtunut. Sarjan pitkäaikainen toimittaja dosentti Juha Varto on 
siirretty syrjään ja hänen työtään jatkaa toimituskunta, jonka joh- 
dossa on ainelaitoksen assistentti. [...] Ainelaitoksen viranhoitoasi- 
oiden ympärillä pyörinyt kohu on saattanut johtaa siihen, että 
ainelaitoksen henkilökunta on siinä luulossa, ettei dos. Varto halua 
jatkaa sarjan toimittamista. [...] Toinen mahdollisuus siihen, miksi 
dos. Varto on hyllytetty on, että hänen ei haluta syystä tai toisesta 
jatkavan sarjan toimittamista. Tämä ajatus on outo, kun otetaan 
huomioon sarjan maine. Dos. Varto on toimitustyöllään tehnyt siitä 
Tampereen yliopiston ostetuimman ja luetuimman julkaisusarjan. [...] 
Se on ollut dos. Varton toimittamana keskustelua herättävä myös 
tiedeyhteisömme ulkopuolella, jolloin se on toiminut kipeästi kaivat- 
tuna siltana yliopiston ja ei-tiedemaailman välillä. [...] Olisin ker- 
naasti nähnyt ainelaitoksen tukevan jatkossa dos. Varton toimitus- 
työtä, jonka hän on tehnyt suureksi osaksi omalla ajallaan, tai jollain 
tavoin ainakin kiittävän siitä.85 


Mikä sitten teki Suomen fenomenologisen instituutin julkaisemasta sar- 
jasta niin ainutlaatuisen kuin tässä hieman lyhennellyssä tekstilainauk- 
sessa väitettiin? Olihan Tutkijaliitolla, monilla yliopistoilla ja Suomen 
Filosofisella Yhdistykselläkin omat sarjansa, joiden tuottamisessa käy- 
tettiin sitä paitsi parempaa painotekniikkaa. Vastaus on luultavasti se, 
että meidän sarjamme oli ainoa, jossa saattoi julkaista eksistenssifilo- 
sofista ja fenomenologista tutkimusta. Suuren ja mahtavan Tutkijaliiton 
sarjassa julkaistiin vain marxilaista ja postmodernistista kirjallisuutta, 
aivan niin kuin Arto Noron päätoimittamassa Tiede & Edistys -lehdes- 
säkin. Jan Rydmanin Tieteessä tapahtuu puolestaan tunnettiin naturalis- 

min pää-äänenkannattajana, ja yliopistojen sarjat olivat analyyttisten 
filosofien itselleen pyhittämiä foorumeita, aivan niin kuin Suomen Filo- 
sofisen Yhdistyksen Ajatus-vuosikirjakin. Niihin kirjoittaminen oli meiltä 
käytännössä kielletty, sillä julkaiseminen oli analyyttisten systeemifilo- 
sofien käsissä. Kustantamot, kuten Gaudeamus ja Vastapaino, puolestaan 
julkaisivat ja julkaisevat edelleenkin vain feminististä ja poliittisilta 
väreiltään punavihreää kirjallisuutta. Ne eivät olisi ikimaailmassa hy- 
väksyneet julkaisuohjelmiinsa minun tai Lauri Rauhalan teoksia, kuten 
myöhemmin kävi ilmi. Arvostetuimpia sarjassamme päivänvalon nähneitä 
teoksia olikin Juha Varton kirjoittamien Heidegger- ja Platon-teosten 
ohella vuonna 1993 ilmestynyt Lauri Rauhalan Eksistentiaalinen feno- 
menologia, josta Yliopistopaino julkaisi vuonna 2005 uuden painoksen. 
Sarjastamme teki kysytyn ja luetun varmaankin se, että siinä voitiin 
julkaista kirjoituksia, joissa yksilön arvoa ja subjektiivisen tiedonmuodos- 
tuksen merkitystä ei ollut uhrattu tieteellisen kollektivismin tai näen- 
näisen objektivismin sen enempää kuin poliittisen kommunisminkaan 
alttarille. 


Eroon yliopistosta, hallinnosta ja muusta väkivallasta 


Tämän kirjan lukijaa saattaa hämmentää se, voiko Varton puolesta 
antamani näyttö olla yksiselitteisen kiittävää. Maalaanko asioista yksi- 
puolisen kuvan? — En. Asia johtuu vain siitä, että muuta näyttöä ei ole 
juuri tarjolla. Kysyä voidaan, eikö kukaan sitten tukenut Rantalaa tai 
Haaparantaa heidän vyörytyksessään. Asia todellakin on niin, että 
Rantalaa ja Haaparantaa puolustivat vain he itse. Sen sijaan Vartoa 
asettui tukemaan joka ikinen opiskelijoiden ja tutkijoiden taholta esitetty 
puheenvuoro. Sitä, mitä kanslioissa, käytävillä ja yliopiston keskushallin- 
nossa juoruttiin, minä en tiedä. Luultavasti yliopiston ja tiedekunnan 
hallinto asettui Rantalan puolelle, vaikka rehtori Tarmo Pukkila totesikin 
opiskelijoiden lähetystölle expressis verbis, että ”kyllä olisi parempi, jos ne 
filosofian professorit olisivat täältä Tampereelta.” Hallintovirasto pysyi 
kuitenkin uskollisena Rantalalle. Se toteutti herrainsa käskyjä, eikä 
heidän tahollaan ymmärretty filosofiasta mitään. 

Varton paikalle kammetun Haaparannan maininnat ”puhelimitse ja 
kirjeitse” tapahtuvasta yhteydenpidosta kertoivat minulle, että kyseisellä 
asenteella varustettu ihminen ei kuulunut samaan työpaikkaan eikä 
yhteisen toiminnan piiriin. Käydessään laitoksella yhtenä tai kahtena 
päivänä viikossa Haaparanta, Rantala ja Sintonen kokivat tekevänsä 
uhrauksia, kun taas me olimme siellä, koska rakastimme filosofiaa. 
Tietysti heidän työnsä muodostui raskaaksi, mutta myös luontaisedut 
olivat sen mukaiset, ja käytännössä nämä piirisatraapit kävivät laitoksella 
vain kuittaamassa korkeat palkkansa. Koskaan he eivät osallistuneet 

mihinkään toimintaamme eivätkä käyneet tapaamisissamme, mikä johtui 
heidän välinpitämättömyydestään tai ylpeydestään. Niin tehdessään he 
olisivat joutuneet pudottautumaan filosofin tai ystävän tasolle omasta 
virkailijan asemastaan. Siksi mekään emme pystyneet omasta puoles- 
tamme jatkamaan näiden muualta lähetettyjen professorien kanssa, sillä 
se olisi ollut sama, kuin bändin vokalistia olisi vaihdettu tuottajan 
toimesta. Vaikka kyseiset viranhaltijat pyrkivätkin kääntämään ongel- 
maksi sen, että me emme ”kunnioittaneet heitä”, tosiasiassa he itse pila- 
sivat omat mahdollisuutensa omalla käytöksellään. He olisivat voineet olla 
tervetulleita, jos he eivät olisi ryhtyneet kilpailemaan kanssamme ja 
savustamaan meille tärkeää opettajaa pois virasta. Kun kerran he katsoi- 
vat, että he eivät tarvitse meitä, miksi mekään olisimme tarvinneet heitä? 

Olimme itse harjoittaneet filosofiaa sydämellämme ja pitäneet filosofiaa 
ja siihen liittyvää ystävyyttä taloudellista korvausta tärkeämpänä. Filo- 
sofian harjoittamiseen sisältyy muutakin kuin pelkkää palkan nostamista 
ja ansioluettelon pidentämistä: siihen liittyy velvollisuuksia toisia ihmisiä 
kohtaan. Oma käsitykseni filosofiasta on sellainen, että en myöskään 
päästä siitä irti vain yhden ihmisen tai troikan takia, ainakaan sellaisen, 
joka haluaa keskittää filosofian pelkäksi kontrolliksi ja jonka toiminta 
muistuttaa poliisin tai vartijan työtä. 

Vanha sanonta, että ”korppi ei noki korpin silmää”, johtunee siitä, että 
hallintoviranomaiset välttävät aina keskinäisiä konflikteja, sillä he 
tietävät joutuvansa elämään toistensa kanssa vuosia. Siksi huonossa 
virka-asemassa olevat pelataan ulos, ja kankea byrokraattinen virka- 
koneisto jatkaa ikiaikaisella tiellään. Tämä muuttaa julkisen hallinnon 
toiminnan usein pelkäksi mielivallaksi, kun viranomaiset itse eivät kos- 
kaan puutu toistensa tekemisiin, vaan ”väärässä” olevaksi määritellään 
kansalainen tai yksilö. Milloin olettekaan viimeksi nähneet valtion viran- 
omaisen myöntävän tehneensä virheitä tai jonkun viranomaisen tulleen 
tuomituksi valtion tuomioistuimessa? Luultavasti ette koskaan, sillä tun- 
nustaessaan omat virheensä valtion instituutiot tulisivat osoittaneiksi, 
että ne kannattaisi lopettaa. Käytännössä tieteen ja julkisen hallinnon 
tuottaman pahoinvoinnin ja kaltoin kohtelun syynä on niiden omaksuma 
kollektivismi. 

Vaikuttavinta vastarintaa onkin kansalaistottelemattomuus, joka ei 
vain suostu johonkin, sillä sitä ei voida tukahduttaa niin kuin kapinoita ja 
mellakoita. Me filosofit olimme olleet erittäin tottelemattomia. Sen vuoksi 
kukaan ei mahtanut meille mitään, kun varsinainen fyysinen väkivalta oli 
yliopistossa ja yhteiskunnassa kiellettyä. Sen sijaan henkistä väkivaltaa 
yhteiskunta ei ole koskaan tunnustanut varsinaiseksi väkivallaksi, mikäli 
se on ollut julkisen vallan itsensä aiheuttamaa. Edellä kuvatut 1990-luvun 
alun tapahtumat muodostivatkin lopulta erään syyn siihen, miksi kiin- 
nostuin myöhemmin myös anarkistisesta filosofiasta — tai tarkemmin sa- 
nottuna filosofian omasta anarkistisuudesta — ja antauduin kirjoittamaan 

aiheesta kirjan. Kun julkinen valta toimii epäoikeudenmukaisesti, se me- 
nettää oman legitimiteettinsä. Niinpä valtansa epäreilusti anastanut pro- 
fessorikunta ei nauttinut enää luottamusta yliopistossa laajemminkaan. 

Filosofian piirissä koettujen taistelujen tuoksinaan ajoittuu lisäksi oma 
aseistakieltäytymiseni. En suinkaan kieltäytynyt minulle vuonna 1990 
lähetetystä kertausharjoituskutsusta sen vuoksi, että minusta olisi tullut 
kansandemokraatti tai kommunisti. Kirjoittaessani pro gradu -tutkielmaa 
opintoviikkosaldoni oli vaakalaudalla, ja harjoituskutsun noudattaminen 
olisi johtanut opintotuen menetykseen ja käytännössä tuhonnut talouteni. 
Lisäksi kukaan ei ollut tukenut opintojani punaisella puupennilläkään, 
vaikka monet muut opiskelijat olivat kyllä nauttineet runsaita apurahoja 
ja stipendejä. Eräs heistä oli vasemmistolaisuudestaan tunnettu Mikko 
Lahtinen, joka kuittasi opintotukensa lisäksi 50 000 markan vuotuista 
apurahaa Kansan Sivistysrahaston Väinö Tannerin Säätiöltä eräänlaisen 
puoluetuen muodossa. Kieltäydyin aseista yksinkertaisesti siksi, että en 
halunnut enää puolustaa tätä jengiä enkä myöskään sellaista yhteis- 
kuntaa, joka oli pettänyt kaikki lupauksensa oikeudenmukaisuudesta sekä 
palkinnut aseistakieltäytyjiä. 

Suostuisinko kuolemaan Suomen kenties tunnetuimman totaalikieltäy- 
tyjän Pertti Haaparannan puolesta sodassa, tai puolustaisinko heidän kal- 
taistensa mahdollisuuksia kellotella viroissaan? — En varmasti. Suomen 
ainoana virallisena uhkana pidetty Yhdysvallat saisi siis vallata maamme 
vapaasti. Vein passini esikuntaan, ja sain sen takaisin ”siv. palv. mies” 
-leimalla varustettuna. Matkalla esikuntaan minulla oli kiire, ja olin 
asiastani niin varma, että marssin Hämeenkatua poikkeuksellisen suora- 
selkäisenä ja määrätietoisin askelin. Asematunnelissa vastaani käveli 
joku minulle tuntematon maavoimien eversti. Merkillinen sattuma on, että 
hän huomasi ryhdikkään etenemiseni, ja harvinaisen tilanneironiseen 
tapaan kohotti kätensä lippaan tehden minulle kunniaa. Hän ilmeisesti 
luuli, että olen lomilla oleva sotilas, joka repäisee hänelle ryhtiä — tai 
sitten hän oli juuri lyönyt leiman passiini. Se oli kieltämättä hauska päivä 
ja eräänlainen voittoni niin armeijasta kuin muistakin julkisen hallinnon 
väkivaltakoneistoista. Sotilasarvo meni, mutta ei sotilailla muutenkaan 
mitään arvoa ole, ainakaan vihollisen kiikaritähtäimessä. Sama näyttää 
pätevän nykyajan aatelisarvoja korvaaviin oppiarvoihin. Mitä korkeampi 
herra, sitä nopeammin hän ansaitsee napin otsaan. Sitä paitsi minun 
paperieni arvon yliopisto on itse kieltänyt nimittämällä alemmin kou- 
lutettuja virkoihin ohitseni, jolloin myös yliopisto on kiistänyt itse itsensä. 
Palvelustoverini puolestaan olivat kyselleet jo varusmiesaikanani, mitä 
minä oikeastaan armeijassakaan tein. Aseistakieltäytymiseni oli varmasti 
hyväksi kaikille, sillä muutoin kertausharjoituskaverini olisivat heko- 
telleet minulle yhtä makeasti kuin minä nauroin heidän ja kaikkien 
muidenkin ihmisten muodollisille arvoasemille, jotka yleensä kääntyvät 
täysin päälaelleen. Aseista kieltäytymällä manifestoin irtisanoutumiseni 

viranomaisvallasta — ja myös viranomaistoiminnaksi muuttuneesta filo- 
sofiasta. 

Kansalaistottelemattomuuden lisäksi filosofiassa tarvitaan tietenkin 
myös omaehtoista työtä, jotta virkavalta ei pääse hallitsemaan meitä. 
Juuri tässä on syy filosofian siirtymiseen yliopiston ulkopuolelle. Viran- 
omaislaitoksissa ja instituutiossa, kuten yliopistoissa, mille tahansa luo- 
valle toiminnalle käy ennen pitkää niin kuin armeijoiden prikaateissa ja 
joukko-osastoissa: ajattelu näivettyy ja kuihtuu tai se kukistetaan. Siksi 
on hyväkin, että oma filosofiamme ei ehtinyt institutionalisoitua, vaan sitä 
leimaa edelleen vapaus ja liikkuvuus. 


Etupiirijako ja tutkijoiden kohtalot 


Entä minkälaiseen tulokseen filosofiassa koettu taistelu johti? Varmim- 
man vastauksen saamiseksi virkanimitysasioiden kannatussuhteista olisi 
pitänyt tehdä empiirinen tilastotutkimus. Se olisi ollut täysin mahdollista, 
sillä kiista oli laajentunut niin, että otoksen laajuudeksi olisi hyvinkin 
tullut tarvittavat tuhat henkilöä. Professorit ovat sellaisia tiedepoliittisia 
vallankäyttäjiä, että heidät pitäisi ehkä myös valita survey-selvitysten 
kaltaisilla, koko yliopistoyhteisön mielipidettä mittavilla yleisillä vaaleilla 
ja silloinkin vain määräajaksi. Silti tätä nimenomaista tapausta voitaneen 
kuvailla myös historiallisen muistelumetodin turvin. 

Suurvallat eivät koskaan julista toisilleen sotaa täydellisen tuhon vält- 
tämiseksi, vaan ne jakavat lähialueensa etupiireihin — niin myös filosofit. 
Myös tässä sodassa ihmisiä kaatui kuin kauraa. Kenen riveistä kukin 
filosofi sitten itsensä löysi? Vastakkain eivät olleetkaan Varto ja Rantala. 
Tosiasiassa Vartoa vastaan oli Jaakko Hintikka ja hänen tiedekäsityk- 
sensä. Rantala, Sintonen ja Haaparanta eivät olleet muuta kuin heidän 
eminenssinsä Jaakko Hintikan oppilaita, eräänlaisia patalapun tavoin 
kintaaksi vedettyjä sorminukkeja, eikä heillä ollut omaa filosofiaa. Sen 
sijaan minulla on. Hintikan hiljaisten oppilaiden vaietessa ”syvinä vir- 
taavien vesien” sameaan hämärään voidaan paavin parrasta käyty käden- 
vääntö ryhmitellä seuraavasti. Merkitsen oheiseen taulukkoon H-kirjai- 
mella Hintikan puoluetta kannattaneet ja V-kirjaimella Vartoa puolus- 
taneet. Neutraalit merkitsen N-kirjaimella. Heidät voisi nimetä myös O- 
kirjaimella osoittamaan tietynlaista opportunismia. Viimeksi mainituis- 
takin suurin osa kannatti Vartoa, mutta omien etujensa varjelemiseksi he 
välttelivät konfliktia vallankäyttäjien kanssa. Osa katsoi olevansa vir- 
kansa vuoksi sidottuja noudattamaan laitoksen käskyjä, ja eräs heistä oli 
kaikki vaikutteensa Juha Vartolta saanut Timo Klemola, joka Rantalan 
assistenttina ei voinut palvella kahta herraa. Tällaiset henkilöt nimeän 
kirjainyhdistelmällä ”NO”. 

H NO V 


Leila Haaparanta Timo Klemola Ari-Veikko Anttiroiko 
Veikko Rantala Lauri Mehtonen Jukka Hankamäki 
Erna Oesch Aki Huhtinen 
Jaana Parviainen Kimmo Jylhämö 
Matti Sintonen Samuli Kaarre 
Marika Tuohimaa Juha Kostiainen 
Tere Vaden Reijo Kupiainen 
Mikko Lahtinen 
Maija Lehtovaara 
Jyri Puhakainen 
Mika Saranpää 
Markku Satulehto 


Juha Suoranta 

Sami Syrjämäki 

Pekka Toikka 

Tuukka Tomperi 

Matti Vilkka 

Veli-Matti Värri 

Tommi Wallenius 
Lisäksi yli 100 muuta 
yliopistoyhteisön jäsentä 


Mainituista ”NO”-henkilöistä Klemola, Parviainen, Tuohimaa ja Vaden on- 
nistuivat väittelemään tohtoreiksi. Vadön sai asiansa toimitetuksi Veikko 
Rantalan suojeluksessa jo vuonna 1996,% sillä hänet oli valittu mukaan 
Rantalan projektiin. Muiden hankkeet jumiutettiin. Varto kieltäytyi kun- 
niasta, kun häntä tiedusteltiin tarkastamaan laitosta mielistelemään ajau- 
tuneen Erna Oeschin lisensiaattityötä. Leila Haaparanta puolestaan hyl- 
käytti professorina ollessaan Jaana Parviaisen lisensiaattityön. Se oli tosin 
koostunut Mikko Lahtisen antaman mallin mukaisesti pelkistä artikke- 
leista. Parviainen oli jättänyt työnsä tarkastettavaksi luottaen siihen, että 
kun kerran Lahtinen oli saanut filosofian artikkelilisurinsa läpi eximia- 
arvosanalla aatetoveriensa Jukka Paastelan ja Lauri Mehtosen turvin 
vuonna 1994, niin kyllä hänenkin pitäisi. Työ kuitenkin hylättiin. Parviai- 
nen sai myöhemmin hyväksytetyksi väitöskirjansa,87? ja häntä hyvitettiin 
myöntämällä hänelle dosentuuri pelkän gradun ja väitöskirjan perusteella 
vuonna 2002. Myös Marika Tuohimaan opinnot hidastuivat olennaisesti, ja 
hän väitteli Enwald-nimisenä vuonna 2004 Jacgues Derridan filosofiasta;88 
tosin hänenkin asemaansa vaikeutettiin valitsemalla hänen lisensi- 
aattityönsä?9 tarkastajiksi ”en-tiedä-mistään-mitään” Veikko Rantala ja 
”tiedän-kaikesta-kaiken” Sami Pihlström, jotka hyväksyivät työn vaivau- 
tuneilla vastaväitteillään ja joiden ymmärrys ”ranskalaisista muoti- 
virtauksista” (Pihlströmin oma ilmaus)” oli täyttä nollaa. Hetkistä myö- 
hemmin tämä suomalaisen filosofian renessanssinero kiitti itseään Niin & 

Näin -lehdessä tarkastustehtävistä, joissa hänellä ”oli ilo toimia”, vaikka 
samalla hän omaan ilkeämieliseen tapaansa haukkuikin tarkastetta- 
vakseen osuneen työn riviensä väleissä.?! Pihlströmin päätelmistä puuttui 
vain premissi: ”Kaikki mikä pidentää ansioluetteloani, on filosofialle vält- 
tämättä hyväksi.” Samittamisen seuraukset saatoimme sittemmin lukea 
filosofi Oskari Kuuselan vastineesta, jonka mukaan tarkastaja oli ymmär- 
tänyt dekonstruktion lisäksi myös Wittgensteinin ajatukset — ei miten- 
kään muutoin kuin — väärin. 

Timo Klemolan opinnot vasta pahoin menivät huurteeseen. Lupaavasti 
aloittanut nuori tutkija sai väitöskirjansa% valmiiksi 44-vuotiaana pitkän 
jarrutusprosessin jälkeen, sillä hänen piti nöyristellä ja kyyristellä lai- 
tosta. Uuden omakotitalon Kangasalalle rakennuttaneen asuntovelallisen 
oli laitos ”pelastanut” eli ostanut kannattajakseen suostumalla pitämään 
häntä assistentuurikausien jälkeen ”tutkimusassistentin” osa-aikaisessa 
virassa. Tällaiset anonyymeiksi, liittoutumattomiksi, sitoutumattomiksi 
tai puolueettomiksi tunnustautuneet tutkijat olivatkin kannatusta kai- 
paaville professoreille kullan arvoisia. Heitä ei sopinut potkia pois, sillä he 
olivat tarpeeksi epäitsenäisiä saadakseen mitään aikaan, mutta samalla 
he olivat myös tarpeeksi harmittomia, jotta heitä voisi pitää laitoksella 
kohteliaisuuden osoitukseksi. Lisäksi kaikki mainitut henkilöt olivat hete- 
roita. Jos siis heitäkin olisi ryhdytty häätämään, se olisi vähentänyt lai- 
toksen uskottavuutta, kun olisi voitu päätellä, että professorikunta sortaa 
homojen lisäksi myös kaikkia muita! 

Jos ”NO”-asenteen omaksuneiden elämä olikin ohdakkeista, vaikeaksi 
se muodostui niille, jotka olivat avoimesti kannattaneet Juha Vartoa. 
Tutkijoita, joiden tie vei iäksi pois yliopistosta, olivat asioihin kärkkäim- 
min kantaa ottaneet Reijo Kupiainen ja Matti Vilkka sekä Kimmo Jylhä- 
mö, Samuli Kaarre, Markku Satulehto ja Mika Saranpää. Yliopisto sulki 
oven heidän perässään maisterintutkinnon jälkeen ja oli tehdä saman 
myös Sami Syrjämäelle ja Tommi Walleniukselle, jotka eivät olleet ehti- 
neet valmistua. Saranpää tosin täydensi gradunsa lisensiaattityöksi, mut- 
ta hänelle ilmoitettiin tarkastustilaisuudessa, ettei siitä tulisi koskaan 
väitöskirjaa. Mikko Lahtisella oli toinen mandaatti valtio-opin piirissä, 
sillä hän oli valmistunut valtio-opista vuonna 1989 ja suorittanut ensim- 
mäisen lisensiaatintutkintonsa jo vuonna 1991. Hän väitteli vain vähän 
minun jälkeeni tohtoriksi syksyllä 1997 aiheenaan Niccolö Machiavellin 
ajattelu ja pääaineenaan valtio-oppi.9* Mutta filosofian jatko-opintonsa 
Tampereella Lahtinenkin joutui lopettamaan, ja sen sijasta hän väitteli 
aate- ja oppihistoriasta Oulun yliopistossa J. V. Snellmania käsittelevällä 
kirjallaan vasta vuonna 2006. 

Tommi Wallenius ja Tuukka Tomperi lähtivät laitokselta pitkäksi ajak- 
si, mutta he palasivat hetkeksi takaisin suorittamaan tutkintonsa lop- 
puun. Helsinkiin muuttanut Wallenius suoritti maisterintutkintonsa vasta 
lähes kymmenen vuoden kuluttua eli vuonna 2003, jolloin tarkastettiin 

Emmanuel Levinasin filosofiaa käsittelevä tutkielma.% Kurjaa oli, että 
Levinasin edustama tiedekritiikki oli Leila Haaparannan toimesta ”oh- 
jattu” tästä työstä lähes kokonaan pois, ja Tommia oli painostettu keskit- 
tymään Levinasin ”juutalaisuuteen” yrityksenä tyhjentää ranskalais- 
filosofin ajattelu pelkkään uskonnollisuuteen. Kyllä toiseutta olisi ollut 
varaa tarkastella myös eettisenä ja tieteenfilosofisena kysymyksenä. Yli- 
opisto oli menettänyt monta lahjakasta tutkijaa ja polkenut heidän oikeuk- 
siaan niin, etteivät he saaneet asioitaan ajetuiksi — saati että he olisivat 
pystyneet luomaan sellaista menestyksellistä tieteellistä uraa, jota heidän 
kykynsä ja taipumuksensa edustivat, jota tutkimuksen rahoittajat edel- 
lyttivät ja joka helsinkiläisille tutkijoille suotiin kuin Manulle illallinen. 

Muodollisesti menestyneimmiksi Varton oppilaiksi osoittautuivat eri- 
tyistieteilijät, sillä heillä ei ollut mielivaltaista professorikuntaa jarru- 
naan. Kasvatustieteilijä Maija Lehtovaara väitteli tohtoriksi vuonna 1992 
teoksellaan Subjektiivinen maailmankuva tieteellisen tutkimuksen koh- 
teena ja Juha Suoranta vuonna 1995 tutkimuksellaan, joka teki hänestä 
kasvatustieteiden professorin Lapin yliopistoon. Ari-Veikko Antti-Roiko 
väitteli kunnallispolitiikasta vuonna 1996, ja Tampereen kaupungin elin- 
keinoasiamiehenä, kunnanvaltuutettuna ja kansanedustajaehdokkaana 
toiminut diplomi-insinööri ja filosofian maisteri Juha Kostiainen puoles- 
taan aluetieteestä vuonna 2002. Kaikista heistä tehtiin myös asian- 
mukaisesti Tampereen yliopiston dosentteja. 

Eniten onnea oli Jyri Puhakaisella ja Aki Huhtisella, sillä he pystyivät 
järjestelemään asiansa niin, että väitteleminen Tampereen yliopistossa oli 
Veikko Rantalan rimpuilusta huolimatta mahdollista. Rantala oli loukan- 
nut muun muassa minua ja Juha Vartoa niin pahoin, että hänen piti mak- 
saa julkisia velkojaan tiedekunnalle ja yliopiston hallinnolle tekemällä 
eräitä valikoituja myönnytyksiä. Jyri Puhakainen onnistui väittelemään 
tohtoriksi liikunnan filosofiaa edustavalla teoksellaan Kohti ihmisen 
valmentamista vuonna 1995, kun taas Aki Huhtinen väitteli teoksellaan 
Sielun parantamisesta sielun hoitamiseen vuonna 1996. Kuten jäljempänä 
näemme, heidän onnensa oli seurausta siitä, mitä minun lisensiaatti- 
työlleni tapahtui tai tehtiin vuoden 1995 keväällä. Veikko Rantala oli 
sössinyt lisensiaattityöni tarkastuksen niin, että asiasta koitunut kalaba- 
laakki toi pelimerkit muiden opinnäytteidensä tarkastusta odottavien 
käsiin. Kun työni käytännössä hylättiin mutta hyväksyttiin myöhemmin 
julkaistavaksi Helsingin yliopiston Yliopistopainossa, tämä saattoi Ranta- 
lan epäilemään omaa oikeudenmukaisuuttaan. Siksi hän lievensi lin- 
jaansa ja osoitti suopeutta Puhakaiselle ja Huhtiselle, jotka ottivat tilan- 
teesta kaiken irti. Myös Veli-Matti Värri onnistui kasvatuksen filosofiaa 
käsittelevän väitöskirjansa? kanssa jotenkuten käyttäen hyväkseen oman 
lisensiaattityöni epäoikeudenmukaisesta kohtelusta noussutta kanto- 
aaltoa ja perien siten takaisin Rantalalle kertyneitä velkoja. 

Minä en lähde mihinkään. Minä seison kovennettua. 


Tuntemattoman Lehto?98 


ONNEA JA EPÄONNEA 


Kaikki opiskelijat ja tutkijat eivät suinkaan marssineet laitokselta ulos 
Vartoon kohdistuneen savustuksen myötä, vaan osa jäi taistelemaan 
oikeuksistaan; olihan myös Juha pyrkinyt pitämään niistä kaikin voimin 
kiinni. Onnistuin itsekin pysyttelemään laitoksen piirissä jonkin aikaa 
saaden aikaan teoksellisen tekstiä. Mutta jatko-opintoni eivät edenneet 
tuumaakaan. Lopullisen vahvistuksen oman urani katkaiseminen Tampe- 
reen yliopistossa sai lisensiaattityöksi tarkoittamani tutkimuksen tarkas- 
tusprosessissa. 

Kevään 1993 jälkeen Juha Vartoa ei nähty yliopistossa. Kukaan ei 
nähnyt häntä myöskään kaduilla eikä yliopiston lähimailla. Itse tapasin 
hänet muutamia kertoja kahviloissa vuosien 1992-1995 aikana. Keskuste- 
limme minulle itselleni mieleen jääneellä tavalla myös Pyynikillä, hotelli 
Rosendahlin lähellä olleella hiekkarannalla sekä ympäröivillä kallioilla. 
Olin ottamassa aurinkoa eräänä heinäkuisena päivänä, kun huomasin, 
että Juha Varto tuli paikalle. Aloimme puhua tietenkin filosofian tulevai- 
suudesta. Jonkin ajan kuluttua näköpiiriimme ilmaantui vaalea nuorehko 
mies, joka oli pukeutunut farkkushortseihin ja näytti erittäin hehkeältä. 
Minun ja tuon nuorukaisen välille syntyi jonkinlainen kontakti, ja hän jäi 
seuraamaan minua ja Juhaa etäämmältä. Sen, että olimme kaksi homo- 
miestä paistattelemassa päivää kallion päällä, saattoi nähdä varmasti 
kilometrien päähän, mutta tuo paikalle tullut kundi oli meistä vain 
muutaman metrin etäisyydellä — tosin hänen sijaintinsa vaihteli jatku- 
vasti, sillä hän oli ottanut tehtäväkseen piirittää meitä joka suunnalta; 
olipa levoton nuori mies. Lopulta minulta menivät hermot, ja kyseisen 
kaverin kulkiessa ohitsemme ensin yhteen suuntaan ja sitten toiseen 
suuntaan aloin pukea paitaa päälleni, ja Juha kysyi minulta, aioinko 
lähteä hänen peräänsä. Vastasin, että olisin varmasti jo lähtenyt, kun vain 
tietäisin, mihin suuntaan pitäisi mennä. Lopulta tuo poika päätti kävellä 
kaupunkiin päin, ja Juha puolestaan lähti kiipeämään ylös hotellille 
tapaamaan puolisoaan Jukka Orestoa, joka toimi hotelli Rosendahlin 
johtajana. 

Jukka ja Juha olivat hankkiutuneet myös monien muiden opiskelijoiden 
ja tutkijoiden perhetutuiksi, tosin minun suhteeni heihin jäi melko 
etäiseksi. Sen sijaan suhteeni useisiin muihin homokundeihin muodostui 
mahdollisimman läheiseksi. Eräs heistä oli tuo ympärillämme pörrännyt 
poika. Juhan kadottua hotellille kävelinkin jonkin matkaa kyseisen 
vaalean kundin perässä, kunnes hän istui puistonpenkille. Jäin itse pienen 

matkan päähän, kunnes sain shortseissa pullistelevan työvälineeni asettu- 
maan. Hetkisen kuluttua rohkaisin mieleni ja menin hänen viereensä. 
Meidän ei tarvinnut vaihtaa kovin monta sanaa, kun päädyimme halai- 
lemaan ja suutelemaan toisiamme. En tiedä vakoiliko Juha Varto kateelli- 
sena meitä jossain, mutta kyseisen kesäpäivän päätteeksi tällainen mu- 
kava löytö Pyynikin maastosta oli tervetullut. Hän kertoi nimensä ja 
ikänsä, joka oli kaksikymmentäneljä. Juttelimme niitä näitä ja kävelimme 
käsi kädessä keskustaan päätyen asuntooni. En kerro tässä yhteydessä 
tapahtumia yksityiskohtaisemmin, sillä teokseni on tieteellinen, mutta 
myös taiteellisista syistä on perusteltua jättää lukijalle tilaisuus täydentää 
teos omalla mielikuvituksellaan. Sen voin tosin sanoa, ettei tuo kerta ollut 
ensimmäinen eikä viimeinen, kun onnistuin iskemään jonkun nuoren 
miehen — kuten tavallista, usein vain suoraan kadulta tai kauppa- 
keskuksesta, yliopistolta tai kirjastosta. Tämä oli elämäntapani, se oli osa 
minua. 

Tuo helteinen heinäkuun päivä oli tosin viimeisiä kertoja, kun kutsuin 
jonkun Hallituskadun asuntooni käymään. Kotini oli kaunis ja valoisa, ja 
olin asunut siinä viisi vuotta. Olin muuttamassa kesän kuluessa Hämeen- 
puiston pohjoispäässä sijaitsevaan niin sanottuun Laivayhtiön taloon, joka 
edellisen tavoin oli kaupungin arvostetuimpia taloyhtiöitä. Tosin sillä ei 
ollut mitään tekemistä laivojen kanssa, paitsi että talon oli aikoinaan 
rakennuttanut Suomen Höyrylaivaosakeyhtiö. Vuonna 1906 valmistuneen 
jugend-talon oli suunnitellut arkkitehti Birger Federley, ja sen raken- 
nuttaja oli sama firma, joka toimi Titanicille matkalippuja myyneen White 
Star Line -varustamon agenttina Suomessa. Kyseinen laivayhtiö varusti 
matkaan myös huono-onnisen Kuru-aluksen, joka upposi lähellä Siilin- 
karia vuonna 1927 aiheuttaen Pohjoismaiden siihen asti suurimman vesi- 
liikenneonnettomuuden. Tapauksen muistomerkki sijaitsi vain kivenhei- 
ton päässä kyseisestä talosta. 

Suuret katastrofit ovat useasti koskettaneet minua, mutta milloinkaan 
ne eivät ole kohdanneet minua henkilökohtaisesti. Olen joskus jopa 
hieman huolestunut tietystä ennaltanäkemisen kyvystäni. Monet asiat, 
joihin osallistun tai joista lausun jonkin ennusteen, toteutuvat sellaisina 
kuin olen enteillyt. Esimerkiksi kesällä 1994 olin matkustamassa ystäväni 
kanssa Silja Scandinavialla Turusta Tukholmaan, kun Tukholman kapei- 
koissa vastaan tuli suurehko vitivalkoinen laiva, jonka kylkeen oli kirjoi- 
tettu varustamon nimi: Estline. Ystäväni selitti, että kyseessä oli jokin 
entinen ruotsinlaiva, joka oli myyty Viroon ja joka liikennöi nyt Tukhol- 
man ja Tallinnan välillä. Hän myös nappasi kamerallaan kuvan aluksesta. 
Minusta kyseinen laiva näytti ruumisarkulta, ja totesin hajamielisesti, 
että jonain päivänä tuo laiva on meren pohjassa. Sitten tuli syyskuun 28. 
päivä, ja ulkona satoi pahanpäiväisesti. Avasin sattumalta television, ja 
yllätyksekseni kuvaruudulle välittyi suora lähetys merellä seilaavista lai- 
voista sekä helikoptereista, jotka etsivät pinnalle jääneitä uhreja. Nähty- 

äni uponneen aluksen televisiossa tajusin soittaa ystävälleni kysyäkseni, 
oliko valokuva, jonka hän oli ottanut, tallella. Jonkin ajan kuluttua hän 
soitti minulle takaisin ja kertoi, että kyseessä oli todellakin Estonia. 
Samantapaisia asioita on sattunut minulle useasti myöhemminkin, ja olen 
alkanut uskoa, että enteisiini liittyy jotain kohtalomaista. Muutamiin 
niistä palaan tuonnempana. Joka tapauksessa kuivalla maalla sattuneita 
haaksirikkoja on myös omaan ja läheisteni elämääni mahtunut. 


He kävivät kimppuuni kaduilla 


Juha ja minä olimme homokundeja, jotka tykkäsimme itseämme nuorem- 
mista miehistä, eikä välillemme muodostunut sen kummempaa yhteyttä. 
Olimme hyviä kavereita, kuten filosofien tulee olla. Myös Juhan puoliso 
Jukka Oresto oli mainio mies. Hän oli koulutukseltaan ravintolakokki, ja 
Tampereelle muutettuaan hän oli suorittanut myös filosofian kandidaatin 
tutkinnon. Sivutoimenaan hän juonsi televisiossa Bon Appetit -ohjelma- 
sarjaa, jota kuvattiin Helsingissä ja jota MTV3 esitti. Jukan elämäntyyli 
oli hieman toisenlainen kuin Juhan. Hän oli esimerkiksi kiinnostunut 
autoista, ja hän omistikin keltaisen Mazda MX-3-urheiluauton, jolla kur- 
vaileminen olisi varmasti riittänyt tekemään kenet tahansa kateelliseksi, 
ei ainoastaan filosofian professorin. Oreston ansioihin kuului se, että 1990- 
luvun alussa hän pelasti Arctian omistaman hotelli Rosendahlin konkurs- 
silta ja onnistui palauttamaan toiminnan voitolliseksi laman aiheuttaman 
syöksykierteen partaalta. Hän saneerasi hotellin toimintoja rajusti, mikä 
herätti työntekijöissä pahennusta, eikä kulunut kauaa, kun myös hänet 
painostettiin eroamaan toimestaan. Alkon pääjohtaja ja tunnettu sosiaali- 
demokraatti Heikki Koski oli nuhdellut häntä puhelimessa, ja lopulta 
Jukka painostettiin jättämään tehtävänsä ay-poliittisista syistä. Tilanne 
oli taaskin täysin epäoikeudenmukainen ja antoi kuvaa siitä, miten homo- 
seksuaaleihin suhtaudutaan työelämässä. Sosiaalidemokraattina Koski 
itse oli yliopiston lemmikki, ja hän oli nauttinut uransa varrella kaikista 
mahdollisista suojatyöpaikoista. Hän oli toiminut sellaisen yrityksen pää- 
johtajana, jolla ei ole menekkivaikeuksia ja jolla on alallaan valtionmono- 
poli. Lisäksi hän oli kellistellyt maaherrana, ja myöhemmin hänellä oli 
tilaisuus allekirjoitella papereita myös Tampereen yliopiston kanslerina. 
Sen sijaan meillä tieteestä kiinnostuneilla, ei-vasemmistolaisilla ja itse 
itsestämme huolehtimaan joutuneilla oli paljon vaikeampaa. 

Olin muuttanut Hämeenpuisto 6:ssa sijaitsevaan osoitteeseeni vuoden 
1992 syyskuun alussa asuttuani Hallituskatu 17:ssä tasan viisi vuotta. 
Uudessa asunnossani oli kauniit kullanväriset tapetit, kaari-ikkuna, jäl- 
keenpäin rakenettu sauna sekä tammiparketti ja paneloitu keittiö. Myös 
naapurit olivat mukavia toisin kuin Hallituskadulla. Uusissa tiloissa oli 
parempi elellä, ja ainoastaan yliopistossa koetut epäoikeudenmukaisuudet 

pilasivat elämääni. Vielä asuessani Hallituskadulla oli eräs kerrosta alem- 
pana asuva kuusikymmentävuotias naishenkilö hermostunut olemassa- 
oloni vuoksi saatuaan tietää ihmissuhteideni luonteen. Koska en viettänyt 
Tampereella asuessani mitään nunnanelämää enkä myöskään asunut 
kuin hiiri pumpulissa, kyseinen alakerran akka vihasi minua niin paljon, 
että hän pohti tuttavansa kanssa rappukäytävässä, millä tavoin minut 
saisi kammettua taloyhtiöstä pois. Lopulta noiden virkkuumummujen 
keskustelu kuului kääntyvän juridiikkaan, ja heidän aiettaan karkottaa 
minut talosta varjosti vain pelko siitä, mitä tapahtuu ”jos se epäonnistuu”. 

Eivätkä he minua pois saaneetkaan pitkään aikaan. Hänen miesystä- 
vänsä, joka kävi tapailemassa häntä, oli yliopistolla toimiva talous- 
tieteilijä, ja jotain kyseisen yliopiston asenneilmapiiristä kertoi se, että 
vielä myöhemmässäkin paikassa asuessani kyseinen ukko näytti minulle 
kadulla kulkiessaan keskisormea. Muutaman kerran hän käyttäytyi myös 
avoimen aggressiivisesti ja vaihtoi liikennesäännöistä piittaamatta kadun 
toiselta puolelta omalle puolelleni muistuttamaan minua siitä, että ”ei saa 
ajaa polkupyörällä jalkakäytävällä, senkin Saatana!” Minua ja ”meitä” 
vihattiin yleisesti, ja paikoin ihmiset alkoivat käydä kimppuuni. Elin siis 
kaiken kaikkiaan samanlaisessa tilanteessa kuin kunnianarvoisa Sgren 
Kierkegaard, jonka päälle syljettiin Kööpenhaminan kaduilla, tai tohtori 
Arthur Schopenhauer, joka tönäistyään taloudenhoitajattarensa alas por- 
taita tuomittiin maksamaan korvauksia tuolle typerälle akalle tämän koko 
loppuelämän ajan. — Obit anus, abit onus! 

Tampere oli kaunis ja elämänrohkeutta toteuttamaan suosittava kau- 
punki, vaikka yliopistossa asiat menivätkin päin helvettiä. Graduni oli 
hyväksytty jo toukokuussa 1992, mutta halusin tutkintooni myös sosiaali- 
psykologian sivulaudaturin. Olin kirjoittanut aiheesta tutkielman, joka oli 
tarkastamista vaille valmis. Pragmatisti George H. Meadin symbolista 
interaktionismia käsittelevä sivuainetutkielmani hyväksyttiin marras- 
kuussa 1992, tosin syventäviin opintoihin sisältyvien kirjatenttien suo- 
rittaminen kesti tietyistä syistä yllättävän kauan, ja sain maisterinpaperit 
kansallisena veteraanipäivänä 1993. Koska maassa oli lama, saatoin 
viettää seuraavan vuoden työttömänä, mikä olikin suuri helpotus, sillä 
yliopistossa olin joutunut kokemaan kovia. Vietin lukuvuoden 1993-1994 
urheillen ja ulkosalla liikuskellen sekä kirjoittaen teostani Minän 
rakentuminen ihmistieteissä. Minulla ei tosin ollut aavistustakaan, kuka 
uuden kirjani julkaisisi. Keväällä 1994 työviranomainen alkoi painostaa 
minua ja pakotti minut työhön työllistämismäärärahalla. Lähestyin tuol- 
loin filosofian ainelaitosta, sillä kahden viranomaisen loukkuun joudut- 
tuani muutakaan mahdollisuutta ei ollut. Laitoksella oli vastassa Matti 
Sintonen, joka hoiti professorinvirkaa Veikko Rantalan ollessa edelleen 
virasta vapaa ja Leila Haaparannan matkustellessa taivaan tuulissa. 

Minut palkattiin laitokselle puoleksi vuodeksi — tosin pitkin hampain. 
Minun istuttamistani tehtävään puolsi vain se, ettei viranomainen voinut 

kieltäytyä toisen viranomaisen osoittamasta ilmaisesta määrärahasta. 
Aloin välittömästi organisoida kirjaani painettavaksi. Väriltään vaihtu- 
neen julkaisusarjan toimittajaksi oli nostettu Timo Klemola. Jätin samalla 
työni tarkastettavaksi myös käytännöllisen filosofian sivuainetutkiel- 
mana, jollaisena Sintonen suostui hyväksymään sen.” Timo puolestaan oli 
sen verran asioista perillä, että hän vei työni painoon vasta, kun 
työsuhteeni yliopistossa päättyi lokakuussa 1994. Olisihan ollut kauheaa, 
jos olisin saanut jotain valmiiksi, kun toista kauttaan istuva assistentti ei 
ollut pystynyt saamaan valmiiksi väitöskirjaansa edes koko viisivuotisen 
virkakautensa loppuun mennessä. Kirjani tuli painosta joulukuussa 1994, 
ja se myi kuin häkä. Järjestin asiasta myös pienen mainoskampanjan 
yliopiston ilmoitustauluilla. Tuohon aikaan tempaustani saattoi pitää 
1970-luvulle ominaisena lentolehtiskampanjana, tosin sisällöltään kään- 
teisessä merkityksessä. Juuri sen tapaisiin esiintymisiin me olimme feno- 
menologien keskuudessa tottuneet. Opiskelijaradikalismia yliopistojen 
käytävillä on myöhempinä vuosina luullakseni ehkäissyt se, että suurin 
osa kaikesta demonstroimisesta ja protestoimisesta on siirtynyt Inter- 
netiin. Mutta tuolloin nettiä ei ollut olemassa alkeellista sähköposti- 
verkkoa lukuun ottamatta. 


Raaka-Rantalan sandaali potkaisi taas 


Palattuani yliopistolle syyslukukaudeksi 1994 sattui harvinainen tapaus. 
Juuri, kun kanslistit olivat vaatimassa minulta laitoksen avaimia kahden 
henkilön lähetystön turvin pois, tuli tieto, että Tampereen yliopiston 
tukisäätiö oli myöntänyt minulle kuuden kuukauden apurahan alku- 
vuodeksi 1995. Näiden kuukausipalkattujen sihteerien ja tiedehallinnon 
kanslistien naamalta saattoi lukea heidän ajatuksensa: oliko oikein, että 
homoa oli päästetty noinkaan pitkälle elämässä ja että kyllä on ihan 
perusteltua, että moinen sodomiitti ja pyhien perhearvojen rikkoja, nuori- 
son viettelijä ja tuhattaituri karkotetaan yliopistosta. Laitoksen henkilö- 
kunta olisi luultavasti maksanut mitä vain päästäkseen minusta eroon, 
mutta myönnettyyn apurahaan liittyy yliopistoissa valitettavasti jäämi- 
nen. Olinkin tehnyt sen verran työtä, että en välttämättä halunnut lähteä 
ennen kuin olin saanut pyrkimyksilleni edes pikkirikkisen myötätuntoa. 
Kyseinen apuraha perustui tietenkin vain näennäiseen sitoutumiseeni 
laitoksen tiedepoliittiseen linjaan. Olin kirjoittanut käytännöllisen filo- 
sofian sivuainetutkielmaani pohjautuvan englanninkielisen tutkimus- 
suunnitelman koskien pragmatismia ja George H. Meadin symbolista 
interaktionismia. Pragmatismista, naturalismista ja sosiaalidemokraatti- 
sesta kollektivismista kirjoittaminen näytti olevan yliopistossa selvää 
rahaa, ja stipendi mahdollisti työskentelyni tammikuusta 1995 kesäkuun 
loppuun 1995. Aloin heti täydentää teostani lisensiaattityöksi. Apurahaa 

suosittaneet eivät olleet ilmeisesti arvanneet, mitä aion kyseisistä aiheista 
sanoa. Olin todennäköisesti saanut Tampereen yliopiston myöntämän 
apurahan vain, koska hakemukseni ja tutkimussuunnitelmani olivat niin 
vedenpitäviä, ettei minulle voitu enää millään ilveellä olla myöntämättä 
tutkimustukea. Tosiasiassa kyseessä ei ollut sen enempää lohdutus kuin 
suosionosoituskaan saati mikään oikeudenmukainen leiviskä vaan minimi, 
jota vähempää ei olisi voitu missään oloissa myöntää. Esimerkiksi Vesa 
Jaaksille suotiin kokovuotinen apuraha eli 72 000 markkaa vuoden 1994 
jaossa, vaikka hän oli saanut gradustaan heikomman arvosanan, eikä hän 
ei ole onnistunut tähänkään päivään mennessä väittelemään tohtoriksi. 
Sama pätee Mika Kiikeriin, jolla tukittiin assistentinvirka: hänkään ei ole 
pystynyt saamaan valmiiksi edes väitöskirjaansa. 

Olin vuoden 1994 keväällä pyytänyt Juha Vartoa laatimaan minulle 
lausunnon teokseni Minän rakentuminen ihmistieteissä julkaisemista var- 
ten, ja Juha ystävällisesti kirjoittikin minulle suosituksen Yliopistopainoa, 
Atenaa, Gaudeamusta ja Vastapainoa varten. Lähetin työni kaikkiin 
muihin paitsi Vastapainoon. Äärivasemmistolaisena kustantamona se ei 
olisi varmasti julkaissut teostani, jossa tehtiin selvää jälkeä niin kommu- 
nismin kuin marxilaisen tiedekäsityksenkin tuottamasta kurjuudesta. 
Ensimmäisenä yhteyttä otettiin jyväskyläläisestä Atenasta, jonka kus- 
tannuspäällikkö ilmoitti olevansa kiinnostunut kirjan julkaisemisesta. 
Koska yhteydenotto tuli kustantajien tavan mukaan myöhässä, olin 
tietenkin jo ehtinyt saattaa työni julkaistavaksi yliopiston laitossarjassa. 
Pidin kuitenkin signaalista, joka Atenan taholta annettiin. Kustannus- 
pitänyt sitä ”harkitsemisen arvoisena”. Kun Minän rakentuminen ihmis- 
tieteissä vihdoin tuli painosta, minulle soitti myös Yliopistopainon kustan- 
nuspäällikkö Sirkka Stolt, joka oli kiinnostunut julkaisemaan teokseni 
ohjelmassaan. Helsingissä sitä oli lukenut muuan anonyymi referee, joka 
Varton lausuntoon yhtyen oli suosittanut työtä painettavaksi. Vaikka työ 
olikin jo ehditty julkaista laitossarjassa, Stolt vakuutti Yliopistopainon 
olevan edelleen kiinnostunut sen julkaisemisesta. Niinpä päädyimme 
siihen, että työ julkaistaan, ja sain myös kutsun tulla Helsinkiin keskus- 
telemaan asiasta tarkemmin. 

Myönteinen suhtautuminen kirjaani loi pohjan sille, että aloin työstää 
sitä lisensiaatintutkimukseksi. Täydennyksillä ja täsmennyksillä varus- 
tettuna toimitinkin sen alkukeväästä 1995 taloudellis-hallinnolliseen tie- 
dekuntaan tarkastettavaksi saatuani Rantalalta asianmukaisen suostu- 
muksen. Merkkinä suostumuksesta oli se, että samalla hän kirjoitti 
minulle loppumerkinnät jatko-opintojeni kirjallisuuskuulusteluista ja 
seminaareista, jotka olin istunut kuluneiden lukukausien aikana. Hänen 
mielestään tekstini ”täytyi olla hyvää”, koska gradunikin oli kuulemma 
ollut kelpo työtä ja kynästäni lähti vain erinomaisia tekstejä. Timo Klemo- 
la oli paikalla Rantalan jaellessa kyseisiä suosittavia lauseita, ja niinpä 

laitoksen assistentti saattoi tuntea asemansa ja virkansa jälleen hieman 
uhatuksi. Kumpikaan heistä ei tosin arvannut, että Rantala joutuisi myös 
lunastamaan sanansa. 

Tuttuun tapaansa Rantala määräsi lisensiaattityöni tarkastajaksi 
itsensä, ja kysymys kuului vain, kuka toimisi toisena tarkastajana. Juha 
Varto olisi hänen puolestaan auttamattomasti pois luettu. Koska Kari E. 
Turunen oli väläyttänyt myönteistä kantaa Atenalle, arvelin, että hän 
voisi suostua tehtävään. Niinpä Veikko Rantala antoi omaan oudoksutta- 
vaan tapaansa minulle tehtäväksi tiedustella tarkastajaksi häntä. Soitin- 
kin hänelle, ja puhelimitse hän lupautui tehtävään kuultuaan, että asialle 
oli Rantalan suostumus. Tiedekunnasta työ matkasi kohti Jyväskylää. 

Eräänä toukokuisena päivänä, jolloin osallistuin filosofian ainelaitok- 
sella järjestettyyn seminaariin, Veikko Rantala oli poikkeuksellisen 
ahdistuneen ja vaivautuneen näköinen, ikään kuin hänellä olisi ollut 
tunnollaan jotain. Hän ei kuitenkaan sanonut, mikä häntä vaivasi. Parin 
päivän päästä ollessani kotona puhelimeni soi. Siellä oli ”Veikko Rantala 
Helsingistä päivää”. ”Tämä teksti on ongelmallinen”, alkoi hänen asiansa. 
Pian ilmeni, mitä hän tarkoitti. Hänen asiansa oli se, että ”Turunen on 
ilmoittanut, ettei hän puolla työtä”. Käytännössä asia oli niin, että Rantala 
itse ei työhöni tutustuttuaan puoltanut sen hyväksymistä. Professori 
ilmoitti, että mikäli työ jää tiedekuntaan, hän ei tue sitä. Tämä tarkoitti, 
että hän painosti minua hakemaan tutkimukseni pois tiedekunnasta. 
Paradoksaalista oli, miksi tarkastustilaisuus seuraavana päivänä kuiten- 
kin järjestettäisiin: ”Turunen on nimittäin tulossa Tampereelle.” 

Saapuessani yliopistolle seuraavana päivänä 22.5.1995 liput oli las- 
kettu jostain syystä puolitankoon päärakennuksen edessä. Kävellessäni 
kohti yliopistoa näin Veikko Rantalan tähyilevän länteen päin avautu- 
vasta ikkunasta, olisinko lähestymässä taloa määräaikaan mennessä, vai 
olinko tehnyt itsemurhan. Syytä suruliputukseen en vieläkään tiedä; 
kenties se oli vain sattuman satoa, kohtalon oikku tai ”huonoa onnea”. 
Hengissä olostani ilahtuneena Rantala neuvoi minua noutamaan työni 
pois tiedekunnan kansliasta ja kertomaan syyksi sen, että sitä ”muu- 
tettaisiin”. Tosiasiassa lausuin tiedekuntasihteeri Eira Parikalle jotain 
aivan muuta — muistaakseni totuuden professori Rantalan vallankäytöstä. 
Oli tietenkin naiivia taipua Rantalan painostukseen, mutta käytännössä 
muuta ei ollut tehtävissä, sillä hän oli tiedekunnan nimeämä toinen 
tarkastaja. Hänen menettelynsä oli halveksuttava ja epäoikeudenmukai- 
nen. Keppihevosena käytettiin ”Turusen kantaa”, joka — kuten pian kävi 
ilmi — oli ollut vielä avoin ja varautunut ottamaan huomioon myös tar- 
kastusmenettelyssä esille tulevan informaation. 

Käytännössä tapahtui niin, että Rantala pakotti minut noutamaan työ- 
ni pois tarkastusprosessista ennen tarkastustilaisuutta estäen työn julki- 
sen ja avoimen tarkastamisen sekä käsittelyn tiedekuntaelimissä. Tavan- 
omaisen tarkastuksen sijasta tutkimustani käsiteltiin Rantalan virkahuo- 


107 


neessa suljettujen ovien takana työn ennalta sovittuna tarkastuspäivänä. 
Paikalle saapunut Turunen oli hämmästynyt tavatessaan minut (me 
emme tunteneet ennestään toisiamme). Hänen hölmistyneisyytensä saat- 
toi johtua siitä, ettei hän ollutkaan kohdannut minussa sellaista Pirua, 
jollaiseksi Rantalan oli täytynyt minua hänelle mainostaa. Keskustelles- 
samme aiheesta puolustin työtäni hyvin, ja käänsin kumoon sekä hänen 
että Rantalan tekemät huomautukset, jotka olivat pelkästään irrallisia 
eivätkä liittyneet mitenkään tutkimuksen pääkysymyksiin. Lopulta Tu- 
runen alkoi osoittaa myötämielisyyden merkkejä tutkimustani kohtaan ja 
mainitsi sen hyödyntävän ranskalaisen postmodernismin tyylikeinoja 
mutta olevan kannanotoissaan konservatiivisempi. Näytti siis siltä, että 
hän olisi ollut suostuvainen puoltamaan työtä, mikäli en olisi Rantalan 
pakottamana taipunut noutamaan sitä pois tarkastusprosessista. Mutta 
juuri tähän Rantala oli pyrkinyt: työ oli haettava pois tiedekunnasta, jottei 
kävisi niin, että se hänen tahtonsa vastaisesti hyväksytään. Näin toimi 
siis vilppi-Veikko. Paheksuttavaa asiassa on, ettei työni saanut koskaan 
asianmukaista käsittelyä tarkastusprosessissa, vaan prosessi katkaistiin 
henkistä väkivaltaa edustavalla tavalla. 

Se, että Rantala asettui vastustamaan minua, ei ollut tietenkään 
sisällöllisenä eikä ideologisena valintana mikään ihme. Simone Weilin 
filosofiaa käsittelevän graduni hän oli voinut vielä hyväksyä; olihan 
kyseessä melko harmiton ajattelija ja vieläpä nainen. Mutta uudessa 
vastailmestyneessä kirjassani olin tehnyt filosofian tilasta yleisanalyysia, 
jota kutsuin metafilosofiaksi: filosofiaksi filosofiasta itsestään. Olin kirjoit- 
tanut muun muassa niin, että filosofista ihmistutkimusta ovat hallinneet 
analyyttinen filosofia, marxismi ja postmodernismi. Siinä, missä ana- 
lyyttinen kielifilosofia on laiminlyönyt filosofista ihmistutkimusta kes- 
kittymällä kielen analyysiin ja yleiseen tieteenfilosofiaan, ovat viimeksi 
mainitut korostaneet rakenteiden ylivertaisuutta suhteessa inhimilliseen 
minuuteen. Ne ovat mainostaneet subjektin katoamista ja minuuden 
näkemistä erilaisissa rooleissa. Tieteellisen objektivismin vaatimukseen 
tukeutuen nämä näkökannat ovat voineet suostutella tiedon ja merki- 
tysten subjektiivisuuden tunnustavat filosofiat puolustelukannalle. Tulok- 
sena tällaisesta yltiöobjektivistisesta ajattelusta on ollut, että niin tiede 
kuin filosofiakin ovat olleet vaarassa muuttua pelkäksi normatiiviseksi 
kysymykseksi siitä, mitä ne saavat olla tai minkälaista niiden pitäisi olla. 
Negatiivisella ja pelkkään purkutyöhön keskittyvällä perusasennoitumi- 
sella tuhotaan kuitenkin kaiken viisauden perusta: tiedon vuorovaiku- 
tuksellinen alkuperä, kulttuurimerkitysten moniarvoinen tulkitseminen ja 
”väärinymmärtämisen” kautta syntyvä uusien asioiden oivaltaminen. 
Etiikan kannalta vaikeus koskee sitä, kuinka sovittaa yhteen tieteiden ja 
elämismaailman välille repeytynyt kuilu. Jos eettisiä kysymyksiä käsi- 
tellään aina vain yhteisölliseltä, yhteiskunnalliselta tai elämää objektivoi- 
valta kannalta, katoaa peruste, miksi yhteisiä asioita on olemassa. 

Kuitenkin eettiset ratkaisut voivat perustua vain tietoisten yksilöiden 
valinnoille, ja tässä mielessä jokainen ihminen on oman elämänsä 
filosofi.100 Nämä toteamukset saivat Rantalan raivoihinsa, ja käytännössä 
hän osoitti omalla asennoitumisellaan sen, kuinka oikeassa olin ollut. 

Oli selvää, että edellä sanotun vuoksi Rantalan virkahuoneeseen olisi 
pitänyt kantaa laatikoittain närästyslääkettä. Olinhan arvostellut ana- 
lyyttisen filosofian, marxismin ja eksistenssifilosofian kolmikannasta 
nimenomaan analyyttista filosofiaa ja marxismia. Turusen mielestä kysei- 
nen asiantila ei ollut lainkaan paha, sillä hän oli Wileniuksen oppilaana ja 
Rudolf Steinerin kasvatusfilosofiasta väitelleenä edustanut myös eksis- 
tenssifilosofista ajattelua. Koska eksistenssifilosofisen ihmiskäsityksen 
puolesta esittämäni argumentit olivat sinänsä vastaansanomattomia, 
Rantala koetti puuttua myös siihen arvosteluun, jota olin suunnannut 
analyyttisen filosofian taustalla olevaa empirismiä ja positivismia vastaan. 
Esimerkkinä Rantalan panettelevasta suhtautumisesta on seuraava 
yksityiskohta: hän esitti tutkimustani kohtaan muun muassa sen vakavan 
mutta tylsämielisen syytöksen, että työni sivulla 151 siteeraamaani Rudolf 
Carnapin tekstiä ei lainkaan esiintyisi viittamassani Carnapin teoksessa. 
Väitteessään Rantala tukeutui erääseen Carnapin teoksesta valokopioi- 
maansa sivuun, josta tuota kohtaa ei todellakaan löytynyt. Jälkeenpäin 
huomasin, että Rantalan ”todistusaineistona” käyttämä kohta olikin koko- 
naan eri teoksesta kuin tutkimuksessani siteeraama tekstikatkelma, joka 
on täysin oikea ja löytyy Carnapin teoksen Logische Syntax der Sprache 
(1934) sivulta 45. Sen sijaan Rantalan esittämä vastaväite perustui hänen 
omaan huolimattomuuteensa, jonka mukaisesti hän oli sekoittanut 
Carnapin edellä mainitun teoksen erääseen hänen toiseen teokseensa, Der 
Logische Aufbau der Weltiin (1928)! Suuri osa muustakin Rantalan esittä- 
mästä ”kritiikistä” noudatteli yhtä omituista ja sekavaa linjaa. 

Aivan siitä riippumatta, mitä on ajateltava edellä mainitsemastani 
todistelusta sinänsä, joka tapauksessa paheksuntaa Rantalan käytöksessä 
herättää se, että logiikan professorin asemassa oleva henkilö ei tunnis- 
tanut viittaamaani Carnapin toleranssiprinsiippiä, joka on sentään logii- 
kan historian ydinaineksia, vaan väitti, ettei sitä Carnapin teoksessa 
ollenkaan olisi. Tuonkaltaiset töppäilyt olivat Rantalan oman kompetens- 
sin kannalta paljastavia, ja sikäli kuin ne olivat tulleet viime vuosien 
aikana tapahtuneiden muiden virhearviointien jatkeiksi, ne saattoivat 
Rantalan toiminnan äärimmäisen kyseenalaiseen valoon. Tämä tarkoittaa, 
ettei Rantala nauttinut opiskelijoiden, tutkijoiden eikä kollegojensa suu- 
ren enemmistön keskuudessa sellaista luottamusta, jota opintojen ja 
tutkimusten asianmukaisen käsittelyn vaatimus olisi edellyttänyt. Lisäksi 
hänellä ei olisi ollut oikeutta käyttää virka-asemaansa vääristelyyn, ta- 
pahtuipa se sitten tahattomasti tai tahallisesti. 

Rantalan esittämissä kommenteissa hämmästystä herätti myös se, että 
hän arvotti osan tekemistäni tulkinnoista ”tendenssimäiseksi ja perustele- 

mattomaksi argumentaatioksi”. Tähän asiaan liittyvä näkemysero kuvas- 
taa vain filosofiakäsitystemme erilaisuutta: Rantalan mielipiteiden kautta 
paljastuu hänen oman tiedekäsityksensä tendenssimäisyys ja kapea- 
alaisuus. Sanat ”tendenssimäinen” ja ”perustelematon” näyttävätkin ole- 
van nykyajan analyyttisten filosofien nimityksiä sille, mitä ennen kutsut- 
tiin metafysiikaksi. Analyyttisten kielifilosofien mukaan filosofit eivät 
saisi puhua maailmasta mitään. Tällaisesta rajoittamisesta seuraa, että 
filosofia on vaarassa muuttua normatiiviseksi kysymykseksi, mitä saa, 
pitää tai ei saa tutkia. Se taas ei voi olla kenenkään filosofin tai tieteen- 
harjoittajan toive. 

Painotettakoon, että olin tiedepolitiikkaa arvostellessani ollut mahdolli- 
simman sveitsiläinen. Mutta samalla tavoin ”puolueettomana” esiinty- 
mään pyrkineen professorin omat poliittiset värit alkoivat tulla esiin. 
Rantala, jota hänen vaikeasti seurattavan ilmaisunsa johdosta pidettiin 
eräänlaisena ”filosofian Mauno Koivistona”, paheksui muun muassa sitä, 
että esitin tekstissäni kritiikkiä akateemista vasemmistoa kohtaan, vaik- 
ka olin ”arvostellut myös oikeistolaisia ajattelutapoja”. Tätä näennäistä 
ristiriitaa enemmän hän valitteli kuitenkin sitä, että vastasin arvostele- 
vani nimenomaan elämäntapaporvarillisuutta, joka on tyypillistä sovit- 
televalle ja itseä toiseuden näkökulmasta havainnoimaan pyrkivälle 
demarifilosofialle, mutta en suinkaan poliittista oikeistolaisuutta tai 
liberalismia. ”Mitä eroa niillä muka on?”, vastasi Rantala punaisessa villa- 
paidassaan. Päädyttyään pitämään minua jonkinlaisena ”yksilöllisyyden 
puolustajana” hän onnistui sokaisemaan itsensä siltä keskeiseltä väit- 
teeltäni, että yksilöllisyys ja yhteisöllisyys ovat toistensa käsitteellisiä 
tuotoksia. Koko asetelman yli voitaisiin päästä, jos ymmärrettäisiin hylätä 
objektivistinen, omaa minuutta ”ulkoa päin” havainnoiva asenne. Mikäli 
yhteiskuntaakaan ei oleteta ontologisesti olemassaolevaksi, eivät ihmisenä 
oleminen ja siihen liittyvät subjektiiviset merkitykset erotu ”yksilöllisiksi”. 
Ne ovat kerta kaikkiaan pysyvä osa elämäämme. Subjektivismi muodostaa 
siis objektiivisen lähtökohdan ihmiselle itselleen, ja tämä ratkaisee myös 
niin sanotun perustan ongelman osoittaen sen pelkäksi näennäisongel- 
maksi. Tämän ajatukseni Rantala olisi varmasti onnistunut hautaamaan 
työni vieläkin huterammalla lukemisella, mutta myös kaiken vaivan- 
näkönsä jälkeen hän oli tieteenfilosofian keskeisistä puheenaiheista pi- 
halla kuin keväisen auringonvalon sulattama lumiukko, josta jäi muistoksi 
vain hattu, hammashiilet ja porkkana. 

Entä sitten tutkimukseni kieli, suomi? Rantalan peräänkuuluttama 
”kansainvälisyyden” ihanne oli analyyttisten filosofien ase, johon he 
turvautuivat aina silloin, kun heidän oli tarpeen perustella omaa aikaan- 
saamattomuuttaan kotimaassa. Mutta kun oli tarpeen tukea heidän omien 
oppilaidensa tieteellistä uraa yliopistossa, kansainvälisistä arvostelu- 
periaatteista oltiin valmiita tinkimään. Myös tapa, jolla Rantala ja hänen 
hengenheimolaisensa arvottivat edustamani tutkimusaiheet omia mate- 

maattisia aiheitaan ”yvähemmän vaativiksi”, kertoi omaa kieltään asentei- 
den ja henkilökohtaisten mieltymysten osuudesta. Pois haluttiin ajaa suo- 
malaisen nykyfilosofian lupaavimmat tähdet, kuten Juha Varto ja hieman 
myöhemmin Esa Saarinen, Pekka Himanen ja Heidi Liehu. 

Valittaminen oli tietenkin turhaa, paitsi varoitukseksi muille ihmisille. 
Työtäni ei käsitelty prosessissa. Sitä ei ollut myöskään hylätty. Aino- 
astaan oli pahoinpidelty minua. Kesä oli kuitenkin koittanut, ja asiaan oli 
mahdotonta saada korjausta. Minulle tapaus oli lopullinen lähtölaukaus 
Tampereen yliopistosta. Henkinen väkivalta, joka aiemmin kohdistui Var- 
toon, oli nyt kohdistettu minuun. Toisinajattelijalle kävi taaskin ovi. Kun 
olin vuotta aiemmin ilmoittanut Rantalalle, että aion valmistaa lisensi- 
aattityöni G. H. Meadin pragmatismista, hän oli iloinnut siitä käyttäen 
ilmaisua, ”vai olet pystynyt vaihtamaan”, ikään kuin vaihtaminen 
eksistenssifilosofioiden piiristä analyyttisen filosofian leiriin olisi ollut 
jotenkin suotavaa — tai siirtyminen filosofisten puolueiden välillä vaatisi 
ylipäänsä sellaista ponnistusta, jota Rantalan käyttämä termi ”pystynyt” 
kuvastaa. Ilmaisun takaa oli mahdollista lukea analyyttisten systeemi- 
filosofien toive siitä, että minustakin olisi tullut tavallinen lätkää pelaava 
hetero, joka kannattaa valtakulttuurien elämäntapaan ja arvomaailmaan 
identifioituvaa naturalistista ja pragmatistista filosofiaa. Sen sijaan 
Rantala ei näköjään pystynyt ymmärtämään, mitä oikeastaan sanoin 
pragmatismia arvostellessani. Hän ei osannut lukea sen enempää riveiltä 
kuin rivien väleistäkään. 

Esimerkin Rantalan tulkintataidoista tarjoaa paheksunta, jota hän 
osoitti erästä muotoiluani kohtaan. Olin käyttänyt tekstissäni parafraasia 
”minä, joka murhasin äitini, poltin kamaa ja kurvasin Mersulla” luon- 
nehtiessani vieraantuneen tietoisuuden toimintaa modernissa yhteiskun- 
nassa.101 Ja nyt tämä hyväkäs kysyi valittavaa sävyä äänessään ”kuka 
niin tekee?” Sen, että Rantala ei ollut tehtäviensä tasalla, paljastaa 
tosiasia, ettei hän tunnistanut lauseeni viittaavan Michel Foucault'n 
kuuluisaan kirjoitukseen ”Minä Pierre Riviere, murhattuani äitini, siskoni 
ja veljeni” (alkut. Moi, Pierre Riviere, ayant egorg6 ma mere, ma seur et 
mon frere).102 Rantala oli siis filosofi, joka ei todellakaan ”tiennyt mitään”, 
mutta tähän asiaan liittyvä tahattomuus kertoo, ettei se riitä tekemään 
hänestä uutta Sokratesta. Myös kirjoitukseni Platonista — tuosta filosofien 
kruunaamattomasta homokuninkaasta — edusti Rantalan mielestä ”väärin 
ymmärrettyä Platonia”. 

Kari E. Turunen hyvästeli minut kohteliaasti ja lähti astelemaan kohti 
Jyväskylän-junaa. Viimeisiksi sanoikseen hän ilmaisi huolestuneisuutensa 
siitä, että työ oli pitänyt hakea pois kansliasta. Totesin menettelyn olevan 
aivan tuttua ja että ”on sitä pahempiakin päiviä nähty”, niin kuin oli. 
Rantalan pehmitettyä Turusen ja saatettua hänet ulos laitokselta hän 
alkoi kiusata minua toteamalla, että ”mitä sinulle oikein on tapahtunut”. 
Näköjään Rantala oli totaalisen pihalla siitä, mitä hänen oma toimintansa 

oli saanut aikaan! Sitten hän suositti minua jatkamaan tutkimuksiani 
Simone Weilistä, joka hänen mukaansa oli myös ”hyvin kaunis nainen”. 
Olin tutkinut aihetta lähinnä platonisen mystiikan eräänä edustajana, ja 
Weilin omat ajattelutavat eivät ehkä loppujen lopuksi sopineet minulle 
kovin hyvin. Asialla olivat jälleen heterot, jotka koettivat ”ohjata” minua. 
Entä mitä mieltä olin Kari E. Turusesta? Minusta hänen kasvatus- 
filosofiansa oli melko sovinnaista ja perheen ideologialla silattua, häneltä 
puuttui kantaa ottava terävyys, ja tiedepoliittisen vallan kritisointia väl- 
tellessään hän oli vähän nössö. 

Oli toukokuun loppu, ja apurahani oli enää kuukauden voimassa. Pois- 
tuin yliopiston päätalon viereen rakennetusta hienosta kiinteistöstä, joka 
oli avannut ovensa vain vuotta aiemmin ja jossa filosofian laitos sijaitsi. 
Juha Vartolla tähän uuteen lukaaliin ei ollut asiaa, ja nyt ovi kolahti myös 
minulle. Kävin saman päivän iltana laitoksella viimeisen kerran. Talon 
tyhjennyttyä ihmisistä kannoin huoneeni henkilökohtaisen sisustuksen 
roskiin, tyhjensin pöytälaatikot omista tavaroistani ja poistuin laitokselta 
lopullisesti. Takaisin en ole sen jälkeen mennyt, koskaan. 


Rehabilitointi 


Hyvien pukeutumissääntöjen mukaan sandaalien kanssa ei käytetä suk- 
kaa, mutta Veikko Rantala käytti. Hänen sandaalinsa potki usein ja 
aiheutti myös skandaaleita. Kun virkoihin valitaan henkilöitä, joilla ei ole 
tyylitajua, he täyttävät laitoksen muutkin virat samanlaisilla tyypeillä 
kuin he itse. Näin kelvottoman kirjoittamisen kierre pääsee alkuun, ja 
alkuun päästyään se jatkuu. Niinpä laitokselle pesiytyi ennen pitkää 
heppuja, joiden habitus oli kokonaisuudessaan retuperällä. Sen sijaan 
mannereurooppalaisessa filosofiaperinteessä pukeutumisen, käytöksen ja 
ihmissuhdetaitojen merkitystä ei pidetä pinnallisuuden tunnusmerkkeinä, 
vaan filosofia koetaan velvoittavaksi ulkoasua myöten. Jos sivistys jossain 
näkyy, niin käyttäytymisessä. Esimerkiksi Ranskan yliopistoissa profes- 
sorinvirkaan valikoituu luonnostaan ihmisiä, joilla on hyvää makua, eikä 
siellä jouduta kantamaan huolta esimerkiksi sellaisesta Suomessa tär- 
keänä pidetystä kysymyksestä, kuten mikä on filosofiaa ja mikä vähä- 
arvoisempana pidettyä ”esseistiikkaa”. Ranskassa filosofia ja esseistiikka 
katsotaan yhteenkuuluviksi niin, että koko jaottelua pidettäisiin pauka- 
päiden keksintönä. 

Rantalan laitettua päätepisteen uralleni asuin Tampereella vielä lähes 
vuoden nauttien kesästä ja kaupungista, jonka vain yliopisto pilasi. Olin 
tutustunut useisiin mukaviin homokundeihin ja tapailin heitä paikalli- 
sessa homoravintolassa Mixeissä, joka oli avannut ovensa vuonna 1993 ja 
joka edelleenkin on Suomen vanhin toiminnassa oleva homobaari. Tuona 
kesänä sain myös paljon lisää ystäviä. Cooleinta oli tuohon aikaan sie- 

maista lasillinen jäillä viilennettyä maitoa homobaarin terassilla. 

Elämä diskriminoituna homoseksuaalina on opettanut minulle sen, että 
vääryydet harvoin jäävät salaisuuksiksi. Totuudella on taipumus paljas- 
tua, ja oikeudella on pyrkimys toteutua. Vaikka professorit olivat onnistu- 
neet kamppailemaan meitä vastaan, aikaa myöten heillä ei olisi muuta 
mahdollisuutta kuin hävitä. Selvää oli, että Rantalan jakaman viha- 
mielisen informaation perusteella Atena-kustantamosta ei otettu enää 
yhteyttä. Yliopistopaino oli kuitenkin tehnyt kirjastani jo myönteisen 
julkaisupäätöksen. Teoksen tulo painosta syksyllä 1995 oli iloinen tapaus 
ja merkitsi minulle voittoa Rantalasta. En tavannut häntä henkilökohtai- 
sesti enää koskaan, mutta valmistin teoksestani A4-kokoisia mainoksia, 
joihin kiinnitin kirjani kansikuvan ja tekstin: ”Raaka-Rantalan sandaali 
potkaisi taas: minkä vilppi-Veikko hylkää, sen Helsingin yliopisto painaa!” 
Näitä julisteita levitin yliopiston ilmoitustauluille, ja tiedon asian perille- 
menosta saatoin lukea esimerkiksi dekaanina toimineen Seppo Laakson 
kasvoilta nähdessäni hänet Hämeenkadulla. Kyseessä oli alkuperäisen 
pääaineeni eli julkisoikeuden professori, ja ehkä juuri tässä kulminoitui 
kiinnostukseni oikeudenmukaisuuteen yleensä. 

En jäänyt myöskään muissa suhteissa hiljaiseksi. Syksyllä 1995 lähetin 
tiedekunnalle nootin, jossa selostin asioiden kulkua ja kerroin olevani 
valmis milloin tahansa keskustelemaan avoimesti kirjastani ja tieteel- 
listen töiden tarkastusperiaatteista. Samalla esitin toiveen, että yliopisto 
ratkaisisi filosofian oppiaineeseen liittyvän ongelman siirtämällä koko lai- 
toksen humanistiseen tai yhteiskuntatieteelliseen tiedekuntaan ja vapaut- 
tamalla professori Rantalan virkatehtävistään niin pian kuin mahdollista. 
Esitin myös, että yliopisto kutsuisi uudeksi professoriksi Esa Saarisen tai 
Juha Varton, koska muutoin se joutuisi kestämään hullua menoa seu- 
raavat kolmekymmentä vuotta. Lisäsin, että tiedän kyseenalaistavani 
paljon, mutta niinpä oli Rantalakin lähtenyt tielle, jolta ei ollut paluuta. 
Filosofian laitoksella vallitsivat Hullut Päivät joka päivä. 

Puolustusreaktiostani kimmastuneena Rantala päätti hakea jatkoaikaa 
ja istui oppituolillaan 65-vuotiaaksi eli vuoteen 1998, jonka jälkeen virka- 
suksessiota jatkoi Leila Haaparanta Rantalan juonitteleman kutsumis- 
menettelyn tuloksena. Virka ei siis tullut hetkeksikään avoimeksi. Teok- 
seni ilmestyminen Yliopistopainon julkaisuohjelmassa oli kuitenkin joh- 
tanut Rantalan epäilemään omia motiivejaan, ja hyödyn tapauksesta 
korjasivat edellä mainitulla tavoin Jyri Puhakainen, Aki Huhtinen ja Veli- 
Matti Värri, jotka Rantalan epävarmuutta hyväkseen käyttäen saivat 
hyväksytyiksi omat väitöskirjansa. Rantalalle ainoa keino pitää asioita 
hanskassaan oli pidättää ne itselleen. Johtaa hän ei osannut, ja luotta- 
mista ei olisi ollut enää muihin kuin hänen pahimpaan viholliseensa eli 
Vartoon, jolla oli ennustettava ja järkähtämätön kanta kaikkeen. Hän oli 
siis ainoa ihminen, joka oli jäljellä. 

Lisensiaattityöni käsittelemättä jättämistä seuranneena liennytyksen 

kautena Varton sallittiin toimia Aki Huhtisen vastaväittäjänä, mihin 
tehtävään hän suostui. Lisäksi Varto toimi Veli-Matti Värrin väitöskirjan 
tarkastajana. Tämä osoittaa, minkälainen vaikutus Rantalan käsiin räjäh- 
täneellä pommilla oli. Hän oli ollut väärässä. Toisaalta Rantalan myönny- 
tykset muita kohtaan olivat ”ymmärrettäviä”; olihan Puhakainen reipas 
heteroseksuaalinen urheilija, joka oli pelannut ammatikseen jalkapalloa 
Ilveksessä. Häntä siis sopi tukea. Huhtinen puolestaan oli toiselta koulu- 
tukseltaan kadettiupseeri ja sotilasarvoltaan yliluutnantti, ja hän oli 
pelannut jääkiekkoa nuorten suomenmestaruustasolla. Värri taas oli 
sovinnainen ja mukautuvansävyinen kasvatustieteilijä, joka toimi opetta- 
jana ja oli varmimmaksi vakuudeksi naimisissa hänkin. He olivat siis 
kihlasormuksella rengastettuja heteroita, joten heidät ja heidän työnsä 
hyväksyttiin. 

Kevään 1995 jälkeen en toiminut enää Tampereen yliopiston piirissä, 
eivätkä Puhakaisen, Huhtisen ja Värrin tapaukset liioin ilahduttaneet 
minua. Ei ollut kavereiksi heistäkään. Valmistauduin jättämään Tampe- 
reen taakseni pysyvästi, mutta sitä ennen vietin kaupungissa vielä talven 
1995—1996. Tein maastopyörälläni retkiä lähiympäristöön tutustuen paik- 
koihin, joissa en ollut koskaan käynyt. Joka kesä olin nähnyt maantiellä 
vähintään yhden elävän kyykäärmeen, vähän niin kuin Jim Morrison 
intiaanin, mutta prosessin päätyttyä Tampereen yliopistossa oli asfaltilla 
näkemäni käärmekin kuollut. 

Annus horribilis oli ohi, ja ehkä myös painajaiset päättyisivät joskus. 
Olin käyttänyt mahdollisuuteni Tampereella loppuun. Jo alun perin olin 
vältellyt sitoutumasta kaupunkiin liiaksi, koska arvelin sen pysäyttävän 
ja lannistavan minut. Ainoa tie veisi Helsinkiin, ja Tampereen olin valmis- 
tautunut jättämään kaipausta tuntematta. Talven aikana kirjoitin val- 
miiksi Simone Weilin filosofiaa käsittelevän tutkimukseni. Paiskin kovasti 
töitä syksyn 1995 aikana ja tein aineistonkeruumatkoja muun muassa 
Helsingin, Turun ja eräiden lähiulkomaiden kirjastoihin. 

Esittelin käsikirjoitukseni helmikuussa 1996 Juha Vartolle, joka oli 
saanut tutkimusjohtajan viran Helsingin ja Vantaan ammattikorkea- 
koulun yhteydessä toimivasta Mercuria Business Schoolista. Juhan pereh- 
dyttyä työhöni tapasimme Tampereen pääkirjasto Metson kafeteriassa. 
koski vain sitä, minne sen kanssa pitäisi mennä. Minulle oli jo vuonna 
1988 myönnetty Helsingin yliopiston humanistisen tiedekunnan opinto- 
kirja ja opiskeluoikeus teoreettiseen filosofiaan. Olin vieläpä pitänyt opis- 
keluoikeuteni koko ajan voimassa vieraillessani Helsingissä säännöllisesti. 
Niinpä Juha päätti laatia minua varten suosituksen ja saatekirjeen Ilkka 
Niiniluodolle. Siirtymiseni Helsinkiin oli sinetöity, ja sitä vauhditti sa- 
mana keväänä taloyhtiössämme alkanut julkisivuremontti. Se merkitsi, 
että aamuni alkoivat porakoneen soitolla, ja kesää myöten ne olisivat 
päättyneet rapaan ja sementtiin. Kiitos, mutta ei kiitos. 

Jo on vanhoja syntejä tarpeeksi räknätty, 
vaikka uusissakin on katumista. 


Herrojen kanssa pellon laidalla 


PÄÄTELMIÄ TAMPEREEN-VUOSISTA 


Filosofian lopettaminen Tampereen yliopistosta ei haitannut juuri lain- 
kaan filosofien elämää, joka jatkui Suomen fenomenologisen instituutin 
piirissä vilkkaana. SUFI järjesti useita unohtumattomia seminaareja 
entiseen tapaansa. Järjestettiinpä pääkirjasto Metson loistavassa luento- 
salissa myös omaa tutkimusaihettani käsittelevä Simone Weil -seminaari. 
Vastaavanlaisia tapahtumia pidettiin eri puolilla kaupunkia runsain 
mitoin niin, että melkein kaikki maailmalla tunnetut eksistenssifilosofit ja 
fenomenologisen filosofian edustajat saivat onan nimikkoseminaarinsa, 
tapahtumansa tai luentosarjansa. Helsinkiläiset kysyivät kateellisina, 
miten näitä eurooppalaisia ajattelijoita voitiin nyt nimenomaan Tampe- 
reella ymmärtää, mutta miksipä ei? Samoihin aikoihin pidetty Kalevala- 
seminaari, joka nojautui suomalaiskansallisen filosofisen ajattelun pohti- 
miseen ja jossa fenomenologia muuttui monien mielestä ”fennomaniaksi”, 
oli yliopistojen demaritroikalle liikaa, ja sitä päädyttiin arvostelemaan 
nationalistiseksi. Totta onkin, että instituutin henki oli logoa ja julkai- 
sujen graafista ilmettä myöten kansallismielinen, ja se hehkui filosofian ja 
suomalaisen kulttuurielämän puolesta. Myös helsinkiläiset filosofit olivat 
huolissaan kyseisestä ”väärän isänmaallisuuden” muodosta, toisin sanoen 
siitä, että Tampereelle oli syntynyt nuorten filosofien ryhmä, jolla oli 
tieteellisestä kommunismista poikkeavia ihanteita. Sen sijaan 1960-luvun 
yliopistopolitiikassa tilanne oli ollut sellainen, että professorit olivat olleet 
oikeistolaisia ja opiskelijat vasemmistolaisia. Mutta nyt asetelma oli 
kääntynyt päälaelleen, ja professorit olivat vasemmistolaisia mutta suurin 
osa opiskelijoista oikeistolaisia. Ollaanpa asiasta puoluepoliittisesti mitä 
mieltä tahansa, omasta mielestäni filosofian sisällöillä on aina juurensa 
kansallisessa maaperässä, ajattelussa ja kielessä, eikä näitä yhteyksiä voi 
vakaumuksellisinkaan vasemmistolainen kääntää kumoon, vaikka jotkut 
Pauli Pylkön tapaiset postmodernistit ovat sitäkin yrittäneet.103 
Tamperelaisten filosofien keskuudessa vallinnutta ilmapiiriä voidaan 
luonnehtia erittäin innostuneeksi ja jopa kuumeisen kiihkeäksi, mutta en 
ole varma, oliko se juuri näiden piirteidensä puolesta kovin älyllinen. Sen 
suurin arvo oli yksilöiden stimuloimisessa, mutta järjestyessään joukko- 
liikkeeksi toiminnan sosiaalinen laajentuminen alkoi kahlita filosofeja 
aivan kuten kommunismi aikoinaan. Heikkoutena voi mainita myös sen, 
että monet ihmiset ymmärsivät Husserlinsa ja Heideggerinsa melko 
reflektoimattomasti. Heidän merkitystään ei tulkittu eikä kyseenalais- 
tettu, vaan heidän ajatuksensa opiskeltiin suoraan. On tosin vaikea kuvi- 

tella, miten asia olisi voinut muutoin ollakaan, sillä yliopistoyhteisöt ovat 
kouluja, joissa nuoriso lukee perustiedot ja muut trivialiteetit uusina ja 
ihmeellisiltä tuntuvina asioina ja on tyytyväinen, jos pystyy omaksumaan 
ne. Luulen, että Varto puhui asiat tahallisen julistusmaisesti tietoisena 
siitä, että liiallinen reflektio kuolettaa sisällön ja mielenkiinnon. Lisäksi 
on hienoa sitoutua johonkin ja katsoa asioita filosofien tavoin sisältäpäin — 
erotuksena siitä ulkokohtaisesta märehtimisestä, johon akateeminen 
ajattelu usein ohjaa. Draama-alaa opiskelleena Juha tiesi, miten sytyttää 
koko bändin. 

Erään ongelman muodosti se, ettei Varto pystynyt suosionsa keskellä 
näkemään aina itseään. Hän ei kenties kyennyt oivaltamaan, mikä hänen 
filosofiassaan olisi ollut se keskeisin ja tärkein asia. Tuskin se oli feno- 
menologia tai Heidegger. Omasta mielestäni se olisi voinut olla filosofian 
ja homoseksuaalisuuden luontainen yhteenkuuluvuus, jota olen itse käsi- 
tellyt kirjoissani. Tämä herättääkin epäilyksen, missä määrin niin sanottu 
eksistenssifilosofia oli Teräväiselle ja Vartolle pelkkä naamio, jonka takaa 
hän vain ilmaisi oman filosofiansa poikkeavuutta filosofian valtavirrasta. 
Analyyttinen filosofiahan identifioituu nimenomaan heteroseksuaalisen 
valtakulttuurin symboliarvoihin. Näin ollen yksilöllisyyttä korostava 
eksistenssifilosofia ja fenomenologia muodostivat Teräväiselle ja Vartolle 
jonkinlaisen suojavärin tai piilopaikan, sellaisen, jota homot tarvitsivat 
ennen kriminalisoinnin poistamista vuonna 1971. Aikana, jona filosofia 
kukoisti Tampereella, elettiin kuitenkin jo 1980- ja 1990-lukua, joten myös 
Varton kapinamieli olisi voinut olla tietoisempaa. 

Kuten edellä viitatuista tiedeyhteisön kommenteista on voitu lukea, 
Juha Vartossa oli suuri määrä hyvää, mutta hänessä oli myös kielteisiä 
puolia. En voi täysin torjua epäilystäni, pyrkikö hän käyttämään joitakin 
oppilaitaan myös oman vaikutusvaltansa tehosteena, toisin sanoen sito- 
maan muutamia vähiten itsenäisiä henkilöitä omaan kohtaloonsa. Sitä 
kautta hän oli vähällä upottaa doktorandiensa uran oman laivansa mu- 
kana. Kun samalla hukkuisi myös sivullisia, katastrofi näyttäisi drasti- 
semmalta. Tässä mielessä hänen toimensa eivät ehkä olleet sen parempia 
kuin torpedoita ampuneiden professorien ja heidän vasalliensa juonittelut. 
Joskus, tosin hyvin harvoin, Juha Varton hyvyys oli samanlaista kuin 
Ahmed Ahneen, jolle kalifi Harun EI Pullah toteaa sarjakuvassa: ”Sinä se 
aina ajattelet lähimmäistesi parasta, rakas Ahmed.”104 

Joka tapauksessa Juhan potkaiseminen tyhjän päälle oli pahan kerran 
liioiteltua. Hänen vastustajansa pitivät huolta — jos eivät tuosta kaipaa- 
mastaan reflektiosta — niin ainakin siitä, että edustamamme ajattelu 
pantiin esityskieltoon yliopistossa. Vaaka näyttää kuitenkin Juhalle myön- 
teistä tulosta, sillä filosofin opiskelijaparvi hajaantui laajalle vieden op- 
pinsa myös erityistieteiden puolelle. Heidän kauttaan asiassa toteutui 
myös puolueeton arviointi, kun taas Juhan kriitikot olivat hävinneet oman 
uskottavuutensa verran. 

Suunta, joka erityisesti veti puoleensa eksistenssifilosofeja ja fenomeno- 
logeja, oli kasvatustiede. Tämä johtui ensinnäkin siitä, että kasvatustiede 
oli ihmistieteiden piirissä ainoa ei-sosialistinen vaihtoehto, kun yhteis- 
kunta- ja valtiotieteelliset tiedekunnat olivat marxilaisten ja humanistiset 
tiedekunnat joko postmodernistien, semiootikkojen tai sosiaalidemokraat- 
tista tiedekäsitystä edustavien analyyttisten systeemifilosofien hallussa. 
Nämä tieteenharjoittajat olivat yhtä kaikki niin vasemmistolaisia, että 
myös äänestäessään kokoomusta (tai viettäessään muutoin poroporva- 
rillista elämää) he olivat hengeltään ja mieleltään täysiä kommunisteja. 
Sen mukainen asennoituminen oli heidän tiedekäsityksensä nimi. Vali- 
tettavasti myös kasvatustiede on voimakkaasti ideologinen tieteenala. Sen 
tehtävä on niin pedantti, että naamaa nykii jo kyseistä sanaa lau- 
suttaessa: tehtävänä kun on ”kasvattaa”. Onneksi kasvatustieteilijät olivat 
havainneet, että yksilöllisyyden vaaliminen on tärkeää, ja siksi he halu- 
sivat kasvattaa lapsia ja nuoria pikemminkin yksilöllisyyteen kuin 
kollektivismiin. Niinpä monista filosofian piirissä väitelleistä, kuten Erik 
Ahlmanista, Urpo Harvasta, Lauri Routilasta ja Juha Vartosta tulikin 
lopulta kasvatustieteen professoreja. Valitettavasti he joutuivat edusta- 
maan vieraan tieteenalan etuja, kun eivät muuta työpaikkaa saaneet. 

Filosofi puolestaan kelpasi helposti kasvatustieteisiin, sillä kasvatus- 
tieteilijät luulivat saavansa filosofista vitsan ja sauvan omiin pedagogisiin 
tarpeisiinsa: he halusivat tehdä moraalin asiantuntijasta moralistin. 
Ikävää on, että samalla tavoin kuin homoseksuaalit pakotettiin aikoinaan 
naamioimaan toimintansa, myös filosofit pakotettiin lavastamaan pyrki- 
myksensä aina joksikin muuksi. Erityistieteilijät puolestaan tiesivät, että 
filosofien argumentaatioresurssit ylittivät heidän omansa, ja siksi he 
toivoivat saavansa filosofeista warrantin eli näennäisoikeutuksen ja puo- 
lestapuhujan omien ajatustensa edistämiseen. Erityistieteet ovat ja ovat 
aina olleet vain filosofisen ajattelun varjoja. 

Omasta mielestäni filosofien pitäisi kieltäytyä harjoittamasta mitään 
muuta kuin filosofiaa, sillä ryhdymmepä mihin tahansa muuhun, seu- 
rauksena on astuminen alaspäin kriittisyyden ja järjen porrasaskelmilla. 
Filosofi tuottaa itselleen ja tieteenalalleen haittaa pilaamalla ajattelunsa 
puolivillaisilla erityistieteillä. Opiskelemmeko muka 15—20 vuotta kunin- 
gastiede filosofiaa vain päätyäksemme kerjäämään oikeutusta itseämme 
oppimattomammilta? Fenomenologit ovat tosin olleet muita filosofeja avo- 
kätisempiä, eikä heitä voida syyttää oman hybriksensä paisuttamisesta 
sellaisiin mittoihin kuin analyyttisia filosofeja. 

Jos filosofian piirissä jatkossa jotain tutkitaan, otaksun, että koti- 
maiseen filosofiaan kohdistuessaan tutkimustyö suuntautuu nimenomaan 
fenomenologisten filosofien töihin, heidän vaiettuun asemaansa ja siivoa- 
miseensa pois yliopistofilosofian piiristä. Juuri tämä on suomalaisen filo- 
sofian tutkimaton ja toistaiseksi hämäriin jätetty toinen puoli. Fenomeno- 
loginen liike ei ole perustunut Suomessa vain fenomenologeina nimen- 

omaisesti pidettyjen filosofien töihin, vaan sen juuret ovat ulottuneet myös 
snellmanilaiseen, hegeliläiseen ja humboldtilaiseen perinteeseen; tosin 
pragmatistinen ajattelu on ollut valtakulttuurin asemassa jo H. G. Port- 
hanin päivistä asti, ja viitteitä siitä antaa vaikkapa J. E. Salomaan esi- 
puhe Kantin teoksessa Siveysopilliset pääteokset. Fenomenologinen pe- 
rinne on pyrkinyt poimimaan suomalaisesta filosofiasta lähinnä ei-prag- 
maattiset, ei-formaaliset ja ei-pinnallisen aineksen, ja uskon, että siihen 
liittyvän tiedepoliittisen jännitteen tutkimisessa riittää aineistoa moneksi 
kymmeneksi vuodeksi. Olenkin omalta osaltani koettanut valottaa tätä 
kenttää vain sen verran, kuin se yhden ihmisen voimin on mahdollista, ja 
loppu jäänee minua ahkerampien tutkijoiden tehtäväksi. 


Lehden perustaminen 


Fenomenologinen liike teki innostuksensa huipulla myös kaksi lasta. 
Niistä ensimmäinen oli liikunnan filosofian tutkimusyksikkö Talfit, joka 
perustettiin vuonna 1989 Tampereen yliopistoon. Se tavallaan masensi 
minua, sillä olin jo lukion jälkeisinä vuosina iloinnut päätymisestäni sel- 
laiseen oppilaitokseen, jota ei pilaisi muille kouluille ominainen liikunnan 
ja urheilun harrastus. Urheiluun liittyvä kilpailuideologia oli heteroseksu- 
aalisen arvo- ja symbolimaailman seuraus, eikä urheiluväki kuulunut 
muutoinkaan älymystön terävimpään kärkeen. Myönteistä oli, että yksi- 
kön toiminta koostui lähes kokonaan liikuntaan liittyvän välineellisyyden 
kritisoimisesta, mutta yhtä kaikki, mekanistis-materialistisen ihmiskuvan 
arvostelu oli edelleenkin vastustettaviksi koettujen asioiden leimaamaa. 

Mikäli urheilua oli, siihen piti liittyä kilpailua, eikä ihmiskunta näkö- 
jään halunnut tulla toimeen ilman urheilua. Niinpä julkinen sana kylläs- 
tyi nopeasti yksikön puuhamiehinä toimineiden Timo Klemolan, Tapio 
Kosken ja Jyri Puhakaisen esittämään kritiikkiin, joka ulottui perintei- 
sestä dopingista tieteen, talouden ja ihmiskäsitysten kysymyksiin. Tilalle 
he olivat tarjonneet zen-buddhalaisuutta, meditaatiota sekä itämaisia 
sormiliikeharjoituksia eli mudraa. 

Se, että kamppailulajeista innostuneet henkilöt alkoivat reuhata yli- 
opistossa, vaikutti pakkoneurootikkojen ja ritualistiseen ajatteluun sortu- 
neiden haksahdukselta, ja tätä mieltä olen edelleen: niin sanottu liikun- 
nan filosofia taistelulajeineen edustaa eräänlaista villin ajattelun muotoa, 
jota etnologien ja psykoanalyytikoiden teoriat voisivat valaista paremmin. 
Vulgaarin ajattelun muodoista innostuneilla ei vaikuttanut olevan ha- 
juakaan siitä, minkälaisen totaalisen sosiaalisen faktan sisällä he elivät. 
Yksikön toiminta henkilöityi pian, ja sen aktiivisuus on jäänyt muuta- 
mien ihmisten oman harrastuneisuuden varaan. — No, hyödynsihän liikun- 
nan filosofia myös niin sanottua fenomenologista kehollisuuden filosofiaa, 
kuten Max Schelerin klassisia näkemyksiä ”objektikehosta” (der Körper) ja 

”eletystä kehosta” (der Leib), vaikka aiheen käsittely jäikin melko reflek- 
toimattomaksi. 

Mutta fenomenologisen instituutin piirissä onnistuttiin luomaan 
pysyvämpiäkin tuloksia. Eräät aktivistit perustivat talvella 1993—1994 
Niin & Näin -aikakauslehden, jonka ensimmäisen vuosikerran he painat- 
tivat omilla varoillaan. Tieteellistä tukea lehden perustamiseen ei myön- 
netty, joten hanke oli uhkarohkea, ja suhtauduin siihen epäillen — rohkais- 
ten kuitenkin remmiin asettuneita julkaisemaan koenumeron. Ehdotin 
toimitussihteeriksi valitulle Tuukka Tomperille, että lehden nimeksi lai- 
tettaisiin teräväprofiilisempi ”Avantgarde — Filosofinen aikakauslehti”. 
Juha Varto puolestaan ehdotti pisteliästä ”Kyy povella” -muotoilua luva- 
ten maksaa ensimmäisen numeron painatuskulut, jos hänen ehdotuk- 
seensa suostuttaisiin. Toimituskunta sen sijaan piti kiinni omasta ideas- 
taan. Liityin lehden tilaajiin, mutta minulla oli etuoikeus kirjoittaa jo 
lehden ensimmäiseen numeroon. Koska Varton kohteliaaseen ehdotukseen 
ei puolestaan suostuttu, Juha lähetti pojille kirjeen, jossa hän sanoutui irti 
lehden toimituskunnasta todeten, että se voisi nyt kehittää lehteä 
”tieteellisen realismin, Putnamin sun muun suuntaan”, kuten Mikko Lah- 
tinen myöhemmin muisteli omassa karvaassa kirjoituksessaan.105 Kolmen 
ensimmäisen numeron kannet teki Juha Varton ystävänä tunnettu taitei- 
lija Markku Piri, mutta myöhemmin hänkin vetäytyi hankkeesta samoista 
syistä kuin Juha.10% 

Filosofisten aikakauslehtien huonosta historiasta kertoo se, että aiem- 
min Tampereella oli tapettu Matti Luoman päätoimittama Luotain, ja 
Jyväskylässä puolestaan sammui Soihtu. Molemmat kuihtuivat julkisen 
rahoituksen puuttumiseen ja siihen, ettei tilaajakanta riittänyt pitämään 
yllä näitä vaatimattomia kulttuuri- ja mielipidelehtiä. Mikään tieteen 
rahoitusorganisaatio, kuten Suomen Akatemia tai Suomen Kulttuuri- 
rahasto, ei suostunut laittamaan lanttiakaan likoon Niin & Näin -lehden 
puolesta. Ne olisivat lisäksi vaatineet edustajansa lehden ja yhdistyksen 
hallintoelimiin tai jäsenyyttä Ilkka Niiniluodon johtamassa Tieteellisten 
seurain valtuuskunnassa. Se taas olisi merkinnyt vapauden menetystä, ja 
rahat olivat tietysti Helsingissä. Tosin laajalevikkisen filosofisen lehden 
aika ei ollut vielä 1960-luvulla, vaan vapaa tieteellinen julkaisutoiminta 
pääsi ponnahtamaan esiin vasta 1980-luvulla, jolloin perustettiin useita 
pienkustantamoita tietokonepohjaisen desktop publishing -toiminnan 
yleistyttyä. Filosofiabuumin eräänä seurauksena Niin & Näin -lehti on 
voimissaan yhä. Kymmenen vuotta perustamisensa jälkeen se saatiin 
lopultakin kuosiin, johon olin sen itse halunnut: sisältö oli monipuolinen, 
referee-menettely ei ollut tukahduttava, sananvapaus vallitsi, ja graafinen 
ulkoasu oli sivutaittoa, liimaselkää ja kiiltäväpintaisia kansia myöten 
Cosmopolitanin tasolla. Eipä tainnut maailmassa olla toista yhtä loistavaa 
filosofista ja tieteellistä lehteä! 

Myöhemmin lehden linjassa tapahtui kuitenkin käänteitä, jotka eivät 

olleet toivottuja. Ne heijastelivat kamppailua, jota Suomen fenomeno- 
logisen instituutin hallinnasta käytiin. Kyse oli tiedepolitiikasta. Itse- 
pintaisena vasemmistolaisena tunnettu Mikko Lahtinen, joka asettui Niin 
& Näin -lehden päätoimittajaksi, tavoitteli valtaa myös instituutissa Juha 
Varton ohi. Niinpä hän pyrki hankkiutumaan instituutin johtotehtäviin 
taivuttelemalla hallitusta hyväksymään toiminnanjohtajan rinnalle eri- 
tyisen ”pääsihteerin” tehtävän. Tuohon tehtävään hän sitten kampesi 
itsensä tietynlaista idänpolitiikkaa muistuttavalla tavalla. Vasemmisto- 
laisperäisellä ajattelulla oli kannatusta myös fenomenologisen instituutin 
piirissä, kuten opiskelijoiden keskuudessa yleensä, vaikka fenomenologi- 
sen ajattelun edustajat olivatkin enimmäkseen joko puolueettomuuttaan 
varjelevia henkilöitä tai eksistenssifilosofista individualismia tai libera- 
lismia edustavia oikeistolaisia. Lehden päätoimittajana Lahtinen onnistui 
pitämään minut ja Aki-Mauri Huhtisen poissa lehden toimituskunnasta ja 
-neuvostosta, mutta muutoin Lahtisen poliittisuus oli suhteellisen harmi- 
tonta ja hilpeyttä herättävää. Seminaareissa hänen puheenvuoronsa olivat 
niin arvattavia, että Juha Varto tiedotti erään tilaisuuden esitteessä 
Lahtisen luennoivan ”poliittisesta sanankäytöstä”. Lahtinen oli tästä 
silmin nähden pahastunut, ja erään hänen esitelmänsä aikana muuan 
kuulijoista ratkesi hohottamaan.107 

Jos Mikolle olisi pitänyt keksiä intiaaninimi, sopiva ehdotus olisi voinut 
olla ”Hän, Joka Selittää Niitä Yhteiskunnallisia Rakenteita, Jotka Tuotta- 
vat Niitä Ehtoja, Jotka Määräävät Mahdollisuutemme Toimia”. Havaites- 
sani erään kerran yliopiston ravintolassa, että Mikko oli lähestymässä 
salia, totesin seuralaisilleni, että asiamme taitaa saada poliittisen kään- 
teen. Löimme tuolloin vetoa, montako sekuntia ensimmäisen poliittisen 
termin lausumiseen kuluisi. Hetken kuluttua pöytäämme istui hyvän- 
tuulinen Mikko Lahtinen tarjotin täynnä keittiön antimia, ja puheen- 
aiheemme muuttuivat todellakin viipymättä poliittisiksi. Mikko on myö- 
hemmin porvarillistunut tai ainakin ”vasemmistohegeliläistynyt” antau- 
duttuaan kirjoittamaan niinkin isänmaalliseksi koetusta aiheesta kuin 
J. V. Snellmanista. Tosin jo 1970-luvun ”edistykselliset” halusivat tunne- 
tusti osansa myös kansallisfilosofista. 

Juha Varton vetäydyttyä muihin tehtäviin instituutti jäi marxilaisten, 
postmodernistien ja systeemifilosofien vallattavaksi kuin ajelehtiva laiva, 
mutta eipä siinä ollut sen enempää valloitettavaa kuin ylioppilailla oli 
ollut oman talonsa valtaamisessa. Samalla myös lehden linja muuttui 
kollektiivista toimituspolitiikkaa suosivaksi ja sitä kautta eksistenssi- 
fenomenologisen asenteen vastaiseksi. Toimituskunnan tapa julkaista 
juttuja oli viivyttämistä eli ei-julkaisemista ainakin niin kauan, kunnes 
teksti itsestään vanheni tai kirjoittaja tarjosi tilalle uutta, mikä ”enti- 
sestäänkin vaikeutti” julkaisemista. Näihin ongelmiin palaan myöhem- 
min luvussa ”Kielletyt kirjoitukset”. 

Muutettuaan nimensä vuonna 1999 Eurooppalaisen filosofian seuraksi 

Niin & Näin -lehteä julkaiseva instituutti alkoi toimittaa myös julkaisu- 
sarjaa, jonka nimeksi tuli ”23*45”. Tuo nimi viittasi kulttuurimme tuleviin 
kohtalonhetkiin, ja yhdistyksen nimenvaihdoksen taustalla vaikutti halu 
välttää fenomenologisen filosofian leimautumista ryhmäkuntaiseksi sekä 
ottaa askel eurooppalaisemman Suomen suuntaan — ja onhan Eurooppa 
toki isompi kuin Suomi. Tätä voidaan pitää myös eräänlaisena kansain- 
välistymisen avauksena. Toisaalla julkaisutoiminta jatkui Tampereen yli- 
opiston kirjaston julkaisemassa Taju-sarjassa, joka otti uusintapainoksia 
filosofian laitossarjassa ilmestyneistä Varton teoksista. Niin & Näin 
-lehden päätoimittajana alusta asti toiminut Mikko Lahtinen sai nimi- 
tyksen valtio-opin dosentiksi vuonna 2000, ja vaikka hän toimittikin 
lehteä suhteellisen hyvin, hänen tekemänsä valinnat eivät olleet aina 
moitteettomia. Muutamien juttujen julkaiseminen saattoi esimerkiksi vii- 
pyä suhteettomasti, ja hän kelpuutti lehteen myös sellaisten filosofien 
kirjoituksia, jotka olisivat saaneet juttunsa julki joissain analyyttisten 
systeemifilosofien itselleen pyhittämissä yhteyksissä. Kun he puolestaan 
eivät julkaisseet meidän kirjoituksiamme, miksi meidän olisi pitänyt jul- 
kaista heidän tekstejään? Monipuolisuus oli ilmeisesti valttia, ja siksi Niin 
& Näin -lehteä luetaan enemmän kuin muita tieteellisiä aikakauslehtiä, ja 
se on syönyt tilaajakannan muun muassa Tiede & Fdistys -lehdeltä niin, 
ettei viimeksi mainittu saa enää edes mielipidelehtitukea, kun taas Niin & 
Näin -lehdelle sitäkin on alettu viime vuosina myöntää. 


Pala muuria 


Suomen fenomenologisen instituutin keskeiset vaikuttajat hakeutuivat 
filosofian ainelaitoksella toteutetun puhdistuksen jälkeen kukin eri teille. 
Lehden toimitussihteeriksi valittu Tuukka Tomperi toimi kasvatustieteen 
lehtorina Tampereen yliopistossa. Samuli Kaarre puolestaan suoritti toi- 
sen tutkinnon Lapin yliopiston oikeustieteellisessä tiedekunnassa ja muut- 
ti vuosituhannen vaihteessa Helsinkiin, jossa hän toimii juristina. Kimmo 
Jylhämö muutti hänkin tutkinnon suoritettuaan Helsinkiin, jossa hän 
toimi aluksi Kulttuuri- ja mielipidelehtien liiton Kultti ry:n toiminnan- 
johtajana ja sittemmin Voima-lehden päätoimittajana. Tommi Wallenius 
puolestaan oli matkustellut jo 1990-alussa Sveitsissä Emmanuel Levinasin 
oppilaana. Helsinkiin muutettuaan hän onnistui mankeloimaan paperit 
Tampereen yliopistosta vasta vuonna 2003, minkä jälkeen hän vietti aikaa 
Etelä-Ranskassa luonnostellen väitöskirjaansa. Monien Helsinkiin pääty- 
misestä huolimatta ei voida sanoa, että fenomenologisen instituutin poruk- 
ka olisi ”helsinkiläistynyt”. Filosofian piirissä tuolla termillä viitataan 
tapaan filosofoida lähellä valtaa. Sen sijaan meidät oli irroitettu aka- 
teemisesta filosofiasta lopullisesti, eikä myöskään filosofian topologinen eli 
fyysiseen paikkaan liittyvä sijainti merkinnyt meille kaivautunista niihin 

aluepoliittisiin poteroihin, jotka määräsivät virkojen ja rahoituksen jaon 
yliopistojen kesken. Eräänlaisena lopputilinpäätöksenä tieteellisen vallan- 
käytön aluepolitiikasta voidaan pitää filosofian opiskelijoiden syksyllä 
1993 Yliopistouutisiin kirjoittamaa juttua, joka alkoi otsikolla ”Onko filo- 
sofian ainelaitos olemassa?” Nimimerkillä ”Aatos — filosofian opiskelijat” 
julkaistun tekstin päälaatijana oli, kuten myöhemmin kävi ilmi, tiettävästi 
Tuukka Tomperi. Tekstissä sanottiin muun muassa näin: 


Eräänä keskeisimmistä ongelmista ovat opetushenkilökunnan ns. 
matkalaukkuvirat. Ainelaitoksemme profiloitumista Tampereen yli- 
opiston filosofian laitokseksi ei ainakaan edistä se, että sekä vaki- 
naiset virat että sijaisuudet pyritään täyttämään Helsingistä. [...] 
Tähän liittyy myös kysymys siitä, kykeneekö Tampereen yliopisto 
pitämään puoliaan esimerkiksi Suomen Akatemian jakaessa apuraho- 
jaan. Jos käy vaikka niin, kuten nyt on ainelaitoksellamme käymässä, 
että Akatemian antaman apurahan saa Tampereella helsinkiläinen 
professori, joka palaa tekemään tutkimusta Helsinkiin ja jonka viran 
tulee hoitamaan toinen helsinkiläinen, voi hyvällä syyllä kysyä, mitä 
yliopisto apurahasta todellisuudessa hyötyy.108 


Kyseessä oli totuus, joka oli kuultu ennenkin, ja luonnollisesti se koski 
myös opiskelijoita itseään. Kun myös 1990-luvulla perustettujen tutkija- 
koulujen kaikki neljä jatko-opiskelijan palkattua virkaa jaettiin Turun ja 
Helsingin kesken, ei ollut ihme, että se vahingoitti muissa yliopistoissa 
opiskelevien identiteettiä. Asiaan puuttuivat muiden muassa ne professo- 
rit, jotka olivat tottuneet pitämään Tampereen yliopiston puolta. Esimer- 
kiksi Olavi Borg oli kommentoinut Mikko Lahtiselle, että hän oudoksuu 
sellaista menettelyä, jonka tuloksena yliopistoon suunnattu ylimääräinen 
resurssi tuleekin käytetyksi toisesta yliopistosta kutsutun henkilön hy- 
väksi. 

Yliopistouutisten kirjoittajat puolestaan jatkoivat, että professorien 
toimiminen Helsingistä on tuottanut lukuisia ongelmia, ”joista vähäisin ei 
ole luonnollisten kommunikaatioyhteyksien puuttuminen professorin ja 
opiskelijoiden väliltä”.109 Jutussa arvosteltiin professorivallan toimintaa 
suorin sanoin, mutta samalla hyvin perustellusti. Teksti etenee selviin ja 
rohkeisiin johtopäätöksiin, jotka kertovat omaa kieltään siitä, kuinka pa- 
haksi Rantalan tuottama konflikti oli mennyt: 


Huhut ja väärinkäsitykset saavat vallan ja professori näkee valta- 
asemansa säilyttämiseksi olevan välttämätöntä katkaista asialliset 
keskusteluyhteydet opiskelijoihin. Oman näkemyksen nimeäminen 
oikeaksi ja objektiiviseksi ja opiskelijoiden syyttäminen putkiajatte- 
lusta ja lahkolaisuudesta on juuri tällaista keskusteluyhteyksien kat- 
kaisemista.!10 

Se, että opiskelijat joutuivat käyttämään noinkin säästelemätöntä kieltä, 
osoittaa professorin toiminnan olleen pahasti vialla. Siinäkin tapauksessa, 
että yllä mainittu katkelma todettaisiin vain arrogantiksi hyökkäykseksi, 
on selvää, etteivät itseään vanhempina ja viisaampina pitävät saisi antaa 
asioiden luisua niin hallitsemattomaan tilanteeseen, joka luo heikommalle 
osapuolelle syyn ryhtyä pitkälle meneviin puolustustoimiin. 

Vaikka myös nämä minun omat kannanottoni ja muistikuvani voidaan 
helposti tuomita fenomenologisen ja eksistenssihermeneuttisen tiedekäsi- 
tyksen ihannoimiseksi, on muistettava, että tässä historiateoksessani en 
ole suinkaan keskittynyt esittämään vain omia näkemyksiäni, vaan olen 
antanut paikan nimenomaan kollegojeni tekemille tulkinnoille. Kun myös 
omien tulkintojeni puolesta esitetty näyttö on ollut harvinaisen yksi- 
mielistä, lienee selvää, etteivät kaikki ystäväni ole voineet olla yhtä aikaa 
väärässä. Näin avointa konfliktia Suomen tiedemaailmassa ei ollut pit- 
kään aikaan koettu — ei mitään yhtä kärkevää, ei yhtä mielipiteitä jaka- 
vaa eikä myöskään vaikutuksiltaan yhtä kauaskantoista. 

Tahdostaan ja pyrkimyksistään tietoiset opiskelijat olivat tehneet käy- 
tännössä saman, minkä homoseksuaalit tekivät Stonewallin mellakassa 
vuonna 1968. New Yorkin homoliikkeen aktivistit ryhtyivät tuolloin 
ensimmäistä kertaa avoimeen kapinaan heitä pidättämään tullutta virka- 
valtaa vastaan homoseksuaalien suosiman ravintola Stonewallin edus- 
talla. Opiskelijoiden kapinointi on verrattavissa myös Berliinin muurin 
kaatamiseen, joka oli tapahtunut vain vähää aiemmin. Koko kumouksen 
takana oli nähdäkseni ainoastaan yksi syy: Tampereelle oli lähetetty 
retkikunnallinen täysin vääriä henkilöitä, jotka huomasivat pian seiso- 
vansa tervassa ja höyhenissä rautatieasemalla. 

Kyse ei ollut kuitenkaan mistään yksilöiden tai pienten ryhmien 
mielipiteistä vaan koko opiskelijakunnan yhteisestä mielipiteestä. Profes- 
sori Rantala oli koettanut leimata opiskelijoiden mielipiteet ”lahkolai- 
suudeksi” ja luottanut siinä, kuten kirjoittajat sanoivat, ”omaan objektiivi- 
suuteensa”. Siihen liittyen esitettiin luonnollisesti myös demokraatti- 
suuden vaatimuksia, mutta tällä demokratialla ei totisesti tarkoitettu 
sosiaalidemokratiaa eikä myöskään kansandemokratiaa vaan yksinkertai- 
sesti avointa päätöksentekoa yliopiston hallinnossa. Demokratiaa ei yli- 
opistoissa saisikaan nähdä jonkinlaisena ylellisyytenä, vaan se on tieteen 
omaa olemusta ja kehittymisen tapaa vastaava periaate. Myös kitkat 
kuuluvat olennaisena osana yliopistodemokratiaan, eikä niitä pitäisi la- 
kaista maton alle tai kieltää. Opiskelijat kirjoittivat: 


Tietenkään emme halua esittää vaatimuksia ”yksi mies, yksi ääni” 
perustalta, mutta jos edes 150 opiskelijan äänet yhteensä eivät vastaa 
yhden professorin ääntä niin, että edelliset edes lähtökohtatasolla 
huomioitaisiin keskustelun yhdeksi osapuoleksi, on professorin asen- 
teessa jotain hyvin vääristynyttä. [...] Ilmeistä on, että opiskelijoiden 

kiinnostusta ei voi enää ohjailla hallinnollisilla ratkaisuilla. Näinkin 
nähtynä ainelaitoksemme 60-luvulta periytyvä nykyinen linjaus, jossa 
filosofia liitetään matemaattisiin tieteisiin, on aikansa elänyt.!!! 


Ja olihan se. Tämän byrokraatit noteerasivat kuitenkin useita vuosia liian 
myöhään, jolloin matemaattisten tieteiden laitoksen nimi suostuttiin 
muuttamaan muotoon ”Filosofian, matematiikan ja tilastotieteen laitos”. 
Vasta vuonna 2001 laitos irrotettiin taloudellis-hallinnollisesta tiedekun- 
nasta, mutta tällöinkään filosofian oppiaine ei matkannut kohti humanis- 
tista eikä yhteiskuntatieteellistä tiedekuntaa, vaan yhdessä matematii- 
kan, tilastotieteen ja tietojenkäsittelyopin kanssa siitä muodostettiin uusi 
informaatiotieteiden tiedekunta. Vuonna 1964 perustettavaksi aiottu ja 
Oiva Ketosen kumoama filosofian ja matemaattisten tieteiden tiedekunta- 
hanke oli siis toteutunut — vain noin neljä vuosikymmentä myöhässä. Sen 
taas romutti yliopiston myöhempi päätös lopettaa tiedekunnat kokonaan. 


Latistuksen mankeli pyörii Tampereella 


Ulkopuolisen näkökulman luomiseksi on hyvä pohtia, miltä tapahtumat 
näyttivät niiden henkilöiden kannalta, jotka eivät olleet riidoissa osalli- 
sina. Kukapa olisikaan sopivampi henkilö sanomaan asiasta jotain kuin 
Esa Saarinen, joka oli pitkään toiminut paitsi filosofina, myös työyhteisö- 
konsulttina. Sattumalta hän vieraili noihin aikoihin Tampereen yliopis- 
tossa. Arvioitaessa hänen mielipiteitään on hyvä muistaa, että Saariseen 
myöhemmin kohdistettu savustus Helsingin yliopiston Filosofian laitok- 
sella ei ollut ehtinyt vielä alkaa. Saarinen oli juuri nimitetty Helsinkiin 
virkaa toimittavaksi yliassistentiksi ja, kuten näimme, Haaparantaa puo- 
lestaan lepyteltiin tarjoamalla hänelle lohdutusta Tampereen yliopistosta 
avautuneella viransijaisuudella. Von Plato oli menettänyt mielenkiintonsa 
Tamperetta kohtaan jo apulaisprofessorin virkaa täytettäessä, mikä oli 
avannut tilaisuuden kakkossijalla olleelle Matti Sintoselle. Myös Saarisen 
asiat olivat toistaiseksi hyvin, mutta koston miekka oli jo viritetty, ja aseet 
alkaisivat laulaa pian Helsingissäkin. 

Toimittaja Juha Drufva laati Saarisen vierailun pohjalta Yliopisto- 
uutisiin jutun, jossa pitkätukkainen filosofi totesi asioista näin: 


Kateellisuutta ja vahingoniloa potevassa Suomessa onnistuminen ei 
ole sosiaalinen voima. Hierarkismin huomaamaton lumo yhdessä 
luokkarakenteiden kanssa ylläpitävät epätasavertaisuutta. Töissä kii- 
tosten sijaan työntekijöitä nöyryytetään.1!2 


Ja kuinka mainiosti nämä sanat sopivatkaan siihen, mitä juuri äsken oli 
tapahtunut: 

Henkinen energia on Suomessa superlatiivisessa vajaakäytössä eli 
psykologia on päin helvettiä. [...] Voiko kutsua asiantuntijaksi henki- 
löä, joka ei pysty mongertamaan omasta alastaan yhtään yleisesti 
käsitettävää lausetta?113 


Sanoman maali oli selvä. Se liittyi Saarisen itsensäkin kohtaamaan kon- 
fliktiin. Hänen kritiikkinsä kohteena oli analyyttisten systeemifilosofien 
kyvyttömyys ottaa kantaa mihinkään arkipäivän kysymyksiin tai lausua 
tutkimistaan asioista mitään merkityksellistä. Mutta Saarinen näki 
ansioita tietenkin myös helsinkiläisessä filosofiassa, tosin vain sikäli kuin 
ne olivat olleet hänen oman eksistenssifilosofisen ja fenomenologisen 
ajattelunsa tulosta: ”Olen kymmenen vuotta saarnannut, ettei filosofia ole 
tiedettä, ja korkeakouluneuvosto palkitsi Filosofian laitoksemme tieteen 
huippuyksikkönä.”114 Saarisen kannanotto puhui selkeästi fenomeno- 
logiselle ajattelulle ominaisen vuorovaikutuksellisen filosofiakäsityksen 
puolesta. Hän jatkoi viitaten englannin kielen tiettyyn ideologisuuteen, 
jonka mukaisesti samat sanat voivat eri yhteyksissä merkitä mitä ta- 
hansa, kuten ”[kläsite understanding tarkoittaa opillisen järjen alla ole- 
mista. Sen tilalle olisi luotava interstanding, subjektiivisen ymmärryksen 
tuotanto.”1!5 Tällaisella ajattelulla olisi perustansa ihmisten välisessä 
interaktiossa eli vuorovaikutuksessa, mutta se luova sydän, jonka kautta 
arvot tuotetaan, on myönnettävä yksilösuoritukseksi. 

Tämä oli osa Saarisen harjoittamaa arkielämän filosofiaa, jota hän oli 
kehitellyt oman akateemisen uransa rinnalla ja jossa hän sovelsi ajat- 
teluaan elämän eri yhteyksiin. Sen sijaan yliopistolaitos muodosti edel- 
leenkin oman pikku-Neuvostoliittonsa, jossa energiat toimivat toisiaan 
vastaan ja pyrkivät jopa vahingoittamaan toisiaan. Tämä on myös omasta 
mielestäni kaiken tieteellisen toiminnan tuho. Tieteen kurjuus tarkoit- 
taakin usein vain täydellistä toiseudenvaraisuutta ja riippuvuutta: ihmi- 
sen ehdollistamista ja tekemistä epävapaaksi. Mikäli osapuolten välillä 
vallitsee epäluottamus tai ideologinen konflikti, kuten yliopistossa, ei 
toiminnasta voi yleensä seurata muuta kuin pahoinvointia ja lahjakkaiden 
ihmisten luovuusresurssien tukahduttamista. Tieteen kurjuus on käsityk- 
seni mukaan juuri sitä, että ihmiset pakotetaan kerjäämään suosiota ja 
hyväksyntää omilta vastustajiltaan, ja selvää on, ettei sellainen asetelma 
voi missään tapauksessa toimia. 

Saarinen näki suomalaisten ihmisten tieteenpalvontaan ja auktori- 
teettikeskeisyyteen omat syynsä, jotka ovat levittäytyneet myös yhteis- 
kuntaan: ”Olemme ilmeisesti ainoa porukka maailmassa, joka hyötyi kom- 
munismista ja kävi pitämässä Leningradissa hauskaa. Totuimme siihen, 
että pakkasimme palttoita junanvaunut täyteen ja lähetimme ne kohti 
Moskovaa.”!16 Jonkun ranskalaisen tai italialaisen mielestä olisi ollut 
varmaan ratkiriemukasta kuulla, että suomalaiset matkustivat Lenin- 
gradiin pitääkseen siellä hauskaa! Olimmeko siis joitain kaatopaikka- 

rottia, jotka viihtyivät jopa marraskuisessa Moskovassa, paikassa jota 
kuvaamaan sopii Andrei Tarkovskin elokuva Stalker? Myös maamme 
filosofista ilmastoa luonnehtii samanlainen koleus, ja siksi niin sanotun 
tieteellisen tiedonihanteen ei tulisi tyydyttää filosofia. Saarinen totesikin 
analyyttisten filosofien puhtaanapitotoiminnasta paavohaavikkomaisesti 
niin, että ”[vlasta kun kaikki Suomen metsät ovat kuolleet, voivat metsän- 
tutkijat analysoida mitä oikein tapahtui.” Ja: ”Jos haluat munata itsesi, 
innostu jostain. Mitättömyyksien ihannointi on johtanut siihen, että se 
mikä on jotain, ei itse asiassa ole mitään.”!17 

Ajatus vastasi pääpiirteissään myös Juha Varton näkemystä siitä, kuin- 
ka kaiken merkityksellisen sivuuttaminen kansainvälisyyden hokemisella 
ja keskivertoihanteisiin nojautumalla tappaa luovan ajattelun ja johtaa 
siihen, ettei itsenäisiä ja elinvoimaisia kehitystrendejä enää edes tunnis- 
teta, vaan ne paketoidaan samaan massakulttuurin läskiin, mihin ovat 
ajautuneet niin politiikka, talouselämä kuin kulttuurikin. Tässä oli tam- 
perelaisen tieteen syvästi vertauskuvallinen arkkiveisu, tässä oli kuolin- 
isku koko akateemiselle filosofialle ja päätelause meidän muiden lähtemi- 
selle paremmille teille. 


Sos-psykologiaa 


Saippuakuplien ja mätäpaiseiden puhkomisen ei olisi tarvinnut olla vain 
filosofiaa opiskelevien hommaa. Myös muilla laitoksilla vallitsi saman- 
lainen meininki kuin filosofian ainelaitoksella, mutta niiden piirissä opis- 
kelijoiden identiteetti oli niin huono, että he eivät kyenneet pitämään 
puoliaan. Esimerkin tarjoaa Antti Eskolan luotsaama sosiaalipsykologian 
ainelaitos, jonka kautta Tampereen yliopisto edelleen ansaitsi nimensä 
Pohjois-Hämeen punaisena napana. Sosiaalipsykologian laitos oli Antti 
Eskolan poliittinen salonki, samanlainen, jota Hella Wuolijoki piti koto- 
naan neuvostodiplomaateille. Antti Eskola on sama mies, joka hylkäsi 
sekä minun että kokoomuslaisen Juha Kostiaisen ensimmäisen luento- 
tentin vain siksi, että emme hyväksyneet hänen saarnaamiaan yliyksilölli- 
siä ja kommunistisia teesejään emmekä neuvostopsykologian materialis- 
tista ihmiskuvaa. Silloin aavistin, että tässä olisi jälleen heppu, jonka 
kanssa tulisi ongelmia. Käytyämme tervehtimässä Eskolaa hänen vas- 
taanotollaan veistimme hänen toiminnastaan vitsin: sosiaalipsykologian 
laitoksella tentit hyväksytään, kunhan kirjoittaa konseptipaperin ensim- 
mäiselle sivulle suuren M-kirjaimen, toiselle A:n ja jatkaa niin, että paperi 
täyttyy sanasta Marx! 

Poliittinen kiista oli johtanut minut konfliktiin myös Klaus Weckrothin 
kanssa. Professorin poikana tieteelliselle uralle ajautunut Weckroth oli 
lahjakas tutkija, mutta hänen marxilaisuutensa ja sitoutumisensa dia- 
lektisen materialismin puolueideologiaan antoivat hänen esseemäisyyttä 

tavoitteleville kirjoilleen poliittisen värin, mikä vaikeutti niiden vastaan- 
ottoa. Sama pätee myös Antti Eskolan teoksiin, joiden ansiona voidaan 
pitää sitä, että ne ovat hyvää suomea. Lisäksi Eskolan tuotanto on 
poikkeuksellisen laaja, ja ajatustensa rohkeudessa ja syvällisyydessä hän 
ohitti monet virassa istuvat filosofian professorit. Vaikka perusnäke- 
myksissämme vallitsikin tietty poliittinen ero, minulla oli alun perin 
myönteinen kuva Eskolasta, ja sen vuoksi on surullista, että hän asen- 
noitui tieteellisiin pyrkimyksiini täysin välinpitämättömästi. 

Antti Eskolasta oli vaikea saada mitään irti. Huomattuaan, että olen eri 
linjoilla kuin hän itse, hän alkoi polkea oikeuksiani, tosin eri syistä kuin 
Rantala. Osallistuessani Klaus Weckrothin seminaariin olin kirjoittanut 
erään esitelmäni monikymmensivuiseksi pamfletiksi, jossa arvostelin 
purevasti dialektisen materialismin ihmiskuvaa. Laitoin sille nimeksi 
”Toinen tutkimus — Löytöretki ihmistutkimuksen peruskysymyksiin lähtö- 
kohtana G. H. Meadin minäkonseptio”. Puolustin kirjoituksessani trans- 
sendentaalisen egon asemaa ja asetuin vastustamaan dialektisen materia- 
lismin heijastusteoriaa, jonka mukaan kokemuksia ja havaintoja edeltävää 
minuutta ei ole olemassa vaan jossa ajatellaan, että ihmisen olemassaolo 
on vain heijastus yksilön ulkopuolisesta sosiaalisesta todellisuudesta. 

Tutkielmaani pidettiin eräänlaisena Anti-Eskolana, ja juorut sen ole- 
massaolosta alkoivat levitä laitoksen käytävillä. Pidän kuitenkin Neitsyt- 
Marian patsaasta tirahtaneen kyynelpisaran kaltaisena ihmeenä sitä, että 
kirjoitukseni hyväksyttiin lopulta sivuainetutkielmana. Asiaa vauhditti 
kenties se, että graduni oli jo hyväksytty korkealla arvosanalla. Eskola ja 
Weckroth kirjoittivat yhteisessä lausunnossaan, että ”leli ole mahdollista, 
että tutkielma hylätään ja siitä annetaan arvolause erinomainen. Niinpä 
ehdotamme, että työ hyväksyttäisiin arvolauseella hyvä.”118 Näin myös 
tapahtui. Toisaalta tarkastajat näkivät teoksessa suoranaista kiittämisen 
aihetta ja kirjoittivat siitä seuraavasti: ”Meadin minäkonseptiota tekijä 
käykin läpi ilmeisen asiantuntevasti, moniulotteisesti ja olennaiseen 
keskittyen. Teksti pursuaa (varsinkin filosofiaan liittyvää) lukeneisuutta 
ja sananselitystä. Paitsi että lukija voi nautiskella lauseiden muotoilusta, 
teksti on sosiaalipsykologisestikin kiintoisaa muun muassa osoittaessaan, 
mikä on jonkin käsitteen tehtävä jossakin teoriassa eli kuinka käsite tulee 
tuotetuksi.”1!9 

Vaikka lausunnossa myönnetäänkin tutkielman ansiot, Antti Eskola ei 
koskaan suhtautunut pyrkimyksiini myönteisesti saati tukenut toimin- 
taani, vaikka panostin sosiaalipsykologian sivuaineopintoihini enemmän 
kuin monet sitä pääaineenaan opiskelleet ja kirjoitin useita esitelmiä myös 
tuohon aikaan kiistelyn kohteena olleesta homoseksuaalisuudesta. Esko- 
lan mielestä tutkimustyön ja sen ”teoreettisen mielenkiinnon” tuli tukea 
ensisijaisesti tieteenalan oikeuttamista eikä puhua kenenkään ihmisen tai 
yksittäistapauksen piirteistä. Tämä oli kollektivismin ilosanomaa, eikä 
laitoksella saanut olla oma itsensä. Kielteisyyden todelliset syyt paljasti 

ehkä se, mitä Eskola oli kirjoittanut homoseksuaalisuudesta teoksissaan. 
Kirjassaan Persoonallisuustyypeistä elämäntapaan hän vihjasi homoseksu- 
aalisuuden voivan olla seurausta jostakin ”mustaksi pedagogiikaksi” ni- 
meämästään ilmiöstä — vaivautumatta tosin selittämään, mitä tuo arvoi- 
tuksellinen termi tarkoitti tai oliko hänellä siitä lähempääkin tietoa. ??9 
Työpäiväkirjassaan hän puolestaan reuhasi, että ”heitä voltti, homo!”121 
Myöskään lopputenttieni hyväksymisessä Eskola ei pitänyt kiirettä, 
vaikka tutkielmani oli jo hyväksytty. Hylättyään minulta muutaman 
kirjatentin poliittisista syistä hän kieltäytyi ottamasta vastaan niin sanot- 
tuja esseesuorituksia eli kirjoitelmia. Jouduinkin anomaan todistukset 
keväällä 1993 ilman sosiaalipsykologian syventävien opintojen suoritus- 
merkintää, vaikka sivuaineen tutkielmani oli jo hyväksytty, kuosissa ja 
kansissa. Juuri tämä oli Eskolan harjoittamaa kiusantekoa, minkä joh- 
dosta hänet tunnettiin kusipäänä muutenkin: asiantila, jonka hän mielel- 
lään myönsi myös itse. Suoritin siis puuttuvat tentit myöhemmin, ja anoin 
Eskolalta sosiaalipsykologian sivulaudaturin suorittamisesta erillistodis- 
tuksen, jonka hän lähetti minulle vastahakoisesti kotiin kaksin kerroin 
taitettuna. Yliopistossa ei saa olla eri mieltä, paitsi professori itse. 
Merkittävin saavutukseni sosiaalipsykologian piirissä oli neuvosto- 
psykologiaa edustaneiden A.N. Leontjevin ja P.J. Galperinin kirjojen 
kampeaminen pois tutkintovaatimuksista. TV-visailujen ja laatikkoleik- 
kien orastavana kulta-aikana laadin erään seminaariesitelmäni tieto- 
kilpailun muotoon, jonka yhteydessä lupasin palkintoja seuraavasti: voit- 
tajalle nippu puhdasta valkoista paperia ja lyijykynä, toiseksi tulleelle yksi 
Leontjevin kirja, kolmanneksi tulleelle viisi Leontjevin kirjaa ja neljän- 
neksi tulleelle kokonaista kymmenen kappaletta Leontjevin kirjoja! Tämä 
noudatteli Neuvostoliitosta tuttua käytäntöä, jonka mukaan tavaran arvoa 
mitattiin sen määrän tai painon mukaan, ja lopulta myös kattokruunuista 
tehtiin kyseisessä maassa niin vankkoja, että pudotessaan ne repivät alas 
kattojen välilaipioita. Ihmeekseni näiden Moskovassa painettujen kommu- 
nistikirjojen poistaminen onnistui, ja asiassa saattoi auttaa se, että tuol- 
loin elettiin sosialismin kukistumisen jälkeistä aikaa Euroopassa. 
Antivasemmistolainen vastavallankumoukseni sosiaalipsykologian ai- 
nelaitoksella kulutti kuitenkin tarpeettomasti aikaani ja energiaani, ja 
kokemusteni opettamana voin sanoa, ettei kenenkään pitäisi antautua 
tutkimaan sellaisten filosofien ajattelua, joiden perusnäkemyksiä ei itse 
kannata, sillä se altistaa epäsuoralle asenteiden muokkaukselle. Usein 
myös vastustamaan ryhtyminen johtaa eräänlaiseen sitoutumiseen. Argu- 
mentointiin pakottaminen onkin vain professorien katala juoni. Paljon 
paremmin olisin voinut sanoa suoraan, että koko sosialistisen yhteis- 
kuntateorian olisi voinut paiskata paperinkeräykseen, niin ei olisi mennyt 
mitään hukkaan. Sen verran lohdutonta jälkeä nuo opit olivat saaneet 
aikaan kaikkialla. Joudunkin toivomaan, etteivät uudet opiskelijat menisi 
ollenkaan sellaisille laitoksille, joissa annetaan omien poliittisten näke- 

mysten vastaista opetusta. 

Paha kyllä, professoreita koskee käytännöllinen irtisanomattomuus, 
vaikka heidätkin nimitetään virkoihinsa vain ”toistaiseksi”. Yleensä tuota 
mainintaa tulkitaan ”lopullisesti” tai ”ikuisesti”. Sosiaalipsykologian aine- 
laitos oli kriisissä myös ihmissuhteidensa osalta. Oppiaineesta väitteli 
1990-luvun alussa tohtoriksi kaksi tutkijaa, Vappu Lepistö ja Klaus 
Weckroth, jotka kävivät taistelua avoinna olleesta yliassistentin virasta. 
Virkaan nimitettiin sittemmin Weckroth, ja kriisi laukesi Vappu Lepistön 
23.9.1992 tapahtuneeseen itsemurhaan. Virkakamppaillun hävinnyt herk- 
kä kuvataiteilija oli hirttänyt itsensä. Tapaus herätti vakavaa keskustelua 
tieteellisen vallan julmuudesta, mutta filosofian laitoksella käynnissä 
olleeseen keskusteluun nuo laineet eivät loiskuneet. Muutamat em- 
paattiset ja kollegiaaliseen huolenpitoon kykenevät sosiologit, kuten Taina 
Rajanti!22 ja Pertti Alasuutari kirjoittivat Yliopistouutisiin ja pahoittelivat 
tapahtunutta. Alasuutari päätyi lisäksi valistamaan, että parhaiten 
kritiikistä selviytyy se, joka taitavimmin ottaa kritiikin vastaan.!?3 
Omasta puolestani olen sitä mieltä, että myös kritiikin esittäjillä pitäisi 
olla vastuu siitä, mitä he sanovat, ja ettei pitäisi mennä alkuunkaan 
sanomaan sellaista, millä on veriset seuraukset. 

Vappu Lepistön itsemurha ei todennäköisesti johtunut pelkästään 
virkanimityksessä koetusta tappiosta. Sen taustalla oli yleistä vähättelyä, 
jonka mukaisesti häntä ei pidetty yhtä kvalifioituneena sosiaalipsyko- 
logina kuin Weckrothia. Tässä näemme, millaista jälkeä epäsuora painos- 
tus ja hiillostus sekä ihmisen lavastaminen ”marginaaliseksi henkilöksi” 
saavat aikaan, varsinkin kun noiden marginaalisiksi arvotettujen tutki- 
musaiheiden ei tunnusteta olevan tieteen keskeisimpiä ja usein myös 
kiinnostavimpia aiheita. Klaus Weckrothin uskon päätyneen virkaan vain 
siksi, että hänen etunimensä assosioi Eskolan mieleen sanan ”kulaus”. 

Maaliskuussa 1996 yliopistoa kohtasi jälleen surusanoma. Sosiaali- 
psykologian apulaisprofessori Mirja Tolkki-Nikkonen oli kuollut kesken 
työpäivän. Hänen kuolinsyykseen paljastui aivoverenvuoto. Mirja Tolkki- 
Nikkosen löysi virkahuoneestaan Weckroth. Se puolestaan oli hänelle 
liikaa. 

Antti Eskola jäi eläkkeelle vuonna 1997, minkä jälkeen hän hakeutui 
uskonnolliseen etsintään. Kaiken koetun jälkeen se oli tavallaan ym- 
märrettävää, ja osoituksena siitä on hänen uskontrilogiansa. Antti Eskola 
on sama mies, joka vanhoilla päivillään tuli uskoon, vai onko? Omien 
vakuuttelujensa mukaan uskonto oli ollut hänelle tärkeää aina. Luul- 
tavasti Eskolaa painoi hänelle tyypillisen raskasmielisyyden lisäksi myös 
syyllisyys. Ja olihan kristinuskon taakse kirjoittautuminen myös taitava 
veto ikäihmiseltä, joka jo 1980-luvulla epäili Ronald Reaganin vastuun- 
tuntoa ydinaseiden vartijana — tai ylipäänsä kenenkään sellaisen, joka itse 
”lähestyy joka tapauksessa krematorion luukkua”, kuten Eskola kirjoitti 
teoksessaan.!?4 Kuinka liikuttavia Eskolan mielestä ovatkaan voineet olla 

sanat, jotka kuulin eräänä aamuna radiouutisista vuonna 1991: ”Neu- 
vostoliittoa ei enää ole.” 

Eskolassa ja minussa oli yhteistä se, että kumpikaan meistä ei ollut 
erityisen sosiaalinen, ja oikeaan osuikin se toimittaja, joka laati Eskolasta 
lehteen jutun otsikolla ”Sosiaalinen erakko”. Monet tieteenharjoittajat 
alkavat kirjoittaa vanhemmalla iällä uskonnollisista aiheista sanoakseen 
jotain syvällistä sekä kirjoittaakseen itsensä sitä kautta historiaan. Usein 
se on kuitenkin jälkijättöistä. Mikäli hanke ei ole perusteltu kirjoittajan 
huolella omasta pelastuksestaan (jolloin se on vielä uskottava), juoni on 
yleensä niin läpinäkyvä, että se harvoin onnistuu. Eskolakin tuli vain 
yhdestä uskosta toiseen. Uskonnollisissa kirjoissaan hän oli aivan yhtä 
materialistisilla linjoilla kuin aiemmissa ”uusvasemmistolaisiksi” luon- 
nehtimissaan kirjoissakin. Tämä käy ilmi jo teosten otsikoista, kuten 
”Mitä Jumalasta pitäisi ajatella?”, joka ei näytä tunnustavan uskonnollista 
kokemusta. Myös teoksessa Tiedän ja uskon asioita tarkastellaan ana- 
lyyttisille teologeille tyypilliseen tapaan: tietoteoreettisten ehtojen valossa. 

Katsonkin Eskolan jääneen tieteen vangiksi. Samalla hän jäi myös us- 
konnon vangiksi. Eskola vieläpä kehaisi vastustajakseni tietämäänsä 
Sami Pihlströmiä todeten hänen olevan niitä harvoja filosofeja, jotka ”ovat 
pitäneet uskonnollista uskoa pohtimisen arvoisena”,!25 ja molemmat 
nykyteologit olen arvostellut eräässä myöhemmässä kirjoituksessani. 26 
Kuinka väärin Eskolan suitsutus saattoikaan olla kaikkia sellaisia filo- 
sofeja kohtaan, jotka olivat tarkastelleet uskonnollisia kysymyksiä paljon 
syvällisemmin kuin tämä Sami, esimerkiksi näkemällä koko kristinuskon 
yhtenä torjutun homoseksuaalisuuden muotona? Sen enempää Eskolasta 
kuin Pihlströmistäkään tuskin olisi ollut päästelemään kynästään mitään 
tällaista. 

Pragmatistisen ajattelun heikkouksia on, että pragmaattisesti aja- 
teltaessa Jumalasta tehdään eräänlainen työhypoteesi, kun pohditaan, 
onko maailma parempi ilman Jumalaa kuin olettamalla Jumalan ole- 
massaolo. Tällöin ei enää pohdita jumaluuden metafyysistä alkuperää, 
joka saattaa perustua ihmisen oidipaaliseen kompleksiin tai valta- ja 
luontosuhteeseen. Nämä olivat aiemmin olleet Eskolalle rakkaita aiheita. 

Käytännössä Jumalasta tehdään pragmatismin rattaissa onnellisuuden 
takuumies. Jos Jumalan olemassaoloa arvioidaan suhteessa maailman 
tilaan, voidaan päätyä mihin tahansa. Kyseistä ajattelutapaa on käytetty 
oikeuttamaan jopa niin sanottua menestyksen teologiaa. Sen mukaan 
taloudellinen hyvinvointi tulkitaan seuraukseksi Jumalan suopeudesta tai 
uskosta Jumalaan, kun taas kurjuutta pidetään Jumalan rangaistuksena. 
Samalla tavoin pragmatismissa perustellaan liikemiesmoraalia, ja tiedettä 
pyritään tulkitsemaan niin, että siihen voidaan sovittaa myös uskonto. 
Kun uskonnon katsotaan takaavan edistyksen ja kasvun, tuloksena on 
pinnallista oppia. Huvin vuoksi voisi spekuloida uskolla Eskolaan tai 
Kekkoseen: kannattaako kumpaankaan uskoa? Olisiko maailma parempi 

tai huonompi ilman heitä vai heidän kera? 

Minä uskon, että aiempia teoksiaan kumoavalla uskontrilogiallaan 
Antti Eskola saa Pyhältä Pietarilta vähintään cum laude approbaturin ja 
pääsee sillä Taivaaseen. En tosin tiedä, mitä Eskola ajattelisi Taivaasta, 
tai kuinka me tulisimme toimeen ylipäänsä missään, jos yhtä aikaa 
päätyisimme samaan kerrokseen. Mutta minusta jo yliopistossa saamani 
kohtelu muistutti enemmänkin pientä Helvettiä. Voi olla, että menen 
tämän vuoksi vapaaehtoisesti suoraan alakertaan, sillä olisi noloa päätyä 
gospeljengin kanssa samoihin bileisiin, varsinkin kun niihin ovat viime 
aikoina pyrkineet yhä useammat filosofit aina piispallista sukua olevaa 
Tuomas Nevanlinnaa myöten.!??7 Taidankin jäädä kiertämään maailmaa, 
ellen sitten raukea nirvanaan. Minun Jumalanihan on platoninen hyvän 
idea, joka kuvastuu kauniiden nuorten miesten vartaloista, joten eipä 
taitaisi meistä olla samoille näköalapaikoille Taivaassakaan. 

Mutta entä itse maailma, joka varmasti on olemassa, aivan niin kuin 
Australiakin, jonka olemassaoloa Eskola erehtyi pitämään uskonvaraisena 
sekoittaen siten tietoteoreettisen uskomisen ja uskonnollisen uskomisen? 
Millaista on elämä täällä? Pyynikin varapiispana tunnettu Antti Eskola 
tilitti taannoin tuntojaan myös erään naistenlehden kannessa toteamalla, 
että ”olen nähnyt pahan”. Piispa Yrjö Alajan vastaavanlaisista kokemuk- 
sista ammentanut Eskola kirjoitti teoksessaan Tiedän ja uskon, kuinka 
Paha astui kerran hänen huoneeseensa.?8 Ehkä se oli kuitenkin liioittelua 
siinäkin tapauksessa, että hän olisi omistanut ajatuksensa minulle. Eikö 
”paha” ollutkaan enää vain taistelua materiaalisista resursseista, kuten 
Eskola oli tottunut ajattelemaan ja opettamaan? Joskus virassa toimi- 
essaan Eskolalla oli kylläkin taipumus maistella alkoholiliikkeen tuot- 
teita, joille hän myöntää olleensa perso myös kirjoissaan. On siis vaikea 
sanoa, mitä pikku-ukkoja vastaan hän oli taistellut, mutta joka tapauk- 
sessa hänen huoneessaan lemahti vielä minunkin opiskeluaikoinani tuore 
viina. 

Sen sijaan Mirja Tolkki-Nikkonen oli mukava ihminen. Hän ei koskaan 
sanonut jutuistani mitään kielteistä, paitsi kerran katsoessaan minuun ja 
todetessaan leikillisesti, että ”hulluus ei näy päälle”. Vastasin hänelle, että 
ei näy järkevyyskään, joten ulkonäön tai virka-aseman perusteella ei pidä 
tehdä pitkälle meneviä johtopäätöksiä. En halua jälkikäteen loukata 
myöskään Eskolaa, sillä me olemme varmasti loukanneet jo tasapuolisesti 
toisiamme — ja samalla myös kaikkia muita, sillä ääneen ajattelevat ihmi- 
set eivät voi pettää kovin pitkään sen enempää itseään, toisiaan kuin 
sivullisiakaan. 

Eskola oli ennen pitkää eläkkeellä ja Lepistö ja Tolkki-Nikkonen suu- 
reksi surukseni haudassa. Vuonna 2000, asuttuani jo pitkään Helsingissä, 
luulin että Tampereen yliopiston sosiaalipsykologian laitos olisi jäänyt 
Klaus Weckrothin käsiin, kunnes käteeni osui saman vuoden Yhteis- 
kuntapolitiikka-lehden numero 5. Kyseisessä lehdessä oli Klaus Weck- 

rothin kirjoitus ”Miten minusta tuli hullu? Se puolestaan perustui 
sosiaalipsykologiseen asiantuntemukseen ja oli siten varmasti luotettava. 
Weckroth kertoi jutussaan omien veljiensä kuolemaan liittyvän historian 
ja sen, miksi hän oli viettänyt viimeksi kuluneiden vuosien aikana 471 
vuorokautta mielisairaalassa.?? Hän kertoi syyllisyydentunteistaan ja 
niistä traumaattisiksi kokemistaan tilanteista, joihin hän oli yliopisto- 
urallaan joutunut. Pitikö hänelle viranhaussa hävinneen ihmisen päätyä 
tekemään itsemurha, ja täytyikö juuri hänen olla se henkilö, joka ensinnä 
osui Tolkki-Nikkosen huoneeseen löytäen hänet menehtyneenä? Kun 
asiaan liittyi myös Weckrothille ominaista pohdintaa determinismistä ja 
kohtalosta (se juonsi juurensa venäläisen kirjallisuuden klassikoista), 
siinä olikin kestämistä. Omasta mielestäni ihmisen vapauden kiistäminen 
ja kohtaloajatuksiin sitoutuminen ovat lähes aina merkkejä jonkinlaisesta 
tajunnan hämärtymisestä. Sen sijaan oman vapauden eksistenssifilo- 
sofiseen oivaltamiseen sisältyy näkemys, että jokainen aktiivinen teko on 
todistus ihmisen vapaudesta. Näin ollen kysymys siitä, onko ihminen 
vapaa vai ei, on täysin marginaalinen, ja olennaista on, miten ihminen 
todellisuudessa toimii ja miten hänen tulkintansa omasta vapaudestaan 
joko tukevat tai vastustavat tuota vapautta.130 Ehkä tässä näkemyserossa 
kuvastuu myös heteroseksuaalisen ja homoseksuaalisen filosofiakäsi- 
tyksen yksi ero. 

Mutta Weckrothin epätoivoon ja patologiseksi muuttuneeseen masen- 
nukseen liittyi todennäköisesti muitakin kuin liiallisesta ajattelusta johtu- 
neita syitä. Entisenä marxilaisena Weckroth oli menettänyt uskonsa 
vallankumoukseen ja ajautunut ideologiseen kriisiin paratiisivaltionsa 
romahdettua. Hän tunnusti muuttuneensa aggressiiviseksi ja alkaneensa 
juopotella, minkä seurauksena hän oli päätynyt mielisairaalan suljetulle 
osastolle. Lahjakkaasta tutkijasta oli tullut hullujenhuoneen asukki. 

Sosiaalipsykologian laitoksen henkilökunnasta oli Lepistön, Tolkki- 
Nikkosen, Eskolan ja Weckrothin poismenon jälkeen jäljellä enää Vilma 
Hänninen, joka oli tutkijoista ehkä nimettömin ja vähiten ansioitunein 
mutta josta tuli myöhemmin jonkinlainen professorinviran hoitaja. Tätä 
laitosta ei ollut kuitenkaan tuhottu, vaan se tuhosi itse itsensä — tai se 
tuhoutui omaan mahdottomuuteensa, kuten itäisen naapurimme poliitti- 
nen järjestelmä. Ironista on, että Eskolan viran peri lopulta kuoleman 
sosiodynamiikkaa tutkinut parrakas sosiologi Anssi Peräkylä, joka oli 
laitoksen oma kasvatti ja omaksunut Eskolalta hänen (n)ostalgisen mörö- 
köllimäisyytensä. 

Entä miltä asiat näyttävät aikana, jolloin Berliinin muuri on myyty 
loppuun ja jäljellä olevista osista on tullut eräänlaisia suojelukohteita? 
Tampereen yliopiston sosiaalipsykologian laitoksella kohdatut tapahtumat 
kirkastivat minulle ilmiötä, jota olen pyrkinyt tarkastelemaan teoksissani 
myöhempinä vuosina: miksi tiedepoliittinen valta on haltijoilleen vaa- 
rallista? Kuten tämän teoksen lopussa perustellaan, tieteellisen vallan 

olemukseen näyttää liittyvän jotain sellaista, mikä tekee ihmisestä des- 
poottimaisen ja pahimmassa tapauksessa hullun. Tieteellisen vallan ja 
”objektiivisen totuuden” tavoitteluun sisältyy jotain, mikä ei alkuunkaan 
sovi ihmiselle. Sen eräs tunnuspiirre on oman subjektiivisuuden kiistä- 
minen — tai sen käyttäminen näennäisobjektiiviseen valtaan verhottuna, 
minkä tuloksena tiedeyhteisössä valehdellaan, panetellaan ja annetaan 
toisista ihmisistä enemmän vääriä todistuksia kuin missään muualla. 
Tässä mielessä tieteenharjoittajien syntilistat ovat yhtä pitkiä kuin heidän 
ansioluettelonsa, ja niihin sisältyy toden totta moni veriruskea synti. 
Paikkansa pitää siis sanonta, että valta turmelee aina ja absoluuttinen 
valta turmelee absoluuttisesti, mutta vain harvoin se tekee haltijastaan 
absolutistin. 


Demari on yliopistossa oikeistolainen 


Vahvimmin puoluetoimistoa muistuttava puoti Tampereen yliopistossa on 
Yhteiskuntatieteiden tutkimuslaitos, jossa vasemmistopuolueilla oli ja on 
edelleen värisuora lähes jokaisella virkaistuimella. Sen johtajana toimi 
tunnettu sosiaalidemokraatti Aulis Aarnio, joka osoitti tietysti ”lämpimän 
tukensa” Juha Vartolle tämän tultua hävitetyksi Jyväskylän yliopiston 
filosofian professorinviran täytössä vuonna 1994. Varto oli hakenut Reijo 
Wileniukselta vapautunutta virkaa, mutta asiantuntijat eivät asettaneet 
häntä yhdellekään ehdokassijalle kiistäen häneltä siten professorinpäte- 
vyyden kokonaan. Varton sivuuttaminen Jyväskylän virkanimityksestä oli 
väärin myös loppusuoralle valittuja kohtaan. He taistelivat ikään kuin 
toisesta palkinnosta, kun jokainen tiesi, kenelle ensimmäinen olisi kuu- 
lunut. 

Prosessin suomalaisena asiantuntijana oli toiminut Äbo Akademissa 
vaikuttava Aulis Aarnion kaveri Lars Hertzberg, jolle tarjoutui tilaisuus 
junailla virkaan oma turkulainen oppilaansa Eerik Lagerspetz. Lagerspetz 
oli Jyväskylän virassa aiemmin toimineen Erik Ahlmanin tyttärenpoika, 
minkä vuoksi monet kutsuivat häntä ”Erik Toiseksi”. Tosiasiassa Erik II 
oli Vartoa huomattavasti vähemmän ansioitunut ja nuorempi tutkija, 
jonka ainoa huomionarvoinen julkaisu oli ”instituutioiden teoriaa” käsit- 
televä väitöskirja.131 Tällaista tiede siis on: instituutioiden kukoistusta ja 
sukudynastioiden loistoa. 

Analyyttisilla filosofeilla oli Jyväskylän yliopiston virantäytön jälkeen 
samanlainen värisuora kaikilla filosofian laitoksilla kuin Suomen Sosi- 
alidemokraattisella Puolueella oli tärkeimmissä valtioelimissä. Analyytti- 
nen filosofia onkin sekä sisällöiltään että muodoiltaan selkeästi demari- 
filosofiaa, johon liittyy junailu, vyöryttäminen, painostus ja tukahdutta- 
minen: valtapeli kokonaisuudessaan. Aarnio vieläpä vaivautui perustele- 
maan Jyväskylässä tapahtunutta virantäyttöä vastaamalla Niin & Näin 

-lehden palstoilla heränneisiin moitteisiin, että hänen mielestään Eerik 
Lagerspetz on ”mies paikallaan” ja että hän arvostaa myös sitä ”kerta- 
kaikkisen hienoa työtä, jota Juha Varto tekee”.132 Näiden maireiden ja 
tahallisen imartelevien sanojen jälkeen on hyvä muistuttaa, että pai- 
kallaan heistä toinen on pysynytkin: Lagerspetz ei saanut Jyväskylässä 
toimiessaan aikaan mitään, paitsi oman virkansa lakkauttamisen, ennen 
paluutaan Turkuun vuonna 2004. Tällä tavoin systeemifilosofi tuli ikään 
kuin eläytyneeksi vanhaan vertauskuvaan koneesta, jonka ainoa tehtävä 
on kytkeä itsensä pois päältä. 

Nimityksen jälkeisessä sosiaalidemokraattisessa pöperössä oli tietysti 
kehuttu Lagerspetzin sinänsä vaatimattomat ansiot ”oikeusfilosofina” eli 
vonwrightiläisen poliisifilosofian edustajana. Arvostelin asiaa muun 
muassa Niin & Näin -lehden numerossa 3/2000, jossa kirjoitin, että viran- 
täytöt ovat pulahduksia ankkalampeen.133 Kuten jäljempänä näemme, 
Eerik Lagerspetzin veli Olli Lagerspetz puolestaan katsoi asiakseen ryh- 
tyä kostotoimiin ja kiisti nimettynä asiantuntijana minulta dosentuurin 
Tampereen yliopistossa vuonna 2005. Näin he siis osoittivat oman 
filosofisen Disneylandinsa ”oikeudenmukaisuuden” ja totaalisen tuhovoi- 
man, löivät lammen pinnalle uiskentelemaan erehtynyttä ankanpoikasta 
melalla päähän ja painoivat nokkaa pinnan alle. Mutta mitä se kannatti? 

Siinä, missä suomalaisen tieteen sisäsiittolana tunnettiin vielä 1960- 
luvulla Helsingin yliopisto ja erityisesti sen ruotsinkieliset osastot, oli 
sukulaisten suosiminen siirtynyt myöhempinä vuosikymmeninä maa- 
seutuyliopistoihin. Helsingin yliopistossa nepotismi ei ollut enää yhtä 
räikeää, mutta maaseutukaupungeissa kehdattiin. Esimerkiksi Antti Es- 
kola toimitti poikansa Jari Eskolan turvallisesti tieteelliselle uralle apu- 
rahojen ja virkojen piiriin, vaikka tämä oli saanut gradustaan arvolauseen 
lubenter. Myöhemmin hänestä tehtiin professori Kuopion yliopistoon. 
Tapio Nummenmaan pojasta Jyrki Nummenmaasta puolestaan leivottiin 
tilastotieteilijä (tilastonikkarina nakutteluhan ei ole kovin kaukana myös- 
kään hänen isänsä edustaman nykypsykologian tilasta). Olavi Borgin 
virkahuoneen oikealla puolella istui jo 1990-luvulla hänen poikansa Sami, 
joka peri isänsä paikan myös Yleisradion vaaliohjelmien kommentoijana. 
Politiikan pitäisi kai olla muutakin kuin pelkkää vaaleihin osallistumista, 
ja politiikan tutkimuksen pitäisi olla esimerkiksi aatteiden ja ideologoiden 
arviointia eikä pelkkää tilastonäpertelyä. Empiirisiin menetelmiin luotta- 
ville ja perusasenteiltaan sovinnaisille Borgeille ne eivät kuitenkaan olleet 
juuri muuta. Kovin korkeaa kuvaa suomalaisesta demokratiasta ei mieles- 
täni anna sekään, että vaalien kommentaattorit perivät virkoja isiltään. 

Samista tehtiin nopeasti myös vastaperustetun Yhteiskuntatieteellisen 
tietoarkiston johtaja Tampereen yliopistoon ja sittemmin professori. Sen 
sijaan Erkki Pystysen pojat joutuivat etsimään leipänsä yliopiston ulko- 
puolelta. Heidät miellettiin kenties jo liian oikeistolaisiksi, ja heistä tuli- 
kin sotilaskoneissa lentäviä haukkoja. Jouni Pystynen toimi myöhemmin 

jopa Ilmavoimien komentajana, joten taivaalliset taistelut osattiin. 

Yliopistoissa tapahtuva virkoihin rekrytoiminen on ollut sellaista 
kaupankäyntiä, puliveivausta ja sukulaisten suosimista, ettei sillä ole 
ollut tekemistä kenenkään ihmisen lahjakkuuden eikä todellisten ansioi- 
den kanssa. Mainitut piirteet ovat myös syynä siihen, miksi sovinnaiselle 
kielifilosofialle tyypilliset maininnat, kuten ”nämä käsitteet ovat suku- 
laisia” tai ”mnämä puolestaan ovat perheyhtäläisiä” alkoivat näyttää mie- 
lestäni sietämättömiltä. Tässä symboliikassa heijastui ja heijastuu edel- 
leen eräs ajattelutapa. Biologinen sukulaisuus tosin menetti merkitystään 
niin sanottuina edistyksen vuosina, ja sen tilalle asettui poliittinen 
sukulaisuus. Mikäli geenivirtaan perustuva kortti ei vetänyt, saattoi luo- 
katon ja säädytön turvautua puolueen jäsenkirjaan tai ideologiseen maail- 
mankatsomukseen. Sen sijaan ihmisille, joilla oli moraalista selkärankaa, 
oman henkisen vapauden vaihtaminen sen enempää suvun kuin poliittisen 
ideologiankaan kahleisiin ei käynyt. Olin itse irtautunut molemmista, ja 
siksi minulle ei sopinut myöskään puoluepeli, jonka vangeiksi jäivät vain 
perheestään ja suvustaan heikosti emansipoituneet. 

Aulis Aarnion ohella Yhteiskuntatieteellisen tutkimuslaitoksen kes- 
keisiä syntymädemareita oli ”prognoosiprofessorina” tunnettu Risto Sänki- 
aho, kun taas yhteiskuntakybernetiikastaan tunnettua Yrjö Ahmavaaraa 
pidettiin tavanomaista sosialistia huomattavasti marxilaisempana. Laitok- 
sen muut virat puolestaan oli täytetty enemmän tai vähemmän vasem- 
mistolaisia äänenpainoja suosivilla marxilaisilla tai postmodernistisilla 
tutkijoilla. Heitä olivat muiden muassa Kaukosen veljekset ja Seppo 
Raiskil34 sekä filosofiankin piirissä esiintyneet Heikki Mäki-Kulmala, 
Pertti Töttö ja Juhani Vähämäki. Hain myös itse erästä tutkijanvirkaa 
Yhteiskuntatieteellisestä tutkimuslaitoksesta vuonna 1994, mutta jäsen- 
kirjattomana henkilönä minua ei tietenkään hyväksytty. Tässä olivat 
vaihtoehdot: ole sukua tai ota jäsenkirja! Muuten päähäsi putoaa tiili. 


Oikeistovaara Tampereen yliopistossa? 


Kommunistien ja sosialistien yliopistouran kanssa oli vähän niin kuin 
Kari Suomalainen aikoinaan kuvasi: jos hollitupalaisen päästää salonkiin, 
hän ei siellä muutu salonkikelpoiseksi vaan muuttaa myös salongin holli- 
tuvaksi. Juuri näin syntyi Tampereen yliopisto. Se yritti hyödyntää erään- 
laista Tukholma-syndroomaa, jonka mukaisesti terroristien kaappaamat 
ihmiset samastuvat alistajiinsa pelastaakseen oman nahkansa. Juuri siitä 
syystä — tai taloudellista etua saadakseen — järkevien perheiden kasvatit 
tulivat Tampereen yliopistossa usein kommunisteiksi. Kyseinen kehitys- 
kulku oli suora seuraus akateemiselle maailmalle ominaisesta opportunis- 
mista. Jos ei ole sopivaa sukua, on syytä vetäytyä ay-retorisiin riveihin tai 
puoluepoliittiseen reviiriin. Silti ihmettelen edelleenkin monien civis 

academicusten halua samastua poliittiseen vasemmistoon, sillä työväen- 
liikkeellä ja akateemisilla ei ole eikä ole ollut mitään yhteistä: ei yhteisiä 
etuja eikä sivistystä. Jos heidän osansa vaihtuisivat ja puliukko olisi yhtä 
hyvässä asemassa kuin häntä palveleva sosiaalityöntekijä, tuo pultsari 
ryhtyisi heti porvariksi ja sortaisi etuuksia kerjäävää sosiaalityöntekijää. 
Ay-liike taas ei ole koskaan tehnyt mitään akateemisten hyväksi, vaan se 
on ahnehtinut paperityöläisille sellaiset palkat, joilla he joko pilaavat 
maamme kansainvälisen kilpailukyvyn tai putoavat itse palkkakilpai- 
lusta, kun yritykset siirtävät tuotantonsa ulkomaille. Vasemmisto ei ole 
piitannut myöskään solidaarisuudesta omassa piirissään, kun kaupan 
kassoilla työskennellään puolella paperiteollisuuden palkoista. 

Aivan niin kuin jokainen duunari haluaa olla ”paperityöläinen” (kuulu- 
matta kuitenkaan valkokaulusköyhälistöön), myös jokainen maailman 
sosialisti haluaa olla kapitalisti. Koska vain harvoilla on siihen varaa, 
jokainen tahtoo olla vähintään pienporvari ja käyttääkin tilaisuuttaan hy- 
väkseen heti, jos voi. Niinpä aate ei todellisuudessa paina mitään, vaan 
raha ratkaisee. Siksi minä ihmettelen, mikä noita akateemisia ihmisiä on 
houkutellut taipumaan vasemmistolaisiksi. Luultavasti kyse on siitä, että 
suuri osa heistä on työväenluokasta nousseita, ja he ovat omaksuneet 
poliittiset asenteet jo nuoruudessaan. Heille on jäänyt hampaankoloihinsa 
krooninen katkeruus, joka estää heitä myöntämästä, mitä kaikkea hyvää 
ja kaunista todellisuuteen liittyy. Tai sitten he ovat manipuloituja ja 
indoktrinoituja: heteroseksuaalisen valtakulttuurin, riippuvaiseksi teke- 
misen ja yleisen toiseudenvaraisuuden kautta alistettuja. 

Tampereen yliopistossa opetettin alun perin sosiaalitieteitä eli aineita, 
joiden opiskelussa ei tarvita älykkyyttä eikä luovuutta vaan pelkkää asen- 
netta ja joita niin muodoin opiskelevat tantat. Erityisesti siellä on koulu- 
tettu hallintovirkamiehiä, jotka ovat kollektiivisesta taloudesta riippu- 
vaisia, ja heidän oman etunsa mukaista on pitää valtiojohtoisuudesta ja 
sosialismista kiinni. Tämä valtiosta riippuvainen ja komenteleva virka- 
miesluokka on kuitenkin supistumaan päin, ja valtio halutaan palauttaa 
takaisin ihmisten palvelijaksi. Siihen Tampereen yliopistossa ei ole osattu 
antaa sivistyksellisiä eväitä. 

Marxismi rehotti yliopistossa vielä minunkin aikanani. Yhteiskuntatie- 
teiden tutkimuslaitokselle veti punaisuudessaan vertoja vain Tiedotusopin 
laitos, joka oli vanhojen sotaratsujen, Pertti Hemänuksen ja Kaarle 
Nordenstrengin, hallussa. Heidän alaisuudessaan kasvoi kaikenlaisia 
pieniä ”juhakoivistoja”, joiden oli määrä jatkaa oppi-isiensä linjoilla. 
Yksikään näistä teoreetikoista tuskin olisi saanut aikaan yhtään kun- 
nollista lehtijuttua. Samanaikaisesti lehtien toimituksissa pantiin kesä- 
työhakemukset kahteen pinoon. Toiseen laitettiin ne, jotka voidaan ottaa 
huomioon, ja toiseen ne, joiden tekijät olivat Tampereen yliopistosta, piti- 
vät lehteä ”porvarillisena” ja pyrkivät tuhoamaan kyseisen julkaisun. 
Helsingin yliopistossa tähän vastattiin perustamalla yliopistoon viestin- 

nän professorin virka ja junailemalla sen haltijaksi oikeistoliberaalina 
tunnettu Osmo A. Wiio. Kaikeksi onnettomuudeksi hän edusti kuitenkin 
tuon ajan tunnetuinta marxilaisuuden vastatendenssiä eli paikoilleen 
jämähtänyttä empirismiä ja naturalismia, joiden avulla taisteltiin kaik- 
kein kumouksellisimpia marxilaisia vastaan. Ratkaisu oli siis selvästi 
puolustuksellinen samoin kuin Helsingin yliopiston sosiaalipsykologian 
professorin, Kullervo Rainion, ajautuminen ensin kokoomuksen ja sittem- 
min Perustuslaillisen oikeistopuolueen listoille. Myös Esko Salminen on- 
nistui taistelemaan tiensä apulaisprofessoriksi Tampereen yliopiston läpi- 
kotaisin purppuraisella tiedotusopin laitoksella, mutta taistolaisten har- 
joittama vyörytys saattoi hänetkin puolustusasemiin, jossa hänen oma 
suhteensa mediaan muodostui turhan perinteiseksi. Ongelma ei ollut niin- 
kään teoreettisten ideoiden puute kuin yksinäisyys, johon laitos hylkäsi 
kaikki Toimittajaliiton tovereihin kuulumattomat ja joka pakotti heidät 
tietynlaiseen konservatiiviseen varovaisuuteen. 

Julkisesti oikeistolaisia professoreita Tampereen yliopistossa toimi vain 
muutamia. He olivat kansanedustajanakin toiminut Olavi Borg, niin ikään 
liberalistisista teorioistaan tunnettu Risto Harisalo, kokoomuslainen kun- 
nallispolitiikan professori ja eduskunnan puhemiehenä vaikuttanut Erkki 
Pystynen sekä Aamulehden päätoimittajana toiminut valtio-opin profes- 
sori Pertti Pesonen. Pystynen oli pystynyt toimittamaan virkatehtäviensä 
jatkajaksi kokoomuslaisen Paavo Hoikan, ja hänen lisäkseen ei- 
vasemmistolaisena pidettyjä professoreja edusti pellervolaisten sitou- 
mustensa perusteella keskustalaisena pidetty Tarmo Pukkila, jota hänen 
rehtoriaikanaan sanottiin Tampereen yliopiston ”Jeltsiniksi”. 

Kun demareilla ja kommunisteilla ei ollut tarjottavanaan muuta kuin 
kahleiden ripustelua, ja kun suuri osa viimeisistä ei-vasemmistolaisista 
alkoi olla kipsipäitä, voitte arvata, kuinka pahasti Tampere alkoi ahdistaa. 
Kokemusta kuvaamaan sopii sosiologi Pertti Tötön luennollaan kertoma 
tarina, jonka sisältö oli muodostunut hänelle traumaattiseksi. Hänen 
ollessaan nuorena Tampereella opiskelemassa olivat kotikylään jääneet 
sukulaiset selitelleet pojan lukevan ”sosiologiaa Tampereen yliopistossa”. 
Kylänväki puolestaan oli todennut hänen lukevan ”sosialismia Sirola- 
opistossa”. — Häijyä ja pahanilkistä, mutta oli siinä totta toinen puoli. 
Minä taas en ollut huolissani niinkään yliopiston maineesta, kuten tarinan 
uhri itse, vaan omasta asemastani. Parempi kuitenkin maisterinlehvät 
kuin hautaseppele, ja niin siinä lopulta kävi, etten menestynyt Tampereen 
yliopistossa edes perestroikan aikakaudella, vaikka lapsena nikkasin 
silmää osuuskaupan sedälle. Ainoan henkireiän eli filosofisen ajattelun 
tultua tukituksi yliopistossa minua ei olisi haitannut, vaikka olisi laitettu 
lautoihin koko laitos. 

Vain kuolleet kalat uivat myötävirtaan. 


Vastavirran lohi vastarannan kiiskille 
3. Mitä tapahtui Helsingissä? 


ampereella ei koskaan tuullut kunnolla, ja jos tuuli kävi, viima piis- 

kasi hyisenä puhurina suoraan pohjoisesta, kun taas Helsingissä me- 
ren läheisyys tasasi lämpötilaeroja niin, ettei talvi tullut vielä joulu- 
kuussakaan. Lehdet viipyivät puissa marraskuuhun asti, ja ruoho pysyi 
vihreänä vuodenvaihteeseen saakka, jos ei satanut lunta. Seikkaillessani 
pääkaupungissa varhaisina opiskeluvuosinani 1980-luvun puolivälin jäl- 
keen ihastuin paikan kauniisiin rakennuksiin ja arkkitehtuuriin, joka 
koostui empireä edustavista uusrenessanssitaloista, kansallishenkisestä 
jugendista ja modernistisista, lähinnä funktionalismin tai uudemman 
humanismin hengessä suunnitelluista taloista. Helsinki oli timantti, joka 
loisti meren äärellä ja oli siinä suhteessa kokonaan erilainen kaupunki 
kuin Tampere. Siinä, missä Tampere oli kadotus ja metafyysisen ahdis- 
tuksen tyyssija, Helsinki puolestaan oli yhden metrolinjan metropoli: köy- 
hien ja ylpeiden ihmisten suurkaupunki, jossa kaikki oli vähän vanhan- 
aikaista, mutta ulkona liikkuessaan sai katsella iltaruskon hämärässä 
loistavaa Oxygenol-mainosvaloa Hakaniementorin kupeessa. 

Helsingissä asui myös eräitä tuttaviani, ja heidän luonaan oleskellen 
olin nauttinut kaupungin vehreistä kesistä ottaessani aurinkoa Lautta- 
saaren kuumilla kallioilla. Ollessani nuori opiskelijapoika kävelin usein 
Kruununhaan, Punavuoren, Ullanlinnan ja Eiran kortteleissa ihastele- 
massa upeita sata vuotta vanhoja jugend-linnoja, jotka edelleen kertovat, 
miten taloja pitää suunnitella ja minkälaista on korkea asumisen taso. 
Rakennustekniikka on noista ajoista taantunut, eikä ole toivoakaan, että 
asumuksia suunniteltaisiin enää sellaisiksi taideteoksiksi, joita koristaisi- 
vat kalevalaiset aiheet ja ornamentit, erkkerit sekä koristeelliset ovet ja 
paksuihin seiniin muuratut ikkunoiden kaaret. Ihmisten kauneustaju oli 
rappeutunut, mikä näkyi myös filosofian rappiona ja ajautumisena rea- 
lismin, naturalismin ja pragmatismin kahleisiin. Materialistinen välin- 
pitämättömyys saa tätä nykyä ilmaisunsa myös siinä tavassa, jonka 
mukaisesti ihminen hahmottaa suhteitaan tilaan ja paikkaan. Kun filo- 
sofia on väestönkasvun ja massakulttuurin muotoilemaa, ei ole ihme, että 
sen seurauksena on rakennettu betonisia lähiöitä, joissa ei tapahdu muuta 
kuin katuryöstöjä ja mellakoita. Rakennukset mielletään pelkiksi varas- 
toiksi, joissa ihmisiä säilytetään silloin, kun he eivät tee työtä. Todellisuu- 

dessa niiden pitäisi olla koteja ja läsnäolon paikkoja, joilla on myös sielu 
tai persoona. 

Eräät yhteiskunnallisten seikkojen määräävyyttä korostavat sosiaali- 
psykologit ovat opettaneet, että ”kun olot ovat yksinkertaiset, niin ajat- 
telukin on yksinkertaista”. Mutta ovatko syynä kurjiin oloihin aina vain 
olosuhteet? Tietenkin ne voivat vahvistaa kurjuuden kokemuksia, mutta 
kyllä ihminen luo itse myös olosuhteensa — aivan niin kuin minä. 

Kävellessäni vastikään kävelykaduksi avattua Isoa Roobertinkatua pit- 
kin vuonna 1986 tulin pysähtyneeksi lähellä Fredrikinkadun risteystä ole- 
van rakennuksen eteen. Talo oli aivan erikoisen kaunis. Se edusti olois- 
samme harvinaista rokokoohenkistä jugendia ja oli eräänlainen toisinto 
Amsterdamin kanavien varrelle rakennetuista pienkerrostaloista. ”Tässä- 
pä samanlainen talo kuin Eirassa, mutta kävelykadun varrella ja lähem- 
pänä keskustaa”, ajattelin: ”Olisipa hienoa asua joskus tuossa talossa.” 

Jatkaessani matkaa Ison Roobertinkadun ja Yrjönkadun kulmaan kul- 
jin myös Suomen ensimmäisen homoravintolan, Gambriinin, ohi. Kun 
homosyöpänä tunnettu hiv oli vuonna 1983 saapunut Suomeen, kukaan ei 
vielä tiennyt, mikä se oikein on ja kuinka se leviää. Taudin huhuttiin 
tarttuvan kaikkiin homomiehiin. Itse en ollut tuolloin huolissani niinkään 
kuolemasta kuin siitä, että mahdollisen tartunnan kautta tulisi julki, että 
myös minä olen homo! Maailma oli tuohon aikaan melko erilainen kuin 
nyt. Niinpä en uskaltanut koskea edes Gambriinin ovenkahvaan, sillä 
ajattelin hiv:n tarttuvan siitä. Tämä kuului urbaaniksi koetun kaupunki- 
laiselämän varjopuoliin. Kävelin paikan ohi määrätietoisin askelin enkä 
olisi uskonut milloinkaan asuvani tämän kadun varrella. 


Pakolaiseksi pääkaupunkiin 


Tapasin professori Ilkka Niiniluodon maaliskuussa 1996, ja valot työni 
tarkastettavaksi jättämiselle olivat vihreät. Estettä tohtoriksi väittele- 
miselle ei ollut, mutta Niiniluodon toivomusta toteuttaen jätin Simone 
Weilin filosofiaa käsittelevän työni tiedekuntaan aluksi lisensiaatintutki- 
muksena. Helsingin yliopiston Filosofian laitos ei olisi todennäköisesti 
Tampereen laitosta parempi, sillä myös täällä minua vastassa olisi natura- 
listinen heterotiede. Lisäksi suurin osa ongelmista oli lähtöisin nimen- 
omaan analyyttisen filosofian päämajasta Helsingistä, mutta tällä laitok- 
sella voisin saada sentään asiani ajetuksi. 

Matkustaessani Helsinkiin tekemään sopimusta uudesta asunnostani 
samaan aamujunaan osui eräs minulle rakas ystäväni, johon olin tutus- 
tunut vain paria vuotta aiemmin ja joka oli työmatkalla samaan suuntaan. 
Vaikka olinkin valmis kiroamaan Tampereen yliopiston eräänlaiseksi 
Saatanan synagogaksi ja Belsebuubin pesäpuuksi, minun tulisi joka 
tapauksessa ikävä Tampereelle jääviä homokundeja, jotka olin kokenut 

läheisiksi ja joiden kanssa olimme tottuneet jakamaan tunteitamme. 
Minun tulisi varmasti ikävä myös tätä söpöä ja ystävällistä nuorta miestä, 
ja harkitsin vielä kerran siirtymistäni Helsinkiin. Kaikesta huolimatta py- 
syin päätöksessäni, ja olin valmis jättämään taakseni yhden luvun elä- 
mästäni. 

Suuren muuton päivä oli 28.4.1996. Viimeisen illan Tampereella vietin 
kotioloissa, sillä herätys oli aikainen. Olin tilannut paikalle muuttoauton, 
johon lastasimme irtaimen omaisuuteni. Sen jälkeen leveäharteinen 
Manse sai jäädä historiaan, ja edessä oli uusi elämä. 

Muuttoauto pysähtyi osoitteessa Iso Roobertinkatu 26 sijaitsevan talon 
eteen kyydissään pakolaiseksi ajettu filosofi. Kyseessä oli sama arkkitehti 
Jalmari Wesurin vuonna 1912 suunnittelema talo, jota olin ihaillut ulkoa- 
päin jo toistakymmentä vuotta sitten ja joka oli nyt peruskorjattu alusta 
loppuun asti. Kaikki oli talossa uutta. Tähän oli hyvä perustaa koti 
ennalta määräämättömäksi ajaksi. Uudesta Helsingin-kodistani löytyi 
monenlaisia mukavuuksia, tosin ei kohtuuttomuuksiin asti. Asunnossa oli 
kaunis erkkeri, tammilautaparketti, kolme metriä korkeat huoneet ja 
marmorilla pinnoitettu kylpyhuone sekä pieni parveke, jolta avautui näkö- 
ala kävelykadulle. Sisustettuna asunto näytti entistäkin kauniimmalta, ja 
kaltaiselleni horoskooppiravulle kodin sisustaminen oli mielipuuhaa. 
Ensimmäiset yöt asunnossa tuntuivat levottomilta, sillä seuraava päivä oli 
vapun aatto ja ympärillä oleva Rööperi osoittautui melkoiseksi juhlimisen 
ja remuamisen keskukseksi. Asuntoni tosin sijaitsi neljännessä kerrok- 
sessa, joten rymyjengin melske jäi toistakymmentä metriä alapuolelleni, 
eikä minun tehnyt mieli hetkeen juhlia. Koin eräänlaista sanatonta kii- 
tollisuutta siitä, että olin selvinnyt elävänä pois Tampereen taisteluista ja 
löytänyt itselleni kodin. Tunsin eläväni onnen sydämessä. 


Vanhana viisaaksi 


Lisensiaatintutkimukselleni piti luonnollisesti nimetä tarkastajat, jolloin 
Ilkka Niiniluoto totesi professorille tyypilliseen tapaan, että työn jatka- 
miseksi sille pitäisi osoittaa ohjaaja ”täältä laitokselta”. Koska Juha Varto 
ei ollut ”täältäkään laitokselta”, häntä ei voinut ajatella ohjaajaksi, vaikka 
aihe ja suuri osa kirjallisuudesta olivatkin lähtöisin häneltä. Niiniluoto 
ehdotti, että ohjaajaksi määrättäisiin Esa Saarinen, mihin suostuin; olim- 
mehan filosofisesti samoilla linjoilla. Koska ohjaaja toimii yleensä lisensi- 
aattitöiden toisena tarkastajana, tiedekunta määräsi tehtävään Saarisen. 
Toisen tarkastajan löytämiseksi Niiniluoto päätti ottaa yhteyttä Heidi 
Liehuun ”kunhan hänet saisi kiinn?”. 

Heidi Liehu oli Saarisen oppilas, joka oli onnistunut väittelemään toh- 
toriksi sensaatiomaisessa kahdenkymmenenkahden vuoden iässä vuonna 
1990. Hänen tutkimuksensa käsitteli Sgren Kierkegaardin teoriaa eksis- 

tenssitasoista ja sen suhdetta Hegelin filosofiaan.1355 Liehun varhainen 
väitös tuntui monista omat opintonsa pilanneista niin uskomattomalta, 
että Tampereen yliopistossa eräät kielikeskuksen filologit, joille olin 
suorittanut viimeisiä pakollisia kielikursseja, olivat pitäneet keväistä 
väitösuutista aprillipäivän juttuna. Sitä suurempi oli näiden tahojen 
hämmästys, kun uutisen takaa paljastuikin totuus. Liehun vastaväittä- 
jänä toimi kanadalainen professori Charles Taylor. Hän hyväksyi työn 
laudatur-arvosanalla, missä oli epäilemättä myös niin sanottua Amerikan- 
apua. Heidi oli joka tapauksessa lahjakas ja luova filosofi ja oli ansainnut 
tutkintonsa kovalla työllä. Hänet oli nimitetty myös dosentiksi vuonna 
1992 kirjoitettuaan runollisen teoksen Kirsikankukkia, joka ilmestyi 1993. 
Minulla oli etuoikeus saada hänet työni tarkastajaksi. 

Heidi Liehun väitös oli tietenkin tehnyt monet Saarisen kollegat erit- 
täin kateellisiksi jo sen vuoksi, että hänellä oli tuollainen nuori oppilas, 
joka loisti etevämmyydellään. Ja kateellisia he olivat myös siksi, että he 
itse eivät olleet saaneet aikaan yhtä vaikuttavia tuloksia sen enempää 
omin toimin kuin opettaviensakaan kanssa. Varsinaisen yllätyksen järjesti 
kuitenkin Pekka Himanen, joka väitteli Saarisen ohjauksessa tohtoriksi 
Bertrand Russellin uskontokritiikistä vain kahdenkymmenen vuoden 
iässä vuonna 1994.136 Heidi Liehu oli tuohon ikään mennessä saanut 
aikaiseksi vasta gradunsa. Esa Saarisen mediajulkisuudesta voimiaan 
ammentava vaikutus oli tuottanut mehevimmät hedelmänsä. Mikä olisi- 
kaan motivoinut nuoria ihmisiä voimakkaammin kuin mediaan liittyvä 
lupaus omien ajatusten välittymisestä laajalle yleisölle ja siihen liittyvä 
toive ikuisesta elämästä julkisuudessa. Kyse ei nähdäkseni ollut vain 
jostain Saarisen persoonaan liittyvästä karismasta tai hänen ohjaustai- 
doistaan — ei hän minuakaan ohjannut sen enempää kuin Vartokaan. Kyse 
oli heidän vapaamielisyytensä mahdollistamasta oikeudesta itse sanoa ja 
edustaa luovasti jotain, sekä siitä henkisestä palkinnosta, jonka onnistu- 
minen tuottaisi. Tuloksena olisi omaehtoista ja merkityksellistä filosofiaa, 
jonka voisi toivoa välittyvän laajalle lukija- ja kuulijakunnalle. 

Saarisen vaikutus suomalaiseen filosofiaan ja kulttuurielämään oli 
ollut 1970-luvulta lähtien niin suurenmoista, että Ilkka Niiniluoto päätyi 
eräässä yhteydessä kiittämään koko suomalaisen kulttuurin filosofia- 
boomista nimenomaan Saarista.187 Tässä oli tosin hieman puolustelun 
makua, sillä Saarinen itse oli Filosofian laitoksen aikaansaannos. Kysei- 
nen kommentti olikin vastausta Filosofian laitoksella vuonna 1995 koet- 
tuun konfliktiin, jonka myötä Saarista koetettiin savustaa pois filosofin- 
viroista, ja kiista jatkui myös minun läsnäoloni aikana. Omien opin- 
näytteideni käsittelystä ei jostain syystä tehty lyömäasetta kyseiseen 
konfliktiin, mutta Saarisen karkotus oli yhtä verinen kuin Juha Vartoon 
kohdistettu teurastus. 

Toukokuun 28. päivänä vuonna 1996 istuimme filosofian laitoksen 
seminaarihuoneessa, ja käynnissä oli lisensiaattityöni tarkastus. Puhetta 

johti Ilkka Niiniluoto ja tarkastajana toimivat Esa Saarinen ja Heidi 
Liehu. He soveltuivat tarkastajiksi myös siksi, ettei työni ollut kummal- 
lekaan ennestään tuttu, eikä välillämme vallinnut jääviyksiä. Tapahtuma 
ei ollut mikään kiistelytilaisuus, jossa olisi esitetty panettelevia argument- 
teja tai tahallista väärinymmärtämistä analyyttisten systeemifilosofien 
tapaan, vaan keskustelimme aiheesta ja tutkimuksesta päästen aitoon 
dialogiin. Molemmat tarkastajat kannustivat minua kehittämään työtä ja 
esittivät ehdotuksia siitä, kuinka sitä kannattaisi täydentää. Otin nämä 
kommentit tyytyväisenä vastaan, ja osan niistä Liehu ja Saarinen kir- 
jasivat myös lausuntoihinsa.158 Valitettuani heille seminaaritilaisuuden 
loppupuolella vanhuuttani Saarinen antautui lohduttamaan minua 
vakuuttelemalla, että ”kyllä sinulle vielä hyvä aika tulee”. Weilin filosofiaa 
käsittelevä lisensiaattityöni hyväksyttiin kiitettävällä arvosanalla. 


Kolmekymmentä 


Täytettyäni 30 vuotta kesäkuun viimeisenä päivänä vuonna 1996 olin 
vaipua epätoivoon. En tiedä mistä se johtui. Kenties koin nuoruuteni 
olevan mennyttä, minkä sureminen oli tietysti aivan liian myöhäistä ja 
typerää jo tuossakin iässä. Lisäksi se oli täysin turhaa, jos ajatellaan niitä 
myöhempiä vuosia, jotka ovat tuoneet paljon iloa. Kun olin hieman yli 
kahdenkymmenen, minua huolestutti, saisinko koskaan rakastajakseni 
ketään itseäni nuorempaa, noin parikymppistä söpöä kundia, joista 
kovasti pidin. Nykyään en ole asiasta enää lainkaan huolissani. Olen 
huomannut, että monet noin kaksikymmentävuotiaat nuoret miehet eivät 
halua mitään muuta niin paljon kuin itseään vanhempien miesten seuraa. 
Heitä on riittänyt myös minulle lähes loppumattomasti vielä neljä- 
kymmentä täytettyäni. Huoli oli siis turhaa, ja Helsingillä on ollut minulle 
paljon annettavaa. 

Mutta minua masensi syksyllä 1996 myös äidinäitini, rakkaan mum- 
muni, isovanhemmistani viimeisen, 86-vuoden ikään ehtineen Selman 
kuolema. Hän olisi täyttänyt samana syksynä 87 vuotta, ja syntymä- 
päivien sijasta kävin hänen hautajaisissaan syyskuussa 1996. Selmalla oli 
ollut luontainen taipumus yhdistää monia ihmisiä, ja saatellessamme 
hänet viimeiselle matkalleen Brunon viereen häntä seurasi kahdensadan 
tuttavan, ystävän ja sukulaisen joukko. Kansankoulunopettajana toimi- 
neen Bruno-papan rinnalla hän oli yksi Kiikan kirkonkylän keskeisim- 
mistä ihmisistä. Talan koululla toimiessaan ja asuessaan hän oli huoleh- 
tinut useiden satojen lasten ja perheiden asioista niin sotavuosina kuin 
niiden jälkeenkin, ja myös minulla oli etuoikeus nauttia hänen suoje- 
lustaan ja rakkaudestaan. Yksi puskuri kuolemaa vastaan oli hänen 
myötään poistunut. 

Lähtökohtana minulla olikin ollut hyvä ja turvallinen koti, johon ver- 

rattuna niin sanotun sivistyneistön ylläpitämä yliopisto oli osoittautunut 
raadolliseksi ja karkeaksi. Toisaalta tuota seikkaa ei voida pitää minään 
ihmeenä, sillä suuri osa yliopistoväestä on kotoisin kurjista ja väkivaltai- 
sista perheoloista, joissa on koettu rakkaudettomuutta, avioeroja, väki- 
valtaa ja juoppoutta. Jonkinlaisen luokkataistelun keinoin nuo onnettomat 
olivat vihdoin selviytyneet myös akateemisiin virkoihin, joissa toimiessaan 
he katsoivat oikeudekseen sortaa muita. Sen sijaan minun ja kanssani 
samalla tavoin ajattelevien perhetaustassa ja arvomaailmassa oli hyvin 
paljon yhteistä. Se heijastui asenteissamme, puheissamme ja tavoissamme 
sekä samankaltaisessa huumorintajussamme ja kyvyssämme ymmärtää 
toisiamme. Sitä ei valitettavasti kaikilla ollut, mikä on tulkittava köy- 
hyyden lajeista kaikkein ankeimmaksi: henkiseksi köyhyydeksi. 


”Anna mulle virka”, sanoi Kirka. 


Liftarin laiffia autostradalla 


FILOSOFIAA ULKOILMAMUSEOSSA 


Loppukesästä ja alkusyksystä 1996 olin jälleen yhteydessä Juha Vartoon. 
Pohdimme, mihin suuntaan väitöstyötäni pitäisi kehittää. Koko seuraavan 
syksyn kirjoitin tutkimustani täydellisemmäksi, ja siihen tuli nelisenkym- 
mentä sivua lisää. Niiniluoto oli suostunut ottamaan minut toimeen 
Filosofian laitokselle puoleksi vuodeksi työllistämistuella, mikä olikin 
ainoa taloudellinen avustus, jonka väitöskirjaani varten sain. Sen lisäksi 
tuli vain Helsingin yliopiston myöntämä väitöskirja-avustus, jonka saami- 
nen perustui automaattiin, mutta mitään oikeaa tutkimusmäärärahaa 
minulle ei väitöskirja-aihettani varten koskaan myönnetty. Juha Varto oli 
jo aiemmin kertonut minulle, että hänen ja Ilkka Niiniluodon kokoontu- 
essa asiantuntijoina pohtimaan, kenelle Kansan Sivistysrahaston Väinö 
Tannerin Säätiön apurahat pitäisi myöntää, Niiniluoto oli todennut, että 
tuolloinen tutkimussuunnitelmani ”ei vakuuttanut? häntä. Signaali oli 
selvä. Saarinen puolestaan ehdotti eräässä toisessa yhteydessä vuoden 
mittaista apurahaa tutkimustani varten todeten, että ”eihän se mitään, 
vaikka valmistuisit kyseisenä aikana; sehän vain osoittaisi, että olet 
tehnyt töitä”. Mutta Niiniluotoa asia ei kiinnostanut lainkaan, ja sekä 
Saarisen että minun sukset olivat menossa ristiin analyyttista systeemi- 
filosofiaa ja naturalismia edustavan Niiniluodon kanssa. Tosiasiassa 
Saariselle oli alkanut lähtölaskenta jo aiemmin Himasen ja Liehun tohto- 
riksi väittelystä johtuvan kateuden vuoksi, ja pian oivalsin, että fenomeno- 
logit ja eksistenssifilosofit viettivät viimeisiä vuosiaan myös Helsingin 
yliopistossa. Niiniluoto oli kylläkin osoittanut minua kohtaan suopeutta 
kirjoittamalla minulle asianmukaiset opintojen siirtomerkinnät Tampe- 
reen yliopistosta, ja vaikka hän ei olekaan analyyttisista filosofeista 

jyrkimpiä, hänen perusasenteensa on kuitenkin samanlainen, aste vain 
vaihtelee. Olen tietenkin kiitollinen siitä, että hän sieti minua niinkin 
kauan kuin sieti. 

Toimiessani filosofian laitoksella syksyn 1996 ja kevään 1997 aikana 
saatoin todeta, että vaikka kaupunki oli kaunis, filosofian harjoittaminen 
oli Helsingin yliopistossa kuollut. Filosofiassa ei ollut jälkeäkään siitä 
aktiivisuudesta, jonka vallitessa Esa Saarinen ja intellektuelleina pidetyt 
Jan Blomstedt, Tuomas Nevanlinna ja Thomas Wallgren loistivat kateede- 
rilla 1980-luvun alkuvuosina (pian he loistaisivat katetrilla.) Filosofian 
jämähtäminen kipsiin oli seuraus analyyttisten systeemifilosofien aloitta- 
masta painostuksesta mutta myös Saarisen vetäytymisestä oman toi- 
mintansa piiriin. Yhteistä laitokselle jääneille tutkijoille näytti olevan hei- 
dän ”tutkijamaisuutensa”, toisin sanoen nuoria miehiä leimaava kumara 
asento, kalvakat kasvot, kapeat hartiat ja pälyilevä katse. Heidän lihas- 
surkastumansa kertoivat, etteivät nämä hintelät tyypit olleet koskaan 
tehneet ainakaan mitään fyysistä työtä. Minulle näky toi mieleen Tampe- 
reen tuomiokirkkoon maalatun Hugo Simbergin freskon nimeltä ”Kuole- 
man puutarha”, jossa mustiin kaapuihin pukeutuneet pääkallomiehet 
kastelevat kukkia kuoleman taimitarhassa ja jota pelkäsin, kun olin pieni. 

Elossa olevien tyyppien katoaminen filosofian piiristä oli toisaalta ym- 
märrettävää, sillä eihän kukaan jaksa yliopistoa koko ikäänsä. Yliopisto 
on koulua ja opiskelijat eräänlaisia levottomia lapsia. Monet yliopiston 
opettajat tulevat ja jäävätkin henkiseltä tasoltaan opetettaviensa kaltai- 
siksi töpselinokiksi, ja tämä koskee erityisesti professoreja. Mutta filo- 
sofian laitokset eivät olleet kyenneet myöskään uusiutumaan vanhojen 
gurujen kadottua paikan päältä. Saarisen oppilaat eivät pystyneet vakiin- 
nuttamaan asemaansa filosofian opettajina, sillä systeemifilosofit aloitti- 
vat heitä kohtaan vyörytyksen, jonka tuloksena sekä Liehu että Himanen 
päätyivät pakolaisiksi, aivan kuten Juha Varton oppilaat Tampereella. 
Tämä pätee myös Nietzscheä tutkineeseen Jarkko S. Tuusvuoreen!% ja 
Husserlista väitöskirjaansa leiponeeseen Juha Himankaan,1%0 jotka edus- 
tivat ”erilaista” filosofiaa. Analyyttisten systeemifilosofien lisäksi laitok- 
selle ei jäänyt muita kuin feministejä ja postmodernisteja, joita voidaan 
pitää marxismin aatteellisina perillisinä — ja tietysti Timo Airaksinen, joka 
oli niin isokokoinen, ettei kukaan uskaltanut hangoitella hänelle mistään. 

Helsingin yliopiston filosofian laitoksella ei ollut enää 1990-luvun puoli- 
välissä tamperelaiseen fenomenologiseen liikkeeseen ja sen innostunei- 
suuteen verrattavaa toimintaa. Esa Saarinen tosin jatkoi kukoistusluento- 
jaan päärakennuksen suuressa juhlasalissa, jossa hän jututti julkisuuden 
henkilöitä kattokruunujen loisteessa, mutta opetukselta puuttui filosofi- 
nen ja metodologinen sisältö, toisin sanoen juuri ne ainekset, jotka olivat 
tehneet Varton luennoista vaikutusvaltaisia. Ollessani erään kerran 
käymässä Filosofian laitoksella ja ihmetellessäni Saariselle, missä laitok- 
sen kaikki opiskelijat mahtavat olla, Saarinen ja muuan laitoksen opettaja 

katsoivat toisiaan merkittävästi silmiin, ja aavistin osuneeni naulan 
kantaan: helsinkiläiset olivat hävinneet taistelun. 

Tietysti myös Saarisen luentotilaisuudet olivat monin tavoin stimuloi- 
via ja ajatuksia herättäviä, ja kävinkin niillä lukuvuoden 1996—1997 
aikana. Vielä asuessani Tampereella olin osallistunut myös Esa Saarisen 
tiistailuennoille, jotka hän piti yhdessä Thomas Wallgrenin kanssa Port- 
haniassa syksyllä 1991. Nuo tapahtumat olivat samanlaisia kutsuvierai- 
den kanssa käytyjä keskusteluja kuin hänen myöhemmätkin luentonsa, 
mutta niiltä tunsin saavani vielä paljon irti. Noin 35-vuotiaiden luennoitsi- 
joiden lähtökohtana oli usein jokin aito ongelma tai yhteiskunnallinen 
kiistakysymys, ja tuntui, että tilaisuuksissa päästiin filosofiseen dialogiin. 

Tärkeimpiä syitä nykykulttuurin epäintellektualisoitumiseen ja siihen, 
miksi filosofian laitoksilla ei ole elämää, on nyt feminismi. Kun rohkeat ja 
reippaat miehet on ajettu tiehensä poliittista korrektiutta tavoittelevan 
tasa-arvopolitiikan edetessä, on falliselta kielenkäytöltä katkaistu terä, 
asioissa ei ole munaa, ja kaikki on muuttunut pelkäksi vauvanhoidoksi. 
Yliopiston ilmapiiri epäintellektualisoitui 1990-luvulta lähtien pahoin, ja 
koko laitoksesta tuli eräänlainen loistavan menneisyytensä varassa eteen- 
päin hökeltävä ulkoilmamuseo. Sen symbolisena ilmentymänä Snell- 
maninkadulla toimii vastikään ovensa avannut Helsingin yliopistomuseo. 
Elävästä elämästä jäljelle jäi vain filosofian laitosten sijaintipaikan eli 
Metsätalon käytäviltä tuttu ateistinen ja siunauskappelimainen tunnelma 
sekä ontto ja kolkko peltiovien kolina. Toisena syynä kriittisen ajattelun 
rappioon oli byrokraattinen ja liikkeenjohdollinen ajattelutapa, jonka 
seurauksena vapaan intellektuellin elämä tehtiin mahdottomaksi, kun 
siitä piti muotoilla ”ura”, ”virka” tai ”työtä”. Eikä tulosten tavoittelus- 
sakaan mitään vikaa olisi ollut, mutta virkoihin olisi pitänyt nimittää 
sellaisia filosofeja, jotka olisivat kyenneet älyllisesti haastavaan toisinajat- 
teluun ja kirjalliseen toimintaan. 

Filosofian kuihtuminen Helsingin yliopistosta oli seuraus siitä, mitä 
eräille henkilöille oli tapahtunut, eikä yliopisto sinänsä kärsinyt aivo- 
vuodosta. Esimerkiksi Haaparannan, Rantalan ja Sintosen tapaisten filo- 
sofien siirtyessä Helsingistä Tampereelle keskimääräinen älykkyys luul- 
lakseni nousi molemmissa kaupungeissa. Saarinen taas oli parhaassa 
terässään 1970-luvun lopulta 1980-luvun loppuun. Vielä 1990-luvulle tul- 
taessa hän oli kohtalaisen hyvässä vedossa, mutta pian sen jälkeen 
tapahtui jotain, mikä johti hänen karkottamiseensa yliopistosta. Syy ei 
ollut suinkaan Saarisen itsensä, vaan häntä vastaan aloitetun ajojahdin, 
jonka käynnistivät meille ennestään tutut tahot. Tällä tapauksella on ollut 
keskeinen vaikutus paitsi suomalaiseen filosofiaan yleensä, myös minun 
elämääni, joten selostan tapahtumien kulkua seuraavaksi yksityiskohtai- 
semmin. Monet keski-ikäiset ihmiset tuntevat nykyään Esa Saarisen 
erinomaisen hyvin, mutta kun mainitsen nuorille filosofian opiskelijoille 
Esa Saarisen nimen, he kysyvät hämmentyneinä erään kysymyksen. 

”Kuka Esa Saarinen?” 


Tekstini soljuu eteenpäin kuin elokuva. Siinä on takautumia ja kohtia, 
joissa kerrotaan, mitä tapahtui ”samaan aikaan muualla”. Turussa ja 
Jyväskylässä ei filosofian alalla tapahtunut 1980- ja 1990-luvun kuluessa 
juuri mitään (eikä näissä kaupungeissa tapahtunut muutoinkaan kovin 
paljon). Sen sijaan Helsingissä sattui eräs huomattava puhdistus, joka sai 
julkisuutta valtakunnanmediassa. Tämän skandaalin aiheena oli Esa 
Saarinen. Hän on filosofi, ”jonka kaikki tuntevat ja joka tuntee kaikki”. 
Hänellä onkin paljon ystäviä ja tuttavia — mutta myös vihollisia. Häntä 
vastustamaan asettuneet tahot olivat hänen omia filosofikollegojaan, jotka 
filosofeina olivat tosin osoittautuneet melko värittömiksi ja sanankäyttä- 
jinä enintään keskinkertaisiksi, siis huonoiksi. 

Saarinen oli noussut julkisuuden valokeilaan väiteltyään filosofian 
tohtoriksi Helsingin yliopistossa vain 24-vuotiaana. Hän oli toiminut 
Jaakko Hintikan junaileman tutkimustuen turvin (koska muuta rahoi- 
tusta ei ollut saatavilla) ja kirjoittanut väitöstyönsä analyyttisen kieli- 
filosofian alalta (koska muita aiheita ei saanut tutkia). Mutta opettajansa 
suureksi pettymykseksi Saarinen toimi aivan niin kuin Reijo Wilenius 
aikoinaan. Heti väiteltyään tohtoriksi vuonna 1977 Saarinen käänsi kelk- 
kansa ja lähti sujuttelemaan toiseen suuntaan. Tämä suunta oli analyytti- 
seen kielifilosofiaan nähden kriittinen. Ei Saarinen kielifilosofisia lähtö- 
kohtiaankaan koskaan hylännyt, mutta hän halusi antaa filosofiassa 
oppimilleen asioille elämänfilosofisen tulkinnan. Ja mikä olikaan mahdol- 
listen maailmojen spekulaatioista viehättyneelle filosofille luontevampi 
tapa löytää henkinen kotipaikka elämänkäytäntöjen piiristä kuin oli 
asettautua tietynlaisen kulttuurirelativismin ja sartrelaisen vapausfilo- 
sofian taakse. Se saattoi olla analyyttisen filosofian piirissä omaksutun 
arvorelativismin ja elämän peruskysymyksiä sormien läpi katselevan pin- 
nallisuuden jatkoa. 

Jaakko Hintikan harjoittama looginen mallinnus on ollut klassisten 
filosofisten teemojen sovittamista viululle ja pianolle. Tietty pingottu- 
neisuus ja siihen liittyvä subliimi murrosikäisyys on leimannut myös 
Saarisen toimintaa ja hänen tekstejään, joissa vitsit olivat paikoin teek- 
karimaisen narskuvia ja hyödynsivät seksuaalisuuteen liittyviä ahdis- 
tuksia. Ne ilmaisivat, että hänen kunnianhimonsa ja ajatussolmunsa 
olivat kireällä kuin kitarankielet, vaikka toisaalta hän pystyi naami- 
oimaan oman julkisuusnarkomaniansa näennäiseksi huolettomuudeksi. 
Pohjimmiltaan Saarinen on terävä, sähköinen ja äärimmäisen herkkähipi- 
äinen ihminen jopa niin, että hänen julkisuudenkipeytensä tai -rakkau- 
tensa voidaan epäillä heijastelevan hänen omaa epävarmuuttaan, itse- 
tunnon jatkuvaa kyseenalaistamista ja sellaisena myös hyvää itsetuntoa. 

Jo väitöstapahtumaansa seuranneen julkisuuskohun tuiverruksessa 

Saarinen oli ilmoittanut olevansa kiinnostunut enemmänkin rock'nrollin 
tarjoamista haasteista kuin kapea-alaisen fakki-idiotismin kysymyksen- 
asetteluista.!*! Luultavasti hän sanoi niin, koska hän oletti, että nuoren 
ihmisen odotetaan vastaavan niin: toisin sanoen puhuvan idoliensa kaut- 
ta. Vaikka rooliin hukuttautuminen veikin alusta asti ihmistä, aivan niin 
kuin teksti alkaa usein viedä kirjoittajaa, tässä hulvattomuudessa ja 
hallitsemattomuudessa oli myös paljon kehityskelpoista ja rohkaisevaa. 
Saarinen tunnettiin pian ”punktohtorina” yhdessä Jan Blomstedtin kanssa 
julkaisemansa Punk-akatemia-teoksen (1980) johdosta. Hän kirjoitti 
lisäksi M. A. Nummisen kanssa teoksen Terässinfonia (1981), joka kauhis- 
tutti monia tieteisuskovaisia. Molemmat julkaisut olivat kärkeviä pamflet- 
teja. Kirjoittajiensa mukaan ne edustivat gonzo-journalismia, jonka tehtä- 
vänä oli aiheuttaa hämmennystä yliopistolla. Ja Saarisesta pidettiin. Hän 
itse piti selvänä, ettei hänelle olisi suotu alun perinkään mahdollisuutta 
jatkaa yliopistossa, jos julkisuus ei olisi suojellut häntä. 

Huoli oli aiheellinen, ja vielä aiheellisempi se on nykyisen rahasta 
käytävän kamppailun keskellä, kun ”poliittista korrektiutta” vaatien laas- 
taroidaan umpeen kriittisimpiä suita. Myös teatterimiehet Jussi Parviai- 
nen ja Jouko Turkka karkotettiin samoihin aikoihin Teatterikoulun pro- 
fessorin ja rehtorin tehtävistä vedoten siihen hallinnosta saneltuun rat- 
kaisuun, että jos eduskuntakyselyitä ja piispain tuomioita kirvoittanut 
paskanviskominen jatkuu, he eivät voi puolustaa koulun määrärahahake- 
muksia opetusministeriössä ja Suomen Akatemiassa. Tämä juristinnuijien 
ja tilintarkastajakamreerien avulla tapahtunut taiteellisen ja tieteellisen 
vapauden rajoittaminen ajoi luonnollisesti koko tuon ajan älymystön kes- 
kenään samoille linjoille, ja siinä olikin voimaa. 

Teoreettisen filosofian dosentuurinimityksen vuonna 1978 saaneesta 
Saarisesta tuli pian yliopiston suosituin luennoitsija. Hänen kynästään 
irtosivat yli 300-sivuinen Sartre-kirja ja elävästi kirjoitettu Länsimaisen 
filosofian historia huipulta huipulle Sokrateesta Marxiin (1985), mutta 
myös eräitä populaarimpia tekstejä, kuten teos Jörn Donnerista (1987), ja 
Ihmisen ääni -sarjaa parodioiva Epäihmisen ääni (1984). Hän kirjoitti 
1980-luvun kulttuuri-ilmiöön Suomi-lehteen yhtä luontevasti kuin laati 
artikkeleita Syntheseen tai Mindiin. Suomen Kuvalehti tosin lopetti Saari- 
sen laatimien Etelä-Amerikan-matkaraporttien julkaisemisen Saarisen 
omien sanojen mukaan ”toimituksellisista syistä”.1!2 Median melskeistä 
virtaa saaneita teoksia olivat Ensio Miettisen kanssa kirjoitettu Muutos- 
tekijä (1990), jääkiekkovalmentaja Curt Lindströmistä kertova Poppamies 
(1995) sekä Charles Taylorin kanssa kirjoitettu Imagologies (1994), joka 
raportoi mannertenvälisen satelliittiseminaarin toteutuksesta. 

Saarinen organisoi koulutus- ja valmennustoimintansa yritysmuotoi- 
seksi ja laittoi firmalleen nimeksi ”Muutostehdas”. Yhtiönsä kautta Saari- 
nen on julkaissut ajatuksiaan viime vuosina myös äänitteinä. Eräs huomi- 
ota herättävimmistä julkaisuista oli vuonna 1984 ilmestynyt Filosofia- 

levy, jolta löytyi raita ”Poikarakkaus”. Tuosta ajankohdasta lähtien Saari- 
nen on tunnettu poikarakastajana, mistä maineestaan hän on myöhemmin 
pyrkinyt eroon. Merkillistä muuten, että poikarakkaudesta puhuvilla on 
taipumus joutua karkotetuiksi yliopiston ulkopuolelle, onpa tuo rakkaus 
sitten aitoa tai ei. Saarisen opettajantaidot palkittiin Eino Kaila -palkin- 
nolla vuonna 1990; tosin Saarinen oli jo 1980-luvulla saanut aikaan niin 
paljon, että palkitseminen hyvän opettajan tittelillä oli vain Saarisen 
ansioiden jyrkkää aliarvioimista. ”Hyvä opettaja”? — Nytkö vasta, kun 
juhlakalu oli kansallisfilosofien tavoin melkein kipsissä? 

Saarinen oli jo kymmenisen vuotta aiemmin vakiinnuttanut asemansa 
”Suomen johtavana eksistenssifilosofina”, mitä luonnehdintaa Heidi Liehu 
käyttää hänestä väitöskirjansa esipuheessa. Hän veti yliopiston avarim- 
matkin luentosalit yhtä tiiviisti täyteen kuin Juha Varto Tampereella. 
Hän inspiroi opiskelijoita, jotka löivät valmistumisen aikaennätyksiä ja 
tutkimusten sivumääräennätyksiä. Mutta kysyä voidaan, mistä tämä 
ennätysjahti oikein johtui? Olivatko Saarinen ja hänen oppilaansa har- 
rastamassa jotain alaikäisten kokeilua, kuten pyrkimässä ravintolaan 
väärillä papereilla? Vai oliko kyse jostain samantapaisesta kilpailusta 
kuin teini-ikäisten keskuudessa: kuka on jo löytänyt luonnon salaisuuden 
ja päässyt harjoittamaan lapsilta kiellettyä leikkiä? Luultavasti tässä 
ikäennätystehtailussa oli havaittavissa jotain tuonkaltaista. Se edusti 
romanttiselle filosofiakäsitykselle ominaista halua näyttää, että filosofiaan 
liittyy uudistavaa ja kukkeaa luomisvoimaa: että filosofia on kulttuurin ja 
kehityksen kehto. Nuorissahan on kansakunnan tulevaisuus, ja samasta 
syystä nuoriso on aina myös ”oikeassa”. 

Saarinen itse ei ollut pätevä filosofi siksi, että hän oli nuori tohtori, 
vaan koska hän oli nuori tohtori, hän oli vapaa sellaisista akateemisista 
rajoitteista ja velvoitteista, jotka ahdistavat tutkintoaan suorittavia. Siksi 
hän oli vapaa sanomaan mitä haluaa. Nämä arvaukset menestyksen sosio- 
dynaamisista motiiveista eivät tietenkään tee tyhjäksi Saarisen suori- 
tuksia. Ne ovat edelleen vakuuttavia. Mainiota oli sekin, että Saarinen 
epäitsekkäästi kannusti rikkomaan omat ennätyksensä. Analyyttisten 
filosofien kannalta huolestuttavaa olikin lähinnä se, että Saarisen toimin- 
nan tuloksena tähän maahan syntyisi voittamattomien filosofien ryhmä, 
jonka kiinnostus ei kohdistukaan säntillisyyden, tieteellisten normien ja 
kurinpidon ihanteita hyödyntävään analyyttiseen systeemifilosofiaan vaan 
eksistenssifilosofiaan, fenomenologiaan ja erilaisiin elämänfilosofioihin. Ja 
mikä uhkaavinta: nämä homo novukset pystyivät vieläpä ilmaisemaan 
asiansa niin, että rahvaan edustajakin ymmärtäisi heitä. Tämä oli vaa- 
raksi ”tieteen tulevaisuudelle” eli hämähäkinseittien verkottamalle men- 
neisyydelle, ja siksi tälle kehitykselle oli pantava mitä pikimmin piste. 

On muistettava, etteivät Liehu ja Himanen olleet suinkaan ainoat 
filosofit, jotka Saarinen saatteli valmiiksi tuotantolinjaltaan. Pari vuotta 
minun jälkeeni filosofiasta väitteli myös Mauri Ylä-Kotola,lf8 joka on 

pystynyt luomaan tieteellisen uran, tosin hänkin filosofian laitosten ulko- 
puolelle paimennettuna: ensin mediatutkimuksen professorina ”kotonaan 
ylhäällä” Rovaniemellä ja sittemmin Kuvataideakatemian ja Lapin yli- 
opiston rehtorina. Nuorimpana väitelleitä Saarisen oppilaita on 23-vuoti- 
aana tohtorin paperit kuitannut Sevi Siljola, jonka työ tarkastettiin vuosi- 
tuhannen vaiheessa. Saarisella on ollut myös useita sellaisia opiskelijoita, 
jotka ovat valmistuneet lähempänä viidenkymmenen tai jopa kuuden- 
kymmenen vuoden ikää. Voimassa olevat ikäennätykset eivät liene enää 
lyötävissä paitsi muutamilla päivillä tai viikoilla, ja siksi myös julkisuutta 
kiehtonut ennätysten rikkominen on tätä nykyä tyrehtymässä. Filosofia 
voisikin alkaa vedota jälleen sisällöillään ja elämänkokemusta vaativilla 
ulottuvuuksillaan. Filosofia ei keskity enää vain yksien ja tiettyjen henki- 
löiden ympärille, kuten vielä 1980- ja 1990-luvuilla, sillä filosofinen ak- 
tiivisuus on levinnyt osaksi koko yhteiskuntaa. 

Erään piirteen Saarisen toiminnassa muodostaa hänen julkisuutensa, 
jonka filosofisia merkityksiä hän on pohtinut ahkerasti niin kirjoissaan 
kuin luennoillaankin. Julkisuus lienee syy siihen, miksi monet sellaisetkin 
nuoret, jotka eivät olleet kiinnostuneita filosofiasta sinänsä, kokivat hä- 
neen vetovoimaa. Erään kysymyksen muodostaa, mitä houkutusta yli- 
päänsä on tuntea ihmisiä, jotka kaikki muutkin ihmiset tuntevat. Kyse 
lienee jonkinlaisesta intersubjektiivisuuden illuusiosta eli ihmisten välisen 
kanssakäymisen ja yhteisymmärryksen harhakuvasta, joka vaikuttaa 
humaanilta ja saattaa lievittää myös ihmisten omaa yksinäisyyttä. Julk- 
kiksen kanssa kaveeraamisen ja häneen samastumisen ajatellaan tuovan 
omalle persoonalle lisäarvoa. 

Mutta kyseessä on myös luokkastrateginen ilmiö. Käsitykseni mukaan 
asiat eivät ole vain niin kuin sosiologit väittävät: että oppiarvot ovat kor- 
vanneet aatelisarvot nyky-yhteiskunnassa. Jos kysymme, keihin ihmisiin 
nykyään suhtaudutaan kuten aatelisiin ennen, vastaus on: julkkiksiin. 
Kun julkkis menee kauppaan tai postiin, häneen suhtaudutaan eri tavoin 
kuin muihin, sillä hänen ajatellaan olevan vaikutusvaltainen jo sosiaalisen 
pääomansa vuoksi, ja kuolematon hänen ajatellaan olevan, koska hän on 
esiintynyt televisiossa. Tutkintoaateluus on sen vuoksi vain alempaa 
aateluutta, sillä siihen voi yltää kuka tahansa, mutta julkisuus on ylem- 
pää aateluutta. Saarinen onnistui hyödyntämään tätä yhtälöä melko 
hyvin, sillä hän on sekä julkkis että tutkinnolla aateloitu henkilö. 

Julkkiksen mielletäänkin olevan kaiken arvostelun ulkopuolella, jos 
hän on suojassa tiedostusvälineiden kyvyltä paitsi luoda julkkiksia, myös 
tuhota heitä. Tällöin ihminen tarvitsee vahvat yksityisyyden turvamuurit, 
ja juuri ne Saarinen oli saavuttanut muilta julkkiksilta puuttuvalla lisä- 
bonuksellaan: hän on yliopistovirkamies ja tohtori, eikä mikä tahansa 
tohtori vaan filosofian tohtori. Tällöin hänen julkisuutensakaan ei ollut 
pelkkää kuivaa asiantuntijajulkisuutta vaan persoonalliseksi miellettyä 
julkisuutta, jonka takana on ajatusta. 

Julkisuus on luonnollisesti filosofian keskeinen toimintaehto, sillä filo- 
sofeille on tärkeää välittää ajatuksensa toisille ihmisille. Niinpä voidaan 
sanoa, että filosofi, joka ei ole julkkis, on kuin julkkis, jolla ei ole filosofiaa, 
ja viimeksi mainituista oli mediatodellisuus antanut jo huolestuttavan 
paljon esimerkkejä. Eräänlainen oire julkisuushakuisuuden ylilyönnistä 
saatiin kuitenkin silloin, kun Helsingissä vastikään perustettu yleissivis- 
tyksellinen ”Kansanyliopisto” päätti järjestää ”kriittistä journalismia” 
käsittelevän seminaarin ja mainosti sitä Eeropekka Rislakin ja Esa Saari- 
sen kuvalla, vaikka kumpaakaan ei ollut kutsuttu paikalle. Valokuvan alla 
oli teksti ”käyttääkö julkisuus Saarista vai Saarinen julkisuutta”. Yleisön 
joukkoon oli saapumassa muiden muassa iskelmälaulaja Riki Sorsa, joka 
huomattuaan, ettei Saarinen ollutkaan seminaarilaisten joukossa, lausui 
kuolemattomat sanansa ”Eiks' Esa ookan täällä?”, kääntyi koroillaan ja 
asteli pois. Sosiologi Keijo Rahkonen pohti hetkistä myöhemmin Sosio- 
logia-lehdessä, mitä merkitsee, että julkkis juoksee julkkiksen perässä — ja 
kriittisen journalismin seminaariin.!44 

Edellä mainitusta syystä en harmittele julkisuuden puuttumista itsel- 
täni. Elämä julkisuuden valokeilojen ulkopuolella on voinut olla minulle 
hyväksikin, sillä pyrin suuntaamaan filosofiani vain filosofiasta todella 
kiinnostuneille, enkä pidä minkään arvoisena sellaista ajattelua, joka vas- 
taa näyttäytymistä trendibaareissa. Julkisuudessa asiat ymmärretään sitä 
paitsi usein päin seiniä: vain median omilla ehdoilla, toimitusten suo- 
dattamina ja niiden omien intressien mukaisesti. 


Sudet tulivat luolistaan 


Filosofiaboomin vuosina Saarisen toimet olivat alkaneet ärsyttää monia 
analyyttisia filosofeja samoista syistä kuin Juha Vartonkin. Opiskelijat 
katosivat professorien luennoilta pitkätukkaisen filosofin tilaisuuksiin, 
joiden jälkeen he saapuivat Saarisen huoneen eteen parveilemaan ja 
laitoksen virkatoimintaa häiritsemään. Saarinen palveli yliopistoa tuolloin 
vielä assistentin virassa. Kyseisen viran palkka oli niin pieni, että suos- 
tumista työskentelemään kurjasti palkatussa tehtävässä saattoi pitää 
hyväntekeväisyytenä. Saarisella oli tietenkin yrityskonsulttina saavutta- 
mansa miljoonan markan vuositulot, jotka julkaistiin näyttävästi ilta- 
päivälehtien verotiedoissa ja juorukalentereissa. Hän oli käynyt puhu- 
massa filosofiasta kaikelle kansalle kadunmiehistä ministereihin, ja hänen 
kollegansa kyselivät toisiltaan yliopistolla: ”Voiko filosofia olla tällaista?” 
Kyse oli kai sen taivastelemisesta, ”saako olla?” Heidän siunailussaan oli 
sekä peiteltyä ihailua että tunnustuksen myöntämistä, mutta ennen kaik- 
kea kateutta. 

Monille akateemisille riidoille ominaisesti tämäkin konflikti aktualisoi- 
tui virantäytön kiemuroissa. Saarinen oli tullut viettäneeksi toistakym- 

mentä vuotta teoreettisen filosofian assistenttina vuoden 1993 lopulla. 
Hänen kiinnityksensä yliopistoon oli päätepisteessä, vaikka hänet oli to- 
dettu päteväksi myös teoreettisen filosofian professorin virkaan jo vuonna 
1979, jolloin hänet asetettiin kolmannelle ehdokassijalle. Virkaan oli 
nimitetty Ilkka Niiniluoto, joka hoiti tehtävää tunnollisesti mutta ahneesti 
ja omia oppilaitaan suosien. Palkintoja saivat pragmatismille ja natura- 
lismille myötämieliset opiskelijat ja kyytiä puolestaan ne, jotka eivät olleet 
hänen kanssaan samaa mieltä. Niiniluoto oli professorina myös varsin 
herkkänahkainen ja alaisistaan epävarma, mutta hän oli kohtalaisissa 
väleissä Saarisen kanssa, joka oli ylemmälleen lojaali. Saarisen asema tuli 
siis järjestää jollakin tavalla. Niinpä laitoksen assistentinviroista toinen 
muutettiin nyt yliassistentuuriksi, joka on tähdätty ”jo väitelleelle tohto- 
rille”. Sitähän Saarinen oli tietysti ollut ”jatkokoulutusvirkana” pidetyssä 
assistentinvirassa istuessaankin. 

Helsingin yliopistossa assistentin tehtävistä on jäänyt eläkkeelle jopa 
useita professorin pätevyyden saavuttaneita henkilöitä, mutta heistä en 
puhu tässä yhteydessä enempää, vaan kunnioitan kuolleiden oikeutta le- 
vätä. Sen sijaan Esa Saariselle avautuisi uusi elämä vastaperustetun yli- 
apulaisen viran kautta. Kevään 1995 kuluessa kävi ilmi, että useiden 
kelpoisien hakijoiden joukosta pääehdokkaiksi erottuivat dosentit Esa 
Saarinen ja Jan von Plato. Saarisen ansiot tunnettiin, mutta tuntematto- 
mammasta von Platosta juuri kukaan ei ollut kuullut mitään. Von Plato 
oli julkaissut etupäässä englannin kielellä, ja hänen tutkimuksensa käsit- 
telivät suhteellisen kapea-alaisesti logiikan ja luonnontieteiden kysymyk- 
siä. Kyse oli kahden ”profiililtaan erilaisen” tieteenharjoittajan vertailusta, 
kuten Ilkka Niiniluoto perusteluissaan sanoi. Humanistinen tiedekunta 
nimitti Niiniluodon esityksen mukaisesti virkaan Esa Saarisen 23.5.1995. 
Päätös oli yksimielinen, ja sitten alkoi vyörytys. 

Elettiin syksyä 1995. Esa Saarisen ne virkaveljet, jotka edustivat ana- 
lyyttista systeemifilosofiaa, löivät päänsä yhteen. He kokoontuivat kuin 
suuren ja laupiaan isän jälkeläiset pöydän ääreen miettimään, miten tämä 
ilkeä ja paha isähahmo, joka kietoi valtaansa kaikki opiskelijat, saataisiin 
nujerrettua ja raivattua pois oikean ja puhtaan filosofian tieltä. Siksipä he 
liittoutuivat yhteen. Nämä pikku pörriäiset eivät olleet vain hieman 
raivoissaan, vaan he olivat myös ilmeisen tietämättömiä omien tekojensa 
mitä symbolisimmista motiiveista. Niinpä he tekivät jotain ennennäke- 
mättömän radikaalia: he kirjoittivat lehteen. Filosofit, joista kukaan ei 
ollut koskaan kuullut mitään heidän ilmeisen ja tosiasiallisenkin mitään- 
sanomattomuutensa vuoksi, olivat nyt kynänvarressa vivutakseen pois 
filosofin, jonka kaikki tunnustivat ja tunsivat. He siis aloittivat itse tuon 
myöhemmin moitiskelemansa ”lehtikirjoittelun” ja ”mielipidevaikuttami- 
sen” laatimalla vuodatuksen Helsingin Sanomien yleisönosastoon. Seuraa- 
vassa puhdasoppisuutta vaalivassa lainauksessa kiteytyy heidän ajatte- 
lunsa sisältö: 

Voimme ainoastaan todeta, että filosofian laitoksen teoreettisen filo- 
sofian yliassistentin tuore nimitys perustuu muihin kuin puhtaasti 
tieteellisen pätevyyden kriteereihin, puolustetaan sitä sitten miten 
hyvänsä.145 


Ahaa — siis miten hyvänsä. Asialla olivat vanhat viholliset: dosentit Lilli 
Alanen, Leila Haaparanta, S. Albert Kivinen, Petri Mäenpää, Aarne 
Ranta, Veikko Rantala ja Gabriel Sandu, eli laitoksen pahimmat riitelijät 
ja tieteisuskovaiset. Haaparannan ja Rantalan mukanaolo tuskin häm- 
mästyttää. Hämmästyttävää on vain se, ettei Leila Haaparanta muistanut 
Esa Saarisen toimineen hänen kunnianarvoisana vastaväittäjänään vuon- 
na 1985, vaikka Haaparanta jaksoikin muistuttaa itse toimineensa esi- 
merkiksi Juha Varton dosentuurin asiantuntijana ja ripitti tällä detaljilla 
myös minua vielä vuonna 2005. Gabriel Sandu puolestaan on naturalisti- 
nen ”fysiikan filosofi”, joka ei osaa romanialaisen alkuperänsä vuoksi 
kunnolla suomea, ja tuskin hän ymmärtää maassamme harjoitetusta 
filosofiasta muutenkaan mitään. Tätä ilmensi myös tapa, jolla hän asettui 
myöhemmin puolustamaan erästä G. H. von Wrightin 1960-luvun teoksen 
suomennosta Jan Blomstedtin esittämää kritiikkiä vastaan.1%6 

Ehkä kyse oli siitä, että kun koettaa identifioitua edes johonkin, voi 
yrittää ulkomaalaisenakin saavuttaa hieman maata jalkojensa alle. Aarne 
Ranta puolestaan oli Hintikan ja Rantalan oppilas, ja S. Albert Kivinen 
tunnetaan ufojutuistaan, Skepsis-yhdistyksen aktiviteeteistään sekä siitä, 
ettei hän koske sähkölaitteisiin. Sitä, mitä nuorella Petri Mäenpäällä oli 
Saarista vastaan, minä en tiedä. Kun siis ryömii jonkun riittävän esimer- 
killisenä pidetyn analyyttisen filosofin selän taakse, sieltä voi huudella 
raihnaisia vastalauseita kaikkea sellaista filosofiaa kohtaan, joka pystyy 
ottamaan asioihin kantaa. Kirjoittajat jatkoivat näin: 


[...] akateemikko G. H. von Wright on jo kauan julkaissut merkittäviä 
kirjoituksia kansalaisvaikuttajana. Hän ei tietääksemme ole koskaan 
väittänyt niiden olevan filosofian soveltavaa tutkimusta, vaan kan- 
sallispuheenvuoroja, joita hän esittää antamatta niille tieteellistä 
statusta.147 


Dynamiittityhmää kyseisessä tekstikohdassa oli tapa, jolla tieteellinen ja 
tulkitseva filosofia erotettiin taaskin toisistaan, ja se, että viimeksi mai- 
nittu arvotettiin pelkäksi puheenvuorojen käyttämiseksi. Eivätkä G. H. 
von Wrightin kirjoitukset olleet mitään ”kansallispuheenvuoroja”, kuten 
kirjoittajat väittivät sananvalinnassaan, vaan he tavoittelivat selvästikin 
ilmaisua ”kansalaispuheenvuoroja”. Entä eivätkö Saarisen julkaisemat 
kansalaispuheenvuorot olleet myös tieteellisiä ja, mikä tärkeintä, filo- 
sofisia? Miksi nämä kannanotot eivät olisi mitä erinomaisinta filosofiaa, 


153 


vaikka niiden kirjoittaja oli myös itse vältellyt niiden leimaamista tie- 
teeksi omassa vaatimattomuudessaan? 

Syynä fenomenologien ja eksistenssifilosofien haluttomuuteen esiintyä 
tieteenharjoittajina on ollut lähinnä se, että ”tieteellisyyttäkin” voidaan 
usein pitää pelkkänä omia lähtökohtiaan kyseenalaistamattomana ideo- 
logisuutena, ja siksi se on asetettava tärkeysjärjestyksessä filosofian ala- 
puolelle. Käsittämätöntä on, miksi filosofian pitäisi olla tiedettä tai toteut- 
taa niin sanotun tieteellisen filosofian ihannetta? Jo G. H. von Wrightin 
jako tieteelliseen filosofiaan ja kulttuuriesseistiikkaan oli saanut kritiikkiä 
omasta kahtiajakautuneisuudestaan, ja sitä olivat esittäneet muiden mu- 
assa Markku Eskelinen ja Jyrki Lehtola. Analyyttinen filosofi oli todella- 
kin kuin laitostunut potilas, joka ei halunnut lähteä sairaalasta, vaikka 
lääkäri oli todennut hänen olevan ”terve”. 

Ainahan rehti skitsofrenia yksin oleskelun voittaa, mutta mitä nämä 
lasaretteihin sullotut kroonikkopotilaat, joita Eskelisen ja Lehtolan mie- 
lestä olisi pitänyt hoitaa lobotomialeikkauksilla, lopultakin sanoivat? 
Heidän seuraava toteamuksensa herättänee lukijoiden taholla ainoastaan 
raikuvat naurut: 


Akateeminen tutkimus ja opetus on vaikuttanut ratkaisevasti kult- 
tuurimme kehitykseen nimenomaan muilla tavoilla kuin tutkijoiden 
julkiseen kulttuuridebattiin osallistumiseen kautta.148 


Jaahas. Ehkä molekyylibiologian tai atomifysiikan alalla on saatu aikaan 
merkittäviä tuloksia osallistumatta kulttuurikeskusteluihin, mutta kyllä 
kokemus on osoittanut, että luonnontieteellisenkin tiedon asema punni- 
taan juuri noissa kirjoittajien vihaamissa kulttuuridebateissa, joissa pal- 
jastuu, mitä merkitystä esimerkiksi fysiikan tuloksilla loppujen lopuksi on. 
Myös luonnontieteet ovat ihmisen luomia kulttuurimuodosteita, eikä nii- 
den tuottama tieto ole objektiivista, vaan niidenkin perustoja pitää tar- 
kastella filosofisesti. Aivan niin kuin ihminen löysi kuuhun matkustettu- 
aan maan, samoin myös suhteellisuusteorian kiemurat valaisevat lähinnä 
sitä, että avaruuden keskipiste voi sijaita missä tahansa: vaikkapa ihmi- 
sen omassa minuudessa. Tällä puolestaan on merkitystä ihmisten pohti- 
essa omaa paikkaansa kaikkeudessa. 

Ja tekstissä oli taaskin useita muotovirheitä. Olisi pitänyt kirjoittaa 
monikossa: ”Akateeminen tutkimus ja opetus ovat vaikuttaneet.” Lisäksi 
ilmaus ”tutkijoiden julkiseen kulttuuridebattiin osallistumisen kautta” on 
hämärä. Se voitiin tulkita niin, että sana ”tutkijoiden” on genetiivi- 
muodossa, ja sen viittauskohde on sana ”kulttuuridebattiin”, siis ”tutki- 
joiden kulttuuridebattiin”. Tai lause voidaan ymmärtää niin, että sana 
”tutkijoiden” viittaakin sanaan ”osallistumisen” eli puhe on ”tutkijoiden 
osallistumisesta”, kuten kirjoittajat tarkoittanevat. Mihin näistä ”kieli- 
filosofeista” saattoi olla tieteellisinä kirjoittajina, kun he eivät saaneet 

aikaiseksi edes yhtään kunnon sanomalehtikirjoitusta? 

Mainitut henkilöt olivat tavan takaa arvostelleet osallistuvaa filosofiaa, 
soveltavaa filosofiaa, kantaa ottavaa filosofiaa, filosofiaa, jolla on jokin 
toteutumisyhteys ja ylipäänsä kaikkea sellaista filosofiaa, jolla on jotain 
sanottavaa. Kenties heidän raivonsa kohdistuikin viime kädessä siihen, 
että he eivät itse saaneet sanotuksi omien kahleidensa vuoksi mitään. 
Heidän huolensa sananvapaudesta ilmensi heidän omaa tärinäänsä ja 
haluaan lausua tämän maailman menosta jotain. 

Toisaalta on myönnettävä, että kaiken vaikuttavuuden keskellä myös 
niin sanottu keskusteleva ja kantaa ottava filosofia oli jonkin verran 
taantunut ja muuttunut epäkypsäksi. Tässä mielessä kirjoittajien huoli oli 
tietenkin ymmärrettävää. Saarisen kriitikot eivät enää itse sopineet ikän- 
sä puolesta kenenkään oppilaiksi. Heistä useimmat olivat olleet Jaakko 
Hintikan kellokkaita, mutta kenelläkään heistä ei ollut omaperäistä filo- 
sofiaa. He eivät olleet kyenneet irrottautumaan entisestä opettajastaan, 
luomaan omaa filosofiaansa ja artikuloimaan sitä persoonansa kautta, 
kuten Saarinen oli. 

Niinpä syntynyttä riitaa on valaistava asianmukaisella aikalaiskritii- 
killä ja tulkinnalla. Mistä perimmältään oli kyse? Jos vuosienkaan pon- 
nistelut eivät johda filosofin itsenäistymiseen, huomatuksi tulemiseen ja 
omaperäiseen ajatteluun, tämä herättää analyyttisen filosofin mielessä 
juuri sen tuntemuksen, jota hän pahiten pelkää ja joka on vaarassa 
suistaa hänet eksistenssifilosofisten ongelmien pyörteisiin: se herättää 
hänessä ahdistusta. Tätä ahdistusta voi sitten paeta tuohon kollektivisti- 
seen vaatimukseen, että filosofian pitää olla ”tieteellistä”. Toisella tavoin 
ongelman voi ratkaista ryhtymällä persoonaksi (mikäli ihmisellä on terve 
itsetunto) ja artikuloimalla filosofiaansa oman minuutensa kautta, toisin 
sanoen elämällä filosofiaa todeksi elämänkatsomuksenaan, kuten Saari- 
nen tai Varto. Tältä kannalta katsoen hyökkäys Saarista ja Filosofian 
laitosta vastaan kertoi kriitikoiden huolesta, jonka aiheena oli heidän oma 
pärjäämisensä filosofeina. Heidän pääasiallisena jarrunaan oli siis heidän 
oma asenteensa. Sen vuoksi kyseiset arvostelijat eivät koskaan pystyneet 
vapautumaan niistä lapsenkengistä, jotka heidän opettajansa olivat sol- 
mineet heidän jalkaansa. 

Entä mitä oli ajateltava soveltavan filosofian käsitteestä? Soveltavan 
filosofian ihanne perustui analyyttisten systeemifilosofien tapaan pilkkoa 
keskeiset ihmiselämää koskevat pulmat osiin ja asettaa ne sen jälkeen 
tuomarinvaakaan, jotta voitaisiin nähdä, mille puolelle vaa'an kieli väräh- 
tää. Tuloksena oli nelikenttiä, tasoristeyksiä ja poliisipuntarointeja, joiden 
kautta inhimillisiä merkityksiä koskevat kysymykset tehtiin näennäisesti 
vertailukelpoisiksi ja yksiaineksisiksi laskemalla niiden ominaispainoja ja 
päätymällä matemaattisen tarkkoihin kalkyyleihin esimerkiksi abortin tai 
armomurhan oikeutuksesta. Puolustuksekseen tämän ajattelumallin kan- 
nattajat sanoivat, ettei heillä ollut muitakaan vaihtoehtoja, paitsi mieli- 

piteiden laukominen. Tosiasiassa etiikkaa sen enempää kuin filosofian 
elettyä luonnettakaan ei voida tyhjentää pelkkään laskento-oppiin, vaan 
kysymyksiä pitäisi tarkastella esimerkiksi Heideggerin kuvaileman ajat- 
telemisen (das Denken) kautta tai valitsemalla lähtökohdaksi Levinasin 
edustama kohtaamisen filosofia, joka ei ole redusoitavissa yksinkertaisiin 
asiaintiloihin saati kuvattavissa kielessä. Tällaista ajattelutapaa olen pe- 
rustellut tarkemmin muun muassa teoksessani Dialoginen filosofia. 

Myös soveltavan filosofian tendenssi oli kannatettava sikäli kuin se loi 
filosofialle toteutumisyhteyksiä elämänkäytäntöjen piirissä. Se saattoi olla 
osallistuvaa ja kantaa ottavaa filosofiaa sekä julkista järjen käyttöä. 
Filosofian piiristä onkin myöhemmin rekrytoitunut julkisen järjen käyttä- 
jiksi useita ammattimaisia sanankäyttäjiä, eli toimittajia. Tässä valossa 
merkillistä oli, että Saarisen ympärillä käydyn kampanjan käynnisti eräs 
sanomalehti, eli Helsingin Sanomat. 


”Boston, we have a problem!” 


Helsingin Sanomien ja Esa Saarisen välit tiedettiin 1990-luvulla huo- 
noiksi. Tämä johtui osittain siitä, että Saarinen oli arvostellut kaiken 
muun ohella myös Helsingin Sanomia.1 Ai, ai — ei pitäisi koskaan moittia 
mediaa, sillä omassa loogisuudessaan se kostaa tyyliin: ”Me loimme sinut 
— niinpä voimme myös tuhota sinut.” En tiedä, mitä Helsingin Sanomissa 
pelättiin, kun lehden täytyi vastustella eksistenssifilosofeja. Mutta natura- 
listisille linjoille sen oli luultavasti ajanut seuraava seikka. 

Jos lehti antautui kirjoittamaan asioista, jotka eivät ole niin sanotusti 
todistuvia (eli havainnollisesti todistettavissa), alkoivat kaikenlaiset bio- 
logit, lääkärit ja tekniikan professorit soitella toimitukseen ja väittää leh- 
den tietojen olevan jossain empiirisessä mielessä ”vääriä”. Näin oli siinä- 
kin tapauksessa, että kyse olisi ollut vain filosofisista tulkinnoista. Kenties 
myös toimittajien yleinen kiireisyys ja halu todistella asioita ”oikeiksi” 
vain aineellisiin tai konkreettisiin seikkoihin vedoten ohjaa heitä pin- 
nallisuuteen ja eräänlaiseen naiiviin naturalismiin. Ehkä Helsingin Sano- 
missa haluttiin välttää sitä sinänsä perusteetonta käsitystä, että lehti 
aletaan mieltää ”hengelliseksi”, jos sen palstoilla kirjoitetaan muistakin 
asioista kuin massakulttuuria kiehtovista autoista, geeniteknologiasta tai 
puutarhanhoidosta. 

Koska suurta lehteä lukevat suuret enemmistöt, sillä on asema mieli- 
piteiden muokkaajana ja yhteiskuntarauhan säilyttäjänä, ja siksi lehti oli 
oman valtansa vanki: sen piti virittää käytyjen keskustelujen taso aina 
vain alimman ymmärtämiskynnyksen ja enemmistöjä kaitsemaan pyrki- 
vän ajattelutavan mukaan. Tämä puolestaan edellytti argumentaatiolta 
konkreettisuutta ja immanenttia yksiselitteisyyttä, joka pyhitti ”tieteelli- 
syyttä” ja rajasi pois moniselitteisen ja vaativamman filosofian. 

Kesälomien päätyttyä syksyllä 30.8.1995 Helsingin Sanomien etusivulle 
ilmestyi juttu, jossa väitettiin, että ”julkisuus syrjäytti tutkimuksen filo- 
sofiassa”. Kirjoitus jatkui kuukausiliitteen sivuilla, ja tekstin oli tuottanut 
muuan Eeva-Kaarina Aronen -niminen toimittaja, joka paljasti olevansa 
opintonsa laiminlyönyt filosofian opiskelija. Kaiken menestyksen keskellä 
filosofian laitokselta oli ryöminyt ulos myös katkeroituneita ja itsensä 
epäonnistuneeksi tunteneita opiskelijoita. Jyrkkä epäsuhta itsen ja toisten 
ihmisten menestyksen välillä tuotti muutamille huonommuuden kokemuk- 
sia, joka olivat varmasti aitoja eivätkä vain ”koettuja”, ja sellaisina ne 
ilmensivät myös todellisia epäoikeudenmukaisuuksia. Eeva-Kaarina Aro- 
sen juttu oli kuitenkin laadittu tarkoituksellisen destruktiiviseen sävyyn. 
Sen ingressissä todettiin, että ”I...] filosofian tutkimus ja opetus Suomessa 
ovat kuin hivuttavan taudin kourissa”.150 

Jutussaan Aronen asettui puolustamaan filosofian ”tieteellisyyttä” ym- 
märtämättä ilmeisesti itsekään, mitä hän teki ja mihin hän oikeastaan 
sitoutui. Jos hän olisi ottanut näkemyksensä vakavasti, hänen itsensä olisi 
pitänyt heti lopettaa lehtikirjoittelunsa ja palata koulunpenkille suo- 
rittamaan tieteelliset opintonsa loppuun voidakseen parinkymmenen 
vuoden kuluttua sanoa jotain ”tieteellisesti perusteltua”. Joka tapauksessa 
hän oli harjoittanut tutkivaa journalismia sen verran, että hän oli kai- 
vellut humanistisen tiedekunnan arkistoja ja haastatellut muiden muassa 
tohtori Pekka Himasta sekä ”hänen ilmeistä vastakohtaansa”, dosentti 
Tuomo K. Ahoa. Kun omat voimat eivät riitä, sanomisen tuskaa helpottaa 
auktoriteetin taakse meneminen: juttu päättyi ennustettavasti suoma- 
laisen filosofian paavin, Bostonista tavoitetun Jaakko Hintikan, puhelin- 
haastatteluun, josta Aronen arveli löytävänsä jotain totuutta. Aluksi 
kirjoittaja antoi kuitenkin puheenvuoron Pekka Himaselle, joka lausui 
hämmästyttävän kypsästi näin: 


Kyllä yksi ymmärryksen kriteeri on syvyyden lisäksi se, että se 
kytkeytyy johonkin. [...] Jos filosofia ei luo kenellekään sellaista 
kokemusta, että tämä on henkilökohtaisesti merkityksellistä tai anna 
virikkeitä omalle elämälle, silloin se on filosofiaa, joka on etääntynyt 
aika kauas filosofian sokraattisesta lupauksesta hyvästä elämästä.151 


Vaikutelma ajatuksen kypsyydestä perustuu siihen, että kyseessä on 
toteamus, jonka kuka tahansa voisi sanoa. Aronen esittikin sitä kohtaan 
vastaväitteitä, joissa perusteltua oli kriittinen asenne mutta ei sisältö. 
Hän moitti Himasta muun muassa seurakuntaslangista ja helluntailai- 
suudesta — aivan niin kuin Veikko Rantala oli arvostellut Juha Vartoa 
lahkolaisuudesta. Kritisoituaan myös Himasen väitöskirjaa, joka lehti- 
jutun mukaan oli hyväksytty arvolauseella magna cum laude approbatur, 
Aronen puuttui filosofian laitoksella noudateltuun opinnäytteiden arvos- 

telulinjaan. Siinä olikin kyllä ihmettelemistä. Tätä varten hän lähestyi 
laitoksella hiljattain väitellyttä Ahoa, josta hän lausui seuraavasti: 


Myönsin auliisti, ettei Tuomo K. Aho minun tietääkseni ollut kuuluisa 
filosofi; siis niitä, joiden mieli säkenöi pallosalamana ja jotka puhuvat 
kuin ystävä kadunkulmassa tai rakastettu lakanoiden alla.152 


Arosen lennokas formulaatio oli tietenkin muunnelma Esa Saarisen 
tutuksi tekemästä fraasista, jota hän oli käyttänyt filosofian historiansa 
esipuheessa.153 Mutta varauksellisuudestaan huolimatta hän haastatteli 
Ahoa silti. Aronen totesi, että Ahon väitöskirja oli tulla hyväksytyksi 
sinänsä kiittävällä arvolauseella magna cum laude approbatur, kunnes 
yllä mainittu troikka — Alanen, Haaparanta, Kivinen, Rantala ja Sandu — 
lähettivät humanistiselle tiedekunnalle vetoomuksen, jossa he ehdottivat 
arvosanan korottamista vielä yhtä pykälää ylemmäksi, arvosteluasteikon 
toiseksi parhaaseen eli eximiaan. Vain Mäenpää oli joukosta poissa, ja 
hänen paikallaan oli dosentti Heikki Kannisto. Kenen syytä oli siis ”arvos- 
telulinjan karkaaminen käsistä” niin, että joka toisesta väitöskirjasta on 
filosofian laitoksella myönnetty arvolauseeksi kirkkaasti kiittävä eximia 
cum laude approbatur? Ei kai vain analyyttisten filosofien itsensä ja 
heidän kokoon panemansa hyväveliverkoston? — Kyllä vain! Jutussa 
kerrotaan, kuinka Ahon väitöskirjan kansainvälinen vastaväittäjä profes- 
sori Wolfgang Lenzen sivuutettiin arvolauseen muodostamisesta, ja 
Aronen toteaakin, että 


[tleoreettisessa filosofiassa on Helsingissä annettu 20 viime vuoden 
aikana 21:stä väitöskirjasta 11 eximiaa ja yksi laudatur. Sen sai Heidi 
Liehu Kierkegaard-tutkielmastaan.154 


Myös Thomas Wallgrenin väitöskirjalle tehtiin täsmälleen sama kuin 
Ahon opinnäytteelle, eli arvosanaa korotettiin lausunnoista poiketen kes- 
ken tiedekuntakäsittelyn. Kukaan ole lisäksi pystynyt kertomaan, miksi 
Sara Heinämaan suomenkielinen väitöskirja Ele, tyyli ja sukupuoli (1996) 
oli muka eximian arvoinen, kun teoksessa ei tehty oikeastaan muuta kuin 
kiistettiin kaksiarvoinen sukupuoliero ja sekoitettiin keskenään lihallinen 
ja sosiaalinen sukupuoli sosiaalisen genderin eduksi.155 Ilmeisesti Heinä- 
maa oli pystynyt luomaan itsestään mielikuvan jonkinlaisena pikkujulk- 
kiksena onnistuttuaan kirjoittamaan Esa Saarisen kanssa 1980-luvulla 
yhteisjulkaisun, minkä vuoksi hänet valittiin ”tieteelliselle uralle”. Eniten 
tuosta löysähköstä arvostelulinjasta olivat kuitenkin nauttineet analyytti- 
set systeemifilosofit ja loogikot. 

Mikään ei olisi kuitenkaan oikeuttanut seuraavaa puolustelevaa ja 
oudoksuttavaa ajatuskulkua: ”Viiden dosentin mielestä Ahon arvosana 
magna oli epäoikeudenmukainen, koska aikaisemmin yhtä hyvät tai 

huonommat väittelijät olivat saaneet eximian.”!56 Kyse täytyikin olla 
tiedepolitiikasta. Hinaamalla arvosanoja ylöspäin analyyttiset filosofit 
todistivat lähinnä kilpailevansa siitä, kumpi filosofinen traditio, analyytti- 
nen vai eksistenssifenomenologinen, voittaisi tämän ulkopuolisia huvit- 
tavan kilpailun. Analyyttisen filosofian femme fatale, dosentti Lilli Alanen, 
oli lehtijutun mukaan kirjoittanut tiedekunnalle seuraavasti: 


Ei voi olla tarkoituksenmukaista eikä oikeudenmukaista soveltaa lie- 
vempää skaalaa ”kulttuurifilosofisiin” tai suomen kielellä kirjoitet- 
tuihin väitöskirjoihin kuin tiukasti tieteellisiin ja metodiikaltaan 
ankaraan johdonmukaisuuteen pyrkiviin väitöskirjoihin, joissa puut- 
teet, vaikka helposti havaittavat, todistavat enemmän problematiikan 
vaikeusasteesta kuin kirjoittajan vajavaisesta kyvystä tai kompe- 
tenssista.157 


Mitä olivat nuo helposti havaittavat puutteet? Onko kulttuurifilosofisia ja 
suomenkielisiä väitöskirjoja muka suosittu? Mitä tarkoitetaan kirjoittajan 
”vajavaisella kyvyllä” analyyttisiin filosofeihin viitattaessa? Tekstin kir- 
joittaja koetti kääntää analyyttisen filosofian tiedehallinnollisen suosi- 
misen väitteeksi siitä, että tarkastusmenettelyissä olisi muka suosittu 
eksistenssifilosofeja, fenomenologeja tai muita filosofeja, joiden aiheet ovat 
olleet kulttuurifilosofisia. Niin asia ei totisesti ollut. Entä miten oli ana- 
lyyttisten filosofien omissa töissä ”havaittujen puutteiden” laita? Tunnus- 
tiko Alanen kenties jotakin? Se, että vastaväittäjät olivat kajonneet 
”problematiikan vaikeusasteesta” johtuviin ongelmiin, tarkoittaneekin 
sitä, että vastaväittäjien mielestä analyyttiset systeemifilosofit olivat 
rajanneet kysymyksiä liian ahtaasti ja keinotekoisesti, eivätkä väittelijät 
olleet pystyneet tulkitsemaan aiheitaan niin, että asiasta olisi kirjoitettu 
selvästi ja ymmärrettävästi. Viitattaessa ”kirjoittajan vajavaiseen kykyyn 
tai kompetenssiin” ongelmana onkin saattanut olla se, että nämä ”tiukan 
tieteelliset” ja ”ankaraan johdonmukaisuuteen pyrkivät työt” ovat perim- 
mältään olleet neuroottisen ahtaan tiedekäsityksen leimaamia, eikä niillä 
ole ollut annettavaa edes kansainväliselle tiedeyhteisölle, jolle yleensä 
kelpaa mikä tahansa, kunhan se on kirjoitettu englannin kielellä. 
Analyyttisten filosofien on ollut myös huomattavasti helpompi julkaista 
työnsä kansainvälisissä yhteyksissä, sillä formaalinen logiikka on erään- 
lainen yleiskieli, jonka kylkeen englanninkielisiä selostuksia tarvitsee liit- 
tää vain höysteeksi. Analyyttisten systeemifilosofien teknisluonteiselta 
tutkimusotteelta ei ole vaadittu kerrassaan mitään kirjallisia ansioita, 
kun taas muille filosofeille vieraalla kielellä julkaisemisen haaste on 
osoittautunut yhtä suureksi kuin kotimaisille kirjailijoillekin. Myös he 
kirjoittaisivat varmasti jonkin laajemman kielialueen kielellä jo pelkäs- 
tään saadakseen suuremman yleisön, mutta tekstin ilmaisuvoimaisuus 
näyttää olevan sidoksissa kirjoittajien kotikieleen. Sitä paitsi vieraalla 

kielellä julkaisemisen vaatimus kuolettaisi pois suomen kielen ja koti- 
maisen kulttuurikritiikin. 

Erikoista kiistassa oli, miksi sellaisenkin vapaata sanaa edustavan 
suuren median kuin Helsingin Sanomien oli tarpeen peräänkuuluttaa filo- 
sofialta ahdasta ”tieteellisyyttä”. Pelkäsikö se oman asemansa puolesta? 
Olisiko ollut parempi, että filosofit olisi vaiennettu ja että mekin olisimme 
mitäänsanomattomia tuppisuita? Lopuksi Aronen puuttui myös Filosofian 
laitoksella käytyyn yliassistentin virantäyttöä koskevaan kiistaan. Siinä 
hän asettui arvattavasti Jan von Platon puolelle. Aronen lainasi muun 
muassa von Platon tiedekunnalle toimittamaa kirjettä, jonka mukaan 
”Saarinen on [...] aktiivisella päätöksellä lopettanut filosofian tutkimisen 
yliopistollisena oppiaineena”158 ja ”[a]kateemisessa filosofiassamme ei ole 
vuosikymmeniin pidetty mainitsemisen arvoisena ansiona ulkomailta opit- 
tujen asioiden selostamista Suomessa luentojen ja kirjojen muodossa”.159 

Ensin mainittu toteamus pitääkin sanatarkasti paikkansa: Saarinen oli 
lopettanut filosofian tutkimisen ja tehnyt sitä. Toinen toteamus puolestaan 
kertoo lausujansa hybriksestä ja todistaa oikeaksi väitteen analyyttisten 
systeemifilosofien oman filosofiakäsityksen kapea-alaisuudesta. Kyllä mai- 
nitsemisen arvoisena ansiona on pidetty ja pidetään edelleenkin sitä, että 
filosofi toteuttaa kansainvälisyyttä nimenomaan maahantuontitoiminnan 
muodossa. Esimerkiksi Eino Kaila oli kuuluisa siksi, että hän toi Suomeen 
erään ajattelutavan, jota tuohon aikaan pidettiin sensaatiomaisena ja 
uudistavana. Hänelle kuuluu siis myös ansio kansainvälisyyden tuonti- 
veturina toimimisesta eikä vain julkaisujen maasta viejänä. En halua 
kuitenkaan vedota menneiden aikojen legendoihin. Jan von Plato itse hai- 
kaili takaisin G. H. von Wrightin, Jaakko Hintikan ja Erik Steniuksen 
vuosia, joista lähtien filosofian taso oli hänen mukaansa ”taantunut”. 
Tällainen nostalgian viljeleminen oli mielestäni setämäistä, ja sellaisen 
harjoittaja oli eräänlainen laudator temporis acti: menneen ajan ihailija. 
Ne, jotka pyrkivät perustelemaan filosofiaansa maineikkaalla historialla, 
kuten Jan von Plato, toteuttivat acediaa: surumielisyyttä, johon sekoittui 
myös heteromiehille tyypillisiä paternalistisia ja oidipaalisia tunteita. 

Vastaavanlaiseen lamentaatioon syyllistyi myös Eeva-Kaarina Aronen, 
joka vetosi Alasen peräänkuuluttaman feminismin puolesta. Setien tilalle 
olikin kai nyt pyrkimässä tätejä. Sen verran Arosessa oli vielä kuuliai- 
suutta patriarkaalisen vallankäytön auktoriteeteille, että hän halusi 
”kuulla Olympon huipulta, miltä siellä näyttää”.160 Kohteena oli Jaakko 
Hintikka. Hänen mukaansa ”I...] Suomessa puuttuu suunnitelmallisuutta 
ja riittävää sormituntumaa todelliseen tutkimukseen”.161 Tarvittaisiin 
”tutkimuksen koordinoimista” ja ”viittoja siihen, mitä kannattaisi tut- 
kia”.162 ”Globaalisessa filosofiassa ei tällä hetkellä ole selviä säveliä [...]”, 
ja, voitteko kuvitella: ”Siinä pilataan asianomaisten nuorten ajattelu.”163 

Hintikan tavoittelemassa näppituntumassa taisi tapahtua jonkinlainen 
freudilainen lipsahdus. Yrittikö hän jonkinlaista etusormen ennätystä? 

Pitikö hänen todella työntää kouransa joka paikkaan? Mikäli ”selviä 
säveliä” ei filosofiassa enää ole, se on vain hyvä asia. Ehkä niitä ei ole 
koskaan ollutkaan, eikä niitä tarvita. Ja klassiselle väitteelle nuorison 
ajattelun ”pilaamisesta” voimme nauraa hervotonta hohotusta. 

Kuten jo aiemmin selitin, 1980-luvun puolivälissä pelättiin yleisesti hiv- 
tartuntaa, ja nyt tuo tauti kävi kimppuuni filosofian taholta! Arosen hiv- 
jutusta lähti leviämään varsinainen epidemia, joka kulkeutui lento- 
viruksen tavoin suusta suuhun, ja sen mukaan Filosofian laitos poti 
pahanlaatuista aids-flunssaa. Professori Ilkka Niiniluoto katsoikin ole- 
vansa velvoitettu vastaamaan pamflettiin samalla foorumilla. 

Hänen vastineensa, jossa puolustettiin laitoksen lisäksi muun muassa 
Saarista ja filosofian laaja-alaisuutta, ilmestyi Helsingin Sanomissa 5.10. 
1995. Se oli otsikoitu kyseistä teemaa jatkavasti sanoin ”Tauti ei hivuta 
filosofian laitosta”. Ajatuksen Hintikan toiveiden mukaisesta tutkimus- 
aiheiden valikoimisesta Niiniluoto torjui toteamalla, että ”I...] entisenlai- 
nen väitöskirjan aiheiden koordinaatio ei enää ole ollut mahdollista 
[...]”,164 mikä viittasi siihen tosiasiaan, ettei suurten johtajien vaikutus- ja 
määräysvalta ollut tarpeellista eikä filosofian hengen mukaista. Hän totesi 
myös sen, että Filosofian laitoksen tutkimussuunnat, joissa on korostettu 
filosofian ja elämän yhteyttä, ovat olleet merkittävässä asemassa laitoksen 
profiloitumisessa yhdeksi yliopiston parhaista laitoksista. Niiniluoto muis- 
tutti, että ”opetusministeriö nimesi 1993 korkeakouluneuvoston esityk- 
sestä Helsingin yliopiston Filosofian laitoksen valtakunnalliseksi tutki- 
muksen huippuyksiköksi”.165 Pekka Himanen sai vuonna 1995 ansioistaan 
tiedonjulkistamisen valtionpalkinnon, ja samana vuonna opetusministeriö 
nimitti Filosofian laitoksen yhdeksi valtakunnan seitsemästä opetuksen 
huippuyksiköstä. Tässä olikin varmaan paljon hyvää, ja yllä mainitut 
argumentit kelpasivat vastineeksi Helsingin Sanomissa aloitetulle vyöry- 
tykselle. Mutta hivuttavan taudin tunnusmerkkinä voi olla myös tietyn- 
lainen paisuttelu. Lopullinen totuus lienee tässäkin tapauksessa jossain 
esitetyn kritiikin ja henkisen kuumailmapalloilun välillä. 

Terävimmin kiistaan iski kirveensä emeritusprofessori Lauri Rauhala, 
joka ei vedonnut muodollisiin asemiin, palkintoihin eikä hallinnollisiin 
päätöksiin. Hän oli myös luopunut akateemisista titteleistään ja kutsui 
itseään ”yhdeksi viisauden rakastajaksi”. Hän totesi jo otsikossaan, että 
vaatimus laadukkaasta filosofiasta on oikeutettu, mutta samalla hän 
halusi kiinnittää huomionsa filosofian sisältöihin. Kirjoituksessa, jonka 
Helsingin Sanomat julkaisi 22.10.1995, hän suomi hintikkalaisen tieteen 
tuottamia tuhoja näin: 


Toivottavasti dosenttien vetoomuksella ei haikailla muutamien vuosi- 
kymmenien takaista filosofista puhdasoppisuutta. Silloin ”korkea- 
tasoisuudella” oli selvä normatiivinen merkitys. Ruodusta ei saanut 
poiketa. Harvardista haetun arvovallan turvin teilattiin muu suoma- 

lainen filosofia arvottomaksi harrasteluksi, koska se ei ollut vallitse- 
van koulukunnan kannalta arvioiden oikeaoppista. [...] Tällaisen 
filosofian paluun uhkasta kannattaisi olla huolestunut. [...] Eikö yksi 
tasokkaan filosofoinnin kriteeri voisi olla juuri siinä, miten se stimuloi 
ja säätelee elämänilmiöistä viriävää niin reaalitieteissä kuin taval- 
listen kansalaisten keskuudessakin käytävää keskustelua? Sellainen 
”korkeatasoinen” filosofia, joka alkaa abstraktiotasolta ja päättyy 
formalismin koukeroihin, on elämän kannalta jokseenkin steriiliä. 
Sen korkeatasoisuutta luonnehtii lähinnä elämänvieraus. Sillä on 
arvoa ensisijaisesti näistä analyyseista kiinnostuneiden filosofien 
keskinäisen kinastelun kannalta.166 


Ja toden totta: kinasteluksi tämäkin kiista oli mennyt. Mutta se ei ollut 
yhtä hedelmätön kuin analyyttisten filosofien kehittämät kiistat yleensä. 
Se vain todisti suomalaisen filosofian kahtiajakautuneesta luonteesta. 
Lukijan omaksi tehtäväksi jää arvioida, kumpi osapuoli kiistassa oli 
terveemmällä pohjalla. Oman tulkintani siitä, mistä yliopistofilosofiaa 
leimaava skitsofrenia kertoi, olen esittänyt eräässä toisessa yhteydessä. 
Kyse on ihmisten tunne-elämään liittyvästä asiasta, ja kenties kyseessä on 
heteroseksistisen naturalismin ja homoseksuaalisen filosofian välinen 
elämäntapa- ja arvokonflikti. Mutta muutoin olen pitkälti samaa mieltä 
Lauri Rauhalan kanssa. 

Helsingin Sanomissa vellovaan keskusteluun ehti vielä ottaa kantaa 
tieteentutkimuksen assistentti Jaana Venkula, joka siten mainosti omaa 
vastikään julkaisemaansa kirjaa.167 Hänelle puolestaan vastasi humanisti- 
sen tiedekunnan sihteeri Leena Barros paheksuen menettelyä, jolla lisen- 
siaatti Venkula pyrki jonkinlaiseen ”ratkaisijan rooliin”.168 Vapaata kes- 
kustelua kaihtava Barros ilmeisesti luotti omaan byrokraatinvaistoonsa ja 
valtaansa viranhaltijana. 


Ruumisarkun naulojen teroitusta 


Kun Helsingin Sanomissa käydyn keskustelun ruumisarkku saatiin 
vihdoin naulatuksi kiinni, keskustelu siirtyi pienempään mediaan. Yli- 
opisto-lehden mielipide- ja kolumnipalstat tunnetaan perinteisesti fooru- 
mina, jossa kärpästä ammutaan tykillä, niin nytkin. Lehden toimitus- 
sihteeri Arja Tuusvuori oli haastatellut kiistassa hävinnyttä von Platoa 
juttua varten. Se ilmestyi numerossa 16/1995, ja palsta oli otsikoitu von 
Platon äkillistä esille putkahtamista ilmentäen: ”Mitä nyt! — Filosofi 
nimeltä Plato”. Jutussa von Platolla oli tilaisuus kehua itseään Tuus- 
vuoren kysymysten lomassa. Hän oli kuulemma jo aiemmin saanut London 
School of Economicsista viran nimeltä ”lecturer of philosophy”. Jos asia oli 
niin, miksi hän ei pysynyt siellä? Hänhän sanoi olevansa ”kansainvälisesti 

ansioitunut filosofi”. Miksi hän vaivautui kamppailemaan yliassistentin 
virasta syrjäisessä Helsingissä, varsinkin kun von Platon mielestä 
Helsingin laitoksella tehtiin ”provinsiaalista tutkimusta, välittämättä 
suuremmista suuntaviivoista”.169 Samaan hengenvetoon hän torui huma- 
nisteja kuin mikäkin latenssilapsi ja korosti tähtitieteen, geologian ja sen 
sellaisen suuriarvoisuutta todeten, että ”[klaikki humanistit eivät välttä- 
mättä ymmärrä eksaktin tieteenharjoittamisen luonnetta”.170 — Emmekö? 
Mielestäni ymmärrämme sitä aivan hyvin. Ulkopuolelta kun näkee sel- 
vemmin, mitä mikäkin touhu on. Sen sijaan von Platon mielestä ”f...] 
ihmisiä pitää opettaa ajattelemaan paremmin”.17! Ja: ”Jollei resursseja ole, 
ei opetustakaan pidä antaa.”!?? Kun taas vähäpätöisemmällä ”Iklirjoitte- 
lulla ei ole mitään tieteellistä arvoa”, koska se ei ”osoita kuin luku- ja 
kirjoitustaitoa”.173 

Tässäkö meille puhui suomalaisen huipputieteen huippuosaava huippu- 
tuote? Myös sillä, kuinka naurettavaksi itsensä ja oppiaineensa saa tehdä, 
pitäisi olla rajat. Mitä kummaa von Plato ja hänen kollegansa halusivat 
ihmisten päähän paukuttaa, meitä kun olisi pitänyt opettaa ”ajattelemaan 
paremmin”? Tämä on niin kaukana Martin Heideggerin edustamasta 
Denken-ihanteesta kuin taivas on maasta. Ajatteleminenkin pitäisi muka 
ymmärtää joksikin päättelyopiksi, ja siitä koetetaan tehdä tieteellinen 
metodi. Kun ajatteleminen määritellään normatiivisesti ja pakonomaisesti 
”sääntöjen seuraamiseksi”, minkälaista voikaan olla siitä seuraava aka- 
teeminen filosofia? Jollekin noviisille voi olla hyödyllistä tuntea argumen- 
taation alkeita ja päättelyn sääntöjä, joilla pärjää kiistellessään äidin 
kanssa, mutta pitäisikö kaiken filosofian heijastella heteropoikien emansi- 
paatio-ongelmia? Jos ajattelu kytketään pelkkiin formaaleihin normeihin 
ja rajattuihin kalkyyleihin, ei päästä ideologiakritiikin juurille. Nähdäk- 
seni seurauksena on lähinnä teknisluonteista puuhastelua, joka ei valaise 
sen enempää omia aiheitaan kuin filosofian omaa luonnettakaan. Von 
Platon argumentaatio kertoikin paisahtaneesta egosta, joka mainosti ansi- 
oitaan ja suursaavutuksiaan mutta teki sen omakustannusperiaatteella. 
Artisti sai itse maksaa, ja yleisöt käänsivät hänelle selkänsä. 

Yliopisto-lehti julkaisi kyseisen lehden numerossa myös Jan von Platon 
laatiman vastineen tiedekunnalle,174 mistä dekaani Göte Nyman päätteli 
lehden asettuneen von Platon puolelle.175 Nimitysasia oli tuolloin kans- 
lerin käsissä. Nymanin huoli oli ilmeisesti aiheeton, mutta Yliopisto-lehti 
julkaisi varmimmaksi vakuudeksi myös Esa Saarisen haastattelun lehden 
seuraavassa numerossa 17/1995. Se oli otsikoitu Saariselta itseltään poi- 
mitulla lauseella ”Tieteellisyys on savuverhoa kelvottomalle opetuk- 
selle”.176 Arja Tuusvuoren haastattelussa Saarinen katsoi, että häntä 
kohtaan esitetty kritiikki oli kääntänyt ansiot dismeriiteiksi ja positiiviset 
tosiasiat negatiivisiksi: kun filosofian luennoille on tungeksinut ihmisiä, 
sitä ei ole pidetty osoituksena hyvästä opetuksesta vaan tuijottamisesta 
”määrällisiin mittareihin”, ja nuorena väitteleminen on tulkittu tähti- 

kultin lietsomiseksi. Saarinen itse piti moninaisuutta voimavarana, kun 
vähäisillä resursseilla oli päästy häikäiseviin suorituksiin. Lisäksi oli 
outoa väittää, ettei laitoksilla olisi ollut tilaa eksaktisti painottuneille 
tieteille; juuri muuta siellä ei ollut ennen Saarista tehtykään. Niinpä hän 
jatkoi, että 


[los filosofian historiasta jäisi vain eksaktisti ilmaistu jäljelle, suurin 
osa merkittävästä filosofiasta menisi suoraan roskikseen: eivät aino- 
astaan Platon ja Nietzsche vaan omalta ajaltamme Sartre, Derrida, 
Habermas, Foucault...177 


Näinkö siis olisi pitänyt menetellä Suomessa, kun mainittuja filosofeja 
rakastettiin kansainvälisen filosofian kentillä paljon? Saarinen myös 
selvin sanoin kiisti kieltäytyneensä kansainvälisestä tutkimuksesta ja 
viittasi esimerkiksi Routledgen julkaisemaan teokseensa Imagologies, joka 
kuului kustantajansa myydyimpiin filosofisiin kirjoihin. Myöskään von 
Platon viittaamat G. H. von Wrightin ja Eino Kailan kulttuurifilosofiset 
tuotannot eivät olleet pelkkiä ”kansalaispuheenvuoroja” vaan elävää 
filosofiaa, mihin liittyen Saarinen totesi seuraavasti: 


Kaikessa esitetyssä kritiikissä on taustalla virheellinen vastakkain- 
asettelu täsmällisiä menetelmiä käyttävän tieteenharjoittamisen ja 
laajempaan yhteiskunnalliseen vaikuttamiseen pyrkivän järjenharjoi- 
tuksen välillä. 

Oikea dikotomia erottaa sellaiset järjenharjoituksen muodot, jotka 
metodeista riippumatta luovasti edistävät järjellä tapahtuvaa maail- 
man haltuunottoa. Tämä täytyy erottaa itsetarkoituksellisesta milli- 
metritutkimuksesta, joka ylläpitää vanhoja toimintatapoja eikä luo 
uutta.!”8 


Mitättömän ja merkityksellisen filosofian erottaminenkin oli siis tärkeää, 
mutta analyyttiset systeemi-intoilijat olivat halunneet piirtää rajan 
väärään paikkaan. Vaikka Saarista olivatkin vastustaneet nuo hänen 
Internet-kotisivuillaan kuvaamansa ”akateemiset keppitökkijät ja räkijä- 
tyypit”,!?? suvereenisti Saarinen asettui jopa puolustamaan von Platoa. 
Hän totesi optimistisesti ja kohteliaasti, että ”[mlielestäni Jan von Platon 
työt edustavat ensimmäistä tutkimustyyppiä, kuten toivottavasti myös 
omani.”180 

Balanssoimisen vuoksi Yliopisto-lehti varusti Saarisen kantoja esittele- 
vän numeronsa myös lausunnolla, jonka Ilkka Niiniluoto oli kirjoittanut 
humanistiselle tiedekunnalle vastineeksi von Platon valitukseen. Niini- 
luodon lausunto oli varsin tyypillinen akateemisia paremmuuksia vertai- 
leva erittely hakijoista Saarinen ja von Plato. Se päättyi koleahkoon 
toteamukseen, että ”von Platon muistutus palautuu riiteleviin näkemyk- 

siin itse filosofian luonteesta. Siten en voi pitää sitä perusteltuna ja 
aiheellisena.”181 Tosiasiassa viroista käyty kamppailu olikin vain näen- 
näistä, ja laitosta vaivasi filosofipula: puutetta oli yhteistyö- ja toiminta- 
kykyisistä henkilöistä, jotka olisivat kyenneet antamaan opetusta ja 
tutkimuksenohjausta eivätkä vain ajattelemaan omia etujaan. 

Vaikka pitemmän korren vetikin sekä retorisesti että asiallisesti Niini- 
luodon ja Saarisen joukkue, haluan tietenkin puolustaa von Platon tapaa 
kamppailla oikeuksiensa puolesta. Filosofiahan on kautta historian ollut 
asioiden avointa riitauttamista, joten myös kiistelyyn perustuva näkemys 
filosofian luonteesta on hyvin rehellinen. Avoimuus tuo esille tärkeää 
informaatiota ihmisten ominaisuuksista. Mutta asiakysymyksessä asetuin 
luonnollisesti Niiniluodon ja Saarisen puolelle. Saarisen ansiot olivat 
merkittävämmät kuin von Platon, ja ne painoivat huomattavasti enemmän 
kuin ne muutamat kritiikinaiheet, joista Saarista voitiin arvostella. 

Vielä vuoden 1995 syksyllä Niiniluoto oli mennyt Saarisen taakse 
nimityskiistassa. Minulle ei ollut tosin selvää, tekikö hän niin enem- 
mänkin Saarista ja hänen eksistenssifilosofista asennettaan puolus- 
taakseen vai ainoastaan sen vuoksi, että vaakalaudalla oli hänen oma 
arvovaltansa Saarista virkaan suosittaneena professorina. Hänen ei sopi- 
nut perääntyä ehdotuksestaan eikä hävitä kiistaa. Eikä hän hävinnyt- 
kään. Mielenkiintoista on, että kukaan näistä viranomaisfilosofeista ei 
todellakaan hävinnyt. Niiniluoto nuiji asian tahtonsa mukaisesti loppuun. 
Saarinen sai yliassistentinvirkansa, jota hän oli ehtinyt hoitaa jo pari 
vuotta ennen nimitystä. Jan von Platolla puolestaan riitti tekemistä 
muualla, ja Rantala, Haaparanta ja monet muut jyräsivät Tampereella. 
Raivokkaasta kiistelystä ja repimisestä huolimatta mikään ei tosiasialli- 
sesti muuttunut. Häviäjiä olimme vain me oppilaiksi mielletyt henkilöt, 
joille kostettiin. 


Pöydän pyyhkimistä vai kuluttajansuojaa? 


Ihmisten tunnetiloissa ja asenteissa oli tapahtunut 1990-luvun puoli- 
välissä merkittäviä muutoksia. Niiniluodon luottamus Saariseen oli rakoil- 
lut ja kadonnut lopulta kokonaan. Tapasin noihin aikoihin Saarisen usein 
hänen virkahuoneessaan, sillä minulle oli järjestetty työskentelytila kysei- 
sen huoneen sivukomerosta. Se oli sikäli hauska paikka, että kyseisestä 
keittiökomeroksi rakennetusta huoneesta avautui ovi Metsätalon sokkeloi- 
seen palokäytävään, ja poistumistie oli siten varmistettu. Keskustelin 
Saarisen kanssa monesti vastaanottojen välillä, ja tuohon ajankohtaan 
osui myös se hänen minulle huokaamansa tunnustuksellinen toteamus, 
että kaikkein mieluiten hän toimisi ”vapaana filosofina ja kirjailijana”. 
Tämä ajatus tuntui tulevan sisältä, ja uskon, että hän oli saanut tar- 


165 


peekseen laitoksen vihamielisestä ilmapiiristä. Hän oli valmis lähtemään 
lopullisesti muualle. 

Yliassistentin virka, jossa Saarinen toimi vuoteen 1999 asti, ei ollut 
suinkaan ainoa, jonka täyttäminen johti konfliktiin Filosofian laitoksella. 
Kun yliopistossa tuli vuonna 1996 avoimeksi teoreettisen filosofian apu- 
laisprofessorin uusi virka, sen hallinnasta käytiin aivan vastaavanlainen 
kamppailu kuin yliassistentin virasta. Saarisen ja von Platon lisäksi sitä 
hakivat monet muutkin filosofit. Myös tämän virantäytön ympärillä 
liikkui julkisuuskohu. Kun asiantuntijoiden lausuntokuoret vihdoin avat- 
tiin tiedekunnassa, puhelinlangat olivat laulaneet. Asiantuntijoiksi oli 
valittu henkilöitä, jotka olivat Saarisen kannalta mahdollisimman kieltei- 
siä. Hämmästyttävää on, että tieto Saarisen asemasta suomalaisessa 
mediamaailmassa oli kiirinyt maailman toiselle puolelle asti. Kyseinen 
asiantuntija oli analyyttisten filosofien sielunveli ja systeemiteoreettisen 
filosofiakäsityksen kannattaja; hän kirjoitti, että Saarisen toimintaprofiili 
olisi sopinut ehkä mainostoimistoon mutta ei yliopistoon. Muidenkaan 
asiantuntijoiden mielestä Saarinen ei voinut tulla kyseeseen. Lausuntojen 
linja oli samanlainen kuin von Platon Saarista vastaan esittämien 
argumenttien. Tähän tilaisuuteen tarttuen eräs toinen Sanoma-lehti eli 
Ilta-Sanomat otsikoi lööppinsä vahingoniloisesti: ”Esa Saarinen ei kelpaa 
professoriksi.” Tosiasiassa hänet oli todettu päteväksi teoreettisen filo- 
sofian professorin virkaan jo 1970-luvulla, jolloin hän hävisi kilpahaun 
Niiniluodolle, eikä hänen pätevyytensä, etevyytensä, sopivuutensa eikä 
kelpoisuutensa ollut siitä vuosien kuluessa huonontunut. Ainakin omien 
havaintojeni mukaan Saarisen virkapöydälle ja lokeroon kannettiin edel- 
leen postia, joka oli osoitettu kuin vahingossa ”professori Esa Saariselle”. 

Mutta tehty mikä tehty, sanottu mikä sanottu. Apulaisprofessorin 
virkaan nimitettiin analyyttinen systeemifilosofi Gabriel Sandu. Jan von 
Plato puolestaan valittiin Helsingin yliopiston ruotsinkielisen filosofian 
professorin virkaan. Katapulttinappi tuli tiedekunnan ulottuville, ja kaari 
jolla Saarinen lennätettiin yliopistosta, oli kieltämättä kaunis. Analyytti- 
silla filosofeilla oli nyt värisuora filosofian professorin valtaistuimilla niin 
Helsingissä, Tampereella kuin Turussakin. Jyväskylän yliopiston käytän- 
nöllisen filosofian professorin virkaan oli aiemmin kuvatulla tavalla nimi- 
tetty systeemiteoreetikko Eerik Lagerspetz. Kuopion yliopiston apulais- 
professorin virka oli auki, mutta sitä pantiin hoitamaan Niiniluodon 
oppilaana ja analyyttisen filosofian ”nousevana tähtenä” tunnettu Sami 
Pihlström, kunnes virka täytettiin Matti Häyryllä. Joensuun yliopistossa 
olevaan filosofian apulaisprofessorin virkaan nimitettiin fenomenologian 
piiristä analyyttiseksi filosofiksi kääntynyt Seppo Sajama. Hän oli alun 
perin Sven Krohnin oppilas mutta viehättyi husserlilaisen eksegetiikan 
diskursiivisista syheröistä niin, ettei hänen ajattelustaan löytynyt lopulta 
tilaa minkäänlaiselle paradigman ylitse näkemiselle saati heideggerilai- 
selle ajattelulle. Käytännöllisen filosofian virkaistuimille jäi muutama 

filosofi, jotka ovat pitäneet myös kulttuurikeskusteluihin osallistumista 
suotavana. He olivat Timo Airaksinen ja Juhani Pietarinen; tosin Airak- 
sinen on todennut minulle henkilökohtaisesti, että huippututkijat ovat 
tässä maassa analyyttisia filosofeja, ja Pietarisen Platon-tulkinnoista 
minulla ei ole korkeaa kuvaa.182 

Lopputuloksena yliopiston ovensaranat soivat Saariselle aivan niin 
kuin Vartollekin. Paidat oli siis pesty ja kuivattu linkousperiaatteella, 
mutta monien ”hävinneiden” tavoin Saarinen ja Varto ovat osoittautuneet 
lopulta voittajiksi. Nämäkään filosofit eivät välttyneet professorinviroilta. 
Juha Varto nimitettiin vuonna 1999 Taideteollisessa korkeakoulussa 
olevaan kuvataiteiden tutkimuksen ja opetuksen professorin virkaan ja 
Esa Saarinen vuonna 2002 Teknillisessä korkeakoulussa olevaan sys- 
teemitieteiden professorin virkaan. Molemmat olivat tehneet yhteistyötä 
kyseisten korkeakoulujen kanssa jo usean vuoden ajan, eikä kenelläkään 
köyhemmällä kuin Saarisella olisikaan ollut varaa hoitaa tehtäviä alun 
alkaen noin kahdentuhannen markan muodollisella palkalla, jota osa- 
päiväisestä virasta maksettiin. Onnetonta heidän asemassaan on, että 
näissä korkeakouluissa niin Saarisen kuin Vartonkin mahdollisuudet 
vaikuttaa filosofian opinnäytteiden ohjaukseen ja sitä kautta akateemisen 
filosofian kehityslinjoihin pilattiin, sillä kummassakaan korkeakoulussa ei 
ole filosofian pääaineopiskelijoita eikä jatkotutkinto-opetusta. Heidät siis 
eristettiin omalle saarelleen. Akateemisen yhteisön elämälle vieraasta 
absurdiudesta kertoi myös se, että analyyttiset systeemiteoreetikot saivat 
nimityksiä filosofian professoreiksi humanistiseen tiedekuntaan, kun taas 
humanistifilosofi piti lähettää Teknillisen korkeakoulun systeemi-analyy- 
sin laboratorioon. Ei ihme, että viran opetusalaksi vahvistettiin ”soveltava 
filosofia ja luova ajattelu”, ja filosofi ilmoittaa Kuka kukin on? -kirjassa 
harrastuksekseen systeemikritiikin. 

On jälleen välitilinpäätöksen aika. Mitä eksistenssifilosofian ja feno- 
menologian karkotuksesta seurasi, ja mistä konfliktit kertoivat? Helsingin 
virkakiistojen velloessa Juha Varto tarttui kynään ja kirjoitti aiheesta 
Image-lehteen otsikolla ”Viimeinen sana — Sokrateen hullut päivät”. Hän 
puuttui helsinkiläisen filosofian pinnallisuuteen, jossa sen enempää 
saarislaisuus kuin tieteellisyyttä painottava analyyttisyyskään eivät olleet 
osoittautuneet toinen toistaan paremmiksi vaihtoehdoiksi. Kyse oli pöhö- 
taudista, jossa vaihtelivat millimetritutkimus ja heksametritutkimus. 
Lopulta niin itseensä käpertyminen kuin julkisuushakuisuuskin leimasi- 
vat toisiaan. Filosofit purkivat ahdistuksiaan joko kansainväliseen disi- 
pliinitutkimukseen tai hakeutumalla julkisuuden valokeilaan. Näiden 
epäilemättä varsin älykkäiden henkilöiden pyrkimykset eivät olleet myös- 
kään vailla symboliikkaa. Tuskin voidaan peittää näkyvistä sitä monille 
heterotieteenharjoittajille tyypillistä oidipuskompleksia, jota varsinkin 
useat naturalistiseen ajattelutapaan identifioituneet filosofit tahattomasti 
ilmaisivat ja jonka esillepano oli varsin näyttävää. 

Myös analyyttisten filosofien huomionkipeys oli käsin kosketeltavaa. Se 
perustui haluun löytää edes jokin paikka tai merkitysyhteys omalle filo- 
sofialle; pelkkä virka-asema kun ei näyttänyt tuovan kenellekään tuota 
kaivattua arvostusta. Juha Varto kirjoitti asiasta melko suorapuheiseen 
tapaan näin: 


Suomessa on perinteisesti ollut kovin vähän kypsiä ihmisiä millään 
elämänalueella. Kun joku pystyy mihinkään (minkään ikäisenä) se on 
jo saavutus. Filosofiassa Heidi Liehu oli taannoin Suuri Varhaiskypsä, 
jonka toimittajat tunnistivat Aiheeksi ja nostivat kaikkien taiteiden 
taitajaksi. Kun Pikku-Heidi katosi kypsymään, nostettiin Pekka 
Himanen esille. Himas-ilmiötä tarvitsi Helsingin yliopiston filosofian 
laitos, jotta se kävisi Ihme-Laitoksesta ja koska Esa Saarinen on liian 
vanha ihmeeksi.183 


Merkit olivat näkyvissä jo tuolloin: myös Himasesta tuli ajan myötä varsin 
sovinnainen virkamies, joka pulskistuttuaan ja guruparran kasvatettuaan 
päätyi laatimaan sääntöjä ja ohjeita Internetissä seilaamista varten. Ver- 
tauskuvallisen merkin filosofian pinnallistumisesta ja muuttumisesta 
kulutustavaraksi antoi minulle se, kun havaitsin huonekaluliikkeiden 
käyttävän erästä kustantajan käsistään päästämää Himasen kirjan virhe- 
painosta hyllyjen somisteena. Tämä ei tarkoita, että minulla olisi ollut 
Himasesta alun perin kielteinen kuva. Päinvastoin: kommentoin Himasen 
yliopistolla pitämiä luentoja jo Saariselle toteamalla, että ”tekevä poika on 
Taivaan lahja” — niin kuin oli, vaikka melkein kaikki filosofit professori 
Simo Knuuttilaa myöten olivat antautuneet haukkumaan parikymppistä 
luennoitsijaa säälimättömästi,18* ja puheeseen puuttui noihin aikoihin 
myös Jyri Puhakainen, joka paheksui ”todellista vallan kritiikkiä kartta- 
via mediafilosofeja”.185 

Nettietiikan petettyä filosofian syvällisyydelle asetetut odotukset 
Himasesta tulikin 2000-luvulla eräänlainen epävirallinen selvitysmies, 
joka touhusi Teknillisen korkeakoulun, Kauppakorkeakoulun ja Taide- 
teollisen korkeakoulun yhdistämiseksi ensin ”huippuyliopistoksi” ja sitten 
”innovaatiokorkeakouluksi” käyttäen porkkanana elinkenoelämän lupaa- 
maa kahdensadan miljoonan euron myötäjäistä. Kun Himanen sai vielä 
Suomen Akatemialta suuren rahamäärän omaan projektiinsa ja nuoren 
menestyjän palkinnon vuonna 2007, oli filosofian ja viranomaisvallan 
suhteesta tullut niin nymfopossumaista, että Himanen sai päälleen 
kaikkien niiden ihmisten vihat, jotka vastustivat taiteiden alistamista sen 
enempää talouden kuin tekniikankaan palkkapiiaksi.186 Manuel Cas- 
tellsilta lainattu ”luovan talouden” käsite ei pystynyt hämäämään ketään, 
vaan taiteilijat arvostivat enemmän luovaa vapautta. Luova talous? olikin 
simasuista retoriikkaa, aivan niin kuin korkeakoulukoalition nimittä- 
minen ”huippuyliopistoksi”. Se oli pelkkä hallintotermi ja loukkasi niitä 

ihmisiä, jotka tekivät huipputyötä jo nykyisissäkin yliopistoissa. Netti- 
nörtti Himanen oli varmaan älykäs, mutta häneltä puuttui ihmisten koh- 
taamisen ja myötäelämisen taitoa sekä oivallus siitä, kuinka eri maail- 
moissa ja kulttuureissa ihmiset elivät. Himasen ongelma on, että hän ehti 
olla yliopistossa opiskelijana vain kaksi vuotta, eikä hän oppinut siinä 
ajassa mitään. 

Jo vuonna 1996 Varto totesi ajan merkkejä ja nuoruuden palvontaa 
kyseenalaistavasti näin: 


Kun yleisö kuulee kaupunkilaispojalta käsityksiä asioista, joista 
hänellä ei selvästikään ole omia kokemuksia, se on vaivaantunut. 

Tätäkö on filosofia? Ongelma on sama kuin aiemmin, kun toinen 
filosofi kertoi vaimostaan ja lapsistaan, tai, kun naisfilosofi kertoo 
naiseudestaan, ja naiskuulija ihmettelee, mikä on viisautta, kun puhe 
kulkee käsitteissä, joille ei voi edes kuvitella sisältöä.187 


Yllä mainituilla ”hämärillä käsitteillä? Varto viittasi muun muassa 
englannin kielen käsitteisiin sex ja gender ja eräisiin muihin postmoder- 
nistisen ajattelun piirteisiin, joiden kautta oli koetettu kiistää ihmisten 
lihallinen, kehollinen ja ruumiillinen sukupuoli ja sekoittaa sukupuolesta 
puhuminen vaatteisiin, eleisiin ja tyyleihin. Varton mielipiteisiin olikin 
helppo yhtyä. Lopulta hän päätyi peräänkuuluttamaan filosofian laitosten 
asiakkaille ja filosofiatapahtumien yleisöille ”kuluttajansuojaa”: 


Hyvän filosofin tunnistaa siitä, kuinka lähellä omaa kokemustaan hän 
puhuu, kuinka selvästi maailma on läsnä hänen puheessaan ja kuinka 
riippuvainen suhteesta muihin eläviin ihmisiin hänen puheensa on. 
Käsitteiden sisältö syntyy tästä, jos on syntyäkseen.188 


Tässä ajatuksessaan kirjoittajan voi nähdä lähestyneen vaikkapa 
Emmanuel Levinasin näkemystä, että puheen ja kielen merkitys ei ole 
vain siinä, mitä lausuja semanttisesti sanoo, vaan siinä, kuinka hän sanoo 
ja miten hän kohtaa ne ihmiset, joille hän puhuu. Olen myös itse havain- 
nut, ettei juuri kukaan ole kiinnostunut siitä, mitä filosofit tietävät. Jos 
sen sijaan kerron, mitä olen kokenut ja kuinka mahdolliset tietoni liittyvät 
omiin subjektiivisiin elämyksiini, mielenkiinto herää heti. Tätä en pidä 
merkkinä niinkään tirkistelynhalusta tai uteliaisuudesta kuin siitä, että 
subjektiivinen tieto mielletään merkitykselliseksi ja merkitykset subjek- 
tiivisiksi. Jokainen yksilö voi tätä kautta edustaa ihmisyyttä myös laa- 
jemmin ja havainnollistaa samalla koko ihmisenä olemiseen liittyviä 
puolia. 

Myönnän avoimesti myös sen, että en ole enää vuosikausiin kuunnellut 
seminaareissa sitä, mitä ihmiset puhuvat, vaan enemmänkin sitä, millä 
äänen sävyillä ja minkälaisin elein he asiansa esittävät. Se on paljon 

paljastavampaa, ja filosofeilta vaaditaan henkisiä ja persoonallisia resurs- 
seja. Olen lopettanut myös filosofisten tekstien lukemisen A4-kokoisilta 
paperiarkeilta kokonaan, enkä lue kirjojakaan enää riveiltä vaan aina 
vain rivien väleistä, jotka ovat monissa tapauksissa varsin laveat. Tämä 
puolestaan vaatii hiljentymistä, joka näyttää olevan nykyfilosofeille täysin 
vierasta. Julkisuuden pakeneminen ja syrjässä eläminen saattaisivat olla 
kaikille hyväksi. 


Pamputusta ja loveen lankeamisia 


Harmillista on, että itsenäisistä ja rohkeista filosofeista pyrittiin teke- 
mään filosofian laitosten renkejä ja piikoja, joskus jopa lainsuojattoman 
rikollisen asemaan lavastettuja henkilöitä. Myös minulle filosofian lai- 
tokset toivat mieleen pienen poliisiaseman, ja tätä seuraten laitosten 
ovenkulmaan olisi voinut kiinnittää sinisen mainosvalon, jossa lukee sana 
”Poliisi”, sillä niin normatiiviseksi viranomaisfilosofien tiedekäsitys oli 
mennyt. Sen sijaan minä en ole poliisi; pikemminkin olen Matulan kaltai- 
nen yksityisetsivä ja ”Niiniluodon vanha tuttu”, joka löysi sikatieteiden 
laitoksen muurista filosofinmentävän aukon. Vaikka karsastankin filo- 
sofian muuttumista Poliisi-TV:ksi ja pidän normittavaa eetosta pelkkänä 
dekadenssin merkkinä, jouduin myöhemmin myös itse turvautumaan laki- 
miehiin saadakseni eräitä asioitani ajetuksi yliopistolaitoksessa. Muuta- 
man kerran harkitsin jopa rikosilmoituksen tekemistä diskriminaatiosta. 

Fenomenologeja ja eksistenssifilosofeja suostuttiin toki rekrytoimaan 
jatkossakin yliopistovirkoihin, mutta heidän asemansa järjestettiin aina 
analyyttisille filosofeille alisteiseksi. Esimerkiksi Juha Himanka sai edis- 
tää uraansa viransijaisena yliopistonlehtorina, ja hänen luentonsa olivat 
kuulemma suosittuja. Sen sijaan professoreina saivat toimia vain ana- 
lyyttiset filosofit. Myös Saarinen eteni enintään yliassistentiksi mutta ei 
filosofian professoriksi, jossa asemassa hän olisi voinut vaikuttaa filosofian 
sisältöihin ja tehdä filosofian kannalta tärkeitä ratkaisuja opintojen 
ohjaajana. 

Lähestyttäessä 2000-luvun taitetta Saarinen oli ollut pitkään poissa 
julkisuudesta. Häntä ei tavattu enää naistenlehtien sivuilla tai päivä- 
lehdissä, eikä televisiokaan haastatellut häntä. Vielä 1970-luvulla Saa- 
rista saattoi pitää epäakateemisena ja radikaalina, mutta 1980-luvun 
lopulla hänen radikalisminsa himmeni, ja Saarisesta tuli kaksospoikiensa 
syntymän myötä tavallinen perheenisä, joka hakeutui entistä enemmän 
liike-elämän palvelukseen. Toisaalta myös oppikirjojen sorvaaminen oli 
tekijälleen kannattavaa puuhaa. Hän julkaisi muun muassa lukion oppi- 
kirjaksi tarkoitetun teoksen Filosofia 189 jonka pohjana oli hänen filosofian 
historiansa. Monipuolinen toiminta yhteiskunnassa oli verottanut kirjoit- 
tajan aikaa niin, ettei kirjallisille töille jäänyt tilaa. Siitä kertoi omalla 

tavallaan myös Esa Saarisen nimellä julkaistu kirja, joka oli täynnä tyhjiä 
sivuja. Kyseessä oli eräänlainen päivyri tai muistikirja, jonka omistaja 
voisi itse täyttää. Näinkö sisällöttömäksi kaikki oli mennyt, vai oliko 
kyseessä vain jokin posketon vitsi? Ei ole ihme, että muutamat ana- 
lyyttiset systeemifilosofit tulivat katkeriksi. He olivat saattaneet kirjoittaa 
kolmekymmentä vuotta pelkästään omaa väitöskirjaansa, jota painettiin 
lopulta parisataa kappaletta ja myytiin korkeintaan viisikymmentä. Ja 
samaan aikaan hänen kollegansa myi tuhansia vitivalkoisilla sivuilla 
varustettuja kalentereita pelkällä omalla nimellään kuitaten tekijän- 
palkkion taskuunsa. 

Vielä 1990-luvun alkuvuosina toimittajat pyysivät Saariselta haas- 
tatteluja, mutta pian sen jälkeen tuli loppu. Julkisuus, joka kohtasi 
Saarista 1990-luvun puolivälin jälkeen, oli yksipuolisen kielteistä. Pian 
yliopistouransa kariuttamisen jälkeen Saarinen julkaisi teoksen Sympo- 
sium, mutta kirja ei sytyttänyt lukijoita, ja arviot olivat kielteisiä. Se 
olikin rakenteeltaan ja sisällöltään melko hajanainen. 

Saarista ei ollut 1990-luvun lopulla olemassa julkisuudessa, mutta 
hänellä meni hyvin omien projektiensa piirissä. Myöskään siirtymistä 
laajemman yleisön pariin yliopistojen ulkopuolelle ei voida pitää välttä- 
mättä epä-älyllisenä ratkaisuna. Kaikki maailman viisaus ei asu suinkaan 
filosofian laitoksilla. Tuon ajan intellektuelleina pidetyt Jussi Parviainen 
ja Jouko Turkka jatkoivat toimintaansa Saarisen tavoin yritysluennoilla, 
jotka eivät suinkaan jääneet kapealla kauppiaanjärjellä tai hunajaisella 
kosiskelulla silatuiksi egoismin saarnaustilaisuuksiksi (ja sitä kautta 
oman moraalisen minän mitä ilmeisimmiksi surkastuttamistapahtumiksi). 
Eräs mieleen jäävimpiä kohtauksia oli televisioonkin päätynyt tapaus, 
jossa Jouko Turkka laukoi markkinointimessujen solmiosedille ja tärkeille 
tädeille, että ”kukaan teistä ei ajattele täällä mitään!” Ja tämähän koskee 
myös yliopiston hallintoviranomaisten toimintaa: hekin ovat paikalla vain 
oman palkkansa vuoksi, pohtivat päivätöikseen, kuinka kokouksista ja 
tarpeettomista ihmisistä pääsisi eroon, ja mitä tekisi sen jälkeen. Älymystö 
pantiin paitsioon. 

Ainoa kerta, jolloin näin Saarisen televisiossa vuosien 1997—2003 vä- 
lillä, osui vuoden 2000 presidentinvaaleihin, kun Saarinen oli asettunut 
tukemaan Esko Ahon kampanjaa. Tuolloin hän paheksui tulosta vaalin 
jälkeisessä suorassa lähetyksessä, ja monet katsojat ihmettelivät feminis- 
tinä tunnetun Saarisen menoa porvarillisen Ahon taakse. Saarinen nähtiin 
pitkästä aikaa Helsingin Sanomissa syksyllä 2002. Hänestä kertova juttu 
oli varustettu värikuvalla, jossa hän opetti filosofiaa valtiovarainministeri 
Sauli Niinistön koolle kutsumalle ryhmälle ja jossa hänen kostyymiaan 
kehuttiin.!99 Saarinen oli siirtynyt Jari Sarasvuon tavoin kiinteästä 
luentopalkkiosta osallistujakohtaiseen eli pääsylippujen myyntiin. Saari- 
sen liikkeellelähtöpalkkio oli pitkään ollut kahdentuhannen euron luok- 
kaa, ja viime vuosina hän on laskuttanut peräti kolme tuhatta euroa 

luennosta. Se ylitti Helsingissä asuvien keskimääräisen kuukausipalkan 
monella sadalla eurolla. Mutta pääsylippuja myymällä rahaa alkoi tulla 
huomattavasti enemmän. Helsingin Sanomien jutussa kerrottiin myös 
pääsymaksun suuruus. Kävijämäärän eli 260 henkilön perusteella jokai- 
nen saattoi laskea, että 50 euron kynnysrahaa kynimällä tilaisuus toi 
luennoitsijalleen 13 000 euron kertatulon. Saarisesta oli siis tullut Björn 
Wahlroosin, Erkki Tuomiojan ja muutamien muiden porvarinpoikain 
tapainen rahakas ”nykyradikaalf”. 

Hieman ennen joulupukin tuloa 20.12.2003 tapahtui ihme. Katselles- 
sani televisiosta MTV3:n Idols-show'ta tulin vaihtaneeksi kakkoselle, ja 
siellä esiintyi Esa Saarinen. Persona non grata -lähetykseen kutsuttu 
filosofi rikkoi jälleen hiljaisuuden. Hän sopikin ohjelman teemaan 
loistavasti. ”Ei-toivotuksi henkilöksi” julistettu filosofi oli pitkästä aikaa 
vastaajana television lähetyksessä, ja melko taitavasti hän tilanteesta 
suoriutuikin. Saarinen onnistui tukahduttamaan haastattelijan virittele- 
mät vanhat virkakiistat, varoi provosoitumista ja kiitteli kaikkia. Lopuksi 
hän vain hymyili. Vähän sen jälkeen Saarinen sai oman ohjelman TV1:lle, 
ja hänen julkisuuskuvassaan alkoi tapahtua elpymistä. Saarinen luennoi 
ja haastatteli tuttuun tapaan ystäviään, joiden joukossa olivat muiden 
muassa Nokian pääjohtaja Jorma Ollila ja suomalaisten geenikartan 
piirtänyt professori Leena Palotie. Kunnioitettavaa Saarisen toiminnassa 
onkin se, että hän oli humanistipohjalta pystynyt kietomaan valtaansa 
Helsingin raharuhtinaita ja käytännössä Suomen koko taloudellisen eliitin 
niin, että nämä nyt palvoivat häntä ja konttasivat hänen edessään kengän 
kärjet maata viistäen. 

Jos toisaalta muistaa sen, että suurin osa tärkeissä talouselämän teh- 
tävissä toimivista ihmisistä on koulutukseltaan insinöörejä, ekonomeja tai 
juristeja, ei tarvitse ihmetellä filosofian suosiota. Filosofian kautta välit- 
tyvät ”pelastus ahdistuksesta” ja sen mukainen ”ikuinen elämä”, jota voi 
päästä maistamaan julkkisfilosofin konsultaatioissa. Hän siis myy aneita. 
Saarinen ikään kuin antaa rikkaille vapautuksen ja oikeutuksen rikastua 
vakuuttamalla, että optiomiljonääreillä ja muilla kiskureilla on moraali- 
nen oikeus menestyä. Tätä sanomaa julistamalla hän myös itse takoi 
rahaa, mikä olikin helppoa, sillä keskiverto-osallistujan yleissivistys oli 
johtajiston teknis-taloudellisen koulutuksen vuoksi enintään lukiolaisen 
tasolla. Tätä nykyä Saarinen pitää kukoistusluentojaan rikkaille, joilla on 
varaa matkustaa Pafoksen saarelle ja kokea hurmiota Platon-saliksi nime- 
tyssä luentotilassa, kun Saarinen ”lankeaa loveen”. Soljuvasti joriseva ja 
pettämättömällä tyylillään pöpöttävä filosofi suorastaan ”itkee”, kun hän 
kertoo tarinan isänsä sotakokemuksista. (Minulla olisi tosin monta muu- 
takin syytä purskahtaa itkuun jo filosofian piirissä koettujen selkkausten 
vuoksi.) 

Toiminta yritysmaailman piirissä muutti olennaisesti Saarisen ajattelu- 
tottumuksia. Vielä alkuaikoinaan Saarinen pystyi ajattelemaan avoimesti 

ja kriittisesti monenlaisia asioita, ja hän kävi elävää julkista keskustelua 
tuon ajan intellektuellien, kuten Jörn Donnerin, Dan Steinbockin ja Ben 
Furmanin kanssa. He laittoivat tasaiseksi toisiaan ja yhteiskuntaa. 
Nykyään tällaista älymystöä ei ole. Vielä 1980-luvulla Saarinen janosi 
sähköä ja sähköistävyyttä, mutta kuka nyt antaisi hänelle sähköshokin, 
jotta hänen silmänsä saataisiin auki? 

Saarinen oli aikoinaan nuori tohtori sattumalta, ja sellaisia kasvaa 
yliopistoissa tätä nykyä pilvin pimein. Saarisen onnistui tosin hyödyntää 
asemaansa omaperäisellä tavalla, mutta yhtä satunnaista kuin hänen 
looginen lahjakkuutensa oli myös se, mitä hänestä lopulta tuli. Nykyajan 
yliopistofilosofeilta puuttuu hyökkäävyyttä ja kriittisyyttä. He ovat edam- 
miehiä, jotka voitaisiin suoraan nimittää kulttuuriministereiksi, Yleis- 
radion pääjohtajiksi tai Suojelupoliisin johtoon. Kun julkinen sana vali- 
tettavasti tuntee ja tunnustaa vain Saarisen ja Himasen, se luulee, että 
sanottavan loppuminen heiltä on merkinnyt sanottavan loppumista myös 
kaikilta muilta filosofeilta. 

Mediassa näkyvät filosofit opettavat nyt muita ihmisiä ajattelemaan 
positiivisesti. He kirjoittavat käytöksen kultaisia kirjoja nettisurffailua 
varten ja vastaanottavat tiedonjulkistamispalkintoja mutta eivät arvostele 
systeemiä, sillä he ovat osa sitä. Positive thinking vaikuttaa filosofiassa 
niin kuin tuholaismyrkky puutarhassa. Saarinen kuuluu epäilemättä 
suomalaisen filosofikunnan parhaimmistoon, mutta sitäkin hälyttävämpää 
on, ettei hänelläkään ole omaperäistä filosofiaa, vaan hänet tunnetaan 
ennen pitkää vain siitä, että hän ”esitti kulttuurikritiikkiä” ja ”viihdytti 
yleisöä” sekä toimi samastumiskohteena nuorille. Mutta missä ovat hänen 
vastauksensa ihmistä, olemista, elämää ja filosofian omaa luonnetta 
koskeviin kysymyksiin? 

Vuoden 2005 Kuka kukin on -teoksessa Saarinen luonnehti itseään jo 
”toimitusjohtajaksi”!9! — ilmeisesti korostaakseen yrittäjyyttään tai kilpail- 
lakseen Jari Sarasvuon kanssa, joka on siirtynyt oman firmansa ”halli- 
tuksen puheenjohtajaksi”. Saarista ja Sarasvuota erottaa se, että Saarinen 
on akateemisesti sivistynyt, mitä kaupalliset opintonsa kesken jättänyt 
Sarasvuo ei ole. Lisäksi Saarinen keskittyy lähinnä työhyvinvointiin, kun 
taas Sarasvuon päämääränä on pelkkä liikevoittojen saalistaminen. Se, 
että Saarisen täytyi markkinoida itseään ja olla mieliksi yleisöilleen, 
merkitsi kuitenkin aikaa myöten sitä, ettei hän voinut sanoa enää totuutta 
mistään. Vuosi vuodelta Saarinen tyhjentyi ideoista, ja hänelle kehittyi 
rajoitteita ja estoja, joiden johdosta hän ei pystynyt päästämään mieleensä 
sellaisia asioita kuin ennen. Tämä estoisuus näkyi hänen kokonaisilmai- 
sussaan, jossa torjunnat saivat yhä enemmän tilaa: ”Eee.. et sä noin voi 
ajatella, ei toi oo se juttu, vaan...” Kahdeksankymmentäluvun lenfant 
horrible oli muuttunut turva-aitoja vaativaksi yhteiskuntajärjestyksen 
valvojaksi. Loppujen lopuksi Esa Saarinen Pipsoineen ei poikennut paljoa- 
kaan kenestä tahansa tavallisesta ihmisestä, sen enempää hyvässä kuin 

pahassa. 

Sen lisäksi, että Saarisen toistelemat onnistumisen ja kukoistuksen 
ihanteet olivat perin juurin ideologisia ja edellyttivät absoluutin eli ihan- 
teen, johon nähden niitä täytyi pitää suotavina, niissä piili vastakohtansa 
siemen: tie rappioon. Siksi minä säälin noita jakkupukuisia uranaisia, 
jotka leikkivät Saarisen seminaareissa sormileikkejä hokien hänen mant- 
rojaan, kuten ”yksi plus yksi on yksi”, ja hihittelevät sekavasti päälle. Ja 
mikäli esitys herätti jonkun mielessä kritiikkiä, filosofin mukaan asiat 
olivat aivan niin kuin Sarasvuonkin konsultaatioissa. Syy oli kuulijan: hän 
ei halunnut kukoistaa — hän ei halunnut oppia. 


Ihminen ei elä pelkästä hengestä. 


Kylmä totuus 


PINGVIINIPÄIVÄT JA JÄÄTELÖKESÄ 


Elämä filosofisten konfliktien tapahtumakentässä on tarjonnut minulle 
erinomaisen näköalan siihen, mitä filosofia on. Filosofian piirissä koettuja 
riitoja voidaan kenties pitää pelkkinä tiedepoliittisina kiistoina, joita 
pitäisi lähestyä psykologisesti tai sosiologisesti, mutta uskon, että myös 
tämän filosofisen pienoishistorian kautta lukijalle välittyy rakennus- 
aineita omakohtaisen kuvan luomiseen akateemisen filosofian syvimmästä 
olemuksesta. Tässä maastossa liikkuminen on ollut minulle itselleni erit- 
täin vaarallista ja kallista. Virkaistuimia hallitsevat filosofit ovat aina 
voineet pelastautua oppituoliensa ja ansiolähteidensä taakse, eikä yhteis- 
kunta ole jättänyt julkkisfilosofeja koskaan tuuliajolle. Mutta paljon huo- 
nommassa asemassa ovat olleet heidän oppilaansa tai oppilaiksi mielletyt 
henkilöt, joille isien syntejä on voitu kostaa. 

Vielä tohtoriksi väittelemisen vuosinani tiedeyhteisö ei hyökännyt 
kimppuuni kovin voimakkaasti. Kenties analyyttisten filosofien halutto- 
muus ahdistella minua 1990-luvulla johtui siitä, että Saarisen ja Varton 
kanssa oli jo koettu voimia vaatinut kalabalaakki, ja uskottavuussyistä 
systeemifilosofit eivät voineet haukkua kaikkia. Lisäksi heitä saattoi 
vaivata väsymys. Saarisen ja Varton kohtalo eli julkinen lynkkaus tuli 
osakseni vasta myöhemmin. Saarinen saattoi pitää itseään pelastavana 
enkelinä minulle, mutta tosiasiassa minä olen hänelle Jeesus ja vapahtaja, 
sillä jouduin kärsimään hänen syntinsä akateemisen ajattelun pääkallon- 
paikalla Filosofian laitoksen Golgatalla, jossa minut naulittiin ”ristille 
rinnalle ryövärin” yhdessä muutaman muun kanssa. Aluksi kaikki sujui 
kuitenkin hyvin. 

Suuri päivä 


Vihollisen vihollinen on ystävä, niin kuin hevosen ja aasin risteytys on 
muuli. Niinpä minut otettiin triumfisaatossa vastaan saapuessani Hel- 
sinkiin vuonna 1996, ja jo keväällä 1997 väitöskirjani oli tarkastettavana. 
Esitarkastajina toimivat Heidi Liehu ja Juha Varto, jonka valitsemista 
toimeen Niiniluoto oli tosin empinyt. Niiniluodon ja Varton välit olivat 
jäässä, ja sen vuoksi tielleni kasattiin alusta asti kiviä, jotka olivat samaa 
kokoluokkaa kuin Tampereella kohdatut. Väittelylupa joka tapauksessa 
myönnettiin — ja miten se olisi voitu evätäkään asianmukaiselta työltä? 
Silti vain harva halusi tohtoriksi väittelemistäni. Aikaa väittelyluvan 
myöntämisestä väitöspäivään oli vain puolitoista kuukautta, ja työtä piti 
roikottaa viimeiset kymmenen päivää myös tiedekunnan ilmoitustaululla. 
Niinpä painatuksella oli kiire. Kirjan otti tehdäkseen Like, jonka toimitus- 
johtajan Hannu Paloviidan kanssa pääsin nopeasti sopimukseen teoksen 
valmistuksesta ja jakelusta. Väitöskirjani painettiin Liken legendaarisessa 
kirjapainossa Kruununhaassa, ja se ehti mainiosti jakoon tiedekunnan 
oppineille.192 

Yliopisto on siitä ikävä paikka, että siellä samoin kuin hallinnossa 
yleensäkin asiat etenevät kituliaasti ja käytännössä aina vain sen verran, 
mitä hitaammin mikään ei voi edetä. Yliopistoissa jos missä asiat ovat 
kytköksissä toisiinsa ja vieraan tahdon alaisuuteen, ja ne edistyvät vain 
vyöryttämällä. Toiminta on kuin kivirekeä vetäisi. Jo tämän vuoksi kevät 
1997 merkitsi minulle tuskallista ja kiduttavaa aikaa. Väitöstilaisuus 
lähestyi piinallisen hitaasti, ja koko ajan olin taistellut akateemisiin kah- 
leisiin ajautumista vastaan: pelännyt joutumista Filosofian laitoksen 
orjaksi. Juuri niin oli käynyt monelle sellaiselle väitöskirjan tekijälle, joka 
oli päästänyt jonkun täysin ulkopuolisen ja asioita ennestään tuntematto- 
man henkilön ohjaamaan työtään, jakelemaan neuvojaan ja sitä kautta 
kaappaamaan työn haltuunsa sekä pysäyttämään sen vuosikymmeniksi 
omaan kontrolliinsa, enkä nyt tarkoita Saarista tai Vartoa. Tässä mielessä 
vuoden viipymistä saattoi pitää vielä vauhdikkaana asioiden sujumisena. 

D-day osui 1966 syntyneelle filosofille tietysti kuudenneksi kuudetta. 
Kesäkuinen perjantai valkeni aurinkoisena ja kirkkaana, aivan niin kuin 
oman syntymäni päivä äitini kertomuksen mukaan. Niin sanottu ”Fährer- 
wetter” vallitsi kaikkialla. Minulla ei ole autoa, enkä tuhlaa rahojani 
taksiin, joten päätin kävellä frakki päällä ja väitöskirja kainalossani yli- 
opistolle. Ison Roobertinkadun terasseilla istuvat ihmiset huutelivat mi- 
nulle ”congratulations”-tervehdyksiään luullen minun olevan menossa nai- 
misiin. Tätini Rauni ja hänen puolisonsa Bengt olivat ainoat sukulaiseni, 
jotka olivat saapuneet paikalle ja hekin ilman kutsua ja etukäteen 
ilmoittamatta. He olivat siis ainoat vilpittömät ja rehelliset sukulaiseni. 
Esa Saarinen ilmoitti jo viikkoja ennen väitöstilaisuutta olevansa väitös- 

päivänäni Budabestissa tehtävässä, jonka merkityksestä minulla ei ole 
tänäkään päivänä tietoa. Hän ei todennäköisesti halunnut tulla paikalle 
peläten vihaisten kollegojensa hyökkäyksiä. Niinpä olin toivottanut hä- 
nelle jo aiemmin hyvää matkaa haluten sen tuovan iloa filosofeille ja filo- 
sofialle. Tapasin vastaväittäjäkseni nimetyn Jaana Hallamaan ja kustok- 
sena toimivan Ilkka Niiniluodon yliopistolla, ja puolen päivän maissa 
marssimme päärakennuksen väittelysaliin numero XIV. 

Filosofian laitoksen henkilökunta ilmeisesti boikotoi väitöstä, sillä pai- 
kalla ei ollut filosofien joukosta ristin sieluakaan paria opiskelijaa, amanu- 
enssia, Juha Vartoa ja arvosanatoimikunnan kolmanneksi jäseneksi 
nimettyä Heidi Liehua lukuun ottamatta. Salissa oli Ilkka Niiniluodon 
terävän laskupään mukaan kaksikymmentäneljä henkeä, minkä hän kir- 
jasi myös lausuntoonsa väitöstilaisuudesta. Toivon, että kaikki uteliaisuu- 
tensa hillinneet ja siten myös poissaolleet nauttivat päivästä, sillä ulkona 
oli erittäin kuuma ilma, ja vastaväittäjäkin oli kiitollinen, että sali sijaitsi 
varjon puoleisessa osassa taloa. 

Jaana Hallamaa oli mainio tarkastaja. Hänen kanssaan saattoi päästä 
aitoon dialogiin, ja hän oli sikäli epätyypillinen teologi, ettei hänellä ollut 
sellaisia papillisia rajoitteita, jotka tekivät monista miesteologeista omasta 
mielestään erehtymättömiä. Hallamaan mielestä olin tutkinut aihettani 
hermeneuttisesti ja fenomenologisesti, mikä hänen mukaansa oli ”legitiimi 
tapa tehdä tutkimusta”. Väitöstilaisuus kesti kaiken kaikkiaan noin kolme 
tuntia, ja vaikka vastaväittäjäni yrittikin muotoilla ajatuksiaan pariin 
otteeseen myös argumenteiksi, ei keskustelu koskaan lipsahtanut sen 
tapaiseksi kinasteluksi, joka usein on leimannut kahden toisiaan ym- 
märtämättömän keskustelijan mielipiteidenvaihtoa. Olin tyytyväinen väit- 
telyn tulokseen, ja myös Niiniluoto lausui väitöstilaisuuden jälkeen sen 
olleen ”oikein hyvä väitöstilaisuus”. 

Oli tullut iltapäivä, ja kello näytti puoli neljää. En järjestänyt karonk- 
kaa, vaan ilmoitin arvoisille tarkastajille, että aion lähteä ottamaan 
Lauttasaareen aurinkoa, mikä saattoi olla heitä kohtaan hieman tylyä 
mutta ehkä helpottavaa, sillä ulkona oli lähes kolmenkymmenen asteen 
helle ja salissakin riitti lämpöä kuin ruotsalaisessa saunassa. Päästin siis 
heidät vähällä, nousipa tai laskipa väitöskirjani arvosana suoraviivai- 
suuteni vuoksi tai ei. Tohtoriksi väitteleminen oli yksi elämäni pienistä 
suursaavutuksista, mutta enemmän hyötyä minulle on ollut ripille pää- 
systä. Myöhemmän toimintani kannalta se oli vähän niin kuin ylioppi- 
laaksi kirjoittaminen tai ajokortin saanti. Kesä oli tullut, ja kuuma kesä 
siitä tulikin, vuosisadan kuumin. 

Vapaaksi yliopistosta ja takaisin 


Helsinki oli loistava kaupunki. Olin pitkästä aikaa vapaa, vapaampi kuin 
koskaan, ja ensimmäistä kertaa vapaa myös koulusta. Voisin alkaa tehdä 
sitä mitä halusin, eli luomaan omaperäistä filosofiaa ja kirjoittamaan 
kirjoja! Juuri noihin aikoihin aloitinkin 2000-luvun puolivälissä valmistu- 
neiden teosteni kirjoittamisen. Mutta kesän 1997 lepäsin. Pyöräilin 
Helsingin loisteliailla pyöräteillä, eikä kaupunkiin tainnut jäädä yhtään 
kadunpätkää, jota en olisi ottanut haltuuni lihasvoimalla. Olen into- 
himoinen urheilija, jolle muutaman tuhannen kilometrin polkeminen pyö- 
rän digitaalimittariin on muodostunut jokakesäiseksi käytännöksi. Otin 
myös ahkerasti aurinkoa Uimastadionilla ja Pihlajasaaressa antaen aurin- 
gon hyväillä vartaloani. Välttelin työtä ja kokeilin, miten hyvin yhteis- 
kuntaan voi piiloutua. Pidin huolta vain ehtimisestäni ajoissa Dtmiään, 
josta pojat eivät päässeet iltaisin loppumaan. Siellä kohtasin myös A:n, 
josta tuli rakas ystäväni pariksi seuraavaksi vuodeksi. Suuri osa näistä 
kaupunkilaispojista oli kuitenkin tavattoman pinnallisia, ja muilta 
ominaisuuksiltaan he olivat eräänlaisia jääkaappeja: päältä kuumia mutta 
sisältä kylmiä. 

Ainoa ikävä asia oli se, että todistusten saanti yliopistolta viipyi 
maksimaalisen kauan, sillä keväällä ei ollut publiikkia, ja paperit kävin 
kuittaamassa vasta syyskuun puolivälissä. Todistuksessa luki cum laude 
approbatur, mikä ei ollut huono arvosana vaan kirkkaasti kiittävä, mutta 
se kertoi minulle, että väitöskirjani oli täytynyt arvostella huonommaksi 
kuin analyyttisten systeemifilosofien omat väitöskirjat — ihan vain siksi, 
että näin voitaisiin osoittaa systeemiteknokraattien ylivertaisuutta suh- 
teessa omaan filosofiaani. Käsittämätöntä on, miksi esimerkiksi Sara 
Heinämaan väitöskirja sukupuolen olemattomuudesta olisi muka ollut 
eximian tai Pekka Himasen väitöskirja magnan arvoinen, jos omani ei 
ollut näiden samanlaajuisten ja -tasoisten suomenkielisten teosten veroi- 
nen. Koska saamani arvosana tuli systeemifilosofien kädestä, sitä saattoi 
kuitenkin pitää erinomaisena. 

Väitöskirjani aihe oli kieltämättä hieman uskalias ja originelli, sillä se 
käsitteli mystikkona ja eksistenssifilosofina tunnettua Simone Weiliä, 
josta oli tullut eräänlainen toisen maailmansodan marttyyri. Aiheen valin- 
ta oli tapahtunut kuin vahingossa Juha Varton ehdotettua sitä semi- 
naariesitelmäni aiheeksi vuonna 1988. Olin kuitenkin löytänyt Weililtä 
ajatuksia, jotka olivat aforistisen teräviä ja kauniita ja jotka pätisivät 
kaikkina ajankohtina muodostaen filosofisen klassikon. Siitä todistaa 
omalla tavallaan myös kustantajani päätös reprodusoida väitöskirjani 
vielä vuonna 2006 ja julkaista se pokkarina, josta tuli niin muodoin 
Suomen ensimmäinen taskukirjana julkaistu väitöskirja. Vaikka yhden 
henkilön ympärille keskittyvää tutkimusta ei voida pitää useinkaan 

teoreettisesti kovin antoisana, tämä oli joka tapauksessa haastava tapa 
tehdä filosofiaa, sillä se edellytti samanaikaista eläytymistä ja kriitti- 
syyttä, ja työni motiiviksi muodostuikin katkelmallisiksi jääneiden teks- 
tien jäsentäminen yhdeksi kokonaisuudeksi. Sitä paitsi tiesin, että mitä 
”pienempänä” pidetyn ajattelijan valitsisin tutkittavakseni, sitä itsenäi- 
sempää, tärkeämpää ja luovempaa työni olisi. Weil ei näytä paikantuvan 
filosofina mihinkään ajankohtaan eikä paradigmaan, mutta hän olisi 
varmaankin saanut ajatuksilleen paljon kannatusta, mikäli hän olisi 
elänyt 1960- ja 1970-luvuilla. Hänelle ja Jeesus Naseretilaiselle yhteistä 
oli se, että jos he olisivat eläneet yli viisikymppisiksi, olisi kumpaisenkin 
ajatuksia päädytty pitämään pelkkinä nuoruudensynteinä. 

Myös suomalaisen filosofian keulakuvana ja ruorimiehenä tunnettu 
G. H. von Wright piti aiheestani ja käsittelytyylistäni, ja hän antautui 
onnittelemaan minua ”saavutukseni johdosta”. Tämä toi mieleeni Fried- 
rich Nietzschen lausahduksen, että liian usein tavanomaiset suoritukset 
tulkitaan saavutuksiksi — ikään kuin ihmisen katsottaisiin saaneen 
valmiiksi jotain äärimmäistä tai olevansa huipulla, josta matka ei enää 
jatku. Mikäli von Wrightin toivotuksesta olisi halunnut lukea ulos tämän 
jälkimmäisen mahdollisuuden, se ei hänen taholtaan esitettynä olisi ollut 
mikään yllätys. Onkin sanottava, ettei von Wrightin oma ajattelu tehnyt 
minuun kovin suurta vaikutusta, ja katson sen koostuneen lähinnä 
normilogiikasta ja tuosta ”säännön seuraamisen” tärkeyttä tähdentävästä 
opetuksesta, jonka merkitystä olen arvioinut sittemmin anarkismi- 
kirjassani.!?99 En kokenut sitä itselleni sen tärkeämmäksi kuin niiden 
henkilöiden ajattelua, jotka maalasivat ”Taistelevat metsot” tai keksivät 
lentokoneen. Näkemykseni voisi ehkä kiteyttää Jan Blomstedtin arvioon, 
jonka hän kirjoitti Helsingin Sanomiin von Wrightin Varieties of Goodness 
-teoksen suomennoksesta ja jonka mukaan kyseinen teos koostui ”ja meille 
kerrotaan” -tyylisestä pakinoinnista.!9 Totta onkin, että samaan tapaan 
kuin von Wrightin praktinen syllogismi tuli sulkeneeksi pois käytän- 
nölliseen päättelytiehen sisältyvät ei-aiotut sivuseuraukset, hänen peli- 
teoreettinen asenteensa väisti melkein kaikki systeemeihin sisältymättö- 
mät kysymykset, jotka koskivat maailmaa ja ihmisyyttä. En silti 
arvostele von Wrightiä juuri tuosta ominaispiirteestä, sillä se kuului 
erääseen menneen aikakauden asenteeseen. 

Ollessani palauttamassa säkillistä kirjoja yliopiston kirjastoon tapasi 
kotimatkalla oleva G. H. von Wright minut kesäisellä Korkeavuoren- 
kadulla ja hymyili toimeliaisuudelleni hyväntahtoisesti, kuten aina. Hän 
lukeutui samaan viimeisten herrasmiesten joukkoon, johon kuuluivat 
myös Sven Krohn ja Lauri Rauhala, enkä kohdannut hänen taholtaan 
koskaan sellaista ylenkatseellisuutta kuin professorivallan kahvassa 
olevien henkilöiden taholta. Ja kyllähän von Wright kuningas oli, mutta 
hän erosi kuninkaista siinä, ettei hän ollut koko kansan kuningas. 
Akateemikoista, kuten Ketosesta ja von Wrightistä, jäivät elämään 

lähinnä heidän nimensä ja hallintokautensa niin, että isäntämiehetkin 
voivat nyt paukauttaa polviaan, kohottaa katsettaan ja muistella: ”Se oli 
sitä Ketosen aikaa, tai sitä, kun von Wright normilogiikan keksi.” Mutta 
mitään persoonallista ei kummankaan herran filosofiassa ollut. 

Akateemikoiden arvosteleminen oli tietenkin majesteettirikos, mutta 
syntejäni kenties sovittaa se, ettei se ollut vahingoksi filosofiaa itseään 
kohtaan. Kävin syksyn tullen tapaamassa myös Ilkka Niiniluotoa, joka 
sanoi minulle virkahuoneestaan kynnyksen yli, että ”niin, meillehän tulee 
näitä tohtoreita, jotka menevät sitten minne menevät”. — Kaikki oli selvää. 
”Rehellisyyden nimissä” voi tietenkin jaella mitä tuomioita tahansa, mutta 
totuus lienee tässä: jos olisin ollut keskivertoheteromies ja analyyttinen 
systeemifilosofi, joka alistuu kannattamaan naturalistisia ideologioita, 
minulla olisi jo ollut Suomen Akatemian tutkijanvirka, assistentuuri tai 
jokin muu kiinnitys yliopistoon. Ehkä minusta olisi tehty Ilpo Halosen tai 
Risto Vilkon tapainen hyrräorava, filosofisen yhdistyksen sihteeri tai jokin 
muu vastaava. Koska minun ja Niiniluodon ajatukset olivat kaukana 
toisistaan, professorilla oli edessään työtön tohtori. Kukaan ei halua ottaa 
niskoilleen syyllisyyttä kurjuuteni tuottamisesta, joten myös Niiniluodon 
oli projisoitava minut pois päiväjärjestyksestään. Totesinkin hänen kom- 
menttiinsa sarkastisesti, että ”todella: ainahan sitä omaksi vahingokseen 
opiskella saa!” 

Jeesus muistutti aikoinaan, että valtaapitäville kaikkein vaarallisin on 
sellainen, joka ihmisten joukossa on heikoin. Ajatelkaapa, miten suuren 
riskin jollekin hoviherralle tai neuvosmiehelle muodostaisi se, että hänen 
täytyisi mennä kurjan tai kerjäläisen viereen kadulle. Kuinka se vaikut- 
taisi hänen minuuteensa? Tosiasiassa hän ei köyhtyisi siitä yhtään, mutta 
asetelma kyseenalaistaisi hänen itsevarmuutensa ja itsetuntonsa. Hän 
pelkäisi, että hän tulee samanlaiseksi kuin tuo halveksumansa henkilö, 
kun köyhyyden ja kurjuuden kokemukset alkaisivat ryömiä hänen ihonsa 
alle. Juuri siksi tuolla pelottavalla lurjuksella on hallitusherroihin suuri 
valta. Minä en ole kaikeksi onneksi rutiköyhä enkä kurja. Mutta edustan 
kenties joissakin muissa suhteissa sellaisia asioita, joita kukaan niin 
sanottu kunnon kansalainen, virkamies tai professori, ei voisi sietää it- 
sessään. Ihmiset siis vihasivat minussa omia pelkojaan tai piirteitä, joiden 
mukaisiksi he eivät halunneet tulla. Siksi minulla ei ole eikä ole ollut 
kavereita. En tiedä, moniko filosofi meni pesemään käsiään minua kätel- 
tyään, mutta tilannetta helpottaa se, että minun ja Niiniluodon välillä tuo 
syksyinen kohtaaminen taisi jäädä viimeiseksi: vihattu mikä vihattu. 


Ohituksia virantäytöissä: yliopisto kieltää itsensä 


Lukuvuoden 1997—1998 olin työttömänä, ja aluksi työttömyys itse asiassa 
maistui minulle hyvin. Miksi ryhtyä rakentamaan sellaista yhteiskuntaa, 

joka koko ajan kiisti kovalla työllä ansaitsemani oikeudet ja repi toisella 
kädellään pois kaiken sen, minkä se toisella antoi? Vuoden 1998 keväällä 
työviranomaiset alkoivat jälleen ahdistella minua. He olivat tavallaan 
oikeassa ihmetellessään, miksi minulla ei ollut koulutustani vastaavaa 
virkaa. Syy oli väkivaltaisen tiedepolitiikan, jonka kautta minulle tuo- 
tettiin taloudellista vahinkoa menetetyn palkan ja kertymättä jäävän 
eläke-edun verran joka ikinen päivä. Filosofian laitoksella sen sijaan riitti 
käytävän mitalta kuukausipalkattuja maistereita, jotka eivät olleet saa- 
neet väitöskirjaansa valmiiksi edes keski-ikään mennessä mutta jotka 
pysyivät leivissä olemalla sosiaalisia ja mukavia. 

Olin kirjoittanut kuluneen lukuvuoden aikana myös eräänlaista fik- 
tiivistä romaania ”filosofian hulluista päivistä”. Viranomaispainostuksen 
vuoksi minun täytyi kuitenkin hetkeksi luopua luovasta työstäni ja hakeu- 
tua toteuttamaan filosofiaa vieraan tahdon alaisuuteen. Koska yliopistoilla 
on valtionmonopoli filosofisten virkaistuimien suhteen, jouduin käänty- 
mään filosofian laitosten suuntaan, mitä en olisi tehnyt muutoin kuin 
pakon edessä: ajettuna puun ja kuoren väliin. Kluuvin työvoimatoimisto 
pakotti minut etsimään itselleni työpaikan myöntäen palkkaukseen 7 200 
markan eli noin 1200 euron kuukausimäärärahan. Siinä oli siivoojan 
palkkaa tohtorille! Jouduin lähestymään Käytännöllisen filosofian laitosta, 
jonka henkilökunnalle tarjoutui tilaisuus nolata, häpäistä ja halventaa 
minua. 

Ei-läsnäolevana eksistenttinä vastassa oli jälleen Sintonen, joka ei 
tapansa mukaisesti ollut Suomessa lainkaan vaan Englannissa. Kanslistit 
ja sihteerit naureskelivat huonolle palkalleni ja täyttivät Sintosen suos- 
tumuksella työllistämispaperit. Mielestäni oli ja on edelleen väärin, että 
tutkijakuntaa pidetään yliopistoissa heittopusseina mutta hallintohenkilö- 
kunnalla on vakituiset virat, vaikka byrokraateilla ei ole mitään tekemistä 
yliopiston päätehtävien eli tutkimuksen ja opetuksen kanssa. Tämän 
tuuliajolla olon merkiksi myös minut sidottiin jälleen kuudeksi kuukau- 
deksi tekemään jotain sellaista, mikä ei ollenkaan vastannut pyrkimyksi- 
äni: avustamaan Sintosta biologian filosofiaa käsittelevän kirjoituskoko- 
elman toimittamisessa. Puolen vuoden vankeustuomiota saattoi kuitenkin 
pitää lievänä, paitsi että siihenkin liittyi ”koetusaika”, jonka kautta minut 
yritettiin sitoa paradigmaan. 

Tampereen yliopiston assistentinvirka täytettiin aikoinaan siirtolai- 
silla. Jos Rantala ja Haaparanta olisivat tunteneet opetushallintoa, he 
olisivat voineet käyttää puhdistustyönsä tekosyynä sitä, että opetus- 
ministeriö suorastaan suositti tutkijoiden liikkumista korkeakoulujen 
välillä. Vuoden 1998 kuluessa Helsingin yliopiston Käytännöllisen filo- 
sofian laitoksella avautui peräti kaksi assistentin virkaa. Niistä toinen 
liittyi yhteiskuntatieteiden metodologian alaan, ja sen täyttäminen kuului 
virastaan vapaana olevan naturalistin, Raimo Tuomelan, reviiriin. Toinen 
puolestaan oli Jaana Venkulalta vapautunut ja sosiaalipsykologian laitok- 

selta käytännöllisen filosofian yhteyteen siirretty tieteentutkimuksen 
assistentin virka. Ensin mainitun täyttämisestä päätti Tuomelan sijaisena 
Sintonen ja jälkimmäisen täytöstä Timo Airaksinen. Nyt minulle avautuisi 
loistava tilaisuus koetella myös ministeriön normeja, ja päätin hakea 
molempia virkoja. 

Nimityspäätösten valmistuminen oli kevään 1998 ainoa mielenkiintoi- 
nen tapaus. Timo Airaksinen osoitti mukavuutensa jättämällä hakemuk- 
seni käsittelemättä. Nimeäni ei mainittu hänen laatimassaan lausunnossa 
lainkaan.!% Toinen käsittelemättä jätetty hakija oli lisensiaatti Jyrki 
Konkka, joka tosin oli jo toiminut viransijaisena assistenttina mutta jonka 
kanssa Airaksisen sukset olivat menneet ristiin. Virkaan nimitettiin seu- 
raaviksi viideksi vuodeksi Airaksisen pitkäaikainen kaveri, amatööri- 
nyrkkeilijänäkin tunnettu Martti Kuokkanen, jonka pätevyys oli haki- 
joiden joukossa mukamas vailla vertaa (ei verta). 

Entä miten sujui tieteentutkimuksen assistentuurin täyttö? Virka olisi 
ollut minulle optimaalinen, sillä olin kirjoittanut nimenomaan tieteen- 
filosofisista kysymyksistä mutta myös käytännöllisen filosofian alaan 
kuuluvista eettisistä asioista. Lisäksi olin ainoa tohtoriksi väitellyt hakija 
Kristina Rolinin ohella, mutta hän ei ollut julkaissut väitöskirjansa lisäksi 
mitään. Kuinka sivuuttamiseni nyt onnistuisi? Lausunnon laatijana oli 
Matti Sintonen. Hän totesi paperissaan, että ”Hankamäki on tuottelias 
kiroittaja, joka on julkaissut useita monografioita”, mutta hänellä ei ole 
menestymisen mahdollisuuksia ”tässä seurassa”.197 Käyttämällä sanaa 
”kiroittaja” Sintonen oli selvästikin asioiden jäljillä, mutta keskeiseksi 
nousee, mitä hän tarkoitti vertailevalla maininnallaan ”tässä seurassa”. 
Mikä teki alemmin koulutetuista ja vähemmän kokeneista hakijoista 
muka niin päteviä, että tohtorihakija täytyi syrjäyttää lisensiaatilla? 

Sintonen päätyi ylistämään lausunnossaan lisensiaatti Petri Ylikoskea, 
joka oli hänen kuuliainen oppilaansa. Ylikoski myös nimitettiin virkaan, 
ikään kuin hän ei olisi jo syönyt tarpeeksi. Päätös oli diskriminoiva ja vei 
pohjaa yliopiston omilta toimintaperiaatteilta: jos yliopisto kiistää itse 
myöntämiensä tutkintojen arvon virantäytöissä, se kiistää samalla 
itsensä. Petri-poika siis valittiin virkauralle ja samoille raiteille edeltä- 
jiensä kiskoja kolistelemaan, ja sillä tiellään hän on vieläkin. Tohtoriksi 
väitteleminen onnistui häneltä vasta myöhemmin, ja hänet palkittiin heti 
dosentuurilla. Näin oli todistettu, että toimintaresurssieni kiistäminen oli 
ollut muka ”oikeutettua”, vaikka tosiasiassa kyseinen hakija oli saatu 
hinattua vasta sille lähtötasolle, jolla itse olin jo virkaa hakiessani. 
Tilapäinen toimeni Käytännöllisen filosofian laitoksella päättyi marras- 
kuun lopussa 1998. Tuon jälkeen en ole enää koskaan kävellyt Metsätalon 
ovista sisään. 

Väkivalta aineellistuu: pelkoa ja inhoa yliopistolla 


Haluttomuuttani mennä kahta korttelia lähemmäksi yliopistoa lisäsi 
konflikti, jonka koin keväällä 1998 yliopiston tietokonekeskuksen kanssa. 
Koska minulle ei myönnetty virkahuonetta eikä työskentelypaikkaa 
laitokselta (tietokoneesta puhumattakaan), olin Internetiin päästäkseni 
pakotettu käyttämään opiskelijoille tarkoitettuja tietokoneluokkia. Niinpä 
jouduin jonottamaan yleisökoneille ensimmäisen vuoden opiskelijoiden 
kanssa, mikä olikin sosiaalisesti palkitsevaa. Samalla yritin teeskennellä 
opiskelijan näköistä, jotta olisin ollut oikeutettu istumaan atk-luokassa, ja 
tämä ankeanluonteinen ja epäilyttävännäköinen asetelma johti tietysti 
ennen pitkää kiistaan luokkia isännöivien päivystäjien kanssa. 

Kävin useasti kirjoittamassa luokissa iltaisin ja öisin, sillä niissä oli 
silloin rauhallista. Erään kerran sattui niin, että luokassa lymyillyt pakko- 
neuroottinen feministi oli omalla nenän niiskutuksellaan hermostuttanut 
minut ja muut paikalla olijat, ja kieltäydyin turhautuneena esittämästä 
paikalle tulleelle teollisuusvartijalle henkilöllisyystodistustani. Oikeus 
henkilöllisyystodistusten tarkastamiseen on nimittäin ainoastaan polii- 
silla. Muistutin, että kun yliopisto oli vaatinut käyttöluvan myöntämisen 
ehtona henkilöllisyystodistuksen esittämistä, se oli syyllistynyt lain 
rikkomukseen ja sen vuoksi yliopiston esittämä vaatimus oli tehoton. 
Saapuessani seuraavana iltana kyseiseen luokkaan oli magneettiavaimeni 
laitettu pois toiminnasta. Samaan aikaan paikalle sattui samainen vartija, 
joka suoritti partiointiaan toisella gorillalla vahvistettuna, ikään kuin 
heillä olisi ollut edessään yhteiskunnan vihollinen. Niinpä heille avautui 
tilaisuus vahingoniloisesti nautiskella minulle tuottamastaan haitan- 
teosta, kun tietokonekeskus oli heidän ilmiantonsa vuoksi katkaisut voi- 
massaolevan käyttölupani ja estänyt sisäänpääsyn tietokoneluokkiin, jois- 
sa olin vielä voinut työskennellä. Samaan aikaan kollegoilleni oli tietenkin 
järjestetty loisteliaat virkahuoneet ja tietokoneet filosofian laitoksilla, ja 
mainitsipa Timo Airaksinen, että laitoksen saamilla tuloksellisuusrahoilla 
oli ostettu assistentti Arto Siitoselle oikein kotiinkin uusi tietokone. 

Sen sijaan minun edessäni tupakoi vartiointiliike Falckin vartija, joka 
puhalsi savua silmilleni. Koska tupakointi on vaarallista terveydelle eikä 
kuulu hyviin tapoihin, päätin opettaa hänelle asiallista käytöstä ja tem- 
paisin häneltä hänen huulipielessään savuavan sätkän pois. Tupakointi ei 
sovi vartijoille myöskään paloturvallisuuteen liittyvistä syistä. Asiasta 
hermostuneena kyseinen vartija, joka selvästi toivoi konfliktia, katsoi 
olevansa oikeutettu käymään kimppuuni, minkä hän tekikin. Lopulta 
olimme toistemme kurkussa kiinni, ja kyseiset vartijat yhdessä pahoin- 
pitelivät minut ja rikkoivat silmälasini Porthania-rakennuksen edessä. 
Korostan, että minulla ei ollut hyökkäyksen uhriksi joutumiseen mitään 
todellista syytä, ei osaa eikä arpaa. Tietoisina toimintansa vihamieli- 

syydestä ja epärehellisyydestä vartijat eivät kutsuneet paikalle edes 
poliisia, mikä olisi ollut vartiointiliikkeiden tavanomaisen käytännön 
mukaista, vaan he käyttivät tilaisuuttaan hyväkseen kolhiakseen aka- 
teemisen tohtorin verille yliopiston pihalla. Uhattuani soittaa poliisit 
vartijat luikkivat paikalta, ja minä kävelin kotiin. 

Menin seuraavana päivänä tietokonekeskukseen asiaa selvittämään, 
eikä kulkulupaani yliopiston oveen palautettu, vaikka käyttäjätunnukseni 
tietoverkkoon pysyikin voimassa. Esa Kohtamäki -niminen tutkintojaan 
suorittamaton köntsäle pakotti minut kuulusteltavaksi yliopiston turvalli- 
suuspäällikön, Matti Hoikkalan, virkahuoneeseen, joka sijaitsi yliopiston 
hallintovirastossa. Minua kohdeltiin kuin rikollista, ja he itse pitivät 
itseään siviilipidätykseen oikeutettuina. ”Ai pitääkö minun ruveta teille 
lakia lukemaan” oli ainoa viestini heille, ja sen lisäksi korostin tämän 
paikan olevan yliopisto, jossa asioista pitäisi keskustella, eikä mikään 
varavankila. Matti Hoikkala oli palkittu sinänsä turhalla turvallisuus- 
päällikön viralla — aivan niin kuin Moskovassa kouluttautunut Tommi 
Hoikkalakin oli kruunattu äärivasemmistolaisista ansioistaan sosiologian 
dosentuurilla sekä Nuorisotutkimusverkoston johtajan viralla: siinä oli 
meille isänmaanystäviä ja kaalimaan vartijoita. 

Pahojen riitojen ja epäoikeudenmukaisuuksien keskellä käy usein niin, 
että kiistat tiivistyvät käsirysyiksi. Suoraa väkivaltaa ei ennen pitkää 
voida välttää, mikäli jonkun ihmisen, kuten minun, oikeuksia tarpeeksi 
poljetaan. Samanlainen henkisen väkivallan kärjistyminen fyysiseksi 
väkivallaksi oli tapahtunut jo Tampereen yliopiston lyödessä ovet kiinni 
Juha Varton edestä. Painostus oli siis kovaa. Kenties minun asemaani 
kärjisti vielä eräs väärinkäsitys. Juuri Flooran päivää seuranneena yönä, 
jolloin vartija tivasi minulta henkilöllisyystodistusta, yliopiston keskus- 
tietokoneisiin oli tehty merkittävä tietomurto, ja kaikkialla etsittiin rikol- 
lista. Kun asia ilmestyi seuraavana päivänä iltapäivälehtiin, yhtälö oli 
selvä. Minulla ei ollut tietenkään mitään tekemistä kyseisen tietomurron 
kanssa, mikä ilmeni myös myöhemmissä rikostutkimuksissa, ja kyseinen 
hakkeri oli toiminut yksin. Mutta ilmeisesti olin epäiltyjen listalla. Asiaan 
mahdollisesti liittyvä ironia ei tietenkään poista sitä henkilökohtaista 
loukkausta, jonka uhriksi olin joutunut. Kireäksi siis menivät työmarkki- 
nat, ja yliopiston lähistölle en vastaisuudessa mene vapaaehtoisesti enkä 
pakottamalla, paitsi jos raudoissa viedään. Ihmiset siellä ovat hulluja. 


Diskriminaation takautumia Tampereella 
Kaikkien rakastama filosofi Benedictus de Spinoza karkotettiin kirousten 
saattelemana juutalaisesta seurakunnasta 1600-luvun Amsterdamissa, ja 


hän päätyi elättämään itsensä optikkona. Monet avoimet homoseksuaalit 
puolestaan tuomittiin vankeuteen, kuten Oscar Wilde 1800-luvun Englan- 


183 


nissa. Hän oli joutunut haastamaan miesystävänsä isän oikeuteen häntä 
itseään vastaan suunnatusta haitanteosta, mutta oikeudessa asia kääntyi 
niin, että tuomituksi joutuikin Wilde, mikä tuhosi hänen kirjailijanuransa. 
Vielä parisataa vuotta sitten homoja tuomittiin kuolemaan ja meitä 
poltettiin rovioilla, kun taas nykyaikana meiltä viedään ainoastaan virat 
ja varat, joten kyllä yhteiskunta kehittynyt on! 

Homoja kohtaan osoitettavaa diskriminaatiota pidetään yliopistoissa 
nykyään vain epäsuorana, eikä se kohdistu mihinkään syrjintäominai- 
suuteen sinänsä vaan vaikuttaa arvorakenteiden kautta. Tällöin päädy- 
tään vähättelemään tutkimusten merkitystä ja todetaan, että filosofin 
julkaisut ovat vailla mielenkiintoa. Epäilemättä meidän homoseksu- 
aalisten filosofien tutkimukset ovatkin yhtä mielenkiinnottomia hetero- 
tieteenharjoittajien näkökulmasta kuin heidän omat perhehuolensa ovat 
meidän oikeiden filosofien näkökulmasta. 

Vuosina 1999-2000 sattui eräs mielenkiintoinen tapaus, joka kuvaa 
homojen asemaa nykytieteessä. Olin tohtoriksi väiteltyäni alkanut kirjoit- 
taa myös aikakauslehtiartikkeleita, ja vuonna 1998 laadin Olli Stäl- 
strömin väitöskirjasta Homoseksuaalisuuden sairausleiman loppu kirja- 
arvion Sosiologia-lehteen.198 Kehuin vuonna 1997 Kuopion yliopistossa 
tarkastettua väitöskirjaa selkeydestä ja kaikenkattavuudesta mutta arvos- 
telin sitä, että teoksessa oli sitouduttu käsitykseen sukupuolesta ”sosiaali- 
sena konstruktiona”. Kyllä sukupuoli on kaikesta kyseenalaistamisesta 
huolimatta edelleenkin kaksiarvoinen kehollinen ominaisuus, kun taas 
sukupuolista käyttäytymistä voidaan pitää normatiivisena toimintayhtey- 
tenä. Se, että ihmiset jakautuvat naisiin ja miehiin on kiistämätön 
tosiasia, mikä tekee mahdolliseksi muun muassa sen, että ihmisillä voi 
olla seksiäkin. Sekä homo- että heteroseksuaalisuus edellyttävät suku- 
puolen, johon intentiomme voivat viitata. Siksi eräiden feministien yrityk- 
siä kiistää sukupuoliero ei voida pitää perusteltuina. Mutta Stälströmin 
teos oli konstruktionistisilta painotuksiltaan maltillinen, ja sitä saattoi 
pitää jopa erinomaisena. 

Ei kulunut kauaa, kun tiedeyhteisöä kohtasi tyrmistyttävä uutinen. 
Kansalaisaktivistina jo 1960-luvulla toiminut setaveteraani Olli Stälström 
haastettiin väitöskirjastaan oikeuteen tamperelaisessa käräjäsalissa 
edistyksen vuonna 1999. Stälströmin teoksessaan arvostelema turkulainen 
psykiatri Kaija Eerola oli tehnyt väitöskirjasta ilmoituksen poliisille sillä 
perusteella, että siinä loukattiin kyseisen naispsykiatrin kunniaa, ja 
käräjille haastaminen tapahtui Tampereella, sillä epäilty rikos, eli sopi- 
mattomien ajatusten painaminen, oli tapahtunut tuossa kaupungissa. 
Psykiatri valitti Stälströmin käyneen kampanjaa erästä hänen laati- 
maansa tietosanakirja-artikkelia vastaan, jossa Stälströmin mukaan oli 
annettu virheellinen kuva homoseksuaalisuudesta. Weilin+Göösin Suoma- 
laisessa lääkärikeskuksessa ilmestynyt artikkeli olikin tieteellisesti kat- 
soen harhaanjohtava ja virheellinen. Herneen kyseinen psykiatri oli 

vetänyt nenäänsä siitä, että Stälström oli kyseenalaistanut psykiatrin 
asiantuntemuksen luonnehtimalla kyseistä henkilöä ”asiantuntijaksi” 
lainausmerkeissä. Niinpä hän valitti oman maineensa pilaantuneen ja että 
potilaat olivat kaikonneet hänen vastaanotoltaan aiheuttaen hänelle 
ansionmenetystä. 

Vuoden 1889 rikoslain (tuolloin voimassa olleiden) pykälien mukaan 
Stälströmiä vastaan nostettiin syyte ”solvauksesta”, ja asiaa pahensi 
kyseisen psykiatrin kaikessa terapeuttisuudessaan esittämä yli kolmen- 
sadantuhannen markan (eli yhden omaisuuden) suuruinen vahingon- 
korvausvaatimus. Selvemmin tuskin voisi ilmaista vihaa homoseksuaaleja 
kohtaan. Koska kunniaa koskevat asiat kuuluvat asianomistajarikosten 
eivätkä virallisen syytteen alaisten rikkomusten piiriin, virheen asiassa 
teki mielestäni myös tamperelainen syyttäjä Leena Koivuniemi, joka 
taipui asianomistajan tahtoon ja teki kiistasta käräjäjutun. 

Tapauksen lopputuloksen voisi tietenkin koettaa nähdä jonkinlaisena 
voittona Stälströmille, sillä asiaa märehdittyään oikeus hylkäsi syytteen 
19.12.1999, ja se sai lainvoiman uuden vuosituhannen vaihtuessa 
31.12.1999. Tällöin syytteen nostaminen ikään kuin kääntyi homojen 
voitoksi. Mutta käytännössä pelkän esitutkinnan olisi pitänyt riittää 
siihen, ettei syytettä olisi nostettu. Nyt syyttämiskynnyksen ylittyminen 
merkitsi homovainoja lietsovien soihtujen syttymistä. Suomen Kustannus- 
yhdistyksen Stälströmille ja hänen kustantajalleen Gaudeamukselle palk- 
kaama puolustusasianajaja Matti Wuori totesikin oikeudessa, että hän 
suorastaan häpeää olla sellaisen maan kansalainen, jossa nostetaan 
perusteettomia syytteitä vähemmistöjä vastaan. Syyttäjän kysymykseen, 
miksi väitöskirja ei ollut käynyt läpi juridista ennakkotarkastusta, 
ihmisoikeusjuristina ja sananvapauden puolustajana tunnettu Wuori 
jyrähti, että kyseisenlainen ennakkokontrolli johtaisi perustuslainvastai- 
seen sananvapauden kieltämiseen.!?9 Selvää onkin, että tieteellisessä 
yhteydessä sananvapauden pitää olla mahdollisimman laaja, ja foorumi 
asian käsittelylle oli väärä, kuten syyttäjän todistajanaan käyttämä toinen 
vastaväittäjä Tuija Pulkkinen puolestaan totesi oikeudenkäynnin aikana. 

Mehevimmät naurut salissa herätti kuitenkin vastaväittäjistä toisen 
eli professori Elina Haavio-Mannilan toteamus, kun syyttäjä kysyi hänel- 
tä, miten professori itse suhtautuisi siihen, että hänen omaa asiantunti- 
juuttaan epäiltäisiin. Haavio-Mannila lausahti tuolloin, ettei hän osannut 
vastata kysymykseen, ”koska sitä oli epäilty niin monta kertaa”.200 Oudok- 
suttavaa asiassa oli se, että syyttäjän todistajana ja Stälströmin eräänä 
ohjaajana toiminut Haavio-Mannila oli antanut Aslan-nimisen kristillisen 
eheytysliikkeen painostaa itseään esittämään Stälströmin työstä varauk- 
sia jo väitöskirjalausunnossaan, jota yritettiin sitten käyttää Stälströmia 
vastaan. Kristillisessä ristikuulustelussa Haavio-Mannila tosin lipsahti 
takaisin syytetyn puolelle. Tällaista veneen keikuttamista, empimistä ja 
ystävien pettämistä akateemisten henkilöiden oma toiminta usein on. 

Juristeille ja tuomioistuimille puolestaan näyttää olevan täysin epä- 
selvää, mikä on akateemisen keskustelun, mielipiteenmuodostuksen ja 
tutkimuksen luonne. Usein asiantuntijavalta onkin pelkkää mielipide- 
valtaa, ja siksi tieteessä pitää sallia erilaisia mielipiteitä. Käräjille vetä- 
minen on aina väärä ratkaisu, sillä se ohjaa tieteenharjoittajia itsesensuu- 
riin eli pidättäytymään kriittisistä kannanotoista. Tutkijat ryhtyvät 
tällöin kuohimaan käsityksiään koettaessaan välttää käräjäsalin tai pelä- 
tessään mahdollisuutta joutua sinne. Tätä kautta oikeudenkäynneillä on 
kielteinen vaikutus sananvapauden toteutumiseen siinäkin tapauksessa, 
että oikeuden päätös on syytetyn kannalta vapauttava. 

Onneton oli myös tapa, jolla eri osapuolet pakotettiin menemään asian- 
tuntijuuden taakse piiloon. Koko kiistahan oli keitetty kokoon kysymyk- 
sestä, onko joku kirjoittajataho asiantuntija vai ei. Sitten tätä kysymystä 
lähestyttiin asiantuntijavallan näkökulmasta, ikään kuin homoseksuaali- 
suudella olisi taaskin olemassaolon oikeus vain jonkin asiantuntemuksen 
kautta eikä omana itsenään. Ja juuri kun olimme kuvitelleet pääsevämme 
eroon tuosta tiedolla oikeuttamisen liekanarusta. Kyse oli siis homojen 
taivuttelemisesta erityistoimenpiteiden kohteiksi ja sitä kautta puolus- 
tukselliseen ja alisteiseen asemaan. Eikä ollut pitkäkään aika, kun olin 
kirjoittanut Sosiologia-lehdessä, että homoihin kohdistettava rasismi 
toteutuu nykyään juuri tällä tavoin epäsuorasti. 

On harvinaista, että lakimiehen koulutuksella varustetut ihmiset suos- 
tuvat ymmärtämään asiantuntijavallan omaa olemusta ja sen onttoutta. 
Ilmeisesti juuri siksi oikeus tilasi lausunnot myös filologiselta sanan- 
selittäjältä, tohtori Tapani Salmiselta, ja absoluutin asemassa olevalta 
filosofian professori Ilkka Niiniluodolta arvioidakseen, saako asiantunti- 
juutta koskevaa epäilyä esittää käyttämällä lainausmerkkejä. Molempien 
kanta oli tietenkin se, että lainausmerkkien käyttäminen on tavanomai- 
nen tapa tieteessä. Tässä tapauksessa se viittasi siihen, että kyseinen 
henkilö ei tunne asiaa. Oikeuden päätös kysyä tätä kirjanoppineilta ei ole 
kuitenkaan valaiseva siksi, että se ilmentäisi ”oikeuden suurta vastuuta”, 
mutta se on opettavainen siksi, että se osoittaa, kuinka vaarallista on, jos 
ihmisen pitää olla professori tai jokin muu virkavallan edustaja tode- 
takseen tällaisen itsestäänselvyyden. Asia oli juuri niin kuin kirjoitin 
sittemmin Niin & Näin -lehteen: ennen vanhaan piispat, papit, psykiatrit 
ja muut homovastaisiksi organisoituneet tahot pitivät epäasiallisiin 
keinoihin turvautumista omana yksinoikeutenaan. Nyt alakynteen joutu- 
nut heteroseksuaalinen valtakulttuuri on alkanut vaatia, että seksistä 
pitää keskustella asiallisesti. Asiallisen keskustelun ja asiantuntemuksen 
vaatiminen ovat siis johtaneet siihen, että meiltä homoilta on koetettu 
kiistää mahdollisuutemme lausua käsityksiämme heteroista yhtä suoraan 
kuin heterot ovat kautta aikojen lausuneet mielipiteitään meistä.201 

Sittemmin edesmennyt varatuomari Matti Wuori oli varmaankin vii- 
meinen ajattelukykyinen juristi, jonka käsitteelliset resurssit riittivät 

myös filosofeille tavanomaisen älyllisen keskustelun käymiseen. Koska 
näin oli siitä huolimatta, että hän oli juristi, häntä alettiin pitää poik- 
keuksellisen valveutuneena, ja hän sai myös intellektuellin maineen. Ta- 
paus osoittaa, miten ala-arvoista älyllinen keskustelu on ylipäänsä ollut ja 
miten myös intellektuellin aseman hankkiminen on siitä johtuen poik- 
keuksellisen helppoa. Laki ylipäänsä on juuri sellainen toimintaympäristö, 
johon verrattuna mikä tahansa filosofia alkaa näyttää nerokkaalta. 

Vaikka oikeussalista käveli päätöksen julistamispäivänä ulos huojen- 
tunut mies, hänet oli kuitenkin henkisesti lyöty. Olin tavannut Stäl- 
strömin Seta ry:n toimistolla hänen luennoidessaan väitöskirjastaan hie- 
man väittelynsä jälkeen, jolloin tarjouduin omasta aloitteestani laatimaan 
kirjasta arvion. Tavatessani Stälströmin oikeudenkäynnin jälkeen hän oli 
murtunut ja valitti prosessin rasittaneen häntä kovasti. Pahinta oli, ettei 
hänelle ollut myönnetty tuon tapahtuman jälkeen työpaikkaa sen 
enempää yliopistoista kuin muualtakaan. Helsingin Sanomien jakajaksi 
hänen oli sanottu olevan ”ylikoulutettu” mutta satamavartijaksi hän oli 
omien sanojensa mukaan kelvannut. Tässä oli siis tulos tasa-arvoisuuden 
ja suvaitsevuuden hienoista periaatteista, joista yliopistoyhteisö on niin 
ylpeä. Näin se käytännössä murskaa jäsenensä ja tekee heistä kerjäläisiä. 

Tapasin Stälströmin vielä myöhemminkin, mutta tuolloin hänen alhon- 
sa oli vain syventynyt, eikä välillämme ole ollut vuosien kuluessa yhteyttä. 
Stälströmistä on tullut eräänlainen legenda. 50-vuotispäiväkseen laaditun 
lehtiartikkelin mukaan hän oli ehtinyt olla mukana niin Kennedyjen 
karnevaaleissa kuin Stonewallin mellakoissakin, ja synnin, sairauden ja 
rikollisuuden silmukoista hän oli luotsaamassa homoseksuaaleja ja muita 
vähemmistöjä aikoinaan pois.22 Traagista on, että hänen akateeminen 
uransa piti sinetöidä tavalla, joka tuotti lehden myöhempään numeroon 
otsikon ”Ollin väitöskirja tarkastettu yliopistossa ja käräjäoikeudessa!” 
Tapaus jää symbolisesti merkittäväksi, sillä sen kautta näkyy, kuinka 
rasistista homoihin suhtautuminen edelleenkin on keskellä sofistikoitu- 
nutta ja nykytärkeää yhteiskuntaa. 


Työttömyys - Ei minun juttuni 


Kunnianarvoisasta Spinozasta on sanottu, että hän oli filosofeista jaloin ja 
rakastettavin, sillä hän onnistui elättämään itsensä akateemisten lai- 
tosten ulkopuolella, mikä takasi hänen puolueettomuutensa. Omasta mie- 
lestäni Spinoza oli kuitenkin hieman epäpuhdas, koska hän sentään 
työskenteli. Parhaiten filosofi palvelisi toisia ihmisiä ja itseään omistautu- 
malla kokonaan filosofialle, mikä ei tosin näytä käyvän päinsä edes 
filosofin virassa eikä ammatissa vaan lähinnä sosiaalisten turvaverkkojen 
varassa elämällä. Niitä tosin ei liioin tunnettu vielä 1600-luvulla. 

Itse en ole koskaan ajatellut filosofin työtäni työnä enkä ammattiani 

ammattina mutta kylläkin filosofiaa filosofiana. Tultuani ajetuksi yli- 
opistosta puille paljaille vuoden 1998 lopussa jatkoin elämää työttömänä. 
Kevään 1999 aikana työvoimatoimisto alkoi jälleen ahdistella minua ja 
määräsi tohtorin työvoimakoulutukseen. Painostuskeinonaan toimisto 
käytti uhkausta, että ellei uudelleenkoulutukseen suostu, seurauksena on 
työttömyysetuuden menetys. Tuolloin panin alulle teokseni Työttömän 
kuolema — Johdatus uuteen työyhteiskuntaan ja työn filosofiaan, jossa tein 
selvää jälkeä työviranomaisten ja koko työyhteiskunnan valheellisuudesta. 
Analyyttisille filosofeille oli kenties suurikin nautinto kyykyttää, nöy- 
ryyttää ja häpäistä meitä itsenäisiä filosofeja ja tieteenharjoittajia laitta- 
malla meidät istumaan takaisin pulpettiin, jonka edessä jokin tutkin- 
tojaan suorittamaton tyttö luennoi meille itsen tuotteistamisen tarpeelli- 
suudesta. Olen vastannut tähän vittuiluun jo kirjassani, joten en toista 
argumenttejani tässä. 

Jouduin lopulta osallistumaan Bruno Lange Oy -nimisen firman jär- 
jestämälle kurssille, jonka aikana sain kuulla, että kyseisen luennoitsijan 
eräällä oppilaalla oli tätä nykyä AMG-Mercedes mutta luennoitsijalla 
itsellään ”vain tavallinen kaksisatanen”. Tätä siis oli tuo työvoima- 
koulutus: julkisten rahojen imurointia Mersu-miesten taskuihin. Bruno 
Lange oli DDR:stä avioliiton kautta emigroitunut insinööri, joka osasi 
edelleen varsin huonosti suomea mutta pystyi tekemään yritys- ja työ- 
yhteisökonsultaatioista menestyvän bisneksen. Häneltä sain tietää myös 
sen, ”miten ydinsodasta voi selviytyä hengissä panssarivaunussa”. Jopa 
muutamat yliopistot, kuten Joensuun yliopisto, ostivat työyhteisökonsul- 
taatioita häneltä. Itä-Suomessa näyttää kelpaavan mikä vain, tai sitten 
kyse oli savolaisesta huumorintajusta, joka sietää tikkaa ikenessä ja jolla 
on aina appelsiininsiemen peukalonkynnen alla. Joka tapauksessa kysei- 
sen hämäräfirman toimisto sijaitsi Sörnäisten teollisuusalueella, ja sen 
eräästä ikkunasta avautui näkymä lastausalueelle, jonka seinässä luki 
suurin kirjaimin sana ”Lihapiha”. Sama paikka muuten esiintyy myös Esa 
Sariolan mainiossa romaanissa Luota minuun. ?08 Se kertoo hullunkuri- 
sesta akateemisesta tutkimusprojektista, johon kukaan ei suostunut 
puuttumaan, ennen kuin voitiin osoittaa joitakin objektiivisia rikoksen 
aineksia ja ihmisiä alkoi kuolla. Olisiko minunkin asioideni oikeuden- 
mukainen käsittely edellyttänyt sitä, että joku syypää olisi löydetty 
virkapöytänsä äärestä kirves kallossaan? 

Käytyäni kyseisen kurssin lähdin viikonlopuksi Tukholmaan rentoutu- 
maan ja hakemaan etäisyyttä Helsingistä. Tukholmaan kevät tulee aina 
aavistuksen verran aikaisemmin kuin Helsinkiin, ja lupaus kesästä oli jo 
huhtikuun puolivälissä saatu. Kaupungissa oli viisitoista astetta lämmin- 
tä, eikä ulkona tarvittu takkia, vaikka lähtiessäni Helsingistä laivan keula 
puskikin jäälauttoja halki sekä kolisi kammottavasti lohkareita vasten. Ei 
ihme, että Descartes kuoli keuhkokuumeeseen tässä pohjoisessa maassa. 

Vaikeinta mahdollista elämää on filosofin elämä, 
mutta se on ainoaa elämää, jota kannattaa elää. 


Totuudellisen tyytyväisyyttä 


4. ”Tohtorina on hauska elää” 


esä 1999 oli lähes yhtä kuuma ja aurinkoinen kuin sitä edeltäneetkin 

kesät. Vaikka taloudellinen tilanteeni oli huono, vapaus oli suurta. 
Yliopistosta oli tullut monille ihmisille eräänlainen rotanloukku, jossa 
juustonpala oli jäänyt syömättä mutta saalis oli jäänyt satimeen. Syksyn 
aikana viimeistelin pamflettidekkarini Kuka halusi murhata filosofin? 
Romaani filosofian hulluista päivistä ja myös rikoksesta. Se on tietysti 
fiktiivinen teos mutta samalla myös vakavasti otettavaksi tarkoitettu 
reportaasi siitä, mitä olin filosofian laitoksilla nähnyt. Ongelmana oli vain 
se, kuka teoksen julkaisisi. Mikään tieteellinen kustantamo kirjaa tuskin 
painaisi, sillä kukaan ei uskaltaisi sitoutua esittämääni arvosteluun 
myöntämällä olleensa edes tekemisissä kanssani. Jokuhan voisi vielä 
erehtyä uskomaan, että he tuntevat minut. 

”Tohtorina on hauska elää” oli Olavi Borg aikoinaan lausunut luennolla 
esitettyyn kysymykseen, mitä järkeä on valmistua tai suorittaa opintojaan 
loppuun, kun meille ei kuitenkaan ole virkoja eikä muitakaan toi- 
mintamahdollisuuksia yhteiskunnassa. Klassisen sivistyksen idea onkin 
kai se, että voi sitten nauraa apollonista naurua muiden ihmisten toilai- 
luille hieman sivummalta. Myös minulla on ollut tähän kaikkeen tilaisuus. 
Mutta sivusta katsominen on tullut yhä vaikeammaksi, kun tuota tur- 
vallisen etäisyyden mahdollistavaa luokkajakoa ei ole valitettavasti enää 
pitkään aikaan vallinnut yhteiskunnassa. Tässä pääluvussa koetankin 
valottaa lukijoilleni, minkälaisen henkisen väkivallan kohteeksi nuori 
tohtori ajettiin byrokratian rattaissa. Jos teksti on mielestänne ”hauskaa”, 
en ota vastuuta nauruhermojenne repimisestä. 


EI TAIDETTA ILMAN TUSKAA 


Joulukuussa vastaani tuli jälleen työvoimatoimiston ovi. Minne menisin, 
kun mahdollisuudet yliopistossa oli käytetty loppuun? Paikkaa ei kerta 
kaikkiaan ollut. Onneksi Kaitselmus oli nimittänyt Juha Varton professo- 
riksi Taideteolliseen korkeakouluun, ja niinpä päätin lähestyä häntä. 
Filosofi oli täyttänyt viisikymmentä vuotta kesällä 1999 ja saanut lahjaksi 
professorinviran. Varton tuttavat ja Suomen fenomenologisen instituutin 
jäsenet laativat hänelle myös juhlakirjan nimeltä Rakkaudesta filosofiaan, 

jonka toimittaminen oli uskottu Mikko Lahtiselle. Kirjoitin teokseen 
Sokrateen ja Alkibiadeen suhdetta käsittelevän artikkelin, jonka toivon 
edelleen tuovan iloa lukijoille.204 

Koska työvoimatoimisto uhkasi minua työttömyyspäivärahan mene- 
tyksellä ja tarjosi vaihtoehdoksi työllistämistyötä, jouduin etsiytymään 
jonnekin. Päätin lähestyä Taideteollisessa toimivaa Vartoa, vaikka kat- 
soinkin olevani hänelle kiitollisuudenvelassa eräiden aiempien ystävälli- 
syydenosoitusten vuoksi. Tosin mitään tutkimustukea hän ei ollut minulle 
koskaan suosittanut, ja osittain juuri siksi olin nytkin vailla virkaa. Asiat 
näyttivätkin olevan hyvin vain, kun markiisilla itsellään oli virka. Poru 
sen sijaan oli valtavaa, mikäli häneltä itseltään oli viety jotain, niin kuin 
lapselta lelu. 

Kävelin Juha Varton huoneeseen, jossa viranhaltija oli paikalla, ja 
kerrottuani, kuinka asiat olivat, eli että herra Hitler työvoimapoliittisesta 
systeemistä pakotti minua työllistämistyöhön siivoojan palkalla, Varto 
päätti edistää asiaa. Hän ei tosin itse tehnyt tapansa mukaisesti mitään 
vaan antoi asian tutkimusinstituutissa toimivalle apulaisprofessori Inkeri 
Savalle: ”Ehkä siellä tarvitaan.” Inkeristä kiertyikin rinkeli, mikä osoitti, 
että parempi olisi filosofien toimia filosofian laitoksilla (kunhan meillä 


ryhtyä paimentamaan meitä. 


”Tulisitko, Jukka, syrjäytymisprojektiin?” 


Aluksi kaikki meni hyvin. Tutustuin taidekasvatuksen osaston henkilö- 
kuntaan, ja minut majoitettiin Mari Krappala -nimisen kasvatustieteilijän 
huoneeseen. Hän oli juuri väitellyt taiteen tohtoriksi ja nautti osastolla 
sen vuoksi ”suurta arvostusta”. Itse väitös oli keskustelumuotoinen teos, 
jonka sivuilla kirjoittaja haastatteli valokuvaaja Jyrki Parantaista. Erin- 
omaista teoksessa olivatkin kyseisen taidevalokuvaajan loisteliaat kuvat, 
jotka esittivät tuleen tuikattuja virolaisia autiotaloja ja joissa pyrotek- 
niikka ja valotuksen käsittely oli viety häikäisevälle tasolle. Poliittista 
korrektiutta olisi voinut korventaa pois myös Taideteollisessa, jonka huo- 
neista olisi pitänyt jakaa meille miehillekin, sillä viereinen huone oli 
suurimman osan ajasta tyhjä haltijansa viihtyessä toisella paikka- 
kunnalla, Oulussa. Yliopistollisissa nöyryytyskäytännöissä meidät miehet 
onkin nykyään tapana laittaa nuoleskelemaan nurkkapieliä aina siihen 
asti, kunnes joku laitoksen naisista jää äitiyslomalle. Onneksi niin tapah- 
tui pian, ja Krappala ilmoitti iloisesta perhetapahtumasta. Saatoin siivota 
huoneen ja kenties saisin jotain myös aikaan. 

Tietokoneeni ei kaatunut millennium-efektiin, ja vuosituhat avautui 
valoisissa merkeissä, vaikka muuta merkitystä mittarin pyörähtämisellä 
ei ollutkaan. Myös Jeesuksesta näyttää tulleen Taivaassa virkamies, sillä 

hänen paluunsa viipyy. Sen sijaan maan päällä asiat jatkuivat entisissä 
uomissaan. Inkeri Sava ehdotti minulle, että osallistuisin hänen kaavaile- 
maansa projektiin, joka oli tarkoitus sisällyttää Suomen Akatemian 
”Syrjäytyminen, eriarvoisuus ja etniset suhteet Suomessa” -ohjelmaan. 
Akatemia oli perustamassa kolmivuotista tutkimusohjelmaa syrjäyty- 
misen kiertokulkujen selvittämiseksi, ja Sava aikoi anoa määrärahaa 
monikulttuurista koulua koskevaan lapsiprojektiin. Saatuani tietää pro- 
jektin perustamisaikeesta ehdotin hänelle, että sen alaa täydennettäisiin 
ottamalla mukaan myös homoseksuaalisten nuorten syrjäytymistä ja 
koulunkäyntiä koskevat asiat. Mutta mitä tapahtui? Tämä iloinen Inkeri, 
joka juuri äsken oli ajatellut voivansa käyttää minua, ”tavallista kiltin 
näköistä heteromiestä”, lavasteena sen todistelemiseen, että projektiin 
kuuluu myös ”muutamia miehiä”, pyrkikin homoseksuaalisuudestani kuul- 
tuaan vaikenemaan koko asiasta ja painamaan osallistumiseni villaisella. 

Niinpä hän ei puhunut asiasta pitkään aikaan mitään. Toisaalta hän oli 
itse ehdottanut osallistumistani, joten hän ei kehdannut täysin luopua 
ajatuksestaan. Jossain vaiheessa hän tiedustelikin minulta, haluaisinko 
vielä olla mukana hänen projektissaan. — Ja miten niin hänen? Tutkimus- 
resurssit tulevat kai yleiseen jakoon, ja olisi tutkimuseettisesti epä- 
rehellistä, jos akatemia koettaisi rajata projektinsa vain solkikenkäisiä 
tätejä kiinnostaviin aiheisiin, joista puuttuvat sekä teoreettinen mielen- 
kiinto että akatemian penäämä ”yhteiskunnallinen vaikuttavuus”. Yhtä 
kaikki, Savan suunnitelmissa kajasteli mitäänsanomaton lapsiprojekti, 
jonka kysymyksenasettelut olivat kasvatustieteille tyypilliseen tapaan 
heteroseksistisiä. Sitä paitsi syrjäytymisaihe oli tarkoitus rajata koske- 
maan vain etnistä syrjäytyneisyyttä, ikään kuin heteroita, perheitä, siirto- 
laisia ja muita ulkomaalaisia ei olisi suosittu jo tarpeeksi. 

Olin ehtinyt olla Taideteollisessa korkeakoulussa puolitoista kuu- 
kautta, kun pöytä erimielisyydelle oli katettu. Juuri tässä näkyy hetero- 
seksuaalisen valtakulttuurin piilorasismi. Homo voidaan valita mihin 
tahansa projektiin, jos hän on feministi ja tottelee sukupuolieron kiistävää 
postmodernistista tiedepolitiikkaa. Kulttuuripoliittista mielipidevaltaa 
käyttävän tahon muodostivat taaskin ”naiset, papit ja englantilaiset”, 
kuten Friedrich Nietzsche asiaa kuvaili, eivätkä suinkaan ”patriarkaali- 
suudesta” moititut miehet. Filosofien kuuliaisuus alikvalifioituneille eri- 
ruohokauppiaitten vankkureilla, jotka oli lastattu täyteen postmoder- 
nistien ja muiden irrationalistien suunnitelmia. Juuri sillä tavoin myös 
Inkeri Sava aikoi kiskaista rahat Suomen Akatemialta ja jakaa ne pro- 
jektiinsa valitsemien naisten kesken. Minua puolestaan yritettiin käyttää 
hyväksi pyrittäessä osoittamaan, että projekti ”ei olekaan täysin nais- 
valtainen”. Vielä toukokuussa ennen työllistämistoimeni päättymistä 
Inkeri Sava soitti minulle ja sanoi, ettei hän ”aio ottaa homoteemaa 
tähän”. — Selvä juttu, perille meni: kiitos ja kuulemiin. 

Kartesiolainen tieteenihanne 


Vuosituhannen vaihteessa elettiin aikaa, jolloin opetusviranomaisten 
virittämä tohtoripommi laukesi. Suuren laman aikaan 1990-luvun alussa 
työministeriö ja opetusministeriö olivat houkutelleet työttömäksi jääneitä 
maistereita jatkokoulutukseen perustamalla näyttäviä mutta heiveröisesti 
rahoitettuja ohjelmia, joilla yhteiskunnan pettämät maisterit voitiin 
ohjata jatko-opintojen tielle. Samaan aikaan ministeriöt alkoivat kiusata 
yliopistoja ja korkeakouluja tulostavoitteilla. Siinä, että tutkinnot suori- 
tetaan valmiiksi, ei olekaan mitään vikaa. Mutta nyt viranomaistahot 
patistelivat yliopistoja tehtailemaan runsain mitoin tutkintoja, jopa niin, 
että perustutkintoja suoritettiin lopulta kaksi kertaa enemmän kuin 
vuonna 1985 ja tohtorintutkintoja peräti neljä kertaa enemmän! 

Oletus määrän muuttumisesta laaduksi johti kuitenkin pian laadun 
muuttumiseen pelkäksi määräksi. Kun oppilaitosten rahoitus tehtiin riip- 
puvaiseksi tutkintojen määrästä, myös taidekorkeakouluissa haluttiin 
ennen pitkää myöntää jatkotutkintoja. Ongelmaksi tuli vain se, miten yh- 
distää taiteelliset opinnot tieteisiin niin, että tulokseksi saataisiin toh- 
torintutkintoja. Taideteollisessa korkeakoulussa asia ratkaistiin, kuten 
erityistieteissä yleensäkin, tekemällä kysymyksestä tiedehallinnollinen. 

Erityistieteet syntyvät tavallisesti niin, että erityistieteilijä keksii 
uuden sanan, joka voi olla vaikkapa ”hyvinvointi”, ”sosiaalinen pääoma” 
tai ”elämäntapa”, ja perustaa sen ympärille tieteenalan. Samaan tapaan 
myös Taideteollisessa korkeakoulussa oli ratkaistu taiteellisten ja tie- 
teellisten opintojen suhde puhumalla ”taideproduktiopainotteisesta tutki- 
muksesta”, ”taiteellisesta tutkimuksesta”, ”tieteellispainotteisesta taiteel- 
lisesta työstä” tai ”tutkimisesta taiteen keinoin”. Minulle oli saman- 
tekevää, mitä käsitteitä he käyttivät tai mitä he tekivät. Minua kiin- 
nostivat tieteiden ja taiteiden filosofiset perusteet, joiden katsoin liittyvän 
olennaisesti myös seksuaalisuuteen. 

Juha Varto oli palkattu Taideteolliseen siksi, että hänen ajateltiin tuo- 
van kouluun sellaista asiantuntemusta, jonka kautta taiteellista tutki- 
musta olisi voitu ”kehittää”. Koko jako tieteelliseen tutkimukseen ja aisti- 
kokemuksen alueella tapahtuvaan tiedonmuodostukseen on nähdäkseni 
syvästi ideologinen, eli filosofian ammattitermiä käyttääkseni ”kartesio- 
lainen”. Jako varmaan tietoon ja aistien tuottamaan esteettiseen koke- 
mukseen jäljittelee uskonnollisperäistä jakoa jumalten ja ihmisten 
elämään. Kun jumalat syntyvät heteroseksuaalisten miesten oidipaali- 
sesta kompleksista ja koko länsimaisen dualistisen ajattelun voidaan 
katsoa johtuvan heteroseksuaalisen miehen isäkapinasta, on selvää, että 
myös tiede ja uskonnot heijastelevat nimenomaan heteroseksuaalista arvo- 
ja symbolimaailmaa aina kun ne toistavat kahtiajakoa tietoon ja aisti- 
kokemukseen. Tämä sama kartesiolainen dualismi saa ilmaisunsa myös 

nykyisessä tiedepolitiikassa, jossa tieteisuskovaiset penäävät tiedon- 
muodostukselta puhtautta, kirkkautta ja jumalallista todistettavuutta. 
Vähemmän arvostetut relativistit puolestaan kehtaavat osoittaa asen- 
netta, jonka mukaan maailmasta voidaan sanoa jotain myös koke- 
muksellisin perustein. Oman tulkintani mukaan Taideteollisessakin käy- 
tiin perimmältään tuota vanhaa ideologista sotaa yhtäältä esipredika- 
tiivisen ja kokemuksellisesti sukupuolisidonnaisen (sekä siten myös 
homoseksuaalisen) tiedonmuodostuksen ja toisaalta heteroseksuaalisen ja 
kartesiolais-kristillisesti sublimoidun tiedonihanteen kesken. 

Olen selvittänyt tieteen, filosofian ja uskonnon homoseksuaalisia ja 
heteroseksuaalisia merkityksiä pääteoksessani Enkelirakkaus, joten en 
selosta asiaa tarkemmin tässä. Totean vain, että kartesiolaista kahtia- 
jakoa hyödyntävä ongelmakenttä on aina jossain määrin sukua hetero- 
seksuaaliselle ideologialle, arvomaailmalle ja symboliuniversumille. Ne 
tieteenharjoittajat, jotka toimivat tässä jännitekentässä, eivät yleensä 
tunnista lähtökohtiensa ideologisuutta lainkaan, vaan niiden paljastami- 
seen tarvitaan syvyyspsykologiseen tulkitsemiseen yltävä filosofi, juuri 
sellainen kuin minä. Sen sijaan pelkkänä tutkimusmetodien kehittelijänä 
elämäni kuluisi hukkaan. Niinpä tyydyin analysoimaan koulussa synty- 
neitä konflikteja hieman etäämmältä, ja luonkin seuraavassa valoa siihen, 
miten meitä homoja ahdisteltiin kristillistä alkuperää olevan kartesio- 
laisen tiedonihanteen keinoin. 

Olin tunnetusti edustanut juuri sitä homoseksuaaliselle tietokonsep- 
tiolle ja homojen yhteiselle symboli- ja arvomaailmalle keskeistä ajatusta, 
että merkitykset syntyvät kokemuksellisesti. Mikäli kokemusmaailma on 
yhteinen, kuten samaa sukupuolta olevilla, voi ymmärtäminenkin toteu- 
tua paremmin samaa sukupuolta olevien välillä. Niinpä merkitysten 
projekteja, kuten tieteitä ja taiteita, leimaa homososiaalisuus, joka saa 
ilmaisunsa muun muassa tieteiden ja taiteiden sukupuolisidonnaisena, 
joko patriarkaalisena tai matriarkaalisena, perinteenä. Keskeisessä ase- 
massa on tällöin ollut nimenomaan kokemuksellisesti tapahtuva merki- 
tysten muodostuminen, jota kartesiolais-kristillinen tiedonihanne pitää 
päävihollisenaan. Voidaan siis sanoa, että kokemuksellisista variaatioista 
riippumatonta ideaalista tietoa tavoitteleva tiede on eräs heteroseksismin 
muoto. Se pyrkii sulkemaan niin tieteistä kuin taiteistakin pois subjek- 
tiivisuuden ilmaisut. 

Tätä kartesiolais-kristillistä ja yleispätevää tiedonihannetta vartioi- 
maan oli Helsingin yliopistosta lähetetty muutamia estetiikan tai taide- 
historian dosentteja, jotka toimivat erilaisissa professorin tehtävissä. 
Heitä olivat muiden muassa Pekka Korvenmaa ja Yrjänä Levanto sekä 
tutkimuspäällikkö Ossi Naukkarinen, joka oli valittu Helsingin yliopistoon 
dosentiksi yhdellä kirjalla. Heidän lisäkseen oikeaoppisuutta vartioi vielä 
Inkeri Sava, mutta häntä pidettiin avarakatseisena. Taiteellisten väitös- 
ten edistäminen puolestaan oli uskottu Juha Varton tehtäväksi. 

Minä en erityisemmin haluaisi olla kenenkään tohtoriksi aikovan 
housuissa onnistuttuani oman väitökseni kanssa kelvollisesti ja vieläpä 
kohtuullisessa ajassa. En myöskään rohkaise ketään väittelemään, sillä 
väitöksiä tulee liikaa muutenkin, eivätkä ne ole edes kovin hyviä vaan 
useimmiten pelkkiä tutkielmamaisia esityksiä, joissa harvoin väitetään 
mitään. Mutta Riitta Nelimarkka oli taiteilija, joka tohtorin tittelin hou- 
kuttelemana ryhtyi koettelemaan onneaan. Hylkäämällä Nelimarkan toh- 
torinväitös Taideteollisessa korkeakoulussa syksyllä vuonna 2000 halut- 
tiin osoittaa, ettei suomalaisessa tiede- ja taideyhteisössä olisi sijaa aina- 
kaan sille esteettisistä lähtökohdista tapahtuvalle tiedonmuodostukselle, 
jota minä ja Juha Varto edustimme. Asia ei sinänsä liity Nelimarkan ta- 
paukseen, mutta subjektiivisuutta vieroksuvassa ajattelutavassa artikuloi- 
tuvat nähdäkseni myös keskivertoheterojulleille tyypilliset asenteet. 


Verivanojen lähteillä viisaus 


Olin paikalla, kun Nelimarkka esitteli tekeillä olevaa väitöstyötään 
koulun viisaille keväällä vuonna 2000. Inkeri Sava oli antanut minulle 
tehtäväksi hankkia käyttööni videokameran ja tallentaa kokouksen nau- 
halle myöhempää käyttöä varten. Ilmeisesti tarkoituksena oli kerätä 
todistusaineistoa mahdolliseen oikeudenkäyntiin, jos väitöstyön kanssa 
jouduttaisiin ongelmiin. Palaneen käry kävi silmiin vahvasti jo väitös- 
prosessin tuossa vaiheessa. Tarvittavat näyttelyt oli pidetty, ja kirjallinen 
työ oli menossa painoon. Nelimarkka käsittelikin teoksiaan seminaarissa, 
tosin suhteellisen hajanaisesti, ja kamera kävi. Koulun oppineet eivät 
ottaneet asiaan juuri mitään kantaa, ja esimerkiksi Yrjänä Levanto esitti 
toiveenaan, että tilaisuudessa olisi keskusteltu enemmän sisällöistä kuin 
muodoista. Kysyttäessä kuka minä olen ja mitä tehtävää toimitan 
kokousluokassa, sanoin olevani ”filosofi ja elokuvatuottaja”, kun taas muut 
olivat ”tähtiä tässä suuressa show'ssa”. 

Useimmat tämän kirjan lukijat tietävät, miten Nelimarkan väitöstyölle 
kävi, tai tehtiin, kuten väittelijä kuvaa myöhemmin julkaisemassaan 
revanssikirjassa Väitösfarssi — Taistelu hatusta (2003). Siinä hän todiste- 
lee, että tohtoriksi väittelevillä ei ole minkäänlaista oikeusturvaa. Riitta 
Nelimarkan väitös hylättiin. Hänen taiteellinen väitöksensä koostui taide- 
näyttelyistä ja kirjallisesta teoksesta Self Portrait — Elisen väitöskirja 
(2000), joka on implisiittisen minän kautta kirjoitettu tutkimus taiteilijan 
työstä. Ja katso: näkemyksissään tieteen- ja taiteenharjoittajien oikeus- 
turvasta Nelimarkka oli oikeassa. Asiantuntijoiden valinta voi olla mieli- 
valtaista, oikeussuoja on rajattu huomautusten esittämiseen, päätökset 
eivät ole muutoksenhakukelpoisia, ja lopputuloksesta ei voi valittaa, 
vaikka valitustien olemassaolo olisi oikeusvaltion tunnusmerkki. Dra- 
maattista on, että Nelimarkan työ oli hylätyksi tullessaan läpäissyt esi- 

tarkastuksen. Vastaväittäjät dosentti Olli Alho ja tohtori Taneli Eskola 
puolsivat sitä väitöstilaisuudessa ja lausunnoissaan, kunnes alkoi vyöry- 
tys, ja karonkkaa säestänyt epikurolainen ilo vaihtui stoalaiseen tyyney- 
teen. Hyväksymisestä tai hylkäämisestä päättävä Taideteollisen korkea- 
koulun tutkimusneuvosto kokoontui ja äänesti väitöksen kumoon vastoin 
esittelijänä toimineen kustoksen kantaa äänin 6—2. Kaikkein typerimmän 
tempun asiassa teki juuri Eskola, joka oman kirjallisen lausuntonsa 
vastaisesti asettui lopulta tutkimusneuvoston jäsenten propagoimalle kiel- 
teiselle kannalle, toisin sanoen vastustamaan hyväksymistä. 

Eniten kritiikkiä Nelimarkan myöhemmässä teoksessa sai juuri Eskola, 
joka pyörsi puoltavan kantansa duuman kokouksessa tyyliin ”ei kukaan 
tee itsestään kuningasta asettumalla pyöveliksi yksin”.205 Toiseksi eniten 
kritiikkiä keräsi koulun ”DDR:ssä lisensiaattityötään tehnyt rehtori”.206 
Kaikkialla oli vallinnut ilmapiiri ”hylätään kun voidaan” ja ”kyllä 4- 
markka lyönnit kestää”. Väittelijän sukuhan on tavattoman rikasta, eikä 
siksi ole ihme, että koulun stalinistiset kommunistitaiteilijat vihasivat 
häntä. Juha Vartokin piti Nelimarkan varakkuutta ”ihan ymmärrettävänä 
syynä” — ja olihan se. 

Riita Nelimarkan työstä oli matkalla viimeiseen strasbourgilaiseen 
tuomioistuimeen, kunnes Taideteollisessa kasaan kyhätty ”tutkintolauta- 
kunta” hyväksyi väitöksen 2-1. Tukensa Nelimarkalle olivat ehtineet 
antaa muiden muassa rehtori Mika Hannula, toimituspäällikkö Heikki 
Hellman, maisteri Eeva Ahtisaari, professorit Raimo Hämäläinen, Lauri 
Törhönen, Hannu Tapani Klami, Lauri Routila ja niin edelleen. Vastusta- 
jiaan Nelimarkka piti taiteen puoliammattilaisina tai kapeakatseisina 
teoreetikkoina, joille ”narratiivinen” ja ”introspektiivinen” olivat kiro- 
sanoja. Protestikirjassaan hän keskittyi myöhemmin muotokysymyksiin, 
”sillä tämän porukan kanssa ei ole mitään mahdollisuutta keskustella 
substanssiin liittyvistä näkemyksistä”.207 Kiinnostava mutta vähälle jäävä 
kysymys olisi ollut, mitä totuudelle tapahtuu, kun se on vain tuota 
”tiedeyhteisön hyväksymistä”. Kokoamalla tuntemuksensa kirjaksi Neli- 
markka ”hengitti myös ulospäin” ja teki sen vailla kostontarvetta. Itse 
vaivauduin kysymään Väitösfarssista laatimassani kirja-arviossa myös 
sitä helposti piiloon jäävää kysymystä, montako heikompaa sielua tieteen 
telapyörästö on jauhanut palasiksi kaikessa hiljaisuudessa?208 Kyseinen 
farssi olisi voinut edistää yleistä etua, jos ongelmia olisi päästy korjaa- 
maan, mutta kurjaa on, että tieteen kokonaisetua maksatettiin taaskin 
yksilön kustannuksella. 

Tapaus ei tietenkään johtunut vain taiteellisten väitösten uutuudesta, 
vaan sen takaa erottuu myös periaatteellinen ongelmavyyhti. Muodollisen 
oikeusturvan puuttuminen heijastuu tieteiden sisältöihin. Väittelijöistä 
tulee helposti ohjaajiensa uhrilampaita, mikä johtaa pelkkään mielis- 
telyyn. Opiskelija voi esittää vielä pro gradunsa arvostelusta scrutiniumin 
tiedekunnalle. Sen sijaan väitöskirjojen puolustaminen on tehty paljon 

vaikeammaksi, kun tiedekuntia ja tutkimusneuvostoja jumalallisempia 
tahoja yliopistojen sisällä ei ole. Vapaan argumentaation tukeminen olisi 
kuitenkin akateemisen yhteisön tehtävä. Nykyisin väitöstyöt käsitellään 
käytävillä ja kanslioissa niin, ettei argumentaatiolle väitöstilaisuudessa 
jää tilaa. Tämä vesittää väitösinstituution idean. Oikeusturvaa pitäisi 
parantaa niin, että prosessin ennustettavuus säilyisi mutta väittelijän 
argumentaatioresurssit kasvaisivat ja väittelyprosessille voitaisiin palaut- 
taa sen alkuperäinen rooli tekijän itsenäisyyttä vahvistavana tapahtu- 
mana. Tämä toteutui lopulta Nelimarkan tapauksessa, mutta konfliktin 
kautta. 

Väitösfarssin avaamasta langanpäästä purkautui akateemisten ongel- 
mien sikermä. Kuten myöhemmin näimme, dosentuurinimityksiä leimaa 
vielä pahempi kirjavuus kuin opinnäytteiden tarkastuksia. Se, joka ei 
kelpaa dosentiksi yhtäällä, nimitetään kaksinkertaisesti dosentiksi toi- 
saalla. Laitosten johtajat käännyttävät dosentiksi hakijoita ovelta, vaikka 
toisten mielestä pätevyysvaatimukset ylittyisivät. Vihan ilmaisuista tulee- 
kin vallankäyttäjien ovelia verukkeita, joiden taakse he suojautuvat pyrki- 
essään kiusaamaan muita. Kun omaa dosentuurihakemustani hylättiin 
Tampereen yliopistossa syksyllä 2005, kyse oli samantyyppisestä ilkeyden 
ja kateuden osoittamisesta kuin Nelimarkankin tapauksessa, eikä oikeuk- 
siamme ole vieläkään saatu euroaikaan. Koko akateeminen asiantuntija- 
valta näyttääkin olevan pelkkää seurapiiriasioiden koreografiaa, ja yli- 
opistoon on yhtä vaikea saada nimitystä kuin Suomen taiteilijaseuraan, 
mikäli on vallitsevan ajattelun kanssa eri mieltä. 

Nelimarkka pystyi puolustamaan väitöstään myös jälkikäteen osoitta- 
malla, että hänen kohtaamansa ongelmat johtuivat bysanttilais-krypti- 
sestä byrokratiasta. Väitösfarssin tieteellinen lisäarvo oli siis ongelmien 
osoittamisessa, ja sen opetukset voidaan listata yksinkertaisesti. Esimer- 
kiksi jos jokin professori suhtautuu asioihin idiosynkraattisesti, on 
epäiltävä puolueettomuuden vaarantumista ja hallintolaissa tarkoitettu- 
jen esteellisyysperusteiden täyttymistä. Virkamiehelle lankeaa tällöin vel- 
vollisuus jäävätä itsensä. Yliopistoissa en ole koskaan huomannut kenen- 
kään professorin pidättäytyneen asioiden käsittelystä sillä perusteella, 
että hän on asianosaisen ystävä, vihollinen, sukulainen, palvelussuhteen 
osapuoli tai asian intressantti. Tieteen moraali ei voi tällöin olla korkea. 
Sihteerit ja puolisot käyttävät enemmän mielipide- ja valmisteluvaltaa 
kuin (sinänsä puolueelliset) asiantuntijat. Myös tiedekunnat asettavat 
omia sääntöjään, jotka eivät perustu lakeihin ja jotka johtavat vaihteleviin 
käytäntöihin yliopistojen kesken. Sen sijaan esimerkiksi dosentuurien 
kohdalla laki sinänsä on selkeä. Dosentiksi voitiin yhdessä vaiheessa ni- 
mittää jopa ilman tohtorintutkintoa, ja suuri osa dosenteista onkin jo 
valitettavasti pelkkiä yhden kirjan artikkelidosentteja. 

Jos tiedekuntien päätösten ja lakien välillä esiintyy normiristiriitoja, ne 
pitäisi ratkaista periaatteella lex superior derogat legi inferiori. Tämä 

ohjaa riitauttamaan asioita valitustuomioistuimissa, jotta asioihin saatai- 
siin soveltamista ohjaavia ennakkotapauksia. Juuri tämän asian äärelle 
jouduin myös itse oman dosentuurihakemukseni kanssa. Sen sijaan 
Nelimarkan kirja kuvasi Galilein aikaisia hulluja päiviä. Vaikka myös 
Timo Airaksinen otti Nelimarkan väitökseen myönteisen kannan, hänen 
suhtautumisensa minuun ei ole ollut läheskään yhtä suopeaa, ja siinä 
vaiheessa hän näyttikin unohtaneen suuren osan itse sorvaamistaan 
”Professorikunnan eettisistä ohjeista”, jotka velvoittaisivat tukemaan 
myös toisinajattelijoita.209 

Oireellista on, että esimerkiksi Helsingin yliopisto on nyt painattanut 
laitosten seinälle tarkoitetun nuolikaavion, jossa neuvotaan, miten toimia 
”henkisen väkivallan” tapauksessa: ”1. Ota yhteys esimieheen. — 2. Tekee- 
kö hän asialle mitään? — 3. Ei. — 4. Siis ota yhteys esimiehen esimieheen. — 
5. Onko hän kiistan osapuoli? — 6. Kyllä. — 7. Ota yhteys henkilöstö- 
osastoon ja niin edelleen.” Haluaisin lisätä rakennepuuhun yhden aloitus- 
oksan: ”Ota heti yhteys julkiseen sanaan ja hanki itsellesi juristi!” Ongel- 
mana tällaisessa oikeustaistelussa on vain epäsuosioon joutuminen: jäämi- 
nen vaille akateemisia toimintaresursseja. Toisaalta on kysyttävä, miksi 
kukaan järkevä ihminen haluaisi omasta puolestaan luovuttaa asiantunte- 
mustaan sellaisten organisaatioiden palvelukseen, jotka tuottavat itselleen 
ja jäsenilleen pelkkää vahinkoa. Hävitessään hallinnollisesti rohkea ihmi- 
nen voittaa filosofisesti. Kiitos siis myös sinulle, Riitta Nelimarkka-Seeck, 
kun maksat vielä verojakin, jotta saadaan korkeasti palkatuille virka- 
miehille liksaa! 


Filosofian hullut päivät 


Edellä esitettyjen tapahtumakulkujen taustamusiikiksi suosittelisin Pelle 
Miljoona Oy:n levytystä ”Varjo seuraa onneain”.?!0 Nelimarkan kohtaama 
konflikti oli osoittanut, että akateemiset vihapurkaukset seuraavat minua 
kuin hai laivaa, ja ne tarttuvat takiaisina takkiini, vaikka en sitä halua. 
Ilmeisesti me ”erilaista” filosofia- ja tiedekäsitystä edustavat ihmiset jou- 
dumme henkipatoiksi kaikkialla. Nelimarkkaa teurastettaessa Taideteolli- 
sen ovi oli avautunut myös minulle, ja olin kesän 2000 ja sitä seuraavan 
syksyn jälleen vapaalla jalalla. Taideteollisuuden hullujen päivien pyö- 
riessä täysillä kierroksilla olin saanut valmiiksi oman raporttini filosofian 
hulluista päivistä, ja odotankin, milloin tempauksen lanseerannut tavara- 
talo keksii järjestää hullujen huoneella niin sanotut ”Stockmann-päivät”. 
Dekkari on vakavasti otettava yhteiskuntakritiikin laji. Kustantajat, 


muun muassa Pertti Hemänuksen ”Kuka halusi murhata” -teoksia julkais- 
seelle Pohjoiselle sekä helsinkiläisille Lokille ja Nemolle sekä räväkkyy- 

destään tunnetulle Likelle, joka oli painanut ja jaellut myös väitöskirjani. 
Ikäväkseni yksikään kyseisistä kustantamoista ei ottanut julkaistakseen 
tätä erinomaista teosta, josta dekkariseuran kriitikko kirjoitti myöhemmin 
Ruumiin Kulttuuri -lehdessä, että se sisältää ”kulttikirjan aineksia”.21! 

Mutta syytkin olivat selviä. Nemosta, joka oli myös Sara Heinämaan 
erään artikkelikokoelman julkaissut kustantamo, puhelimeen vastasi ilkeä 
feministi, joka taustatahojensa valaisemana piti minua jonkinlaisena 
terroristina ja tiuskaisi puhelimeen alatyylisesti, että ”hei voisit sä olla 
soittelematta tänne?” Entä sitten Like? Toimitusjohtaja Hannu Paloviita 
lähtenyt takaovien kautta lentoon. Loki-kustantamosta puolestaan vastat- 
tiin, ettei teos sovi heidän julkaisuohjelmaansa, ja Pohjoinen oli päättänyt 
lopettaa kaunokirjallisuuden julkaisemisen kokonaan. Ihme, että asia tuli 
heille mieleen vasta nyt. Käsitykseni mukaan kyseinen kielteisyys oli vain 
osa sitä kustannus- ja tiedepoliittista sensuuria, jonka kohteeksi olin 
joutunut jo aiemmin ja jouduin useasti myöhemminkin. Nähdäkseni ainoa 
tapa saada asiansa sanottua on julkaista tekstit itse. 

Kirjapainoalalla vallitsi onneksi kova kilpailu. Lähetin tarjouspyynnöt 
pariinkymmeneen firmaan, eikä kulunut montakaan tuntia, kun eräs 
painotalo lähetti kuriirinsa painotarjousta tuomaan. Päätin painattaa työn 
Gummeruksen kirjapainossa, ja kannet teetin eräällä tuntemallani graafi- 
kolla. Kirja ilmestyi syyskesällä 2000 ja lähti kirjakauppoihin kuin palava 
bensavana. Ihanaa: sain vetää romaanillani turpaan jokaista sellaista 
akateemista kollegaani, joka oli vetänyt turpaan minua. He olivat osoit- 
tautuneet todellakin juuri niin mädiksi ja leväperäisiksi kuin kirjassani 
kuvasin. Teoksen päähenkilöt fysiikan filosofi Simo Sönkkö, pankkifilosofi 
Marjaleena Rintala ja mediafilosofi Make Leveelahti eivät tietenkään 
edustaneet keitään todellisia henkilöitä, mutta heidän persoonassaan 
kuvastuivat tietynlaiset filosofiakäsitykset: jokaisen heistä saattoi löytää 
yliopistojen laitoksilta, ja uskon esimerkiksi Simo Sönkön olevan monille 
tuttu hahmo. 

Jos olisin kirjallisuustieteilijä, olisin tietysti voinut tehostaa sanotta- 
vaani esiintymällä suurieleisesti joissakin kirjallisuuslehdissä ja laati- 
malla hiuksenhienoja käsitteellisiä analyyseja teoksestani. Olisin voinut 
esimerkiksi tilittää operoivani ”todellisuuden ja epätodellisuuden” rajalla 
tai väittää kirjani olevan kannanotto ”realismia” koskevaan keskusteluun. 
Olisin voinut viisastella, että kuvitteellinen ja todellinen maailma yhdis- 
tyvät jo päähenkilöiden persoonassa niin, että juuri tämä tekee sekä 
realismin käsitteen että todellisen ja epätodellisen erottamisen mahdotto- 
maksi... — Ja niin edelleen. Juuri näinhän kirjailijat selittävät luomuksi- 
aan kulttuurilehdissä. Mutta luulen, että filosofinmaineeni puolesta olisin 
tullut vain syyllistyneeksi tahattomaan komiikkaan, ja minua itseäni olisi 
alettu pitää epätodellisena henkilönä. Pidän joka tapauksessa kauno- 
kirjallisuutta melko turhana kirjallisuudenlajina sikäli kuin se keskittyy 

kertomaan jostakin todellisuudesta, onpa tuo todellisuus sitten fiktiivisen 
aineksen välittämää tai ei. Kenties tästä sikisi myös oma välinpitämätön 
suhtautuminen teokseni ”tyyliin”. Tietyllä kirjallisuuden sääntöjä uhmaa- 
valla suuripiirteisyydelläni halusin hyödyntää sitä havaintoani, kuinka 
teennäistä kirjallisuustieteen ja kulttuurielämän piirissä esiintyvien sno- 
bistien toiminta on. 

Mielestäni todellisuuden ilmiöitä on parasta lähestyä tietokirjallisuu- 
den välinein, sillä ”realistinen” (mutta kaunokirjallinen) kuvaaminen on 
aina vähän tylsä tapa puhua mistään. Puhuttakoon siis todellisuudesta 
suoraan, ja hyödyntäköön kaunokirjallisuus puolestaan keinoja, joiden 
valossa mikään ei ole uskottavaa — tai tavallaan on kyllä. Mitä epätodelli- 
semmiksi asiat menevät, sitä uskottavammiksi ne paradoksaalisesti 
tulevat, ja juuri siksi paketoin myös omat sanomiseni absurdin komiikan 
kuosiin. Koska itse olen tosikko ja minulla on filosofeille tyypillinen köyhä 
mielikuvitus, en voi esiintyä luotettavasti kaunokirjailijana. Sen vuoksi 
ainoaksi keinokseni jäi surrealismi, samanlainen, jonka tunnemme Speden 
sketseistä: niistä, joissa Uuno Turhapuro toimii esimerkiksi kaloria- 
tarkastajana ja joissa inhorealismi kohoaa ansiokkaiden näyttelijäsuori- 
tusten kautta aivan uudelle tasolle tehden tyhjiksi useimpien ammatti- 
sosiologien analyysit suomalaisesta mieskuvasta. Juuri tämä sopii valaise- 
maan myös tiedeyhteisön tilaa, eikä varmaan ole sattuma sekään, että 
sosiologiaa opiskelleen Speden eräs ensimmäisistä Turhapuro-komedioista 
sai nimekseen ”Professori Uuno D. G. Turhapuro”. 


Damnatio memoriae 


Tehostaakseni kirjani vastaanottoa ja juhlistaakseni vuosituhannen vaih- 
tumista laadin vuoden 2000 keväällä Niin & Näin -lehteä varten jutun, 
jossa arvostelin ruotsalaisen filosofianprofessorin, Svante Nordinin, filo- 
sofian historian. Kyseisessä teoksessa oli myös Ilkka Niiniluodon kirjoitta- 
ma suomalaisen filosofian kronikka, joka jäljitteli G. H. von Wrightin 
muotoilemia kotimaisen filosofian aateliskalentereita. Niiniluoto oli aset- 
tunut samoille linjoille sikäli, että hänenkin jutussaan filosofia nähtiin 
Snellmanista Kailan ja von Wrightin kautta Hintikkaan etenevänä jatku- 
mona, jossa Sven Krohnille ja Lauri Rauhalalle oli kirjoitettu mahdolli- 
simman vähäpätöinen sivurooli. Juha Varton asema ja merkitys supis- 
tettiin lähinnä yhteen lauseeseen, jossa kerrottiin, että hän on tutkinut 
Pierre Abölardin, tuon maailman kuuluisimman kastraattifilosofin, logiik- 
kaa.?!?2 Mitään muuta tuolla also starring -osastolla ei siis muka ollut 
saatu aikaan, vaikka tosiasiassa Varto oli ohittanut filosofisessa merkittä- 
vyydessä jo Niiniluodon itsensä. Minun ja Niiniluodon välirikkoa ilmensi 
se, ettei omaa nimeäni mainittu kyseisessä teoksessa lainkaan, vaikka 
tiedot lähes kaikista muista filosofiassa väitelleistä tohtoreista oli sisälly- 

tetty mukaan. Niiniluoto oli siis julistanut minut disponihbiliteettiin eräänä 
seurauksena siitä, etten suostunut hänen leveän kenkälestinsä alle. 

Vastasin itseeni kohdistettuun damnatio memoriae -yritykseen jutulla, 
jonka otsikoksi panin heterohistorioitsijoiden oidipaalisutta pilkaten: ”He 
söivät isien ruumiin — Mihin filosofian historioita tarvitaan?” Teksti 
ilmestyi Niin & Näin -lehden numerossa 3/2000, ja se herätti runsaasti 
keskustelua kulissien takana. Analyyttiset filosofit ottivat yhteyttä lehden 
toimitukseen ja pyrkivät ripittämään Niin & Näin -lehteä siitä, että se oli 
julkaissut tekstini. Päätoimittaja Mikko Lahtinen, joka oli koulukaverini 
jo peruskouluvuosilta, ilmoitti minulle, että toimitus oli saanut Tampereen 
yliopiston filosofian laitokselta Timo Klemolan perille toimittaman nootin. 
Siinä lohduteltiin, ettei niin korkeassa asemassa oleva filosofi kuin Ilkka 
Niiniluoto varmastikaan loukkaantuisi sellaisen maan matosen kuin 
Jukka Hankamäen kirjoittelusta. — Ahaa, siis kyse oli taaskin tuosta pal- 
jon parjatusta ”kirjoittelusta”. Haukuttaessa ja vahingoitettaessa meidän 
erilaisten filosofien toimintaedellytyksiä kukaan tuskin kysyi, kuinka 
paljon kyseiset henkilöt olivat itse loukanneet esimerkiksi minua ja tuot- 
taneet minulle taloudellista vahinkoa kielteisillä virka- ja apuraha- 
päätöksillään! 

Jos siis vastaan samalla mitalla, olisi viisastelijoilla syytä katsoa paavia 
itseään eikä syyttää peiliä. Sitä paitsi minä sen enempää kuin Niiniluoto- 
kaan emme tarvinneet puolusteluja; kyllä me toisillemme pärjäsimme. Ja 
itsehän filosofian laitosten tutkijatroikka oli rikkonut välinsä Niiniluotoon 
omalla lehtikirjoittelullaan jo aiemmin. Joka tapauksessa sekä päätoimit- 
taja Lahtinen että toimitussihteeri Tommi Wallenius kiittivät kirjoitustani 
ja toivoivat lisää samantapaisia tekstejä. Juttuni ilmestyminen oli käänne- 
kohta filosofinkuvani kannalta, ja tie artikkelisarjan laatimiselle Niin & 
Näin -lehdessä oli auki. 

Jotta myös uusi dekkarini Kuka halusi murhata filosofin? Romaani 
filosofian hulluista päivistä ja myös rikoksesta olisi herättänyt ansaitse- 
maansa huomiota, järjestin julistekampanjan Helsingin yliopiston ilmoi- 
tustauluilla. Vein teoksestani mainokset Porthanian ja päärakennuksen 
keskeisille paikoille juuri vähää ennen Tieteellisten seurain valtuus- 
kunnan ja Edistyksellisen tiedeliiton järjestämiä Edistyksen Päiviä. Siitä 
tulikin hauskaa. Viestini meni näköjään perille, sillä pelkistä mainoksista 
tuli sellaisia keräilyharvinaisuuksia, että ensimmäisen kokouspäivän jäl- 
keen kaikki ilmoitukset oli käyty hakemassa tauluilta pois! Kun aioin 
muutamia vuosia myöhemmin myydä eräitä julkaisujani yliopiston au- 
lassa, vahtimestarit kertoivat minulle, että kirjojen myynti ja markki- 
nointi yliopistolla oli muuttunut ”luvanvaraiseksi”. Niin tärkeää akatee- 
misten totuuksien varjeleminen siis oli. 

Teokseni myi joka tapauksessa kohtalaisesti. Sekä Akateeminen että 
Suomalainen kirjakauppa ottivat sen myyntiohjelmaansa, mutta kysyn- 
nästä huolimatta ne eivät täydentäneet tilauksiaan näytevaraston loppu- 

misen jälkeen. Ilmeisesti jokin taho oli ripittänyt sisäänostajia ja kertonut, 
mikä on ”poliittisesti korrektia filosofiaa”. Kirjan vaikutusvalta oli niin 
suuri, että se vaiettiin myös lehdissä ja muissa tiedotusvälineissä. Tähän 
lopputulokseen olen erityisen tyytyväinen, sillä niin kauan kuin asia pysyy 
sensuroituna, se vaikuttaa piikkinä jonkun lihassa, ja kirjan sisältöä on 
lopulta pakko käsitellä. Tapa, jolla olin arvioinut Metsätalossa toimivaa 
filosofian laitosta, oli niin kyyninen, ettei laitos voinut jatkaa toimintaansa 
entisissä tiloissa, vaan se muutti ennen pitkää toiseen paikkaan, Silta- 
vuorenpenkereelle. 

Miksi sitten valitsin kirjalleni dekkarin muodon? Rikoskirjallisuudesta 
on tullut keskeinen kirjallisuuden laji siksi, että rikokseen liittyy usein 
arvoarvostelma, jonka mukaan jokin asia on oikein tai väärin. Rikos sopii 
siis yhteiskunnallisten, tieteellisten ja tiedepoliittisten konfliktien näyttä- 
möksi, ja sen varaan voidaan rakentaa juonellinen tarina. Mielipide, jonka 
halusin kirjassani välittää, oli se, että kaikista maailman työyhteisöistä 
tiedeyhteisö on ylivoimaisesti sairain. Tämä johtuu siitä, että vapaassa 
maailmassa ihmisten toiminnan myönnetään perustuvan joko yhteis- 
ymmärrykseen tai vallan käyttöön, mutta yliopistoissa ja korkeakouluissa 
kurjuuden generaattorina toimii tosiasia, että sinua pakotetaan koko ajan 
anomaan oikeutusta omilta kriitikoiltasi. Sellaisesta toiminnasta ei voi 
seurata mitään hyvää, vaan täydellistä hulluutta. Vallan heteronomisuus 
eli toiseudenvaraisuus onkin tieteen ongelma numero yksi. Tilanne on 
aivan samanlainen kuin se, että juutalainen anoisi oikeutta Hitleriltä 
vakuutellen olevansa mahdollisimman hyvä juutalainen. Ei siis ole ihme, 
että niin tarkastajat kuin doktoranditkin itkevät vuoroin itsensä uneen — 
vain herätäkseen omaan huutoonsa. 

Koska yliopistot eivät ole antaneet minulle koskaan mitään, en minä- 
kään anna yliopistoille mitään. Kieltäydyin jopa luovuttamasta teokses- 
tani kuutta vaadittua vapaakappaletta yliopiston kirjastolle, vaikka sillä 
on laillinen vapaakappaleoikeus. Niiden asemasta luovutin tingityn mää- 
rän eli kaksi nidettä vain välttääkseni sakkorangaistuksen. 

Ikäväkseni kirjallisuuspiirien mielenkiinto suhtautui kirjaani tympe- 
ästi, ja teoksestani poimittiin esiin ainoastaan ne kohdat, jotka miellyt- 
tivät sitä itseään, eli epäolennaisuudet. Kirjaani pidettiin osana dekkari- 
kirjallisuutta, vaikka sen sisältö oli tiedepoliittinen. Suhtautuminen oli 
samanlaista kuin asennoituminen myöhempään teokseeni Työttömän 
kuolema, jota julkinen sana luki pelkkänä työpoliittisena ohjelmana pitäen 
minua jonkinlaisena työttömyyden puolustelijana. Todellisuudessa kyse oli 
henkisen arvotuotannon ja vapaan filosofian manifestista. Todettakoon, 
että en ole kirjoittanut tätäkään kirjaa siksi, että jokin yliopisto tai tiede- 
yhteisö hyötyisi panoksestani, vaan yksinomaan sanoakseni totuuden 
siitä, millaisia tiede ja maailma mielestäni ovat. 

Ennen kokemusta: ”Se, mikä ei häntä tapa, tekee hänet vahvemmaksi.”213 


Kokemuksen jälkeen: ”Mikä ei tapa, sattuu vain paljon.” 


HEITTOPUSSINA TAIDETEOLLISESSA KORKEAKOULUSSA 


Vuoden 2000 lopulla olin ollut jälleen puoli vuotta työttömänä, kun 
Suomen Akatemia teki päätöksen, jolla se myönsi Inkeri Savan kolmi- 
vuotiselle projektille numero 51104 yhden kolmasosan anotusta rahoituk- 
sesta. Kyseessä oli vaivainen kolmannes, mutta jokaiselle tutkijalle olisi 
kuitenkin varattuna edes yhden vuoden palkat. Siihen olisi syytä olla 
tyytyväinen, ja otin yhteyttä Taideteolliseen korkeakouluun, jossa Riitta 
Nelimarkan väitöstyöhön liittyvä myrsky oli saatu laantumaan. Lopullisen 
ratkaisunsa kiista sai tosin vasta keväällä 2001. Niinpä koko koulu oli 
vielä tulehtuneessa tilassa, ja kiistan osapuolia välttääkseni totuin käyttä- 
mään rakennukseen kulkiessani sen Hämeentien puoleista sivuovea, josta 
vei turvallinen reitti taidekasvatuksen osastolla olevaan huoneeseeni. 

Toimeni koulussa sai siis jatkoa, mutta kuolinkellot olivat soineet 
taiteellista tutkimusta puolustaneille filosofeille. Pettymyksekseni myös 
Inkeri Sava oli päättänyt jakaa akatemian määrärahat toisin kuin oli 
suunniteltu ja akatemian päätös olisi edellyttänyt. Tasajaon sijasta hän 
määritteli minulle vain 6 kuukauden määräosuuden ja äitiyslomalla 
olevalle Mari Krappalalle peräti 19 kuukauden osuuden. Tämä torpedoi 
pahasti koko hankkeeni, sillä tutkimussuunnitelmani mukaisesti olin 
aloittanut laajan filosofisen teoksen kirjoittamisen vuoden 2000 aikana. 
Minut siis käytännössä pakotettaisiin suorittamaan tämäkin työni val- 
miiksi ilman tutkimustukea, mahdollisesti jopa työttömyyskorvauksella, 
mikä ei voinut olla oikein. Teokseni Dialoginen filosofia oli kuitenkin jo 
pitkällä, ja pidin tärkeänä kirjoittaa sen valmiiksi, sillä opuksesta tulisi 
tieteenfilosofinen ja metodologinen pääteokseni. 

Tuohon aikaan suomalaisessa filosofiassa näytti tapahtuvan myös 
eräitä myönteisiä asioita. Juha Varto riemuitsi, että Tere Vadön oli 
nimitetty Tampereen yliopistoon viransijaiseksi filosofian professoriksi, 
mikä antoi hänelle aiheen mesota ”Tampereen valtaamisesta takaisin”. 
Juha sanoi lohduttavansa minua myös toisella ilouutisella, joka hänen 
mielestään sisältyi siihen, että Jaana Parviaisen lisensiaattityö oli hylätty. 
Varsin pian Tampereelta kantautui muitakin kyseenalaisia ilonaiheita, 
jotka kääntäisivät kenen tahansa suupielet vinoon. Ei kulunut montakaan 
päivää, kun Varto luki minulle Aki Huhtisen send forward -komennolla 
eteenpäin lähettämän sähköpostiviestin, joka oli lähtöisin Leila Haapa- 
rannan kynästä. Alun perin Huhtiselle itselleen osoitetussa viestissä 
sanottiin, että Tampereen yliopistossa tohtoriksi väitelleellä Huhtisella ei 
olisi dosentin pätevyyttä. Jo aiemmista yhteyksistä tuttuun sävyynsä 

Haaparanta kirjoitti seuraavasti: ”Olen keskustellut kysymyksestä etu- 
käteen asiantuntijoiden kanssa. Ei ole estettä muunkinlaiselle kirjoitte- 
lulle, mutta hakemuksessa huomioitavan kirjallisuuden pitää olla tieteel - 
listä.” Ikään kuin itseäänkin epäillen hän lisäsi: ”Tästä pidän ehdottomasti 
kiinni.”2!4 Haaparanta näytti ajatelleen ikään kuin Aki Huhtisen tieteelli- 
set työt Dasein-filosofiasta ja psykoterapian filosofisista perusteista eivät 
olisikaan tieteellisiä! Ja nyt tämä satraappi toimi pirttihirmuna Tampe- 
reen ainelaitoksella, hyllytti töitä ja torjui dosentuurihakemuksia ”enna- 
kolta”, vaikka mikään laki ei oikeuta tekemään niin. 


”Perustaisit, Jukka, oman projektin” 


Minun kävi sääliksi Tere Vadenia, joka joutui työskentelemään kurjan 
professorin alaisena. Vaden kuului kuitenkin joukkueeseemme, tai ainakin 
hän oli pystynyt uskottelemaan, että hän on kaikkien kaveri. Myöhemmin 
hän julkaisi yhdessä Mika Hannulan ja Juha Suorannan kanssa kirjan 
taiteellisen tutkimuksen mahdollisuuksista,2!5 joten aivan tyhjä hänen 
panoksensa ei ollut myöskään minun ja Juhan tuolloista toimintaa aja- 
tellen. Mielenkiintomme asiaa kohtaan oli joka tapauksessa filosofista, ja 
se, että meidät pakotettiin toimimaan taidekorkeakouluissa, johtui filo- 
sofian professorinvirkojen jakamisesta Jaakko Hintikan oppilaille. 

Pahiten minua harmitti kuhmu, jonka Inkeri Sava oli lyönyt omaan 
projektiinsa pilaamalla toimintaedellytykseni ja supistamalla ne kuuteen 
kuukauteen. Savustaakseen minut projektistaan hän yritti taivutella 
minua anomaan akatemialta omaa projektia seksuaalivähemmistötutki- 
musta varten. Tosiasiassa kaikki tiesivät, että projekteja myönnetään vain 
professoreille, analyyttisille systeemifilosofeille ja feministisille gueer- 
teoreetikoille. Vaikka mahdollisuuteni olivat minimaaliset, päätin laatia 
oman projektihakemuksen toukokuussa 2001. 

Samana keväänä eduskunnassa käsiteltiin myös homoparisuhteiden 
virallistamiseen tähtäävää lakiluonnosta. Kerta oli jo toinen, sillä Esko 
Ahon hallituksen oikeusministerinä toiminut Kari Häkämies oli tyrmän- 
nyt koko hankkeen toteamalla tylysti, että ”näin se vain on!”216 Laki- 
esityksen tultua uudestaan käsittelyyn kävin eduskunnassa kuuntele- 
massa keskusteluja, jotka etenivät entisiä latuja. Puheissa, jotka käsitteli- 
vät ”elämää sian kanssa” sekä ”Ilmaria ja Jalmaria perintöraanun päällä”, 
ei ollut mitään uutta. Ihmeellistä on, kuinka häikäilemättömästi homoja 
sai lyödä lakia säätävän toimielimen täysistunnossa, vaikka laki kieltää 
kiihottamisen kansanryhmää vastaan. Samaan aikaan minua kaiveli myös 
se, että professori Savan mielestä homoihin kohdistuva diskriminaatio ei 
ollut syrjäytymistä koskevaan projektiin sopiva aihe. Siksi olisi ollut hyvä, 
että laki olisi kieltänyt kiihottamisen yksilöitäkin vastaan. 

Lipposen toisen sateenkaarihallituksen aloitetta kannatti tällä kertaa 

eduskunnan enemmistö, ja istuva oikeusministeri Johannes Koskinen 
lupautui edistämään asiaa. Poliittisen puhekattilan yleisölehtereillä istui 
tuolloin myös Olli Stälström, joka oli juuri selviytynyt omasta oikeuden- 
käynnistään. Hän totesikin käräjöinnin rasittaneen itseään kovasti ja 
työskentelevänsä satamavartijana. Seksuaalivähemmistöjen diskriminaa- 
tio näkyi siinä, että satamajätkäksi yhteiskuntatieteiden tohtori, diplomi- 
insinööri ja reservin upseeri siis kelpasi, ja hän lohduttikin itseään 
mainitsemalla, että satamassa työskennelleistä sosiologeista oli joskus 
tullut jopa presidenttejä... 

Minun tuli sääliksi häntä tai paremminkin hänen asemaansa. Niinpä 
päätin ehdottaa hänelle osallistumista projektiini, sillä Stälströmilla kuu- 
lui olevan suunnitteilla seksuaalivähemmistöliikkeen historiaa käsittelevä 
teos. Sovimme siis hänen mukanaolostaan ja siitä, että hän laatisi han- 
ketta varten oman osasuunnitelmansa. Toisena mahdollisena hakijana 
Stälström piti turkulaista Lasse Kekkiä, joka edusti kylläkin sukupuoli- 
eron kiistävää gueer-teoriaa, mutta akatemian tiedepoliittista linjaa 
edustavana hän voisi ehkä vahvistaa hakemusta. Niinpä otin yhteyttä 
myös Kekkiin. Hänen annettuaan suostumuksensa pyysin häneltä osa- 
suunnitelman hakemuksen yhteyteen. Molemmilla hakijoilla oli minun 
puolestani vapaat kädet tehdä, mitä tahtoivat, kunhan he saisivat aikaan 
haluamiaan tuloksia, enkä pyrkinyt neuvomaan, paimentamaan enkä 
ripittämään heitä, vaikka olin projektin päähakijan asemassa. Samaa 
vapaamielisyyttä odotin myös kaikilta muilta. 

Stälströmin ja Kekin valitseminen projektiin osoittautui myöhemmin 
virheeksi, ja molemmat pettivät luottamukseni pahasti. Stälström osoit- 
tautui psyykenlääkkeitä käyttäväksi pillerivilleksi ja Kekki puolestaan oli 
sitoutunut sukupuolieron kiistävään postmodernistiseen haihatteluun 
sekä feminismiin, jota minulla oli kaikki syy kritisoida. Kekki oli myös 
virkauralleen valittu professorien kellokas, jolle assistentinvirkoja ja 
muita tutkimustukia riitti muutenkin. Vein joka tapauksessa hakemuk- 
seni toiveikkaasti Suomen Akatemiaan toukokuussa 2001, ja yhtä toiveik- 
kaasti Inkeri Sava oli vetänyt papereihin Taideteollisen korkeakoulun 
puoltonsa. Hän aavisti kuitenkin, ettei hakemukselle myönnettäisi lanttia- 
kaan rahaa, joten puoltaminen kävi käden käänteessä, eikä hän joutuisi 
tutkimuspaikan nimissä antamastaan suostumuksesta eli toimivallan yli- 
tyksestään kiinni. Toisaalta olin kertonut hankkeesta myös koulun tutki- 
musjohtajana työskentelevälle Päivi Hovi-Wasastjernalle, joka hänkään ei 
vastustanut sitä. 

Ryhtyminen yhteistyöhön Suomen Akatemian kanssa ei käy päinsä 
sitoutumatta tiettyihin tiedepoliittisiin linjauksiin, joiden puitteissa seksu- 
aalisen tasa-arvoon asennoidutaan täysin ideologisesti: pohtimatta tasa- 
arvon olemusta filosofisesti. Minulla ei ollut paljoakaan yhteistä viral- 
listen näkemysten kanssa, vaan pidin niitä pelkästään epä-älyllisinä ja 
tendenssimäisinä. Sen sijaan halusin tehdä filosofisia tulkintoja, joiden 

kautta voitaisiin nähdä yleisen ajattelemattomuuden taakse: siihen 
suohon, jossa eri intressiryhmät kamppailivat, jossa tykitettiin tasa- 
arvolla ja jossa erilaisten tinkimisten kautta päädyttiin tyhjänpäiväisiin 
kompromisseihin. 

Poikkeavien mielipiteideni manifestaationa laadin homoparilaista jutun 
valtioneuvoston julkaisemaan Tasa-arvo-lehteen, jossa paheksuin koko 
avioliittoinstituutiota katsoen sen juontavan juurensa orjanomistus- 
oloista.2!? Lisäksi pidin virallistettua parisuhdetta erillisinstituutiona, 
joka määritteli homoparisuhteet sekundaksi. Tosiasiassa mitään oikeuksia 
ei voida edistää kerjuun kautta, vaan anominen ainoastaan legitimoi 
luovuttajien valtaa. Lopuksi lainasin Kummisetä-elokuvista tuttua Marlon 
Brandoa, joka totesi eräässä elokuvarepliikissään, että ”avioliitossa se 
huoraaminen vasta mahdollista on”. Vaivauduin siteeraamaan myös 
Arnold Schwarzeneggeria, jonka mukaan ”gay marriage should be between 
man and woman only”. Oli siis typerää anoa mitään valtakulttuureilta tai 
alentua syömään vihollistensa kädestä vain sen järjettömän käsitys- 
kannan vuoksi, että ”oikeuksia luodaan julkisen vallan kautta”. Mutta 
mitä on oikeus? Sosialistista toiseudenvaraisuutta eli riippuvuuttako? 
Tosiasiassa kaikki maailman oikeudet on otettu itse. 

Ironiaani ei tietenkään ymmärretty, ajatuksistani puhumattakaan. Esi- 
merkiksi mainintani siitä, että virallistetun parisuhteen myötä maa- 
hamme tulee paljon uusia virkanaisia ja virkamiehiä, johti vain siihen, 
että valiokunta päätyi tekemään semantiikkaansa yhden korjauksen. Lain 
valmisteluelin totesi, että koska ruotsin kielessä ei ole sujuvaa vastinetta 
sanalle ”virallistettu parisuhde”, se vaihtaa termin muotoon ”rekisteröity 
parisuhde”! Näin rekat pantiin rekkariin. Kuten huomaatte, kansalaiset 
saavat aikaan muutoksia, jos näkevät vaivaa, vaikka asia sinänsä kään- 
tyikin marginaaliseksi jupinaksi, ja homoseksuaalisen vähemmistön ase- 
maa koskeva argumentaatio päätyi kielivähemmistöä koskevaksi ongel- 
maksi. Juuri tämä lillukanvarsissa kompastelu on tyypillistä hallinto- 
diskurssin leimaamalle epä-älyllisyydelle. 

Jos homoille jotain myönnettiin, avio-oikeus olisi pitänyt myöntää 
samassa muodossa kuin heteroillekin. Itse pidin parhaana vaihtoehtona 
sitä, että avioliittoinstituutio olisi lopetettu kokonaan ja avioliiton rasite 
olisi poistettu myös heteroilta. Hallinto on kuitenkin typerää, ja saman- 
laisista pässinpäistä on pantu kokoon Suomen Akatemian toimikunnat, 
kokoukset ja muut komiteat. Parilaki hyväksyttiin, sillä onhan naimisiin 
päästävä, jos halu on suuri. Mutta aivan yhtä hyvin ei ollut oman 
akateemisen avoliittoni laita. Kuka olisi virallistanut minun — tieteeseen 
vihkiytyneen filosofin — suhteen yliopistomaailman? Hakemuspaperini 
makasivat akatemian pöydällä marraskuuhun 2001 asti. 

Kuka tarvitsee vihollisia, kun on tällaisia ystäviä? 


Taideteollisessa korkeakoulussa eivät olleet solmussa vain taiteellista 
tutkimusta koskevat asiat vaan myös sukupuolisuutta ja henkilösuhteita 
koskevat asiat. Juha Varto oli joutunut tulilinjalle jo Nelimarkka-jutussa, 
mutta hänen ympärilleen jaksettiin edelleen rakentaa draamaa. Taide- 
kasvatuksen osaston johtajana toimiva professori, lisensiaatti Liisa Piiro- 
nen, oli aloittanut häntä vastaan omalaatuisen ja ilkeän kiusaamisproses- 
sin: hän alkoi levittää Juhasta perättömiä väitteitä, joiden mukaan Juha 
Varto pyörittää pedofiilirinkiä kesämökkipaikkakunnallaan Karkussa. 

Minä en tänäkään päivänä tiedä, miten Piironen saattoi perustella tuon 
pahanilkisen huhun, paitsi että kyseinen juoru oli lähtöisin joltain opis- 
kelijalta, jolla oli tiettävästi mielenterveydellisiä ongelmia. Miksi Juha 
Varto oli hänen mielestään pedofiili? Miksi hän muka ”pyöritti pedofiili- 
rinkiä Karkussa”? Siksikö, että minä, 35-vuotias pikkupoika, olin kotoisin 
Karkun naapuripitäjästä ja olin toiminut Juhan läheisenä työtoverina? 
Tosiasiassahan minulla ei ole koskaan ollut Juhaan nähden mitään muuta 
suhdetta kuin akateeminen yhteistyösuhde, enkä kai voinut keski- 
ikäisenä filosofian tohtorina täyttää myöskään deluusiomaista käsitystä 
pedofilian uhrina olemisesta. Entä millaisia saattoivat olla muut mieleen 
tulevat vaihtoehdot? Hämärimmälläkään väitteellä siitä, että ”Juha Varto 
pyöritti pedofiilirinkiä”, ei ollut mitään katetta. Koko asia on edelleen niin 
arkaluontoinen, että sen kertominen tässä yhteydessä saattaa vahingoit- 
taa sekä omaa mainettaani että Juha Varton mainetta. Väitteisiin liittyvä 
painostus on kuitenkin totuuden vuoksi tuotava julki. Juha Varto on 
käsitykseni mukaan kaikissa suhteissa täysin nuhteeton mies samoin kuin 
olen itsekin. Osaston johtajan ilmaan heittämät väitteet puolestaan olivat 
niin myrkyllisiä, että Juha katsoi parhaaksi kertoa henkisen väkivallan 
kohteeksi joutumisestaan Taideteollisen korkeakoulun lakimiehelle, Jari 
Söderströmille. Mikäli herjan heittäminen ei loppuisi, Piiroselle olisi leivä- 
tön pöytä katettu. Ongelmana oli se, ettei juorujen kylvämisestä jää 
yleensä dokumentteja, vaikka ne lausuttuina vaikuttavatkin kuin totuus. 
Lakimiehen avustuksella asiaan liittyvä ilkeily saatiin loppumaan, mutta 
tapaus osoittaa edelleenkin sen, kuinka homoja vastaan suunnataan 
aggressioita ja meitä yritetään ahdistella perättömillä huhuilla, joiden 
tehtävänä on tuhota asemamme ja maineemme työpaikoillamme. 

Eräänä motiivina osastolla levitettyyn pedofiilijahtiin oli kenties se, 
että olin julkaissut Juhan juhlakirjassa oman ylistykseni poikarakkaudelle 
ja katsoin, että filosofian opetuksen poistaminen lukioiden opetussuunni- 
telmista johtui homofobiasta. Samalla painotin, että Sokrateen ja Platonin 
ajan yhteiskunnissa pederastia eli poikarakkaus oli suorastaan arvos- 
tettua ja että kyseinen seikka osoittaa, kuinka normeista riippuvaista koko 
seksuaalisen käyttäytymisen perusta on. Se, mikä yhdessä yhteiskunnassa 

on kiellettyä, on toisessa sallittua, jopa suotavaa, ja tämän kaiken sanoin 
pelkästään älyllisesti motivoituneista lähtökohdista. Ja Piirosen oma 
aggressio osoitti väitteeni seksuaalimoraalin kulttuurisidonnaisuudesta 
täysin oikeaksi: homofoobikko mikä homofoobikko. 

Kun pedofiiliksi lavastamiselta oli leikattu siivet, Piironen päätti jatkaa 
kampanjaansa toisin asein. Professorinvirasta eläkkeelle jäämistä odotta- 
va lisensiaatti aloitti katkeransävyisen kampanjan, jonka mukaan Juha 
Varton toiminta ”ei nauti osastolla luottamusta”. Piironen onnistui käyn- 
nistämään lumipalloefektin, jonka tuloksena vainoharhaisuus työyhtei- 
sössä kasvoi, ja jossain vaiheessa Inkeri Sava katsoi, että osastolla tarvi- 
taan ulkopuolista konsulttia. Koko laitoksen ihmissuhteet olivat Neli- 
markka-riidan ja pedofiilijahdin vuoksi ajautuneet niin huonoon tilaan, 
että osaston työntekijät alkoivat hakeutua koulusta pois. Heidän muka- 
naan lähti pitkäaikainen yliassistentti Marjo Räsänen ja Piironen itse, 
joka oli istunut professorin virassaan vasta vuoden mutta ei hakenut 
lähestyvästä eläkeiästään tietoisena jatkoaikaa. Hän aikoi kai jättää 
jälkeensä pelkkää tuhoa, jonka kylvämiseen aika riitti. Sen sijaan minut 
hän esitteli eräässä taidenäyttelyssä kollegalleen todeten erittäin imar- 
televaan sävyyn, että ”tässä on koulumme tuleva rehtori”. Kuinka ilkeää ja 
tehokasta: ennustus ehkä kumoaisi itsensä. Sitä odotellessa Inkeri Savan 
paikalle tilaama ulkopuolinen konsulttiapu saapui. Sattumalta kyseessä 
oli sama firma, jonka puliveivauksesta olin saanut nauttia jo työvoima- 
koulutuksessa. Bruno Lange lähetti paikalle jonkun oppipoikansa, joka 
kävi konsultoimassa sairasta työyhteisöämme — lukuun ottamatta minua, 
joka olin terve ja pysyin sen vuoksi kyseisestä koulutuksesta poissa. Juuri 
tämä oli konsulttifirmojen neroutta: he keksivät, miten tehdä rahaa 
hulluudesta kärsivissä työyhteisöissä, kuten yliopistoissa ja korkea- 
kouluissa. Siellä nämä kotitekoiset psykologit sitten ottivat käyttöön 
”kovat aseet” ja puhuttelivat oppineita etunimellä kuin joitakin seura- 
kunnan nuorteniltaan tai AA-kerhoon haksahtaneita. 

Tilanne ei tietenkään helpottunut konsultoinnilla vaan vasta henkilö- 
vaihdosten kautta. Mutta sitä ennen ovi kävi myös minulle. Inkeri Sava oli 
katkaissut tutkimusrahoitukseni puoleen vuoteen, ja olin jälleen pakotettu 
menemään omana syntymäpäivänäni, kesäkuun viimeisenä, työvoima- 
toimistoon ilmoittautumaan ”työttömäksi työnhakijaksi”. 


Susirajalla 


En nostanut tutkimusmäärärahojen epäoikeudenmukaisesta jakamisesta 
meteliä vielä kevätlukukaudella 2001, sillä olin päättänyt odottaa, kuinka 
projektihakemukselleni kävisi. Akatemia olisi ollut velvoitettu tukemaan 
myös seksuaalivähemmistötutkimukseen liittyvää hanketta, sillä aihetta 
ei ollut sisällytetty ”Syrjäytyminen, eriarvoisuus ja etniset suhteet Suo- 

messa” -ohjelmaan lainkaan, mitä paheksuin ohjelmajohtaja Vesa Puuro- 
selle ja koko toimikunnalle. 

Syreeni-ohjelman järjestäytymiskokous pidettiin syrjäseuduista syrjäi- 
simmässä eli Joensuun yliopistoon kuuluvalla Mekrijärven tutkimusase- 
malla, jossa luonnontieteilijät tekivät omia susitutkimuksiaan ja kyl- 
myyskokeitaan. Paikka oli vanha Ilomantsin suunnalla sijaitseva maalais- 
talo ja ajankohta pakkasia paukkuva helmikuu 2001. Myös minä jouduin 
tuolle kovan onnen retkelle mukaan. Seminaari oli ajautua täydelliseen 
konfliktiin, kun esitin muutamien pragmaattisesti motivoituneitten tutki- 
joiden aikeista filosofisia huomautuksia. Eräskin joensuulainen kansa- 
tieteilijä hermostui puheistani, joissa olin arvostellut hänen kokeellisen 
tutkimuksensa lähtökohtia todeten, että empiirinen tutkimus väittää aina 
puhuvansa kokemuksesta, mutta tilastolliseen yleistämiseen perustuvana 
se ei pysty vastaamaan siihen, kenen yksilön kokemuksesta se puhuu. Kun 
syrjäytymisen subjektiivisia kokemuksia ei voida tavoittaa tilastollisesti ja 
mikäli syrjäytymisen terminologiaakaan ei mitenkään määritellä (kuten 
asia näytti olevan useimmissa ohjelman hankkeissa), saattoivat kyseiset 
tutkimukset päätyä vain jorpakkoon. Lisäksi paheksuin sitä, että oh- 
jelman keskiöön sijoittuva monikulttuurisuuden ilmiö oli jätetty analy- 
soimatta eikä monikulttuurisuutta itseään voida pitää sellaisena kyseen- 
alaistamattomana itseisarvona, jota ilman muuta pitää edistää, niin kuin 
rahoittajana toimiva Suomen Akatemia edellytti. 

Kyllä heitä harmitti. Mitäpä esittämääni kritiikkiin olisi kukaan ei- 
filosofi osannutkaan vastata? Lopulta tämä ampiaistyyppinen sitruuna- 
ihminen suivaantui puheistani niin, että hän kieltäytyi keskusteluista 
kanssani. Koska hän pahaksi onneksi kuului myös Suomen Akatemian 
toimikuntaan, hän katsoi oikeudekseen alkaa valvoa toimintaani vaatien 
tutkimussuunnitelmani nähdäkseen. Lopulta kyseinen professorinvirassa 
istuva nainen tiivisti oman epäilyksensä projektini toteuttamiskelpoi- 
suudesta mainintaan, että ”ole hiljaa, ei puhuta nyt, vaan katsotaan, mitä 
seuraa.” — Apua! Minut oli jälleen ajettu akkamafian ahdisteltavaksi! 

Objektiivinen tosiasia on, että kyseinen kansatieteilijä ei pystynyt tuot- 
tamaan omasta projektistaan yhtään monografiatutkimusta, kun taas itse 
julkaisin 372-sivuisen itsenäisen teoksen nimeltä Dialoginen filosofia, 
vaikka minulta poltettiin rahat! Vahinko, jonka nämä hyypiöt minulle 
tuottivat, oli mittavaa. Esitin seminaarissa arvostelua myös erään toisen 
tunnetun empiristin, sosiaalipsykologi Karmela Liebkindin, tutkimusta 
kohtaan. Sekin perustui pitkälti empiirisiin tilastotutkimuksiin, eikä 
missään pohdittu, mitä tai minkälaisia ilmiöitä tutkimuksen kohteena 
olevat asiat eli syrjäytyminen, eriarvoisuus ja etnisyys oikeastaan ovat. 
Liebkind ei ollut itse saapunut edes paikalle vaan oli lähettänyt semi- 
naariin erään oppilaansa Inga Jasinskaja-Lahden, joka oli Venäjältä 
emigroitunut tutkija ja ilmoitti luottavansa empiiriseen metodologiaan 
”ehdottomasti”. Se kuulosti vaaralliselta. Harmi, että näitä semanttisesti 


208 


erottelukykyiseen ja vivahteita tunnistaviin laadullisiin analyyseihin 
kykenemättömiä henkilöitä oli nykyään kaikkialla yliopistossa ja hänestä- 
kin tehtiin myöhemmin Helsingin yliopiston professori. Arvostelin heidän 
lopulta valmiiksi saamansa tutkimuksen Sosiologia-lehdessä 3/2002, jossa 
kritisoin myös sitä tosiasiaa, että homoseksuaaliset ihmiset oli ”unoh- 
dettu” kokonaan sekä kyseisen tutkimuksen että ohjelman ulkopuolelle.218 

Tässä olemattomaksi tuomitsemisessa kiteytyi diskriminaation olemus. 
Ainoa heikkous omassa teoksessani Dialoginen filosofia olivatkin lopulta 
sen afrikkalaistyyliset kannet, joista saattoi välittyä kustantajan ja graa- 
fikon käsitys, että etniset vähemmistöt ja seksuaalivähemmistöt haluttiin 
muka kytkeä yhteen. Tosiasiassa painotin jo kirjani ensimmäisiltä sivuilta 
lähtien sitä, että etniset vähemmistöt ja seksuaalivähemmistöt ovat eri 
asioita. Kun niitä ei suostuttu näkemään yhdessä edes kyseisessä projek- 
tissa, miksi uhraisin yhtään ajatusta maassamme oleskelevalle vieras- 
peräiselle väestölle? Sen enempää Suomen valtio kuin akatemiakaan ei 
piitannut tuon taivaallista homojen asemasta ja asetti meidät jopa ulko- 
maalaisia vähempiarvoisiksi omassa hierarkkisessa tasa-arvokäsitykses- 
sään. 

Ohjelmaan osallistui myös sosiologi Tommi Hoikkala, joka toimi hyvin 
palkatussa virassa Nuorisotutkimusverkoston johtajana ja huolehti siten 
nuorisomme ohjaamisesta ”oikealle tielle”. Hän ja hänen kaltaisensa 
tekivät jo 1970-luvulla kaikkensa auttaakseen Moskovaa suomalaisten 
ihmisten aivopesemisessä. Ei ollut pitkäkään aika siitä, kun suomalaiset 
olivat verellä lunastaneet vapautensa, ja pian sen jälkeen nämä ”uudis- 
tusmieliset” lähtivät Neuvostoliittoon kouluttautumaan tuhotakseen isän- 
maatamme sisältäpäin. Koko ohjelmasta tulikin eräänlainen farssi. Sitou- 
tuminen stalinistiseen propagandaan oli jo antanut kielteisen näytön 
kyseisten henkilöiden arvostelukyvystä. Ja tätä näkyä nämä hyvinvointi- 
Suomen edunsaajat parjasivat suojatyöpaikoissaan eriarvoistumisen kau- 
heutta mutta pyrkivät silti lisäämään maahanmuuttoa ja etnistä moni- 
kulttuurisuutta. Kun he kerran itse olivat noiden ilmaisten virka- ja lento- 
matkojensa sivistämiä ”monikulttuurisia” ja ”kansainvälisiä” kansalaisia 
aivan niin kuin laulunsakin, miksi he eivät muuttaneet tutkimaan sosia- 
lististen maiden yhteiskunnallisia ongelmia? Kyllä Siperia opettaisi. 

Torstai vapautti minut lopettaen kolmipäiväisen susiseminaarin ja 
pääsin takaisin Helsinkiin. Koska minä olen seksipakolainen omassa 
maassani, en mielelläni lähde nykyisinkään Helsingistä pois, paitsi jos 
suuntana on etelä. En ole tuon ajankohdan jälkeen käynyt juuri Keravaa 
pohjoisempana. Eläkööt siis heterot heteroalueella. Tämän rakkaan 
Helsinkimme voisi omistaa kokonaan homoille, kun missään muuallakaan 
meillä ei ole omaa yhtenäiskulttuuria. Heterot tekevät tässä kaupungissa 
asumisesta kallista ja tukalaa. Asuisivat siis siellä, missä heidän lähtö- 
kohtansakin ovat — heterot kun pystyvät kyllä elämään humppalavojen ja 
pajupuskien keskellä siellä, missä katuvalot loppuvat. Ja itsehän he ovat 

kulttuurinsa sellaiseksi luoneet, joten pitäisivät hyvänään ja pysyisivät 
Toijalassa, Humppilassa tai Kajaanissa. Tämä on minun käsitykseni alue- 
politiikasta. 


Kun giljotiinin terä lonksahtaa 


Giljotiinin terä putosi marraskuussa 2001 Suomen Akatemian tehtyä 
kielteisen rahoituspäätöksen, jolla homoseksuaalisuutta käsittelevältä 
projektiltani kiistettiin rahat.2!? Valittaminen on yleensä turhaa teloitus- 
koneen lonksahdettua ja pään pudottua, mutta mielipiteen sanomista 
puoltaa se, että teloitettu voi lausua yleisölle viimeisen totuuden. Tutki- 
musten mukaan ihmisen aivoissa on kaulan katkaisemisen jälkeen niin 
paljon happea, että hän kykenee lausahtamaan vielä jotain verisen pään 
roikkuessa teloittajansa kädestä. 

Hyvinvoiva eliitti oli laajalti edustettuna ”Syrjäytyminen, eriarvoisuus 
ja etniset suhteet Suomessa” -ohjelmassa. Suomen ainoana ”kahden 
purjeveneen loukkuun joutuneena eiralaisena kommunistina” tunnetun 
elokuvaohjaaja Aleksi Bardyn äiti Marjatta Bardy oli eräs Inkeri Savan 
projektin osapuoli. Ollessamme koolla dosentti Bardyn työpaikalla 
Stakesissa ja ohjelmajohtaja Vesa Puurosen seuratessa kokousta, Bardy 
ihmetteli, miksi Inkerin piti jakaa määrärahat epäoikeudenmukaisesti. 
Professori Savan annettua kysymykseen oman brezhneviläisen vastauk- 
sensa totesin vain viileästi, että ”selväksi tuli”. Elimme tuolloin kesäkuun 
alkua 2001. Kun puhelimeni syksyllä 2001 alkoi jälleen soida vaatien 
palkatonta osallistumista projektiin, katsoin parhaaksi pitää puhelin- 
torven kiinni. Ja kun oma hakemukseni marraskuussa hylättiin, meni 
osallistumisinnokkuuteni Suomen Akatemian toimintaan lopullisesti pak- 
kasen puolelle. 

Tutkimussuunnitelmaani Representations of homosexuality in present- 
day Finland oli luettu kuin piru raamattua. Kansainvälisessä arvioin- 
nissa muuan unkarilainen heteromies moitti hakemustani siitä, että 
tekstissäni ”merkitys on uhrattu eleganssille [meaning is sacrificed to 
elegancyl”.20 Tästä maininnasta olen edelleen ylpeä. Tosiasiassa tutkimus- 
suunnitelmani oli erittäin selkeä ja toteuttamiskelpoinen toisin kuin 
niiden postmodernien retorikkojen suunnitelmat, joissa sorruttiin tahatto- 
maan tai tahalliseen kukkaiskieleen ja tarpeettomaan asioiden verhoi- 
luun. Varoittavan esimerkin siitä antavat kaksiarvoisen sukupuolieron 
kiistävien gueer-teoreetikkojen puheet, että sukupuolia voi olla ”useita” ja 
että sukupuoli on sosiaalinen konstruktio, performanssi tai representaatio. 

Tosiasiassa sukupuoli ei ole mitään näistä. ”Hyvän” seksuaalisuutta 
käsittelevän tutkimussuunnitelman tunnistaakin akatemiassa vallitsevan 
käytännön mukaan nyt siitä, ettei siinä ei mainita kertaakaan sanoja 
”homo”, ”hetero” eikä ”seksi”. Itse olin asioista toista mieltä. Olin jopa 

ehdottanut miestutkimukseen keskittyvän Tom of Finland -instituutin 
perustamista Helsingin yliopistoon Kristiina-instituutin kilpailijaksi. Myö- 
hemmin eräät postmodernistiset gueer-tutkijat kaappasivat aiheen itsel- 
leen ja perustivat yliopistoon ”Pornoakatemiaksi?” nimeämänsä hank- 
keen.?2! Sen johtajan, Harri Kalhan, tutkimussuunnitelmassa homo- 
seksuaalisuuden käsitettä ei tosin juuri mainittu. Akatemian jaossa vuon- 
na 2001 Leena-Maija Rossi -nimiselle tutkijanaiselle puolestaan myön- 
nettiin rahoitus kahdeksi vuodeksi lähes omaa hankettani vastaavalla 
tutkimussuunnitelmalla. Lisäksi Lasse Kekkiä hyvitettiin myöhemmin 
myöntämällä hänelle tutkijatohtorirahoitus kolmeksi vuodeksi gueer- 
teoreettista toimintaansa varten.?? Sen sijaan minulle ei akatemiasta 
myönnetty koskaan mitään — ei tätä ennen eikä tämän jälkeen. 

Pidättäydyin ottamasta asioihin kantaa ennen helmikuuta 2002, jolloin 
sain Dialogista filosofiaa koskevan kirjoitustyöni valmiiksi. Tuloksena oli 
muksen metodologiaa ja etiikkaa sekä ihmistieteiden menetelmällisiä 
kysymyksiä. Koska työ oli tehty, päätin ottaa yhteyttä Taideteolliseen 
korkeakouluun. Inkeri Sava ei aluksi vastannut sähköpostiviesteihini, 
mutta kysyttyäni ohjelmajohtaja Vesa Puuroselta, missä professori Sava 
mahtaa olla, hänkin alkoi kiinnostua asiasta. Lopulta Inkeri Sava ilmoitti, 
että työni pitäisi saada julkaistuksi.?4 Asia oli luonnollisesti tärkeä, kun 
tutkimus oli saatu palkatta valmiiksi, ja tulokset olivat käsillä. Kyllä 
yliopistoille ja korkeakouluille tulokset kelpaavat, mutta oma teokseni ei 
ollutkaan enää helposti tarjolla. Esitin Savalle, että hän korjaisi määrä- 
rahojen epäoikeudenmukaisen jakosuhteen ja myöntäisi minulle puolen 
vuoden osuuden palkoistani, jolloin osuuteni täydentyisi kokonaiseen vuo- 
teen.225 Siihen Inkeri ei suostunut, ja niinpä kieltäydyin luovuttamasta 
tutkimustani projektille. 

Ongelmien alkusyy oli luonnollisesti akatemian omassa toiminnassa eli 
siinä, että projekti sai vain osarahoitusta. Toisen ongelman muodosti se, 
että akatemia jätti määrärahojen jakamisen projektin ”vastuullisena” 
pidetyn johtajan tehtäväksi. Koska minun ja projektin johtajan välille oli 
päässyt syntymään erimielisyyttä jo projektia suunniteltaessa, oli selvää, 
että johtaja käytti valtaansa minun ajamisekseni pitkospuille. Näin 
voidaan päätellä, että akatemian harjoittama osarahoittaminen suoras- 
taan suosittaa kriittisten tutkijoiden sivuuttamista sellaisista projekteista, 
joiden johtajien moraali on kehittymätön. Kun kävi ilmi, etten olekaan 
tavallinen heteroseksuaali vaan homoseksuaalinen tutkija, joka haluaa 
pitää kiinni seksuaalivähemmistönäkökulman sisällyttämisestä projektiin, 
päähakija typisti määrärahaosuuteni minimiinsä. Minun tultuani savus- 
tetuksi ulos projektiin ei kuulunut enää yhtään miespuolista tutkijaa, 
vaan kaikki projektin kymmenkunta jäsentä johtaja mukaan lukien olivat 
naisia. Näin siis toimii Suomen Akatemian ja korkeakoulumaailman tasa- 
arvopolitiikka, josta ne ovat hyvin ylpeitä. 

En antanut kuitenkaan periksi, vaan päätin kokeilla tasa-arvoperi- 
aatteiden toimivuutta. Laadin asiasta kantelun sekä tutkimuspaikalle 
Taideteolliselle korkeakoululle että rahoittajalle Suomen Akatemialle.?7 
Kirjoitin asiasta kriittiset kirjoitukset Z-lehteen (3/2002),228 Acatiimi- 
lehteen (3/2002)229 ja Sosiologia-lehteen (3/2002).230 Pariin otteeseen 
kirjoitin myös Yliopisto-lehteen (5/2002 ja 8/2002).231 Kulttuurien ja 
yhteiskunnan tutkimuksen toimikunnan puheenjohtaja Arto Mustajoki ja 
sihteeri Liisa Savunen vaivautuivatkin vastaamaan minulle Yliopisto- 
lehdessä (7/2002).232 Heidän mielestään asiat olivat hyvin, eikä akatemian 
toiminnassa esiintynyt mitään ongelmia. Myös akatemialle osoittamani 
kantelu pyrittiin painamaan villaisella. Asia tutkittiin sisäisenä, syyllistä 
ei rangaistu eikä määrärahojen jakosuhteita oikaistu. Akatemian lakimies 
(joka on nainen) vetosi siihen, että rahojen jakaminen oli delegoitu pro- 
jektin johtajalle, eikä akatemia muka voi puuttua projektin toimintaan 
edes selvässä väärinkäytöstapauksessa. Myös asian ratkaisu akatemian 
hallintoelimissä viipyi. Kahta päivää ennen asian rikosilmoituskelpoi- 
suuden vanhenemista sain akatemialta kirjeen, joka ei ollut päätös. Se ei 
ollut myöskään mikään muu virallinen asiakirja. Ahdistuneensävyisen 
kirjeen kirjoittaja oli kulttuurien ja yhteiskunnan tutkimuksen toimikun- 
nan pääsihteeri Liisa Savunen. Hän kertasi 26.6.2002 päivätyssä pape- 
rissaan tasa-arvokäytäntöjä koskevien säädösten tilan ja totesi, että vain 
sukupuolen perusteella tapahtuvan syrjinnän eliminoiminen on akatemian 
kannalta relevanttia.233 Muilla perusteilla saa siis syrjiä. 

Kaiken tämän tapahtuessa 4 300 000 euron rahoitusta nauttivan dis- 
kriminaatio-ohjelman johtaja, sosiologi ja Vasemmistoliiton vaaliedustaja 
Vesa Puuronen, katseli asioita piittaamattomasti sivusta. Monikulttuuri- 
ideologiaa näyttävätkin kannattavan vain sellaiset tahot, joille on siihen 
sitoutumisesta taloudellista hyötyä oman toimeentulon tai ansionhankin- 
nan muodossa, kuten hyvin palkatulle professori Puuroselle. 

Taideteollisessa korkeakoulussa kanteluasiat käsittelee rehtori, joka 
päätöksellään 12.4.2002 kiisti kaiken.234 Se, että puolustin omia oikeuk- 
siani, yritettiin kääntää osaksi Nelimarkka-skandaalia, ja toimintani 
haluttiin nähdä selityksenä myös siihen, miksi hän oli epäonnistunut 
väitösprosessissaan. Minusta koetettiin siis lavastaa syntipukki, joka 
tarjoaisi selityksen siihen, miksi Nelimarkan väitöskin oli mennyt niin 
huonosti. Tädit puolestaan huokailivat käsi poskellaan, että ”nythän me se 
keksittiin: Jukka Hankamäki on kaikkeen syyllinen!” Retorinen syyllis- 
tämistemppu olikin tehokas. Vierittämällä syitä minun päälleni Taide- 
teollisen korkeakoulun ilmapiiri puhdistui, ja viholliseni alkoivat poimia 
verelläni kasvatettuja hedelmiä. Ketään ei rangaistu, vaan syyllisten 
virkaura eteni kuten ennenkin, ja osa heistä jopa yleni tehtävästä toiseen, 
kuten projektissa elätetty äitiyslomalainen, Mari Krappala. 

Mutta miten oli minun asemani laita? Inkeri Sava ryhtyi raivokkaaseen 
feministiseen vastahyökkäykseen. Rehtorin pyytämässä kirjallisessa seli- 

tyksessään Taideteolliselle korkeakoululle 8.4.2002 projektin johtaja vaati 
minulle jo maksettuja palkkoja takaisinperittäviksi!235 Prosessin aikana 
jouduin turvautumaan jopa Seta ry:n lakimieheen saadakseni minuun 
kohdistetut perintävaatimukset torjuttua. Tosiasiassa Inkeri Sava oli itse 
minulle puolen vuoden palkat velkaa. Olin kuluneiden kahden vuoden 
aikana tehnyt omalla kustannuksellani tutkimustyöni loppuun. Kieltäy- 
dyin tekijänoikeudellisista syistä luovuttamasta sitä koululle, mikäli palk- 
koja ei maksettaisi. Perusteenani oli muun muassa se, että olin pakotettu 
vastaamaan tutkimukseni rahoittamisesta 80-prosenttisesti itse. Kirjani 
kokonaisuudesta ei myöskään ollut erotettavissa yhtään erillistä osaa 
tutkimusprojektia varten. 

Teos julkaistiin vuonna 2003, ja sen kirjoittamisesta koitui minulle 
yhteensä 60 000 euron ansionmenetykset menetettyinä palkkoina. Ja sen 
aikana minulta yritettiin periä jopa maksettuja palkkoja takaisin! Tämä 
merkitsee, että projektin johtajan suhtautuminen ei ollut enää ainoastaan 
rasistista vaan suorastaan fasistista. Yrittäessään painostaa minua palk- 
kojen takaisinperintävaatimuksella hän tuntui ajattelevan, että ”hyökkäys 
on paras puolustus”. Tosiasiassa hänen tapansa toimia oli täysin perustee- 
ton, mutta sen enempää akatemia kuin Taideteollinen korkeakoulukaan ei 
ryhtynyt minuun kohdistettujen takaisinperintävaatimusten osalta toi- 
menpiteisiin. Miten helvetissä mikään organisaatio olisi voinutkaan periä 
minulta mitään ”takaisin”, kun se ei ollut myöntänyt minulle edes sitä, 
mikä minulle kuuluu? Kenties ”takaisinperinnöissä” onkin kyse samasta 
naisten symbolimaailmaan liittyvästä oletuksesta kuin heteroseksuaali- 
sesta valtakulttuurista tuntemassamme ikävässä tosiasiassa: heterojulk- 
kisten riidellessä avioerodraamojensa keskellä naisen sallitaan solvata 
vaikka kuinka pahasti miestä, mutta jos mies sanoo jotain kriittistä, 
nainen kiljuu, että ”nyt mennään oikeuteen!” 

Minua vastaan suunnatusta vyörytyksestä oli suunnatonta vahinkoa 
toimintaedellytyksilleni. Olenkin ilmoittanut etukäteen akatemialle, Tai- 
deteolliselle korkeakoululle ja lisäksi Helsingin yliopiston rehtorille, että 
epäoikeudenmukaisuuksien esiintyessä jatkossa en tyydy enää ”sisäisiin 
selvityksiin”, vaan teen tutkintapyynnön tai rikosilmoituksen suoraan po- 
liisille rikostutkintaa ja syytteeseenpanoa varten. 


Seksuaalista solidaarisuutta 


Koska asialla oli seksuaalivähemmistötutkimusta koskevaa yleistäkin 
merkitystä, tiedotin diskriminaatiosta gueer-tutkijoiden sähköpostilistalla. 
Kerroin ilmestymässä olevasta kirjastani ja siitä, minkälaista painostusta 
minuun oli kohdistettu palkkojen takaisinperintävaatimusten muo- 
dossa.236 Listan kautta asia lähti lentoon. Kyseiselle sähköpostilistalle 
kuuluivat useimpien feministien lisäksi myös Olli Stälström ja Lasse 

Kekki. Konflikti paljasti, kuinka haluttomia nämä tieteellisen kommu- 
nismin toimivuuteen luottavat henkilöt olivat jakamaan kokemuksia 
kollegiaalisesti. Myöskään heiltä ei ollut odotettavissa tukea heteroiden 
mielivaltaa vastaan, vaan molemmat halusivat vetäytyä hankkeesta ja 
osoittaa, ettei heillä ole mitään tekemistä kanssani. 

Olli Stälström lähetti minulle sähköpostitse vihakirjeen, jossa hän 
kertoi, että hänen tuttavansa ovat tiedustelleet häneltä, ”missä oikein olen 
mukana”. Jotkut feministit olivat siis yrittäneet pilata mainettani ja 
saattaa sen perin juurin kyseenalaiseksi levittelemällä minusta perättö- 
miä arvioita, joiden mukaan toiminta kanssani olisi sillä tavoin epäilyttä- 
vää, että kuvatunlaiseen toteamukseen oli muka aihetta. Stälström jatkoi 
haukkumistani mainitsemalla, että toiminnastani on seksuaalivähemmis- 
töille ”pelkkää vahinkoa”, kielteli kirjoittamasta seksuaalivähemmistöjä 
koskevista kysymyksistä ja vaati oman nimensä poistamista projekti- 
papereista sillä uhkauksella, että muuten hänen täytyisi ”julkisesti 
ilmoittaa eroavansa projektista”.237 Stälströmin kollegojen mukaan minut 
tunnettiin kuulemma ”pahana rettelöitsijänä”, joten oli selvää, että 
toteamuksen jäljet johtivat Helsingin yliopiston Filosofian laitokselle ja 
tarkemmin sanoen eräiden feministien tahoille. 

Tämä oli siis kiitos siitä, että olin kehunut Stälströmin väitöskirjaa 
Sosiologia-lehdessä ja anonut hänelle projektimäärärahaa. Tavatessani 
Setan entisen sosiaalisihteerin Ari Saukkosen Herculeksessa, kysyin 
häneltä, mitä mieltä hän on Olli Stälströmista, jolloin Ari päätyi pitämään 
tohtori Stälströmiä yhteistyökyvyttömänä. Kysyin Saukkoselta, mitä hän 
toteamuksellaan tarkoitti, toisin sanoen, oliko asiasta jotakin näyttöä, 
teologi Saukkonen kertoi, että jo hänen omien Seta-vuosiensa aikana 
Stälström tunnettiin psyykenlääkkeitä käyttävänä henkilönä, joka oli ollut 
pitkäaikaisessa psykiatrisessa hoidossa, ja sen hän oli sanonut myös 
itse.238 Ei siis ole ihme, että turkulainen psykiatri oli menettänyt her- 
monsa Stälströmin kanssa, ja kiistan päätymiselle oikeuteen oli kenties 
perusteita. Asian taustoja selvitettyäni vastasin Stälströmille, että hauk- 
kuessaan minun toiminnastani olevan ”vahinkoa seksuaalivähemmistöille” 
hän ei ollut itse vaivautunut kysymään, miten paljon vahinkoa hän saattoi 
tuottaa minulle levittelemällä minusta perättömiä arvioita. 

Kenties Stälströmistäkin olisi saatu vielä toimintakykyinen, jos joku 
olisi ajanut häneltä karvat, laihduttanut häntä 60 kiloa ja laittanut hänet 
pesukoneeseen niin, että hänestä olisi saatu asiakaspalveluystävällinen. 
Jos olisin tiennyt hänen olevan psykiatriapotilas ja psyykenlääkkeiden 
käyttäjä, en olisi ehdottanut häntä mihinkään projektiin. Lisäsin Stälströ- 
mille lähettämääni vastaukseen, että luonnollisesti jatkan seksuaali- 
vähemmistöistä ja myös hänestä itsestään kirjoittamista kaiken tosiasia- 
aineiston valossa, kuten siihenkin asti, ja että hänen itsensä kannattaisi 
miettiä, miksi hänellä ei ole käytössään akateemisia toimintaresursseja. 
Olisiko vikaa myös tutkimustuen jakoperiaatteissa? 

Turkulainen Lasse Kekki puolestaan kirjelmöi minulle joidenkin femi- 
nistituttaviensa valistamana, että ”kaikkihan on selvää” ja että oli 
”ikävää, että sinun täytyi toimia tuolla tavalla”.239 — Siis millä tavalla? 
Minuahan oli lyöty. Toimintaresurssini oli epäoikeudenmukaisesti kiis- 
tetty. Ja nyt nämä kyyhkyläiseni kääntyivät minua vastaan suojellakseen 
ahneesti itseään ja rahalähteitään. Tässä näkyy, kuinka epäaltista homo- 
yhteisö on laittamaan itseään likoon koko vähemmistön puolesta. He eivät 
olleetkaan ”yksi kaikkien ja kaikki yhden puolesta” taistelevia muske- 
töörejä vaan pelkkiä omaa etuaan varjelevia sutenöörejä! Myös Setan 
lakimies ja pääsihteeri Rainer Hiltunen pidättäytyi ottamasta asiaan 
kantaa, eikä tapauksesta tehty raporttia Euroopan unionin tasa-arvo- 
viranomaisille, kuten toivoin, sillä Hiltusella oli virkaura aluillaan ja oma 
lehmä ojassa. Hän oli hakeutumassa vähemmistövaltuutetun toimistoon 
virkamieheksi, johon tehtävään hänet myöhemmin myös valittiin. Näin 
yhteiskunta palkitsi omia keskinkertaisuuksiaan. Seta-lehden päätoimit- 
taja Sari Virtanen puolestaan vastasi hänelle osoittamiini kiitoksiin, että 
”ilo” oli kuulemma kokonaan hänen puolellaan. Sananvalinnoista saattoi 
päätellä, minkälaista mustamaalailua nuo henkilöt harjoittivat selkäni 
takana. Myös Lasse Kekkiä hyvitettiin vuonna 2004 Suomen Akatemian 
tutkijatohtorin viralla, jotta voitiin osoittaa, ”ettei akatemia suinkaan syrji 
homoja”, kun ainakin yksi homo sai akatemiasta rahaa. Keskeistä oli, että 
rahaa ei myönnetty minulle, vaikka myös minulla oli tutkijatohtori- 
hakemus samaan aikaan saman toimikunnan samassa kokouksessa.?40 

Lasse Kekille myönnettiin rahaa, koska hän oli Suomen Akatemian 
tiedepoliittisille linjauksille kuuliainen sukupuolieron kiistävä gueer- 
teoreetikko, postmodernisti ja feministi, joka tyydytti poliittisen oikeaoppi- 
suuden ihanteita. Onneksi Z-lehti meni naistoimittajien käsissä käytän- 
nöllisesti konkurssiin, ja jo vuonna 2006 Seta yritti kaupata lehteään 
muille julkaisijoille siinä onnistumatta. Kun suurin osa miehistä kar- 
kotettiin lehden tekemisestä eikä lehdessä saanut enää julkaista kovia 
asiajuttuja, se lakkasi kiinnostamasta seksuaalivähemmistöjä. Imeläksi 
populaarijulkaisuksi muututtuaan Z-lehden kohtaloksi tuli kuihtuminen, 
ja ennen lopettamistaan se ilmestyi jonkin aikaa nimellä Voltti. 

Setaveteraanien viha minua kohtaan johtui kenties siitä, että olin 
asettunut alttiiksi ja laittanut itseni likoon seksuaalivähemmistöjen ja 
erityisesti homomiesten puolesta. Setasta taas ei ole ollut minulle itselleni 
koskaan mitään hyötyä. Yhdistyksen aktivistit ja feministit menivät 
toinen toistensa taakse puolustelemaan omaa ”poliittisesti korrektia” 
tapaansa puhua asioista. Kenties he tulivat minulle kateellisiksi, koska 
filosofiset argumentaatiotaitoni ylittivät heidän omat resurssinsa. Ja 
heteroita ei saanut suinkaan suututtaa, ettei yhdistykseltä mene maine. 
Siinä pelossa eläminen oli tehnyt Setasta juuri niin mitäänsanomattoman 
ja naurettavan, kuin se on nykyisin. Homot ja lesbot anovat oikeuksia 
valtakulttuurilta ja antavat ideologisen vallan avaimet heterojen käsiin. 

Kokemus on osoittanut, ettei naisten ja miesten yhteisessä yhdistyksessä 
ole järkeä; homojen ja lesbojen vispilänkaupalle nauravat jo hevosetkin. 

Tuo ajankohta oli viimeinen, jolloin olin tekemisissä Setan kanssa. 
Tapaus osoittaa, ettei mikään järjestö voi eikä halua auttaa ketään 
yksilöä, vaikka yksilöiden rahat niille kyllä kelpaavat. Vain toinen yksilö 
voi niin halutessaan tukea toista ihmistä, mutta ei mikään kollektiivi, joka 
elättää vain itseään. En ole ollut vuosikausiin Setan jäsen, enkä kyseistä 
putiikkia kaipaa. Sen voisi vaikka lopettaa, kuten useimmat muutkin 
turhat yhdistykset. Suositan jokaiselle homolle eroamista Setasta, sillä sen 
toiminta muistuttaa minkä tahansa kollektiivisen laitoksen toimintaa, 
eivätkä yhdistyksen sisäpiiriläiset piittaa toisten ihmisten hyvinvoinnista 
vaan ainoastaan suojatyöpaikkojensa säilymisestä. Sen sijaan itse olen 
laatinut ohjelman homoseksuaalien kansalliseksi järjestäytymiseksi ja 
esittänyt sen teoksessani Enkelirakkaus. 

Ikävä prosessi päättyi kesällä 2002 tuloksettomana. Minulle ei myön- 
netty penniäkään rahaa, eikä ketään rangaistu. TV-uutiset tosin raportoi, 
että tutkinnan yhteydessä Taideteollisessa korkeakoulussa oli paljastunut 
useita muitakin projekteihin liittyviä väärinkäytöksiä. Selvitys oli teetetty 
ulkopuolisella asiantuntijalla, ja tilille oli vaadittu koulun hallintojohta- 
jaa, joka käsitykseni mukaan oli kuitenkin väärä henkilö vastaamaan 
tämän projektin johtajan kommelluksista. Uutisten mukaan väärinkäy- 
tökset olivat tulleet esiin ”kouluun saapuneen kantelun perusteella”.24! 
Sen sijaan Inkeri Sava ja Suomen Akatemian virkamiehet kävelivät tilan- 
teesta ulos huolettomasti, kuten kaikki muutkin byrokraatit. 

Projektin päättyminen konfliktiin ei ollut sinänsä ihmeellistä, sillä aihe 
on altis jännitteille. Mutta asiantuntemusta ”Syrjäytyminen, eriarvoisuus 
ja etniset suhteet Suomessa” -ohjelmassa vierailu minulle toi. Vastus- 
tankin Suomen ulkomaalaistamista ja monikulttuurisuuden ideologian 
varjolla tapahtuvaa maahanmuuttoa — onpa se sitten työperäiseksi lavas- 
tettua tai humanitaarista. Sen sijaan ohjelman suoranainen tarkoitus oli 
vain alentaa maahanmuuton kynnystä, vaikka sitä eivät halua juuri 
ketkään muut kuin Suomen Akatemian käsikassaroiksi palkatut virka- 
miehet ja eräät vihervasemmistolaiset poliitikot. Hankkeen toinen osa- 
puoli Stakes on nyt antanut jopa ”ennusteen”, jonka mukaan Suomessa 
asuu sadan tuhannen venäläisen vähemmistö vuoteen 2012 mennessä.?"? 
Toivon todella, ettei kyseistä prognoosia ole laadittu itseään toteuttavaksi 
ennusteeksi. 

Erään tarinan loppu 


Latinalainen sananlasku sanoo, että ihminen, joka epäilee ystäviään tur- 
haan, saa hävetä enemmän kuin se, joka joutuu ystäviensä pettämäksi. 
Toisaalta ihminen, joka ei epäile ystäviään ajoissa ja joutuu heidän pet- 
tämäkseen, myös kärsii enemmän. Tämän ajatuksen elämänviisaus kir- 
kastui minulle hitaasti mutta varmasti Taideteollisessa korkeakoulussa. 

Juha Varto oli osoittanut minun ja Taideteollisen välille syntyneessä 
kiistassa oman välinpitämättömyytensä. Professorinviran saatuaan hän 
oli osoittautunut itsekkääksi ja narsistiseksi oman edun tavoittelijaksi, 
todelliseksi mustaksi aukoksi, joka imi itseensä kaiken energian ja 
huomion, mutta ei luovuttanut mitään ulos. Ainoa elonmerkki hänen 
taholtaan oli vuoden 2001 tapahtumien jälkeen se, kun hän vuonna 2005 
julkaisi Simone Weilin filosofiaa käsittelevän teoksen Mitä Simone Weil on 
minulle opettanut?, jossa hän ammensi tyhjiin vuonna 1997 ilmestyneen 
väitöskirjatutkimukseni. Teoksen lopussa mainitut Weil-tutkimukseni oli- 
vatkin kyseisen kirjan ainoat lähteet. Mutta koetan välttää ryhtymästä 
kiistelemään Varton kanssa hänen naisistaan. 

Oli selvää, että Juha odotti minulta tukea kaikissa omaa etuaan 
koskevissa kysymyksissä mutta leipoi minusta syntipukin omiin epä- 
onnistumisiinsa. Tässä tehtävässä palvelin häntä Taideteollisesta pois- 
tuttuani kesällä 2001. Tuo ajankohta oli myös viimeinen, jolloin tapasin 
Juha Varton. Keväällä 2002 pyysin, että hän olisi taidekasvatuksen 
osaston vastavalittuna johtajana puuttunut rahoitusta koskevaan ongel- 
maan, mutta hän ei tehnyt asialle mitään. Päädyin lopulta esittämään 
hänelle pahoitteluni sen johdosta, että hän oli mennyt kiistassa vihollisen 
puolelle, mistä oli hänelle itselleen haittaa.?!3 Juha Varto kiisti omassa 
sähköpostiviestissään kaiken todeten, ettei hän näe asiassa mitään puolia 
ja että Suomen Akatemiakin tekee ”vain ratkaisuja”.?4* Mielestäni olisi 
ollut syytä tehdä ne ratkaisut oikein. Varton neuvottua minua pitämään 
ystävistäni kiinni? mainitsin viimeisessä viestissäni hänelle, että en 
kaipaa sellaisia ystäviä, jotka pettävät luottamukseni.246 Tähän päättyi 
myös siihenastinen ystävyytemme. Tapaus todistaa, että monta filosofia 
samassa paikassa on huono asia; vain yksi filosofi taloa kohti riittää. 

Sitten kun minusta ei ole enää mihinkään filosofina, ryhdyn varmasti 
itsekin professoriksi. Silti minua säälittää Juha Varton filosofinkohtalo. 
Erityistieteiden palvelukseen hakeutuminen pakotti hänet luopumaan 
filosofiasta ja filosofien omien tutkimuksellisten intressien edistämisestä. 
Syy oli tietenkin diskriminaatiossa, jota filosofian piirissä kohdistettiin 
häneen. Myöhemmin Juha Vartoa käytettiin kumileimasimena muuta- 
merkin tarjoaa Esa Kirkkopellon kutsuminen taiteellisen tutkimuksen 
professoriksi Teatterikorkeakouluun. Lausunnon hänen pätevyydestään 


217 


antoi Juha Varto vuonna 2006. Toimiessani itse tuohon aikaan tunti- 
opettajana Teatterikorkeassa, mieleeni tuli, että ehkä minullakin olisi 
ollut pätevyys johonkin virkaan. Sen sijaan Varto joutui filosofiasta luopu- 
tehtäviin, mutta hän ei tehnyt enää mitään meidän filosofien hyväksi, 
vaikka noille ei-filosofeille myönnetyt toimintaresurssit olisivat oikeastaan 
kuuluneet meille. Harmi vain, että olin tullut kehaisseeksi Kirkkopellon 
väitöskirjaa eräässä Jussi Parviaista käsittelevässä Niin & Näin -lehden 
jutussani.?47 Ei pitäisi koskaan kehua ketään vaan haukkua kaikki, niin ei 
tule vahingossa edistäneeksi kilpailijoidensa etua. 

Luentotiedusteluja minulle on kyllä esitetty taidekorkeakouluista 
useinkin. Kun Teatterikorkeakoulun entisen vararehtorin, Juha-Pekka 
Hotisen, pyynnöstä pidin koulussa kolme luentosarjaa vuonna 2007, oli 
palaute hänen ilmoituksensa mukaan ”järjestään positiivista”. Työtodis- 
tuksen mukaan Hankamäki on ”syvällisesti asioihin perehtynyt, eloisa ja 
innostava luennoitsija”.?*8 Sen sijaan hakiessani vuoden 2008 alussa 
avautunutta tutkimuskoordinaattorin virkaa Teatterikorkeakoulun tutki- 
muksen kehittämisyksiköstä, minua ei kutsuttu edes haastatteluihin. 

Virkaan nimitettiin muuan Tiina Keisala,2*%9 joka oli Oulussa koulutuk- 
sensa saanut filologi ja yhden kirjan tohtori, siis henkilö, joka ei tiennyt 
sen enempää tieteenfilosofiasta kuin muistakaan tutkimuksen kehittä- 
miseen liittyvistä asioista mitään. Syynä hakemukseni sivuuttamiseen oli 
varmaankin epäluuloisuus, jota läsnäoloni Teatterikorkeassa oli ehtinyt 
aiheuttaa. Opiskelijat olivat luentojeni johdosta kiitollisia, ja eräät arve- 
livat, että mikäli jatkaisin toimintaani, saataisiin koulun isoimmatkin 
salit täyteen. Muutamat tulivat erikseen kiittämään opetuksesta. 

Syynä siihen, että opiskelijoilta saamani palaute oli yksiselitteisen 
myönteistä, saattoi tietysti olla se, että koulussa ei ollut juuri mitään teo- 
reettista opetusta ennestään. Ainoa teoreetikko, joka koulussa tunnettiin, 
oli Konstantin Stanislavski, ja tietty slavofiilisyys ilmeni myös siinä, että 
molempien näyttelijäntyön professorien, eli Kati Outisen ja Vesa Vierikon 
nimet olivat Leninin patsasta Helsinkiin vaativan vetoomuksen listalla 
vielä vuoden 2007 syksyllä.?50 Muutenkin vaatijoiden joukossa oli kum- 
mallisen paljon draama-alan ihmisiä, ikään kuin teatteria voisi tehdä vain 
kommunismissa, joka kieltää ihmisen yksilöllisen minuuden. 


Laulua, leikkiä ja laskentoa 


Toimiessani Teatterikorkeassa panin merkille, että siellä jatkui sama 
kähminnän ja kätyröinnin ilmapiiri, jota kokoomuslainen elokuvaohjaaja 
Markku Jokipii oli arvostellut jo vuonna 1979 julkaisemassaan teoksessa 
Teatterikoulutaisto. Sen valossa puolueettomuuden vaatimukset voi tie- 
tysti ymmärtää, mutta on kuitenkin eri asia sulkea pois puoluepolitiikka 

kuin kuihduttaa tieteellinen ja taiteellinen näkemys koulusta kokonaan. 
Tätä eroa ei aina osata tehdä, ja virkamiehiltä vaadittavan mitään- 
sanomattomuuden hyysäämisessä olikin menty jo liian pitkälle. 

Niinpä koulussa pitkään palvellut opetuksen kehittämispäällikkö Sirpa 
Silvennoinen (joka on venäjän kielen maisteri), alkoi esittää paheksuntaa 
sen arvosteluni johdosta, jonka olin lausunut hallintovirkamiesten asian- 
tuntemattomuudesta yliopistolla toimiessani. Vanha kiista tieteen, taiteen 
ja byrokratian suhteesta alkoi siis jälleen kalvaa, ja se nostettiin esiin 
minun savustamisekseni ulos tästäkin laitoksesta. Silvennoinen mainitsi 
muun muassa ”loukkaantuneensa” arvostelustani, jonka mukaan hallinto- 
virkamiehiltä (tarkoitin myös naisia) pitäisi vaatia opetustaitoa ja 
sisällöllistä asiantuntemusta. Hänen mukaansa hallintovirkamiehillä ei 
saisi olla omia käsityksiä mistään heidän ”puolueettomuutensa” varmista- 
miseksi, kun taas omasta mielestäni hallintoviranomaisten pitäisi tietää, 
mitä he tekevät, ja tämän taas varmistaa vain sisällöllinen asiantuntemus. 

Miten asia sitten on? Tosiasiassahan kaikilla ihmisillä on jokin käsitys 
myös sisältökysymyksistä, ja keskeistä on, tiedostaako virkamies oman 
puolueellisuutensa vai ei. Juuri tästä fenomenologisen tieteenfilosofian 
piirissä oli keskusteltu viimeisten sadan vuoden ajan. Siihen on tunnetusti 
liitetty erilaisia varmistimia, kuten omien ennakkokäsitysten ja esioletus- 
ten sulkeistaminen (die Einklammerung) ja yleinen itsereflektio. Juuri 
tällaisen itsekriittisyyden johdosta asiantuntija voi menetellä puolueetto- 
masti, ja se takaa, että asiantuntija on asiantuntija. Vastaavanlainen 
menettely on kirjattu lisäksi professorikunnan eettisiin sääntöihin, eli 
tieteenfilosofisen perustelun ohella asialle oli pitänyt saada myös norma- 
tiivinen tae. Näiden normien pohjalta syntyy sitten se yhteiselämän alue, 
jota sanotaan tieteeksi ja joka koostuu tiettyjen metodisääntöjen nou- 
dattamisesta. Muutoinhan tiede ei olisi lainkaan mahdollista. Näin ollen 
oli mielestäni järjetöntä väittää, ettei tiedehallinnossa toimivien ihmisten 
pitäisi olla sisältöasiantuntijoita vaan pelkkiä byrokraatteja! 

Mielestäni on parempi, että ihmisellä on asiantuntemusta ja näkemystä 
ja että hän tiedostaa sen, kuin että hänellä on näkemys, jota hän ei 
tiedosta eikä tunnista mutta joka vaikuttaa hänen valintoihinsa joka 
tapauksessa. Juuri jälkimmäisellä tavalla toimivat sellaiset virkanaiset, 
joilla ei ole substanssiosaamista. Virkanaiset siis käyttävät paljon valtaa, 
ja mikäli se ei ole perusteltua, muuttuu myös vallankäyttö mielivallaksi. 
Siksi olisi parempi, että hallintovirkoihin nimitettäisiin asiantuntijoita. 

On esimerkiksi mahdotonta, että hallintolääkärinä toimisi henkilö, jolla 
ei ole lääketieteellistä pätevyyttä, sillä myös hallinnossa toimiessaan hän 
tekee tärkeitä sisältöpäätöksiä. Samasta syystä on tärkeää, että Teatteri- 
korkeakoulun hallinnossa toimisi ihmisiä, joilla on tieteellistä tai taiteel- 
lista asiaosaamista eikä pelkää lakimiehen vainua tai hallintokokemusta. 
Poliittisen vallankäytön haluaisin minäkin katoavan tiede- ja taidelaitok- 
sista, mutta epäily asiantuntijoiden puolueellisuudesta voidaan kumota 

huomauttamalla, että jokaisen virkamiehen velvollisuuksiin sisältyy jo 
lähtökohtaisesti myös vaatimus jäävätä itsensä, mikäli puolueettomuus 
vaarantuisi. Ymmärrän kyllä, että hallintovirkamiehiltä (jotka tosin ovat 
yhä useammin naisia), ei pitäisi vaatia liikaa, mutta nyt he näköjään 
vaativat itse itseltään vain sitä, että he eivät osaisi tai tietäisi mitään. 

Huvittavaa on, kenen puolesta Silvennoinen oikeastaan tuli puhuneeksi 
”puolueettomuutta” vaaliessaan, sillä koulun ulkopuolelta tulleena aina- 
kaan minua ei olisi ollut syytä pitää ”puolueellisena” — ei edes hänen 
omilla kriteereillään arvioituna. Ryssänkielen maisterina hän itse ei ollut 
varmasti sen enempää teatterin kuin hallinnonkaan asiantuntija. Vaikka 
opiskelijoiden vastaanotto minua kohtaan olikin syleilevää, oli riita hal- 
linnon ja itseni välille katettu. Paitsi että hakemukseni virkaan hylättiin, 
yleistä kielteisyyttä saattoi ilmentää sekin, että koulun pitkäaikainen 
hallintojohtaja sanoutui virastaan irti siirtyen toisen työnantajan palve- 
lukseen vain pari kuukautta kouluun tuloni jälkeen. Syytä irtisanoutu- 
miseen en tiedä, sillä en koskaan tavannut kyseistä henkilöä, mutta 
oletettavaa on, että häntä harmitti se, kun koulun suvaitsevat ja avara- 
mieliset tahot olivat avanneet toiminnalleni oven. Mikä onkaan tehok- 
kaampaa kuin lähteä itse jättäen koko laivan, jos huomaa jonkun mie- 
lestään epäsopivan tahon livahtaneen messiin. Ja tietysti myös tuonaikai- 
nen tuttavuuteni Jussi Parviaisen kanssa saattoi vaikuttaa asiaan. 
Turkan ja Parviaisen jälkeen koulu oli vajonnut pahasti, ja vaikka Yrjö 
Kallisen veljenpoika Timo Kallinen laatikin kyseisistä vuosista sovittele- 
van historiikin,251 koulun opettajakunta joka tapauksessa vanheni ja lei- 
pääntyi viroissaan, ja parhaimmillaan he olivat lausuessaan Helkavirsiä. 

Olin myös hakenut Taideteollisen korkeakoulun ja Teatterikorkea- 
koulun yhteisestä kehittämis- ja koulutuskeskuksesta neljää eri virkaa 
vuonna 2005, mutta en tullut sillonkaan valituksi edes haastatteluihin, 
vaan virkoihin nimitettiin alikvalifioituneita tutkijoita ohitseni, eikä 
useimmilla heistä ollut edes tohtorintutkintoa. Yksikön johtajana toimi 
maisteri Teppo Turkki, ja päätökset teki Taideteollisen rehtori, jolla olivat 
aiemmat tapahtumat muistissaan: hänen mukaansa koulussa ei diskrimi- 
noida ketään.2? Ehkä juuri sen varmistamiseksi myös esittävien taiteiden 
koulutuspäällikön virkaan valittiin gueer-teoreetikko Kai Lehikoinen.253 
Näin voitiin varmistaa, että koulussa toimii ”myös seksuaalivähemmistö- 
tutkimuksen edustajia”, vaikka virkaan valittu edustikin omien näke- 
mysteni vastaista sukupuolieron kiistävää postmodernismia. Samoin 
designin alan virka täytettiin muuan Eeva Mäkisellä, jolla ei ole mitään 
jatkotutkintoa.254 Media-alan virka puolestaan jätettiin kokonaan täyttä- 
mättä, koska päteviä hakijoita ei muka ollut.255 Näin haluttiin varmistaa, 
että minua, joka olisin ollut hakijoista pätevin, ei tarvitse nimittää vir- 
kaan. Kun virkaa hoitamaan laitettiin sijaisena määräaikainen henkilö, 
päätös ei ollut muutoksenhakukelpoinen, ja lisäksi paperit oli puskuroitu 
pykälillä, joissa sanottiin, ettei päätöksistä voi valittaa. 

Totuus tällaisista ”koulutus- ja kehittämispäällikön”, ”koordinaattorin”, 
”suunnittelijan” ja muiden byrokraattien viroista on tietenkin se, että ne 
ovat täysin turhia. Niiden haltijat tarkkailevat ja rankaisevat opiskelijoita 
ja ylläpitävät rekistereitä mutta eivät tee sitä, mitä heidän pitäisi: antaa 
opetusta ja tutkimuksenohjausta. Kun eräs professori pyysi minua myö- 
hemmin tuntiopettamaan omia jatko-opiskelijoitaan ja ohjaamaan heidän 
väitöstöitään, sanoin suostuvani, mutta vain yhdellä ehdolla: sillä, että 
minulle myönnetään virka, viisi tuhatta euroa palkkaa ja sihteeri. 
Pyyntööni ei tietenkään suostuttu, vaikka asiassa ei olisi ollut mitään 
ihmettelemistä. Nuo eduthan olivat jo ohjattavilla itselläänkin. Toivon, 
että he löytävät nyt jonkun tytön tai pojan pitämään luennot. 


Saranat sanoivat: ”Homo!” 


Opetukseni saamasta myönteisestä palautteesta huolimatta kaikki 
hakemukseni myös lukioiden filosofian opettajaksi on hylätty tai jätetty 
käsittelemättä. Verukkeena on käytetty väitettä, etten ole ”suorittanut 
opettajan pedagogisia aineopintoja kasvatustieteessä”.256 Tohtorintutkinto 
ja sosiaalipsykologian sivulaudatur, laaja julkaisutoiminta ja kokemus 
eivät merkitse byrokraattien silmissä mitään heidän halutessaan diskrimi- 
noida homoja, ja tavallaan olenkin ylpeä siitä, että minua sanotaan 
”epäpäteväksi” ja ”ylikoulutetuksi”. Tosiasiassa koulujen heteroseksuaali- 
set rehtorit pelkäävät sitä, että oppilaiden vanhemmat alkavat soitella 
kouluihin ja tiedustella, miksi opettajaksi on valittu homoseksuaali, joka 
tekee heidän kullannupuistaan esimerkillään homoja. Tämän epäluuloi- 
suuden vallitessa opettajakuntaan ei valita juuri ketään avoimia ja suora- 
puheisia homoja, ja koulu pysyy edelleenkin heterokouluna. 

Keväällä 2005 antauduin hakemaan myös erästä Helsingin sosiaali- ja 
terveysalan ammattikorkeakoulussa avoimeksi julistettua koulutusjohta- 
jan virkaa. Opistotasolle pudottautuminen merkitsee pahimmillaan omien 
resurssien täydellistä hukkaan heittämistä, mutta nerouden tunnistaa 
tuhlailevuudesta, ja minä haluan palvella ihmiskuntaa. Hakemalla virkaa 
selviäisi, mitä keinoja byrokraatit käyttäisivät pitääkseen homoseksuaali- 
sen filosofin pois virasta, johon minulla oli selvästi pätevyys. Ei mennyt 
kauankaan, kun oppilaitos ilmoitti, että se laittaa virantäyttömenettelyn 
uusiksi julistamatta virkaa kuitenkaan uudestaan haettavaksi.257 — Mitä 
ihmettä? Saatuaan tietää, ketkä henkilöt hakivat virkaa, koulu halusi 
määritellä pätevyysehdot uudestaan, jotta virkaan voitaisiin valita ”sopi- 
vana” pidetty henkilö. Kyse oli siis viranomaisen harjoittamasta petku- 
tuksesta, jossa hakuehtoja yritettiin säädellä jälkikäteen minua epä- 
suosiviksi. Koska olin neljäntoista hakijan joukossa ainoa tohtori (erään 
hallintotieteiden tohtorin lisäksi), keihään kärki osoitti suoraan minuun. 

Rajattuaan minut muodollisesti epäpäteväksi koulu ei edes haastatellut 

minua sen selvittämiseksi, mitä edellytyksiä itselläni olisi ollut virkaan. 
Lopulta tehtävään nimitettiin minulle tuntematon maisteri Risto Koisti- 
nen, jolla ei ollut mitään näyttöä itsenäisestä tutkimustoiminnasta. Nimi- 
tys tehtiin molempien tohtorien ohitse, vaikka toiselta nuo sinänsä 
mitättömät ”opettajan pedagogiset opinnot” löytyivät.258 Mitä ne sitten 
ovat ja miksi niiden suorittamista pidettiin niin tärkeänä? ”Opettajan 
pedagogiset opinnot” ovat aineopintotasoisia kasvatustieteellisiä opinto- 
suorituksia, jotka tarkoittavat todistusta siitä, ettei hakija ole homo. 
Kyseisiä opintoja suorittamaan ei näet valita juuri ketään avoimia homoja, 
sillä opettajanpätevyyden akateemisessa arvioinnissa kiinnitetään huomi- 
ota siihen, kuinka hakijat ”tulevat toimeen lasten kanssa”. Yrittäessään 
karistaa pedofiilit pois kasvatustieteellisten opintojen piiristä nuo pahan- 
ilkiset ämmät, jotka toimivat kasvatustieteellisten tiedekuntien professo- 
reina ja lehtoreina, haluavat karsia samalla pois myös kaikki homot ja 
lesbot, jotka voisivat esittää purevaa heterokoulun ja kasvatustieteellisten 
ideologioiden kritiikkiä. 

Entä mitä merkitystä opettajan pedagogisilla opintosuorituksilla 
lopulta oli aikuisoppilaitoksen hallintovirassa? Ei mitään. Opetusvirasto 
käyttikin sitä pelkkänä verukkeena, jotta sen ei tarvinnut nimittää vir- 
kaan minua. Totuus on, että tohtorintutkinnon suorittanut pitäisi nimittää 
virkaan kaikkien alemmin koulutettujen ohi. Päätöksentekoon osallistu- 
neilta itseltään puuttui korkein akateeminen tutkinto ja pätevyys. Päätös- 
paperin mukana tuli siis paskaa käteen. Sitä oli yritetty puskuroida 
opetuslautakuntaan kuuluvien kylän akkojen nimikirjoituksilla, ja mu- 
kaan oli haalittu myös huoltajien edustaja, jotta voitaisiin uskotella, että 
homoseksuaalista hakijaa odottaa vielä vanhempienkin taholta tuleva 
uhkaus. 

Olen jo useissa artikkeleissani ja kirjoissani haukkunut julkisesti sen 
tavan, jonka mukaisesti opetushallinto puolustaa omaa ammattikun- 
taansa vaatimalla kasvatustieteellisiä opintoja sellaisiltakin henkilöiltä, 
joiden muodollinen ja tosiasiallinen pätevyys ylittää pelkät aineopinto- 
tasoiset pedagogiset opinnot. Se, ettei joku hakija ole vaivautunut moisia 
suorittamaan, ei tarkoita, ettei hakijalla olisi pätevyyttä. Olinhan sentään 
väitellyt tohtoriksi filosofian alalta, jolle koko kasvatustiede on tieteen- 
alana velkaa, ja osaan varmasti pitää myös ”Johdatus alkeiden perus- 
teisiin” -luentosarjoja moitteettomasti. Nykyään, kun koulumaailma kärsii 
oppilaiden tekemistä koulu-uhkauksista, jotka ovat pahimmillaan rituali- 
soituneet niin sanotuiksi kouluampumisiksi, katson näiden väkivallan 
karnevaalien kertovan korutonta kieltään siitä, mikä opettajien ja opetus- 
hallinnossa toimivien ihmisten todellinen pätevyys on. Juuri nuo homo- 
foobiset tädit ja sedät eivät osaa kohdata nuoria ihmisillä millään tunne- 
elämään liittyvällä tasolla, ja he ovat täysin pihalla nuorten ihmisten 
todellisuudesta sekä siitä maailmasta, jossa nämä elävät. Siksi en 
ihmettele, vaikka niin sanottu Föhrerprinzip on otettu käyttöön myös 

kouluissa: sen mukaan korkeampiarvoinen saa ampua niskoittelevan 
alempiarvoisen. Kun myös nuoret itse joutuvat kouluviranomaisten 
taholta täysin ymmärtämättömän asennoitumisen kohteiksi ja kun heitä 
painostaa vielä Kelakin omilla opintotuen takaisinperintävaatimuksillaan, 
en lainkaan ihmettele, että joillekin oppilaille saattaa tulla mieleen, kan- 
nattaisiko mennä poistamaan päiviltä muutama koulu- ja viranomais- 
hallinnossa toimiva yhteiskunnallisen edun saaja ennen kuin he puo- 
lestaan ehtivät nylkeä nuoret itsensä. 

Olen sittemmin huvin ja harrastuksen vuoksi hakenut myös muutamia 
turvallisuusalan ja julkisen sektorin virkoja, kuten eduskunnan henki- 
löstöpäällikön virkaa. Supon entisen johtajan Seppo Tiitisen toimesta 
tehtävään nimitettiin muuan majuri, ja näin kansanedustuslaitoskin 
päätyi pitämään ulkoisen turvallisuuden varjelua tärkeämpänä kuin 
ihmissuhdeasioita.259 Tony Halmeen tapaisten poliitikkojen kommellukset 
huomioon ottaen kyseisessä toimessa olisi tarpeen suojella kansan- 
edustajia heiltä itseltään. 


Ensimmäinen, joka rikkoo jään, on usein hengenvaarassa. 


Ääni pulasta 


SOTA REFEREITÄ JA REMONTTIREISKOJA VASTAAN 


Vuoden 2002 vastoinkäymisiin liittyi se, että hiljattain peruskorjatussa 
taloyhtiössämme aloitettiin täysin turha ikkunaremontti. Titanicin valmis- 
tumis- ja uppoamisvuonna rakennetussa talossa oli tehty peruskorjaus 
1995, jolloin rakennuksen julkisivu, huoneistot, sähköt, vesijohdot, lämmi- 
tys, viemärit ja kaikki kuviteltavissa oleva oli saneerattu jokaista 
neliömillimetriä myöten kuntoon. Vain ikkunat oli jätetty remontoimatta. 
Lisäksi yhtiössä tehtiin ikävä kyllä piharemontti kesällä 2000. Se oli 
harnillista, ja maisemat olivat mullin mallin koko kesän. Nyt aiottiin 
repiä ikkunat, ja syynä tähän oli tietenkin byrokratian turhamaisuus: kun 
remontti tehtiin erillisenä, sitä varten oli mahdollista saada valtion 
korjausavustusta. Itse en olisi hyväksynyt ehjän talon jatkuvaa repimistä 
mistään hinnasta. Remonttireiskojen varusteet lojuivat olohuoneessani 
juhannuksen 2002 yli. 

Työläiset ja insinöörit ovat sellaista väkeä, että he rikkovat kaiken, 
mikäli saavat siihen luvan tai aiheen. Muutamat ihmiset ovat valmiita 
jopa maksamaan tarpeettomasta purkamisesta. Juuri tähän perustuu 
käsitykseni, jonka kirjasin työyhteiskunnan ongelmia tarkastelevaan 
teokseeni Työttömän kuolema: suuri osa maailmassa tehtävästä työstä on 
turhaa — toimintaa, jota ilman tultaisiin hyvin toimeen.?60 Varsinainen 
ongelma on, että niin sanottujen tavallisten ihmisten ajattelu vaeltaa aina 
vain materiaalisessa maailmassa, jossa he näkevät puutteita ja korjaa- 

misen aiheita, ja mietiskelevä filosofinen elämä on heille vierasta. Myös 
minun kotoani oli turha repiä rikki hyviä sata vuotta vanhoja ikkunoita, 
kun pesu olisi riittänyt. Alkuperäisestä suunnitelmasta poiketen antiikki- 
set karmit päädyttiinkin minun ja Museoviraston vaatimuksesta säilyttä- 
mään ja korjaamaan, mikä tosin viivytti remontin valmistumista. 

Tämä immanenteille arvoille rakennettu yhteiskunta näyttää olevan 
kaltaisilleni ihmisille liian reipas. Olen usein ihmetellyt, miksi en saa 
asuakaan rauhassa, vaan myös kotiini on koko ajan tunkemassa joitain 
kutsumattomia tyyppejä, kuten putkimiehiä, sähköasentajia, lattianikka- 
reita, vesijohdon korjaajia ja viemärintarkastajia, yhtä kaikki henkilöitä, 
jotka uhkaavat rikkoa tai repiä kaiken. Mikään ei ollut turvassa tässä 
reippaitten heteroiden hallitsemassa yhteiskunnassa. Nyt nuo remontti- 
reiskat olivat vähällä särkeä tietokoneeni, joka lopettikin toimintansa heti 
heidän mentyä tiehensä. Arvelin sen nielleen niin paljon pölyä, että omalla 
rautakourallaan kyseiset pienoisterroristit käytännössä saivat sen hajoa- 
tuksen remonttimiesten hyökkäyksen alta. 

Vaikka kaupunkiympäristö onkin meille homoseksuaaleille ainoa mah- 
dollinen elinympäristö, koin rauhattomuuden haittana kirjoittamiselle. 
Harkitsin jatkuvasti mahdollisuutta muuttaa maaseudulle. Käytännön 
syistä se ei tulisi kuitenkaan toteutumaan. Haluni olla hiljaisuudessa ja 
rauhassa ei ilmentänyt ainoastaan massakulttuurin halveksuntaani, vaan 
siinä heijastui tosiasia, että luova työ on mahdollista ainoastaan erakoitu- 
malla ja vetäytymällä vuorille. Niin kauan kuin me filosofiset ihmiset 
emme muodosta omaa yhteiskuntaluokkaamme, joka suojautuu duuna- 
reitten väkivallalta omien panssariaitojensa taakse, me olemme moukkien 
uhkailtavina. Tämä ohjaa toivomaan luokkaeroja takaisin, palkanalen- 
nuksia duunareille ja meille akateemisille nuo heidän kiskomansa tuhan- 
sien eurojen palkat ja palkkiot. Työväenluokan viihdyttämiseksi yllä- 
pidetyn massakulttuurin vuoksi maailmassa ei saa formuloiden, väki- 
valtaelokuvien ja kaiken muun rymistelyn lisäksi olla enää mitään 
arvokasta, esimerkiksi jotain sellaista, jota ei saa suin päin hajottaa ja 
kantaa avolavalle. Me taiteilijat ja kirjailijat olemme erillisryhmä, ja 
meidän pitää erottautua väkivaltaisesta työväenluokasta sekä keski- 
luokasta, joka niin helposti ja välinpitämättömästi tuhoaa pyrkimyk- 
semme. Tällöin ei ole tosin paljoakaan eroa sillä, tekeekö tuhotyön 
SAK:lainen duunari, juoppo kulkuri vai joku yliopiston professori, mikäli 
hänellä on asenne, jonka vuoksi hän jättää jälkeensä vain revittyjä 
tutkimuksia, rikki lyötyjä taideteoksia ja pilattuja ympäristöjä. Susi on 
sudelle aina jonkin verran ihminen, mutta noita reippaita ja ahkeria 
ihmisiä minä pelkään. 

Takaovien kautta lentoon 


Minun oli uudistettava tietokonelaitteistoni syksyllä 2002. Olin kuitenkin 
Yliopistopainoon jo keväällä, ja kustannustoimittaja Markku Pääskynen 
oli luvannut, että se ilmestyisi kustantamon julkaisuohjelmassa. Pääsky- 
sestä tuli sittemmin lahjakas kirjailija. Hän oli juuri julkaissut ensimmäi- 
sen romaaninsa, ja käydessäni tapaamassa häntä toukokuussa 2002 mai- 
nitsin olevani iloinen saadessani tavata ”oikean kirjailijan”. Tietokirjojen 
tekijöitähän ei perinteisesti pidetä oikeina kirjailijoina vaan enintään ”tie- 
tokirjailijoina”. Markku oli halukas edistämään kirjani julkaisemista, 
mutta kustannuspäällikkö Sirkka Stoltin ehdotuksesta hän aikoi vielä 
luettaa tekstiä jollain refereellä. Koska kiistelty maineeni oli laajalti tie- 
dossa, Markku kysyi minulta, millä tahoilla tekstiä kannattaisi kierrättää. 
Tosiasiassa tästäkin menettelystä tulisi joko sensuurikäytäntö tai täysin 
puolueellinen prosessi, sillä minullahan ei ole muita kuin ystäviä tai vihol- 
lisia ja huvittavaa on vain se, että jokainen on itse paikkansa valinnut. 
Markku päätti luettaa tekstiä kahdella itse valitsemallaan taholla. 

Vaikka kevätpääskynen livertelikin vielä iloisesti, oli pääskypienoisen 
ääni syksyyn mennessä muuttunut, ja Markku kutsui minut keskusteluun. 
Viholliseni olivat iskeneet. Työni oli lähetetty Sami Pihlströmin, tuon 
Niiniluodon lempilapsen ja analyyttisen filosofian kummipojan, pöydälle. 
Samalla kun minut oli pakotettu tekemään työni loppuun ilman mitään 
rahoitusta, Sami oli nauttinut kuukausipalkkaa teoreettisen filosofian 
yliopistonlehtorin virassa, ja nyt hänelle tarjottiin vieläpä mahdollisuutta 
kiistää työltäni julkaisuoikeus. Lausunto oli odotettu: Pääskynen kertoi 
minulle, että ”koska lausunto oli kriittinen, työtä ei voisi julkaista tässä 
muodossa”. Toisen lausunnon Pääskynen oli tilannut Esa Saariselta, joka 
puolestaan oli suostunut toimeen sillä ehdolla, ettei hänen henkilölli- 
syyttään paljastettaisi minulle. Esa Saarinen kirjoitti kielteisessä lau- 
sunnossaan seuraavasti: ”Tekijä ei suhteuta tarkastelujaan esimerkiksi 
Bohmin, Sengen tai Isaacsin dialogisuutta koskeviin tarkasteluihin, 
varmastikin siksi, ettei kukaan heistä toimi ahtaan akateemisen filosofian 
viitekehyksessä. Sengehän on esimerkiksi organisaatiotutkija ja Bohm 
(lähinnä) fyysikko.”26! — Mitä kummaa? Tulisiko Saarisen nyt ”ahtaaksi 
akateemiseksi tutkimukseksi” määrittelemä tekstini muka jollakin tavoin 
paremmaksi, jos höystäisin mukaan systeemifilosofeja, jotka ovat pelkkiä 
teoreetikoita?! Näin sanoessaan Saarinen todisti, että ihminen voi sanoa 
toisista ihmisistä vain jotain sellaista, minkä on itse kritiikkinä saanut. 

Myös Saarinen oli lyönyt minua puukolla selkään. Hänen komment- 
tinsa olivat tuulesta temmattuja, ja niistä näki selvästi, ettei kirjoittaja 
ollut jyvällä koko dialogisuuden ajatuksesta. Miksi minun olisi pitänyt 
viitata jonkun fyysikon mielipiteisiin tai liikkeenjohdon konsultin näke- 

myksiin selvittääkseni dialogin mahdollisuuksia filosofian menetelmänä? 
Koko ajatus kertoi vain Saarisen omasta vieraantuneisuudesta. Minulle 
riitti tärkeämpääkin lähdeaineistoa. Toteamalla suostuvansa lukemaan 
työn mahdollista ”seuraavaa versiota” Saarinen yritti kaapata kirjani 
omaan ohjaukseensa ja niittää sillä (kenties kyseenalaista) kunniaa. 
Näiden toteamusten jälkeen se ei tulisi onnistumaan. Provokaatiosta huo- 
limatta pystyin hillitsemään itseni ja sain Pääskysen puhuttua puolelleni. 
Ammattimaisena sanankäyttäjänä hän totesi näkevänsä lausuntojen 
rivien väleistä, mistä oli kyse. Lopulta Pääskynen osoittikin lojaalisuutta 
minulle ja printtasi Saarisen salaiseksi tarkoittamasta lausunnosta 
kopion, jonka olen liittänyt arkistoihini. Tuo kirje sinetöi minun ja 
Saarisen välirikon. Myös hänen olisi kannattanut miettiä, kenen puolelle 
asettuu, tai sitten hänellä oli jo ystäviä tarpeeksi. Joka tapauksessa hän 
oli vahingoittanut mahdollisuuksiani saada teokseni julkaistua, ja käy- 
tännössä hän oli vähällä vaarantaa julkaisemisen kokonaan. 

Saatuaan tietää, että minulta on ilmestymässä kirja Sami Pihlström 
puolestaan tuli kateelliseksi ja keräsi eräistä artikkeleistaan kokoelman, 
jota hän tarjosi Yliopistopainolle. Teos ilmestyikin jo samana vuonna 
nimellä Kokemuksen ehdot — Kantilaisen filosofian uudelleenarviointia.?62 
Tylsä nimi, eikä teoskaan herättänyt paljoa huomiota, mutta hänen täytyi 
kompensoida alemmuudentuntoaan julkaisemalla hätäisesti jotakin. Myös 
Pihlströmin päätyminen oman kirjani arviointitehtävään oli sattuman 
satoa, kuten akateeminen päätöksenteko yleensäkin. Markku oli alun 
tuntijaa kaiken vallan ja viisauden lähteeltä, Ilkka Niiniluodolta. Hän 
puolestaan oli kehottanut kääntymään minulle tuntemattoman Johanna 
Oksalan ja Juha Himangan puoleen. Oksala pidättäytyi onneksi vastaa- 
masta asiaa tiedustelleelle Pääskyselle; olinhan arvostellut hänen (aivan 
niin kuin monien muidenkin feministien) käsitteellisiä sekaannuksia 
teoksessani.263 Kuultuaan, että työni käsitteli Emmanuel Levinasin filo- 
sofiaa Himanka puolestaan vastasi, että hän ”ei tunne juutalaista filo- 
sofiaa”.26t Ymmärsimme Markun kanssa yskän. 

Kiitän edelleenkin Markku Pääskystä hänen tarkkanäköisyydestään ja 
siitä, että hän lausuntojen varauksellisuudesta huolimatta teki myöntei- 
sen julkaisupäätöksen. Asiaan vaikutti myös professori Lauri Rauhalan 
suosittava kanta. Kirja otettiin Yliopistopainon julkaisuohjelmaan syksyllä 
2002, mutta sen julkaiseminen viipyi seuraavan vuoden puolelle. 


Dialogia dialogista 
Dialogisen filosofian ilmestyminen oli kevään 2003 palkitsevimpia 


tapahtumia. Olen edelleen sitä mieltä, että kyseessä on yksi merkittä- 
vimmistä Suomessa tällä vuosituhannella julkaistuista tieteenfilosofisista 

kirjoista. Vaikka teoksesta tuli myyntihinnaltaan kallis (se maksoi 33 
euroa), jokainen ostaja sai rahoilleen 372 sivun verran vastinetta, ja 
tulevaisuudessa kirjan arvo vain nousee. Teos otettiin myös julkisessa 
sanassa vastaan tyydytyksellä. Eräs kaikkein yllätyksellisimpiä puheen- 
vuoroja oli Juha Varton arvio, jonka hän kirjoitti Niin & Näin -lehden 
numeroon 2/2003. Siinä oli aistittavissa katumusta. Nähdäkseni Juha 
kirjoitti kiittävän arvostelun Dialogisesta filosofiasta koettaakseen pestä 
käsiään minun potkuistani. Hän päätti tekstinsä sanoihin, että Hanka- 
mäki on 


[...] onnistunut kirjoittamaan ajankohtaisen ja oletettavasti ajatto- 
masti radikaalin kirjan, jonka anti ihmistieteiden tutkijoille ja toimi- 
joille on luullakseni kestävää tekoa.265 


Vaikka Juhan arvio teoksestani oli myönteinen siinä suhteessa, että teosta 
suorastaan ylistettiin lehdessä, hänen käsityksensä minusta ja kärsivälli- 
syydestäni oli virheellinen. Minua voi nolata vain kerran, ja oli väärin 
kuvitella, että vahinkoa, jonka tuottamiseen hän oli itse osallistunut, voisi 
ostaa takaisin. Julkinen kehuskelu antoi lisäksi olettaa, että hänellä oli 
muka ollut joitain ansioita kirjan kirjoittamisessa. Väliemme katkettua se 
ei pitänyt paikkaansa. 

Koska olin arvostellut teoksessani helsinkiläisiä filosofianprofessoreita, 
myös kosto oli odotettavissa. Olin juuri tullut ulkomaanmatkalta elo- 
kuussa 2003, kun Markku Pääskynen lähetti minulle viestin, jonka 
mukaan Yliopisto-lehdessä oli ilmestynyt ikävänsävyinen arvio. Sen 
laatija oli minulle tuntematon Tapani Kilpeläinen, joka kirosi kirjani 
alimpaan kattilaan. Hänen arvionsa alkoi maininnalla ”Tie helvettiin on 
kivetty...”.266 Jutussa teostani luonnehdittiin hajanaiseksi, ja minua 
verrattiin herjaavasti joihinkin pirtu-ukkoihin. Vedin ykköspukuni päälle 
ja lähdin tapaamaan lehden toimitussihteeriä. ”Ai sinä olet Jukka 
Hankamäki”, totesi Arja Tuusvuori. Vaadin vastineeni julkaisemista leh- 
dessä, mihin suostuttiin pahoitellen, että siitä piti lyhentää pari sanaa, 
koska en ”ollut Matti Klinge”. Emeritusprofessori Klinge oli kuulemma 
ainoa henkilö, joka oli saanut tekstinsä julkaistua ilman lyhentämistä. 
Totesin kirjoituksessani, että maininta helvettiin johtavasta tiestä saattaa 
olla ennenaikainen, ja paremmin kuin olla huolissaan niinkin vähä- 
pätöisestä asiasta kuin ”tyylistä” Kilpeläinen olisi voinut kolhia Opelini ja 
kivittää ikkunani. Toisaalta muistutin nauttivani konfliktista, sillä se 
tarjosi minulle mahdollisuuden heittää eettisen haasteen tieteen rakki- 
kehään. Viittasin siihen, että Lauri Rauhala oli lähettänyt minulle kesän 
kuluessa kirjeen, jossa hän totesi olevansa kanssani ”täsmälleen samoilla 
linjoilla”. Ilmoitin aikoneeni laatia kriittisen vastineen myös Juha 
Vartolle, sillä niin vuolaasti hän oli kehunut kirjaani filosofisessa aika- 
kauslehdessä. Lopuksi sanoin uskovani, että Kilpeläisen vihamielisyys 

kertoi vain hänen omasta halustaan sanoa tämän maailman menosta 
itsekin jotain, ja kumarsin arvostelijalleni linkkuveitsimäisesti syvään.267 
Tamperelainen kasvatustieteen dosentti Maija Lehtovaara puolestaan 
jatkoi alkanutta keskustelua. Hän yllätti minut laatimalla arvostelun 
Aikuiskasvatus-lehteen 4/2003, jossa hän kehui teostani katsoen, että 


[klirjan teoreettinen osa on Buberin ja Levinasin filosofiaa tunte- 
vallekin erinomaisen antoisa. Kummankin filosofia on kuvattu asian- 
tuntevan syvällisesti, mutta samalla konstailematta ja harvinaisen 
selkeästi.268 


Lisäksi hän vaivautui osallistumaan minun ja ylioppilas Kilpeläisen 
sananvaihtoon tuomitsemalla Kilpeläisen tyylin ”vihjailevaksi ja ylimieli- 
seksi” ja todeten, että dialogisen käsityksen mukaan ihminen voi vaatia 
toiselta vain sellaista, mihin itsekin pystyy.?69 Samalla Lehtovaara mai- 
nitsi Kilpeläisen penänneen minulta juuri sellaista pohdintaa, joka näytti 
olevan hänelle itselleen täysin vierasta. On mahdollista, että kaikki arvi- 
oijat olivat tälläkin kerralla yhtä aikaa oikeassa, mutta näkemysten täy- 
dellinen ristiriitaisuus valotti minulle myös sen, että niin sanottu tiede ei 
ole pohjimmiltaan mitään muuta kuin pelkkää mieli(pide)vallan käyttöä. 
Kirjani sai runsaasti huomiota tieteellisissä aikakauslehdissä — tosin 
päivälehdet ja sähköiset viestimet pysyivät teoksesta vaiti. Ilmeisesti 
niissä minua pidettiin kaiken julkisen mustamaalailun jälkeen jonkin- 
laisena terroristina, jonka ajatuksista oli syytä vaieta tiukasti. Eräs 
myönteisimpiä tuttavuuksia oli vapaana toimittajana työskentelevä Pekka 
Wahlstedt. Hän otti minuun yhteyttä kesällä 2003, ja tapasimme Caf6 
Engelissä, jolloin hän laati haastattelun henkilöjuttua varten.?”0 Kirja- 
arvion hän julkaisi Ydin-lehdessä27! ja olisi omien sanojensa mukaan 
kirjoittanut vielä lisääkin, mutta minä rupesin hillitsemään häntä. Lisäksi 
Pietari Almusa -niminen toimittaja kirjoitti teoksestani Kulttuuri- 
vihkoihin 2? Vastaanottoon oli syytä olla tyytyväinen, ja nämä seikat 
rohkaisivat minua tekemään kirjasta uuden painoksen vielä viisi vuotta 
myöhemmin ensimmäisen painoksen tultua myydyksi loppuun.?73 
Professorit odottavat usein, että filosofisista kirjoista lähetetään 
ilmaiset näytekappaleet heille, vaikka korkeapalkkaisilla virkamiehillä 
olisi varaa ostaakin niitä; sitä paitsi he saavat vähentää hankintansa 
verotuksessa. Heidän pommittamisensa oli siis luotien tuhlausta, mutta 
päätin uhrata muutaman ammuksen ihan vain ilotulituksen vuoksi. 
Lähetin teokseni Timo Airaksiselle, Heta Gyllingille ja Ilkka Niiniluodolle 
keväällä 2003. Markku Pääskynen ilmoitti postittaneensa sen myös Esa 
Saariselle ”kiitosten kera”. Professorit eivät tietenkään vastanneet minulle 
mitään, sillä olin esittänyt heidän filosofiakäsityksistään kritiikkiä. 
Lisäksi esitin sen heitä kauhistuttavan toiveen, että teos sisällytettäisiin 
filosofian tutkintovaatimuksiin. Tosiasiassa he halusivat kaikin keinoin 

estää näkemysteni leviämisen. 

Huomattavaa onkin, että teokseni julistettiin karanteeniin filosofian 
laitosten kirjastoissa. Helsingin yliopiston filosofian laitosten Philo- 
sophica-kirjasto ei ole tähän päivään mennessä hankkinut kokoelmiinsa 
yhtään Dialogisen filosofian nidettä, vaikka se yleensä hankkii maas- 
samme julkaistavat filosofiset teokset. Philosophica-kirjasto on kieltäy- 
tynyt sisällyttämästä kokoelmaansa myös teoksiani Työttömän kuolema, 
Filosofia räjähti, Filosofiset viuhahdukset ja Enkelirakkaus, vaikka niitä 
on kirjastolle tarjottu ja esitetty hankittaviksi. Sortotoimien kattavuutta 
osoittaa sekin, että kirjani ovat olleet käytännöllisessä siteeraamis- ja 
viittaamiskiellossa. Myöskään Tampereen yliopiston pääkirjasto sen 
enempää kuin kurssikirjasto eivät hankkineet edes yhtä Dialogisen 
filosofian kappaletta ennen vuotta 2005, vaikka kyseessä on yhteiskunta- 
tieteellisen alan keskuskirjasto Suomessa. Ratkaisu on kenties ymmär- 
rettävä, sillä kirjastojen hankinnoista päättävät filosofian professorit, 
jotka käsittelevät uutuusteosten hankintalistat. 

Teosteni paneminen indexiin osoittaa, kuinka valtavaa minua kohtaan 
osoitettu aggressiivisuus on ollut. Jos ei ole voitu estää teosten julkaise- 
mista, niin ainakin ne on yritetty piilottaa tai vaieta. Toisaalta kirjojeni 
panttaus on ollut niille vain hyväksi, sillä köyhdyn vähemmän, kun lukijat 
ostavat eivätkä vain lainaa niitä. Lisäksi se, joka vaivautuu hankkimaan 
kirjani, saa pitää teokseni palkkanaan koko ikänsä, mutta kirjaston 
kusinen kirja on kuin halpa huora, joka kierrätyksen jälkeen palautetaan 
käyttöön. Ja sekin, joka kirjani luettuaan ei ole tyytyväinen teoksen 
sisältöön, voi joka tapauksessa arvostaa hankintaansa paremmin, jos on 
maksanut siitä täyden hinnan. 

Toisaalta kirjojeni paitsioon julistaminen on ollut kohtuutonta siihen 
nähden, että minulta on kiistetty kirjoittamiseen vaadittavat resurssit. 
Olen kuitenkin jäänyt henkiin, ja ehkä juuri sen vuoksi olen vaikea pala 
sananvapauden vartijoille: kuin Tuonen tuvilta takaisin tullut haamu, 
joka kostaa kärsityt vääryydet mutta jota ei saa enää kiinni. 


Harmistunut professori: ”Tehtyä ei saa tekemättömäksi.” 


Työtön tohtori: ”Tekemätöntä ei saa tehdyksi.” 


PROFESSORIVALLAN KOSTO 


Se, että olen saavuttanut mainetta Suomen tunnetuimpana virkaa vailla 
olevana filosofian tohtorina, ei missään tapauksessa johdu siitä, että 
haluaisin olla toimeton. Minähän sitä paitsi kirjoitan aktiivisesti. En 
halua myöskään puolustella työttömiä enkä samastua työttömien lau- 
maan. Olen työtön, koska filosofian professorikunta on tehnyt minusta 
työttömän. Minun juttuni on filosofia, ja minulle kuuluisi virka. 

Yksi syy työttömyyteeni saattaa saada selityksen työn ja toiminnan 
eron kautta: toimintaani filosofina ei näköjään voida organisoida sen 
enempää palkka- kuin yrittäjätyöksikään. Lisäksi en halua osallistua sel- 
laiseen muuhun hyörinään, joka tekisi omasta toiminnastani ikään kuin 
vahingossa ”työtä” pakottamalla minut tekemisiin sen tapaisten tyyppien 
ja sellaisen työyhteisön tai työkavereiden kanssa, joita en halua tavata. 

Työelämän suurin ongelma on vieraan tahdon alaisuus: se, että ihmi- 
nen pakotetaan kanssakäymiseen sellaisten tahojen kanssa, joista on 
hänelle itselleen haittaa, tai tekemään asioita, joita hän ei oikeasti edusta, 
kannata eikä halua. Kun pohditaan syitä työttömyyteeni, on syytä muistaa 
työyhteiskunnan normien heteroseksistisyys. Olenkin laajentanut työ- 
yhteiskuntaa koskevan arvosteluni koskemaan koko heteroseksuaalista 
valtakulttuuria ja sen arvoja kirjani Enkelirakkaus luvussa ”Heterofasis- 
tit”. Työyhteiskunnan kurjuus johtuu heteroseksuaalisista lajinsäilytys- 
motiiveista eli tavoista, joilla ihmisten suhteet on alistettu omaisuuden 
keräämiselle ja ahneudelle heteroperheissä. Heterot hankkivat omaisuutta 
jälkeläisten vuoksi, ja jälkeläisten tehtäväksi nähdään se, että näin saa- 
daan omaisuudelle perillinen. Tämä ajattelutapa johtaa myös filosofiset 
elämänarvot karille, ja koko henkisen arvotuotannon syöpä onkin juuri tuo 
heteroperheeseen perustuva työyhteiskunta omine normeineen. 

Kieltämällä meiltä virat, varat ja toimintaresurssit heterot haluavat 
sulkea meidät homot yhteiskunnallisen vallanperimyksen ulkopuolelle eli 
osattomiksi siitä kulttuuriomaisuudesta, joka on olemassa julkisina 
tehtävinä, työpaikkoina ja virkoina. Vaikka olenkin sitä mieltä, että 
heteroperhettä itsekkäämpää yhteiskunnan yksikköä ei ole, en kuitenkaan 
sitoudu ajattelussani perheen ideologiaa koskevaan marxilaiseen kritiik- 
kiin. Kommunistisen luokkataistelun ajatus oli sekin vain heteroseksu- 
aalisuudesta ja perheestä johtuvan kurjuuden sekä materialistisen kamp- 
pailun leimaamaa. Sentapaisessa ajattelussa myös ihmisistä tulee helposti 
esineitä. Sekä kapitalistiset että sosialistiset yhteiskuntateoriat olivat 
heteroseksuaalisen arvomaailman värittämiä. Niiden taustalta paljastui- 
vat utilitarismi ja materialismi. 

Kun filosofia on yhdistynyt heteroseksuaalisen valtakulttuurin arvoihin 
niitä symbolisesti edustavien pragmatismin ja naturalismin kautta, työ- 
yhteiskunnan kurjuus on alkanut leimata filosofiaa itseään. Ihmiset eivät 
enää omistaudu henkisen elämän tavoittelulle, vaan heidät on sidottu 
immanentin maailman kahleisiin. Heidän elämäänsä leimaa jatkuva hätä- 
tila, ja meidät filosofialle omistautuneet henkilöt koetetaan alistaa hete- 
roiden elämäntapaongelmille, kun heidän viransaantinsakin maksatetaan 
meillä. Samasta asiasta kertovat Suomen Akatemian ohjelmalliset julis- 
tukset ”työn ja perhe-elämän yhteensovittamisesta”, ”hoitovapaalta paluun 
helpottamisesta” ja siitä, ettei perheellisiä ihmisiä syrjittäisi.274 

Perhearvoille perustuva tiedeyhteisö on tehnyt minusta työttömän 
jättämällä minut vaille toimintaresursseja yliopistolaitoksessa. Tällä 

asiaintilalla puolestaan on ollut karvaat seuraukset. Asemani työttömänä 
filosofina ilmentää homoseksuaalisen ja heteroseksuaalisen arvomaailman 
yhteensopimattomuutta ja hetero”filosofien” minua kohtaan osoittamaa 
vihaa, joka tosin on ilmaistu akateemisen peitellysti ja hienostuneesti: 
pelkkänä näennäissivistyneenä heitteillejättönä. Jotta myös noille virka- 
urallaan oleville yhteiskunnan syöttöporsaille syntyisi käsitys siitä, min- 
kälaisen häväistyksen kohteeksi työttömäksi pakotettu tohtori voi joutua 
työvoimahallinnon telapyörästössä, kuvaan professorikunnan minulle jär- 
jestämää Auschwitzia seuraavassa yksityiskohtaisemmin. 


Tohtorina työvoimatoimistossa 


Keväällä 2003 työviranomaiset alkoivat jälleen ottaa yhteyttä, ja pian 
selvisi, minne huippukoulutettu filosofi voi joutua. Työvoimaneuvoja Aira 
Sumiloff Kluuvin työvoimatoimistosta lähetti minulle 3.3.2003 kirjeen, 
joka oli ”osoitus työvoimakoulutukseen”. Paperissa kerrottiin riemullisesti, 
että ”oppilashaku työvoimakoulutukseen on alkanut”. Mikä onkaan 
kekseliäämpää kuin patistella tohtoria työvoimapoliittiseen lisäkoulu- 
tukseen? Minut määrättiin täyttämään hakemuslomake ja toimittamaan 
se pikavauhtia työvoimatoimistoon. Viranomainen oli siis määrännyt 
minut hakeutumaan koulutukseen, vaikka tosiasiassa kyse oli pakotta- 
misesta, jonka tehosteena oli uhkaus työttömyysetuuden eli työmarkkina- 
tuen menettämisestä määräajaksi tai toistaiseksi. 

Hyvä on, suuntasin työvoimatoimistoon selvittämään, mistä mankelista 
tämä väkivallan paperi oli saanut alkunsa ja miksi se oli putkahtanut 
juuri minun postiluukustani; lähestyin paperin postittanutta työvoima- 
neuvoja Sumiloffia. Määräys herätti kysymyksen, mitä oli tuo puheena 
oleva ”koulutus”, jonka tarpeessa viranomainen oli katsonut minun — 
kuusi itsenäistä kirjaa ja 1500 sivua tieteellistä tekstiä julkaisseen 
tieteenharjoittajan — olevan? Kurssikuvauksen mukaan koulutettavaa oli 
määrä neuvoa ”omien voimavarojen käyttöönotossa, ammatillisen osaa- 
misen tunnistamisessa sekä tuotteistamisessa ja markkinoinnissa”. Viran- 
omaisen minua varten tekaisemana tarkoituksena oli ”löytää työpaikka 
joko entiseltä alalta tai tarvittaessa kokonaan uudelta alalta”. Työviran- 
omaisen sikamageena ideana oli helliä meitä akateemisia kansalaisia niin 
kuin suuri sosialistinen äiti omaa lapsilaumaansa opettamalla kurssilai- 
sille ”ryhmätyö-, vuorovaikutus- ja esiintymistaitoja” sekä ”tietotekniikka- 
ja mediataitoja, kuten Windows-järjestelmän ja Word-tekstinkäsittely- 
ohjelman sekä sähköpostin ja Internetin käyttöä”! Lisäksi joukossa oli 
kauhua herättävä vihjaus, jolla uhattiin kiistää työttömän ihmisen järjen 
rahkeetkin. Kyseessä oli ”soveltuvuuden arvioiminen suunnitelmien mu- 
kaisiin työtehtäviin” ja siihen liittyvä ”psykologin arvio”. 

Päättelin kirjeen perusteella seuraavaa: jos akateemisesti koulutettu 

kansalainen ei 5—7 vuoden opiskelun jälkeen muka mitään osaa, hänen 
täytyy olla työkyvytön. Olemmeko siis todella sellaisia invalideja kuin 
työviranomaisen lähettämä teksti epäsuorasti väittää? Emme siis osaa 
käyttää sähköpostia? Meillä ei ole vuorovaikutustaitoja? Meitä pitää 
holhota ja kouluttaa? Akateemisten työnhakupalvelujen koordinaatio- 
keskuksena Helsingissä toimiva Kluuvin työvoimatoimisto oli ”osoittanut” 
eli määrännyt minut viiden kuukauden mittaiseen spaniel-like-education- 
koulutukseen, jossa päähämme oli tarkoitus paukuttaa tekstinkäsittely- 
taitoja! Viranomainen voi pitää tätä kirjaa merkkinä tekstinkäsittely- 
taidoistani. ”Osoitus” oli tullut kuin Kummisedältä, ja se oli ”tarjous, josta 
ei voi kieltäytyä”. 


Toinen isku 


En mennyt koulutukseen, koska katsoin, että en ole sen tarpeessa. Parin 
viikon kuluttua posti toi jälleen työvoimatoimiston kuoressa pahaenteisen 
kirjeen. Sieltä löytyi viranomaispäätös, jonka oli tehnyt työvoimaneuvoja 
Aira Sumiloff: ”Työvoimatoimisto on ilmoittanut Kansaneläkelaitokselle, 
että se katkaisee työmarkkinatuen maksamisen — Syy: selvitetään koulu- 
tustarjousta.” Eikö sitä selvitetty jo tarpeeksi? Seinähullu työviranomai- 
nen oli nyt kostanut minulle sen, että kieltäydyin työvoimatoimiston 
pakottamasta aikuisten apukoulusta. Kirjeen liitteenä oli selvityspyyntö, 
joka tuli toimittaa päätöksen tehneelle viranomaiselle. Siinä vaadittiin 
tarkkoja kirjallisia tietoja siitä, miksi asianomainen henkilö oli kieltäy- 
tynyt työvoimatoimiston järjestämästä kurssituksesta. Edessäni oli siis 
gulag, joka on saksalaisen holocaustin siperialainen vastine. 

Niinpä minut pakotettiin menemään taas työvoimatoimistoon. Tämän 
täytyi olla aprillipäivän pila. Meninkin sinne heti seuraavana päivänä 
2.4.2003. Aira Sumiloff toimii työnhakijoiden tukitiimissä. Näin työvoima- 
toimisto oli tukenut työtöntä ihmistä. Painoin kaksi kertaa viranhaltijan 
ovisummeria, kunnes liikennevaloihin syttyi punainen lamppu ja oven 
suuhun ilmestyi raivostunut viranomaishenkilö, joka lausui palvelevansa 
toista asiakasta. Sitten hän uhkasi kutsua paikalle vahtimestarin, joka 
poistaisi minut rakennuksesta, jos en muuten lähtisi, ja työnsi ovea 
käyttäen minut pois huoneesta.275 Koska tiesin, että virkahuoneesta ei 
ollut muuta uloskäyntiä kuin tuo ovi, odotin oven takana niin kauan, 
kunnes se viimein avautui, ja sisällä olleen asiakkaan oli poistuttava 
huoneesta. Viivyteltyään huoneessaan puoli tuntia eli vastaanottoaikansa 
päättymiseen saakka viranomainen tuli itse ulos huoneesta. 

Kuinka kansalainen voi saada asioitaan hoidetuksi, jos viranomaiset 
ajavat heidät ulos toimistoista? Tätä olin kysynyt useilta ohi kulkeneilta 
virkailijoilta, jotka säntäilivät käytävillä hätääntyneesti ja joilla oli ilmei- 
sesti hyvin tärkeitä asioita hoidettavinaan. Ongelmani saattoi kuulemma 

oikaista vain päätöksen tehnyt viranhaltija, eli juuri tämä sama raivotar, 
joka huoneesta tullessaan selitti vastaanottoaikansa juuri päättyneen ja 
asian olevan työvoimatoimikunnan käsissä. Sen jälkeen tämä ihmis- 
kunnan vihollinen ja kaikkien työpaikkojen sitruunaihminen käveli käytä- 
vää myöten tiensä huutaen kulman taakse kadotessaan, että häneltä 
loppui työaika! 

Työvoimatoimiston johtaja Tom Ähgren oli sen sijaan mukava mies. 
Hän selitti, että ”nykyisen lainsäädännön käytäntönä on, että viran- 
omainen ottaa huomioon myös inhimillisiä näkökohtia”. Lisäksi hän 
korosti olevansa akateemisesti koulutettu henkilö olematta sentään 
juristi, mutta että ”lakimiehet olivat tämän hänelle kertoneet”. (Minua siis 
uhkailtiin juridisilla seuraamuksilla.) Se oli hauskaa kuultavaa. Viran- 
omaistoiminnan humaanisuuden korostaminen ei ollut tyhmempi ajatus 
myöskään akateemisesti koulutetulta viranhaltijalta. Asiani eteni Hel- 
singin työvoimatoimikuntaan, jossa sen käsittely kesti monta viikkoa. 
Työvoimatoimistot eivät voineet eivätkä halunneet tehdä asialle mitään, 
koska ”työvoimatoimikunta on heitä ylempi taho”. Kaiken yläpuolella on 
tietysti kansa, mutta sen viranomaiset näyttävät unohtaneet jo kauan 
sitten. 

Olin nähnyt vaivaa, raatanut hiki hatussa ja huhkinut huhtikuussa 
saadakseni asiani ajetuksi. Mutta opintoni eivät olleet kesken enkä ollut 
tehnyt mitään väärää saati syyllistynyt mihinkään rikokseen. Olin vain 
tavallinen Suomen kansalainen, jota painostettiin kirjoittamaan viran- 
omaispaperin riveille, miksi en suostu viranomaisten tuputtamaan pakko- 
koulutukseen. Miksi minun piti esittää perusteluja ”väitteideni tueksi”, 
kun en ollut mitään väittänyt, määrännyt tai ehdottanut? Viranomainen 
itse oli väittänyt. Siis esittäköön viranomainen perustelut sille, miksi minä 
olen muka englannin ja ruotsin kielen tasotestien tarpeessa. Olin jo suo- 
rittanut kaikki lakisääteiset kielikokeet, jotka sisältyivät akateemisiin 
tutkintoihini. Eivätkö ne olleetkaan enää voimassa? Pyrkikö viranomainen 
kävelemään yliopistojen luovuttamien tutkintojen ja sitä kautta myös 
viranomaisvallan itsensä yli? Juuri siitä käsitykseni mukaan oli kyse. 
Niinpä vastasin työvoimatoimikunnan selvityspyyntöön, että minulla on 
kyllä kaikki tarvittavat tiedot ja taidot ja että sen vuoksi kieltäydyn 
viranomaisen järjestämästä kurssituksesta, jota pidän yhteiskunnan 
voimavarojen haaskauksena. 

Asia alkoi viipyä työvoimatoimikunnassa. Soitellessani sinne asian- 
mukaisena puhelinaikana viikon välein anonyymi puhelinpäivystäjä 
kertoi, että paperit pyritään käsittelemään noin neljässä viikossa ja että 
”kaikki kansalaiset ovat jonossa tasa-arvoisia”. Jos he kerran itsekin ovat 
meidän kanssamme tasa-arvoisia, niin miksi he eivät liity tuohon jonoon? 
Totuus on, että kaikki ihmiset ovat eriarvoisia. Olemme eri tavoin 
arvokkaita, eri suhteissa ja eri ihmisille. Vain ihmisarvo on luovuttamaton 
ja kaikille sama, mutta mitään tasa-arvoa ei ole olemassa, ei varsinkaan 

samanlaisuuden oletukseen perustuvaa tasa-arvoa, sillä ihmiset ovat 
erilaisia. Tuohon sosialistiseen samanlaistamiseen ei pidä myöskään 
keinotekoisesti pyrkiä. Esimerkiksi minulle kuuluisi kunnon kuukausi- 
palkka ja erikoiskohtelu. Olen sen ansainnut. Tässä mielessä koko valis- 
tusfilosofinen ajatus vapaudesta, veljeydestä ja tasa-arvosta on umpi- 
hullu, sillä se on johtanut yhteiskuntakäytäntöön, jossa arvoja tuotta- 
maton virkavallan edustaja kiusaa huippukoulutettua tohtoria yrittäen 
piiloutua sosialismille tyypillisten totalitaaristen julistusten taakse. Erich 
Frommin ja Herbert Marcusen kritisoiman ”pikkuporvarin” sijasta syypää 
sadomasokistiseen byrokratiaan taitaakin olla tasapäistämistä vaativa 
sosiaalidemokraatti itse. 

Oletin saavani asiani hoidetuksi työn juhlaan eli Vapun päivään men- 
nessä. Toisin kuitenkin kävi. Yli kaksi kuukautta viivyteltyään työvoima- 
toimikunta teki päätöksen. Kesäkuun alussa 2003 päivätyssä kirjeessään 
ammattiyhdistysten ja työnantajien edustajista kokoonpantu työvoima- 
toimikunta vihdoin ilmoitti, että en ollut esittänyt ”mitään perusteluja” 
sille, että minulla olisi ollut oikeus kieltäytyä hakeutumasta työviran- 
omaisen määräämään koulutukseen. Sitten se vahvisti työvoimatoimiston 
jo aiemmin määräämän työttömyyspäivärahan maksukiellon 60 päiväksi. 
Viranomainen ei itse perustellut päätöstään mitenkään, ja tieto siitä tuli 
minulle työttömyyspäivärahaa maksavan Kansaneläkelaitoksen kautta. 

Soitin muitta mutkitta työvoimatoimikuntaan ja kysyin, kenen tomp- 
pelin esityksestä ja valmistelemana päätös oli syntynyt, minkälainen oli 
ollut päätösesitys, ketkä henkilöt päätöksen olivat tehneet ja minkälaisilla 
valheilla päätöstä oli perusteltu. Työvoimatoimikunta on siitä erikoinen 
organisaatio, että sen toimipaikkaa ja fyysistä postiosoitetta ei löydy 
mistään. Asiat ajetaan postilokeron tai työvoimatoimistojen kautta. Työ- 
voimatoimiston johtajakaan ei suostunut kertomaan, keitä henkilöitä 
kollegioon kuuluu. Myöskään työvoimatoimikunnan esittelijöihin ei saa 
yhteyttä. Heidän sijastaan puhelimeen vastaa päivystäjä. Näin yhteis- 
kunta suojelee työvoimatoimikunnan jäseniä kansalaisten taholta pursua- 
valta vihalta. 

Työvoimatoimikunnan päivystäjä puolestaan pystyi vastaamaan vain 
yhteen kysymykseen. Työvoimatoimikunta ei ollut päätöstä tehdessään 
kiinnittänyt huomiota niinkään ”tähänastisen koulutukseni tasoon” vaan 
sen ”kestävyyteen”. Tällä tavoin työvoimatoimikunta hylkää akateemisia 
tutkintoja. Olisikin mielenkiintoista tietää, mihin sen oma toiminta 
perustuu. Työvoimatoimikunnalla ei ole mitään muodollista kompetenssia 
eikä tosiasiallista pätevyyttä arvioida ihmisten kykyjä, valmiuksia eikä 
muitakaan ominaisuuksia. Se on kokoonpantu rationaaliseen argumen- 
taatioon kykenemättömistä turvenuijista, eikä se tuota kansalaisille 
mitään muuta kuin pelkkää haittaa. 

Mutta kesä oli koittanut. Asia oli ratkennut, ja minulle oli tuotettu 
taloudellista vahinkoa työttömyyspäivärahan kahden kuukauden maksu- 

kiellon verran, yhteensä noin tuhat euroa. Eikä aikaakaan, kun kieltei- 
sestä päätöksestä riemastuneena työvoimatoimiston viranomainen nimel- 
tä Aira Sumiloff lähetti minulle uudestaan saman määräyksen, jonka hän 
oli postittanut minulle jo maaliskuussa. Siinä minut pakotettiin hakeu- 
tumaan samalle mutta myöhemmin alkavalle kurssille! 


Kolmas isku ja torjuntavoitto 


Uusi ukaasi oli päivätty 13.6.2003, ja koulutukseen hakeutumisen taka- 
rajaksi oli asetettu eräs tulevan elokuun päivä. Menin heinäkuun helteellä 
työvoimatoimistoon kysyäkseni työvoimatoimiston johtajalta, miksi hänen 
työntekijänsä vittuilevat minulle. Olin jo aiemmin viettänyt myös 35- 
vuotissyntymäpäiväjuhlaani työvoimatoimistossa ilmoittautumassa työttö- 
mäksi työnhakijaksi. Mutta käynnistiväthän Stalinin joukotkin Kannak- 
sen suurhyökkäyksen nimenomaan marsalkka Mannerheimin syntymä- 
päivänä vuonna 1944. Jatkosodan torjuntavoitto rohkaisi minua ajattele- 
maan, että en ollut laskenut turhanpäiten hautaan myöskään viimeksi 
kuluneita kuukausia elämästäni. Elohopea kohosi lämpömittarissa 31 
Celsius-asteeseen. Näin asioita ajetaan. Myös johtaja kiinnostui asiasta ja 
halusi kysyä ”Sumikilta”, miksi hän oli lähettänyt määräyksen minulle 
uudestaan — johan se tuli käsiteltyä. 

Mutta Sumikki oli syömässä. Hänen ruokatuntinsa kuluessa jutte- 
limme Tom Ähgrenin kanssa niitä näitä. Johtaja kertoi, että ”tullessaan 
yliopistosta ihmiset ovat yleensä niin huonossa kunnossa, että he 
tarvitsevat tätä lisäkoulutusta...” — Eipä kannattaisi ryhtyä meitä moitti- 
maan. Vastasinkin, että monet opiskelijat tekeytyvät tahallaan osaa- 
mattomiksi ja tietämättömiksi vain välttääkseen teidän toimenpiteenne ja 
uhkauksenne! Kun siis tekeytyy jo alun perin raajarikoksi, retardiksi ja 
handicapiksi, ei petoeläinkään sellaisen surkion kimppuun käy. Tästä mo- 
nien ihmisten kohdalla oli kyse. 

Lyhyen keskustelun jälkeen työvoimatoimiston johtajan huoneessa oli 
kaksi yksimielistä miestä. Päädyimme samaan näkemykseen myös siitä, 
että työvoimakoulutus on suurimmaksi osaksi pelkää filmausta ja lume- 
toimintaa. Sen tuottamat trikkikuvat ovat niin läpinäkyviä, että työn- 
antajatkin hohottavat niille raikuvat naurut. Eivät he ole kiinnostuneita 
työllistämiskursseilla opiskelluista taidoista vaan lähinnä siitä, mitä 
heidän hakijansa todella osaavat ja tietävät. Sen sijaan työvoimakoulu- 
tuksessa eletään Aleksis Kiven aikaa. Juuri hänen patsaalleen Rauta- 
tientorin kupeessa sijaitsevasta konttorista olikin loistava näköala, eikä 
johtajallakaan ollut lopulta mielipiteisiini mitään vastaansanomista. Kyllä 
nämä asiat kuulemma tiedetään. 

Vain se kiinnosti, miksi en ollut itse mennyt koulutukseen. Käsit- 
tääkseni vastasin siihenkin jo, mutta totesin vielä, että jatkokoulutukseen 

suostuessani joutuisin akateemisten kollegojeni silmissä naurunalaiseksi. 
Samalla epäilin, kuinka siellä kurssilla lopulta kävisi — ja kenelle. Ilmoitin 
myös tekeväni asiasta osallistuvaan havainnointiin perustuvaa tutki- 
musta, jonka julkaisisin kirjana. Tämän kuultuaan johtaja punehtui ja 
alkoi laittaa asioihin vauhtia. Sumikki oli saatava ruokatunnilta heti! 

Uhka olikin edelleen olemassa, ja se oli kuin suuri synkeä ukkospilvi tai 
valtava venäläinen ydinase. Kädessäni oli määräys viiden kuukauden 
mittaiselle työllistämiskurssille, eikä sitä ollut mikään mahti kumonnut. 
”Minä haluaisin tietää, miksi sinä panit tämän Hankomäen sille kurs- 
sille?”, sanoi johtaja, kun Sumikki lopulta tuli. Lausuin johtajalle, että 
”sun palkkas kuuluu mulle” ja jätin heidät väittelemään keskenään pois- 
tuen itse paikalta. 

Kotiin saavuttuani viskasin työviranomaisen määräykset kaakeliuuniin 
ja laitoin Finlandia-hymnin soimaan. Jos viranomainen pysyisi osoituk- 
sensa takana, edessä olisi uusi käsittely työvoimatoimikunnassa. Asian 
käsittelyä odottaessa syksy olisi saapunut ja lehdet olisivat varisseet 
puista. Koska työvoimatoimikunta ei ollut pitänyt aiempia perustelujani 
riittävinä, katsoin olevani velvoitettu pyytämään lausunnon oppiaineeni 
professorilta. Niinpä lähetin lausuntopyynnön Helsingin yliopiston vasta- 
valitulle rehtorille, professori Ilkka Niiniluodolle. Tässä on kirjeeni koko- 
naisuudessaan: 


Professori Ilkka Niiniluoto 
LAUSUNTOPYYNTÖ 


Asia: Lausuntopyyntö työviranomaista varten 
Viite: Työviranomaisen päätös 


1. Taustaa 


Kluuvin työvoimatoimisto katkaisi työttömyyspäivärahani maksamisen 
27.3.2003 sillä perusteella, että kieltäydyin työviranomaisen minulle 
osoittamasta työvoimapoliittisesta koulutuksesta. Koulutuksessa minulle 
oli määrä opettaa muun muassa tekstinkäsittelytaitoja. Vetosin kieltäy- 
tymiseni perusteluissa siihen, että olen suorittanut korkeimman aka- 
teemisen tutkinnon vuonna 1997 ja päätän itse mitä haluan osata ja 
tietää. Olen pitänyt huolta tiedoistani ja taidoistani tutkijoille kuuluvalla 
tavalla. Totesin myös, että tohtoreiden työmarkkinatilannetta voidaan 
korjata vain myöntämällä akateemisille tutkijoille lisää toimintaresurs- 
seja virkojen ja palkkauksen muodossa. Saatoin asian viranomaisen 
omasta kehotuksesta Helsingin työvoimatoimikunnan ratkaistavaksi 
31.3.2003. 

Työnantajien, ay-liikkeen ja työntekijäosapuolen edustajista kokoon- 
pantu työvoimatoimikunta totesi päätöksessään 7.5.2003, että sen 
mielestä minulla ei ollut perustetta kieltäytyä työvoimatoimiston mää- 
räämästä työvoimapoliittisesta koulutuksesta, ja vahvisti työttömyys- 
päivärahani maksamisen katkaisemisen määräajaksi (2 kk). Työvoima- 
toimikunta totesi, ettei se ole koulutuksen tarpeellisuutta arvioidessaan 
perustellut ratkaisuaan aikaisempien tutkintojen riittävyydellä vaan 
koulutuksen ”kestävyydellä”. 

Työvoimatoimikunnan päätöksen ollessa kannaltani kielteinen Kluu- 
vin työvoimatoimisto määräsi minut uudestaan samalle kurssille 13.6. 
2003. Kyseessä on työviranomaisen tekemä uhkaus, jonka tehosteeksi 
viranomainen on asettanut työttömyyspäivärahan menettämisen määrä- 
ajaksi tai toistaiseksi (eli pysyvästi). Aion edelleenkin kieltäytyä suostu- 
masta työviranomaisen määräämään koulutukseen. 


2. Asiantuntijalausunnon syy ja tarpeellisuus 


Työviranomainen on aiheuttanut minulle jo aiemmin merkittävää talou- 
dellista vahinkoa. Joudunkin nyt pyytämään Teitä professori Ilkka Niini- 
luoto laatimaan virkanne puolesta asiantuntijalausunnon ja arvioimaan 
siinä koulutukseni ”kestävyyttä” sekä työvoimapoliittisen lisäkoulutuk- 
sen tarpeellisuutta. Pyydän ottamaan kantaa siihen, pitääkö minun 
tosiaan mennä työviranomaisen määräämään koulutukseen. Eivätkö tut- 
kintoni olekaan enää voimassa? Voiko työviranomainen kävellä aka- 
teemisten tutkintojen ja niiden legitimaation yli? Yhteiskunta, joka toi- 
sella kädellään kiistää toisaalla luovuttamansa statuksen, kiistää it- 
sensä. 

Asiaan on tärkeää ottaa kantaa sekä periaatteellisista syistä että 
yksilön oikeuksien kannalta. Työviranomaisen aiheuttama taloudellinen 
haitta tekee elämisen mahdottomaksi, koska mitään muuta tulonlähdettä 
kuin työttömyyspäiväraha minulla ei ole. Tarvittaessa joudun kante- 
lemaan asiasta eduskunnan oikeusasiamiehelle ja laatimaan valituksen 
Vakuutusoikeuteen. 

Oudoksuttavaa on, että työviranomainen pyrkii naamioimaan kou- 
lutusmääräyksensä asianosaisen velvollisuudeksi itse hakeutua viran- 
omaisen päättämään koulutukseen. Siten viranomainen koettanee kään- 
tää koulutukseen hakeutumisen vapaaehtoiseksi mutta toisaalta säätää 
kieltäytymisen rangaistavaksi. Ehdotan, että työviranomaisten ja Hel- 
singin yliopiston välinen koulutusyhteistyösopimus sanottaisiin irti, 
koska koulutuksessa pyritään taivutteluun ja manipulaatioon, koulutuk- 
seen ohjaamisessa käytetään kiristystä ja uhkailua, eikä koulutuksella 
ole tekemistä yliopiston päätehtävien kanssa. 

3. Lopuksi 


Kaikki tietävät, että työviranomaisten turvenuijamaisesta toiminnasta 
on tieteen kokonaisedulle pelkkää haittaa. Työviranomaisten junailema 
”koulutus” on aikuisten apukoulua, jossa häntä heiluttaa koiraa. Vai- 
keuksissa eivät ole tuttuun tapaansa vain opiskelijat ja jatko-opiskelijat. 
Nykyään myös tohtorit yritetään alistaa työviranomaisten mielivallalle, 
joka sinänsä ei perustu mihinkään. Aion laatia asiasta opetusmonisteen 
myös työministerinä toimivalle ylioppilas Tarja Filatoville. 

Pahoittelen asiasta Teille aiheutuvaa vaivaa. Pyytämäni lausunnon voi 
lähettää osoitteeseeni. Joudun ottamaan asiaan kantaa jo elokuun alussa, 
joten odotan lausuntoa heinäkuun aikana. Toivon, että voisitte edistää 
myös asianmukaisten tutkimus- ja toimintaresurssien myöntämistä alle- 
kirjoittaneelle. 


Jukka Hankamäki 
LIITTEET 


Työviranomaisen päätökset ja uhkaukset 
Acatiimi-lehden ja Yliopisto-lehden keskustelupuheenvuorot 
Jäljennös viimeisimmän työsuhteeni loppuraportista (SA) 


Ilkka Niiniluoto on osoittanut todellisen suuruutensa olemalla vastaa- 
matta sekä kirjeitse että sähköpostitse esittämiini kysymyksiin. Hän ei ole 
myöskään ottanut mitään vastuuta siitä, että minulle ei ole myönnetty 
asianmukaisia toimintaresursseja filosofian laitoksilla. Ilmeisesti hänen 
kätensä ovat täynnä työtä. Ja noihin käsiin päätyivät nyt myös tulokset 
hänen itsensä tuottamista ongelmista. 

Erään heinäkuisen hellepäivän ehtoopuolella (lämmintä oli jo 33 
astetta) sain puhelimitse kuulla, että asiani työvoimatoimistossa oli rat- 
kennut viranomaisen päätökseen perua kurssimääräyksensä. Mainitta- 
koon, että päätöksen takana ei ollut Niiniluoto, joka pysyi asiasta hipi 
hiljaa. Viranomainen tarjosi minulle työllistämismäärärahaa, jolla voisin 
toimia puolen vuoden ajan Käytännöllisen filosofian laitoksella ”kokonais- 
työaikanani 85 % normaalityöajasta ja palkkaluokkana vastaava osuus 
valtion palkkataulukon kategoriaa A 17 vastaavasta palkasta kalleus- 
lisillä ja ikälisillä korotettuna.” Se on 1497 euroa/kk brutto ja tonni käteen, 
eli lakaisijan palkkaa tohtorille. Ja uhkaus: jos toimenpiteeseen ei suostu, 
työvoimatoimisto jatkaa työllistämiskoulutukseen osoittamista. Myös 
kyseisen työsuhteen päätyttyä helmikuun lopussa 2004 Aira Sumiloff 
lähetti minulle 1.9.2004 uuden osoituksen työvoimapoliittiseen koulu- 
tukseen: tällä kertaa ”Markkinoi itsesi” -nimiselle kurssille. Sille kurssille 
suorastaan pyysin päästä mukaan tehdäkseni tutkimusta uutta kirjaani 

varten. Tällä kerralla ”hakemukseni työvoimakoulutukseen” hyväksyttiin, 
mutta kuitenkin niin, että minut jätettiin suureksi pettymyksekseni 
kurssin viimeiselle varasijalle. 

Entä mitä työviranomainen sai menettelyllään aikaan? Olin noihin 
aikoihin hakeutumassa myös dosentiksi, mutta omalla sössimisellään 
työviranomainen oli heikentänyt asemaani ja mainettani yliopiston sil- 
missä. Professorit alkoivat käydä dosentuuristani kauppaa. He alkoivat 
esittää lisävaatimuksia, kun nyt olin ”töissä täällä”. (Heidän vähemmän 
julkaisseet kollegansa toimivat jo professoreina siellä.) Työviranomaiset 
olivat siis katkaisseet asioideni etenemisen ja vahingoittaneet asemaani 
tärkeässä prosessissa. Mutta mitään uutta heidän toiminnassaan ei ollut. 
Työviranomaisten vaikutukset tunnetaan yliopistoissa ja muissa työ- 
yhteisöissä laajasti — juuri sellaisessa onnettomassa avioliitossa nämä 
yhteiskunnan organisaatiot ovat toistensa kanssa. 


Luodolla 


Se, että jouduin elämään lainsuojattomana puun ja kuoren välissä, johtui 
tietenkin filosofian professorien ja erityisesti Ilkka Niiniluodon toimin- 
nasta. Hänellä olisi ollut mahdollisuus ja velvollisuuskin huolehtia siitä, 
että toimintaresursseja olisi jaettu myös minulle. Mutta hän piti huolen 
siitä, että kaikki virat ja varat myönnettiin vain hänen onille oppilailleen 
ja analyyttisille systeemiteoreetikoille eikä kenellekään muille. Varsi- 
nainen ”työviranomainen” asiassa oli siis Niiniluoto itse. Hän näki filo- 
sofian pelkkänä pragmatiikkana ja pelinä, ja vaikka häntä pidettiinkin 
avarakatseisena ja vapaamielisenä, tosiasiassa hän oli tavattoman vallan- 
haluinen ja valmis huolehtimaan siitä, että mikäli eri mieltä olevat 
henkilöt eivät alistuneet hänen johdettavikseen, katkaistiin akateeminen 
ura Filosofian laitoksella siihen. 

Niiniluodon erityisessä suojelussa olivat Sami Pihlström ja Mikko 
Salmela, jotka olivat 1990-luvun Arto Haapala ja Markus Lammerranta. 
Heidän nimensä puolestaan olivat kaikkien apurahalistojen kärjessä jo 
1980-luvulla, sillä he suostuivat noudattamaan Niiniluodon suosimaa 
sovinnaista tieteenihannetta, joka takaa virkauran mutta ei kritisoi 
mitään vaan toimii poliittisille päättäjille myötämielisesti. Mikäli olisin 
itse ollut Jumalan asemassa, olisin toivonut, että ihmiset esittäisivät myös 
luomistyötä koskevaa kritiikkiä eivätkä aina vain rukoilisi, palvelisi ja 
ylistäisi, sillä ikuisuuden näkökulmasta pelkkä kiitosten kerääminen on 
tylsää. 

Henkilökemiallinen yhteensopimattomuutemme johtui ilmeisesti siitä, 
että Niiniluoto oli — aivan kuten Jyrki Lehtola ja Markku Eskelinen 
arvioivat — eräänlaisen filosofipoliisin maineessa.?”6 Hän halusi tukeutua 
kaikessa viranomaisvaltaan. Jalkapalloilijana ja matemaatikkona uransa 

aloittaneen filosofin luottamus rationalistisin periaattein toimivaan 
yhteiskuntaan ilmensi hänen omaa hyväosaisuuttaan. Kun monien 
muiden filosofien asiat menivät viranomaisten kanssa solmuun ja hänen 
oma näennäisrationalisminsa joutui kyseenalaistetuksi, hänellä ei ollut 
muuta keinoa kuin vetäytyä kuoreensa ja alkaa polkea niiden ihmisten 
asemaa, jotka muodostivat uhan hänen identiteetilleen. Luottamuksen 
muihin viranomaisiin täytyi siis pitää, ja siksi kriitikot oli viisainta siivota 
pois näkyvistä. 

Herra on herra Helvetissäkin, mutta Niiniluoto oli rehtori vain yli- 
opistossa. Ilkka Niiniluodon ura rehtoraatteineen, kanslerinvirkoineen ja 
sivutoimineen on vailla vertaa. Hänen ongelmanaan oli ainoastaan se, 
ettei kukaan tuntunut arvostavan hänen filosofiaansa. Niiniluoto oli kyllä 
ehtinyt sanomaan kaikesta jotain, mutta oletteko huomanneet hänen 
lausuneen koskaan mitään syvällistä? Havaittuaan, ettei minusta tulisi 
ainakaan pragmatistia eikä naturalistia Niiniluoto oletti voivansa koh- 
della minua kuin koiraa ja työntää minut paitsioon. Kun Filosofian laitos 
oli kiinni, koetin jatkaa akateemista uraani muun muassa hakemalla 
humanistisesta tiedekunnasta jatko-opintosuunnittelijan virkaa keväällä 
2003, mutta tehtävään nimitettiin tohtorihakijan ohitse Niiniluodolle 
lojaali filosofian maisteri Henrik Ruso, joka ei ole suorittanut omia jatko- 
opintojaan.??? Tiedekunta ei lopulta vastannut myöskään enää muita 
asioita koskeviin sähköpostikysymyksiini pyytäessäni myöhemmin esimer- 
kiksi englanninkielisiä jäljennöksiä tutkintotodistuksistani.?”8 Minut 
ilmeisesti määriteltiin yliopiston viholliseksi tai tahoksi, jota pitää kart- 
taa, ja minua kohdeltiin kuin rikollista. Käytännössä tämä on esimerkki 
siitä, kuinka professorikunnan mielivalta voi johtaa kansalaisoikeuksien 
kiistämiseen yliopiston seinien sisällä. 

Minulta kysytään usein, miksi kiinnostuin anarkistisista toimintamuo- 
doista ja miksi minusta tulikin eräänlainen ”anarkisti”. Vastaus on, että 
Ilkka Niiniluoto teki minusta anarkistin aivan niin kuin George W. Bush 
teki Osama bin Ladenista terroristin. Jos en sopeutunut surisemaan 
naturalistien hyrräoravana ja suostunut keräämään kiviä heidän polku- 
jensa pieliin, seurasi ajaminen täydelliseen paitsioon. Toisin sanoen: jos oli 
homo eikä ryhtynyt palvelemaan pragmatistisille arvoille rakentuvaa 
heterotiedettä, seurasi tilanne, jossa meidät homot haluttiin työntää 
oikein kunnolla takaisin siltojen alle. Se, että kirjoitin lopulta myös 
tieteellisestä anarkismista, oli vain seuraus siitä, miten jyrkästi oma 
ajatteluni poikkesi Niiniluodon sovinnaisuudesta; muutoinhan anarkistin 
rähjäinen rooli ei itselleni tietenkään sopinut. 

Merkille pantavaa on, että samalla, kun minua kiusattiin ja kyyky- 
tettiin patistelemalla minua yliopiston täydennyskoulutuskeskuksen ja 
työvoimatoimiston järjestämään työvoimakoulutukseen, rehtori lisäsi täy- 
dennyskoulutuskeskuksen määrärahoja ilmentääkseen juuri tuon ulos- 
ohjausjärjestelmän tarpeellisuutta ja viedäkseen pohjaa esittämältäni 

arvostelulta. Kyseinen tapa ilmensi professorikunnan toimintametodia 
laajemminkin. Aina havaittuaan minun joutuneen konfliktiin jonkin yli- 
opistotahon kanssa professorit lisäsivät kyseisen laitoksen resursseja 
osoittaakseen, että laitos on oikeassa ja Hankamäki väärässä. 

Esimerkiksi alettuani vastustaa yliopistollisten resurssien jakamista 
avokätisesti ulkomaalaisille opiskelijoille yliopiston konsistori linjasi stra- 
tegiassaan vuosille 2007—2009 suunnitelman, josta Helsingin Sanomat 
kirjoitti, että ”Helsingin yliopisto värvää lisää ulkomaisia opiskelijoita”.279 
Niiniluodolla esikuntineen oli jälleen kiire tehdä oman kantani vastainen 
päätös ja pyrkiä nostamaan ulkomaalaisten perustutkinto-opiskelijoiden 
määrä kahdesta viiteen prosenttiin ja jatko-opiskelijoiden määrä yhdek- 
sästä peräti viiteentoista prosenttiin. Mielestäni on väärin jakaa kalliita 
suomalaisten ihmisten verovaroilla kustannettuja opiskelupaikkoja lah- 
jaksi ulkomaalaisille samalla, kun moni suomalaisnuori jää kokonaan 
vaille opiskelupaikkaa. Sen sijaan Suomessa tarvittaisiin kansallista yli- 
opistostrategiaa, jonka kautta tuettaisiin suomalaisten tutkijoiden toi- 
mintaedellytyksiä sekä kotimaassa että ulkomailla. Ei asioita näin hoideta, 
Ilkka, ja sinä tiedät sen. 


Kuinka yliopistoja tuhotaan? 


Kun en edellä mainituista syistä suostunut palvelemaan Nipaa, seurasi 
karkotus ”anarkistin” asemaan, jossa virkamiesfilosofit halusivat mielel- 
lään kriitikkonsa nähdä. Tässä viholliseni tekivät luullakseni virhearvion. 
He erehtyivät luulemaan, että myös homomiehen elämä noudattelee dis- 
kriminoidun heteron tragediaa ja ihminen syrjittynä tuhoutuu kollegojen 
hiillostukseen: sairastuu, ajautuu rappiolle, alkoholisoituu, alkaa käyt- 
täytyä tuhoisasti ja lopulta kuolee pois, kuten Matti Juntunen. Minun 
kohdallani he laskivat väärin. Olen homoseksuaalisella pressure proofilla 
varustettu mies, ja kuntoni, tahtoni ja terveyteni ovat täyttä terästä. 

Sen sijaan Ilkka Niiniluoto on yksi kaikkein pikkusieluisimmista filo- 
sofeista, jonka olen tuntenut. Häntä kalvoi epätietoisuus siitä, minkälaista 
filosofian pitäisi olla. Hänen olemuksessaan oli paljon tiettyä hienostele- 
vuutta ja sievistelevyyttä, joka on tyypillistä kaupunkilaisen virkamies- 
perheen kasvatille. Niistä kaupunkilaispojista, jotka olivat eläneet koko 
ikänsä nenä kiinni konditorialiikkeen ikkunassa, ei minun mielestäni 
koskaan voinut tulla henkisesti aikuisia. Ja jos vielä sattui olemaan 
pahnojen pohjimmainen, oli yhteiskunnan luottamus lunastettava loputto- 
malla paisuttelulla, joka näkyi vallanhaluna. Omanarvontarkkuus kutis- 
taa ihmisen niin kuin pesukone pelipaidan. Joskus ihmettelen, miksi 
systeemifilosofi ei pysynyt jalkapalloilijana. 

Minun ja Niiniluodon välinen erimielisyys selittyy kenties erilaisilla 
lähtökohdilla, mutta miten hänen rehtorikautensa otettiin vastaan muu- 

alla yliopistossa? Ilkka Niiniluodon elämä oli matalalentoa, sillä hän oli 
haalinut käsiinsä ahneesti valtaa: professuuri, Suomen Filosofisen Yhdis- 
tyksen puheenjohtajuus, Tieteellisten seurain valtuuskunnan puheen- 
johtajuus, useita eri luottamus- ja asiantuntijatehtäviä, varadekaanin ja 
dekaanin tuoli sekä vararehtoraatti, joka vaihtui lopulta rehtorin- ja 
kanslerinviraksi. Hän ei ehtinyt enää mitään. Suurin osa hänen tehtä- 
vistään oli kissanristiäisiä, joihin hän olisi voinut lähettää jonkun itsensä 
näköisen stuntin. Pelkällä läsnäolollaan tämä ”Niiniluodon näköinen 
mies” olisi tuonut paikalle vallan ilmapiirin, jonka seurauksena ihmiset 
olisivat alkaneet kontrolloida itse itseään. Se puolestaan olisi muuttanut 
toimijat eräänlaisiksi ”samipihlströmeiksi” eli pieniksi Ilkka Niini- 
luodoiksi, mitä hän kai toivoi. 

Niiniluodon vallanhalu näkyi siinä, että hän laittoi nimensä mihin 
tahansa opetusministeriön esittämään paperiin vain välttääkseen viran- 
omaiskonfliktin ja edistääkseen omaa uraansa. Tämä näkyi jo 1980- 
luvulla, kun Filosofian laitos suostui järjestämään Suomen ja Neuvosto- 
liiton välisiä logiikan symposiumeja osana maiden välistä kulttuurien- 
vaihtoa. Kyse oli tietenkin vain puolueideologian levittämisestä, mutta 
laitos suostui siihen poliittisen korrektiuden nimissä. Samantyyppinen 
kuuliaisuus esivallalle näkyi Niiniluodon rehtorikaudella, kun tulos- 
palkkaus ja tutkintojen liukuhihnamalli tuotiin yliopistoon. 

Rehtorina ollessaan Niiniluodosta tuli opetushallinnon käsikassara, 
joka sopeutui kaikkeen vain turvatakseen oman asemansa. Niiniluodon 
ajamaa uutta tulospalkkausjärjestelmää vastaan esitetty hyökkäys antaa 
edelleen esimerkin yliopistoyhteisön reaktioista. Konfliktiin hänen kans- 
saan ajautuivat kansainvälisen oikeuden professori Martti Koskenniemi ja 
kansainvälisen politiikan professori Heikki Patomäki, jotka laativat rehto- 
rille avoimen protestikirjeen Internetiin.280 Patomäki julkaisi lisäksi omaa 
Työttömän kuolemaani muistuttavan pamfletin nimeltä Yliopisto oyj 
hieman oman teokseni jälkeen.?81 Kiista koski viime kädessä sitä, täytyikö 
rehtorin tehdä itsestään mies, joka ei osannut sanoa ”ei”. 

Tosiasiassa Koskenniemen ja Patomäen olisi kannattanut esittää kri- 
tiikkinsä suoraan opetusministerille, opetusministeriön virkamiehille ja 
kansanedustajille. Tietäen, että virkakoneiston Helmi-tädit pyrkivät aina 
kaventamaan kaikki itse aiheuttamansa ongelmat pelkiksi informaation- 
jako- ja ohjeistuskysymyksiksi, olin itse kytkenyt asian laajempaan poliit- 
tiseen yhteyteen teoksessani. Opetusministeriö, Niiniluoto ja yliopistojen 
keskushallinnot olivat tässä sodassa pelkkiä ukkosenjohdattimia, ja to- 
dellinen syyllinen oli valtiovarainministeriö, jonka korkea virkamies 
Raimo Sailas oli myös yliopistojen yhdistämishankkeiden takana. Vain 
jonkun täysin asioita tuntemattoman mielestä kolmesta keskinkertaisesta 
yliopistosta voi tulla yhdistämällä huippuyliopisto. 

Asioista olisikin pitänyt puhua avoimesti. Sen sijaan Niiniluoto meni 
kuin hiiri koloonsa. Patomäelle hän vastasi Yliopisto-lehdessä hieman 

panettelevaan sävyyn, että yliopistoyhteisön ”hiljaisuus” oli muka merkki 
uuden palkkausjärjestelmän hyväksymisestä, vaikka tosiasiassa Pato- 
mäen taakse asettui 233 yliopistoyhteisön jäsentä, jotka kommentoivat 
hänen verkkojulkaisuaan yksimielisinä. Lisäksi Niiniluoto yritti kääntää 
Patomäen huomautukset tulosarviointijärjestelmän sadistisesta pikku- 
virkamiesmäisyydestä väitteiksi siitä, että tuo sadistinen pikkuvirkamies 
onkin muka sellainen professori itse, joka näkee alaistensa kanssa käy- 
missään tulosneuvotteluissa painostuksen mahdollisuuden!282 

Tosiasia lienee se, että tulospalkkaus joka tapauksessa lisää välineel- 
listä ja hiostavaa ajattelua. Niiniluoto ei ollut ilmeisesti koskaan kuul- 
lutkaan esimerkiksi Michel Foucault'n Tarkkailla ja rangaista -teokses- 
saan esittämästä yhteiskuntakritiikistä: siitä, kuinka normit menevät 
ihon alle ja sosiaalisen kontrollin pahimpana muotona ihmiset alkavat 
tarkkailla itse itseään. Kirjoittipa assyriologian henkilökohtainen ylimää- 
räinen professori Simo Parpola Yliopisto-lehteen keväällä 2005, että ”jos 
rehtori ei pysäytä UPJ-prosessia siksi, kunnes puutteet on korjattu, hän 
menee historiaan miehenä, joka tuhosi tieteen vapauden Helsingin yliopis- 
tossa”.283 Se oli jyrkästi sanottu. 

Mutta mitäpä valitettavaa noilla patjoille ruokituilla tieteen pulla- 
sorsilla itsellään oli; heillähän oli sentään virka. Niiniluoto on pääasial- 
linen syyllinen siihen, miksi minulla ja kaltaisillani ei ole virkaa sen 
enempää filosofian laitoksilla kuin muuallakaan yliopistossa. Niiniluoto 
kumppaneineen kuuluu siihen edamjuusto- ja pullamössösukupolveen, 
jolle annettiin virkoja sitä mukaa, kun he valmistuivat yliopistoista. He 
ovat nostaneet koko ikänsä korkeaa palkkaa, keränneet suuren omai- 
suuden ja haalineet lihavat eläkkeet, joita meidät nuoremmat yritetään 
pakottaa nyt maksamaan. Tuolta sukupolvelta pitäisi ottaa pois kerras- 
saan kaikki: pois rahat, pois eläkkeet ja luontaisedut, pois kaikki, mikä 
lähtee: mainetta ja kunniaa myöten! 

Sen sijaan nyt yhteiskunta menettelee käänteisesti ja purkaa meidän 
edellämme sitä yliopistoa, jonka edellinen sukupolvi on luonut. Valtion- 
hallinnon keskeisestä roolista tässä työssä kertoo muun muassa Jyrki 
Kataisen toteamus, jonka hän lausui vuoden 2008 vaalikampanjan aikana. 
Jos ”yliopistouudistus on suurin sitten yliopistolaitoksen luomisen”, kuten 
valtiovarainministeri väitti, kyse täytyy olla vain sen hajottamisesta. 

Painotettakoon, että en ole arvostellut tulospalkkausta omista itsek- 
käistä syistäni vaan järjestelmään liittyvien yleisten piirteiden vuoksi. 
Toisaalta tulospalkkaus ei ole huonompi väline, kun nykyisiä yliopistoja 
tuhotaan. Suuri osa yliopistollisesta tutkimustuesta on nytkin eräänlaista 
sosiaalitukea, jolla luodaan suojatyöpaikkoja. Monet laiskurit pelkäävät 
tulospalkkausjärjestelmää siksi, että myöntämällä palkkiota todellisista 
ansioista se toteuttaa meritokraattista oikeudenmukaisuutta. Itse olisin 
tuotantoni puolesta yliopiston parhaiten palkattuja filosofeja, mikäli 
minulle olisi myönnetty toimintalupa siellä. Valitettavasti myös UPJ 

vesitettiin myöhemmin siirtämällä palkitsemisen painopiste julkaisuista 
sekä todellisesta tutkimus- ja opetustyöstä sosiaaliseen ”verkostoitu- 
miseen” ja ”vuorovaikutustaitoihin”. Ilman tätä valheellisuutta viroissa 
kellottelevan jengin olisikin ollut vaikea osoittaa olevansa tuloksellisia. 


Kunnes joku kuolee 


Vaikka Niiniluoto ei ole ollut minuun nähden puheväleissä vuoden 1998 
jälkeen, hän on vaivautunut vastaamaan näkemyksistään epäsuorasti. 
Painomuste tuskin oli ehtinyt kuivua Yliopisto-lehden jutussani nimeltä 
”Naturalismi on heteroideologia”,284 kun Ilkka Niiniluoto piti yliopiston 
Familia-salissa esitelmän aiheesta ”Naturalismikin on humanismia”.285 
Olin vastustellut jutussani Osmo Tammisalon väitteitä, että homoseksu- 
aalisuus on hbiologinen ominaisuus, ja katsoin, että tuon tapaiset 
näkemykset olivat seuraus naturalistisen ihmiskuvan levittäytymisestä 
ihmisen toiminnan tarkastelun. Ei kulunut kauaa, kun naturalistina 
tunnettu Niiniluoto antoi esimerkin pragmatistisen filosofian lajinsäilytys- 
strategisesta heteroseksistisyydestä. Sartren kuuluisaan ”Eksistentia- 
lismikin on humanismia” -esitelmään viittaava otsikko edusti narskuvaa 
huumoria, joka perustui coverointiin ja kertoi siten eräänlaisesta turhau- 
tuneisuudesta, kuten imitaatiot aina. Vaikka Niiniluodon puheenvuoroa ei 
olisi ollut tarkoitettu viittaamaan minuun tai käsityksiini, se joka 
tapauksessa sai kyseisen merkityksen, sillä keihinpä muihinkaan tuo 
puolin ja toisin esitetty arvostelu olisi voinut osua kuin toisiimme. 

Erään toisen huomiota herättäneen fatwan Niiniluoto antoi artikkeli- 
kokoelmassa Filosofin kuolema, joka sisältää muutamien, lähinnä ana- 
lyyttisten filosofien, käsityksiä klassisten filosofien kuolemantapauksista. 
Niiniluoto oli valinnut aiheekseen Wienin yliopistossa rehtorina toimineen 
Moritz Schlickin murhan.286 Schlickin kuoleman suhde esimerkiksi 
Sokrateen marttyyrinkuolemaan on kylläkin hutera, sillä Sokrateen 
tuomitsi julkinen valta, kun taas Schlickille kuolinkelloja soitteli eräs 
hänen sortamansa tohtori, joka oli lavastettu mielisairaaksi loogisten 
positivistien harjoittaman vallankäytön keskellä. Kirjoituksensa lopussa 
Niiniluoto antautui tietenkin kehumaan Schlickin lapsirakkautta ja 
valittamaan katkeroituneen tohtori Johann Nelböckin julmuutta.287 
Vaikka ystäväni valistivatkin minua kertomalla, keihin kirjoituksen 
henkilöt tosiasiassa viittasivat, mielipiteeni on, että Niiniluodon suhde 
kokoelmateoksen aiheeseen jäi ulkokohtaiseksi, eikä hän onnistunut 
tavoittamaan itse asiaan liittyvää yleistä merkitystä, vaan käsittely jäi 
pelkän mustan huumorin tasolle. Vakavasti ottaen olisin halunnut lukea 
siitä, mitä mieltä hän on kuolemasta sinänsä ilman, että historian 
karvaista asioista kertominen muotoillaan kehykseksi oman tai toisten 
ihmisten aseman ironisoimiselle.288 

Deluusioiden kehitteleminen on monien johtavassa asemassa olevien 
ihmisten ammattitauti. Kun suuri johtaja tietää, että alaisten mielenkiinto 
kohdistuu lähinnä uravoittojen tavoitteluun, johtavassa asemassa oleva ei 
voi ennen pitkää luottaa heihin. Näin monet huomattavat johtajat tulevat 
luulotautisiksi. Lopulta he saattavat jopa toivoa joutumistaan vasalliensa 
uhreiksi todistaakseen ihmisten keskuudessa vallitsevasta oidipaalisesta 
kompleksista ja päästäkseen Schlickin tavoin historian lehdille. Niini- 
luodon kohdalla tämä kortti tuli kuitenkin jo käytetyksi hänen paljas- 
tettuaan motiivinsa kirjoituksessaan, ja ainoastaan Sokrates näyttää 
olevan tässä ikuisesti jatkuvassa kuolon kupletissa himself. — Onko vielä 
jotakin, mikä on jäänyt minulta huomaamatta? 


Passiivista eutanasiaa 


Mitä itse asiaan tulee, positivistien vallankäyttö oli ollut sellaista, että 
Mortiz Schlickin tappaminen ei ollut sen moraalittomampi teko kuin 
vuonna 1906 tapahtunut kenraalikuvernööri Nikolai Bobrikovin murha, 
jota Suomessa iloittiin monta viikkoa. Johan Nelböckin ohella myös Eugen 
Schaumann on henkilö, jota mielelläni katson ylöspäin — tosin yliopistoissa 
symbolisia valtakiistoja ei voida ratkaista yhtä helposti kuin aineellisia. 
Luontevin tapa niiden ratkomiseen ei ole väkivalta. Tästä huolimatta 
todelliset herrasmiehet ottavat myös kunnianloukkaukset yhtä vakavasti 
kuin henkiinjäämistäkin koskevat kiistat. Siksi en lainkaan ihmettele, 
että ihmiset ajautuvat surmaamaan toisiaan, sillä onhan elämä paljon 
mukavampaa, kun ei ole vihollisia. Niinpä ihmisten eettisyys punnitaan 
kykynä pidättäytyä reaktiomaisesta käyttäytymisestä: helppoahan olisi 
tappaa kollegat, mutta paljon vaikeampaa on olla tappamatta. 

Minuun kohdistettuna akateeminen vallankäyttö on ollut tappamiseen 
ja nujertamiseen tähtäävää. Siksi olisin tehnyt omasta puolestani viisaas- 
ti, jos olisin vastannut tuleen samalla mitalla. Niin en olisi tehnyt tieten- 
kään siksi, että haluaisin kostaa, vaan ainoastaan hankkiakseni itselleni 
”valtion leivän”, aivan kuten virkamiehillä itselläänkin on. Oloni olisivat 
todennäköisesti helpottuneet, mikäli yhteiskunta olisi tuominnut minut 
elinkautiseen, sillä siten olisin voinut kirjoittaa kirjaa tarvitsematta 
täyttää toimeentulotukihakemuksia ja huolehtia Kelan karhukirjeistä. 
Tilanne on ollut kuin maailman suistuminen kohti ydinsotaa Kuuban 
kriisin aikana. 

Filosofian professorien harjoittaman epäoikeudenmukaisen kohtelun 
vuoksi työ- ja sosiaaliviranomaiset ahdistelevat minua jatkuvasti erilai- 
silla takaisinperintävaatimuksilla tehden elämästäni helvettiä. Tälläkin 
hetkellä Kela yrittää periä minulta näennäisesti ”väärin” myönnettyjä 
etuuksia takaisin. Myytyjen kirjojeni vähäiset tekijänpalkkiotkin on 
riistetty valtiolle verukkeena se, että ne vähentävät sosiaalietuuksia. 

Tämän mukaan filosofeilla ei kai olisi oikeutta edes hengittää, koska sekin 
voidaan tulkita työksi, vaikka siitä ei maksetakaan palkkaa. Nykyisen 
sosiaalilainsäädännön luoneet kansanedustajat kuuluisivat nähdäkseni 
hirteen, aivan niin kuin Kelan työntekijätkin, ja kävisin henkilökohtaisesti 
työntämässä tohtorinmiekkani heidän keuhkoihinsa, mikäli siitä ei olisi 
luvassa rangaistusta. 

Samanaikaisesti professorit suostuttelevat virkaa vailla olevia tohto- 
reita työskentelemään työttöminä. Näin valtio nolaa korkeimmin kou- 
lutettuja jäseniään laittamalla meidät kiemurtelemaan työttömyys- 
korvauksen ja toimeentulotukijärjestelmän varassa, ja uskon, että filo- 
sofian professorit saavat hävetä tätä asiaintilaa enemmän kuin minä 
häpeän heidän typeryyttään. Tohtorien asettaminen työttömiksi on väärin 
myös siksi, että se vie pohjan tutkintojen myöntämiseltä. Tilanne on 
huono, koska työviranomainen kieltää työttömänä työskentelyn ja koska 
tieteen apuraha- ja virkajärjestelmä puolestaan myöntää varoja vain 
viranomaisfilosofialle. Tällä tavoin kriittinen ajattelu kuoletetaan pois. Se 
on tietenkin Ilkka Niiniluodon ja hänen hengenheimolaistensa ihanne, 
sillä hän luottaa viranomaisvaltaan. 

Ennen vanhaan julkinen virka miellettiin palkinnoksi ja luottamus- 
toimeksi, jonka haltijan odotettiin palvelevan kansalaisia. Nykyään viran- 
omaiset pakottavat elättämään itsensä verovaroilla, ja virassa toimiessaan 
he ryöstelevät kansalaisia niin kuin rosvoava tataarilauma. Siinä, missä 
valtio ja yliopisto rankaisevat loogisesti toimivaa ihmistä häikäilemättö- 
millä takaisinperintävaatimuksillaan, siinä mikä tahansa yksityinen orga- 
nisaatio tunnustaisi tosiasiat ja antaisi ihmiselle hänen ansaitsemansa 
työpaikan. Sen sijaan sosialistisille periaatteille perustuva valtionhallinto 
uhkailee minua koko ajan yrityksenään teljetä minut eräänlaiseen tyr- 
mään. Olisikin mielenkiintoista tietää, kuinka monta sosiaaliämmää 
minut pakotettiin elättämään pelkästään noilla takaisinperittävillä va- 
roilla, sillä niitä on aina yritetty periä enemmän, kuin niitä on edes 
myönnetty. Tämä on ehkä ymmärrettävää, koska muutoin valtion virastot 
eivät tuottaisi voittoa, jota tarvitaan siellä maleksivien viranhaltijoiden 
elättämiseen. 

Mutta varattomilta ihmisiltä ei pitäisi aina vain periä, kiskoa, riistää 
eikä nyhtää. Suomalaista yhteiskuntaa vaivaa laajemminkin sellainen vir- 
heellinen käsitys, että rikasta motivoi se, kun hänelle annetaan aina vain 
lisää, ja köyhää se, kun häneltä otetaan kaikki pois. Kirveellä olisi siis 
töitä paitsi valtionhallinnossa ja yliopistossa, myös tuomioistuimissa, pan- 
keissa, rakennusyhtiöissä, kiinteistönvälitystoimistoissa ja eduskunnassa. 

Spinoza elätti itsensä linssejä viilaamalla — nykyfilosofi taas pakotetaan 
viilamaan sosiaalibyrokraatteja linssiin. Nykyinen sosiaalipolitiikka koh- 
telee kirjailijoita ja kulttuuriväkeä ikään kuin me olisimme jonkinlaisia 
rikollisia, eikä kukaan näytä ymmärtävän, että niin tieteilijä kuin taitei- 
lijakin tarvitsee ja ansaitsee tulonsa jo voidakseen tuottaa produktionsa. 

Minun ja viranomaisvallan välillä vallinnut konflikti ei ole tosin johtunut 
mistään muusta kuin filosofian professorien tekemistä erehdyksistä. 
Heidän olisi pitänyt lakata polkemasta minua ja antaa minulle virka. 

Ongelmana kaikkialla oli se, että minua yritettiin sovittaa liian pieniin 
tehtäviin: en ole toteuttaja vaan itsenäinen filosofi ja linjanvetäjä. Todelli- 
suudessa minulle olisi kuulunut professorin tai johtajatason virka tai jokin 
valtionhallinnon korkeimmista viroista ministeriöissä. Niihin puolestaan 
oli mahdotonta rekrytoitua ilman uraa ja jäsenkirjaa, pelkän tieteellisen 
tuotannon pohjalta. Hupaisimman näytön tästä antaa se, että työvoima- 
toimiston pakotettua minut hakemaan työ- ja elinkeinoministeriössä 
avoinna ollutta suunnittelijan virkaa syksyllä 2008,289 ministeriöstä vas- 
tattiin, että tehtävä on pelkästään suorittava, mutta avoinna olisi myös 
muutama ylijohtajan ja toimistopäällikön virka, joita voisin hakea. Ei ole 
ihme, että kortit olivat menneet uuteen jakoon myös tässä sosiaalidemo- 
kratian linnakkeessa oikeistohallituksen yhdistettyä työministeriön 
kauppa- ja teollisuusministeriöön. Työvoimahallinnon lopettaminen puo- 
lestaan oli eräs Työttömän kuolemassa julkilausumani tavoite, joten siihen 
tutustuttuaan ministeriön virkamiehet eivät koskisi minuun edes kepillä. 

Aavistin jo nuorena erään tärkeän tosiasian: filosofisuudestani ja 
homoseksuaalisuudestani johtuu se, ettei kukaan tulisi koskaan antamaan 
minulle lanttiakaan rahaa, vaan naiset ja viranomaisvalta pysyisivät 
vihollisinani elämäni loppuun asti. Sosiaaliviranomaiset ovat paheksuneet 
luonnollisesti sitä, että professorikunnalla on ollut varaa jättää maamme 
eturivin filosofi ilman mitään toimintaresursseja, mutta sekin on ollut vain 
professorikunnan henkilökohtaisen edun mukaista. Muutoin työ- ja sosi- 
aaliviranomaiset ovat olleet tietenkin yhtä ilkeitä kuin yliopistojen viran- 
haltijatkin niin, että heidät luultavasti karkotettaisiin myös Helvetistä 
eikä heitä päästettäisi enää takaisin sinne, ja juuri siksi kai he nautis- 
kelevatkin tuossa seitsemännessä taivaassaan. 

Sadan vuoden kuluttua todennäköisesti kirjoitetaan, että nyky- 
yhteiskunnassamme vallitsi eräänlainen byrokraattien luokka, jolla oli 
etuoikeus elättää itsensä toisten ihmisten siivellä erilaisina sosiaaliviran- 
omaisina ja komennella oppineita. Pidänkin eräänlaisena ihmeenä sitä, 
etteivät viranomaiset ole keksineet liittää väkivaltaisten päätöstensä 
oheen eutanasiapilleriä, jonka kansalainen voisi nauttia halutessaan 
luopua elämästä. Ministeriö voisi perustella päätöstään sillä, ettei ketään 
suinkaan näin muodoin pakoteta nauttimaan myrkkykapselia, vaan enti- 
siä tukiaisia pelkästään täydennetään selvittämällä ihmisille, että ”tällai- 
nenkin etuus on olemassa”. Kyse on siis palvelujen kehittämisestä. 

Työttömän kuolema 


Irvokasta on, että kaiken tämän tapahtuessa toisia tutkijoita palkittiin 
kymmenien tuhansien eurojen stipendeillä, jotka myönnettiin heidän 
palkkojensa jatkeiksi, vaikka he eivät tehneet eivätkä julkaisseet mitään. 
Suureksi osaksi se on ollut rahojen viskaamista tuleen. Erään esimerkin 
tarjoaa Juha Siltala, jolle Väinö Tannerin Säätiö myönsi aikoinaan 300 
000 markan verottoman palkinnon professorinviran kuorrutteeksi, mutta 
markkoja ja euroja on riittänyt myös vähemmän tunnetuille ninninelleille 
ja millamalloille, kunhan he ovat edustaneet poliittisesti korrekteja ten- 
denssejä, kuten feminismiä. 

Entä mitä he ovat saaneet aikaan? Vaikka esimerkiksi Siltala pystyi 
laatimaan työelämän kurjistumisesta kokonaisen teoksen, kuinka hänen 
valituksensa auttaa yhtäkään ihmistä? Enintään hän voisi mennä Stock- 
mannin edustalle, istua jakkaralle ja veisata kirjastaan jonkin luvun 
pohjalaisille itkuvirsille sovitettuna varusteenaan harmonikka ja jalka- 
rumpu, johon on kiinnitetty pieni kulkunen. Sen sijaan todellinen filosofi 
esittää näkemiensä ongelmien lisäksi myös korjausohjelman ja vaihto- 
ehdon, kuten tein omassa kirjassani. 

Työviranomaisten ja yliopistohallinnon kanssa kokemistani konflik- 
teista syntyi teos Työttömän kuolema — Johdatus uuteen työyhteiskuntaan 
ja työn filosofiaan. Siinä kerrotaan, kuinka parempaan työyhteiskuntaan 
päästään ja miksi sosiaalietuuksien tilkkutäkki pitäisi korvata takaisin- 
perinnät lopettavalla perustulojärjestelmällä, joka sisältää vahvan kan- 
nusteen työn tekemiseen. Nykyinen omistus-, sivistys- ja yritteliäisyys- 
vihamielinen sosiaaliturvajärjestelmä, joka on laadittu pultsareitten, 
duunareitten ja sosialistien ehdoilla, pitäisi siis lanata maan tasalle. 
Päivittämällä perusturvajärjestelmä uuteen käyttöjärjestelmään numero 
kaksi luotaisiin oikeutus myös sellaisille ihmisille, joiden ammattipäte- 
vyyttä ei voida organisoida sen enempää palkkatyöksi kuin yrittäjä- 
työksikään, mutta joiden toiminta on yhteiskunnallisesti välttämätöntä. 
Heitä ovat muun muassa taiteilijat ja tieteilijät. 

Olin alkanut kirjoittaa teostani keväällä 2003 heti Dialogisen filosofian 
valmistuttua, mutta tämänkin kirjan valmiiksi saattaminen osoittautui 
juuri niin tukalaksi kuin viranomaisvalta voi sen tehdä. Viimeistelin 
käsikirjoituksen toimiessani Käytännöllisen filosofian laitoksella työllis- 
tettynä syyskuusta 2003 helmikuuhun 2004. Minulla oli samaan aikaan 
tekeillä myös anarkismia käsittelevä filosofinen tutkimus, jota olin 
kirjoittanut jo vuodesta 2000 ja jonka olin saamassa valmiiksi. Aioin anoa 
sitä varten tutkimustukea Suomen Akatemialta, ja tein akatemialle 
hakemuksen tutkijatohtorin virkaan marraskuussa 2003. Hakiessani 
laitoksen johtajana toimineelta Heta Gyllingiltä suostumusta hakemuk- 
selleni hänen sanansa minulle olivat, että ”eipä kirjan kirjoittamista 

varten juuri mistään mitään hakea voi”. — No mitä varten niitä rahoja 
sitten myönnetään, joitain mitättömiä kahvinjuontiprojektejako? Kumpaa- 
kaan hankettani varten ei tietenkään myönnetty tukea, ja asian tätä 
puolta selitän kuudennessa luvussa, jossa tilitän elämääni tiedepoliitti- 
sena pakolaisena. Osa kritiikistäni on luettavissa myös verkkokirjastani 
Contra Academia — Tutkielma tiedepoliittisesta vallasta. 

Anarkismia käsittelevä teokseni tuli pääpiirteissään valmiiksi jo 
vuoden 2004 alussa. Keksin sille lennokkuutta tavoittelevan nimen Filo- 
sofia räjähti, tulevaisuus palaa — Vähä katekismus filosofiselle anarkistille, 
jolla viittasin protestanttisen ajattelun luterilaisiin lähtökohtiin. Lähetin 
häneltä parissa viikossa myönteisen julkaisupäätöksen. Kirja sopi Liken 
profiiliin loistavasti ja oli siinä mielessä täysosuma. 

Työttömän kuolema valmistui muutamaa kuukautta myöhemmin. 
Lähestyin sillä toukokuussa 2004 kolmea kustantamoa: WSOY:tä, Gaude- 
amusta ja Yliopistopainoa. Teoksen julkaisemisella oli kiire, sillä kirja 
sisälsi aikaan sidottuja aiheita. Kustantajien suhtautuminen oli tyrmis- 
tyttävää. Kirja olisi erinomaisesti sopinut jonkin yleiskustantamon jul- 
kaistavaksi, sillä se puhuttelisi jokaista Suomen työtöntä ja työssä käyvää. 
Rikkaat yleiskustantamot olivat julkaisseet paljon täysin turhia kirjoja. 
Esimerkiksi WSOY:n kaltaiset suuret kustantamot eivät julkaise juuri 
muita kuin Paavo Väyrysen muistelmia, puutarhanhoito-oppaita, viini- 
kirjoja, kuningatarten elämäkertoja, keittokirjoja, karttoja ja muita hyöty-, 
oppi- tai käyttökirjoja mutta eivät missään tapauksessa yhteiskunta- 
päällikkö Aleksi Siltalalle, joka vastasi minulle alle vuorokauden kuluessa 
todeten, ettei teos sovi heidän julkaisuohjelmaansa.?9 Omasta puolestani 
kiitin häntä nopeasta asiaan perehtymisestä ja mainitsin, että ”ratkai- 
sunne oli muistini mukaan kaikkien aikojen nopein”.?91 
Sepän käsiin. Kysyin häneltä kesän alussa 2004, tekisivätkö he käsi- 
kirjoituksesta kirjan, mihin Seppä vastasi puhelimitse, että teksti pitäisi 
lyhentää noin kolmasosaan ja että hän ”ei haluasi joutua sen vuoksi 
oikeuteen”. — Ahaa. Olli Stälströmin kohtalo oli vaikuttanut. Olinkin jo 
Dialogisessa filosofiassani viitannut siihen, että kirjojen vetäminen 
tuomioistuimiin johtaa ennakkosensuuriin myös siinä tapauksessa, että 
tuomiot ovat vapauttavia.29? Kirjoittajat alkavat kuohia käsityksiään ja 
harjoittaa itsesensuuria pelätessään joutuvansa oikeuden pamputetta- 
viksi. Lopulta myös kustantajat kieltäytyvät julkaisemasta teoksia, jotka 
ovat kriittisiä ja joissa tuodaan julki tärkeää mutta kiusallista tietoa. 

Oli valitettavaa, että myös Tuomas Seppä ryömi omien pelkojensa 
taakse väistellessään kustannusvastuuta teoksestani. Kirjan tiedepoliitti- 
sissa osissa olin asettunut puolustamaan opiskelijoiden ja tutkijakunnan 
asemaa, mutta kirjoitukseni ei tuntunut kelpaavan ylioppilaskunnan 

omistamalle Gaudeamukselle, vaikka käsitykseni olivat täsmälleen samat 
kuin ylioppilaskunnan omat. Ilmeisesti minut oli tuomittu niin ei- 
toivotuksi henkilöksi myös ylioppilaskunnan piirissä, että perinteisesti 
radikaalina pidetty ylioppilaskuntakaan ei halunnut olla kanssani tekemi- 
sissä. Ilmeisesti heidän radikalisminsa oli tuota kämäistä vihervasem- 
mistolaisuutta, kun taas itse edustin liberalismia, joka oikeuttaa yksilön- 
vapautta ja ihmistä. 

Ylioppilaskunnan lapsukaiset olivat kasvaneet sikäli aikuisiksi, että he 
osasivat ajatella vain henkilökohtaisia etujaan. Jos kysytään, missä 
Linnan juhlien vieraat ovat oppineet jakamaan, saamaan ja käyttämään 
prenikoita, vastaus kuuluu: vekkuleiden vesseleiden ylioppilaskunnassa 
tietenkin. Tässä suhteessa ylioppilaskunta oli samanlainen järjestö kuin 
Seta: se ajoi vain järjestöaktivistien omaa etua ja heidän rekrytoitu- 
mistaan parempiin tehtäviin sekä mahdollisesti valtionpolitiikkaan. 
Niinpä myöskään Seppä ei vastannut kysymyksiini lopulta mitään. 

Sen sijaan Yliopistopainon Markku Pääskynen osoitti tätäkin kirjaani 
kohtaan kiinnostusta ja piti sen julkaisemista tärkeänä. Lisäksi hän 
lausui olevansa kanssani samaa mieltä teoksen sisällöstä. Teos toden- 
näköisesti julkaistaisiin, kunhan hän saisi aikaan kustannuspäätöksen. 
Tapasimme Yliopistopainossa kesäkuussa 2004. Taloon rekrytoitunut uusi 
kustannuspäällikkö oli Jyväskylästä siirtynyt Minna Laukkanen, joka 
ilmoitti näkevänsä minussa uuden Jari Sarasvuon, mikä kertoi siitä, ettei 
hän ollut lukenut teostani kovin tarkkaan. Esitin kirjassani purevaa 
kritiikkiä myös tuolloin käynnissä ollutta television Diili-show'ta kohtaan, 
ja olin arvostellut työelämän muuttumista pelkäksi esittämiseksi sekä 
huomion kalasteluksi. 

Mutta Laukkaselta löytyi myös sarkasmia, ja 90-vuotiaan Lauri 
Rauhalan arvioihin viitaten hän päätyi pohtimaan ulkonäköni ja tekstini 
välillä näkemäänsä ristiriitaa. Hän muun muassa totesi, ”miten kukaan 
25-vuotias voi kirjoittaa kuin 60-vuotias?” (Itse asiassa Jyrki Lehtola oli jo 
käyttänyt kyseisen argumentin kysymällä Pekka Himaselta, miten ku- 
kaan 20-vuotias voi olla niin uskottavasti 70-vuotias.) Minulla taas on 
ollut tapana lausua nuorten tohtorien boomiin viitaten, että jos minä olen 
40-vuotiaana 25-vuotiaan näköinen, ei ole mikään temppu väitellä tohto- 
riksi ”kaksikymppisenä” — mutta ota pysy koko ikäsi sen näköisenä! 
Himanenhan on tätä nykyä keski-ikäinen, ja pulskistuttuaan hänestä on 
tullut partansa kanssa melkoinen rabbi. En siis tiedä, kuka kävelee ”Bule- 
vardia pitkin seitsemänkymppisenä vaaleanpunaisessa smokissa”, mutta 
itse kävelen Iso-Robaa ”kaksikymppisenä” ihan tavallisissa kuteissa — ja 
olen niin perusteellisen onnellinen. Pääskynen ja Laukkanen päättivät 
tehdä käsikirjoituksestani kirjan, mutta se ei enää ehtinyt syksyn kirjojen 
joukkoon. Niinpä se ilmestyisi alkukeväästä 2005. 

Kesällä 2004 tulin vastanneeksi tuntemattomasta numerosta saapunee- 
seen puheluun. Soittava henkilö esitteli itsensä Jussi Parviaiseksi. Hän oli 
lukenut teokseni Dialoginen filosofia, kehui työtäni puhelimessa ja 
ehdotti, että tapaisimme Ekbergin kahvilassa, mihin suostuin. Meistä 
tulikin hyvät ystävät. Huumorintajumme oli pitkälti samanlainen, kuten 
myös käsityksemme filosofiasta, yhteiskunnasta ja politiikasta, joille 
olemme naureskelleet useasti. Kiitänkin tässä yhteydessä Jussi Parviaista 
niistä useista Spede-yhtiöiden luottokortilla tarjotuista lohivoileivistä, 
joilla hän on pitänyt köyhää filosofia hengissä — aivan kuten muistelen 
kaihoten myös keskusteluja, joita kävimme hänen kotonaan Tehtaan- 
kadulla. Yhteistä minulle ja Jussille oli taivaan lahjana langennut 
valheenvastaisuus ja kyky salamannopeasti nähdä kunkin ihmisen 
todellinen luonne — ja tietysti se, etteivät älykkäät ihmiset voi koskaan 
pettää toisiaan kovin pitkään. 

Kesä 2004 oli sateinen, ja helteistä saatiin nauttia vasta heinäkuun 
puolivälin jälkeen. Virkistystä syksyyn toi lähinnä työviranomaisen 
aiheuttama ahdistelu, jonka tuloksena minua ohjattiin jälleen työllisyys- 
koulutukseen. Joulukuussa Jussi Parviainen otti yhteyttä ja kertoi 
joutuneensa sairaalaan. Hän oli eronnut puolisostaan, mistä uutisoitiin 
myös juorulehtien palstoilla. Kertomansa mukaan Jussi ei ollut nukkunut 
moneen päivään ja oli siksi aivan kipeänä Eiran yksityissairaalassa. Hän 
oli saanut painosta teoksensa Hybris — Dramaturgian filosofia, jonka hän 
oli toimittanut Werner Söderströmille syksyllä. Tuolloin hän oli soittanut 
minulle kustannusjohtaja Marja-Leena Aarnion huoneesta kertoen, että 
halunnut lukea sitä ja mahdollisesti julkaista sen toisin kuin Aleksi 
Siltala, joka oli tyrmännyt ajatuksen tuoreeltaan. Laivan kääntäminen 
toiseen suuntaan oli kuitenkin siinä vaiheessa liian myöhäistä. Nyt Jussi 
halusi kirjoittaa ilmestyneestä teoksestaan omistuskappaleen minulle. 

Draamamies oli tuona joulukuisena perjantaina vuoteen omana, ja hän 
kertoi minulle toistakymmentä vuotta sitten todetusta aivokasvaimestaan, 
joka tosin oli lopettanut laajenemisensa. Yhtä kaikki, valvominen ja stressi 
aiheuttivat sen, että terveyttä oli syytä hoitaa hyvin. Toisaalta minua 
vähän huvittivat noiden heteromiesten kriisit. Naapurihuoneessa omaa 
stressiään poti elokuvaohjaaja Pekka Lehto, jota oli niin ikään kohdannut 
avioero ja joka oman puolisonsa jättämänä oli aivan petipotilaana hänkin. 
Lääkäri päivysti heidän vieressään neljä tuntia vuorokaudessa ja puhui 
heille mukavia 320 euron vuorokausihintaan. Onnekseni en ole itse ollut 
koskaan missään sairaalassa hoidettavana, ellei lukuun oteta armeijan 
varuskuntasairaalaa, jossa makasin pari kertaa influenssan ja angiinan 
takia. Olen ollut terve kuin pukki, ja pukki tietysti muutenkin. 

Jussin kirja oli mainio, ja hän suunnitteli noihin aikoihin myös 
väitöskirjaa. Ongelmana oli se, mihin hänen pitäisi opinnäytteensä kanssa 
mennä. Parviainenhan oli joutunut karkotetuksi Teatterikoulusta 

toimittuaan siellä dramaturgian professorina 1980-luvulla. Väitöskirja- 
aikeissaan Parviainen oli sittemmin kääntynyt ystävänsä Esa Saarisen 
puoleen ajatellen voivansa väitellä filosofian tohtoriksi Teknillisessä 
korkeakoulussa. Saarinen olikin kannattanut ajatusta, vaikka itse esitin 
epäilyksiä väittelypaikan suhteen, mutta toivotin Jussille onnea. Mitäpä 
muuta olisin voinut tehdä? Jussin kerrottua Saariselle, että hän oli 
tapaillut viime aikoina minua, Saarinen oli kysynyt Parviaiselta, ”onko 
Hankamäki kehissä mukana” ja ehdottanut, että hän järjestäisi meille 
tapaamisen. Kieltäydyin kunniasta ja selostin Parviaiselle, miten hänen 
kehumalleen Dialogiselle filosofialle oli vähällä käydä Saarisen laatiman 
kielteisen arvion vuoksi. Jos Saarinen nyt ihmetteli haluttomuuttani 
tavata häntä, saatoin vain vastata, että hänen olisi kannattanut ajatella 
asiaa aikanaan. Omasta puolestani minulla ei olisi tietenkään ollut 
hänestä pahaa sanottavaa. 

Näistä filosofian ja teatterin suomalaisista uudisraivaajista Parviainen 
vaikutti pohjimmiltaan hyvin järkevältä ja asioista perillä olevalta, 
ainakin verrattuna siihen kuvaan, joka hänestä välittyi myöhemmin 
julkisessa sanassa. Hänen persoonaansa liittyi jotain shamaanimaista. 
Teatterin tekijänä hän oli tietoinen ihmisten lumoamisen menetelmistä, ja 
hän myös hyödynsi taitojaan käytännössä. Itse hän oli aina lumoutunut 
kohtalosta. Suomen taiteilijayhteisö ja eräät muut tahot kohtelivat 
nerokasta taiteilijaa huonommin kuin hän olisi ansainnut, mikä sitten 
edisti myös eräänlaisen kohtalon toteutumista hänen omassa elämässään. 

Suomen päivälehdistö ja televisio joka tapauksessa kunnioittivat omaa 
yksityisyydensuojaani kiitettävästi kieltäytymällä mainitsemasta teokses- 
tani Dialoginen filosofia (2003) julkisuudessa mitään. Kirjan aiheet 
olisivat tosin voineet puhuttaa yleisöä paljonkin, aivan kuten Työttömän 
kuolema. Uusi kirjani oli valmistunut toukokuussa 2004, mutta se saapui 
markkinoille hieman myöhässä tultuaan painosta vasta maaliskuussa 
2005. Keskustelu työelämän kurjistumisesta oli käynnistynyt jo edellisenä 
syksynä Juha Siltalan julkaistua teoksensa. Sillä, miten paljon virassa 
istuva professori sai lähetysaikaa Yleisradiossa, ei ollut tietenkään mitään 
rajaa, sillä Siltalan suhteet sosiaalidemokraatteihin olivat selkeät. 
Merkiksi uskollisuudestaan hän vieläpä kirjoitti puolueen nimen oikea- 
oppisesti väärin: he olivat ”sosialidemokraatteja”.29 

Siltalan kirjan ilmestyminen tuli minulle yllätyksenä. Ehdin lukea 
teosta vain pääpiirteittäin syksyllä 2004, ja minulle jäi käsitys, että teos 
oli melko hajanainen ja kiireellä kokoon kyhätty. Siinä ei ollut saman- 
laista jäntevää ja ongelmakeskeistä rakennetta kuin omassa teoksessani. 
Myös näkökulmanasettelu oli toisenlainen. Teoksessa siteerattiin vuoroin 
jotain taloustieteilijää ja haastateltiin työttömäksi jäänyttä Perttiä tai 
Sirkkaa. Siinä, missä Siltalan teos oli haastatteluihin perustuva tutkimus, 
oma kirjani on systemaattinen analyysi työelämän vinoutuneista arvo- 
rakenteista ja siitä, miten oloja pitäisi korjata. 

Siltalan kirjan ilmestyminen oli saattanut oman teokseni altavastaajan 
asemaan. Säilyttääkseni teokseni ajankohtaisuuden jouduin kommentoi- 
maan sen ajatuskulkuja ja kannanottoja jonkin verran. Välttääkseni 
vaikutelmaa jäljittelystä jouduin karttamaan samantyyppisten näke- 
mysten esittämistä tai karsimaan niitä. Tehtävä oli vaikea, koska julkisen 
keskustelun saavutettua eräänlaisen kyllästymispisteen vuoden lopulla 
melkein kaikki näkökulmat olivat tulleet ammennetuiksi tyhjiin. Tyydyin 
lukemaan Siltalan kirjaa Akateemisessa Kirjakaupassa, sillä minulla ei 
ollut varaa ostaa sitä, ja viittasinkin siihen vain pari kertaa ulkomuistista. 
Toisaalta minulla ei ollut mitään Siltalan käsityksiä vastaan. Vaikka 
Siltala paljastuikin pessimistiseksi suhteessa työelämän tilaan, hänen 
yleislinjansa oli kuitenkin oikea, eivätkä kaksi viisasta miestä voi olla 
samoista asioista kovin eri mieltä. 

Työttömän kuolema käynnisti yliopiston sisällä melkoisen myrskyn. 
Esille nousseet ongelmat liittyivät siihen, kuinka paljon yliopiston johtoa 
sai arvostella. Koetin omalla teoksellani muuttaa suomalaisen työyhteis- 
kunnan arvorakenteita, ja pidin kirjaani johdatuksena uuteen työn filo- 
sofiaan. Rehtori Niiniluoto oli kuitenkin toisilla linjoilla. Jo Svante 
Nordinin Filosofian historia -teoksen kronikassaan hän mainitsee juhlalli- 
sesti, että kansallisfilosofi J. V. Snellmanin patsas on Suomen Pankin 
edessä.29% Hakiessani Suomen Pankissa vuonna 2001 avoimeksi tulleita 
johtajan virkoja kirjoitin hakemukseeni huvin ja harrastuksen vuoksi 
seuraavasti: ”Nykyisenä yhteisvaluuttaan perustuvan talouspolitiikan 
aikana tarvitaan vahvaa rahapoliittista visiota: Eurovisiota. Siksi olisi 
hyvä, jos myös patsaan takaa löytyisi asiantuntemukseen perustuvaa 
filosofiaa.”295 Jos siis jollekin suomalaiselle nykyfilosofille pystytetään 
joskus patsas, en soisi sen tulevan Suomen Pankin pihaan. Sen sijaan 
haluaisin, että suomalaista nykyfilosofia esittävä muistomerkki pysty- 
tettäisiin jonkin tulevaisuudessa lakkautetun työvoimatoimiston eteen, 
jossa se muistuttaisi kieroutuneen työ- ja korkeakoulupolitiikan tilasta. 
Patsaan jalustaan haluaisin tekstin: ”Tämä filosofi vapautti ihmiset 
työyhteiskunnan kirouksista ja teki työvoimatoimistoista lopun. Kiittäen, 
Suomen Kansa.” 

Kysyjä: ”Mikä sinulle on tärkeintä tieteessä?” 


Yliopistoviran haltija: ”No tietysti vaimoni ja neljä lasta.” 


FILOSOFIA JA POJAT 


Vaikka akateeminen urani onkin ollut ohdakkeinen ja monien ystävieni 
mielestä jopa mahdoton, minulla on ollut vuosien varrella myös paljon ilon 
ja onnen aiheita. Ne ovat olleet sitä parempia, mitä kauemmaksi ne ovat 
paikantuneet yliopistoista. Tämä vahvistaa tunnetun totuuden, että 
parhaita identiteetin vahvistamisen strategioita on usean toisistaan 
riippumattoman ryhmän jäsenyys. Jos asiat menevät yhdessä yhteisössä 
solmuun, voi saada lämpimän vastaanoton muualla. Tärkeää on, että 
ryhmien välillä on etäisyyttä, sillä silloin ikävät asiat eivät kulkeudu 
piiristä toiseen. Vuosien varrella minulla on ollut ilo tuntea paljon sellaisia 
nuoria, jotka eivät ole olleet tekemisissä akateemisen filosofian kanssa 
mutta joiden kanssa olen harrastanut mitä syvällisintä filosofiaa. He ovat 
olleet yleensä noin parikymppisiä poikia, jotka ovat osoittaneet aitoa 
kiinnostusta filosofiaan. Tämä on sopusoinnussa sen käsitykseni kanssa, 
että filosofia toteutuu parhaiten samaa sukupuolta olevien ihmisten 
yhteisessä merkityskonstituutiossa. Kun merkitykset opitaan saman- 
laisten kokemusten kautta, ihmiset voivat ymmärtää toisiaan paremmin, 
sillä heidän kielensä ja merkityksensä ovat syntyneet samanlaisen 
kehollisen kokemusmaailman välityksellä. Kun tiede ja filosofia ovat 
merkitysten projekteja, niitä leimaa tietynlainen homososiaalisuus, joka 
näkyy jaossa niin sanottuun patriarkaaliseen ja matriarkaaliseen perin- 
teeseen — toisin sanoen tieteen ja filosofian sukupuolittumisessa. 

Tätä tieteen ja filosofian homoseksuaalisuutta tai ”homososiaalisuutta” 
haluan toteuttaa platonisen perinteen mukaisesti. Siihen on ollut myös 
erinomaiset mahdollisuudet, sillä Helsingin homoyhteisössä nuoria filo- 
sofiasta kiinnostuneita kundeja riittää. Yleensä he ovat olleet noin 
yhdeksäntoistavuotiaita miehentaimia, jotka omalla kuvankauniilla nuo- 
rukaisen viehättävyydellään ovat valloittaneet sydämeni ja pääni. Nuoret 
miehet ovat testosteronia tihkuvassa vimmaisuudessaan ja älyllisessä, 
omasta tuoreudestaan ja pilaantumattomuudestaan viestivässä uteliai- 
suudessaan todellinen taivaan lahja filosofialle: he ovat arvokkainta, mitä 
maa päällään kantaa. Ja jos heidän pyyteisiinsä ja pyrkimyksiinsä, joita 
tietenkin on aina runsaasti, liittyy vielä filosofista kunnianhimoa, sitä 
houkuttelevammaksi heidän seuransa tulee tällaisen hieman varttuneem- 
man viisauden rakastajan kannalta. Mikään ihmissuhde ei ole harmoni- 
sempi kuin nuoren miehen ja vanhemman miehen välinen ystävyys ja 
rakkaus. Kenties itse luonto on järjestänyt niin, että nuorten miesten 
hakeutuminen vanhempien miesten seuraan on antanut ihmisyhteisölle 
valintaetua. Nuoret miehet ovat saaneet vanhemmilta miehiltä viisautta, 

joka on edistänyt heidän selviytymistään, ja vanhemmat miehet puo- 
lestaan ovat saaneet palkkioksi jotain muuta, kuten suojelua vihollista 
vastaan. Tätä kautta nuorten miesten ja vanhempien miesten ystävyys ja 
siihen liittyvä filosofian harjoittaminen ovat valikoituneet koko lajin 
selviytymistä edistäväksi ominaisuudeksi. Mutta näin ajatellessani en ole 
naturalisti enkä pidä homoseksuaalisuutta biologisena ominaisuutena. 
Selitysperusteenihan on yhteiskunnallinen, eli se ottaa huomioon ihmisten 
toiminnassa vallitsevat merkitykset, eikä ihmisen sukupuolista käyttäyty- 
mistä johdella mistään geeneihin, kromosomeihin tai hormoneihin liitty- 
västä ominaisuudesta. Tämä ajattelu tunnustaa, että ihmisen toiminta 
sisältää tietoisia merkityksiä — toisin kuin eläinten vaistonvarainen tai 
vietinvarainen toiminta, jota voidaan luonnehtia pelkästään käyttäyty- 
miseksi. 

Filosofian omat motiivit poikkeavatkin heteroseksuaalisen valtakult- 
tuurin normeista sikäli, että filosofiaa ja miesten välistä rakkautta ohjaa 
seksuaalisuuden suuntaaminen teoreettisiin päämääriin, kun taas hetero- 
seksuaalisessa valtakulttuurissa sukupuolisen kanssakäymisen päämäärä 
on käytännöllinen ja liittyy lajinsäilytykseen tai lisääntymiseen. Filosofian 
ja poikarakkauden yhteenkuuluvuudelle olen joka tapauksessa rakentanut 
sekä omat ihmissuhteeni että filosofiakäsitykseni. Aina kun kohtaan kau- 
niin pojan, tulen hyvälle tuulelle, kynäni alkaa kulkea, ja mieleeni tulee 
erinomaisia ajatuksia. 


Miksi kartan yliopistoa? 


Joonas, joka opiskelee yliopistossa, kysyy minulta usein, miksi en anna 
opetusta siellä. Samaa ovat tiedustelleet useat muut. Syynä on se opetus- 
ja toimintakielto, johon minut on asetettu. Selostan sitä tarkemmin seitse- 
männessä luvussa, jossa kuvaan dosentuurihakemukseni hylkäystä. Mutta 
nyky-yliopiston koko olemuksessa ja toiminta-ajatuksessa on jotain sel- 
laista, mikä johtaa aidon viisaudenrakastamisen dekadenssitilaan — aivan 
niin kuin miesten välisen rakkauden ja filosofiankin. Tieteen olemus 
näyttää perustuvan kiistelyyn ja vihamielisyyteen. Vaikka tieteen pää- 
määränä on yhteisymmärrys, siihen tähdätään vastaväitteiden, riitelyn ja 
aggressiivisten kumoamispyrkimysten kautta. Ketään ihmistä ei suostut- 
taisi ymmärtämään hänenä itsenään, vaan ihanteena pidetään yleistettä- 
vyyttä ja riippumattomuutta yksilöiden kokemuksista. 

Yksilöiden omat kokemukset ovat kuitenkin pohjana aina, kun ihmiset 
koettavat ymmärtää toisiaan. Juuri tälle perustalle voi rakentua saman 
sukupuolen yhteiseen merkityskonstituutioon perustuva homososiaalinen 
ja homoseksuaalinen filosofia. Kokemuksellinen samankaltaisuus yhdessä 
merkitysten sukupuolisidonnaisen oppimisen kanssa luo pohjan filo- 
sofiselle yhteisymmärrykselle. Sen sijaan heteronormien ja ihanteiden 

mukaisessa yliopistossa toimitaan heteroseksuaalisten arvojen ja symboli- 
maailman ehdoilla. Heteromiehet vihaavat toisiaan ja tavoittelevat toimin- 
nastaan käytännöllistä hyötyä, joka liittyy perheen elatukseen ja lajin- 
säilytykseen. He näkevät tieteen pelkkänä omanvoitonpyyntinä. Heidän 
filosofiset pyrkimyksensä eivät tavoita homomiehille ominaista spirituali- 
teettia eli hengenelämää, ja näin ollen heteroiden filosofia jää aina 
vajaaksi ja epäuskottavaksi. Lähtökohtana heillä ei ole merkityskonsti- 
tuution yhtäpitävyys vaan pyrkimys yhteisymmärryksen kieltämiseen. 
Tämä tendenssi saa paradoksaalisesti ilmaisunsa kokemuksesta riippu- 
mattoman yleiskielen ja objektiivisen tiedon loputtomassa tavoittelussa. 
Tuloksena on viisauden pyrkimysten latistumista. 

Heteroseksuaaliselle perustalle valetun tieteen kurjuus johtuukin 
paljolti siitä, että heterotieteen mukainen ja toiseudelle ehdollistettu 
”filosofia” altistuu anomaan oikeutusta omilta vihollisiltaan. Sinun aja- 
tuksesi alistetaan omien periaatteellisten vastustajiesi arvioitaviksi. Niin 
toimitaan esimerkiksi ”vertaisarviointiin” perustuvassa referee-menette- 
lyssä. Tyypillinen esimerkki, josta sinulla itselläsikin varmasti on koke- 
musta, on sellainen, että kanssasi eri tavoin ajattelevat henkilöt haukku- 
vat esitelmääsi jossain seminaarissa todeten, että et ole ymmärtänyt 
marxismia ihan niin kuin he itse. Eikö olekin änkyrämäistä ja nuhjuista 
mutta valitettavan totta? 

Kun väärät ihmiset tekevät keskenään vääriä asioita, mikään ei voi 
toimia. Yliopistossa sinun ajatuksiasi arvioivat usein ihmiset, joiden mieli- 
pide on täysin toisenlainen kuin omasi, jopa oman käsityksesi vastainen. 
Selvää on, ettei sen tyyppisessä ilmapiirissä voida tehdä oikeudenmukai- 
sia ratkaisuja. Muualla maailmassa yhteistoimintaan hakeutuvat vain ne 
ihmiset, joiden käsitykset ja mielipiteet ovat keskenään samansuuntaisia, 
ja näin muodostuu ryhmiä ja yhteisöjä, joissa ihmiset voivat rakentaa 
hyvinvointia ja yhteistä todellisuutta. 

Yliopistoissa harjoitettavan filosofoinnin kurjuus johtuukin suureksi 
osaksi tieteellisestä kommunismista eli siitä, että yliopisto muodostaa 
totalitarismin, jossa kaikkien oletetaan ymmärtävän toisiaan. Tämä 
käsitys ulotetaan vieläpä velvoittavaksi normiksi, jonka mukaan kaikkia 
arvioidaan ”samoin perustein” ja kuka tahansa arvioija on korvattavissa 
kenellä tahansa toisella. Mitäpä tämä on muuta kuin tyhmää peliä, juuri 
sellaista, jonka tunnemme heteroiden halusta pelata jalkapalloa tai 
jääkiekkoa, harrastaa nyrkkeilyä ja muita väkivaltalajeja sekä pisteyttää 
tuloksia näennäisobjektiivisin kriteerein ja säännöin? Tiede on saman- 
laista. Valitettavaa on, ettei tiede näytä tunnustavan omia mielivaltaisia 
ja yksilön kokemuksen sivuuttavia periaatteitaan ja niiden ongelmalli- 
suutta lainkaan. Suurin osa siitä tiedekritiikistä, jonka olen esittänyt 
teoksissani Dialoginen filosofia, Työttömän kuolema ja Filosofia räjähti 
voidaankin esittää kritiikkinä tieteen heteroseksistisyyttä kohtaan. Ongel- 
ma on, että tieteen normit ja ihanteet perustuvat heteroseksuaaliseen 

arvo- ja symboliuniversumiin. 

Kun ihmiset ovat tanssiesityksiä, laulukilpailuja ja taideproduktioita 
arvioidessaan yleensä kiinnostuneita siitä, mitä sanottavaa ihmisellä tai 
esityksen tuottajalla itsellään on, miksi he eivät arvioisi samalla tavoin 
myös tieteellistä toimintaa? Keskeinen ongelma on, miksi ihminen ei saisi 
olla tieteiden piirissä sitä, mitä hän on omana itsenään. Viranomais- 
filosofien suurimpia tragedioita on se, että he eivät tunnusta oman asian- 
tuntijavaltansa subjektiivisuutta, ja asiantuntijuus muuttuukin heidän 
käsissään mielipidevallaksi ja mielipidevalta totalitarismiksi. 

Edellä mainituista lähtökohdista voin vastata Joonaksen ja monien 
muiden esittämään kysymykseen, miksi en anna opetusta yliopistoissa ja 
miksi olen viime vuosina vältellyt tarttumasta yliopistollisten laitosten 
ovenkahvaan. Syyt eivät ole vain siinä yksitotisessa asiantilassa, että 
opettaminen on kielletty minulta, vaan siinä, mikä on syynä tuohon kiel- 
toon: toisin sanoen tieteen heteroseksistisyydessä. Niinpä aidon filosofian 
harjoittaminen on yliopistoissa yhtä mahdotonta kuin vapaan markkina- 
talouden toteuttaminen sosialismissa. Kuitenkin filosofia voi perustua 
vain vapaaehtoisuuteen ja ihmisten haluun vapaasti muodostaa yhteisöjä. 
Sen sijaan yliopistoissa toiminnan lähtökohdat ovat sellaiset, että filosofia 
ajautuu väistämättä kurjuuteen ja kuraan. 


Miksi en kansainvälisty? 


Tiedeyhteisö pyrkii usein puolustamaan omaa mielivaltaansa kehotta- 
malla hakemaan oikeutusta ”kansainväliseltä tiedeyhteisöltä”. Tämä on 
kuitenkin ristiriitaista. Kansainvälistymistä suositellessaan tieteilijät 
vaativat sekä itseltään että muilta ihmisiltä jotain sellaista, mitä he eivät 
itsekään halua. Tyypillistä on, että moni suomalainen tieteenharjoittaja 
panee päänsä silmukkaan ja tulee rajoittaneeksi ilmaisunvapauttaan 
vaatimalla masokistisesti tuota kansainvälisyyttä ja osoittaakseen 
olevansa vähintään yhtä hyvä kuin Simo Salminen, joka lauloi, että 
ulkomailta palattua ”ei tarvitse tulla nenille hyppimään”.2% Tuon 
tapainen itsetehostus vaihtelee usein nöyristelyn ja pöhötaudin välillä, ja 
se kertoo huonosta kansallisesta identiteetistä. Naurettavaa on, että 
kansainvälisyyden kahleisiin ripustauduttuaan tieteenharjoittaja ei 
välttämättä saa edes virkaa, mutta riippuvuussuhteessa hän menettää 
henkisen itsenäisyytensä. Sen vuoksi on parasta pysyä lojaalina vain 
itselleen, tehdä vain sitä, mitä todella haluaa ja toivoa, että virkakin 
myönnetään internationalistien painostuksesta huolimatta. Eräs ongelma 
on kansainvälisten tutkijoiden yliedustus meille kuuluvissa viroissa. Kun 
muutamat suomalaisetkin tieteenharjoittajat alkavat ahdistella Suomessa 
suomeksi kirjoittavia filosofeja ja kun he nyt houkuttelevat omilla vero- 

varoillamme perustettuihin virkoihin ulkomaalaisia, sellaiset suomalaiset 
pitäisi ajaa yksiselitteisesti tästä maasta pois. 

Siihen, miksi en ole halunnut itse lähteä pakolaiseksi eli kansain- 
välistyä, on useita syitä. Ensinnäkään (1) en halua sen enempää vältellä 
konflikteja kuin sopeutuakaan niihin, sillä puolusteleminen ja oikeutta- 
minen antavat huonon pohjan oman filosofian luomiselle. Toiseksi (2), 
puolueellisuuden merkitys tuskin vähenisi kansainvälisessä tiedeyhtei- 
sössä, jossa kielten ja kulttuurien erot koetaan ongelmiksi ja jossa aja- 
tuksia pyritään valamaan samaan muottiin. Kolmanneksi (3), en halua 
esiintyä ihmisille, jotka eivät kiinnosta minua ja jotka eivät olisi 
todennäköisesti kiinnostuneita näkemyksistäni. Se olisi itsepetosta, kuten 
koko kansainvälisyyden ihanne omassa teennäisyydessään. Ja neljänneksi 
(4), kansainvälisissä yhteyksissä ei koskaan sanota mitään syvällistä. 

Minun mielestäni on tyhjän arvoista, vaikka jokin filosofia olisi kan- 
sainvälistä, mikäli sanotuissa asioissa itsessään ei ole järkeä. On paljon 
parempi ajatella suomen kielellä selkeästi kuin vieraalla kielellä seka- 
vasti. Varoittavan näytön jälkimmäisestä antavat niin sanottujen gueer- 
teoreetikoiden sepustukset. Englannin kielellä harjoitettava filosofia vaatii 
aina kyseiseen kieleen sisältyvän ideologian omaksumista. Kun tieteen- 
harjoittajat yrittävät ilmaista ajatuksiaan englanniksi, kielitaidottomuus 
alkaa hallita informaatiosisällön esittämistä, ja filosofian sijasta syntyykin 
anteeksipyytelevää imartelua ja englantilais-naisellista kaakatusta, joka 
on omassa lipevyydessään aivan sietämätöntä. Mieluummin siis puhun 
vain niille, joille haluan, enkä niille, joille yliopisto pakottaa. Myös kielten 
opiskelu sinänsä on epä-älyllisyyden huippu. Vieraiden kielten opiskele- 
minen perustuu sanojen tankkaamiseen ja siten pelkkään tottelemiseen ja 
normatiiviseen oppimiskäsitykseen. Kun kansainvälistymiseen liittyy 
piilo-opetussuunnitelmana se, että kaikkien pitäisi kouluttautua kielen- 
kääntäjiksi, valikoituu yliopistojen opiskelijoiksi pelkkiä tyttöjä tai sellai- 
sia miehiä, jotka ovat henkisesti naisia. 

Sellaiset tieteenharjoittajat asettuvat ynisten kontalleen kansainväli- 
syyden edessä vaikka tietävätkin, että siitä on vahinkoa heille ja kansalli- 
selle yliopistolaitoksellemme. Me emme saa tällöin itse päättää, ketkä 
yliopistoissamme antavat opetusta ja ketkä viroissa toimivat. Tämä on 
halveksuttavaa ja merkitsee suomalaisen tieteen eräänlaista raiskausta. 
Monesta yhtä ansioituneesta tulee aina valituksi joku anglofiili, viher- 
vasemmistolainen sosialisti tai feministi, kun muiden suuntien kannatta- 
jia ei niin sanotussa kansainvälisessä tiedeyhteisössä yleensä ole. Niinpä 
häviän mieluummin virkakiistoissa ja poistun yliopistosta kuin jään katse- 
lemaan, kuinka maamme, kielemme ja ajatteluperintömme häviää kar- 
talta ja pilataan toisella. Mutta minulla on muutenkin erilainen käsitys 
niin yliopistosta, opiskelijoista kuin Suomen kansastakin, kuin noilla 
kansainvälisyyskiiman riivaamilla demariprofessoreilla. 

Tavallaan minua säälittävät kansainväliset filosofit, joiden työ menee 

hukkaan, sillä kansainvälisen tiedeyhteisön hulabaloossa heitä ei edes 
huomaa kukaan, ja kotimaassa heidän ajatuksensa eivät merkitse mitään. 
Miksi ihmeessä kukaan kirjoittaisi ”kansainväliseen aikakauslehteen”, 
jonka melkein kaikki jättävät lukematta? Mitä pahaa on siinä, jos myös 
tietokirjailijan suhde kieleen ja kirjoittamiseen on herkkä, eikä hän halua 
päästää käsistään sellaisia nahistuneita pannukakkuja kuin nuo reippaat 
kansainväliset reuhaajat, jotka kiljuvat kitapurjeet lepattaen, että eng- 
lanniksi julkaisemalla ”pätevöityy” ja ”saa meriittiä”? Äärimmillään aka- 
teeminen vapaus on vapautta pysyä kokonaan poissa yliopistoista. Minulle 
yliopisto on nyt eräänlainen kansainvälinen vankileiri, ja mieluummin 
olen nykyiseen tapaani ”ehdonalaisessa” kuin monikulttuurisen etnohelve- 
tin tutkintavankeudessa, jossa ei saa enää edes omia asioitaan hoidetuksi 
suomen kielellä, opetuksen antamisesta puhumattakaan. 

Ovatko sitten maailmankaikkeuden merkittävimmät filosofiset teokset 
koskaan olleet kansainvälisyysvaatimusten mukaisesti ”tieteellisiä” tai 
”tutkimuksellisia”? — Eivät. Entä ovatko ne täyttäneet akateemisen 
yhteisön hyväksymät tieteelliset mitat? Vastaus on taaskin: ”Eivät.” Sen 
sijaan ne ovat olleet omaperäisiä ja usein myös omavaltaisia teoksia, jotka 
on kirjoitettu tekijänsä kotikielellä. Omalla kielellä kirjoittaminen puo- 
lestaan on tärkeää, sillä kielen ilmaisuvoima on sidottu äidinkieleen. 
Kaunokirjailijat ja runoilijat, jotka suostuvat kirjoittamaan vain omalla 
kielellään, antavat tästä riittävän näytön, eikä asiaa tarvitse perustella 
sellaisilla kielifilosofisilla hiustenhalkomisilla, joissa lingvistisiä argu- 
mentteja sekoitetaan ”kansallismielisyyden” arvostelemiseen vain siksi, 
että kotimainen julkaisutoiminta voitaisiin osoittaa ”nationalistiseksi”. 
Jokainen voi tietenkin olla asioista mitä mieltä haluaa, mutta laitanpa 
tätäkin kysymystä koskien herätyskellon soimaan. 

Niin kaunokirjailijat kuin filosofitkin varmasti vaihtaisivat kielekseen 
englannin tai jonkin muun maailmankielen, mikäli se olisi mahdollista, 
vain saadakseen laajemman lukijakunnan. Se ei kuitenkaan käy päinsä, 
sillä ilmaisuvoimaisesti kieltä pystyy käyttämään vain natiivi kielenpuhu- 
ja. Yliopistojen ja Suomen Akatemian kansainväliset julkaisuihanteet 
suosivat häikäilemättömästi teknistä tieteenihannetta, sillä tieteen ja 
logiikan kaavat muodostavat eräänlaisen universaalikielen, jonka höys- 
teeksi luonnollisia kieliä tarvitaan vain vähän. Niinpä kyseisenlaisilta 
tutkimuksilta ei edellytetä kirjallisia arvoja, ja siksi myös huonolla englan- 
nilla kirjoitetut julkaisut kelpuutetaan ”korkea-arvoiseksi tieteeksi”. 

Vieraskielisyyden vaatimukset tukahduttavat ilmaisuvoiman, joka liit- 
tyy kotikielisyyteen. Tämä puolestaan johtaa persoonan riistoon, kun 
ihmiset eivät voi ilmaista itseään alkukielisesti. Ajatukset eivät vaikuta 
tulevan sisältä eivätkä olevan henkilökohtaisesti punnittuja, kun kielen- 
käyttäjät on halvaannutettu ja invalidisoitu vieraskielisyydellä. Kieli on 
tällöin kavennettu pelkäksi kulkuneuvoksi, jolla on välineellistetty rooli ja 
jota vain ”käytetään” ajatusten mekanistisluonteiseen siirtämiseen mutta 

joka ei sinänsä kanna merkityksiä. Tosiasiassa kieltä ei voi vaihtaa 
toiseksi niin kuin räiskälettä käännetään lettupannussa. Ajatukset seu- 
raavat sanastoa, rakennetta ja rytmiä, jolla luonnollista kieltä puhutaan, 
eikä tämän ymmärtämiseen tarvita Sapirin-Whorfin hypoteesia. 

Pahiten angloamerikkalaisen kieli-imperalismin vaikutukset kohdistu- 
vat pienten kielten asemaan tieteen kielinä. Kansainvälisyyden vaatimuk- 
set saavat Suomen näyttämään siirtomaalta, jota voidaan kohdella kal- 
toin. Tällä on myös poliittista vaikutusta. Kansainvälisissä yhteyksissä ei 
julkaista mitään sellaista, mikä on tärkeää meillä täällä Suomessa. Yli- 
opistojen ja Suomen Akatemian julkaisuihanteilla rajataan pois suoma- 
lainen kulttuuri- ja yhteiskuntakritiikki ja vedetään matto osallistuvan 
filosofian alta. Tällä tavoin kansainvälinen tiedeyhteisö vaikuttaa karsi- 
vasti filosofian kirjallisiin lajeihin, kuten etiikkaan, moraalifilosofiaan, 
yhteiskuntafilosofiaan ja yleiseen kulttuurifilosofiaan. Esitelmöitsijät pyri- 
tään kiltistämään seminaaritilaisuuksissa hiillostamalla heitä vieraskieli- 
syydellä, ja näin toivotaan, ettei puhuja pystyisi ilmaisemaan itseään 
täysipainoisesti vaan häviäisi joutuessaan kamppailemaan anglofiilejä 
vastaan. Kansainvälisille ihanteille tyypillinen artikkeliraportointi on 
filosofialle myös tyylillisesti vaikea pakote, sillä filosofit haluavat usein 
ilmasta näkemyksiään itsenäisesti punnituissa ja yksilöllistä kokonais- 
näkemystä edustavissa monografiateoksissa eivätkä silppumaisissa artik- 
keleissa, nippujulkaisuissa tai työryhmien julkaisemissa kokoelmissa. 
Kansainvälisyys pahentaa tieteen kollektiivisuutta tätäkin kautta. 

Sangen väärin ja suorastaan tieteen etiikan vastaista on se, että suo- 
men kielellä kirjoitettuja julkaisuja mitätöidään kansainvälisissä arvioin- 
neissa vain siksi, että ne eivät ole englantia ja ulkomaalaisten kustanta- 
jien painamia. Järkevästi ajatellenhan vain sen, mitä sanotaan, pitäisi 
ratkaista, eikä suinkaan sen, millä kielellä julkaisu on tuotettu, saati sen 
muotoseikan, kenen kustantajan paperille tutkimus on painettu. Julkaisu- 
yhteyksien palvominen on kuin arvioisi ihmisiä heidän vaatteidensa pe- 
rusteella. Niin toimiessaan tiedeyhteisö tuskin aavistaa, minkälaisen kir- 
veen se on tuonut sen puun juurelle, jossa kasvaa totuus. 

En ole koskaan voinut ymmärtää myöskään sitä, miksi tieteellisyys 
yhdistetään matkustamiseen. Millä tavalla ulkomailla oleskelu tekee tie- 
teestä tieteellisempää? Miksi filosofia olisi arvokkaampaa vain sen vuoksi, 
että filosofi on pyyhältänyt ulkomailla tai pärpättänyt kansainvälisessä 
seminaarissa? Tosiasiassa filosofien kannattaisi matkustaa itseensä. Esi- 
merkiksi Mika Waltari kirjoitti Sinuhe egyptiläisen kolmessa ja puolessa 
kuukaudessa käymättä kertaakaan Egyptissä. Mutta hän tiesikin, ettei 
ihminen muutu ajasta aikaan ja että ihmisluonne on myös kaikkialla 
maailmassa samanlainen. Samoin Martin Heidegger kirjoitti satoja sivuja 
antiikin kreikkalaisesta filosofiasta ilman, että hän olisi vieraillut länsi- 
maisen viisauden synnyinseuduilla kunnes vasta vanhemmalla iällä. 

Entä miksi itse julkaisen tämän teokseni kansainvälisessä yhteydessä, 

vaikka se on suomea? Julkaisen teokseni kansainvälisen jakelijan kautta 
välttääkseni suomalaisten kollegojeni vihat mutta joutumatta luopumaan 
minulle tärkeästä kielestä ja tiedepoliittisen vallan arvostelemisesta. 

Tavanomaisten kansainvälisyysihanteiden noudattaminen on ollut mi- 
nulle itselleni vaikeaa tietysti jo siitäkin syystä, ettei kukaan ole koskaan 
myöntänyt minulle matkarahaa, ja ilman sitä Tintti ei seikkaile. Saman- 
aikaisesti Suomen Akatemian tutkijoille kaikki matkat on kustannettu 
ilmaiseksi. Hurrikaanivaroituksia peläten en ole voinut lähteä myöskään 
Floridan koripalloyliopistoihin pätevöitymään. Olisikin mielenkiintoista 
tietää, kuinka nopeasti tuo kansainvälistymisen into katoaisi, mikäli 
akateemisen maailman kultapossukerho pantaisiin maksamaan huvireis- 
sunsa, sirkusmatkansa ja maasta toiseen tapahtuva pellehyppelynsä 
omasta kukkarostaan. 


Miksi en tavoittele oppilaita? 


Nuorten kanssa toimiminen on herttaista ja hersyvää, sillä heiltä saan 
tietää, mitä asioista ”nykyään ajatellaan”. Mitä enemmän asioita uudis- 
tetaan, sitä enemmän ne alkavat kuitenkin muistuttaa entisiä, ja siksi 
nauramme yhdessä monille asioille — tosin eri syistä. Olen joka tapauk- 
sessa päättänyt pidättäytyä tavoittelemasta oppilaiden suosiota, sillä se on 
vähän niin kuin pyrkisi nikkaroimaan itselleen ruumisarkun pohjaa. Siksi 
kiitän mielenkiinnosta, josta olen saanut nauttia eläessäni, kun taas 
monien tieteenharjoittajien halu jatkaa itseään oppilaissa ja tulla 
kuuluisaksi kuoleman jälkeen kertoo vain heidän kompleksisuudestaan. 
Se on kuin uskontoa, joka tekee kauppaa tuonpuoleisuudella, ja tässä 
mielessä tiedeyhteisö on yhtä makaaberi kuin yhteiskunta, joka lähettää 
teinit leikkaamaan hautausmaiden viheriöitä kesälomien ajaksi. Minusta 
olisi tympeää ajatella, että maius ab exeguiis nomen in ora venit, ja olla 
muistuttamassa itsestään kuolleena. Se on kuin asettuisi jonkun edes- 
menneen piispan asemaan, josta kertoo vain kirkon pihamaalla oleva 
hautakivi ja kirjaston kellarissa lahoava opus. 

Entä miten on opettajankarriäärini laita? Siihen, että en ole pyrkinyt 
luomaan ympärilleni suurta oppilaslaumaa, on niin ikään tietyt syynsä. 
Ensinnäkin (1) yliopistojen opiskelijat eivät ole omaehtoisesti valikoitu- 
neita, vaan opettajien ja oppilaiden suhde on satunnainen. Se, kuka kenet- 
kin kohtaa, on seuraus valintakoemenestyksestä, joka ei mittaa älyllisen 
elämän kannalta tärkeitä ominaisuuksia. Kohtaamisen edellytykset riip- 
puvat siitä, kuka filosofian laitoksen assistenteista on mielistellyt par- 
haiten entistä professoria niin, että hän nyt istuu professorin virkapaikalla 
valmiina valikoimaan ja paimentamaan muita. Surkean filosofin voikin 
tunnistaa siitä, että hän tavoittelee vanhempien opettajien suosiota, kun 
taas todellisen filosofin tuntee siitä, että hän tahtomattaan päätyy nuo- 

rempien mielenkiinnon kohteeksi. 

Antaessani opetusta vain itse valitsemilleni henkilöille ja tehdessäni 
sen ilmaiseksi takaan parhaiten, että ymmärtämisen edellytykset ja 
motivaatio säilyvät. Opiskelijoiden ei tosin tarvitse anoa pääsyä ope- 
tukseni piiriin, vaan luen parhaat opiskelijat tiimiini automaattisesti. 
Eräs syy siihen, miksi en halua yliopistollisen seulan läpi valittuja oppi- 
laita, on se, että pääsykokeiden kautta yliopisto valitsee opiskelijoiksi 
vääränlaisia henkilöitä. Ihmisten persoonallisiin ominaisuuksiin ei kiinni- 
tetä tarpeeksi huomiota, vaan valinta tapahtuu byrokraattisesti pelkkien 
asiakirjojen eli todistusten ja valintakokeen kautta. Sen sijaan opiskelu- 
paikkaa hakevat pitäisi sulkea viideksi päiväksi samaan huoneeseen ja 
tarkkailla, mitä heille tapahtuu. Se mittaisi luonnetta eikä opettaisi 
toistamaan valheita, kuten ”tietojen” analysoimiseen ja retorisiin taitoihin 
nojaava valintakoe, joka kertoo vain kokelaan kyvystä täyttää ruudullinen 
paperi. Analyyttisen filosofiakäsityksen vallitessa ihmiseltä ei edellytetä 
yliopistossa menestyäkseen persoonallisia ominaisuuksia, kuten eläyty- 
misen ja ajattelun kykyä tai tyylitajua, vaan jokin sattumanvarainen 
ominaisuus, kuten matemaattinen lahjakkuus ja siihen liittyvä formali- 
sointikyky riittävät. Nekin johtuvat viimeaikaisten tutkimusten mukaan 
hapen saannin vaikeutumisesta sikiöajan kehityksessä ja vaativat ennen 
pitkää myös muita ihmisiä kärsimään virkoihin valittujen henkisistä 
kehitysvammoista. Kun menestyksen ratkaisee jokin symbolien manipu- 
lointiin liittyvä erityiskyky, filosofinvirkoihin valitaan persoonallisilta 
ominaisuuksiltaan kehittymättömiä henkilöitä, jotka toteuttavat keskin- 
kertaisuuden ihanteita ja ovat siten eräänlaisia Forrest Gumpeja. 

Toinen (2) keskeinen yliopistofilosofian ongelma on, että yliopistoissa 
opiskelevilla on opettajiaan kohtaan pelkkiä vaatimuksia. Joskus tuntuu, 
ettei yliopistoissa muista syistä ollakaan kuin rahan ja uran takia. Kun 
itse annan opetusta ystävilleni ilmaiseksi, voin välttää sen, että he 
opiskelisivat filosofiaa vain hyötymisnäkökohtien vuoksi. Koska kenen- 
kään ei ole pakko olla tekemisissä kanssani, kukaan ei voi esittää minulle 
myöskään uhkavaatimuksia apurahahakemusten tai suositusten metsäs- 
tämisen muodossa. Olen tietenkin kiitollinen kuulijoilleni, mutta en kui- 
tenkaan pidä itseäni velallisena niin, että katsoisin olevani velvollinen 
kirjoittamaan heille lausuntoja tai muita vekseleitä. 

Kolmas (3) ongelma liittyy edelliseen. Jos opettajan suosio riippuu 
hänen kyvystään haalia oppilailleen tutkimustukea säätiöistä ja toimi- 
kunnista, pöytä on katettu myös vihollisille. Mikäli opettajan asema 
nähdään rahasta riippuvaisena, viholliset voivat hajottaa hänen ympä- 
rilleen kerääntyneen oppilasparven viemällä kaikilta rahat. Aito filo- 
sofinen ystävyys ja rakkaus ovat kuitenkin rahalla ostettuja lujempia, 
minkä ovat huomanneet ne vastustajikseni ilmoittautuneet tahot, jotka 
ovat saaneet omilta oppilailtaan tikarista selkään rahoituksen loputtua 
heiltä. Tuollaiset rahalla ostajat ovatkin eräänlaisia Anti-Midaksia, jotka 

muuttavat kultaisen filosofian pelkäksi messingiksi ja tieteellisen hopean 
halvaksi tinaksi. 

Neljäs (4) yliopistofilosofian ongelma piilee siinä, että akateeminen 
filosofia ei perustu henkilökohtaiseen eikä vapaaehtoiseen opettaja- 
oppilas-suhteeseen vaan muodolliseen ja yliopistobyrokratian säätelemään 
viranomaissuhteeseen. Viranomaissuhteen hierarkkisuus nostaa helposti 
esiin vastareaktioita, ja yliopistoissa oppilaat riitautuvatkin usein ylempi- 
ensä kanssa. Jos he ovat heteroseksuaalisia, sitä todennäköisemmin tuo 
oidipaalinen välirikko tapahtuu. Yliopistomaailmassa tämä on pikemmin- 
kin sääntö kuin poikkeus. Niinpä ohjattavista ei tule juuri koskaan opetta- 
jiensa kaltaisia vaan heidän vastakohtiaan, kun taas opettajat jäävät 
yleensä koko iäkseen oppilaidensa kaltaisiksi. Tämä todistaa, miten hai- 
tallinen vaikutus ”opettajaksi” alentumisella on. 

Viides (5) ongelma liittyy akateemisen uran luomaan harhakuvaan. Jos 
opettajan asema riippuu hänen sijoittumisestaan yliopistohierarkiaan, on 
vaara, että häntä kunnioitetaan vain hänen virka-asemansa vuoksi. Kun 
virka-asema on mennyttä, ovat oppilaatkin mennyttä. Niin voi käydä siksi, 
että arvostus karisee pois virka-aseman myötä — mutta myös siksi, että 
suhde katkeaa opettajan tullessa savustetuksi yliopiston ulkopuolelle. 
Filosofian harjoittaminen yliopistoissa on vaikeaa, koska se ajaa opettajan 
itsensä kerjäläisen asemaan ja vähentää hänen luontaista karismaansa 
saatettuaan hänet pitkospuille ja nolaamalla häntä oppilaiden silmissä. 

Kuudes (6) ongelma on, että yliopistofilosofian muodollinen järjesty- 
minen tieteenalaksi on heteroseksististä ja tekee filosofista yhtä alttiin 
vallalle kuin heteroseksuaalit yleensäkin ovat. Jo opettamisen, tentti- 
misen ja tutkinnon käsitteet ilmentävät heteroseksuaalista arvomaailmaa. 
Oppilasparvi ymmärretään sen mukaan eräänlaiseksi lapsiperheeksi, ja 
jokaista yksilöä kohdellaan massakulttuurin osana. Tämä estää yksilöitä 
ajattelemasta omilla aivoillaan, ja siksi he jäävät pelkiksi marakateiksi. 

Edellä mainituista seikoista johtuu, että yliopistofilosofia ei tarjoa 
ihmisille vapautta vaan kahleita. Yliopisto näyttää tuoreelta ja raikkaalta, 
koska siellä on paljon nuoria ihmisiä, mutta tosiasiassa he vanhenevat ja 
kalkkeutuvat siellä. Nykymuodossaan yliopisto riistää ihmisten nuoruu- 
den ja tekee heistä vanhoja ukkoja ja akkoja. Rappion varmistaa se, että 
yliopistoissa pitää opettaa. Koska opetuksen pitää olla systemaattista, 
sillä pitää olla Lego-palikoista koottavan rakennelman muoto. Tämä puo- 
lestaan hylkii esseemäistä filosofiaa, eikä yliopisto voikaan olla todella 
oppineiden yhteisö. 


Miksi en ole professori? 


Joka kerta, kun minun havaitaan johtavan filosofista keskustelua, minulta 
kysytään, miksi en ole professori. Aina, kun kuljen tiedepolitiikan edellä- 

kävijänä, minulta kysytään, miksi minulla ei ole rehtorinvirkaa. Se, että 
en ole tavoitellut asemaa nyky-yliopistossa, ei johdu haluttomuudestani 
olla siellä. Suostuisin mielelläni myös yhteistoimintaan, mutta yliopiston 
periaatteita pitäisi silloin muuttaa toisenlaisiksi. Mainitsen seuraavassa 
muutamia syitä siihen, miksi en haluaisi olla professori. Ensinnäkin (1) 
yliopistoissa opettajan toiminta perustuu opetusvelvollisuuteen. Tällöin 
hän joutuu opettamaan myös niitä oppilaita, joita hän ei pitäisi tar- 
peellisena opettaa. He voivat olla liian pitkälle edistyneitä, eikä osaavia 
ihmisiä tarvitse kouluttaa — tai sitten heidän opettamisensa on muista 
syistä toivotonta. Olen usein sanonut, että heteroa kun kouluttaa, se on 
kuin istuisi kökkötraktorin kyydissä sontakuorman päällä ja avittaisi naa- 
purin isäntää talikoimaan pellon pientareelle lantaa. 

Toinen (2) tärkeä syy siihen, miksi en halua professoriksi, on se, että en 
halua perustaa koulukuntaa. Yliopistoissa käy usein niin, että kun oppi- 
laita on paljon, useimmat heistä eivät ole kovin lahjakkaita, ja siksi he 
ymmärtävät opetuksen normatiivisesti. Tosiasiassa opetus on kuin lautta, 
jolla ylitetään joki, mutta joka perille päästyä pitäisi hylätä. Sen sijaan 
yliopistoissa oppilaat takertuvat opettajiinsa ja suorastaan samastuvat 
heihin niin, ettei heistä pääse eroon vaikka haluaisi. Minulla ei ole 
tietenkään mitään nuorukaisia vastaan. Mutta koetan välttää suosion 
kohteeksi joutumista, koska riippuvuus ei ole heille itselleen hyväksi vaan 
estää heitä kasvamasta omaehtoisesti ajatteleviksi yksilöiksi. 

Kolmanneksi (3), valta turmelee aina. Kantilaisen etiikan mukaan 
itseään tyydyttävä ihminen käyttää itseään välineenä, ja suuri osa 
virkauran varmistavasta toimeliaisuudesta onkin masturhbatiivis-onanis- 
tista toimintaa. Niinpä itseensä tyytyväinen professori on kuin renki, joka 
makaa selkä kaarella voivuoren päällä. Ansioluettelojen laatiminen on 
taaksepäin katselemista ja omassa nuoruudessa roikkumista, eikä farkku- 
takkeihin pukeutuminen tuo kaljuuntuville takatukkaisille sen enempää 
nuoruutta kuin hyvää makuakaan takaisin. 

Neljäs (4) syy haluttomuuteeni olla yliopiston professori liittyy rahaan. 
Virka tuo mukanaan riippuvuutta. Professorit joutuvat joka päivä niin 
sanottuun sandwich-tilanteeseen: sekä hallinnosta tulevien raportoimis- 
velvollisuuksien että oppilaittensa anomusten kohteeksi. Tämä merkitsee, 
että professorit pakotetaan kerjäämään. Lopulta professorien taloudelli- 
nen riippuvuus rajoittaa heidän sananvapauttaan ja toimintakykyään. 

Viidenneksi (5) filosofian professuurien perusajatus on kiero, sillä 
yhteiskunta ei tarvitse virkamiehiä valvomaan sitä, mitä saa ajatella. 
Yhteiskunta ei tarvitse filosofien kouluttamista siksikään, että filosofeja 
on muutenkin liikaa. Viroissa nyt istuvat henkilöt ovat ymmärtäneet 
asemansa väärin kuvitellessaan, että filosofia kaipaisi vallan käyttöä, ja 
he ovatkin kuin lappuliisoja, jotka pitävät tehtävänään rangaistusten 
jakelua. Tällainen filosofiakäsitys on kaukana filosofian alkuperäisestä 
ihanteesta. 

Mieluummin siis nautin virkojen ulkopuolella olemisen ylellisyydestä 
kuin suostun tapaamaan vihollisiani filosofian laitoksilla, istumaan 
tyhjänpäiväisissä kansainvälisissä seminaareissa tai pilaamaan henkistä 
toimintakykyäni suostumalla siihen, että ajatukseni alistetaan vastusta- 
jieni arvioitaviksi. Paras vaihtoehto olisi tietenkin se, että vain me 
olisimme siellä. Koska virat on kuitenkin täytetty analyyttisilla systeemi- 
filosofeilla, sosialisteilla, feministeillä ja muilla heterotieteen harjoittajilla, 
ainoaksi mahdollisuudeksi jää pysyä poissa filosofian laitoksilta ja jatkaa 
toimintaa yliopistoista aliopistoiksi muuttuneiden laitosten ulkopuolella. 

Vastauksia siihen, miksi en ole professori, on syytä täydentää vielä 
pohtimalla, mikä professori on. Olen havainnut, että yliopistolaitos on 
täynnä B-luokan professoreita. Heitä yhdistää piirre, että he eivät osaa 
kirjoittaa. Heidän teoksensa ovat täynnä alkeellisia kielioppivirheitä, jotka 
herättävät kysymyksen, kuinka he voivat alun alkaenkaan päästää niitä 
käsistään — ja miksi kyseiset henkilöt on päästetty professorinvirkoihin. 
Useimmiten he ovat virkamiehiä, joilta puuttuu sisäinen innostus 
filosofiaan. Paremmin kuin filosofian professorin virkaa, he voisivat hoitaa 
jotain valtionhallinnossa olevaa tehtävää. Ja niin he epäilemättä tekisi- 
vätkin, mutta sattuivat vain osumaan professoreiksi, kun olivat nuorena 
kiinnostuneita filosofiasta ja ajautuivat opiskelemaan sitä. Paljon mie- 
luummin he toimisivat ylijohtajan tai valtiosihteerin virassa, jossa palkka- 
kin on parempi, mutta nyt heidän täytyy tyytyä filosofin tehtäviin. Muu- 
toin he ovat tietysti onnellisia ja tyydyttävät toiveitaan tasapainoisesti: 
heillä on omistusasunto, helibor-laina, perheauto ja puoliso, jonka kanssa 
he käyvät ulkoiluttamassa koiraa. 

Minun mahdollisuuteni rekrytoitua yliopistovirkaan rajoittunevat sii- 
hen, että joku oppilaistani päätyy professoriksi ja kutsuu minut laitokse]- 
leen tuntiopettajaksi. Välini itseäni vanhempiin tieteenharjoittajiin ovat 
nimittäin niin pahasti poikki — toisin kuin moniin nuorempiin, joihin ne 
ovat kunnossa. Tavallaan olen tyytyväinen siihen, että asiat ovat juuri 
näin päin, sillä virkaan päätyminen jonkun edeltäjän oppilaaksi surkas- 
tettuna tuo enemmän kuin vie, kun taas omien opetettavien kiipeäminen 
itsen edelle todistaa jonkinlaisesta kehityksestä. 

Se, mitä itse kaipaan yliopistoista, on suhde opiskelijoihin, mutta en 
haluaisi heistäkään tulevan sellaisia mielistelijöitä, joita professorivallan 
oppilaista aina tulee. Asian voi sanoa myös niin, että professorinvirka 
selvästi kuuluisi minulle, mutta virassa toimiminen on tehty niin vasten- 
mieliseksi, että viisaampaa on karttaa näitäkin virkoja. Jos vielä tulevai- 
suudessa satun menemään yliopistolle, puhun kollegojeni kanssa ranskaa, 
sillä se on kansainvälinen tieteen kieli, ja luento-opetukseni annan sak- 
saksi. Tenttivastaukset puolestaan arvostelen venäjäksi, ja selvitykseni 
hallintovirastolle laadin kreikan tai aramean kielellä. 

Miksi filosofia on diskursiivista ja miksi sen ei pitäisi olla? 


Yliopistoissa filosofian menetelmäksi on vakiintunut luento. Se puolestaan 
on eräänlainen monologi tai saarna, ja tätä kautta filosofiaa on alkanut 
leimata julistusmaisuus. Samalla filosofiasta on tullut disipliini eli 
oppiaine, ja sitä on alettu opiskella ”tietoina filosofiasta”. Tämä puolestaan 
on ollut haitallista filosofian omalle luonteelle. Parhaimmillaan filosofia 
olisi vapaata ajattelua ja dialogia, jolloin filosofeille tulisi myöntää mah- 
dollisimman laaja oikeus mielipiteisiin, ja näkemyksistä keskusteltaisiin 
epämuodollisesti, ilman tiedepoliittisia rajoitteita. Dialogisen filosofian 
hienoimpia ominaisuuksia on, että se myöntää keskustelijoille yhden- 
vertaisen argumentaatioaseman, jossa paremmuus punnitaan oppiarvoista 
ja virka-asemista riippumatta. Nykyfilosofiassa tämä ihanne ei ole lähel- 
läkään toteutumistaan. Varsinkin analyyttista systeemifilosofiaa leimaa 
autoritaarisuus ja kansainvälisyyden asettaminen absoluutin asemaan 
sekä hierarkioihin ja sinänsä naurettavaan ”arvostetun tieteenharjoit- 
tajan” statukseen vetoaminen. 

Vaikka tieteen piirissä ajatellaan, että tiede on vertaisarviointeihin 
perustuva ja itseään korjaava instituutio, tämäkään ihanne ei toteudu, 
vaan se muuttuu toimituspoliittiseksi vallankäytöksi, jonka kautta kirjoit- 
tajien mielipiteitä sensuroidaan tai heitä ohjataan itsesensuuriin. Käy- 
tännössä tieteen itseään korjaavuuteen ei olekaan luottamista. Tosiasiassa 
tieteen instituutiot ohjaavat filosofeja järjestäytymään samanlaiseksi tie- 
teenalaksi kuin erityistieteetkin: kontrollissa olevaksi ja toisten ihmisten 
vallankäytöstä riippuvaksi instituutioksi. Sen sijaan dialogisen filosofian 
idea on yksilöiden oikeudessa päättää itse lähtökohdistaan ja pitää näke- 
myksistään kiinni, vaikka ne altistettaisiinkin keskusteluille. Dialogisuus 
ei siis ole manipulaatiolle tai taivuttelulle alistamista vaan ihmisen oma- 
ehtoisuuden ja itsenäisyyden takaamista. 

Filosofian dialoginen olemus ei toimi nyky-yliopistoissa. Tämä johtuu 
filosofian sitomisesta paradigmaattisiin lähtökohtiin. Todelliselle oppinei- 
suudelle tieteessä ei ole tilaa, ja oppineisuudella tarkoitan tällöin itse- 
oppineisuutta. Sikäli kuin oppineisuutta esiintyy, siitä on vastuussa yksilö 
itse. Filosofin tehtävä olisi siis saada oppilaissaan aikaan reaktioita niin, 
että filosofiaa ei voitaisi alun alkaenkaan opettaa sisällöllisinä tietoina tai 
oppiaineina, vaan ihminen itse tuottaisi sen tiedon, jonka hän saa. 

Myös tämä on syy siihen, miksi en ”opeta” filosofiaa vaan aiheutan 
stimulaatioita. Sitä kautta ihmiset oppivat. Näkemykseni mukaan ihmiset 
eivät opi liioin lukemalla vaan tekemällä ja osallistumalla, ja opettaminen 
on parhaimmillaan henkilökohtaista. Monet saattavat lukea vuosikaupalla 
samoja kirjoja, mutta filosofian ydin ei siltikään avaudu, mikä on ohjannut 
ehkä toivomaan, että ajattelun kehittyminen olisi yhtä helppoa kuin 
tietokoneen alustaminen. Ihmisen ja koneen ero paljastaa kuitenkin, että 

ihminen ei opi pänttäämisen eikä opettamisen kautta vaan vanhetessaan 
ja kypsyessään, jolloin tiedon järjestyneisyys sekä ihmisen oma toiminta- 
kyky ja elämänhallinta kasvavat. Hermeneutiikassa sitä sanotaan ymmär- 
ryksen kehittymiseksi. Myös tietojen saanti on välttämätöntä, mutta 
ilman persoonallista opettaja-oppilas-suhdetta on kouluttautuminen tur- 
haa. Opettajan pitää siis tarjota oppilaille haaste, sillä tietäminen on osa 
subjektia, minkä yliopistollinen tiedekäsitys harvoin myöntää. 

Edellä esittämistäni syistä en ole halunnut enkä halua ”opettaa” 
perinteisellä tavalla. Opettaminen on kaikkein vahingollisinta opettajalle 
itselleen, mikä näkyy professorien tavassa puhua. Esimerkiksi luokan- 
opettajat puhuvat kaikille ihmisille samalla tavoin kuin lapsille. Myös pro- 
fessorit asennoituvat kaikkiin ihmisiin kuin untuvikkoihin, ja yliopistoissa 
onkin mahdotonta kehittyä itsenäiseksi filosofiksi. Yliopisto ei siis ole 
filosofialle eikä filosofeille hyväksi. Kehittyäkseen koulukuntaisen tason 
yläpuolelle ihmisten olisi tultava yliopistoista pois. Kannanottoni saate- 
taan helposti tulkita ylimieliseksi, mutta esitän sen intellektuaalisesti 
rehellisenä käsityksenäni siitä, mikä filosofiaa vaivaa. Akateemisen filo- 
sofian ongelmallisuus johtuu filosofian sitomisesta koulunkäyntiin. To- 
dellisella filosofialla on tietysti monta muutakin paikkaa toteutua: se voi 
menestyä esimerkiksi kirjallisuutena ja runoutena sekä vapaana ajatte- 
luna ja toimintana yhteiskunnassa. Tällöin filosofia ei ole sen enempää 
paradigmojen kuin koulukuntienkaan vanki, ja käytännössä tämä ihanne 
tulisi siirtää myös yliopistoihin sisään. 

Viimeisin syy haluttomuuteeni toimia filosofian opettajana on se, että 
yliopistoista on vaikea löytää ketään kunnon oppilasta. Heikkolahjaiset 
ovat usein hyväluonteisia mutta yksinkertaisia, ja älykkäät puolestaan 
ovat pyrkyreitä. Korkeatasoisia ihmisiä on äärimmäisen vähän, ja useat 
heistä ovat homoseksuaaleja. Kun homojakin on vähän, on korkeatasoisten 
persoonallisuuksien löytäminen vaikeaa. Tästä syystä filosofia ei voi 
perustua massayliopistoon vaan sen vastakohtaan. Mielestäni yliopisto- 
filosofia voitaisiin lopettaa ja keskittyä filosofian yksityiseen opettamiseen. 


Miksi filosofian pitää olla yksityistä? 


Ruotsin perustuslaki kieltää kuningasta sanomasta poliittisia mielipitei- 
tään kiistakysymyksissä, eli se kieltää kuningasta ottamasta poliittisiin 
asioihin kantaa. Sen sijaan minulla on enemmän valtaa kuin Ruotsin 
kuninkaalla, sillä voin sentään sanoa mielipiteeni, vaikka siitä rangais- 
taankin. Niinpä myös filosofiakäsitykseni lähtökohtana on oikeus omaan 
ajatteluun. Filosofia on oikeutta itse määrätä filosofiansa lähtökohdista, 
luonteesta, metodeista ja lopputuloksista. Oppineet eivät käsitykseni 
mukaan tarvitse lapsenvahteja, ja mikäli ulkopuoliset päästetään ohjaa- 
maan yksilöiden filosofiaa, tulee filosofiasta helposti pelkkää tiede- 

hallintoa. Juuri tämä on akateemisen filosofian ongelma, ja se on syntynyt 
massakulttuurin ulottautumisesta yliopistoon. Samasta syystä filosofian 
piirissä ei ole enää poikkeuksellisia persoonia. Filosofiaa leimaa korkea- 
tasoisten ihmisten puute. Täydellisen omaehtoinen, vapaa ja riippumaton 
henkilö on juuri tuollainen korkeatasoinen ihminen. 

Koska yliopisto on osoittautunut perin epäsuotuisaksi paikaksi filo- 
sofialle, olen päätynyt harjoittamaan filosofiaa yksityisenä filosofina. 
Haaveenani on perustaa yksityinen yliopisto. Juuri siihen valtionyliopis- 
toissa harjoitettu mielivalta ja viranomaisvallan yksipuolisuus ohjaavat. 
Mutta toistaiseksi minulle riittää toteuttaa filosofiaa toisten homomiesten 
seurassa, sillä tällä tavoin filosofia antaa eniten minulle itselleni ja muille 
homomiehille. Eräät heterokollegani ovat tosin moittineet filosofiakäsitys- 
täni ja pyrkimyksiäni koettaen kiistää miesten yhteiseen merkityskonsti- 
tuutioon perustuvan filosofian ja haukkuen sitä fundamentalismiksi. Li- 
säksi he ovat lähteneet sotaan merkityksenteoreettisin asein ja koettaneet 
kääntää merkitysten kokemuksellista ja samaan sukupuoleen perustuvaa 
oppimista koskevat näkemykseni kumoon oniilla universalistisilla käsityk- 
sillään. Vielä vihdoin he ovat nähneet minun ja poikieni väliset suhteet 
”pelkkinä kaveruussuhteina” ja kysyneet kateellisina, kuinka homo- 
miesten ystävyys muka poikkeaa heidän omista jalkapallokerhoihin, jää- 
kiekkoklubeihin ja nyrkkeilyseuroihin perustuvasta ”ystävyydestä”. Se 
onkin eräänlainen salaisuus. 

Tosiasiassa homomiesten yhteenkuuluvuudesta ei voida puhua samana 
päivänäkään kuin heteromiesten niin sanotusta kaveruudesta. Homo- 
miesten välillä kokemuksellinen yhteys ja merkitysten samuus luovat 
ihmisten välille syvemmän yhteenkuuluvuuden kuin missään muussa 
ihmissuhteessa. Aivan niin kuin viisas Herakleitoskin aikoinaan sanoi: 
”Näkymätön liitos on näkyvää vahvempi.”297 Ja ajattelihan jo Platonkin, 
”ettei paha ihminen voi ystävystyä pahan ihmisen kanssa eikä hyvä 
ihminen voi olla ystävystymättä hyvän ihmisen kanssa.”2% Siksi filosofia 
toteutuu parhaiten ystävien kesken, ja sitä opiskellaan vain filosofian 
itsensä vuoksi eikä opintosuoritusten tai tutkintojen takia. Vain näin 
voidaan päästä sellaiseen yhteiskuntaan, joka järjestyy aidon filosofian 
tavoin, jossa viisauden rakastajat kohotetaan hallitsijoiksi ja jota olen 
kuvaillut teoksessani Enkelirakkaus. 

Filosofiset pyrkimykseni ovat tuoneet minulle aika ajoin myös pieniä 
summia rahaa muutamien tahojen tarjotessa vapaaehtoisia palkkioitaan 
minulle. Sen sijaan yliopistot eivät ole koskaan myöntäneet minulle 
mitään. Vahinko vain, että meitä yksityisiä ihmisiä pakotetaan maksa- 
maan viranomaisfilosofien palkat ja yliopistojen ylläpito veroina. Siksi 
olisi hyvä, että valtionyliopistojen määrärahat leikattaisiin puoleen nykyi- 
sestä ja suurin osa suojatyöpaikoissaan kuhkivista virkamiehistä sanot- 
taisiin irti. Sitten nähtäisiin, keiltä yksityisprofessoreilta ihmiset filosofiaa 
ostavat. 

Kollegojeni minusta levittämät valheet ovat yhtä pöyristyttäviä 
kuin minun kertomani totuudet heistä. 


Jukka Hankamäki 


Vaikka viranomaista täytyykin pelätä, ei 
viranomaisen edessä tarvitse vaieta. 


Omaiset 
5. Kielletyt kirjoitukset 


[== sananvapauden rikkomusta kuin akateeminen referee-jär- 
jestelmä ei ole. Referee-menettelyllä tarkoitetaan tekstien arvioitta- 
mista toimituksen valitsemilla henkilöillä, joilla on mahdollisuus kieltää 
tekstin julkaiseminen lehdessä, mikäli he ovat eri mieltä, tai suosittaa sen 
painamista, jos he ovat samaa mieltä. Käytännössä tämä johtaa perustus- 
lain kahdennentoista pykälän vastaiseen ennakkosensuuriin. Refereinä 
toimivien henkilöllisyyttä ei yleensä kerrota kirjoittajille, ja siksi refereet 
käyttävät valtaansa yksipuolisesti ja mielivaltaisesti, aivan niin kuin 
akateemiset asiantuntijat yleensäkin. Kyse ei siis ole vertaisarvioinnista, 
sillä arvioijat eivät ole vertaisasemassa vaan valta-asemassa. 

Refereiden harjoittamat tutkimusetiikan loukkaukset suosittaisivat 
olemaan kirjoittamatta niin sanottuihin tieteellisiin lehtiin. Tosiasiassa 
sananvapauden pitäisi olla muutakin kuin lehtien ja kustantajien oikeutta 
valita, mitä ne palstoillaan painavat. Sananvapauden tärkeimpiä tehtäviä 
on varmistaa kirjoittajien oikeus sanoa sanottavansa ja lukijoiden oikeus 
tietää. Mahdollisimman laaja sananvapaus edistää totuuden julkituloa 
paremmin kuin kontrollin kahleet. 

Eräs syy olla kirjoittamatta akateemisiin julkaisuihin on se, että 
tieteellisiin lehtiin kirjoittava tulee pyytäneeksi julkisuutensa minimoin- 
tia. Mitä enemmän lehti kirjoittajiaan ahdistelee, sitä mitäänsanomatto- 
mampia jutut ovat ja sitä harvemmat ihmiset lehteä lukevat. Lisäksi 
tieteelliset lehdet eivät maksa jutuista mitään vaan vakuuttelevat olevan 
”kunnia-asia” saada juttunsa kyseiseen lehteen. Toimituksissa ajatellaan, 
että jos jutuista ei makseta, julkaisunkin täytyy olla ”arvostettu”, kun 
ihmiset kirjoittavat siihen taloudellisista tekijöistä huolimatta. Näin koe- 
tetaan kääntää nurin se tosiasia, että kukaan ei muutenkaan maksaisi 
heidän jutuistaan mitään ja että lehden kirjoittaja- ja toimittajakunta ei 
saisi juttujaan julki missään muussa yhteydessä. Lehdet pyrkivät luomaan 
itselleen arvostusta ”niukkuudella”, mutta kiristely, kuristelu ja niihin 
liittyvä mielenkiinnon väheneminen eivät tuota arvoja vaan epä-arvoja. 

Olin jo opiskeluvuosinani päättänyt, etten kirjoita lehtiin — en, koska 
lehdissä tekstit relativoidaan julkaisemalla ne toimituksen valitsemalla 
huonolla hetkellä tai sijoittamalla ne muiden tekstien joukkoon siten, että 
niiden sisältö joutuu outoon valoon. Lisäksi julkaisemista viivytetään niin 
kauan, että kyseisessä ajassa ehtii kirjoittaa kirjan. Mikäli lehdet eivät 
kehtaa olla julkaisematta jotain juttua tai joutuvat julkaisemaan vasti- 
neita välttääkseen rikkomasta hyviä lehtimiestapoja, ne leikkelevät ja 
lyhentelevät niitä mielensä mukaan. Käytännössä akateemisten lehtien ja 
kustantajien toiminta onkin täysin brezhneviläistä. Tämä puolestaan ei 
ole ihme, sillä ovathan toimituskuntien jäsenetkin yleensä samoja henki- 
löitä, joiden mielestä Pravda oli maailman esimerkillisin sanomalehti. 
Juuri sen vuoksi yliopistollinen julkaisukäytäntö on kuin suoraan Pohjois- 
Koreasta, jossa saa julkaista vain ”hallituksen tiedotteita”. 

Jossain vaiheessa minulle tuli kuitenkin asiaa, ja päätin kirjoittaa 
lehteen. Ainoa lehti, joka on vastalauseitta julkaissut kirjoituksiani, on 
filosofinen aikakauslehti Niin & Näin. Lehden suopeus osoittaa, miten 
suuri merkitys akateemisissa yhteyksissä on henkilösuhteilla. Tunsin toi- 
mituskunnan jäsenet entuudestaan. Monet viholliseni puolestaan ovat 
olleet minulle avoimen kateellisia jo siitäkin, että Niin & Näin suostui 
antamaan palstatilaa minulle. Lopulta he alkoivat ripittää toimitusta 
sähköpostiviestein ja faksein. Siksi myös Niin & Näin -lehden piirissä 
alkoi ilmetä ongelmia, ja toimitus rupesi vaatimaan keskeisten asiakoh- 
tien poistamista kirjoituksistani. Sosiologia-lehti on julkaissut pari juttu- 
ani, samoin Nuori Voima ja Tiedepolitiikka, jonka toimitusneuvoston jäse- 
nenä toimiva Aki-Mauri Huhtinen kannatti niiden julkaisemista. 

Olen yrittänyt kirjoittaa myös Kanavaan, Parnassoon, Ajatus-vuosi- 
kirjaan, Tiede & Edistys -lehteen, Kulttuurintutkimukseen sekä Tieteessä 
tapahtuu -lehteen. Tavallisesti tohtoritason kirjoittajien jutut painetaan 
tai ainakin pitäisi painaa sellaisinaan, mutta edellä mainittujen lehtien 
toimittajat kokivat salaista mielihyvää heille tarjoutuneesta mahdollisuu- 
desta sensuroida tekstini. Menettely kertoo paitsi siitä, että kirjoitukseni 
ovat olleet omassa tiedekriittisyydessään poikkeuksellisen hyviä, myös 
siitä, että kielteisiä julkaisupäätöksiä ei ole tehty pelkästään näkemysteni 
salaamiseksi lukijoilta vaan myös asemani mustamaalaamiseksi. 

Tässä pääluvussa raportoimani tapaukset osoittavat, minkälaisissa 
kahleissa sananvapaus on ja miksi mitään ei saa julkaistuksi, jos ei 
sitoudu johonkin kuppikuntaan, paradigmaan tai diskurssiin ja ole julkai- 
sijan kaveri. Koko akateeminen julkaisupolitiikka onkin läpilahoa, ja to- 
tuus sanotaan Internetissä ja omakustanteissa. Niinpä tämä kannanottoni 
ei ole ”bisnestä”. Lyönnit minua kohtaan ovat olleet henkilökohtaisia, ja 
siksi myös vastaukseni on oleva ”persoonallinen”. 

Ampui suuhun valopistoolilla, näin kun kallo loisti. 


Kansanviisautta Alibi-lehdessä 


PUTOAVIA LEHTIÄ KUSTANNUSALAN KENTILLÄ 


Niin & Näin -lehteä perustettaessa en pannut paljon toivoa sen eloon- 
jäämiseen. Epävarmuuteni ei johtunut siitä, että en olisi luottanut poikien 
kykyyn tehdä lehteä, vaan siitä, että kaikilla valtavirrasta poikkeavilla 
filosofisilla lehdillä oli lyhyt historia. Annoin silti julkaisulle tukeni 
kirjoittamalla jo lehden ensimmäiseen numeroon vuonna 1994. Arvioni 
Derek Jarmanin elokuvasta Wittgenstein on julkaistu myös kokoelmassa 
Filosofiset viuhahdukset.??9 Lehden ensimmäinen numero on tätä nykyä 
keräilyharvinaisuus. Vaikka kyseinen numero muistuttikin kansiensa 
puolesta eräänlaista ”veteraanin joulua”, sen sisältö painottui alusta asti 
vasemmistolaiseen jargoniin. Jatkossa toimituskunta alkoi antaa yhä 
enemmän sivutilaa poliittisen vasemmiston juhlimille ajattelijoille niin, 
että lehden julkaisijan eli Suomen fenomenologisen instituutin alaan 
liittyvät filosofiset sisällöt unohdettiin kokonaan. Lopetin kirjoittamisen 
pitkäksi ajaksi ja päätin jatkaa vasta, kun olin havainnut Niin & Näin 
-lehden foorumiksi, jolla esiintyminen saattaisi edistää tavoitteitani. 

Vihervasemmistolaisten tiede- ja kulttuurilehtien lisäksi maassamme 
toimii muutamia patakonservatiivisia mielipidelehtiä, kuten Kanava ja 
kirjallisuuslehti Parnasso, joiden omistaja on Yhtyneiden Kuvalehtien 
hallinnoima Otava. Molemmat lehdet joutuivat kohottamaan profiiliaan 
Niin & Näin -lehden noustua tieteellisten aikakauslehtien ykköseksi. 
Tämä käy ilmi muun muassa siitä, että lehdet alkoivat satsata ulkoasuun 
ja painattivat sanottavansa nelivärikansiin. Sisältö jäi kuitenkin ennal- 
leen. Ikävintä Kanavassa ja Parnassossa on niiden sitoutuminen tiet- 
tyihin opinaloihin. Kanavan päätoimittaja Seppo Zetterberg ja toimitus- 
sihteeri Pekka Suvanto ovat historian dosentteja, mikä näkyy lehden 
linjassa. Kyseinen lehti tuo lukijoilleen vanhaa märehdintää talvisodan- 
aikaisista kysymyksistä, ja kirjoittajina on ollut 1950-lukulaisia kustaa 
vilkunoita, jaakko okkereita ja muita vilttihattuja. Lehti ei elä ajassa. 
Jarkko Laineen päätoimittamaan Parnasso-lehteen puolestaan sai kirjoit- 
taa vain etabloitunut kirjailija tai runoilija, Suomen kirjailijaliiton jäsen 
tai kirjallisuuden tutkija. 

Esimerkkejä lehtien linjanvedosta on kertynyt useita. Lähetin syksyllä 
1998 Kanava-lehteen artikkelin ”Minne menet, yliopisto — Tutkimusrahoi- 
tuksen kieroutuneet käytännöt”, jossa arvostelin Suomen Akatemian, 
säätiöiden ja yliopistojen harjoittamaa puolueellisuutta. Otin artikkelis- 
sani kantaa Kanavan edellisessä numerossa esitettyyn keskusteluun, jossa 
pohdittiin tuloksellisuusajattelun vaikutuksia tieteen moraaliin. Toimitus- 
sihteeri Suvanto kiitti minua ”mielenkiintoisesta artikkelista” todeten, 

ettei lehdessä ”ole nyt tilaa”.300 Homeen ja hämähäkinseittien rihmoittama 
antikvaarinen linja näkyi myös muissa kysymyksissä. Sama lehti antoi 
kyllä runsaasti sivutilaa esimerkiksi hovioikeudenneuvos Sakari Ojan- 
takasen homofoobisille kirjoituksille, joissa vaadittiin tuohon aikaan vi- 
reillä ollutta homoseksuaalien parilain valmistelua uusiksi.30! Kanavan 
numerossa 9/1998 Ojantakasen sallittiin epäillä esimerkiksi seuraavaa: jos 
homoja alkaisi esiintyä rekisteröinnin myötä avoimesti, ”julkisissa yhteyk- 
sissä tasavallan presidentin vastaanottoja myöten”, saattaisi osa nyt hil- 
jaiseen enemmistöön kuuluvista revetä väkivaltaiseen vastarintaan, joka 
ei olisi poliisivoiminkaan torjuttavissa! Ojantakanen varoitti heteromella- 
koista ja neuvoi, että ”olisi viisaampaa olla asettamatta liiallisia, sitä 
valtaväestöä ärsyttäviä ja loukkaavia tavoitteita, jonka parissa homouteen 
tunnustautuvan vähemmistön on kuitenkin elettävä.”302 — Sen sijaan 
Kanava ei julkaissut Z-lehden kolumnistina toimineen filosofian lisensi- 
aatti Pekka Toikan vastausta, jossa homojen asemaa puolustettiin. Yhteis- 
kuntapolitiikka-lehden pitkäaikainen päätoimittaja Jorma Hentilä taas 
kertoi, että hänen päätoimittamansa lehti oli aikonut jättää vain yhden 
kirjoituksen julkaisematta, mutta sekin julkaistiin lopulta toimitettuna. 

Tosiasiassa lukijoita kiinnostaisivat varmasti juuri ne tekstit, joita 
lehdet eivät ole aikojen saatossa julkaisseet, ja niinpä on ajateltavissa, että 
maahamme perustettaisiin Internet-pohjainen tekstipankki, jossa julkais- 
taisiin vain lehtien hyllyttämiä kirjoituksia ja mainittaisiin, mikä lehti 
juttua ei painanut ja millä verukkeella. Tällainen järjestelmä olisi valta- 
politiikan kannalta paljastava ja hyödyllinen myös sananvapauden edistä- 
miseksi. 

Kirjoittajanimimerkki Camille Brumonti julkaisi kesällä 1998 oma- 
elämäkerrallisen romaaninsa Auto-ca-fe. Se putosi pian myös minun posti- 
luukustani. Tehtyäni asiasta johtopäätökset päätin laatia kirjasta arvion 
Parnassoon. Sovinkin asiasta soittamalla Jarkko Laineelle. Kysyin, oliko 
hän kuullut sellaisesta nykyfilosofista kuin Camille Brumontista mitään. 
Aamuinen herääjä vastasi, että kyllä hän oli kuullut ja tutustunut hänen 
tuotantoonsakin... On vaikea sanoa, kuka petti ketä, mutta Camille 
Brumonti oli pseudonyymi, jonka takana lymyili tamperelainen filosofi H. 
Arvotaju, ja tämä oli hänen ensimmäinen julkaisunsa. Syystä tai toisesta 
Laine päätti olla ryhtymättä leikkiin mukaan. Laatimani arvio ei pääty- 
nyt ainakaan lehteen. 

H. Arvotaju puolestaan oli koettanut tekstiään julki myös Liken kautta, 
pidetty ”liian seksistisenä”. Niinpä hän oli julkaissut kirjan omakustan- 
teena. Teosta lukiessa ehkä ymmärtää, miksi kirjoittaja julkaisi sen vasta 
oman filosofisen mentorinsa, Raili Kaupin, kuoleman jälkeen. Kirjoittajalle 
olisi kenties ollut eduksi, jos hän ei olisi antanut imaista itseään niin 
pahasti professorivallan alle kuin hän kuvasi teoksessaan. Koska teksti 
olikin burroughsilaisella tavalla seksistinen, kirjoitin siitä lyhyen jutun 

Z-lehteen, joka julkaisi sen, vaikka kirjoitus ei ollutkaan päätoimittaja 
Jaakko Kangosjärven mukaan ”ihan pop”. (Missä onkaan sanottu, että 
seksuaalivähemmistöille tarkoitetun lehden pitää ”olla pop”?) Päätin 
kirjoittaa myös Niin & Näin -lehteen, joka hyväksyi juttuni, kunnes pää- 
toimittaja ilmoitti, että he eivät julkaisekaan sitä, sillä olin ”kirjoittanut 
aiheesta jo Z-lehdessä.”303 Niin tai näin, toimituskunta päätti kuitenkin 
pienen taivuttelun jälkeen painaa arvioni.3% Jatkossa Niin & Näin 
julkaisi juttujani sillä logiikalla, että ne painettiin, mikäli toimituskunta 
saattoi otaksua niiden vahingoittavan sopivasti mainettani ja estävän 
virkojen ja muiden toimintaresurssien myöntämisen minulle. Niinpä he 
julkaisivat myös artikkelini ”He söivät isien ruumiin — Mihin filosofian 
historioita tarvitaan”,305 sillä arvostelin siinä tapaa, jonka mukaisesti 
helsinkiläiset filosofit eivät erottaneet historian kirjoittamista oman navan 
kaivelustaan. Niin & Näin julkaisi hekumaa tuntien myös kirjoitukseni 
”Oliko filosofien kuningas piilohetero? Mieskulttuurin kunnia ja pyhän 
perheen pilaama Platon”,5% sillä toimitus ilmeisesti arveli myös sen 
heikentävän sopivasti asemaani. Oma ajattelutapani oli kuitenkin toisen- 
lainen. En piitannut vähääkään siitä, miten tekstit vaikuttaisivat suosi- 
ooni, kunhan sain tilaisuuden laukoa totuuksia. Mahdollisuudet yliopis- 
toissa oli jo käytetty, ja jatkossa seuraisi vain tilintekoa. 

Viimeksi mainitussa artikkelissani arvostelin Juhani Pietarisen homo- 
foobisia Platon-tulkintoja, joita hän oli esittänyt Rakkauden filosofia 
-kokoelman artikkelissaan ja eräässä Yliopistopainon julkaisemassa 
kirjassaan. 307 Aivan niin kuin Leningradista tuli aikoinaan Pietari, voisi 
pyhästä Pietarisesta tulla uusi Lenin, sillä niin vallankumouksellisia 
hänen Platon-tulkintansa olivat olleet. Ilkka Niiniluodolle puolestaan tuli 
hirveä kiire ”korjata” Pietarista kohtaan esittämäni arvostelun aiheutta- 
maa hämmennystä, ja niinpä Pietarisen Ahti-poika (jolle Platon-jutussa 
arvostelemani teoskin oli omistettu),308 toimitettiin pikavauhtia tohtoriksi 
ja dosentiksi Niiniluodon laitoksella. Niiniluoto oli alun perin tiedustellut 
Juhani Pietarista jopa väitöskirjani tarkastajaksi, mutta tämä ei ollut 
suostunut — onneksi, sillä Pietarisen Platon-teoksessaan esittämät homo- 
kannat olivat räikeän ilkeämielisiä, ja hänen nimeämisensä minun vasta- 
väittäjäkseni olisi saattanut vaarantaa väitökseni. Tärkeintä kuitenkin on, 
että Ahti Pietarinen sai myös Suomen Akatemian tutkijatohtorinviran ja 
myöhemmin professuurin, sillä onhan hän isänsä poika. 


Niin kaunis on lehti 
Kokemuksistani gestapomaisin sattui Tieteessä tapahtuu -lehden pää- 
toimittajan, Jan Rydmanin, kanssa. Tieteessä tapahtuu tunnettiin suoma- 


laisen naturalismin pää-äänenkannattajana ja tieteisuskovaisten äänitor- 
vena, jonka palstoilla tähtitieteilijät ja biologit kiistelivät teologien ja 

kreationistien kanssa olevaisen alkuperästä, maailman luomisesta ja 
muista ei-todistuvista kysymyksistä. Tämä vastasi toimituksen tieteen- 
ihannetta. Kyseistä lehteä kustantaa Tieteellisten seurain valtuuskunta, 
jonka puheenjohtajana toimi Ilkka Niiniluoto. Jan Rydman oli valtuus- 
kunnalle samaa kuin Ilpo Halonen ja Risto Vilkko Suomen Filosofiselle 
Yhdistykselle: Ilkka Niiniluodon juoksupoika. Ollessaan paimenessa he 
hyötyivät professorin vallasta sen verran, että samastuessaan siihen he 
voivat välillä kirmaista laupiaan professorin selän taakse ja huudella 
asioitaan sieltä. 

Tieteessä tapahtuu -lehden linjasta saatiin näyttöä jo Jyri Puhakaisen 
Persoonan kieltäjät -teoksen ilmestyttyä vuonna 1998. Liken kustantama 
kirja oli pamflettimainen teos, jossa puhkaistiin aivotutkimuksen ja 
geeniteknologian kuplia ja arvosteltiin tapaa, jolla biologit ja lääkärit 
johtelivat jo esteettisiäkin kokemuksia aivokemian ilmiöistä. Teos sai 
tukea muun muassa Lauri Rauhalalta, joka kirjoitti siihen loppuyhteen- 
vedon. Hän puolusti tajunnan itsenäistä asemaa ihmisyyden kokonai- 
suudessa ja korosti, että ihmisen toimintaa tarkasteltaessa selitystasojen 
pitäisi vastata selitettävää ilmiötä. Jos ihmisen toimintaa lähestytään 
pelkästään biologisen tason ilmiöksi nähtynä, se merkitsee samaa kuin 
kansantaloustieteilijä selittäisi inflaation johtuvan kolikon kemiallisesta 
tai fysikaalisesta rakenteesta. 

Maisteri Rydman näyttää olleen juuri tuollainen kansantaloustieteilijä. 
Missään muualla biologien ja lääkärien ei sallittu hyökätä niin voimak- 
kaasti ja perusteettomasti Puhakaista vastaan kuin Tieteessä tapahtuu 
-lehdessä. Merkkinä siitä oli muiden muassa Kai Kailan kirjoitus, jossa 
hän ensi töikseen tunnusti, ettei ollut lukenut Puhakaisen teosta, mutta 
hän arvosteli sitä silti!39 Kirjaan perehtymisen pitäisi kai olla vähimmäis- 
vaatimus kritisoimiselle ja keskusteluun osallistumiselle; muutoin arvos- 
telijalla ei voisi olla siitä mielipidettäkään. Jan Rydman kuitenkin julkaisi 
ja tilasi lehteen myös täysin perustelemattomia arvioita, kunhan ne olivat 
hänen oman naturalistisen maailmankuvansa mukaisia. Naturalistien 
vastineet myös ehtivät usein jo samaan lehteen, jossa arvosteltu kirjoitus 
julkaistiin.3!? Jyri Puhakainen paheksuikin toimituspolitiikan puolueelli- 
suutta valittamalla, että Rydman löysi kirjoituksille runsaasti palstatilaa 
aina, jos niissä edustettiin luonnontieteellistä ihmiskuvaa.31! 

Pidättäydyin itse osallistumasta Puhakaisen teosta koskevaan keskus- 
teluun, sillä Puhakainen puolusti itseään kiitettävästi, ja myös Lauri 
Rauhala ja Matti Luoma tukivat häntä Helsingin Sanomissa katsoen 
aivotutkimuksen ja geeniteknologian edustavan positivismin ja empiris- 
min jälkikaikuja suomalaisessa filosofiassa. Toimiessani tuohon aikaan 
Helsingin yliopiston Filosofian laitoksella monet kusiaistutkijat silmin 
nähden ahdistuivat käydystä keskustelusta; pystyihän Puhakainen osoit- 
tamaan heidän koko ihmiskuvansa lepäävän savijaloilla.312 

Päätin itse kirjoittaa Tieteessä tapahtuu -lehteen ollessani osa Suomen 


2714 


Akatemian ”Syrjäytyminen, eriarvoisuus ja etniset suhteet Suomessa” 
-ohjelmaa keväällä 2001, ja laadin sitä varten artikkelin ”Kun yhdet ovat 
tasa-arvoisempia kuin toiset — Syrjivätkö tasa-arvosuunnitelmat homoja, 
erilaisia ja vääränlaisia?” Samaan aikaan eduskunta käsitteli homojen 
niin sanottua parilakia. Myös Suomen Akatemian tapa tehdä tasa- 
arvopoliittisia linjauksiaan naisten suosimiseksi oli ylittänyt ärsytys- 
kynnyksen ja johtanut hierarkkiseen tasa-arvokäsitykseen, jossa naisten 
oikeuksia puolustettiin polkemalla muiden ryhmien, kuten homomiesten 
asemaa. Jan Rydman kieltäytyi julkaisemasta juttuani viitaten käsityk- 
seensä, että kirjoituksessa oli ”henkilökohtaisuuksia”, kuten maininta 
siitä, että eräs entinen filosofian professori oli jakanut määrärahoja 
mainiten antavansa ne eräälle ”Mikalle, kun hänellä on tuota perhettä...” 
Myöskään julkaisuyhteys kirjoitukselle ei ollut Rydmanin mielestä sopiva. 
— Mutta mitä pahaa oli totuuden sanomisessa? Sehän tulee julki aina. 

Toukokuussa 2001 kävin Rydmanin kanssa puhelinkeskustelun, jonka 
tuloksena välimme rikkoutuivat. Ilmeisesti juttuni oli aivan liian painokas 
nähdäkseen päivänvalon, ja Tieteessä tapahtuu -lehden sijasta sen julkaisi 
Tiedepolitiikka-lehti vasta viiden vuoden kuluttua numerossa 1/2006.313 
Lehden toimitussihteeri Katriina Järvinen ilmoitti tuolloin lehden mieli- 
hyvin julkaisevan tekstini, sillä jo aiemmassa lehdessä ollut Heidegger- 
artikkelini3!* oli herättänyt keskustelua. Lisäksi hän mainitsi refereiden 
kiittäneen tekstiä hyvin kirjoitetuksi ja totesi, että esseeni oli hänen 
muistinsa mukaan myös kieliopillisesti virheettömin, jonka hän oli 
toimituksessa nähnyt.315 Lehden tullessa painosta huomasin tosin, että 
kyseinen feminismiä kritisoiva kirjoitukseni oli haudattu ”Naiset, yliopisto 
ja sosiaalinen liikkuvuus” -teemanumeron viimeiseksi artikkeliksi, ja sen 
edelle oli asetettu kymmenkunta naistutkijoiden kirjoittamaa juttua, 
joissa ylistettiin feminismin tärkeyttä yliopistoissa! 

Myönteisimmän arvion tuosta artikkelistani kirjoitti valtiotieteiden 
tohtori, historioitsija Markku Jokisipilä, joka mainitsi blogissaan, että 
”naisten kokemuksia yliopistomaailmassa monelta eri näkökulmalta valai- 
sevien artikkelien joukosta löytyi todellinen tiedepoliittisen keskustelun 
helmi, yliopistoissa harjoitettavaan nykyiseen tasa-arvopolitiikkaan hyvin 
kriittisesti suhtautuvan Jukka Hankamäen artikkeli ”Kun yhdet ovat tasa- 
arvoisempia kuin toiset”.316 Lisäksi Jokisipilä totesi minulle lähettämäs- 
sään sähköpostiviestissä, että ”ulostulosi oikeiden asioiden puolesta on 
rohkeaa, ja ilmiselvästi olet siitä saanut maksaa myös kovan hinnan 
marginalisoitumalla akateemisten kultapossukerhojen ulkopuolelle. Suo- 
men Akatemia ja feministinen teoria ovat suomalaisen tiedepolitiikan py- 
hiä lehmiä, joiden varpaille astuminen on pahin kuviteltavissa oleva 
synti.” Lisäksi hän jatkoi näin: ”Eikö establishment ole reagoinut miten- 
kään siihen, että täysin akateemisten rahavirtojen ulkopuolella sinnittele- 
mällä olet pystynyt luomaan kirjallisen tuotannon, jonka rinnalla ikäistesi 
suosion piiriin suljettujen tutkijoiden julkaisuluettelot kalpenevat?”317 

Todellakin: miksi tasa-arvolla politikoimisen tendenssimäisyyttä ei olisi 
saanut arvostella myöskään Tieteessä tapahtuu -lehden sivuilla? Lehden 
umpimielisyys oli sen päätoimittajan, Jan Rydmanin, uppiniskaisuutta. 
Olin lähettänyt asiasta Tieteellisten seurain valtuuskunnalle sähköpos- 
titse huomautuksen, jossa arvostelin Rydmanin toimintaa homokieltei- 
syydestä ja yksipuolisuudesta. Tieteessä tapahtuu -lehden olisi pitänyt olla 
kaikkien Tieteellisten valtuuksien seurakunnassa edustettuna olevien 
tieteilijöiden lehti, mutta Jan Rydmanin kaudella sen palstoilla saivat 
kirjoittaa lähinnä naturalistit, aivotutkijat, tähtitieteilijät, geenitekno- 
logit, kognitiotieteilijät ja muut teknisluonteisen tiedekäsityksen edus- 
tajat. Milloin olette nähneet kirjailijoiden, taiteen tutkijoiden tai huma- 
nistien kirjoittavan Tieteessä tapahtuu -lehdessä saati tulleen näkemyksi- 
neen ymmärretyiksi? Rydmanin kanssa koettu konflikti ei olisi ollut 
kommentoimisen arvoinen, ellei hänen oma suhtautumisensa olisi sitä 
sellaiseksi tehnyt. Itse en kannata toisen posken etiikkaa, vaan minulla on 
taipumus vastata ilkeilyyn. Sanasota varmasti syöpyi Jan Rydmanin mie- 
leen, sillä hän alkoi levittää käsitystä, jonka mukaan Jukka Hankamäki 
on kauhea ihminen. Kun vein seuraavana vuonna Dialogisen filosofian 
käsikirjoituksen Yliopistopainoon, oli Rydmanin esittämä näkemys Jukka 
Hankamäestä ”kustannustoimittajan kauhuna” ehtinyt sinne. Onneksi 
myös Rydmanin maine tunnettiin kaikkialla. Kosto oli odotettu. 

Jo Dialoginen filosofia herätti paljon keskustelua ilmestyessään, mutta 
varsinainen pommi räjähti paria vuotta myöhemmin. Teokseni Työttömän 
kuolema tultua maaliskuussa vuonna 2005 painosta, Jan Rydman lähetti 
teoksen julkaisseelle Yliopistopainolle faksin, jossa kirjaani moitittiin 
ankarasti. Teosta vaadittiin vedettäväksi myynnistä pois, ja Yliopisto- 
painon uutta kustannuspäällikköä Minna Laukkasta ahdisteltiin vihjauk- 
silla, kuinka ikävää on, että olen esittänyt tiedepoliittista kritiikkiä, jonka 
kohteena olivat yliopiston rehtorit, Suomen Akatemia ja tiedepoliittisen 
vallan kahvassa roikkuvat henkilöt. 

Puhelimeni soi 31.3.2005 kello 15.10, ja siellä oli Yliopistopainon 
kustannustoimittaja Markku Pääskynen. Hän kertoi, että kirjastani oli 
alkanut metakka yliopiston hallinnossa, mutta kukaan ei tuntunut tar- 
kalleen tietävän, missä. Kustantajaa oli uhattu ”ankarilla seurauksilla”, 
jos se jatkaisi kirjani jakelemista, ja niinpä Pääskynen kertoi kustantajan 
tehneen päätöksen, jolla kirjani vedettäisiin myynnistä pois. Asian takana 
olivat hänen kertomansa mukaan kustannuspäällikkö Laukkanen ja 
toimitusjohtaja Reino Lantto sekä Yliopistopainon hallituksessa toimiva 
maantieteen professori Markku Löytönen, joka oli Jan Rydmanin kaveri 
sekä Tieteessä tapahtuu -lehden aktiivinen kirjoittaja. Ilmoitin Pääsky- 
selle, että en missään tapauksessa aio suostua kirjan vetämiseen markki- 
noilta ja että myynnistä poistaminen vain osoittaisi, kuinka oikeassa olen 
tiedekritiikissäni ollut. Parhaassa tapauksessa kirjan vetäminen myyn- 
nistä toisi sille paljon julkisuutta, ja kirjarovioiden sytyttäminen tekisi 

kirjoittajasta marttyyrin. Kirjalleni yritettiin siis tehdä sama kuin Aleksis 
Kiven Seitsemälle veljekselle, jonka Suomalaisen Kirjallisuuden Seura veti 
myynnistä August Ahlgvistin kielteisen arvion jälkeen, — tai sama kuin 
Alexandr Solzenitsynin Vankileirien saaristolle, jonka Tammi painos- 
tuksen edessä hyllytti ”yleisistä syistä”. Sama tehtiin tunnetusti myös 
Henry Millerin Kravun kääntöpiirille, jonka suomennos takavarikoitiin 
oikeuden päätöksellä vuonna 1962, vaikka Pentti Saarikoski oli laatinut 
tekstistä mainion käännöksen. Tapaus alkoi muistuttaa Charles Baude- 
lairen ja Gustav Flaubertin parhaita päiviä, jolloin he saivat teoksilleen 
paljon julkisuutta tultuaan haastetuiksi käräjille. 

Pääskynen myönsi minun olevan tietysti oikeassa ja Yliopistopainon 
henkilökunnan ajattelevan asiasta samoin, mutta hänen mielestään hei- 
dän ”piti vain noudattaa määräyksiä”. — Miksi? Vastaus tuli pian. Otin 
tuota pikaa yhteyttä kustannuspäällikkö Minna Laukkaseen, joka kertoi 
saaneensa myöhäiseen kellonaikaan nimettömän puhelinsoiton. Hänelle 
tuntematon miesääni kertoi soittaneensa Akateemisesta Kirjakaupasta ja 
lukeneensa teostani asiakkaana myyntipöydän ääressä. Kyseinen tunte- 
mattomaksi jäänyt henkilö oli uhkaillut Laukkasta ”vakavilla seurauk- 
silla”, jos Hankamäen esittämä tiedekritiikki pääsee leviämään ja ettei ole 
yliopiston edun mukaista julkaista tiedepolitiikkaa arvostelevia teoksia. 
Minna Laukkasen viesti minulle oli selvä: häneltä heiluu palli. Oli 
raukkamaista painostaa kustantajaa, joka oli tehnyt kulttuuriteon iske- 
mällä markkinoille ajankohtaisen työvoima- ja tiedepoliittisen teoksen. 
Näin suuri merkitys oli siis ajatuksillani, joissa olin vaatinut muun 
muassa liukuhihnamaisen tutkintojen leipomisen lopettamista, kansain- 
välisiin yhteyksiin suunnatun rahankäytön kanavointia suomalaisille 
tutkijoille, opintotuen korvaamista perustulojärjestelmällä ja professorin- 
virkojen muuttamista viisivuotisiksi. 

Huomiota herättävää on, ettei kukaan ollut ottanut yhteyttä suoraan 
minuun kertoakseen käsityksiään teoksestani. Hyökkääjien tarkoitus ei 
nähtävästi ollutkaan arvostella tulkintojani vaan painostaa kustantajaa. 
Kyseiset tahot koettivat siis tuhota foorumin käsitysteni esittämiseltä, ja 
taktiikka oli niin sanotun ”tieteellisen maailmankuvan” mukainen: jos 
persoonallisia mielipiteitä ja tulkintoja ei onnistuta nujertamaan, käyte- 
tään näennäisobjektiivista lekaa ja viedään pohja näkemysten julkaisemi- 
selta. (Samaan tapaanhan myös Hannu Salaman Juhannustansseja sensu- 
roitaessa arkkipiispa Martti Simojoki ei suinkaan myöntänyt vaatineensa 
kirjaan poistoja vaan ainoastaan paheksuneensa asiaa moraalisesti Otavan 
Yrjö Reenpäälle, jonka pitäisi tietää, mitä kohtia olisi pitänyt poistaa ja 
niin edelleen. — Eikö ollutkin ovelaa?) Sensuuri harvoin kuitenkaan toimii 
edes referee-menettelyjen ja muiden giljotiinien luvatussa maassa, tie- 
teessä. 

Kerrottuani Laukkaselle, mitä kirjani myynnistä vetämisestä seuraisi — 
eli paljon julkisuutta, vastakampanja ja vetoomuslista kirjan puolesta — 

hän asettui puolelleni ja päätti pitää kirjan myynnissä.318 Tämä ei 
luullakseni johtunut niinkään siitä, että hän olisi ollut kanssani samaa 
mieltä, kuin siitä, että hän punnitsi haittoja ja hyötyjä. Tiedotusvälineet 
kannattavat yleensä sananvapautta. Päätöksenteossa auttoi myös 
yhteydenotto Suomen Kustannusyhdistyksen silloiseen johtajaan, vara- 
tuomari Veikko Sonniseen, jonka mielestä myynnistä vetämiselle ei ollut 
perustetta. Olisikin merkinnyt melkoista sananvapauden rikkomusta, jos 
kustantaja olisi alistunut painostuksen edessä itsesensuuriin. Olihan 
kustantaja toki sitoutunut huolehtimaan teoksen jakelusta, myynnistä ja 
markkinoinnista myös kustannussopimuksessa. Tapaus olisi vastannut 
Olli Stälströmin osakseen saamaa kohtelua, kun hänen väitöskirjansa 
haastettiin oikeuteen ja saatettiin tuhoamisuhan alaiseksi. Laukkasta 
kenties helpotti lainluenta, jonka mukaan tieteellisessä tai poliittisessa 
yhteydessä esitettävä argumentaatio on rajattu ”kunnianloukkausten” 
varjolla tapahtuvien sananvapauden rajoitusten ja siten myös syyttämis- 
kelpoisuuden ulkopuolelle. Lisäksi on otettava huomioon perusoikeus- 
myönteinen laintulkinta, jonka mukaan viranomaisen tulee käyttää ensi- 
sijaisesti muita kuin rikosoikeudellisia keinoja kritiikkiin vastaamiseen. 

Tapaus kuitenkin osoittaa, minkälaista vyörytystä minua kohtaan har- 
joitettiin, ja tehosteena käytettiin kustantajaani kohdistettua uhkausta. 
Rydman onnistui nootillaan ja ripityksellään rikkomaan Yliopistopainon ja 
minun välillä vallinneen luottamuksen ja kyseenalaistamaan asemani 
kirjoittajana. Yliopistopaino lopetti kirjani markkinoinnin mainoksissaan. 
Esimerkiksi Yliopisto-lehden mainoksissa teostani ei enää mainittu 
numeron 3/2005 jälkeen. Kun Yliopistopainon oma uutis- ja mainoslehti 
ilmestyi toukokuussa 2005, teostani ei esitelty edes kauden kirja- 
uutuuksien joukossa.3!? Kirjaa ei löydy myöskään Suomen Kustannus- 
yhdistyksen julkaisemasta Vuoden Kirjat -teoksesta, koska kustantaja ei 
ilmoittanut sitä julkaistujen teosten listalle.320 Osa Laukkasen hätäisistä 
toimenpiteistä jäi siis voimaan. Esimerkiksi Vihreä Lanka -lehdessä oltiin 
kiinnostuneita esittämästäni perustulojärjestelmästä, ja lehdestä tie- 
dusteltiin myös kirjani arvostelukappaletta, mutta Laukkasen kieltäy- 
dyttyä luovuttamasta teoksesta esittelytietoja lehti ei loppujen lopuksi 
tehnyt kirjasta juttua lainkaan. Tällaista jälkeä ”vuoden tiedetoimitta- 
jana” 2001 palkitun Rydmanin faksi siis sai aikaan. Nähdäkseni Tieteel- 
listen seurain valtuuskunta olisi tehnyt oikein potkaistessaan Rydmanin 
toimestaan irti. Ehkä minun olisi pitänyt tehdä asiasta rikosilmoitus 
poliisille uhkailusta ja kiristyksestä. Muutoin hänen paimenkirjeensä 
saattoi työntää sinne, minne valo ei paista. 

Valitettavaa oli, että Yliopistopainon hätäinen reaktio oli ehtinyt levitä 
pitkälle. Mennessäni Akateemiseen Kirjakauppaan maanantaina 4.4.2005 
huomasin, että teostani ei löytynyt myyntipöydiltä, vaan niteet oli joko 
myyty loppuun tai viety pois. Soittaessani seuraavana päivänä 5.4.2005 
Markku Pääskyselle hän kertoi, että Yliopistopainon hallinnosta heitä oli 

käynyt tervehtimässä kaksi tärkeää setää, toimitusjohtaja Lantto ja 
hallituksen puheenjohtaja Löytönen. Pääskynen kertoi vararehtori Marja 
Makarowin polttaneen päreensä eräästä käyttämästäni kielikuvasta, joka 
ei sinänsä ollut koulujen oppilashuumoria kärkevämpi. 

Kun menin Akateemiseen Kirjakauppaan jälleen keskiviikkona 6.4. 
2005 ja kysyin, olisiko liikkeestä saatavilla Jukka Hankamäen teosta 
Työttömän kuolema, ystävällinen neiti vastasi, että kirjat on palautettu 
kustantajalle. Saman vastauksen sain myös Suomalaisesta Kirjakaupasta. 
Kirjaa ei siis ollut vain ”aiottu” vetää myynnistä, vaan se oli vähin äänin 
poistettu kauppojen myyntipöydiltä. Asiaintila olisi jäänyt voimaan, mi- 
käli en olisi pysynyt valppaana ja vaatinut kirjani palauttamista saata- 
ville. Yliopistopaino koetti siis selkäni takana estää kirjan jakelun mutta 
ei onnistunut, sillä julkisuus tai sen uhka pakottivat pitämään kirjan 
myynnissä. Soitettuani Yliopistopainoon kirja palautettiin kauppoihin 
huhtikuun lopussa, minkä jälkeen teokseni ovat vetäneet myynnistä vain 
sen ostajat. Rydmanin nootti oli joka tapauksessa tehnyt pahaa jälkeä. 

Se, että Yliopistopaino julkaisi yliopistopolitiikkaa kritisoivan kirjani, ei 
ollut tosiasiassa sen ihmeempi asia kuin kristillisen piispan vieraissa 
käynti. Olin jo ehtinyt pitää itsestään selvänä, että tiedotusvälineet vai- 
kenisivat myös tämän kirjani täysin, mutta yllätyksekseni Työttömän 
kuolema herätti runsaasti keskustelua valtakunnanmediassa; esimerkiksi 
kriitikko Pekka Wahlstedt laati teoksesta myönteisen arvion Helsingin 
Sanomien sunnuntainumeroon 5.6.2005.321! Hän totesi muun muassa, että 
”Hankamäki ei tarkastele työtä ja työttömyyttä vain taloustieteellisenä 
tosiasiana, vaan ennen kaikkea filosofisena kysymyksenä, jossa työ 
kytkeytyy laajempaan maailmankuvaan ja ihmiskäsitykseen”. Ja jatkoi: 


Erityisen huolissaan Hankamäki on talouden tunkeutumisesta yli- 
opistoihin; tulosohjaus ja tehokkuusajattelu ovat tekemässä auto- 
nomisista sivistysyliopistoista talouden palkkapiikoja, yritysyliopis- 
toja. Hän viittaa Humboldtin, Kantin ja Snellmanin ihanteisiin kriitti- 
sestä ja omaan ajatteluun kannustavasta sivistyksestä, joka toimisi 
yhteiskunnallisen muutoksen suunnannäyttäjänä ja soihdunkanta- 
jana laajemminkin.322 


Lisäksi Wahlstedt päätyi suopeaan ja ymmärtäväiseen näkemykseen, 
jonka mukaan ”Työttömän kuolema on filosofiseksi opukseksi selkeästi, 
sujuvasti ja provosoivastikin kirjoitettu, ja sitä voi suositella niin työn- 
tekijöille kuin työnantajillekin”. En ymmärrä, mitä vaarallista kirjassani 
oli niin, että se olisi pitänyt vetää lukijoiden ulottuvilta. 

Tämän jälkeen Helsingin Sanomat käsitteli aihetta lähes koko sivun 
laajuisessa henkilöjutussa 28.8.2005.323 Jutun laatija Eeva Eronen oli 
saanut toimeksiannon taloustoimitukselta, ja aihe tuntui puhuttelevan 
melkein kaikkia ihmisiä, joilla on jokin suhde ilmiöön nimeltä työ. Hesarin 

blogi täyttyi pian lukijakommenteista, joissa kiitettiin Helsingin Sanomia 
siitä, että se nosti teokseni esille. Minusta oli hersyvän hauskaa lukea 
kannanottoja, joiden mukaan mediankin katsottiin saavan mainetta kir- 
jastani! Tietenkin minua syytettiin ”vastuuttomuudesta” lietsottuani 
perustulojärjestelmää mutta myös kiitettiin siitä, että kritisoin vallitsevaa 
kirjanpito- ja tilintarkastusyliopistoa sekä tiedonintressien välineellistä- 
mistä. 

Elokuun puolivälissä vastasin teoksestani kahdelle radiokanavalle ja 
sain kutsun TV1:n ”Voimala”-ohjelmaan. Marketta Mattilan ja Raisa 
Rauhamaan juontamassa lähetyksessä esiteltiin myös Liken elokuussa 
julkaisema kirjani Filosofia räjähti, tulevaisuus palaa — Vähä katekismus 
filosofiselle anarkistille. Tieto uusista teoksistani oli kulkeutunut Ikoni ja 
indeksi -tuotantoyhtiöön nimenomaan Liken kautta, mikä osoitti, että 
Yliopistopainon omaksuma markkinointikielto oli jäänyt voimaan. Kirjat 
joka tapauksessa päätyivät televisioon, mikä takasi, että ne olivat 
olemassa. Mutta aivan ilman ongelmia tämäkään ei käynyt. Nauhoitetun 
lähetyksen piti tulla ulos jo 6.8.2005, jolloin televisio kuitenkin pimeni 
koko päiväksi Yleisradion teknisen henkilökunnan ulosmarssin vuoksi, ja 
lähetys näki päivänvalon vasta kuun 13. päivä. Jotain kohtalomaista 
onkin siinä, että työpoliittinen manifestini oli jäädä pimentoon työ- 
poliittisen toimenpiteen vuoksi. Ilmeisesti yleläiset olivat ottaneet anar- 
kistiset ajatukseni todesta. 

Mikään uusvasemmistolainen protesti kirjani ei kuitenkaan ollut, vaan 
puhuin koko ajan henkisen arvotuotannon ja liberalismin puolesta. Kävin 
puhumassa asiasta myös eduskunnassa 6.4.2005. Sinne minut kutsui 
luokkakaverini lukioajoilta, Arto Satonen, joka toimi ensimmäisen kauden 
kansanedustajana kokoomuksen ryhmässä. Myös Niin & Näin -lehden 
Mikko Lahtinen oli minulle tuttu jo peruskouluajoilta, tosin poliittisen 
kentän toiselta laidalta, mikä todistaa kontakteistani kaikkiin suuntiin. 
Hänen muistan käyneen jo yläasteikäisenä tuimaa poliittista kiistaa erään 
opettajamme kanssa ja todenneen keskustelun lopuksi: ”Aatteista pahin 
on feminismi!” — Ja niin se taitaa olla. 


Kirjasodan jälkilöylyt 


Vuoden 2005 aikana minua vastaan kohdistettiin useita hyökkäyksiä, 
joista vaikuttavin oli se, että dosentuurihakemukseni Tampereen yli- 
opistoon hylättiin pitkän viivyttelyn jälkeen. Työttömän kuolemaa koskeva 
kiistely liittyi keskeisenä osana dosentuurihakemustani vastaan käynnis- 
tettyyn kampanjaan. Asiantuntijoiksi nimetyt Olli Lagerspetz ja Kristian 
Klockars haukkuivat tuotantoni lausunnoissaan perin pohjin ja tukivat 
käsityksensä lähinnä Työttömän kuoleman heissä itsessään herättämiin 
aggressioihin. Muun muassa Klockars viittasi vihamielisyytensä perus- 

teena Työttömän kuoleman sivulla 239 esittämääni kritiikkiin, jossa pyrin 
osoittamaan tieteen kansainvälisyysihanteiden pinnallisuuden.324 Huomi- 
ota herättävää on, että Sami Pihlström puolestaan viittasi täsmälleen 
samaan kohtaan kirja-arviossaan, jonka hän laati teoksestani — mihinkäs 
muuhuin kuin Tieteessä tapahtuu -lehden numeroon 7/2005.325 Kosto oli 
valmis, ja puhelinlangat olivat laulaneet. On tieteen etiikan kannalta 
surullista, että asiantuntija-asemassa olevat henkilöt pettävät tiede- 
yhteisön luottamuksen sopimalla asioista käytäväkeskusteluissa ja kirjaa- 
malla vihamieliset näkemyksensä yhdessä juonittelemiinsa kampanjoihin: 
toiset lausuntoihinsa ja toiset kirja-arvioihinsa. Leila Haaparannan 
sinänsä virheelliset ja vääriä asiatietoja koskevat arviot dosentinpätevyy- 
destäni puolestaan löytyivät Olli Lagerspetzin lausunnosta, ja kaikki 
kulminoitui Jan Rydmanin päätoimittamaan Tieteessä tapahtuu -lehteen. 

Myös tällä kiistalla oli hallinnolliset juuret, sillä olin laatinut pro- 
fessorien epärehellisestä menettelystä kirjallisen kantelun Tampereen 
yliopiston rehtorille, Kirsta Varantolalle. Sintosen viransijaiseksi Tampe- 
reelle valittu Sami Pihlström katsoi siis parhaakseen puolustaa laitosta 
hyökkäämällä kirjaani vastaan. Hänen Tieteessä tapahtuu -lehteen 
laatimassaan jutussa ”Luovan ihmisen puolustajia?” haukuttiin paitsi oma 
kirjani, myös Lauri Rauhalan teos Ihminen kulttuurissa — Kulttuuri 
ihmisessä (2005). Esittämällä Rauhalan teoksesta myös eräitä ohdakkeisia 
kehuja Pihlström koetti piirtää juopaa minun ja Rauhalan välille mutta ei 
onnistunut, sillä Rauhala lähetti minulle kirjeen, jossa hän kiitti minua 
siitä, että asetuin puolustamaan häntä vastineessani. Ainoa myönteinen 
puoli, jonka Pihlström näki kirjassani, oli hänen mielestään se, että 
tekstini oli ”sujuvaa” ja paikoin ”hauskaa”.326 Yleensä vastaavia piirteitä 
tekstissä sanotaan tyyliksi. Heteromiehelle ominaista oidipaalista komp- 
leksia ilmentävällä tavoin Pihlström oli kuvaillut teostani ”rimanali- 
tukseksi”. Teokseni taisi olla Pihlströmille melkoinen hilseenylitys, ja 
samaa hybristä osoitti hänen antautumisensa ivaamaan myös Lauri 
Rauhalan uutta kirjaa. Vastasinkin Rauhalan pystyneen ylittämään kor- 
keimman riman, joka filosofille voidaan asettaa: omaehtoisen ja itsenäisen 
filosofin riman, jota Pihlströmin ei ainakaan toistaiseksi ole onnistunut 
ylittää. Tämä varmasti harmitti pientä Samia. Pihlströmin sanallinen 
vuolaus selittynee sillä, että olin Rauhalaa 52 vuotta nuorempi, ja sen 
vuoksi hän ehkä koki minut vaarallisemmaksi kuin grand old manin 
itsensä. 

Ilkka Niiniluodon imaamina tunnettu Pihlström otti kirjani niin vaka- 
vasti, että hän epäili sen olevan lainkaan ”vakavasti otettava”. Lisäksi hän 
vaivautui kukkoilemaan käsityksellään, että Hankamäki on lähtenyt 
tielle, jolta ”paluuta ei ole”.327 Kyllä asiat olivat sittenkin niin päin, että 
Pihlström itse käytti kollegoiltaan lahjaksi saamaansa viranomaisasemaa 
lähetelläkseen meitä toisella tavoin ajattelevia tietymättömille teille ja 
rikkoi siten kaikkia hyvän tiedemiesmoraalin sääntöjä. Pihlströmin väite 

paluun olemattomuudesta olikin tosi vain sen kohtalokkaan totuuden 
kautta, että on olemassa ikuinen paluu. Pihlströmin lapsekas paheksunta 
sen johdosta, miten ”kukaan tutkijankoulutuksen saanut” voi arvostella 
pakkokansainvälistämistä sekä harjoittaa tuota alati niin paheksuttavaa 
”ilkeilyä”,328 oli samanlaista kuin hämmästys sen johdosta, miksi koiran- 
koulutuksen saanut koira haukkuukin naapuria selvällä suomen kielellä. 
Niinpä oli luonnollista, että muiden muassa Lauri Rauhala kysyi loppujen 
lopuksi minulta, miksi tuo Sami oli hyökännyt niin kovasti minua vastaan. 
Kaikkea Rauhalakaan ei voinut vastineestani lukea, sillä takana oli 
dosentuurihakemukseni hylkäämiseen tähdännyt vyörytys. 

Pihlströmin arvion ilmestyttyä otin yhteyttä Tieteessä tapahtuu -lehden 
päätoimittajaan, Jan Rydmaniin. Lähetin hänelle vastinetekstin ja vaadin 
sen julkaisemista lehdessä. Juuri ennen dead linea Rydman lähetti 
minulle itse lyhentämänsä version kirjoituksestani todeten, että ”nyt se 
viittaa siihen pääasiaan”.329 Kyseisestä tekstistä oli poistettu asian totuu- 
denmukaisen kertomisen kannalta olennaisia kohtia, ja niinpä vaadin 
vastineen julkaisemista lyhentämättömänä. Rydman osoitti jälleen kinas- 
televan ja uppiniskaisen asenteensa moittien vastinettani ”loukkaavaksi” 
ja ”rönsyileväksi” ja että oli muka omalta kannaltani ”parempi, että 
tekstiä ei julkaistaisi”. Mikä Rydman luuli olevansa arvioimaan sitä, mikä 
omalta kannaltani oli hyväksi? Rydmanin lehdessä sai näköjään häväistä, 
pilkata ja loukata minua, Jyri Puhakaista ja Lauri Rauhalaa, mutta ei 
vastata siihen. Tehtyäni selväksi, että vien asian Julkisen sanan neu- 
vostoon, jos vastinettani ei asianmukaisesti paineta, Rydman pakeni 
tekaisemansa asiantuntijavallan taakse. Hän kaivoi esiin juristi Timo 
Vuortaman jonkin teoksen, josta hän oli löytänyt lauselman, että lehdillä 
on oikeus lyhentää vastineita, ja ylisti kirjoittajaa ”maan parhaaksi 
sananvapauden asiantuntijaksi”. Nähdäkseni on dynamiittityperää aja- 
tella, että sananvapaus pitäisi alistaa asiantuntijavallalle. Sananvapau- 
den olemushan on se, että mielipiteitä ei pimitetä, sensuroida eikä peitellä. 
Niinpä vastasin Rydmanin pönötykseen Yhdistyneiden kansakuntien 
ihmisoikeuksien julistuksen artiklalla numero 19, jossa sanotaan, että 
”jokaisella on oikeus mielipiteen- ja sananvapauteen; tähän sisältyy oikeus 
häiritsemättä pitää mielipiteensä sekä rajoista riippumatta hankkia, 
vastaanottaa ja levittää tietoja kaikkien tiedotusvälineiden kautta”.330 
Rydman menetti pelin niin pahasti, että lopulta hän uhkasi jättää kirjoi- 
tukseni kokonaan lehdestä pois, jos en suostuisi hänen muokkaamansa 
version julkaisemiseen. Mutta mitä ideaa koko lehden tekemisessä on, jos 
kirjoittajia painostetaan luopumaan käsityksistään? Vastineeni ilmestyi 
lyhennettynä lehden seuraavassa numerossa,331 ja tekstini voi kokonai- 
suudessaan lukea Internet-kotisivuiltani. 

En kuitenkaan arvostele Jan Rydmanin toimintaa tässä yhteydessä 
enempää, sillä itsepintainen päätoimittaja vaihtoi lopulta hiippakuntaa, ja 
kuolinkellot soivat hänelle täsmälleen kaksi vuotta sen jälkeen, kun hänen 

faksinsa paukkui minulle. Vakavaan sairauteen menehtynyt päätoimittaja 
puolusti omaa tiedekäsitystään urheasti, vaikka se olikin surkean kapea- 
alainen. Sen sijaan minua harmittaa, että ”Niin kaunis on maa” -Ryd- 
manin pojista vanhimman täytyi toimia noin kyynisellä tavalla. Mutta 
suku on kaiken kaikkiaan lahjakasta; tosin Kari Rydmanin nuorin poika 
Sampsa Rydman, joka on myös taitava graafikko, ajautui poliittista 
historiaa opiskellessaan sikäli oudoille poluille, että häntä alkoi kiehtoa 
saksalaisen natsikultin perinne. Tekijä uhrasi tuhansia tunteja sellaisen 
”vaihtoehtohistoriaksi? kuvailemansa Internet-sivuston luomiseen, jossa 
natsi-Saksa on voittanut sodan ja maailmaa hallitsee fasistinen dikta- 
tuuri.332? Hänen luomansa ”Valtakunta”-sivusto ei edustane pelkkää folk- 
loristiikkaa eikä kokeilevaa performatiivisuutta, vaan nähdäkseni asiassa 
on totta toinen puoli. Tämäntapaiset ”entä jos” -ajattelua hyödyntävät 
fraktaalihistoriat ovat yleistyneet historioitsijoiden keskuudessa. Asiasta 
puhuttiin niinkin tieteellisessä yhteydessä kuin Edistyksen Päivillä, mutta 
ihmettelen silti työn läpi paistavaa innostusta poliittiseen fanaattisuuteen. 

Kumnallista on, miksi näiden muutamien tieteen reuna-alueilla puu- 
hailevien henkilöiden täytyi kanavoida poliittiset näkemyksensä aina joko 
sosialismin tai kansallissosialismin muotoon. Jos he eivät olleet ääri- 
vasemmistolaisia, he ajautuivat sitten äärioikeiston kannattajiksi. Kenties 
tieteeseen valikoituvat toimimaan ja vaikuttamaan vain kaikkein äärim- 
mäisimmät kiistelijät, joilla on ainoastaan ehdottomia mielipiteitä — tai 
sitten tieteen normit ovat niin komplisoituneita, että saadakseen asialleen 
ymmärrystä ne pitääkin sanoa äärimmäisen pamfletin muodossa. Tämä 
puolestaan tukee tieteen organisoitumista valtapolitiikaksi ja suosii 
ihmisiä, joilla on periksiantamattomia näkemyksiä. 


Kun tiede ei edisty 


Suhteeni Sami Pihlströmiin oli hitsannut pahasti jo vuonna 2000. Pidin 
Pihlströmiä Niiniluodon kruununprinssinä ja kaiken kaikkiaan samassa 
asemassa olevana henkilönä kuin Paavo Väyrynen oli Kekkoselle ja Kalevi 
Sorsa Koivistolle.333 Vuonna 2001 Pihlström julkaisi Joensuun yliopisto- 
painon kautta teoksen Filosofin käytännöt, joka oli tarkoitettu arvioksi 
”pragmatismin perinteen vaikutuksesta suomalaisessa filosofiassa”.334 
Teoksen mukaan kaikki Suomessa harjoitettu filosofia on ollut pragma- 
tismia. Niinpä päätin arvostella kyseisen kirjan ja lähetin arvion keväällä 
2002 Arto Noron päätoimittamaan Tiede & Edistys -lehteen. 

Tiede & Edistystä julkaisi alun perin Gaudeamus, mutta se oli sit- 
temmin siirtynyt suuren ja mahtavan Tutkijaliiton julkaisuksi. Niin & 
Näin oli syönyt Tiede & Edistyksen tilaajakannan lähes kokonaan, ja tätä 
nykyä lehti kamppailee kuolinkouristuksissaan tilaaja- ja lukijakadon 
vuoksi. Lehdestä oli muodostunut julkaisijalleen kivireki, sen julkaisu- 

politiikka oli vahvasti ritualisoitunut, eikä lehden palstoilla painettu 
muita kuin rahisevan kuivia raportteja ja postmodernistiseen kähinään 
sitoutuvia esittelyjä siitä, mitä joku tieteelliseksi koettu auktoriteetti on 
sanonut. Tiede & Edistykseen saivat jo Gaudeamuksen kaitsemana kir- 
joittaa vain feministit, marxilaiset ja heidän aatteelliset perillisensä. 

Yleensä lehti antoi sivutilaa myös Helsingin yliopiston Filosofian lai- 
toksella vaikuttaville analyyttisille filosofeille. Muiden kirjoittajien tekstit 
olivat toimituskunnan mielestä ”epätieteellisiä”. Muun muassa edellä 
mainituista syistä ei ollut yllätys, että lehden päätoimittaja Arto Noro 
tyrmäsi juttuni julkaisemisen täysin. Lehti oli mainostanut itseään niin 
sanotun kaksoissidoksen sisältävällä sloganilla ”kritiikki on sallittua, jopa 
suotavaa”, mutta päätoimittaja oli jo etukäteen vihjannut minulle, että 
”joskus mitäänsanomattomat ja ritualistiset jäävät julkaisematta”.335 Siksi 
ei ollut yllätys, että Tiede & Edistyksen toimitussihteeri ilmoitti minulle 
huhtikuussa 2002, että anonyymit refereet olivat pitäneet kirjoitustani 
”liian kepeänä suhteessa kritiikin ankaruuteen”, eikä sitä sen vuoksi 
julkaista.3%6 Sillä tavoin lausuttaessa tuskin kysyttiin, kuinka ankara 
tuollainen johtopäätös oli suhteessa referee-arvion omaan kepeyteen. 
Todellinen syy hyllyttämiseen oli tietenkin se, että olin arvostellut refe- 
reiden hyvää kaveria, Sami Pihlströmiä, eikä juttuani sen vuoksi saanut 
painaa. 

Arto Noro on sosiologian dosentti, joka tunnetaan Marx-luennoistaan ja 
uskostaan setä Leniniin. Koska Norolla oli tietenkin virka Sosiologian 
laitoksella, menin tapaamaan häntä vastaanottoaikana kysyäkseni, mikä 
vika tekstissäni muka oli, sekä perustellakseni, miksi kirjoitus pitäisi 
julkaista. Tapaaminen johti heti sanaharkkaan ja suoranaiseen riitaan. 
Norolla ei ollut mitään muita perusteita julkaisemattomuudelle kuin 
refereiden mielipide, joka oli täysin puolueellinen. Lopuksi hän totesi 
aggressiiviseen sävyyn, että ”me emme tarvitse tekstiäsi”, johon vastasin 
(tosin vähemmän hyökkäävästi), että ”siinä tapauksessa ette tarvitse 
mielipidelehtitukeakaan” ja läimäytin oven poistuessani kiinni. Tiede & 
Taantumus menetti valitettavasti vain juttuni, sillä mielipidelehtitukea 
sille ei ollut myönnetty pitkään aikaan. 

Harmillista mutta hupaisaa, että noiden paradigmapäsmäreitten piti 
aina kytkeä itsensä johonkin köntsäleimäiseen kuppikuntaan tai totali- 
taariseen diskurssiin. Jos se ei ollut kansallissosialismi, niin ”tieteellisen 
ajattelun” virkaa toimitti se varsinainen sosialismi. Koska itse arvostan 
asioiden julkista käsittelyä, laadin kirjallisen huomautuksen Tutkijaliiton 
hallitukselle.337 Liitin mukaan myös juttuni ja arvostelin lehden toimitusta 
puolueellisuudesta. Tutkijaliiton puheenjohtajana toimiva Juhani Vähä- 
mäki vastasi minulle kirjallisesti todeten, että ”Hyvä Jukka Hankamäki”, 
Tutkijaliiton hallitus oli käsitellyt asiaa ja sen mukaan ”lehden toimitus 
tekee julkaisupäätöksensä itsenäisesti”.338 Siinä tulivat terveiset Tampe- 
reen yliopiston Yhteiskuntatieteiden tutkimuslaitoksen kuoressa, ja kyllä- 

hän yhteiskuntatieteet kriittistä tutkimusta olisivat kaivanneetkin puo- 
luepoliittisen sijasta. Juttuni julkaistiin kokoelmassa Filosofiset viuhah- 
dukset vuonna 2007, ja vahingoksi koitui vain viivyttely.339 


Amerikka hävisi minulle 


Jyväskylän yliopistossa toimiva Kulttuurien tutkimuksen laitos on cultu- 
ral studies -orientoituneiden postmodernistien ja gueer-tutkijoitten riemu- 
rasia, joka julkaisee Kulttuurintutkimus-nimistä aikakauslehteä. Kult- 
tuurintutkimus oli vienyt postmodernin hajanaisuuden tavoittelunsa niin 
pitkälle, että se oli muuttanut ulkoasunsakin A4-kokoisesta julkaisusta 
neliömäiseksi ja ruskeasta kierrätyspahvista kokoon niitatuksi läpyskäksi. 
Yhtä pätevästi kyseistä skitsoilua olisi voinut harjoittaa valmistamalla 
julkaisu vanerista tai askartelemalla lastulevystä ja pellistä niin sanottu 
postmoderni installaatio. 

Koetin saada kesän 2003 jälkeen kirjoittamani Amerikan-matka- 
kuvauksen julki kyseisessä lehdessä. Kirjoitukseni olisi mielestäni sopinut 
lehden aihepiiriin hyvin. Vastaus oli jälleen tahallisen tyrmäävä. Toimi- 
tussihteeri Leena Kaukio ilmoitti toimituskunnan kannan olleen ”niin 
kriittinen, ettei lehti voi kirjoitustani julkaista”. Puolihullut anonyymit 
refereet olivat lapsellisuuksissaan tulkinneet Amerikan-analyysiani muun 
muassa niin, että ”katse on kautta matkan turvallisesti alaspäin katsova, 
uusi maa alistuu ilman mutkia tiedon kohteeksi. Eurosentrismin kritiikki 
ei tähän kuulu, intiaanien verenperinnöllä' spekuloidaan estotta ja ame- 
rikkalaisten osana on potea suuruudenhulluuttaan ja kadehtia suoma- 
laista historiallista arkkitehtuuria”.”340 — Mitä pahaa oli siinä, että ihas- 
telin Keski-Lännen maisemia omalla (kieltämättä fallisella) katseellani 
pohtiessani amerikkalaisen kirjallisuuden sielunkuvia — tai siinä, että 
mainitsin vieraanani aiemmin käyneen Yhdysvaltain kansalaisen olleen 
innoissaan suomalaisesta jugend-arkkitehtuurista? Suhteeni Yhdysvaltoi- 
hinhan oli ollut koko ajan myönteinen, kunnioittava, kiinnostuneen utelias 
ja jopa eläytyvä! Lausunnon tyylistä päätellen sen kirjoittajat olivat joi- 
takin punahilkkoja, tai jos he olivat miehiä, sitä kyseenalaisempi kunnia 
heille. Palaute oli taaskin täysin destruktiivista. Mikäli siis antauduin 
kritisoimaan jutussani Amerikkaa, sitä pidettiin pahana viittaamalla käsi- 
tyksiin ”tyylillisistä seikoista” tai ”tieteellisistä puutteista”. Jos taas ylistin 
Amerikkaa, kirjoitukseni tuomittiin muista syistä. Ehkä asia olikin niin, 
että kirjoitukseni oli ”huono” vain siksi, että sitä arvioivat vihervasem- 
mistolaiset feministit. Nämä peniksen puuttumisesta tai jälkioidipaali- 
sesta häiriöstä kärsivät muksut vihasivat minua jopa enemmän kuin tuota 
perinteisesti inhoamaansa Amerikkaa, mistä todistaa se, että heidän 
mielestään Amerikkakin alkoi näyttää minun mielipiteisiini verrattuna 
hyvältä! Setä Sam siis hävisi vihan kohteena minulle. 

Lähetin tekstini keväällä 2004 myös Nuori Voima -lehteen, jonka 
päätoimittaja Markku Lehtinen hyväksyi jutun painettavaksi heti.34! 
Tekstiäni koskevat arviot olivat menneet jälleen kerran täysin ristiin, ja 
ihmettelenkin noiden ”kulttuurintutkijoiden” ja muiden sosialistien kykyä 
leimata kaikki kunnon asiat perimmältään huonoiksi. Arvioiden risti- 
riitaisuus osoitti jälleen, kuinka puolueellista julkaisupolitiikka on. 

Syksyllä 2003 huomasin, että myös Suomen Filosofisella Yhdistyksellä 
oli kustannustoimintaa Ajatus-vuosikirjan muodossa. En ollut koskaan 
aiemmin koettanut kirjoittaa Ajatus-vuosikirjaan, mistä teoksen toimit- 
tajat olivat minulle ilmeisen katkeria. Toimiessani Käytännöllisen filo- 
sofian laitoksella syksyllä 2003 päätin kuitenkin tarjota heille tilaisuuden 
hylätä yhden tekstini. Tämä ei johtunut niinkään siitä, että olisin 
halunnut nähdä heidän kanssaan vaivaa. Sen sijaan halusin kerätä 
tekstilläni sen verran huomiota, että laitoksen henkilökunta uskoisi 
minun tuottaneen tuloksia tehtävissäni, sillä kirjojeni ilmestyminen viipyi 
vielä. Lisäksi oli paikallaan työllistää heitä sen verran, että tekstin 
lukemiseen kuluisi heidän aikaansa eivätkä he ehtisi kirjoittaa omia 
vihamielisiä juttujaan. Lähetin tekstini lehden toimitussihteerille Mats 
Bergmanille, sillä toisena toimittajana toimivaan Sami Pihlströmiin välini 
olivat luonnollisesti poikki. Niinpä minulle vastasikin ennustettavasti 
juuri Pihlström, jonka mukaan referee-tahon arvio tuli nopeasti ja oli 
kielteinen. 3* Liitteenä saapunut lausunto oli laadittu anonyyminä, mutta 
tyylistä saattoi nähdä, että sen oli laatinut eräs anglofiilinen filosofian 
professori. Kukaan muu ei näet käytä anglisistista ilmaisua ”pointti” yhtä 
välinpitämättömässä ja pyöristelevässä sävyssä. Lausunnossa sanottiin 
muun muassa näin: ”kirjoituksella ei tunnu olevan mitään varsinaista 
filosofista sisältöä, [...] kirjoittajan itsensä raportoima kiinnostus filo- 
sofiaan ei tee kirjoituksesta filosofisesti kiinnostavaa, [...] ja vaikka 
kirjoittaja pyrkii osoittamaan olevansa huumorintajuisempi kuin monet 
muut filosofit, tai sellaisina esiintyvät, ei tämä vielä riitä filosofisen 
julkaisun pointiksi.”348 Omasta mielestäni tuota toteamusta seurannut 
kielteinen julkaisupäätös riittäisi mainiosti Ajatus-vuosikirjan lopetta- 
misen pointiksi, ellei lopettamisilmoitus kertoisi jonkin ajatuksen ole- 
massaolosta ja olisi vaarassa herättää sitä henkiin. 

Kirjoitukseni ”Uskotko yliluonnolliseen? Darwin, Däniken ja pyrami- 
dien arvoitus” käsitteli yliluonnollisten ilmiöiden selittämistä jungilaisen 
psykoanalyysin avulla. Pyrin luomaan havainnollisen katsauksen siihen, 
millä tavoin yliluonnollisiksi koettuja asioita voidaan selittää kollektiivi- 
sen piilotajunnan käsitteen kautta. Tarkastelun kohteena olivat yhtä 
hyvin ufot kuin telepaattiset ilmiötkin, esimerkiksi se, miksi puheli- 
memme usein soi juuri silloin, kun ajattelemme meille soittavaa henkilöä. 
Asian ratkaisu löytyy, kun huomataan, että ihmisillä on taipumus solmia 
sanattomia sopimuksia eleillään ja sen tyyppisillä toimintamuodoillaan, 
joista he itse eivät ole tietoisia. Tällöin puhutaan kollektiivisesta piilo- 

tajunnasta. Artikkelini sisältö meni valitettavasti refereeltä yli lipan, eikä 
hänen kireäpipoisuutensa olisi muutoinkaan sallinut kyseisen esimerkki- 
aineiston mukanaoloa, vaikka lähestymistapani olikin täysin tieteellinen. 
Sitä paitsi tuohon aikaan käytiin jo dosentuurihakemukseeni liittyvää 
kiistaa, jonka yksi osapuoli Ajatuksen toimituskunnan jäsen Matti Sin- 
tonen oli. Hänen ilmoitettuaan toukokuussa 2004, että hänen käsityksensä 
mukaan minulla ei ole dosentin pätevyyttä, kiitin häntä perehtymisestä 
tuotantooni ”niin tässä kuin muissakin yhteyksissä”. Yhtä hyvin Sintonen 
kuin tiedekuntasihteerikin jäivät ihmettelemään selvänäkijän lahjojani. 
Vanhalla koiralla oli jälleen ollut hyvä vainu. Juttuni julkaistiin lopulta 
kokoelmateoksessani Filosofiset viuhahdukset. Sen sijaan Ajatus-vuosi- 
kirjan julkaiseminen on pahasti ritualisoitunut. Jo sen ulkoasu on jumiu- 
tettu 1970-luvulle silloisten radikaalien tehtyä repäisevän uudistuksen ja 
alettua painaa kirjaa värillisiin kansiin. 


Samperi, kun meikäläinen vetää kovan rallin, 
niin heikommat ne pyörtyy ja kirjottelee lehtiin. 
Ne on musta naiiveja ihmisiä. 


Simo Salminen ”Pornolaulussaan”34% 


”OLEMME KOLLEKTIIVISESTI PÄÄTTÄNEET” 


Melkein kaikkien tieteellisinä itseään pitävien lehtien moraali oli jo 
koeteltu. Niinpä asiat alkoivat kiertyä kehälle. Lehtien toimituksissa 
tapahtuva läimäyttely ja minuun kohdistettu piekseminen olivat käänty- 
neet yrityksiksi vakuutella, kuinka ”oikeassa” toimitukset olivat ja miten 
”väärässä” Jukka Hankamäki -niminen filosofi oli. Ennen pitkää verivanat 
johtivat myös Niin & Näin -lehden toimitukseen. Ajatus-vuosikirjan 
päätöstä kunnioittaen lehti oli päättänyt hyllyttää myös edellä mainitun 
kirjoitukseni ”Uskotko yliluonnolliseen?”34 Kysyessäni Mikko Lahtisen 
ilmoittaman päätöksen taustaa toimitussihteeri Tuukka Tomperi valisti 
minua yleisenä hälytysnumeropäivänä 11.2.2004 vakuuttaen, että toimi- 
tuskunta oli ”kollektiivisesti asiaa käsiteltyään” päätynyt tähän ratkai- 
suun.346 Minä puolestani ilmoitin heille ”kollektiivisesti asiaa käsitel- 
tyäni”, että otan heidän päätöksensä huomioon jatkossa ja kiitin lehden 
toimitusta kuluneista vuosista.34” Lehti täytti samana keväänä kymmenen 
vuotta. Sain lehdessä julkaistuksi vielä muutaman kirjoituksen, joista 
ensimmäinen, eli ”Tyttöjen kanssa saunan lauteilla — Tirkistysreikiä 
sukupuolierolla politikoivaan filosofiaan”, herätti ankaran kalahbalaakin. 
Arvostelin kaksiarvoisen sukupuolieron kiistäviä feministejä ja gueer- 
teoreetikoita siitä tieteellisestä virheestä, että he pyrkivät kieltämään 
fyysisen (lihallisen, kehollisen ja ruumiillisen) sukupuolieron, joka on 
sukupuolisen toiminnan perusta. Seksiäkin voi olla vain, jos on olemassa 

kohde eli sukupuoli, johon intentiomme voivat viitata. Tämä pätee yhtä 
hyvin homoseksuaalisuuteen kuin heteroseksuaalisuuteenkin. Toiseksi 
arvostelin feministien harjoittaman politikoinnin epäjohdonmukaisuutta. 
Katsoin, että sukupuolieron kiistäminen on ajattelematonta myös tasa- 
arvon kannalta: feministit vetosivat sukupuolieroon aina, kun he yrittivät 
edistää omia päämääriään, mutta samalla he kiistivät sukupuolieron 
ruumiilliset ja biologiset tosiasiat näennäistieteellisissä teorioissaan. 
Tämä on ehkä ymmärrettävää, sillä myös tasa-arvo on heille saman- 
laisuutta, kun taas muutoin sitä pidetään oikeutena olla erilainen. Femi- 
nistien kirjoituksissa perustelut vaihtelivat kuin Auervaaran soidin- 
puheissa, mutta päämäärä oli aina sama: naisille lisää etuoikeuksia. 
Paremmin he olisivat päässeet poliittisiinkin päämääriinsä myöntämällä 
sukupuolieron kaksiarvoisuuden ja sen, että heidän pyrkimyksissään kyse 
on vain rahasta ja vallasta. Arvosteluni kohteena olivat lähes kaikki maas- 
samme viimeksi kuluneen vuosikymmenen aikana julkaistut seksuaali- 
vähemmistöjä käsitelleet väitöskirjatutkimukset ja muutamat muut laa- 
jemmat sukupuolisuuden filosofiaan liittyvät esitykset. 

Olin tarjonnut kirjoitusta Niin & Näin -lehteen vain kaksi viikkoa sen 
jälkeen, kun lehti oli tehnyt edellisen kirjoitukseni kanssa kielteisen 
julkaisupäätöksen. Tekstini päätettiin yllätyksekseni julkaista — tosin 
pitkän viivyttelyn jälkeen talven numerossa 4/2004, vaikka alun perin se 
luvattiin jo syksyn numeroon. Artikkeli puhutti monia ihmisiä, ja siitä 
kirjoitettiin paljon blogeissa ja sähköpostilistoilla. Esimerkiksi Taina 
Kinnunen -niminen tutkija Oulun yliopistosta soitti minulle huhtikuun 19. 
päivänä 2005 ja pyysi minua kirjoittamaan artikkelin hänen ja kollegansa 
Anne Puurosen toimittamaan kokoelmaan Ruumiillisuus ja seksuaalisuus. 
Kirjan oli määrä ilmestyä Gaudeamukselta, ja koska kysyjä vaikutti 
innostuneelta, laadin jutun ja lähetin sen toimittajille. 

Samaan aikaan kateus ja viha kytivät toisaalla. Vielä seuraavaan Niin 
& Näin -lehden numeroon feministien vastaus ei ollut ehtinyt, mutta 
lehden numerossa 2/2005 ilmestyi gueer-teoreetikoiden raivokas vastine. 
Asialle oli pantu tutkijat Mikko Tuhkanen ja Pia Livia Hekanaho, joita en 
ollut muistanut mainita kirjoituksessani lainkaan. Huomiota vaille jää- 
neinä he ilmeisesti halusivat osansa julkisuudestani — tai sitten oli niin, 
että villatakkinuttuiset miestutkijat ja paukkunahkatakkiset feministit 
olivat kokoontuneet suojatyöpaikoissaan yhteen, käyttäneet koko kulu- 
neen ajan vastastrategian hiomiseen ja päättäneet salata omat intressinsä 
lausumalla käsityksensä näennäisen puolueettomasti: kritiikkini ulko- 
puolelle jääneiden henkilöiden suulla. 

Sanovat sitä Kotroksi 


Kimppuuni kävivät sekä Churchill että Stalin, jotka kohtelivat minua 
ikään kuin olisin lähtenyt valtaamaan Puolaa. Niin & Näin -lehden 
kirjoituksessaan Mikko Tuhkanen ja Pia Livia Hekanaho pitivät ”skan- 
daalina Hankamäen populististen kirjoitusten pääsyä tieteellisen julkai- 
sun sivuille”.3%8 He katsoivat julkaisemisen olevan ”ongelmallista vaka- 
vasti otettavalle tieteelliselle aikakauslehdelle” ja pitivät kannanottojani 
”älyllisenä epärehellisyytenä” ja suorastaan ”vaarallisena” toimintana.3%9 
Omasta poterostaan asioita vainoharhaisesti arvioineet kirjoittajat yritti- 
vät siis leipoa minusta jonkinlaisen kirjallisen taparikollisen. He valitti- 
vat, että en käytä sanaa ”biopolitiikka” samassa merkityksessä kuin 
heidän oma oppimestarinsa Michel Foucault.350 Lisäksi he moittivat minua 
”asiantuntemattomuudesta” ja esittivät vääristelevän syytöksen, jonka 
mukaan olin muka ”plagioinut* Jean Baudrillardin ajatuksia tekstis- 
säni.351 Miten ihmeessä sellaisen postmodernistin ajatuksia voidaan 
”plagioida”, joka itse ajattelee, että tekijää ”ei ole”, että kaikki tekstit 
lainaavat toisiltaan ja että kirjoituksen alkuperä ei ole koskaan jälji- 
tettävissä? 

Hekanahon ja Tuhkasen väite plagioimisesta olisi voinut täyttää myös 
kunnianloukkauksen rikosoikeudelliset tunnusmerkit,352 mutta ajatus 
plagioimisesta oli absurdi myös siksi, että filosofiassa jokaista näkemystä 
ei tarvitsekaan dokumentoida kiveen kirjoitetusti, vaan suuri osa filo- 
sofisista ajatuksista on oletettava yleisesti tiedetyiksi. Puhuttaessa esi- 
merkiksi Baudrillardista kyseessä on klassiseksi muodostunut filosofia, 
joka on muuttunut osaksi tieteellistä perinnettä. Vain joku keskenkasvui- 
nen seminaarilainen voisi syyttää minua tai jotain muuta filosofia tällä 
perusteella jäljentelystä, ja Hekanaho ja Tuhkanen tulivat tietenkin 
lukeneiksi itsensä juuri tuohon ryhmään. Onhan ”Paljon onnea vaan” 
-laulullakin luonnollisesti tekijänoikeus, ja aina kun se lauletaan, pitäisi 
jonkun pankkitilille kilahtaa rahaa. Hekanahon ja Tuhkasen logiikalla 
voisin ilmeisesti julistaa myös aivastukseni copyrightin piiriin ja vaatia 
tekijänoikeuskorvausta aina, kun joku aivastaa. 

Lisäksi heidän ei olisi kannattanut uhrata toiveitaan tieteellisestä 
urasta pelkästään minun haukkumiseeni. Moittimalla minua he paljas- 
tivat filosofisen tietämättömyytensä ja nolasivat itsensä. Postmodernistien 
näkökulmasta asia oli niin, että he itse saivat kyllä omasta mielestään 
plagioida ja jäljentää omaan traditioonsa liittyvien filosofien ajatuksia, ja 
siitä jopa palkittiin, mutta samojen ajattelijoiden näkemyksiin ei olisi 
saanut viitata ilman tarkkaa dokumentaatiota silloin, kun esitettiin 
postmodernismin kritiikkiä. Jos siis oli eri mieltä eikä dokumentoinut 
millimetrin tarkasti lähteitään, oli seurauksena plagiointiepäily. Jos taas 
plagioi kuten postmodernistit toisiaan, sanottiin vain, että kyse on 

”koulukunnasta, diskurssista tai opettajan ja oppilaan suhteesta”. Yksi 
lainattu ajatus on siis plagiointia ja monta puolestaan tieteellistä tutki- 
musta. Tässä mielessä ”huonona kirjoittajana” pidetään sellaista, joka 
jäljentää, kun taas ”hyvänä tutkijana” pidetään näköjään sitä, joka 
suoraan varastaa. Hekanahon ja Tuhkasen tyhmänrohkea hyökkäys 
vahvisti säännön, että ominaan ihmiset erehtyvät pitämään vain sellaisia 
ajatuksia, joita he eivät tunnista myös muiden ajattelemiksi. Toisella 
tavoin lausuttuna asiaan liittyvän viisauden voisi sanoa niin, että toisten 
ajatuksina ihmiset erehtyvät pitämään vain sellaisia ajatuksia, joita he 
eivät heti tunnista omikseen. Viitatkaa ja siteeratkaa siis ihmeessä, sillä 
onhan se merkki siitä, ettei kirjoittaja usko omiin kykyihinsä. 

Asialla on yleistä merkitystä sikäli, että korrektiusnormien kautta 
käytetään tiedepoliittista valtaa. Tieteessä ei voi näköjään sanoa enää 
mitään ilman, että ”he sanovat sitä Kotroksi.” Plagiointihan ilmaisee 
”varkautta”, ja varkaudesta syyttäminen puolestaan ilmaisee symbolista 
kateutta, mustasukkaisuutta tai sitä, että ”jotain puuttuu”. Niinpä plagi- 
ointiepäily ilmaisee peniskateutta ja on tyypillinen naisväen hyökkäys. 
Sen sijaan miehet eivät näe ajatusten toistamisessa sen enempää myön- 
teistä kuin kielteistäkään arvoa, sillä miesten kesken asiat ymmärretään 
jo alun perin yhteisiksi, aivan kuten filosofiassa ja saman sukupuolen 
sisällä yleensäkin. Myös minua vastaan suunnattu plagiointisyytös oli 
lähtöisin akkojen kynästä. Kirjailija Arno Kotroa vastaan oli suunnattu 
juuri vähää aiemmin plagiointiepäily, jonka tuloksena hänen mainettaan 
mustattiin. Hänen kustantajansa Liken antamien tietojen mukaan asialla 
oli muuan deluusioista kärsivä naiskirjoittaja, jonka tekstiä kustantaja ei 
ollut julkaissut ja joka oli päättänyt kostaa väittämällä Kotron plagioineen 
osan hänen ajatuksistaan. Epäily torjuttiin kustantajan ja kirjailijan 
taholta täysin, mutta kyseisen kampanjan tuloksena osoittautui, kuinka 
tehokas ase pelkkä epäilyn alaiseksi saattaminen on.353 Todistaa ei tarvitse 
mitään, kun pelkkä epäily riittää viemään maineen. Juuri tätä myös 
Hekanaho ja Tuhkanen yrittivät käyttää minua vastaan, tosin heidän 
huomautuksensa täytyi surkastua pariin alaviitteessä mainittuun lausee- 
seen, sillä mitään todellista moittimista tekstissäni ei ollut. 

Nykyään näyttää olevan muotia esittää plagiointiepäilyjä. Tästä esi- 
merkkinä kirjailija-filosofi Arno Kotron epäiltiin lopulta itse keksineen 
koko jutun saadakseen teokselleen julkisuutta.354 Kenties kohtuullista 
plagiointia voidaan pitää myös hyväksyttävänä, kunhan pitäytyy plagioi- 
maan vain sen verran, että epäily juuri ja juuri syntyy, ja saavuttaa sen 
verran julkisuutta, että saa omat ideansa esille. Itse olisin huolissani, jos 
kukaan ei vaivautuisi plagioimaan minua, sillä se merkitsisi, että aja- 
tukseni eivät kiinnostaisi ketään. Onneksi tekstejäni, mielipiteitäni, käsit- 
teitäni ja puheenparsiani on plagioitu jo kiitettävästi niin, että sanontojani 
kohtaa arkipuheessa. Esimerkkeinä voin mainita näkemykseni ”Manne 
Rheimistä”355 Suomen huomattavimpana anarkistina. Eräs raitiovaunu- 

matkustaja viittasi siihen keskustellessaan tuttavansa kanssa. Toisen 
esimerkin tarjoaa käsitykseni, että hellepäivät pitäisi julistaa kansallisiksi 
vapaapäiviksi,356 johon muuan kesätoimittaja viittasi radiossa. Ovatpa 
muutamat nuorukaiset kirkkain silmin selvittäneet minulle ”itse keksi- 
minään” juuri niitä asioita, jotka olen heille hetki sitten opettanut. Myös 
Hekanaho ja Tuhkanen oppivat minulta jotain, sillä hekin vaivautuivat 
toistamaan näkemyksiäni hyökätessään minua vastaan. 

Hekanahon ja Tuhkasen reaktion kautta tuli näkyville tiedeyhteisössä 
leviävä epäluottamuksen ongelma. Sen tuloksena syylliset ja itsensä 
syyllisiksi tuntevat halusivat pestä käsiään ja sanoutua irti syylli- 
syydestään pyrkimällä osoittamaan olevansa ”oikeassa”, vaikka olivatkin 
kolhineet minua. Filosofisesti katsoen ongelma oli ulkopuolisuudessani, 
jonka tiedeyhteisö oli itse tuottanut: siinä, että yliopistoyhteisö kielsi 
minulta kaikki toimintaresurssit viimeisten viidentoista vuoden ajan. 

Mikäli minun ja vastustajieni välillä olisi vallinnut henkilökohtainen 
suhde, kukaan ei olisi hyökännyt minua vastaan, vaan sen sijaan olisi 
taaskin puhuttu vain tieteellisestä vuorovaikutuksesta. Kun siis tulkitsen 
vastapuolekseni asettuneiden ajatuksia filosofisesti ja vapaasti, tämä 
piirre koetaan aggressiona, sillä näkemysteni koetaan tulevan ”tiede- 
yhteisön ulkopuolelta” eli taholta, joka mielletään diskurssiin kuulu- 
mattomaksi. Tällöin tiedeyhteisö itse tuottaa epäluottamuksen ongelman 
työntämällä yhden jäsenensä ensin yliopistolaitoksen ulkopuolelle. Ja 
nähdessään omat ajatuksensa peilistä vastustajani säikähtävät ajatus- 
tensa epäjohdonmukaisuutta. Kyse on siis alkeellisesta projektiosta: kolle- 
gani vihaavat minussa piirteitä, joita he eivät tunnista itsessään. Vasta- 
tessani heille samalla mitalla he näkevät peilissä oman kuvansa, jolloin 
heidän itseymmärryksensä kasvaa. Ollessani ”paha” olenkin hyvä. 

Tosiasiassa artikkelini ja kirjani eivät olisi tulleet sen paremmiksi 
eivätkä huonommiksi, vaikka viholliseni olisivat lyöneet niitä kerran 
tunnissa kirvellä ja huutaneet Aleksanterinkadulla, että Jukka Hanka- 
mäki on homo. Teokseni ja juttuni ovat omaehtoisuudessaan loistoluokkaa, 
ja haluaisin tietää, kuka muu nykyfilosofi on ollut omissa mielipiteissään 
ja rohkeudessaan minua itsenäisempi ja haastavampi. Kirjoituksistani 99 
prosenttia on täysin omaehtoisia ja vain yksi prosentti jollekulle kiitolli- 
suudenvelassa. Tämän suhteen ylläpitoa aion jatkaa myös tulevaisuu- 
dessa, enkä ripusta siitä kiitosta jokaisen lauseeni yläkulmaan. 


Himot ne on hiirilläkin 
Vaikka minua vastaan olivatkin hyökänneet dekonstruktionistit, ei 
tekstieni arvostelemisen olisi tarvinnut olla pelkkää repimistä tai epä- 


todeksi osoittamista, sillä kirjoitusteni johdonmukaisuuden huomioon 
ottaen se oli yksinkertaisesti mahdotonta. Hekanahon ja Tuhkasen läi- 

mäytys oli tarkoituksellisen vihamielinen ja paljasti, että he olivat 
alkaneet ajatella asioita filosofisesti ja tekivät sen todennäköisesti 
ensimmäistä kertaa. Heidän vastineensa oli malliesimerkki kirjoituksesta, 
joka muodostui pelkästä itseensä viittaavasta sanakohinasta ja jossa 
kirjoittajat sekosivat sanoihinsa kuin kukko rohtimiin. Päätoimittaja 
Mikko Lahtinen kertoi minulle myöhemmin, että koskaan aiemmin Niin & 
Näin -lehden toimitukseen ei ollut satanut niin paljon kummastuneita 
kommentteja. Niissä kysyttiin, mitä on tuo ”gueer-teoria”, jota Hekanaho 
ja Tuhkanen edustivat, oikein oli. Mikonkaan mielestä se ei ollut mitään 
muuta kuin käsitteellistä sekavuutta, ja niinpä hän oli pyytänyt kysyjiä 
lukemaan asian Hekanahon ja Tuhkasen kirjoituksesta. Toisaalta Mikko 
Lahtisen toteamuksesta oli erotettavissa pahoittelun sävyjä, sillä hän tiesi 
paremmin kuin kukaan muu, mihin Hekanahon ja Tuhkasen vihakirjoi- 
tuksen julkaiseminen oli johtanut. 

Vastasin feministeille Niin & Näin -lehden numerossa 3/2005, jossa 
kiitin lehteä siitä, että sen palstoilla ”sai julkaista myös eksistenssifeno- 
menologisista lähtökohdista tehtyjä kirjoituksia, eikä niitä siis sensuroitu, 
kuten eräissä muissa julkaisuissa ja kustantamoissa”.357 Hekanaho ja 
Tuhkanen olivat rikkoneet erästä propagandasodan sääntöä ja syyttäneet 
tappiostaan taistelukenttää eli mediaa. Pitäydyin selvästi kannassani, 
jonka mukaan sukupuoliero on kaksiarvoinen lihallinen tosiasia, kun taas 
sukupuolinen käyttäytyminen on luonteeltaan normatiivista, ja pukeutu- 
minen puolestaan hyödyntää esteettisiä määreitä. Onhan Justiinakin 
nainen, vaikka hänen kädessään on kaulin. Jos tämän lausuminen oli 
”vaarallista” toimintaa, minä en voinut kuin ottaa riskin. 

Pahin minua vastaan kohdistettu syytös ilmaisi kuitenkin ajatuksen, 
jonka mukaan olisin syyllistynyt jonkinlaiseen ”tutkimusetiikan rikkomi- 
seen”.358 Sen pahempaa tutkimusetiikan rikkomusta, kuin tuon väitteen 
esittäminen oli, ei voi kuvitella. Minua vastaan hyökänneet tyypit yrittivät 
omassa avuttomuudessaan takertua artikkelini viiteapparaattiin ja etsiä 
puutteita siitä peittääkseen asiat, joita tekstissäni väitin. Enkö ollut muka 
siteerannut, viitannut ja kuunnellut heidän pirunviuluaan tarpeeksi? 
Miksi filosofin pitäisi opiskella jokin käsitteellisesti epäjohdonmukainen 
ideologia puhuakseen selvästi sukupuolisuudesta? Kiteyttäminen ja sel- 
keyttäminen olivat paikallaan, jos eivät muuten, niin selvyyden vuoksi. 

Sain artikkeleistani tietysti myös paljon kannustavaa palautetta. 
Juttuani ”Tyttöjen kanssa saunan lauteilla” kiiteltiin selkeydestä ja gueer- 
teoreettisen saippuakuplan puhkaisusta, vaikka julkisesti minua uskalsi 
puolustaa vain harva. Vastineeni ”Erään paradigman ehtookellot” löi lau- 
dalta kaikki vastapuolen väitteet ja todisti oikeaksi sen, mitä olin heidän 
toiminnastaan sanonut. Ainoa ”virheeni” näytti olleen se, etten innostunut 
sukupuolieron kiistämisestä enkä ihaillut muutenkaan Don't tell maman 
muovinaamoja: en sadomasokismia enkä trendikkyydeksi verhoiltua lump- 
pufeminismiä. Kenties toimin ilonpilaajana heidän ”Pornoakatemiansa” 

nauttimissa rahajuhlissa, mutta minun näkökulmastani he olivat itse 
pilanneet sen, mikä poikarakkaudessa on kaunista ja hyvää. 

”Tutkimusetiikalla” Hekanaho ja Tuhkanen näyttivätkin tarkoittavan 
vain sitoutumista sukupuolieron kiistävään gueer-teoriaan. Todellista 
tutkimusetiikkaa oppiakseen kyseinen jengi olisi pitänyt laittaa takaisin 
koulunpenkille filosofiaa opiskelemaan eikä päästää heitä ainakaan 
Suomen Akatemian rahoittaman ohjelman piiriin. Mainittakoon, että en 
ollut hyökännyt gueer-teoriaa enkä feminismiä vastaan alun perin henkilö- 
kohtaisista syistä — olenhan itse myös seksuaalivähemmistön jäsen — vaan 
kritisoin kyseisiä teorioita vain ja ainoastaan tieteellisistä ja filosofisista 
syistä. Niinpä oli väärin, että järkevää ihmistä yritettiin pakottaa kärsi- 
mään toisten ihmisten epäjohdonmukaisuudesta ja elämäntapaongel- 
mista, joita he yrittivät siirtää minun kannettavikseni. 

Hekanaho ja Tuhkanen vaivautuivat räksähtämään pahankurisen 
koiran tavoin jatkamalla kiistaa ja kirjoittamalla vielä seuraavaan Niin & 
Näin -lehden numeroon, jossa he katsoivat minun laittautuneen jonkin- 
laiseen ”väärinymmärretyn neron rooliin”.359 Väite oli omituinen jo siksi- 
kin, että itsehän he katsoivat tulleensa väärinymmärretyiksi. Siten he 
valjastivat jälleen kerran kärryt hevosen eteen. Hekanahoa ja Tuhkasta 
leimasi myös jonkinlainen lapsekas usko tieteen pyhyyteen ja ”asian- 
tuntemukseen”. Itse en edes haluaisi olla mikään asiantuntija vaan hen- 
kilö, jonka asia tunnetaan. Nuo kyyhkyläiseni olivat kuin viisivuotiaat 
lapset, jotka pohtivat, mitä on sukupuoli, ja siinä asenneilmapiirissä ainoa 
rikkomus oli olla heidän kanssaan eri mieltä. ”Asiantuntemuksena” he 
pitivät omien uskonkappaleidensa tarkastelua sisältä päin, vaikka pa- 
remmin asian näkee ulkoa: eihän ihmisen tarvitse olla myöskään lehmä 
tietääkseen, että maito on hapanta. 


Butlerkin erehtyi muutamissa asioissa 


Entä mihin oikestaan pyrin artikkelillani ”Tyttöjen kanssa saunan lau- 
teilla”? Yleisen feminisminkritiikin esittämisen lisäksi halusin paljastaa 
ne kaksoisstandardit, jotka ovat osa feminismin mukaista poliittista kor- 
rektiutta. Eikö ketään muuta muka hämmästytä, miksi juuri saunassa 
nainen voi olla vaikka jalkoväli auki miehen edessä, eikä siinä katsota 
olevan mitään epäsiveellistä, mutta kaikkialla muualla alastomuudesta, 
”tasavertaisuudesta”, ”todellisuuden pornoistumisesta” ja pienestäkin viu- 
hahduksesta nousee suunnaton hämminki? Omasta näkökulmastani vielä 
erikoisempaa on tietysti se, että jotkut haluavat mennä naisten kanssa 
pelkkää alastomana oleiluakin pitemmälle, vaikka tietävät miten siinä 
käy. 

Olin uhrautunut tieteen puolesta antautumalla väittelemään uus- 
vasemmistolaisten feministien kanssa provokatiivisin mutta pohjimmil- 

taan rationaalisin asein. Ehkä elegantimpaa ja riskittömämpää olisi ollut 
toimia, kuten yhdysvaltalainen fyysikko Alan Sokal, joka meni hetkeksi 
”vihollisen puolelle” ja laati erääseen tieteelliseen lehteen näennäis- 
tieteellisen artikkelin nimeltä ”Transgressing the boundaries — Towards a 
transformative hermeneutics of guantum gravity”, joka käsitteli ”kvantti- 
gravitaation transformatiivista hermeneutiikkaa”.360 Myös Sokal oli alun 
perin aikonut laatia postmodernin ajattelun epäjohdonmukaisuuksista pel- 
kän pamfletin, mutta lopulta hän oli päätynyt pitämään suorasukaista 
artikkelia latteana keinona tarttua asiaan. Niinpä hän päätti kirjoittaa 
pähkähullun esseen, johon hän omien sanojensa mukaan ”keräsi post- 
modernistien tavanomaisimpia kliseitä” ja lähestyi sillä tietyn lehden 
toimitusta. Juttu kelpuutettiin muitta mutkitta Duke University Pressin 
arvovaltaisena pidettyyn Social Text -lehteen. Paljastaessaan samanaikai- 
sesti Lingua Franca -aikakauslehdessä, että hänen artikkelinsa onkin 
täyttä puppua, Sokal onnistui aiheuttamaan suuren kohun, sillä hän 
pystyi osoittamaan, että vasemmistolaiset postmodernistit hyväksyvät 
painettavaksi kaiken, mikä myötäilee heidän mielipiteitään.361 

Vaikka myös Sokalin omaa tiedekäsitystä leimasi objektivistinen usko 
tieteen pyhyyteen, hänen metodinsa oli kuitenkin etevä, ja kenties minun 
olisi pitänyt toimia samoin. Asioiden lyömiseen halki, poikki ja pinoon 
minua ohjasi vain se, että kyseisten postmodernistien mielikuvitus ei 
yleensä salli minkäänlaista hämäykseen liittyvää ironiaa (jonka viljely 
sitä paitsi jättää tulkinnan avaimet vaarallisesti yleisön omiin käsiin). 

Sokalin soveltamaa temppua olivat tavallaan jo hyödyntäneet nais- 
tutkimuksen uskonparadigmasta pois tulleet Noretta Koertge ja Daphne 
Patai, jotka ”feministeiksi” edelleen tekeytyen haastattelivat 1990-luvun 
alussa eräitä naistutkimuksen professoreja ja pystyivät siten osoittamaan, 
että heidänkin toiminnassaan oli kyse pelkästä politiikasta. Naistutki- 
muksellinen paradigma oli siis joutunut kyseenalaistetuiksi jo kansain- 
välisten tutkijanaisten omastakin toimesta. Teoksessaan Professing Femi- 
nism (1994) Koertge ja Patai totesivat, että feministien ”tieteellinen 
asenne” on perustunut lähinnä neljään metodiseen harha-askeleeseen. 
Naistutkijoitten harjoittama täyshylkäys on sisältänyt yksipuolisen syy- 
töksen tieteen ”patriarkaalisuudesta” ja miesten tuomitsemisen. Sana- 
magia on ollut genderin pitämistä biologista sukupuolta todellisempana. 
Ideologinen valvonta kattaa poliittisen mission asettamisen tosiseikkojen 
edelle, ja biokielto on sukupuolisuuden biologisten ominaisuuksien pois- 
selittämistä. Siihen on usein liitetty marxilaisperäinen oletus, että tajunta 
on vain heijastusta yhteiskunnallisesta todellisuudesta. 

Feministien minua kohtaan osoittama arvostelu puolestaan osoitti, 
kuinka naistutkijat tulevat raivoihinsa oman valhemaailmansa kyseen- 
alaistamisesta. Tämä on ymmärrettävää, sillä gueer-teoriasta ja femi- 
nismistä on muodostunut heille eräänlainen itsepetoksen muoto. Niinpä 
he yrittivät peittää oman epäjohdonmukaisuutensa pyrkimällä panssaroi- 

tumaan auktoriteetteina pitämiensä tahojen, kuten Judith Butlerin, 
Michel Foucault'n ja Donna Harawayn taakse, tai yrittämällä peitellä 
omien papereidensa käsitteellistä sekavuutta. Vaikka nuo feministit 
varustaisivat lähdeluettelonsa sadoilla, tuhansilla ja sadoillatuhansilla 
tieteen jumalattarilla, se ei onnistu selvittämään niitä ajatusten anke- 
riaita, joita luikertelee runsain mitoin heidän mielikuvituksensa Sargasso- 
merellä. Varsinkin Butlerista on tehty sellainen kotijumala, että hän ei ole 
enää vain gueer, vaan hän on suorastaan Alien: täydellinen olio! Ja minä 
puolestani pelkään, miten käy, jos nuo gueer-teoreetikot hankkivat vielä 
sen biologisenkin sukupuolen ja alkavat lisääntyä... 

Entä mitä feminististen gueer-teoreetikoiden myyräntyö sai lopulta 
aikaan? Artikkelistani noussut kohu oli toivottu, mutta sen seuraukset 
osoittivat, että tiedeyhteisössä ei voi sanoa mitään älyllistä ilman, että 
siitä pakotetaan kärsimään. Sama seikka on syynä siihen, miksi kukaan, 
jolla on tärkeää sanottavaa, ei voi saavuttaa asemaa tiedeyhteisön sisällä. 
Vertaisarviot ovat puolueellisia, koska osapuolet ovat kilpailijoita, ja juuri 
tästä seuraa hakeutumista auktoriteettien taakse. Itsenäiset filosofit taas 
karkotetaan virkojen ja rahoituksen piiristä. Hekanahon ja Tuhkasen 
kirjoitus ilmestyi tietenkin myös mahdollisimman huonolla hetkellä eli 
kesällä 2005, jolloin dosentuurihakemukseni asiantuntijat löivät lukkoon 
kantojaan. Hekanaho ja Tuhkanen onnistuivat pilaamaan vääristelevillä 
mielipiteillään sukupuolisuuden filosofiaa huonosti tuntevien asiantunti- 
joiden minusta muodostaman kuvan. Voidaankin sanoa, että Hekanaho ja 
Tuhkanen väsäsivät minusta eräänlaisen olkiukon, jota he repivät rauhan 
ja solidaarisuuden nimissä kappaleiksi minun katsellessani asiaa sivusta. 

Tällä tasa-arvon ja lähimmäisenrakkauden julistamisella oli sittemmin 
totta kai myös kielteisiä vaikutuksia todelliseen asemaani, sillä se toden- 
näköisesti vaikutti dosentuurihakemukseni asiantuntijoihin ja johti hake- 
mukseni hylkäämiseen. Hekanaho ja Tuhkanen puolestaan iloitsivat siitä, 
mitä he saivat aikaan: gueer-teorian Baader ja Meinhof olivat toimineet 
pahimpien terroristien tavoin ja vahingoittaneet akateemisia oikeuksiani. 
Tosiasiassa he itse olivat kyvyttömiä toimimaan minkään etiikan vaati- 
malla tavalla, eikä heidän kannanottojaan voida erottaa laitossiivoojan 
asiantuntemuksesta. Minua loukkasi se, että he koettivat — minua tunte- 
matta ja koskaan tapaamatta — maalata minusta sellaisen kuvan, jollainen 
en ole. Jo siinä oli tutkimusetiikan loukkausta kylliksi. 

Myös Niin & Näin -lehden toimituksessa oltiin tilanteen tasalla. 
Kesällä 2005 ilmestyneeseen ”Hankamäki-teemanumeroon” oli muistettu 
sisällyttää vastustajikseni tiedettyjen Leila Haaparannan ja Gabriel 
Sandun laaja haastattelu. Niin & Näin -lehden toimituksessakin oli siis 
alettu hangoitella pyrkimyksiäni vastaan. Myös heille oli tärkeää var- 
mistaa, että dosentuurihakemukseni karahtaisi karille. Samalla, kun 
entiset ystäväni julkaisivat minua vastaan suunnattuja vihanumeroita, 
gueer-teoreetikot toimittelivat toisiaan dosenteiksi. Omia asemiaan var- 

mistellen tämä nynnylauma tuki toinen toistaan niin kuin Tuppurainen ja 
Tappurainen, jotka käyttivät samaa kenkäparia hyppiäkseen yhdellä 
jalalla sosiaalitoimistoon. Esimerkiksi Lasse Kekki hivuttautui Helsingin 
yliopistoon kirjallisuustieteen dosentiksi, ja Tampereen yliopistosta ”afro- 
amerikkalaisen kirjallisuuden dosentuurin” saanut Mikko Tuhkanen puo- 
lestaan heivasi itsensä tamperelaisen kollegansa, Matti Savolaisen, avus- 
tuksella Helsinkiin naistutkimuksen dosentiksi. Mutta oliko tuokaan 
titteli kenellekään miehelle hyväksi? Minusta jokainen sellainen homo- 
mies, joka alistuu näkemään oman miehuutensa feminististen uskon- 
kappaleiden kautta tai joka gueer-teoreetikoiden tavoin kieltää koko suku- 
puolieron, on pahan kerran kaapissa. 

Kun Hekanaho lopulta onnistui väittelemään tohtoriksi kymmenisen 
vuotta jälkeeni vuonna 2006, oli selvää, että hän oli ehtinyt tyhjentää 
gueer-teoreettisella toiminnallaan kaikki rahapajatsot. Minua kohtaan 
esitetyistä syytöksistä ilostuneena myös yliopiston rehtori myönsi hänelle 
apurahan ikään kuin ilkeilläkseen minulle. Tampereen yliopistossa toimi- 
vasta Matti Savolaisesta puolestaan tuli gueer-teoreetikoiden hyväksymis- 
automaatti, jota käytettiin kumileimasimena Lasse Kekin ja Mikko Tuh- 
kasen toimittamiseksi Helsingin yliopistoon dosenteiksi. Heidän väitös- 
kirjojensa lisäksi häntä käytettiin myös Pia Livia Hekanahon väitöskirjan 
hyväksymiseen, jossa tehtävässä hän toimi ”vaivattomasti”, kuten Hekan- 
aho kuvaa esipuheessaan.362 Luonnehdinta ”vaivattomuudesta” tarkoitta- 
nee samaa kuin ”epäkriittisesti” ja ”paradigman sisäiset ristiriitaisuudet 
hyväksyen”. Tapaukset antavat esimerkin siitä, kuinka niin sanotut 
asiantuntijat valitaan oman paradigman sisältä, kunhan poliittista tahtoa 
riittää. Minä en tiedä, mikä johti Savolaisen kannattamaan niin epä- 
johdonmukaista ajatussuuntaa kuin postmodernistista gueer-teoriaa, 
paitsi siihen liittyvä vasemmistolainen maailmankuva ja ne älylliset 
helpotukset, joilla se kannustaa luopumaan kriittisestä filosofiasta. 

Paradoksaalista gueer-teoreetikoiden asenteessa on, että he pyrkivät 
näyttäytymään seksuaalisesti vapaamielisinä, mutta omalla koulukuntai- 
suudellaan he vaativat sitoutumaan omaan paradigmaansa. Filosofialle 
ominaisen selkeän ajattelun ja kielen he pilasivat vaatimalla poliittisesti 
korrektia sanankäyttöä, jolla he tarkoittivat tendenssimästä ja diskursii- 
visesti puolueellista argumentaatiota. Kaiken tämän ohessa he käyttivät 
itsestään sanaa ”feministi” ymmärtämättä, että tieteessä sen pitää olla 
haukkumasana aivan niin kuin heidän parjaamansa ”sovinistinkin”. 

Rueer-teoreetikot sekoittivat tieteeseen myös järjestöretorisia tarkoitus- 
periä, aivan niin kuin marxilaiset pyhittivät toimintaansa ”tieteellisellä 
sosialismilla”. Samaan tapaan kuin muissakin ritualisoituneissa organi- 
saatioissa, myös seksuaalivähemmistöliikkeessä kieli oli kaavoittunut 
pakkoneuroottiseksi. Kun tasa-arvoa yritettiin luoda samanlaistamisen ja 
yhdenmukaisena näkemisen kautta, kaikkien ihmisten valehdeltiin olevan 
keskenään samanlaisia ja samanarvoisia: kuin tovereita kommunistisessa 


296 


puolueessa. Tämä ajattelutapa ei tunnustanut edes rakastuneiden olevan 
toisilleen eri tavalla arvokkaita kuin muiden ihmisten. Ajattelun pilaantu- 
minen välittyi tietysti sanankäyttöön. Niinpä Setassa alettiin puhua 
homojen (gay), lesbojen, biseksuaalien ja transgenderistien sijaan — paitsi 
gueer-kansasta — nyt myös yhteisnimityksellä ”GLBT-ihmisistä”. 

Tosiasiassa kyseisillä ryhmillä ei ole keskenään juuri mitään yhteistä, 
ja käsitteiden muuttuminen sanasalaatiksi oli merkki postmodernistisesta 
skitsofreniasta. Ennen pitkää kyseiseen kirjainyhdistelmään alettiin lisätä 
yhä uusia lavennuksia, kuten viittaukset interseksuaaleihin, metroseksu- 
aaleihin, polyamoristeihin ja xenoseksuaaleihin niin, että tulokseksi 
saatiin ”GLBTIMPX-ihmisiä”, joiden varjoon panseksuaalit pahasti jäivät! 

Näennäisen vapaamielisyyden muuttuminen yhdenmukaistamiseksi oli 
seurannut seksuaalisuuden alistamisesta ”tieteellisluonteiselle” argumen- 
taatiolle. Se taas on juontanut juurensa vasemmistolaisesta standardi- 
soimisen ihanteesta, ja kyseiselle pohjalle rakentaessaan myös seksuaali- 
vähemmistöliike toimii alistuvasti tunnustaessaan sukupuolisen käyt- 
täytymisen ”oikeudenmukaisuuskysymykseksi” ja myöntäessään yhteis- 
kunnalle mahdollisuuden säädellä yksilöiden välisiä suhteita. 

Sen sijaan oikeistoliberalistisen filosofian kannalta yhteiskunnalla ei 
ole oikeutta puuttua yksilöiden vapaasta tahdostaan muodostamiin suh- 
teisiin. Katsonkin, että ihmisyksilöt omistavat itse itsensä, ruumiinsa, 
älylliset kykynsä sekä työvoimansa, joita nykyään pidetään vain kasvotto- 
mina potentiaaleina ja valtiollisen säätelyn alaisina. Niinpä myöskään 
seksuaalivähemmistöliikkeen ei olisi kannattanut tunnustaa julkisen 
vallan interventiota yksilöiden suhteisiin eikä pyrkiä luomaan oikeuksia 
julkisen vallan kautta. Se johtaa vain tunteiden vesittymiseen ja sosiaali- 
demokraattiseen alistumiseen sekä tasapäistämiseen. Samaan näennäi- 
seen yksiaineksisuuteen liittyen Setan järjestöaktivistit, joilla ei ole filo- 
sofista asiantuntemusta eikä arvostelukykyä, eivät pystyneet ymmärtä- 
mään, että tieteessä esitetään hyvinkin erilaisia näkemyksiä, eikä heidän 
olettamaansa objektiivista totuutta, päämäärää tai edes ”yhteistä poliit- 
tista etua tai prosessia” ole olemassa. Filosofiselta kannalta arvioiden 
feministien hyökkäyksissä ei ollut mitään sisältöä, ja myös niiden aiheut- 
tama haitta jäi pelkästään imaginääriseksi, jollaiseksi se oli tietysti 
tarkoitettukin. 

Sinänsä en ole huolissani minua vastaan suunnatusta vyörytyksestä, 
sillä älyllisen kritiikin esittäminen ja vastaanotto noudattelee aina samaa 
kaavaa. Kun esittää jotain totutusta poikkeavaa, ensin seuraa yleinen 
paheksunta, jonka yhteydessä kriitikko yritetään vaientaa. Jos kriitikko 
jatkaa toimintaansa, hänet yritetään leimata epäluotettavaksi ja ulkopuo- 
liseksi, jolloin häntä kohtaan esitetään vastakritiikkiä, ja häntä hauku- 
taan. Mikäli ihminen pysyy asialleen uskollisena ja jatkaa keskustelua, 
kamelinselkä katkeaa, voimasuhteet kääntyvät ja ihmiset alkavat pitää 
selvänä, että lausuja on tiettyä mieltä. Lopulta yleisöt kunnioittavat tätä 

ihmistä rohkeuden vuoksi, ja hänen asemansa institutionalisoidaan, tosin 
vailla institutionaalista virkaa. Kuten vastaanotostani voi päätellä, olen 
edennyt tähän vaiheeseen: olen voittanut, kun minua uhataan. 


Kahleiden ripustelua 


Vaikka monet ihmiset ymmärsivätkin, että kiistanalaisuus osoittaa vain 
filosofian merkityksellisyyttä, minuun kohdistettu mudanheitto ei jäänyt 
vaille kielteisiä vaikutuksia. Niinpä esimerkiksi Ruumiillisuus ja seksu- 
aalisuus -kokoelmaa toimittaneiden Taina Kinnusen ja Anne Puurosen 
mielipide tekstistäni oli muuttunut. Puuronen valitti, että tekstini jokaista 
kohtaa pitäisi asiasisältö mukaan lukien muuttaa, tai he jättäisivät kirjoi- 
tuksen kokoelmasta pois. Suostuinkin tekemään joitakin täydennyksiä 
syksyllä 2005, kunnes toimittajat lähettivät minulle sokeroiduilla sanoilla 
kyllästetyn viestin, jossa selitettiin, että ”emme olleet päässeet sopi- 
mukseen” tekstini sisällöstä, että heidän ”kätensä ovat julkaisemisen 
suhteen sidotut”, enkä minä ollut tarpeeksi tottelevainen.363 Tuhkanen ja 
Hekanaho saivat tietenkin kyseiseen kokoelmaan kirjoittaa. 

Tekstini sisältöä koskeva erimielisyys koski muun muassa Maurice 
Merleau-Pontyn filosofian mukanaoloa. Olin yksityiskohtaisesti selittänyt 
kyseisille naisille, miksi en sisällytä Merleau-Pontya artikkeliini: näkö- 
kantani ei edellytä viittaamista kyseiseen marxilaiseen havainnonpsyko- 
logiin, ja Merleau-Pontysta on kirjoitettu tarpeeksi muuallakin. Sähkö- 
postini alkoi jälleen täyttyä kiertelevistä ja kaartelevista ohjeista ja 
neuvoista. Kas näin nämä kyyhkyläiseni liversivät: ”Meillä on olemassa 
ehdotuksia tekstiisi poistokohdiksi, samoin olisimme osoittamassa kohtia, 
jotka kaikki tulisi muuttaa filosofisemmin pohdiskelevimmiksi, kyseleviksi 
ja keskusteleviksi.”364 Siis ”filosofisemmin pohdiskeleviksi” — ikään kuin en 
olisi ollut filosofina tarpeeksi filosofinen. Se oli vittuilua. 

Vastasin heidän länkyttelyynsä seuraavaan tapaan: ”Olkaa hyvä ja 
muuttakaa mieluummin oma asenteenne filosofisemmin pohdiskelevam- 
maksi, kyseleväksi ja keskustelevaksi. Sananvapaus ei ole vain teidän 
oikeuttanne valita kokoelman tekstejä, vaan se on kirjoittajien oikeutta 
sanoa ja lukijoiden oikeutta tietää. Se, että tekstini ei teistä sovi kokoel- 
maan, ei ole tekstini vika, vaan johtuu teokseen valitsemienne kirjoitusten 
yksipuolisuudesta, jonka mukaisesti kirjanne edustaa (taaskin) vain femi- 
nististä, postmodernistista ja gueer-teoreettista tarkastelutapaa. Asiat, 
jotka koette ongelmiksi, ovat siis seurauksia teidän omasta tiedepoliitti- 
sesta asenteestanne, eivät minun. Omituista on, miksi pyydätte minulta 
tai ylipäänsä keneltäkään tekstiä, jos ette voi hyväksyä sitä, mitä me 
edustamme.”365 Punavihreän Gaudeamuksen kustantama teos ilmestyi 
tietenkin ilman kirjoitustani, mutta teoksessa julkaistiin kyllä kasapäin 
tekstejä, joissa ei ole juuri viitteitä eikä lähteitäkään. 

On alakoulumaista kuvitella, että meitä filosofeja (tai muitakaan 
itsenäisiä tieteenharjoittajia) voisi jotenkin ripittää, kiristää, painostaa, 
uhkailla tai taivutella luopumaan perustelluista näkökannoistamme sen- 
suurin uhalla. Mutta tapaus osoittaa, kuinka vaikea ei-postmodernistisen 
filosofin on sanoa mitään feministien hallitsemassa mediassa ja referee- 
käytännössä. Tutkimusetiikan loukkaus tapahtuu kahleiden ripustelun 
uhalla, perusteltakoonpa vaiennusyrityksiä viitteiden suossa rämpimättö- 
myydellä tai sillä, että en suostu tarkastelemaan heidän paradigmaansa 
sisältä päin. Kuten gueer-teoreetikot itse myöntävät, heidän toimintansa 
on pelkkää näyttelyä: ”performansseja ja representaatioita” eli esityksiä ja 
jäljittelyjä, joilla he tavoittelevat huomiota — aivan niin kuin heidän 
kirjoituksensakin koostuvat opetelluista repliikeistä ja sitaattikokoel- 
mista, joiden alalaitaan on laitettu maininta siitä, mistä lainaus on saatu. 
Tällainen siteeraaja ei ole nähdäkseni mitään muuta kuin itsensä tur- 
voksiin imenyt pesusieni, ja ilman ääntä tämäkin esitys olisi ollut hyvä. 


Kuka tasa-arvottaa tykimmin? 


Helpompi on rabies-hiehon lähestyä huomaamatta kello kaulassa, kuin on 
raivotarten antaa oikeudenmukainen todistus filosofiastani. Tiedeyhteisön 
kannattaisikin olla huolissaan sokeasta uskosta johonkin feministisen 
ideologian mukaiseen ”asiantuntijuuteen”, joka ei ole muuta kuin mieli- 
pidevaltaa. Mutta sinänsä on ollut tietenkin mukavaa, että esittämästäni 
kritiikistä on keskusteltu; tämä ei tosin muuta sitä, että suurin osa gueer- 
teoreetikoista on mielestäni eräänlaisia trikkikuvien maalareita ja reto- 
risia silmänkääntäjiä. 

Olen koettanut selittää itselleni sitä, miksi monet feministit alkoivat 
vihata juuri minua niin voimakkaasti. Oletettavasti se johtui siitä, että en 
ole sovinnainen vihervasemmistolainen homo vaan itsenäinen filosofi. 
Koska minulla ei ollut feministeiltä mitään saatavaa tai anottavaa, he 
eivät voineet kiristää minua. Psykoanalyyttisesti katsoen feministejä 
saattoi houkuttaa esittämäni arvostelun oikeaksi myöntäminen, ja siksi he 
eivät voineet projisoida minua kokonaan toiseuteen, esimerkiksi ”hetero- 
mieheksi”, jota he olisivat voineet vihata välimatkan päästä. Siksi minun 
ajatukseni alkoivat kihistä ja sihistä heidän mielessään. Johdattamalla 
heitä löytämään ”sisäisen Hankamäen” omasta itsestään aloin muodostaa 
heidän psyykenhallinnalleen varteenotettavan uhan. 

Minulle on viime vuosina esitetty useita kirjoituspyyntöjä lehtiin ja 
artikkelikokoelmiin, mutta toimituspolitiikasta saamieni huonojen koke- 
musten vuoksi olen kieltäytynyt jokaisesta. Sen sijaan olen joutunut 
osapuoleksi muutamaan muuhun henkisten immenkalvojen puhkomiseen. 
Kun sosiologi Henry Laasanen julkaisi keväällä 2008 teoksensa Naisten 
seksuaalinen valta, se nosti keskustelun uudelleen esiin. Jyväskyläläinen 

tutkija todisteli teoksessaan, että heteronaiset käyttävät valtaa pidättä- 
mällä seksuaalista nautintoa heteromiehiltä — ja lisäksi he siirtävät myös 
varallisuutta miehiltä haltuunsa perheissä. Vaikka Laasanen lähetti 
minulle omistuskappaleen kirjastaan ja myönsi minun jo käsitelleen 
samoja teemoja,366 hän ei kuitenkaan yltänyt tunnistamaan kaiken takana 
olevaa ongelmaa: matriarkaalinen vallankäyttö toteutuu nimenomaan 
heteroseksuaalisessa valtakulttuurissa, ja heteroseksuaalinen valtakult- 
tuuri on kompleksinen kulttuuri juuri naisen ja miehen välisen riippu- 
vuussuhteen vuoksi. 

Laasasen teos oli luonnollisesti tervetullut lisä vahvistamaan väi- 
tettäni, jonka olin kirjannut jo kiisteltyyn artikkeliini: feministinen ja 
gueer-teoreettinen paradigma on murtumassa.367 Siten Laasasen teos tuli 
kuin hedelmäksi kakkuun ja oli omiaan vastaamaan Kinnusen ja Puu- 
rosen esittämään epäilyyn, onko kriittisestä kehityssuunnasta muka jotain 
näyttöä ja että minun — huomatkaa, jälleen minun — olisi pitänyt esittää 
heille pitävät todisteet asiasta. Kuin taikaiskusta Osmo Tammisalo ja 
Jussi K. Niemelä olivat julkaisseet pamflettinsa heti seuraavana vuonna, 
ja Arno Kotro puolestaan toimitti feminismiä arvostelevan kokoelma- 
teoksensa, jossa feminismin kritiikkiä esitti parikymmentä miestutkijaa, 
toimittajaa ja filosofia. Ja riveihimme olivat hiljaisesti yhtyneet useat 
kymmenet tutkijamiehet yliopistolta. 

Myös Helsingin Sanomat, jota sanotaan ”Hyysäriksi” lehden truut- 
taamaan feminismin ja yksipuolisen siirtolaismyönteisyyden vuoksi, jul- 
kaisi 4.3.2008 hämmästyttävän feminismikriittisen jutun, jonka oli 
laatinut muuan Patrik Austin -niminen henkilö ja jossa viitattiin edellä 
mainittujen kirjojen lisäksi myös minun teoksiini. Kirjoittaja paheksui 
muun muassa sitä, että Harvardin yliopiston rehtori Lawrence Summers 
oli äskettäin painostettu eroamaan virastaan, kun hän oli antautunut 
pitämään sukupuolten synnynnäisiä eroja selityksenä naisten ja miesten 
erilaiselle menestymiselle luonnontieteissä.368 Mikä tämän tieteellisesti 
perustellun väitteen toteamisessa saattoi olla niin kauheaa? 

Jonkinlaista tuomarin roolia Hesarin jutussa tarjottiin Kristina 
Rolinille, joka ei ollut väittelynsä jälkeen saanut aikaan yhtään kunnon 
kirjaa mutta jonka sallittiin esiintyä Filosofian laitoksen nimissä. Myös 
Ilkka ”Femi” Niiniluoto torjui feminismiä kohtaan esitetyn kritiikin ja 
paljasti olleensa perustamassa juuri tuota Kristiina-instituutiksi ristittyä 
naistutkimusyksikköä (joka minun mielestäni olisi pitänyt lopettaa ja 
korvata sukupuolijärjestelmien tutkimusyksiköllä). Feminismiä puolustel- 
lessaan Niiniluoto sai tietenkin pitää virkansa, eli kyse oli taaskin vain 
hänen oman asemansa turvaamisesta. Valheellisuuden peittely val- 
heellisuudella johtaa kuitenkin ennen pitkää niin sanottuun pakkasessa 
kusihätää kärsivän paradoksiin. Pakkasessa pissahätää pidättävä voi 
tietenkin ratkaista ongelmansa kusemalla housuihinsa, jolloin hänelle 
tulee hetkeksi lämmin. Pian hänelle tulee kuitenkin entistä kylmempi, ja 

hänen täytyy pissata lisää ja niin edelleen. Varjopuolena on, että näin 
tehdessään hänen valinnanvapautensa eivät lisäänny, vaan hän on yhä 
useampien pakkojen armoilla. Niinpä rationalistinkaan ei kannattaisi 
antaa siimaa irrationalisteille — sen enempää maineensa pönkittämiseksi 
kuin sen hinnallakaan. 


Ei piru laiskoja elätä 


Feminismi ja marxismi muistuttavat toisiaan siinä, että kummankin 
nimiin kirjoittautuminen on osoittautunut huonoksi sijoitukseksi. Vaikka 
se on tuonut monille rahaa, ovat tuotteet olleet sekundaa, ja siksi heidän 
osakkeensa ovat maailmanlaajuisessa laskussa. Onkin ollut paljon hel- 
pompaa kääntää jokien kulkusuuntaa kuin on ollut muuttaa ihmisluontoa 
tai ihmisen luonnollisia ominaisuuksia. Juuri tästä ongelmasta lienee 
peräisin postmodernistien pakonomainen yritys puskuroida väkinäiset ja 
epäuskottavat kannanottonsa viitteiden sumaan ja piiloutua joidenkin 
tieteellisiin asemiin ylenneiden vasemmistolaisten auktoriteettien taakse. 
Siten monet poliittisesti motivoituneet yhteiskunnanselittäjät, kuten 
Michel Foucault ja Terry Eagleton, ovat saaneet ansaitsemaansa enem- 
män huomiota tieteiden piirissä. 

Kun esimerkiksi feministinen naistutkija Leena-Maija Rossi kirjoitti 
Suomen Akatemian rahoilla valmistetussa teoksessaan, että ”[slukupuoli 
on ideologiaa, sopimuksia, neuvottelua ja uusintamista”,369 minä vastaan 
tähän ilmeisen epätoteen väitteeseen John F. Kennedyn virkaanasujais- 
puheessaan esittämillä sanoilla: ”Meidän ei pidä pelätä neuvotteluja 
mutta ei myöskään neuvotella pelosta.” 

Minulle rakkaus on kokonaan muuta kuin kinastelua sosiologian, bio- 
logian tai ylipäänsä minkään tieteen kielellä. Näiden erityistieteiden 
katsantokannat eivät kerta kaikkiaan vastaa käsityksiäni ihmissuhteiden 
nautinnollisesta luonteesta. Valitettavaa on, että feministien, post- 
modernistien ja gueer-teoreetikoiden harjoittaman asennemuokkauksen 
vuoksi poeettisuus eli runous on kadonnut ihmissuhteista, ja varsinkin 
heteronaiset keskittyvät syyttelemään ja etsimään vikoja miehistä. Oman 
feministisen hybriksensä kukkuloilla he eivät näytä ymmärtävän miehen 
seksuaalista olemusta lainkaan eivätkä ainakaan vastaa miesten 
aloitteisiin sellaisella tavalla, jolla he itsekin voisivat saada seksuaalisen 
tyydytyksen. Sen lisäksi, että feministit voivat raunioittaa miesten koko 
elämän, talouden ja akateemisen uran, surullista on, että feministien 
taistelevuus estää heitä näkemästä ihmissuhteisiin, rakastumisiin ja 
kohtaamisiin liittyvää herkkyyttä. Tavallaan tämä pätee kaikkiin 
sellaisiin yhteiskuntatieteilijöihin, jotka näkevät asioista vain niiden 
kielteiset puolet. Ei ole sosiaalitieteilijää, joka ei pystyisi löytämään 
myönteisistäkin asioista aina jotain haukkumisen aihetta. Tässä valossa 

myös ”tieteellisyys? on mielletty pelkäksi puritaanisuudeksi ja eräiden 
itsestään selvien asioiden ilmaisukielloksi. 

Kastemadolla ei ole tunnetusti aivoja vaan yksinkertainen tikapuu- 
hermosto. Labyrinttikokeissa on silti havaittu, että kastemadotkin oppivat 
välttämään niitä käytäviä, joissa saa aina sähköiskun. Miksi sitten 
feministit, joita yleensä pidetään hyvin älykkäinä — Judith Butleria jopa 
maailman top ten -listalle rankattuna henkilönä — eivät ole oppineet 
mitään, vaikka he ja heidän kaltaisensa ovat saaneet minun ja monien 
muiden miesten taholta toistuvasti ”sähköiskun”. Selitys löytyy nimen- 
omaan heidän älykkyydestään. Yksinkertainen kastemato kääntyy laby- 
rintinkulmasta pois päin juuri siksi, että sillä ei ole tahtoa, vaan se toimii 
vain sen mukaisesti, minkä se tuntee olevan itselleen hyväksi. Sen sijaan 
feministit voivat älynsä johdosta toimia myös tietojensa ja ymmärryksensä 
vastaisesti: pitää itsepintaisesti kiinni käsityksistään sekä käyttää reto- 
risia kykyjään jopa valheellisuuden puolustelemiseen. Siksi he menevät 
jatkuvasti umpikujaan. Poliittiseen korrektiuteen liittyvistä syistä huo- 
mautan, että tämä vertaus ei ole tietenkään sellainen analogia, jossa 
ilmiöt samastettaisiin. Sen sijaan kyseessä on pelkkä rinnastus, joka ha- 
vainnollistaa vertailuosapuolten erilaisuutta. 

Olen joutunut päätymään siihen, että feministiset tahot eivät näytä 
ottavan vastaan kerta kaikkiaan mitään sellaista argumentaatiota, joka ei 
ole heidän omien mielipiteidensä ja poliittisten tendenssiensä mukaista. 
Ehkä tämä kertoo myös sukupuolten fataalista yhteensopimattomuudesta. 
Asiaa ei ole auttanut edes varoitukseni siitä, että edustamani eksistenssi- 
filosofinen ja ontologinen analyysi vaatii äärimmäistä keskittymistä ja 
suoriutumista älyllisyyden ylärajoilla. Sen sijaan feministit ovat toimineet 
kuten muslimit Tintin sarjakuvassa Seikkailu Punaisella merellä. Vaikka 
kapteeni Haddock selitti heille kiven kovaan, että jos he menevät 
Mekkaan, heidät myydään siellä orjiksi, niin siitä huolimatta nämä 
hyväkkäät vastasivat aina samalla tavalla: ”Ei me haluta orjiksi, hyvä 
herra, me hyviä muslimeja: haluta vain Mekkaan mennä!”370 Feministit 
olivat aivan yhtä haluttomia ottamaan vastaan mitään muuta kuin kaiun 
omista käsityksistään. 


Älä tutki miestä mikroskoopilla 


Huhtikuun neljäntenätoista päivänä vuonna 2008 jouduin TV-studioon 
yhdessä Osmo Tammisalon, Mikko Lehtosen ja erään kolmannen henkilön 
kanssa. Tampereen yliopistossa professorina toimiva Lehtonen oli saanut 
Suomen Akatemialta lahjaksi kokonaisen ohjelman nimeltä ”Seksuaali- 
suus ja valta”, jonka johtajana hän toimi. Ehkä juuri tämän asian 
tulenarkuuteen liittyen hän ei katsonut tarpeelliseksi kätellä minua 
Pasilan TV-taloon astuessaan vaan valmistui tilaisuuteen valittamalla 

”flunssaa” ja muistelemalla ennen lähetystä myös Harri Holkerin taan- 
noista uloskävelyä TV2:n studiosta Tampereella... 

Marketta Mattilan ja Raisa Rauhamaan juontamassa ”Voimala”- 
ohjelmassa katsottiin kuitenkin hyväksi haastatella pääasiassa minua.371 
Samassa yhteydessä esiteltiin uusi kirjani Filosofiset viuhahdukset (2007), 
mutta myös postmodernistina ja sosiaalisena konstruktionistina tunnetun 
Lehtosen Pikku jättiläisiä (1995) oli kaivettu esiin mediassa vellovan nais- 
mies-keskustelun vatvomiseksi. Paheksuin politiikassa ja tiedotusväli- 
neissä leviävää uusmoralismin aaltoa, jonka pyörteissä eräälle povipom- 
mille flirttaillut ulkoministeri Ilkka Kanerva oli painostettu eroamaan 
virastaan. Sen sijaan Lehtonen käytti tilaisuuttaan irvaillakseen oikeisto- 
laisen ministerin potkuilla ja käsityksellään, että miesparkaa suojeli 
”homososiaalinen verkosto” — aivan niin kuin hän oli mennyt kirjoitta- 
maan Helsingin Sanomiin 7.4.2008.372 Lisäksi Lehtonen piti maskuliini- 
suutta ”tilan” sijasta ”pakenevana pisteenä”, jota Kanervan tapaiset 
naistenmetsästäjät hänen mielestään jatkuvasti tavoittelivat. 

Lehtosen käsitykset sopivatkin esimerkeiksi postmodernistiseen nais- 
tutkimusparadigmaan hurahtaneen tutkijamiehen näkemyksistä. Kysyin 
suoraan Lehtoselta, mitä pahaa tuossa ”homososiaalisuudessa” oikein 
hänen mielestään on. Lehtonenhan oli käyttänyt käsitettä täysin kiel- 
teisessä merkityksessä. Vastaukseksi sain, että hän ei ollut arvostellut 
”vain homososiaalisuutta vaan myös tyttöjen välistä rakkautta”. Mutta, 
mutta — tässähän menee pieni ihminen ihan sanattomaksi — mitä pahaa on 
siinäkään? (Kuten lukija on voinut huomata, näkemys tieteen homo- 
sosiaalisuudesta on oman filosofiani lähtökohta.) Ilmeisesti Lehtonen 
käytti ”homososiaalisuutta” haukkumasanana murjoakseen Kanervaa. 

Sain kuulla, että Lehtosen esittämän kritiikin kohteena olivatkin kai- 
kenlaiset ”vastakkainasettelut”. Omasta mielestäni asia on kuitenkin niin, 
että itsehän nuo heteromiehet ovat luoneet lähes kaikki vatsakkain- 
asettelut aina alkaen kartesiolaisesta kahtijaosta, joka sikiää heidän oidi- 
paalisesta kompleksistaan, ja päätyen ihmisten ja ihmisryhmien välisiin 
vastakohta-asetelmiin. Kritisoimalla niitä nuo heterot pyrkivät nyt kor- 
jaamaan omia virheitään, mutta eivät suinkaan ilmaiseksi tai velkojaan 
takaisin maksaen, vaan saaden kyseisestä puuhasta Suomen Akatemian 
palkkaa! Minulle taas ei maksettu mitään. Lehtosen oli siis turha arvos- 
tella ketään myöskään hänen esiin nostamastaan ”fundamentalismista”. 

Ihmettelenkin, miksi aina arvostellaan fundamentalismia siellä, missä 
joku ihminen on fundamentalistinen aamutohvelien käyttäjä mutta ei 
kritisoida fundamentalismia siellä, missä katkotaan päitä lain ja oikeuden 
nimissä, kuten Suomen Akatemiassa. Miksi siis omat ajatukseni pyritään 
jatkuvasti leimaamaan ”fundamentalismiksi”, vaikka kyseinen piirre on 
kokonaan muiden ihmisten keksimä? 

Ja mitä pahaa tuossa fundamentalismissakaan loppujen lopuksi on, 
kun sitä esiintyy seksuaalisuuden yhteydessä ja ihmisten yksityisissä 

suhteissa? Selitin Lehtoselle, että fundamentalistisuus sisältyy seksuaali- 
suuden olemukseen: seksissä jokainen ihminen on tosissaan, kun taas 
politiikka on sovittelun kenttää. Ja eikö fundamentalismissa voida nähdä 
myös paljon hyvää ja kaunista? Kun ihmiset ovat kokeneet yhdessä syviä 
ja perustavanlaatuisia kokemuksia, se voi liittää heidät yhteen ikuisesti ja 
erottaa heidän suhteensa muiden ihmisten vastaavista. Mikäli taas mie- 
hen seksuaalisuus nähdään ”katoavana pisteenä”, jota Lehtonen paheksui, 
ei siinäkään tosiasiassa ole mitään kielteistä. Myös jatkuva tyydytyksen 
tavoittelu on nähtävissä osaksi seksuaalisuuden omaa latautuvaa ja 
purkautuvaa luonnetta. Parhaimmillaan se on nähtävissä samanlaiseksi 
kuin tiedon ja totuuden tavoittelu tieteissä tai jumaluuden tavoittelu 
uskonnoissa. Seksin päämäärä on kuin platonisesta poikarakkaudesta 
tuttu kauneuden idea tai sellainen suuri kala, jota kannattaa pyytää, 
vaikka ei saisikaan. Joten mitä pahaa niissä on? 

Tähän Lehtonen ei pystynyt antamaan minkäänlaista vastausta, vaan 
vastaukseksi jäi hänen heteroseksistinen ja feminismin näkökulmasta teh- 
ty puolivillainen miestutkimuksensa, jota Suomen Akatemia rahoitti. Leh- 
tonen varmaan itse saavutti lopullisen täyttymyksen professorinviras- 
saan. Oman tulkintani mukaan käsitys seksuaalisuudesta ”katoavana 
pisteenä” onkin pohjimmiltaan heteroseksistinen. Se edustaa heteromie- 
hen tapaa kokea oma seksuaalisuutensa, jota naiset puolestaan pakenevat 
mutta joka saattaa löytää korviketyydytyksensä vakituisen viran saami- 
sessa, juuri siinä, joka meille muille on tuo ”kadotetuksi” tuomittu piste. 

Kiista paljasti, että vastakkain olivat taaskin sosialismin ja yksilön- 
vapautta puolustavan liberalismin ihmiskuvat, ja tällaiset vastakkain- 
asettelut näyttävät olevan aitoja. Yleisen kirjallisuustieteen professuurilla 
palkitun Lehtosen ajattelu oli nähdäkseni niin pahasti juntturalla, että 
ymmärrän, miksi hän ei ole saanut aikaiseksi ainakaan yhtään rakkaus- 
runoa siellä taideaineiden laitoksellaan noiden akatemian lunnaidensa 
vastineeksi. Kirjallisuuden tutkijana Lehtosen olisi pitänyt muistaa, että 
maskuliininen mies on täysin suvereeni, sankarillinen ja itselähtöinen 
olento, joka toteutuu silloin, kun perheitä ei ole paikalla ja lapset on ajettu 
pois. Tämä on klassisen dramaturgian opetus. Sen sijaan nyky-yliopistossa 
sankarillinen mies on korvattu muutamien miestutkijoiden, kuten Arto 
Jokisen ja Juha-Heikki Tihisen, antisankarillisella lahkolla, joka valittaa 
omaa kurjuuttaan ja näkee ”maskuliinisuuden” pelkkänä pahana sekä 
purkamisen ja hajottamisen hyvänä. 

Erityisesti minua kuitenkin imartelee se, mitä kirjallisuustieteen 
dosentti ja Lehtosen kollega Panu Rajala antautui kirjoittamaan blogiinsa 
ohjelman nähtyään, vaikka hänellä ei muutoin olisikaan ollut aikaa laskea 
kynäänsä omalta Waltari-elämäkerran viimeistelyltään: 


Kuka kuunteli Voimalasta tohtori Jukka Hankamäen ajatuksia? 
Kerrankin älykästä, vivahteikasta, fiksua puhetta aiheesta: Eikö 

ihminen saa olla sellainen kuin on? Vaikka sitten ulkoministeri, jos 
hoitaa työnsä hyvin. Kenelle hänkin muka aiheutti kärsimyksiä, 
kuten Lehtonen siinä jupisi? Olisipa tällaisia keskustelijoita enem- 
män. Muutenkin yllättävän hyvä ohjelma, joka istutti vierelleen 
vaikka ei ollut tarkoitus tässä työn tuiskeessa.373 


Hah, hah, haa, tää mielipiteiden kirjo mua naurattaa! Jälleen olin saanut 
näytön siitä, kuinka Suomen Akatemia syöttää vasallejaan miljoonilla, 
vaikka koko touhulla ei ole oppineiden kannatusta. 

Entä mitä tuo Lehtosen jupisema ”maskuliinisuus” pohjimmiltaan on? 
Itse en käytä sen enempää maskuliinisuuden kuin feminiinisyydenkään 
käsitettä, vaan miehen ja naisen käsitettä. Sana ”maskuliinisuus” on 
adjektiivista ”maskuliininen” johdeltu substantiivi, joka sisältää virhe- 
päätelmän, että maskuliinisuus on samanlainen ominaisuus kuin suku- 
puolikin. Tosiasiassa maskuliinisuuden käsite kuvaa vain niitä kulttuuri- 
sidonnaisia ja normatiivisia oletuksia, joiden perusteella muutamat ha- 
vainnoijat arvottavat ilmiöitä ”maskuliinisiksi”. Siten se koostuu esi- 
merkiksi pukeutumisen tai toiminnan normeista mutta ei ole ominaisuus 
sinänsä. Sen sijaan biologinen sukupuoli, joka perustuu sukupuolisiin 
ominaisuuksiin ja ihmisen kehoon, on ominaisuus. Niinpä koko masku- 
liinisuuden käsite on harhaanjohtava ja tarpeeton, eikä sitä pitäisi käyttää 
miehestä tai naisesta puhuttaessa, sillä silloin pelkät kulttuurisidonnaiset 
arvotukset sekoitetaan todelliseen sukupuolena olemiseen. 

Myös akateemisissa viroissa kellottelevien heteromiesten harjoittama 
naisten suosiminen on ollut läpikotaisin pöljää. Siihen ovat omassa epä- 
älyllisyydessään ajautuneet kaikki ne miehet, jotka ovat yhtäältä suosi- 
neet naisia näennäisissä ohjelmanjulistuksissaan mutta toisaalta pakotta- 
neet omat akkansa hellan viereen heilumaan. Sitten he sovittavat huonoa 
omaatuntoaan pyrkimällä oikeuttamaan naisia esimerkiksi homojen ohi. 
Tämä puolestaan osoittaa, että sukupuolten välinen tasa-arvopolitikointi 
edustaa vain heteroseksuaalisen valtakulttuurin etuja sekä niihin liittyviä 
komplekseja. 

Mutta ei Lehtonen ollut suinkaan ainoa joukossaan. Muun muassa 
Jaakko Hämeen-Anttila lausui hiljattain Helsingin Sanomien ”kulttuuri- 
raadissa” (mikä termi!), että hän on edelleenkin huolissaan ”naisten tasa- 
arvosta” yliopistossa.374 — Siis naisten, joiden tasa-arvopyrkimykset olivat 
muuttuneet aikaa sitten ylivallaksi! Tuollaiset toteamukset ovatkin 
ymmärrettävissä vain sikäli, että niiden lausujat ovat heteromiehiä, jotka 
ovat riippuvaisia naisista ja heidän harjoittamastaan seksin säännös- 
telystä sekä kirjojensa feministisistä kustantajista, jotka suoltavat 
markkinoille heteroseksistisiä seurustelun, romantiikan ja perhe-elämän 
oppaita. 

Aivan niin kuin Filosofiset viuhahdukset -kokoelman artikkelissani 
totesin, on sangen oireellista, että 1960-luvulla feministit vaativat seksu- 

aalisuuden liberalisoimista, mutta nyt he sanovat, että seksuaalinen libe- 
ralismi onkin huono asia, ja vaativat miehiä kahlitsemaan sekä kalunsa 
että halunsa ”todellisuuden pornoistumisen” vuoksi. Pikkuhousunsa polt- 
taneista feministeistä oli tullut rukoilijasirkkoja ja sädekehänunnia. 

Näkemykseni on, että tulevaisuudessa naisten ja miesten välinen kuilu 
vain syvenee ja levenee feministien oman aggressiivisuuden sekä hetero- 
miesten harjoittaman vuorottaisen puolustelun ja kerjuun vuoksi. Tämä 
on seuraus eräästä kiistämättömästä tosiasiasta: sukupuolten sota johtuu 
miesten ja naisten kehollisesti erilaisesta kokemusmaailmasta ja tavasta 
muodostaa merkityksiä. Tämä kuilu on osa situaatiotamme pysyvästi eikä 
mikään kuviteltu tai tekaistu vastakohta. Kuvaruutukuuleniin. 


Se, että ette kuule kirjoituskoneen ääntä, 
ei tarkoita, että en kirjoittaisi. 


Jack Nicholson elokuvassa ”Hohto” 


YKSILÖNVAPAUDESSA OIKEUS 


Siinä missä lehtiin kirjoittamisen katsotaan olevan ansioksi analyyttisille 
systeemifilosofeille, postmodernisteille ja kommunisteille, samoissa yh- 
teyksissä julkaistut omat tekstini tulkittiin minulle epämeriiteiksi. Useim- 
miten nuo filosofian laitoksilla ja erilaisissa yhteiskuntatieteiden tut- 
kimuslaitoksissa toimivat tyypit eivät muuta julkaisekaan kuin pelkkiä 
artikkeleita, joten heidän täytyi kehua toisiaan pitääkseen yllä edes 
jonkinlaista uskottavuutta. En voi väittää, että kyse olisi ollut vain 
minuun kohdistetusta diskriminaatiosta, vaan aggressiot kohdistuivat 
siihen, mitä edustan. Ja minähän edustan muun muassa homoseksuaali- 
suutta ja mieskulttuurin kunniaa. 

Niinpä myös Tiedepolitiikka-lehteen 4/2004 kirjoittamani juttu ”Hei- 
degger — Sankarini! Mistä kiistaa käytiiin?” herätti myrskyisiä vasta- 
lauseita. Todistelin artikkelissani, että Martin Heideggeria vastaan suun- 
nattu kampanjointi on ollut lähinnä symbolista vihan ilmaisua sen 
tyyppistä filosofiaa vastaan, jossa ihmisen yksilölliselle kokemukselle 
annetaan etusija ja jossa puolustetaan esipredikatiivista merkityksen- 
teoriaa erotuksena positivistisen ihmistutkimuksen universalistisista 
ihanteista. Samalla katsoin, että Heideggerista ja Wittgensteinista oli 
tehty nykyfilosofian lyömäaseita, joilla tavoiteltiin rituaalista valtaa. 


Heidegger-kiistan laineet 


Väitteeni osoittautuivat oikeiksi ”Heidegger-asiantuntijoiden? Jukka 
Koskelaisen ja Reino Lehtosen kirjoittaessa seuraavaan Tiedepolitiikka- 

lehteen 1/2005 vihaiset jutut, joissa he pyrkivät kaitsemaan minua ja 
osoittamaan, että ”Heidegger oli natsi”.375 Kumpikaan kirjoittaja ei näyt- 
tänyt tietävän sen enempää Heideggerista kuin filosofiastakaan mitään, 
minkä he myös myönsivät, ja juuri tämä osoittaa, kuinka epäoikeutettuja 
he olivat arvostelemaan tulkintojani. Vastasin heille Tiedepolitiikka- 
lehden numerossa 2/2005 kysyen, täytyikö heidän viittaamiaan Victor 
Fariasin kiistakirjaa ja Järgen Habermasin Heidegger-käsityksiä pitää 
muka jonkinlaisina tulkitsemisen standardeina. — Ei varmasti. Entä sitten 
kliseenomainen väite Heideggerin natsismista? Sen olin osoittanut pel- 
käksi herjaksi, jonka kautta käytiin tiedepoliittista kamppailua kansallis- 
henkistä ajattelua vastaan. Kirjoitin, että ”minulle on aika samantekevää, 
mitä puoluetta joku oli, kun ketään yksittäistä henkilöä ei voida kui- 
tenkaan arvostella sellaisesta, mitä muut puolueen jäsenet tekivät toisissa 
yhteyksissä”.376 Tiedepolitiikka-lehden toimitus, johon kuuluivat päätoi- 
mittaja Laura Kolbe ja toimitussihteeri Katriina Järvinen, nostivat kui- 
tenkin tekstistäni esiin vain itse lyhentämänsä lauseen ”minulle on 
samantekevää, minkä puolueen jäsen hän oli...”877 kompromettoiden 
samalla koko ajatukseni. Heideggeriin hänen omana aikanaan kohdistettu 
panettelu oli nyt suunnattu minuun. 

En lainkaan ihmettele, miksi myös Heidegger piti tarkasti huolta siitä, 
että hänen sanansa painetaan täsmälleen siinä muodossa kuin hän haluaa 
eikä jossain ”toimituksen lyhentämässä tai muokkaamassa muodossa”. 
Muutamille toimittajille näyttää olevan mahdotonta ymmärtää, että jos 
lauseita muutetaan, silloin myös niiden ilmaisema ajatus muuttuu. Ja 
yhtä mahdotonta lehtien toimitusten on käsittää tosiasiaa, että kirjoit- 
tajien pitää voida sanoa vain sitä, mitä me itse haluamme, eikä sitä, mitä 
toimitus tai jokin kuppikunta haluaa. Tämä on kaiken filosofisen kirjoitta- 
misen idea. 

Kumosin Koskelaisen ja Lehtosen argumentit ja saatoin heidän näke- 
myksensä naurettaviksi toteamalla, että vaikka Heidegger ”valikoikin 
seuransa tarkoin”, myös suomalaiset sosialistit ja kommunistit valikoivat 
tarkoin seuransa, jopa niin, ettei 1970- ja 1980-luvulla tutkimusresursseja 
muille riittänytkään.378 Kysyttävä oli myös, mitä vikaa Heideggerin mal- 
tillisissa kansallismielisissä näkemyksissä muka oli, kun eräät suomalai- 
set professorit puolestaan tahtoivat johdattaa maatamme sosialistiseen 
Suomeen aikana, jolloin Stalinin hirmuteot olivat jo kaikkien tiedossa. 

Heidegger on ollut tieteen kiistahahmo siksi, että hänen kauttaan 
artikuloitui paitsi kansallishenkisyys, myös kristillisen uskonnon kritiikki 
ja samalla epäsuora heteroseksuaalisen ja keskiluokkaisen elämäntavan 
arvostelu. Omasta mielestäni siihen liittyi lisäksi eräänlainen myönteinen 
näkemys homoseksuaalisen ja kansallishenkisen ajattelun yhteenkuulu- 
vuudesta. Heideggerin filosofiaa voidaan siis pitää eräänlaisena latenttina 
homofilosofiana, eikä olekaan ihme, miksi hän sai paljon vihollisia. Tar- 
kemmin olen tilittänyt asiaa teoksessani Enkelirakkaus.379 

Kumnallista on, että niin sanottuna ”älymystönä” itseään pitävät tahot 
ovat aina haukkuneet ”fasismiksi” kansallismielisyyttä ja yhteiskunnan 
hyvinvoinnin turvaavaa maanpuolustustyötä sekä jatkuvaan maahan- 
muuttoon kohdistuvaa kriittisyyttä. Sen sijaan he eivät ole sanoneet 
fasismiksi nykyajan todellisia uhkia, kuten arabiterroria, mikä osoittaa 
kyseisten sosialistien olevan junastaan paljon jäljessä. 


Nuorta voimaa ilosta 


Koskelaisen ja Lehtosen hyökkäyksen lisäksi minun oli ennen pitkää 
ryhdyttävä tyrmäämään myös Heikki Länsisalon kirjoitusta ”Homoseksu- 
aalisuus kansallistunteen pönkittäjänä”, joka oli ilmestynyt Nuori Voima 
-lehdessä ja jossa väitettiin, että homoseksuaalisuus ja natsismi kuuluivat 
1930-luvun Saksassa yhteen.3%0 Kirjoitin sitä varten artikkelin ”Homojen 
vapautusliike heterovallan varjossa — Historian juorutädit homojen 
kansallisidentiteetin kieltäjinä”.381 Länsisalo oli paheksunut tapaa, jolla 
1930-luvun saksalainen homoliike identifioitui sovinistisiin, maskuliinisiin 
ja kansallishenkisiin mielenilmaisuihin. Näiden asioiden välillä näkemis- 
tään yhteyksistä hän päätteli, että homoseksuaalisuuden ja natsismin 
olemuksessa oli muka jotain samaa. Itse puolestani kumosin käsityksen, 
jonka mukaan kyseisten ilmiöiden välillä vallitsee ideologinen yhteys, ja 
käänsin kumoon myös kansallishenkisyyttä koskevat näkemykset. Kat- 
soin, ettei homoliikkeen ja natsismin välillä ollut minkäänlaista adekvaat- 
tia — homoseksuaalisuuden olemuksesta tai ihmisten intentioista — johdel- 
tavissa olevaa vastaavuutta, vaan kyseisten ilmiöiden yhdennäköisyys 
johtui samoista syistä kuin ”Tomin miesten” ja muiden univormusotilaiden 
ulkoinen samankaltaisuus. 

Homoseksuaalisuutta nationalisoivat esitykset ovat olleet aiemmin 
”naisellisiksi” miellettyjen homomiesten nurin käännettyjä uudelleen- 
tulkintoja. Sen vuoksi homoseksuaalisuuteen liittyvällä miehekkyyden 
korostamisella oli kokonaan toinen merkitys kuin natsismissa. Lisäksi on 
kysyttävä, mitä pahaa on kansallishenkisyydessä sinänsä, kun se ymmär- 
retään maltilliseksi kansallismielisyydeksi, jonka tehtävänä on pitää huol- 
ta esimerkiksi valtiontaloudesta ja kotikielten asemasta maailmassa. 

Länsisalon kirjoitus ilmensi näkemystä, että homoseksuaaleilla ei saisi 
olla hyvä itsetunto vaan homojen pitäisi hakea oikeutusta siitä tylsästä ja 
latteasta kansandemokraattisesta perinteestä, jonka mukaisesti meidät on 
pakotettu identifioitumaan syrjäytyneisiin yhteiskunnan pudokkaisiin tai 
feminismiin. Länsisalon käsityksen mukaan poliittisesti korrektia homo- 
seksuaalisuutta saattoi olla vain vasemmistolaisen liikkeen, esimerkiksi 
Magnus Hirschfeldin, ajattelussa. Ristiriitaista niin Länsisalon kuin 
monien muidenkin seksuaalivähemmistöistä kirjoittaneiden mielipiteissä 
on ollut tapa, jonka mukaisesti he ovat etsineet tukea aina vain 

marxilaisilta ajattelijoilta. Väitteessään homoseksuaalisuuden ja natsis- 
min yhteenkuuluvuudesta Länsisalo vetosi jopa Theodor Adornoon, jonka 
käsitys homoseksuaalisuudesta oli tosiasiassa rasistinen ja sisälsi samaa 
omaan aggressioonsa tukehtuvaa vihamielisyyttä kuin hänen käsityk- 
sensä yksilöä kunnioittavista poliittisista järjestelmistä muutoinkin. 

Esimerkiksi kirjoituksessaan Minima moralia Frankfurtin koulukun- 
nan sosiaalitieteilijöihin kuulunut Adorno automaattisesti katsoi, että 
”totaliteetit ja homoseksuaalisuus kuuluvat yhteen”.382 Nähdäkseni ho- 
mojen oman edun mukaista olisi hakea tukea poliittisen oikeiston kan- 
nattamista yksilöarvoista, joiden varaan voidaan rakentaa moniarvoista 
yhteiskuntaa. Poliittinen oikeistohan on perinteisesti puhunut yksilölli- 
syyden, erilaisuuden ja demokraattisten vapausoikeuksien puolesta, kun 
taas vasemmistopuolueet tunnetaan tavastaan vannoa massakulttuurin, 
joukkohengen ja laumasieluisuuden varaan: keskiarvoluomuksiin ja sen 
tyyppiseen tasa-arvopolitiikkaan, jossa ihmisten tasa-arvoa koetetaan 
edistää yhdenmukaistamisen kautta. 

Päätelmänäni totesin, ettei natsismi ole koskaan ollut homojen poliitti- 
nen liittolainen, eivätkä natsit ratsastaneet päivänvaloon homoseksu- 
aalien selässä; olkoonkin, että myös homojen voimakkaasti idealisoituna 
määränpäänä sarasteli oman kansallisvaltion aurinko. Mitä 1930-luvun 
saksalaiseen homoliikkeeseen tulee, niin kyllä homot olivat kansallis- 
sosialistisen nationalismin uhreja. Tässä mielessä myös poliittisen oikeis- 
ton suhtautumisessa homoseksuaalisuuteen on tietenkin ollut jotain hyvin 
ristiriitaista. Kirjoitinkin aiheesta lopulta analyysin teokseeni Enkeli- 
rakkaus, jossa alleviivasin, että homojen persoonakonstituutiolle ominai- 
nen itseen identifioituminen ja individualismi vastaavat modernin poliitti- 
sen oikeiston arvoja. Edustaessaan homokielteisyyttä poliittinen oikeisto 
toimii siis epäadekvaatilla tavalla ja paljastaa, että sen omat piilotajuiset 
motiivit ilmentävät vain torjuttua homoseksuaalisuutta. 

Olen kieltämättä nähnyt yhteyksiä homoseksuaalisuuden ja kansallis- 
henkisyyden välillä (aivan kuten Länsisalo), mutta en ole suinkaan 
arvottanut niitä yksioikoisen kielteisesti, vaan olen pyrkinyt ymmärtä- 
mään, mistä on historiallisesti katsoen ollut kyse. Toinen merkittävä ero 
on, että en katso kansallissosialismin hyödyntävän homoseksuaalisuutta 
vaan korostan, että kansallismielisyydessä on esiintynyt epäadekvaatisti 
suunnattua homoseksuaalisuutta. Siksi voinkin sanoa, että saksalainen 
nationalismi johtui keskivertoheteromiesten yrityksistä olla antiikki-ihan- 
teidensa mukaisia maskuliinsia ”homoja” ja että juuri siinä tehtävässä 
epäonnistuminen johti katastrofiin. Kyse oli siis homoseksuaalisuuden 
kieroutumisesta. 

Nuori Voima -lehden artikkelini sai luonnollisesti kiinnostuneen vas- 
taanoton, ja myös Länsisalo vaivautui kommentoimaan sitä.383 Joka 
tapauksessa julkaisutieni lehdessä oli nyt poikki, eikä lehti maininnut 
nimeäni enää kyseisen numeron sisällys- eikä kirjoittajaluettelossakaan. 

Viimeinen armonlaukaus Nuoren Voiman kuolemanlirnjalle oli se, että 
päätoimittajaksi nimitettiin filosofian opiskelija Antti Arnkil, jota olisi 
pitänyt taluttaa kuin sikaa korvasta sen opettamiseksi, miksi kulttuuri- 
lehden ei kannata pitää analyyttisten filosofien ihanteita esikuvanaan. 
Lähetettyäni keväällä 2006 lehteen juttuni, joka käsitteli dramaturgian 
filosofiaa ja Jussi Parviaista, oli päätoimittajan vastaus minulle tyly. 
Arnkil totesi minulle näin: ”Se on hyvin kirjoitettu, mutta en niin paljon 
innostunut että pistäisin lehteen.”384 Vastasin hänelle, että sinähän tässä 
valtaa käytät... Olikin väärin, että uunituore päätoimittaja katsoi ole- 
vansa oikeutettu hyllyttämään juttuja pelkkien henkilökohtaisten mieli- 
johteidensa mukaisesti pohtimatta niiden julkaisukelpoisuutta sinänsä — 
varsinkaan, jos juttu oli hänen omastakin mielestään ”hyvin kirjoitettu”. 
Artikkelini nimeltä ”Mania, hybris ja kohtalo — Miksi dramaturgian filosofi 
puhuu Jumalasta ja homoudesta?” julkaisi Niin & Näin numerossaan 
3/2006, ja se sai erinomaiset palautteet. 


Sitten kävi niin ja näin 


On vaikea arvioida, kulkeutuivatko ”tieteellisten? kommunistilehtien 
minua vastaan suuntaamat kannanotot Niin & Näin -lehden toimitukseen 
KGPB:n jäänteiden vai jonkin sosialistisen salaseuran kautta, mutta ennen 
pitkää myös Niin & Näin -lehden toimitus alkoi paimentaa minua. Tosi- 
asiassa välimme olivat viilentyneet jo lehden perustamista seuranneessa 
erimielisyydessä, joka koski sitä, mitä ja kenelle lehden palstoilla kannat- 
taa painaa. Tuota pikaa lehdestä oli tullut analyyttisten filosofien, post- 
modernistien ja marxilaisten äänitorvi. Aivan niin kuin tiedematkailu on 
tehty turvalliseksi, jotta luonnonvarojen tuhlaaminen näyttäisi houkut- 
televalta, samalla tavoin myös Niin & Näin -lehden ulkoasu oli tehty 
kiiltokuvamaiseksi, jotta lukijat tarttuisivat siihen ja nielisivät vasem- 
mistolaisen propagandan. 

Olin lähettänyt lehteen jo kevättalvella 2005 kirjoituksen ”Myrkky- 
maljan pohjanhuuhtojaiset — Kuinka sokraattinen lainsuojattomuus lope- 
tetaan?” Puutuin kirjoituksessani siihen, miten filosofien ammattikäytän- 
nöt pitäisi laillistaa, aivan kuten psykologienkin ammattikäytännöt. Li- 
säksi arvostelin filosofian kouluopetusta epäonnistumisesta ja linjasin 
yliopistofilosofiaa väljemmille vesille korostamalla kotimaisen julkaisu- 
toiminnan tärkeyttä sekä sitä, että yliopistofilosofian piiristä puuttui noin 
kaksisataa virkaa. Toimitus päätti julkaista jutun, ja sen luvattiin ilmes- 
tyvän syksyn numerossa 3/2005. Hekanahon ja Tuhkasen lähettämän 
nootin vuoksi toimitus asetti kuitenkin näkemykseni kontrolliin ja alkoi 
ahdistella minua. 

Olin kirjoittanut juttuni loppuun muun muassa seuraavasti: ”Esittäisin 
filosofian hyväksi vielä lisääkin parannusehdotuksia, ellen olisi varma 

kollegojeni nimittämisestä virkoihin ohitseni” Tämän johdosta minua 
pantiin lähestymään eläinsuojelijana ja kettupoikana tunnettu maisteri 
Ville Lähde, joka toimi Tampereen yliopiston filosofian ainelaitoksella 
tutkijan virassa. Hän kirjoitti minulle kesän 2005 alussa vaatien poistet- 
taviksi ”oletuksia, jotka koskivat ohituksia virantäytössä”.385 Samalla hän 
esitti vaatimuksen kokonaisten kappaleiden poistamiseksi ja asetti poistot 
julkaisemisen ehdoksi. Kyse oli kiristyksestä, ja tämäntapaisten henki- 
löiden käsitys ”dialogista” vastaakin eräänlaista suossa rämpimistä, aivan 
kuin filosofit olisivat joitain pussieläimiä tai ilmarakolla varustettuja 
sammakoita, jotka kurnuttavat keskenään kaislikossa. 

Viheriä-Ville oli itse eräs todiste minun ohittamisestani virantäytössä, 
sillä hän istui virkapenkillä, joka olisi kuulunut minulle. Virantäytöissä 
tapahtuneet ohitukset eivät siis olleet mitään ”oletuksia”, vaan Tampereen 
yliopiston filosofian yksikkö osoitti ne todeksi jo siinä, kun se hylkäytti 
dosentuurihakemukseni vuonna 2005. Siksi myös toimittajien röyhkey- 
dellä pitäisi olla rajansa. Sen sijaan nämä pikkuvirkamiehet kehtasivat 
riipiä kynästään ukaaseja, joissa he valittivat (sinänsä tosien) argu- 
menttieni ”heikentävän tekstin uskottavuutta” ja edustavan ”paterna- 
listista” asennetta. — Mutta ovathan saapasjalkaisten luonnonsuojelijoiden 
kollektiivisesti potemat isäkompleksit olleet aina muutenkin &esille- 
panossaan luotettavia. 

En tietenkään suostunut lehden vaatimiin muutoksiin vaan lähetin 
toimitukseen vain yksityiskohtien osalta tarkistetun version ja totesin, 
että mikäli toimitus paimentaisi kirjoittajiaan vähemmän, se voisi lisätä 
lehden omaa uskottavuutta. Väitteeni olivat siis jo pelkän arkikoke- 
muksen perusteella niin uskottavia, että vastustajani ryhtyivät penää- 
mään niiltä ”tarkempia perusteluja”. 

Olin aikeissa kieltää tekstini julkaisemisen kokonaan, ellei sitä jul- 
kaistaisi alkuperäisessä muodossa. Kieltäydyin myös yhteydenpidosta 
toimituksen kanssa, kunnes toimitus päätti pakottaa minut reagoimaan 
julkaisemalla kesän 2005 lehdessä Hekanahon ja Tuhkasen edellä 
mainitun vihakirjoituksen. Oletan, että lehti julkaisi asioita vääristelevän 
tekstin tahallaan painostaakseen minua kanssakäymiseen. Jouduttuani 
vastaamaan kyseiseen tekstiin toimitus päätti siirtää filosofien ammatti- 
käytäntöjä koskevan juttuni vasta joulukuussa ilmestyvään numeroon 
4/2005. Lehden taittaja Kimmo Jylhämö puolestaan ”unohti” tekstin pois 
joulukuun numerosta, ja sen julkaisemista viivytettiin aina vuoden 2006 
ensimmäiseen lehteen. Baaderin ja Meinhofin isku johti siis paitsi 
julkaisuvapauteni rajoittamiseen, myös viivyttämiseen. 

Niin & Näin -lehden toimitus selvästi nautti siitä, että se oli onnistunut 
kariuttamaan dosentuurihakemukseni. Pyrkimystensä merkiksi lehti 
julkaisi vielä Hekanahon ja Tuhkasen vastineen omaan vastineeseeni, 
vaikka hyvään lehtimiestapaan kuuluu se, ettei vastineisiin julkaista 
vastineita.386 Valittaessani asiaa Lahtiselle hän totesi keskustelun ”lop- 

puun käsitellyksi” annettuaan Hekanaholle ja Tuhkaselle viimeisen 
sanan. Sain lehdessä julkaistuksi vielä yhden kirjoituksen nimeltä ”Lauri 
Rauhala — filosofiamme kiintotähti”, joka oli kiitokseni minua puolusta- 
neelle emeritusprofessorille, mutta senkin otsikko typistettiin muotoon 
”Lauri Rauhala”. 

Dosentuurihakemukseni tultua hylätyksi ja vihakampanjan ollessa 
käynnissä Rauhala otti jälleen itse yhteyttä ja pyysi minut kotiinsa käy- 
mään helmikuussa 2006. Iäkäs professori asui Merikadulla, vain kiven- 
heiton päässä G.H. von Wrightin asuinsijoilta, eikä tuo etäisyyttä ku- 
vaava metafora ollut aina vain vertauskuvallinen. Dasein-filosofina Rau- 
hala asui kenties paremmin kuin kukaan muu tuntemani filosofi: ylimmän 
kerroksen lukaalissa, jonka avarista ikkunoista näkyi selkeällä säällä 
Viron rannikolle asti. Vastaanotto oli taas sydämellinen, niin kuin yhdek- 
sänkymmentäkaksi vuotta täyttävältä mutta ikäisekseen hyväkuntoiselta 
filosofilta sopi odottaa. Rauhala pahoitteli sitä, millaista henkistä väki- 
valtaa minua vastaan oli suunnattu. Samalla hän totesi lukijoiden 
ymmärtävän käydyistä kiistoista usein vain niiden ulospäin näkyvän 
luonteen mutta ei todellisia syitä eikä taustoja. 

Tämä piti tietenkin paikkansa. Ei kukaan kiinnittänyt huomiota siihen, 
kuinka mätää minua vastaan suunnattu vyörytys oli ollut, vaan yleisö 
kiinnitti huomionsa vain heidän minusta esittämiinsä syytöksiin, jotka 
jäivät leimaamaan persoonaani. Tästä syystä julkinen mudanheitto 
yleensä onnistuu. Lauri Rauhala totesi olevansa suorastaan vihainen siitä, 
ettei minulla ollut minkäänlaisia toimintaresursseja filosofian laitoksilla 
ja piti dosentuurihakemukseni hylkäämistä katastrofina, jollaista hän ei 
muistanut aiemmin nähneensä. 

Myös edellä mainittu Rauhala-juttuni kompromettoitiin. Olin kirjoit- 
tanut Lauri Rauhalan tuotannosta ja elämäntyöstä kiittävän artikkelin jo 
kesällä 2005, mutta Niin & Näin -lehden toimitus oli siirtänyt jutun 
julkaisemista palstoilla velloneen mielipiteidenvaihdon vuoksi tuonnem- 
maksi. Ensin sen luvattiin tulevan syksyn numeroon 3/2005, sitten talven 
lehteen 4/2005 ja lopulta kevään numeroon 1/2006, jossa sen piti Lahtisen 
oman lupauksen mukaan ”viimeistään” ilmestyä. Lahtisen lupauskäytän- 
nön tuntien ei ollutkaan yllätys, että odottaessani vedoksia nähtäväkseni 
hän ilmoitti minulle, ettei artikkeli ilmestyisi edes kevään lehdessä vaan 
vasta kesän numerossa 2/2006. Siihen puolestaan tulisi asiaa käsittelevä 
”teema”, ja lisäksi Tapio Koski -niminen marxilaistaustainen fenomenologi 
laatisi Rauhalasta haastattelun juttuni kylkeen. 

Kirjallisuusarvosteluksi tarkoitettu artikkelini ei olisi kaivannut ympä- 
rilleen mitään teemaa. Kyse oli toimituksen yrityksestä viivyttää julkaise- 
mista, sillä sen enempää minä kuin Rauhalakaan emme olleet kommu- 
nisteja. Toimitus oli päätellyt tämän suoraan jutustani, jossa kirjoitin, 
ettei Rauhala ole koskaan innostunut Maurice Merleau-Pontysta ja että 
kyseinen ranskanserkku tunnetaan pikemminkin marxilaisena havain- 

nonpsykologina kun fenomenologina.387 Lypsämällä Rauhalalta edes 
muutaman myönteisen kommentin Merleau-Pontysta ja Marxista Koski 
yritti puhuttaa minua ja Rauhalaa ristiin.388 

Kyseessä oli jälleen temppu, joka on tunnettu suomalaisen politiikan 
vaaran vuosilta. Oma kirjoitukseni yritettiin relativoida toisen henkilön 
samasta aiheesta laatimalla jutulla. Lisäksi toimitus piti Rauhalasta kir- 
joittamista jonkinlaisena henkilöpalvontana ja katsoi, että jutun laatimi- 
nen pitää hukuttaa emeritusprofessoreja käsittelevään ”sarjaan”. Tällöin 
myös Rauhalan asema fenomenologisen filosofian edustajana relativoituisi 
ja lehti voisi sanoutua irti Rauhalan edustamasta ajattelusta. Sivutilaa 
Niin & Näin -lehdessä saivat jatkossa Juhani Pietarisen (3/2006) ja 
Jaakko Hintikan (4/2007) kaltaiset ”mielenkiintoiset tyypit”, joilla olisi 
ollut varaa huolehtia julkisuudestaan itse. Kiittävä artikkelini Rauhalasta 
ilmestyi vuoden 2006 toisessa numerossa, ja sen olin Laurille hänen 
kannustavasta palautteestaan, esimerkistään ja rohkaisustaan velkaa. 

Kyseisen lehden tultua painosta havaitsin, että jutussa oli useita ilman 
lupaa muunneltuja kohtia. Poistettu oli esimerkiksi kannanottoni tavasta, 
jolla Leila Haaparanta oli yrittänyt perustella Rauhalan poisjättämistä 
suomalaista fenomenologiaa käsittelevästä tietosanakirja-artikkelista.389 
(Haaparanta oli esittänyt Filosofian laitoksella vuonna 1998 epäilyjä siitä, 
”onko Lauri Rauhala muka fenomenologi”.) Tosiasiassa Rauhala on paljon 
enemmän fenomenologi kuin Jaakko Hintikka ja hänen oppilaansa, jotka 
ovat yliformalisoineet fenomenologiaa pystymättä ymmärtämään feno- 
menologisen liikkeen tiedekriittisiä motiiveita. Myös tämä jutussa ollut 
toteamukseni oli muutettu kieliopillisesti virheelliseen muotoon ”huo- 
mioimatta fenomenologisen liikkeen tiedekriittisiä motiiveita”. Samoin 
muotoiluni ”Sami Pihlströmin sallittiin sanoa” oli muutettu niin ikään vir- 
heelliseen muotoon ”Sami Pihlströmin sanoi”. Toteamukseni, että ”juma- 
lallisten kielioppien ongelmat ovat johtaneet ihmisen hänen rajojensa 
äärelle”, oli karistettu pois. 

Kun pyysin luettavakseni jutun taittoversion, muutoksia ei ollut vielä 
tehty, ja annoin luvan kirjoitukseni painamiseen. Niinpä muutokset olivat 
syntyneet graafikon toimesta. Muutosten tekijänä oli siis Voima-lehden 
päätoimittaja Kimmo Jylhämö, joka taittoi lehden. Jos tekee korjauksia, 
olisi kuitenkin syytä tehdä korjaukset oikein; mitä ideaa jutun tarkis- 
tuttamisessa kirjoittajalla muutoin edes on, jos toimittajat muokkaavat 
sitä tarkistamisen jälkeen ilman kirjoittajan lupaa tehden siihen vieläpä 
virheitä? Pojat olivat pelanneet taaskin minua vastaan. 

Mielenkiintoista on, mitä Rauhala itse sanoi artikkelini johdosta. 
Juhliessaan valittujen teostensa ilmestymistä yhdessä Sirkka Stoltin ja 
Minna Laukkasen kanssa kotonaan Merikadulla Rauhala mainitsi ole- 
vansa iloinen saadessaan nähdä kyseisen päivän — ja että jos asiat eivät 
kirjoista valkenisi, hän voisi pyytää lukemaan Jukka Hankamäen artik- 
kelin, joka muodosti asiantuntevan yleiskatsauksen hänen filosofiaansa. 

Sen sijaan Rauhala paheksui Tapio Kosken kirjoitusta ja sitä, että Rau- 
halan itsensä siihen tekemiä korjausehdotuksia ei ollut otettu huomioon 
Niin & Näin -lehden toimituksessa. 

Myös Jussi Parviaista käsittelevä juttuni oli vähällä jäädä lehdestä 
pois. Keväällä 2006 pyysin nähdäkseni vedokset, sillä oli osoittautunut, 
että sen enempää julkaisuaikatauluun kuin toimitusperiaatteisinkaan ei 
voinut enää luottaa. Saamatta vastausta Lahtiselta soitin lehden tait- 
tajalle Kimmo Jylhämölle, joka oli omin toimin päättänyt jättää jutun pois 
”tilasyihin” vedoten. Syy oli kaiketi pikemminkin se, mihin hän vetosi: 
juttuni ”Mania, hybris ja kohtalo — Miksi dramaturgian filosofi puhuu 
Jumalasta ja homoudesta” ei ollut hänen mielestään ”kovin hyvä”. 
Myöskään Jylhämön lehtimiesmoraali ei ollut kovin hyvä. Noihin aikoihin 
hänen toimittamaansa Voima-lehteä syyteltiin myös siitä, että se kävi niin 
sanottua antimainoskampanjaa eräitä yrityksiä ja niiden tuotteita vas- 
taan. Mutta Voimahan onkin selvästi kommunitstilehti. 


Vieraisiin käsiin 


Kiitokseksi Niin & Näin -lehden omaksumasta linjasta Suomen Kulttuuri- 
rahasto myönsi lehdelle 30000 euron apurahan helmikuussa 2006 
Internet-sivuston toteuttamista varten. Ja miten muutoin olisi voinut 
ollakaan, sillä rahaston hallituksen varapuheenjohtajaksi oli noussut 
johtokunnan puheenjohtaja Matti Sintonen. Näin käsi pesi kättä, ja 
verirahat tulivat kuitatuiksi. Säätiön filosofialle suunnatuista tutkimus- 
apurahoista viisi kuudesta meni niin ikään Tampereen yliopiston filo- 
sofian yksikölle.390 Myös tähän oli selvät syynsä. Olihan laitoksella hylätty 
juuri dosentuurihakemukseni, joten professorikunnan oli tärkeää osoittaa, 
että ”laitos toimii tehokkaasti”, kun sille myönnettiin yliopiston ulko- 
puolista rahoitusta. Noilla rahoilla professorit ostivat yliopiston keskus- 
hallinnolta ja opiskelijoilta luottamusta hylättyään kaikki aiemmat 
tutkimusmäärärahahakemukseni ja lopulta myös hakemukseni dosentiksi. 

Mainittakoon, että luovaa kulttuuria ei voi koskaan ostaa rahalla, ei 
edes Suomen Kulttuurirahasto, kuten pian näimme. Eihän kukaan hanki 
lapsiakaan lapsilisien vuoksi, paitsi huono nainen. Samoin myöskään pal- 
kitsijana toimiminen ei tee kenestäkään kulttuurin tuottajaa, kuten tie- 
dämme Sintosesta, ja rahaston hommissa hän olikin vain perittyään 
Niiniluodon tuolin yliopistolla. Apurahan saaja puolestaan on samanlainen 
bisnesmies: elää täytyy, vaikka kukaan ei tiedä miksi, kun mitään an- 
nettavaa tai vaihdettavaa ei ole, ja niin oli käynyt myös Niin & Näin 
-lehdelle. 

Niin & Näin -lehti oli eksynyt syvälle vallan viidakoihin, ja sen toi- 
mittajilla alkoi olla elämänsisältöä minun vastaisessani kampanjoinnissa. 
”Filosofia.fi”-niminen portaali avautui syksyllä 2007, jolloin Tommi 


314 


Wallenius kertoi minulle, että rahoitus oli ajanut pojat keskinäiseen 
riitaan. Sami Syrjämäki ja Tuukka Tomperi alkoivat kuitata sivuston 
ylläpidosta kuukausipalkkiota ikään kuin pitäen sitä laitoksen heille 
antamana apurahana.39! Kun lehden tekoon alkoi tunkeutua myös Äbo 
Akademi omilla setelitukoillaan esittäen vaatimuksia ruotsinkielisen 
aineiston esilläpidosta, oli vieraantuminen edennyt Ajatus-vuosikirjalle 
ominaisen ritualisoituneisuuden tasolle. Torpedoituaan dosentuurihake- 
mukseni eräät tietyt ruotsinkieliset tahot halusivat tuhota keskeisen 
julkaisufoorumini nurkanvaltauksellaan. Minusta nuo svenssonit, jotka 
eivät myönnä omista instituutioistaan, kuten upporikkaasta Svenska 
kulturfundenista, suomenkielisille tutkijoille mitään, mutta itse kärkkyvät 
apurahoja suomenkielisistä säätiöistä, olisivat voineet pitää turpansa 
kiinni.39? 

Tarjosin Niin & Näin -lehdelle vielä elokuussa 2006 juttua nimeltä 
”Runeberg ja Snellman, aikansa radikaalit — Onko kansallisella filosofialla 
merkitystä?”, mutta lehti kieltäytyi julkaisemasta sitä pitäen kirjoitustani 
ilmeisesti liian suomalaismielisenä. Päätoimittajaksi siirtymässä oleva 
Tere Vadön ilmoitti syyksi sen, että ”kirjoituksessa Runeberg ja Snellman 
vaikuttavat vain peitetarinalta nyky-yliopistofilosofian tölväisyille tai 
päinvastoin yliopistofilosofian kritisoiminen vie liikaa tilaa kyseisten 
filosofien esittelyltä”.39 Sillä tavalla lausuttaessa tuskin taaskaan kysyt- 
tiin, kuinka pahasti he itse tölvivät minua — ja kuinka törkeällä tavalla 
myös Runebergin ja Snellmanin oma aika kohteli heitä. Vadönin toivo- 
mukseen ”asioiden äärelle palaamisesta” vastaan toimitukselle tässä: 
kenties maininta tölväisyistä johtuikin siitä, että sanoin asiat niin kuin ne 
ovat ja esitin internatsismin kritiikkiä. Sitä paitsi filosofit ovat kautta 
aikojen kirjoittaneet omista asioistaan silloinkin, kun he puhuvat muiden 
ihmisten asioista. Ja puhuessaan muiden ihmisten asioista filosofit tulevat 
puhuneiksi aina myös omistaan. Tässä mielessä kaikki tarinat ovat siis 
”peitetarinoita”, ja lukijoilta vaaditaan sisälukutaitoa. Mutta kiitos, Tere, 
vastauksestasi, joka oli kyllästetty peitetarinoilla ja tölväisyillä. 

Mikko Lahtinen puolestaan kertoi minulle puhelinkeskustelussa 
11.9.2006, että ”toimituskollektiivi” oli päätynyt tulokseen, jonka mukaan 
”Hankamäki on tehnyt suhteensa selväksi akateemiseen maailmaan, ja 
siksi on syytä pitää taukoa hänen juttujensa julkaisemisessa”. Lisäksi 
toimitus pyrki varmistamaan, ettei Hankamäelle syntyisi liian ”hallitse- 
vaa asemaa” lehden sisällä. (Ihme, että he eivät olleet yhtä huolissaan 
Jaakko Hintikan hallitsevasta roolista lehden numerossa 4/2007, jossa 
Hintikkaa esiteltiin kuvin ja sanoin.) Lahtinen ilmoittikin kertovansa 
asiasta ”suoraan, jotta ei synny oletusta, että tässä on joitain taka- 
ajatuksia...” 

Perille meni. Minut asetettiin julkaisusaartoon, ja Lahtinen kenties 
nautti myös siitä, että lehti oli onnistunut karauttamaan karille dosentiksi 
hakemiseni. Tosiasiassa ”akateemiseksi maailmaksi” itseään kutsuva 

yhteisö oli yrittänyt tehdä suhteensa selväksi minuun — siinä kovin hyvin 
onnistumatta, ja myös Niin & Näin -lehden harjoittama bannerointi oli osa 
tätä kampanjaa. Juttuja ei siis kannattaisi tarjota, eli ”kansi päälle”. 

”Akateeminen maailma” tarkoittikin heidän puheissaan samaa kuin 
”heterotiede”. Heterotieteenharjoittajat olivat menneet kaappeihinsa ja 
laittaneet oven sisäpuolelta lukkoon. He halusivat tehdä filosofiaansa 
mökissä. Kieltämättä olin pyrkinyt tekemään suhteeni selväksi tuohon 
”heterotieteeseen”: olin tehnyt selvää heteroseksuaalisista ideologioista ja 
siitä, kuinka tiede rakentuu heteroseksistisille symboliarvoille. Tämä ei 
ilmeisesti valjennut noille heteroille, sillä he katsoivat minun arvostelleen 
vain ”akateemista maailmaa” olettaen, että en itse olekaan akateeminen 
henkilö saati kuulu tuohon maailmaan. Se akateeminen maailma, josta he 
katsoivat minun erottautuneen, olikin heidän oma ahdas liiterinsä. 

Lahtinen vaikeroi minulle viime sanoikseen puhelimessa, että hän olisi 
kiinnostunut sellaisen lehden perustamisesta, jossa referee-menettely ei 
olisi yhtä tukahduttava kuin se on siinä muodossa, jossa ”Ville Lähde sitä 
ajoi”. Lehti oli tehnyt virheen myös nostaessaan kirjaani haukkuneen 
Tapani Kilpeläisen toimitusneuvostoon, ja Ville Lähde oli Leila Haapa- 
rannan ääni toimitusneuvostossa. Mutta mitä hän sitten ajoi? Taittaja 
Kimmo Jylhämö puolestaan selitteli, että hän itse oli aina kannattanut 
juttujeni julkaisemista heidän ”anarkistisessa toimituksessaan”. — Oliko 
lehteen tulossa vielä jokin minua koskeva kirjoitus? Kärpäset kun suun- 
nittelevat yleensä jotain silloin, kun ne hierovat käsiään yhteen. 


Itkekää minulle joki, kun haluatte lasillisen sittistä 


Feminismikriittinen juttuni tuli vielä kerran takaisin kuin jälkilöyly 
kylmältä kiukaalta, kun lehti päätti julkaista Anita Seppä -nimisen 
naistutkijan laatiman häväistyskirjoituksen numerossaan 3/2006. Kysei- 
sessä yhden sivun kolumnissa nimeltä ”Pseudotieteilijöitä” haukuttiin 
minun lisäkseni Osmo Tammisalo ja Jussi K. Niemelä. Seppä antautui 
muun muassa väittämään, että naistutkimusta arvostelevat omat tekstini 
”eivät taatusti läpäisisi seulaa missään asiantuntevassa kansainvälisessä 
julkaisussa”. Kirjoituksessa minua, Tammisaloa ja Niemelää solvattiin 
tieteilijän käsitettä olivat käyttäneet myös Niemelä ja Tammisalo arvos- 
tellessaan feministejä, mutta itse olin sanoutunut irti heidän edusta- 
mastaan naturalismista jo kiistellessäni Tammisalon kanssa Yliopisto- 
lehdessä, jossa Tammisalo oli antautunut pitämään homoseksuaalisuutta 
pelkästään biologisena ominaisuutena, moittimaan fenomenologista ajat- 
telua sekä vaatimaan — jälleen kerran — ”rahojen palauttamista takai- 
sin”.39955 Niin & Näin -lehden toimittajat ilmeisesti arvelivat voivansa 
lopettaa julkaisutoimintani koettamalla suututtaa minut sekä laittamalla 

lehteen näitä häiriköiden ja rähinöitsijöiden herjoja, mutta onnistuin 
johtamaan heitä harhaan olemalla kaikesta huolimatta ystävällinen ja 
asennoitumalla kärsivällisesti. 

Vastineoikeuteeni vedoten kirjoitin Sepälle Niin & Näin -lehden 
numeroon 4/2006 jutun ”Sitruunaisista sepityksistä kärpäslätkäsotaan”, 
jossa totesin, että feministit pitävät yleisenä oikeutenaan kolhia miesten 
mainetta, mutta jos joku mies ryhtyy arvostelemaan heitä itseään, he 
vaativat kriitikolle teloitustuomiota. Samalla toistin sanoutuneeni irti 
Niemelän ja Tammisalon ideologiasta jo aiemmin (tosin en ollut sen piiriin 
koskaan kuulunutkaan). Vastuullisen kirjoittajan pitäisikin ymmärtää 
olla rinnastamatta ajatuksiani sellaisten tyyppien näkemyksiin, joita en 
yleensäkään kannata, mutta Anita-parka mokasi omassa tietämättömyy- 
dessään pahimman kerran. Niin & Näin -lehdelle oli tärkeää varustaa 
Sepän juttu myös koko sivun peittävällä ”karismaattisella kuvalla”, jossa 
kirjoittaja esitti itseään. Lisäksi lehti teki Anita Sepästä (joka ei ole filosofi 
ollenkaan vaan taidehistorioitsija) vakituisen kolumnistin, joten toimituk- 
sen omasta kannasta ei jäänyt epäselvyyttä: kommarit kostivat minulle. 

Tosiasiassa feministien ajattelu muodosti sellaisen lasitalon, että eipä 
heidän olisi kannattanut sieltä päin heitellä kiviä meidän kriittisten 
filosofien suuntaan. Huomion arvoista oli taaskin se, että Seppä ei pys- 
tynyt esittämään kerrassaan yhtään argumenttia sinänsä johdonmukai- 
sesti etenevää feminisminkritiikkiäni vastaan, vaan hänen hyökkäyk- 
sensä koostui ainoastaan persoonani haukkumisesta (”pseudotieteilijä”, 
”äärioikeistolainen”). Vaikka mitenpä kummassa feministien tahoilta olisi 
voinut järkeviä vastaväitteitä odottaakaan, kun kerran he eivät suostu- 
neet ottamaan vastaan mitään informaatiota, ja loogisen argumentaation 
edessä heidän leukansa loksahti ammolleen kuin pajatson rahakouru? 
Tosiasiassa heidän olisi pitänyt ymmärtää sanojeni ja ilmaisujeni takana 
olevia ajatuksia sekä arvioida niitä eikä takertua persoonani heissä he- 
rättämiin mielikuviin. Sisällön arvostelu sanojan ominaisuuksien perus- 
teella ei eroa mitenkään siitä, että pikkulapset haukkuvat toisiaan 
vaatteiden perusteella. Juuri siihen virheeseen nuo feministit toistuvasti 
sortuivat omassa raivokkaassa suvaitsevaisuudessaan. 

Hekanahon, Tuhkasen ja Sepän hyökkäysten lisäksi nimeäni ja teoksi- 
ani kieltäydyttiin mainitsemasta sukupuolisuutta käsittelevässä kirjalli- 
suudessa. Käytännössä nuo feministit kielsivät teokseni eivätkä maltta- 
neet perehtyä ajatuksiini, mutta nimeäni käytettiin kyllä herjanheitossa, 
mikä osoitti niin sanottujen naistutkijoiden tiedepoliittisen moraalitto- 
muuden. Myös yleisissä kirjastoissa olevia teoksiani on myöhemmin 
sabotoitu suttaamalla, ja niiden selkiä on murrettu sellaisista kohdista, 
joista näkee, että asialla ovat olleet analyyttiset systeemifilosofit, femi- 
nistit ja äärivasemmistolaiset. Tällä tavoin nuo kollektivisoinnin kan- 
nattajat siis kohtelevat yhteisillä verovaroilla hankittua omaisuutta. 

Myös tämänkertainen vastineeni sabotoitiin. Tere Vaden lyhensi teks- 

tiäni ilman lupaani pitäen perusteenaan haluaan poistaa kirjoituksesta 
”provosoivina” pitämänsä osat,3% ja otsikko vesitettiin muotoon ”Puheen- 
vuoro keskusteluun naistutkimuksesta”. Toimituksen menettelyssä oli 
jälleen kyse siitä, että heidän mielestään minua kohtaan sai kyllä esittää 
provokaatioita, mutta itse en olisi saanut vastata niihin. Toimittajat 
poistivat kirjoituksestani muun muassa seuraavat kohdat, jotka esitän nyt 
esimerkkeinä duuman tuomitsemista lauseista: 

1) ”Yliopistossa, jossa demarikin oli aikoinaan oikeistolainen”, pidettiin 
perusteltuna, että stalinistit saivat lyödä esimerkiksi heideggerilaisia 
vaikka kuinka kovaa, mutta jos joku arvosteli heitä itseään, menetti 
tutkimustukensa. Hermot ja itsehillintä pettäneinä feministit puolestaan 
sepittävät sitruunaisia säkeitään miehille.” 

2) ”Syynä siihen, miksi tutkijanaiset ovat arvostelleet miehiä varsin 
pidäkkeettömästi, lienee se, että puhuessaan naiset luottavat vastuun 
olevan vain mieskuulijoillaan, ja miesten oletetaan olevan imarreltuja 
siitä. Kyseessä lienee eräänlainen peniskateuden kompensaatio, jossa 
maskuliinista terää yritetään katkoa sanan säilällä. Naisten aggres- 
siivisuus tieteissä ei olekaan vihamielisyyden ilmausta vaan suosion ja 
tunnustuksen tavoittelua. Niitä omasta puolestani suon myös naissuku- 
puolelle, ja samalla tulisi muistaa, että miehetkin ovat herkkiä otuksia. 
Minusta olisi ihanaa nähdä, että feministit pystyisivät nauttimaan jostain 
ja sanomaan jotain sisällöllistä eivätkä performoisi vain omaa asemaansa. 
Psykoanalyyttisesti asian voisi kärjistää niin, että feministinen teoria on 
tätä nykyä fiksoitunut liiaksi itseään puskuroivaan klitorisen orgasmin 
vaiheeseen, kun sen kannattaisi pyrkiä zu den Sachen selbst”: varsinaiseen 
vaginalliseen orgasmiin.” 

Tätä ei siis olisi saanut sanoa. Yrittäessään kääntää Jenisein kulku- 
suuntaa kriitikoideni naamat vääntyivät luonnollisesti norsunvituille, sillä 
he ryhtyivät taistelemaan sellaista filosofia vastaan, jolle he eivät mitään 
mahda. Väitteet ”pseudotieteilijöistä” voi heittää romukoppaan, sillä en voi 
periaatteessakaan olla mikään pseudotieteilijä. Pseudotieteilijä on näen- 
näistieteilijä, joka yrittää olla tieteenharjoittaja. Sen sijaan minä olen 
filosofi, ja filosofiaa voidaan aina pitää tulkinnanvaraisena, sillä filosofia 
koostuu tosiasioiden lisäksi myös mielipiteistä ja arvovalinnoista. Filosofia 
on osa ihmisen persoonaa, jolloin suuri osa klassisesta filosofiasta voidaan 
aina leimata joidenkin tieteisuskovaisten taholta ”henkilökohtaiseksi” tai 
”pseudotieteeksi”. Todellisuudessa pahinta pseudotiedettä on juuri tuo 
naiivi usko tieteellisiin totuuksiin. Jos siis ei ole olemassa ehdotonta 
totuutta, ei ole olemassa valhetta, vilppiä eikä pseudotiedettäkään, vaan 
nämä käsitteet ovat merkkeinä skeptikoiden omasta objektivismin ja 
absolutismin vaatimuksesta samoin kuin heidän epäluuloisuutensakin. 

Kiistojen myötä minulla alkoi olla jo niin paljon pieniä vihollisia, etten 
muista edes heidän kaikkien nimiään. Entä mikä oli yhteistä minua 
vastaan hyökänneille Tapani Kilpeläiselle, Pia Livia Hekanaholle, Mikko 

Tuhkaselle, Jukka Koskelaiselle, Reino Lehtoselle ja Anita Sepälle? To- 
tuus: kukaan heistä ei ole filosofi. 


Likaiset legendat 


Edellä esittämälläni katsauksella olen halunnut valottaa akateemisen 
julkaisutoiminnan puolueellisuutta ja tuoda näkyville sananvapauden 
ongelmia. Lehtikirjoitusteni ja vastineitteni ydin ei olekaan niissä itses- 
sään vaan teksteistäni muodostuvassa kokonaisuudessa. Kertomukseni 
juoni kulkee irrallisina näyttäytyvien juttujeni ulkopuolella, ja johto- 
päätökset voidaan lukea tästä elämäkerrastani, joka käytyjen taisteluiden 
kautta oikeuttaa myös kyseiset kirjoitukset antamalla niille paikan 
filosofiani kokonaisuudessa. 

Tapahtumien seikkaperäisellä analyysilla olen onnistunut osoittamaan 
ainakin yhden asian: artikkelieni saamat ristiriitaiset — paikoin jopa 
täysin päinvastaiset — palautteet näyttävät toteen, että tieteellisten 
lehtien julkaisukäytännöt ovat vailla moraalia ja että asiantuntijavaltaa 
käytetään mielipidevaltana. Johtopäätöstäni vastaan voidaan luonnolli- 
sesti väittää, että julkaisemisen mankeli kangertelee, koska tieteen 
olemukseen kuuluu tiedon välittäminen ja että julkaisuja on sen vuoksi 
kontrolloitava. — Mutta, mutta: tällainen näkemys lepää objektivistisen 
tiedonihanteen varassa. Kun kerran sitä puolueetonta ja riippumatonta 
tietoa ei humanistisissa ja yhteiskuntatieteellisissä asioissa yleensä ole, 
tämä tekee niin tiedonmuodostuksesta kuin tiedottamisestakin pelkkää 
politiikkaa. 

Vaikka osa Niin & Näin -lehden toimittajista teki asioista samat 
johtopäätökset kuin itsekin tein, he eivät uskaltaneet sanoa mielipiteitään 
ääneen pelätessään saavansa feministien vesikauhuiset vaahdot naa- 
malleen. Toimintansa tuloksena lehti pääsi kuitenkin siihen, mihin se 
pyrki. Lopetin kirjoittamisen kyseiseen julkaisuun, koska se tehtiin 
mahdottomaksi. Minua alettiin ripittää, ja tekstejäni viivytettiin, mikä 
pilasi niiden ajankohtaisuuden, eivätkä lupaukset julkaisuaikatauluista 
pitäneet enää lainkaan. Minun ”anarkismini” näyttääkin olevan erilaista 
kuin heidän, ja pysyn myös tulevaisuudessa individualistisilla ja libera- 
listisilla linjoilla. 

Niin & Näin -lehti antaa nykyään varoittavan esimerkin siitä, miten 
käy, kun toimitus julkaisee vain sellaisia tekstejä, jotka se itse tuottaa. 
Minun nimelläni puolestaan voidaan julkaista vain sitä, mitä edustan. 
Juttujen pitäisi myös välittyä lukijoille ilman, että niitä relativoidaan ja 
saatetaan kyseenalaisiksi sekoittamalla niitä kollektiivisten ”teemojen” 
alaisuuteen. ”Kääntämisen ongelmia” oireellisesti märehtivä lehti ilmestyi 
jatkossakin kiiltäväkantisena tuoden tilaajilleen kinoksellisen pinta- 
laminoitua paskaa. 

Kardinaali: ”Julistetaanko kirjat pannaan?” 


Paavi: ”Pannaan, pannaan!” 


SANANVAPAUDEN ETIIKASTA 


Tieteelliset aikakauslehdet ovat sananvapauden ongelma numero yksi. 
Niitä pahempia ovat vain tieteelliset kustantamot, joissa viivyttelemisen 
ja painostuksen periaatteet kohotetaan korkeimpaan eksponenttiin. Leh- 
dissä juttujen julkaiseminen viipyy kuukausia; kustantamoissa kirjojen 
teko kestää vuosia. Useimmiten lehdet ja kustantajat eivät olekaan 
julkaisijoita vaan pimittäjiä, jotka sensuroivat epämieluisina pitämänsä 
tekstit. Filosofisen ja tieteellisen viestinnän kulmakivi on kuitenkin 
mahdollisimman laaja ja perusteellinen sananvapaus. Sen lähtökohtana 
on kirjoittajien oikeus sanoa asiansa ja vastaanottajien oikeus tietää. 
Tämän parempaa perustetta ajatustensa lausumiselle tieteellisillä fooru- 
meilla ei ole — eikä tarvita. Koska juttujen tekijänoikeudet kuuluvat 
kirjoittajille, julkaisijoilla ei ole oikeutta vaatia aineistoihin sisällöllisiä 
muutoksia. Sananvapaus ei ole suhteellinen oikeus, jonka mukaan sitä 
pitäisi toteuttaa kontrollissa, vaan se on yksilön ehdoton oikeus, mihin 
viittaa jo edellä siteerattu Yhdistyneiden kansakuntien perusoikeuksien 
julistus. Sananvapautta ei siis tule kahlita ”sananvapauden asian- 
tuntijoiden” kontrolliin, sillä asiantuntijavalta on eräs vallankäytön 
muoto, aivan kuten ”vääristä puheista” ja mielipiteistä loukkaantu- 
minenkin. Ja historia osoittaa, että totalitarismien ensimmäinen uhri on 
sananvapaus. Tästä tiede sinänsä antaa valaisevan näytön. Yliopisto ei ole 
vapauden saareke, vaan se on vankeuden linnake, jossa kilpailu ja 
keskinäinen kateus pitävät huolen siitä, että filosofinen sanankäyttö 
kariutuu. 

Internetin alennettua julkaisukynnystä sananvapautta uhataan jälleen 
yhtä pahasti kuin sortokausien ja sensuurin aikana. Syynä siihen on 
poliittisen korrektiuden tavoittelu. Miksi se sitten on niin vaarallinen 
aatteellinen muodostelma? Tehdäänpä hieman vertailua. Liberalismin ja 
individualismin kaltaiset poliittiset aatteet esiintyvät päämääriensä 
puolesta avoimesti, eivätkä ne pakota ketään kuohimaan omia käsityk- 
siään saati että ne taivuttelisivat ihmisiä valehtelemaan vakaumuksiaan 
vastaan. Sen sijaan poliittisen korrektiuden vaatiminen perustuu aja- 
tusten sensurointiin, tiedonvälityksen rajoittamiseen sekä valehtelemiseen 
itselle ja toisille ihmisille. Esimerkin poliittisen korrektiuden harjoitta- 
misesta tarjoavat feminismi ja monikulttuurisuuden ideologia, joiden 
nimissä sananvapautta rajoitetaan myös yliopistoissa. 

Poliittisesti korrekti huumorikaan ei ole yleensä hauskaa, kuten 
olemme nähneet muutamien monikulttuuristen televisio-ohjelmien, kuten 
Ählämsählämin ja Manne-TV:n, vastaanotosta. Pyöristelty ja sievistelty 

huumori ei naurata. Vitsien tehtävänä on paljastaa alitajunnassa lymyi- 
leviä uskomuksia, asenteita ja arvoja. Jos sketseissä ja komedioissa ei saa 
paljastaa ihmisten häpeän ja pelon aiheita avoimesti, ne menettävät 
konflikteja laukaisevan luonteensa ja muuttuvat vilpillisiksi ja mitättö- 
miksi. Myös feministit ovat yrittäneet tukahduttaa kaikki ne äänenpainot, 
joilla on arvosteltu naistutkimusta turhasta sukupuolieron kiistämisestä. 

Monikulttuuri-ideologia puolestaan vaatii suvaitsemaan sellaisiakin 
kulttuureita, kuten islamia, joka ei itse suvaitse muita kulttuureita, 
polkee ihmisoikeuksia kaikkialla ja vaatii länsimaisia yhteiskuntia nou- 
dattamaan omia sääntöjään terrorin uhalla. Nauraminen osoittaisi 
asioiden todellisen luonteen, ja siksi oikeaoppiset islamistit eivät suvaitse 
edes pilapiirroksia. Ja kaiken arvostelun ulkopuolelle pyrkivät asettu- 
maan nuo vihervasemmistolaiset tieteenharjoittajat, joilla on omasta 
mielestään yleislupa kaikkien muiden ihmisten solvaamiseen mutta joiden 
riveistä nouseva poru on sietämätöntä, mikäli heihin itseensä kohdiste- 
taan vähäistäkin kritiikkiä. Joidenkin poliittisten ideologioiden kannatta- 
jia voi kuitenkin kunnioittaa, jos he uskovat asiaansa ja heillä on mieli- 
piteilleen filosofisia perusteluja. Sen sijaan poliittinen korrektius on filo- 
sofian vihollinen, sillä se vaatii ihmisiä luopumaan kriittisyydestä ja 
omaksumaan sensuurin. 

Heteronomisuuden eli toiseudenvaraisuuden pahin ilmaus on sääntö. 
”Säännön seuraaminen” onkin analyyttisten filosofien hellimä esseenaihe 
ja pragmatistien mieluisin elämäntapaihanne. Jokaisen ihmisen pitäisi 
kuitenkin tietää, ettei filosofiassa ole mitään sääntöjä: filosofia on sotaa 
eikä englantilaista krikettiä. Niinpä filosofia ja sananvapauden etiikka 
eivät voikaan perustua ”sääntöjen ja ohjeiden” seuraamiseen vaan niiden 
jatkuvaan kyseenalaistamiseen, eikä useimpia normeja voida ensinkään 
kyseenalaistaa rikkomatta niitä. 

Entä mitä merkitystä edellä sanotulla on oman asemani ja filosofia- 
käsitykseni kannalta? Lähes kaikki kirjoitukseni on pyritty asettamaan 
perusteettomien rajoitusten, poliittisen korrektiuden ja systemaattisen 
sensuurin alaisiksi. Sen vuoksi olen joutunut julkaisemaan suuren osan 
kirjoistani akateemisia rajoituksia uhmaten. Sitä, mitä olen halunnut 
sanoa, ei olisi kerta kaikkiaan voinut sanoa kahleissa olevien lehtien eikä 
kustantamojen palstoilla, sillä ne vaalivat juuri tuota poliittista korrek- 
tiutta. Tämä ei kuitenkaan merkinne, ettei julkaisuillani olisi arvoa. 
Pannaan julistaminen onkin seurannut kirjoitusteni filosofisuudesta: 
niiden tinkimättömyydestä ja omaehtoisuudesta. Yksilönvapauteen perus- 
tuva oikeus omien tulkintojen esittämiseen vastaa sananvapauden omaa 
ideaa. Lisäksi se on tieteen kokonaisedun mukaista, sillä itsenäisyyden ja 
omaehtoisuuden turvaava sananvapaus edistää totuuden julkituloa 
paremmin kuin kontrollin kahleet. Käytännöllisenä ehtona myös tässä 
kirjassa kertomieni tosiasioiden esiin tuomiselle on ollut se, että olen 
joutunut julkaisemaan kirjani perinteisen kustantamotoiminnan ulko- 

puolella. Tämänkään kirjani kirjoittamista ei tukenut apurahalla sen 
enempää Suomen Akatemia kuin yksikään yliopisto tai mikään säätiö, 
vaikka tuon esille tärkeitä tosiasioita suomalaisen filosofian viime vuosi- 
kymmeniltä. Euroopan unioni ja Suomen kaupunkien rahastot kaatavat 
varoja tendenssimäisiin raportti- ja tilaustutkimuksiin, kunhan ne ovat 
niiden omien tiedepoliittisten linjausten mukaisia ja tähtäävät esimerkiksi 
monikulttuurisuuden, kansainvälistymisen, globalisaation ja internationa- 
lismin vauhdittamiseen. Mutta EU-miljoonien joukosta ei ole myönnetty 
mitään rahoitusta tämäntapaisen filosofian historian kirjoittamiseen, vaan 
minun on täytynyt sekä kirjoittaa että julkaista teokseni omin varoin. 
Lopulta tämä on koitunut tietysti yhtä arvokkaaksi niin kirjoittajalle kuin 
lukijoillekin. 

Historia osoittaa, että juuri ketään ei kiinnosta lukea sensuroituja tai 
itsesensuroituja ajatuksia vaan ainoastaan sellaisia tekstejä, joiden kir- 
joittajat ovat rehellisiä ja edustavat itseään avoimesti. Tästä johtuu, että 
selvittääkseen, mitä mieltä filosofi tai kirjailija on ollut. Jos kirjoittajia 
painostetaan, kuten lehdissä ja kustantamoissa on tapana, he joutuvat 
selittelemään sanojaan jälkikäteen. Tukahduttavimman esteen muodostaa 
tällöin etukäteiskontrolli. Siksi olisi perusteltua luopua julkaisukynnyk- 
sestä kokonaan. Jollain lääketieteen kaltaisella aineellis-immanentilla tie- 
teenalalla, jolla jonkun ihmisen henki on vaarassa, on kenties syytä olet- 
taa tiettyjä ”objektiivisia tosiasioita” ja noudattaa julkaisukontrollia, tai 
muuten joku kuolee. Mutta sellaisilla tärkeämmillä tieteenaloilla, joiden 
piirissä pohditaan koko elämän merkityksiä (kuten filosofiassa, sosio- 
logiassa ja taiteiden tutkimuksessa), valtaosa kysymyksistä on tulkinnan- 
varaisia. Niinpä myöskään referee-menettelyn kaltaiselle ennakkosensuu- 
rille ja ”totuuden” valikoimiselle ei ole syytä. Etukäteiskontrolli vain hait- 
taa tieteellistä vuoropuhelua. Asioista voidaan keskustella riittävästi 
tekstien ilmestymisen jälkeen, ja tällöin myös dialogin idea toteutuu: 
ajatukset on sanottu, ja niistä käydään elävää keskustelua. Sen sijaan 
julkaisuihanteen mieltäminen ”kiistattomien” kirjoitusten painamiseksi 
kansainvälisissä aikakauskirjoissa on jouhien viemistä riiheen. 

Entä miten eri filosofiakäsitysten välille repeytynyt kuilu näkyy 
julkaisukäytännöissä? Olin esittänyt yllä olevia ajatuksia muun muassa 
teoksessani Filosofia räjähti, tulevaisuus palaa, kun taas Sami Pihlström 
vaivautui haukkumaan kirjoituksiani Tieteessä tapahtuu -lehdessä pitäen 
tieteen kulmakivenä ”vertaisarviointia”.397 Jos kerran vertaisarviot ovat 
niin tärkeitä, miksi tämä Sami ei lähetä omia tekstejään minulle vertais- 
vartioitaviksi? Perusteltua olisi hoitaa yhdenvertaisesti myös filosofian 
professorinvirkoja, ja suostunkin keskustelemaan asiasta vain siinä 
tapauksessa, että myös minulle aletaan maksaa tuosta sosiaalisesta 
vaihdosta, moraalikorruptiosta ja keskinäisestä kaupankäynnistä palkkaa. 


322 


Kustantaja: kirjailijan vihollinen 


Kustantamo- ja kirjakauppaporras on ollut kantona kaskessa halki 
aikojen, mutta kirjapainotekniikan kehityksen ja verkkojulkaisemisen 
myötä vitsauksesta ollaan pääsemässä eroon. Siinä, missä ”tieteellisinä” 
itseään pitäviä kustantamoita on vaivannut kollektivismi, liikeyrityksiä 
on rasittanut kaupallisuus, jonka pyörteissä kirjojen kustantaminen on 
muodostunut kirjailijoiden luovan työn hyödyntämiseksi ja kirjoittajien 
kustannuksella elämiseksi. Tällöin köyhä kirjailija käytännössä elättää 
rikkaan kustantajan, joka maksaa tekijälle Suomen Kirjailijaliiton neu- 
vottelemat viisitoista prosenttia myytyjen teosten arvonlisäverottomasta 
nettomyyntihinnasta. Suurimman voiton eli lähes puolet teoksen koko- 
naishinnasta korjaa kauppa, vaikka se tekee kirjan hyväksi vähiten. Tyy- 
pillistä on, että kustantamotkaan eivät näe myynnin kriteereinä kirjailijan 
ja teosten laatuominaisuuksia. Oman hysteriansa merkiksi ne eivät ole 
kiinnostuneita totuudesta vaan markkinoinnista ja rahasta. 

Kun kustannuspäätöksiä tehdään kaupallisin ja markkinavetoisin 
perustein, filosofia alistetaan massakulttuurille, mikä banalisoi julkaisu- 
politiikan. Esimerkiksi suuret kustantamot tekevät ”kaunokirjallisuutena” 
markkinoimansa viihdekirjallisuuden ohella vain sellaista ”tietokirjalli- 
suutta”, joka tosiasiassa koostuu hyöty- ja käyttökirjoista, sodan ajan 
muistelmista sekä teknisluonteisista oppaista. Esseitä ne eivät paina 
lainkaan mutta panevat koviin kansiin puutarhanhoito-ohjeita, huolto- 
kirjoja, viini-, kuva- ja käsityökirjoja, naisten selviytymisoppaita, kalente- 
reita ja karttoja. Lisäksi kirjakaupat myyvät monenlaista auton tausta- 
peiliin ripustettavaa rihkamaa. Tämä vastaa myös kustantamojen käsi- 
tyksiä filosofiasta. Älyllistä ja yhteiskuntakriittistä kirjallisuutta ei jul- 
kaise kukaan. Mikäli jokin taho suostuu julkaisemaan yhteiskunnallisen 
pamfletin, kyseessä täytyy olla niin sanottu vaihtoehtokustantamo, jolla 
tarkoitetaan yleensä vasemmistolaisin periaattein toimivaa kirjankustan- 
tamoa. Tosiasiassa nekin toimivat vain taloudellisin perustein, ja siksi 
niiden toiminta on kaksinaismoralistista. Tarkoituksena on maksimoida 
liikevoitot julkaisemalla kirjoja vasemmistolaisille lukijoille ja siten 
täyttää välimaastoon jääviä markkinoita. Todettakoon, että tätä kirjaa ei 
ole kirjoitettu sen enempää Otavan, Tammen tai WSOY:n liikevoittojen 
kasvattamiseksi kuin minkään pienkustantamonkaan poliittisen linjan 
ilmentämiseksi vaan ainoastaan omien ajatusteni kertomiseksi. Totuutta 
puolestaan harvoin pidetään hyvänä mainoksena, ja monien mielestä se 
saattaa olla vastoin hyviä tapoja. Itse suositankin, että lukijat lainsää- 
dännön puitteissa kopioisivat itselleen kustantamojen kirjat ja ostaisivat 
vain omakustanteet. Tällöin he vähentäisivät kustannusyhtiöiden valtaa, 
loisivat edellytyksiä vapaalle sanalle ja säästäisivät rahaa. 

Jos olet itse sanankäyttäjä ja haluat, että kirjoituksiasi ei lueta, kirjoita 

ihmeessä tieteelliseen lehteen. Jos taas haluat, että niitä luetaan, mutta et 
piittaa siitä, ettet saa sanoa näkemyksiäsi, julkaise kustantajan kautta. 
Sen sijaan ainoa keino sanoa todelliset ajatuksensa on julkaista teksti 
omin toimin. 

Omakustantamista halveksutaan, mutta tosiasiassa omakustanteen 
status ei ole sen heikompi kuin kustanteenkaan. Myös väitöskirjoilta 
edellytettiin vanhan akateemisen tavan mukaan sitä, että ne julkaistaan 
omakustanteina. Tällä tavoin niitä voitiin pitää tekijänsä itsenäisyyden 
osoituksina. Lisäksi on muistettava, että maailmassa ei loppujen lopuksi 
ole muita kuin ”omakustanteita”. Ajatus-vuosikirja on Suomen Filosofisen 
Yhdistyksen omakustanne. Helsingin Sanomat oli pitkään vain Aatos 
Erkon ja hänen sukunsa oma kustanne. Otavan ja Yhtyneiden Kuva- 
lehtien julkaisut ovat Reenpään suvun ja yhtiön hallituksessa istuvien 
Jorma Ollilan, Tauno Matomäen ja Henrik Ehrnroothin omia kustanteita. 
Liikevoittoa tavoittelemattomaksi ilmoittautuva Teos on Niklas Herlinin 
ja Ilkka Hiidenheimon varoilla perustettu omakustantamo, ja lisäksi 
tulevat Bonnierit, Gummerukset, Murdochit ja Ketoset... 

Mediamogulien rinnalla sinnittelevä sanominen voi olla pientä, mutta 
vapaus sen sijaan on suurta. Siksi periaatteeni on: minun paperini, minun 
painomusteeni, minun kirjani! 


Iloitkaamme? 


”Me laitamme tämän paperisilppurista läpi.” Sanat ovat Gaudeamuksen 
kustannuspäällikkönä toimineen Jyrki Laineen.3% Olin tarjonnut käsi- 
kirjoitustani Minän rakentuminen ihmistieteissä Gaudeamus Kirjan 
julkaistavaksi keväällä 1994 eli samanaikaisesti, kun lähetin sen myös 
Yliopistopainoon ja Atenaan. Jyrki Laineen aggressiivinen vastaus selittää 
teokseni merkityksen syvällisemmin kuin paraskaan kuvaus valmiin 
kirjan vastaanotosta. Olin arvostellut teoksessani muun muassa marxis- 
mia, postmodernismia ja naturalismia sekä esittänyt feminismin kritiik- 
kiä. Olin edustanut transsendentaalista merkityksenteoriaa, joka puolus- 
taa yksilönvapautta ja itsemääräämisoikeutta. Vastustin dialektisen 
materialismin yliyksilöllistä ideologiaa, joka vaikuttaa ihmisyksilöihin 
lannistavasti ja upottaa heidät sosiaalisten rajoitteiden suohon. Vihjekin 
edellä kuvattuun suuntaan saattoi punavihreään ja heteroseksuaaliseen 
arvomaailmaan luottavat kustantajat tietysti raivon valtaan. Ei siis 
puhettakaan, että he olisivat tukeneet kirjojeni julkaisemista, mutta he 
tekivät kyllä kaikkensa kieltääkseen kirjani. Kuten jo edellisissä luvuissa 
totesin, Atena osoitti teostani kohtaan vielä jonkinlaista kiinnostusta, 
mutta Gaudeamuksessa minulle näytettiin selvästi punaista valoa. 
Gaudeamus ei nykyisinkään julkaise kirjoja, joissa edustetaan trans- 
sendentaalista ja ei-materialistista filosofiaa. Naturalismin ja biologismin 

arvostelu on ”tieteellisestä edistyksellisyydestä” huolta kantavalle Gaude- 
amukselle kauhistus. Kun rohkenin tarjota vuoden 1997 keväällä 
Gaudeamuksen kustannettavaksi myös Simone Weilin filosofiaa käsittele- 
vää väitöskirjaani Rakkauden välittäjä, Jyrki Laineen vastaus oli 
vähemmän kyyninen mutta yhtä tyly: ”Ei ole meidän kirja.”3?9? Gaudeamus 
on julkaissut ihmistieteisiin ja humanistiseen ajatteluperinteeseen liitty- 
viä teoksia vain, jos niissä edustetaan jotain naturalistista tai feminististä 
tendenssiä. Miksi muka Sara Heinämaan Ele, tyyli ja sukupuoli (1996) 
sopi Gaudeamuksen kustannusohjelmaan paremmin kuin oma väitös- 
kirjani, jota on lopulta myytykin enemmän ja kahtena eri painoksena? 
Millä tavoin Petri Sipilän väitöskirja Onko sukupuoli oikein? (1998) puolsi 
paikkaansa Gaudeamuksen ohjelmassa, jos oma kirjani ei sitä tehnyt? 
Gaudeamus on kustantanut seksuaalivähemmistötutkimusta vain silloin, 
kun se on jonkin vasemmistolaisen tai feministisen tarkoitusperän mu- 
kaista tai kun teoksessa kiistetään sukupuoliero. Yhtiö suostui julkaise- 
maan myös Olli Stälströmin väitöskirjan, vaikka se ei ollut aivan yhtä 
feministinen kuin Gaudeamuksen kirjat yleensä, ja sitä ratkaisua Laineen 
seuraajaksi ylennetty Tuomas Seppä joutui omien sanojensa mukaan 
katumaan. Onkin vahinko, että kustantaja omaksui kohtalokkaiden kään- 
teiden jälkeen itsesensuuria muistuttavan linjan. 

Sen sijaan minuutta ja identiteettiä käsittelevän teokseni julkaisi 
Yliopistopaino, jonka kustannuspäällikkö Sirkka Stolt teki myönteisen 
julkaisupäätöksen. On vaikea ajatella, että Gaudeamus olisi julkaissut 
myöskään Lauri Rauhalan teoksia, joiden julkaiseminen jäi yksinomaan 
Yliopistopainon harteille. Rauhala oli tosin saanut Gaudeamuksen kautta 
julki yhden kirjansa, eli vuonna 1983 päivänvalon nähneen teoksensa 
Ihmiskäsitys ihmistyössä, mutta tämä selittyy sillä, että Sirkka Stolt toimi 
tuolloin Gaudeamuksen kustannuspäällikkönä ja siirtyi vasta myöhemmin 
Yliopistopainon palvelukseen. Dialogista filosofiaa en tarjonnut enää 
Gaudeamukselle lainkaan. Sen sijaan koetin tarjota kustantamolle 
Työttömän kuolemaa. Oli kuitenkin ikävää, että kustantajan piti paeta 
tekaistujen verukkeiden taakse. 

Ylioppilaskunnan lehti- ja aarnipuut lienevät ripittäneet kustantajaa. 
Ylioppilaskunnan ryppäässä toimineiden organisaatioiden asennoituminen 
oli muutoinkin ristiriitaista. Olin puolustanut muun muassa opiskelijoiden 
ja jatko-opiskelijoiden asemaa ja vastustanut opiskeluaikojen ja opinto- 
tuen leikkauksia. Niinpä kirjoitin Ylioppilaslehteä varten myös ironisen 
kolumnin nimeltä ”Hengen fenomenologiaa”, jossa esittelin Työttömän 
kuoleman pääajatuksia ja arvostelin tiedepolitiikkaa. Ylioppilaslehden 
päätoimittaja Anna-Liina Kauhanen lupasi julkaista juttuni lehden 
numerossa 5/2004, joka oli suomalaisille kolumnisteille omistettu teema- 
numero. Päähuomio lehdessä annettiin Jyrki Lehtolalle, jota päätoimit- 
taja piti kaikkien kolumnistien äitinä ja isänä ja jonka kuva painettiin 
asianmukaisesti lehden kanteen. 

Hämmästykseni oli suuri huomattuani, että lehden tullessa painosta 
oma juttuni oli kadonnut, eikä sitä lupauksesta huolimatta julkaistu. 
Otinkin heti yhteyttä lehden toimitukseen, josta vastasi toimittaja 
Henrikki Timgren. Hän puolestaan valitti tapahtunutta tuntematta 
katoamisen syytä. Myös lehden päätoimittaja oli vaihtunut. Timgrenin 
mielestä juttuni olisi hyvin sopinut lehteen, ja hänkin kummasteli jutun 
häviämistä lehdestä. Itselleni syy oli selvä: lehden päätoimittaja oli viime 
töikseen sensuroinut kirjoitukseni ja yksinkertaisesti jättänyt sen pois. 
Koska kevät oli jo pitkällä, hyllytyksen saattoi hoitaa kätevästi, ja uusi 
päätoimittaja olisi taivaallisen tietämätön koko asiasta. Tapaus osoittaa, 
kuinka nopeasti lapset oppivat aikuisten menettelytavat. Lehden ja 
ylioppilaskunnan edun mukaista olisi ollut julkaista myös tämä mani- 
festini, mutta päätoimittaja asetti näköjään oman etunsa ylioppilas- 
kunnan edun edelle ja halusi varjella omaa työuraansa konfliktilta, jonka 
poleeminen juttuni olisi saattanut aiheuttaa. Tosiasiassa siihen ei olisi 
ollut syytä, ja kyseessä olikin vain henkilökohtainen vaientamisyritys, 
josta tappion kärsi ylioppilaskunta itse. Opiskelijoiden oikeuksia heiken- 
nettäessä ylioppilaskunnat voivat siis kiittää omaa johtoaan. 


Freedom-writer is a freedom-fighter 


Yliopistopainon kanssa julkaisutoimintani sujui hyvin, kunnes kollegani 
onnistuivat pilaamaan toimintaedellytykseni. He yrittivät vesittää jo 
Dialogisen filosofian julkaisemisen, ja Työttömän kuolemaa he vihasivat 
niin, että kirjan myynnistä vetäminen oli lähellä. Olin arvostellut myös 
Dialogisessa filosofiassa pragmatismia, marxismia, heteroseksismiä ja 
muita valtafilosofioita, mutta Työttömän kuolemassa edustin jo selvästi 
liberalismia vaatien muun muassa julkisen omaisuuden desosialisoi- 
mista.?00 Jan Rydmanin ohella erään osan minua vastaan suunnatusta 
hyökkäilystä muodosti edellä kuvatulla tavoin Sami Pihlström, joka 
kehtasi väittää, että näkemyksillään ”Hankamäki diskvalifioi itsensä” ja 
ettei työyhteiskunnan ongelmia muka voida ratkaista esittämilläni 
keinoilla.f0! Asian taustoja tuntematta Yliopistopainon johto asettui 
tietenkin ennen pitkää vihollisteni kannalle pelätessään palliensa puo- 
lesta. Niinpä Yliopistopaino pyrki sanoutumaan irti Työttömän kuolemasta 
jo tiedotuslehdessään 2/2004, jossa Minna Laukkanen ”otti henkivakuu- 
tuksen” antautumalla haastattelemaan yliopiston kansleria Kari Raiviota 
(ikään kuin lehdellä ei olisi ollut tärkeämpää kirjoitettavaa). Olin näet 
käsikirjoituksessani arvostellut Raiviota siitä, että hän vaati opiskelijoita 
mukautumaan valtiovallan pyrkimyksiin leikata opiskeluoikeuksia. Leh- 
dessä Raivio puolestaan kehotti opiskelijoita ottamaan opintolainaa ja 
totesi, ettei hän voi ymmärtää, mistä opiskelijoiden pessimismi johtuu. 
Tunnustus olikin varmasti tosi. Virattomia ja varattomia opiskelijoita on 

vaikea ymmärtää, kun itse nauttii lähes kymmenentuhannen euron 
kuukausipalkkaa. Lisäksi hän oli sitä kohtalaisen pöyhkeää mieltä, että 
”aina on sellaisia ihmisiä, jotka eivät työllisty” ja että myös ”henkilö- 
kohtaiset ominaisuudet vaikuttavat työnsaantiin”.402 Viesti oli selvä: 
virkaa ei anneta, jos ihminen on esimerkiksi homo, pessimisti, realisti tai 
filosofiasta väitellyt tohtori. Tästähän oli kyse. 

Yritin saada Yliopistopainon kautta julkaistuksi vielä teokseni Filo- 
sofiset viuhahdukset, ja lähetin käsikirjoituksen kustantamoon maalis- 
kuussa 2006. Markku Pääskynen, joka oli näyttänyt aiempien teosteni 
julkaisemiselle vihreää valoa, oli valitettavasti jäänyt juuri sairauslomalle 
työuupumuksen vuoksi, ja Sirkka Stolt oli eläkkeellä. Niinpä työni päätyi 
feministien käsiin. Uusi kustannuspäällikkö Minna Laukkanen oli haali- 
nut tiimiinsä Jyväskylän ajoilta tuntemansa feministin ja postmoder- 
nistin, Riitta Koikkalaisen, joka oli aiemmin työskennellyt kirjoituksiini 
kielteisesti suhtautuneessa Kulttuurintutkimus-lehdessä. Kesäkuun kah- 
deksantena päivänä Koikkalainen ilmoitti kustantamon tehneen kirjastani 
kielteisen julkaisupäätöksen ja lähetti sen sähköpostitse ja varmimmaksi 
vakuudeksi myös painetulle lomakkeelle kirjoitettuna minulle. Koskaan 
ennen mikään kustantamo ei ole puolustellut huonoa omaatuntoaan yhtä 
puskuroidusti. Sen jälkeen hän jäi tietenkin lomalle. Soittaessani asiasta 
Minna Laukkaselle hän puolestaan ilmoitti olevansa pankissa lastensa 
kanssa, joten hänelläkin oli tärkeämpää tekemistä kuin huolehtia työ- 
asioistaan. 

Kävin Yliopistopainossa viimeisen kerran syyskesällä 15.8.2006. Juuri 
ilmestynyt Rauhala-arvioni näytti kelvanneen sille, mutta omasta kirjas- 
tani kukaan ei suostunut puhumaan mitään. Rauhala oli luonnollisesti 
tarjonnut sekä Laukkaselle että Stoltille samppanjat audienssillaan (me 
puolestamme olimme siemailleet Rauhalan kanssa sherryä). Tavatessani 
Rauhalan myöhemmin Viiskulmassa hänen harppoessaan reippain askelin 
tukseni Yliopistopainossa saamaa kohtelua mutta lohdutteli minua arvos- 
tettavan ”kyllä tulevaisuudessa” vaikka aikani ”ei ollut nyt”. Rauhalan 
muistutus oli vähän niin kuin viikatemiehen lohdutus: se vahvisti, että 
ihmistä kyllä ymmärretään, kunhan hän ensin kuolee. Tämän mukaan 
filosofia kieltäydytään hyväksymästä sellaisena, kuin hän on: eläessään 
elävänä ja kuoltuaan kuolleena. Minulle lupaus ”elämästä tulevaisuu- 
dessa” olikin pelkkä epätoivon julistus. 

Filosofiassa kieltämättä puhutaan paljon sellaisista ihmisistä, jotka 
eivät enää elä ja joita heidän oma aikansa laiminlöi. Mutta jälkikäteen 
käydyt keskustelut ja julkisuus tulevat aina liian myöhään. Ne ovat 
myöhässä ensinnäkin siksi, ettei filosofi ole enää itse vastaamassa häntä 
koskeviin näkemyksiin, ja ne ovat myöhässä siksi, että aika on ajanut 
asioiden ohi. Siksi filosofian pitää elää ajassa, ja ajankohtaiskirjojen aika 
on aina nyt. Yliopistomaailmassa näytetäänkin elettävän jonkinlaisessa 

tyhjiössä, jossa aikakäsitys vääristyy. Ihmiset, jotka on kytketty virkoi- 
hinsa ikuisesti, menettävät otteensa todellisuudesta eivätkä ymmärrä 
vanhenevansa. He katsovat asioita sub specie aeternitatis, ikuisuuden 
näkökulmasta. Tämä irtaannuttaa heidät elävästä elämästä niin, että 
vasta kuolemansa hetkellä he ehkä oivaltavat koko elämänsä humah- 
taneen ohitseen, ja senkin he käsittävät luultavasti vain siksi, että edessä 
on väistämätön olotilan muutos. On siis kehnoa, jos ihmisen pitää elää 
satavuotiaaksi nähdäkseen kirjojensa tulevan painosta. En halunnut 
kuitenkaan torjua Rauhalan minua kohtaan osoittamaa hyväntahtoi- 
suutta, sillä hän ilmoitti aikovansa testamentata kirjastonsakin minulle. 
Minä puolestani ilmoitin testamenttaavani oman kirjastoni hänelle, mikäli 
minä kuolen ennen häntä. — Mutta olihan toki tärkeää, että ainakin yksi 
filosofi oli tyytyväinen saatuaan teoksensa lopulta julki. Ystävällisyyden 
osoituksena Rauhala on lähettänyt minulle joka joulu sata euroa rahaa, 
joita minun on ollut vaikea ottaa vastaan siitä huolimatta, että ne ovat 
ainoat apurahat, jotka minulle on koskaan suotu. Niinpä olenkin lausunut 
kiitoksissani Laurille, että nämä hänen lahjansa menevät tätä myöten 
aikakirjoihin ja kansiin. 

Sen sijaan Filosofisten viuhahdusten karanteeniin asettaminen oli 
mielestäni typerää. Laukkanen itse totesi muuan kirjailijatuttavansa 
maininneen hänelle erästä radio-ohjelmaani kuunneltuaan,%3 että olisi 
hyvä, jos eduskuntaankin saataisiin joku suorasanainen homo! Filo- 
sofisten viuhahdusten tultua painosta myös valtiotieteiden tohtori Erkki 
Kauhanen kehui uutta teostani radio-ohjelmassaan, joten kovin huono 
kirjani ei voinut olla.f04 Dosentti Panu Rajala puolestaan kirjoitti ohjel- 
masta myönteisen arvion blogiinsa, jossa hän kerskui, että ”kun keskus- 
telijana oli filosofi Jukka Hankamäki, juttu kulki älykkäästi ja riva- 
kasti”.405 Siksi myöskään Laukkasen ei olisi kannattanut puhua korviani 
täyteen perheasioita vain peitelläkseen sitä, ettei hän halunnut julkaista 
kirjaani ”poliittiseen korrektiuteen” liittyvistä syistä. 

Virallisena tekosyynä kielteisen kustannuspäätöksen tekemiseen 
Laukkanen käyttikin sitä, että ”uuden hallinnosta tulleen määräyksen” 
mukaisesti kustantamo voi julkaista vain oppikirjoja, jotka on hyväksytty 
tutkintovaatimuksiin. Tämä oli epäuskottavaa, sillä eihän kustannus- 
päätöksiä tehtäessä voida tietää, mitkä julkaisut lopulta päätyvät oppi- 
kirjoiksi. Kustantamojen kahlitseminen ”oppikirjojen” julkaisemiseen olisi 
sananvapaudenkin kannalta moraalitonta, sillä julkaisupäätösten teke- 
minen kiertyisi tällöin viranomaisten valvontaan. Tutkintovaatimuksista 
päättävät viime kädessä tiedekunnat, jotka tekevät ratkaisunsa profes- 
sorien esityksestä. Niiden päätökset puolestaan pitää alistaa opetusminis- 
teriön vahvistettaviksi. Tällä tavoin läpi ei pääsisi enää mitään viran- 
omaisvallan vastaista filosofiaa. Minua ihmetytti, ettei yliopiston hallin- 
nossa toimivien pelureiden ja heidän sihteeriensä vihjailevuus ollut ove- 
lampaa. 

Parin seuraavan vuoden kuluessa Yliopistopainossa ajauduttiin täysin 
hössälemäiseen tilaan. Yliopistopainon sankarillisimpia tekoja oli jatkossa 
julkaista vain sen tyyppisiä naurettavia nimikkeitä, kuten Tytöt, pojat ja 
sukupuolinen häirintä.406 Ei siis ihme, että Yliopistopainon yhdistämistä 
Gaudeamukseen alettiin puuhata heti, kun kustannusyksikön johtoon 
olivat astuneet naiset, joita voitiin pitää heikohkoina johtajina. Kuin 
kostoksi kirjojeni julkaisemisesta Yliopistopaino myi kustannusyksikkönsä 
yllättäen Gaudeamukselle Vapun päivänä 2007, jonka jälkeen Finlandia- 
palkintoehdokkaanakin ollut Markku Pääskynen ja Minna Laukkanen 
poistettiin huomaamatta sen henkilökunnasta. Gaudeamuksessa sai 
jatkaa vain postmodernistina tunnettu Riitta Koikkalainen, joka oli 
aloittanut työt vasta vähän aikaa sitten ja oli kustantamon kokemattomin 
työntekijä. Kaikki oli vihdoin saatettu ”saman sateenvarjon alle” ja 
”ammattitaitoinen työvoima sai uuden kodin”, kuten Reino Lantto ja 
Tuomas Seppä totesivat lehdessä toisiaan kiitellen.f0? Tämän jälkeen 
kirjojani on ollut vaikea saada kirjakaupoista, ja esimerkiksi Akateeminen 
Kirjakauppa on tiedustelujen yhteydessä merkinnyt ne ”ei toimitettaviks?i”, 
vaikka kustantajan ilmoituksen mukaan niitä on edelleen varastossa. 

Gaudeamuksen ”brandiosaamista” kehuttaessa tuskin taaskaan huo- 
mattiin, kuinka pahoin kustannusyksiköstä luopuminen oli vahingoittanut 
Yliopistopainon omaa brandia sekä niiden kirjoittajien teoksia, jotka oli jo 
julkaistu Yliopistopainon merkeissä. Edes Kirsti Simonsuuren yhdessä 
muiden kirjoittajien kanssa Yliopisto-lehteen laatima vetoomus ei autta- 
nut, vaan minulle myötämielinen kustantamo lopetettiin sopimuksella, 
joka valmisteltiin salassa yliopistoyhteisöltä ja julkiselta sanalta.*08 Kus- 
tantamon johtoon asettui Gaudeamuksesta tuttu Tuomas Seppä, joka ei 
tee kirjoja minulle, ja yhdeksi osaomistajaksi tuli Helsingin yliopisto, 
jonka toimitusjohtajana toimii teoksiani kuristusotteella syleilevä Ilkka 
Niiniluoto. — Ruma temppu. 


Kafkamainen kustantaja 


Jälkinäytös asiassa saatiin syksyllä 2008, kun eräs opiskelija kysyi 
minulta, miksi teostani Työttömän kuolema ei saa sen enempää kirja- 
kaupoista kuin kustantamostakaan. Niinpä kysyin kirjojeni myyntitilan- 
netta Gaudeamuksesta, jolle Yliopistopainon kanssa solmimani kustan- 
nussopimukset olivat siirtyneet ja jota ne sitoivat. Uunituore myynti- ja 
markkinointipäällikkö Riitta Korpipää vastasi minulle tuolloin, että 
Dialoginen filosofia oli päässyt loppumaan, että ”kustannusjohtajamme 
Tuomas Sepän toiveesta emme myy toista kirjaasi” ja että ”kirjasi on 
vedetty myynnistä”.409 — Siis vedetty myynnistä — Taas! Minua ei kiinnosta 
paljoakaan se, minkälaisen kuvan tämän kirjan lukijat saavat Gaude- 
amuksen ammattietiikasta tai sen markkinoinnin toimivuudesta. Minua 

kiinnostaa vain se, että kaapattuaan kustantamomme Tuomas Seppä oli 
syyllistynyt lainrikkomukseen. Kustantamolla oli tekijänoikeuslain 33. 
pykälän mukainen velvollisuus huolehtia teosteni jakelusta viimeiseen 
niteeseen asti, ja lisäksi Suomen Kustannusyhdistyksen hallituksessa 
istuva Seppä oli rikkonut räikeästi perustuslain sananvapaussäädöksiä ja 
tieteen eettisiä periaatteita. Asia korpesi markkinointipäällikkönä toimi- 
van Riitan päätä ilmeisesti niin pahoin, että hän kieltäytyi ”tietämästä 
mitään” ja kehoitti osoittamaan kaikki kysymykset Sepälle. Mutta tuskin 
Korpipääkään oli niin asioista pihalla kuin hän joutui virkansa puolesta 
esittämään. Soitinkin Tuomas Sepälle seuraavana päivänä ja kysyin, 
miksi hän hautoi kirjojani kuin hanhiemo. 

Seppä vastasi, että olin kuulemma käyttänyt kirjassani ad hominem 
-argumentteja arvostellessani tiedepolitiikkaa. — Kuinka kauheaa! Miten 
ylipäänsä voisin arvostella yliopiston hallintoa mainitsematta ketään 
nimeltä ja kertomatta myös johtopäätöksiäni siitä, millaisia nämä henkilöt 
mielestäni ovat? Ja mikä kirjassani oli sensuroimisen arvoista? — Siihen 
Seppä ei kyennyt antamaan minkäänlaista vastausta. Entä miksi minun 
esittämäni ad hominem -tulkinnat olivat muka vaarallisia, kun kerran 
hänen itsensä minusta ja teoksestani esittämät loukkaukset eivät olleet 
”henkilökohtaisia”? Häikäilemättömään tyyliinsä Seppä viittasi vain sii- 
hen, ettei hän ollut alun perinkään halunnut julkaista kirjaani Gaude- 
amuksen kautta ja että hän ei ”halua seistä sen takana”. Totuus on, että 
Gaudeamuksen pikku-Napoleonia ei ollut pyydetty seisomaan teokseni 
takana mutta ei sen päällä eikä edessäkään, vaan laki velvoitti kus- 
tantamoa pitämään kirjani saatavilla. Tuomas Seppä olisi voinut vetää 
myynnistä itse toimittamansa Heikki Patomäen kirjan nimeltä Yliopisto 
oyj, jossa esitettiin samantapaista tiedepolitiikan kritiikkiä kuin omassani 
ja joka sitä paitsi ilmestyi minun kirjani jälkeen. Sen sijaan Työttömän 
kuolemassa oli minun ja Yliopistopainon nimi — ei Tuomas Sepän eikä 
Gaudeamuksen nimeä. 

Henkilökohtainen ajojahti lankulle laitettua kirjaani kohtaan siis jatkui 
ja jatkuu yhä. Mikäli joku yliopistoyhteisön jäsenistä ei ole tyytyväinen 
siihen, mitä minä heistä tässä yhteydessä sanon, älköön kukaan tulko 
väittämään minulle, ettei ole voinut vaikuttaa asioiden kulkuun. Lopulta 
myös Sepän maininnat ”asiassa pysymisestä” ”henkilökohtaisuuksien” 
sijasta olivat epäkunnioittavia. Mikä hän luuli olevansa sanelemaan sen, 
mistä tässä maailmassa saa puhua ja kuinka — kaikkien omien väärin- 
käytöstensä jälkeen? Sen, mistä asiasta loppujen lopuksi puhutaan, 
määrän nyt minä. Sitä paitsi filosofia on hyvin henkilökohtaista. 

Seppä meni tekemään elämänsä tyhmyyden luullen voivansa istua 
kirjojeni päällä ja pitää niitä kaapissa. Teoksen ilmestymisestä oli syksyllä 
2008 kulunut jo kolme ja puoli vuotta aikaa, eikä sitä vastaan olisi edes 
periaatteessa voitu osoittaa mitään, mikä olisi aiheuttanut sen laillisen 
myynnistä poistamisen. Koska Sepän toiminta rikkoi kustannussopimusta 

ja tekijänoikeuslakia ja oli lisäksi sananvapauden ja tieteen etiikan vas- 
tainen, laadin asiasta kirjallisen kantelun Suomen Kustannusyhdistyk- 
selle ja Helsingin yliopiston rehtorille vaatien kirjani pitämistä myynnissä 
ja Tuomas Sepän erottamista tehtävistään.t!0 Kustannusyhdistys on 
vaiennut asiasta eikä ole toistaiseksi toimittanut minulle edes saapumis- 
ilmoitusta kanteluni vastaanotosta, joten siltä osin Työttömän kuolemasta 
näyttää tulevan akateemisen toisinajattelun klassikko. Toisinajattelu on 
kylläkin tässä yhteydessä eräänlaista myötäajattelua ja enemmistön 
kanssa samaa mieltä olemista, sillä kirjani takana seisoo suuri osa yli- 
opistoyhteisön jäsenistä. Yliopistoa, jossa kirjat ”katoavat”, johtaa sotilas- 
juntta. 

Rehtori puolestaan kierteli ja kaarteli siirtäen asian HYY-yhtymälle, 
jonka toimitusjohtaja Heikki Härö vastasi minulle 9.12.2008 päivää- 
mällään kirjeellä väittäen, että Työttömän kuolemaa koskeva kiista johtuu 
vain kommunikaatio-ongelmista. Samalla hän puolustautui hyökkäämällä 
ja koetti kiistää teokseni Dialoginen filosofia toisen painoksen (2008) oma- 
toimisen julkaisuoikeuteni, jonka hän väitti kuuluvan Gaudeamukselle, 
vaikka kyseessä on laajennettu ja ajantasaistettu laitos, jonka tekijän- 
oikeudet kuuluvat yksiselitteisesti ja kokonaisuudessaan minulle. Olinkin 
Gaudeamuksen laiminlyöntien vuoksi julkaissut Dialogisesta filosofiasta 
uudistetun painoksen samanaikaisesti, kun toisen kirjani rippeitä ilmei- 
sesti poltettiin rehtorinkanslian kamiinassa. 

Teosteni sensuroinnilla ei ole ollut minulle suurta taloudellista merki- 
tystä, mutta se osoittaa, millaista henkistä väkivaltaa kustantamoissa 
harjoitetaan yliopiston virkamiesten suostumuksella. Kerta oli jo vaikka 
kuinka mones, kun kirjojani yritettiin repiä kappaleiksi, ja ihmettelin, 
miksi helvetissä kaikenlaiset pikku kiristäjät ahdistelevat koko ajan, 
jatkuvasti ja hellittämättömästi juuri minua! Ensin he sensuroivat yhden 
kirjani, ja sitten he pyrkivät pitämään toisesta kiinni hohtimilla, vaikka 
olivat itse pilanneet maineensa, nollanneet luottamuksensa ja luulleet 
voivansa sosialisoida kirjallisen omaisuuteni, jonka olin joutunut tuotta- 
maankin ilman rahoitusta. Siitä, että tämän kertomuksen seuraaminen 
voi muodostua painajaiseksi myös lukijoille, syytän näin ollen pelkästään 
vihollistahojani. 

Harkitsin pitkään, teenkö asiasta julkisen ja vienkö sen esimerkiksi 
iltapäivälehtiin, joiden lööpeistä voisi seuraavana päivänä lukea, että 
”Gaudeamus sensuroi homoseksuaalisen tohtorin tiedepoliittisen kirjan”. 
Koska mainekiintiöni alkaa olla täynnä, päätin jättää asian kohteliaasti 
siihen. Sitä paitsi lehdet täyttyivät jo erään toisen sananvapauden alalla 
sattuneen syrjintätapauksen käsittelystä, joten minun kaltaiseni tunte- 
mattoman filosofin asiat tuskin olisivat ketään kiinnostaneet. Vain pari 
viikkoa aiemmin Alma Media Oy oli perunut Lapin Kansan päätoimitta- 
jaksi valitun Johanna Korhosen nimityksen saatuaan tietää, että hän on 
lesbo ja elää homoseksuaalisessa parisuhteessa.*!! Ideologinen diskrimi- 

naatio, salailu ja peittely ovat yleisiä julkaisualalla, jolla jatkuvasti 
kohdataan ja käsitellään aatteellisia konflikteja. Niinpä myös syrjintä, 
vaientaminen sekä peittely tapahtuvat aina epäsuorasti: erilaisten veruk- 
keiden kautta. Toisaalta en usko, että lehdistö olisi nostanut myöskään 
Korhosen puolesta mekkalaa, ellei sortotoimien kohteena olisi ollut 
nimenomaan nainen, jonka asioiden ajo aina sopii feministisen liikkeen 
agendaan — aivan siitä huolimatta, että Korhosella ei näyttänyt olevan 
loppujen lopuksi muuta sanottavaa eikä edustettavaa kuin oma itsensä. 


Lady Like 


Jo väitöskirjassani Rakkauden välittäjä olin viljellyt marxisminkritiikkiä, 
ja näkemyksiäni oli vihattu Tampereen yliopistossa. Se olikin helppoa, 
sillä kollegani olettivat, että Simone Weil olisi suhteellisen heikosti 
tunnettuna filosofina kevyesti kumoon käännettävissä. Tosiasiassa hän oli 
eräänlainen oman aikansa Ayn Rand osoittautuen myös filosofian klassi- 
koksi. Jatkoin sosialismin arvostelua anarkismia käsittelevässä kirjassani 
Filosofia räjähti, tulevaisuus palaa, jonka julkaisi väitöskirjani tavoin 
Like. Mukavaa olikin, että vaihtoehtokustantamona tunnettu puoti 
suostui tekemään kollektiivisia totaliteetteja arvostelevat kirjani. Mutta 
myös Likessä kirjojeni teko viipyi puolitoista vuotta, ja niiden painosta 
tulo näytti olevan onnen kauppaa. Luultavasti Like teki Weil-teokseni 
vain siksi, että se voitiin mieltää pimppikirjaksi, ja anarkismikirjani se 
julkaisi varmaankin siksi, että teosta saattoi erehtyä pitämään jonkin- 
laisena kommunistisena manifestina, vaikka kyse oli lähinnä anarko- 
liberalististen teorioiden esittelystä. 

Kustantajien harjoittama viivyttely ansaitseekin tässä yhteydessä 
muutaman maininnan, joilla voi olla yleistä merkitystä sananvapaudelle. 
Kustantajille tyypillinen jahkailu tekee kirjoittamistyön usein mahdotto- 
maksi, kun kirjoittaja ei tiedä, tekeekö kustantaja kirjaa vai ei ja kan- 
Yliopistopainossa että Likessä kustannussopimus suostuttiin kirjoitta- 
maan vasta kirjanvalmistuksen loppusuoralla. Ja jos kyseessä on esi- 
merkiksi lyhentämisehdotus, kustantajan pitäisi kertoa näkemyksistään 
kirjoittajalle heti, jotta kirjoittaja voisi tehdä tekstejään koskevia ratkai- 
suja, eli jatkaa työtään. Tämänsisältöisistä muutosehdotuksista pitäisi 
saada tieto nopeasti, sillä näin kirjailija voisi ottaa ne huomioon muita 
teoksia suunnitellessaan ja sisällyttää lyhennetyn aineksen esimerkiksi 
johonkin toiseen kirjaansa. Omissa teksteissäni ei tosin ole ollut mitään 
lyhentämistä, enkä olisi lyhennyksiin suostunutkaan. 

Kustantajat voivat myös käyttää julkaisupoliittista asemaansa täysin 
mielivaltaisesti ja sokaista itsensä tiedustelemalla lausuntoja sellaisilta 
tahoilta, joiden palautteet eivät ole kenellekään eduksi. Muiden muassa 

anarkismikirjani toinen referee katsoi lausunnossaan, että kirjani nimi on 
yliampuva eikä vastaa teoksen sisältöä.f!? — Mutta kuka hänelle oli 
opettanut filosofiaa? Melkeinpä kaikki muut tahot ovat arvioineet teokseni 
nimeä iskeväksi ja onnistuneeksi kirjan tultua painosta. Refereiden 
toiminnassa ongelmallista on sekin, että he mieltävät tehtäväkseen kritii- 
kin esittämisen. Se, että heiltä pyydetään lausunto, ei tietenkään tarkoita, 
että heiltä odotettaisiin kritiikkiä. Jos mitään kritisoitavaa ei ole, referee 
voisi aivan hyvin myöntää sen. 

Ennen Otavalle myyntiään Like oli tullut tiensä päähän. Tämä koskee 
yhtä hyvin sen toiminta-ajatusta kuin käytännön menettelytapojakin. 
Liken pääomistaja ja toimitusjohtaja Hannu Paloviita oli saanut kah- 
deksantoista vuoden aikana Liken toimimaan kohtalaisesti. Likessä oli 
oivallettu, että ihmiset etsivät kirjallisuudesta vaihtoehtoisia maailmoja. 
Kukaan ei jaksanut lukea samoja vanhoja kliseitä, joita esitettiin koulu- 
kirjamaisina totuuksina suurten kustantamojen julkaisemissa filosofian 
oppikirjoissa. Gaudeamuksen ja Vastapainon tapaiset ”tieteelliset kustan- 
tamot” puolestaan tuottivat kuivan rahisevaa kirjallisuutta, jossa ei ollut 
aineksia rohkeaan eikä omaehtoiseen ajatteluun. ”Kriittiseksi kirjallisuu- 
deksi” näissä kustantamoissa sanottiinkin lähinnä 1970-lukulaista vallan- 
kumouskirjallisuutta ja sosiologien yhteisjulkaisuja. Tuloksena oli kolmen 
sanan teosnimikkeitä, kuten ”Tiede, tutkimus ja etiikka” tai ”Tieteenfilo- 
sofia, moraali ja talous”, joissa lauma puoliksi oppineita löi päänsä yhteen 
tuottaakseen projektirahojen pitämiseen oikeuttavan kirjoituskokoelman. 
Like puolestaan ei aliarvioinut lukijoitaan vaan julkaisi kirjoja, jotka oli- 
vat uusia ja erilaisia aina teosten graafista asua myöten. Lopulta tämä 
linja katkesi. 

Kasvavien yritysten tavoin Likessä oli jouduttu laajenemaan joko 
hakemalla rahaa pankista, fuusioitumalla isompaan yritykseen tai kes- 
kittymällä päätoimialaan, eli kirjojen tekoon. Toimitusjohtaja oli valinnut 
näistä vaihtoehdoista viimeksi mainitun, mutta myös fuusioitumista 
Tammen kanssa oli pohdittu. Keskittyminen kirjojen tekoon johti aika- 
naan siihen, että lehden tekoa kannattanut siipi sanottiin irti tai irti- 
sanoutui itse Like-uutisten lopettamisen myötä. Likestä evakuoituneiden 
Jyrki Niemisen ja Timo Ernamon WSOY:n sisälle perustama Johnny 
Kniga ei kuitenkaan herättänyt uskottavuutta kriittisten lukijoiden 
keskuudessa, sillä se keskittyi vain viihde- ja musiikkikirjojen tekoon, ja 
huonosti tuottavien yksiköiden tavoin se kutistettiin nopeasti kahden 
miehen kustantamoksi suuressa pörssiyhtiössä. Samanaikaisesti Liken 
linja pyöristyi ja pehmentyi. Kustannustoimittajina ei työskennellyt enää 
yhtään miestä. Kun Paloviita marraskuussa 2005 myi firmansa Otavalle, 
hän tiesi mitä teki, sillä Likestä oli tullut suomalaisen kirjankustannus- 
toiminnan kärkeen noussut brandi. Kirjakauppatoiminnan hän päätti 
pitää itsellään, koska kirjakauppojen myyntikate on varsin korkea ver- 
rattuna kustannusyksiköiden tuottamiin voittoihin. Paloviita onkin viisas 

talousmies. Lisäksi oli nähtävissä, ettei Likellä olisi enää paljoa voitet- 
tavaa, ja jo lehden teosta luovuttaessa Like oli saavuttanut sen, mikä 
saavutettavissa oli. Firman laittaminen lihoiksi osui oikeaan aikaan. 
Liken naisistumista vahvisti vielä se, että uudeksi toimitusjohtajaksi 
nimitettiin Otavasta rekrytoitu Päivi Isosaari, joka ohjasi kustantamon 
entistä selvemmin feministisille vesille. Lopulta Likekään ei tehnyt juuri 
muuta kuin massoja kosiskelevia matkaoppaita sekä rock- ja harraste- 
kirjoja, joilla on faneja eli ”valmiit markkinat”. Tämä oli kuolinisku sille 
miehekkäälle kulttuuri- ja yhteiskuntakriittiselle linjalle, josta Like oli 
tullut tunnetuksi. Sitä rataa jatkoi lopulta Into. 

Viimeisimpien vuosien aikana Liken toiminta oli muuttunut myös 
kaksinaismoralistiseksi. Kustantamon alkuperäisenä toimintaideana oli 
julkaista iskevää yhteiskunnallista kirjallisuutta, mutta lopulta kustan- 
tamo pyrki hyödyntämään omaa markkina-aluettaan täysin kapitalistisin 
periaattein: koettaen kiskoa rahaa niiltä sosialisteilta, jotka ahmivat 
yhteiskuntakriittisiä kirjoja. Vaihtoehtokustantamona aloittanut Like jou- 
tuikin toteamaan kapitalismin karmean totuuden, joka on se, että jokaisen 
yrittäjän pitää pyrkiä liikevoittojen tavoitteluun kovassa kilpailussa. 
Lopulta tuo ”vaihtoehtokirjallisuus?” oli populaaria valtavirtaa. Siksi on 
kenties ymmärrettävää, ettei Likekään julkaissut Filosofisia viuhah- 
duksia, jossa kritisoin maailmanlaajuiseksi ryöstäytynyttä massakulttuu- 
ria ja etsin syitä mediassa ja arkitodellisuudessa yleistyneeseen vauhdin 
palvontaan. Liken kustannuspäälliköksi päätyneen Niiniluodon oppilaan, 
Petri Stenmanin, käsissä Filosofiset viuhahdukset sivuutettiin todennäköi- 
sesti samasta syystä kuin Yliopistopainossakin: siksi, että julkaisin essei- 
deni joukossa myös feminismin ja naistutkimuksen kritiikkiä. 

Jo anarkismikirjassani oli tuhannen skorpionin myrkky, ja yliopiston 
hallinto suivaantui siitä niin, että se ei jatkanut yliopiston omistamassa 
kiinteistössä, Vuorikatu 5:ssä, sijainneen Liken kirjakaupan vuokrasopi- 
musta vaan laittoi koko talon remonttiin. Jouluun 2006 mennessä kauppa 
joutui vetäytymään yliopiston tiloista siirtyen naapurikseni Isolle Roober- 
tinkadulle. Näin yliopisto halusi palkita Liken minua kohtaan osoittaman 
suopeuden ja todistella, ettei kirjojeni julkaiseminen kannata. 


Kun kustantamosta tehtiin naistenlehti 


Olen myös toisinaan lähestynyt tekstieni kanssa niin sanottuja suuria 
kustantamoita, en kylläkään omasta aloitteestani, vaan lähinnä eri- 
tyyppisen välitystoiminnan kautta. Jussi Parviainen ilmoitti teoksiini 
taannoin tutustuttuaan olevansa huolissaan siitä, ettei minulla ollut 
”kunnon kustantajaa”. Hän oli maininnut asiasta jo jutellessaan Marja- 
Leena Aarnion kanssa WSOY:ssä. Syksyllä 2005 kustannusosakeyhtiö 
Tammen uudeksi markkinointijohtajaksi nimitettiin Anne-Marie Suoma- 

lainen, joka oli Parviaisen tuttu ja joka oli aiemmin toiminut Yhtyneissä 
Kuvalehdissä. Parviaisen mielestä kustantajien kehno asennoituminen 
minua kohtaan oli ”synti”, minkä hän mainitsi myös Tammeen siirtyneelle 
Suomalaiselle. Niinpä hän otti yhteyttä Suomalaiseen ja esitteli minut 
hänelle. Jussin selitettyä, että tietokoneeni kovalevy pullistelee erin- 
omaisia tekstejä, Suomalainen kutsui minut konttorilleen palaveriin 
vuoden 2006 alussa. 

Istuin tammikuun 4. päivänä kustantajan kahvihuoneessa ympärilläni 
viisi naishenkilöä: toimitusjohtaja Anne Valsta, kustannuspäällikkö Tuula 
Kousa, markkinointijohtaja Anne-Marie Suomalainen ja pari kustannus- 
liitin mukaan tietoja itsestäni sekä aiemmista julkaisuistani. Läsnäolijat 
olivat kiinnostuneita teksteistäni, ja välillä he puhuivat minulle kuin 
olisin heidän työntekijänsä ja välillä kuin olisin heidän asiakkaansa. 
Toimitusjohtaja ja kustannuspäällikkö katsoivat merkittävästi toisiinsa 
esitellessäni teokseni yhteiskuntakriittiseksi kirjaksi, joiden kustantami- 
sesta Tammi oli ollut perinteisesti kiinnostunut. Yhtiön strategiaan kuu- 
luisi tulevaisuudessakin markkinoiden valtaaminen tavoittelemalla Liken 
entistä linjaa. Esseekokoelmani julkaisemista olisi puoltanut esimerkiksi 
se, että Tammi oli aiemmin tehnyt vastaavanlaisen kirjan muiden muassa 
Arne Nevanlinnalle, jonka Niin & Näin -lehdessä julkaistut kolumnit 
kustantaja oli koonnut kirjaksi.f!38 Samaan tapaan Tammi oli julkaissut 
Pertti ”Lande” Lindforsin muistelmat.4f!4 Painaisiko se siis minunkin kir- 
jaani? Kahvihetki päättyi iloisiin tunnelmiin, ja toimitus vakuutteli 
minulle, että kyllä tästä kirja tulee, eikä sitä tarvitsisi toimitusjohtajan 
mielestä edes muokata, kun kerran teksti oli valmis. Poistuessani Tam- 
mesta markkinointijohtaja totesi minulle, että ”varmaankin tapaamme 
vielä”. Hän jopa lupasi esitellä minut Jari Sarasvuolle, johon hän oli 
tutustunut Anna-lehden markkinointitehtävissä. (Tämä oli jo toinen 
kustantaja, joka halusi yhdistää minut Sarasvuohon.) 

Tuosta toteamuksesta arvasin, kuinka kävisi, kunhan nuo perheenäidit 
Ilmaisin epäilykseni myös Jussille, joka vakuutteli kuitenkin kaiken 
olevan kunnossa ja kirjan ilmestyvän: miksi he eivät ottaisi julkaista- 
vakseen ”valmiin kirjailijan” teosta? Syy siihen selvisi pian. 

Anne-Marie Suomalainen ei vastannut yhteenkään sähköpostiviestiini 
seuraavien kolmen kuukauden aikana. Soittaessani hänelle puhelimella 
hän oli kiitämässä kadulla, ja firmassa oli kuulemma kauhea ”kiire”. Ei 
ihme, että työpaikoilla on kiire, kun niiden työntekijät eivät ehdi tehdä 
muuta kuin huolehtia perheasioistaan. Suomalainen mainitsikin minulle 
toimittajan käsiin, jolla ei olisi perhettä, hänellä itsellään kun oli kiire 
perheensä kanssa hiihtolomalle... — No niin. Myös henkilökuntaa oli tullut 
ja mennyt talossa. Image-lehden entinen toimittaja ja Tammen pit- 

käaikainen kustannusjohtaja Jaakko Tapaninen oli yllättäen irtisanou- 
tunut tehtävistään, eikä talossa näyttänyt olevan enää muita kuin 
feministejä. Ja Suomalainen puolestaan neuvoi minua soittamaan Tuula 
Kousalle, joka puolestaan kertoi, että heillä on kyllä ollut ”ihan tällaisia 
järjestelyistäkin johtuvia syitä”. Olisi ollut kiinnostavaa tietää, mitä olivat 
Ilmeisesti kyse oli siitä, että olin arvostellut teoksessani tiettyjä perhe- 
arvoja enkä taatusti edustanut naistenlehtien aatemaailmaa. Olin myös 
kirjoittanut erään tekstini alaotsikoksi ”Jeesus Kristus homoseksuaali”. 

Tiedusteluni maaliskuun lopussa 2006 eivät tuottaneet tulosta. Oli siis 
käynyt niin kuin räjähdysaineesta valmistetun kirjan kanssa yleensä käy: 
kaikki pelkäsivät paketin jäämistä omiin käsiinsä, kunnes kustannus- 
toimittajat keksivät ratkaisun. Kousa jäi huhtikuun alussa niin sanotulle 
vuorotteluvapaalle, ja asia annettiin tapaamisessamme läsnäolematto- 
malle apulaiselle, Reija Niemiselle. Hän puolestaan tilitti minulle kolealla 
äänellä puhelimessa, että teoksestani ei muka muodostu kokonaisuutta ja 
että olisi petos julkaista kirja, jossa puhutaan hyvin erilaista asioista. 
(Varsinainen petos olisi kai kieltää lukijoilta tiedon saanti siinä muodossa 
kuin kirjoittaja haluaa, ja petos on julkaista kirjoja, jotka on sisällöllisesti 
sensuroitu.) Lisäksi hän oli sitä mieltä, että kirja ei puoltaisi paikkaansa 
yleiskustantamon ohjelmassa. Minusta hänen mielipiteensä olivat kukkua, 
mutta ymmärsin jo äänensävystä, että keskustelin samanlaisen ikävän 
henkilön kanssa kuin Taina Kinnunen ja Anne Puuronen olivat olleet. 
Jokainen tuhlattu minuutti olisi täysin turha, sillä tässä postimoder- 
nistien sivukonttorissa oli päätetty olla julkaisematta teostani. Kiintoisaa 
olisi vain se, kuka laitettaisiin pyörtämään aiempi hyväntuulinen lupaus, 
kun tekstini vastaanottaneet henkilöt joutuivat häpeämään omaa val- 
heellisuuttaan. 

Jos siis joku postmodernisti heteromies tai -nainen kyhää artikkeli- 
kokoelman, jossa maisteristytöt ja kilteiksi pelotetut miesmaskotit jul- 
kaisevat seminaariesitelmiään, sitä pidetään kustantamoissa ”sopivan 
moniaineksisena”. Sen sijaan minun esseitäni ei julkaisisi kukaan — ei, 
vaikka seisoisin päälaellani. Metodologinen puheeni siitä, miten halusin 
tehdä filosofiaa havaintotodellisuuden virrasta, oli täysin turhaa, samoin 
maininnat vuosista, päivistä ja kuukausista, jotka olin käyttänyt 
lauseideni viilaamiseen. Keskeinen virheeni näytti olleen se, etten ollut 
esseistiksi sopivaa suomenruotsalaista sukua, ja näin saatiin näyttö siitä, 
kuinka nynnyä koko kustannuspolitiikka on. Se edellyttää kirjailijan 
itsensä niputtautumista semiologisesti uskottavaksi kokonaispaketiksi. 

Kun kriitikot puolestaan kiittelivät Tammen julkaisemaa Markku 
Pääskysen romaania Ellington siitä, että ”kirjan juoni syntyy nerokkaalla 
tavalla lukijan tajunnassa”, olisin voinut kuvitella, että myös oman kirjani 
kokonaisuus olisi ”hahmottunut lukijan tajunnassa” — ja tätä olisi vieläpä 
voinut pitää tyylillisenä ansiona. Mutta noilla Anneilla ja Tuuleilla oli 

kiire kotiin hoitamaan perheitään, eivätkä he laittaisi tikkuakaan ristiin 
sellaisen kirjan julkaisemiseksi, jossa tehtiin selvää jälkeä heteroseksu- 
aalisen valtakulttuurin laumamaisuudesta ja arvosteltiin namusetäjahtia. 

Keskeisiä eivät ole kuitenkaan tämänkään tarinan yksityiskohdat vaan 
niistä hahmottuva yleisilme, joka kertoo kustannuskäytäntöjen tilasta. 
Kustantamojen tahoilta kirjailijoihin kohdistuva ylenkatseellisuus antaa 
näytön siitä, millaista kustantajien toiminta todellisuudessa on: se on 
massakulttuurin hyrskeissä vellovaa vallankäyttöä, jonka tuloksena ne 
julkaisevat vain kirjallisesti arvottomia Harry Pottereita. Kustannusyhtiö 
julkaisemisesta.4t!5 Vastasin olevan valitettavaa, ettei firmalla ollut varaa 
julkaista kirjaani ja ettemme siis ”tavanneetkaan uudestaan”. Minulle 
myöhemmin (palautetun käsikirjoituksen kanteen oli jäänyt kuin 
vahingossa viestilappu, jossa toimituksen naiset kommunikoivat keske- 
nään ja johon oli kirjoitettu hieman ahdistuneeseen sävyyn: ”Reija, 
keskustellaan tästä kaverista yhdessä, terveisin Tuula.” Koska toteamus 
ei ollut selvästikään tarkoitettu minulle, palautin lapun toimitukseen 
varustettuna lisäyksellä, että minä en ole heidän ”kaverinsa” ja pompo- 
tettaviksi soveltuvat kumiukkonsa he voisivat etsiä muualta. Kyseiset 
henkilöt tekivät saman virheen, joka tunnetaan myös kriitikoiden 
helmasyntinä: heidän kannanottonsa ei kertonut teoksestani vaan heidän 
omasta suhteestaan tekstin kirjoittajaan sekä aiheisiin, joita olin 
käsitellyt. Ja minä puolestani osoittauduin heidän suureksi pettymyk- 
sekseen homoksi. 

Kustannustoimitus oli menetellyt raukkamaisesti pakoilemalla ja 
käyttämällä omaa perhestrategiaansa hyväkseen: he olivat aina jollain 
vuorotteluvapaalla tai lomalla ja poissa juuri sen toiminnan piiristä, josta 
heille maksettiin palkkaa. Myös kielteisestä julkaisupäätöksestä ilmoi- 
tettiin minulle viestillä, jossa päätöksen tekijäksi nimettiin ”juuri edelli- 
senä työpäivänä lomille lähtenyt” Kousa ja lähettäjäksi hänen apu- 
laisensa Nieminen. Vastasinkin sähköpostitse koko Tammen kustannus- 
osastolle pahoitellen, kuinka kaksinaamaista heidän julkaisupolitiikkansa 
on ja lähetin viestini myös firman markkinointijohtajalle ja toimitus- 
johtajalle. Heille ilmeisesti maksettiin talon parasta kuukausipalkkaa 
juuri siksi, että he olivat vähiten tekemisisissä tuon kovasti kyseen- 
alaiseksi muuttuneen kirjanteon kanssa. Yhtä kaikki, sananvapauden ja 
kirjallisen uudistumisen esteinä he olivat kaikki, mutta valitettavasti 
tuolla jengillä oli tekemisen ja julkaisemisen taloudelliset resurssit hal- 
lussaan. Todettakoon, että tämän kritiikin esittämisessä ei ole kyse 
henkilökohtaisesta arvostelusta vaan tutkimuksellisesti motivoituneesta 
mediakritiikistä, jonka kohteena on kustantamojen vallankäyttö. 

Julkaisukäytäntöjen epä-älyllistyminen 


Jo Anne-Marie Suomalainen oli mainostanut Jussi Parviaiselle aikovansa 
”tehdä” minusta uuden Jari Sarasvuon, joten ei ole ihme, että hänen 
hämmästyksensä oli suuri. Julkkiksesta kirjailijoiksi ryhtyneiden uus- 
rikkaiden suhde kirjallisuuteen oli kuitenkin vielä paljon kompleksisempi 
kuin kirjallisilla ansioilla julkkikseksi tulleiden. Kustantamot näkivät 
heidän olemassaolossaan selvää rahaa, vaikka he itse potivat eksis- 
tentiaalista Angstia omaisuutensa puolesta — tai sen menettämisen pelon 
vuoksi. Tapahtuipa asioissa myös selviä ylilyöntejä. Minä tuntisin itseni 
imarrelluksi, jos joku osoittaisi kiinnostusta kirjallista jäämistöäni koh- 
taan jo ennen kuolemaani, mutta Jari Sarasvuo uhkasi aikoinaan haastaa 
oikeuteen filosofian tohtori Heikki Mäki-Kulmalan, joka kirjoitti hänestä 
teoksen Näin puhui Sarasvuo.%16 Muun muassa tässä on yksi syy siihen, 
miksi en halua olla ”uusi Sarasvuo”. Jos minä olisin ollut Sarasvuo, olisin 
koettanut haastaa käräjille sen amerikkalaisen yrityskonsultin, jolta 
Sarasvuo omaksui kyseisen suhtautumistapansa, koska se ei lainkaan 
pukenut häntä. Ihmisiä ei yleensäkään arvosteta sillä perusteella, mitä he 
onnistuvat ahnehtimaan itselleen, vaan sillä, mitä he lahjoittavat itsel- 
tään pois. Juuri siksi monet miljonäärit jäävät filosofisesti niin tunte- 
mattomiksi, ja historian alahuomautuksiinkin he pääsevät vain, jos 
onnistuvat lahjoittamaan jotain maailman mitättömintä, kuten varalli- 
suuttaan. 

Kun myös kustannustoimittajat olivat alkaneet tehdä päätöksiään 
yrityskonsulttien lietsomassa hurmiossa, heidän kalloonsa alkoi kertyä 
kuin uutta rehumainosta. Sama kaupallisuuden kaitselmus, joka oli lei- 
mannut fanikulttuurin varaan perustuvaa musiikkibisnestä, oli levit- 
täytymässä myös kirjankustantamisen alueelle. Verisen kilpailun keskellä 
kustantamot söivät toisiaan kuin piraijat. Tammi kuului jo Bonnier- 
konserniin, ja myös uuden uutukaisen Kirjastudion liiketoiminta myytiin 
heti vain sitä itseään hieman suuremmalle mikrokustantamo Minervalle. 

Suorapuheisilla ihmisillä on ollut tämän ahmimisen keskellä vaikeaa, 
ja erityisen painostuksen kohteiksi joutuivat tietenkin miehet. Katso- 
taanpa, mitä on ollut esimerkiksi Suomalaisen Kirjakaupan myydyimpien 
kirjojen luettelossa tällä vuosikymmenellä. Listalta löytyvät muun muassa 
seuraavat nimikkeet: Nainen historiassa, Naisen paikka, Nainen, rätti ja 
moppi, Vaikeneva nainen, Keskiajan nainen, Nainen ja islam, Nainen 
kulttuurinsa peilinä, Japanilainen nainen, Portto — syntinen nainen, 
Asuttu nainen, Lähikuvassa nainen, Kasvoton nainen, Aina ei ole helppoa 
olla nainen, Nainen ja masennus, Akat aidan tekee, miehet käyvät 
mittamassa — nainen työelämässä, Mikä nainen? — kuusi tarinaa 
vammasta ja naiseudesta, Naisen mitta, Renessanssin nainen, Lupa olla 

nainen, Koska susta tulee nainen?, Naisen asialla, Nainen matkalla 
minuuteen, Naisen irtiotto elämään, Nainen ja kutsumus, Nainen ja 
sotalaitos, Nainen rintamalla — sota sotilaskotisisaren silmin, Nainen — 
taakse poistu, Rohkea nainen, Olen nainen, Naisen itsetunto, Minä — nuori 
nainen, Vapaa nainen, Kokonainen nainen, Nainen taiteilijana, Vallaton 
nainen, Intohimoinen nainen, Nainen miestä piirittää, Ihana nainen, 
Naisen ylistys 1-2, Mitä naisen tulee tietää tyylistä?, Mies ja nainen — 
parisuhteessa voi selvitä hengissä, Nainen on aina oikeassa ja muita 
vitsejä perhe-elämästä, Osaako nainen ajatella?, Vauhtia uralle nainen, 
Naisen opas johtajuuteen, Päällikkönä nainen, Rikas nainen — mitä naisen 
kannattaa tietää sijoittamisesta?, Nainen jääkaapissa, Ihmeellisten oi- 
reitten nainen, Naisen lakikirja, Nainen ja ero, Naisen muistikirja, Naisen 
kosto, Naisen viha. 

Kuten jo kyseisten kirjojen nimistä voidaan havaita, suuri osa edustaa 
feminististä protestikirjallisuutta, ja pelkästään nimikkeiden luettele- 
misesta muodostuu juonellinen tarina. Feministisiä kirjoja on niin tuhot- 
toman paljon, etten viitsi luetella niiden tekijöitä saati lisätä niitä lähde- 
luetteloon. Nämä teokset eivät ole kuitenkaan kärjessä siksi, että ihmiset 
haluaisivat juuri niitä. Ne ovat olleet top tenissä, koska kustantamojen 
tyttötoimitukset tekevät vain niitä, koska kirjakauppojen naisvaltainen 
henkilökunta markkinoi niitä ja koska aggressiivinen tarjonta luo niille 
kysyntää. Kyse on aivan samasta asiasta kuin siinä kirjastonhoitaja 
Heikki Poroilan toteamassa tosiasiassa, että yleisten kirjastojen hankinta- 
päätökset tehdään naisten mieltymyksiä suosien.4!? Ja huomattavaa on, 
ettei kirjastoista löydy naistenlehtien lisäksi lainkaan miestenlehtiä. Sen 
sijaan aina, kun joku Anna-Leena, Heidi tai Sofi julkaisee ”nuoren naisen 
feministisen ajankuvan”, jossa poljetaan ennennäkemättömällä tavalla 
miehiä, feministien kansoittamat tiedotusvälineet, kirjakaupat ja kirjastot 
riehaantuvat, ja teoksia kannetaan rekkalavoittain ja röykkiöittäin niin 
kirjakauppojen ovensuihin kuin kirjastojenkin hyllyihin. Lisäksi kukka- 
hatut myöntävät niille palkintoja. 

Kirjastojen puolueelliset hankintapäätökset eivät merkitse vain jul- 
kisen rahoituksen suuntaamista juuri niille tekijöille, joiden aineistoja ne 
suostuvat hankkimaan. Kyse ei siis ole vain kirjoittajille koituvan talou- 
dellisen hyödyn jakelemisesta, mikä on vielä melko marginaalista. Paljon 
tärkeämpää on, että hankintapäätökset vaikuttavat suoraan kustantajien 
talouteen ja sitä kautta niiden halukkuuteen ylipäänsä julkaista teoksia. 
Monet yhteiskunnan tahot, kuten kirjastot, voivatkin ostoboikoteillaan 
vaikeuttaa kirjojen tuottamista ja julkaisemista, vaikka ne samanaikai- 
sesti suosivat esimerkiksi feministejä ostamalla heidän kirjojaan, aivan 
niin kuin naiset keräilevät meikkejä käsilaukkuunsa. Tämä puolueellisuus 
on näkynyt selvästi myös siinä vastahakoisuudessa, jota yliopistojen kir- 
jastot ovat laitosten valistamina osoittaneet omia teoksiani kohtaan. 

Markkinointihakuisuuden kautta kirjojen kustantaminen on alistettu 

massakulttuurille ja populaariarvoille, ja tämä näkyy halussa oikeuttaa 
sovinnaista ja viihteellistä kirjailijakuvaa. Esimerkiksi homot kelpuute- 
taan vain sikäli, kuin suostumme kätkemään todelliset arvomme ja tekey- 
tymään narreiksi, toisin sanoen viihdyttämään yleisöjä, kuten jokin Marco 
Bjurström tai Jari Sillanpää. Erona kirjailijoihin on, että siinä, missä 
köyhä kirjailija juoksee julkisuuden perässä (niin kuin rahaa keräävä akti- 
visti kadunmiesten kintereillä), siinä rikkaat julkkikset jonottavat televisi- 
oon, kuten rikkaat lahjoittaakseen rahaa feissareiden keräysmukeihin... 
Varmaan tästä syystä myös itse Mika varoitti kirjailijoita syyllistymästä 
julkisuushakuisuuteen.1!8 

Rinnastus viihdetaiteeseen paljastaa, mistä kirjallisuuden muuttumi- 
sessa show'ksi on kyse. Kirjailijoilta vaaditaan yleisöjen miellyttämistä 
aivan samoin kuin musiikkibisneksen idoleiltakin. Kuvaavaa on, että 
laatulehti Hymy otsikoi Jari Sillanpäästä kertovan kantensa 13.4.2006 
sanoin ”Homopaljastus ajoi terapiaan: Jari Sillanpään fanien tuska”. 
Sisäsivuilta löytyi juttu, joka oli otsikoitu sanoin ”Sillanpään fani 
turvautui terapiaan — Jarin homous särki sydämen”. Lehdessä muuan 
Tuulia Nyberg paheksui Sillanpäätä siitä, että ilmoittaessaan avoimesti 
homoseksuaalisuudestaan laulaja muka ”petti” faninsa, vaikka nais- 
puoliset fanit olivat maksaneet hänen palkkansa! Totuus lienee se, ettei 
artistille makseta hänen seksuaalisesta suuntautumisestaan vaan aivan 
muista asioista, ja niinpä fanit olivat itse pettäneet itsensä sulkiessaan 
silmänsä Sillanpään homoseksuaalisuudelta, telkeämällä hänet kaappiin 
sekä painostamalla hänet vaikenemaan suuntautumisestaan heteroseksu- 
aalisen olettamuksensa nojalla. 

Aivan vastaavalla tavoin menetellään myös kustantamoissa, joissa 
teosten arvoa punnitaan massakulttuurin kriteereillä ja ennakkoluulojen 
vallassa. Myöskään oma asemani kustantajien puristuksessa ei poikennut 
siitä roolista, joka Sillanpäällä oli tuottajiensa ja yleisöjensä kanssa. Siinä, 
missä kustantajat tekivät minulle kielteisiä päätöksiä naistenlehtien 
toimintalogiikalla, yleisöt ja tuottajat puolestaan painostivat Sillanpään 
kaappiin. Tämä on seuraus siitä, että niin tuotanto- ja jakeluporrasta kuin 
vastaanottajakuntaakin leimaavat heteroseksuaalisen valtakulttuurin 
arvot. Ja vaihtoehtoja julkisuus antaa vähän: jos mies kertoo avoimesti 
homoudestaan, häntä diskriminoidaan työelämässä, ja jos hän salaa homo- 
seksuaalisuutensa, häntä haukutaan petturiksi. Kenties olisikin vain 
valmiina kirjoinakaan kovin monen ymmärtämättömän vastaanottajan 
ulottuville. Uskon kuitenkin, että enimmät lukijat ovat kanssani samaa 
mieltä, ja niin kriittinen kuin myötämielinenkin lukija myöntää epäilyk- 
sensä siitä, ”onko minulla montakaan ymmärtäjää”, ennen pitkää aiheetto- 
miksi. Kun suuret kustantajat sanoivat kirjoilleni räikeästi ”ei” ja kun 
pienetkin lopettivat teosteni julkaisemisen, oli filosofiastani tullut poik- 
keuksellisen merkityksellistä. 

Kustantamojen menetetty maine 


Se, miksi kirjoittajat päätyvät tarjoamaan tuotoksiaan kustantamoille, 
johtuu tietysti vain siitä, ettei kirjoittajilla ole mahdollisuuksia painattaa 
teoksiaan itse ja huolehtia niiden jakelusta, kun painokoneet ovat yhti- 
öiden ja jakelureitit kirjakauppaportaan hallussa. Tässä sodassa netti- 
julkaiseminen on osoittautunut tehokkaaksi aseeksi, ja nykyisin ihmiset 
etsivätkin luettavaa nimenomaan Internetistä. Kotisivujen ja verkko- 
kolumien aikakaudella kustantajat joutuvat tottumaan myös siihen, ettei 
julkaisutoimintaa entisen kaltaisena taloudellisena bisneksenä enää ole, 
vaan julkaisemisesta saatavan ”hyödyn” täytyy rajoittua entistä useammin 
vain tekijän saamaan kiitokseen, kunniaan ja kritiikkiin sekä mahdolli- 
suuteen löytää yleisöjä — joissain tapauksissa ehkä vastaanottajien vapaa- 
ehtoisesti luovuttamaan palkkioon. Kustannusalan kentillä vallitseva tais- 
telu ja nurkan takana vaaniva e-kirja ovat merkkejä siitä, että Guten- 
bergin keksintö on tullut tiensä päähän. 

Kustantaminen on aina riippunut rahasta. Raha ei ole kuitenkaan 
ainoa tekijä, joka ohjaa julkaisupäätöksiä. Koko kirjankustantamisen 
kenttä on nyt massakulttuurin vallassa. Kasvun tavoittelu marginaali- 
ryhmistä merkitsisi ajautumista marginaaliseksi kustantamoksi, mikä ei 
sovi paisuneille yhtiöille, ja siksi kustannuspolitiikkaa leimaa enemmistö- 
hakuisuus. Kustantamot julkaisevat mielellään heteroiden elämäntavan ja 
arvomaailman kannalta harmittomiksi koettuja heterokirjoja, kuten 
naisen ja miehen suhteesta kertovaa kaunokirjallisuutta ja erilaisia pari- 
suhteen ongelmien ratkaisuoppaita, lastenkirjoja sekä käyttö-, hyöty- ja 
viihdekirjoja. Tämän kehityslinjan kansainvälisenä ilmentymänä anar- 
kistifilosofi Michel Onfray antautui kiehauttamaan kokoon myös keitto- 
kirjan ja sai sitä kautta ajatuksilleen julkisuutta. Mutta jos Friedrich 
Nietzsche veisi nyt Otavan, Södikan tai Tammen ovesta sisään Also sprach 
Zarathustransa, se luultavasti viskattaisiin roskiin vedoten siihen, että 
kustantamot eivät ole vuosikausiin pyytäneet lähettämään itselleen 
mitään, eivätkä ne vastaa tilaamatta toimitetun aineiston säilyttämisestä. 
Kustantamojen volyymikirjoja yhdistääkin todelliseen kirjalliseen teok- 
seen vain se, että ne molemmat ovat esineitä. Niinpä päätaloilla ja muilla 
tiiliskivillä on enemmän yhteisiä ominaisuuksia kuin niillä ja filosofisilla 
arvoteoksilla on keskenään. Kirjoihin näitä massakulttuurin tuotteita 
yhdistää vain nimi. 

Massakulttuurin logiikka pätee tietysti myös kirjakauppoihin. Niiden 
myyntipöydille löytävät tiensä hotakaiset ja tervot, sofian maailmat ja 
muut ”hauskat kirjat”, joiden sisältö on täyttä tuubaa. Kysytyimpiä kirjoja 
pinotaan rekkalavallinen mahdollisimman lähelle supermarketin ovea, 
josta perheet voivat käydä noukkimassa niitä ostoskärryihinsä (Ameri- 
kassa kirjakaupat kilpailuttavat ja vuokraavat jo myyntitilansakin). Myös 

Akateemisessa Kirjakaupassa filosofialle on omistettu vain toisen ker- 
roksen pieni nurkkapöytä, josta kutakin teosta myydään näytteenä 
lähetetyt kymmenen kappaletta, eikä kirjakauppa tilaa niitä lisää. Jos 
asiakas näkee vaivaa, voi liike parhaassa tapauksessa toimittaa yhden. 
Tällaisen yhden ymmärtäväisen lukijan kulkeutuminen kirjaostoksille on 
kuitenkin onnenkauppaa. Mainittakoon, että Otava ei ole ottanut edellä 
mainitusta Nietzschen pääteoksestakaan enää vuoden 2001 jälkeen uusia 
painoksia, vaikka kustantajalle ei olisi vaikea temppu pitää tätä maailman 
syvällisimmäksi luonnehdittua teosta saatavilla. Nyt se on loppunut niin 
kirjakaupoista kuin jäännöseräketjujen varastoistakin. Nietzschen uskon- 
tokritiikki puolestaan koetaan edelleenkin niin vaikuttavaksi, että hänen 
teoksiaan Antikristus ja Epäjumalten hämärä Otava ei ole julkaissut 
ollenkaan, vaan suomennoksista tehtyjen näköispainosten saatavilla pito 
on jäänyt pienkustantamoiden, kuten Unio Mystican, harteille. Myös Ecce 
homon ovat kustantamoiden tädit kiertäneet kaukaa jo pelkän nimen 
vuoksi. 

Tämä on suomalaisen kirjankustantamisen tila: jos julkaisutoiminnasta 
ei voida tehdä makkaranmyynnin kaltaista bisnestä, sitä ei harjoiteta 
lainkaan. Merkityksellisen filosofian julkaiseminen jää pelkäksi hyvän- 
tekeväisyydeksi ja eräiden harvojen lukijoiden palvelumuodoksi. Sen 
sijaan itse voin sanoa, että yksikään kotimainen heterokirjailija ei ole 
koskettanut minua millään tavalla. Kun heteromies saa valmiiksi keski- 
län kriisistä kertovan esikoisromaaninsa, toiset heterot ottavat sen 
kiittäen vastaan, sillä he voivat jakaa hänen kokemuksensa: näin vähän ja 
näin huonoa, mutta perhehelvetin keskellä kuitenkin — siis hyvää! Kun 
itse kävelen Lönnrotinkadulla toimivan Otavan, Bulevardia kattokruu- 
nuillaan valaisevan Södikan tai Urho Kekkosen kadulla majaansa pitävän 
Tammen ohi, kusen salaa niiden näyteikkunoihin halveksuen tapaa, jolla 
nämä kust'antamot tuottavat arvotonta krääsää. 

Toisaalta minun ei käy kateeksi niitä kirjailijoita, joiden teoksia 
kyseiset firmat ovat julkaisseet, sillä heitä kustannustoimittajat kiusaavat 
ja ahdistelevat omilla ehdoillaan eivätkä allekirjoita edes kustannus- 
sopimuksia ennen kuin kirja on painoa varten valmis. Tällä tavoin 
kiristämällä ne saavat läpi muutosehdotuksensa. Kustantajat myös vii- 
vyttävät julkaisemista vuosilla, vaikka kirja voitaisiin toimittaa valmiiksi 
kahdessa viikossa. Niinpä minulla ei ole ollut muuta mahdollisuutta kuin 
julkaista teokseni siinä muodossa kuin haluan. Ikävää kulttuurielämän 
kannalta on vain se, että suuret yhtiöt pitävät parempana julkaista noita 
perhe-, kuva-, leikki-, peli- ja urheilukirjoja. On myös todellinen vahinko, 
ettei kustannusalalla (eikä juuri muillakaan humanistisilla aloilla) toimi 
enää miehiä. Humanisti on henkilö, joka tekee arvovalintoja, tulkintoja ja 
aatteellisia ratkaisuja sekä ymmärtää asioiden yhteyksiä, ja siihen 
puolestaan tarvitaan munaa. Noidankehän alkupää on yliopistossa, joka 
on tyttöistetty kiltteyttä suosivilla opetusmetodeilla niin, ettei kirjalli- 

suutta ja kieliä kukaan nuori mies halua enää opiskellakaan. 

Pienkustantamoiden vitsaus puolestaan on niiden vasemmistolaisuus, 
jonka puitteissa toimitukset arvottavat ”intellektuaaliseksi” kaiken 
sellaisen, missä moititaan Heideggeria, Saksaa, Yhdysvaltoja ja suoma- 
laisten taistelua bolshevismia vastaan. Niiden palstoilla saa pilkata 
”oikeistolaisiksi” määriteltyjä ihmisiä, joiden täytyy olla nazeja, mutta 
auta armias, jos joku kyseenalaistaa vasemmistolaisten oman tieteelli- 
syyden ja puolueettomuuden! Silloin nuo sosialistit hurjistuvat ja käyvät 
vastaiskuun. Sanomalla, kuinka asiat ovat, voi siis joutua vain häväistys- 
kampanjan kohteeksi. Tämän mukaisesti ketä tahansa oikeistolaista saa 
herjata niin sanotuissa ”tieteellisissä lehdissä”, mutta samojen julkaisujen 
sivuilla ei saa kertoa, kuinka typerästi tekivät ne ”edistyksellisinä” pidetyt 
professorit ja muut veronmaksajien varoilla eläneet stalinistit, jotka 
halusivat johdattaa koko maamme sosialismin ihanuuteen. Epäilemättä he 
olivat kommunismin luonteen oivaltaneet, mutta he halusivat sen 
toteutuvan myös meidän oloissamme. Heidän toimintaansa motivoivat siis 
viha, katkeruus ja kostonhalu, eikä heille ole jäänyt muuta keinoa 
puolustautua kuin sanoa olleensa ”vasemmistointellektuelleja”. ”Vasem- 
mistointellektuelli? puolestaan on paljastava käsite, sillä sen kautta 
osoittautuu, että vasemmistolaisten pitää erikseen alleviivata olevansa 
intellektuelleja. Niin sanotuilla vasemmistointellektuelleilla täytyykin olla 
poikkeuksellisen suuri oikeus erehtyä, sillä muuten he eivät olisi voineet 
hoitaa palkintovirkojaan. 


Tarina pienestä rakennusmiehestä 


Julkaisupolitiikkaa rasittaneet tekijät, eli porvarien sovinnaisuus ja 
vasemmistolaisten umpikalloisuus, ovat leimanneet myös tiedepoliittista 
rahanjakoa, jonka piirissä minulle ei koskaan myönnetty toiminta- 
resursseja. Kuten jo edellä viittasin, kyse ei ole ollut vain tiedepoliittisista 
erimielisyyksistä vaan homoseksuaalin asettamisesta toimintasaartoon 
yliopistolaitoksessa. Poliittisella oikeistolla olisi ollut intressi kannattaa 
näkemyksiäni, joissa tukeuduin individualismiin ja liberalismiin, toisin 
sanoen ajatussuuntiin, joita pidin ominaisina homoseksuaalisuuden koko 
olemukselle ja homoseksuaaliselle persoonallisuuskonstituutiolle. Koska 
väitteelläni oli tämä sisältö, oikeistolaiset eivät tietenkään kannattaneet 
näkemyksiäni: olinhan osoittanut oikeiston poliittisen arvomaailman läpi- 
kotaisin homoseksuaaliseksi, aivan kuten kristillisen uskonnonkin. Va- 
semmistolaiset puolestaan eivät kannattaneet minua, koska olin pitänyt 
vasemmistolaisia ja toiseudesta tukea etsiviä ajattelutapoja hetero- 
seksistisinä. Vasemmistolaisten kieltäytyminen kannattamasta minua 
olikin johdonmukaista, kun taas oikeistolaisten kieltäytyminen perustui 
vain heidän omaan kompleksisuuteensa ja oikeistolaisessa ajattelussa 

vallitsevaan sisäiseen ristiriitaisuuteen. Kyseiset ratkaisut olivat siis sy- 
västi ideologisia, ja niiden kautta tuli todistetuksi, että jokainen tietoinen 
ja valistunut homoseksuaali julistetaan tiedepolitiikassa kuolemaan- 
tuomituksi sekä suljetaan yhteisön ulkopuolelle, jossa hän menehtyisi 
ilman vakituista virkaa vastaavaa sosiaaliturvaa. Sen sijaan poliittista 
korrektiutta vaaliville seksuaalivähemmistötutkijoille rahaa on kyllä 
riittänyt, mutta he eivät puhuneetkaan mitään homoseksuaalisuudesta 
vaan gueer-teoriasta ja genderistä. 

Kustantajien ja kirjakauppojen keväällä järjestämä kirjan ja ruusun 
päivä on nyt oikea heterokirjallisuuden riemujuhla. Perinne on lähtöisin 
Espanjasta. Sen sosiaalinen velvoite vaatii naista ostamaan miehelle 
kirjan, kun taas nainen saa mieheltä ruusun. Näin heterokirjallisuutta 
julkaiseva kustantaja Ulla Pullava on tyytyväinen, ja kaupaksi saadaan 
kasa vauvakirjoja juuri äitienpäivän kynnyksellä. Lukija- ja kirjoittaja- 
kunnan uusintaminen on kuin luokkastrategista työvoiman uusintamista. 
Massakulttuurista juurensa juontavan huonon maun keskellä varsinai- 
nen kirjallisuus etsiytyy puolestaan kaupallisen kustannustoiminnan 
ulkopuolelle. 

Kaiken kaikkiaan kustantajani ovat julkaisseet mielellään vain ne 
kirjani, joita itse en ole pitänyt tärkeimpinäni. Havaittuaan kustantajien 
polkevan minua ovat akateemiset viholliseni luonnollisesti ilahtuneet: 
koska minulla ei ole ollut virkaa, he ovat luottaneet myös siihen, että 
minulla ei olisi varaa painattaa teoksiani itse. Totta onkin, että teokseni 
olisivat nähneet päivänvalon jo kauan sitten, jos kustantajat ja heidän 
syväkurkkunsa eivät olisi asettuneet jarruttamaan julkaisemista. Totta on 
myös se, ettei minulla olisi ollut varaa julkaista kirjojani, mikäli en olisi 
elänyt äärimmäisen niukoissa oloissa ja onnistunut säästämään rahaa 
jopa työttömyyskorvauksestani. 


Kustantajia lämpimästi ajatellen minulla on ollut tapana kertoa päälle 
päätteeksi eräs tarina. Se kuuluu näin: 


Pieni rakennusmestari sai talonsa valmiiksi. Siinä oli harjakatto ja 
siniset seinät. Pian paikalle saapui suuri rakennusmestari, joka arvioi 
aikaansaannosta lausuen: 

— Hieno talo, mutta siinä on harjakatto, kun pitäisi olla tasakatto, ja 
seinät ovat siniset, kun niiden pitäisi olla punaiset. 

Tällöin pieni rakennusmestari avasi suunsa ja vastasi: 

— Oi suuri rakennusmestari! Olen rakentanut talon ja tehnyt sen omalla 
kustannuksellani. Siinä on harjakatto ja siniset seinät, vaikka sinun 
mielestäsi pitäisi olla tasakatto ja punaiset seinät. Viereinen tontti on 
vapaa. Rakenna sinä siihen sellainen talo kuin itse haluat. 

Tämän sanottuaan pieni rakennusmies nauroi sardonista naurua, meni 
taloonsa sisään ja asettui siihen asumaan. Sen pituinen se. 

Se on musta valkoinen. 


Värisokean näkemys filosofian tilasta 
6. Totaalisessa toimintasaarrossa 


S uomen Akatemian kiistettyä minulta oikeudettomasti tutkimustuet 
vuosina 2001—2002 muistutin Yliopisto-lehden kirjoituksessani, että 
tiedeyhteisö ei ollut tukenut toimintaani myöskään väitöskirjaa teh- 
dessäni eikä koskaan sen jälkeen.4!9 Ainoat apurahat, jotka olen saanut, 
ovat Alfred Kordelinin Säätiön myöntämä kolmen kuukauden työsken- 
telyyn tarkoitettu stipendi ja Tampereen yliopiston tukisäätiön myöntämä 
puolen vuoden tutkimusstipendi. Sen lisäksi Helsingin yliopisto myönsi 
minulle väitöstyön valmiiksi saattamista varten kolmen kuukauden 
apurahan. Olen näistä avustuksista tietenkin suunnattoman kiitollinen. 
Sen sijaan hakemukseni hylättiin kaikissa pääasiallisissa tutkimustukea 
jakavissa organisaatioissa: niin Suomen Kulttuurirahastossa, Kansan 
Sivistysrahastossa, Suomen Akatemiassa kuin Helsingin yliopiston 
tutkijakollegiumissakin — ja vailla minkäänlaisia perusteita. Myöskään 
virkoja tai viransijaisuuksia ei koskaan myönnetty, vaan minut suljettiin 
visusti kaikkien toimintamahdollisuuksien ulkopuolelle. 

Naturalistista ideologiaa edustavien heteroprofessorien tarkoituksena 
oli kiistää mahdollisuuteni vaikuttaa filosofian sisältöihin, ja he halusivat 
vaieta minut kuoliaaksi. Heidän käsityksensä mukaan filosofian laitokset 
olivat ainoa mahdollisuus harjoittaa filosofiaa. Tuon ajatuksen osoit- 
tauduttua nopeasti vääräksi he onneksi pettyivät ja katkeroituivat. 
Kukaan ei enää kuunnellutkaan sitä, mitä filosofian laitosten kipsipäät 
puhuivat, vaan julkisuudessa levinneen filosofiabuumin tuloksena filo- 
sofien mahdollisuudet olivat siirtyneet yliopistollisen byrokratian ulko- 
puolelle, juuri sinne, missä itsekin toimin. 

Mutta vahinkoa nvo professorinkuvajaiset tietenkin saivat aikaan. He 
toivoivat, että vaiennusyritykset tehoaisivat: että he pystyisivät nujer- 
tamaan pyrkimykseni ja tahtoni. He olettivat, että minäkin olisin saman- 
lainen helposti kukistuva heteroseksuaalinen perheenisä kuin he itse: 
henkilö, joka hajoaa ja lannistuu heti, kun häneltä kielletään yhteis- 
kunnan tuki, ja joka lopettaa filosofian harjoittamisen elättääkseen 
perheensä. Minä en ole sellainen henkilö, mutta heteroiden ei olisi myös- 
kään pitänyt käyttää tätä seikkaa hyväkseen pestessään käsiään verestä. 
Päätin tietenkin jatkaa — tai minut pakotettiin jatkamaan omalla kus- 
tannuksellani. Tämä osoittaa, minkälaisen rasismin kohteena meidät 
homoseksuaaliset filosofit pakotettiin elämään. Filosofian ja homoseksu- 

aalisuuden yhteenkuuluvuuden perusteella akateemisen filosofian pää- 
asialliset toimintaresurssit olisivat kuuluneet nimenomaan meille. Nyt 
nuo heterot käyttivät minua ikään kuin sosiaaliturvanaan vetoamalla 
siihen itse tekaisemaansa ajatukseen, että heidän mielestään ”oli vain 
oikein”, että me homot kärsimme heidän perhehuoliensa vuoksi, kun virat 
ja varat oli junailtu perhesyihin vetoamalla heteroiden haltuun. 

Kyse ei ollut kuitenkaan siitä, että heteroseksuaaliset perheenisät ja 
-äidit olisivat ainoastaan syrjineet minua. Kyse oli siitä, että he eivät 
myöntäneet minua itseään korkeatasoisemmaksi. Niinpä he syrjivät 
itseään kieltäessään minut toimintayhteyksistään. Tehostaakseen omaa 
”pätevyyttään” he kiistivät minulta resurssit, jotta he voisivat sitä kautta 
oikeuttaa omaa virassa oloaan. 

Tässä kuudennessa pääluvussa tarkastelen tiedepoliittista puolueelli- 
suutta, jonka vallitessa akateemiset toimintamahdollisuudet myönnettiin 
ja myönnetään edelleenkin vain professorien omille oppilaille ja heidän 
sukulaisilleen. Samalla raportoin, miten Suomen Akatemian ja kriittisen 
filosofian väliset suhteet karahtivat lopullisesti karille ja miksi akatemian 
virkavaltaiset periaatteet edustavat henkistä inkvisitiota. 


Ulkomaankauppaa katsellessani olin vähällä 
saada hermoromahduksen Tornion kaduilla. 


Näin puhui haaparantalainen filosofi 


GULAGIN UHRINA 


Vuosien 2001 ja 2002 ikävien tapahtumien jälkeen päätin hakea vielä 
kerran virkaa sekä Suomen Akatemialta että yliopistolta. Koska minut oli 
julistettu käytännöllisesti katsoen toimintasaartoon molemniilla tahoilla, 
mahdollisuudet rahoitukseen olivat tietenkin heikot. Minulla oli kuitenkin 
itseäni ja kanssani samalla tavoin ajattelevia kohtaan moraalinen vel- 
vollisuus hakea toiminnalleni resursseja. Molemmat hakemukseni luon- 
nollisesti hylättiin jäljempänä selvitettävillä verukkeilla. Kiinnostavaa 
asiassa onkin vain se, millaista keinottelua harjoittaen akatemia ja yli- 
opisto tavoitteisiinsa pääsivät. 

Kuten jo verkkokirjassani Contra Academia totesin, Suomen Akatemia 
on täysin turha instituutio, joka voitaisiin lopettaa. Tutkimusvarat pitäisi 
arpoa tutkijoiden kesken tasan. Asiantuntijalausunnot ovat yhtä puo- 
lueellisia kuin suunnitelmatkin, eikä niillä ole mitään tieteellistä eikä 
filosofista arvoa. Lisäksi ne ovat tarpeettomia, sillä jokainen hakijaksi 
kelpaava osaa tehdä itse tutkimuksensa loppuun vailla tarkkailua ja 
valvontaa. Akatemia on pyrkinyt puolustamaan menetelmiään huomautta- 
malla, että tutkijanuralle valikointi tapahtuu yksinomaan ”tieteellisin 
perustein”, mutta se ei ole pystynyt myöntämään tiedekäsitysten välillä 

vallitsevaa periaatteellista erimielisyyttä. Asiaa peitelläkseen se on 
mennyt kansainvälisyyden ihanteen taakse ja toteaa käyttävänsä 
”kansainvälisiä asiantuntijoita”. Todellisuudessa kansainvälisiin asian- 
tuntijoihin vetoaminen on verhottua puolueellisuutta, jonka vallitessa 
toimikuntien jäsenet tilaavat mieleisensä lausunnot omilta kavereiltaan 
eli samalla tavoin ajattelevien puoluetoimistoilta ulkomailta. ”Tieteellisiin 
perusteisiin” vetoaminen on siis savuverhoa kelvottomalle tutkimukselle 
ja huonolle moraalille. Lisäksi akatemian suosima tiedekäsitys on jo 
sinänsä ennätyksellisen kapea-alainen. ”Tieteelliseksi” määritellään vain 
sen tyyppinen tutkimus, jota tieteilijä itse ei saa yleensä edes valmiiksi. 


When research scheme is not a shame 


Laadin syksyllä 2003 tutkijatohtorihakemuksen Suomen Akatemian 
kulttuurien ja yhteiskunnan tutkimuksen toimikunnalle aiheesta Anar- 
chistic philosophy — Theory-history, present-day and philosophy of 
anarchistic thinking (suom. ”Anarkistisen ajattelun teoriahistoria, nyky- 
päivä ja filosofia”). Sen käsittely kesti — kuten hakemusten käsittely 
akatemiassa muutoinkin — aivan liian kauan eli tässä tapauksessa yli 
puoli vuotta. Käsittelyn tulos oli kannaltani kielteinen. En kuulu 
tiedepoliittista valtaa käyttävän professorikunnan suosikkilistalle, ja 
itsenäisyyteni vuoksi olen ilmeisesti professorikunnan epäsuosiossa 
muutenkin. Akatemia on jo aiemmin luopunut kotimaisten asiantunti- 
joiden käyttämisestä, sillä kotimaisten kollegojen arviot ovat osoittautu- 
neet räikeän epäluotettaviksi. Mutta myöskään kansainvälisten asian- 
tuntijoiden käyttäminen ei ole tuonut näköpiiriin parannusta. Objekti- 
vistinen usko kansainvälisyyden oikeudenmukaisuuteen on osoittautunut 
pelkäksi internatsismiksi ja brezhneviläisen totalitarismin muodoksi. 
Kansainvälisten asiantuntijoiden puolueellisuuden arvioiminen oli vielä 
jollain tavoin mahdollista aikana, jolloin akatemia tilasi lausunnot 
kultakin asiantuntijalta erikseen. Asiantuntijat laativat siis arvionsa tois- 
tensa mielipiteistä riippumatta ja tietämättä. Tämä johti tulokseen, jossa 
akatemian toimikunnat saivat käsiinsä useita samaa hanketta koskevia 
arvioita. Niiden arvotukset poikkesivat usein voimakkaasti toisistaan. 
Selväksi tuli, että mikäli sama hanke sai osakseen sekä kannatusta että 
vastustusta, arvioihin itseensä ei voinut luottaa. Yksi ja sama tutkimus- 
suunnitelma on voitu arvottaa yhdestä viiteen pisteeseen ulottuvassa 
järjestelmässä yhtä hyvin yhden pisteen kuin viidenkin pisteen 
hankkeeksi — täysin asiantuntijan henkilökohtaisista mielipiteistä, sym- 
patioista tai epäsympatioista riippuen. Tämä johti myös akatemian oman 
toiminnan vaikean yhtälön eteen. Keskenään ristiriitaisista erillisarvioista 
oli vaikea sorvata kokoon luotettavaa kokonaisarviota, joka olisi kelvannut 
päätöksenteon pohjaksi. Päätöksiä ei siis voitu perustella mitenkään. 

Pisteytyksen määritteleminen oli nähtävissä tiedepoliittiseksi peliksi, jota 
se olikin. 

Edellä mainitun ongelman ratkaisemiseksi akatemia muutti toimin- 
taansa niin, että yksilöarvioiden sijasta siirryttiin käyttämään arviointi- 
paneeleja, joissa neljä tai viisi asiantuntijaa yksissä tuumin laativat 
lausuntonsa tieteellisille toimikunnille. Asiantuntijoina käytetyt henkilöt 
eivät siis laadi arvioitaan enää erikseen vaan kollegiaalisesti. Tämän piti 
poistaa akatemian omaa toimintaa varjostavan esteen ja epäilyn puolu- 
eellisuudesta. Kun asiantuntijoiden puolueellisuus ei näy enää yhtä 
räikeästi kuin erillisarvioiden aikana, akatemian on helpompi perustella 
päätöksiään. Tosiasiassa paneelikäytäntöön siirtyminen teki käsittelyn 
puolueellisuudesta piilevää ja saattoi asiantuntijalausunnot entistäkin 
epäilyttävämpään valoon. Kun asiantuntijalausuntoja ei voida pitää enää 
kirjoittajien omina kannanottoina, myös asiantuntijat voivat väistää vas- 
tuunsa omista mielipiteistään. He voivat paeta omaa vastuutaan kollek- 
tiivin taakse. Lisäksi paneelin kotimainen jäsen voi ”opettaa” paneelin 
ulkomaisille jäsenille, keitä kotimaisessa tutkimuskentässämme on syytä 
tukea, minkälaisia he ovat henkilöinä ja ketkä on syytä pitää rahoituksen 
ulkopuolella. Tämä manipulaatio tapahtuu tietenkin epäsuorasti ja hiuk- 
senhienoilla korostuksilla. 

Myös oman tutkijatohtorihakemukseni arvioiminen perustui asian- 
tuntijapaneelin käyttämiseen. Kun lausunto toukokuussa vuonna 2004 
annettiin tiedoksi minulle, hakemukseni oli arvioitu kokonaisuudessaan 
vain kahden pisteen arvoiseksi. Sanallisessa arviossa tulosta vastasi 
mainesana satisfactory. Arviossa, joka oli päivätty 23.3.2004, arviointi- 
paneeli tukeutui seuraaviin omiin käsityksiinsä: ”The plan is somewhat too 
ambitious, it might be realistic as a longer project.” Ja: ”The project is very 
wide, it may not be guite realistic as it is presented in the plan. ”420 
Tutkimussuunnitelmaani oli siis pidetty ”liian laajana”, ”kunnianhimoi- 
sena” ja ”epärealistisena toteutettavaksi”. Paneeli käytti tilaisuuttaan 
hyväkseen ilkeilläkseen minulle hankkeen mittakaavalla. Olin suunni- 
tellut hankkeeni alun perin vain kahden vuoden mittaiseksi. Sen sijaan 
akatemia olisi saattanut pitää hanketta mahdollisena kolmivuotiseksi 
mitoitettuna. Tarkoitus oli viestittää hakijalle, että jos hän olisi ollut 
ahneempi ja hakenut enemmän, hanketta olisi voitu tukea paremmin kuin 
siinä tapauksessa, että olenkin ahkera ja teen työni valmiiksi nopeasti! On 
tosin vaikea sanoa, mitä veruketta paneeli olisi käyttänyt hakemukseni 
vesittämiseen siinä tapauksessa, että olisin todella suunnitellut hankkeeni 
kolmivuotiseksi. 

Paneelin kielteisestä asenteesta todistaa se, että paneelin jäsenet 
vaivautuivat väittelemään myös eräitä tutkimukseni lähtökohdiksi 
olettamiaan näkemyksiä vastaan. Se ryhtyi ottamaan kantaa tutkimuksen 
aiheena olevaan asiaan sinänsä! Lyhyesti sanottuna paneeli oli asioista 
kanssani eri mieltä. Paneelin jäsenet paheksuivat muun muassa anar- 

kismin valitsemista tutkimusaiheeksi ja alkoivat moralisoimaan ”terro- 
rismin oikeutuksella”. He eivät pitäytyneet arvioimaan teeman tutkimisen 
tärkeyttä sinänsä. Olin valinnut anarkismin tutkimusteni aiheeksi muun 
muassa osoittaakseni, miten nykyajan anarkistisista aatteista riittää 
sytykkeitä myös filosofiaa varten ja kuinka anarkismin vapaana solisevat 
purot pirskottavat virvoittavia loiskeitaan näännyksissään köhisevälle 
filosofiakorpukselle. Sen sijaan akatemian ajattelutapa jos mikä osoitti 
kansainvälisen tiedeyhteisön ymmärtämättömyyttä valta- ja yhteiskunta- 
kriittiselle tutkimukselle. Se vahvisti kansainvälisen tiedeyhteisön epä- 
intellektualisoitumisen ja todisti kriittisen järjen kuolemasta. Tosiasiassa 
asiantuntijana esiintyvien rooliin ei kuuluisi tyylipisteiden jakelu eikä 
sisällön paheksuminen asioissa, joista he eivät selvästikään mitään tiedä. 
Paneeli oli tulkinnut tutkimukseni ”heikkoudeksi” myös sen, että ”lilt is 
unclear whether the proposed study is systematic or historical”.421 — Missä 
onkaan sanottu, että tutkimukseni pitää olla jompaakumpaa (joko 
historiallinen tai systemaattinen) eikä esimerkiksi molempia? 

Entä sitten tutkimukseni toteuttamiskelpoisuus? ”Liian laajaksi”, ”kun- 
nianhimoiseksi” ja ”toteuttamiskelvottomaksi” luonnehdittu tutkimustyöni 
valmistui jo keväällä 2005 eli ajankohtana, jolloin akatemian rahoittamat 
valmistui pääpiirteissään ajankohtana, jolloin akatemia itse sai vasta 
haudotuksi oman kielteisen päätöksensä. Teos oli siis valmistunut ennä- 
tysajassa, ja paneelin näkemys projektin suurisuuntaisuudesta ja toteut- 
tamiskelvottomuudesta oli osoitettu perin juurin vääräksi. 

Olin maininnut jo hakemuksessani, että olin aloittanut tutkimustyöni 
ennen haetun rahoituskauden eli syksyn 2004 alkua. Niinpä minun oli 
käytännöllisesti katsoen suoritettava tämäkin työni loppuun ilman 
akatemian rahoitusta. Kirjoitustyötä ei tukenut myöskään mikään muu 
säätiö eikä yliopisto. Tutkimus sinänsä koostuu 320 painosivusta ja noin 
kahdestasadasta viitteestä. Mukana ovat kaikki tärkeimmät aihetta 
koskevat lähteet. Käsikirjoitusta on arvioitu erinomaiseksi, omaperäiseksi 
ja itsenäiseksi teokseksi tärkeästä ja vaikeasta aiheesta, josta on 
toistaiseksi ollut vain vähän tietoa saatavilla. Sen sijaan akatemian arviot 
asiasta olivat osoittautuneet epäluotettaviksi, vääristeleviksi ja epä- 
eettisiksi. Ne eivät perustuneet asiantuntemukseen vaan panetteluun, 
jolla oli vahingoitettu asialleen omistautuneen tutkijan toimintaedelly- 
tyksiä. 

Kiintoisaa onkin, keitä henkilöitä asiantuntijapaneeliin kuului. Sen 
suomalainen jäsen oli Jaakko Hintikan oppilaana professorinvirkaan 
kutsuttu Leila Haaparanta.422 Leila Haaparanta on sama henkilö, jota 
käytettiin Juha Varton vipuamiseen pois Tampereen yliopiston filosofian 
laitokselta aikana, jolloin itse opiskelin siellä. ”Suuren puhdistuksen” 
jälkeen Tampereelle luotu nukkehallitus istuu virassaan yhä. Koska olin 
suorittanut opintoni Juha Vartolle, minua pidettiin ilmeisesti edelleen 

hänen oppilaanaan. Olin siis mahdollisimman sopimaton tuettavaksi. 
Paneelin muita jäseniä olivat englantilainen loogikko Peter Simons, sekä 
pohjoismaiset Troels Engberg-Pedersen ja Christel Fricke. He kaikki 
edustavat joko postmodernismia tai analyyttista systeemifilosofiaa. Myös 
kulttuurien ja yhteiskunnan tutkimuksen toimikunnan jäsenistä se, jolle 
filosofiaa koskevat asiat kuuluvat, oli lähtökohdiltaan analyyttinen 
filosofi. Filosofian historian professoriksi Jyväskylän yliopistoon nimitetty 
Juha Sihvola on jo aiemmin tunnustautunut analyyttisen filosofiakäsi- 
tyksen kannattajaksi muun muassa Kanava-lehden numerossa 8/1996, 
jonka jutussa ”Metafysiikasta ja filosofisesta huuhaasta” hän ilkeilee 
kaikkea eksistenssifilosofista ja fenomenologista ajattelua vastaan ja 
toteaa poistavansa ”varmistimen aseestaan”, kun kuulee sanan ”herme- 
neutiikka”.f?3 Tämä hintikkalaisen tieteen mukainen kannanotto varmasti 
auttoi hänen viransaantiaan. Harmittavalla tavalla Sihvolasta tuli myö- 
hemmin myös Helsingin yliopiston tutkijakollegiumin johtaja, joten 
sieltäkään hankkeelleni ei myönnetty mitään. Hieman myöhemmin Sih- 
vola julistautui Tieteessä tapahtuu -lehdessä oikein ”englannin kielen 
faniksi” kiusatakseen saksan kielen ja omien kirjojensa puolesta kamp- 
pailemaan antautunutta Vesa Oittista.!2* Sanapaljoudestaan ja vallan- 
käyttötaipumuksestaan päätellen Sihvola taitaa olla demari. 

Edellä mainittu jengi koostui siis gangsterista, jotka vetivät yhtä köyttä 
tutkimusparadigman pitämiseksi vain systeemifilosofisena ja analyytti- 
selle filosofialle suotuisana. Sen kyvyt ymmärtää omaa tutkimusaihettani 
olivat minimaaliset. Jo heidän lausuntonsa sävystä saattoi lukea anglo- 
amerikkalaiselle ajattelulle ominaista understatementia, joka maailman- 
sisäisen tuomion kautta voi tietenkin kääntyä vain heitä itseään vastaan. 


Tutkijakollegium on turha laitos 


Helsingin yliopistoon vuonna 2001 perustetun tutkijakollegiumin tavoit- 
teena oli luova, monipuolinen ja vaikutuksiaan yhteiskuntaan säteilevä 
yksikkö, jossa toimisi itsenäisiä ja tekemisistään tietoisia tutkijoita. Tulos 
oli kuitenkin toisenlainen. Tutkijakollegiumista tuli akateemisilla ahdis- 
tuksilla kyllästetty laitos, jota varjostavat monet jarrut ja kahleet. 
Vertailun vuoksi hain anarkistisen ajattelun teoriahistoriaa käsittele- 
vällä tutkimussuunnitelmallani rahoitusta myös tutkijakollegiumista 
vuosina 2003 ja 2004. Akatemian tavoin tutkijakollegium käyttää kansain- 
välisiä asiantuntijoita, mutta toisin kuin akatemia, se luotti tuolloin vielä 
erillisiin asiantuntijalausuntoihin. Kukin asiantuntija laati siis oman 
arvionsa toisista jäsenistä riippumatta. Kun nämä lausunnot lopulta 
päätyivät käsiini, saatoin todeta, että ne puhuivat täysin toisiaan vastaan. 
Kolmen toisistaan riippumattoman asiantuntijan kokonaisarviot ulottui- 
vat tyydyttävästä erittäin hyvään — riippuen lausunnon laatijan omista 

poliittisista tai tiedepoliittisista mielipiteistä. Rastit olivat hujan hajan 
pitkin papereita. Apina tai arvontakone olisi voinut jakaa pisteet yhtä 
sattumanvaraisesti. Muuan anonyymi asiantuntija kiitti lausunnossaan 
tutkimusaiheen kiinnostavuutta ja sitä, että hakijalla oli aiemmasta 
toiminnastaan näyttönä ”strong publication result”. Eräs toinen puolestaan 
kirjoitti, että tutkimussuunnitelmani on ”rather pedestrian and unoriginal 
in its main claims”. Asiantuntijoina olivat toimineet ”kansainväliset asian- 
tuntijat” nimeltä Kalevi J. Holsti (Vancouver), Uskali Mäki (Rotterdam), ja 
Tim Crane (Lontoo0).425 Heidän nimensä riittänevät paljastamaan, min- 
kälaista lausuntojen tilaaminen ”kansainvälisiltä asiantuntijoilta? on. Ja 
valmista kirjaani lukemalla jokainen voi omasta puolestaan itse todeta, 
miten ”jalankulkijoita” tai ”epäomaperäisiä” väitteeni ovat. 

Koska arviot olivat keskenään ristiriitaisia, keskiarvokaan ei voi sovit- 
taa niiden omaa epäluotettavuutta. Ei siis voida ajatella, että keskiarvon 
laskeminen epäluotettavista arvioista kelpaisi perusteeksi päätöksen- 
teolle, kun arvioiden omaristiriitaisuus on osoittanut niiden huonon tason. 
Myöskään tutkimuksen tai tutkijan ”kiistanalaisuutta” ei tulisi pitää 
kielteisenä seikkana arvioitaessa lausuntoja toimikunnissa, sillä kaikki 
merkityksellinen filosofiahan on kiistanalaista. Tukiessaan sellaisia hank- 
keita, joiden keskiarvoksi muodostuu suotuisasti neljä tai viisi pistettä, 
tieteen organisaatiot voivat tukea vain hymistelevää ja mitäänsanoma- 
tonta tutkimusta, joka todellakin on ”ongelmatonta” eikä sen vuoksi 
ansaitsisi lainkaan tukea. Näitä kiistoja ja ideologisia konflikteja yliopistot 
pyrkivät aktiivisesti välttämään, jotta ne voisivat perustella poliittiselle 
taholle toimivansa ”tehokkaasti ja sujuvasti”. Myös Helsingin yliopiston 
tutkijakollegium on nyttemmin siirtynyt käyttämään paneeliarviointia, 
jotta voitaisiin peittää se, kuinka pahasti asiantuntijoiden erillisarviot 
menevät tälläkin taholla ristiin — ja kuinka puolueellisia ne ovat. 

Akatemian ja yliopistojen noudattamasta asiantuntijamenettelystä 
tekee erityisen puolueellisen ja arvottoman se tosiasia, että virkamiehet ja 
toimikuntien jäsenet voivat itse päättää, keitä nimenomaisia asian- 
tuntijoita he käyttävät arvioiden laatimiseen. Jo asiantuntijoiden valin- 
nassa tulee siis määrätyksi, ketkä tutkimustukea saavat. Lausunnot tila- 
taan hakijan vihollisilta, jos yksikkö haluaa kielteisen tuloksen, ja ystä- 
viltä, jos tutkija halutaan laitokselle sisään. Omassa tapauksessani kaikki 
asiantuntijat oli valittu niin, että heidän kauttaan saatiin kannaltani 
mahdollisimman kielteinen tulos. He olivat edustamani tiede- ja filosofia- 
käsityksen periaatteellisia vastustajia. Heidän kannanottojaan voidaan 
pitää jopa loukkaavina siksi, että ne eivät perustuneet mihinkään. Oman 
puolueellisuutensa vuoksi myös akatemian toimintaa sinänsä on syytä 
pitää tutkimusetiikkaa ja tieteellistä toimintaa haittaavana. 

Feministeille ja muille tiedeyhteisön lemmikeille tukea on kyllä riittä- 
nyt myös tutkijakollegiumista. Kollegiumilta pyytämässäni tarkemmassa 
selvityksessä mainittiin, että ”tutkijoiden valinnassa on kiinnitetty eri- 

tyistä huomiota sukupuolikysymykseen ja tutkijanuraan”. Sillä perus- 
teella mukaan kammettiin muun muassa Sara Heinämaa niin sanotulta b- 
miinus-listalta, kun hän on niin kauhean pätevä. Tosiasiassa Sara Heinä- 
maan maine on lähtöisin siitä, että hän julkaisi 1980-luvulla Esa Saarisen 
kanssa kirjan, ja sillä perusteella hän on edelleenkin filosofian laitoksen 
maskotti, joka nimitetään virkoihin vaikka rautakangella. 

Ikävää Suomen Akatemian, tutkijakollegiumin ja säätiöiden toimin- 
nassa on ollut se, etteivät ne ole kertoneet julkisesti, keiden henkilöiden 
suunnitelmia ne eivät ole rahoittaneet. Ne eivät myöskään salli valitta- 
mista päätöksistään. Ja rahoitettujen tutkijoiden tekemisistäkään harvoin 
kuulee myöhemmin mitään. Esimerkiksi tutkijakollegiumiin valittiin lä- 
hinnä angloamerikkalaiseen diskurssiin sitoutuvia henkilöitä, joiden 
aiheet vaihtelivat 1700-luvun liberalismista ortodoksian asemaan Baltian 
maissa. Tuloksena saatiin kuivakas artikkelikokoelma Ihmistieteet tä- 
nään, jonka Matti Kamppinen haukkui Tieteessä tapahtuu -lehden nume- 
rossa 8/2005.427 Eikö siis rahoitettavaksi kelpaa kukaan sellainen filosofi, 
jolla olisi paremmin omaan aikaamme iskevää sanottavaa? Tutkija- 
kollegiumin toiminta on ollut ainakin minulle paha pettymys. 

Kansainvälisyyttä korostavassa viidakkokuumeessa on suomalaisten 
veronmaksajien anteliaisuudesta päässyt nauttimaan myös suuri määrä 
ahneita rosvoretkiläisiä, jotka kilpailuttavat akateemista sosiaaliturvaa 
maasta toiseen. Sen tapaisessa suomalaisia itseään ylenkatsovassa tiede- 
politiikassa on Tutkijakollegiumista ja Suomen Akatemiasta turvapaikka- 
päätöksen saanut suuri määrä valtiollisesta rahoituksesta nautiskelevia 
tiedeyhteisön kiertolaisia. Tosiasiassa Tutkijakollegiumin ei pitäisi olla 
kuin turkkilainen herrainhuone helteellä, eikä akatemian rahoittaman 
katraan tarvitsisi muistuttaa Kolumbian jalkapallomaajoukkuetta. Se on 
tulos internatsismista, jolla suomalaisten veroveroja ohjataan ulkomaa- 
laisille tässä täysin epätasapainoisessa vaihtosuhteessa. 

Kun asiantuntijavalta on pelkkää mielipidevaltaa, käytän myös omaa 
oikeuttani mielipiteeseen: tutkijakollegiumissa tehty tutkimus on ollut 
turkasen mitäänsanomatonta, eikä ole ensimmäistäkään näyttöä siitä, 
että yksikön toiminnalla olisi ollut vaikutuksia yhteiskuntaan, kansalais- 
keskusteluihin tai julkiseen sanaan. Suomalainen yhteiskunta ei ole hyö- 
tynyt eikä valistunut ulkomaalaisten tutkijoiden ravitsemisesta miten- 
kään, mutta vieraskielisyyden vaateet ovat siirtäneet sekä keskustelut 
että julkaisutoiminnan kansainvälisiin yhteyksiin. 

Vaikka en kontrollia rakastakaan, neuvon tiedeyhteisöä ja yliopistoa 
panemaan suurennuslasin alle sen, mitä näiden tahojen palkkaamat 
tutkijat todella tekevät ja saavat aikaan. Todennäköisesti he istuvat vain 
kahvilla ja ovat ”sosiaalisia ja mukavia”. Heidän julkaisunsa rajoittuvat 
pariin artikkeliin. ”Toteuttamiskelpoinen” näyttääkin olevan akatemian 
omissa käytännöissä sellainen suunnitelma, jossa tutkija lupaa olla 
tekemättä mitään! 

Kysymys: ”Oletko liitossa paholaisen kanssa?” 


Vastaukseni: ”En, mutta tervehdimme tavatessamme kadulla.” 


KOHTI KIITOSTEN JA KIUSAUSTEN TASAPUOLISUUTTA 


Koulukiusatuista tulee usein kiusaajia. He ovat lopulta kiusankappaleita 
kaikille, varsinkin köyhille, kovaosaisille ja sorretuille. Koulukiusaami- 
seen olisi puututtava ajoissa, sillä aikaa myöten se siirtyy korkeampien 
instituutioiden riesaksi, esimerkiksi yliopistoihin. Lopulta yliopistot eivät 
mitään muuta olekaan kuin jatkuvan koulukiusaamisen muotoja. Mistä 
tässä puolueellisuudessa siis on ollut kyse, ja keitä asioiden tilasta voisi 
syyttää? Tarkasteltakoon paria esimerkkiä. 

Kun Jyri Puhakaisen Persoonan kieltäjiä käsiteltiin julkisessa sanassa, 
analyyttiset systeemifilosofit, kognitiotieteilijät, aivotutkijat ja geeni- 
teknologit kävivät hänen kimppuunsa raivokkaasti. Heidän elämälle 
vieras ajattelutapansa oli joutunut kyseenalaistetuksi, ja samalla nuo 
henkilöt kokivat, että heidän rahanlähteensä ja omat uhrauksensa tieteen 
alttarille olivat vaakalaudalla. He olivat koettaneet kompensoida oman 
tiedekäsityksensä jälkijättöisyyttä yrittämällä piiloutua millimetritutki- 
muksen tuottaman auktoriteettiaseman taakse, mutta kovin hyvin tuo 
”tieteellisyyden” varjolla tapahtuva identiteetin vahvistelu ei ollut onnis- 
tunut. Siksi myös heidän hyökkäyksensä olivat sumeilemattomia ja rajuja. 

Kuunnellaanpa, mitä filosofi Sami Pihlströmin sallittiin tuolloin sanoa 
suomalaisen naturalismin pää-äänenkannattajassa, Tieteessä tapahtuu 
-lehdessä. Hän lausui muun muassa näin: ”Kari Engvist, Jyri Puhakainen 
ja Lauri Rauhala ovat suomalaisen tieteen pahimpia riitapukareita.”428 
Pihlströmin toteamus oli kuin suoraan Disneylandista, jossa Karhukopla 
ensin kiusaa Tikua ja Takua ja todistajan tullessa paikalle osoittaa 
syyttävästi Tikua ja Takua väittäen, että ”nuo pikkuoravat ovat kulma- 
kunnan pahimpia riitapukareita!” 

Pelkään pahoin, että Pihlströmin kermaisin viiksin edustama hybris oli 
merkkinä siitä, mitä tapahtui, kun akateemiset uravoitot humahtivat 
tukkaan. Yrittäessään kiistää sen, että filosofisessa kannanmuodostuk- 
sessa on periaatteellisia eroja, kirjoittaja tuli vahvistaneeksi periaatteel- 
listen erojen vaikuttavuuden. Riita on merkkinä valta-asetelmasta, johon 
haetaan oikaisua. Siksi toivoin, että sovinnaisfilosofi olisi ymmärtänyt 
kirjoittaa: ”parhaita riitapukareita”. Mitä dosentti Puhakaiseen ja emeri- 
tusprofessori Rauhalaan tulee, he ovat loistavia uusien ajattelutapojen 
löytäjiä ja luojia, joita ei ole kohdeltu akateemisissa käytännöissä 
lellimällä tai suosien vaan jotka on oman tieteellisen vapautensa lunnaiksi 
pakotettu kulkemaan vallan käyttöä vastaan viranomaisfilosofian ulko- 
puolella — aivan niin kuin Sven Krohn aikoinaan. 

Tieteen verikoirat tarttuvat tietenkin housunliepeisiin aina, kun joku 

filosofi sanoo jotain, mikä kyseenalaistaa tieteisuskovaisten pyrkimykset 
rakentaa omaa identiteettiään toisten ihmisten polkemisen varaan. Miten 
sitten akateeminen tutkija ja hänen tukijansa poikkeavat ammatti- 
rikollisesta, joka viruu nuutuneena Helsingin Alcatrazissa? He molemmat 
menevät vallan taakse piiloon. 

Suomenlinnan työsiirtolan virkamies alaiselle: ”Varokaa, sillä minulla 
on ystäviä korkeassa asemassa!” Työhälytyksen saanut vanki itseään 
patistelevalle vartijalle: Varokaa, sillä minulla on ystäviä alhaisessa ase- 
massa!” Nykyaikana, kun telkien taakse toimitetaan myös aivotutkijoita 
(Urpo Rinteen tapaus), voi vain kiittää tiedeyhteisöä siitä, että se hyvän 
makunsa rajoissa tuottaa reippaita asioihin tarttujia, eräänlaisia filosofian 
”Hannu Karpoja”. Heidän vaikutuksestaan Alcatrazissa viruvien lauseet 
ovat sanojien kesken vaihdettavissa. 

Niinpä myös Puhakaisen kritiikki aivotutkijoiden bisneshakuisuutta 
kohtaan osoittautui oikeammaksi kuin kirjoittaja itse osasi edes uneksia — 
hän kun kirjoitti kirjansa aikana, jolloin aivotutkijoiden harjoittamasta 
rahanpesusta ei ollut vielä tarkempaa tietoa. Mutta Puhakaisellekin kos- 
tettiin jättämällä hänet vaille virkaa. 


Ampukaa anarkistit, nuo hullut koirat! 


Kas, tuli pilkkuvirhe. Tarkoitin: ”Ampukaa, anarkistit, nuo hullut koirat!” 
Tästä opimme, miten tärkeää on noudattaa kielioppisääntöjä, jotta 
niskalaukaus kajahtaa oikeaan kohteeseen. Analyyttisten systeemi- 
filosofien ongelma ei ole tiedollinen vaan asenteellinen. Se, että Ameri- 
kassa ja muissa Pohjoismaissa koulutetut filosofit eivät pysty puhumaan 
välittömän kokemuksensa kielellä, johtuu tosiasiasta, että he ovat saaneet 
huonoa opetusta. Sen sijasta, että heidän persoonaansa olisi pyritty 
kehittämään, heidän opettajansa ovat tottuneet treenaamaan oppilaidensa 
hartioiden väliin kasvanutta selkäytimenjatketta, minkä tuloksena aivo- 
valkuainen on formatoitu analyyttiselle filosofialle vastaanottavaiseen 
muotoon. Samalla tavoin myös geenimanipuloitujen vasikoiden koostu- 
musta muokataan ruiskuttamalla lihaan hormoneja, eikä uutta Tsherno- 
byliä enää tarvita. 

Tällaisen rehun ruokkima filosofi puhuu ”kartesiolaisesta skepsik- 
sestä”, kun hänen alkuperäiskokemustaan vastaava lause kuuluisi näin: 
”Ai pahus, kun jäi kondomi pois!” Tai hän puhuu ”induktion tuonti- 
säännöstä”, kun hänen pitäisi huutaa: ”Tuleeko sitä kyrpää?!” Ja tätä 
tarkoitan analyyttisen systeemifilosofian ritualisoituneisuudella: se on 
muistutus analyyttisen filosofin vieraantuneisuudesta hänen omasta 
kehostaan. Oman merkityskonstituutionsa kokemukselliset ja ruumiilliset 
alkuehdot unohdettuaan hän pyrkii tieteelliseen universalismiin ja pitää 
sitä ihanteena. Syypäitä kyseiseen ihanteeseen eivät ole tietenkään 

professorinviroissa olevat itse. He ovatkin pelkkiä sätkynukkeja ja 
oppilaita, ja todellisia syypäitä ovat heidän isänsä. Analyyttisten systeemi- 
filosofien asenteet ovat suomalaisen filosofian suuren liiderin, Jaakko 
Hintikan, opettamia. 

”Minkä Hintikka haukkuu, ota se kiitoksena vastaan”, kertoo dosentti 
Matti Luoma lausuneensa Lauri Rauhalalle aikana, jolloin suomalaisen 
filosofian paradigmamonopoli luotiin.??? Jaakko Hintikka on suomalaisen 
filosofian Richard Nixon. Hän menestyi kansainvälisesti mutta saattoi 
kotimaisen filosofian sisällissodan partaalle. Suuressa osassa niin sanot- 
tuja yhden kirjan professoreita puhuu kuitenkin edelleen heidän opetta- 
jansa, Jaakko Hintikan, ääni. On filosofeja, jotka ovat sanoneet ihmisestä 
sentään jotain, kuten Niiniluoto ja Airaksinen. He ovat ikään kuin tehneet 
vokaalisia artikulaatioharjoituksia. Mutta oletteko koskaan huomanneet 
noiden ”fysiikan filosofien”, esimerkiksi Hilpisen, Sandun, Sintosen tai von 
Platon, kirjoittaneen mitään yhteiskunnasta ja ihmisestä? He eivät ole 
pystyneet koskettamaan kirjoituksillaan ketään, koska heidän filosofiansa 
on vain heidän oman pakkomielteisyytensä ilmausta. En sano, etteivät he 
olisi tehneet paljon työtä, mutta siitä pitäisi palkita mieluummin kunnia- 
merkillä kuin viralla, sillä systeemifilosofisia kysymyksiä päivätöikseen 
ratkova toimii kuin kuka tahansa tiedemies kykenemättä nousemaan 
tulkitsevalle filosofiselle tasolle. Epäilemättä näiden virkamiesten kuori 
kätkee myös monipuolisen luovan neron, mutta heidän elämänasenteensa 
on sellainen, ettei heitä voi parhaalla tahdollaankaan sanoa intellek- 
tuelleiksi. Se onkin sosiaaliluokka, johon pääsyä ei voi ostaa virkanimi- 
tyksillä. 

Tampere-talossa järjestettävän Suuren Filosofiatapahtuman mainos 
kertoo Jaakko Hintikan loogisten mallinnusten merkinneen ”hiljaista 
vallankumousta filosofiassa”. Entä minkälainen nyt on niin sanottu 
”hiljainen vallankumous”? Esite toteaa Hintikan julkaisseen ”enemmän 
artikkeleita kuin kukaan muu elossa oleva filosofi”.430 Jos vallankumous 
on tapahtunut hiljaisesti, niin miksi sitä on pitänyt viimeiset neljä- 
kymmentä vuotta toitottaa? Esitteen mukaan ”Hintikka on toimittanut 
enemmän filosofisia kirja- ja aikakauskirjaniteitä kuin kukaan muv” ja 
”filosofian puolella [sic/] uusi logiikka on mullistamassa käsityksiämme 
totuuden käsitteen luonteesta”.481 Minua kiinnostaisi se, minkälaista 
filosofiaa paljasjalkainen vantaalainen onnistuisi tekemään metsistä, 
pelloista, puista ja käenpesistä tai selän alla olevista männynkävyistä. 
Mitä hän sanoisi palokärjen rummutuksesta onttoa kelohonkaa vasten? 
Itse uskon yhtä vähän ”hiljaisiin vallankumouksiin” kuin äänekkään 
omankehun vakuuttavuuteen. Olkoon siis oma tunnuslauseemme: 
”Vähemmän mutta parempaa!” 

”Pelkäättekö pohatoita?” -tyylinen luksusleveily ja pomopelko edustavat 
amerikkalaista unelmaa filosofiaan siirrettynä. Filosofian laitoksen 
ilmoitustaululla olleessa kuvagalleriassa Hintikka osoitti tyylitietoista 

vaatimattomuuttaan mainostamalla, että hänen asiantuntija-alansa tark- 
karajainen aluevesiraja kulkee linjalla ”inhimillisen ajattelun perus- 
muodot ja niiden historia”. Olisiko siis minunkin pitänyt alistua hymyile- 
mään vaivautuneesti tuolle omallekehulle vai käyttää tilanteeseen sisäl- 
tyvää tahatonta komiikkaa hyväkseni ja julistaa omaksi erityisalakseni 
”inhimillisen ajattelun perussisä!löt ja tulevaisuus”? 

Jos G. H. von Wrightin esseet olivat vielä filosofian Schubertia, ovat 
Jaakko Hintikan esseet jo reipasta kantria. Tieto on valtaa -kokoelma 
todisti lähinnä kirjoittajansa motiiveista samoin kuin Filosofian köyhyys ja 
rikkaus. Mutta tuloksena on saatu myös väärin ymmärrettyä feno- 
menologiaa, jolle ”lauseen merkitys on funktio, joka määrää lauseen 
totuusarvon kussakin mahdollisessa maailmassa”. Tällä ei ole mitään 
tekemistä Edmund Husserlin, merkityksen ongelman eikä laajemmin 
ottaen koko fenomenologisen ajattelun kanssa. Se osoittaa vain pakaste- 
turskaa ravintonaan nauttivien filosofien kyvyttömyyttä ymmärtää asioita 
ilman tarpeetonta formalisointia. Fenomenologista ajattelua pyritään 
tulkitsemaan jälkiwittgensteinilaisen kielifilosofian kautta, koska se on 
ainoa perinne, jonka analyyttinen filosofi tuntee. Samaa asennetta 
sovelletaan sitten myös Derridan ajatteluun, ja Wittgensteinista halutaan 
lavastaa standardi kaikelle filosofialle. 

Keskeinen kysymys kuuluu, onko malliteoreettisella semantiikalla ollut 
mitään merkitystä (apurahan saajat pois lukien) kenenkään ihmisen 
elämälle? Olisivatko seuraavat toteamukset tällaisessa yhteydessä 
mahdollisia: ”Parahin herra Hintikka, interrogatiivirokkinne on avannut 
kokonaan uusia ulottuvuuksia keskusteluun, kommunikaatioon ja ihmis- 
ten väliseen ymmärtämiseen.” Tai: ”Formalisointinne ovat tehneet elä- 
mästäni entistä merkityksellisempää.” Enemmänkin uskon seuraavan- 
laiseen palautteeseen: ”Päivää. Olen luku- ja kirjoitustaidoton ruohon- 
leikkurin korjaaja. Erittäin paljon kiitoksia malliteoreettisesta rakenne- 
kaaviostanne. Asensin poistoraasteen keskipakoissuuttimen kuvionne 
mukaisesti, ja nyt vanha Stigamme puksuttaa nikottelematta!” 


Kun J.H. kloonasi J.H:n 


Operaatio riidankylväminen on edennyt sadonkorjuuvaiheeseen. Kun 
Juha Varto julkaisi aikoinaan kirjan nimeltä Laadullisen tutkimuksen 
metodologia, palkkaluokan A 27 professori lausui palkkaluokan A 925 
professorille filosofian ainelaitoksella: ”Hautaa tämä kirja niin syvälle 
maahan, ettei se nouse.” Nyrkkeilijä meni rautakauppaan, osti kuusi 
metriä hyväjouhista lynkkausnarua ja laati arvostelun Ajatus-vuosi- 
kirjaan.482 Hirttonarua tuli tosin niin runsaasti, että lynkattavan jalat 
alkoivat ulottua maahan, eikä teloittajaa säästänyt häpeältä edes punok- 
sen pituus eikä laatu. Viha-arvion ilmestyttyä kysyin Juha Vartolta, 

aikoiko hän vastata ilkeilyyn, jolloin hän totesi kylmän rauhallisesti, ettei 
missään tapauksessa. Juttu ikään kuin selitti jo itse itsensä. 

Kun suhteellisen vähän tunnettu filosofi julkaisi sittemmin teoksen 
Kuka halusi murhata filosofin?, lausui tutkija kollegalleen Filosofian 
laitoksella: ”Pidetään huolta siitä, että kirjoittaja vaietaan hengiltä.” Ja 
kun Dasein-filosofiasta väitellyt filosofi haki dosentuuria Tampereen 
yliopistosta, viestitti professori sähköpostitse hakijalle: ”Olen keskustellut 
kysymyksestä etukäteen asiantuntijoiden kanssa. Ei ole estettä muunkin- 
laiselle kirjoittelulle, mutta hakemuksessa huomioitavan kirjallisuuden 
pitää olla tieteellistä.” Ikään kuin jo itseäänkin epäillen hän lisäsi: ”Tästä 
pidän ehdottomasti kiinni.”433 

Kun meininki on tällaista, herää kysymys, miksi esittelisimme hake- 
muksiamme tai tutkimussuunnitelmiamme professoreille, miksi haki- 
simme enää mitään professorikunnalta, jonka filosofiakäsitys on kokonaan 
toisenlainen kuin omamme, jopa oman käsityksemme vastainen? Tämä on 
samalla vastaus niille ystävilleni, jotka kysyvät minulta, miksen ano enää 
keneltäkään mitään. En siis taida olla kovin ovela, enkä tiedä myöskään 
tuosta lasiterraariossa kiemurtelevasta lemmikkikyykäärmeestäni, mutta 
mitäpä sekään poloinen kalkkarokäärmeille voisi? 

Tunnettua on, että professorikunta hinaa omat oppilaansa nomenkla- 
tuuran jäseniksi jakamalla tieteelliset opetus- ja asiantuntijatehtävät 
hyvissä ajoin suosikeilleen ja sulkemalla eri mieltä olevat filosofit aka- 
teemisen yhteisön ja rahoituksen ulkopuolelle. Heidän tutkinnonsuoritta- 
mistaan hidastellaan, ja tutkimusten julkaisemista vastaan käydään 
viivytystaistelua. Niinpä Tampereella viisitoista vuotta sitten tapahtuneen 
suursiivouksen yhteydessä viransijaisuuden saanut Leila Haaparanta 
totesi puhelinkeskustelussa eräälle pakolaiselle: ”Ei tarvita suuria 
johtajia.”434 Näin lausuessaan päivystävä professori tosiasiassa sanoi kuin 
murrosikäinen: ”Mee pois ja laita ovi kiinni!” Ja tässä nyt näemme, keitä 
nuo itse itsensä ja toinen toisensa suuriksi johtajiksi nimittäneet ”johtajat” 
ovat, kun Suomen Akatemia myönsi lähes miljoonan markan määrä- 
rahapotin Jaakko Hintikan tutkimusryhmälle samassa kokouksessa, jossa 
oma sinänsä erinomainen hankehakemukseni hylättiin.435 

Siksi sanonkin suoraan ilman tyylikeinoja, aivan kuten Kummisetä 
itse. On turha rakentaa hienoja lasipalatseja ja vanhainkoteja, kun seni- 
orit eivät pysy niissä. On toivotonta koipallojen ja naftaliiniin haaskaa- 
mista heittää niitä eläkeläislauman taskuun ja toivoa, että he eivät 
kasautuisi filosofian laitoksille. Ja sama lausuttuna tyylikeinoa käyttäen: 
Jos hakijan oman arvostelukyvyn puuttuminen ohjaa ahnehtimaan 
tutkimusresursseja vielä eläkeläisenäkin, olisi tutkimuspaikan tehtävä 
ratkaisu ja naulattava laitoksen ovet kiinni. Sillä kiistämätön totuus, jota 
vastaan lammasmaisinkaan toimikunnan pikkuprofessori ei voi väittää, on 
se, että 75-vuotias eläkeläinen ei ansaitse eikä tarvitse enää lanttiakaan 
lisää rahaa! Kyse on myös filosofian edustuskiistasta yliopistoissa: mikä 

ajattelu saa olla edustettuna ja mikä ei? Thomas Kuhnin ajatusta 
seuraten: paradigma ei näköjään vaihdu, ennen kuin sen edustajat revi- 
tään irti ovenkahvaan kangistuneesta rigor mortis -otteesta. 

Jos Ludwig Wittgenstein ja Martin Heidegger anoisivat Suomen Aka- 
temialta projektimäärärahaa, luuletteko, että he saisivat sitä? — Onko 
tutkimus kansainvälistä? — Ei. — Kirjoittavatko he englanniksi? — Eivät. — 
Osallistuvatko he tuloksellisuusseminaareihin ja raportoivatko he tutki- 
muksensa arviointipaneelille? — Kauhistus! Heidän filosofiansa ei ole 
”tieteellistä”, mutta onko se sen vuoksi huonompaa? Filosofian korkea- 
laatuisuus' tarkoittaakin minulle samaa kuin 'voimakkaasti subjektiivi- 
nen, kaunokirjallinen, runollinen, esteettisesti vaikuttava, semanttisesti 
rikas, koskettava, liikuttava ja kiihottava”, ja olen valmis kuolemaan 
näkemykseni puolesta. 

Filosofisen kekkoslovakiamme ongelma on, että tieteiden rahoitus on 
sidottu viranomaisvaltaan. Jos jotain ajattelua ei ole olemassa viran- 
omaisille, sitä ei ole olemassa tieteille eikä filosofiallekaan. Viranomaisille 
ei ole olemassa henkisesti kypsää ajattelua. Akatemian käyttämät ”suun- 
natut haut”, joissa koira neuvoo koiraa, tuovat mieleen, mihin enää 
tarvitaan tohtoreita, kun post dog -viratkin voidaan täyttää broilereilla. 
Projektit ja hankkeet puolestaan ovat Suomen Akatemian kielellä ”tiede- 
politiikan instrumentteja” eli tendenssimäisen tutkimuksen välineitä. 
Niiden kautta rahoittaja yrittää ostaa tutkijakunnalta haluamiaan mieli- 
piteitä ja sitoa meidät noudattamaan omia ”tiedepoliittisia linjauksiaan”. 
Tämä tapahtuu kilpailuttamalla köyhää tutkijakuntaa. Rahaa saa, jos on 
feministi ja nainen, mikä selittänee myös joidenkin tutkijoiden halun 
vaihtaa sukupuolta. Kun Pariisiin loikanneelta Rudolf Nurejevilta kysyt- 
tiin aikoinaan, miten hän saattoi pärjätä sosialismissa, tämä kaikkien 
lepakkomiesten äiti ja isä vastasi seuraavasti: ”Piti olla vähän sokea, 
vähän kuuro ja vähän tyhmä. Ongelmia tuli, jos ei ollut mitään niistä.” 


Varokaa voittajat! 


Kaikki tietävät kuka oli Spede. Hän oli nero, jonka arvostus on kovassa 
nousussa. Suomen Elokuvasäätiö ei koskaan tukenut Pertti Pasasen 
tuotantoja millään tavalla. 50-vuotispäivänään Spede kiitti säätiötä 
kaikkien anomuksiensa hylkäämisestä todeten, että juuri tämä seikka oli 
kannustanut häntä tekemään entistäkin parempia ja menestyvämpiä 
elokuvia. Kyseinen käytäntö on täysin arkipäiväinen Suomen Akatemian 
rahanjaossa. Tunnetaan useita ansioituneita professoreja, jotka eivät ole 
koskaan saaneet tutkimuksilleen Suomen Akatemian tukea. 

Nyt onkin vastattava siihen, mitä asialle pitäisi tehdä. Ongelmia nimit- 
täin riittää. Suomen Akatemia on tukenut viimeksi kuluneina vuosina 
vain seuraavia filosofiaan liittyviä tutkimushankkeita: ”Substanssi, ykseys 

ja minä Leibnizilla ja Kantilla” (Olli Koistinen), ”Multimodaalilogiikat, 
mahdolliset maailmat ja virtuaalisuus” (Ilpo Halonen), ”Logiikka ja 
peliteoria” (Ahti Pietarinen), ”Analyyttisen ja fenomenologisen perinteen 
filosofiakäsitykset” (Leila Haaparanta), ”Wienin piiri sisältäpäin nähtynä” 
(Juha Manninen), ”Käytännöllinen järki ja moraalinen motivaatio” (Timo 
Airaksinen), ”Filosofisen tiedon luonne” (Leila Haaparanta), ”Naturalismin 
rajat” (Sami Pihlström, tietysti), ”Philosophical problems of precedents” 
(Seppo Sajama), ”Wittgensteinin filosofiakäsitys ja filosofinen metodi 
(Oskari Kuusela) ja luonnollisesti: ”Game-theoretical semantics and its 
applications” (Jaakko Hintikka). Tässä ovat kaikki marraskuusta 2001 
kevääseen 2003.436 Lisäksi estetiikan ja uskontotieteen piirissä on tuettu 
aiheita ”Estetiikka, liike ja muutos — pragmatistisia lähestymisiä kult- 
tuuriympäristöihin” (Ossi ”Nolla* Naukkarinen)*37 ja ”Emootiot osana 
kognitiivista uskonnonfilosofiaa” (Ilkka ”Selevä” Pyysiäinen). 

Fenomenologia mainitaan vain yhdessä tutkimusaiheessa, jossa sitä 
verrataan analyyttiseen filosofiaan yrittäen samalla normittaa, minkä- 
laista filosofia saa olla. ”Emootioilla” ja ”kognitioilla” operoiminen kertoo 
analyyttisen systeemifilosofin mieli-muna-ongelmasta, aivan kuten myös 
keskittyminen kaivelemaan Kantin ja Leibnizin napaa. ”Transsenden- 
taalifilosofian naturalisoimisesta?” innostuneen tutkijan surkuhupaisa 
”naturalismin rajojen? tarkastelu tapahtuu taaskin naturalismiin sitou- 
tuen — ei tulkitsevasti ulkoa päin, jolloin olisi mahdollista jopa ymmärtää, 
mistä itse ilmiössä on kysymys. Pohjat laput silmillä kulkemisessa vetää 
kuitenkin Wienin piiriä ”sisältäpäin” tarkasteleva tutkimusprojekti (he 
tekivät sen 2000-luvulla!). 

Akatemian rahoituskäytäntö vastaa täsmälleen sitä tapaa, jolla anglo- 
amerikkalainen asiantuntija lukee hakemusten suunnitelmapapereita: 


Realismia, pragmatismia ja empirismiä. — Näyttää lupaavalta. — 
Materialismia, positivismia, fysikalismia ja analyyttista kielifilosofiaa. 
Utilitarismia, naturalismia ja behaviorismia sekä hieman postmoder- 
nia feminismiä, mutta ei sanaakaan eksistentialismista, hermeneu- 
tiikasta eikä fenomenologiasta. Täyden kympin arvoinen paperi!458 


Suomi on sitoutunut Geneven yleissopimuksella kidutuksen kieltäviin 
kansainvälisiin normeihin. Niiden alaan luetaan myös henkinen kidutta- 
minen. Akateeminen tutkija elää nyt siinä Aleksandr Solzenitsynin 
kuvailemassa vankileirien saaristossa, jossa hän on täysin rahoittajansa 
armoilla. Parakkikylän keskellä pyörivä tasavirtageneraattori syöttää 
vakiovoltteja verkkoon, ja sähkötuolissa istuva yksin tietää, miksi Jeka- 
terinburgin iltaruskossa katulamput hetkellisesti himmenevät. Tästä 
inkvisitiosta pitää tehdä mahdollisimman nopeasti loppu. 

Suomen voimassaoleva hallintolaki toteaa virkamiehen olevan esteelli- 
nen, jos on aihetta olettaa osapuolten välillä olevan sellaista eripuraa tai 

kiistaa, jonka tuloksena virkamiehen puolueettomuus vaarantuu. Siten se 
muodostaa virkamiehelle velvoitteen itse todeta oma jääviytensä ja 
kieltäytyä käsittelemästä asiaa.48? Mutta oletteko koskaan kuulleet, että 
yliopistoissa yksikään professori olisi jäävännyt itseään sillä perusteella, 
että hän on asianosaisen sukulainen, ystävä, vihollinen, palvelussuhteen 
osapuoli tai asian intressantti? Entä komendantti? Päinvastoin: hän kiilaa 
itsensä kyynärpäätaktiikkaa hyväkseen käyttäen mahdollisimman nope- 
asti käyttämään valtaa. Professorit kutsuvat asiantuntijoiksi ihmisparan 
viholliset, jos he ovat asioista eri mieltä, tai ystävät, jos he ovat samaa 
mieltä. Tähän anarkismiin on vastattava yhtä pitkälle menevällä anar- 
kismilla. Annankin nyt vallankäyttäjille rukousmallin. Näin rukoilkaatte: 


Herra, olen rikkonut kaikkia käskyjäsi, mutta erityisen paljon olen 
rikkonut yhtä niistä: järjestyksessäsi kahdeksatta. Olen antanut 
väärän todistuksen lähimmäisistäni, enkä vain lähimmäisistä lähim- 
mille, vaan myös monille kaukaisista veljistäni ja sisaristani olen 
tehnyt väärin. Kutsuttuna lausunnonlaatijana olen milloin kehunut, 
milloin vähätellyt lähimmäisteni saavutuksia, enkä ole ollut edes 
epäoikeudenmukaisuudessani tasapuolinen. Siksi pyydän, että Sinä, 
Herra, olisit kaikkivaltiudessasi armollinen ja antaisit laupeutesi 
käydä oikeudesta, armeliaisuutesi suopeudesta. Katso puoleeni ja 
vaivaan, jonka olen rakkaille lähimmäisilleni aiheuttanut. Ja kaiken 
tämän olen tehnyt pelkästä heikkoudesta, mitättömyydestä ja turha- 
maisuudesta — turmeluksesta yhtä kaikki! Siksi, oi säästä sieluni 
kuluttavalta tulelta ja pyyhi pois tuottamani murhe, äläkä vain 
minun itseni vaan ennen kaikkea sorrettujen ja väärin ymmärrettyjen 
lähimmäisteni vuoksi. Älä myöskään valheitani enää muista. 


Kahdeksatta käskyä rikotaan tuskin missään niin paljon kuin yliopis- 
toissa. Edellä oleva rukousmalli ei siis ole ihmisen pilkkaa: sen avulla jopa 
professori voi pelastaa itsensä Helvetin lieskoilta. 

Voittajat älkööt kuitenkaan surko ja häviäjät iloitko liian varhain. 
Muiden muassa Martti Luther muistuttaa meitä siitä, että viimeisen tuo- 
mion jälkeen ihmistä odottaa kolme yllätystä. Niistä ensimmäinen on: 
”Miksi minä olen Täällä?” Toinen on: ”Miksi kaikki muut ihmiset ovat 
Täällä?” Ja kolmas: ”Missä ovat kaikki ne, joiden minä luulin olevan 
Täällä? Omasta puolestani en tahtoisi olla siellä, missä he kokoontuvat 
rahojaan jakamaan, onpa tuo paikka mikä tahansa. Samalla minusta 
tuntuu, että myös Helvetti on aina oleva siellä. 

Älkää antako koirille sitä, mikä on pyhää, älkääkä heittäkö 
helmiänne sikojen eteen, etteivät ne tallaa niitä jalkoihinsa 
ja käy teidän kimppuunne ja raatele teitä. 


Jeesus ”Vuorisaarnassaan” (Matt. 7:6) 


1. Taistelu dosentuurista 


[> ei ole tunnetusti parisuhdetta vaan pari suhdetta. Olin 
ollut yliopiston kanssa parissakin suhteessa, ja niinpä päätin anoa 
suhteeni virallistamista, aivan niin kuin kauan hajoamassa olleen avo- 
liiton osapuolet hakevat yhdessäololleen vahvistusta pappilan tai mais- 
traatin piiristä. Siihen, miksi moiseen alistuin, vaikutti varmaan huoli, 
jota tunsin filosofiakäsitykseni edustuksesta yliopistoissa. Ehkä asiaan 
vaikutti sekin, että kaikin tavoin sosiaalisena ja mukautuvana ihmisenä 
annoin ystävieni suostutella minut hakemaan dosentuuria. 

Kahta hyvätasoista väitöskirjaa vastaava määrä tieteellistä tutkimusta 
ja hyvä opetustaito — siinä dosentilta vaadittava pätevyys. Laveanluontei- 
seksi laadittu laki ei tosin lausu asiasta muuta kuin sen, että dosentilla 
pitää olla hyvän opetustaidon lisäksi ”perusteelliset tiedot omalta alaltaan 
ja julkaisuilla tai muulla tavoin osoitettu kyky itsenäiseen tieteelliseen 
tutkimustyöhön”.440 Yliopistoissa asiaa on useimmiten tulkittu niin, että 
kaksi kunnon kirjaa riittää. Pätevyysehtojen piti siis työskennellä hyväk- 
seni. 

Teokseni Dialoginen filosofia oli ilmestynyt keväällä 2003. Siinä on 371 
sivua ja 493 lähdeviitettä, eli enemmän kuin hyvätasoiseksi arvioidussa 
väitöskirjassani. Lisäksi pinoon saattoi lukea pari aiempaa kirjaani ja 
kasan tieteellisiä artikkeleita. Nämä julkaisut kainalossa voisin lähestyä 
yliopiston ovea. Onnekasta oli, että dosentiksi oli menty yhdellä kirjallakin 
ja muutamalla muulla paperilla, niin kuin suuri osa virassa istuvista 
professoreista. Asiaa helpotti se, että työvoimatoimisto ahdisteli minua 
jälleen työllistämismäärärahalla: päivärahat pois tai siivoojaksi 1 500 
euron palkalla. 


FILOSOFIT LAITOKSESSA 


Elettiin syksyä 2003. Tilanne Filosofian laitoksella oli mahdollisimman 
huono. Isä aurinkoinen oli pudottautunut rehtoriksi. Niiniluodon jättämää 
valtatyhjiötä yritettiin täyttää, ja virkaistuimia jaettiin. Pyhällä paikalla 
istui Andr6 Maury, laitoksen johtajana toimi Gabriel Sandu, ja ruotsin- 
kielisessä virassa nautiskeli Jan von Plato. Kukaan heistä ei puhunut 

äidinkielenään suomea: keskustele siinä sitten tämän jengin kanssa. 
Lähetin elokuussa Niiniluodolle ja Sandulle sähköpostiviestin, jossa 
kerroin halukkuudestani hakea dosentuuria. Niiniluoto ei ole tähän 
päivään mennessä vastannut minulle mitään. Sen sijaan Sandun taholta 
postiluukku kolahti, ja sain häneltä hekumallisen sähköpostiviestin, jossa 
kerrottiin, että ”meidän laitoksellamme vaaditaan kansainvälistä tutki- 
musta eikä kannanottoja, jotka loukkaavat laitoksen arvostettuja jäseniä. 
Gabriel Sandu, laitoksen johtaja.”441 

Vastasin hänelle seuraavasti ja oheistin viestini myös rehtorille: ”Tuolla 
tavalla lausuttaessa tuskin taaskaan kysytään, kuinka teidän omat 
kannanottonne loukkaavat jatkuvasti meitä ja vahingoittavat toiminta- 
edellytyksiämme yliopistoyhteisössä. Terveisin Jukka Hankamäki, ei- 
johdettava. ”42 Siinä olivat alkuehdot dosentuurin hakemiselle. Koska 
Sandu näyttää olettavan, että tiedeyhteisön pitää muodostaa mielipiteitä 
arvovallan menetelmällä eikä filosofian menetelmällä, kirjaan tähän 
analyysiini siitä, mitä hän oikeastaan sanoi ja miksi. 

Sandun lauselma oli monella tavoin kompleksinen. ”Arvostettu tieteen- 
harjoittaja” tarkoittaa käytännössä samaa kuin ”pelätty henkilö, joka 
käyttää valtaa. Se on luonnehdinta, joka realisoi Martin Heideggerin 
kritisoiman das Man -ihanteen piirteet ja tuo mieleen Veikko Rantalan 
suosiman pätevyyskriteerin: kuinka ”tunnettu” filosofi on. — Kuinka niin 
”tunnettu”, voidaan kysyä, tai missä merkityksessä ”arvostettu”? Kenen 
tuntema tai arvostama, esimerkiksi? Passiivinen ilmaus ”arvostettu 
tieteenharjoittaja” onkin luonnehdinta, joka liittyy sovinnaiseen tiedekäsi- 
tykseen. ”Arvostettuna” oleminen on eräänlaista kaiken arvostelun ulko- 
puolella olemista, eikä se ole yleensä muuta kuin nimi tuppisuuna ololle, 
toisin sanoen sille, ettei ole osannut sanoa asioista mitään ja on sen vuoksi 
valanut sanottavansa formaalisen kaavan muotoon. 

Paljastavan kuvan tuon tyyppisestä ”arvostettuna olemisesta” saa 
jokainen, joka kuvittelee sitä vierasperäisellä korostuksella lausuttuna ja 
liittää mainintaan hieman toruvaa sävyä. Kyseiseen umpioon ei kajasta 
valon pilkahdustakaan siitä tosiasiasta, että filosofeja pidetään arvovaltai- 
sina vain sikäli, kuin me emme yritä miellyttää emmekä nöyristellä 
ketään — emme ainakaan virkamiesfilosofien omaa valtaa. Vaikka jokai- 
nen epäilemättä haluaakin olla tärkeä ja arvostettu, tosiasia on, että juuri 
arvostettuja tieteenharjoittajia on maailma pullollaan, mutta omaperäi- 
sistä on pulaa. Sitä paitsi ei Jeesuskaan halunnut olla ”arvostettu” vaan 
rakastettu, ja arvostettuna olemisesta hohkaa pelkkä mainen kunnia ja 
sen pikainen katoaminen. 

Sandun ihannoima ”kansainvälisyys” olikin sitten internatsismin eräs 
ilmaus. Yrittämällä leimata teoksissani esittämäni tiedekritiikin ”louk- 
kaavaksi” hän halusi kääntää oman vahingollisen toimintansa nurin ja 
loukata tämän tekstin kirjoittajaa — eikä vain subjektiivisten tuntemusten 
tasolla vaan akateemisten oikeuksieni merkityksessä. Kuka tai mikä 

Sandu oikeastaan oli määräilemään minua, varsinkaan kun hän oli tullut 
maahamme siirtolaisena Romaniasta ja nautti meiltä suomalaisilta veron- 
maksajilta kiskottua palkkaa? Mielestäni kenenkään ei pitäisi kukkoilla 
tunkiolla, jota ei omista, ja totuus on sekin, ettei Sandu ollut itse saanut 
aikaan edes yhtenäistä monografiaväitöskirjaa vaan luikerteli tohtoriksi 
artikkelinivaskan turvin. Virkamieheltä pitää nähdäkseni vaatia myös 
täydellistä suomen kielen taitoa, jota Sandulla ei ole, joten keskustelu 
tämän porukan kanssa oli vaikeaa, kun riita leimahti jo ensimmäisestä 
sanasta. Jokainen dosentiksi aikova luovuttaa sitä paitsi asiantuntemuk- 
sensa yliopistolle ilmaiseksi tai puoli-ilmaiseksi, joten myös Sandun olisi 
pitänyt oivaltaa, ettei hänen tehtävänään ole vaatia mitään vaan kohte- 
liaasti pyytää laitokselleen dosentteja — saati että hän pyrkisi karkotta- 
maan meidät yhteisesti omistamastamme tutkimus- ja opetuslaitoksesta. 

Osakseni tullut torppaus herätti jälleen myös kysymyksen filosofian 
olemuksesta. Mitä hyötyä Sandun ja hänen kollegojensa oli pitää itse 
itseään ”arvostettuina”, kun heidänkin pitäisi lunastaa arvostuksensa 
toisilta ihmisiltä? Edustamani dialogisen ajattelun mukaan kukaan ei voi 
itse päättää omasta arvostuksestaan tai sen puuttumisesta, eikä kukaan 
voi liioin päättää siitä, mitä toiset hänestä lopulta sanovat. Yliopiston ei 
pitäisi myöskään esittää tutkijoille sellaisia vaatimuksia, jotka asettai- 
sivat lakia tiukemman ohjenuoran dosentuurille, eikä laissa puhuta kan- 
sainvälisyydestäkään halaistua sanaa. Tieteellisesti painokas metodi- 
kirjani, jota Maija Lehtovaara ja Juha Varto olivat kiittäneet kirja- 
arvioissaan, yritettiin Sandun sanankäytössä typistää ”kannanottojen 
esittämiseksi”. Niinpä Sandun asenne oli merkki omaan itseensä panssa- 
roituneesta totaliteettifilosofiasta, joka tunnettiin myös hänen kotimaansa 
poliittisista oloista. 

Entä jos tiedekritiikkini loukkasikin joitakuita? Heidän harmistumi- 
sensa paljasti vain heidän syyllisyytensä. Tosiasiassa he olivat ansainneet 
kohtaamansa kritiikin, ja siksi heidän pitäisi korjata käsityksiään. Mutta 
minua vastaan suunnattu läimäytys antoi jälleen selvän näytön siitä, 
kuinka vihamielistä asennoituminen oli. Yleensä dosentuurihakemuksiin 
suhtaudutaan myönteisesti. Professorikunnalla on omiin eettisiin sääntöi- 
hinsä kirjattu velvollisuus, ei ainoastaan sietää, vaan aktiivisesti tukea eri 
mieltä olevia henkilöitä. Sen sijaan Filosofian laitoksen ilmapiiri toi 
mieleen tarinan, jossa Lucifer taivaalliseen uneliaisuuteen kyllästyneenä 
meni Jumalan luokse ja sanoi: ”Me emme palvele sinua!” Tämän jälkeen 
arkkienkeli Gabriel Jumalan käskystä hajotti Luciferin joukot taivaalli- 
sessa taistelussa. Vertauksen osuvuutta vähentää vain se, että kyseisen 
metaforan kautta akateemisesta mielivallasta saattaa välittyä tahattoman 
leikkisä kuva. Myöskään Filosofian laitoksen tapahtumanäyttämö ei muis- 
tuttanut Taivasta, vaan sen asukit työskentelivät omassa maanpäällisessä 
Helvetissään. 

Henkipattona Helsingissä 


Yhtä hyvin kuin Gabriel Sandua, olisin voinut lähestyä anomuksineni 
Muammar Gaddafia. Yhden diktaattorin tultua käsitellyksi olikin aika 
lähestyä toista. Päätin kysyä dosentiksi hakemisen edellytyksiä professori 
Timo Airaksiselta, joka toimi Käytännöllisen filosofian laitoksen esi- 
miehenä. Johtajan käsitteen ohella myös esimiehen käsite on hupaisa. Se 
herättää kysymyksen: jos tämä on esimies, niin missä tulee se varsinainen 
mies? Joka tapauksessa Aki Huhtinen oli saanut hänen kanssaan aikaan 
tuloksia pari vuotta sitten. Huhtiselle oli myönnetty käytännöllisen filo- 
sofian dosentuuri Airaksisen junailemien asiantuntijoiden eli Matti 
Häyryn ja Arto Siitosen lausuntojen perustella vuonna 2002. Kumpikaan 
asiantuntijoista ei ollut tosin puolueeton, vaan sekä Häyry että Siitonen 
olivat akateemiselle prosessille tyypillisellä tavalla professorin talutus- 
nuorassa: kyseisen laitoksen dosentteja kumpikin. 

Huhtinen oli luonnollisesti tiedustellut dosentiksi hakemista jo väittely- 
yliopistostaan Tampereelta, mutta Leila Haaparanta oli tyrmännyt aja- 
tuksen. Niinpä Huhtinen oli päättänyt luopua hakemuksestaan. Myöhem- 
min Aki arvioi minulle, että Haaparannan ollessa virassa hänellä ei olisi 
koskaan mahdollisuutta saada nimitystä Tampereen yliopistoon. Sen 
sijaan Tere Vad6n toimitti Huhtisen vieläpä Lapin yliopistoon media-alan 
dosentiksi vuonna 2003. Mutta mikä olisi ollut informaatiosodankäyntiä 
tutkineelle filosofille sopivampi paikka kuin informaatiotieteiden tiede- 
kunta hänen kotiyliopistossaan Tampereella? Lapissa etuna oli vain se, 
ettei ”Leila lyönyt Lailaa”. 

Huhtisen omasta mielestä ”epäpäteväksi” julistamisen todellinen syy oli 
se, että hän sattui olemaan akateemisten ansioidensa lisäksi kadetti- 
upseeri ja yleisesikuntamajuri. Sen sijaan Leila Haaparannan aviomies, 
Pertti Haaparanta, oli Suomen ensimmäisiä totaalikieltäytyjiä. Tieteellis- 
ten paradigmaerojen ohella tämä ideologinen mielipide-ero olikin ainoa 
uskottava, tosin ei hyväksyttävä, selitys konfliktiin. Huhtisen päätyminen 
dosentiksi Airaksisen myötävaikutuksella oli ymmärrettävää samoista 
syistä. Airaksinenhan on isokokoinen mies, jolla on oikeistolaisiksi luoki- 
teltavia ihanteita. Hän on kirjoittanut myös markiisi de Sadesta ja tuntee 
inkvisition. Airaksinen oli haalinut laitokselleen dosentiksi juuri noita 
”varsinaisia miehiä”, muiden muassa Martti Kuokkasen, joka tunnettiin 
amatöörinyrkkeilijänä, ja Matti Häyryn, joka oli aktiiviupseeri ennen 
antautumistaan akateemiselle uralle. 

Mutta miten kävisi minulle? Airaksinen ilmoitti olevansa kiinnostunut 
tutkimushankkeistani, koska puhuin aluksi rahasta. Lähettäessäni hä- 
nelle tutkimussuunnitelmani ja ansioluetteloni olin maininnut, että 
minulla on käytettävissäni puolen vuoden toimintaresurssi työskentelyäni 
varten ja kysyin, voisiko sen hyödyntää laitoksella. ”Kyllä yliopistolle raha 

kelpaa”, oli työvoimatoimiston johtaja Tom Ähgren lausunut, kun kävin 
protestoimassa hänelle, miksi hänen alaisensa patistelevat työtöntä toh- 
toria toimeen puotipuksun palkalla. Varmaan myös Airaksinen odotti 
rahaa. Kun Airaksiselle selvisi, että kyse olikin työllistämistuesta, hänen 
pettymyksensä oli suuri, kun rahamäärä oli niin pieni. 

Tapasin Timo Airaksisen 21.8.2003 Käytännöllisen filosofian laitoksen 
kansliassa, jossa pidimme pienen palaverin. Jälkeenpäin sitä voisi sanoa 
veripalaksi. Laitoksen amanuenssin, Tuula Pietilän, huoneessa käy- 
mämme keskustelu kääntyi pian kouluehtojen asettamiseksi. Airaksinen 
alkoi vaatia. Hän esitti, että kirjoittaisin muutamia täydentäviä artikke- 
leita — kuinka pedanttia ja koulumestarimaista! Mieluummin kirjoitin 
kirjaa. Airaksinen itse oli antanut esimerkin siitä, miten julkaistiin koti- 
mainen monografia kerran vuodessa, mutta nyt hän arvosteli omaa 
kotimaista julkaisutoimintaani. Lopulta hän sanoi kahta kansainvälistä 
artikkelia dosentuurin ehdoksi ja kieltäytyi keskustelemasta aiheesta 
enempää. Artikkeleita siis, mutta miksi? Siksikö, että hänen kellokkaansa 
Mikko Salmela oli nimitetty dosentiksi vain vuosi väittelynsä jälkeen 
yhdellä kotimaisella kirjalla ja kahdella Kanava-lehdessä julkaistulla 
artikkelilla?443 Entä Petri Ylikoski? Hänkin väitteli tohtoriksi vasta 
vuonna 1998 ja nimitettiin niin ikään yhdellä kirjalla dosentiksi vuonna 
2003. Ja Arto Siitonen on edelleen yhden kirjan dosentti. Eksistenssi- 
filosofiaa edustavalta ja eri mieltä olevalta henkilöltä, kuten minulta, 
vaaditaan siis viisi kertaa enemmän ansioita ja tieteellistä tuotantoa kuin 
analyyttisilta systeemifilosofeilta. Se puolueettomuudesta! ”Jos teet tiede- 
kunnalle hakemuksen, niin minä määrään sille asiantuntijat”, sanoi 
Airaksinen. Mutta ei kai heitäkään pitäisi niin vain määrätä, vaan kyllä 
heidät edelleenkin valitaan. Ja Mikko Salmelan luennot olivat Airaksisen 
mielestä ”legendaarisia”. Juuri siksi hänet oli nimitetty kalifiksi kalifin 
paikalle, kun Airaksisella itsellään oli matkalippu puoleksitoista vuodeksi 
Australiaan. Tulos: Hankamäelle työllistämistukea, pojille professorin- 
virka. 

Mitä analyyttisiin filosofeihin tulee, huippututkijat olivat Airaksisen 
käsityksen mukaan ”nimenomaan analyyttisia filosofeja”. Jos huippututki- 
mus määritellään per definitionem analyyttiseksi systeemifilosofiaksi, 
minulle on kunniaksi kieltäytyä olemasta sellainen ”huippututkija”. Ama- 
nuenssi Pietilä säesti Airaksista muistuttamalla, että ”kaikki tutkimus on 
kapea-alaista”, kun taas oma käsitykseni asiasta oli kokonaan toisen- 
lainen. Ainahan ihminen voi pötkiä pitkälle laittamalla laput silmilleen ja 
kävelemällä suoraan eteenpäin, mutta silloin hän ei näe toisia ihmisiä 
lainkaan. Eikä siitä pitäisi kenenkään lompsan leventyä, vaikka kuinka 
pitäisi kymmenpennistä polviensa välissä. Ahdasmielisyyden ei siis tulisi 
olla tieteellisen pätevyyden kriteeri. 

Vertaillessani omaa pätevyyttäni laitoksella aiemmin dosentiksi nimi- 
tettyjen pätevyyteen Airaksinen aivan ymmärrettävästi kiusaantui. Hä- 

nen viimeisiksi sanoikseen minulle jäi hänen epäilynsä motiiveistani: ”Jos 
sinulla on jotain laitosta vastaan, niin se on sitten automaattisesti out”.444 
Minulle tulivat mieleen lukioaikaisena matematiikanopettajanani toimi- 
neen Clint Eastwoodin kivikasvoiset sanat: ”Painu suolle.” — Ulosheitto 
siis. Airaksisen toteamus oli aika jyrkästi sanottu professorin asemassa 
olevalta henkilöltä, ja se oli sävyltään sellainen, että jäljentäessäni sen 
tähän kaikkien nähtäville minulla ei tule koskaan olemaan mitään hätää. 
Sitä paitsi on huolestuttavaa, mikäli professorikunnalla itsellään ei ole 
mitään ”Laitosta” vastaan. 

Tapaaminen päättyi konfliktiin vain puolisen tuntia aloituksen jälkeen. 
Nimet olivat kuitenkin paperissa, ja työsuhde tuli ikävä kyllä voimaan, 
mutta tuon päivän jälkeen emme ole Airaksisen kanssa tavanneet emmekä 
puhuneet. Airaksinen käveli kerran vastaani käytävällä pukahtamatta 
tervehdykseeni mitään. (Hän vastasi kyllä kohteliaasti seuraavalle 
vastaantulijalle.) Professori oli onnistunut vääntämään asiasta arvovalta- 
kiistan, joka päättyisi, kuten symboliset konfliktit aina: jommankumman 
kuolemaan. Onkin hämmästyttävää, mistä Airaksisen aggressiivisuus 
oikein johtui, ja on vaikea nähdä, ettei siinä olisi ollut homoja vastaan 
suunnattua vihaa. Kaikki se aggressio, joka kohdistetaan minuun, kohdis- 
tuu tietenkin väistämättä myös homoseksuaaliin ja homoseksuaalin käsi- 
tykseen siitä, mitä filosofia on. Aki Huhtinen kertoi minulle myöhemmin, 
että Airaksisella oli vaimo sairaana, ja hän oli lähdössä puolisoineen 
Australian aurinkoon fellow-vuodesta nauttimaan, joten ei ollut ihme, että 
hän oli hermostunut. Hän osasi laittaa asiat tärkeysjärjestykseen. Kes- 
keinen kysymys kuului: olisinko minäkin kelvannut dosentiksi, jos olisin 
pestautunut aliupseerikerhon saunamajuriksi enkä olisi ollut pelkkä 
käpykaartikenraali? Seuraavasta Niin & Näin -lehdestä sain joka tapauk- 
sessa lukea Airaksisen normalisointikirjoituksen, jolla hän pesi paskaista 
mainettaan: ”Mitään kapinaa homouteen ei enää liity, kyseessä on vain 
elämäntapa, yhtä tylsä ja sidonnainen kuin heterous.”445 Kaikki diskrimi- 
naatio oli hänen puolestaan ”selitetty pois”. 

Laitoksen johtajaksi siirtyi tuota pikaa Heta Gylling, joka tunnettiin 
aiemmin Heta ja Matti Häyry -nimisen kirjoittajakaksikon toisena puo- 
lena. Esittelin asiani hänelle Airaksisen kadottua Australian aurinkoon. 
En tiedä, kuuliko Gylling dosentuuria koskevaa kysymystäni lainkaan, 
sillä hän ei vastannut siihen mitään. ”Ai olet sinä harrastanut Levinaata”, 
totesi hän, jolloin korjasin nimen olevan liettuankielinen ja lausuttavan 
”Levinas”. Gyllingin mukaan laitossarjajulkaisuillani ”ei ole arvoa”, sillä 
tiedekunta on todennut, että ”laitossarjajulkaisuilla ei ole mitään kont- 
rollia”. Oma hakemukseni ei tietenkään nojautunut ensisijaisesti laitos- 
sarjajulkaisujeni varaan, mutta laitossarjajulkaisujen yleiseksi puolustuk- 
seksi voin kertoa pienen tarinan. 

Kun Heta ja Matti Häyry itse julkaisivat Helsingin yliopiston laitos- 
sarjassa tutkielmansa Collingwoodin estetiikasta vuonna 1989, kirjaa 

kiiteltiin lehdissä. Olisiko siis tämäkin hyvä teos pitänyt mitätöidä vain 
sillä perusteella, että sen julkaisufoorumi oli laitossarja, vai kohdistuiko 
hylkiminen ainoastaan Tampereen yliopiston sarjaan? Jotkut näyttävät 
jopa mitätöivän omia julkaisujaan vain osoittaakseen, ettei muiden 
samantasoisilla julkaisulla ole arvoa. Sen sijaan Tampereen yliopiston 
laitossarjan nimi ”Filosofisia tutkimuksia Tampereen yliopistosta” kyllä 
kelpasi helsinkiläisille, sillä he plagioivat Juha Varton sorvaaman nimi- 
formaatin omaan laitossarjaansa kääntämällä byrokraattiselta kalskah- 
tavan nimen ”Helsingin yliopiston Filosofian laitoksen julkaisuja” muotoon 
”Filosofisia tutkimuksia Helsingin yliopistosta”. Toistettuna muotoilun 
vinkeys menetti kuitenkin tehonsa. 

Yhtä kaikki, akateemisissa asiantuntijamenettelyissä pitäisi lähteä 
siitä, että julkaisuihin perehdytään ja ne arvioidaan jokainen erikseen, 
eikä mitään paiskata roskiin tai ylistetä vain julkaisuyhteytensä perus- 
teella. Ja täytyykö kontrollissa olemista sinänsä pitää filosofisena 
ihanteena? — Ei varmasti. Julkaisutoiminnan kahlehtiminen merkitsisi 
vain sitä, ettei läpi pääsisi omaperäistä eikä merkityksellistä ajattelua. Ja 
miksi yliopistoissa yleensäkään tuotettiin laitossarjajulkaisuja, jos niillä ei 
muka ollut arvoa? Tosiasiassa filosofian laitossarjoissa oli julkaistu paljon 
kiinnostavaa kirjallisuutta, jota yksikään kaupallinen kustantamo ei 
painaisi, kun taas muutamissa erityistieteissä, kuten tilastotieteessä ja 
atk-alalla, laitossarjoihin kieltämättä haudattiin teknisluonteisia raport- 
teja, jotka vanhenivat vuodessa. Erään kysymyksen muodosti myös se, 
miksi =erityistieteilijät pitää päästää määräilemään filosofeja tiede- 
kunnassa? Tiedekuntahan on kollektiivi, jossa puolikoulutetut lyövät 
päänsä yhteen ja sitoutuvat kannattamaan myös sellaisia periaatteita, 
joita he todellisuudessa vastustavat mutta joita heidän on alistuttava 
edustamaan vain siksi, etteivät he kehtaa poiketa ruodusta. 

Heta Gylling esitti epäilyksiä myös tekeillä olevasta tutkimuksestani. 
Hänen mukaansa jotkut hänen tuttavansa olivat yrittäneet tutkia 
anarkismia, mutta hän ei ollut ”kuullut heistä jälkeenpäin mitään”. 
Mainitsin epäilevälle Hetalle, että kyllä kai minunkin täytyy sitten 
epäonnistua samalla perustella. Ainoa kysymys, joka kiinnosti Gyllingiä, 
oli se, miten määrittelen anarkismin. Pidin koko kysymystä surkuhupai- 
sana, ja perustelut voitte lukea kirjastani. Koko aiheesta kirjoittamisen 
ongelma oli halki aikojen ollut oman kirjoittajanposition paikantaminen: 
asettuako anarkistien itsensä tavoin valtakulttuurien ulkopuolelle ja 
valita tyylilajiksi sen mukainen julistusmainen manifesti, vai tavoitellako 
tutkimuksellista ja esittelevää kantaa. Jälkimmäiseen vaihtoehtoon 
liittyvää ulkokohtaisuutta karttaen kuljin kultaista keskitietä. 

Abortteja, avioeroja ja armomurhia puolustavasta ”Rakasta, kärsi ja 
unhoita” -etiikastaan” tunnettu Heta Gylling on omasta mielestäni yksi 
kaikkein kehnoiten soveltavan filosofian professoriksi sopivia henkilöitä. 
Erehdyin esittelemään hänelle myös tutkimussuunnitelmani, jolla anoin 

tutkijatohtorin virkaa Suomen Akatemialta, mutta Hetan näkemys oli, 
”ettei kirjan kirjoittamiseen voi oikeastaan mitään anoa”. — Mitä varten 
sitten voi? Kun hänkin näytti ajattelevan, ettei julkaistuilla tuloksilla ole 
väliä, millä oikeastaan oli? Samaa mieltä olemisellako? Olemisella te- 
kemättä mitään? Tässä halvaannuttavassa ilmapiirissä kirjallinen toi- 
mintani ei etenisi tuumaakaan! Dosentuurihakemukseni edellytyksiä ei 
ollut onnistuttu kiistämään, mutta asiaa ei myöskään haluttu edistää. Oli 
hakeuduttava muualle, aivan niin kuin Airaksinenkin muistutti: ”Onhan 
niitä muitakin yliopistoja, mikset hae sinne...” 


Pakolaiseksi Tampereelle? 


Filosofiaa on kaikkialla, mutta seuraavaksi lähin laitos, jonne voisi hakea 
kiinnitystä, toimi Tampereella. Seuraamalla 1990-luvun verivanoja kysei- 
seen paikkaan saattaisi löytää takaisin. Tampereen yliopistossa vallitsi 
haudanhiljaisuus. Sieltä ei ollut kuulunut pitkään aikaan mitään. 
Julkaisutoiminta oli ajettu alas, opiskelijat olivat kaikonneet, ja kaikki 
elävä opetus oli kuollut pois. Professoritroikan tärkeimmät aikaan- 
saannokset olivat hallinnollisia. Matemaattisten tieteiden lapikas oli 
nostettu filosofian yltä, ja filosofian nimi oli kirjoitettu laitoksen nimeen. 
Aineyhdistelmä oli lopettanut seilaamisensa eri kiinteistöjen välillä ja 
purjehtinut informaatiotieteiden satamaan. Yliopistoon oli perustettu sen 
niminen tiedekunta. Laitos oli siis kolhoosi ja tiedekunta sitä hieman 
suurempi kombinaatti: sovhoosi. 

Tere Vaden oli kaikkien kaveri. Myöntyväisyyslinjastaan hänet oli 
palkittu tekemällä hänestä viransijainen professori Matti Sintosen 
hoitaessa Haaparannan virkaa ja Haaparannan harhaillessa Suomen 
Akatemian hommissa ulkomailla. Sijaisuus oli kerrankin täytetty *”omasta 
yliopistosta”. Teren nimittäminen viransijaiseksi osoittautui kuitenkin 
nukkehallitukselle virheeksi. Hän oli jo vuonna 2001 kannustanut Huh- 
tista hakemaan dosentiksi ja oli siten ainoa elonmerkki laitoksella. Hän 
ilmaisi suosittavan kantansa myös omille dosentuuriaikeilleni ja lupasi 
edistää asiaa etsimällä asiantuntijoita prosessia varten. Työsuhteeni 
päätyttyä Helsingin yliopistossa karkauspäivänä 2004 olin kävelyllä 
Kaivopuistossa. Pirteänä pakkaspäivänä tein hyvän päätöksen: päätin 
hakea dosentiksi Tampereen yliopistoon, ja kirjaamoa kohti postittamani 
hakemus lähti matkaan 8.3.2004. Esitin alakseni käytännöllistä filosofiaa 
ja otin yhteyttä Matti Sintoseen. 

On väärin sanoa, että Sintonen tunnettiin opportunistina ja pyrkyrinä. 
Hän ei ollut ahne, opportunisti eikä pyrkyri, vaan hän oli nuo asiat itse. 
Hän muisti käyttää myös erikoisaloistaan ja asiantuntemuksestaan aina 
”ambitioiden” nimeä. Sintonen ei ollut nytkään virkapaikallaan tavatta- 
vissa, mikä oli tyypillistä jo 1990-luvun alulle, jolloin junaan kiirehtivä ja 

kokouksista myöhästelevä professori keksiskeli verukkeita, kuten ”olen 
luvannut olla Helsingissä siihen ja siihen mennessä” tai ”lapseni tuli 
kipeäksi ja minun piti hoitaa häntä”. Niinpä Sintonen alkoi viivyttää myös 
dosentuuriasiaa. Hän vilautti esitykselleni aluksi vihreää valoa ja pyysi 
minua lähettämään kirjani luettavakseen. Tosiasiassa hän tunsi julkai- 
suni hyvin entuudestaan. Lähetinkin hänelle teokseni, ja asia alkoi viipyä. 

Kirjoissa ei puhuttu Sintosta miellyttävistä asioista. Koko Dialoginen 
filosofia koostuu hänen edustamansa naturalismin ja analyyttisen sys- 
teemifilosofian kritisoimisesta. Sintonen oli päättänyt viivyttää kannan- 
ottoaan ehkä myös siksi, että hänellä oli oma lehmä ojassa Helsingin 
yliopistossa. Niiniluodon jälkeensä jättämän valtatyhjiön täyttäminen oli 
vielä kesken, eikä Sintonen halunnut minun ja hänen välisensä riidan 
leimahtavan liekkeihin hänen hakiessaan Niiniluodon virkaa, sillä se olisi 
voinut vaarantaa hänen ambitioidensa toteutumisen. Vielä helmikuussa 
ennen dosentuurihakemukseni tekoa oli seurannut periaatteellisesti 
myönteinen viesti, jossa Sintonen lupasi ”miettiä asiantuntijoita”.446 Sen 
jälkeen hän kuitenkin naljaili maininnalla, jonka mukaan julkaisujeni 
joukossa ei ole muka ”yhtään julkaisua, joka olisi käynyt läpi niin sanotun 
normaalin referee-käytännön ja kävisi näillä kriteereillä alkuperäis- 
tutkimuksesta”44? (väite oli varmasti epätosi). Alakseni hän näki ”kult- 
tuurifilosofian” pikemminkin kuin käytännöllisen filosofian, ja lopuksi 
seurasi ilkeilyä, jonka mukaan Sintonen piti ”dosentuurin vaatimuksena 
sitä, että on hakeutunut tieteelliseen dialogiin”!448 

Kun Helsingin lausunnot olivat valmistuneet ja virantäyttötoimikunta 
oli asettanut Sintosen ensimmäiselle ehdokassijalle, hän kävi kimppuuni 
täysin voimin, ja sähköpostilaatikkooni kolisi kirje toukokuussa 2004. 
Viesti oli vittumainen. Sen mukaan minulla ei ole dosentin pätevyyttä, 
sillä suosimissani julkaisuyhteyksissä ei ole ”skolaaria hakeutumista 
tutkimusongelmien pariin” ja niissä on vaikea osoittaa ”oppineisuutta”.49 
Lisäksi hän päätyi luonnehtimaan minua ”väliinputoajaksi”.450 Kyseessä 
oli siis konflikti, ja toivoin, ettei minua alettaisi pudottaa mihinkään 
väliin. Tiedotin asiasta myös tiedekunnan esittelijänä toimivalle hallinto- 
päällikkö Marja Liisa Nurmelle ja ilmoitin, että haluan asiaa käsiteltävän 
prosessissa. Samalla pyysin, että asiantuntijoiden nimeämisessä oltaisiin 
tasapuolisia.451 

Sintosen viesti oli valunut kusiaistutkijan kynästä. Vastasin hänelle 
sähköpostitse, että mikäli alkuperäistutkimuksena pidetään laboratori- 
ossa harjoitettavaa laboratory habit of mind -tyyppistä tutkimusta tai 
kirjastojen kellareissa tapahtuvaa arkistotutkimusta, sellainen filosofia- 
käsitys sulkisi pois kaiken tulkitsevan ja omaan aikaamme iskevän yhteis- 
kuntakriittisen filosofian, jota itse edustin. Ja mikäli ”alkuperäistutki- 
muksena” pidettäisiin vain sen tapaista artikkeliraportointia, jota harjoite- 
taan kansainvälisissä aikakauslehdissä, tutkimuksen alkuperäisyysaste 
itse asiassa vähenisi.t? Ennakkosensuuria harjoittavien kansainvälisten 

aikakauslehtien referee-menettely ei tue tieteellisiä artikulaatioresursseja 
eli mahdollisuuksia saada sanansa sanotuksi vaan vahingoittaa niitä, kun 
jutut lähtevät toimitusten kautta lentoon, kiertävät maapallon ympäri ja 
päätyvät typistettyinä lehtiin. Alkuperäisintä filosofiaa onkin nimen- 
omaan sellainen tutkimus, joka edustaa kirjoittajansa omia näkemyksiä 
ilman, että niitä on kuohittu tai että kirjoittajaa on peloteltu harjoitta- 
maan itsesensuuria. Juuri tällaisen itsenäisyyden perustalle rakentuu 
todellinen oppineisuus. 

Myös dialogisen filosofian idea perustuu käsitykseen, että ihmisellä on 
oikeus edustaa juuri sitä, mitä hän haluaa, ja näin päästään varsinaiseen 
argumentaatioon, mikä puolestaan tukee filosofien itsenäisyyttä ja vapaut- 
ta. Tämä ei tietenkään tarkoita, että pitäisin itseäni sen oppineempana 
kuin Sintonenkaan oli, mutta oppineisuuden ihanteeni ovat kokonaan 
toisenlaisia. Hänelle ”oppineisuus” oli kansainvälisten kollegojen sitee- 
raamista ja jäljittelyä sekä omien ajatusten altistamista kontrollille, kun 
taas omasta mielestäni todellinen oppineisuus on itsenäisyyttä, riippu- 
mattomuutta ja omaehtoisuutta. Tämän vuoksi kaikki oppineet ovatkin 
domo doctuksia, itseoppineita. Esimerkiksi kelpaa Henry David Thoreau, 
joka teoksensa Elämää metsässä mukaisesti erakoitui harjoittamaan 
filosofiaa metsän siimeksessä. Toisen esimerkin tarjoaa Friedrich Nietz- 
schen Zarathustra, joka pakeni vuorille puhdistuakseen kulttuurien ja 
sosiaalisten mielipiteiden kuormasta. Vasta pitkän katharsiksen jälkeen 
hän katsoi olevansa valmis esittämään filosofiaansa vapaasti ja vasta- 
väitteistä välittämättä. ”Hakeutuminen varsinaisten tutkimusongelmien 
pariin” ei saisikaan olla ehdollistumista tieteellisille valtakulttuureille, 
kuten Sintonen oli kasvatettu ajattelemaan, vaan todellista filosofisuutta 
ilmentää se, että julkaisut ovat kiisteltyjä, puhuttavia ja kaunokirjallisesti 
rikkaita. Arvottamalla minut ”väliinputoajaksi” minun toivottiin lähes- 
tyvän naisen haavaa. 


Liian totta ollakseen hyvää 


Minulla ja Sintosella oli yhtä paljon yhteistä kuin ydinvoimalaitoksen 
operaattorilla ja sokerileipurilla: molemmat käyttävät valkoista suikkaa, 
mutta tuloksena on täysin erilaista kakkua. ”Palataan asiaan” olivat 
Sintosen viimeiset sanat minulle, kuten useasti ennenkin.453 Se tarkoitti: 
”Ei palata.” Eikä ole palattu. Hallintopäällikkö Nurni siirsi asian syksyyn, 
jolloin Haaparanta kapusi takaisin oppituolilleen. Häneen otin yhteyttä 
elokuun lopussa 2004. Leila alkoi lukea tiedekunnan kansliassa olevia 
kirjojani, vaikka olin toivonut asiantuntijoiden lukevan niitä. Myös Haapa- 
ranta alkoi viivyttää asiaa, ja jouduin kyselemään lukemisen edistymistä 
syyskuussa, lokakuussa ja marraskuussa. Totuushan on, että tuollaiset 

kirjat voi lukea parissa päivässä; selviytyväthän opiskelijatkin kirja- 
tenteistä muutamassa viikossa. 

Yhdeksän (9) kuukautta hakemukseni tekemisen jälkeen 28.11.2004 
Haaparanta ilmoitti minulle sähköpostitse, ettei minulla hänen mielestään 
ole dosentinpätevyyttä.454 ”Lisensiaattityöni”, joka käsitteli subjektin 
asemaa ihmistieteissä, ei kuulemma osoita dosentinpätevyyttä.455 Väitös- 
kirjani oli hyvä, ja Dialogista filosofiaa vastaan hän ei pystynyt sanomaan 
mitään. Kohdat, joissa olin Herbert Marcusen teosta Yksiulotteinen 
ihminen hyödyntäen kritisoinut analyyttista systeemifilosofiaa, sisälsivät 
kuitenkin Haaparannan mielestä ”puutteita, joita väitöskirjatasoisessa 
tutkimuksessa tai dosentinopetuksessa ei saa olla”.456 Niinpä hän ei 
katsonut voivansa ”kannustaa” minua hakemaan dosentuuria, sillä olin 
hänen mielestään käyttänyt sanoja ”naturalismi”, ”analyyttinen filosofia”, 
”looginen empirismi”, ”kielifilosofia” ja ”analyyttinen filosofia” tavalla, joka 
on ”harhaanjohtavaa”.457 — Mikä yllätys! 

Ja taaskin paljastava sanamuoto: ”ei saa olla”. Mitäpä muuta yksin- 
kertaiset osaisivat, kuin rajoittaa niitä, jotka osaavat ja tekevät. Minulle 
Haaparannan ikävähkö viesti todisti vain hänen käsityksestään, että 
filosofilla saa olla mielipiteitä, kunhan ne ovat ”oikeaan ohjaavia” eli 
hänen omien näkemystensä mukaisia. Hintikan etäispäätteen kannan- 
otosta ymmärsin ainoastaan sen, ettei professori halunnut kannustaa vaan 
lannistaa aktiivisia ja toimintakykyisiä tutkijoita asettamalla meidät 
taloudellisiin ja sitä kautta kaikkiin muihinkin vaikeuksiin: tukemaan hän 
antautui vain Jukka Hankamäen dosentuurihakemuksen hylkäämistä. 

Mikä voikaan olla herkullisempaa, kuin kieltää toisen ihmisen työltä 
sen arvo niin, ettei ihminen pääsisi toteuttamaan pyrkimyksiään yliopisto- 
laitoksessa? Haaparannalla ei voinut olla aavistustakaan siitä, kuinka 
surkuhupaisalla tavalla hän tuli osoittaneeksi Dialogisessa filosofiassa 
esittämäni metodisäännön tarpeelliseksi: ”Varokaa niitä, jotka esittävät 
kannustuksensa vaatimuksina, ja kuunnelkaa niitä, jotka esittävät vaati- 
muksensa kannustuksena.”458 Myös Stalinin keskitysleireillä oli tapana 
laittaa ihmiset ensin työskentelemään jonkin kokonaisuuden rakenta- 
miseksi. Tämän jälkeen vartijat purkivat kaiken sen, minkä vangit olivat 
saaneet aikaiseksi, ja mitätöimisellä oli tarkoitus tuhota, paitsi heidän 
työnsä, myös heidän minäkuvansa ja itsetuntonsa, eikä asiaa auttanut 
yhtään se, jos sanoi ”noli disturbo circulos meos”. Niinpä professorittaren 
harjoittama ilkeily olikin törkeää ja pedanttia lähtöruutuun palautta- 
mista, johon kukaan ihminen ei olisi ikimaailmassa suostunut. Sen 
Haaparanta varmasti tiesi myös itse, joten kyse täytyi olla tahallisesta 
konfliktin tuottamisesta. Nyt hän yritti uskotella, että työ, jonka eteen olin 
nähnyt jumalattomasti vaivaa saamatta edes lanttiakaan palkkaa, oli 
muka hutiloiden tehtyä. — Antaisinko hänen tuhota työni? 

Leila Haaparannan reaktiot vahvistivat vanhan viisauden aliena vitia 
in oculis habemus, a tergo nostra sunt, ja hänen asenteensa olivat 

perimmältään samat kuin kansanedustaja Päivi Räsäsen. Siksi on syytä 
analysoida tarkemmin, mistä filosofiakäsityksiin liittyvistä eroista kysei- 
sen riidan leimahtaminen kertoi. Varsinaisia virheitä teoksessani ei ole, 
mutta mitä pahaa olisi noiden valtakulttuurista poikkeavien virheiden- 
kään tekemisessä? Oikeassa oleviahan on aina riittänyt, ja myös 
”harhaanjohtavaa ajattelua” on analyyttisten filosofien piirustuksista 
esitetty viime aikoina huomattavan paljon. Koska Haaparanta ei vai- 
vautunut eikä pystynyt osoittamaan tekstistäni mitään todellista moitteen 
sijaa, kyse oli taaskin pelkistä filosofian tulkintaerimielisyyksistä. 

Totuushan on se, että huilu ilman reikiä ei ole huilu, ja niinpä kaikki 
maailmaa koskeva tieto väistämättä rajautuu johonkin sellaiseen, mitä ei 
tiedetä. Niinpä myöskään kirjaani ei olisi pitänyt arvostella ”puutteista” — 
niitä kun oli joka tapauksessa mahdollisimman vähän ja ne kuuluvat 
kaikkeen tiedonmuodostukseen. Juuri aukkojen ja rajausten kautta se, 
mitä tiedetään, saa merkityksen. Tämä oli myös kirjani filosofinen ydin- 
sanoma sen ohella, että halusin varoittaa filosofeja yleisestikään tuomitse- 
masta mitään sellaista, mitä he eivät tunne (kuten minua). Tosin tieteen- 
harjoittajilla on valitettava taipumus määritellä kaikki itselleen tunte- 
maton vain sen mukaisesti, mitä asioista jo tiedetään. Juuri siten syntyvät 
nuo tieteelliset totalitarismit, ja olin nähdäkseni osunut aivan oikeaan 
väittäessäni, mistä kyseisissä ilmiöissä varsinaisesti on kyse: ritualisti- 
sesta ja toistopakkoon perustuvasta filosofoinnista.459 

Vaikka en olekaan innostunut Herbert Marcusen poliittisista käsi- 
tyksistä, hänen esittämänsä analyyttisen filosofian kritiikki on edelleen 
ihailtavaa. Voinkin vastata Haaparannalle Marcusen sanoin, että tyypilli- 
sen analyyttisen systeemifilosofin asenne muistuttaa yleisen syyttäjä- 
viranomaisen toimintaa: ”Analyyttinen filosofi tuo usein mieleen jonkin- 
laisen kuulustelevan ja syyttävän tutkijalautakunnan. Intellektuelli 
kutsutaan nuhteluun. Mitä tarkoitatte kun sanotte...? Ettekö nyt salaa 
jotakin? Puhutte epäilyttävää kieltä.”460 Ja todellakin: sellainen henkilö, 
joka toimii passipoliisina yliopiston ovella, ei ole filosofi vaan saapasrenki. 
Kyseisenlainen kohtelu oli pohjimmiltaan yhtä häijyä kuin oopperayleisön 
tapa buuata esiintyjille pienimmänkin aiheen ilmaantuessa. Näin se saa 
tilaisuuden oman padotun aggressionsa ilmaisemiseen ja pohjimmiltaan 
hyvin kieroutuneen ”sivistyneisyytensä” osoittamiseen. Arvostella minua 
siitä, että olin kirjoittanut filosofisia kirjoja, oli perimmältään samanlaista 
kuin moittia aivoja siitä, että ne tuottavat ajatuksia. 

Kirjani luettuaan Leila Haaparanta osoittautui eräänlaiseksi Pohjan 
Akaksi, joka halusi pulauttaa pohjaan koko Sammon. Hän ryhtyi kuohi- 
maan sananvapauttani ja väittämään, että asioista, jotka eivät olleet 
hänelle itselleen mieluisia, ”ei esitetä vahvoja väitteitä”.461 Olinkin esittä- 
nyt periaatteellista kritiikkiä ja kyseenalaistanut koko hänen oman 
uskomusjärjestelmänsä, ja johtopäätökseni olivat täysin oikeita. Ja nyt tuo 
itsevaltias loihe lausumaan, että niin ei saa sanoa. Lisäksi kannanottoa 

leimasi jo rituaaliseksi puheenparreksi muodostunut käsitys ”vahvoista” 
mielipiteistä. Sen mukaan filosofit esittävät näkemyksiään ”heikossa 
mielessä” tai ”vahvassa mielessä”. Nämä luonnehdinnat seurasivat suo- 
raan analyyttisten filosofien pyöristelevästä ja sievistelevästä ajattelu- 
tavasta, jonka mukaan filosofiset erot ovatkin pelkkiä aste-eroja eivätkä 
periaatteellisia eroja. ”Heikosta” ja ”vahvasta” puhuminen ilmentää siis 
löysää relativismia ja on tyylin kannalta lähes sietämättömän mauton 
valinta. Jos kerran Haaparanta halusi kieltää ”vahvojen mielipiteiden” 
esittämisen, hänen itsensä pitäisi pidättäytyä kommentoimasta filo- 
sofiaani kokonaan! Minä taas tulkitsen edukseni sen, mikäli näkemykseni 
arvioidaan vahvoiksi, ja mitäpä muuta ne voisivatkaan olla, sillä vertailu- 
kohta (eli analyyttinen systeemifilosofia) on sinänsä niin likilaskuinen. 

Leila Haaparanta tuli raivoihinsa kirjoituksistani, joissa olin pureu- 
tunut koko analyyttisen kielifilosofian taustalla vallitsevaan ideologiseen 
ajattelutapaan ja tulkinnut kielifilosofiaan keskittyvää filosofointia 
kartesiolaisen ja kristillisen metafysiikan osaksi. Omasta mielestäni sen 
elämänvieraus ja halu kiistää kokemuksellisesti tapahtuva merkitysten 
muodostuminen oli ilmaisuna samaa sukupuolta olevien ihmisten yhteisen 
merkityskonstituution kiistämisestä eli epäsuorasta homoseksuaalisuuden 
torjumisesta. Niinpä keskittyminen kielen analyysiin ja pyrkimys nähdä 
ihmisten välinen ymmärtäminen yleispäteväksi oletetun kielen sisäisenä 
kysymyksenä olivat vain keholliseen ja kokemukselliseen merkitysten 
muodostumiseen liittyvän perustan kiistämistä. Sellaisena tämä oli myös 
samaa sukupuolta olevien ihmisten yhteiseen kokemusmaailmaan liittyvän 
yhteisymmärryksen kieltämistä. Ludwig Wittgensteinia puolestaan olin 
tulkinnut kaappihomoksi, jonka pakkoneuroottinen lauseiden tankkaus oli 
merkki hänen seksuaalisesta ja kehollisesta vieraantuneisuudestaan. 
Kyseisen ajattelun vallassa Wittgenstein keskittyi etsimään yhteisymmär- 
ryksen avaimia kokemuksesta riippumattomaksi käsittämänsä kielen ja 
itse kehittelemiensä kielipeliteorioiden maailmasta. 

Tämän tulkinnan täytyi olla analyyttisten systeemifilosofien ja muiden 
tieteisuskovaisten mielestä sietämätön, sillä Ludwig Wittgenstein tunnet- 
tiin analyyttisen kielifilosofian kotijumalana, jonka varassa koko kieli- 
filosofinen perinne ja pragmatismi elivät. Tulkintani romutti siis ana- 
lyyttisen kielifilosofian perustan, sillä se vaati näkemään Wittgensteinin 
omien papereiden taakse: sen piileviin motiiveihin ja koko ritualisoituneen 
tieteen metafyysisiin ennakkoehtoihin, eli torjuttuun homoseksuaali- 
suuteen, joka vallitsee kokemuskielteisen ja systeemiteoreettisen filosofia- 
perinteen taustalla. Pyrkimyksessään homoeroottisen merkityskonstituu- 
tion kiistämiseen ovat niin kristinuskon kuin kielellisen universalismin 
varassa elävän rationalisminkin ideologiset lähtökohdat olleet samoja.462 
Ei siis ole ihme, että tämä tulkinta harmitti Haaparantaa ja johti hänet 
eräänlaiseen informaatioshokkiin. Filosofiani vei pohjan paitsi hänen 
mielenrauhaltaan, myös hänen uskoltaan. 

Keskeinen asiakohta noitarovioiden sammumisen ja uudelleen sytty- 
misen ajankohtaa arvioitaessa oli tämän konfliktin myötä löytynyt: se ei 
koske enää niinkään uskontoa tai jumaluutta kuin tiedettä ja filosofiaa, 
jotka ovat ottaneet uskontojen paikan. Meidän aikanamme pyritään 
vaientamaan filosofi, joka edustaa esipredikatiivista filosofiaa ja pitää 
filosofiaa ja homoseksuaalisuutta yhteenkuuluvina. Pyrkimys kieltää oma 
filosofiani osoitti, kuinka kumouksellista se todella on. 

Surkeaa sen sijaan on se, että virassa olevilla filosofian professoreilla ei 
ole lainkaan psykologista eikä ihmistieteellistä tulkintataitoa. Omasta 
mielestäni analyyttinen kieli- ja systeemifilosofia ovat lähinnä hetero- 
seksuaalisen arvo-, merkitys- ja symboliuniversumien mukaisia filosofian 
harjoittamisen muotoja, jotka toistavat kartesiolais-kristillisiä ihanteita. 
Esimerkiksi pragmatismi on homovastaista juuri sikäli, kuin se kiistää 
esipredikatiivisen kokemuksen, pyrkii universaaliin merkityksenteoriaan, 
velvoittaa ihmisiä normatiivisilla kielipeleillään ja altistaa massakult- 
tuurille sekä valtaväestön elämäntavalle. Kun pragmatistit ja analyyttiset 
systeemifilosofit julistivat, että eksistenssifilosofioiden ja analyyttisen 
filosofian välillä ei ole muka mitään ristiriitaa ja että niiden välinen kuilu 
on luotu umpeen, he itse asiassa sanoivat seuraavaa: heteroseksuaalisen 
valtakulttuurin mukainen filosofiakäsitys on voittanut, merkityskonsti- 
tuution kokemukselliset ja keholliset alkuehdot on kiistetty ja kaikki ovat 
samanlaisia ihmisiä. Tämä katsantokanta on myötäillyt myös edellä 
kritisoimani gueer-teoreettisen seksuaalivähemmistöliikkeen näkemyksiä, 
joiden mukaan kaksiarvoinen sukupuoliero kiistetään eikä ole olemassa 
homoja ja heteroita — ei myöskään miehiä tai naisia. Kuten olen useasti 
osoittanut, nämä näkemykset ovat filosofisesti täysin kestämättömiä. 

Mutta miten oli dosentuurini laita? Hauskaa oli, että lisensiaattityöni, 
jonka Veikko Rantala oli pakottanut hakemaan pois tiedekunnan kansli- 
asta, Haaparanta oli omien sanankäänteidensä kurveissa valmis hyväksy- 
mään lisensiaatintyöksi vaikka ei katsonutkaan sen tukevan hakemustani 
dosentiksi.463 Tosiasiassahan Helsingin yliopistossa tarkastettu lisensi- 
aatintutkimukseni käsitteli Simone Weilin ajattelua eikä subjektin muo- 
dostumista, kuten Haaparanta oletti. Kyseessä oli siis kokonaan eri työ. 
Ilkeilevälle sävylleen uskollisesti Haaparanta kirjoitti sähköpostiviestis- 
sään, että myös teokseni Dialoginen filosofia idea on hyvä, ”sitä en epäile”, 
mutta minun pitäisi kirjoittaa aiheesta kokonaan uusi tutkimus: ”Miksi et 
näin tekisi, jos sinulla kerran on sanottavaa?”464 Huomiota herättävä oli 
ehdollinen maininta ”jos”. Todellisuudessahan minulla oli ollut sanottavaa 
jo usean kirjan verran, ja niissä olin lausunut asiat tavalla, jolla haluan. 
Muotoilu oli jälleen tyylipuhdas esimerkki Leila Haaparannan yli- 
mielisestä ja ennakkoluuloisesta asenteesta, jonka mukaisesti syventy- 
miseni filosofiaan yritettiin kääntää jonkinlaiseksi Esa Saariselta opis- 
kelluksi hätäilyksi tai asioiden lausumiseksi puolivalmiina. Tästä moni- 
vuotisessa työskentelyssäni ei totisesti ollut kyse. 

Tilanteessa, jossa olin juuri saanut valmiiksi metodologisen major 
opukseni, Haaparannan kehotus kirjoittaa teos uusiksi oli perimmältään 
samanlainen kuin vaatimus hieroa professorin liikavarpaita. Samalla, kun 
Haaparanta ilmoitti vaativansa myös ”menestyksellistä tieteellistä uraa”, 
hän ei osannut vastata siihen, miten voimme sellaista saavuttaa, kun hän 
itse tekee kaikkensa estääkseen toimintamme filosofian laitoksilla. 


Kulttuurikanoja 


Fährerin pysyväismääräykset näkyivät lopulta myös dosentuurin alan 
määrittelyssä. Haaparanta näytti mennen Sintosen taakse mielipitees- 
sään, että alani voisi olla ”kulttuurifilosofia”. Minusta haluttiin siis leipoa 
jonkinlainen erityisdosentti filosofian kentälle, joka muutoin oli jaettu 
laitos- ja virkarakenteita seuraten käytännölliseen ja teoreettiseen filo- 
sofiaan. Olin jo maininnut Tere Vadenille suhtautuvani huvittuneesti 
ajatukseen, että minua varten perustettaisiin jokin erityisdosentuuri. 
Kyseessä olikin pyrkimys varmistaa, ettei Hankamäellä voitaisi todeta 
olevan dosentinpätevyyttä sellaisella alalla, jolla on olemassa virkoja. Kun 
kulttuurifilosofialla ei ole vastaavuutta virkarakenteessa, Haaparannan ja 
Sintosen ehdotuksessa oli kyse akateemiseen paitsioon asettamisesta, 
jonka tuloksena minut haluttiin ajaa sivuraiteelle: pois virkojen piiristä. 
Myöskään rahoitusta jakavien tahojen tutkimusalaluokituksissa ei ole 
mainintaa kulttuurifilosofiasta, joten sen nimisen dosentuurin myöntä- 
minen merkitsisi tutkijan karkottamista rahoituksen ulkopuolelle. On 
vaikea sanoa, minkälaista kulttuurikanaa minusta yritettiin leipoa, mutta 
näen hankkeessa myös homoihin kohdistuvaa syrjintää, jota aina sisältyy 
isolaatioon ja omalle saarelleen ajamiseen. Joka tapauksessa Timo 
Airaksinen oli pitänyt alanani nimenomaan käytännöllistä filosofiaa, ja 
myös Mikko Salmelalle myönnettiin auliisti käytännöllisen filosofian 
dosentuuri vain yhdellä kirjalla, jonka otsikkonakin oli helsinkiläisen 
filosofian kaksijakoisuutta noudattaen Suomalaisen kulttuurifilosofian 
vuosisata. 

Vanhan tavan mukaan dosentiksi aikova on saanut itse ehdottaa myös 
dosentuurinsa alaa ja päättää opetuksestaan täysin itsenäisesti, sikäli 
kuin tehtävästä ei ole maksettu palkkaa. Sen sijaan nykykäytännön 
mukaan katsotaan, että laitos ja tiedekunta tietävät parhaiten, kuinka 
tottelematonta tohtoria pitää kurittaa. Tosin jo dosentti J. V. Snellmania 
kiellettiin vuonna 1838 luennoimasta haluamastaan aiheesta eli aka- 
teemisen vapauden luonteesta edes ilmaiseksi, mikä laittoi laineet lois- 
kumaan isommassakin astiassa. 

”Kulttuurifilosofin” tittelin myötä minulle yritettiin sovittaa Matti 
Luoman manttelia. Hän olikin Suomen ainoa kulttuurifilosofian dosentti, 
ja syyt hänen tituleeraamiseensa ”kulttuurifilosofiksi” ilmensivät G. H. 

von Wrightin aikoinaan tekemää jakoa ”esseistiikkaan” ja varsinaiseen 
filosofiaan”. Se, että Luoma hävitettiin Helsingissä Hintikalle, oli johtanut 
siihen, ettei hän hakenut dosentuuria väittely-yliopistostaan Helsingistä 
vaan pakeni Tampereelle, jossa hän loi pitkän uran filosofian laitoksen 
dosenttina ja psykologina. Kyseisiin alan määrittelyihin sisältyi siis 
aiemmista yhteyksistä tuttua tiedepoliittista painostusta. Ja samoista 
syistä minulle tarjottiin nyt Matti Luoman manttelia, joka olikin kunnian- 
arvoisa; olihan Luoma taistellut myös sodassa ja saanut viittaansa ehkä 
myös luodinreikiä. Jos minulle ei myönnettäisi dosentuuria, se toisaalta 
säästäisi minut Matti Luoman kohtalolta: tulemiselta haudatuksi maa- 
seutuyliopiston ainelaitokselle, dominoivaa tätiä leikkivän professorin 
korkokengän alle. 

Dosentinpätevyyttäni koskevien epäilyjen valaisemiseksi oli syytä 
suorittaa myös vertailua. Keskeiseksi kysymykseksi muodostui se, miten 
ihmeessä vuonna 2002 dosentiksi nimitetyllä Jaana Parviaisella oli 
”filosofian” (siis ihan kaiken filosofian) dosentin pätevyys pelkällä tanssin 
filosofiaa käsittelevällä väitöskirjalla ja parilla täydentävällä julkaisulla, 
jos minulla ei kaikki kirjani mukaan lukien ollut muka mitään pätevyyttä? 
Saman kysymyksen Haaparannalle oli esittänyt jo Aki Huhtinen. Entä 
miksi Veikko Rantala oli toimittanut Jyri Puhakaisen dosentiksi vuonna 
1998 vain kolmen kotimaisen kirjan perusteella, jos minulla ei ollut 
dosentinpätevyyttä laadullisesti ja määrällisesti kattavammalla tuotan- 
nolla? Entä Tere Vadenin asema? Hänetkin nimitettiin dosentiksi jo 
vuonna 1999 vain kahdella kirjalla ja sen lisäksi julkaistuilla artikkeleilla. 
Vaikka hänen ja Parviaisen väitöskirjat olivatkin englantia, niiden 
julkaisuyhteys oli joka tapauksessa kotimainen laitossarja, eikä niiden 
vientiarvo poikennut oman suomenkielisen mutta sisällöltään kansain- 
välisen väitöskirjani tuontiarvosta.465 

Vertailu osoitti vastaansanomattomasti, että professorit keinottelivat. 
Ainoa uskottava selitys diskriminaatioon oli se, että Huhtista syrjittiin, 
koska hän on upseeri ja herrasmies. Ja minua syrjittiin siksi, että olen 
homo. Meillä molemmilla oli omat käsityksemme filosofiasta, mutta 
eksistenssifenomenologista filosofiaa edustavina meidät molemmat halut- 
tiin hävittää tiedepoliittisessa pelissä ja painostuksessa. Antautuessaan 
kokeilemaan hermojani nämä anglofiilit Francis Baconin tavoin ”pakasti- 
vat kanaa”. 

Mikä muuttui kymmenessä vuodessa? 


Tutustumiseni Tampereen yliopiston filosofian laitoksen tilaan osoitti, että 
filosofia oli täysin rämettynyt. Leila Haaparanta totesi minulle sähköposti- 
viestissään, että ”yksikkömme on aika erilainen kuin silloin, kun 
lähdit”.466 Minä en suinkaan ”lähtenyt” vaan meidät heitettiin. Mutta totta 
on, että Haaparanta oli onnistunut tuhoamaan laitokselta lähes kaiken 
eksistenssifilosofisen ja fenomenologisen tutkimuksen ja näivettämään 
yhteiskunta- ja tiedekriittisen filosofian. Kuttu tai kilipukki olisi pärjän- 
nyt paremmin kaalimaan vartijana kuin virassa olevat filosofit. Heik- 
kouteni kuulemma oli nyt se, että olin ollut ”monta vuotta poissa 
yliopistoltamme”, ja ”Tampereella harjoitetaan hyvin monenlaista filo- 
sofiaa, ja näin kai on ollut laita jo kauan”.467 Haaparanta, joka itse oli ollut 
monta vuotta poissa yliopistoltamme sekä ennen nimitystään että sen 
jälkeen, varoi edelleenkin tunnustamasta Juha Varton työtä monipuoli- 
seksi, ja hänessä puhui Jaakko Hintikan ääni. Huomattava on, että 
Haaparanta argumentoi koko ajan ”me”-muodossa: kyseessä oli todellakin 
meidän yliopistomme, jonne Haaparanta saapui meidän jälkeemme. Ja 
mitä ”monipuolisuuteen” tulee, hän ilmeisesti kiitti itseään siitä, että 
analyyttinen systeemifilosofia oli saatu elvytettyä kuolinkouristuksia 
potevasta saattohoitovaiheesta takaisin teho-osastopotilaaksi. Yhtä hyvin 
Nikita HruStSev olisi voinut sanoa tekevänsä suomalaisen ajattelun 
”monipuoliseksi”. 

Entä sitten laitoksen kokoonpano? Professorinvirkoihin oli köytettyinä 
vuosikymmeniksi Haaparanta ja Sintonen. Lehtorina toimi edelleen Lauri 
Mehtonen, kuten asia oli ollut jo vuodesta 1984. Assistenttina puolestaan 
toimi toisesta yliopistosta virkaan haalittu Mika Kiikeri. Timo Klemola 
hoiti laitoksen hallintoa osapäiväisenä tutkimusapulaisena, ja tuntiopetta- 
jat ja dosentit pyörivät käytävillä peläten asemansa menettämistä. Leila 
Haaparanta ei ollut päästänyt urallaan eteenpäin sen enempää Timo 
Klemolaa kuin tamperelaista kulttuurivaikuttajaa Heikki Mäki-Kulma- 
laakaan, vaikka kumpikin heistä oli julkaissut väitöskirjansa ohella useita 
teoksia ja molemmat olivat jo yli viisikymppisiä. 

Uusien dosenttien nimittämiseen olisi ollut selvä tarve sekä yliopiston 
että tutkijakunnan kannalta. Onko yliopistolle muka eduksi, että dosen- 
tiksi nimitetään eläkeiän kynnyksellä, jos silloinkaan? Pitääkö dosentuuri- 
nimityksen olla akateemisen uran iltalypsy, jollaisena Haaparanta sen 
näki? Saadessaan ensimmäisen dosentuurinimityksensä hän itse oli 
pelkkä yhden kirjan kolmekymppinen tohtori. Myöhemminkin Haaparanta 
on lähinnä kerännyt papereita artikkelikokoelmiksi laittaen nimensä 
julkaisujen kanteen. Hänelle dosentuurihakemus näytti merkitsevän vain 
mahdollisuutta kiusata ihmistä ja lunastaa hänet oppilaaksi — ja ellei se 
käynyt päinsä, tämä lääkäri ryhtyi pitämään tohtoreita odotushuoneessa. 

Olin hakenut dosentiksi alun perin rakentavin aikein, mutta professori- 
kunnan suhtautumisen ollessa väkivaltaisen kielteistä oli vaikea asen- 
noitua asioihin kärsivällisesti. Jokaisen, joka joutuu epäoikeudenmukai- 
sen kohtelun uhriksi, on lopulta vaikea kääntää asioita kohteliaasti par- 
hain päin myöskään omaa itseä sortaneiden kannalta. Vaikka Raamattu 
kehottaakin palkitsemaan pahan hyvällä, akateemisissa asioissa kekä- 
leiden kerääminen vihollisten päälle ei kannata, sillä noiden älyn jätti- 
läisten pään päällä eivät loista edes tuliset hiilet. 

Dosenteista Juha Varto oli ajettu tiehensä, ja Jyri Puhakainen oli 
omilla teillään. Kumpikaan heistä ei ole tullut takaisin, eikä tule. Itselläni 
oli rohkeutta, aloitekykyä ja rakentavuutta, mikä professorikunnan toi- 
mesta kuitenkin tyrmättiin. Matti Luoma oli iältään jo kahdeksan- 
kymmenen, ja sitten oli näitä palomäkiä ja rantoja. Viimeisimpänä 
tapauksena oppiaineen dosentiksi oli nimitetty teologi Reijo Työrinoja. 
Miksi siis teologi voidaan nimittää filosofian dosentiksi, jos filosofiasta 
väitellyt tohtori ei kelpaa? Suomessahan homo ei voi saada nimitystä 
papiksi, mutta on väärin, mikäli papisto filosofian laitoksilla estää sen, 
että homo voisi saada nimityksen filosofian dosentiksi. Se oli salausko- 
vaisten harjoittamaa sortoa yhtä kaikki, ja tiedekunnan dosenttilista oli 
eräänlainen ”kuolleiden kirja”. 


Ei ole mitään puolustuskeinoa sellaista pahuutta vastaan, 
jonka vain uhrit ja syylliset tietävät olevan olemassa. 


Iltatuulen viesti 


POTOMACIN POLKKAA JA DOSENTTIMENUETTIA 


Elettiin vuoden 2004 loppua, ja hakemukseni käsittely oli kestänyt kym- 
menen kuukautta ilman, että asiaa oli pantu edes vireille tiedekunnassa. 
Asiassa saapui joulu. Professorien suhtautuminen aikaan on yhtä 
vääristynyttä kuin heidän mielikuvansa omasta itsestään. He katselevat 
asioita sub specie aeternitatis, ikuisuuden näkökulmasta. Yliopistoissa ei 
näköjään tunneta aikaa lainkaan, tai ainakaan sitä ei katsota kelloista 
vaan enintään tiedustellaan yliopiston almanakkatoimistosta, josta joku 
pullonpohjat silmillä kulkeva kirjatoukka voi kertoa, mitä vuotta eletään. 
Siksi myös seinäkellot muuttuvat päätöksiä odottaessa kuolinkelloiksi tai 
sellaisiksi kaappikelloiksi, jotka lyövät säännöllisesti ja rankaisevat 
ihmisparkoja ikään kuin varmuuden vuoksi. Niinpä aika rientää yliopis- 
toihin vangeiksi jääneiden ohitse. Olin tehnyt dosentuurihakemukseni 
edellisen talven lumilla, ja taas olivat lumet maassa. Professorien suh- 
tautuminen ajan kulumiseen onkin niin vieraantunutta, että en ihmet- 
telisi, vaikka he lähtisivät ostamaan joululahjoja heti juhannuksen 
jälkeen. 

Vaadin dosentuurihakemukseni käsittelyä prosessissa, sillä uskoin 
saavani hankkeelleni asiantuntijat, jotka olisivat olleet sen verran järke- 
viä, että he olisivat tukeneet minua. Toisin kuitenkin kävi. Mainitsin 
tiedekunnan = esittelijälle, että konfliktin vallitessa ainakin toisen 
asiantuntijoista tulisi olla sellainen, joka tuntee edustamaani filosofiaa 
sisältäpäin. Tämä ei toteutunut. Leila Haaparannan määräyksestä asian- 
tuntijoiksi nimitettiin 26.1.2005 pidetyssä kokouksessa tieteentutki- 
muksen =viransijainen yliopistonlehtori Kristian Klockars Helsingin 
yliopiston Käytännöllisen filosofian laitokselta ja viransijainen professori 
Olli Lagerspetz Äbo Akademista.468 Klockars, joka oli väitellyt tohtoriksi 
viikkoa minun jälkeeni, hoiti siis virkaa, jota olin itse hakenut jo vuonna 
1998 ja joka olisi oikeastaan kuulunut minulle. Sekä Lagerspetz että 
Klockars olivat luonnollisesti edelleenkin noita yhden kirjan tohtoreita. 
Lagerspetz oli vieläpä laatinut väitöskirjansa postwittgensteinilais- 
vonwrightiläisestä käsitelogiikasta,f69 joten analyyttiselle filosofialle 
ominainen demarifilosofia muodosti napanuoran kaltaisen syntymäsilmu- 
kan hänen kaulansa ympärille. 

Entä miksi molempien asiantuntijoiksi valittujen piti olla ruotsin- 
kielisiä? Siksikö, etteivät he osaisi lukea suomenkielisiä kirjojani eivätkä 
tunnistaisi teosteni esseemäisiä sävyjä, joilla ilmaisin myös keskeisiä 
filosofisia painotuksia? Luultavasti. Molemmat asiantuntijat olivat lisäksi 
suhteellisen kokemattomia, ja niinpä Haaparanta muuttikin toimenpiteel- 
lään oppipojat mestareiksi. Olli Lagerspetz oli tietysti mahdollisimman 
epäsopiva tarkastajaksi, sillä olin arvostellut hänen veljensä Eerik 
Lagerspetzin nimittämistä Jyväskylän yliopistoon tilanteessa, jossa Juha 
Varton hakemus sivuutettiin kokonaan.40 Olin kritisoinut suomalaista 
tiedepolitiikkaa nepotismista, jonka mukaisesti virka täytettiin sen erään 
entisen haltijan, Erik Ahlmanin, tyttärenpojalla. Erik Ahlmanin tytär 
Kirsti Lagerspetz puolestaan oli Eino Kailan ja monien muiden tapaan 
tehnyt täydellisen käänteen suhteessa isiensä uskoon ja alkanut edustaa 
ääriempirististä tiedekäsitystä oman tieteenalansa psykologian alueella, ja 
oman tieteisuskoisuutensa puolustamiseksi hän oli lisäksi Skepsis- 
yhdistyksen aktiivinen jäsen. Myös Olli Lagerspetzillä oli positivistisia, 
empiristisiä ja analyyttiseen filosofiaan painottuvia ihanteita. Kristian 
Klockars puolestaan toimi Timo Airaksisen laitoksella, joten Airaksiselle 
tarjoutui tilaisuus lähettää minulle terveisiä ja estää dosentiksi nimittä- 
miseni erään henkilökuntaansa kuuluvan kautta. En kuitenkaan esittänyt 
tiedekunnalle asiantuntijavalintaa koskevia huomautuksia, sillä se olisi 
entisestäänkin heikentänyt asiantuntijoiden halukkuutta suosittaa minua 
mihinkään, mikäli tiedekunta ei olisi vaihtanut heitä. Tämä taas tuntui 
epätodennäköiseltä. Se, etten tunnistanut Klockarsin ja Lagerspetzin 
aggressioita riittävän kaukaa, ei tietenkään tarkoita, ettei huomautetta- 
vaa olisi ollut. Sitä oli ollut jo aiemmin. 

Paheksuttavaa on, että yliopistoyhteisö käyttää asiantuntijoihin liitty- 

vää jäävittömyyden vaatimusta kierolla tavalla hakijaa vastaan painotta- 
malla sitä, että hakijan ja asiantuntijahenkilöiden keskinäinen tunte- 
mattomuus on vain hyväksi. Asiantuntija ei siis saisi tuntea asiaa eikä 
arvioitavaa henkilöä, mutta toisaalta hänen pitäisi tuntea hänet ja hänen 
tuotantonsa hyvin. Todellisuudessa asiantuntijoita usein ripitetään ja 
laitos kertoo heille, mitä heidän pitää edustaa. Tämä palauttaa vallan 
avaimet takaisin asiantuntijoita ehdottaneen professorin käteen. Mikäli 
taas asiantuntijahenkilöt ryhtyvät toimeensa kylmiltään eli arvioitavaa 
henkilöä tai hänen tuotantoaan tuntematta, he tulevat toimineiksi sok- 
koina, mikä puolestaan olisi kauhistuttava tilanne jokaiselle henkilöstö- 
valinnan ammattilaiselle. Tällaisen hullunkurisen tilanteen keskellä 
minut joka tapauksessa pakotettiin elämään, kun edellytykset rakenta- 
valle asioiden hoitamiselle oli professorikunnan toimesta tuhottu. 


Pitkien puukkojen yö yliopistossa 


Liitin kirjanivaskaan vastikään ilmestyneen teokseni Työttömän kuolema, 
ja sellaisena tiedekunta toimitti tuotantoni valituille asiantuntijahenki- 
löille. Vuosi oli vaihtunut, kuukaudet kuluivat, ilmat lämpenivät ja lehti 
alkoi tulla puuhun. Meni pääsiäinen ja vappu, kului kevät ja saapui suvi. 
Kysyin käsittelyn tilaa toukokuun lopussa tiedekunnan kansliasta, mutta 
siellä asiantuntijoiden veikattiin ”unohtaneen” koko asian ja olevan 
tavanomaista, että lausunnot tällä tavalla viipyivät. Asia siirtyisi syksyyn. 
Hakemukseni oli vireillä jo toista juhannusta. Sitten saapui syyskesä ja 
tapahtui jotain merkittävää, jolla oli vaikutusta käsittelyn nopeutumiseen. 

Niin & Näin -lehden numero 2/2005 oli tullut painosta heinäkuussa. 
Kyseessä oli todellinen Hankamäki-teemanumero. Olen itse kutsunut sitä 
myöhemmin Niin & Näin -lehden vihanumeroksi, jossa arvostelijoilleni 
suotiin mahdollisuus esittää filosofiaani kohtaan mitä panettelevinta 
kritiikkiä. Setaveteraanit Mikko Tuhkanen ja Pia Livia Hekanaho 
haukkuivat seksuaalisuuden filosofiaa käsittelevän artikkelini, joka oli 
ilmestynyt lehden numerossa 4/2004. He syyttivät minua edellä kuvatulla 
tavalla kaksiarvoiseen sukupuolieroon sitoutumisesta, vaikka näkö- 
kantani oli täysin perusteltu. He paheksuivat sitä, että olin kritisoinut 
sukupuolieron kiistävää gueer-teoriaa ja postmodernismia, joille suku- 
puolia oli ”ainakin viisi”. Tosiasiassa tekstissäni ei ollut moitteen sijaa, ja 
vastasinkin heille kirjoituksella, jossa kumosin heidän kritiikkinsä, mutta 
juttuni ehti vasta lehden seuraavaan numeroon 3/2005. Siihen asti moite 
jäi voimaan. 

Kyseisen tekstin ilmestymisellä oli todennäköisesti vahingollinen vai- 
kutus dosentuurihakemukseni käsittelyyn. Vihanumeron välistä pilkisti 
lisäksi Leila Haaparannan ja Gabriel Sandun pää. Ahti-Veikko Pietarisen 
laatimassa jutussa esiteltiin analyyttisten filosofien ajatuslonkeroita, ja 

molemmille riitti runsain mitoin sivutilaa kuvan kera. Leila Haaparannan 
haastattelusta oli nostettu lihavoimalla esiin lause ”joskus tuntuu siltä, 
että tämä on peräkkäisten ja päällekkäisten monologien, ei filosofisen 
dialogin, aikakausi”.47! Ajatus osoitti suoraan minuun, ja se oli esitetty 
dialogisia hankkeitani arvostelevassa sävyssä. Itse päädyin ajattelemaan, 
että kyseisellä perusteella dialogista filosofiaa tarvitaan siis lisää! 

Haaparannan kirjoitus oli myös ajatuskuluiltaan ja johtopäätöksiltään 
nurinkurinen. Tuittupään mielestä osallistuva ja ihmisläheinen filosofia, 
jota esimerkiksi Esa Saarinen oli toteuttanut, olikin ”teknistä” vaikka tosi- 
asiassa teknisenä oli syytä pitää Haaparannan itsensä omaksumaa hintik- 
kalaista filosofiakäsitystä. Leila Haaparannan onnistumista oman persoo- 
nansa pienentämisessä osoitti sekin, että kyseisessä henkilöjutussa hän 
piti elämänsä tärkeimpänä tapahtumana ”vakituisen viran saantia”.4”2 

Toteamus oli analyyttiselle filosofille tyypillinen; mitään sisällöllistä 
elämyskohtaa hänen uraansa ei sisältynyt. Jatkossa Haaparanta antoi 
myös eräänlaisen sensuuriasetuksen ihmettelemällä, miksi ”kaikki mikä 
ajatellaan, pitää sanoa, kaikki mikä sanotaan, pitää kirjoittaa, ja kaikki 
mikä kirjoitetaan, pitää julkaista”.473 Keskeinen kysymys on, miksi aja- 
tuksiaan ei saisi sanoa ja mitä vikaa on niiden dokumentoimisessa pai- 
nettuina.1/ On kai parempi, että filosofian piirissä vallitsee edes tuo 
useiden monologien moniarvoisuus kuin haudanhiljaisuus. Sensuuri näyt- 
tääkin palvelevan vain niiden ihmisten etua, joiden toiveena on, ettei 
asioista keskusteltaisi vapaasti. Mitä salattavaa Leila Haaparannalla siis 
oli? Nähdäkseni jo yllä mainitut toteamukset riittävät osoittamaan, että 
hänen filosofiaihanteensa oli suunnattu filosofian omia viestinnällisiä 
ihanteita vastaan ja että hänen asenteensa oli täysin epäpedagoginen. 
Yliopistossa ei saisi katsoa olevan asioita, joista ei voitaisi keskustella. 

Ainoa hyvä puoli juttujen ilmestymisessä oli se, että enää en saanut 
soittaa vain ensiviulua, vaan nyt minulla oli oikeus toimia koko orkesterin 
kapellimestarina. Muusikot puolestaan olivat vanhoja vihollisiani. Ar- 
vaukseni on, että yksikään noista virkamiesfilosofeista ei ole sellainen, 
josta tulevaisuudessa kirjoitetaan kirjoja, ja olemassa he ovat vain 
kriitikoidensa kautta. 

En tosin tiedä, olivatko Niin & Näin -lehden toimituskunnan jäsenet 
selvillä siitä, mitä he oikeastaan tekivät päästäessään kyseiset jutut 
lehteen dosentuurihakemukseni ratkaisun kynnyksellä, mutta se pani 
prosessiin vauhtia. Käsitykseni mukaan asiantuntijat käyttivät lehden 
sisältöä ponnahduslautana niille kielteisille lausunnoilleen, jotka he 
minusta ja tuotannostani laativat. Olli Lagerspetzin lausunto on päivätty 
19.7.2005 eli vain viikko lehden ilmestymisen jälkeen.475 Kristian Klockars 
puolestaan on päivännyt lausuntonsa 3.8.2005,476 ja otaksun hänen tien- 
neen Lagerspetzin lausunnon sisällöstä, sillä viimeksi mainittu lausunto 
on omassa ylimalkaisuudessaan lähinnä myötäilevä ja vaikutelmiin 
perustuva. Asiantuntijat siis kirjoittivat minulle teilaavat lausunnot, jotka 

oli toki muotoiltu akateemiselle retoriikalle tyypillisellä tavoin näennäisen 
asiallisiksi mutta joiden sisältö oli tosiasiassa ankaran vihamielinen. 
Niiden muodollinen asiallisuuskin pyrki vain herättämään tiedekunnassa 
uskottavuutta ja peittämään sen, että asiantuntijat olivat pahimman 
kerran käyttäneet harkintavaltaansa väärin. 

Tiedekunnan = esittelijä Marja Liisa Nurmi lähetti Klockarsin ja 
Lagerspetzin lausunnot minulle 11.8.2005 päiväämällään kirjeellä, joka oli 
varustettu asianmukaisen ilkeämielisesti ”ystävällisin terveisin” -toivo- 
tuksella.4?? Lausunnossa kerrottiin, ettei tiedekunta voisi esittää kansle- 
rille dosentiksi nimittämistä ja että asiani raukeaisi, jos peruisin hake- 
mukseni. En mene kuitenkaan kahta kertaa samaan halpaan ja suostu 
kantamaan työtäni kansliasta pois, vaan vaadin sen käsittelyä tiede- 
kunnassa. Jos siis joku aikoi häväistä minut, hänen täytyisi suorittaa 
teloitus julkisesti. Niinpä laadin tiedekunnalle vastineen ja lähetin sen 
15.8.2005 yliopiston keskushallinnolle ”entistäkin ystävällisemmin tervei- 
sin” varustettuna. Kantelu oli syytä lukea huolellisesti, sillä osoitin siinä, 
ettei professorien toiminnassa sekä Klockarsin ja Lagerspetzin lausun- 
noissa ollut mitään järkeä. Tällaisen asiakirjan laadin: 


Tampereen yliopiston kanslerille, hallintovirastolle ja informaa- 
tiotieteiden tiedekunnalle 


Asia: Kannanotto ja kantelu dosentuurihakemustani koskevien lausun- 
tojen johdosta 


Viite: Tiedokseni saatetut asiantuntijalausunnot ja tiedekunnan kirjelmä 
11.8.2005 


1. Taustaa ja tapahtumien kulku 


Viranomaiselle on säädetty velvollisuus asianosaisen kuulemiseen. Koska 
dosentuurihakemukseni käsittelyä varten nimetyt asiantuntijat ovat 
päätyneet epäsuosittaviin lausuntoihin, pidän velvollisuutenani ja tiede- 
kunnan edun mukaisena tuoda esille tässä asiakirjassa mainitut näkö- 
kohdat. Haluan tämän asiakirjan monistetuksi ja jaetuksi yleisiä tie- 
doksisaantisäädöksiä koskevassa järjestyksessä kaikille tiedekunta- 
neuvoston jäsenille sitä kokousta varten, jossa asiaa on tarkoitus käsi- 
tellä. Yliopiston kanslerille ja keskushallinnolle asiakirja on toimitettu 
erikseen. 

Dosentuurihakemuksen ajankohta ja tilanne. Dosenttien yleisistä 
pätevyysvaatimuksista tietoisena olen hakenut Tampereen yliopiston 
informaatiotieteiden tiedekunnasta kulttuurifilosofian dosentuuria. Toi- 
mitin hakemukseni tiedekuntaan 8.3.2004. 

Olen valmistunut filosofian kandidaatiksi ja maisteriksi Tampereen 
yliopiston taloudellis-hallinnollisesta tiedekunnasta (filosofian koulutus- 
ohjelma) vuonna 1993. Filosofian lisensiaatiksi valmistuin Helsingin yli- 
opiston humanistisesta tiedekunnasta vuonna 1996 ja filosofian tohto- 
riksi vuonna 1997 pääaineenani teoreettinen filosofia. Olen toiminut 
tutkijana Tampereen yliopistossa, Helsingin yliopistossa ja Taideteolli- 
sessa korkeakoulussa. 

Dosentilta edellytetään yleensä kahta hyvätasoista väitöskirjaa vastaa- 
vaa määrää tieteellisiä tutkimuksia ja hyvää opetustaitoa. Tieteellisten ja 
juridisten asiantuntijoiden kanssa käymieni keskustelujen perustella 
katson pätevyysvaatimusten täyttyvän. Tilaisuutta opetusnäytteen anta- 
miseen ei ole vielä järjestetty, vaikka olen esittänyt asiaa koskevan 
tiedustelun laitostaholle viimeksi toukokuussa. 

Vireille tulon viivyttely. Asian vireille tulossa ilmeni alusta asti ongel- 
mia, jotka eivät kuulu hyvään hallintoon. Käsittelyn aloittamista tiede- 
kunnassa viivytettiin laitoksen toimesta noin yhdellä vuodella, jonka 
kuluessa jouduin lopulta harkitsemaan asian saattamista eduskunnan 
oikeusasiamiehen tutkittavaksi. 

Keväällä 2004 viransijaisena toimiva professori Matti Sintonen empi 
asian ottamista käsiteltäväksi ja viivytti vireille tuloa niin, että asia 
siirtyi syksyyn 2004, jolloin professori Leila Haaparanta palasi virkaansa. 
Sähköpostitse käydyn mielipiteidenvaihdon yhteydessä hän ilmaisi 
kielteisen kantansa dosentiksi hakemisen edellytyksiin. Hakemukseni 
haudattiin laitostasolla lähes vuodeksi ilman, että professorit olisivat 
käyneet kanssani keskusteluja mahdollisista asiantuntijoista. Kumpi- 
kaan heistä ei ole ottanut minuun yhteyttä esimerkiksi puhelimitse, 
vaikka olen toimittanut kaikki yhteystietoni heille. 

Asiantuntijavalinnan puolueellisuus. Prosessi pääsi alkamaan vasta 
tammikuussa 2005, jolloin tiedekunta nimesi asiantuntijat. Siinä yhtey- 
dessä en esittänyt tiedekunnalle asiantuntijoita koskevia huomautuksia, 
koska arvelin mahdollisen huomauttamisen vaikuttavan kielteisesti 
asiantuntijoiden halukkuuteen suosittaa minua dosentiksi. Koska huo- 
mautus saattaisi vaikuttaa asiantuntijoiden mielipiteisiin hakijasta, ei 
huomautusoikeutta ole pidettävänä riittävänä oikeussuojakeinona. Asian 
oikeudenmukainen käsittely edellyttää, että asiaan voidaan puuttua 
myös lausuntojen valmistuttua. 

Asiantuntijoiden valintaa oli pidettävä puolueellisena, koska valinta 
tapahtui yksinomaan laitoksen professoritahon valmistelemana, eikä 
omaa mielipidettäni mahdollisista asiantuntijoista otettu huomioon. Olin 
ilmoittanut esittelijänvastuussa olevalle hallintopäällikkö Marja Liisa 
Nurmelle, että asiassa vallitsee konflikti. Samalla ilmaisin toiveeni siitä, 
että erimielisyyden vallitessa ainakin toinen asiantuntijoista olisi sellai- 
nen, jonka etukäteen tiedetään olevan halukas suosittamaan dosentiksi 
nimittämistä. 

Professori Matti Sintosen ja professori Leila Haaparannan filosofia- 
käsitykset ovat niin kaukana omistani, että kauemmaksi ei saman 

tieteenalan sisällä pääse. Heidän asiantuntijoiksi esittämiensä henki- 
löiden mielipiteitä dosentinpätevyydestäni ei olekaan pidettävä puo- 
lueettomina. 

Kristian Klockarsin ja Olli Lagerspetzin laatimat kielteiset lausunnot 
heijastelevat sitä yleistä tiedepoliittista painostusta, jonka kohteena 
edustamani eksistenssifilosofinen ajattelu on ollut maassamme. Näyttöä 
kyseisestä konfliktista antaa jo se, että Leila Haaparannan tullessa 
Tampereen yliopistoon viransijaiseksi professoriksi oman tutkimustyöni 
ohjaajan, viransijaisen apulaisprofessori Juha Varton, toimintaresurssit 
laitoksella katkaistiin, ja jouduin hakeutumaan toiseen yliopistoon 
suorittamaan jatko-opintoni loppuun. Toisen näytön antaa tapa, jonka 
mukaisesti Leila Haaparanta totesi Tampereen yliopistossa väitelleelle 
filosofian tohtori Aki Huhtiselle etukäteiskeskusteluissa, että Huhtisella 
ei olisi dosentin pätevyyttä ja että hän ei sen vuoksi voisi hakea 
dosentiksi. Huhtinen nimitettiin seuraavan vuoden kuluessa informaatio- 
tieteiden dosentiksi Lapin yliopistoon ja käytännöllisen filosofian dosen- 
tiksi Helsingin yliopistoon. Oma tutkijanprofiilini ja tuotantoni eivät 
juuri poikkea Huhtisen tuotannosta. 

On erittäin valitettavaa, että tärkeitä akateemisia ratkaisuja joudu- 
taan tekemään ilmapiirissä, joka on edustamalleni filosofiakäsitykselle 
kielteinen. Viranomainen ei saisi kuitenkaan toimia tavalla, joka on 
puolueellinen ja jonka kautta voidaan tuottaa vahinkoa sekä yksityiselle 
edulle että tieteen kokonaisedulle. 

Dosenttilaitoksen kehittämisestä. Tampereen yliopistossa toimii vain 
vähän filosofian dosentteja, ja dosenttilaitoksessa olisi kehittämisen 
varaa. Dosenteista Juha Varto ja Jyri Puhakainen eivät anna opetusta 
eivätkä ole käytettävissä laitoksen piirissä. Läsnä olevista dosenteista 
Tere Vadön ja Jaana Parviainen on aikanaan nimitetty dosentiksi omaa 
tuotantoani vähemmällä kokonaisvolyymilla, esimerkiksi Parviainen yh- 
dellä monografialla. Kulttuurifilosofian dosenttina toimiva Matti Luoma 
on korkeassa iässä. Viimeisimpänä on oppiaineen dosentiksi nimitetty 
teologi Reijo Työrinoja. Ihmettelen, miksi filosofiasta väitelleellä, kuten 
minulla, ei olisi filosofian dosentin pätevyyttä, jos teologilla on. 


2. Hakemuksen perustelut 


Julkaisut. Olen julkaissut hyvätasoiseksi arvioidun väitöskirjani Rakkau- 
den välittäjä — Kulttuurikritiikki ja eettisen ihmisen ideaali Simone 
Weilin ajattelussa (1997) jälkeen kolme laajaa itsenäistä monografia- 
tutkimusta. 

Teoksessani Dialoginen filosofia — Teoria, metodi ja politiikka (Yli- 
opistopaino, 2003) on 371 sivua ja 493 lähdeviitettä. Pääasiallisina läh- 
teinä olen käyttänyt alkuperäiskielisiä julkaisuja, jotka ovat saksaa tai 
ranskaa. Teosta on kiitetty eri julkaisuissa. Osoituksena tästä liitän 
oheen kaksi tieteellisessä aikakauslehdessä julkaistua arviota.4”8 

Teokseni Työttömän kuolema — Johdatus uuteen työyhteiskuntaan ja 
työn filosofiaan (Yliopistopaino, 2005; 348 sivua ja 257 viitettä) on otettu 
kiitollisena vastaan eri tahoilla; kirjasta oli myönteinen arvio muun 
muassa Helsingin Sanomien kulttuurisivuilla 5.6.2005. 

Uusin teokseni, Filosofia räjähti, tulevaisuus palaa — Vähä katekismus 
filosofiselle anarkistille (2005) on äskettäin ilmestynyt. Teos sisältää 320 
sivua ja 217 viitettä. Asiantuntijat eivät ole ottaneet teosta huomioon 
lausunnoissaan, vaikka tiedotin hallintopäällikkö Nurmelle teoksen 
ilmestyvän kesän aikana. 

Kuriositeettina mainittakoon, että olin hakenut uusinta kirjaani 
varten myös tutkijatohtorin virkaa Suomen Akatemialta vuonna 2004, 
mutta hankkeelleni ei myönnetty rahoitusta. Suomen Akatemian paneeli 
(jonka eräänä asiantuntijana toimi professori Leila Haaparanta) esitti 
pääasiallisena vasta-argumenttinaan olettamuksen, että en saisi työtäni 
valmiiksi aiotussa kahdessa vuodessa. Teos on ilmestynyt ja täyttää 
tieteelliselle esitykselle asetettavat tutkimukselliset ja tutkijan omaa 
itsenäisyyttä osoittavat kriteerit. Mainitsen asiasta, koska tapaus antaa 
tuoreimman näytön siitä puolueellisesta tavasta, jonka mukaisesti 
minulta on kiistetty akateemisia toimintaresursseja yliopistoyhteisössä. 
Olenkin joutunut ottamaan vastuuta toimintaedellytyksistäni omin toi- 
min, vaikka se on merkinnyt huomattavaa taloudellista haastetta 
minulle. Rahoituspäätöksistä vastanneiden filosofien toiminta on ollut 
tältä osin tutkimusetiikan vastaista. 

Edellä mainitsemieni laajahkojen teosten lisäksi olen julkaissut jo 
ennen tohtoriksi väittelemistäni pienoistutkimuksen, joka käsittelee 
väitöskirja-aihettani (Tasapainon geometria — Simone Weilin käsitys 
eettisen ihmisen todellistumisesta, 1992) sekä teoksen Minän rakentu- 
minen ihmistieteissä (1994). Ne on julkaistu Tampereen yliopiston laitos- 
sarjassa. Viimeksi mainitusta teoksesta on Yliopistopaino julkaissut 
toisen painoksen vuonna 1995 nimellä Minä — Minäfilosofioiden filo- 
sofiaa. 

Hakemukseni kannalta tärkeimpänä julkaisunani pidän Dialogista 
filosofiaa, jossa tarkastelen ihmistieteiden metodologisia ja eettisiä kysy- 
myksiä. Katson dosentuurin pätevyysvaatimusten täyttyvän julkaisujen 
osalta jo tämän teoksen ja väitöskirjani pohjalta. Sen lisäksi hakemusta 
tukevat kaksi tänä vuonna julkaisemaani monografiaa. Dosentiksi on 
useasti nimitetty pelkällä väitöskirjalla ja sen lisäksi julkaistuilla artik- 
keleilla. Olen jatkanut akateemista julkaisutoimintaani tuottamalla myös 
artikkeleita. En tosin ole toimittanut artikkeleita erillisniteinä prosessiin, 
koska suuri osa artikkeleistani on ilmestynyt filosofisessa aikakaus- 
lehdessä Niin & Näin, ja on syytä olettaa filosofikunnan tuntevan niitä 
ennestään. 

Toimintani tiedeyhteisössä. Olen toiminut tutkijana kolmessa eri 
yliopistossa neljällä eri laitoksella. Ne ovat Filosofian ainelaitos (TaY), 
Filosofian laitos (HY), Käytännöllisen filosofian laitos (HY) ja taidekasva- 
tuksen osasto (TaiK). Opetusministeriö pitää suotavana, että tutkijat 

liikkuvat yliopistojen välillä. Toimintani on nauttinut luottamusta eri 
tahoilla, mistä näyttöä antaa se, että ajatukseni on otettu vastaan myös 
yliopisto- ja tieteenalarajojen yli ihmis- ja yhteiskuntatieteissä. 


3. Lausunnoista 


Koska asiantuntijoiden lausunnot ovat ristiriidassa tosiasiallisen päte- 
vyyteni kanssa, joudun kommentoimaan molempien asiantuntijoiden 
lausuntoja. 


3.1. Olli Lagerspetzin lausunto 


Viransijaisen professori Olli Lagerspetzin lausunnossa on asiavirhe jo 
ensimmäisellä sivulla. Teokseni Minä — Minäfilosofioiden filosofiaa, jossa 
viitataan muun muassa G. H. Meadin ajatteluun, ei perustu hakijan 
lisensiaattityöhön, kuten Lagerspetz väittää (s. 1). Valmistuin lisensi- 
aatiksi Helsingin yliopistosta Simone Weilin filosofiaa käsittelevällä 
työllä. Toimiessani Tampereen yliopistossa minulla oli tekeillä myös 
subjektin asemaa ihmistieteissä käsittelevä tutkimus, josta oli tarkoitus 
valmistaa jatko-opinnäyte. Toimintaresurssien tultua katkaistuksi tutki- 
mus kuitenkin julkaistiin laitossarjaniteenä 1994 ja hieman muokatussa 
muodossa Yliopistopainon toimesta 1995. 

Teostani Minä koskevat arviot. Lagerspetzin lausunnossa huomio 
kiinnittyy tapaan, jonka mukaisesti hän keskittyy esittämään sisältö- 
argumentteja tutkimuksiani vastaan. Tuon tyyppinen argumentaatio ei 
liene kovin tavanomaista, kun lausunnot on pyydetty dosentuurihake- 
musta koskien, eikä kyseessä ole esimerkiksi opinnäytteen tarkastus. 
Ongelmallista on, että Lagerspetz etsii ja esittää ajatteluni perustana 
olevien käsityskantojen vastaisia periaatteellisia argumentteja. Argumen- 
toiminen sinänsä sisältyy tavanomaiseen tieteelliseen toimintaan, mutta 
Lagerspetz näyttää vaativan omilta argumenteiltani sellaista ehdotonta 
todistettavuutta, joka ei ole sopusoinnussa edustamani tulkitsevan tutki- 
musotteen kanssa. Ehdoton todistettavuus voidaan saavuttaa lähinnä 
formaalisten järjestelmien sisällä, kun taas siinä maailmassa, jossa me 
elämme, asiat ovat voimassa vain tietyin ehdoin. Muun muassa tässä 
asiakohdassa kiteytyy filosofiakäsitystemme ero. Oma tutkimukseni on 
ideologiakriittistä, hermeneuttista ja aatehistoriallista, kun taas Lager- 
spetzin kaipaama tutkimus olisi tietoteoreettista tai systeemifilosofista. 
Analyyttiselle filosofiaihanteelle tyypillisestä näkökulmastaan Lager- 
spetz ei näytä ymmärtävän sen enempää argumenttenjani kuin sitäkään, 
mihin olen teoksillani pyrkinyt. 

Teosta Rakkauden välittäjä koskevat arviot. Edellä viitattu kiistelevä 
asenne tulee näkyviin Lagerspetzin lausunnon sivuilla 3—+6, joilla hän 
vaivautuu moitiskelemaan väitöskirjatutkimustani. Hän päätyy koko- 
naisarvioon, että ”kirjoittaja ei antaudu dialogiin kohteensa kanssa. 
Kirjoittaja pikemminkin referoi Weilin valmiita argumentteja kuin tutkii 

niihin johtavia argumentteja” (s. 6). Tällaista toteamusta on pidettävä 
panettelevana ja häikäilemättömänä. Olen nimenomaan pyrkinyt ole- 
maan dialoginen, keskusteleva ja erilaisia näkemyksiä reflektoiva filosofi. 
Ajatus dialogisuudesta on kirjoitettu myös yhden teokseni nimeen. 
Myöskään väitöskirjatutkimustani ei voisi epäintellektualisoida sillä väit- 
teellä, että se olisi ”referoivaa”. Olen puhuttanut kirjassani eri filosofisia 
perinteitä niin, että tarkastajien mielestä se osoitti myös erinomaista 
filosofian historian tuntemusta (dosentti Heidi Liehu lausunnossaan 
1996). Lagerspetz näyttääkin pitävän ”dialogisena” sellaista filosofia- 
käsitystä, joka perustuu hänen itsensä edustamaan riitelevään asen- 
teeseen. 

Näkemys, että väitöskirjassani ”lukijalta riistetään mahdollisuus arvi- 
oida Weilin ajattelua oman ymmärryksensä valossa” (s. 6) on hirveä 
väärintulkinta ja antaa tiedekunnalle valheellisen kuvan sekä teok- 
sestani että pyrkimyksistäni. Lagerspetzin esittämät huomautukset 
väitöskirjani yksityiskohdista eivät anna aihetta tosiasiallisiin moitteisiin 
vaan korkeintaan hänen itsensä tekemään johtopäätökseen, jonka mu- 
kaan hän ei ”itse yhdy kirjassa esitettyihin tulkintoihin” (s. 6). Pelkkä 
mielipide-ero ei kuitenkaan saa olla peruste jo hyväksytyn väitöskirjan 
teilaamiseen dosentuuriprosessissa. 

Vastoin Lagerspetzin käsitystä (s. 3-4) Simone Weil ei ollut ensi- 
sijaisesti kristillinen ajattelija. Tästä annetaan riittävästi näyttöä tutki- 
muksessani. Jatkossa Lagerspetz huomauttaa, että ”Weil kritisoi rajusti 
aikansa marksilaisuutta”. Hän jatkaa (s. 4), että ”Hankamäki toteaa 
tämän, muttei kiinnitä huomiota Weilin ja (varsinkin nuoren) Marxin 
yhtäläisyyksiin.” Tämäkään Lagerspetzin esittämä näkemys ei pidä paik- 
kaansa. Olen todennut teoksessani useaan kertaan, että Simone Weil 
hyödynsi ajattelussaan monin tavoin marxismia. Lagerspetzin tulkinta, 
että ”Weil ei myöskään esitä Juurtuminen-teoksessaan mitään ”kaksi- 
portaisen valinnan teoriaa” (s. 3), on vailla perusteita. Lagerspetzin 
kehittelemä vasta-argumentti perustuu tutkimukseni huonoon lukemi- 
seen ja kehnoon asiantuntemukseen puheena olevasta filosofiaperin- 
teestä. Näkemykseni ”kahden tason refleksiosta” on tulkinta tai ehdo- 
telma, jonka mukaisesti olen koettanut ymmärtää Weilin ajattelua, ja 
tämän olen tuonut julki myös teoksessani. Tunnettuahan on, ettei 
myöskään Kierkegaard artikuloinut ”kolmen eksistenssitason” systee- 
miään, josta hänet on myöhemmin tunnettu. Kyseessä on jälkikäteis- 
tutkimuksen tuottama tulkinta. Sama pätee ideaan ”kahden tason 
refleksiosta”, jota on tavattu pitää esimerkiksi Sartren ajattelun ominai- 
suutena. 

Vastaaminen edellä esitettyihin argumentteihin riittänee paljasta- 
maan lausunnon laatijan motiiveja tarpeeksi. Epäselvää on vain se, 
mihin kyseistä aliarvioivaa lausuntoa tarvitaan? Väitöskirjani on tutki- 
muksellisten ansioidensa ohella välittynyt laajasti filosofian lukijakun- 
nalle, ja sen esseetyylistä kieltä kiiteltiin vastaväittäjäni, professori 
Jaana Hallamaan, laatimassa tarkastuslausunnossa. Arvostelutoimi- 

kunnassa toimivat lisäksi dosentti Heidi Liehu ja professori Ilkka Niini- 
luoto. Väitöstyöni ohjaajaksi oli nimetty professori Esa Saarinen. 

Lagerspetzin esittämissä ja väitöskirjaani koskevissa kannanotoissa 
juuri mikään ei pidä paikkaansa. Hänen mielestään olen muka koettanut 
”luokitella” (s. 3) Simone Weilia, vaikka ilmoitan ensisijaisesti nouda- 
telleeni Weilin itsensäkin suosittamaa transsendentaalifilosofista asen- 
netta: toisen ihmisen kohtaamista ”salaisuutena” ja tulkinnoille ehty- 
mättömänä arvoituksena. Lagerspetz katsoo, että väitettyä ”ajattelun 
ykseyttä” väitöskirja-aihettani koskien ei muka löydy, ja että olen 
korostanut ajattelijan eri ”kausien” eroja (s. 3). Samalla hän sulkee 
silmänsä niiltä sisällöllisiltä ja tyylillisiltä varauksilta, joita olen esittä- 
nyt väitöskirjassani. Sen tapainen systematisoiva ja kinasteleva asenne, 
jota Lagerspetz itse edustaa, ei vastaisi ollenkaan tutkimusaiheideni 
omaa luonnetta. Lagerspetz on lukenut väitöskirjaani kuin Piru Raa- 
mattua. Tiedekunnan edun mukaista ei olisi valita tehtävään asian- 
tuntijaa, joka selvästi ilmaisee, ettei hän halua ymmärtää mitään. 

Teosta Dialoginen filosofia koskevat arviot. Lagerspetzin osoittama 
vihamielinen asenne tutkimustoimintaani kohtaan jatkuu hänen mieli- 
piteissään teoksestani Dialoginen filosofia. Hän pyrkii kääntämään 
osittaiseksi itseironiaksi tarkoittamani kommentit minua itseäni vastaan 
huomauttamalla esimerkiksi siitä, että olin ehdottanut kansallisvaltiota 
perustettavaksi myös homoseksuaaleille (Lagerspetzin lausunto s. 6; 
Dialoginen filosofia, s. 24). Tosiasiassa toteamus oli kysymyksen muo- 
dossa esitetty ajatusleikki, jonka esitin taustaksi vähemmistöjen separa- 
tismipyrkimyksiä koskeville pohdinnoille. Onkin huomattava, että 
kuulun itse seksuaalivähemmistöön, enkä hyväksy minkäänlaista dis- 
kriminaatiota sen enempää omaa asemaani kuin muidenkaan ihmisten 
asemaa koskien. Tarvittaessa teen asiasta rikosilmoituksen poliisille. 

Olen esittänyt teoksessani Dialoginen filosofia tieteellisesti merkittä- 
viä ja yhteiskunnallisesti tärkeitä avauksia varsinkin vähemmistötutki- 
musta ajatellen. Olen saanut teoksestani paljon myönteistä palautetta 
vansa täysin samaa mieltä teokseni sisällöstä. Esitin kirjassani analyytti- 
sen systeemifilosofian, naturalistisen asenteen ja universalismin kritiik- 
kiä, jota kohtaan Lagerspetz puolestaan esittää vastakritiikkiä. Hän ei 
kuitenkaan onnistu tuomaan esille mitään sellaista, mikä antaisi aiheen 
kiistää teokseni relevanssin dosentuurihakemukseni kannalta. Miksi 
ihmeessä ihmistieteiden ongelmia pitäisi pyrkiä ratkaisemaan Lager- 
spetzin ehdotuksen mukaan ”empiristisen tutkimusotteen sisältä käsin” 
(s. 7) tai ”empirismin kautta” (s. 8)? Eihän se ole ollut tarkoituksenikaan. 
Täten se, että en toteuta Lagrespetzin suosittamia paradigmaattisia 
lähtökohtia, ei voi olla töideni heikkous. Oma tarkoitukseni oli lähestyä 
asioita hermeneuttisen tieteenfilosofian näkökulmasta. Selittäessään 
sanaa Verständigung (suom. ”yhteisymmärrys”) Lagerspetz osoittaa, että 
hän ei anna kyseisen käsitteen ajatussisällöille kovinkaan paljon 

toteutumisen mahdollisuuksia oman normatiivinsa mukaisessa tieteen- 
ihanteessa (s. 8). 

Teosta Työttömän kuolema koskevat arviot. Parhaana julkaisunani 
Lagerspetz ilmoittaa pitävänsä teostani Työttömän kuolema, joka on 
kirjoistani vähiten tutkimuksellinen ja samalla myös kantaa ottavin. 
Työttömän kuolema saattaa olla kirjoistani itsenäisin. Tämän Lagerspetz 
näyttää tulkitsevan eduksi. Toisaalta hän koettaa vähentää muiden 
töideni arvoa suhteellisesti kehumalla Työttömän kuolemaa ”parhaaksi” 
mutta pitämällä sitäkin dosentuurihakemukseni kannalta riittämättö- 
mänä tai epärelevanttina. 

Lagerspetzin vaatimusten vallitessa tutkijan olisi mahdotonta täyttää 
kaikkia häneen kohdistettavia odotuksia: toisaalta Lagerspetz edellyttää 
julkaisuilta tutkimuksellisuutta, mutta tutkimuksellisten vaatimusten 
täyttyessä hän ei hyväksyisi teoreettisia eikä metodologisia lähtökohti- 
ani. Yhteiskunnallisesti vaikuttavan filosofian hän pyrkii arvioimaan 
pelkäksi ”journalistiikaksi”, joka hänen mielestään kuuluu ”yhteiskun- 
nallisen keskustelun” piiriin (s. 9). Hän toteaa, että ”ammattifilosofian 
kannalta kirjan merkitys on marginaalinen” (s. 8). 

Itse pidän vaarallisena sellaista filosofiakäsitystä, joka piirtää tiukan 
rajan ammattifilosofian ja kaiken muun filosofian, kirjallisuuden, erityis- 
tieteiden ja kulttuurielämän välille. Julkaisuni ja profiilini täyttävät sekä 
muodollisesti että sisällöllisesti kulttuurifilosofian dosentilta edellytettä- 
vät vaatimukset. Olen osoittanut paitsi tieteellistä asiantuntemusta, 
myös kykyä soveltaa filosofisia välineitä yhteiskunnallisesti tärkeiden 
kysymysten lähestymiseen. Olen kirjoittanut etiikasta, metodologiasta, 
filosofian historiasta, taiteen filosofiasta, vähemmistötutkimuksesta ja 
useista kulttuurin yleisilmiöistä. Samalla olen tietoinen myös demar- 
kaatio-ongelmasta ja tieteellisen vaikuttavuuden rajoista. Kirjoitan 
asiasta muun muassa uusimmassa teoksessani. Sen sijaan Lagerspetzin 
laatima kielteinen arvio dosentinpätevyydestäni osoittaa lähinnä sen, 
että hänen itsensä käyttämä asiantuntijavalta onkin pelkkää asiantunte- 
muksen nimissä toteutettavaa mielipidevaltaa. 

Johtopäätös Lagerspetzin lausunnosta. Pidän Olli Lagerspetzin kan- 
nanottoa dosentinpätevyydestäni epäoikeudenmukaisena ja epäluotetta- 
vana. Hän toteaa, että minun kannattasi pyrkiä ”ampumaetäisyydelle” 
suhteessa kritisoimiini filosofeihin (s. 9). Hän ei kuitenkaan kerro, mistä 
päin hän olettaa luotien lentävän: aikooko hän ampua minut? Lager- 
spetzin osoittama asenne ei ole rakentava, ja se on omiaan syventämään 
filosofiatraditioiden välillä vallitsevaa kuilua. 

Lagerspetzin kielteisyys ei edistä myöskään mahdollisuuksiani hakeu- 
tua yhteistyöhön sellaisen osapuolen kanssa, joka haluaa kariuttaa 
toimintaedellytykseni omalla asennoitumisellaan. Minun on vaikea to- 
teuttaa kriittisen filosofin tehtävää ja anoa samanaikaisesti oikeutusta 
sellaiselta taholta, jonka koko filosofiakäsitys on oman käsitykseni vas- 
tainen. Kielteinen arvio saattaa olla osittaisseuraus minulle luovutetusta 
ulkopuolisen asemasta: akateemisessa maailmassa leimoilla on taipumus 

vahvistaa itseään. Vaadin asian käsittelylle luotettavampaa asiantuntija- 
pohjaa, jotta oikeudenmukaisia päätöksiä voitaisiin tehdä. 


3.2 Kristian Klockarsin lausunto 


Klockars ei tarkastele tuotantoani teoskohtaisesti, kuten Lagerspetz. 
Klockars on nostanut kielteisen arvionsa motiiveiksi eräät teoksessani 
Työttömän kuolema esittämäni ajatukset. Olin esimerkiksi puolustanut 
kotimaisen julkaisutoiminnan tärkeyttä. Tämä on kuitenkin irrallinen 
teema teoksessani, joka käsittelee pääosin työelämän kysymyksiä. 
Klockars on antanut kohtuuttoman suuren merkityksen kannanotoilleni, 
joissa olen arvostellut eräitä yliopistotoiminnan virallisformaaleja nor- 
meja. Tältä pohjalta Klockars on tulkinnut koko tieteellistä tuotantoani 
(minkä hän myöntää lausunnossaan). Hän sanoo (s. 2), että ”Hankamäen 
näkemykset kyseisestä asiasta ovat tässä yhteydessä relevantteja, koska 
tehtäväni on arvioida hänen tieteellistä pätevyyttään ns. akateemisen 
kontrollin (jota nyt edustan) sisäpuolelta.” 

Klockarsin kannanotto on paljastava. Sen kautta näkyy juuri se tuhoi- 
sa kahtiajako, josta olen joutunut kärsimään: yksi tutkija pyritään 
arvottamaan ”ulkopuoliseksi” ja toinen ”sisäpuoliseksi”. En ole missään 
esittänyt kritiikkiä akateemiseen tutkimukseen sinänsä. Sen sijaan olen 
esittänyt näkökannan, että ”akateemisena” pidettävän filosofian arvi- 
ointikriteerien pitäisi olla toisenlaisia kuin ne nyt ovat. Tämän totean 
kirjassani Dialoginen filosofia, jossa sanon, että ”onneksi akateemi- 
sessakin ajattelussa on viime aikoina havahduttu yhä selvemmin myön- 
tämään ihmisen persoonakohtaisen ymmärtämisen välttämättömyys” 
(s. 220). 

Vastauksia Klockarsin artikuloimiin kysymyksiin. Kristian Klockarsin 
esittämät arviot tuotannostani ovat sellaisia, että niiden kautta todelliset 
ansioni kriittisenä filosofina koetetaan kääntää epämeriiteiksi. Akateemi- 
sen filosofian kritisoiminen on filosofeille suositeltava ominaisuus. Filo- 
sofiaanhan sisältyy myös itsekritiikki, ja katson omasta puolestani 
kuuluvani akateemisiin filosofeihin. On käsittämätöntä, miksi Klockars 
haluaisi lukea minut pois akateemisten filosofien joukosta. 

Mutta Klockarsin argumentteihin on syytä vastata myös yksityis- 
kohtaisemmin. Hän on siteerannut vain yhtä kohtaa teoksestani Työttö- 
män kuolema ja kysyy, mitä tarkoitan, kun sanon, että merkitykselli- 
simmät julkaisut on usein tuotettu akateemisen kontrollin ulkopuolella 
(lausunnon s. 2). Näin asianlaita useasti on, ajateltakoonpa Spinozan 
Etiikkaa, Sokrateen keskusteluja tai Einsteinin suhteellisuusteorioita. 

Klockarsin kyseenalaistama kotimainen julkaisutoiminta puolestaan 
on tärkeää, koska ilman kotimaista julkaisutoimintaa ei olisi suomalai- 
seen yhteiskuntaan vaikuttamaan pyrkivää filosofiaa lainkaan. Kansain- 
välisissä arviointiyhteyksissä rahoitusta ja toimintaresursseja myönne- 
tään yleensä vain sellaisille hankkeille, joiden julkaisufoorumi on kan- 
sainvälinen ja jotka eivät ole sillä tavoin suomalaiseen yhteiskuntaan 

vaikuttavia kuin omat julkaisuni ovat. En väitä, ettei kansainvälisyyskin 
olisi tärkeää, mutta edellä mainittujen normien puitteissa tullaan hel- 
posti sulkeneeksi pois ajankohtaisilmiöitä käsittelevä kulttuurifilosofia, 
ja yliopistofilosofian ihanteeksi valikoituu pelkkä systeemifilosofia. 

Johtopäätöksiä Klockarsin lausunnosta. Klockars toteaa tutkimusteni 
täyttävän dosentilta yleisesti vaadittavat kriteerit siinä suhteessa, jota 
hän kutsuu ”määrälliseksi” (s. 3). Heti perään hän toteaa pitävänsä ”laa- 
dullista” arviointia ratkaisevana. Teosten sisältöpuoleen viitaten hän on 
päätynyt kielteiseen arvioon pätevyydestäni. Dosentin pätevyysvaati- 
musten täyttyminen onkin määrällisissä suhteissa kiistatonta, sillä ku- 
kaan ei voi kieltää teosteni olemassaoloa (7 kirjaa). Näin ollen Klockars 
pyrkii pureutumaan teosteni sisältöön. Jako, jonka mukaisesti tuotanto- 
ani arvioidaan määrä/laatu-arvion varassa, on kuitenkin yksinkertais- 
tava. Sen vallitessa koetetaan erottaa teosteni sisältö niiden laajuudesta. 
Tosiasiassa teosteni laajuus tukee tosiasiaa, että myös argumentaationi on 
ollut perusteellista ja laadulliset kriteerit täyttävää. Siksi pidän Klockar- 
sin soveltamaa jakoa määrälliseen ja laadulliseen arviointiin harhaan- 
johtavana. Myöskään tiedekunnan ohjeiden mukaan arviota ei pyydetä 
jakamaan määrällisessä ja laadullisessa suhteessa kahtia. 

Klockarsin lausunnosta ei erotu yhtään sellaista objektiivista näkö- 
kohtaa, joka antaisi aiheen olla puoltamatta dosentuurihakemustani. 
Merkittävin näkemys, jonka hän esittää hakemustani vastaan, on se, että 
hän ei ole samaa mieltä kysymyksistä, joita käsittelen kirjoissani. Hän 
pyrkii kiistämään Helsingin yliopistossa toimivan Yliopistopainon ase- 
man tieteellisenä kustantamona ja esittää, että kustantamolla ”ei ole 
varsinaista referee-käytäntöä”. Hän ei kuitenkaan kerro, mitä hän tar- 
koittaa ”varsinaisella referee-käytännöllä”. Klockarsin yliolkaisuus herät- 
tää kysymyksen, onko hän tosiaan niin tietämätön tai holtiton, että hän 
luulee teosteni tulleen julkaistuiksi ilman huolellista taustatyötä ja 
toimittamista? 

Arviot, joiden mukaan Klockars moittii teosteni ”uskottavuutta” ja 
joissa hän toteaa, että ”teos ei tunnu pyrkivän rakentavaan dialogiin” 
(s. 5), ovat tarkoituksellisen ilkeämielisiä. Onkin ikävää, että asian- 
tuntija-asemassa luottamusta nauttivan henkilön täytyy toimia noin epä- 
luotettavalla tavalla. 

Klockars pitää tuotantoani ”hyökkäävänä” (s. 6) peittäen samalla sen 
tosiasian, että kriittisenä filosofina toimessani olen joutunut väistämättä 
olemaan haastava. Kuitenkin tämä piirre tuotannossani on pikemminkin 
vaikutelmanomainen ja saattaa johtua lukijan erilaisesta mielipiteestä. 
Tuotantoni yleissävy on tulkitseva, ymmärtämään pyrkivä, ja paikoin 
kieltäni on kehuttu jopa ”hienovireiseksi” (ks. liite 3).479 

Teoksistani kaksi ovat myös kansainvälisiä, mikäli kansainvälisyytenä 
ei pidetä vain filosofian vientiä vaan myös tuontia. Vaikka kirjojeni 
julkaisukieli on suomi, olen lukenut esimerkiksi teosteni Rakkauden 
välittäjä ja Dialoginen filosofia päälähteet ranskaksi tai saksaksi, mikä ei 
ole kovin yleistä tiedeyhteisössä. Ilman väitöskirjaani ei Suomessa tie- 

dettäisi paljoakaan esimerkiksi Simone Weilin ajattelusta, ja Dialoginen 
filosofia on laajin suomeksi saatavilla oleva esitys niin Levinasin kuin 
Buberinkin filosofiasta. 


4. Johtopäätöksiä 


Dosentin pätevyysvaatimuksia koskevissa muodollisissa säädöksissä ei 
ole mainintaa siitä, mistä tekijöistä dosentin pätevyys tarkalleen ottaen 
koostuu. Selvää kuitenkin on, että asian käsittelyä ei saisi jättää pelkkiä 
mielipide-eroja ilmentävän erimielisyyden leimaamaksi, kuten nyt on 
vaarassa käydä. 

Vaikka Lagerspetzillä ja Klockarsilla onkin virka yliopistolaitoksessa, 
kumpikaan asiantuntija ei ole saavuttanut asemaa, jota olisi pidettävä 
varttuneen tieteenharjoittajan statuksena. Lagerspetz on nuorehko 
dosentti ja toimii viransijaisena professorina. Myös Klockars on dosentti 
ja toimii viransijaisena yliopistonlehtorina. Kumpikin asiantuntijana 
toimineista henkilöistä on julkaissut vähemmän kuin itse olen. 

Tampereen yliopiston filosofian laitoksella professorin virassa toimiva 
dosentti Tere Vaden on ilmoittanut jo vuonna 2004 sähköpostitse ole- 
vansa valmis suosittamaan hakemustani. Miksi Haaparanta ei kysellyt 
asiantuntijalausuntoja niiltä tahoilta, jotka tosiasiassa tuntevat edusta- 
maani filosofiaa vaan teilasi myös Vadönin kannan? Katson, että tiede- 
kunta ei voi tehdä oikeudenmukaista päätöstä asemastani nyt käsillä 
olevien asiantuntijalausuntojen perusteella. 

Hakemukseni kohtaama kielteisyys todistaa oikeaksi sen, että en ole 
erehtynyt johtopäätöksissäni, joita olen esittänyt niin sanottujen ana- 
lyyttisten systeemifilosofien harjoittamasta vallankäytöstä. Paikoin se on 
muuttunut henkiseksi väkivallaksi. Mikäli tiedekunta päätyisi esittä- 
mään kanslerille, ettei se puolla nimittämistäni dosentiksi, päätös mer- 
kitsisi käytännössä sitä, että oman profiilini mukaisesti toimivaa tutkijaa 
ei voitaisi lainkaan hyväksyä tiedeyhteisön jäseneksi dosentin ominai- 
suudessa. En aio muuttaa filosofista enkä mitään muutakaan orientaati- 
otani sellaiseksi kuin esimerkiksi Klockars toivoo. Mikäli toiminnassani 
nähdyt puutteet eivät siis ole määrällisiä vaan periaatteellisia, niitä ei 
voisi myöskään ”korjata”. 

Päätös, jolla minulta kiistettäisiin dosentuuri, olisi jyrkän eriarvois- 
tava. Myönteisessä valossa asian voi nähdä niin, että dosentuurin 
kieltäminen nostaisi minut legendaaristen filosofien joukkoon. Tosiasi- 
assa päätös merkitsisi oikeusmurhaa ja olisi diskriminoivana laiton. Esi- 
merkiksi kollegani Jyri Puhakainen nimitettiin Tampereen yliopistoon 
filosofian dosentiksi kolmella kotimaisella monografialla, jotka muodos- 
tavat jonkin verran omaa tuotantoani suppeamman kokonaisvolyymin. 
Ne ovat kuitenkin sikäli vertailukelpoisia, että niissä käsitellään saman- 
tyyppisiä kysymyksiä, joita olen itsekin käsitellyt. 

Prosessin yhteydessä tiedekunta joutuu ottamaan kantaa normatiivi- 
seen kysymykseen, minkälaista filosofia saa olla, ei saa olla tai minkä- 

laista sen pitää olla. Täytyykö filosofian olla displiininomaista, vai onko 
filosofiassa mahdollisuus myös laajempaan kulttuuri-ilmiöiden käsitte- 
lyyn sekä avautumiseen erityistieteiden puolelle? 

Esitän, että tiedekunta valitsisi hakemukselleni kaksi uutta asian- 
tuntijaa ja ottaisi huomioon toiveeni siitä, että asiantuntijoiden pää- 
piirteittäiset kannat hakemustani kohtaan selvitettäisiin etukäteen. 
Tuen vaatimukseni lähinnä kahteen argumenttiin. 

(A) Useita tieteellisiä monografioita julkaisseen tieteenharjoittajan 
dosentuurihakemus ei voi olla hylättävissä. 

(B) Asiantuntijoiden lausunnoista jokainen voi nähdä, että asiantunti- 
joilla on ollut vaikeuksia keksiä argumentteja, joilla hakemukseni 
voitaisiin hylätä. 

Hakemustani puoltamaan valmiita asiantuntijoita on olemassa, ja 
tarvittaessa joudun keräämään julkisen vetoomuslistan valitusprosessia 
varten. 

Hallintopäällikkö Nurmi on ilmoittanut kirjeessään, että ”tiedekunta- 
neuvosto esittää kanslerille asian raukeamista, jos hakija peruuttaa 
hakemuksensa”. Ilmoitan, että en peruuta hakemustani vaan vaadin 
hakemukseni oikeudenmukaista käsittelyä. Ilmoitan myös, että puo- 
lustan, paitsi filosofisia teoksiani, myös muodollisia oikeuksiani kaikin 
käytettävissä olevin keinoin. 

Yliopiston keskushallinnolta pyydän, että se asettaisi meneillään 
olevan prosessin tarkkailun alle ja että se käsittelisi tässä asiakirjassa 
esille tuomani epäkohdat hallintokanteluna. Kanslerin lisäksi rehtori ja 
yliopiston hallitus käsitelkööt asiaa. 

Kantelun perusteena viittaan (1) asiantuntijoiksi valittujen henkilöi- 
den puolueelliseen ja yksipuoliseen nimittämiskäytäntöön. 

Toiseksi (2) viittaan asiantuntijoiden tendenssinomaiseen toimintaan, 
jonka seurauksena lausunnoissa annetaan virheellinen kokonaisarvio 
tuotannostani. 

Lisäksi (3) viittaan viivyttelyyn, jota asiassa on harjoitettu noin vuoden 
ajan ennen asian vireille tuloa tiedekunnassa. 

Kyseistä viivyttelyä ei voida perustella käytännöllisillä syillä eikä 
myöskään pyrkimyksellä varmistaa asianosaisen edun tai tiedekunnan 
edun toteutuminen. Kyseessä on ollut tahallinen yritys jarruttaa hank- 
keen etenemistä, mikä on merkinnyt oikeuksiini kohdistuvaa loukkausta. 


Kunnioittavasti, 


Jukka Hankamäki 


Kirjojani ja muita julkaisujani olikin varmasti vaikea hyväksyä, mikäli ei 
hyväksynyt niiden taustalla olevaa filosofiakäsitystä. Katsoessaan, että 
tutkimukseni kuuluvat ”journalistiikan” eivätkä tieteen piiriin Olli 
Lagerspetz ei tullut huomanneeksi, että jo vuonna 1685 marttyyrinä 

teloitettu Margaret Wilson lausui Ren6 Descartes'n kirjoituksista hänen 
tekstiensä olevan ”yhtä suoria ja välittömiä kuin parhaassa oman 
aikamme journalismissa”.?80 Molempien asiantuntijoiden lausunnoissa oli 
myös selviä perättömyyksiä. Se, että Lagerspetzin lausunnon ensim- 
mäiseltä sivulta löytyi virhe, jonka mukaisesti G. H. Meadin filosofiaa 
käsitellyttä kirjaani sanottiin ”lisensiaattityökseni”, paljasti, että Leila 
Haaparanta oli ripittänyt Lagerspetziä (myös hän piti teosta lisensiaatti- 
työnäni minulle suuntaamassaan aiemmassa sähköpostiviestissä).481 Vas- 
taavia virheellisiä asiakohtia oli muitakin, eikä lausunnonlaatijoiden 
voida katsoa toimineen puolueettomasti, vaan asiaani oli käsitelty kujilla 
ja käytävillä.*8? Mikäli olin niin huono kuin Klockars ja Lagerspetz 
kuvasivat, minun olisi kaiken järjen mukaan pitänyt olla professori. 

Pahimpia häikäilemättömyyden ja aggression ilmauksia olivat mainin- 
nat, että väitöskirjani muka ”riistää lukijalta mahdollisuuden ymmärtää 
Weilin ajattelua” ja että teokseni Dialoginen filosofia ei pyri rakentavaan 
dialogiin! Nämä väitteet antavat selvän kuvan siitä, kuinka pahanilkistä 
kyseisten väärinlukemisen mestarien toiminta oli. Ylenkatseelliset arviot 
eivät merkinneet vain henkilökohtaista loukkausta vaan myös julkeaa 
tutkimusetiikan loukkausta. Niillä voi luonnollisesti olla tieteenfilosofista 
merkitystä osoittaessaan, kuinka väkivaltainen ja tahallisen ymmärtä- 
mätön systeemifilosofien koko filosofiakäsitys on. 

Mitä vikaa oli siinä, että en ollut repinyt riekaleiksi sen enempää 
väitöskirja-aihettani kuin kenenkään muunkaan filosofin ajattelua, kuten 
analyyttiset filosofit itse, vaan esitin pieteetillä laaditun tulkinnan, joka 
sai kiitosta myös vastaväittäjältä ja esitarkastajilta? Kun kirjani nimi oli 
kaiken lisäksi Rakkauden välittäjä, oli selvää, että analyyttisten filosofien 
mielestä tieteeseen eivät voineet kuulua sellaiset käsitteet kuin ”rakas”, 
”söpö” tai ”hellyys” — ja jos niitä käytettiin, niiden piti olla englantia. 
Haukkuessaan väitöskirjaani, jonka aiheena oli mystisistä ajatuksistaan 
tunnettu nainen, Lagerspetz todennäköisesti ilmaisi tiedostamattomia 
oidipaalisia tuntemuksiaan. Ne olivat nousseet hänen takaraivostaan 
hänen havaittuaan, että olenkin kirjoittanut Simone Weilistä erinomaisen 
teoksen, mikä puolestaan edusti hänelle itselleen jonkinlaista isähahmon 
harjoittamaa ”naisen hallintaa”. Oidipaalisen kompleksinsa performoi- 
miseksi hänen täytyi siis sättiä ja moittia väitöskirjaani ankarasti. 


Kun ilkeydellä ei ole rajoja 


Entä olivatko kyseiset pojat asiantuntijoita vai eivät? Kysymykseen 
voidaan vastata, että he olivat nimenomaan asiantuntijoita, sillä he 
suhtautuivat asioihin vihamielisen tunneperäisesti. Sen sijaan tehtävään 
olisi pitänyt valita asiantietäjiä, jotka olisivat tienneet asioista jotain. 
Esimerkiksi Kristian Klockars päätyi omassa suvereeniudessaan pohti- 

maan sitäkin, pitäisikö arvioinnissa olla ”mieluummin suopea kuin tiukka” 
ja ilmoitti päätyneensä jälkimmäiselle kannalle.483 Häijynluonteinen 
maininta siitä, että en muka ”esitä perusteluja”,18* oli jo sinänsä pe- 
rustelematon, kun olin esittänyt perusteluja kokonaisten kirjojen verran, 
toisin kuin kriitikot itse. Kenties myös tämä oli tyypillinen esimerkki 
analyyttisten systeemifilosofien heteroseksistisestä asenteesta: heidän tie- 
teenihanteensa koostuu siitä, kun pikkupoika kinastelee äitinsä kanssa. 
Sillä tavoin heteromiehet yrittivät ilmaista omaa ahdistuneisuuttaan ja 
liisteröidä myös minut kyseiseen heteroseksistiseen tieteenihanteeseen. 
Miksi meidän ylipäänsä täytyisi perustella omat ajatuksemme juurta 
jaksaen, kun he itse eivät vaatineet mitään perusteluja omilta näke- 
myksiltään saati koko tiedekäsitykseltään, joka on jakomielisen kartesio- 
laisen ideologian ja sen keskeisen taustasyyn eli heteroseksismin lei- 
maama? 

Kaiken tämän yläpuolella on tietenkin kysymys filosofian omasta 
olemuksesta ja merkityksellisen filosofian ihanteesta. Klockars ja Lager- 
spetz olisivat todennäköisesti moittineet tutkimuksiani, vaikka olisin 
kirjoittanut Nietzschestä sellaisen väitöskirjan kuin Nietzsche itse. 
Jatkuva perusteiden tivaaminen onkin nähdäkseni vain eräänlainen 
oppimattomuuden osoitus. Väitöskirjatutkimuksen jälkeisellä asteella ei 
ole syytä edellyttää argumentaatiolta niinkään perinpohjaisuutta kuin 
itsenäisyyttä ja luovuutta. Sekä tutkimuksia kirjoitettaessa että niitä 
arvioitaessa tulisi ihanteeksi asettaa se, että filosofi käyttää vapaata 
sanaa ja etenee myös tulkintoihin vaivautumatta sen tapaiseen märehti- 
miseen, joka on ominaista proseminaarilaisille. Tämä merkitsee, ettei niin 
sanottu ”tutkimuksellisuus” ole mikään erityinen ansio teoksissa, joiden 
tarkoitus on osoittaa filosofista itsenäisyyttä. Esimerkiksi Haaparannan 
tivaama ”tutkimuksellisuus” oli aivan yhtä perusteeton filosofisen toi- 
minnan ihanne kuin asioiden ”tarkasteleminen” ja ”tunteminenkin”, sillä 
nämä käsitteet jakavat ihmisen todellisuussuhteen esineellistävästi tar- 
kastelijaan ja kohteeseen. He siis olivat ummistaneet korvansa täysin siltä 
Dialogisessa filosofiassa esittämältäni näkemykseltä, että filosofian ei 
ensinkään pitäisi olla tuota ulkokohtaista tutkimista” eikä ”tarkastelua”, 
vaan sen pitäisi olla dialoginen tila. Vaikka Haaparanta ja hänen 
lakeijansa saattoivat lukea tämän ajatukseni kirjastani, heidän anten- 
ninsa kieltäytyivät yksinkertaisesti ottamasta vastaan mitään. 

”Tutkimuksellisuus” ei ole filosofian piirissä luontevin lähestymistapa 
siitäkään syystä, että kaikkia asioita ei tarvitse liioin tutkia. Asioista 
voidaan sanoa tärkeimmät puolet suoraan, ja filosofia on perinteisesti ollut 
myös linjanvetoa sekä uusien urien avaamista. Siksi on hyväksyttävä, että 
kirjoittaja panee paperille vain sen, minkä hän itse katsoo hyväksi. Kun 
tulkinnat ovat tarkkanäköisiä, myös subjektiivisia argumentteja voidaan 
pitää argumentteina oman itsensä puolesta. Sen sijaan Klockars ja Lager- 
spetz osoittivat ikäiselleen harvinaista lapsellisuutta tivaamalla minulta 

perusteluja sellaisiinkin asioihin, joista he itse eivät ole esittäneet mitään 
tai joihin minun esittämiäni perusteita parempia perusteluja ei kerta 
kaikkiaan ole. Keskeinen kysymys on, miksi nuo sosialistit ahdistelivat 
minua yksityiskohtaisten perustelujen vaatimuksilla, vaikka heidän omat 
argumenttinsa olivat kuin ilmaan ammuttuja savikiekkoja. Vastaus on, 
että he olivat joko niin ovelia, että he eivät ymmärtäneet koko asiaa, tai 
niin mielikuvituksettomia, että he luulivat voivansa ilkeillä minulle 
omalla näennäisellä ymmärtämättömyydellään. 

Paljastava tässä suhteessa on Klockarsin viittaus Hankamäen ”poliitti- 
sesti virittyneeseen tyyliin”,485 jota hän piti epäansiona, ja ymmällään olo 
sen käsitykseni johdosta, miksi filosofiaa voi harjoittaa luontevimmin 
akateemisen vallankäytön ulkopuolella. Kun esimiesten arvosteleminen oli 
filosofian laitoksilla mahdotonta ja kun hän itsekin tarjosi minulle tuota 
ulkopuolisen roolia, mitäpä muita mahdollisuuksia minulle jäi kuin 
ulkopuolisen osa?! Tärkeintä minulle oli kuitenkin henkinen vapaus. Sitä 
ei näköjään voinut olla yliopistossa, jossa vapaus oli akatemian rahoilla 
vuokratun virkahuoneen kokoinen. 


Pelkkää politiikkaa: pelkää politiikkaa! 


En ole tähän mennessä sitoutunut poliittisesti, ensinnäkään siitä syystä, 
että olen halunnut puolustaa tieteellistä riippumattomuuttani, ja toiseksi 
siksi, että minulla on enemmän vaikutusvaltaa puolueettomana filosofina 
kuin napinpainajana jossain valtuustossa tai parlamentissa. Poliittisesti 
sitoutunut ihminen voi harvoin toteuttaa myöskään omaa ohjelmaansa, 
sillä hän joutuu miellyttämään kannattajiaan ja kerjäämään sekä ääniä 
että rahaa. Niinpä en ole koskaan vaatinut filosofialta poliittisuutta, 
mutta olen kylläkin pitänyt tärkeänä, että filosofit toimisivat kiistelevässä 
suhteessa politiikkaan, sillä politiikan piirissä tehdään paljon ihmisten 
elämään liittyviä ratkaisuja. Juuri siitä syystä olin lähestynyt politiikan 
ilmiöitä ideologiakriittisesti sitoutumatta yhteenkään puolueeseen tai 
poliittiseen tendenssiin. Poikkeuksen muodostaa vain seksuaalivähem- 
mistöpolitiikka, mutta siihenkin suhteeni on ollut kriittinen. Klockarsilla 
ei siis olisi pitänyt olla syytä filosofiani moittimiseen ”poliittiseksi”. 
Toisaalta myös poliittisella sitoutumisella voi olla oma oikeutuksensa. 
Monet —tieteenharjoittajat, kuten perussuomalaisten eduskuntavaali- 
ehdokkaana ollut filosofian tohtori Jussi Halla-aho, ovat pahoitelleet sitä, 
ettei heitä hyväksytä yliopistolla heidän poliittisten näkemystensä vuoksi, 
”vaikka niillä ei ole tekemistä heidän tieteellisen pätevyytensä kanssa”.486 
Tällainenkin ajattelutapa on nähdäkseni ylivarovainen. Politiikka voidaan 
myöntää myös filosofian osaksi, ja yliopisto on usein hyväksynyt sen. 
Onhan yliopistoissa nimitetty virkoihin feministejä, kommunisteja ja 
vihervasemmistolaisia sosialisteja pitäen heidän marxilaisuuttaan suu- 

rena tieteellisenä ansiona. 

Mitä omiin poliittisiin pyrkimyksiini tulee, sellaista lääkäriäkin pide- 
tään kai huonona, joka ei pysty parantamaan potilasta. Samoin sellainen 
filosofi olisi huono, joka ei pystyisi parantamaan yhteiskuntaa. Kyllä 
maailman parantaminen on yksi tieteen ja filosofian tunnustettu tehtävä; 
eri asia on sitten se, millä tavalla tuota osallistumista toteutetaan. Omaa 
asennoitumistani voitaisiin sanoa kriittiseksi politiikan filosofiaksi, ja sitä 
on Suomessa harjoitettu aivan liian vähän johtuen siitä, että analyyttiset 
filosofit ovat kääntäneet maailmalle selkänsä. On kuitenkin vaarallista, 
jos tieteen ja filosofian ei tunnusteta olevan myös lähtökohtaisesti poliit- 
tista, sillä tieteen piirissä käytetään runsaasti valtaa. Oma poliittinen 
filosofiani on ollut noiden valtasuhteiden kritisointia ja selvittelemistä, ja 
valitankin sitä, että tiede on ollut niin usein pelkkää puoluepolitiikkaa. 
Katsotaanpa asiaa muutamien esimerkkien valossa. 

Millä perusteella esimerkiksi Paavo Väyrysellä, Erkki Tuomiojalla ja 
Paavo Lipposen entisellä erityisavustajalla, Teija Tiilikaisella, on dosentin 
pätevyys, vaikka he eivät ole ensisijaisesti tieteenharjoittajia vaan 
poliitikkoja? Tekikö esimerkiksi Erkki Tuomiojan marxilaista isoäitiä, 
Hella Wuolijokea, käsittelevästä kirjasta annettu Tieto-Finlandia ulko- 
ministeri Tuomiojasta sellaisen intellektuellin, joka ansaitsi myös aka- 
teemisen mandaatin? — Mielestäni ei. Entä eikö dosentti Thomas Wall- 
gren, joka on Kristian Klockarsin kollega Helsingin yliopiston ruotsin- 
kieliseltä filosofian laitokselta, ollut poliittinen taho pyrkiessään edus- 
kuntaan SDP:n listalta ja mainostaessaan itseään ”filosofianlaitoksen 
johtajaksi” puolueen vaalijulisteessa vuonna 2007 (huomaa yhdyssana- 
virhe)? On räikeää, että Wallgrenin sallittiin esiintyä SDP:n listoilla Filo- 
sofian laitoksen johtajana, kun minulle ei myönnetty edes dosentuuria 
filosofian piirissä ajatteluni ”poliittisuuteen” vedoten. Demareille puolue- 
ohjelmaa laativa Wallgren ei siis ollut vain SDP:ssä toimiva Filosofian 
laitoksen johtaja, vaan hän oli Filosofian laitoksella toimiva SDP:n johtaja. 
Taitaakin olla niin, että Klockarsin mielestä filosofi saa olla poliittinen, 
kunhan hän on sosialisti. Minun filosofiani puolestaan yritettiin arvottaa 
kielteisellä tavalla ”poliittiseksi”, kunhan se voitiin mieltää jollakin tavoin 
”oikeistolaiseksi”. 

Samanlaisesta taivastelusta antoi lisänäyttöä Klockarsin hyökkäys, 
jossa ihmeteltiin, miksi filosofian pitää olla mielestäni ”hyökkäävää”.487 — 
Miksipä muuksi ajatteluni voisi profiloitua, kun heidän oma asenteensa on 
tuo? Kas, asia onkin niin, että jos minut pakotettaisiin vaikenemaan 
ajatuksistani, en voisi lainkaan tehdä työtäni, vaan monien muiden tavoin 
minut työnnettäisiin siihen harmaaseen ja puhumattomaan paitsioon, 
jossa olivat laitoksen rahalla ostetut tutkijat sekä se suuri oppositio, joka 
on halvaannutettu pelolla. Ollessani filosofian ihanteista eri mieltä istu- 
van professorikunnan kanssa oli pöytä veriselle riidalle katettu, ja olisi 
harvinaisen epärehellistä kieltää tämä tosiasia. Myös homoja vastaan 

suunnattu ilkeily näkyy useimminen siinä, että sinänsä oikeutetut pyrki- 
myksemme yritetään lavastaa ”hyökkäävyydeksi”. Tom of Finlandiakin 
vihattiin juuri siitä syystä, että hänen piirroksissaan käsitys alistuvasta ja 
kerjäävästä homomiehestä murskattiin täydellisesti. 

Niinpä myös Klockars kiitti minua lopuksi ”rohkeudesta”488 mutta 
näytti asettavan dosentiksi hyväksymisen normiksi toiveen, että olisin 
jättänyt ajatukseni lausumatta! Mistä Klockarsin näkemyksessä siis oli 
kyse? Ajatus antaa mahdollisuuden lähinnä kahteen tulkintaan. Joko hän 
oli itse niin henkisesti rajoittunut ja omien kahleidensa vanki, että hän 
tuli kateelliseksi ja halusi kiistää toimintaresurssini yliopistossa. Tai sitten 
hän toimi epäjohdonmukaisesti kirjoittaessaan epäsuosittavan lausunnon, 
vaikka hän myönsikin riipivän rehellisessä lausunnossaan seuraavan: 
”Päätökselläni en väitä, etteikö Hankamäellä olisi ?perusteelliset tiedot 
omalta alaltaan tai ”*kyky itsenäiseen tieteelliseen tutkimustyöhön...”,489 ja 
”...totean hänen tuotantonsa täyttävän yleisesti vaaditut kriteerit...”,?90 
mutta ”...olen päättänyt olla puoltamatta Hankamäen hakemusta”.49! 
Todennäköistä on, että hän oli joutunut professorikunnan manipuloimaksi, 
minkä johdosta hänen aivonsa olivat menneet lukkoon. Koska hänen 
käyttöjärjestelmänsä ei sallinut sellaista ajatusta, että fenomenologinen 
filosofi voisi olla dosentti, hänen masiinansa oli mennyt sekaisin ja pannut 
hänet väittämään, että pätevyys on, mutta hylätä täytyy. 

Edellä esitettyjen ajatuskulkujen logiikkana saattoi olla suurin piirtein 
seuraavanlainen näkemys: ”Kun kerran sinä, Jukka Hankamäki, vaadit 
hienotunteisuutta ja eettisyyttä sekä korostat hyviä tapoja, niin miksi et 
niin muodoin alistu meidän valtaamme vaan käyt kimppuumme raivok- 
kaasti, vaikka me ainoastaan kiistimme sinulta kaikki toimintaresurssit ja 
lopulta myös dosentuurin? — Tuota ajattelutapaa noudattaessaan asian- 
tuntijat käyttivät hyväkseen sitä käsitystään, että epäitsekkäitä motiiveja 
edustavalla ihmisellä ei pitäisi olla missään tapauksessa oikeutta anoa 
myöskään yliopistosta mitään. Mutta toisaalta ilkeys kohdistui suoraan 
persoonaani. Päämääränä oli osoittaa, että ”kun kerran olet mennyt 
edustamaan noita epäilyttäviä eksistenssifilosofioita ja liberalismia, niin — 
hähhähhää, sässässässää — mepä osoitamme, että se ei kannata”. 

Lagerspetzin ja Klockarsin piirtämä kuva, josta minua eivät tunnista- 
neet sen enempää ystäväni kuin tuttavanikaan, oli valheellinen ja vääris- 
televä, ja se loukkaa minua edelleen pahasti. Lausunnoissa annettiin 
perätön kuva toiminnastani ja teoksistani, ja hylkäämällä hakemukseni 
minulle tuotettiin myös huomattavaa taloudellista vahinkoa sekä ansion- 
menetystä, sillä apurahojen ja virkojen saaminen riippuu usein dosen- 
tuurista. Filosofiakäsitystemme erot ilmentävät viime kädessä hetero- 
seksuaalisen valtakulttuurin ja homoseksuaalisen erityiskulttuurin välillä 
vallitsevia arvomaailmojen ja symbolimaailmojen eroja, toisin sanoen sitä, 
että me pidämme tärkeinä eri asioita kuin he, ja meidän toimintatapamme 
ja ihanteemme ovat erilaisia kuin heidän. Niinpä Lagerspetz ja Klockars 

eivät käyneet kampanjaansa minua vastaan millään hyväksyttävillä 
perusteilla. — Miksi he eivät voineet sanoa suoraan, että he vihasivat 
minua, koska olen homo? Luullakseni en kohdannutkaan vain sitä tavan- 
omaista ja keinotekoisesti esiin kaivettua kritiikkiä, jota joskus esitetään 
seminaareissa, vaan heidän vihansa minua kohtaan täytyi olla peri- 
aatteellista ja aitoa. Se kumpusi syvältä heidän heteroseksuaalisesta 
olemuksestaan ja siitä, että olin kyseenalaistanut heidän tieteensä symbo- 
lisen olemuksen. Trubaduuri J. Karjalaisen laulunsanoitusta ”hän ei oo 
oikea cowboy” siteeraten en ollut heidän kaltaisensa lehmipoika, vaan sain 
osakseni sen kuuluisan ”Kristianin kohtalon”.492 

Jo filosofisia teoksia kirjoittaessani arvasin toki, että vastustajani 
tulisivat lukemaan ne pistettä ja pilkkua myöten löytääkseen niistä jotain 
moittimisen aihetta, ja siksi koetin olla huolellinen ja ottaa huomioon 
vasta-argumentit kirjoitusvaiheessa. En ole niin muodoin koskaan vaati- 
nut lukijalta tuota Klockarsin viittaamaa suopeaa asennetta. Silti odotin, 
että kielivähemmistöön kuuluvilta henkilöiltä olisi irronnut edes vähän 
ymmärrystä erääseen toiseen vähemmistöön identifioituvaa ihmistä koh- 
taan, mutta ei: finlandsvenskat iskivät pahimman kerran omissa sukka- 
housuissaan ja röyhelökauluksissaan, ja muutamille etnisille vähemmis- 
töille tyypillisellä tavoin he alkoivat polkea toista vähemmistöä — ilmei- 
sesti välttääkseen sen stereotyyppisen ja kiusalliseksi koetun homo- 
maineen, joka ruotsinkielisille itselleen on usein annettu. 

Yhteenvetonani Klockarsin ja Lagerspetzin menettelytavoista voin to- 
deta, että he toimivat samalla tavoin kuin raggarit, jotka kiusasivat minua 
kotikulmillani, kun olin nuori. He vetivät pipoa silmilleni ja pakottivat 
parhaan kaverini lyömään minua toistuvasti nyrkillä nenään niin, että 
veri tirskui ja kasvojen peitoksi vedetty pipo alkoi punertaa verestä. 
Samoin tekivät nyt Kristian Klockars ja heteroseksuaalinen perheenisä 
Olli Lagerspetz, joka noihin aikoihin poseerasi Internet-kotisivujensa 
vauvakuvassa kaksivuotias sylissään. 


Juudas kavalsi, Pietari kielsi ja Pontius Pilatus pesi kätensä 


Eräiden tahojen tekemänä akateeminen hylkäys vastaa kunniamerkin 
myöntämistä. Parin viikon kuluttua lausuntojen valmistumisesta ja 
kanteluasiakirjan tekemisestä sain yliopiston hallintovirastolta kirjeen, 
jonka oli lähettänyt osastopäällikkö Eeva-Kaarina Nurmirannan alaisena 
toimiva lakimies Mikko Raassina. Hänen mukaansa kanteluasiat käsit- 
telee rehtori, kunhan tiedekunta on tehnyt asiassa päätöksen. Tilanne 
vastasi täysin vuoden 1993 virantäyttöä, jolloin kanslerinsihteerinä toi- 
miva Eeva-Kaarina Nurmiranta kohotettiin ratkaisijanrooliin Juha Varton 
kampeamisessa pois yliopistosta ja virka täytettiin Leila Haaparannalla. 
Hän oli valmistelijana myös silloin, kun kutsumismenettely junailtiin 

Tampereen yliopistoon. Ja nyt tämä byrokraatti ilmoitti tulleensa lomalta 
vasta, kun asiani piti olla jo käsitelty! 

Omat oikeuteni haluttiin siis haudata hallinnointiin aivan niin kuin 
vuonna 1993, jolloin opiskelijat vetosivat rehtoriin Juha Varton puolesta ja 
Antti Apunen kirjoitti, että kiistan voittaminen olisi edellyttänyt ”hallinto- 
menettelyn erittäin tarkkaa tuntemista”.1/95 Tiedehallinto tekee siis mitä 
haluaa ja miten haluaa. Se kääntää tieteellisen kriitikon tehtävää har- 
joittavat henkilöt vihollisiksi ja alkaa taistella pässinpäisesti meitä vas- 
taan. Tilanne oli samanlainen kuin Richard Bachin tunnetussa kirjassa, 
jossa Lokkivanhin lausuu Joonatanille: ”Lokki Joonatan, astu piirin 
keskelle!”494 

Duuma kokoontui 14.9.2005. Seuraavalla viikolla tuli tiedekunnan 
päätös, jolla hakemukseni hylättiin ja jonka mukaan Hankamäki ei ole 
kaikesta näytöstä ja todistelusta huolimatta osoittanut mitään perusteluja 
pyrkimyksilleen.1?95 Tiedekunta oli päättänyt omiin hallintojuristeihinsa 
vedoten kiistää kaiken ymmärtämättä sitä tosiasiaa, että se, joka kiistää 
kaiken, myöntää kaiken. Onneksi maailma ei ole tyhmä, ja prosessin 
puolueellisuus oli kaikille kirkasta ja selvää. Ikävää vain, että heidän 
täytyi toimia noin halveksuttavalla tavalla. 

Päätöksen tekijöiden joukossa oli dekaani Martti Juholan lisäksi myös 
Tere Vaden. Päätös oli ollut yksimielinen. Niin kuin karitsa, joka teu- 
raaksi viedään, ei hänkään suutansa avannut. Vasara kopsahti pöytään, ja 
Hankamäki nuijittiin hengiltä teuraskalliolla, niin kuin hylkeitä ja 
kuutteja lyötiin kuoliaiksi keskiaikaisella uhrikivellä. Aivan kuten kukaan 
ei halua ryhtyä pyöveliksi yksin, ei kukaan halunnut asettua myöskään 
teloitettavan rinnalle giljotiinin terän alle. Asiantuntijat olivat tällöin 
Juudaita ja tiedekunta käsiään pesevä Pontius Pilatus. Tere puolestaan oli 
osoittautunut eräänlaiseksi Pietariksi, ja myös hänelle kukko lauloi. 

Minua tavallaan säälitti Teren kohtalo. Hänen päänsä oli koko ajan 
leijonan kidassa, ja hän joutui tulemaan toimeen tuon pahantahtoisen 
jengin keskellä. Jouduttuani kääntymään juridisten neuvonantajien 
puoleen Tere kertoi asian kantautuneen Haaparannalle, jonka toimintaa 
Vadön kuvaili niin, että siitä lähtien häneltä ”vedettiin matto alta”. 
Vastasin hänelle, että Haaparannan huoneessa matto luistaa liian usein ja 
että se pitäisi naulata lattiaan kiinni. Vadön oli myös epäillyt mahdolli- 
suuksiani ”laittautua” laitokselle dosentiksi, mutta olin jo tuolloin vas- 
tannut hänelle, ettei minua puolestaan pitäisi pyrkiä väkisin työntämään 
yliopistojen ulkopuolelle! Mitä eroa olisi tällöin yhteistyöllä ja nöyryy- 
tyksellä? Niinpä myös sitä, että toimin täysin oikeudenmukaisesti ja 
laillisesti, yritettiin kääntää minua vastaan. Leila puolestaan oli vetänyt 
Tereä kuin pässiä narusta, ja tämä oli pympsähtänyt pepulleen. Selvää kai 
on, ettei kenelläkään ihmisellä olisi tässä maailmassa mitään oikeuksia, 
jos jokainen ei pitäisi omistaan kiinni. Oikeassa Tere oli vain sikäli, että 
juristien puoleen kääntyminen ei ole hyvän tyylitajun mukaista; eihän 

Kristuskaan palkannut itselleen asianajajaa vaan kantoi ristinsä arvok- 
kaasti. 

Lakiläpän lukeminen Leilalle oli kuitenkin auttanut asiaa alkuvai- 
heessa. Onniteltuani Haaparantaa ”etuoikeudesta päättää asemastani” 
häneltä oli alkanut virrata vuolaita kannanottoja, joiden mukaan hän ei 
muka päätä mistään ja että hän oli esittänyt ”vain mielipiteen”. Mutta 
miten professorin oli mahdollista erottaa henkilökohtainen mielipiteensä 
siitä kannanotosta, jolla hän käytti valtaa virassa? Näiden henkilöiden 
oma maailmankuva oli täysin sulkeutunut ja kaksinaismoralistinen: kuin 
naisen käsilaukku. Tavallaan tämä analogia vastaa myös käsitystäni koko 
heterotieteestä: heteroiden elämä koostuu juuri sellaisesta kaksikasvoi- 
suudesta, joka johtuu heteroseksuaalisen elämäntavan ristiriitaisuudesta. 
Sen sijaan homot toimivat avoimesti ja suoraan, kun taas heteroiden 
elämä on täynnä esirippuja ja yleistä valheellisuutta: siinä maailman- 
kuvaamme erottava perinpohjainen kuilu. 

Toivon vain, ettei kohtaamastani vastaanotosta olisi ollut haittaa Tere- 
paran uralle. Hänethän oli pudotettu takaisin medialaboratorion yliassis- 
tentiksi, ja professorinvirka oli täytetty tuttuun tapaan Helsingistä — 
kenelläpä muulla kuin Sami Pihlströmillä, joka oli tullut Niiniluodon 
virkaa täytettäessä toiseksi mutta jota lepyteltiin tarjoamalla hänelle 
sijaisuus ”filosofian farmijoukkueessa” Tampereella. Tampereen yliopis- 
tosta vapautunut resurssi ei siis tullut tälläkään kerralla käytetyksi 
paikallisessa yliopistossa toimivien tutkijoiden hyväksi, vaan Haapa- 
rannan junaileman virantäyttösuunnitelman mukaisesti siihen nimitettiin 
hänen suosikkinsa Helsingistä.6 Kaikki oli niin kuin ennenkin. Ikävää 
vain, että tilanne oli kannaltani räikeä: Samille professorinvirka — minulle 
itselleni ei edes dosentuuria. 

Haaparanta muisti myös oman kompetenssinsa perusteluissa mainita 
olleensa ”lausunnonantajana Juha Varton hakiessa dosentuuria”.497 Se 
olikin hänen merkittävin tieteellinen ansionsa. Veikko Rantala oli junail- 
lut Haaparannan dosentiksi ennen Vartoa osoittaakseen Haaparannan 
ensisijaisuutta suhteessa Juhaan, vaikka tämä oli paljon ansioituneempi. 
Sitten hän oli asettanut Haaparannan asiantuntijaksi Vartolle vain lavas- 
taakseen Haaparannan muka pätevämmäksi. Ja nyt tämä Hintikan 
oppilas polki oppilaittensa kautta minua. 

Entä mihin nuo hylkäystuomion langettaneet pyrkivät ja mihin he 
pääsivät? Minun ja Sintosen sekä minun ja Haaparannan välillä ei käyty 
koko prosessin aikana yhtään puhelinkeskustelua. Kumpikaan heistä ei 
ottanut yhteyttä tapaamista varten, eikä kumpikaan vastannut virka- 
puhelimeensa. Satunnaisesti singahdelleet sähköpostiviestit toivat mie- 
leeni kysymyksen, onko filosofian professorinviran hoitamisessa kyse 
jonkinlaisesta skitsofrenian muodosta, joka estää heitä tarttumasta 
sähkölaitteisiin ja äänitorviin. Luultavasti he kokivat minut uhkaksi 
omalle toiminnalleen, sillä vaikuttaessani laitoksella professorit olisivat 

saattaneet jäädä kakkosiksi tai kolmosiksi. Tavoitteena oli siis minun 
toimintasaartoon asettamiseni. Ainoa uskottava syy tyrmäämiseeni oli 
homoseksuaalisuuteni ja siihen perustuva erilaisuuteni, joka näkyi myös 
filosofiakäsityksessäni. Käytännössä tämä realisoitui siinä, että perheen- 
isä Olli Lagerspetz paheksui lausunnossaan Hankamäen haluavan ”kan- 
sallisvaltiota perustettavaksi homoseksuaaleille”.498 Mitä pahaa onkaan 
kansallisvaltiossa? Kun Olli-pojan omat kannanotot olivat mukavia kuin 
lehmän muna, mehän suorastaan tarvitsemme oman kansallisvaltiomme! 
Sitä paitsi onhan heteroillakin omat kansallisvaltionsa. 

Omasta mielestäni heteroiden harjoittama filosofia ei ole mitään muuta 
kuin sitä, että nuorehkot perheenisät ja -äidit ajelevat farmariautoillaan 
filosofian laitosten välillä. Jo Timo Klemola keskittyi Tampereella lap- 
sensa hoitoon kärräten jälkikasvunsa yliopistolle lastenvaunuissa, joilla 
hän oli vähällä ajaa päälleni käytävällä. Kun itse poistuin viimeisen 
kerran Helsingin yliopiston Filosofian laitokselta vuonna 2004, vastaani 
tuli Jan von Plato, hänkin lapsen kanssa. Tapaus oli vertauskuvallinen. 
Minua ei tarvita täällä, koska olen filosofi enkä lapsenlikka. Asian voi 
sanoa myös niin, että oikeastaan perheenisiä itseään ei tarvittaisi siellä, 
sillä filosofian laitosten pitäisi olla filosofian laitoksia eikä äitiysneuvo- 
loita. Yhtä kaikki, akateemiset resurssit olivat heidän hallussaan. Itse en 
tosin usko filosofian loppuvan perheneuvoloiden seiniin, vaan vasta niiden 
ulkopuolella todellinen filosofia alkaa. Sellaiset portsarihenkiset filosofit, 
joille Suomen Akatemian ideologiaa myötäilevä ”työn ja perheen yhteen- 
sovittaminen” on tärkeämpää kuin filosofia, pitäisi teljetä kokonaan pois 
yliopistoista. 


Rotummeko syytä on tää? 


Dosentuurin kiistäminen merkitsi sitä, että minua oli kohdeltu kuin 
rikollista. Tällaiseen paitsioon asettamiseen olisi kaiken järjen mukaan 
pitänyt olla jokin vakava syy, joka estää nimittämisen: hakijan van- 
keustuomio, paheellinen elämä tai jokin muu vastaava. Minulla ei ole 
rikosrekisteriä eikä tuomioita, eikä minua ole edes epäilty saati syytetty 
mistään. Lopputulos vastasi tapaa, jolla Martin Heidegger pidätettiin 
professorinvirastaan ja asetettiin toimintakieltoon yliopistossa toisen 
maailmansodan jälkeen. Tai se vastasi tilannetta, jonka mukaisesti Bene- 
dictus de Spinoza karkotettiin kirousten saattelemana seurakunnasta. 
Osakseni tullut suhtautuminen vastasi siis teloitustuomiota ja siihen 
liittyvää julkista häpäisemistä. Asioita erottaa vain se, että ennen 
vanhaan kerettiläisinä pidetyt ihmiset vapauttavasti mestattiin, mutta 
nykyään meidät jätetään kiduttavasti henkiin. 

Asia, jota niin sanotut asiantuntijat ja professorit pitivät virkakieltoon 
oikeuttavana ”rikoksena”, oli ilmeisesti homoseksuaalisuuteni. Heidän 

pragmaattinen heterotodellisuutensa ei kestänyt sitä, että on olemassa 
kokonaan toisenlaista filosofiaa kuin heidän omansa. Tosiasiassa he 
syyllistyivät syrjintärikokseen, johon kukaan viranomainen ei sittemmin 
puuttunut, koska seuraukset kyseisestä rikoksesta olisivat olleet sekä 
yliopistolle että syyllisille ”liian” ankarat: virasta pidättäminen professo- 
reille ja asiantuntijoille tai potkut sekä sakkoa ja vahingonkorvausta. 

Tämän tietäen viranomaisille tuli kiire kiistää kaikki. Valtion virka- 
miesten rikkomuksethan arvioi ja tuomitsee tietenkin toinen valtion 
virkamies. Heidän onnekseen ”näkymättömään” syrjintäominaisuuteeni 
liittyvä ideologinen diskriminaatio oli vaikeasti osoitettavissa. Näkymättö- 
myydellä tarkoitan tällöin ensinnäkin sitä, että homoseksuaalisuuteen 
liittyvä syrjintä johtuu arvomaailmojen eroista, eikä siitä voida osoittaa 
immanentteja eikä erillisiä syrjintätekoja, varsinkaan kun nuo teot ovat 
epäsuoria ja huolellisesti verhottuja. Omassa tapauksessani konkreettinen 
syrjintäteko oli kuitenkin selvä: se oli dosentuurihakemukseni hylkäys. 
Eikä homoseksuaalisuuskaan ole minussa mikään erillisominaisuus vaan 
osa persoonaani, ja puhun siitä kaikkialla tuotannossani. Kun niin sanotut 
asiantuntijat puolestaan haukkuivat homoseksuaalisuutta käsitteleviä 
kirjojani akateemisessa prosessissa, kyse oli suorasta homoseksuaali- 
suuteen kohdistuvasta syrjinnästä. Toiseksi tarkoitan syrjintäominai- 
suuden näkymättömyydellä sitä, että silloinkin, kun diskriminaatio näkyy, 
sen ei tunnusteta eikä sallita näkyvän. Myöskään homoseksuaalisuuden 
sinänsä ei suotaisi näkyvän missään, ei ainakaan filosofian sisällöissä. 
Tämä onkin ratkaisevinta, sillä käsitykseni mukaan filosofia ei mitään 
muuta olekaan kuin samaa sukupuolta olevien ihmisten yhteiseen 
kokemukselliseen merkityskonstituutioon perustuvaa symbolista toimin- 
taa. Hupaisaa on, että entisinä aikoina, jolloin homoseksuaalisuus oli 
kriminalisoitua, meitä syrjittiin epäilemällä meitä homoiksi. Nykyään, 
kun homoseksuaalisuuden perusteella diskriminoiminen on kiellettyä, 
syrjintä on mennyt piiloon, ja meitä syrjitään erilaisilla tekosyillä ja 
verukkeilla: siitä huolimatta, että olemme avoimesti homoja. 

Kun kyseessä on symbolinen ja arvomaailmoihin liittyvä kiista, on 
luonnollisesti tärkeää arvioida ja ymmärtää myös vastustajieni psyko- 
dynaamisia motiiveja. Ehkä heille tuotti mielihyvää kieltää minulta 
sellaisia asioita, joita he arvelivat minun pitävän tärkeinä. Tässä suh- 
teessa he toimivat kuin lapsenmurhaajat. Torjumalla minut he vihasivat 
minussa piirteitä, joita he eivät olisi halunneet sietää itsessään. Kääntä- 
mällä idiosynkrasiansa sellaista ihmistä vastaan, jollaisia he itse eivät 
olisi halunneet olla, he ilmaisivat omia inhon ja pelon tunteitaan. Tämän 
he toivoivat kohdistuvan kielteisenä energiana myös minua itseäni 
kohtaan. Analyyttiselle filosofialle tyypillisen heteronomisen eli toiseuden- 
varaisen asenteen vallitessa ihmiset usein alkavatkin itse vihata itseään, 
kun he ottavat todesta sen oman periaatteensa, että myös omaa itseä pitää 
arvioida kielteisesti. Tässä suhteessa analyyttisten systeemifilosofien 

asennoituminen tuhoaa tietenkin ennen muuta heidän omaa minä- 
kuvaansa. Myönteinen minäkuva on kuitenkin luovuuden edellytys, ja sen 
puuttuessa analyyttiset filosofit eivät yleensä saa aikaan mitään. 

Kyseisen tiedepoliittisen vallan käyttäjät ovat olleet vastuussa useista 
kurjasti päättyneistä ihmiskohtaloista. Moni ihminen olisi varmasti tehnyt 
minun asemassani itsemurhan tai ajautunut rappiolle. Tieteenharjoittajat 
ovat käytännössä myös surmanneet monia ihmisiä, mistä näyttöä antavat 
esimerkiksi Vappu Lepistön ja Matti Juntusen kohtalot. Myös minua 
vastaan suunnatussa aggressiossa on ollut kaikki väkivaltaisen kuoleman 
ainekset. Vaikka minua ei olekaan onnistuttu tappamaan, sitä yrittä- 
neiden syyllisyys kasvaa ennen pitkää suuremmaksi kuin heillä on varaa 
kantaa. 


Henkisen väkivallan hedelmiä 


Dosentuurihakemukseni hylkäämisen myötä akateeminen nöyryysihanne 
oli muuttunut julkiseksi nolaamiseksi. Myös nöyryys on mielestäni 
kielteinen tunne, sillä se altistaa vallalle, ja kontalleen kannattaisi heit- 
täytyä kokonaan muista syistä. Sellaista osapuolta on vaikea kunnioittaa, 
joka perustaa toimintansa täydelliseen epäoikeudenmukaisuuteen. Kuten 
tämän kirjan lukija on voinut havaita, koko akateeminen urani on ollut 
pelkkää minuun kohdistettua henkistä väkivaltaa. Tiedeyhteisö onkin 
sairain työympäristö jonka tunnen. Tieteenharjoittajilla ei ole pahimmissa 
tapauksissa mitään oikeuksia eikä myöskään oikeusturvaa. Vallankäyttä- 
jillä ja virkamiehillä puolestaan ei ole moraalia eikä vastuuta, vaan heidän 
valtansa koostuu pelkästä mielipidevallan käyttämisestä ja tahallisesta 
vahingonteosta. 

Kyseinen ajattelutapa on näkynyt monessa kannanotossa. Esimerkiksi 
Kristian Klockarsin sokeroiduilla sanoilla kyllästetyn hylkäystuomion 
mukaan minun olisi keskusteltava siitä, ”mitä dosentilta oikeastaan 
vaaditaan” (ikään kuin en sitä tietäisi), ja lisäksi hän muisti täsmentää: 
”siis mikäli Hankamäki edelleen jatkossa tavoittelee dosentuuria”.?99 
Saman asian voi sanoa niin, että ensin jokin rikollinen pahoinpitelee 
kansalaisen ja sitten toteaa, että hakatun ihmisen pitäisi itkusta kiittäen 
kääntyä hänen puoleensa, mikäli hän vielä nousee maasta. Tosiasiassa 
Klockarsin tavoitteena oli vahingoittaa toimintaedellytyksiäni niin, että 
ihmissuhteet pilaantuisivat ja kieltäytyisin omasta aloitteestani enää 
”tavoittelemasta dosentuuria”. 

Osakseni tullut kohtelu vastasi tapaa, jolla räkänokat lumipesevät ja 
koulukiusaavat toisia oppilaita halkopinojen takana ja takapihojen aka- 
temioissa: ”Hei me rääkätään sua, mutta et sitten kerro tästä kenellekään, 
tai muuten oot tosi nynny.” Yksikään noista tyypeistä ei näköjään ym- 
märtänyt, kuinka pahasti he olivat vahingoittaneet työskentelyedelly- 

tyksiäni ja mahdollisuuksiani luennoida yliopistossa. Tai sitten he tiesivät 
asian liian hyvin. He olivat tehneet toimintani mahdottomaksi tuhoamalla 
myös opiskelijoiden oikeuden saada antamaani opetusta. Se, että olen 
päättänyt olla jatkossa hakematta dosentuuria, ei suinkaan merkitse, että 
minut olisi onnistuttu pieksemään. Sen sijaan päätökseni merkitsee, että 
en halua antaa työpanostani sellaisen organisaation hyväksi, joka kohtelee 
ihmisiä väkivaltaisesti. 

Siinä, missä Kulttuurivihkot-lehden Pietari Almusa oli kehunut teksti- 
äni ”hienovireiseksi”,500 Kristian Klockars tulkitsi homoseksuaalien 
oikeuksia puolustavia tekstejäni ihmettelemällä, miksi filosofian pitää olla 
hyökkäävää. Hänen taktiikkansa oli siis sama kuin kristillisen eheytys- 
liikkeen, joka pyrkii näkemään puolustautumisen hyökkäävyytenä ja 
lavastamaan oman hyökkäävyytensä puolustautumiseksi. Sitä paitsi 
Klockars ei ole varmaan koskaan tullut ajatelleeksi, että demonstraatioilla 
on filosofiaa uudistava merkitys. Myös teatterintekijän ja kirjailijan täytyy 
karttaa teatterin ”teatterimaisuutta” — aivan niin kuin filosofinkin pitäisi 
välttää filosofien omaa ”filosofimaisuutta”. Yhtä kaikki, meidän filosofien 
täytyy tehdä niin voidaksemme kohota vastustajiemme harteille ja nähdä, 
missä mennään. Sen sijaan kollegani luulivat voivansa kieltää minua 
luennoimasta sillä verukkeella, että kirjani muka olivat ”liian radi- 
kaaleja”. Minulle oli luonnollisesti samantekevää, oliko lausunnot kirjoit- 
tanut Olli Lagerspetz, Kristian Klockars, John Vikström, Gustav Björk- 
strand vai joku muu pyhäkoulunopettaja, mutta kalmankellojen kalkatus 
tuli samalta suunnalta. Tieteellisten seurain yhteydessä toimivaan 
tutkimuseettiseen valtuuskuntaan minua esti kantelemasta se, että 
organisaation puheenjohtajana toimi juuri yllä mainittu teologi Björk- 
strand. Kun lautakunnan varapuheenjohtajakin oli teologi, meillä 
homoilla ei ollut mitään mahdollisuuksia saada asioitamme hoidetuksi 
myöskään näiden piispallisten tahojen kautta. 

Koska olin väitellyt tohtoriksi nuorempana kuin kumpikaan asian- 
tuntija itse, kunniakysymykseksi kollegojeni piirissä oli muodostunut se, 
kuka saisi ampua minut alas tai edes yrittää sitä. Ehkä heidän kiis- 
tämispyrkimyksensä tuottikin heille tyydytystä, tai kenties se vastasi 
oidipaalista kompleksiaan potevien heteroiden mielihyvärakennetta. Sen 
mukaan ihmiset ovat onnellisia kilpaillessaan, tapellessaan ja tehdessään 
toisia ihmisiä onnettomiksi ja yhtä pahanilkisiksi kuin he itse. Klockars ja 
Lagerspetz eivät voineet sietää sitä, että joku muukin harjoittaa tässä 
maassa tulkitsevaa filosofiaa ja tekee johtopäätöksiä filosofian tilasta, 
kuin heidän omat ruotsalaisesseistinsä. 

Dosentin arvonimi on kokenut kaiken tuon jälkeen niin kovan inflaa- 
tion (dosenttien omien edesottamusten johdosta), että voidaan kysyä, onko 
tuokaan titteli kenellekään kunniaksi. Mutta toivon, että dosentit Kloc- 
kars ja Lagerspetz elävät pitkään, niin saavat hävetä tyhmyyksiään vielä 
oman kuolemani jälkeenkin. 

Kun kirja-arvio on kirjarovio 


Olen joskus pelännyt, että kriitikoiden sijasta omat kirjani murhaavat 
minut, enkä pysty uudistumaan. Siksi on tietysti hyvä, että kirjojani on 
myös arvosteltu. Hermostuneina siitä, että olin kyseenalaistanut ruotsin- 
kielisen virkamieseliitin yksinoikeuden toimia filosofisena arvonmäärittä- 
jänä, suomenruotsalaiset ryhtyivät keräämään rivejään. Lisäksi uusin 
kirjani oli jäänyt arvioimatta dosentuuriprosessissa. Niinpä he saivat 
taakseen Putte Wilhelmsson -nimisen turkulaiskriitikon, joka haukkui 
anarkismikirjani Turun Sanomissa 5.10.2006.501 

Minua vastaan hyökkäillään oletettavasti siksi, että arvioni ovat 
useimmiten oikeita. Niinpä ruotsalaisrannikolta kantautuvan ruikutuksen 
raihnaisena jälkimaininkina alkoi ilmassa edetä Wilhelmssonin katkeran- 
sävyinen arvio, jossa hän antautui haukkumaan minua kohtalaisen 
jyrkästi ja valikoimattomasti ”tomppeliksi”, ”pölvästiksi” ja ”pölhöpopu- 
listiksi”.5!2 Kommenteista päätellen olenkin tämän hetken ainoa intel- 
lektuelli maassamme. Useimmat pölvästit ovat nimittäin pölvästejä juuri 
sillä tavoin, että heillä on näkemystä toisista ihmisistä ja yhteiskunnasta 
poikkeuksellisen paljon. Niinpä vaivauduin vastaamaan Wilhelmssonille, 
että kriitikon kannattaisi perehtyä asioihin ja tarkistaa vihjailu- 
tekniikkansa taso ennen kuin luopuu omasta ajatuskuristaan ja menee 
solvaamaan ketään täysin mauttomalla ja suorasukaisella tavalla.59%3 

Wilhelmssonin puttaus oli ymmärrettävästi kosto siitä, että olin arvos- 
tellut jo kirjani alkulehdillä ruotsalaisrouvia, jotka popsivat hanhen- 
maksapalleroita Caf6 Kafkassa,5% ja tämäntyyppiset mielipiteeni olivat 
saattaneet ärsyttää jo Klockarsia ja Lagerspetziä. Mutta mielestäni myös 
silkkipyllykriitikon itsensä olisi kannattanut suorittaa yliopisto-opintonsa 
loppuun ansaitakseen paikan Valtion kirjallisuustoimikunnassa. 

Mieluummin kuin tomppeliksi Wilhelmssonin olisi kannattanut sanoa 
minua homppeliksi, sillä se olisi paljastanut, mistä hänen mielipiteissään 
oli kyse. Wilhelmssonin arvio todisti, kuinka heteroseksististä sekä 
kirjallisuus että sen kritisoiminen ovat: hetero kirjoittaa ja hetero 
arvostelee. Jos kirjassa ei puhuta tytöistä ja pojista, se on nälviskriitikon 
mielestä ”huono”. Sama raivo kävi ilmi Wilhelmssonin maininnasta, että 
”viattomien soimaamisessa Hankamäki menee huomattavasti pitemmälle 
kuin vaikkapa takavuosien pankinjohtaja, joka selitti 1980-luvun laman 
tavallisten ihmisten 'kulutusjuhlalla”.505 Todellisuudessa en ollut missään 
arvostellut tavallisia ihmisiä vaan juuri sen kaltaista pataporvarillisuutta, 
jota Wilhelmsson ja hänen taustatahonsa edustivat. Kyseinen tulkinta 
olikin kai tarkoitettu loukkaamaan minua henkilökohtaisesti, sillä isäni 
työskenteli ennen eläkkeelle jäämistään lähes neljäkymmentä vuotta 
pankin palveluksessa, ja siten Wilhelmssonin toimintatapa osoitti oikeaksi 
kaiken sen, minkä olin lausunut kriitikoista kirjassani: julkaisufoorumia 

hyväkseen käyttämällä he pyrkivät luomaan vaikutelman, että heidän 
henkilökohtainen kannanottonsa on jonkinlainen yleispätevä arvio 
teoksesta, vaikka kyseessä ei ole mikään muu kuin yksittäisen henkilön 
puolueellinen mielipide teoksen kirjoittajasta ja sen käsittelemästä 
aiheesta. Käsittelemistäni filosofioista Wilhelmsson ei yltänyt sanomaan 
mitään, vaan ne hän upotti omien ajatustensa Aurajokeen. 

Myös tapahtumien jatko vahvisti kaiken sen, mitä olin lausunut 
tiedotusvälineiden tavasta relativoida kirjoittajien kannanotot. Soitettuani 
Turun Sanomien kulttuuritoimituksen päällikölle Riitta Montolle ja 
sovittuani vastineen julkaisemisesta lehti asettui tietenkin kriitikon 
taakse taittamalla juttuni viereen Putte Wilhelmssonin erään toisen kirja- 
arvion, joka oli otsikoitu mahtipontisella julistuksella ”Suomen puolesta 
koko ajan” ikään kuin ilmentämään ”anarkismin vastaisuutta”.50%6 Kehu- 
malla populaarikirjailija Jari Tervon teosta Wilhelmsson yritti todistella, 
kuinka oikeassa kriitikko aina on. Wilhelmssonin toiminnan hintana oli 
vain se, että hän alentui välittämään kirjastani väärän kuvan lehden 
lukijoille. Sanasotaa arvioitaessa onkin hyvä muistaa sanonta: kriitikoksi 
ei suinkaan ryhdytä, vaan pitää elää sellainen elämä, josta syntyy krii- 
tikko. Ilmeisesti Putte Wilhelmssonia oli kiusattu erään nimipäivälaulun 
säkeillä, eikä hän siitä syystä voinut välttyä tulemasta kriitikoksi. 


Mortui vivos docent. 


Viisautta kumpujen yöstä 


DOSENTTIOPETUSTA 


Kaiken kohdatun kritiikin jälkeen olen tietysti tyytyväinen, että teok- 
sistani ja tuotannostani jäi ehjäksi niinkin paljon kuin jäi, eli lähestulkoon 
kaikki. Huomattava on, että kukaan arvostelija ei pystynyt osoittamaan 
vikoja kirjojeni filosofisissa asiakohdissa, vaan he keskittyivät puhumaan 
oletuksistaan, jotka koskivat asennettani tai näkemysteni yleislinjoja. 
Omissa yleistyksissään he siis väittivät minun syyllistyneen yleistyksiin, 
mikä osoittaa kiistan tiedepoliittisen luonteen. Moittiessaan, että minä 
olen tehnyt analyyttisia filosofeja ja naturalisteja koskevia ”yleistyksiä”507 
(eli tulkintoja) Lagerspetz pyrki suojautumaan sen käsityksensä taakse, 
ettei 99 prosentin perusteella muka voida tehdä johtopäätöksiä koko 
ryhmästä. Vaikka siis omien näkemysteni ulkopuolelle on saattanut jäädä 
joitakin yksittäistapauksia, se ei merkitse, ettei filosofiani päälinja olisi 
ollut oikea. Niinpä kriitikkoni eivät yltäneet tavoittelemaansa metodologi- 
seen kritiikkiin, vaan minua vastaan suunnatuissa aggressiossa oli kyse 
pelkästä saivartelusta. 

Eri asia onkin olla väärässä koko filosofiansa yleislinjassa, kuten Lager- 
spetz, tai pysyä sille umpisokeana, kuten Haaparanta. Mitä tekstieni 

pienehköihin epätarkkuuksiin tulee, myös lapsus linguae?t olivat niin 
vähäpätöisiä ja tulkinnanvaraisia, että niitä voidaan pitää tarkoituksella 
aiheutettuina (ja osa olikin sellaisia).5%8 Entä mitä minua ja oikeuksiani 
kolhineet saivat lopulta aikaan? Epäoikeudenmukaisella kohtelullaan 
asiantuntijahenkilöt onnistuivat likaamaan oman maineensa.509 He saivat 
verisestä kohtalostani takkiinsa ikuisen tikin, en minä. Omasta puolestani 
en voi kieltää teoksiani käytettävän yliopiston opetuksessa, mutta muu- 
toin olisi vain hyvä, ettei töitäni voitaisi lukea sellaisen organisaation 
ansioksi, joka harjoittaa jäseniään kohtaan henkistä väkivaltaa. Katson- 
kin olevani dosentiksi pätevä sitä kautta, että ”epäpäteväksi” minua olivat 
haukkuneet epäpätevät henkilöt. He luulivat voivansa taivutella minut 
joko vaihtamaan filosofista katsantokantaani tai väistymään hävinneeksi 
julistettuna. Sen sijaan valitsen kolmannen vaihtoehdon. Vastalauseeksi 
hautausmaiden viheriöiltä usein kohdatulle viisaudelle ”mortui vivos 
docent” muotoilen asiasta oman kääntölauseeni: Elävät opettavat kuol- 
leita. Tämä kirja on dosentuurini (doceo, lat. = opettaa). Se on vastalause 
toisen posken etiikalle ja luuvitonen pahisten turpaan. 

Ehkä paras nimitys dosentiksi onkin juuri sellainen, jolla dosentuuri 
epäoikeudenmukaisesti kiistetään. Siksi en halua olla myöskään täysin 
ymmärtämätön oikeuksiani polkeneita kohtaan. Heidän lausuntonsa 
ilmaisivat aggressioita, ja aggressiot syntyvät turhautuneisuudesta. Hyl- 
käys kertoi siitä, että professori tahtoi osoittaa olevan mahdotonta tulla 
nimitetyksi dosentiksi, ellei hän itse halua, vaikka edellytykset olisivat 
muutoin olleet. Ja yliopiston hallinto oli tehnyt strategisen virheen mene- 
mällä tämän käsityksen taakse sekä kuvittelemalla, että asia vaietaan. 
Kyseessä olivat siis kateus ja häpeä, ja ne puolestaan ilmaisevat heik- 
koutta, inhimillistä heikkoutta. Julistamalla, että ”opetusnäytettäkään ei 
tarvitse pitää” virkamiehet vihasivat minua jo niin paljon, että he eivät 
halunneet minua koko rakennukseen sisään. 

Kohtaamassani tyrmäävässä päätöksessä myönteistä oli vain se, että en 
tullut sitoutuneeksi sellaisen yhteisön toimintaperiaatteisiin, joka tuottaa 
itselleen ja jäsenilleen vahinkoa. Sen tapaisille laitoksille käy aikaa 
myöten niin kuin totaliteeteille yleensä: ne kumotaan, kuten Neuvosto- 
liitto. 

Totalitarismille ominaisesti Tampereen yliopisto on nyt maalauttanut 
muotokuva-aulaansa Veikko Rantalaa läheisesti muistuttavan taulun 
hänen jäätyään eläkkeelle. Se oli kiitos Juha Varton karkottamisesta 
yliopistosta. Minun mielestäni kuva on huono ja kaunisteltu, ja mitäpä 
muutakaan se voisi olla. Mikäli ansioiksi luetaan menestyksekkäät tuho- 
työt, Haaparannalle ja hänen kumppaneilleen yliopisto pystyttää varmaan 
patsaan. 

Kanslereita vai gangstereita? 


Dosentuurihakemukseni tultua hylätyksi tiesin olevani akateemisen urani 
huipulla. Niinpä otin yhteyttä yliopiston kansleriin, Jorma Sipilään. Soitin 
hänelle 26.9.2005. Kansleri valisti minua toteamalla, että konfliktista 
”selviää parhaiten se, joka taitavimmin ottaa kritiikin vastaan”. Harmi, 
ettei sosiologi Pertti Alasuutari saanut tekijänpalkkiota tuosta ajatuk- 
sesta, sillä samoilla elämänohjeilla hän puolestaan oli lohdutellut jälkeen- 
jääneitä Yliopistouutiset-lehdessä Vappu Lepistön itsemurhan jälkeen. 510 
Kanslerin mukaan vallankäyttö oli osa tiedeyhteisön toimintaa, ja päätös 
oli syntynyt muodollisesti oikein. Olin kuulemma heikoilla. 

Kanslerin mielestä asian käsittelyssä ei ollut vikaa, ja hänelle kuului 
vain prosessin muodollinen puoli. Mutta miten minkään tuomion oikeutus 
voidaan johdella sen muodollisesta käsittelystä, jos kerran sisältö on 
pielessä ja käsittelyn pohjana olevat lausunnot olivat valheellisia? Voi- 
daanhan giljotiiniakin käyttää muodollisesti oikein, vaikka sen seurauk- 
sena syyttömältä putoaa pää. Samaan tapaan myös neuvostomiliisi saattoi 
toimia tehokkaasti kuin posti, mutta se ei ollut todiste toiminnan 
oikeudenmukaisuudesta. Vaikka siis ihminen tuomittaisiin oikeudessa 
muodollisesti korrektilla tavalla mutta tuomio sinänsä olisi väärä, siitä ei 
seuraa, että tuomio pitäisi panna täytäntöön, vaan päinvastoin: se pitäisi 
kumota. Kansleri ei osannut vastata. Sitä paitsi meillä ”heikoilla” 
ihmisillä on usein tapana olla vahvoja. 

Sipilän omat päätökset kuulemma syntyvät esittelystä, eikä hän ota 
niihin kantaa. Hän vain allekirjoittaa papereita. Eeva-Kaarina Nurni- 
ranta oli hänen mukaansa ”oikein pätevä juristi”, eli omalta kannaltani 
tietenkin mahdollisimman ikävä vastustaja, jos asiat niin päin kääntyi- 
sivät. Oli tietysti hyvä, että kansleri ei heikkouttani korostaessaan ollut 
aivan ymmärtämätön: selvähän se, että kuka tahansa ihminen joutuu 
”heikoille”, mikäli joku byrokraatti etsii käsiinsä junanvaunullisen pykälä- 
spesialisteja ja päättää vyöryttää minua vastaan koko esikuntansa. 

Asia, joka tiedekunnassa oli haudattu Nurmen alle, haluttiin siis 
peittää keskushallinnossa Nurmirannalla. Hallintojuristit puolestaan 
ohjasivat rehtoria ja kansleria kiistämään kaiken. Merkittävin näyttö 
hallintoviraston juristien erinomaisuudesta onkin se, että he alkoivat 
jatkossa lähettää paperinsa minulle kirjattuina kirjeinä. Näin haluttiin 
varmistaa, ettei vahinkoa kärsinyt pääse muka itse viivyttämään käsit- 
telyä kieltäytymällä ottamasta vastaan heidän postiaan, ja tämä epä- 
luuloisuudesta kertova detalji ilmensi oivallisesti myös koko viranomais- 
toiminnan totalitaristista luonnetta. 

Kansleri puolestaan ryhtyi väittelemään puhelimessa kanssani ja 
totesi, että aina on tieteenharjoittajia, jotka ovat ”omasta mielestään 
päteviä”. Hän siis koetti kääntää asennoitumiseni jonkinlaiseksi yrityk- 

seksi ”itse päättää asemastani”. Tosiasiassahan filosofian professori asian- 
tuntijapoikineen oli ryhtynyt totalitarismin rakentajaksi ja vetäytynyt 
omalle saarelleen. Hän oli ajanut itsensä nurkkaan ymmärtämättä, ettei 
hänellä olisi muuta mahdollisuutta kuin tulla sieltä toisia ihmisiä vastaan. 
Se saattoi olla nyt vaikeaa, kun ketään lähestyttäviä ei enää ollut. Leila 
Haaparanta oli viettänyt koko ikänsä suojattua elämää Jaakko Hintikan 
papereilla lunastetuissa Suomen Akatemian projektitehtävissä. Me, jotka 
olemme liikkuneet muuallakin yhteiskunnassa, tiedämme, ettei asioita 
Haaparannan tapaan voi missään hoitaa. 

Hintikan oppilaiden mitättömyydestä olimme kanslerin kanssa kyllä- 
kin samaa mieltä. Tiedustellessani Sipilältä, milloin yliopistossa oli vii- 
meksi hylätty dosentuurihakemus, vastaus kuului: ”Eipä tule mieleen.” 
Ennakkotapauksena asiallani olisikin pitänyt olla kauaskantoiset vaiku- 
tukset. Jos yliopisto siis jatkossa hyväksyy yhdenkin dosentin vähemmillä 
julkaisuilla, minun täytyisi kai pyytää Korkeinta hallinto-oikeutta purka- 
maan päätöksen. Teilaamiseni5!! oli siis viemässä pohjaa dosenttinimi- 
tyksiltä myös laajemmin, mutta se ei estänyt niitä tapahtumasta. Tämä 
puolestaan osoittaa, että kyse oli vain minuun kohdistetusta henkilökoh- 
taisesta diskriminaatiosta. 

Kanslerin mielestä oli valitettavaa, että ”tieteen ulkoisilla syillä” 
poljettiin oikeuksia. Ja kuinka ironinen tuokin käsite oli, sillä minähän 
tässä olen ”tieteen ulkoinen henkilö”, jolla ei ole kiinnitystä mihinkään 
yliopistoon. Homoseksuaalisuus puolestaan ei ole erillinen ”tieteen ulkoi- 
nen syy” vaan osa filosofiakäsitystäni. Kun asiantuntijahenkilöt haukkui- 
vat tutkimuksiani, kirves osui suoraan asian ytimeen, homoseksuaali- 
suuteeni. Ne, jotka käyttivät valtaa, julistautuivat ”tieteen sisäisiksi 
tahoiksi”, vaikka heidän periaatteensa olivatkin lähinnä kirkollisia. Tosi- 
asiassa tieteessä ei ole mitään ”ulkoista”, vaan kaiken, mitä maailmaan 
sisältyy, pitäisi kuulua myös tieteiden kiinnostuksen alaan, ja kaikki, 
mikä sisältyy maailmaan, artikuloituu tavalla tai toisella tieteissä. Kyse 
oli taaskin arvo- ja symboliuniversumien eroista. 

Ja miten oikeudenmukainen tai oivaltava oli kanslerin kehotus hakeu- 
tua filosofian dosentiksi ”jonnekin muualle” — johan Timo Airaksinen 
ehdotti minulle tuota samaa? Miksi juuri minut pitäisi ajaa pakolaiseksi 
omassa maassani, ja minne minun oikein pitäisi mennä? Helsinki oli 
Sintosen lapasessa ja Turku ja Jyväskylä puolestaan läänitetty Lager- 
spetzin dynastialle. Kansleri näki omana tulevaisuudenvisionaan sen, että 
tutkijaryhmät perustavat yksityisiä yliopistoja. Hän osuikin asian ytimeen 
sikäli, että kaikki luova ajattelu on tätä nykyä karkotettu yliopisto- 
filosofian ulkopuolelle. Toisaalta hän erehtyi roolissaan pahan kerran. 
Kun ainakin toistaiseksi elämme valtion omistamien yliopistojen järjes- 
telmässä, juuri niissä mielivalta ei saisi olla mahdollista. Maamme 
yliopistot eivät ole professorien omaisuutta, vaan ne ovat Suomen kansan 
eli meidän omaisuuttamme. Siksi myöskään filosofian laitokset eivät saisi 

olla puoluetoimistoja, joissa vain yksi paradigma on edustettuna, vaan 
niiden pitäisi olla parlamentteja, joissa on edustettuina mahdollisimman 
monenlaisia näkemyksiä. Olikin outoa, että julkisen yliopiston kansleri 
vaati perustamaan omia yliopistoja, vaikka hänen virkatehtäviinsä kuului 
valvoa oikeudenmukaisuuden toteutumista Tampereen yliopistossa. Sen ei 
pitäisi ainakaan toistaiseksi olla Leila Haaparannan eikä Jorma Sipilän 
yksityinen bingohalli. 

Puolituntisen puhelumme aikana kansleri kehotti ”välttämään konf- 
liktia”, koska se kuulemma ”pahentaisi asiaa”. Mutta mitäpäs menetet- 
tävää minulla enää olisi, kun rahatkin oli viety jo kauan sitten — ehkä 
henki. Kansleri ehdotti minun laativan sellaiset tutkimukset, joissa ei olisi 
arvostelun sijaa (ei ollut nykyisissäkään). Käytännössä se tarkoittaisi sitä, 
että tutkijan pitäisi vaihtaa kantansa vihollistensa näkemysten mukai- 
seksi. Tuon tapainen asennoituminen merkitsisi itsen altistamista vallalle 
niin, että ”perusteltu mielipide” muodostuisi samaksi asiaksi kuin yhtä 
mieltä oleminen. Tuloksena olisi pelkkää dosentti-Idolsia ja pudotuspeliä, 
jossa tieteenharjoittajat pyrkivät viihdyttämään valtaapitäviä. Sellaisen 
henkilön, joka kiistatta osoittaa dosentinpätevyyttä, löytääkin tätä nykyä 
hautausmaalta. 

Myös Jorma Sipilä ilmoitti kirjoittavansa kirjaa tieteellisestä vallasta. 
Hän tuskin kuitenkaan oli oikea henkilö lausumaan vallasta mitään, 
ainakaan päätellen siitä, että hän katsoi tiedepoliittisen vallankäytön 
oikeuttavan itsensä. Ja mahtaako vallankahvassa roikkuva henkilö olla 
muutenkaan sopiva henkilö tutkimaan valtaa, vaikka samalla saadaankin 
kuvaa siitä, miltä valta näyttää sisältä valaistuna? Yliopistossa soihdut 
olivat sammuneet jo kauan sitten, ja kaikki väki nukkui. 

Nähdäkseni asiassa tärisi kansleri itse. Sipilän mielestä oli kenties 
”hyväksi”, että laitoksilla keskitytään ja sahataan ”tarpeettomat” oksat 
pois. Lopulta hän koetti kääntää osakseni tulleen epäoikeudenmukaisen 
kohtelun pelkiksi omiksi tunnetiloikseni pitäen käsityksiäni ”vihan tun- 
teina”. Tosiasiassa olin ollut vihan kohde. Kansleri myös ilkeili minulle 
koettamalla tulkita tunnetilojani ”tuskaisiksi”, vaikka tosiasiassa syytä 
tunnontuskiin oli päätöksen tehneellä tiedekunnalla, professoreilla, asian- 
tuntijaksi nimetyillä henkilöillä ja kanslerilla itsellään. 

Dosentuurihakemuksen hylkääminen oli kuulemma vähän niin kuin 
kansainväliseen seminaariin tapahtuvan ilmoittautumisen hylkääminen. 
Tosiasiassa tässä prosessissa arvioitiin hakijan koko tuotantoa, elämän- 
työtä ja persoonaa eikä sitä voi verrata noihin pieniin papereihin. Mutta 
hyvä, että kansleri oli näin rakentava. Pahoittelin, että vertani roiskui 
myös hänen käsilleen. Hän puolestaan suri asiantuntijalausunnoista yli- 
opistolle koitunutta hintaa. Omasta mielestäni Leila Haaparannan olisi 
kannattanut ostaa yliopiston rahoilla paremmat lausunnot. Kiitos siis 
kalliista ajastanne ja kuulemiin. 

Rehtorinkansliassa 


Jos nimityspäätöksiä tekevä kansleri on yliopiston ”isä”, niin rehtori, jolle 
voi valittaa, on yliopiston ”äiti”. Soitin seuraavaksi rehtori Krista Varan- 
tolalle, joka vastasi puhelimeensa lentokentältä. Hän oli saapunut ulko- 
maanmatkalta ja oli Helsinki-Vantaan lentoasemalla odottamassa jatko- 
yhteyttä Tampereelle. Hän ei tiennyt koko asiasta mitään, vaikka edessäni 
oli hänen 8.9.2005 allekirjoittamansa paperi, jossa sanottiin, että rehtori 
käsittelee asiaa tiedekunnan tehtyä asiassa päätöksen. Joko rehtori ei 
tiennyt, mihin oli vetänyt nimensä, tai hän valehteli minulle kiistäen 
”tietävänsä mitään”. Itse uskon jälkimmäiseen vaihtoehtoon. Hänen 
taitavat juristinsa olivat ilmeisesti kertoneet hänelle, että ei pidä tietää 
mitään. Näin nämä taivaalliset enkelit parveilevat kansainvälisillä lento- 
kentillä ja kiitävät maapallon ympäri pohtien tieteellisen vallan olemusta. 
Ei ihme, että taivaalla silloin tällöin räjähtää. 

Ihmisoikeusjuristi Matti Wuori oli kauhuissaan kuultuaan asian viipy- 
misestä jo keväällä 2005 ja piti saamaani kohtelua törkeänä. Huippujuristi 
Ari Huhtamäki, jota olin myös kontaktoinut, ilmoitti 26.9.2005, ettei 
asialle olisi tehtävissä mitään. Tieteellisen vallankäytön luonne on kuu- 
lemma sellainen. ”Vahinko, että en osaa auttaa”, hän totesi.5!? Kun 
oikeustieteen professorina toimiva henkilö sanoo noin, ihminen on kai 
tiedeyhteisössä lainsuojaton. 

Puhuin rehtori Krista Varantolan kanssa puhelimessa seuraavan ker- 
ran lokakuun lopussa 27.10.2005. Koska kyseessä oli englannin kielen 
professori, arvelin, että hän kenties ymmärtäisi, jos selittäisin asian 
englanniksi. Englannin kielessä on käsite filibuster, joka tarkoittaa 
asioiden jarruttamista kaikin mahdollisin keinoin. Gay-yhteisössä sillä 
viitataan pyrkimyksiin viivyttää homoseksuaalien oikeuksien legitimoi- 
mista. Itse suomentaisin sanan filibuster sanaksi ”puliveivaus”, sillä se 
valaisee viivyttelemiseen liittyvää epärehellisyyttä. Puliveivauksen valli- 
tessa asiat tehdään niin, että lain kirjain juuri ja juuri täyttyy, mutta 
samalla niin hitaasti, että mikään ei tosiasiassa etene. Tavoitteena on 
saada asia raukeamaan. Juuri tästä oli kyse dosentuurihakemukseni 
kariuttamisessa ja siinä, että minulle tarjottiin mahdollisuutta itse luopua 
hakemuksesta. Filosofian laitoksen toiminta oli vastannut kristillisten 
kansanedustajien asenteita. Viivyttäminen ei ollut tässä tapauksessa tosin 
vieläkään päättynyt vaan jatkui yhä, mikä lisäsi syrjinnän vakavuutta ja 
syvensi siihen syyllistyneiden tahojen epäoikeudenmukaisuutta. 

Rehtorin mielestä asiaan ei voinut liittyä syrjintää, elettiinhän sentään 
yliopistossa. Tosiasiassa siitä, miten asioiden pitäisi olla (eli hienosti ja 
eettisesti) ei tietenkään seuraa, että ne myös ovat niin. Tuolla tavoin 
ajateltaessa toivotusta asiaintilasta tai normista johdeltaisiin käsitys, että 
asiat väistämättä myös ovat normin mukaisella tavalla. Hämmästyttävää 

oli myös se, mistä rehtori saattoi tietää asian, kun sitä ei ollut edes 
selvitetty mitenkään. 

Sofistikoituneissa organisaatioissa, kuten yliopistoissa, kaikki diskrimi- 
naatio on tietysti piilevää ja vaikuttaa arvorakenteiden kautta. Se ei 
välttämättä kohdistu mihinkään ”syrjintäominaisuuteen” vaan näkyy 
mielipidevallan käyttönä, kun asiantuntijoina esiintyvät henkilöt vähät- 
televät tai eivät pidä tärkeinä sellaisia kysymyksiä ja tutkimusaiheita, 
jotka esimerkiksi itselleni olivat tärkeitä. Tämä kävi ilmi jo Sintosen 
kannanotosta, jonka mukaan minun pitäisi hakeutua ”varsinaisten” (siis 
häntä itseään kiinnostavien) tutkimusongelmien pariin sekä tunnustuk- 
sessa, että minä olen ”väliinputoaja” (siis tahallisesti poljettu ihminen). Ja 
mitäpä hallinnossa toimiva filologikaan ymmärtäisi asiasta, jossa liiku- 
taan vallan olemusta koskevissa ongelmissa eli niissä, jotka vaatisivat 
filosofista ja sosiologista näkemystä. 

Rehtorin ilmoituksen mukaan hänen esikuntansa syventyi pohtimaan, 
olinko ollut laissa tarkoitetulla tavalla asiantuntijoiden ”julkinen viha- 
mies”, mikä riittäisi aiheuttamaan esteellisyyden. Tähän oli siis tultu: 
lakimiesten piti määritellä, olenko jonkun vihamies, vihataanko minua, 
vihaanko minä heitä, kuinka paljon vihaa on ja miten viha ilmenee — ikään 
kuin sitä ei voisi muuten huomata tai aistia. Ja vielä se, olenko tätä 
kaikkea julkisesti, enkä ainoastaan yksityisesti, aivan kuin kyseisellä 
seikalla olisi paljoa väliä. Lopuksi rehtori sanoi kuulleensa nyt minun 
”versioni” asiasta ja kuulevansa asiassa seuraavaksi muita osapuolia. 
Nähdäkseni Varantolan olisi pitänyt ymmärtää, ettei totuudesta ole 
versioita. 

Olin esittänyt kanteluasiakirjani 15.8.2005 tiedekunnan lisäksi reh- 
torinvirastolle ja vastannut hallintoviraston tiedekunnalta 12.10.2005 
saamaan selvitykseen513 omalla kirjeelläni 18.10.2005.514 Viivyteltyään 
neljä kuukautta yliopiston rehtori antoi 8.12.2005 päätöksen, jossa kaikki 
kanteluni kohteena olleet asiat kiistettiin.515 Käytyään kättelemässä Tarja 
Halosta itsenäisyyspäivän juhlavastaanotolla rehtori oli siis allekirjoitta- 
nut paperin, jossa vahvistettiin, että homoa ei ollut syrjitty. Hän var- 
maankin sai syrjinnän kieltävään ja torjuvaan päätökseensä rohkeutta 
tavattuaan tasavallan presidentin, joka oli Setan entinen puheenjohtaja ja 
ohitettuaan siten erään virkavelvollisuuksiinsa liittyvän haasteen. 

Yliopiston hallintoviraston juristit puolestaan tuntuivat ajattelevan, 
että viisainta on kiistää kaikki. Kanslerin mainostamat ”taitavat juristit” 
Eeva-Kaarina Nurmiranta ja Mikko Raassina olivat tarkastelleet asiaa 
postipoikamaiseen tapaansa lakipositivistisesti eivätkä hermeneuttisesti 
tai teleologisesti eli lainsäädännön tavoitteiden ja päämäärien kannalta: 
kiinnittäen huomioita siihen, mitä mistäkin päätöksestä seuraa. Nyt siitä 
seurasi kohtuuton ratkaisu, joka oli vastoin suhteellisuusperiaatetta ja 
kansalaisten yhdenvertaisuutta ja jolla minut asetettiin toimintakieltoon 
yliopistossa. Tosiasiassa tällaiseen ihmisoikeuksien polkemiseen olisi 

pitänyt olla jokin poikkeuksellinen syy, jota ei tietenkään ollut. 

Ei ole ihme, että hyvinvointivaltiossamme asuu pahoinvoiva kansa, kun 
viranomaispäätöksissä ei yhtään katsota, mitä seurauksia niillä on. 
Sanotaanhan tuomarinohjeissakin, että se, mikä ei ole kohtuullista, ei voi 
olla oikeinkaan.5!6 Viranomaiset toimivat samoilla oikeuksilla kuin 
kansalaisetkin, mutta lisäksi heitä sitoo virkavastuu. Viranomaisasema ei 
oikeuta tekemään despoottimaisia päätöksiä, vaan päätökset olisi myös 
sisällön osalta perusteltava. Ne olisi perusteltava erityisen tarkoin, jos 
niillä kiistetään kansalaisilta sellaisia oikeuksia, jotka muille ihmisille on 
myönnetty. Nämä seikat eivät painaneet mitään yliopiston päätöksessä, 
jossa minusta tehtiin tahallisesti marttyyri: Jeesus ja Sokrates yhtä aikaa. 
Ja sitä olen edelleenkin, paitsi että en pysty pelastamaan vihollisiani, 
enkä myöskään anna heille anteeksi. Muita ystäviä minulle ei lopulta 
jäänytkään kuin Jeesus, ja hänetkin Jumala hylkäsi. 


Pojat asialla 


Kun Tere Vaden oli sivuutettu professorinpallilta ja paikalle nimitettiin 
kunnianhimoinen Sami Pihlström, hän puolestaan haukkui teostani 
Työttömän kuolema roikkuen kirjani liepeissä kuin koulupoika opetta- 
jattaren rintaliiveissä. Koska Pihlström sattui moittimaan kirjani 348 
sivun joukosta täsmälleen samaa kohtaa kuin Klockars lausunnossaan, on 
tältäkin osin pääteltävä, että käytävillä oli juoruiltu ja näennäisesti 
”puolueettomina” toimineita asiantuntijoita oli ohjeistettu.51? Leila Haapa- 
ranta taas oli tähdännyt ”etukäteiskeskusteluilla” siihen, että ratkaisut 
tehtäisiin muualla kuin puolueettomissa prosesseissa. Kun hän ei kyennyt 
siihen, hän käytännössä pidätti ratkaisuvallan itselleen. Hän siis pyrki 
tekemään prosessista teatterin, jota se oli. Muun muassa näihin näkö- 
kohtiin olisi tullut kiinnittää tärkeää huomiota arvioitaessa koko prosessin 
luotettavuutta. Johtopäätökseni on, että Haaparanta ei pystynyt estämään 
dosentiksi nimittämistäni millään muulla keinolla kuin omien asian- 
tuntijoidensa ja hallintojuristiensa avulla. Hän on edelleen virassa vain 
Veikko Rantalan junaileman kutsumismenettelyn vuoksi ja ”taitavan ju- 
ristin” eli Eeva-Kaarina Nurmirannan tekemien kynänkäänteiden tuella. 
Jatkossa olisi kuitenkin syytä pitää eri näyttämöt operetteja ja nimitys- 
asioita varten. 

Tällaista oli tiedeyhteisön tutkimusetiikka ja tieteen moraali: totuus 
onkin se, että tieteenharjoittajat toimivat pelkästään toinen toisilleen 
ilmaisemansa hyväntahtoisuuden varassa. He pötkivät eteenpäin pelkkien 
kohteliaisuussääntöjensä armoilla, eikä oman aikamme tiede poikkea 
alkeellisena pitämästämme noitarovioiden ajasta. Tiedeyhteisö toteuttaa 
samaa seurapiiriasioiden koreografiaa kuin viktoriaanisen ajan hoviherrat 
ja salonkiladyt, ja tämän hienostelun keskellä korkeana arvona pidetään 

kriittisyyttä, mutta käytännössä tiedeyhteisö edellyttää jäseniltään vain 
samaa mieltä olemista — niin pikkusieluinen se todellakin on. 

Muutamille ihmisille näyttää olevan ylivoimaisen vaikeaa ymmärtää, 
että joillekin toisille ihmisille filosofian oma idea on tärkeämpi kuin 
relativistinen hyötyajattelu. Kun filosofia on osa ihmisen persoonalli- 
suutta, kuten se minun tapauksessani on, sen suurempaa häviötä ei voi 
kuvitella, kuin olisi luopua omista näkemyksistään vain pragmaattisten 
voittojen, kuten virkojen tai apurahojen, saamiseksi. Eikä toisaalta ole 
suurempaa mutta ei myöskään kalliimpaa voittoa, kuin se, jonka 
professorikunta pakottaa ostamaan oman toimeentulon hinnalla, kuten 
minulle on tehty. 

Tapaukseni on esimerkki siitä, miten tieteen sisäinen hyväveliverkosto 
toimii. Sen etiikka on verrattavissa vapaamuurarijärjestön toimintaan. 
Professorikunta voi halutessaan julistaa ihmisen täydelliseen toiminta- 
saartoon. Samalla romutetaan ihmisen talous, yksityiselämä ja mahdolli- 
sesti myös hänen terveytensä. Akateemisen tutkijan tulonmuodostus riip- 
puu professorien suopeudesta, eikä kukaan tue eri mieltä olevaa tie- 
teenharjoittajaa. Ideologinen mielipidevankeus on tietenkin työelämän 
ominaisuus myös laajemmin. — Eihän juuri kukaan saisi edustaa nyky- 
yhteiskunnassamme mitään eriävää kantaa, paitsi jos hän on leimallisesti 
toisinajattelija tai kirjailija, joista erehdytään usein ajattelemaan, että 
heidän pitääkin elää yhteiskunnan ulkopuolella. Tyrmistyttävintä on, että 
edellä kritisoimani ”asiantuntijat” olivat itse todistaneet oikeaksi sen, 
minkä julkilausumisesta he syyttivät minua: tieteellinen totalitarismi, jota 
olin arvostellut, sai vahvistuksen heidän toiminnassaan minua kohtaan. 

Käsitykseni mukaan on kuitenkin parempi kuolla kunniakkaasti taiste- 
lussa kuin surkastettuna jonkin professorin huopatossun alle. Poliittista 
korrektiutta koskevien ihanteiden ja nykyään vallitsevan uusviktoriaani- 
sen sananvapausnormatiivin vuoksi en voi luonnehtia edellä arvostele- 
miani henkilöitä niillä termeillä, joilla haluaisin, vaan joudun vain 
toteamaan, että nämä ”hyvin hienot ihmiset” olivat syyllistyneet rasismiin 
ja etniseen puhdistukseen filosofian laitoksilla. Ja jos kanslerin juristit 
kerran olivat huippujuristeja, miksi he länkyttelivät minua vastaan 
eivätkä ryhtyneet huhkimaan oikeudenmukaisuuden toteuttamiseksi? 

Adolf Hitler sanoi aikoinaan, että lopussa ei ole voittajia eikä häviäjiä 
vaan eläviä ja kuolleita. Platon puolestaan lausui: ”Vain kuolleet ovat 
nähneet sodan lopun.” Tapaukseni ei ole erillistapaus, vaan myös minun 
lynkkaamisessani tehtiin historiaa. Olin tehnyt kansansivistystyötä 
professorien keskuudessa julkaisemalla tiedekriittisiä kirjoja. He puoles- 
taan olivat tieteisuskovaisia, jotka saisivat pitää dosentuurinsa ja laitok- 
sensa hyvänään. Toivottavasti he ovat nyt toinen toisilleen lahjoitta- 
mistaan viroista ylpeitä. Parasta asiassa oli se, että en ollut menettänyt 
mitään, kun filosofian laitoksilla toimiminen sinänsä ei ole mitään eikä 
virkamiesfilosofeja arvosta juuri kukaan. Se olikin heidän suurin ongel- 

mansa. Yliopisto yleensäkin pyrkii luomaan itselleen arvoa kieltämällä 
muilta ihmisiltä jotain. Niinpä myös analyyttiset systeemifilosofit ja 
naturalistit koettavat luoda itselleen kompetenssia pyrkimällä osoitta- 
maan, että ainoastaan heillä itsellään on muka jokin sellainen ominaisuus, 
jonka vuoksi vain heidän kaltaisensa henkilöt ovat päteviä virkoihin. Jos 
virkaan päätyisi toisenlainen henkilö, heidän mahdollisuudeltaan luoda 
kompensaatiota menisi pohja, eivätkä he voisi tuntea olevansa arvos- 
tettuja. Siksi heidän pitää polkea muita: se luo heille omanarvontuntoa. 

En ole myöhemmin voinut hakea virkoja filosofian laitoksilta, sillä 
vihervasemmistolaisten, feministien ja patakonservatiivisten heteromies- 
ten asennoitumisesta johtuen prosessit olisivat muodostuneet pelkiksi 
lynkkaustilaisuuksiksi. Minua ei ole myöskään pyritty nimittämään 
dosentiksi mihinkään muuhun yliopistoon. Tältä osin kollegani ovat toimi- 
neet kuin jäätelöä myyvät tytöt, jotka sanovat, että kioski on kiinni, etkä 
saa enää tötteröä. Tiedeyhteisön osoittaessa minua kohtaan hyvää tahtoa 
olisi näet osoittautunut, että minulla onkin pätevyys (myös muodollisesti). 
Se puolestaan olisi tarjonnut mahdollisuuden osoittaa aiempien asian- 
tuntijoiden mielipiteet vääriksi ja luonut edellytyksiä heidän tuomitsemi- 
seensa syrjinnästä. Pelätessään tuon vaihtoehdon toteutumista ei itseään 
suojeleva tiedeyhteisö ole ollut halukas suosittamaan minua mihinkään. 
Nämä virkansa puolesta vaiteliaat pysyivät mieluummin viroissa istuvien 
ystävinä kuin puolustivat minua. 

Tämä olikin monen ystävyyssuhteen loppu, ja se vahvisti rasismin ole- 
muksen. Minuun suunnatun heterofasistisen vihan voimaa korostaa se, 
että viroissa olevat heterot asettuivat yksimielisesti vastustamaan pyrki- 
myksiäni, eikä kukaan heistä asettunut kannattamaan minua. Lopputulos 
oli täysin kohtuuton ja johti valheelliseen kuvaan kyvyistäni filosofina. 
Tämä puolestaan johtui vain tosiasiasta, että kiista oli muodostunut arvo- 
valtakonfliktiksi, jossa professorit asettuivat toinen toistensa taakse vält- 
tääkseen keskinäisen riitelyn. Mielestäni Tampereen yliopisto ei tee 
mitään tuollaisilla ”filosofian (erityisesti logiikan ja tietoteorian)” tai ”tie- 
teenfilosofian” professoreilla, vaan molemmat virat pitäisi lakkauttaa tai 
muuttaa käytännöllisen filosofian professuureiksi (erityisesti poissulkien 
logiikka ja tietoteoria). Nykyään filosofian piirissä ei näytä muita virkoja 
olevankaan kuin niitä, joiden erityisalat ovat ”latistuksen, ilkeilyn ja 
mustamaalauksen professori”, ”ahdistelun, vittuilun ja panettelun profes- 
sori” sekä ”kapea-alaisuuden ja laput silmillä kulkemisen henkilökohtai- 
nen ylimääräinen professorf”. 

Entä mikä on johtopäätökseni akateemisella uralla kokemieni ”asian- 
tuntijamenettelyjen” ja ”vertaisarvioiden” luonteesta? Usein ajatellaan, 
ettei ihmisellä voi olla oikeuksia, jos hän ei tunnusta velvollisuuksia. Kun 
viranomaisvalta kielsi minulta yksi kerrallaan kaikki oikeudet, en minä- 
kään tunnusta yliopistoa enkä muita viranomaisia kohtaan mitään 
velvollisuuksia. Ne ovat kannaltani vihollisia yhtä kaikki. Hylkäämiseni 

todennäköinen tehtävä oli murskata itseluottamukseni ja vaikuttaa kiel- 
teisesti toimintakykyyni filosofiassa. Jos tarkoitus oli estää filosofinen 
julkaisutoimintani, tulos oli päinvastainen. Tosiasiassa itseluottamukseni 
on lujempi kuin koskaan, sillä tiedän mitä teen. Prosessi antoi minulle 
vapautuksen tuntea lojaaliutta vain totuudelle ja laukoa takaisin samalla 
mitalla, millä minua oli lyöty. Tapaus oli omiaan poistamaan väliltämme 
kaiken sen häveliäisyyden, jonka olisi pitänyt sitoa myös lausuntojen 
laatijoita. 

Viholliseni haluaisivat ehkä lukea jatkotoimeni filosofian piirissä 
omiksi ansioikseen tai reaktioiksi siitä, että he yrittivät hylätä ajatteluni. 
Tosiasiassa myöhempi suuntautunmiseni filosofian piirissä ei ole missään 
tekemisissä heidän mielipiteidensä kanssa, vaan olen päätynyt niihin 
filosofisiin ja poliittisiin johtopäätöksiin, joihin olen päätynyt, täysin itse- 
näisesti. Tällöin tosin korostan, että myös poliittisena vaikuttajana olen 
filosofi enkä peluri, ja samoihin tuloksiin katson jokaisen vapaan ja 
ajattelukykyisen ihmisen päätyvän luonnostaan, mikäli häntä ei rajoiteta 
poliittisen korrektiuden vaatimuksilla. 

Aloittaessani filosofian opinnot noin neljännesvuosisata sitten en olisi 
uskonut, minkälaisen kivittämisen kohteeksi se johtaa. Alun perin 
kunnioitin akateemikkoja ja professoreita, ja yritin hyvällä. Huomattuani, 
millaista meininki on, olen sanonut asiat suoraan. Tieteen verikoirat olivat 
jälleen kulkeneet kuono maanpintaa nuuhkien niin, etteivät ne nähneet 
aamuauringon nousevan. 


Häviäjäluonne pessimismissään: 
”Kun kynät vaikenevat, aseet alkavat laulaa.” 


Voittajaluonne optimismissaan: 
”Kun aseet vaikenevat, kynät alkavat laulaa.” 


EI OIKEUTTA MAASSA SAA 


Yliopistojen tiedekunnat käyttävät Jumalan valtaa, sillä niiden päätök- 
sistä ei voi valittaa. Ainoa mahdollisuus saada dosentuurihakemuksen 
hylkäämiseen korjaus on hakea päätöksen purkua Korkeimmasta hallinto- 
oikeudesta. Tulos olisi kuitenkin yhdentekevä, sillä uuden hakemuksen voi 
tehdä myös ilman edellisen päätöksen purkamista. Korkeimman hallinto- 
oikeuden ratkaisu tosin tarvittaisiin, jotta asian voisi viedä Euroopan 
ihmisoikeustuomioistuimen peräseinään asti. Käsittelyn edellytyksenä on 
tällöin se, että ”kansalliset oikeussuojakeinot on käytetty loppuun”. Asi- 
oitamme puolustaaksemme meidät siis taivuteltaisiin kitumaan viimei- 
seen asti. 

Kiista oli muodostunut periaatteelliseksi oikeudenmukaisuuskysymyk- 
seksi, joten asiasta olisi syytä taistella ja oikeusasteiden loputtua kirjoit- 

taa nyt käsillä olevan teoksen kaltainen tutkimus. Yksi mahdollisuus olisi 
tehdä rikosilmoitus poliisille harkintavallan väärinkäytöstä, diskrimi- 
naatiosta ja viivyttelystä, paitsi että yleinen syyttäjä ei todennäköisesti 
tekisi asialle mitään Tampereen kaltaisessa kaupungissa, jossa oli vedetty 
käräjille homoseksuaalisen tutkijan väitöskirja. Mutta oli vielä kaksi 
muutakin mahdollisuutta hakea asiaan oikeutta: eduskunnan oikeus- 
asiamies ja oikeuskansleri. Siis: Fiat iustitia et pereat mundus! 


Kuinka yliopisto suojelee totuutta? 


Demokraattiseen oikeudenmukaisuuteen uskoen päädyin hakemaan 
asiaan ratkaisua eduskunnan oikeusasiamieheltä, sillä yliopistoviranomai- 
nen oli tutkinut toistaiseksi vain itse itseään. Samalla uskoin oikeuttakin 
vielä löytyvän. Lähetin kanteluasiakirjani, jossa vetosin ensisijaisesti tasa- 
arvoa koskeviin näkökohtiin ja homoseksuaalien syrjintään, eduskunnan 
oikeusasiamiehen virastoon 12.12.2005.518 Sieltä se lähti salamannopeasti 
Tampereen yliopiston rehtorille,5!9 joka puolestaan vastasi eduskunnan 
oikeusasiamiehelle kolmiosaisella, rehtorin, tiedekunnan ja Leila Haapa- 
rannan antamalla selvityksellä.520 Sain sen käsiini helmikuun lopussa 
2006 oikeusasiamiehen postitettua paperit minulle vastaselityksen laati- 
mista varten. 

Yliopiston rehtori oli tuonut uutena seikkana esiin vain tulkinnan, 
jonka mukaan ”dosentuurin saamisen ei voida sanoa olevan tieteen- 
harjoittajan subjektiivinen oikeus” ja että ”yliopisto käyttää itsenäistä 
harkinta- ja päätösvaltaa”.52! Tosiasiassa tällainen vedenpitäväksi tarkoi- 
tettu perustelu vuoti kuin seula, ja sitä laatiessaan virkamiehet olivatkin 
ovelia kuin kyyhkyset mutta viattomia kuin käärmeet. ”Subjektiivinen 
oikeus” tarkoittaisi oikeutta, johon jokaisella on oikeus, ja sellainen olisi 
esimerkiksi päivähoito-oikeus. En ollut kuitenkaan missään pitänyt dosen- 
tuuria subjektiivisena oikeutena vaan esitin, että hakemukseni olisi käsi- 
telty yhdenvertaisesti niiden hakemusten kanssa, joiden tekijät on laadulli- 
sesti ja määrällisesti vähemmällä tuotannolla valittu yliopistoon dosen- 
teiksi. Viranomaiset yrittivät lavastaa minut ”subjektiivisen oikeuden” 
hakijaksi peittääkseen sen, että he diskriminoivat minua koettaessaan 
sivuuttaa perusteeni dosentiksi hakemiseen. Asian voi sanoa niin, että 
subjektiivisen oikeuden käsitettä väärin käyttämällä yliopisto halusi 
rimpuilla asioista irti vastaamalla sellaiseen, mistä sitä ei syytetty. 
Yliopiston mainitsemalla perusteellahan voitaisiin itse asiassa kiistää 
jokaisen viranhaltijan oikeus mihin tahansa virkaan, sillä eihän mitään 
virkaa tarvitse nähdä subjektiivisena oikeutena. Yksilön oikeuksien 
kieltäminen veisi kuitenkin pohjan myös muutoksenhaku- ja valitus- 
menettelyiltä. 

Tosiasia on luonnollisesti se, että yliopisto on meidän kaikkien omis- 

tama yhteiskunnallinen laitos, jossa olisi noudatettava yhdenvertaisuus- 
periaatteita. Dosentuurin kautta legitimoidaan tai kiistetään merkittäviä 
tieteenharjoittajan toimivaltaan ja akateemisiin toimintamahdollisuuksiin 
liittyviä oikeuksia. Koska dosentuurilaitos on käytännössä muodostunut 
myös oikeuksia ja statuksia jakavaksi instituutioksi, ei siihen liittyviä 
oikeudenmukaisuuskysymyksiä voida tarkastella vain julkisen edun 
kannalta vaan myös kansalaisten edun kannalta. Tämä merkitsee, että 
yliopiston pitäisi ottaa jaettu vastuu yksilöiden onnistumisista akateemi- 
sissa pyrkimyksissään. Jos yliopisto ei niin tee vaan vetoaa omaan näen- 
näiseen ”objektiivisuuteensa”, se on vaarassa tehdä itsestään kommu- 
nismiakin pahemman totalitarismin muodon. 

Oikeus opettaa yliopistoissa voidaan kylläkin myöntää siinä mielessä 
subjektiiviseksi, että perinteisen humanistisen käsityksen mukaisesti 
yliopistoissa on saanut ja saa luennoida mistä tahansa aiheesta ja mitä 
tahansa, eikä tieteellisten toimijoiden puheoikeutta ole yleensä rajoitettu — 
paitsi minun tapauksessani. Muun muassa Matti Wuori totesi vielä 
eläessään, että kansalaisen hakiessa viranomaisilta erilaisia lupia, 
toimintaedellytyksiä tai muita mandaatteja, on myöntäminen edellytysten 
vallitessa pääsääntö ja rajoitus poikkeus. Niinpä oikeuksien kieltämisessä 
ei voitaisi vedota siihen, että kyseessä ei ole subjektiivinen oikeus tai että 
yliopistolla on yksipuolinen oikeus määritellä itse dosentintarpeensa. Sen 
kaltainen ajattelu kääntyisi tieteelle elintärkeää vapauden periaatetta 
vastaan. Perustuslaillisen yhdenvertaisuuden loukkauksen lisäksi yli- 
opiston toiminta loukkasi myös YK:n kansalaisoikeuksia ja poliittisia 
oikeuksia koskevan perusoikeussopimuksen sekä Euroopan ihmisoikeus- 
sopimuksen määräyksiä, joten asemani piti olla turvattu a fortiori. 

Koska yliopiston suhtautuminen oli ollut hakijoita kohtaan eri- 
arvoistavaa, se oli syyllistynyt perustuslain vastaiseen yhdenvertaisuuden 
loukkaukseen. Yliopisto ei vaivautunut suorittamaan vertailua dosentiksi 
nimitettyjen kesken, eikä se myöskään pyytänyt asiantuntijahenkilöiltä 
perusteluja siihen, miksi lausunnot olivat olleet kielteiset. Tukeutuessaan 
käsitykseen, jonka mukaan yliopisto päättää dosentuuritarpeestaan täysin 
despoottimaisesti, yliopisto ei ainoastaan sulkenut ovea edestäni vaan 
halusi laittaa sen myös periaatteellisesti lukkoon. Tämän kaiken mainitsin 
oikeusasiamiehelle 3.4.2006 toimittamassani vastaselityksessä.5?2 

Samassa yhteydessä kumosin tiedekunnan toistamat jaaritukset 
käsittelyn järjestyksestä ja aikataulusta. Leila Haaparannan antamassa 
selostuksessa huomionarvoista oli vain hänen oman syyllisyydentuntonsa 
paljastava maininta siitä, kuinka Juha Varto oli hävitetty aiemmassa, jo 
vuosien takaisessa kiistassa.??3 Haaparannan luonnehdinnasta poiketen 
Varto ei tosin ollut tuolloin laitoksen ”jatko-opiskelija” vaan yliopistoa 
vuodesta 1973 palvellut tieteenharjoittaja, joka toimi apulaisprofessorin 
virassa Haaparannan itsensä vain vieraillessa Tampereella. Nähtävästi 
Haaparanta koettikin selitellä taannoisia tapahtumia uskotellakseen, että 

hänen mielestään laitoksella ei muka vallinnut mitään konfliktia. Muis- 
tuttaakseni asioiden todellisesta laidasta liitin oikeusasiamiehelle toimit- 
Sen olisi pitänyt virkistää myös Haaparannan muistia. Hänhän oli 
kampeamassa virasta pois paitsi Juha Vartoa, myös ohjaajakseni Hel- 
singissä nimettyä Esa Saarista. Näissä tapauksissa oli konfliktin aineksia 
kylliksi niin, että Haaparanta oli virkatehtävässä toimiessaan selvästi 
esteellinen ja minua kohtaan puolueellinen. 

Revin kantelussani auki myös Haaparannan toiminnan Suomen Aka- 
temiassa, jossa hän kiisti minulta tutkimustuet yhdessä paneelin muiden 
henkilöiden kanssa. Tutun ylimieliseen tyyliinsä Haaparanta kehtasi 
vieläpä vedota käsitykseensä, että on ”kohtuullista ilmoittaa avoimesti” 
hakijalle, että dosentiksi ei kannattaisi hakea.52* Tämä avokämmenellä 
tapahtuva läimäytys oli tarkoitettu naamioimaan sen takana kyteviä 
aggressioita; avoimuuden kun ajatellaan olevan viestinnällinen arvo. Joten 
mitä pahaa puolestaan on nyt siinä, että olen itse kertonut avoimesti 
käsitykseni hänestä ja hänen edustamastaan asenteesta, vaikka hän 
puolestaan saattaa paheksua näkemyksiäni? Minun olisi varmaan pitänyt 
vääntää oikein ratakiskosta se tosiasia, että Haaparanta oli menetellyt 
avoimesti väärin noilla ”ennakolta tapahtuvilla kannanotoillaan” jo tyr- 
mätessään Aki Huhtisen aikomuksen dosentiksi. Eihän mikään lakikaan 
edellytä etukäteiskeskusteluja hakemusten torjumiseksi! 

Muuta lisäselvitystä, jota eduskunnan asiamiehelle toimitin, olivat 
tiedot siitä, miten laitos oli ripittänyt asiantuntijoita ja kuinka esteellinen 
Olli Lagerspetz oli jo pelkästään siksi, että olin arvostellut nimitys- 
prosessia puolueelliseksi hänen veljensä Eerik Lagerspetzin saatua profes- 
sorinviran Jyväskylän yliopistosta. Liitin asiakirjaan myös paperikopiot 
Leila Haaparannan minulle lähettämistä sähköpostiviesteistä ja ne kohdat 
Lagerspetzin ja Klockarsin lausunnoista, joihin Haaparannan sinänsä vir- 
heelliset tiedot olivat kulkeutuneet. Koettipa Haaparanta vedota siihen- 
kin, että kanteluasiakirjani yhteyteen liittämäni Varton ja Lehtovaaran 
lausunnot teoksistani eivät ole dosentuurilausuntoja.525 Ne kuitenkin 
osoittivat selvästi, kuinka jyrkästi asiantuntijahenkilöiden mielipiteet 
poikkesivat muiden tieteenharjoittajien käsityksistä — ja kuinka puolueelli- 
sia Haaparannan ja hänen omien kellokkaidensa näkemykset olivat. 
Onneksi ihmiset näkevät trikkikuvien läpi ja osaavat lukea myös rivien 
väleistä. 

Selityksensä lopussa Haaparanta viittasi siihen, että olen useasti 
vedonnut julkaisujeni määrään. Hänen käsityksensä, että asiantuntija- 
menettelyä ei lainkaan tarvittaisi, jos pätevyys voitaisiin mitata vain 
määrällisesti 526 saattoi vaikuttaa nokkelalta, mutta tosiasiassa kyseessä 
oli harhautusyritys. Jos julkaisi paljon, hän piti ansiona julkaista vähän, 
ja jos julkaisi vähän, hän olisi sanonut, että pitää julkaista paljon. Mitä 
tahansa sanoinkin, olisi Leila vastannut tähän: ”Hahaa, muuten hyvä, 

mutta ajatuksesi ei säilytä perustotuutta eli sitä, että Jukka Hankamäki 
on joka tapauksessa sopimaton dosentiksi, ja siten se on itsestään selvästi 
väärä!” 

Kuten jo kanteluasiakirjassani totesin, en viitannut ensisijaisesti tutki- 
musteni määrään vaan siihen, että niiden laajuus on merkki myös 
perusteellisuudesta ja siksi eräs laadun tae. Tämän saattoi jokainen todeta 
tutkimalla teosteni viiteapparaattia ja sitä näyttöä, jonka olen esittänyt 
sekä laadukkaan että laadullisen tutkimuksen puolesta yleensä. Koska en 
voinut hyväksyä Haaparannan esittämiä kielteisiä arvioita elämän- 
työstäni, lähetin teoksistani näytteet myös eduskunnan oikeusasiamie- 
helle. Mikäli ”Hankamäen kirja oli monta sataa sivua”, eikä se ollut 
luettavissa ”yhtään lyhyemmässä ajassa”, kuten Haaparanta itse totesi 
lausuntonsa lopussa,” niin tuskin kyseinen teos saattoi olla sillä tavoin 
merkityksetön, kuin Haaparanta oli kuvannut. 

Analyyttisten systeemifilosofien kaksoisstandardeista kertoo se, että he 
paheksuivat avoimesti minun ahkeruuttani, mutta kun Sami Pihlström 
iloitsi omasta julkaisuvolyymistaan kuin vauva varpaistaan, että ”another 
thick philosophical book!”,528 niin näille Hintikan oppilaille se kyllä kelpasi 
näytöksi ”hyvästä filosofiasta”. En tiedä, olisiko minun pitänyt perustella 
joka ikinen käyttämäni sana aina omasta nimestäni lähtien ripustamalla 
viite kirjan ensimmäisen sanaan ”Jukka” ja selittämällä, kuka nimen on 
antanut tai mistä se juontuu etymologisesti, ja siirtymällä sitten toiseen 
nimeen ja sukunimeeni. 

Homoseksuaalisuuteen kohdistuvaa syrjintää koskeva syyte pelotti 
Haaparantaa ilmeisesti eniten, ja siksi hän vaivautui kommentoimaan 
asiaa vain selityksensä lopussa todeten, ettei hänellä ole mitään sitä 
vastaan, että ”homoseksuaalit tulisivat nimitetyiksi papeiksi ja filosofian 
dosenteiksi”.529 Lauseessa kannattaa huomata ”ja”-konjunktion käyttö: 
loogikon ihannetta seurataksemme meidän pitäisi siis olla molempia. 
Lisäksi hän mainosti suosittaneensa dosentiksi henkilöä, jonka hän ”on 
tiennyt kuuluvan seksuaalivähemmistöön”530 — ikään kuin tuota seikkaa ei 
olisi tiedetty minusta ja voitu lukea julkaisuistani. 

Vaikka todistelutaakka onkin syrjintäasioissa jaettu, Haaparanta sen 
enempää kuin yliopistokaan eivät onnistuneet esittämään oikeusasiamie- 
helle mitään sellaisia perusteluja, joiden mukaan minua ei olisi pahan- 
päiväisesti syrjitty. Byrokraattien yksinkertaisuuteen uskoen Haaparanta 
tyytyi toteamaan, että minä en muka ollut ”yksilöinyt” väitettäni syrjin- 
nästä ja että asiasta ei muka ollut näyttöä. Todellisuudessa asiasta ei ollut 
mitään muuta kuin pelkkää näyttöä, ja maailma yksin on tarpeeksi suuri 
paikka, johon tämä näyttö mahtuu. Vastasin omassa selityksessäni edus- 
kunnan oikeusasiamiehelle näin: ”Homoseksuaalisuuteen kohdistuva 
syrjintäteko on ollut esimerkiksi sellainen vähättelevä lausunto, jolla on 
arvioitu kielteisesti seksuaalivähemmistöjen asemaa koskevia tutkimuk- 
siani (erityisesti Dialogista filosofiaa). Tosiasiassa teokseni Dialoginen 

filosofia on Suomen Akatemian projektissa ”Syrjäytyminen, eriarvoisuus ja 
etniset suhteet Suomessa? numero 51104 kirjoitettu tutkimus, jonka 
aiheena on muun muassa seksuaalivähemmistöihin kohdistuva diskrimi- 
naatio. Kun professori ja asiantuntijoina toimineet henkilöt puolestaan 
haukkuvat teostani dosentuuriprosessissa, jossa on kyse minulle tärkeistä 
oikeuksista, kiertyy diskriminaatio kehälle ja nousee suorastaan käsittä- 
mättömälle tasolle.”581 — Ja nousihan se. Näihin lauseisiin päätin vastauk- 
seni ja jäin odottamaan oikeusasiamiehen ratkaisua. Dosentuurihakemuk- 
seni tekemisestä oli kulunut tällöin jo yli kaksi vuotta. 


Sananvapauden linkousta 


Kun tieto kantelustani eduskunnan oikeusasiamiehelle saavutti Tampe- 
reen yliopiston rehtorin ja kanslerin, sillä oli sananvapautta koskevia 
seurauksia. Yliopiston julkaisemassa Aikalainen-lehdessä oli ilmestynyt 
suurikokoinen juttu, joka käsitteli ekofilosofina tunnettua Pentti Linkolaa. 
Tekstin oli kirjoittanut muuan toimittaja nimeltä Antti Salminen, ja 
jutussa esiteltiin Linkolan vulgaarinaturalistisia puolia, esimerkiksi 
hänen kannanottojaan heteroseksuaalisen lisääntymisen ja valkoisen 
rodun puolesta. Liberaalina ihmisenä minulla ei olisi tietenkään ollut 
mitään huomauttamista näihin toteamuksiin, sillä tunnettiinhan Linkolan 
käsitykset jo useiden vuosikymmenien takaa, ja niitä saattoi löytää 
nykyään vaikka diakonissalaitokselta. 

Sen sijaan yliopiston rehtorille meni herne nenään, ja hän kutsui 
Aikalaisen päätoimittajan, Heikki Laurinollin, puhutteluun 16.12.2005. 
Puhuttelu ei ollut Laurinollin mukaan lämminhenkinen, mutta siitä huoli- 
matta hän ilmoitti opiskelijalehti Aviisin haastattelussa, että hän julkai- 
sisi jutun myös uudelleen kaikesta paimentamisesta huolimatta ja potku- 
jenkin uhalla.532 Aviisin päätoimittaja Juha Honkonen puolestaan kirjoitti 
ihmettelevänsä, mistä moinen sananvapauden varjelu nyt johtui, ja samaa 
oli kummasteltu myös muiden lehtien toimituksissa. 

Laajempaa huomiota Linkolaa käsitellyt juttu saikin vasta sen peittely- 
yrityksestä syntyneen kohun myötä. Helsingin Sanomiin asia ehti, kun 
Tampereen filosofiatapahtuman järjestelytoimikunnan puheenjohtajana 
toiminut kansleri Sipilä hyllytti Linkolan kyseisestä tapahtumasta, johon 
hänet oli kutsuttu luennoimaan. Asiaa käsiteltiin sittemmin myös Auviisi- 
lehden sivuilla päätoimittajan haastateltua kiistan eri osapuolia. Linkola 
totesi tällöin Tampereen yliopiston läpikotaisin ”punaiseksi” havaittuaan, 
että hänen näkemyksensä julistettiin pannaan.533 Kansleri puolestaan 
tilitti, että hänen mielestään ”fundamentalisteja ei ole hyvä päästää puhu- 
maan filosofiatapahtumaan”.534 

Rehtorin ja kanslerin huolestumisen syy olisi jäänyt epäselväksi, ellei 
Aviisi-lehden numerossa 6/2006 olisi ilmestynyt Jukka Hankamäen kirjoi- 

tusta nimeltä ”Linkola-hyllytyksen taustoista”. Tein jutussani selväksi, 
mistä rehtorin ja kanslerin huolestuminen oikeastaan johtui: hermot 
alkoivat olla kireällä rehtorinkansliassa, jossa varottiin tekemästä mitään 
sellaista, mikä olisi voinut osoittaa yliopistoa kohtaan suuntaamani 
arvostelun oikeaksi. Olinhan arvostellut kiistellyissä kirjoissani nimen- 
omaan heteroseksismiä, natsismia ja naturalismia, eli juuri niitä ideologi- 
oita, joita Linkola oli ilmoittanut kannattavansa. Ja juuri siksi rehtori, 
kansleri ja koko filosofiatapahtuman järjestelytoimikunta Leila Haapa- 
ranta ja Mikko Lahtinen mukaan lukien kiirehtivät kampeamaan Linko- 
lan pois filosofiatapahtumasta kaiken syrjinnän ja vääryyden salaamiseksi 
ja skandaalin välttämiseksi! Kuten eivät salaamisyritykset yleensä, ei 
tämäkään onnistunut. 

Keskeinen kysymys oli tietenkin se, miksi Pentti Linkola saisi kylvää 
yliopistossa ekofasistisia näkemyksiään, kun minä en saanut useita 
tieteellisiä teoksia julkaisseena tohtorina ja seksuaalivähemmistön jäse- 
nenä antaa dosenttiopetusta. Kirjoitin jutussani, että ei ollut pitkäkään 
aika, kun asiantuntijana toiminut dosentti Olli Lagerspetz oli moittinut535 
minua tulkinnoista, joissa katsoin natsi-ihanteiden juontavan juurensa 
tieteellisestä naturalismista. Kerroin, että muun muassa tämä oli johtanut 
hakemukseni hylkäämiseen edellisenä syksynä ja että kirjelmöin asiasta 
yliopiston rehtorille, joka ei kuitenkaan tehnyt asialle mitään. Sen sijaan 
rehtori hermostui Linkolan esittämistä ja fasismia sympatisoivista 
kirjoituksista niin, että katsoi parhaaksi ryhtyä puhdistuksiin, jotta ei 
kävisi ilmi, kuinka oikeassa olin ollut, kun arvostelin naturalistisen 
tieteen ja kansallissosialistisen fasismin yhteyksiä.536 

Korostin kirjoituksessani, että itse en kannata sen enempää Linkolan 
näkemyksiä kuin mitään muitakaan sellaisia ideologioita, joissa ihmisen 
toimintaa selitetään jostain ”luonnon kirjaan” kirjoitetusta periaatteesta. 
Juuri sen tapainen ajattelu oli avannut tien esimerkiksi seksuaalivähem- 
mistöjen sortamiselle. Toisaalta olin sitä mieltä, että sananvapauden 
kahlitseminenkin oli tyhmää politiikkaa. Esimerkiksi Jorma Sipilä yli- 
huolestui diskaamalla Linkolan Tampereen suuresta filosofiatapahtu- 
masta kokonaan. Kyllä filosofiaan kuuluu myös se, että asioista kes- 
kustellaan vapaasti, sillä täytyyhän kyseenalaisiakin kantoja edustaville 
henkilöille tarjota mahdollisuus puhua itsensä pussiin. Sen sijaan viran- 
omainen reagoi vain sillä ainoalla tavalla, jonka se osasi eli normitta- 
malla, mikä puolestaan on epä-älyllisyyden tunnusmerkki. Niinpä filosofin 
sulkeminen pois filosofikokouksesta oli pöyristyttävä virhe. Totalitarismit 
alkavat juuri sananvapauden kuohimisesta, eikä filosofiasta ylipäänsä 
jäisi jäljelle juuri mitään (edes koeteltavaksi), jos kiellettäisiin radikalismi. 
Samaan tapaan erilaisten vähemmistöjen kamppailut on usein tuomittu 
vain ”fundamentalismiksi”. 

Yliopisto näytti siis syrjivän tasapuolisesti sekä Linkolan tapaisia 
naturalisteja että kaltaisiani antinaturalisteja. Mutta mitä pahaa on 

loppujen lopuksi siinäkään, jos ihminen on tosissaan kaikessa, mitä tekee? 
Mielestäni sananvapautta ei pitäisi kahlita ”sananvapauden asiantunti- 
joiden” kontrolliin, sillä asiantuntijavalta on eräs vallankäytön laji, aivan 
niin kuin muodikkaaksi tullut vääristä puheista loukkaantuminenkin. 
Niinpä myös kanslerin olisi kannattanut sulkea yliopistosta pois lähinnä 
oma fundamentalisminsa. Huomattakoon, että minun väitetty funda- 
mentalismini ei ole koskaan ollut vain tuota ”hyvistä tavoista” poikkea- 
mista — noudatinhan koko ajan protokollaa — vaan se on ollut sitäkin 
vaarallisempaa, eli epäsovinnaisten ajatusten esittämistä ja avointa eri 
mieltä olemista. Myös homoseksuaalisuuden torjuntaa taidetaan nykyään 
harjoittaa tuon ”fundamentalismin vastaisuuden” varjolla. 

Episodilla oli yleistä tieteenfilosofista merkitystä sikäli, että se valaisi 
filosofian ja viranomaisvallan yhteenkytkemisen ongelmallisuutta. Yliopis- 
tot eivät pyri nyt ainoastaan kieltämään kriitikoitaan, vaan vielä pahem- 
paa: omalla imartelevalla näennäispuolueettomuudellaan ja suvaitsevuu- 
dellaan ne pyrkivät myös oikeuttamaan meidät itsensä kautta, vaikka 
tosiasiassa ne sulkevat piiristään kaikki, jotka eivät sopeudu kultaisen 
keskitien diktatuuriin. Kommunikaatiokuilun kiistäminen on tällöin 
kommunikaatiolle kohtalokkaampaa kuin sen avoin myöntäminen. Katso- 
essaan filosofian olevan ”vapaamielistä” ja ”moniarvoista” analyyttinen 
filosofi todistaa oikeaksi vain sen, mitä olen filosofian laitoksista väittänyt: 
näkemys filosofiam moniarvoisuudesta on paljon vaarallisempi kuin 
myönnytys epäilylle, että filosofian laitoksemme eivät olekaan mitään 
vapaamielisyyden temppeleitä. Myös näkemys professorikunnan omasta 
”moniarvoisuudesta” voi olla hyvin totalitaristinen, sillä se ei suvaitse 
minkään jäävän oman suvaitsevaisuutensa ulkopuolelle. Tässäkin yhtey- 
dessä 'moniarvoinen' tarkoittaa siis samaa kuin 'sisäisesti ristiriitainen”. 

Kohtalokasta oli, että kehä oli umpeutunut. Juha Varton lynkkausta 
käsiteltiin laajalti Aviisin sivuilla vuonna 1993, ja nyt minun teurasta- 
miseni päättyi tuohon samaan lehteen. Mutta toivoa herättävää asiassa oli 
se, että tämän kirjan kautta myös tulevat sukupolvet saavat tietää, 
millaista meitä kohtaan suunnattu rasismi on ollut vielä sivistyneenä ja 
vapaamielisenä pidetyllä 2000-luvulla. 


Väärät uhrit 


Arkadianmäki on paikka, josta homojen ei kannata hakea oikeuksia. Se 
nähtiin jo eduskunnan täysistunnon käsitellessä seksuaalivähemmistöjen 
asemaa, jolloin meitä lyötiin kuin vierasta sikaa (ja tällä samalla sanalla). 
Laatiessani eduskunnan oikeusasiamiehelle kantelun joulukuussa 2005 
luulin, että puuttumisen kynnys syrjintäasiaan olisi ollut alempi. Asian 
valmistelijaksi oli määrätty esittelijäneuvos Jorma Kuopus, joka toimii 

myös Helsingin yliopiston oikeustieteen dosenttina, ja asian ratkaisi apu- 
laisoikeusasiamies Jukka Lindstedt. 

Mestauslavalle joutuessaan teloitettava voi toivoa terävää kirvestä ja 
nopeaa pyöveliä. Toiveeni ei taaskaan toteutunut. Tiedustelin puhelimitse 
asian etenemistä 2.3.2006 Kuopukselta, joka pakeni sen käsityksensä 
taakse, että ”yliopistoilla on oikeus harkita, tarvitaanko kyseisen oppi- 
aineen dosentteja vai ei”. — Ahaa, siis kysymys oli taaskin vain ”dosentti- 
tarpeesta” ja yliopiston oikeudesta toimia itsevaltiaana mutta ei syrjin- 
nästä eikä kansalaisten oikeuksista. Näin oikeusasiamies saattoi luiker- 
rella pakoon ikäviä tosiasioita. Kuopuksella itsellään oli sidos yliopisto- 
maailmaan, joten hänkin oli periaatteessa jäävi käsittelemään asiaa. 
Oikeusasiamies ei todennäköisesti uskaltaisi arvostella yliopistoa. Siksi 
olin liittänyt kanteluuni myös maininnan, ettei akateemiseen vallankäyt- 
töön liittyvän pelon tulisi estää oikeudenmukaisen ratkaisun saamista, 
vaikka seuraukset asioista vastaaville tahoille olisivat ankarat, esimer- 
kiksi professorien pidättäminen virasta ja vahingonkorvausvelvollisuus. Jo 
Kuopuksen äänensävystä saattoi päätellä, mitä tämä keski-ikäinen 
heteromies ajatteli asialle tehdä. Kun kyseessä oli homoseksuaaliin koh- 
distuva syrjintä ja viranomaishenkilöt olivat heteroita, oli selvää, että he 
painaisivat asian villaisella tai ratkaisisivat tapauksen vahinkoa kärsi- 
neen haitaksi. 

Vaikka käsittelyn oli luvattu viipyvän syksyyn 2006, tuli prosessin 
loppuun saattamiselle kiire toukokuussa 2006. Helatorstaiyönä sattui 
nimittäin eräs lakimiespiirejä ja homoseksuaaleja järkyttänyt tapaus, 
jonka tuloksena minuakin aika ajoin rohkaissut finanssioikeuden pro- 
fessori Kari S. Tikka löydettiin kotoaan murhattuna. Suruviesti tavoitti 
minut ja monet muut sunnuntaina 28. toukokuuta 2006. Lehtitietojen 
mukaan Tikan olivat surmanneet venäläisperäiset miesprostituoidut 
juopoteltuaan Tikan asunnossa.537 Asia ei sinänsä liittyisi omaan ase- 
maani, mutta sillä saattoi olla merkitystä ilmapiirille, jossa kanteluani 
käsiteltiin: taas oli osoitettu, että homot ovat hämäriä murhamiehiä tai 
pimeillä poluilla liikkuvia seksin metsästäjiä, jotka päätyvät mielipuolien 
uhreiksi. Niinhän oli jo käynyt maailmalla tunnetuille elokuvaohjaaja Pier 
Paolo Pasolinille, muotisuunnittelija Gianni Versacelle ja hollantilaiselle 
sosiologian professorille ja poliitikolle Pim Fortuynille. Asian käsittelyä 
varjostavaa retorista ilmapiiriä huononsi edelleen se, että toukokuussa 
2006 luettiin tuomio myös eräälle homoseksuaalille, joka oli myrkyttänyt 
samaa sukupuolta olevan puolisonsa särkylääkkeillä. Mitäpä muuta 
homot siis ovat kuin rikollisia, joten oikeusasiamies voisi mainiosti 
laiminlyödä kanteluni, ja ainakin minun olisi vaikea puolustaa itseäni 
julkisuudessa, jossa homot oli leimattu kelvottomiksi ihmisiksi! Pahaksi 
onneksi Marskin kasarmit sattuivat lisäksi kärähtämään eduskuntatalon 
edessä joidenkin anarkistien toimesta, joten oli selvää, että anarkismista 
tieteellisen tutkimuksen laatineen henkilön oikeudet olivat vaarassa, kun 

niistä päätettiin kadun toisella puolella, eduskuntatalon katveessa. Jul- 
kisen sanan myllerryksessä asiat kääntyisivät homoseksuaalien vahin- 
goksi, ja lopulta meidän maineemme pilaantuisi ryhmänä niin, ettei meitä 
puolustaisi mikään oikeusasiamies eikä tuomioistuin. 

Kari S. Tikan tapaus oli erityisen onneton siksi, että tiesin ja tunsin 
hänet humanistiksi ja taiteiden ystäväksi. Hän oli oikeustieteilijä, joka 
kannusti myös minua ja piti osakseni tullutta suhtautumista kohtuutto- 
mana. Hän oli samoilla linjoilla kuin edellisenä syksynä sairauteen 
menehtynyt ihmisoikeusjuristi Matti Wuori, jonka henkisenä perillisenä 
minulla on velvollisuus pitää itseäni. Kari S. Tikan muistan lämpimänä ja 
ystävällisenä herrasmiehenä, joka vietti kuumia kesäpäiviä uimastadio- 
nilla ja homomiesten suosimassa Pihlajasaaressa. Hänen astellessaan 
uimastadionin saunaan kysyin häneltä kerran leikkisästi, ”mitä tikan 
munista tulee, kun ne kuoriutuvat”, mutta ei hän tuostakaan totea- 
muksesta pahastunut vaan hymyili tikkamaista hymyään huvittunei- 
suuden merkiksi. Wuoren ja Tikan persoonaan liittynyttä inhimillisyyttä 
ja oikeudenmukaisuutta en koskaan kohdannut niiden juristien taholta, 
jotka yliopisto asetti vastustamaan oikeuksieni toteutumista. Sama pätee 
eduskunnan oikeusasiamieheen. Sen sijaan ne lakimiehet, jotka tunsivat 
minut henkilökohtaisesti, olivat yleensä puolellani, toisin kuin virka- 
miesjuristit, jotka ryhtyivät taistelemaan filosofia vastaan päkäpäisesti. 

Entä mitä tekemistä Kari S. Tikan kohtalolla on minun asemani 
kanssa? Sukupolvien välisen kuilun vuoksi meillä ei ollut paljoakaan 
yhteistä, mutta tavatessamme satunnaisesti Dtm:ssä hän jaksoi kysellä 
kuulumisiani ja piti rikoksena sitä, ettei minulle myönnetty mitään 
asemaa yliopistoyhteisössä, ei edes dosentuuria, joka kaikille kynnelle 
kykeneville yleensä suotiin. Myös hän piti läpinäkyvänä syynä homoihin 
kohdistuvaa diskriminointia, jota virkkuumummot harjoittivat omilla 
silmukoillaan ja koukuillaan. Kari itse oli noin kuusikymppinen uralleen 
omistautunut professori, joka oli omassa nuoruudessaan pakotettu vai- 
kenemaan homoseksuaalisuudestaan. Homoutta pidettiin tuolloin syntinä 
ja sairautena, ja elämä avoimena homona olisi voinut johtaa syytteeseen 
sekä estää hänen nimittämisensä yliopistovirkoihin. Niinpä hän puo- 
lestaan valitsi kaksoiselämän, josta tuli hänen toinen luontonsa. Päivisin 
hän uppoutui töihinsä, ja öisin hän metsästi seksiä kaksikymppisiltä 
miehiltä, joiden rakkauden hän oli menettänyt omassa homokielteisessä 
nuoruudessaan. Hänen murhassaan huipentui siis yläluokkaisen ja elä- 
mänsä kahtia jakaneen homomiehen sekä häntä hyväkseen käyttävien 
mutta avoimesti homona elävien ja sen vuoksi syrjittyjen katupoikien 
elämänkohtalo. 

Erään jälkikäteistulkinnan tapahtumien kulusta laati toimittaja Seija 
Sartti, joka tosin erehtyi pitämään Tikan surmatyötä stereotyyppisenä 
”homomurhana” Helsingin Sanomien Kuukausiliitteessä 6/2007. Sartti 
esimerkiksi arvioi homomaailmaa ”kovaksi”, vaikka tosiasiassa kyse oli 

heteroiden kovuudesta meitä kohtaan sekä kansainvälisestä rikollisuu- 
desta Suomessa.538 Miksi hän ei voinut sanoa, että Karin ”visionäärisyys” 
ja ”humanistisuus”, joista häntä usein kehuttiin, johtuivat siitä, että hän 
oli homo? Näissä puheissa näkyikin vain heteroiden yritys ymmärtää 
sellaista, mistä heillä ei ollut kerta kaikkiaan mitään käsitystä. Sen 
enempää rikoksen uhri kuin sen tekijätkään eivät olleet ”varsinaisia 
syyllisiä”, vaan he olivat heteroseksuaalisen valtakulttuurin uhreja. Kari 
oli uhri, koska hänet oli pakotettu kaksoiselämään, joka määräsi hänen 
kohtalonsa. Surmatekoon syyllistyneet nuorukaiset puolestaan olivat 
uhreja, koska heitä oli sorrettu avoimen homoseksuaalisuutensa vuoksi 
lähtömaissaan, ja sen vuoksi he olivat ajautuneet tekemään rikoksia. 
Syyllinen Kari S. Tikan murhaan oli siis heteroseksuaalinen valta- 
kulttuuri, joka tuottaa ulkopuolisuutta ja syrjäytyneisyyttä. Kokonaista 
kulttuuria puolestaan olisi vaikea saattaa tuomiolle varsinkaan, kun 
heteroseksuaalisen valtakulttuurin normit ja arvot ovat myös muodollisen 
oikeudenkäytön perustana, eikä kukaan virkamiesjuristi halua pohtia 
asian sosiologisia eikä yhteiskuntafilosofisia puolia. 

Kari S. Tikassa kuoli siis täysin väärä professori, ja myös minut mur- 
hattiin. Toisella tavoin lausuttuna jouduin heteroseksuaalisten kulttuuri- 
normien uhriksi, ja minusta yritettiin leipoa yhteiskunnan syrjäyttämää 
hylkiötä. Tämä oli tulos minun avoimesta homoelämästäni: heterotieteen 
arvostelemisesta ja siitä, että tein filosofiaa homoseksuaalisista lähtö- 
kohdista. Paha vain, että yhteiskunta tunnustaa väkivallaksi lähinnä 
ruumiillisen ja aineellisen väkivallan. Jos esimerkiksi ihmisen yli ajetaan 
bussilla, sitä pidetään väkivaltaisena tapahtumana, mutta jos ihminen 
hylätään dosentuuriprosessissa, sitä ei pidetä, vaikka kyseisen tapah- 
tuman kautta lyötiin puukko kahvaa myöten myös minun aika orpoon 
sydämeeni, ja asia koskee minua koko loppuelämäni ajan. 


Viranomaissyrjinnän olemus 


Kanteluasiaan liittyen olin toimittanut eduskunnan oikeusasiamiehelle 
lopulta niin paljon materiaalia, että asiamies varasi Tampereen yli- 
opistolle erityisoikeuden lisäselvitykseen.539 Yliopisto puolestaan alkoi 
käyttää laillista oikeuttaan vaieta ja totesi, ettei sillä ole enää kom- 
mentoitavaa.540 Sen sijaan Leila Haaparanta vaivautui parkaisemaan, että 
asiakirjan ensimmäiseen liitteeseen (eli otteisiin tästä kirjastani) sisältyy 
muka ”suuri määrä minua, puolisoani ja kollegojani koskevia perättömiä 
väitteitä ja vihjailuja”.54! Häneltä lienee jäänyt huomaamatta, että sa- 
malla, kun yksi sormi osoitti minua kohti, kolme muuta osoitti kuitenkin 
häneen itseensä. Siinä oli jälleen oikeuksiani polkeneen professorin yritys 
kääntää hänen minua vastaan suuntaamansa diskriminaatio vihjaukseksi 
siitä, että minä olisin esittänyt ”perättömiä väitteitä”. — Kuinka herttaista! 

Homoa saa siis lyödä, mutta heteroista ei saisi mainita edes objektiivisia 
tosiasioita. Sitä paitsi minä en suinkaan ”vihjaillut? (engl. hint), vaan 
sanoin asiat niin kuin ne ovat. Ainoa kohta, jossa mainitsin Pertti 
Haaparannan, oli muuten se, jossa lausuin hänen olevan totaalikieltäytyjä 
ja että hänelle oli heilahtaa häkki. Tämän kuuleminen taisi olla Leila 
Haaparannalle liikaa. Kyseessä oli siis hänen oma yrityksensä kääntää 
huomio tärkeistä asiakohdista henkilökohtaisuuksiin. Sen sijaan kaikki 
hänen minua vastaan suuntaamansa teot ovat dokumentoituja ja elävässä 
elämässä tapahtuneita tosiasioita — samoin kuin muutkin tähän teokseen 
kirjaamani tapahtumat. Jos ne eivät miellytä, on syytä katsoa peiliin. 
Minun ja Aki Huhtisen joutuessa taistelemaan sodassa voivat Haapa- 
rannat nyt ryömiä hiilikellariin ja ottaa komennon siellä. 

Entä miten kanteluasiassa lopulta kävi? Viranomaisilla on ikävä tapa 
antaa päätöksensä kesällä tai kesän alussa ja jäädä sen jälkeen lomalle. 
Näin viranomainen haluaa varmistaa, että kansalaisen kesä menisi pilalle 
viranomaisen itsensä ottaessa aurinkoa. Ajoittamalla kannanottonsa 
huonoon hetkeen viranomainen koettaa taata, ettei asia välittyisi julki- 
selle sanalle. Oletuksena on, että kesällä kukaan ei kiinnostu viran- 
omaisten toiminnasta ja että tämä sopivasti heikentää kansalaisen mah- 
dollisuuksia protestoimiseen. 

Sain 40-vuotissyntymäpäivälahjakseni kyseisen päivän eli syntymä- 
päivän. Eduskunnan oikeusasiamies lähetti minulle tuolloin kirjeen, joka 
oli otsikoitu ”vastaukseksi”.542 Vastauksen sijasta olisin odottanut päätöstä 
tai ratkaisua. Kirjeen mukaan kanteluni ei anna aihetta mihinkään 
toimenpiteisiin, ja niinpä ilmaisin tyytymättömyyteni oikeusasiamiehelle 
ja yliopistolle toimittamassani julkilausumassa 3.7.2006. Erityisen moitit- 
tavaa oli se, ettei oikeusasiamies esittänyt kaksisivuisen kirjeensä tueksi 
mitään perusteluja eikä vastannut kantelussani mainitsemiini keskeisiin 
kohtiin. 

Ensinnäkään (1) oikeusasiamies ei puuttunut yhdenvertaisuuden louk- 
kauksiin eikä homoseksuaalisuuden perusteella tapahtuneeseen syrjin- 
tään, eikä vastauksessa edes mainittu sanaa ”homoseksuaalisuus”. 
Oikeusasiamiehen ei olisi pitänyt sivuuttaa sitä, että perustuslain kuu- 
dennen pykälän toisessa momentissa mainitun syrjintäsuojan alaan 
luetaan myös homoseksuaalisuuden perusteella tapahtuva syrjintä, vaikka 
sitä ei mainita (yhteiskunnallisen syrjinnän eräänä ilmaisuna) laki- 
tekstissä. 

Toiseksi (2) oikeusasiamies ei puuttunut dosentuuriasiassa annettuihin 
lausuntoihin, joissa annettiin perätön ja vääristelevä kuva tuotannostani. 
Oikeusasiamies ei suostunut myöskään suorittamaan vertailua aiemmin 
dosentiksi nimitettyjen henkilöiden ja oman tuotantoni välillä. Tämä olisi 
ollut välttämätöntä sen arvioimiseksi, millaista viranomaisen harkinta- 
vallan väärinkäyttöä asiassa on esiintynyt. Yliopistollinen itsehallinto (eli 
muodollinen oikeus päättää nimitettävistä henkilöistä itsenäisesti) ei saisi 

olla syrjinnän peruste, eikä sitä tule soveltaa tavalla, joka johtaa har- 
kintavallan väärinkäyttöön ja viranomaisen mielivaltaan. 

Kolmanneksi (3) oikeusasiamies ei nähnyt minuun kohdistetussa tiede- 
poliittisessa diskriminaatiossa mitään huomautettavaa, vaikka arvostele- 
mani asiakohdat oli selvästi dokumentoitu ja kanteluni perustui tosi- 
asioihin. Myöskään tutkijan oikeusturvassa asiamies ei nähnyt puutteita, 
vaikka ne olivat yleisesti havaittavia. Laki ei esimerkiksi velvoita 
päättämään dosentuuriasioista tiedekunnan vaatimissa ”etukäteiskeskus- 
teluissa”. Käsittely ei viipynyt siksi, että tiedekunta muka ”odotti kahta 
kirjaani”, vaan täydensin hakemustani, koska tiedekunta (tietämättä 
teosteni ilmestymisestä) viivytti käsittelyä omista syistään. Ja käsittelyn 
aikaa olisi pitänyt laskea alkuperäisen hakemuksen jättämisestä eikä 
mistään myöhemmästä ajankohdasta, kuten asiamies väitti. Oikeusasia- 
miehen viraston valmistelija puolestaan oli jäävi, koska hänellä oli suhde 
yliopistolaitokseen. 

Kanteluprosessi osoitti, että yliopiston tutkijalla ei ole mitään oikeus- 
turvaa. Millä helvetin tavalla ihminen voi edes puolustaa töitään julki- 
sesti, jos hänelle ei suoda valittamisen mahdollisuutta ”asiantuntijoiden” 
lausunnoista eikä tiedekunnan päätöksistä? Kuten jo aiemmin mainitsin, 
pelkkä asiantuntijahenkilöitä koskeva huomatusoikeus ei riitä, sillä se ei 
anna mahdollisuutta puolustaa omia näkemyksiä argumentatiivisesti vaan 
luo tilaisuuden arvostella ihmisiä. Etukäteen voimassa oleva oikeus- 
suojakeino ei voi riittää siksikään, että eihän ehdolla olevien henkilöiden 
motiiveja voida tuntea etukäteen, ja huomautusten esittäminen saattaa 
vaikuttaa myös heidän tahdonmuodostukseensa. Siksi vaadin nyt valitus- 
oikeuden ulottamista akateemisiin prosesseihin ja virkavastuulla toimi- 
vien asiantuntijahenkilöiden sisällyttämistä rikosoikeudellisen rangaista- 
vuuden piiriin. Ehkä myös akateemiset asiantuntijalausunnot pitäisi an- 
taa valaehtoisesti, jolloin väärä lausunto veisi laatijan suoraan tyrmään. 

Sekä yliopistolta että oikeusasiamieheltä puuttui kyky katsoa asioita 
kansalaisen kannalta ja myöntää, kuinka suurta vahinkoa viranomais- 
toiminnan puolueellisuus oli tuottanut. Yliopiston ja oikeusasiamiehen 
toiminta osoittivat, että homoseksuaaleihin kohdistetaan jatkuvasti 
syrjintää viranomaistoiminnan omassa piirissä. Viranomainen, joka toimii 
puolueellisesti ja tieteen eettisiä periaatteita rikkovasti, ei ole tieteen, 
tutkimuksen eikä oikeudenmukaisuuden puolustaja vaan vihollinen, joka 
tuottaa yhteiskuntaan eriarvoisuutta ja ulkopuolisuutta. Julkilausumani 
lopuksi totesin, ettei yliopiston ja eduskunnan oikeusasiamiesinstituution 
toiminta nauti taholtani enää mitään luottamusta. 

Eduskunnan oikeusasiamiehen toimintaa onkin pidettävä jatkuvana 
farssina myös muissa suhteissa. Oikeusasiamies ei koskaan puutu selviin 
väärinkäytöksiin eikä periaatteellisiin ongelmiin mutta antaa kyllä 
langettavia ratkaisuja sellaisissa turhanpäiväisissä tapauksissa, jotka 
koskevat esimerkiksi torimyyjien ja kalakauppiaiden syrjintää kaupungin 

myyntipaikkojen jaossa. Eduskunnan oikeusasiamiehellä ja oikeuskansle- 
rilla ei ole nähdäkseni muuta arvoa kuin se, että ne tuottavat yhteis- 
kuntaan komiikkaa. Kyseisten viranomaisten aikaansaamat naurut tule- 
vat kansalaisille kuitenkin aivan liian kalliiksi verrattuna siihen, miten 
kuivakasta tuo tahaton huumori loppujen lopuksi on. Siksi nämä organi- 
saatiot voisi vaikka lopettaa. Onpa eduskunnan oikeusasiamies antanut 
sellaisenkin hassunkurisen ratkaisun, jossa todetaan, ettei Marimekon 
raidallisen paidan käyttöä vankiloissa voida kieltää, vaikka moottori- 
pyöräjengiläiset pitävät niitä omien liigojensa tunnuksina!54 Tällaista 
näkökohtaa eduskunnan oikeusasiamies pitää siis puuttumisen arvoisena 
asiana, mutta se, että hän joutuisi toteamaan maamme erään keskeisen 
nykyfilosofin tulleen diskriminoiduksi yliopistolaitoksessa, olisi liian pal- 
jastava. Se tekisi näkyväksi sen hirveän ristiriidan, joka minun ja yli- 
opistoon palkattujen virkamiesfilosofien välillä on vallinnut. Juuri siitä 
johtuu, että yliopistollisen asiantuntijavallan käytölle tarvittaisiin ulko- 
puolista, julkista ja mielellään yksityisen sektorin arvioihin perustuvaa 
kontrollia. 

Raitapaitoja olisin halunnut nähdä vankilassa sikäli, että nuo puolu- 
eelliset erotuomarit, jotka antoivat vastustajilleni vapaapotkun, olisi 
pitänyt sulkea sinne. Eduskunnan oikeusasiamies oli kirpunnyljennällään 
pidentänyt prosessin lähes 2,5-vuotiseksi vain todetakseen, ettei viran- 
omainen ollut viivytellyt. Näin byrokraatit vinguttivat viulua, kun Rooma 
heidän ympärillään paloi. 


Karskit Marskit ja Marxin karkit 


Eduskunnan oikeusasiamiehen huono omatunto paistoi päälle myös 
juristien myöhemmistä reaktioista. Kun Smash Asem -liikkeen aktivistit 
järjestivät mielenosoituksen 9.9.2006 Kiasman edustalla ja mellakkapoliisi 
mukiloi heitä, seurauksena oli useita kansalaiskanteluja. Niinpä apulais- 
oikeusasiamies Jukka Lindstedt ja apulaisoikeuskansleri Jaakko Jonkka 
ryntäsivät kengät lipsuen ja solmiot viuhuen haastattelemaan sekä 
poliiseja että pidätettyjä heti seuraavana arkiaamuna vakuuttaen laati- 
vansa asiasta ”perusteellisen selvityksen”.54 Heillä oli kai muistissaan 
anarkismia käsittelevä kirjani. Ilmeisesti he myös olettivat minun olevan 
tapahtumien takana, vaikka itselläni ei ollut tuon taivaallista tekemistä 
kyseisen mellakan kanssa. Minun anarkismini on sitä paitsi erilaista kuin 
noiden vasemmistorabulistien anarkismi. ”Perusteellisella selvityksellään” 
viranomainen sai kuitenkin tilaisuuden vakuutella, ettei sen toiminnassa 
ollut tälläkään kertaa mitään vikaa. Useimmiten viranomaistahot ahdis- 
televatkin ihmisiä vain siksi, että he koettavat uskotella olevansa ahkeria 
ja että heillä on siten oikeus virkoihinsa. 

Oikeuskäytännöissä ja valitusmenettelyissä on se periaatteellinen 

ongelma, että valtion mielivallasta voi valittaa vain valtion tuomioistui- 
meen ja valtion viranomaiselle. Niiden sijasta pitäisi olla yksityisiä 
tuomioistuimia. Toimiihan yhteiskunnassamme yksityislääkäreitäkin, 
eikä kukaan valita, että ne olisivat huonoja. Minun tapauksessani oikeus- 
asiamiehen toiminta antoi näytön siitä, että nykyajan säätyläistä eli virka- 
miesprofessoria ei voida rangaista. Sen sijaan oikeuksissa tuomitaan 
jatkuvasti ihmisiä sellaisesta, mikä heissä on aitoa, hyvää ja kaunista. 

Oikeusasiamiehen toiminta noudatteli myös sitä viranomaistoiminnan 
yleistä käytäntöä, että valitusviranomainen ei koskaan tutki sille toimi- 
tetun aineiston, kuten lausuntojen, todenperäisyyttä. Tästä syystä oikeus- 
asiamies on kerrassaan mitätön toimielin, sillä se antaa ratkaisuja, jotka 
ovat perusteettomia. Niin tehdessään viranomaiset puhuvat juuri sellai- 
sella varmuudella, jonka vain täydellinen asiantuntemattomuus tuo, ja 
päätöksiä ne antavat kuin supermarkettien hedelmäpelit. Viranomaisten 
huono omatunto puolestaan kanavoidaan monimutkaisiin ja vaikutuk- 
settomiin valitusteihin, jotta kansalainen luulisi, että viranomainen suo- 
jelee hänen etujaan. Mikäli kansalaisen ja viranomaisen välille puhkeaa 
konflikti, valitusviranomainen asettuu puolustamaan toista viranomaista, 
jotta tämä voisi jatkaa kansalaisen pahoinpitelemistä. 

Niinpä myös minulle oikeusasiamiehen ratkaisu oli kuin viimeinen 
savuke teloitustuomiossa. Asiaani käsitelleistä henkilöistä rehtori oli 
hetero, kansleri oli hetero, oikeusasiamies oli hetero, yliopiston taitava 
juristi oli hetero, professorit heteroita ja asiantuntijat heteroita: hetero, 
hetero, hetero, hetero... Jälleen kerran olivat heterot päättäneet meidän 
asioistamme. Onkin kysyttävä, kuka oli eduskunnan apulaisoikeusasia- 
mies Jukka Lindstedt. Vastaus on, että hän on sota-ajan kuolemantuomi- 
oista väitellyt oikeustieteen tohtori, joka on tehnyt yhteistyötä muun 
muassa Maanpuolustuskorkeakoulun dosentin, Jukka Kulomaan, kanssa. 
Tällaista asenneilmapiiriä edustava henkilö laitettiin siis käsittelemään 
kanteluani — minun, joka kirjoitin vielä anarkismistakin. Luuletteko 
tämäntapaisten pokerinaamaisten jermuilijoitten välittäneen kenenkään 
homoseksuaalin asemasta mitään heidän lukiessaan tekstejäni Marskin 
kasarmeilta sinkoilleiden kipinöiden valossa? Nämä ihmiset ymmärsivät 
asioitani vielä huonommin kuin niin sanotut asiantuntijat, ja kyseisillä 
heteroilla oli mitä suurin intressi työntää jokainen valtakulttuurin ruo- 
dusta poikkeava yksilö maan rakoon. 

Vertauskuvallista on, että Lindstedtiä haastateltiin tuohon aikaan 
myös Suomen tunnetuimpien julkkisten eli Huhtiniemen vainajien esiin 
kaivamista koskevassa asiassa. Kun Helsingin Sanomat kirjoitti aiheesta 
27.10.2006 jutun, Lindstedtiä oli pyydetty kommentoimaan yleisesikunnan 
päällikön, kenraali Erik Heinrichsin, käskyä kesäkuun 20. päivältä 1944. 
Sen mukaan ”ne, jotka kieltäytyvät yksiköihinsä palaamasta, on ammut- 
tava”. Lindstedt puolestaan vastasi tähän yksitotisen kylmäkiskoisesti: 
”Itse olen käsitellyt sitä väitöskirjassani useassa kohdassa. Se ei koske 

tuomioistuinkäsittelyä, vaan esimiehen oikeutta surmata niskoitteleva 
alaisensa”. Hän myös jatkoi: ”Se on muistutus siitä, että on olemassa 
mahdollisuus käyttää aseellista pakkokeinoa kieltäytyjää vastaan. ”54 

Tämä oli todellista Gestapon logiikkaa, mutta epäilemättä ”laillista”. 
Mielenkiintoista on, mitä tutkija Juhani Tasihin puolestaan lausui sa- 
moista asioista Seura-lehdessä: ”Jukka Kulomaan ja Jukka Lindstedtin 
väitöskirjat ovat tutkimuksia siitä, minkälaisen kuvan armeijan johto 
halusi antaa itsestään, ei siitä, mitä tosiasiassa tapahtui sotavuonna 
1944,%546 Aivan yhtä leväperäisesti olivat asiat myös apulaisoikeusasia- 
mies Lindstedtin ratkaisussa, joka koski omaa asemaani. Jos siis minulle 
tarjoutuisi tilaisuus toimia sellaisen teloituskomppanian jäsenenä, jonka 
tehtävänä olisi ampua minua diskriminoineita henkilöitä eikä heidän 
surmaamisestaan olisi luvassa muuta kuin mitaleja, käyttäisin tilaisuutta 
epäröimättä hyväkseni. Niin professorien kuin eduskunnan oikeusasia- 
miehenkin viestinnällisiä ihanteita kuvannee parhaiten sotatuomari Toivo 
Tapanaisen lause: ”Ne jotka puhuvat ja kirjoittavat, eivät tiedä. Ne jotka 
tietävät, eivät tee kumpaakaan. ”547 


Mieli ku? vitusta 


Kerrotaan, että Helvetin enkelin ajellessa moottoripyörällään hän päätyi 
Taivaan portille. Pyhä Pietari totesi silloin, ettei Taivaassa saa olla 
prätkää, nahkatakkia eikä pitkää tukkaa. Niinpä Helvetin enkeli ajoi 
hieman sivummalle ja istui puun alle. Kotvasen odoteltuaan hän näki, että 
Taivaan portista ajoi moottoripyörällä sisään nahkatakkinen mies pitkä 
tukka hulmuten. Tällöin Helvetin enkeli meni kysymään, miten se oli 
mahdollista, ja Pyhä Pietari vastasi käsiään levitellen: ”En voi mitään, 
omistajan poika.” — Eräs toinen tarina puolestaan kertoo, että Taivaan ja 
Helvetin välille puhkesi kerran oikeusriita, jolloin Pyhä Pietari oli 
hädissään, sillä hän ei löytänyt omista riveistään yhtään juristia! 

Osakseni tullut suhtautuminen on ollut samanlaista mutta sikäli 
kohtuutonta, että minä en ole ollut hakemassa jumalanvirkaa vaan vai- 
vaista dosentuuria ja puheoikeutta yliopistossa. En haluaisi myöskään 
haaskata koko elämääni pelkkään itseni ja teosteni tunnetuksi tekemi- 
seen, vaikka vihollisteni taktiikkana onkin ollut se, että Hankamäen 
pitäisi osoittaa olevansa ”ehdottoman pätevä” eli käytännössä jonkinlainen 
puolijumala ollakseen oikeutettu edes vähäisimpään virkaan. Mutta 
saavuttaessaan tuon hän olisikin eläkeiässä! 

Minulle olisi riittänyt opetuspalkkioksi se, että olisin nähnyt kuulijoi- 
deni silmissä eräänlaisen pilkahduksen, samanlaisen, joka on syttynyt 
muutamien nuorten miesten katseeseen heidän kuunnellessaan luentojani 
ja tähän teokseen kirjaamiani muistoja useissa illanistujaisissa ja 
yksityisissä seminaareissa. Sen sijaan viranomaisten asennoituminen toi 

mieleeni vanhan vitsin, jonka mukaan tyranni lupasi kuolemaantuomi- 
tulle, ettei teloita häntä, jos ihminen arvaa, kumpi hänen silmistään on 
lasisilmä. Tuomittu arvasi oikein, jolloin tyranni ihmetteli, mistä tämä 
saattoi asian tietää. ”No kun olin näkevinäni siinä pienen inhimillisen 
pilkahduksen”, vastasi tuomittu. Sitä en koskaan itse havainnut noiden 
virkamiesfilosofien katseessa. 

Entä mihin tämä neljännesvuosikymmenen kestänyt dosentuuripro- 
sessi johti? Syyllisiä ei taaskaan rangaistu vaan he etenivät virkaurallaan, 
jota myös aktiivisesti edistettiin. Eräille oikeuksieni polkemisesta oli myös 
selvää hyötyä; he kun nauttivat minulta kiistetyistä resursseista. Kritiik- 
kini ja vetoomukseni olivat heidän mielestään pelkkää ”mielikuvitusta”. 
Herätessäni silloin tällöin kesken menneisyydestä kertovien painajais- 
unien myös minä toivon, että todellisuus olisi ollut pahoja unia parempi. 
Kun siis virassa istuva filosofikunta osoittaa minua kohtaan näin karjuvaa 
myötämielisyyttä, joudun kysymään itseltäni, mikähän hyvä minua tule- 
vaisuudessa vielä odottaa. 

Kokonaisuutena yliopisto teki pahan strategisen virheen. Minuun suh- 
tauduttiin kuin johonkin Alpo Rusiin, jota vastaan käytiin oikeutta oikeus- 
salien ulkopuolella. Rusin maine tosin puhdistettiin, ja Suomen Keskusta 
sekä Martti Ahtisaari pelastivat hänet suurlähettilään virkaan. Minulla 
tuollaista pelastavaa tahoa ei ole, ja siksi kärsin väkivallan seurauksista 
yhä. Syyllisten toiminta antaa kuitenkin selvän näytön siitä, kuinka esi- 
valtauskoinen ja byrokratiaan luottava systeemieliitti käy kampanjaa 
kansalaista vastaan, ja skandaalinkäryn noustessa se luulee voivansa 
välttää seuraukset olemalla hiljaa vain. 

Dosentuurin kiistäminen minulta oli myös eräänlaista ikuiseksi ”lisen- 
siaatiksi” jättämistä. Tunnetuimpia ”ikuisia lisensiaatteja” ovat fenomeno- 
logien ja muiden ”kulttuurifilosofeina” pidettyjen keskuudessa olleet Lauri 
Mehtonen ja Hannu Sivenius sekä edesmenneet Matti Juntunen ja Ilkka 
Patoluoto, ja samaa hautaa koetettiin kaivaa myös minulle. Ennen van- 
haan tuohon kuoppaan haluttiin kaataa nimenomaan eksistenssifilosofit ja 
fenomenologit, mutta nykyisessä 2000-luvun tiedepolitiikassa, jossa väit- 
telyn kriteereitä on alennettu, lähes kaikki uudet tohtorit ovat verratta- 
vissa entisiin lisensiaatteihin. Niinpä tohtoreita yritetään järjestelmälli- 
sesti estää pääsemästä tieteellisesti vaikutusvaltaiseen asemaan eli dosen- 
teiksi. Itse onnistuin väittelemään aikana, jolloin väitöskirjojen hyväksy- 
misellä oli vielä kriteerit eikä tohtoribuumi ollut räjähtänyt käsiin. Juuri 
tuota tohtoreiden tuottamistapaa arvostellessani olin kuitenkin kusaissut 
hallinnollisten mobilisaattoreiden tankkiin niin pahasti, että heidän tär- 
keimmäksi tehtäväkseen tuli estää akateemisen toimivallan myöntäminen 
filosofille, jota Juha Varto oli luonnehtinut fenomenologisen filosofian 
kärkinimeksi. 

Eräänlaista arvostelukykyisyyttä osoittaa tietysti sekin, että ymmärtää 
pysyä maisterina. Kunnianarvoisa Sgren Kierkegaard, joka ei suorittanut 

maisterintutkintonsa lisäksi muita akateemisia opintoja ja joka niin 
muodoin vietti ikänsä yliopistovirkojen ulkopuolella, kirjoitti Päättävässä 
epätieteellisessä jälkikirjoituksessaan pilkallisesti nimenomaan yliopisto- 
jen dosenteista. Hän halveksui akateemiseen pöyhkeyteen hukuttautuvia 
dosentteja niin, että hän käytti sanaa ”privaattidosentti” eräänlaisena 
haukkumasanana, joka suomentaja Torsti Lehtisen mukaan on ”kaikesta 
eksistenssistä vieraantuneen tietämisen ruumiillistuma”.5% Tämä ei 
välttämättä ole kateellisen ketun viisautta vaan kielii siitä, että Kierke- 
gaardin tavoin myöskään minä en menettänyt mitään. Kukapa noiden 
kollegojen kiitosta kaipaisi saati kerjäisi, eivätkä asema ja valta koskaan 
ole kirkastaneet filosofien elämää. Mutta niiden kautta vaikutetaan toki 
siihen, mitä tietoja ja taitoja toiset ihmiset voivat ja saavat opiskella 
yliopistoissa. Karkotus on siis vaikuttava tiedepolitiikan muoto, jonka 
hedelmät paljastuvat vasta fraktaalihistorioina tunnettujen vaihtoehto- 
historioiden kautta. 

Minun, Juha Varton ja Esa Saarisen kohtaamien konfliktien jälkeen 
suomalaisessa filosofiassa on luonnollisesti nähty myös useita muita viran- 
täyttöprosesseja, joista viimeisimmän muodostivat Jyväskylän yliopistoon 
perustettujen käytännöllisen ja teoreettisen filosofian professorin nimi- 
tykset.549 Mihinkään niistä ei tosin liittynyt suuria kiistoja, sillä viran- 
täytön motiivit olivat vain muodollisia, eikä merkitystä ollut sillä, kuka 
analyyttinen filosofi useista samanlaisista hakijoista tehtäviin nimitet- 
tiin. Ilmeisesti asiantuntijani katsoivat minun olevan tarpeeksi pätevä ja 
vaarallinen ilman dosentuuriakin, ja heidän riskikseen muodostui vain se, 
että ilman virallista asemaa ihmisestä tulee ennen pitkää rooliaan isompi. 


Näet saman kuin minä, mutta sinulta puuttuu 
rohkeus vetää asioista johtopäätökset. 


Sherlock Holmes John Watsonille 


FILOSOFIAA PITKILLÄ VALOILLA 


Osa tämän kirjan lukijoista saattaa ymmärtää teokseni niin, että Hanka- 
mäki on tuota mieltä, koska häntä on kolhittu. Mutta ongelmana ja tämän 
kirjan aiheena eivät ole vain omat koettelemukseni, jotka tiedeyhteisö 
haluaa kuitata tietenkin pelkiksi subjektiivisiksi tuntemuksiksi. Niinpä 
perusteeni näiden asioiden ylöskirjaamiseenkaan eivät ole niiden satun- 
naiselta ja yksittäistapaukselliselta näyttävässä luonteessa vaan siinä, 
millä tavoin ne voivat valaista tieteellisen toiminnan yleistä olemusta. 
Ristiriita ansioideni ja asemani välillä on ollut raju, rajumpi kuin 
kenenkään muun. Tiedän toki useita vastaväitelleitä tohtoreita, joille ei 
ole myönnetty resursseja eikä virkaa. Mutta oma asemani on sellainen, 
että yhtä jyrkän ja epäoikeudenmukaisen toimintasaarron kohteeksi ei ole 

joutunut vielä kukaan muu, ja heidänkin asemaansa koetetaan ”puh- 
distaa”. Erään esimerkin siitä, kuinka akateemiset kaltoin kohtelut nouse- 
vat haudasta vielä vuosikymmenienkin kuluttua, tarjoaa suomenjuutalai- 
nen kansatieteilijä Israel-Jacob Schur, jonka väitöskirja hylättiin vuonna 
1937 pitäen syynä sen ”kieliasua”. Helsingin yliopiston ”asiantuntija- 
työryhmä” jaksoi vielä 70 vuotta myöhemminkin kirjoittaa lausunnossaan, 
että tarkastuksessa noudatettiin ”hyvää tieteellistä käytäntöä”,550 vaikka 
tiedeyhteisö oli jakautunut arvioissaan täysin kahtia, ja Simo Muir 
-niminen tutkija kirjoitti vastineeksi, että yliopisto asiaa selvitellessään 
sivuutti syytökset antisemitismistä ja juutalaisten syrjinnästä.551 Suoma- 
lainen yliopistoviranomainen käänsi siis tämänkin maineenpalautusyri- 
tyksen vain oman kilpensä killottamiseksi, vaikka nyky-Saksassa ihmisen 
kunnia olisi varmasti palautettu osana Vergangenheitsbewältigungia. 
Helpompi on siis löytää heinä neulasuovasta kuin saada viranomaiselta 
tunnustus, että se on menetellyt väärin. 

Aivan niin kuin Schurin tapauksen todelliset taustat eivät selviä lau- 
suntojen sanamuotoja vertailemalla, eivät myöskään oman dosentuuri- 
hakemukseni hylkäämisen syyt selviä yksityiskohdissa rämpimällä. Kyse 
oli arvomaailmojen ja symboliuniversumien kohtaamattomuudesta ja sy- 
vistä maailmankatsomuksellisista riidoista: vihasta, jonka olemassaolon 
voin omasta puolestani tuntea nahoissani ja varmistaa tulevaisuudessa 
tapahtuvia arvioita varten myös teille. 


Pahaa palkitaan 


Olen joutunut useasti kysymään, minkä, jos minkään, virheen olen tehnyt, 
ja mistä minua oikeastaan rangaistaan. Miksi muka ansaitsen tämän — 
tilanteen, jossa minua selvästi vähemmän ansioituneita tyyppejä nimite- 
tään jatkuvasti virkoihin ohitseni ja kaikki toimintaedellytykseni kiiste- 
tään sekä jätetään täysin heitteille? Kyse ei voi olla minkään järkiperäisen 
toiminnan muodosta, mutta filosofista itsehillintää harjoittaen voin tie- 
tenkin selittää sitä järkiperäisesti. 

Kaikkialla, missä olen liikkunut, olen herättänyt niin sanottua ”pyhää 
kauhua”, jota Sigmund Freud kuvaili teoksessaan Toteemi ja tabu. Vaikka 
jämeräpartaisen psykoanalyytikon esiin kaivaminen voidaankin helposti 
leimata kliseeksi, saattaa rauhallinen perehtyminen tähän sosiaalipsyko- 
logiseen klassikkoon valaista, miksi jotain ”pyhäksi” koettua asiaa 
rikkonut henkilö tulee myös itse pyhäksi ja rikkomustensa kanssa ikään 
kuin samaksi asiaksi: tabuksi, joka on suljettava yhteisön ulkopuolelle. 

Miksi sitten tiede voi julistaa jonkun ihmisen aivan samalla tavalla 
kirotuksi kuin muslimit julistivat Salman Rushdien ja myöhemmin myös 
Muhammedista pilakuvia tekemään uskaltautuneen piirtäjän? Tabu- 
säännöstö syntyy tietenkin heteromiehen suorittamasta isänmurhasta, ja 


435 


heteroseksuaalisessa symboliuniversumissa tabut yhdistetään toteemiin, 
jolle uhrataan ja luetaan loitsuja. Totemismin kautta alkuyhteisöön syn- 
tyivät eksogamian ja insestikiellon normit sekä tunteiden ambivalenssi, 
jonka mukaisesti murhatun isän poismenoa yhtäaikaisesti iloitiin ja sur- 
tiin. Totemismin myötä tapahtuva repeytyminen yhtäältä henkijumalien 
ja toisaalta aineellisen elämän piiriin leimaa edelleen niin uskonnollisen 
kuin tieteellisenkin ajattelun perustaa, ja tieteissä se vaikuttaa jakona 
todellisuuteen ja sitä koskevaan tietoon — sekä kokemukseen ja kokemuk- 
sia kuvaavaan kieleen. Puhutaanpa hienostuneesti myös ”kartesiolaisuu- 
desta”, jonka psykodynaamiset syntysyyt olen johdellut heteroseksuaali- 
suudesta teokseni Enkelirakkaus ensimmäisessä ja toisessa luvussa. 

Koska itse en ole hetero vaan homo, en ole pitänyt heteroseksuaalisen 
tieto- ja totuuskäsityksen toteemeja jumalinani enkä naiselliseen käsi- 
laukkumalliin perustuvia tabuja ihanteinani. Myöskään oidipaalisella 
kompleksilla ja isän murhaamisella ei ole sijaa omassa motivaatioraken- 
teessani. Olen sitä vastoin muotoillut oman homoseksuaalisen tiede- 
käsitykseni ja filosofiani sekä lausunut heterotieteen olemusta koskevat 
tulkintani juuri tästä homomiehelle luonteenomaisesta näkökulmastani, 
samastumatta heterotieteelle tyypillisiin hyväveliverkostoihin. Näin ollen 
ei liene ihme, että niin sanottu ”tiedeyhteisö” on kokenut vaikeaksi ottaa 
vastaan ajatukseni ja ymmärtää saati hyväksyä niitä, sillä olen kyseen- 
alaistanut tieteen ja filosofian koko metafyysisen perustan pyrkiessäni 
osoittamaan sen uskonnollis-primitiiviseksi heteroseksuaalisuuden subli- 
maatiomuodoksi. 

Olen siis rikkonut tabuja, häpäissyt toteemin ja varmasti loukannutkin 
monia, mutta kaiken tämän olen tehnyt vain tieteen, filosofian ja toisten 
ihmisten parhaaksi. Monia itseään kunnioittavia tieteenharjoittajia toi- 
mintatapani on saattanut jopa houkuttaa, ja voi olla, että osa heistä on 
kokenut myös kateutta tuon ”rohkeudesta” kiitetyn käyttäytymiseni 
vuoksi. Useat professorit tuskin toivovatkaan mitään muuta niin paljon 
kuin vapautumista omien virkakaapujensa painosta: puhumaan asioista 
ilman tiedeyhteisön kahlitsevaa vaikutusta, suoraan. Koska minä olen 
tehnyt niin, minusta itsestäni on tehty eräänlainen tabu. Tabusääntöjä 
rikkonuthan leimataan Freudin mukaan tabuksi itse, sillä hän ikään kuin 
vaatii seuraamaan omaa käytöstään ja muodostaa siten pelottavan 
esimerkin muille. Koska tabu näin ollen ”tarttuu” ja pelkkä tekemisissä 
olokin tabuja rikkoneen ihmisen kanssa saattaa merkitä oman itsen 
leimautumista, ovat normien rikkomuksista huolestuneet ihmiset halun- 
neet sulkea minut tiedeyhteisön ulkopuolelle. Ja juuri sen vuoksi minusta 
itsestäni on lopulta tehty eräänlainen isähahmo, joka edustaa tabua ja 
jonka heteropojat haluavat rituaalisesti surmata, aivan niin kuin he 
murhasivat Kristuksenkin sovittaakseen oman syyllisyydentunteensa. 
Mikäli siis maailmassa vallitsee jotain determinismiä, se on toteutunut 
”tiedeyhteisön” pakkomielteessä murhata minut. 

Kunnon kanssa-alaisia 


Entä olenko dosentuuria ja akateemisia virkoja hakiessani toiminut kuin 
jokin tyhmä tyttö, joka pyrkii laittautumaan tehtäviin ilman perusteita, 
pelkästä omasta aloitteestaan? Sellaista asennetta tavattaisiin sanoa 
hybrikseksi eli ylimielisyydeksi, ja selvää on, että kyseisenlaisen itse- 
kunnioituksen aika päättyisi pian. Todellisuudessa hybris merkitsee 
kuitenkin aivan muuta. Aristoteleen mukaan hyhris on sitä, että ihminen 
koettaa toisia ihmisiä sortamalla parantaa omaa asemaansa ja tuottaa 
omanarvontuntoa itselleen.552 Asiat eivät kuitenkaan mene niin, että 
moittimalla muita ihmisiä huonoksi tulisi itse hyväksi, kuten yliopistoissa 
tavataan ajatella. 

Katson edelleenkin menetelleeni täysin perustellusti ja jopa tylsän 
tavanomaisella tavalla hakiessani oikeutusta toiminnalleni yliopistoista, 
ja keskeinen kysymys on, miksi toisten ihmisten oli niin tavattoman 
tärkeää todistella, ettei Hankamäellä ole pätevyyttä, vaikka monien 
muiden mielestä on. Kenties he halusivat kohottaa omaa asemaansa 
kustannuksellani, mikä näkyy siinä, että esimerkiksi Olli Lagerspetz piti 
hakemukseni hylkäämistä jonkinlaisena saavutuksenaan niitaten sen jopa 
Internetissä julkaistuun ansioluetteloonsa. 

Siinä, missä monet pyrkyrit vaativat ja saivat itselleen korkeita virkoja, 
he kuukausipalkattuina nälvivät minulle, ettei osakseni kuuluisi edes 
palkaton dosentuuri. Siten he maksattivat minulla paitsi toimeentulonsa, 
myös maineensa, ja pyrkivät hyödyntämään Nietzschen tunnettua aja- 
tusta, että vasta, kun heitä itseään on ammuttu, he istuvat lujasti valta- 
istuimillaan.553 Kiistojen kärjistyminen yliopistoissa ei ole tietenkään 
uutta eikä tavatonta, sillä filosofia ei ole perimmältään muuta kuin vallan 
käyttöä. Asiantuntijavallan olemus puolestaan on sellainen, että jos joku 
haluaa haukkua toisen ihmisen työt, se yleensä onnistuu, vaikka tuotanto 
ei ansaitsisi ainoastaan kiitoksia vaan myös palkintoja. 

Tämän kirjan luettuaan monet varmaankin kysyvät, onko yliopisto- 
filosofia todella noin leväperäistä, ja he päätyvät vaatimaan filosofialle 
”tiukempia tieteellisiä kriteerejä”. Se on kuitenkin täysin väärä lääke 
tilanteeseen. Filosofia on jo alun perin mielipiteidenvaraista, ja siksi 
siihen eivät sovi samanlaiset arviointiperusteet kuin erityistieteisiin. Ne 
vain pahentaisivat asiaa. Kun viranomaisfilosofian peruslähtökohta on 
sinänsä kieroutunut, se ei tule paremmaksi vain lisäämällä kontrollia ja 
valvomalla filosofian ”tieteellisyyttä” yhä säntillisemmin. Vastauksen 
kysymykseen, ”mitä filosofia on?”, pitäisi vaihtua, ja haluaisin sen vaihtu- 
van sellaiseksi kuin olen kuvannut teoksissani. 

Kun Sven Krohnia ja Lauri Rauhalaa kiusattiin ja heille kirjoitettiin 
puolueellisia lausuntoja, he tyytyivät nielemään harminsa ja väistyivät 
herrasmiehinä. Sen sijaan vapaa kasvatus on saanut aikaan sen, että asiat 

sanotaan nykyään suoraan. Samaan tapaan kuin analyyttiset filosofit ja 
fenomenologit kirjoittivat omasta tuotannostani keskenään päinvastaiset 
arviot, niin myös G. H. von Wright ja Eino Kaila kirjoittivat aikoinaan 
Sven Krohnille räikeän aliarvioivia papereita, kun taas J. E. Salomaa ja 
Erik Ahlman laativat hänelle pelkästään kiittävät lausunnot.554 Aka- 
teemiseen vallankäyttöön reagoidessaan kulttuurimme on ehkä muuttu- 
nut myönteisessä mielessä kärsimättömämmäksi. 

Tämän näennäisesti hyväntahtoisen ja suopean ”silloittamisen” aika- 
kaudella, jolloin analyyttiset filosofit haluavat yhdistää ranskalaista” ja 
”angloamerikkalaista” ajattelua (saaden ehkä tulokseksi kanadalaista 
filosofiaa), ei kuitenkaan huomata, että konflikti näiden kahden välillä ei 
lopu, koska se ei ole tekaistu. Ristiriita analyyttisen systeemifilosofian ja 
fenomenologian välillä heijastelee todellisia ja yleisinhimillisiä vastak- 
kainasetteluja vallankäytön ja filosofialle omistautumisen välillä. Lisäksi 
se saattaa kertoa myös ristiriidasta, joka vallitsee heterotieteen ja 
homoseksuaalisen filosofian välillä. Niinpä riitojen alkuperä on sen omille 
osapuolille tiedostamaton. Huonon omantuntonsa sovittamiseksi nämä 
heteromiehet uhoavat omissa kaljailloissaan ja ylpeydensekainen syylli- 
syydentunto takaraivossaan: ”Tein lausunnollani selvää jälkeä siitä, tein 
tosiaan, kyllä teki hyvää...” Ja muu porukka vastaa: ”Vähän olit ilkee sille, 
vitsi että on siistii.” Tällä tavoin heterofilosofit ilmaisevat, että filosofia on 
heille vain kilpailun ja vallan väline. Tosiasiassa he eivät onnistu saa- 
vuttamaan edes tuota tavoittelemaansa heteromaskuliinisuutta, sillä 
heidän käytöksensä on täysin narttumaista: ollessaan nurkkaan ajettuja 
näillä tyypeillä ei ole muuta mahdollisuutta kuin nostaa kyntensä. Tässä 
mielessä yliopistot ovat eräänlaisia kenneleitä, joissa odotetaan, että 
koirat kiittävät isäntiään siitä, kun nämä kurittavat lemmikkejään. 
Myöskään minun kriitikkoni eivät pelänneet vain omia esimiehiään tai 
toimeksiantajiaan sinänsä, vaan sitä, miten heidän itsensä käy tieteelli- 
sessä kollektiivissa, jos he eivät ole samaa mieltä. 

Sosiobiologiselta kannalta tilanteessa voisi nähdä myös konkreettisen 
reviirikiistan, jonka vallitessa vähäisetkin symboliset mielipide-erot riittä- 
vät aiheuttamaan suuria erimielisyyksiä. Niin sanotun ”pienten erojen 
politiikan” mukaisesti hyvin samanlaisten ryhmien välille syntyy suuria 
erimielisyyksiä juuri siksi, että ne ovat niin lähellä toisiaan ja kokevat 
erottautumisen tärkeäksi sen sijaan, että ne tunnistaisivat oman minuu- 
tensa toisessa ja toisen ihmisen omassa itsessään. Koska oman minuuden 
säilyttämispyrkimys puolestaan on psyykkinen perusprosessi ja koska 
ihminen haluaa omalla inherentillä eli itselleen luonnollisella, vaiston- 
varaisella ja sisäänrakennetulla tavallaan pitää kiinni omasta itse- 
määräämisoikeudestaan ja minuudestaan, nämä ”pieniksi eroiksi” väitetyt 
erotkaan eivät ole loppujen lopuksi tekaistuja eivätkä niiden merkitykset 
ole kumottavissa. Sen sijaan ne paljastuvat suuriksi todellisiksi eroiksi, 
sillä niiden kautta ratkotaan elämän ja kuoleman kysymyksiä. 

Filosofian korruptoituneisuus 


Miten sitten asiat ovat Suomen tasavallassa, joka yliopistoiksi kutsuttujen 
prikaatialueiden takapihoilta jatkuu kohti pohjoista ja itää yhtenä met- 
sistä ja vesialueista muodostuvana merenä? Kansainvälinen tutkimus- 
laitos Transparency International on toistuvasti mitannut Suomen 
”maailman vähiten korruptoituneeksi maaksi”, mutta tosiasiassa väite ei 
pidä paikkaansa. Syy on se, että Suomessa taloudellista (ja siten mitatta- 
vissa olevaa) korruptiota ei ensinkään tarvita, vaan virkamiehet toteutta- 
vat sekä toisten virkamiesten että taloudellisen vallan toiveet muutenkin. 

Toinen syy rahalahjusten puuttumiseen on yhtä ilmeinen. Samaan ta- 
paan kuin kidutus ei ole Suomessa fyysistä vaan henkistä, ei korruptio- 
kaan muodostu lahjonnasta vaan sosiaalisen pääoman vaihdosta ja salai- 
sista kädenpuristuksista, joiden vuoksi ihmiset saavat eriarvoistavan 
kohtelun, ja virkamiestä pidetään aina oikeassa olevana. Juuri tällainen 
korruptio on pahinta, sillä se ei ole pohjimmiltaan rikoslaillista vaan mo- 
raalista, ja se on rakennettu systeemin sisään. Virkakoneiston oma olemus 
ja lojaalius ylemmälle viranomaiselle ovat tällöin juuri tuota virkamies- 
kunnan korruptoituneisuutta. Tämän järjestelmän vallitessa virkamies 
puhdistaa omantuntonsa kiistämällä haluavansa tietoisesti loukata ke- 
tään; hänhän vain noudattaa lakeja ja enintään kokeilee, yltääkö hän 
tuntemaan toisia ihmisiä kohtaan enää mitään, edes tuota omat sisäl- 
myksensä täyttävää vihaa. 

En tietenkään alennu pitämään filosofian piirissä saamaani kohtelua 
ensisijaisesti lainvalvontaongelmana, vaan pidän sitä eettisenä ongel- 
mana. Niinpä filosofian ja tieteen piirissä toimivia viranomaisia voidaan 
arvostella juuri edellä selitetystä henkisestä korruptoituneisuudesta. 
Tässä ilmapiirissä professorin valitsema asiantuntija on eräänlainen 
”maksettu todistaja”. Samaa mieltä olevat professorit käyttävät pro- 
sesseissa omia oppilaitaan tai asianosaisia, mutta erimielisen ihmisen ei 
sallittaisi puuttuvan sormellaankaan häntä itseään koskeviin kysy- 
myksiin. Näin tehdessään tieteen virkamiehet oikeastaan pakottavat ihmi- 
sen puolustamaan itseään, jolloin hänestä onkin helppo lavastaa ”asian- 
tuntija omissa asioissaan”. (Toisaalta tuota 'asiantuntemusta omissa asi- 
oissa” voitaisiin pitää myös mitä syvällisimpänä asiantuntemuksen muo- 
tona, kun taas riippumattoman mielipiteen voi sanoa vain sellainen, joka 
ei tiedä mitään tai jota asiat eivät edes kiinnosta, ja siksi sillä ei ole 
mitään arvoa.) 

Sellaista virkamiesfilosofia, joka tahallisesti sulkee silmänsä omalta 
puolueellisuudeltaan, leimaa suuripiirteisyys pienissä asioissa ja pikku- 
maisuus suurissa asioissa, ja se on myös hänen vallankäyttönsä metodi. 
Sen sijaan tieteen ja filosofian pitäisi olla älyllistä, ja siksi koko yliopisto- 
toiminnan alistaminen lainsäädännölle on perin juurin typerää. Lailla 

pamputtamiseen ajaudutaankin juuri viranomaisvallan oman umpimieli- 
syyden vuoksi. Ongelmien alkujuuri on siinä, että yliopistollisissa yhteyk- 
sissä filosofiasta tehdään ”valtion tavara”. Valtiollisessa tehtaassa val- 
mistetut tuotteet eivät ole kuitenkaan yksityisten valmistamia parempia, 
ja sekundaa syntyy, kun filosofiastakin tehdään byrokratian uhri. 

Viranomaistoiminnan oikeutuksen sanotaan usein perustuvan siihen, 
että kansalaiset ovat voineet päättää politiikan suunnasta vaaleissa, jol- 
loin väite kiertyy kehälle. Vaaleissahan ei voida äänestää asiakysymyk- 
sistä lainkaan, vaan niissä valitaan vain henkilöitä. Professorien ja 
muiden virkamiesten nimittämisestä taas ei voi kukaan päättää edes 
vaaleissa! Valtion viranomaisten toiminta onkin nyt niin ”demokraattista”, 
että jos tuohon toimintaan voisi vaikuttaa äänestämällä, äänestäminen 
kiellettäisiin todennäköisesti lailla. 

Oikeusvaltioissa tuomarien ja oikeusistuinten halutaan takaavan tur- 
van myös valtiota itseään vastaan, ja siksi tuomiovalta on pyritty pitä- 
mään erillään hallitusvallasta. Lisäksi katsotaan, ettei minkään viran- 
omaisen tehtävistä sinänsä voida johdella hänelle lankeavaa toimivaltaa. 
Esimerkiksi poliisi ei voi vähentää kansalaisvapauksia, ellei siihen ole 
nimenomaista valtuutusta, ja siksi poliisin katsotaan toimivan samoilla 
oikeuksilla kuin muidenkin kansalaisten. Sen sijaan yliopistollisissa 
yhteyksissä vallankäyttö voi olla täysin despoottimaista: kun on professori, 
voi tehdä mitä tahansa, sillä nimenomaista valtuutusta ei tarvita, vaan 
oma mielipide riittää. Yleistoimivalta johdellaan tällöin pelkästä ase- 
masta, eikä väitteisiin vaadita perusteluja. Juuri siitä syystä filosofian 
muuttuminen viranomaisfilosofiaksi kumoaa filosofian oman olemuksen. 
Yliopistojen myöhempi muokkaaminen muodollisesti yksityisiksi julkis- 
oikeudellisiksi yhteisöiksi ei ole parantanut mitään, mutta se on tuonut 
lisäriesaksi markkinatalouden lait tehden yliopistolaitoksestamme Kiinan 
kansantasavallan tapaista ”kapitalismia kommunismissa”. 


Kuka minä olen? 


Kirjani lopuksi koetan selvittää erästä henkilökohtaista mutta samalla 
myös yleisinhimillistä kysymystä: ”Kuka minä olen?” Oman apriorisen (eli 
transsendentaalisen) minuuden tavoittelu on yleisinhimillisesti katsoen 
eräänlaista sipulin kuorimista, eikä kysymyksen tähän osaan voida siten 
vastata. Minuus vain on olemassa havaintojemme ja kokemustemme lähtö- 
kohtana ja kantajana. Koska kokemusten kautta kehittyneessä persoo- 
nallisuudessa puolestaan on aina osia toisista ihmisistä niin kuin toisissa 
ihmisissä on osia meistä itsestämme, kääntyy kysymys minuudesta sen 
kuvailemiseksi, minkälainen minä olen. 

Ystävistäni ymmärtäväisimmät ovat koettaneet joko osoittaa hyvän- 
tahtoisuuttaan tai lievittää järkytyksiään koettamalla langettaa minulle 

jonkinlaisen narrin roolin. Se on kaiketi myöhemmin tullut myös osaksi 
persoonaani. Vaikka kyseinen rooli ei puekaan minua hyvin eikä se vastaa 
todellisuutta, olen siitä ylpeä, sillä se on palvellut tarkoitustaan. Tämän 
maailman ihmiset ovat nimittäin kahdenlaisia hulluja: hauskoja hulluja ja 
vakavia hulluja, ja vain vakavat ovat vaarallisia. Narrina olen puolestani 
ollut niin vakavasti otettava, että olen vaivautunut paljastamaan hullujen 
ilveet. Huolestuttavaa onkin yhteiskunnassamme levinnyt uusvakavuus ja 
tosikkomaisuus, joiden vuoksi myös narreilta on alettu vaatia sitä, että 
narrit ovat itse hauskoja ja huvittavat toisia ihmisiä omalla klovnimaisuu- 
dellaan. Sellainen narri on kuitenkin vain lasten viihdyttämiseen sopiva 
sirkusnarri. Sen sijaan hovinarrin tehtävä ei ole naurattaa omalla itsel- 
lään, vaan hänen tehtävänsä on saattaa toiset ihmiset naurunalaisiksi 
paljastamalla heidän arvohierarkiansa ja osoittamalla heidän itsekunnioi- 
tuksensa kestämättömäksi. 

Miksi sitten olen katsonut kyseisen roolin soveltuvan tarkoituksiini? 
Kuten jo ensimmäisessä päivänvalon nähneessä painokirjoituksessani 
totesin, ”nauru on ase, jonka edessä maailman teloituskomppaniat vapi- 
sevat”.555 Tätä ajattelutapaa seuraten olen halunnut pakottaa toiset 
ihmiset oman mielensä syvänteisiin pelkästään hyvää hyvyyttääni: jotta 
he voisivat kohota ylöspäin. Olen myös halunnut korventaa pois kaiken 
poliittisen korrektiuden, jotta ihmiset voisivat nähdä sen, mikä elämässä 
on todellista ja elämisen arvoista. Ilman todellisuuden kohtaamista ei 
filosofiasta nimittäin tule mitään. 

Minulla on tietysti ollut omat esikuvani ja opettajani. Muutamat 
minulle läheiset filosofit, kuten Platon, Nietzsche ja Heidegger, ovat 
tulleet osaksi julkista persoonaani, ainakin hetkeksi. Heidän ilmeinen 
epäsovinnaisuutensa ja oppineen gurun luonteensa on ollut vaarassa 
sulkea myös minut omaan maagiseen kehäänsä. En ole kuitenkaan 
halunnut yhdenkään heistä olevan minulle sellainen naamio tai maski, 
jollaisia he ovat olleet epäitsenäisille filosofeille sekä niille, jotka haluai- 
sivat nähdä minunkin ajatteluni vain marginaalisena toisten esimerkin 
jäljittelynä tai muiden mielipiteiden esittelynä. Näihin filosofeihin tutus- 
tuminen onkin vastannut minulle pelkkää ajokortin saamista, ja kiinnos- 
tavaa filosofiassa on se, mitä ihmiset ztse tekevät. Klassisiin filosofeihin 
tukeutumalla olen pyrkinyt tunnustamaan vain sen, että jokaisen aidon 
filosofin pitää myöntää olevansa omaa aikaamme huomattavasti pitem- 
män sivilisaation perillinen, kun taas tämän kaiken kiistävä postmoderni 
ideologia on hajoamassa taivaan tuuliin. 

Entä sitten onnistumiseni ja epäonnistumiseni? Kouluaikoinani en 
halunnut vastata opettajieni kysymyksiin alistuvasti enkä puhunut kuin 
heterot, joiden maailmasuhdetta leimasi pelkkä reagoiminen. Maailman- 
katsomustemme välillä vallinnut ero oli raju: minä olen homoseksuaali, 
filosofi ja ”melkein mystikko”. Rakastan hiljaisuutta, kirjallisuutta ja oma- 
ehtoisuutta. Sen sijaan muut olivat heteroita, ja he pitivät toiseuden- 

varaisuudesta, jääkiekosta, riippuvuudesta ja kansainvälisestä vouho- 
tuksesta. Siksi en puhunut mielelläni heille mitään. Sen sijaan minulla oli 
tapana valita kivi, laittaa se alasimen päälle, ottaa metallinen vasara ja 
takoa niin kauan, että kivi oli jauhona, eikä siitä ollut mitään jäljellä. 
Tämän jälkeen otin toisen kiven ja taoin sitä niin kauan, että sekin oli 
tohjona, ja samaa metodia olen soveltanut eri asiakysymyksiin myös 
myöhemmin. 

Aivan vastaavasti tiedeyhteisö on kuluttanut kanssani giljotiinin terää, 
vaikka ihmisenä olenkin osoittautunut juuri sellaiseksi lohikäärmeeksi, 
joka kasvattaa menetetyn pään tilalle kaksi uutta. Pitää ehkä paikkansa, 
että kirjani ja muut tekstini ovat olleet eräänlaisia panssarintorjunnan 
onteloammuksia laukaistuina kohti filosofian laitosten kylkirautaa, mutta 
silti kukaan ei ole koskaan väittänyt, ettei röyhkeä ja paikoin teräväksikin 
kehuttu kieleni, jolla olen paljastunut ihmisiä ja ilmiöitä niiden kaikessa 
alastomuudessaan, olisi ollut oikeassa. Kenenkään ei myöskään pitäisi 
tuntea tyytymättömyyttä tämän kirjani vuoksi, sillä ihmiset ovat voineet 
itse vaikuttaa tapahtumien kulkuun. Katsonkin onnistuneeni nietzsche- 
läisessä pyrkimyksessäni käyttää ihmisiä ”vahvoina suurennuslaseina”, 
joiden kautta saadaan esiin se, mikä tieteenharjoittajien asenteissa on 
vialla. Esitykseni on siis tosi, johdonmukainen ja selkeä, joten en ihmet- 
tele, vaikka se loukkaisi kaikkia. Toisaalta katson, ettei sellaista mieltä, 
joka antaa kirjani loukata itseään, voi kukaan enää parantaa. 

Asemani julkisuudessa on puolestaan ollut niin hämärä, että muutamat 
ovat erehtyneet epäilemään, onko nimeni salanimi, jonka takana pii- 
leskelee joku kuuluisuus. Näkemyksiini ei ole paljoa viitattu, ja kyllähän 
olisikin ollut melko arveluttavaa vedota keneenkään sellaiseen, jota ei ole 
virallisesti olemassa, eli jolla ei ole näkyvyyttä mediassa. Toisaalta monet 
ihmiset ovat tunteneet minut henkilökohtaisesti, vaikkakin pinnallisesti, 
mutta ulkopuolisille tahoille he ovat kiistäneet minua tuntevansa (kukapa 
viisas haluaisi omaa nimeään esille ”erimieliseksi? väitetyn ihmisen 
yhteydessä?) Osa julkisuuspaitsiostani selittynee sillä, että aina kun joku 
toimittaja uteli minusta taustatietoja kollegoiltani, nämä ehättivät minun 
ja median väliin ”varoittaen” etukäteen siitä, kuinka paha ihminen Jukka 
Hankamäki on, ja koettaen siten estää asioideni kertomisen julkisessa 
sanassa. He eivät kuitenkaan ottaneet huomioon maineen todellista 
olemusta: kuuluisuuden ideahan on siinä, että ihminen tunnetaan, vaikka 
hän ei näykään joka päivä tiedotusvälineissä. Sen sijaan se, että filosofit 
ovat nykyisin olemassa vain julkisuuden kautta, kertoo samasta viih- 
teellistymisestä, joka on kohdannut niin taidetta, politiikkaa kuin uskon- 
toakin. 

Niin sanotut akateemiset asiantuntijat sekä prosessien muut osapuolet 
ovat joka tapauksessa aihettaneet minulle vuosien mittaan hirveää 
tuskaa, kärsimystä, ahdistusta, pelkoa, pahaa oloa ja taloudellisia paina- 
jaisia sekä juuri sen kaltaista hyvinvointia, josta voi päästä nauttimaan 

Neuvostoliitossa. Joten mitä yleistä merkitystä tällä kaikella sitten on? 
Erään lukijoita kiinnostavan pohdinnan aiheen saattaa muodostaa se, 
onko mahdollista, että puolen tiun verran filosofianprofessoreita voi olla 
kanssani eri mieltä? Vastaus kysymykseen on erittäin ystävällinen ”kyllä”. 
Se osoittaa, miten yksipuolista professorien nimittäminen virkoihin on 
ollut ja kuinka heidän päätään puristava fimoosi ahdistaa heidän 
ajatteluaan. Toisen kiinnostavan kysymyksen muodostaa se, onko näke- 
myksiäni kannattanut kukaan, sillä ajatukseni hylkäsivät sekä hetero- 
miehet että feministit. Tähän kysymykseen on vastattava, että me 
korkealla testosteronitasolla varustetut homomiehet emme voi näköjään 
lainkaan menestyä tieteiden piirissä, mikäli emme myönny heteroiden 
määräysvaltaan tai hakeudu naisten hameenhelmojen alle. Viranomaisten 
toiminta osoitti, kuinka homoseksuaalinen yksilö voidaan piiskata pois 
akateemisista työpaikoista ja miten meistä tehdään edelleenkin henki- 
pattoja, jos kerromme ajatuksistamme vapaasti. Esimerkiksi dosentuuri- 
prosessissa ei hylätty vain hakemustani vaan minut itseni, ja totuus oli 
taaskin vastoin lakia. 

Minulla on ollut elämässäni lähinnä yksi heikkous, mutta siinä 
tehtävässä eivät ole toimineet sen enempää miehet kuin naisetkaan. Olen 
ilmeisesti ottanut asiat aina liian tosissani. Mikäli en olisi omistautunut 
tavoitteilleni, olisin voinut päästä professorien suosikiksi ja tieteelliselle 
uralle. Olisin saattanut voittaa osakseni myös paljon rakkautta, enkä olisi 
ollut ”esteenä itselleni”. Mutta olen mieluummin tehnyt työni ja kirjoit- 
tanut filosofiani valmiiksi. Muodollisesti epäonnistuneena olen onnistunut 
filosofisesti, toisin sanoen kaikessa siinä, missä olen halunnut — mikäli nyt 
mitään onnistumisen kriteeriä voidaan asettaa. 

Heterot kadehtivat minua, koska minulla ei ole perhettä. Homot ovat 
minulle kateellisia, koska minulla on nuori poikaystävä, joka sanoo ra- 
kastavansa minua, enkä tarvitse vähemmistöliikkeen avokätistä sääliä. 
Professorit kadehtivat minua, koska minulla ei ole virkaa eikä minun 
tarvitse noudattaa kuria. Alikvalifioituneet tieteenharjoittajat puolestaan 
kadehtivat minua töideni vuoksi ja kauniit ihmiset syystä, jota en tiedä. 
Köyhät ovat minulle kateellisia, koska tulen toimeen, vaikka minulla ei ole 
omaisuutta, ja rikkaat samasta syystä. Olenkin usein sanonut, että 
minulla on yhtä paljon maata ja rahaa kuin cherokee-intiaanilla, mutta 
aarteeni on vapaus. Kiitän sen vuoksi kaikkia kollegojani taloudellisten 
huolien tuottamisesta tutkimuksilleni, sillä elämäni on kerta kaikkiaan 
niin filosofiantäyteistä, että ilman rahahuolia en olisi pystynyt hetkeksi- 
kään irrottamaan ajatuksiani minulle tärkeän filosofian piiristä. Vaikka 
siis virkamiehet kumittaisivat nimeni pois kaikista filosofimatrikkeleista, 
joita maa päällään kantaa, he ovat kiistäneet minulta jo niin paljon tutki- 
mustukea, että ennen pitkää pääsen tuolla summalla Guinnessin ennä- 
tystenkirjaan. 

Mutta vakavasti puhuen — ja minähän puhun aina vakavasti — on 

kuitenkin vaikea sanoa, mikä omassa pilkallisuudessani, negatiivisuu- 
dessani, itseironiassani ja synkkyydessäni on ollut ympäristön tuottamaa, 
vai johtuuko kohtalonomainen suhteeni ympäröivään maailmaan vain 
omasta itsestäni. Monet ihmiset ovat sanoneet nähneensä minussa jotain: 
ikään kuin ylläni olisi outo aura, joka sykkii yhtä aikaa sekä melankolista 
ja tummaa vangitsevuutta että säkevöivää iloa ja voimaa. Siihen on saat- 
tanut liittyä tiettyä kyynistä todellisuudentajua, ja nämä piirteet ovat 
varmasti näkyneet asennoitumisessani itseeni. Monet ihmiset ovat sano- 
neet, että filosofisten näkemysteni puolesta minulla on ollut ulottuvillani 
koko maailma, mutta olen jättänyt sen poimimatta, kuin helmen sim- 
pukkaan tai kirsikan oksaansa — ja tämän olen tehnyt pelkästään 
filosofisista sekä omalle ajattelulleni omistautuneista syistä. 

Ajatusteni tuottaminen ei olisi ollut kerta kaikkiaan mahdollista ilman 
vetäytymistä omiin oloihini ja vuosien viettämistä vuorilla. Kenties olen 
tällä tavoin halunnut paitsi suojella itseäni, myös karttaa sitä turhamai- 
suutta, joka leimaa kaikkea virallista filosofiaa. Joka tapauksessa erakoi- 
tuminen on kaiken aidon syvällisyyden ja oman itsen tuntemisen ehto, ja 
minusta tuntuu, että mitä kauempana toiset ihmiset ovat minusta, sitä 
lähemmäksi pääsen todellisuutta ja itseäni. 


Kirkastuminen 


Käsitykseni mukaan maailma koostuu vastoinkäymisistä sekä niihin 
liittyvistä tuskan ja säälin vaihteluista. Kaikki ihmiset ja muut elolliset 
luontokappaleet kokevat tuskaa kivun, sairauden, vanhenemisen, epä- 
onnistumisten, pettymysten, kodin ja varallisuuden menetysten, rakkau- 
den, erojen ja olemassaolon itsensä vuoksi. Muiden ihmisten mahdolli- 
suudet liittyvät säälin eli myötätunnon osoittamiseen. Se vähä, mitä he 
voivat asioille tehdä, rajoittuu todellakin siihen. Jonkin ajan kuluttua he 
itse ovat tuskissaan ja säälin mahdollisia kohteita. Ja tätä elämisen koko- 
naisuutta yhdistää vain se, että maailma yleensäkin koostuu vaikeuksista. 
Ne puolestaan näyttävät ainoastaan pahenevan sekä yksilöiden elämässä 
että maailmanlaajuisesti. Siksi en lainkaan ihmettele niitä, joiden aino- 
aksi suhteeksi todellisuuteen muodostuu viha. Ulkomaailma on paha, ja se 
on petosta sekä hyödyksi käyttämistä täynnä. 

Usein sanotaan, että ei pitäisi vihata. Mutta entäpä jos ainoa tunne, 
jonka maailma herättää itsessä ja jolla se asennoituu itseä kohtaan, on 
juuri viha? Viha on silloin välttämätön seuraus todellisuuden olemassa- 
olosta sinänsä, joka on jatkuvien vastoinkäymisten sarja. Siksi en ihmet- 
tele myöskään niitä ihmisiä, jotka aloittavat aamunsa polvirukouksella ja 
anovat vihollisilleen nopeaa mutta tuskallista kuolemaa. He kokevat sen 
ehkä hyväksi, ja koen heitä kohtaan juuri sitä sääliä, jolta he ovat itse 
jääneet paitsi mutta jota hekin voisivat osoittaa vastustajiaan kohtaan 

jättämällä tuomion Jumalalle tai Perkeleelle sekä armahtamalla heidät 
siten omalta väkivallaltaan. Viha on heille ainoa mahdollisuus kokea 
oikeutta ja vapauttaa itsensä kaltoin kohtelun taakasta, ja kuten todelli- 
nen vapaus aina, tulee tämäkin inhimillinen oikeus lunastetuksi sellaisten 
äärimmäisten tekojen kautta, jotka uhmaavat korkeinta normia. 

Pimeydellä ja synkkyydellä on ollut oma osansa filosofiani sisällöissä. 
Historiallinen matka kohti negatiivisuudesta ja ristiriidasta kohti iloista ja 
myöntävää ajattelua on epäonnistunut ainakin sikäli, että siitä on tullut 
pelkkä todellisuuden kylkeen kasvanut pahka, ja aidoimmaksi iloksi on 
osoittautunut vahingonilo, aivan niin kuin älyllisyyden merkiksi on 
vakiintunut vain asioita ulkoapäin havainnoiva ironia. Jos maailma olisi 
hyvä, filosofiakin voisi ehkä olla konstruktiivista: rakentavaa, kehittävää 
ja edistävää, kuten amerikkalainen pragmatismi. Koska maailma on 
kuitenkin mätä, siitä seuraa, että filosofian pitää olla kritiikkiä ja epäilyä 
sekä ihmisen pimeän puolen tunnustamista. Vain siten filosofia pääsee 
totuuden jäljille. Samalla tavoin filosofit pääsevät oman itsensä jäljille ja 
voivat tulla omaksi itsekseen. Ilman filosofiaa, ilman ihmisen pimeän 
puolen tuntemista ja akateemisen rationalismin ymmärtämistä pelkäksi 
vallankäytöksi, myös me todelliset filosofit olisimme kuin yliopistojen 
virkamiehet: pelkkiä yniseviä tylsimyksiä. Ja köyhyys on hinta, joka 
meidät pakotetaan omaehtoisuudestamme maksamaan. Voittona puoles- 
taan on se, että meitä vapaampia filosofeja ei ole. Kuten kaikki maailman 
parhaat ihmiset, myös me olemme uhattuina juuri siksi, että olemme 
riippumattomia ja vapaita. 

Ihmisen sivistyneisyyttä osoittaa tietenkin hänen kykynsä olla huo- 
maamatta toisten vikoja tai olla mainitsematta niistä edes silloin, kun ne 
ovat ilmeisiä. Älyllisyydestä puolestaan todistaa kyky puuttua niihin. 
Ihmiset ovat kautta aikojen suhtautuneet toisiinsa pikemminkin älyllisesti 
kuin sivistyneesti, ja tämä näkyy tieteen virkamiesten lumoutumisessa 
omista kyvyistään sekä heidän halussaan osoittaa omaa intellektuaali- 
suuttaan. Myös minä olen ollut enemmän älyllinen kuin sivistynyt. 

Kysymykseen siitä, kauanko aion elää tämän elämäkertani jälkeen, 
vastaan että niin kauan, kuin minulla on jotain annettavaa — tai jotain 
saatavaa elämältä. Yliopistossa minusta tehtiin maalitaulu, johon aja- 
teltiin voitavan töhriä mitä vain. Jos menet kauppaan ja haluat ostaa 
kynän, huomaat että siellä on kynätelineen vieressä pieni lehtiö, ja myyjä 
sanoo: ”Kokeile sitä tohon.” Juuri niin toimivat kaikki ne, jotka halusivat 
kokeilla, miten paljon Hankamäki sietää vittuilua ja kuinka paljon ihmistä 
voidaan lyödä ilman, että hän vapaaehtoisesti poistuu maailmasta. Asiaa 
lieventää vain tosiasia, että jossain sekin puu jo kasvaa, josta heille 
ruumisarkku tehdään. 

Kun Nelson Mandela astui ulos kivisestä sellistään kahdenkymmenen- 
seitsemän vankeudessa vietetyn vuoden jälkeen, hän ei puhunut kostosta 
vaan rauhasta ja sovinnonteosta ihmisten kesken. Kuinka suurta itse- 

hillintää se onkaan häneltä vaatinut! Häntä helpotti vain tieto, että ellei 
hän niin tekisi, koko maa ajautuisi verilöylyyn. Niinpä en tulkitsekaan 
hänen tekoaan sankaruudeksi vaan poliittiseksi pragmatiikaksi, jonka 
tehtävänä oli estää laaja väkivalta. Minä puolestani en tee oikeuksiani 
polkeneiden kanssa sovintoa koskaan. En myöskään vetäisi heitä ylös 
avannosta, jos he huutaisivat apua, enkä pyytäisi heiltä apua, jos itse 
olisin uppoamassa pulaan. Toisaalta en myöskään syytä heitä. Asemassani 
oleva ihminen voi lähteä vain siitä periaatteesta, että en vihaa enkä 
tuomitse minua sortaneita. Jos jonkun henkistä tilaa parantaa se, että hän 
haukkuu minua epäoikeudenmukaisesti, miksi en hänelle sitä iloa soisi, 
vaikka nämä piruparat tulevatkin lyöneiksi kallonsa pahan kerran 
seinään? Sen sijaan kiitän niitä ihmisiä, joita olen pystynyt ajatuksillani 
puhuttelemaan, ja siltä varalta, että jotkut ihmiset tahtovat palkita 
itsensä omien menestystensä johdosta, suositan että he ottaisivat etu- 
oikeudekseen lukea kirjojani. 

Kriitikkoni saattavat ajatella, että olen käsitellyt teoksessani vain 
tiedepoliittisia kysymyksiä, mutta uskon, että tällä aikalaiskriittisellä 
analyysillani olen osoittanut jotain olennaista tieteellisen toiminnan luon- 
teesta sekä auttanut lukijaa arvioimaan sitä, mitä filosofia sinänsä on. 
Omasta mielestäni filosofian 2000-luku olisi ollut täysin pimeä, jos ei olisi 
ollut periaatteellisesti eri mieltä olevia yksilöitä. Pohjimmiltani en siis 
paheksu sitä, että myös oma elämäni on ollut skandaalinkäryistä. 
Ajatelkaa, kuinka köyhää menneisyys olisi, jos ei koskaan tapahtuisi 
mitään: ei olisi ollut Lapulaisoopperaa, Jumalan teatteria eikä New 
Yorkin terrori-iskua. Ihmiset ainoastaan heräisivät aamuisin, kävisivät 
työssä ja menisivät koteihinsa nukkumaan. Tällöin ei olisi historiaa eikä 
mitään, mistä kerrotaan tarinoita. ”Uppoamattomasta” Titanicista ei olisi 
ilman haaksirikkoa tullut koskaan kuolematonta, vaan se olisi jäänyt 
ainoastaan uppoamattomaksi, jollaisia on suurin osa muistakin laivoista. 

Parhaimmillaan filosofinen kirjoittaminen on keskustelujen katkaise- 
mista ja aloittamista sekä vastustamaan asettumista. Me, jotka aiheu- 
tamme häiriöitä systeemeissä, puutumme asioihin näkökulmasta, joka on 
ainoastaan omamme. Minulle tämän kirjan kirjoittaminen on ollut erään- 
laista ajattelutilan luomista, ja ajattelutilaa puolestaan ei ole, jos filosofoi 
lähellä valtaa. Niinpä en ole noudattanut tavanomaista ahdistuksen, 
masennuksen ja seestymisen kaavaa, joka on tyypillinen itsesäälin ja 
itsetehostuksen rajalla piehtaroiville julkkiksille, heille, jotka taituroivat 
freudilaisen acedian ja Jobin kirjan välimaastossa. Minun elämäni on ollut 
koko ajan samanlaista: tasapainoista. Hämmästyttävällä tavalla se ei ole 
muuttunut miksikään edes kovimpien lyöntien edessä, vaikka peri- 
aatteessa minulle olisi voinut tapahtua mitä vain. Mutta elämäni on 
muuttanut jonkin verran minua itseäni: olen alkanut nähdä selvemmin. 
Vaistoni ovat kehittyneet, ja näen nykyisin kuin suuren kukkulan laelta 
useiden kilometrien päähän sekä aavistan ihmisten ajatukset puolesta 

sanasta, kaukaa. Olen alkanut kirkastua. 

Entä mitä filosofia on tältä pohjalta ymmärrettynä? Useista epäilyistä 
huolimatta filosofia sinänsä ei ole missään kriisissä erityistieteiden niin 
sanotun kehityksen johdosta, sillä filosofian piirissä käsitellään asioita, 
jotka sisältyvät ihmisyyteen itseensä. Ne siis syntyvät ihmisenä olemi- 
sesta, ja maailma ikään kuin pakottaa jokaisen ihmisen ottamaan niihin 
kantaa. Tällaiset kysymykset koskevat esimerkiksi elämän merkitystä, 
mielekkyyttä ja arvoja, hyvää elämää, politiikan päämääriä, jumaluutta ja 
kuolemaa. Filosofia siis seuraa elämän olemuksesta. Tällöin ei ole merki- 
tystä sillä, mitä jokin reaalitiede, kuten biologia, psykologia tai aivo- 
tutkimus, asioista sanoo, kun erityistieteissä ei kuitenkaan voida eikä edes 
haluta vastata tämän tyyppisiin kysymyksiin. Samasta syystä filosofia ei 
ole tiedettäkään. 

Myös omat käsitykseni filosofiasta ovat olleet paitsi kiisteltyjä, myös 
vallankumouksellisia, ja näin sanoessani en halua väittää, että niillä 
itsellään olisi jotakin valtaa, vaan sananmukaisesti siihen, että olen 
halunnut kumota valtaa. Antiikin aikoina filosofit puhuivat vielä asioista, 
ja tämän mukaisesti esimerkiksi Aristoteles luokitteli todellisuuden. 1800- 
luvulla tapahtuneen tietoteoreettisen kumouksen jälkeen filosofiassa ei 
enää keskusteltu niinkään asioista itsestään vaan siitä, mitä tai minkä- 
laista toimintaa filosofia sinänsä on. Esimerkiksi Heideggerin mielestä 
filosofoiminen oli metafysiikkaa, ja Foucault'n mielestä filosofia oli vallan 
käyttöä. Mutta Hankamäki päätyi siihen, että filosofia on sublimoitua 
homoseksuaalisuutta, jonka lähtökohta on samaa sukupuolta olevien 
ihmisten kehollisesti ja kokemuksellisesti yhteisessä merkitysten muo- 
dostumisessa ja vastaavuudessa ihmisen henkisten pyrkimysten, kuten 
filosofian ja uskonnon kanssa. Tältä pohjalta rohkenen väittää, että aja- 
tusteni painoarvo ylittää monien filosofian historiaan kirjoitettujen käsi- 
tysten merkityksen, ja katson, että juuri filosofian ja homoseksuaalisuu- 
den yhteenkuuluvuutta koskevan tunnustamisen kautta koko henkinen 
elämä voi nousta uudelle tasolle — samoin filosofia. 

Vähin, minkä haluaisin niin vihollisilleni kuin ystävillenikin antaa, on 
näkemys, ettei elämää sen enempää kuin filosofiaakaan pitäisi ajatella 
pohjimmiltaan ”oikeana” eikä ”vääränä” vaan tienä — ja että on eri asia 
pelkästään tuntea tie kuin kävellä sitä pitkin. Sen sijaan kokemieni 
konfliktien myötä on tullut osoitetuksi, että analyyttinen systeemifilosofia 
ei ole muuta kuin homoseksuaalisen rakkauden kieroutunut muoto. Se 
edustaa heteroseksuaalista vallankäyttöä, jota tässä kirjassa on sanottu 
heterotieteeksi. Heterofilosofiaa taas ei ole olemassakaan, vaan sitä sopii 
nimittää paremminkin hetero”filosofiaksi”. Niinpä minuun kohdistettu 
syrjintä ei ole ollut muuta kuin heterotieteen ja homofilosofian välisen 
ristiriidan ikuista toistoa, joka vaikuttaa arvo- ja symbolirakenteiden 
kautta. Homoseksuaalisen ihmisen nimittäminen filosofinvirkoihin on 
haluttu estää, sillä on aavistettu, että homous ja filosofia ovatkin 

perimmältään yhtä ja samaa ja tukevat toisiaan niin, että homon ollessa 
filosofina hänen asemansa ja valtansa olisi heteroiden mielestä ”aivan 
liian suuri”. Yliopistovuosieni tärkein opetus minulle itselleni on, että 
vaikka tieteen ja yhteiskunnan perusta onkin mielivaltainen, voimme 
onnistua tekemään omasta elämästämme loistokasta. 

Synnittömiä sieluja on vaikea hallita. 


Piru pappina 


8. Epilogi: 
Mitä on tieteellinen valta? 


itä enemmän ihminen vanhenee, sitä lähemmäksi menneisyyden 

tapahtumat tulevat suhteellisesti. Nuorena oli helppo ajatella, että 
1800-luvun päättymisestä oli kauan, kun oma ikä alitti viidesosan sen 
jälkeen kuluneesta ajasta. Keski-ilässä huomaa, että oma elämänkaari 
muodostaa jo lähes puolet Nietzschen kuolemasta alkaneesta aika- 
jänteestä. Historia on siis eräänlainen elämysmatka tai aikakone, jonka 
ymmärtämisestä syntyy sivistys. Eduksi on, jos ”objektiivisesti” kuluva (eli 
yhteisöllinen) aika onnistutaan liittämään tulkinnoissa subjektiiviseen 
aikakokemukseen, kuten eksistenssifilosofit ja hermeneuttiset historian- 
tulkitsijat ovat painottaneet. 

Tässä kirjani viimeisessä luvussa luon katsauksen siihen, miksi olen 
kirjoittanut filosofian historiasta puhumalla omasta elämästäni ja mitä 
filosofisesti yleispätevää teokseni mahdollisesti välittää? Olen pyrkinyt 
luomaan filosofian lähihistoriaan sen ainoan näkökulman, jonka kautta 
historian tapahtumat voivat saada inhimillisen merkityksen: henkilö- 
kohtaisesti koetun elämän näkökulman. Yksilön elämä on merkitysyhteys, 
jossa filosofisten ajattelutapojen ja tieteellisen toiminnan luonne punni- 
taan. Siksi katson avanneeni historian kirjoittamiseen myös tieteenfilo- 
sofisen näköalan. Filosofian ja tieteen vaikutus omaan elämääni on koos- 
tunut lähinnä tiedepoliittisen vallan käytöstä. Tiede on vallan käyttöä, 
kun taas aito filosofia syntyy siitä riippumatta: akateemisten instituuti- 
oiden ulkopuolella. Olen siis kirjoittanut suomalaisen filosofian lähihisto- 
riaa oman elämäni kautta, ja mistäpä muusta historia koostuu kuin 
yksilöiden elämästä? 

Vaikka lukijasta saattaakin näyttää siltä, että olen ollut sivuosassa 
tapahtumien keskellä, tosiasiassa monet tapahtumat ovat olleet sivu- 
osassa omassa elämässäni, enkä ole antanut niille tärkeää roolia oman 
filosofiani luomisessa. Olen katsellut ”sivistyneistön” toimintamuotoja 
marginaalista, tiettyä hilpeyttä tuntien. Koska en ole ollut juuri missään 
kytköksissä koulukuntiin, filosofiani on riippumatonta ja omaehtoista. 
Olen ollut koko ajan pääosassa omassa elämässäni ja aika ajoin myös 
maassamme harjoitetun filosofian keskiössä. Samasta syystä olen tietoi- 
sesti pysytellyt poissa julkisuuden valokeilasta, sillä julkisuushakuisuus 

pienentää, ja tunnetusti mistään ei ole lyhyempi matka tapahtumien 
keskipisteeseen kuin juuri marginaalista. 

Saatuani lähtöpassit yliopistoista tunsin olevani kuin Kiinan keisari, 
josta tehtiin puutarhuri. Buddha puolestaan luopui vapaaehtoisesti val- 
lasta, tuli ulos maailmaan ja valaistui. Myös minä olen ”valaistunut”, kun 
kirjani on kiistetty ja minut on kielletty yliopistoissa. Surkeaa on vain se, 
että eräät piirit ovat pyrkineet näkemään kohtalossani jonkinlaisen per- 
formanssin. He ovat sanoneet, että asemasi on ”itse aiheutettu”, ja muuta- 
mat ovat nähneet siinä yrityksen esittää ”tieteellistä provokaatiota”. Tosi- 
asioille ei kuitenkaan mitään voi: Suomen valtio on minulle puoli miljoo- 
naa euroa velkaa menetettyinä palkkoina ja tutkimustukina. Minulle puo- 
lestani on samantekevää, vaikka professorin valtaistuin olisi valmistettu 
kullasta ja sametista, jos sen haltijoilla on jatkuvasti vetelät housuissa. 

Ennenaikaiset kuolemat ovat syynä huhujen ja legendojen syntyyn, 
sillä ihminen ei ehdi ottaa kantaa häntä koskeviin asioihin, ja ne jäävät 
ikuisen kiistelyn tilaan. Siksi juoruja ja tarinoita pidetään historian- 
kirjoittajien keskuudessa ei-toivottuina. Välttääkseni huhujen kohteeksi 
joutumista päädyin julkaisemaan elämäkertani etuajassa. Nopeaa tilin- 
tekoa on puoltanut myös se, etten ole halunnut antaa muutaman pro- 
fessorina toimivan riikinkanan pilata koko elämääni. Niin sanotun ”filo- 
sofisen kuoleman” esimerkkiä minua taas on estänyt seuraamasta se, että 
toisin kuin eräältä kreikkalaiselta, minulta ei ole löytynyt tarpeeksi asian 
vaatimaa narsismia. Kukaan ei ole näyttänyt myöskään kysyvän, kuinka 
koira suree isäntäänsä, jos sen omistaja äkillisesti kuolee. Lisäksi olen 
pohjimmiltani hyvin sosiaalinen, joten Sokrateen esimerkkiä noudattaak- 
seni olisin halunnut mukaani myös ”matkaseuraa”. Viimeisen sanan saisi 
tällöin kuitenkin yhteiskunta, joka tulkitsee asiat aina yksilöille kieltei- 
sesti, aivan niin kuin sodassakin häviää se osapuoli, joka kuolee ensin. 
Tämän vuoksi kynä on miekkaa vahvempi, mutta myös miekka on syytä 
pitää käden ulottuvilla. Kun jonakin päivänä kuolen, saan luultavasti 
ensimmäisen apurahani, mikäli minut joudutaan hautaamaan varatto- 
mana. Tosiasiassa luulen kuitenkin, että joudun itse maksamaan hitusen 
apurahaa niille, jotka suvaitsevat kantaa ruumiini hautaan. 

Kaiken kertomani jälkeen voidaan tietysti kysyä, ryhdyinkö 360 asteen 
sotaan kaikkien ihmisten kanssa. Totuus on, että en ole ryhtynyt taistele- 
maan ketään ihmisiä vastaan. Sen sijaan vastustajakseni on ilmoittautu- 
nut pelkästään viranomaisvalta. Huomattava on, että millään yksityisellä 
yrityksellä, henkilöllä tai muulla taholla ei ole koskaan ollut minun kans- 
sani mitään konfliktia, vaan konfliktien osapuoleksi on aina asettunut 
jokin kommunistinen tai sosialistisin periaattein toimiva viranomaisvallan 
edustaja, joka on tietenkin heittäytynyt poikkiteloin myös monen muun 
ihmisen eteen tässä maassa. Apurahoja tai virkoja minulle itselleni ei tie- 
tenkään koskaan myönnetty, mutta tunnustuksena pidän jo sitä, ettei 
päästäni ole tähän mennessä luvattu palkkiota. 

Vaikka kirjojani on moitittu siitä, että en noudata vallitsevaa filosofiaa, 
tulevaisuudessa filosofian oppikirjat todennäköisesti kirjoitetaan näke- 
mysteni mukaisiksi, sillä niin malliesimerkillistä filosofiani on. On myös 
mahdollista, että filosofiastani väitellään vielä tohtoriksikin! Entä mitä 
filosofia minulle itselleni on merkinnyt? Olen rakastanut filosofiaa enem- 
män kuin mitään muuta. Samalla filosofia on antanut minulle suuren pal- 
kinnon: filosofia on samaa sukupuolta olevien ihmisten yhteiseen koke- 
mukselliseen merkityskonstituutioon perustuvaa yhteisymmärrystä ja 
pyrkimystä käsitteelliseen selkeyteen sekä ideoiden oivaltamiseen. Par- 
haimmillaan se on aistillisen ja ideaalisen todellisuuden yhdistävää kon- 
templaatiota ja eräänlaista mystisen hartauselämän harjoittamista. Filo- 
sofian muodoksi sopii parhaiten dialogi, sillä se estää ihmissuhteiden 
muuttumisen valtapolitiikaksi, ja dialogin kautta voidaan päästä myös 
toisen ihmisen syvälliseen ymmärtämiseen. Koska sinussa on aina osa 
minua ja minussa sinua, filosofialle omistautumisen kautta ymmärrämme 
paremmin itseämme. 


Vallan teologisuus 


Mitä tämän analyysin tulokset sitten merkitsevät tieteenfilosofian kan- 
nalta? Filosofisissa poliittisen vallan tulkinnoissa on usein katsottu, että 
kaikki valta on pohjimmiltaan väkivaltaa. Väkivalta on ikään kuin vallan- 
käytön jalostunein ja hienovaraisin muoto. Tämä käy ilmi esimerkiksi 
G. W.F. Hegelin teoksessaan Hengen fenomenologia (1807) esittämästä 
poliittisen vallan kuvauksesta. Herran (der Herr) tuntee siitä, että hän 
joko alistaa tai tappaa tieltään jokaisen, joka ei suostu noudattamaan 
hänen tahtoaan, kun taas orjaa (der Knecht) luonnehtii piirre, että hän itse 
pyytää ja kaipaa tuota alamaisuutta. Mutta Hegelin kaupittelemien vaih- 
toehtojen lisäksi on vielä kolmaskin mahdollisuus: taistele ja voita, ja 
vaikka et voittaisi, voit säilyttää kunniasi. Juuri tätä asennetta voidaan 
ehkä sanoa tieteelliseksi — mutta ei suinkaan siihen liittyvän urheuden 
vuoksi vaan siksi, että vallasta taisteleminen myös tuottaa tieteen ongel- 
malliset lähtökohdat: Jumalan, oikeassa olemisen ja totuuden käsitteet. 
Valta on olennaisesti suhde. Se perustuu ihmisten ajautumiseen toi- 
siaan vastaan heidän kamppaillessaan materiaalisista resursseista ja 
muista arkielämän välttämättömyyksistä. Lisäksi valtasuhde hyödyntää 
heteroseksuaaliseen valtakulttuuriin sisältyviä sekä lajinsäilytyksellisiä 
tarkoitusperiä, jotka kanavoituvat tieteiden piirissä näkyviksi oidipaali- 
siksi asetelmiksi: valtasuhteesta syntyy yliyksilöllisiä periaatteita, jotka 
saavat ilmaisunsa niin jumalien ja moraalisääntöjen kuin akateemisten 
laitosten ja valtioidenkin muodossa. Vallalla on näin ollen taipumus 
kasautua suuriksi yhteenliittymiksi, joissa vallan ylivertaisuutta pidetään 
todisteena todellisesta vallasta. Valtasuhteessa elämisen kurjuus johtaa- 

kin usein ihmisiä ajattelemaan ja toivomaan, että kaiken vallan ylä- 
puolella olisi jokin, jolla on valta kaiken yli. Sellainen on esimerkiksi 
kristinuskon Jumala, jonka ajatellaan toimivan moraalisen oikeuden- 
mukaisuuden takeena ja tuomioiden jakelijana. Myös länsimaisen tieteen 
kaksijakoisuus eli jako materiaan ja henkeen, kokemukseen ja ajatteluun, 
ruumiiseen ja sieluun sekä käytäntöön ja teoriaan toistaa tuota meta- 
fyysistä jakoa maahan ja taivaaseen sekä ihmisiin ja jumaliin. Tieteen 
dualistisuus on siis pohjimmiltaan teologista, ja uskonnollisperäisenä se 
hyödyntää heteroseksuaalisen valtakulttuurin psykodynamiikkaa ja sym- 
bolimaailmaa. Heterotieteen ominaisuus on vallan käyttö, joka esiintyy 
tieteellisen puhdasoppisuuden vaatimuksena. Sen mukaan tieteen pitää 
olla puhtoisempaa kuin puhtaus itse. 

Uskonto ja tiede ovat samanlaisia pakkomielteisessä ritualisoitunei- 
suudessaan. Tiede lyhentää sanan ”yhteiskunta” ja teologia sanan 
”Jumala” — esimerkiksi seuraavasti: ”Vallan käyttäjät pyrkivät löytämään 
vallalle yliyksilöllisen selitysperusteen, ja näin syntyi moderni yk.” Tai: 
”Veljeslauman huomatessa, että murhatun isän paikalle asettuminen 
jatkaisi isänvallan olemassaoloa, pojat päättivät sopia eksogamiasta ja 
perustaa insestikiellon, jonka tuloksena vallankäyttö kohotettiin meta- 
fyysisen Jlan tasolle.” Ritualisoituneet lyhenteet ovat merkkejä tieteen 
tutkimuskohteiden reifioitumisesta: esineellistymisestä. 

Miltä valta sitten näyttää vallan käyttäjien näkökulmasta eli sisältä- 
päin, ja miltä se näyttää vallan kohteiden kannalta, ulkoa? Ne jotka tais- 
televat vapauden puolesta valtaa vastaan, kärsivät tietysti vallan seu- 
rauksista vallan kohteina. Ne taas, jotka menevät valtaa käyttävien puo- 
lelle, kärsivät vapautensa menetyksestä vieraan tahdon alaisuudessa. 
Valta esineellistääkin yhtä tehokkaasti sekä kohteensa että käyttäjänsä. 
Vallan kohteena oleva osapuoli on yleensä kuitenkin onnellisempi, sillä 
hän on henkisesti riippumaton ja vapaa esittämään avoimesti oman 
vastahakoisuutensa. Sen sijaan se, joka valtaa käyttää, häviää enemmän, 
sillä valtaan sitoutuminen tuhoaa hänen persoonalliset toimintaedelly- 
tyksensä. 


Perustattomuuden ongelma ja dialogisuus 


Sotaa voidaan pitää ulkopolitiikan jatkamisena aseellisin keinoin, kun 
taas filosofia on sodan jatkamista aseettomin keinoin. Nykyajan filo- 
sofiassa katsotaan laajalti, että tieteellistä valtaa leimaa sama ilmiö kuin 
kansainvälistä oikeuttakin eli perustojen puuttuminen. Kansallisvalti- 
oiden katsotaan olevan suvereeneja toimijoita, joiden pakottamiseen ei ole 
muita keinoja kuin väkivalta. Myös tieteenharjoittajat mielletään suveree- 
neiksi toimijoiksi, joiden harjoittama asiantuntijavalta paljastuu usein 
pelkäksi mielipidevallaksi. Tätä kautta fundamenttien puuttuminen on 

kääntynyt fundamentalismiksi tieteissä. Esimerkin tarjoaa naturalisteille 
ominainen taipumus oikeuttaa omia voittojaan vahvemman oikeudella, 
käsityksellä, että tiedepoliittiset voitot ovat osoituksia heidän oman 
tiedekäsityksensä oikeellisuudesta. Kyseessä on kuitenkin virhepäätelmä, 
jonka mukaan vallitsevasta asiantilasta johdellaan käsitys, että asiat niin 
ollessaan ovat myös oikein. 

Dialoginen filosofia vastustaa kyseistä kohtalouskoa pyrkimällä varmis- 
tamaan argumentaatioaseman ja vapaan viestinnän kaikille filosofian 
osapuolille riippumatta siitä, miten ihminen on onnistunut hankkimaan ja 
säilyttämään paikan akateemisissa hierarkioissa tai ravintoketjun osana. 
Dialogiseen filosofiaan kuuluu myös se, että keskustelun osapuolille 
suodaan oikeus olla juuri sitä mieltä, mitä he itse ovat, eikä heitä yritetä 
taivutella. Vapaa kommunikaatio ja itsensä edustaminen ovat siis dia- 
logisen filosofian lähtökohtia, eikä dialoginen filosofia olekaan perinteisen 
akateemisen ihanteen mukaista taivuttelulle ja tinkimiselle alistamista. 

Kun dialoginen filosofia pyrkii vahvistamaan vähemmistö- ja erityis- 
kulttuurien argumentaatiomahdollisuuksia, ei ole pelkoa despoottimaiseen 
vallankäyttöön tai totalitarismiin ajautumisesta. Tieteen ongelmahan ei 
ole ollut niinkään vaihtoehtoisten totuuksien runsaus kuin yhden totuu- 
den tavoittelu. Sitä puolestaan on pidetty ihanteena aatehistoriallisista 
syistä, kun yksi suuri totuus on arvotettu paremmaksi kuin monta pientä. 
Totuus on ollut ”voittamista”. 

Tieteen taipumusta yksiulotteisuuteen voidaan havainnollistaa esimer- 
kiksi Marcel Maussin teoksessaan Essai sur le don (1925) käyttöön otta- 
malla totaalisen sosiaalisen faktan (fait social total) käsitteellä. Tieteiden 
yhteyteen sovellettuna sillä tarkoitetaan vallitsevaa paradigmaattista 
näkökantaa, jolle ei tunnusteta olevan vaihtoehtoja ja joka siten muis- 
tuttaa pikemminkin ideologiaa. Totaalisen sosiaalisen faktan sisällä elä- 
villä ihmisillä ei ole keinoja eikä kieltä oman asemansa kuvaamiseksi, sillä 
he itse toimivat malleina. Tällöin he ovat kuin ajattelunsa ja toimintansa 
motiiveja tunnistamattomat alkuasukasheimon jäsenet: ritualisoituneen 
toiminnan voimattomia uhreja, jotka on alistettu yhden totuuden tai 
johtajan alaisuuteen. Minun on vaikea erottaa tuota tilaa nykyfilosofiasta. 

Tiedeyhteisön vallankäyttö vastaa nyt omassa suvereenisuudessaan 
eräiden totalitaaristen valtioiden vallankäyttöä. Sosialististen ja kommu- 
nististen valtioiden analogisuus yliopistollisen vallankäytön kanssa on 
monien ihmisten tuntema ja valitettavasti myös hyväksymä tosiasia. 
Tieteellisellä kommunismilla tarkoitan tällöin paitsi tieteen hallinnollisia 
periaatteita, jotka ovat läpikotaisin despottisia, myös niin sanottua tieteen 
julkisuusperiaatetta, joka käytännössä on kaiken avoimuuden vastakohta 
ja mahdollistaa kulissien takaisen byrokraattisen juonittelun. Tosiasiassa 
myös tieteen julkisuusperiaatteen pitäisi tukea avoimuutta, johon liittyy 
mahdollisimman laaja yksilön oikeusturva, ja sen pitäisi perustua yksi- 
löiden tahdon ja mielipiteiden kunnioittamiseen. Tieteen ongelma näyt- 

tääkin olevan naturalismi, jonka kannattajat katsovat, että voittajat osoit- 
tavat omien voittojensa oikeutuksen aivan yksinkertaisesti: voittamalla. 
Tosiasiassa moraalisia arvotuksia ei pitäisi johdella valtasuhteissa määrit- 
tyvistä hierarkioista. 

Yliopiston ja tiedehallinnon olemus koostuu perinteisesti hierarkioista, 
ja ne alkavat jo tutkintorakenteesta. Yliopisto on niin byrokratisoitunut 
järjestelmä, että on vaikea sanoa, jäisikö sille loppujen lopuksi mitään 
tehtävää, jos tuo hierarkioita luova ja ylläpitävä tehtävä poistettaisiin. 
Sen sijaan antiikin akatemiat syntyivät vapaalta pohjalta ihmisten yhteis- 
toimintana. Myös dialogisen filosofian idea on, että ihmiset voivat edustaa 
vapaasti itseään ja ajatuksiaan, mutta ketään ei sen vuoksi palvota eikä 
toisaalta myöskään pidellä pahoin, kuten analyyttiselle systeemifilo- 
sofialle tyypillisen riitelevän tiedekäsityksen vallitessa usein käy. Vapaa 
kommunikaatio ja itsensä edustaminen ovat dialogisen tieteen ehtoja. Sen 
sijaan pyrkimys kieltää toisen ihmisen olemassaolo tiedeyhteisössä on dia- 
logisen filosofian vastaista, ja se vie pohjan kaikelta filosofialta. Ana- 
lyyttisten systeemifilosofien ja naturalistien tiedekäsitystä leimaakin pelk- 
kä vulgaarinaturalistinen eloonjäämistaistelu, ja menetelminään se hyö- 
dyntää erilaisia pelianalogioita. Siten sen motivaatiorakenne on hetero- 
seksuaalisen arvo- ja symbolimaailman mukainen. Juuri tällaisten peli- 
teoreettisten ja näennäisrationaalisten oppien eräänä seurauksena tiede 
on pelotellut ihmisiä esimerkiksi molemminpuolisen ydintuhon ja kauhun 
tasapainon opeilla. 


Miten välttää tulemasta sellaiseksi, jollainen ei ole? 


Tieteellisen vallan suvereeniuden ja ”fundamenttien puuttumisesta johtu- 
van fundamentalismin” lisäksi tieteellistä valtaa leimaa ilmiö, jota paavi 
Benedictus XVI on kutsunut relativismin diktatuuriksi. Hänen vertauk- 
sensa on ironisella tavalla paljastava, sillä myös hänen omia kannanotto- 
jaan voidaan pitää eräänlaisena ”absolutismin diktatuurina” — paavihan 
syyllistyy itse aivan yhtä vaikuttavaan vallankäyttöön kuin tieteen kaikki- 
voipaisuudesta juopuneet tieteenharjoittajatkin. Tämä saattaa olla kohta- 
lokasta, sillä erehtyessään pitämään valtaansa Jumalan valtana ihminen 
voi erehtyä äärimmäisen paljon. Siinä kuitenkin näkyy tieteellisen ja 
uskonnollisen vallan samankaltaisuus. 

Voidaan siis sanoa, että relativismin diktatuuria pyhittää subjektivismi 
ja absolutismin diktatuuria näennäinen objektivismi. Dialogisen filosofian 
näkökulmasta molemmat asenteet ovat seurauksia ihmisten asettumisesta 
edellytystensä ulkopuolelle, toisin sanoen ajautumisesta pitämään objek- 
tiivista tietoa ihanteena. Tuolloin omien mielipiteiden suhteellista asemaa 
ei joko tunnusteta lainkaan ja omia käsityksiä pidetään erehtymättöminä 
— tai sitten niitä vähätellään pitäen niitä vain henkilökohtaisina vaiku- 

telmina tai tuntemuksina. Tuloksena on joko itsen paisuttelua tai aihee- 
tonta vähättelyä, jotka kumpikin varmistavat vallankäytön edellytykset. 

Dialogisen filosofian näkökulmasta ihmisjärjen rajallisuus ja suhteelli- 
suus leimaavat koko elämäämme, eikä muuta merkityksellistä näkö- 
kulmaa kuin inhimillisen tajunnan subjektiivinen ja relatiivinen näkö- 
kulma oikeastaan ole. Dialogisessa filosofiassa tältä pohjalta tehdään 
kuitenkin sellaiset johtopäätökset, jotka eivät anna aihetta muovata elä- 
mästämme relativismin diktatuuria. Mikäli tieteen subjektiivisuus tun- 
nustetaan yhdeksi toimintamme taustaehdoksi, vältytään naamioimasta 
mielipidevaltaa objektiivisuuden kaapuun, ja näin tehdään tilaa myös 
vaihtoehtoisille totuuksille. Jos objektivismi ei ole mahdollista, ei tarvita 
subjektiivisuuden käsitettäkään, sillä subjektivismi on osa elämäntilan- 
nettamme pysyvästi. Näin ollen myös tieteelle, aivan kuten uskonnoil- 
lekin, on myönnettävä vain suhteellinen asema. Tässä mielessä filosofi ei 
ainoastaan saa olla subjektivisti, vaan hänen täytyy olla subjektivisti. 
Tietoteoreettisesti katsoen olisi siis parempi asettaa kysymyksensä 
minässä, itsestä maailmaan suuntautuvina asiakysymyksinä, eikä 
minästä kohteeksi nähtynä, sillä viimeksi mainitusta vaihtoehdosta voi 
seurata lähinnä kehäpäätelmiä ja dualistiselle metafysiikalle ominaista 
subjektin hajoamista havaitsijaan ja kohteeseen. 

Entä merkitseekö yksilön tahdon ja aseman korostaminen relativismiin 
ja subjektivismiin liittyvän valta-aseman voimistamista? Tähän kysymyk- 
seen on vastattava kieltävästi. Tieteen ongelmahan ei ole koskaan ollut 
yksilöllisen ajattelun liiallisuus vaan sen upottaminen kollektiiviseen pää- 
töksentekoon ja riippuvuuteen. Yksilö ei voi olla totaliteetti mutta yhteisö 
voi. Lisäksi yksilöidenkin käsissä oleva valta voi tulla vaikuttavaksi vain 
kollektiivisen vallan osana. Ehkä tässä on syy siihen, miksi tieteenhar- 
joittajat usein tavoittelevat viranomaisasemaa ja uraa. 

Asioita korjattaessa olisi puututtava siihen, miten yksilöllisyys ja 
toiseus pitää ymmärtää. Dialogisessa filosofiassa tieteen ja filosofian 
toimijat mielletään yksilöiksi, ja heitä kohdellaan ainoastaan yksilöinä. 
Tämän mukaan jokainen ihminen voi puhua, kuunnella ja ottaa kantaa 
vain omissa nimissään. Sen sijaan totalitaristinen asenne syntyy, kun 
yksilöiden sallitaan naamioida omat mielipiteensä instituution, organi- 
saation tai virka-aseman taakse, jolloin kyseiset henkilöt tulevat käyttä- 
neiksi valtaa tieteen, yliopiston, kirkon, armeijan, valtion, politiikan tai 
liike-elämän edustajina. Tällöin inhimilliset kasvot peitetään ja yksilön tai 
subjektin asema ymmärretään perin juurin toisin kuin ihmisen alku- 
peräistä ja paljasta olemassaoloa korostavassa dialogisessa filosofiassa. 
Siksi olisi parempi, että tieteen ja filosofian toivottaisiin ja tunnustettai- 
siin koostuvan nimenomaan yksilötoimijoista eikä kollektiivisesta mieli- 
pidevallasta. 

Tieteiden piirissä harjoitettavan vallan ongelmat ovat lyhyesti lau- 
suttuna seuraavat. Ensinnäkin tiede on mielletty nurinkurisella tavalla 

toiseudenvaraiseksi: dialogisuus on ymmärretty laumasieluisesti omien 
näkemysten altistamiseksi kontrollille, rajoituksille ja persoonan riistolle, 
eikä sitä ole suostuttu näkemään ihmisen omien artikulaatioresurssien 
vahvistamisena. Toiseksi tieteen kurjuus johtuu siitä, että vertais- 
vartioinnit ja referee-menettelyt perustuvat oikeutuksen pyytämiseen 
henkilöiltä, joiden näkemykset asioista ovat perin juurin erilaiset kuin 
omamme, usein jopa päinvastaiset. Tosiasiassa vertaisarviot eivät voi 
koskaan olla puolueettomia, ja tämän ongelman ratkaisemiseksi tieteissä 
turvaudutaan auktoriteettiverifiointiin eli pyrkimykseen kirjoittautua 
historian hämärissä vaikuttaneiden gurujen taakse. Tästä puolestaan 
seuraa tieteen koulukuntaistumista ja hakeutumista metafyysisten 
selitysperusteiden piiriin. Kolmas ongelma on tieteen tehtäväksi määri- 
telty totuuden tavoittelu, joka on omiaan johtamaan joko relativistiseen 
mielivaltaan tai absolutismin diktatuuriin. Neljänneksi ongelmia aiheutta- 
vat paradigmat ja niihin perustuvat virkanimitykset, mutta dialoginen 
filosofia keskittyy lähinnä ensin mainittujen viestinnällisten ja asen- 
teellisten pulmien ratkaisemiseen. Edellä mainituista lähtökohdista voi- 
daan johdella lopputulos, että tieteellisten periaatteiden noudattaminen ei 
sovi lainkaan filosofialle, joka on jo oman olemuksensa puolesta mieli- 
piteidenvaraista ja jolla tulisi sen vuoksi olla erityisasema yliopisto- 
laitoksen sisällä. Filosofian mielipiteidenvaraisuus pitäisi tunnustaa, jotta 
siihen liittyvä relativismi ei johtaisi tiedepoliittiseen diktatuuriin eli mieli- 
pidevallan käyttämiseen asiantuntijavaltana. 

Samaan tapaan kuin paavinistuimella, myös tiedeyhteisössä dikta- 
tuurin toteutuminen on arkipäivää. Tiedeyhteisö muistuttaa nyt elävästi 
papiston hallitsemia islamilaisia valtioita, joissa imaamit käyttävät poliit- 
tista valtaa. Siinä, missä tiedeyhteisö ei tunnusta fundamentteja, se 
naamioi oman mielipidevaltansa objektiiviseksi asiantuntijuudeksi, joka 
on eräs fundamentalismin muoto. Papit puolestaan näyttävät funda- 
mentalisteilta, mutta heidän maallinen vallankäyttönsä ilmentää perim- 
mältään fundamenttien puuttumista. Yhtä kaikki, molemmat operoivat 
totuuden oletuksella ja hyödyntävät sitä ajattelussaan. Totuus taas ei ole 
muuta kuin todellisuutta kuvaavista tosiasioista kokoon pantu kudos, 
jonka loimena toimivat ihmisten omat subjektiiviset käsitykset. Toisella 
tavalla sanottuna totuus on raja-arvoinen tila, jota ei voida saavuttaa 
mutta jota kohti kannattaa kulkea. 

Tieteellisestä vihasta 


Tieteen keskeisimpiä ilmenemismuotoja on riita. Yleensä se johtuu 
resurssikiistoista tai tieteellisen relativismin kanavoitumisesta sosiaalisen 
hyväksynnän tavoitteluksi. Kaiken taustalla vaikuttaa tieteen kommu- 
nistiseksi käsitetty olemus. Sen mukaan ”sivistyksenä” pidetään ihmisten 
pakottamista kollektivistiseen ajattelutapaan. Yliopistoissa ”sivistyksenä” 
pidetään yliopiston yksipuolista oikeutta vaatia yksityishenkilöiltä 
tieteelle uhrautumista, vaikka yliopisto itse ei tee mitään yksilöiden 
hyväksi saati että se turvaisi ihmisten toimintamahdollisuudet piirissään. 
Sen sijaan yliopisto kääntää yksilöille kylmästi selkänsä samalla, kun se 
pakottaa kansalaiset rahoittamaan oman ylläpitonsa. Missään muualla 
kommunismi ei toimikaan yhtä tehokkaasti kuin yliopistoissa, joissa se 
näyttää voivan edelleen hyvin. Perustuessaan mielipidevaltaan siinä on 
kyse eräänlaisesta väärin ymmärretystä relativismista ja objektivismista. 

Ollessaan kollektiivista yliopistollinen tiedepolitiikka edustaa absolu- 
tismin diktatuuria, ja tuloksena on toimintaa, jonka vertauskuvaksi sopii 
Paholaisen palvonta: ihmisten kunnianhimoon vedoten se vaatii uhreja 
mutta pettää tahallaan kaikki lupauksensa saattaen ihmisen kurjuuteen. 
Absoluutin asemassa olevan professorikunnan se puolestaan lahjoo näen- 
näisellä vallalla asettaen sen kuitenkin tosiasialliseen kontrolliin, kunnes 
se riistää myös tieteen korkeilta virkamiehiltä elämän heidän sorruttuaan 
tieteelliseen hybrikseen. Perussyy onnettomuuteen on tieteellisen vallan 
heteronomisuus eli toiseudenvaraisuus. 

Sen sijaan muualla maailmassa sivistys mielletään yksilön oikeuksien 
ja yksilöllisten toimintaresurssien varmistamiseksi. Tässä mielessä esi- 
merkiksi yrityselämä, demokratia ja vapaa markkinatalous toimivat 
aitojen sivistysorgaanien tavoin, sillä ne joutuvat ottamaan huomioon 
ihmisten erilaiset näkemykset ja ovat sen vuoksi yliopistollista kommu- 
nismia sivistyneempiä kulttuurimuodostelmia. Niin sanottu akateeminen 
sivistys ei taidakaan olla kovin syvällisen sivistyneisyyden merkki. 

Mihin sitten perustuvat tieteen vihollisuudet ja erimielisyydet? Niiden 
olemassaolo ja vaikutuksethan ovat ilmeisiä tosiasioita. Eräänä syynä on 
tietenkin edellä viitattu resurssien rajallisuus. Tämän toteaminen tosin 
muodostaa vain erään kuvauksen riitojen ilmenemistavasta mutta ei anna 
selitystä taustalla vaikuttaviin syihin. Sisällöllisen selityksen tarjoaa se, 
että tieteen olemukseen liittyy yleinen kiistanalaisuus, jolloin erimieli- 
syydet kääntyvät helposti riidoiksi ja arvovaltakiistoiksi. Se, miksi osa- 
puolet harvoin alistuvat noudattamaan tieteellisen itseään korjaavuuden 
periaatetta, johtuu tosiasiasta, että kyseinen ihanne on pelkkä kupla. 
Tieteenaloilla, joilla objektiivisia totuuksia ei ole, erimielisyydet johtuvat 
erilaisista tulkinnoista ja tiedekäsityksistä. Niiden taustalla voi olla kult- 
tuuriin, kieleen, vallitseviin ideologioihin, uskonnollisiin sitoumuksiin, 

kansallisuuksiin ja jopa rotuun liittyviä eroja. On näyttöä siitä, että 
pienetkin symboliset erot voivat tuottaa suuria erimielisyyksiä. Kun 
näiden erojen vaikuttavuutta ei myönnetä vaan asiantuntijavaltaa käyte- 
tään mielipidevaltana näennäisen objektiivisuusihanteen varjolla, on 
seurauksena vihollisuuksia. Vihollinen on tällöin ihminen, jonka koetaan 
toimivan epäreilusti ja ymmärtämättömästi sekä omia arvolähtökohtiaan 
tunnustamattomasti. Vihollisuuksien syntymisessä on siis kyse tieteen- 
harjoittajien kyvyttömyydestä ymmärtää toisiaan. 

Esimerkiksi kansainvälisessä arviointimenettelyssä kasvaa vihollisuuk- 
sien viljaa, sillä se jos mikä tukee ihmisten välistä ymmärtämättömyyttä. 
Lausuntojen laatiminen on etäistä ja anonyymia, ja ihanteena pidetään 
sitä, etteivät osapuolet edes tunne toisiaan. Kun ihmiset eivät tunne 
eivätkä tunnista omien kantojensa arvosidonnaisuutta, he alkavat vihata 
toisiaan, ja näin kuva vihollisesta on valmis. Tapahtumien kulku on seu- 
raava: tieteen arvosidonnaisuuden kiistäminen johtaa objektivistiseen tie- 
teenihanteeseen, objektiivisuuden ihanne mielipidevallan naamioimiseen 
asiantuntijavallaksi, asiantuntijavaltana käytetty mielipidevalta ymmär- 
tämättömyyteen, ymmärtämättömyys epäoikeudenmukaisuuteen ja epä- 
oikeudenmukaisuus vihaan. Yliopisto onkin tuhoisille tunteille todellinen 
paratiisi. 


Miksi kirjoitan parempia kirjoja kuin Nietzsche? 


Eksistenssifilosofisesti katsoen tieteellisen objektiivisuuden tavoitteluun 
ohjaa olemassaolon ahdistus, joka juontaa juurensa ihmisen kuolevaisuu- 
desta ja kuolevaisuutta koskevasta aavistuksesta. Eniten tieteenharjoit- 
taja pelkää luonnollisesti Helvettiä, jolloin sana ”Helvetti” on ymmärret- 
tävä metaforallisuutensa ohella myös tosiasiallisesti. Helvettihän on poh- 
jimmainen kadotus: se on olemattomuutta. Kadotuksessa puolestaan ei ole 
mitään — ei palkkaa, ei asemaa eikä edes kirjoittajan pääteoksia. Juuri 
siinä pelossa tieteenharjoittajat haalivat käsiinsä valtaa ja joutuvat 
ahneuden vangeiksi. 

Ahneus puolestaan on merkkinä halusta varmistaa elämä ja kiertää 
kuolema. Ahneuteen liittyy kirouksena kyltymättömyys, ja siksi ahneet 
ihmiset vaurastuvat mutta eivät koe rikastuvansa: he luennoivat, puhuvat 
ja jopa huutavat mutta eivät tule kuulluiksi. Lopulta he poimivat korinsa 
täyteen filosofian hedelmiä, mutta nekin muuttuvat heidän suussaan 
mullaksi. Niinpä nämä tieteenharjoittajat toivovat pääsevänsä eroon siitä 
kirouksesta, joka sitoo heidät ahneuteen, ja jokainen ammattifilosofi alkaa 
toivoa kuolemaa mutta ei saavuta edes sitä. Sen sijaan hän pelkää, mitä 
kuoleman hetkellä tapahtuu, sillä hän on antanut periksi tämän kysy- 
myksen pyrkimykselle paeta häntä. Niinpä tieteenharjoittajat joutuvat 
ponnistelemaan toivoen vapautusta omien lavertelujensa ja syyllisyyden- 


458 


tuntonsa aiheuttamasta tuskasta. Kuolemaa he siis toivovat päästäkseen 
pahasta maineestaan, mutta sekin tuo heille vain pelon viimeisestä tuomi- 
osta ja rangaistuksesta, ja siksi heidän sielunsa kärventyvät Helvetissä jo 
tässä maailmassa ollessaan. 

Ahne tieteenharjoittaja tekee toivotonta ja turhaa työtä taistellessaan 
aikaa ja olemattomuuden kammoaan vastaan sekä yrittäessään jatkaa 
elämäänsä kirjoituskoneen riveillä. Sen sijaan hävinneille ja sorretuille 
kadotus on myönteinen tila, minkä merkiksi monet huomattavat filosofit 
ovat palanneet takaisin kadotuksesta jonkin yhden ja alun perin vähä- 
pätöisenä pidetyn teoksensa turvin. Tultuaan tuomituiksi he väkevästi 
ovat. 

Mutta jumalat ovat allergisia kohtalon ironialle ja vitseille, ja paho- 
laisenkin sanotaan pelkäävän vain naurunalaiseksi joutumista. Myös 
meidän länsimaisessa yhteiskunnassamme on useita pyhiä arvoja, joita ei 
sovi pilkata ja jotka ovat samalla tavoin absoluutin asemassa kuin 
kuvakiellon kohteena oleva Allah. — Meidän kulttuurimme Allah on tiede. 
Menepä ja pilkkaa jotain tieteellistä asiantuntijaa tai kyseenalaista 
akateemisten arvioiden perusta. Epäile absoluutin asemaan kohotettua 
itseään korjaavuuden periaatetta, joka on tosiasiassa sangen suhteellinen 
asia. Väitä, että kyse on pelkästä puolueellisesta vallankäytöstä ja naura 
sille! Seuraus on, että joku tieteisuskovainen kiihkoilija langettaa sinulle 
fatwan ja julistaa, että kirjoittaja ”itse diskvalifioi itsensä”. Jos siis 
moralisoidaan esimerkiksi muslimien irrationaalisuutta, on syytä muistaa, 
että vastaavanlaista outoa käyttäytymistä löytyy lähempääkin: länsi- 
maisen yhteiskunnan perustana olevan tieteellisen ajattelun keskiöstä. 

Entä millaiseksi filosofian syvin olemus näin arvioituna osoittautuu? 
Käsitykseni on, että koko edellä kuvailtu metafyysispainotteinen tiede 
etsii pohjimmiltaan Jumalaa, ja syvällisimmäksi tieteeksi mielletään 
sellainen, jossa jää lokero myös Jumalalle, onpa kyse sitten Einsteinin 
suhteellisuusteorioista, Gödelin epätäydellisyysteoreemoista tai Freudin 
ajattelusta sekä psykoanalyyttisen teorian suhteesta Jumalaan. Kyse voi 
olla myös vapauden ja välttämättömyyden käsitteistä tai kielifilosofian 
Jumalaa varten virittämistä verkoista. Systeemifilosofit pitävät tietenkin 
”filosofiana” vain osallistumista näiden teologisten ajatussikermien sisällä 
käytäviin keskusteluihin, ja he vaativat muita filosofeja kehittelemään 
uutta ”suhteellisuusteoriaa”. Sen sijaan he eivät haluaisi hyväksyä näihin 
kysymyksiin liittyviä tulkintoja eli sen filosofista oivaltamista, mistä 
niissä oikeastaan on kyse. Heiltä on kadonnut langan pää. 

Niinpä he etsivät epätoivoisina Jumalaa ja kilpailivat siitä, kuka 
kehittää nerokkaimman filosofisen järjestelmän joko sen osoittamiseksi, 
että järjestelmä on täydellinen eikä Jumalaa ole, tai että järjestelmä on 
epätäydellinen ja Jumala on. Puheena on tällöin tietenkin systeemifilo- 
sofisesti tuotettu ”Jumala”, ja luultavasti sen alkuperäinen motiivi onkin 
heteroseksuaalien omassa oidipuskompleksissa. He siis he polttavat 

älynsä kynttilää molemmista päistä toistaakseen rituaalista ontologisen 
jumaluuden etsintäänsä. Tosiasiassa heidän toimintansa tuottaa pelkkiä 
kiistoja, joiden seurauksena syntyy sitten valtasuhteita ja tilaus niitä 
ratkovalle ontologiselle jumaluudelle. Näin etsivä löytää. 

Myyttisessä perinteessä kirjanoppineet ja fariseukset toivoivat, että 
heidän kuulijansa uhraisivat oman elämänsä järjen avulla tapahtuvalle 
jumaluuden etsinnälle ja että he luopuisivat uskonvaraisesta Juma- 
lastaan. Myös tiede harhauttaa ihmisiä aivan samalla tavoin kuin 
Paholainen. Tämäntapaisen ylipapin toive on, että ihminen kiroaisi Juma- 
lansa samalla, kun hän itse tunnustaa salauskontoa pelastuakseen! Mikäli 
tiede olisi kirkko, niin analyyttiset filosofit olisivat varmasti juuri tuol- 
laisia leipäpappeja. Pahimmillaan edellä kuvatusta tieteenharjoittajasta 
tuleekin eräänlainen riivaaja. Hän koettaa suostutella muut ihmiset 
uhraamaan elämänsä totuuden etsinnälle määritellen totuudeksi oman 
itsensä sekä asettamalla toiset ihmiset kamppailemaan hänen suosi- 
ostaan. Kun sellainen pillipiipari on taivutellut ihmisen uhraamaan elä- 
mänsä tieteelle, hän pettää entisen ystävänsä ja vakuuttaa kannattavansa 
juuri sitä ajattelutapaa, jonka hän oli äsken määritellyt omaksi vastusta- 
jakseen. Sentapaisten tuhattaiturien toiminta ei ole muuta kuin mani- 
pulaatiota, jonka tehtävänä on värvätä kannattajia heidän omalle filo- 
sofiakäsitykselleen. Tosiasiassa heidän ainoa vihollisensa on heidän pin- 
nallisuutensa, joka jokaisen filosofin pitäisi tunnistaa viholliseksi numero 
yksi. 

Kun koko metafyysis-dualistinen tiede koostuu operoimisesta materian 
ja hengen sekä hyvän ja pahan välisellä kaksijakoisella akselilla, tämän 
perinteen sisällä asioita voidaan luonnehtia niin, että pahin ihmisessä on 
syy siihen, miksi Paholainen on niin voimakas. Eniten sen vallassa olevat 
ihmiset rakastavat tietenkin turhamaisuutta, ja juuri yliopistoissa ollaan 
erittäin turhamaisia. Hakiessaan lohtua tai yrittäessään vapautua tie- 
teellisen vallan kurimuksesta nämä pöyhistyneet tieteenharjoittajat 
alistuvat vallalle sekä etsivät Jumalaa kielen salakareista, josta he eivät 
sitä löydä, ja kyseisiä näennäisfilosofeja on pohjimmiltaan kahdenlaisia. 
Analyyttisten kielifilosofien perusmotiivina on kysymys, voidaanko kielen 
ominaisuuksista päätellä jotain ihmisen kuolevaisuudesta tai Jumalan 
olemassaolosta. Ajatuksena on tällöin ollut se, että Jumala ilmaisee 
itsensä lingvistisenä paradoksina. Marxilaisten ja muiden materialistien 
ajatukset puolestaan juontavat juurensa yhdestä toteamuksesta, jota on 
syytä pitää heidän syvällisimpänä filosofisena johtopäätöksenään: ”Anta- 
kaa meille rahaa!” Näiden tieteenharjoittajien lisäksi on vielä eksistenssi- 
filosofeja, ja kyseistä jakoa seuraten on olemassa kahdenlaisia filosofian- 
professoreita: niitä, jotka ovat eksistenssifilosofeja ja niitä, jotka haluai- 
sivat olla. 

Entä mitä on se ”tieteellisyys? ja ”tutkimuksellisuus”, johon tieteen- 
harjoittajat usein vetoavat? Aivan niin kuin vapaamuurariveljeskunnan 

takaa paljastuu, että suuri mestari, jolle kaikki uhrataan, onkin itse 
Belsebuubi, samaan tapaan tiedeyhteisö myy sielunsa Pirulle. Tämän 
metafyysisen perinteen kielellä kysymykseen voidaan antaa vain yksi 
vastaus: ”Tieteellisyyttä” palvoessaan he palvovat Saatanaa. 

16. 

19. 

Viitteet 


George Santayana teoksensa Life on Reason (1905-1906) kappaleessa 12. 
Friedrich Nietzsche teoksessaan Ecce homo (2002 [1888], s. 29). 

Alun perin kansansävelmään on sanat tehnyt Usko Kemppi. 

Juha Teräväisen sympaattinen mutta oppinut Henrik Gentiläisen tieto-oppi 
ilmestyi vuonna 1975. 

Juha Teräväisen tutkimus Formalontologische Relationen der Sprache myös 
julkaistiin lopulta Filosofian ainelaitoksen sarjassa vuonna 1990. 

Ks. Juha Varton väitöskirjaa Formal and Philosophical in Early Medieval Logic 
vuodelta 1989. Kirjoittajasta käytän jatkossa nimeä ”Varto” lukuun ottamatta 
nimenvaihdosta edeltäneiden julkaisujen tekijänimiä. 

Oiva Ketosen Eurooppalaisen ihmisen maailmankatsomus vuodelta 1961 sulkee 
pienestä koostaan huolimatta sisäänsä vaativia ajatuskulkuja eikä ole luku- 
kokemuksena helpoimpia — vaikkakin kyllä palkitseva tämä jo tuolloin melko 
konservatiivisena pidetty teos oli. 

Seppo Mustosen esitelmä ”Matemaattis-filosofisen tiedekunnan synty ja tuho”, 
jonka hän piti taloudellis-hallinnollisen tiedekunnan (myöhemmän kauppa- ja 
hallintotieteiden tiedekunnan) 30-vuotisjuhlassa 11.5.1995, on julkaistu Tam- 
pereen yliopiston informaatiotieteiden tiedekunnan verkkosivuilla osoiteessa: 
<http://www.uta.fi/ laitokset/mattiet/mustonen/mustonen.htm>. 

Matti Luoma luennollaan vuonna 1988. 

Seppo Mustosen poika on nimeltään Olli Mustonen — mitähän hänestäkin on 
tullut? 

Juha Teräväisen artikkeli ”Poikarakkaus ja teoreettinen intressi” on julkaistu 
Esa Saarisen (et al.) toimittamassa kokoelmassa Rakkauden filosofia (1984, 
s. 125—138). 

Juha Varto vastasi Rantalalle viimeisessä toimittamassaan Pohdin-aikakaus- 
kirjassa laittamalla teoksen kanteen kuvan heppulista, joka seisoi asennossa 
vartioportin luona ja kirjoittamalla selitystekstiksi: ”Oikeauskoinen vartioi 
pyhää paikkaa lahkolaisten varalta.” Pohdin 8, s. 4. 

Antti Apunen jutussaan ”Filosofian tiedepolitiikkaa tamperelaisittain” Aviisi- 
lehden numerossa 8/1993, s. 4. 

Jussi Parviainen tilittää tapahtumia teoksessaan Hybris — Dramaturgian filo- 
sofia (2004). 

Antti Apunen jutussaan ”Filosofian tiedepolitiikkaa tamperelaisittain” Aviisi- 
lehden numerossa 8/1993, s. 4. 

Sama. 

Sama. 

Sama. 

Sama. 

Haaparannat pyrkivät näyttäytymään eräänlaisina ”rauhanpuolustajina” ym- 
märtäen analyyttisen kielifilosofian omaksi aseekseen. Analyyttisten tieteen- 
harjoittajien tapaan nämä näennäispasifistit pitivät filosofiaa käsikassarana, 
jonka avulla he arvelivat voivansa alistaa rauhantahtoiset ei-vasemmistolaiset 
omaan pakkovaltaansa. Tutkintalautakunnan hylättyä Pertti Haaparannan 

38. 


39. 
40. 


41. 


42. 


43. 


siviilipalvelushakemuksen hän astui mieluummin vankeuteen kuin suostui 
puolustamaan isänmaamme etua. Amnesty International kuitenkin määritteli 
Haaparannan tavanomaiseen tapaansa ”mielipidevangiksi”, ja kuukauden 
kuluttua tutkintalautakunta hyväksyi Haaparannan uusitun hakemuksen, 
jossa hän oli vaihtanut sanan ”tolstoilainen” sanaan ”gandhilainen”. Se taas 
voitiin tulkita ”uskonnolliseksi vakaumukseksi”, ja presidentti armahti Haa- 
parannan. Tapaus osoittaa, kuinka venkoilevat juuret monilla vasemmistolais- 
peräisillä ja korkeaan yhteiskunnalliseen asemaan edenneillä on. Ks. esim. 
Jukka Peltokosken artikkelia julkaisussa Sivari ja totaali (3/2000). Kuten 
jatkossa näemme, todellisen mielipidevangin asemaan nämä kieroilijat ovatkin 
yrittäneet saattaa meidät rehelliset ihmiset, jotka eivät ole sellaisia vastuun 
välttelijöitä kuin he itse. 

Reijo Kupiainen Aviisi-lehdessä 6/1993, s. 18. 

Sama. 

Sama. 

Reijo Kupiainen Aviisi-lehdessä 6/1993, s. 18. Kohteliaisiin sanoihin ”Kiitos 
näistä vuosista” lopetti uransa filosofian ainelaitoksella Reijo Kupiainen. 

Leila Haaparanta vastineessaan ”Eläköön fenomenologia Tampereella”. Yli- 
opistouutiset 17/1993, s. 11. 

Filosofian opiskelijat kirjoituksessaan ”Mitä Haaparanta todella sanoo?” Aviisi- 
lehden numerossa 8/1993, s. 4. 

Sama. 

Sama. 

Sama. 

Sama. 

Sama. 

Antti Apunen jutussaan ”Filosofian tiedepolitiikkaa tamperelaisittain” Aviisi- 
lehden numerossa 8/1993, s. 4. 

Sama. 

Ks. Erasmus Rotterdamilaisen teosta Tyhmyyden ylistys (1998 [1509], s. 115). 
Antti Apunen jutussaan ”Filosofian tiedepolitiikkaa tamperelaisittain” Aviisi- 
lehden numerossa 8/1993, s. 4. 

Sama. 

Nimimerkki ”Eräs haudalla poranneista omaisista” Aviisi-lehdessä 6/1993, 
s. 18. 

Sama. 

Matti Vilkka Yliopistouutisissa 16/1993, s. 16. 

Ks. Veikko Rantalan väitöskirjaa Aspects of Definability (1977, s. 4). Julkaisu- 
politiikan leväperäisyyttä ilmentää tapa, jolla Hintikka teki Suomen Filosofisen 
Yhdistyksen sarjasta keinotekoisesti ”kansainvälisen” hankkimalla kirjojen 
jakelijaksi hollantilaisen julkaisijan. 

Laki naisten ja miesten tasa-arvosta (609/1986) teoksessa Suomen laki, osa I 
(s. 58—61). 

Suomen perustuslain (731/1999) 6 $, momentti 1 teoksessa Suomen laki, osa II 
(s. 2). 

Siitä, miten analyyttisen systeemifilosofian, postmodernismin ja marxismin 
muodot edustavat heteroseksuaalisen valtakulttuurin etuja ja generoivat 
ideologisesti varautuneen ”heterotieteen”, olen kirjoittanut teoksessani Enkeli- 
rakkaus — Filosofia ja uskonto homoseksuaalisuutena (2008). 

Juha Varton kertomus minulle Taideteollisen korkeakoulun virkahuoneessa 
keväällä 2001. Tiedekunnan kokouksessa paikalla ollut opiskelijajäsen tai 
henkilökunnan edustajat olivat välittäneet tiedon hänelle. 

Reijo Kupiaisen Ajattelemisen anarkia — Transmetafyysinen asenne Martin Hei- 
deggerilla ilmestyi Filosofian ainelaitoksen sarjassa vuonna 1991. 

Martin Heideggerin Gelassenheit-puhe ilmestyi ensimmäisen kerran suomeksi 
vuonna 1991 Filosofian ainelaitoksen sarjassa. Käännöksestä on myös Niin & 
Näin -lehden sarjassa julkaistu myöhempi painos. 

Martin Heideggerin Olemisen ja ajan julkaisi Vastapaino vuonna 2000. 

Reijo Kupiainen tiedusteli väittelemisen mahdollisuutta myös Jyväskylän yli- 
opistosta, mutta sikäläistä oppituolia vartioimaan asetettu systeemifilosofi 
Eerik Lagerspetz alkoi vaatia häneltä osallistumista kahden vuoden ajan jatko- 
opinto-seminaariin ja työn kirjoittamista uudelleen omassa alaisuudessaan: 
viivyttelyä ja painostusta siis. Kupiainen on sittemmin osoittanut menestystä 
toimimalla muun muassa Juha Suorannan taannoisen professorinviran hoita- 
jana Lapin yliopistossa. 

Ks. Lapin yliopiston Acta-sarjassa julkaistua Reijo Kupiaisen teosta Media- 
kasvatuksen eetos — Fenomenologinen tutkimus mediakasvatuksen etiikasta 
vuodelta 2005. 

Ks. Aarne Rannan kirjoitusta ”Latexin filosofiaa? Veikko Rantalan juhla- 
kirjassa Malli, metodi, merkitys (1993, s. 107—111). Juttu kertoi sekoilusta teks- 
tinkäsittelyohjelman kanssa. 

Juha Varto kirjoituksessaan ”Tulosvastuu ja opetuksen vakavuus” Yliopisto- 
uutisissa 45/1992, s. 12. 

Sama. 

Veikko Rantala Yliopistouutisissa 14-15/1993, s. 9. 

Jukka Oresto Yliopistouutisissa 16/1993, s. 16. 

Juha Varto jutussaan ”Opetusta ja tutkimusta estävä henkilökunta” Yliopisto- 
uutiset-lehden numerossa 11/1993, s. 9. 

Sama. 

Pertti Julkunen kirjoituksessaan ”Nomeklatuurakallet ja hbyrokratia-nais- 
ihmiset” Yliopistouutisten numerossa 12/1993, s. 10. 

Veikko Rantalan toteamus Mikko Lahtisen, Samuli Kaarteen ja Kimmo 
Jylhämön muodostamalle lähetystölle. 

Aniitta Mäkinen jutussaan ”Kadonneiden pöytien arvoitus” Yliopistouutisten 
numerossa 12/1993, s. 10. 

Sinikka Peltonen jutussaan ”Kuka mokaa, Juha Varto?” Yliopistouutisissa 
13/1993, s. 7. 

Risto Maula minulle keskustelussa vuonna 1994. 

Lauri Rauhalan kertomus minulle keväällä 2006. 

Reijo Wileniuksen nimittämisestä virkaan Jaakko Hintikan, Oiva Ketosen ja 
G. H. von Wrightin Helsinki-keskeisillä papereilla kertoo oman virkataiste- 
lunsa hävinnyt ja Jyväskylässä väitellyt Pertti ”Lande” Lindfors verkkokirjas- 
saan Suomen tiedepolitiikan suomettuminen <http://www.helsinki.fi/filosofia/ 
filo/nhenk/Lindfors/ suomet.htm>. 

Ks. Sven Krohnin teosta Der logische Empirismus — Eine kritische Unter 
suchung, Teil 1 vuodelta 1949. Teoksen toinen osa ilmestyi vuonna 1950. 
Kersantti Lahtinen Väinö Linnan romaanissa Tuntematon sotilas (2000 [1955], 
s. 285). 

Markku Eskelinen ja Jyrki Lehtola teoksessaan Jälkisanat — Sianhoito-opas 
(1987, s. 22). 

Ent, s. 43. 

Jyrki Lehtola Aamulehden kolumnissaan ”Tärkeää tietoa” 18.7.1993. 

Sama. 

Teivas Oksala luennollaan vuonna 1989. 

Veikko Rantala lausunnossaan pro gradustani 23.4.1992 (laitosneuvoston 
esityslistan 25.5.1992 liite 1). 

Toimittaja Juha Drufva kirja-arviossaan ”Filosofi, joka eli oppiensa mukaan” 
Yliopistouutisissa 22/1993 (s. 5) Graduni Tasapainon geometria — Simone 
Weilin käsitys eettisen ihmisen todellistumisesta oli julkaistu Filosofian aine- 
laitoksen sarjassa vuonna 1992. 

Juha Varto Juha Aaltosen kirjoittamassa jutussa ”Juha Varto — Filosofin 
unelma toisenlaisesta maasta” Aviisi-lehden numerossa 6/1994, s. 6. 

Sama. 

Juha Varto toimittaja Juha Aaltosen em. haastattelussa Aviisi-lehdessä 6/1994, 
s. 6-7. 

Suomen fenomenologisen instituutin asiakirjat päätyivät tahattomasti haltuuni 
tyhjennettyäni laitoksella olevan tietokoneeni kovalevyn sieltä poistuessani 
vuonna 1995. Sihteerin tehtäviä hoitanut Tommi Wallenius oli ilmeisesti 
unohtanut tiedostot sinne, mutta onnekasta oli, että tämän sattuman kautta 
ainakin osa niistä saatiin pelastettua. 

Juha Varto Juha Aaltosen kirjoittamassa jutussa ”Juha Varto — Filosofin 
unelma toisenlaisesta maasta” Aviisi-lehden numerossa 6/94, s. 6. 

Sama. 

Emt., s. 7. 

Sama. 

Sama. 

Ks. Mika Saranpään tutkielmaa Paradoksian kartat (1993). 

Ks. Jaana Parviaisen gradunsa pohjalta julkaisemaa kirjaa Tanssi ihmisen 
eksistenssissä (1994). 

Matti Vilkka Yliopistouutisissa 16/1993, s. 16. 

Matti Vilkka Yliopistouutisissa 40/1993, s. 7. 

Tere Vadenin väitöskirja The Symbolic and Subsymbolic Theories in Cognitive 
Science ilmestyi vuonna 1996. 

Ks. Jaana Parviaisen väitöskirjaa Bodies Moving and Moved vuodelta 1998. 

Ks. Marika Enwaldin (entisen Tuohimaan) väitöskirjaa Displacements of De- 
construction vuodelta 2004. 

Marika Enwald on julkaissut tutkimuksensa myös nimellä Jacgues Derrida ja 
dekonstruktio vuonna 2004. 

Sami Pihlström Tieteessä tapahtuu -lehden 8/2000 jutussaan ”Muutoksen 
ajoista, ihmisestä ja vähän muustakin” (s. 57). 

Sami Pihlström Niin & Näin -lehden 1/2001 jutussaan ”Filosofian traditio- 
naalisuudesta ja transsendentaalisuudesta” (s. 42). 

Oskari Kuusela Niin & Näin -lehden 1/2001 jutussaan ”Wittgenstein ja trans- 
sendentaalifilosofia” (s. 53). Ks. myös Marika Tuohimaan omaa kannanottoa 
”Derrida ja naturalisoitu transsendentaalifilosofia” Niin & Näin -lehdessä 
1/2001 (s. 66—69), jossa hän osoittaa Pihlströmin kunnianhimoiset pyrkimykset 
kerrassaan pipariksi. 

Timo Klemolan väitöskirja Ruumis liikkuu — Liikkuuko henki? (1998) oli 
toisinto hänen lähes vuosikymmenen takaisesta lisensiaatintyöstään ja eräs 
näyttö siitä, ettei kirjoittaja pystynyt virassa ollessaan uusiutumaan. 

Ks. Mikko Lahtisen valtio-opin väitöskirjaa Niccolö Machiavelli ja aleatorinen 
materialismi vuodelta 1997. 

Ks. Mikko Lahtisen aate- ja oppihistorian väitöskirjaa Snellmanin Suomi 
vuodelta 2006. 

Tommi Walleniuksen pro gradu on myös julkaistu nimellä Filosofian toinen — 
Levinas ja juutalaisuus vuonna 2004. 

Ks. Veli-Matti Värrin väitöskirjaa Hyvä kasvatus — Kasvatus hyvään vuodelta 
1997. 

Alikersantti Lehto Väinö Linnan romaanissa Tuntematon sotilas (2000 [1955], 
s. 158). 

Käytännöllisen filosofian sivuainetutkielmani Minän rakentuminen ihmis- 
tieteissä hyväksyttiin laitosneuvostossa 30.5.1994. 

Ks. teoksiani Minä (1995) ja Minän rakentuminen ihmistieteissä (1994). 

Ks. teostani Minä — Minäfilosofioiden filosofiaa (1995, s. 49). 

Ks. Michel Foucault'n vuodelta 1973 olevaa teosta. Kirjoituksen otsikossa mai- 
nittu nimi viittaa erään hänen kouluaikaisen luokkatoverinsa nimeen. Har- 
mittavaa on, että omia epäsuoria ja tyyliseikoiksi tarkoittamiani viittauksia eri 
filosofien teksteihin, kuten esimerkiksi Filosofia räjähti -teoksessa (2005, 
s. 226), ei yleensä havaittu lainkaan, tai sitten niitä yksioikoisesti paheksuttiin, 
kuten Rantalan tapauksessa. 

Ikävimmän esimerkin yrityksistä kiistää kotikielten asema semanttisesti oma- 
leimaisen ilmaisun lähtökohtana antaa Pauli Pylkkö, joka Niin & Näin 
-lehdessä 2/2006 (s. 81—84) olleen juttunsa ”Fennomanian umpikujasta nyky- 
suomalaiseen itsepetokseen” mukaisesti näyttää valinneen elämäntehtäväk- 
seen sen osoittamisen, ettei ajattelun sisällöillä muka ole yhteyttä luonnollisiin 
kieliin, joilla ajatuksia muodostetaan. 

Kalifi Harun el Pullah Ahmed Ahneelle Ren6 Goscinnyn ja Jean Tabaryn 
piirtämässä albumissa Ahmed Ahne, Bagdadin kauhu (1972). 

Mikko Lahtinen puheessaan, jonka hän piti Aatoksen 30-vuotisjuhlasssa syk- 
syllä 20.10.2005 ja jonka hän julkaisi myös blogissaan <http://porthania. 
blogspot.com/2007/08/arvoisa-juhlavki-aatos-30-vuotta.html>. 

Markku Pirin valokuviin perustuvat kannet nähtiin Niin & Näin -lehden 
ensimmäisen vuosikerran 1994 numeroissa 1, 2 ja 3. Piri on maalannut myös 
ystävistään Juha Vartosta (tuolloisesta Teräväisestä) ja Jukka Orestosta (tuol- 
loisesta Suomelasta) muotokuvat vuonna 1988. Ks. Pirin teosta Muotokuvia — 
Portraits (1991, s. 14-17). 

Mikko Lahtisen hilpeyttä herättänyt esitelmä ”Peltotiellä olet hakotiellä” on 
julkaistu kokoelmassa Silleen jättäminen ja politiikka (1992), josta löytyy myös 
minun seminaaripuheeni. 

Nimimerkki ”Aatos — filosofian opiskelijat” Yliopistouutisissa 17/1993, s. 10. 
Sama. 

Sama. 

Sama. 

Esa Saarinen Juha Drufvan jutussa ”Nöyryytysrakenteet ovat kehityksemme 
jarruina” Yliopistouutiset-lehden numerossa 10/1993, s. 3. 

Sama. 

Sama. 

122. 


123. 

125. 
126. 
127. 


128. 
129. 


130. 


131. 


132. 


133. 


134. 


135. 


136. 
137. 
138. 


139. 
140. 


Sama. 

Sama. 

Sama. 

Antti Eskola ja Klaus Weckroth tarkastuslausunnossaan 4.11.1992 (laitosneu- 
voston esityslistan 11.11.1992 liite 1). 

Sama. 

Antti Eskola teoksessaan Persoonallisuustyypeistä elämäntapaan (1985, s. 84). 
Antti Eskola Työpäiväkirjassaan (1992, s. 86) Arto Mellerin lausahdukseen 
tukeutuen. 

Ks. Taina Rajantin 30.9.1992 laatimaa muistokirjoitusta Yliopistouutisissa 
42/1992 (s. 11). Mukana oli myös katkelma Vappu Lepistön laatimasta esi- 
puheen luonnoksesta, jossa hän tilitti paitsioon joutumistaan tieteen ja taiteen 
välille. 

Pertti Alasuutari Yliopistouutisissa 1—3/1993 (kansi ja s. 6). 

Antti Eskola kirjassaan Uhka, toivo ja vastarinta (1984, s. 17). 

Antti Eskola kirjassaan Tiedän ja uskon (2003, s. 92). 

Ks. esseekokoelmaani Filosofiset viuhahdukset (2007, s. 329). 

Myös intellektuellina pidetty Tuomas Nevanlinna ilmoittautui uskonnolliseen 
kisaan laatimalla ensimmäiseen Mooseksen kirjaan esipuheen (2007), joka ei 
mielestäni kuitenkaan tavoittanut sen enempää jumalallisen rakkauden, para- 
tiisista karkottamisen kuin syntiinlankeemuksenkaan seksuaalidynaamisia 
motiiveja. 

Antti Eskola kirjassaan Tiedän ja uskon (2003, s. 86). 

Klaus Weckroth jutussaan ”Miten minusta tuli hullu?” Yhteiskuntapolitiikka- 
lehden numerossa 65 (5/2000, s. 434). 

Olen käsitellyt kysymystä tarkemmin kirjoissani Filosofia räjähti — Tulevaisuus 
palaa (2005, s. 60—76) ja Minän rakentuminen ihmistieteissä (1994, s. 105-111). 
Ks. Eerik Lagerspetzin teosta A Conventionalist Theory of Institutions vuodelta 
1989. 

Aulis Aarnio vastineessaan Mikko Lahtisen pääkirjoitukseen Niin & Näin 
-lehdessä 3/1994 (s. 4). 

Ks. artikkeliani ”He söivät isien ruumiin — Mihin filosofian historioita 
tarvitaan?” Niin & Näin -lehdessä 3/2000 (s. 61—62). Kirjoitus on julkaistu 
myös kokoelmassa Filosofiset viuhahdukset (2007, s. 150—165). 

Huvittavimman esimerkin tuiki teoreettisesta ja lähes käsittämättömästä 
väitöskirjatutkimuksesta tarjosi tieteensosiologina esiintyneen Seppo Raiskin 
teos Laboratorio, teoria ja parempi elämä (1990), jossa ilmeisesti katsottiin, että 
pelkkä vierasperäisten käsitteiden viljeleminen tekee kirjoituksesta jollakin 
tavoin ”tieteellisen”. Ainakaan itse en ymmärtänyt puheena olleista ”nexuk- 
sista” mitään, mutta tarkeintähän oli, että kirjoittajalla oli virka. 

Ks. Heidi Liehun väitöskirjaa Sgren Kierkegaard's Theory of Stages and its 
Relation to Hegel vuodelta 1990. 

Ks. Pekka Himasen väitöskirjaa Bertrand Russellin haaste vuodelta 1994. 

Ilkka Niiniluoto Yliopisto-lehdessä 17/1995 (s. 39). 

Lisensiaatintutkimukseni Simone Weilin filosofia — Kulttuurikritiikki ja eettisen 
ihmisen idea hyväksyttiin erinomaisella arvolauseella, ja todistuksen tutkin- 
nosta sain 17.9.1996. 

Ks. Jarkko S. Tuusvuoren väitöskirjaa Nietzsche and Nihilism vuodelta 2000. 
Ks. Juha Himangan väitöskirjaa Phenomenology and Reduction vuodelta 2000. 

Ks. Esa Saarisen tulkintaa alun perin Ilta-Sanomissa olleesta haastattelustaan 
teoksessa Epäihmisen ääni (1984, s. 46). 

Esa Saarinen kirjassaan Erektio Albertinkadulla (1988, s. 30). 

Ks. Mauri Ylä-Kotolan väitöskirjaa Jean-Luc Godard mediafilosofina vuodelta 
1998. 

Ks. Keijo Rahkosen analyysia ”Eiks' Esa ookan täällä?” Sosiologia-lehdessä 
1/1985 (s. 9-11). 

Lilli Alanen, Leila Haaparanta, S. Albert Kivinen, Petri Mäenpää, Aarne 
Ranta, Veikko Rantala ja Gabriel Sandu kirjoituksessaan ”Laatu ratkaisee 
filosofiassakin”. Helsingin Sanomat 7.10.1995. 

Ks. Gabriel Sandun Helsingin Sanomissa 8.9.2001 esittämiä kommentteja Jan 
Blomstedtin 1.9.2001 laatimaan kriittiseen kirja-arvioon G. H. von Wrightin 
teoksesta Hyvän muunnelmat (alkut. The Varieties of Goodness). 

Filosofian laitoksen edellä mainittu kirjoittajatroikka Helsingin Sanomissa 
7.10.1995. 

Sama. 

Esa Saarinen kirjassaan Erektio Albertinkadulla (1988, s. 48—60). 
Eeva-Kaarina Aronen Helsingin Sanomien Kuukausiliitteessä 30.9.1995 (s. 20). 
Juttu oli otsikoitu sanoin: ”... ja sitten tähtifilosofit unohtivat tieteen”. 

Ent. s. 22. 

Sama. 

Vrt. Esa Saarisen muotoiluun filosofian historiansa esipuheessa (1985, s. 6). 
Eeva-Kaarina Aronen Helsingin Sanomien Kuukausiliitteessä 30.9.1995 (s. 23). 
Olen arvostellut teoksen sisältämää ajattelutapaa Niin & Näin -lehden 4/2004 
artikkelissani ”Tyttöjen kanssa saunan lauteilla — Tirkistysreikiä sukupuoli- 
erolla politikoivaan filosofiaan” (s. 111-120). Artikkeli on julkaistu myös koko- 
elmassani Filosofiset viuhahdukset (2007, s. 246—292). 

Eeva-Kaarina Aronen Helsingin Sanomien Kuukausiliitteessä 30.9.1995 (s. 23). 
Lilli Alanen Eeva-Kaarina Arosen edellä mainitun jutun mukaan (s. 22). 
Eeva-Kaarina Aronen Helsingin Sanomien Kuukausiliitteessä 30.9.1995 (s. 23). 
Enit., s. 24. 

Sama. 

Sama. Kursivointi minun. 

Sama. Kursivointi minun. 

Sama. Kursivointi minun. 

Ilkka Niiniluoto kirjoituksessaan ”Tauti ei hivuta filosofian laitosta”. Helsingin 
Sanomat 5.10.1995. 

Sama. 

Lauri Rauhala Helsingin Sanomissa 22.10.1995 julkaistussa jutussaan ”Vaati- 
mus laadukkaasta filosofiasta oikeutettu”. 

Jaana Venkula jutussaan ”Eikö tiede osaa korjata itseään” Helsingin Sano- 
missa 14.10.1995. 

Leena Parros vastauksessaan ”Missä tieteen etiikka pettää?” Jaana Venkulalle 
Helsingin Sanomissa 22.10.1995. 

Jan von Plato Yliopisto-lehden 16/1995 haastattelussa (s. 37). Kursivointi 
minun. 

Sama. Kursivointi minun. 

Sama. Kursivointi minun. 

Sama. Kursivointi minun. 

Sama. Kursivointi minun. 

Ks. Jan von Platon kirjallista muistutusta Yliopisto-lehdessä 16/1995 (s. 53). 
Göte Nyman kirjoituksessaan ”Virantäytöt ja Yliopisto-lehden journalismi” 
Yliopisto-lehden numerossa 17/1995. 

Esa Saarinen Yliopisto-lehden 17/1995 haastattelussa (s. 28). 

Sama. 

Sama. 

Esa Saarinen Internet-kotisivuillaan <http://www.saarinen.com>. 

Esa Saarinen Yliopisto-lehden 17/1995 haastattelussa (s. 28). 

Ilkka Niiniluoto humanistiselle tiedekunnalle laatimassaan selityksessä, joka 
julkaistiin myös Yliopisto-lehdessä 17/1995 (s. 39). 

Välini Timo Airaksiseen kariutuivat jäljempänä selitettävällä tavalla dosen- 
tuuria koskevaan kiistaan, ja mielipiteeni hänen ajattelustaan olen ilmaissut 
kirjoituksessani ”Rakkautta ja piikkilankaa — Johdatusta poliittisesti korrek- 
tiin paheellisuuteen” kokoelmassa Filosofiset viuhahdukset (2007, s. 331-335). 
Juhani Pietarinen puolestaan on ilmaissut homovastaisen asenteensa kirjas- 
saan Platonin harmonisen mielen etiikka (1996), joka ”käsitteli” Platonin filo- 
sofiaa sellaisella tavalla, että arvostelin sen yksityiskohtaisesti Niin & Näin 
-lehden 1/2002 jutussani ”Oliko filosofien kuningas piilohetero? Mieskulttuurin 
kunnia ja pyhän perheen pilaama Platon” (s. 73-83) sekä artikkelissani ”Platon 
ja poikarakkaus”, joka on julkaistu kokoelmassa Filosofiset viuhahdukset (2007, 
s. 204-232). 

Juha Varto Image-lehden 6/1996 kolumnissaan ”Viimeinen sana — Sokrateen 
hullut päivät” (s. 114). 

Ks. Simo Knuuttilan sinänsä harvinaista yleisönosastokirjoitusta ”Leikkiä ja 
totta antiikin Ateenasta” Yliopisto-lehdessä 17/1996 (s. 34). 

Jyri Puhakainen Aikalaisessa 5/1996. 

Himas-ilmiö ei herättänyt luottamusta myöskään muualla. Toimin noihin 
aikoihin vapaana luennoitsijana ja annoin opetusta mitä erilaisimmille tahoille 
osuen sattumalta yritykseen, jossa Pekka Himanen oli vieraillut aiemmin. 
Palkitsevimpia kokemuksia kyseisiltä ajoilta onkin tämän helsinkiläisen 
mainostoimiston johtajan toteamus luentoni lopuksi: ”Ne Himaselle myönnetyt 
rahat olisivat kuuluneet sinulle!” Minua ei ole liioin lämmittänyt raha, mutta 
nuo sanat ovat edelleen mielessäni. Olenkin kaikesta henkisestä tuesta 
mittaamattoman paljon kiitollisempi kuin niistä rahoista ja viroista, joita 
yliopistot eivät koskaan myöntäneet minulle. 

Kun ystäväni myöhemmin lennättivät minua myös ulkomailla pidettyäni 
heille luentoja, he ihmettelivät, miksi elän vaatimattomasti enkä vinguta 
Visaa. Tämä johtui tietenkin vain siitä, ettei minulla ole ollut varaa sellaiseen 
elämäntapaan, jota yliopiston apurahatutkijat pitävät aivan tavanomaisena. 
Nuo hyväntahtoiset ystäväni eivät kai olleet koskaan tavanneet ketään köyhää 
ihmistä, ja lisäkysymyksensä kaikki uteliaat voivat osoittaa virassa istuville 
professoreille. 

Juha Varto Image-lehden 6/1996 kolumnissaan ”Viimeinen sana — Sokrateen 
hullut päivät” (s. 114). 

Sama. 

Ks. Esa Saarisen oppikirjaa Filosofia vuodelta 1994. 

Ks. Helsingin Sanomien juttua ”Niinistö etsi Saarisen kanssa tunteiden voimaa 
ja yhdessä onnistumista” 8.11.2002. 

Ks. vuoden 2005 Kuka kukin on -teosta (s. 890). 

213. 


214. 


Väitöskirjani Rakkauden välittäjä — Simone Weilin käsitys eettisen ihmisen to- 
dellistumisesta ilmestyi toukokuussa 1997. 

Ks. teostani Filosofia räjähti — tulevaisuus palaa (2005 s. 253—254). 

Ks. Jan Blomstedtin juttua Helsingin Sanomissa 1.9.2001. 

G. H. von Wright muotoili praktista syllogismia hyödyntävän toiminnan selitys- 
mallin teoksessaan Explanation and Understanding (1971, s. 96) näin: ”A 
intends to bring about p. A conciders that he cannot bring about p unless he 
does a. Therefore A sets himself to do a.” Tällainen malli lähestyy ihmisen 
toimintaa antipositivistisesti ja ei-kausalistisesti ottaen huomioon ihmisen 
intentionalisuuden, tahdon vapauden ja siihen liittyvän indeterminismin. 
Käytännön tilanteissa se jättää kuitenkin ottamatta huomioon tekojen ei-aiotut 
sivuseuraukset. Näin sen selitysvoima jää riippumaan lopulta siitä, ajatel- 
laanko ihmisen tietävän tekojensa seuraukset ja pitävätkö vaikutusyhteyksiin 
liittyvät olettamukset paikkansa. Kirjoitin aiheesta muun muassa teoksessani 
Minän rakentuminen ihmistieteissä (1994, s. 158). 

Timo Airaksisen lausunto Helsingin yliopiston valtiotieteelliselle tiedekunnalle 
18.5.1998. 

Matti Sintosen lausunto Helsingin yliopiston valtiotieteelliselle tiedekunnalle 
11.5.1998. Noiden aikojen jälkeen filosofian laitokset eivät ole juuri virkoja auki 
julistaneetkaan, vaan ne on täytetty suoraan joko määryksillä tai kutsusta. 

Ks. arviotani ”Terveen seksin tuolle puolen” Sosiologia-lehden numerossa 
2/1998 (s. 148—150). 

Ks. esim. Pauli Löijan artikkelia ”Ollin väitöskirja tarkastettu yliopistossa ja 
käräjäoikeudessa!” Z-lehdessä 2/2000 (s. 40-42). 

Sama. 

Ks. artikkeliani ”Oliko filosofien kuningas piilohetero?” Niin & Näin -lehdessä 
1/2002 (s. 82). 

Ks. Kalle-Ville Lahtisen artikkelia ”Ollin oppivuodet” Z-lehdessä 5/1996 (s. 18— 
23). 

Ks. Esa Sariolan romaania Luota minuun vuodelta 1994 (s. 121-123). 

Ks. artikkeliani ”Alkibiades, Eros ja itsestä huolehtimisen taito” Mikko Lahti- 
sen toimittamassa teoksessa Rakkaudesta filosofiaan vuodelta 1999 (s. 61—71). 
Teksti on julkaistu laajennettuna myös kokoelmassani Filosofiset viuhahdukset 
(2007, s. 191-203). 

Ks. Riitta Nelimarkan luonnehdintaa hänen teoksessaan Väitösfarssi vuodelta 
2003 (s. 44). 

Emnit., s. 29 ja 58. 

Ent. s. 41. 

Ks. arviotani ”Kauhea sandaali” Niin & Näin -lehdessä 4/2003 (s. 127—128). 
Professorien eettisistä ohjeista ks. esim. Acatiimi-lehden numeroa 4/2002. 

Pelle Miljoona EP-levyllä Varjo seuraa onneain (1981). 

Johanna Matero Ruumiin kulttuuri -lehdessä 4/2000 (s. 63—64). 

Ks. Ilkka Niiniluodon mainintaa Svante Nordinin teoksessa Filosofian historia 
vuodelta 1999 (s. 536). 

Friedrich Nietzsche teoksensa Ecce homo (2002 [1888]) luvussa ”Miksi olen niin 
viisas” (s. 24). 

Leila Haaparannan sähköpostiviesti Aki Huhtiselle keväällä 2001. Erään 
näytön Haaparannan virhearvioinneista ja epäoikeudenmukaisuudesta tarjoaa 
se, että fil. tri Huhtinen tuli kuitenkin nimitetyksi samalla tuotannolla käy- 
tännöllisen filosofian dosentiksi Helsingin yliopistoon. 

Ks. Mika Hannulan, Juha Suorannan ja Tere Vadeönin teosta Otsikko uusiksi — 
Taiteellisen tutkimuksen suuntaviivat vuodelta 2003. 

Kari Häkämies Simo Rantalaisen kysymykseen Hyvät, pahat ja rumat -ohjel- 
massa astuttuaan virkaansa kesken hallituskauden helmikuussa 1996. 

Ks. kirjoitustani ”Homoille ja lesboille vasta luodaan perusoikeuksia — Virallis- 
tettu parisuhde on toisen luokan avioliitto” Tasa-arvo-lehden numerossa 1/2001 
(s. 19—21). 

Ks. arviotani ”Yksipuolista syrjintätutkimusta” Sosiologia-lehdessä 3/2002 
(s. 253—255). 

Suomen Akatemian kulttuurien ja yhteiskunnan toimikunnan päätös numero 
77719, 16.11.2001. 

Edellä mainitun päätöksen liite 2. 

Suomen Akatemian myönnettyä ”Pornoakatemialle? peräti 265 320 euron 
määrärahan teki kansanedustaja Raimo Vistbacka maan hallitukselle asiaa 
kritisoivan kirjallisen kysymyksen (940/2004 vp) 2.12.2004. Vistbackan kohdis- 
tama moite feminististä ja täysin tendenssimäistä ”tutkimusta” kohtaan olikin 
täysin perusteltu, paitsi homoseksuaalisuutta arvostelevilta osilta. 

Tiedot rahoituspäätöksistä on saatu Suomen Akatemian Internet-sivuilta 
<http://www.aka.fi>. 

Sähköpostiviestini Inkeri Savalle ja Vesa Puuroselle 1.2.2002. 

Inkeri Savan sähköpostiviesti minulle 15.2.2002. 

Sähköpostiviestini Inkeri Savalle 15.2.2002. 

Inkeri Savan sähköpostiviesti minulle 20.2.2002. 

Kanteluasiakirjani päiväsin ja lähetin matkaan 22.3.2002. 

Ks. kirjoitustani ”Miten meitä tutkitaan?” Z-lehdessä 3/2002 (s. 38). 

Ks. kirjoitustani ”Onko projektitutkija tieteen pyramidiorja?” Acatiimi-lehdessä 
3/2002 (s. 27). 

Ks. kirjoitustani ”Yksipuolista syrjäytymistutkimusta” Sosiologia-lehdessä 
3/2002 (s. 253—255). 

Ks. kirjoitustani ”Seniorit saavat rahat” Yliopisto-lehdessä 5/2002 (s. 41) ja 
”Akatemian käytännöt” Yliopisto-lehdessä 8/2002 (s. 29). 

Arto Mustajoki ja Liisa Savunen kirjoituksessaan ”Seniorit ja rahoitus” Yli- 
opisto-lehdessä 7/2002 (s. 36). 

Suomen Akatemian kulttuurien ja yhteiskunnan tutkimuksen toimikunnan 
pääsihteerin Liisa Savusen kirje minulle 26.6.2002 (SA:n dnro 196/03/02). 
Taideteollisen korkeakoulun rehtorin päätös 12.4.2002 (TaiK:n dnro 78/07/ 
2002). 

Inkeri Savan kirjallinen selitys Taideteollisen korkeakoulun rehtorille 8.4.2002 
(päätöksen dnro 78/07/2002 liite 1, s. 7). 

Sähköpostiviestini Unigueer-sähköpostiyhteisölle 17.12.2002. 

Olli Stälström minulle sähköpostiviestissään 18.12.2002. 

Stälströmin potilashistoriasta oli maininta myös Z-lehden 5/1996 jutussa, 
mutta se oli jäänyt minulta huomaamatta. Samat surulliset asiat tämä ansi- 
oitunut kansalaisoikeustaistelija kertoi omin sanoin Helmi-lehden numerossa 
1/2003 olleessa kirjoituksessaan sekä numeron 1/2005 haastattelussa. 

Lasse Kekki minulle sähköpostiviestissään 18.12.2002. 

Suomen Akatemian ilmoitus 28.4.2004 päätöksestä numero 208412. 
Taideteollisessa korkeakoulussa paljastui kantelustani seuranneiden tutkinta- 
toimien ansiosta useita muitakin väärinkäytöksiä, joista muiden muassa 

MTV3:n uutisoi 9.10.2002 otsikolla ”Taideteollisessa paljastui kavallus” <http:// 
www.mtv3.fi/ uutiset/arkisto.shtml/arkistot/kotimaa/2002/10/134800>. 

Stakesin Internet-sivut <http://www.stakes.fi>. 

Sähköpostiviestini Juha Vartolle 28.2.2002. 

Juha Varton sähköpostiviesti minulle 19.3.2002. 

Juha Varton sähköpostiviesti minulle 28.2.2002. 

Sähköpostiviestini Juha Vartolle 28.2.2002. 

Ks. kirjoitustani ”Mania, hybris ja kohtalo — Miksi dramaturgian filosofi puhuu 
Jumalasta ja homoudesta?” Niin & Näin -lehdessä 3/2006 (s. 152). 

Juha-Pekka Hotinen 28.8.2007 allekirjoittamassaan työtodistuksessa. 
Teatterikorkeakoulun opintohallinnon päällikön Katja Kiviharjun allekirjoit- 
tama päätös 7.1.2008. 

Helsingin Sanomat raportoi 28.11.2007 vetoomuksesta, jonka eräät 1970-luvun 
politrukit olivat toimittaneet kaupunginjohtaja Jussi Pajuselle vaatien puna- 
graniittisen Lenin-patsaan pystyttämistä Alppilassa sijaitsevaan Leninin- 
puistoon. 

Ks. Timo Kallisen teosta Teatterikorkeakoulun synty vuodelta 2004. 
Tiedustellessani asiaa Teppo Turkilta puhelimeen vastasi hänen sihteerinsä, 
joka sanoi ”kiitos ja kuulemiin” sekä löi viranomaisille tyypilliseen tapaan 
puhelinluurin kiinni. 

Taideteollisen korkeakoulun ilmoitus 29.6.2006 (TaiK:n dnro 142/123/2006). 
Taideteollisen korkeakoulun ilmoitus 3.7.2006 (TaiK:n dnro 141/123/2006). 
Taideteollisen korkeakoulun rehtorin kirjallinen päätös 20.6.2006. 

Hain esimerkiksi filosofianopettaja Arno Kotrolta vapautunutta viransijai- 
suutta Länsi-Helsingin lukiosta keväällä 2006, mutta hakemukseni jätettiin 
käsittelemättä. 

Helsingin sosiaali- ja terveysalan oppilaitoksen johtokunta kokouksessaan 13.6. 
2006 ja rehtori Kristiina Kimmola kirjeessään minulle 15.6.2006. 

Helsingin sosiaali- ja terveysalan oppilaitoksen johtokunta kokouksessaan 
19.10.2006 ja pöytäkirjanotteessaan 5/2006 (s. 9). 

Eduskunnan kanslian ilmoitus Seppo Tiitisen johtaman hallintotoimiston pää- 
töksestä 1.7.2006. 

Ks. kirjaani Työttömän kuolema vuodelta 2005 (s. 9—59). 

Esa Saarinen Markku Pääskyselle 4.7.2002 lähettämässään sähköpostivies- 
tissä, jonka Markku printtasi minulle arkistojani varten. 

Kritisoin Pihlströmin kirjaa kokonaisarviossani ”Kolme kärpästä yhdellä 
iskulla — Filosofian samittamisesta”, joka on julkaistu teoksessani Filosofiset 
viuhahdukset (2007, s. 325—330). 

Ks. teokseni Dialoginen filosofia (2003) s. 339. 

Juha Himangan sähköpostiviesti Markku Pääskyselle kesällä 2002. 

Ks. Juha Varton arviota ”Dialogisen välttämättömyys” Niin & Näin -lehdessä 
2/2003 (s. 110-111). 

Ks. Tapani Kilpeläisen arviota ”Tie Helvettiin on kivetty...” Yliopisto-lehdessä 
12—13/2003 (s. 53—54). 

Ks. vastinettani ”Dialogisesta filosofiasta” Yliopisto-lehdessä 14/2003 (s. 38—39). 
Ks. Maija Lehtovaaran arviota ”Etiikkaa arkeen ja tieteeseen” Aikuiskasvatus- 
lehden numerossa 4/2003 (s. 321). 

Enrt., s. 323. 

Ks. Pekka Wahlstedtin juttua ”Dialogisuus yhteiskunnassa” Mielenterveys- 
lehden numerossa 5/2003 (s. 34-36). 

Ks. Pekka Wahlstedtin arviota ”Keskustelua keskustelun vuoksi” Ydin- 
lehdessä 4/2003 (s. 46). 

Ks. Pietari Almusan arviota ”Dialogi ymmärryksen rakentajana” Kulttuuri- 
vihkot-lehdessä 5/2003 (s. 72). 

Ensimmäisen painoksen tultua loppuunmyydyksi julkaisin teoksestani Dialogi- 
nen filosofia — Teoria, metodi ja politiikka ajantasaistetun laitoksen syksyllä 
2008 saksalaisen Books on Demand -kustantamon kautta. 

Kirjoitin asiasta Tiedepolitiikka-lehden 1/2006 artikkelissani ”Kun yhdet ovat 
tasa-arvoisempia kuin toiset — Kuinka tasa-arvolla diskriminoidaan?” (s. 75—82) 
ja verkkokirjassani Contra Academia — Tutkielma tiedepoliittisesta vallasta. 
Vertailun vuoksi Ilta-Sanomat raportoi samanlaisen tapauksen sivuillaan 17.1. 
2008. Uutisen mukaan kaksi Kampin työvoimatoimiston virkailijaa työnsi 
Nelosen TV-uutisten kuvaajan niin rajusti ulos huoneesta, että kuvaaja sai 
kolhun silmäkulmaansa. Tapaus johti virkamiehille esitettyyn syytteeseen 
lievästä pahoinpitelystä ja virkavelvollisuuden rikkomisesta. 

Markku Eskelinen ja Jyrki Lehtola teoksessaan Jälkisanat (1987). 
Tiedesihteeri Petri Miralan kirje 20.12.2002. Kirjoitin asiasta Yliopisto-lehteen 
7/2003 (s. 39—40) otsikolla ”Kuka nyt erehtyy?” paheksuen käytäntöä, jonka 
seurauksena alemmin koulutettujen nimittäminen yliopistovirkoihin vie pohjaa 
yliopistojen toiminnalta. Tiedekunnan vakituisessa virassa toimiva Petri 
Mirala (joka Suomen Akatemiassa toimiessaan oli allekirjoittanut myös minulle 
toimittamansa mielivaltaisen päätöksen numero 77719 16.11.2001), vastasi 
kirjoitukseeni Yliopisto-lehdessä 9/2003 todeten, ettei ”kaikkea tarvitse teettää 
tohtoreilla” ja että hänen apulaisekseen maisterikin ”riittää” (s. 34). Yliopiston 
sijasta Mirala olisi voinut jatkaa politikoimistaan Lauttasaaren sosiaalidemo- 
kraattisessa yhdistyksessä, johon hän kuuluu. 

Sähköpostiviestini Helsingin yliopiston humanistiselle tiedekunnalle 10.1.2006. 
Helsingin Sanomat kertoi jutussaan 23.1.2006, että Helsingin yliopiston konsis- 
torin strategiana vuosille 2007—2009 on tarkoitus ”aktiivisesti” värvätä ulko- 
maisia opiskelijoita ja että ”apuna käytetään markkinointia”. Kannattaisi ehkä 
tiedustella asian oikeutusta myös suomalaisilta veronmaksajilta ja opiskeli- 
joilta. 

Ks. Martti Koskenniemen ja Heikki Patomäen avoimia kirjeitä Yliopisto-lehden 
numerossa 4/2005 (s. 40—41) Patomäen kirjoitus kommentteineen löytyy 
verkko-osoitteesta <http://www.valt.helsinki.fi/blogs/patomaki/post1.htm>. 

Ks. teostani Työttömän kuolema vuodelta 2005 ja Heikki Patomäen kirjaa Yli- 
opisto oyj samalta vuodelta. 

Ilkka Niiniluoto Yliopisto-lehden (4/2005) kirjoituksessaan ”UPJ:n arvot ja to- 
teutus” (s. 41—42). 

Simo Parpola Yliopisto-lehden (7/2005) kirjoituksessaan ”Yliopiston tila ja reh- 
torin visiot” (s. 45). 

Ks. kannanottoani ”Naturalismi on heteroideologia” Yliopisto-lehdessä 17/2003 
(s. 34-35) alun perin Yliopisto-lehdessä 14/2003 olleeseen Osmo Tammisalon 
kirjoitukseen ”Evoluutio ja homoseksuaalisuus”, jossa Tammisalo oli tulkinnut 
homoseksuaalisuutta pelkästään biologiseksi ominaisuudeksi. Kommentoin 
asiaa edelleen Yliopisto-lehden 3/2004 jutussani ”Sekseistä ja biobisneksestä” 
(s. 56-57). 

Ilkka Niiniluoto esitelmässään ”Naturalismikin on humanismia” 10.10.2003. 
Ks. Ilkka Niiniluodon kirjoitusta ”Murha Wienin yliopistossa” teoksessa Filo- 
sofin kuolema vuodelta 2004 (s. 257—266). 

Ent., s. 263-265. 

Huomionarvoista on myös se, että Timo Kaitaron ja Markku Roinilan vuonna 
2004 toimittamasta kuolemaa käsittelevästä teoksesta puuttui kokonaan 
Martin Heideggerin esittely. Kustannusyhtiö Summan julkaisema artikkeli- 
kokoelma onkin tyypillinen esimerkki ihmisten halusta paeta omaa kuole- 
vaisuuttaan kollektiivisen joukkohengen taakse sekä siirtää keskustelu ylei- 
selle tasolle, puheeksi Kenen Tahansa kuolemasta. Juuri näin Heideggerin 
arvostelema Das Man -ihanne syntyy. Tärkeitä ja keskeisiä aiheita, kuten 
kuolemaa tai rakkautta koskevat kysymykset epäpersonifioidaan ahdistuksen 
välttämiseksi niin, että niistä aletaan puhua yleisesti ja abstraktisti tai jonkun 
toisen ominaisuutena. Näin kierretään asioiden kokemuksellinen ja persoo- 
nallinen merkitys. 

Kluuvin työvoimatoimiston osoitus minulle 11.7.2008. 

WSOY:n kustannuspäällikön Aleksi Siltalan sähköpostiviesti minulle 20.4. 
2004. 

Sähköpostivastaukseni Aleksi Siltalan kielteiseen julkaisupäätökseen 20.4. 
2004. 

Ks. analyysiani Dialogisen filosofian (2003) sivuilla 275—276. 

Ks. Juha Siltalan kirjaa Työelämän huonontumisen lyhyt historia vuodelta 
2004. 

Ilkka Niiniluoto Svante Nordinin Filosofian historiassa (1999, s. 531). 

Virkaa hakivat protestimielessä useat sinänsä kelpoiset henkilöt, ja joillekin 
hakeminen kannatti, sillä pääehdokkaina pidettyjen Esko Ahon ja Ilkka 
Kanervan sijasta tasavallan presidentti Tarja Halonen ratkaisi asian 
hallituksen esityksen vastaisesti nostamalla johtajaksi tutkija Sinikka Salon. 
Simo Salminen ”Rotestilaulussaan” (1966) albumilla Huumorimiehiä — Rotesti- 
laulu (1998). 

Se, että Speden kaskujakaan ei oikein enää ymmärretä, kertoo uustosik- 
komaisesta nykyajasta, jossa poliittinen korrektius tappaa totuutta paljastavan 
komedian samalla kun todellisuus sinänsä on muuttunut jatkuvaksi tragedi- 
aksi. 

Herakleitos fragmentissaan numero 54 teoksessa Yksi ja sama (1971). 

Platon dialogissaan ”Faidros”, 255b. 

Ks. kirjoitustani ”Wovon das Man nicht sprechen kann? — Wittgensteinin elämä 
filminä” kokoelmateoksessa Filosofiset viuhahdukset (2007, s. 349—352). 

Pekka Suvanto Kanava-lehden kielteisessä julkaisupäätöksessään syksyllä 
1998. 

Sakari Ojantakanen ”Homolittojen rekisteröinnistä” Kanava-lehdessä 9/1998 
(s. 568-569). 

Ent. s. 569. 

Mikko Lahtisen kielteinen sähköpostiviesti minulle 8.11.1998. 

Mikko Lahtisen myönteinen sähköpostiviesti minulle 25.11.1998. Juttuni ”Vi- 
heltävä kahvinkeitin” ilmestyi Niin & Näin -lehdessä 4/1998 (s. 79—80). 

Ks. kirjoitustani Niin & Näin -lehdessä 3/2000, s. 58—62. 

Ks. kirjoitustani Niin & Näin -lehdessä 1/2002, s. 73—83. 

Ks. Juhani Pietarisen homofoobista ja asiatietoja vääristelevää teosta Platonin 
harmonisen mielen etiikka vuodelta 1996. 

Ks. Juhani Pietarisen omistuskirjoitusta ”keskimmäiselleen” em. teoksen alus- 
sa. 

Kai Kaila kirjoituksessaan ”Puhakaiselle” Tieteessä tapahtuu lehdessä 7/1998 
(s. 60). 

Jan Rydman esimerkiksi julkaisi Kai Kailan vastineen Puhakaiselle samassa 
Tieteessä tapahtuu -lehden numerossa 7/1998, jossa Puhakaisen kritisoitu 
kirjoitus ”Filosofista terapiaa aivotutkimuksen suuruudenhulluuteen” ilmestyi; 
tämä edellytti tietysti sitä, että päätoimittaja välitti Puhakaisen kirjoituksen 
etukäteen hänen kriitikolleen, mikä todisti tieteen olevan kierolla tavalla 
”avoin järjestelmä”. 

Sittemmin ilmestyneet journalistin ohjeet vuodelta 2005 luonnollisesti täs- 
mentävät (kohta 21), että ”[jlos selvästi tunnistettavissa olevan henkilön tai 
tahon toiminnasta aiotaan esittää tietoja, jotka asettavat tämän erittäin kiel- 
teiseen julkisuuteen, kritiikin kohteelle tulee varata tilaisuus esittää oma 
näkemyksensä jo samassa yhteydessä.” Huomattava kuitenkin on, että kritii- 
kin kohteena ei ollut alun perin Kai Kaila ja että samassa numerossa vas- 
taamisen mahdollisuutta ei koskaan suotu muille kuin naturalisteille itselleen. 
Ks. Suomen Journalistiliiton Internet-kotisivuja <http:/www journalistiliitto. 
fi>. 

Ks. Jyri Puhakaisen terävää vastinetta ”Huippututkija ”Kailalle” Tieteessä 
tapahtuu -lehdessä 8/1998 (s. 62—64). Keskustelu alkoi alun perin Jan Ryd- 
manin omasta provokaatiosta ja hänen väärinkäsityksistään Tieteessä tapah- 
tuu -lehden numerossa 5/1998 (s. 53). 

Jyri Puhakainen esiintyi muun muassa TV1:n ”Kaken pesulassa” 22.11.1998 ja 
Helsingin Sanomissa 16.9.1998, jossa hän ”aivojen vuosisadaksi” julistetun 
2000-luvun kynnyksellä väitti, että ”aivotutkimuksen käsitys ihmisestä on 90- 
luvun suurin älyllinen huijaus”. Urpo Rinteen sekä Paavo Riekkisten (junior ja 
senior) harjoittaman rahanpesun paljastuttua Puhakaisen väitteet biobisnek- 
sen epärehellisyydestä saivat myös havainnollisen todistuksen. Ks. lisäksi 
Lauri Rauhalan artikkelia ”Emergenssi hyppäyksenä merkitystasolle” Tieteessä 
tapahtuu -lehdessä 5/1999 (s. 40—44). 

Ks. artikkeliani ”Kun yhdet ovat tasa-arvoisempia kuin toiset — Kuinka tasa- 
arvolla diskriminoidaan? Tiedepolitiikka-lehdessä 1/2006 (s. 75—82). 

Ks. artikkeliani ”Heidegger, sankarini! — Mistä kiistaa käytiin?” Tiedepoli- 
tiikka-lehden numerossa 3/2004 (s. 31—38). Kirjoitus on julkaistu laajennettuna 
myös kokoelmassa Filosofiset viuhahdukset (2007, s. 99—113). 
Tiedepolitiikka-lehden toimitussihteeri Katriina Järvinen sähköpostiviesteis- 
sään minulle 3.12.2004 ja 4.4.2005. 

Markku Jokisipilä blogissaan otsikolla ”Sukupuolten tasa-arvosta” <http:// 
jokisipila.blogspot.com/2006/06/sukupuolten-tasa-arvosta.html>. 

Markku Jokisipilä sähköpostiviestissään minulle 3.6.2006. 

Minna Laukkanen minulle puhelinkeskustelussa 1.4.2005. 

Ks. Markku Pääskysen esittelyä ”Kevään kirjanautintoja” Yliopistopainon 
uutiset -lehdessä 1/2005 (s. 8—10), jossa kirjastani Työttömän kuolema ei mai- 
nittu halaistua sanaa. 

Ks. Suomen Kustannusyhdistyksen julkaisemaa teosta Vuoden kirjat 2005. 

Ks. Pekka Wahlstedtin arviota ”Työ tekijänsä niittää” Helsingin Sanomissa 
5.6.2005. 

Sama. 

Ks. Eeva Erosen juttua ”Työttömät vapaakansalaisiksi” Helsingin Sanomissa 
28.8.2005. 

Kristian Klockars lausunnossaan dosentuurihakemustani varten 3.8.2005 (s. 1- 
2). 

Sami Pihlström arviossaan ”Luovan ihmisen puolustajia?” Tieteessä tapahtuu 
-lehdessä 7/2005 (s. 66). 

Ent. s. 67. 

Sama. 

Sama. 

Jan Rydman sähköpostiviestissään minulle 21.11.2005. 

Yhdistyneiden kansakuntien ihmisoikeuksien julistus on luettavissa esi- 
merkiksi järjestön Internet-kotisivuilta <http://www.un.org>. 

Ks. kirjoitustani ”Työttömän kuolemasta” Tieteessä tapahtuu -lehdessä 8/2005 
(s. 49—51). 

Sampsa Rydmanin luomaan vaihtoehtohistoriaan on voinut tutustua verkko- 
osoitteessa <www.taivaansusi.net/reich>. 

Ks. artikkeliani ”He söivät isien ruumiin” Niin & Näin -lehdessä 3/2000. 

Ks. Sami Pihlströmin teosta Filosofin käytännöt vuodelta 2001. 

Tiede & Edistyksen päätoimittaja Arto Noro minulle sähköpostiviestissään 
25.3.2002. 

Tiede & Edistyksen toimitussihteeri Antti Kuparinen minulle sähköpostiviestis- 
sään 19.4.2002. 

Lähetin huomatukseni perusteluineen Tutkijaliiton hallitukselle 25.4.2002. 
Tutkijaliiton hallituksen puheenjohtaja Juhani Vähämäki minulle kirjeessään 
30.5.2002. 

Ks. kirjoitustani ”Kolme kärpästä yhdellä iskulla — Filosofian samittamisesta” 
teoksessani Filosofiset viuhahdukset (2007, s. 325—330). 
Kulttuurintutkimus-lehden anonyymit refereet Leena Kaukion minulle 29.3. 
2004 sähköpostitse toimittamassa lausunnossa. 

Esseeni ”Amerikat — Aina vain isompaa” julkaistiin Nuori Voima -lehden nume- 
rossa 3/2004 (s. 18-22). 

Ajatuksen päätoimittajana toimineen Sami Pihlströmin sähköpostiviesti mi- 
nulle 29.4.2004. 

Ajatus-vuosikirjan referee edellä mainitun sähköpostiviestin liitteenä olleessa 
lausunnossaan. 

Simo Salminen Jukka Virtasen sanoittamassa ”Pornolaulussa”, jossa ”ruma 
sana sanotaan niin kuin se on”; albumilla Huumorimiehiä — Rotestilaulu (1998). 
Levytys oli maaliskuusta 1968 alkaen kolmen kuukauden ajan Suomen levy- 
myyntitilastojen listaykkönen. 


Mikko Lahtisen sähköpostiviesti minulle 10.2.2004. 

Tuukka Tomperin sähköpostiviesti minulle 11.2.2004. 

Sähköpostiviestini Niin & Näin -lehden toimitukselle 11.2.2004. 

Pia Livia Hekanaho ja Mikko Tuhkanen kirjoituksessaan ”Oueer-teorian suku- 
puoli ja paradigmaattisten erojen ongelma” Niin & Näin -lehdessä 2/2005 
(s. 11). Jo kirjoituksen otsikossa on kielioppivirhe, tai sitten on ajateltava, että 
gueer-teorialla itselläänkin on sukupuoli. 

Emt., s. 9. 

Sama. Vertailun vuoksi myöskään Richard Lynn ja Tatu Vanhanen eivät käytä 
biopolitiikan käsitettä samassa paradigmaattisessa merkityksessä kuin Fou- 
cault ja hänen opetuslapsensa. Ks. esim. Lynnin ja Vanhasen teosta 10 and 
Global Ineguality vuodelta 2006. Koska ”biopolitiikka? viittaa konstruktio- 

nistienkin kehitelmissä ”elämän uusintamiseen liittyviin käytäntöhin” ja 
muihin vallan viidakoihin, osuu oma käsitykseni siitä, että biopolitiikka pa- 
lautuukin siis heteroseksuaaliseen lajinsäilytykseen ja naturalismiin, maa- 
liinsa täsmällisesti. Elämän uusintaminenhan on sidottu juuri heteroseksuaali- 
seen kanssakäymiseen. Kyse on siis yhtä kaikki biologialla politikoimisesta 
(johon itse olen suhtautunut kriittisesti). 

Pia Livia Hekanaho ja Mikko Tuhkanen kirjoituksessaan ”Oueer-teorian suku- 
puoli ja paradigmaattisten erojen ongelma” Niin & Näin -lehdessä 2/2005, s. 8. 
Ks. esim. Eero Backmanin artikkelia ”Kan vetenskaplig kritik vara äre- 
kränkning” (Nordisk Tidsskrift for Kriminalvidenskab 1994, s. 28), jonka 
mukaan kritiikki voi olla kunniaa loukkaavaa, jos (1) kritiikin olennainen 
päämotiivi ei ole tieteellinen, vaan sen tarkoituksena on loukata, (2) jos 
arvostelu ei loukkaa vain tutkijan esitystä vaan pääasiassa hänen persoo- 
nallisuuttaan tai (3) jos arvostelija esittää valheellisia väitteitä (esimerkiksi 
tutkimustulosten väärentämisestä), joiden tarkoituksena on asettaa toinen 
muiden halveksunnan kohteeksi. Ainakin viimeksi mainittu näyttäisi täytty- 
vän Hekanahon ja Tuhkasen argumentaatiossa minua kohtaan. Sen sijaan esi- 
merkiksi tutkijan arviointia ”epä-älylliseksi? voidaan tulkita vain arvostelijan 
mielipiteeksi tieteellisestä tuotteesta eikä henkilökohtaiseksi arvioksi tieteen- 
harjoittajasta itsestään. Ks. esim. Olavi Heinosen (ym.) teosta Rikosoikeus 
vuodelta 1999 (s. 591). 

Kiistely koski Arno Kotron kirjaa Musta morsian vuodelta 2005, jossa hän 
antautui kirjoittamaan naisnäkökulmastaa. Ymmärsin noiden muutamien 
heteroseksuaalisten mieskirjailijoiden, kuten Arno Kotron ja Jouni Inkalan, 
pyrkimykset tekeytyä naisiksi lähinnä siltä kannalta, että siten he pystyivät 
miellyttämään feministisiä kustantajia ja saamaan kirjoilleen huomiota. Myös 
katharsiksen aika tuli pian, ja Kotro toimittikin jo vuonna 2007 feminismi- 
kriittisen kirjan nimeltä Mies vailla tasa-arvoa. 

Ruben Stiller Arno Kotrolle Ruben ja Joonas -show'ssa 22.4.2005. 

Ks. teostani Filosofia räjähti (2005, s. 148). 

Ks. teostani Työttömän kuolema (2005, s. 169). 

Ks. vastinettani ”Erään paradigman ehtookellot - Hekonaurut gueer-teorian 
hakoteille” Niin & Näin -lehden numerossa 3/2005 (s. 57). 

Hekanaho ja Tuhkanen Niin & Näin -lehden 2/2005 kirjoituksessaan (s. 8). 
Hekanaho ja Tuhkanen Niin & Näin -lehden 4/2005 läimäytyksessään ”Oueer- 
teoria ja tieteellisen kirjoittamisen etiikka” (s. 7). 

Fyysikko Alan Sokalin tahallisen näennäistieteelliseksi laatima ja Duke Uni- 
versity Pressin julkaiseman Social Text -lehden kelpuuttama artikkeli julkais- 
tiin kyseisen lehden numerossa 46—47/1996 (s. 217—252). 

Ks. Alan Sokalin tunnustuksellista artikkelia ”A physicist experiment with 
cultural studies” Lingua Franca -lehdessä May/June 1996, jossa hän toteaa, 
että vaikka hänen metodinsa olikin satiirinen, oli hänen tarkoituksensa 
vakava. Sokalin metodi on saanut myöhemmin myös jatkoa. 

Ks. Pia Livia Hekanahon teoksen ”Yhden äänen muotokuvia” (2006) esipuhetta 
(s. 3). Hekanahon teos käsitteli ranskalaista kirjailijaa ja varhaista feministiä, 
Marguerite Yourcenaria, jota kirjoittaja ylistää tietysti myös sosialistiksi. 

Taina Kinnunen ja Anne Puuronen sähköpostiviestissään minulle 10.10.2005. 
Taina Kinnunen ja Anne Puuronen sähköpostiviestissään minulle 9.12.2005. 
Sähköpostiviestini Taina Kinnuselle ja Anne Puuroselle 12.12.2005. 

Henry Laasasen sähköpostiviesti minulle 18.2.2008. 

Ks. artikkeliani ”Tyttöjen kanssa saunan lauteilla” Niin & Näin -lehdessä 
4/2004 (s. 119) ja teoksessani Filosofiset viuhahdukset (2007, s. 272). 

Ks. Patrik Austinin kirjoittamaa juttua ”Naistutkimus kuumentaa tunteita” 
Helsingin Sanomissa 4.3.2008. 

Rossi 2003, s. 12. 

Ks. kapteeni Haddockin ja muslimien välistä dialogia Herg6n piirtämässä 
Tintin sarjakuvassa Seikkailu punaisella merellä (1999 [1958], s. 50). 

Lähetys tuli ulos TV1-kanavalta 14.4.2008 ja uusintana 16.4.2008. Marketta 
Mattila ja Raisa Rauhamaa ovatkin mainioita tv-toimittajia, joiden ohjelmista 
on löytynyt tilaa myös ei-viihteelliselle filosofialle, ja keskusteluissa on usein 
päästy filosofiseen dialogiin. 

Mikko Lehtonen kirjoituksessaan ”Huono veli lähti — Verkostot jäivät?” Hel- 
singin Sanomissa 71.4.2008. Otsikko oli sattuva sikäli, että koko lähetyksen ajan 
tunsin myös itse tulleeni leimatuksi ”huonoksi veljeksi”, jolle Kanervan tapaus- 
ta paheksuneet vasemmistolaiset feministit eivät koskaan myöntäneet virkoja 
eivätkä tutkimustukea yliopistojen ja Suomen Akatemian omista verkostoista. 
Lyhyesti sanoen olen eri mieltä lähes kaikesta siitä, mitä Lehtonen sanoo 
miehen seksuaalisuudesta teoksessaan Pikku jättiläisiä (1995). Miksi ihmeessä 
miehen seksuaalisuus ja sukupuolisuus pitäisi nähdä sillä tavoin perin juurin 
kielteisenä ilmiönä ja nurinkurisesti kuin Lehtonen katsoo? Vastaus lienee 
sama kuin feminististen cuck-miesten virheitä koskien yleensäkin: naisistaan 
riippuvaisina heteroina he kerjäävät suosiota myös tieteen valtiattarilta ja 
ruskoivat siksi miessukupuolta noissa ”tieteeksi” lavastamisaan esityksissä. 
Panu Rajala blogissaan 14.5.2007 <http:/www.saunalahti.fi/panu/huhti08. 
htm>. 

Ks. Jaakko Hämeen-Anttilan kannanottoa Helsingin Sanomien jutussa ”Rotu- 
syrjintä ei ole nykyisin tiedeyhteisön ongema” 11.1.2008. 

Ks. Jukka Koskelaisen lyhyttä juttua ”Sitkeä Heidegger-kiista?” ja Reino Leh- 
tosen huomautusta ”Heidegger ja natsit” Tiedepolitiikka-lehden numerossa 
1/2005. 

Ks. vastinettani ”Ikuinen Heidegger” Tiedepolitiikka-lehden numerossa 2/2005. 
Ks. toimituksen ratkaisua Tiedepolitiikka-lehden 2/2005 sivulla 56. 

Eräänä merkkinä hyväveliverkoston toiminnasta (tässä kirjassa myöhemmin 
puheeksi tuleva) Putte Wilhelmsson oli sittemmin palkitsemassa minua arvos- 
tellutta Jukka Koskelaista vaikuttaessaan Valtion kirjallisuustoimikunnassa, 
joka myönsi Koskelaiselle viisivuotisen apurahan 3.10.2007. 

Heideggerista ja homoseksuaalisuudesta ks. teokseni Enkelirakkaus (2008) 
sivuja 420—430. 

Ks. Heikki Länsisalon kirjoitusta ”Homoseksuaalisuus kansallistunteen pön- 
kittäjänä” Nuori Voima -lehdessä 4/2004 (s. 43—47). 

Ks. artikkeliani ”Homojen vapautusliike heterovallan varjossa — Historian 
juorutädit homojen kansallisidentiteetin kieltäjinä” Nuori Voima -lehdessä 
6/2004 (s. 55—57). 

Theodor W. Adorno kirjoituksensa Minima Moralia — Reflexionen aus dem 
beschädigten Leben (1951) ajatelmassa 24. 

Ks. Heikki Länsisalon vastinetta Nuori Voima -lehdessä 6/2004. 

Antti Arnkil sähköpostiviestissään minulle 6.4.2006. 

Ville Lähde sähköpostiviestissään minulle 6.6.2005. 

Julkisen sanan neuvoston periaatelausuma vastineiden julkaisemisesta vuo- 
delta 1978. 

Ks. kokonaisesitystäni Lauri Rauhalan filosofiasta Niin & Näin -lehdessä 
2/2006 (s. 19—20). 

Lauri Rauhalalta kiskotun Marx-kommentin Niin & Näin -lehti (2/2006) painoi 
Tapio Kosken laatiman jutun sivulle 27. 

Kyseessä oli Kluwerin vuoden 1997 editio teoksesta Encyclopedia of Pheno- 
menology, josta ”Skandinavia”-hakusanan Suomea koskevan osion toimittaja 
Dagfill Follesdal oli katsonut parhaaksi jättää pois (useiden muiden keskeisten 
henkilöiden lisäksi) Lauri Rauhalan ja Juha Varton. Sen sijaan hän oli muis- 
tanut mukaan Jaakko Hintikan ja Leila Haaparannan, joka teoksen mukaan 
on ”etevin kontribuoija fenomenologiaan Suomessa”. Niin & Näin -lehden tuol- 
loinen toimitus laati kyseisestä vääristelystä ikimuistoisen protestin numeroon 
1/1997 (s. 7). Olisi mielenkiintoista tietää, kuka oli se suomalainen syväkurkku, 
joka toimi ”tietotoimistona” kyseisen artikkelin kirjoittajaan päin. 

Tiedot on saatu Suomen Kulttuurirahaston Internet-sivuilta <http://www. 
skr.fi>. 

Tommi Wallenius minulle yksityisessä keskustelussa 1.11.2007. 

Parhaan kritiikin ruotsinkielisen pääoman vallasta suomalaisen kulttuuri- 
elämän piirissä on esittänyt Seppo Heikinheimo Mätämunan muistelmissaan 
vuodelta 1997 (s. 490-503). Vaikka ”filosofisen kuoleman” valinnutta Heikin- 
heimoa vihattiinkin, huomattava on, että läpitunkevan lasittuneella katseel- 
laan maailmaa tarkasteleva kriitikko oli arvioissaan yleensä oikeassa. 

Tere Vaden sähköpostiviestissään minulle 10.9.2006. 

Niin & Näin -lehden kolumnistiksi ylennetty feministi Anita Seppä lehdessä 
numero 3/2006 (s. 14). 

Ks. Osmo Tammisalon kirjoitusta ”Evoluutio ja homoseksuaalisuus” Yliopisto- 
lehdessä 14/2003 ja vastaustani ”Naturalismi on heteroideologia” Yliopisto- 
lehdessä 17/2003 (s. 34-35). Tammisalo oli hyökännyt minua vastaan kisko- 
malla rahaa raatokärpäsenä ja kommentoimalla ajatuksiani Yliopisto-lehden 
18/2003 kirjoituksessaan ”Opiskelijat, vaatikaa rahanne takaisin!”, vaikka 
mitään rahoja minulle ei ollut edes koskaan myönnetty. Ks. myös Sosiologia- 
lehteen 1/2007 kirjoittamaani arviota ”Miesvallan vastaisku” Jussi Niemelän ja 
Osmo Tammisalon teoksesta Keisarinnan uudet (v)aatteet (s. 62-63). Välttelin 
tuolloinkin sitoutumista yksipuoliseen biologismiin ja totesin, että elintarvike- 
tieteilijä Tammisalon mielestä tärkein elintarvike näyttää olevan housuissa. 
Tere Vaden sähköpostiviestissään minulle 20.10.2006. 

Sami Pihlström Tieteessä tapahtuu -lehdessä 6/2005 (s. 66). 

Jyrki Laine minulle puhelimessa keväällä 1995. 

Jyrki Laine minulle puhelimessa keväällä 1997. 

Ks. kirjaani Työttömän kuolema (2005, s. 315). 

Sami Pihlström kirjoituksessaan ”Luovan ihmisen puolustajia?” Tieteessä 
tapahtuu -lehdessä 7/2005 (s. 66—67). 

Kari Raivio Minna Laukkasen laatimassa jutussa Yliopistopainon uutiset 
-lehdessä 2/2004 (s. 6). 

Kyseessä täytyi olla joko Markku Heikkisen kanssani Dialogisesta filosofiasta 
käymä keskustelu, joka radioitiin suorana lähetyksenä Yrjönkadun uimahallin 
saunasta 14.10.2004, tai sitten viittaus koski Erkki Kauhasen ja minun pro- 
menadiflaneerausta Linnunlaulun suuntaan, jolloin keskustelimme Filosofia 
räjähti -kirjasta, anarkismista sekä Työttömän kuolemasta ja jonka Ylen ykkö- 
nen radioi 5.4.2006. 

Erkki Kauhanen teki myös Filosofisista viuhahduksista radio-ohjelman, jossa 
keskustelimme feminismistä, naistutkimuksesta ja populaarikulttuurin ole- 
muksesta Helsingin Tähtitorninmäellä euroviisuviikonloppuna. Ylen ykkönen 
radioi lähetyksen 16.5.2007. 

Panu Rajala blogissaan 17.5.2007 <http://www.saunalahti.fi/panu/touko07. 
htm>. 

Ks. Sanna Aaltosen teosta vuodelta 2006. 

Reino Lantto ja Tuomas Seppä Herman Raivion laatimassa jutussa ”Yli- 
opistokustantamisen uusi työnjako” Yliopistopainon uutiset -lehdessä 1/2007 
(s. 10-13). 

Yhdistämishankkeesta kertoi Yliopisto-lehti ja kritiikistä puolestaan Kirsti 
Simonsuuri, joka paheksui Yliopisto-lehteen 2/2007 laatimassaan jutussa Yli- 
opistopainon kustannustoiminnan lopettamisen lisäksi sitä, että koko hanke oli 
valmisteltu asianosaisilta salassa. 

Riitta Korpipää sähköpostiviestissään minulle 7.10.2008. 

Kirjelmäni Suomen Kustannusyhdistykselle ja Helsingin yliopiston rehtorille 
10.10.2008. 

Asiasta kertoi muiden muassa Helsingin Sanomat 1.10.2008. 

Liken käyttämä referee sähköpostitse 29.11.2004 toimittamassaan lausun- 
nossa. 

Ks. Arne Nevanlinnan teosta Sanos muuta — Lyhytproosaa kahdelta vuosi- 
tuhannelta (2003). 

Ks. Pertti Lindforsin muistelmia Seikkailuni tieteen, viinan, naisten ja poli- 
tiikan parissa (2003), jonka otsikko tosin relativoi tekstin ja vesittää sen 
todesta otettavuuden. Kustantajalle tämäkin teos tosin kelpasi, sillä olihan 
mukaan muistettu myös naiset. 

Kustannusyhtiö Tammessa toimivan Tuula Kousan sähköpostiviesti minulle 
4.4.2006. 

Asiasta kertoi muiden muassa Journalisti 16/2000. 

Ks. kirjastonhoitaja Heikki Poroilan teosta Luurangot portinvartijan kaapissa 
(2007). Feminististen hankintapäätösten lisäksi Poroila arvostelee ansiokkaasti 
myös ”suodatuksen” nimellä harjoitettavaa Internet-sensuuria ja muita jul- 
kaisupoliittisia rajoitteita. 

Mika Waltari klassisessa teoksessaan Aiotko kirjailijaksi? (1994 [1935], s. 211). 
Ks. kirjoitustani ”Akatemian käytännöt” Yliopisto-lehdessä 8/2002 (s. 8). 
Suomen Akatemian anonyymi arviointipaneeli kirjallisessa lausunnossaan 
23.3.2004 (s. 1). 

Emt. 

Suomen Akatemia minulle 4.5.2004 pyynnöstäni toimitetussa tiedoksiannossa. 
Ks. Juha Sihvolan ikävänsävyistä vuodatusta Kanava-lehden numerossa 
8/1996 (s. 489), jossa hän antautui väittelyyn Henri Bromsin kanssa. 

Juha Sihvola kirjoituksissaan Tieteessä tapahtuu -lehdessä 6/2006 (s. 39—40) ja 
8/2006 (s. 42). Ks. myös Vesa Oittisen artikkelia ”Onko englannin kielen yli- 
valta välttämätöntä?” lehden numerossa 5/2006 (s. 45—46) ja lisäkommentteja 
numerossa 7/2006 (s. 50-51). 

Helsingin yliopiston tutkijakollegiumilta asianosaisjulkisuuteen perustuen 
nähtäväkseni pyytämäni päätös 13.5.2004 lausuntoineen. 

Ilmeisestikin pysyvän maineen Sara Heinämaalle toi hänen yhdessä Esa Saa- 
risen kanssa julkaisemansa teos Olennainen nainen — Naiskuvan filosofiset 
perusteet vuodelta 1983. 

Ks. Matti Kamppisen arviota ”Kultapossukerhon voimannäyte — vai epä- 
tasainen kooste ihmistieteistä?” Tieteessä tapahtuu -lehdessä 8/2005 (s. 71—74). 
Sami Pihlström Tieteessä tapahtuu -lehdessä 8/2000, s. 55. 

Matti Luoma kirjoituksessaan ”Filosofian paradigmamonopoli” Niin & Näin 
-lehdessä 4/1996 (s. 7). 

Ks. Jaakko Hintikan esittelyä Niin & Näin -lehden numeron 1/2003 liitteenä 
olleessa Tampereen filosofiatapahtuman esitteessä. 

Sama. 

Ks. Martti Kuokkasen arviota Juha Varton teoksesta Laadullisen tutkimuksen 
metodologia (1992) Ajatus-vuosikirjassa 51 (1994). 

Leila Haaparannan sähköpostiviesti Aki Huhtiselle keväällä 2001. 

Leila Haaparannan vastaus Juha Vartolle puhelinkeskustelussa, jonka kuuli- 
jaksi jouduin sattumalta ollessani Haaparannan virkahuvoneessa paikalla. 
Suomen Akatemian 16.11.2001 tekemä päätös. Hankehakemus, jonka pää- 
hakijana toimin, oli nimeltään Representations of homosexuality in Finnish 
present-day society (osapuolina TaiK, HY ja TY). 

Kahden vuoden tarkastelujakso kattaa vuodet 2001—2003. Tiedot on saatu 
Suomen Akatemian Internet-sivuilta osoitteesta <http://www.aka.fi>. 
Esimerkiksi Ossi Naukkarinen onnistui Suomen Akatemian rahoilla saamaan 
aikaiseksi yhden oman kirjan ja yhden toimittamansa kokoelmateoksen, jotka 
julkaisi Suomalaisen Kirjallisuuden Seura, toisin sanoen kustantamo, joka oli 
aivan liian antikvaarinen painamaan mitään liikkeen tai liikkumisen filoso- 
fiaan liittyvää. Vertailun vuoksi mainittakoon, että itse kirjoitin tuona aikana 
samasta aiheesta kokonaisen teoksen pelkästään sivutoimenani ilman aka- 
temian tukea ja jouduin julkaisemaan kirjani omin varoin. Lisäksi olin kirjoit- 
tanut toisen kirjan aiheesta, jota varten Leena-Maija Rossille puolestaan myön- 
nettiin monivuotinen virka. 

Ks. analyyttisen systeemifilosofin vuorosanoja teoksessani Kuka halusi mur- 
hata filosofin? — Romaani filosofian hulluista päivistä ja myös rikoksesta (2000, 
892). 

Hallintolaki (434/2003) $ 28. 

Yliopistoasetus (115/1998) $ 8. 

Gabriel Sandu minulle sähköpostiviestissään 20.8.2003. 

Sähköpostiviestini Gabriel Sandulle 20.8.2003. 

Ks. Mikko Salmelan väitöskirjaa Suomalaisen kulttuurifilosofian vuosisata 
(1998), joka noudattaa ”oikeaoppista” jakoa kulttuurifilosofiaan ja varsinaiseen 
filosofiaan. Paitsi että väitöskirjana ei mielestäni voisi olla yleiseksi filosofian 
historiaksi tarkoitettu teos, olen arvostellut Salmelan tapaa jakaa suitsutusta 
G. H. von Wrightille ja vaieta täysin esimerkiksi Markku Eskelisen ja Jyrki 
Lehtolan teoksesta Jälkisanat (1987). Omasta mielestäni Eskelisen ja Lehtolan 
kirja oli ilmestymisvuosikymmenensä merkittävin kulttuuripamfletti ja ana- 
lyyttisen filosofian kritiikki. Ks. artikkeliani ”He söivät isien ruumiin — Mihin 
filosofian historioita tarvitaan?” Niin & Näin -lehdessä 3/2000. Artikkeli on 
julkaistu myös kokoelmateoksessani Filosofiset viuhahdukset vuonna 2007 
(s. 150-165). 

Timo Airaksinen minulle keskustelussa 21.8.2003. 

Niin & Näin -lehden 4/2003 jutussaan ”Elostelun filosofiaa” (s. 133) Timo 
Airaksinen yritti puhdistautua minua kohtaan osoittamastaan aggressiosta 
kirjoittamalla kirja-arvostelun, jossa hän markiisi de Sadea käsittelevää teosta 
analysoiden koetti esittää ”yleisellä tasolla” homomyönteisiä kantoja. Paljas- 

tavaa on, että Airaksiselle tuli asiaa foorumikseni tiedettyyn Niin & Näin 
-lehteen heti minun ja hänen välille leimahtaneen konfliktin jälkeen. Kenties 
hän sillä tavoin yritti kerätä todistusaineistoa omasta näennäisen liberaalista 
homokannastaan ja sitä kautta valmistautua torjumaan syytöksiä, jotka 
seuraisivat, jos dosentuurihakemukseni kiistettäisiin. Kirjoitin myös itse 
lehden samassa numerossa dosentuurinimityksiin liittyvästä puolueellisuu- 
desta (s. 128). 

Matti Sintonen sähköpostiviestissään minulle 24.2.2004. 

Matti Sintonen sähköpostiviestissään minulle 5.4.2004. 

Sama. 

Matti Sintonen sähköpostiviestissään minulle 16.5.2004. 

Sama. 

Sähköpostiviestini Marja Liisa Nurmelle 19.5.2004. 

Sähköpostiviestini Matti Sintoselle 22.5.2004. 

Matti Sintosen sähköpostiviesti minulle 2.6.2004. 

Leila Haaparanta sähköpostiviestissään minulle 28.11.2004. 

Leila Haaparanta sähköpostiviestissään minulle 27.9.2004. 

Leila Haaparanta sähköpostiviestissään minulle 28.11.2004. Haaparannan ta- 
paiset suuruudet näyttävät myöntävän filosofian vaikutusvaltaisuuden aina, 
kun se koostuu joidenkin maailmankuuluisuuksien jäljittelemisestä tai heihin 
tukeutumisesta, mutta he eivät haluaisi myöntää filosofian merkityksellisyyttä 
niissä yhteyksissä, joissa sitä luodaan. Mikäli Haaparannan kaltaisilta pro- 
fessoreilta olisi kysytty, mitä mieltä he ovat maineeseen nousseiden filosofien 
ajatuksista silloin, kun ne olivat vielä tuntemattomia, he olisivat varmasti 
pitäneet niitä ”epätieteellisinä, virheellisinä ja väärinä”: kerta kaikkiaan 
painettaviksi sopimattomina. Huomionarvoista on, että toimiessaan professo- 
rina Haaparanta ei saanut opiskelijoiden kanssa aikaan mitään. 

Leila Haaparanta sähköpostiviestissään minulle 28.11.2004. 

Ks. teostani Dialoginen filosofia (2003) s. 251. 

Tulkintani analyyttisen filosofian ideologisesta luonteesta voi lukea esimerkiksi 
Dialogisen filosofian (2003) sivuilta 132—142 ja 167—171. 

Ks. Herbert Marcusen käsitystä analyyttisesta filosofiasta teoksessa Yksi- 
ulotteinen ihminen (1969 [1964], s. 201). 

Leila Haaparanta sähköpostiviestissään minulle 28.11.2004. 

Ks. teoksessani Dialoginen filosofia (2003, s. 132—142) esittämiäni tulkintoja. 
Olen kirjannut näkemykseni myös filosofisen pääteokseni Enkelirakkaus (2008) 
ensimmäiseen, toiseen ja kolmanteen päälukuun. 

Leila Haaparanta sähköpostiviestissään minulle 27.9.2004. 

Sama. 

Esitin perusteluni Leila Haaparannalle sähköpostitse 29.11.2004, aivan kuten 
olin esittänyt ne jo Matti Sintoselle 22.5.2004. 

Leila Haaparanta minulle sähköpostiviestissään 27.9.2004. 

Sama. 

Tampereen yliopiston informaatiotieteiden tiedekunnan päätös 26.1.2005. 

Olli Lagerspetzin väitöskirja The Tacit Demand —- A Study in Trust (1996) — ja 
siten myös asiantuntemusalue — oli mahdollisimman kaukana omastani. 

Ks. kirjoitustani Niin & Näin -lehdessä 3/2000 (s. 61). 

Leila Haaparanta Ahti-Veikko Pietarisen, Panu Raatikaisen ja Risto Vilkon 
laatimassa mainosartikkelissa ”Logiikan virta” Niin & Näin -lehdessä 2/2005 
(s. 25). Toimitus oli nostanut lauseen lihavoituna esiin myös sivulla 24. 

Ent. s. 23. 

Emt., s. 25. Huomaa ajatuskulun ja lauseenmuotoilun obsessiivinen rakenne. 
Korostettuna lause oli jo lehden sivulla 24. 

Tämän totesin muun muassa Tieteessä tapahtuu -lehdessä 8/2005 (s. 51), jossa 
käsittelin kiistan taustoja. 

Olli Lagerspetzin lausunto Tampereen yliopiston informaatiotieteiden tiede- 
kunnalle 19.7.2005. 

Kristian Klockarsin lausunto Tampereen yliopiston informaatiotieteiden tiede- 
kunnalle 3.8.2005. 

Tiedekunnan esittelijän Marja Liisa Nurmen kirje minulle 11.8.2005. 
Asiakirjan liitteenä 1 oli kopio dosentti Maija Lehtovaaran arviosta, joka oli 
ilmestynyt Aikuiskasvatus-lehdessä 4/2003, ja liitteenä 2 kopio professori Juha 
Varton arviosta, joka oli ilmestynyt Niin & Näin lehdessä 2/2003. 
Esimerkkeinä teokseni myönteisestä vastaanotosta olivat myös Ydin-lehdessä 
4/2003 ja Kulttuurivihkot-lehdessä 5/2003 julkaistut arviot (kantelun liitteet 3 
ja 4) teoksestani Dialoginen filosofia. 

Ks. esimerkiksi Esa Saarisen filosofian historiaa (1985, s. 122). 

Ilmeisestikin juuri Leila Haaparannan taholta Olli Lagerspetzin lausuntoon 
19.7.2005 päätynyt virheellinen toteamus oli kirjattu täsmälleen samassa 
muodossa jo Haaparannan minulle 27.9.2004 lähettämään sähköpostiviestiin. 
Tämä näkyi jo Sintosen sähköpostiviestistä 5.4.2004, jonka mukaan hän ryhtyi 
tiedustelemaan, ”mitä muut sanoisivat asiasta”. 

Kristian Klockars lausunnossaan dosentuurihakemustani varten 3.8.2005 
(s. 6). 

Ent., s. 2-7. 

Emt., s. 7. 

Ks. Jussi Halla-ahon kirjoitusta ”Moninaisuusmyönteinen yliopisto” 10.11.2006 
hänen Scripta-nimisessä blogissaan, osoitteessa: <http://www.halla-aho.com/ 
scripta/ moninaisuusmyonteinen yliopisto.html>. 

Kristian Klockars lausunnossaan dosentuurihakemustani varten 3.8.2005 
(s. 6). 

Emt., s. 7. 

Emt., s. 7. 

Emt., s. 3. 

Emt., s. 3. 

Lainaukset J. Karjalaisen lauluista ”Kolme cowboyta” ja ”Merenneitoni ja 
minä”; albumilla Suurimmat hitit (1992). 

Antti Apunen jutussaan ”Filosofian tiedepolitiikkaa tamperelaisittain” Aviisi- 
lehden numerossa 8/1993 (s. 4). 

Ks. Richard Bachin teosta Lokki Joonatan (1992, s. 34). 

Tampereen yliopiston informaatiotieteiden tiedekunnan päätös 14.9.2005. 

Eräs keino tietyn henkilön junailemiseksi virkaan on laatia näennäisesti puolu- 
eeton ”virantäyttösuunnitelma”, jossa määritellään, minkälainen henkilö vir- 
kaan halutaan. Koska suunnitelman laatii tiedekunta itse ja se hyväksytetään 
yliopiston kanslerilla, professorit käytännössä itse päättävät, kenet he valitse- 
vat seuraavaksi professoriksi. Menettely on samanlainen kuin itse itsensä 
täydentävien säätiöiden hallituksissa. Niinpä myös Pihlströmin nimittäminen 
virkaan puskuroitiin ”virantäyttösuunnitelmalla” eli viidellä sivulla lakiläppää, 
jossa alleviivattiin viran olevan luonnontieteellisistä tutkinnoista annettujen 
asetuksen mukaista opetusta ja tutkimusta varten. Keskeinen kysymys on, 

mitä Tampereen yliopisto tekee luonnontieteisiin painottuvilla filosofian pro- 
fessoreilla, kun koko yliopistossa luonnontieteitä ei juuri ole. Asiaa ei paranna 
se, että virantäyttö järjestetään säntillisesti, kun koko lähtökohta eli virkojen 
alan määrittely on pielessä. 

Leila Haaparanta sähköpostiviestissään minulle 27.9.2004. 

Olli Lagerspetz lausuntonsa 19.7.2005 sivulla 6. 

Kristian Klockars lausuntonsa 3.8.2005 sivulla 7. 

Pietari Almusa Kulttuurivihkojen 5/2003 kirja-arviossaan (s. 72). 

Putte Wilhelmssonin arvio teoksestani Filosofia räjähti (2005) ilmestyi Turun 
Sanomissa toista vuotta kirjan ilmestymispäivän jälkeen eli vasta 5.10.2006, 
joten arvio oli viipynyt hyllyllä ja sen julkaisemiseen saattoi olla ”syy”. 

Ks. Putte Wilhelmssonin 5.10.2006 Turun Sanomiin kirjoittamaa arvostelua 
”On se vaan niin väärin”. 

Ks. vastinettani ”Anarkistisesta arviosta” Putte Wilhelmssonille Turun Sano- 
missa 12.10.2006. 

Ks. teostani Filosofia räjähti, tulevaisuus palaa (2005, s. 11). 

Putte Wilhelmsson Turun Sanomissa 5.10.2006. Mikäli anarkismin aapisestani 
ei olisi ”oppikirjaksi”, kuten Wilhelmsson antautui väittämään, tulkitsen sen 
vain ansioksi, sillä oppikirjat on yleensä tarkoitettu puoliksi oppineille, kun 
taas tämän kirjan ajatuksia voivat muutkin sulatella. 

Hyvän lehtimiestavan mukaan vastineet pitäisi julkaista mielipidepalstoilla 
eikä toimitettuja juttuja sisältävillä sivuilla, joilla naapuripalstojen jutut 
tulevat ”kuin vahingossa” viitanneiksi vieressä oleviin vastineisiin. 

Olli Lagerspetz lausunnossaan 19.7.2004. 

Erään esimerkin tarkoituksellisesti tekemästäni kirjoitusvirheestä (eli niin 
sanotusta verbaaliterrorismista) tarjoaa mainintani Vihreän liiton ”virheästä” 
ydinvoimakannasta Dialogisen filosofian (2003) sivulla 351. 

Likaisuudessa piehtaroinnin elämys välittyy paljon puhuvalla tavalla Olli 
Lagerspetzin myöhemmästä hengentuotteesta nimeltä Lika — Kirja maail- 
masta, kodistamme (2008), joka on hänen ensimmäinen väitöskirjaa seurannut 
teoksensa ja jossa kirjoittaja antaa näytön kiinnostustensa aihealueista sekä 
samalla ehkä myös siitä puhdistautumisen halusta, jonka patamusta syylli- 
syyden tunne saattaa tuottaa. 

Pertti Alasuutari Yliopistouutiset-lehdessä 1—3/1993 (kansi ja s. 6). 

”Teilaus” (vanhaa suomea) = kovennettu kuolemantuomio, jonka uhriksi joutui 
muiden muassa Jaakko Ilkka vuonna 1597. Todistaakseen omaa oikeassa ole- 
mistaan ja ilkeilläkseen minulle tiedekunta toimitti pian oman hakemukseni 
hylkäämisen jälkeen dosentiksi Timo Klemolan, jolla ei ole sen kummoisempia 
ansioita eikä julkaisuja kuin minullakaan. 

Oikeustieteen professori Ari Huhtamäki sähköpostiviestissään minulle 27.9. 
2005. 

Tampereen yliopiston informaatiotieteiden tiedekunnan selvitys rehtorinviras- 
tolle 12.10.2005. 

Vastaukseni rehtorinvirastolle 18.10.2006 tiedekunnan antaman selvityksen 
johdosta. 

Tampereen yliopiston rehtorin päätös 8.12.2005 (TaY:n dnro D8/103.02/2004/ 
6010). 

Ks. tuomarinohjeita Suomen laki I -teoksen kannen kääntöpuolella. 

Kirjani Työttömän kuolema sivulta 239 lainattu sitaatti löytyi sekä Kristian 
Klockarsin lausunnon 3.8.2004 sivulta 1 että Sami Pihlströmin Tieteessä 

tapahtuu -lehdessä 7/2005 julkaiseman kirja-arvion sivulta 66, mikä kertoo, 
että asiantuntijoiden ja laitoksen välillä on mitä ilmeisimmin käyty asian- 
tuntijoiden puolueettomuuden vaarantanutta mielipiteidenvaihtoa. 

Kanteluni 12.12.2005 eduskunnan oikeusasiamiehelle saapui virastoon 13.12. 
2005 (EOA:n dnro 3791/4/2005). 

Eduskunnan oikeusasiamiehen selvityspyyntö Tampereen yliopistolle 19.12. 
2005 (EOA:n dnro 3771/4/05). 

Informaatiotieteiden tiedekunnan ja Leila Haaparannan 22.2.2004 antama sel- 
vitys rehtorille ja rehtorin 24.2.2006 antama selvitys (TaY:n dnro D10/070.15/ 
2005) eduskunnan oikeusasiamiehelle (EOA:n dnro 3771/4/05). 

Tampereen yliopiston rehtorin Krista Varantolan edellä viitattu selvitys. 
Eduskunnan oikeusasiamiehen minulta 6.3.2006 pyytämä vastaselitys 3.4. 
2006. 

Informaatiotieteiden tiedekunnan ja Leila Haaparannan 22.2.2004 antama 
selvitys Tampereen yliopiston rehtorille (s. 3). 

Leila Haaparannan edellä mainittu selvitys (s. 4). 

Leila Haaparannan edellä mainittu selvitys (s. 5). 

Sama. 

Sama. 

Ks. Sami Pihlströmin hekumointia oman väitöskirjansa (1996) esipuheessa 
(s. 5). 

Leila Haaparannan 22.2.2004 antama selvitys Tampereen yliopiston rehtorille. 
Kuriositeettina voi mainita, että eräänä osoituksena Haaparannan yhteyksistä 
teologiaan hän piti tarpeellisena paljastaa myös Niin & Näin -lehden 2/2005 
jutussa sisarensakin olevan teologi. 

Leila Haaparannan 22.2.2004 antama selvitys Tampereen yliopiston rehtorille 
(s. 5). 

Vastaukseni eduskunnan oikeusasiamiehelle 3.4.2006. 

Heikki Laurinolli Aviisin 16/2005 haastattelussa ”Päätoimittajan puhuttelu oli 
ylireagointia”. 

Pentti Linkola Juha Honkosen Aviisiin 5/2006 kirjoittaman jutun ”Linkolaa ei 
päästetä puhumaan filosofiatapahtumaan” mukaan. 

Jorma Sipilä Juha Honkosen Aviisiin 5/2006 kirjoittaman jutun ”Linkolaa ei 
päästetä puhumaan filosofiatapahtumaan” mukaan. 

Olli Lagerspetz lausuntonsa 19.7.2004 sivulla 7. 

Ks. esim. teokseni Dialoginen filosofia (2003) sivuja 200—220. 

Helsingin Sanomat 29.5.2006. 

Ks. toimittaja Seija Sartin Helsingin Sanomien 2.6.2007 Kuukausiliitteeseen 
laatimaa juttua ”Kari S. Tikan elämä ja kuolema” (s. 42—55). 

Eduskunnan oikeusasiamiehen toinen lisäselvityspyyntö Tampereen yliopis- 
tolle 26.4.2006. 

Informaatiotieteiden tiedekunnan kokouksessaan 18.5.2006 ja rehtorin edus- 
kunnan oikeusasiamiehelle 30.5.2006 antamassaan selvityksessä ilmaisema 
kanta. 

Leila Haaparannan antama selvitys rehtorille 15.5.2006. 

Eduskunnan oikeusasiamiehen vastaus minulle 21.6.2006 (EOA:n dnro 3771/ 
4/06). 

Eduskunnan oikeusasiamiehen päätös (EOA:n dnro 1522/4/04). 

Helsingin Sanomat 12.9.2006. 

Jukka Lindstedt Helsingin Sanomien 27.10.2006 mukaan. 

Tutkija Juhani Tasihin Seura-lehden 43/2006 jutussa ”Muuttaako asiakirja- 
löytö sotahistoriaa” (s. 20). 

Toivo Tapanainen Heikki Hietamiehen romaanin Sotatuomari (2004, s. 5) 
mukaan. 

Ks. Sgren Kierkegaardin teosta Päättävä epätieteellinen jälkikirjoitus (1992 
[1846], s. 96) ja suomentaja Torsti Lehtisen kommentteja saman teoksen 
sivulla 640. Mestarinsa tavoin myös Lehtinen on tyypillinen esimerkki syvälli- 
sestä ja filosofialle omistautuneesta ajattelijasta, joka analyyttisten filosofien 
hallitsemassa yliopistolaitoksessa on jätetty vaille sellaisia toimintaedelly- 
tyksiä, jotka hän tuotantonsa puolesta olisi ansainnut. 

Eerik Lagerspetzin palattua Turkuun ja jyväskyläläisten omien kestosuo- 
sikkien Kari E. Turusen ja Jussi Kotkavirran tultua sivuutetuiksi viran- 
täytössä uuden viran saivat syksyllä 2007 päättyneessä prosessissa Mikko 
Yrjönsuuri ja tietysti Sami Pihlström, joka ilmestyi kuin sieni sateen jälkeen 
kaikkialle, missä oli virka avoinna. 

Olli Alho, Fred Karlsson ja Olli Mäenpää raportissaan Israel-Jacob Schurin 
väitöskirjan hylkäyksestä Helsingin yliopiston rehtorille 9.4.2008. 

Ks. Helsingin Sanomien juttuja ”Tutkija: yliopisto sivuuttaa syytökset juuta- 
laisten syrjinnästä” (17.4.2008) ja ”Schur-asiantuntijatyöryhmän raportti on 
puuttellinen” (18.4.2008). 

Aristoteles, Retoriikka, 1378b. 

Friedrich Nietzsche Epäjumalten hämärässään (1995 [1888], s. 13), ajatelma 
36. 

Eri joukkueiden välisistä kiistoista ks. Mikko Salmelan teosta Suomalaisen 
kulttuurifilosofian vuosisata (1998, s. 383—384). 

Ks. kirjoitustani ”Nauru tulevaisuudelle” Nuoren Voiman Liiton julkaisemassa 
Antaa tulla — Tähtäimessä tulevaisuus -antologiassa vuodelta 1985 (s. 104-105). 

Lähteet 


Teoksen lähteinä on käytetty painettuja ja sähköisessä muodossa julkais- 
tuja kirjoja, artikkeleita, lehtijuttuja, kirjeitä, viranomaisasiakirjoja ja 
sähköpostiviestejä sekä suullisia puheenvuoroja. Tiedot viitatuista lehti- 
artikkeleista löytyvät alaviitteistä, eikä niitä ole poikkeuksetta toistettu 
kirjallisuusluettelossa. Viitattujen lehtien nimet on mainittu lehtien ja 
aikakausjulkaisujen luettelossa. Lähteinä käytetyt sähköpostiviestit ja 
verkkojulkaisut on arkistoitu muiden kirjeiden ja viranomaisasiakirjojen 
tavoin tekijän hallussa olevaan arkistoon. 

Jukka Hankamäen teokset 


1. Enkelirakkaus 
Filosofia ja uskonto homoseksuaalisuutena 


2. Rakkauden välittäjä 
Kulttuurikritiikki ja eettisen ihmisen ideaali Simone Weilin ajattelussa 


3. George Herbert Mead ja symbolinen interaktionismi 
Tutkimus minuuden, merkitysten ja yhteiskunnan rakentumisesta 


4. Dialoginen filosofia 
Teoria, metodi ja politiikka 


5. Filosofia räjähti, tulevaisuus palaa 
Vähä katekismus filosofiselle anarkistille 


6. Filosofiset viuhahdukset 
Populaarifilosofisia tekstejä sekseistä, vallasta ja filosofisista liikkeistä 


7. Työttömän kuolema 
Johdatus uuteen työyhteiskuntaan ja työn filosofiaan 


8. Kansallisfilosofinen manifesti 
Tie tulevaisuuden Suomeen 


9. Kuka halusi murhata filosofin? 
Romaani filosofian hulluista päivistä ja myös rikoksesta 


10. Suomalaisen nykyfilosofian historia 
Mustelmani taisteluista tieteen ja filosofian kentillä 


Verkkokolumnien kokoelmat 


1. Sensuurin Suomi 
Filosofisesti korrekteja kolumneja arkipäivän ajatusrikoksista 


2. Kansanvallan varkaat 
Kirjoituksia kansanvallan kaventamisesta Suomessa 


3. Valhe kaatuu 
Fatwoja ja jeremiadeja eripuraisesta Euroopasta 


4. Minuutti on mennyt 
Synkkää yksinpuhelua vieraantuneesta valtakunnasta 


5. Sanaakaan en vaihtaisi pois 
Kirjoituksia maahanmuutosta, monikulttuurisuudesta ja 
kansainvälisyydestä 


6. Vastahankaan 
Punavihreän kuplan puhkaisuja 


7. Ankara totuus 
Ansaittuja analyysejä ja valittuja verkkokolumneja 


8. Poliittisesti korrektia 
Kutkuttavan kivaa kujerrusta vastuuvalheista 
ja vihatotuuksista sinulle, kyyhkyläiseni 


Mediatutkimukset 


1. Totuus kiihottaa 
Filosofinen tutkimus vasemmistopopulistisen 
valtamedian tieto- ja totuuskriisistä 


2. Pavlovin koirat 
Tieteellinen tuomio median ja byrokraattien kostosta 


Neljännesvuosisata suomalaista filosofiaa 


Filosofia on kukoistanut harrastajien, koulujen 
ja kansalaispiirien keskuudessa, mutta minne katosi 
elävä filosofia yliopistojen laitoksilta? 


Tämä teos on suomalaisen nykyfilosofian historia, 
jossa tarjotaan vaihtoehto historian juhlakirjoissa 
maalatuille kuville filosofiasta. 


FT, VTT Jukka Hankamäen omaelämäkerrallinen 
silminnäkijätodistus laajenee syvälle käyväksi analyysiksi 
akateemisesta vallankäytöstä ja suomalaisen filosofian 
valetusta puolesta. Teoksessa piirretään tarkasti dokumentoitu 
kuva keskeisimpien filosofisten konfliktien taustoista 
ja syistä niin osapuolten kuin todistajienkin näkökulmasta, 
eikä kirja päästä lukijoitaan vähällä. 


Tiedepoliittisena manifestina teos sisältää haasteen 
myös tulevaisuudelle. Filosofian olemus ei kiteytynyt 
Sokrateen kuolemassa vaan Sokrateen olemus sovinnaisen 
filosofian omassa kuolemassa. Osallistu siis hilpeästi 
kuningastieteen ruumiinvalvojaisiin, sillä kerrankin filosofian 
laitoksilla tapahtuu. On lohdullista, kun patologin pöydän 
preparaatti heilahtaa — on rohkaisevaa, 
jos filosofiaruumiin silmäluomi värähtää! 


www.hankamaki.fi 

